
În loc de Cuvânt înainte - Mergând, învăţaţi! 


După înviere, în cele patruzeci de zile cât a mai stat cu ucenicii până la înălțare, 
Mântuitorul va fi recapitula cu intenţii testamentare, pentru dânşii, întreaga Sa 
învăţătură şi le-a fixat îndatoririle care le reveneau după ce El nu va mai fi cu ei. 
„Mergeţi în toată lumea - le-a spus la urmă - şi propovăduiţi Evanghelia la toată 
făptura” (Marcu 16, 15). Apostolii au transmis această misiune urmaşilor lor, 
ierarhiei bisericeşti, iar Biserica a reglementat continuarea ei, succesiunea apos- 
tolică garantând transmiterea adevăratei credințe. 


Propovăduirea Evangheliei este, precum se vede din cuvintele de mai sus, sarcină 
fixată direct de Mântuitorul, episcopii, preoţii şi diaconii ca ajutători ai celor dintâi, 
având toți instituire apostolică, din poruncă dumnezeiască, pe lângă celelalte 
îndatoriri ce li s-au fixat, precum aceea de iconomi ai Tainelor prin care sfinţesc 
toate evenimentele vieţii creştine, au şi îndatorirea expresă de a preda învăţătura 
Mântuitorului şi de a o explica, în aşa fel încât să clarifice, să lumineze şi prin 
cuvânt calea care duce la mântuire. 


Mântuitorul s-a întrupat ca să aducă de Sus, „lumina cunoştinţei” despre toate cele 
de pe pământ şi din cer, privitoare la mântuire. Sfânta Scriptură şi Sfânta Tradiţie 
cuprind întreaga Sa învăţătură. Din cele mai vechi timpuri cărțile scrise despre cele 
spuse de EI şi despre faptele Lui, au fost citite în biserici, iar cele nescrise au fost 
transmise tot prin Biserică, din om în om, din generaţie în generaţie, statornicindu- 
se astfel, şi acestea, în practici şi învățături care au completat pe cele scrise. 
Acestea toate îşi au izvorul în învăţătura scrisă. N-o adaugă şi n-o contrazic. O 
explică şi o clarifică. De explicaţii şi de clarificări s-a simţit nevoia dintotdeauna. 


Mântuitorul şi apostoli au sintetizat şi au condensat în cuvinte puţine ceea ce 
conţinea multă substanță. Dacă s-ar fi reţinut absolut totul, cu toate explicaţiile, 
Sfânta Scriptură ar fi fost o carte greoaie, prea mare, care ar fi cerut timp prea mult 
pentru a scoate din ea ceea ce îi trebuie unui om pentru orientare în viaţa creştină. 
Cei care au făcut însemnările - sub inspiraţia Sfântului Duh — au ştiut să reducă 
totul la minim-ul necesar, să ne dea o carte accesibilă, scurtă şi totuşi completă. 
Scurtimea cere însă anumite abilităţi în depistarea tuturor explicaţiilor, în sesizarea 
adâncimii lor şi în legarea învățăturilor între ele, în aşa fel Încât să nu se lase loc 
unor goluri, şi nici unor contradicții datorate faptului că nu întotdeauna scriitorii au 
urmărit o anumită cursivitate în expunerea învățăturilor. lată de ce, de la început s- 
a simţit nevoia „tâlcuinilor“. 


Dacă evangheliştii au expus faptele şi învăţăturile Domnului mai întâi verbal şi 
apoi în scris, autorii epistolelor au fost de fapt primii tâlcuitori, uneori chiar 
înaintea apariției textelor scrise ale Evangheliilor, cum au fost epistolele pauline. Şi 
după ei, Sfinții Părinți şi toţi cei care au continuat propovăduirea, au făcut tot operă 
de comentatori. 


Sfântul loan Gură de Aur a ridicat tâlcuirea la rang de necesitate absolută, cu atât 
mai mult cu cât Sfânta Scriptură şi Sfânta Tradiţie trebuiau să devină şi îndreptare 
morale în viața oamenilor şi a societății. Din învăţătura primară, condensată, 
trebuiau să se degajeze reguli morale, bine argumentate şi precis definite. 


Din cele mai vechi timpuri până azi, învăţăturile Mântuitorului au fost citite în 
bisericile noastre şi preoţii le-au tâlcuit, fiecare după priceperea lui. Pentru a sta în 
ajutorul preoţilor, în această privinţă, de timpuriu oamenii mai învăţaţi şi episcopi 
cu răspundere pastorală mai pronunţată au căutat să-şi facă publice modurile lor 

de interpretare a Sfintei Scripturi. 


Printre cei dintâi şi mai importanți, în limba română, trebuie numit învățatul diacon 
Coresi care a tipărit la Braşov „Tâlcul Evangheliilor“ în mai multe rânduri (1564, 
1567). Se va putea uşor observa că titlul nostru e inspirat direct din acest titlu al 
diaconului Coresi, dorindu-se pe o linie tradițională de continuitate: Dacă şi în 
cartea noastră, măcar în parte, s-ar putea găsi ceea ce spera Coresi că vor găsi 
cititorii în cartea sa, bucuria noastră ar fi asemănătoare cu a lui. 


Iată ce scria Coresi: „Deac c-am citit, bine am ispitit şi socotit şi am aflat că toate 
tălcuiesc şi mie toate plăcură şi am scris cu tipariul voao fraților, romănilor, să fie 
preânvăţătură şi vă rog fraţii mei să citiți şi bine să socotiți că veţi vedea voi înşivă, 
cum că e mărgăritarul şi comoară ascunsă într-ânsele“. 


Predicile incluse în acest volum au fost inițial, cele mai multe, rostite în catedrala 
din Sibiu şi înregistrate. Vorbirea liberă nu poate întotdeauna urma canoanele 
retoricii, atâta sub raportul succesiunii ideilor, cât şi sub raportul modului lor de 
prezentare. Unele au trebuit revăzute stilistic, dar structura lor a rămas cea inițială, 
elaborată, uneori improvizată, în timpul rostirii. 


Cum transilvănenilor nu le place să-l vadă pe predicator citindu-şi predica, şi nici 
cu notițe ajutătoare în mână, am intrat în tradiția locală, deşi am ştiut că riscam 
lacune în sistematizarea ideilor. Publicându-le acum, risc încă o dată ca aceste 
lacune să se vadă şi ştiu că cititorii nu le vor ierta uşor. Dar ei vor trebui să-şi 


aducă aminte că într-o predică nu se poate spune totul şi că, despre aceeaşi temă, se 
poate vorbi în atâtea feluri câți predicatori o tratează. Eu îi rog pe cititori să vadă 
în predicile mele doar felul meu de a le trata. 


Predicile vin dintr-o experiență personală de predicator. N-au fost scrise, prin 
urmare nici învăţate pe de rost. N-au fost nici măcar schițate, în adevăratul înţeles 
al cuvântului, adică organizate anterior, după un plan clasic de predică, aşa cum se 
învaţă la orele de Omiletică. Sper ca această mărturisire să nu fie un exemplu rău 
pentru nimeni. Sau să fie, dar un exemplu bun, cu condiţia să se treacă prin fazele 
de meditaţie asupra temei, pe care mi le-am impus eu. Fiecare predică a fost totuşi 
gândită, înainte de a fi rostită. Jaloanele ei i-au fost în general fixate în mintea mea. 
Odată avute, jaloanele, mi-a fost uşor să şi improvizez, pe loc, din scaunul 
arhieresc, în funcție de percepţia pe care o aveam, privindu-mi ascultătorii, dacă 
mai aveau sau nu nevoie de explicaţii suplimentare, de insistenţă asupra unui 
detaliu, de un exemplu, de o parabolă etc. 


Dacă cineva aşteaptă însă să găsească aici predici ideale, predici-model, va fi 
decepționat. Nu le-am alcătuit cu acest gând. Le-am improvizat pe loc - după 
inspirația momentului şi a câtorva ceasuri de meditație în ajun, atunci cu textul 
Evangheliei în faţă. În faţa credincioşilor nu l-am avut nici pe acesta. 


Sibienilor, cum am mai spus, nu le plac vorbitorii care nu au mâinile libere, ca să- 
şi articuleze şi cu ele predica! Uneori am povestit credincioşilor unele călătorii 
ecumenice peste hotare, ştiindu-i interesați, şi mi-a rămas puţin timp pentru 
predică. Am eliminat însă aici partea informativă,, de circumstanţă, dar predica am 
lăsat-o aşa cum am rostit-o. 


Într-un tratat intitulat Dialog despre oratori, atribuit lui Tacit (trad. H. Mihăescu, f. 
loc şi an), se făcea observaţia ca „ascultătorul îl depăşeşte pe orator. Dacă nu este 
atras şi ademenit de mersul sprinten al argumentării, de frumuseţea ideilor sau de 
strălucirea şi eleganța descrierilor, el nu mai este îngăduitor față de cel care 
vorbeşte. Chiar şi ascultătorul şi auditorul trecător şi întâmplător s-a obişnuit acum 
să pretindă discursuri atrăgătoare şi frumoase; el nu mai îngăduie formele aspre şi 
necioplite de altă dată... Tinerii de aici încep chiar în timpul şcolarităţii să-i 
urmărească de aproape pe oratori pentru a se desăvârşi; ei vor nu numai să-i 
asculte, ci şi să se întoarcfi acasă cu câteva frânturi strălucitoare şi vrednice de a fi 
ținute în minte“ (p.62). 


Ca şi atunci, şi astăzi ascultătorii sunt pretenţioşi şi e bine că e aşa; Experienţa 
noastră de la Sibiu ne-a confruntat cu o obşte interesată de cuvântul lui Dumnezeu, 


atentă şi perseverentă în urmărirea predicilor. Vorbite, le-au putut părea inte- 
resante. Stilizate pentru a fi publicate, ele îşi vor fi pierdut ceva din virtutea 
oralităţii dar, în substanţă, tâlcuirile au rămas neschimbate. 


Nu ştiu dacă am răspuns întotdeauna recomandărilor lui Tacit, ca oratorul: „să nu 
întrebuinţeze vreun cuvânt copleşit de rugină, să nu construiască fraze cu structură 
greoaie şi lipsită de artă, în felul cronicilor; să evite glumele triviale, să-şi varieze 
expunerea şi să nu-şi încheie toate frazele în unul şi acelaşi ritm“ (p.68). În orice 
caz, am avut în vedere aceste recomandări. N-am putut totuşi evita unele repetiții 
de la o predică la alta. În vorbire acest lucru nu s-a putut observa, pentru că 
predicile au fost rostite în decurs de mai mulți ani, şi nu întotdeauna înaintea 
aceluiaşi auditoriu. 


Şi-apoi temele reclamau ele înşile reluarea unor idei, cerute de tetul Evangheliei 
tâlcuite. În scris, aceste repetiţii de la o predică la alta se vor observa. Nu le-am 
eliminat însă, gândindu-mă că preoții care le vor citi totuşi, şi vor citi numai 
predica duminicii din calendarul zilei, vor trebui să găsească despre textul 
respectiv cât mai multe comentarii şi interpretări. 


Cartea tipărită e destinată în primul rând preoţilor. Stilul, îmbunătățit lexicografic 
faţă de cel vorbit, a avut în vedere capacitatea lor de înţelegere. Cu puţin efort însă, 
predicile vor putea fi accesibile şi credincioşilor fără prea mare cultură teologică. 
Acolo unde se va părea că lucrurile nu se leagă prea bine, va fi din cauză că, având 
două sau trei predici asupra aceluiaşi text evanghelic, rostite în ani diferiți, am 
făcut din două sau trei, una singură, cu intenţia de a nu publica mai multe predici 
pe aceeaşi temă, cu prea multe repetiţii. Dar cum de fiecare dată logica expunerii a 
avut o altă structură, încadrarea lor într-o singură structură se va resimţi. Sper în 
îngăduinţa cititorilor. 


Am dat totuşi şi câteva variante pe aceeaşi temă, rostite la intervale de un an sau 
mai mulți şi înregistrate. Ele pot, prin repetiţii, confirma primele mele intuițiu şi 
exegeze, sau pot adăuga câte ceva, o nouă meditaţie asupra temei. Niciodată nu mi- 
am citit predicile vechi şi nici nu le-am ascultat înregistrate. Am vrut anume să evit 
repetițiile şi să-mi las posibilitatea unor eforturi personale noi. 


Simt nevoia să-i mai adaug cititorului câteva explicaţii. Multe din predici sunt 
intenționate şi ca fragmente ale Vieţii lui lisus, deşi o „Viaţă a lui lisus“ ar trebui 
scrisă altfel. 


Dacă vreun preot ar vrea să citească în biserică aceste predici, nu cred că ar face 
bine. Sunt prea lungi. Rostite, au fost ascultate fără oboseală. Citite, ar obosi şi şi- 
ar diminua din valoare. Intenţia mea, publicându-le, a fost de a da preoților 
material pentru propriile lor predici, material informativ de exegeză, de meditaţie şi 
de analiză care să stimuleze alcătuirea unor predici noi, mai scurte, integrându-le în 
stilul propriu al fiecăruia. Predicile fiind rostite şi închegate în faţa ascultătorilor, 
vorbitorul s-a orientat, pe loc, după capacitatea de receptare a celor pe care i-a avut 
în faţă, după semnele lor de oboseală sau de neoboseală, după interesul sau indife- 
renţa care li se citea pe chipuri. Aşa se explică unele lungimi. Stilul colocvial, 
adesea sub formă de dialog imaginat cu ascultătorii, le-a ţinut totdeauna trează 
toată atenţia. De aceea am teama că, citite în biserică de alte voci, cu alte intonaţii, 
n-ar fi aceleaşi ca acelea folosite de autor şi le-ar scădea mult din autenticitate şi 
interes. Ele poartă pecetea stilului celui ce le-a rostit, a timbrului vocii lui, a unei 
comuniuni realizate la modul personal cu ascultătorii. Uneori ele par desfăşurarea 
unei conversații, timpul trecând pe neobservate. Nu ştiu dacă la citirea lor de către 
altul, s-ar reuşi aceleaşi efecte. Sper însă în aceleaşi efecte, dacă vor fi citite acasă, 
pe îndelete, pe răgaz, meditate, Lungimea lor a fost acceptată la Sibiu. Poate că ea 
se justifică şi prin vorbitor şi prin ascultători. 


Predica scurtă e pe măsura scurtimii interesului pentru ea, în vremea noastră, mai 
ales în Occident unde zece minute e tot ce se poate răbda, în felul acesta predica a 
devenit însă acolo, adesea, o simplă formalitate, un element obligatoriu de cult. 


Sfântul loan Gură de Aur vorbea mult. În zilele noastre Părintele Cleopa de la 
Sihăstria vorbeşte mult. Şi e ascultat. Am văzut însă şi spectacole triste:,când încep 
unii preoţi să vorbească, lumea iese din biserică! Fie că n-au dicțiune, fie că n-au 
conţinut, fie că le încurcă mai rău decât dacă n-ar spune nimic! 


Comparate cu textele vorbite liber, e de la sine înţeles că în textele scrise din acest 
volum vor apărea virgule, puncte şi alte semne de punctuație care vor modifica 
uşor muzicalitatea textului înregistrat. La dactilografiere semnele de punctuație au 
rămas în întregime pe seama urechii muzicale a dacuilografei care le-a ghicit şi, 
trebuie să mărturisesc că, de cele mai multe ori, le-a aşezat acolo unde trebuia. 
Unele modificări au fost cerute, uneori, doar de prea accentuata mea exigenţă 
literară. Unele completări le-am socotit necesare după ce am văzut textul 
dactilografiat după înregistrare. 


Fie că în biserică le-am omis cu bună ştiinţă, ca să nu lungesc predica, fie că mi-au 
scăpat atunci, dar le-am considerat ulterior necesare pentru coerenţa textului şi 


folosul lecturii. Chiar şi acestora însă le-am păstrat stilul colocvial, uşor accesibil, 
ca să fie „auzit” ca în biserică. 


Socotind că unu nu vor fi având acasă o Sfântă Scriptură, în multe predici am 
transcris textele Evanghelilor mai pe larg decât am făcut-o în vorbirea din biserică, 
unde credincioşii ascultaseră Evanghelia zilei. Cititorilor, nefiind în situația 
ascultătorilor din biserică, le-am reprodus deci şi textele pe care le-am comentat. 
Pe unele chiar foarte lungi, precum minunea vindecării orbului din naştere (loan 9, 
1-41). Cei care cunosc aceste texte vor putea uşor sări peste ele, trecând direct la 
tâlcuirea lor. 


Am gândit aceste predici şi ca pe un tratat teologic despre adevărurile funda- 
mentale de credinţă, şi nu fără intenția de a-l oferi şi ca pe un catehism care să-i 
ajute pe cititori, aşa cum i-au ajutat şi pe ascultători, să se înarmeze şi cu 
argumente pentru apărarea credinţei lor ortodoxe, în faţa celor care ar încerca să-i 
ademenească spre alte credinţe şi grupe sectare. 


E o carte de teologie pentru teologi şi pentru neteologi. E o carte de întrebări 
pentru cei care îşi pun întrebări şi nu le răspunde nimeni; pentru cei care nu ştiu să- 
şi pună întrebări, dar le au pe suflet, dar şi o carte de răspunsuri la întrebări. E o 
carte de exegeză lucrată în stilul predicilor, dar s-ar putea, în unele privinţe, să le 
fie de folos şi exegeţilor specialişti. Vor putea găsi în ea unele interpretări care 
aparțin exclusiv autorului. De aici şi titlul: „Tâlcuri noi!“ Deoarece cartea vrea 
totuşi, în taină, să fie şi un mic tratat de exegeză, am renunţat la adăugirile 
frecvente din rostirea lor în catedrala din Sibiu: „lubiţi credincioşi".Nu ştiu dacă 
am făcut bine. Poate că adresările le-ar fi păstrat autenticitatea şi verbalitatea care 
uşurează interesul şi antrenează atenţia. 


Am păstrat în texte un număr destul de mare de parabole şi istorioare. Abuzul de 
parabole se explică prin audiența de care s-au bucurat la ascultători. Cu riscul de „a 
strica" aspectul teologic al volumului, am dat totuşi partea ce i se cuvine şi 
aspectului pastoral. Istorioarele fixează mai bine învăţătura. Ele sunt fapte de viaţă, 
şi acestea se înţeleg mai uşor decât teoriile. 


Metoda a fost întotdeauna folosită şi de Mântuitorul. Am văzut la Casian Romanul 
texte alcătuite dintr-o suită de pilde, şi nu mi s-a părut deloc că ar îngreuia textul 
(vezi Filocalia I, p.130 şi urm.). Este de la sine înţeles că parabolele şi istorioarele 
sunt culese din cărţi şi din povestirile altora, de pe unde le-am găsit sau auzit. De 
obicei le-am repovestit. 


(Notă: Notăm aici câteva din cărțile din care am cules unele din parabolele şi 
istorioarele folosite: Rev. Anthony M. Caniaris, Eastem Orthodoxy: a way of Life, 
Minneapolis, f.a.; J. Ellis, Illustrations and Incidents for preachers, teachers and 
christian workers, Roanoke, Virginia, f.a.; Arhim. Chrysostomos, The Ancient 
fathers of Desert, Brooklyne, 1980; Germanus Polyzoides, Stories like pictures, 
New York, f.a.; Dr.F.E. Marsh, Pearles, Points and Parahles, Glasgow, f.a.; Pr.Dr. 
Dumitru Bodale, Trăiri în Hristos, Detroit, 1985; Episcopul Nicodem, Seminţe 
evanghelice pentru ogorul Domnului, Mănăstirea Neamţu, 1932, voi. I, după 
Const. Stratilatov, voi. II după Dr. Sergiu de Vladimir, voi. III după L. Tolstoi; 
Albert de Belden, One Hundred Tales Worth 'Telling, London, 1947; Pr.Dr. 
Simeon Radu, Veniţi la Mine. 1.000 istorioare religioase morale pentru predici şi 
catehizafie, Sibiu, 1983, dactilografiat, ş.a.). 


Teologii obişnuiţi cu tratatele reci şi grele de seriozitatea argumentelor, uneori 
subtile şi complicate, desigur întotdeauna necesare celor cărora li se adresează, vor 
fi uimiți când vor găsi la mine argumente simple, istorioare, parabole. Să se 
liniştească domnule lor. Vor înţelege de ce e aşa, când îşi vor aminti că fiecare 
predică a fost rostită liber în faţa credincioşilor, dintre care mulţi sunt fără înaltă 
cultură teologică sau filosofică, şi care nu aşteaptă altceva, decât să înţeleagă, şi să 
li se facă simple lucrurile care în Sfânta Scriptură par uneori şi unora foarte 
complicate. Unu le ascultă din rutină, înţeleg toate cuvintele, dar luate împreună 
cuvintele nu le spun nimic, Netâlcuite, sunt ca nişte formule sacre, într-o limbă 
străină, pe care le respectă, dar pe care nu le înţeleg. 


Am apelat ici şi colo şi la unii - autori mai moderni şi la unii oameni de ştiinţă. 
Dacă aş fi intenționat o carte exclusiv pentru intelectuali, acest apel ar fi fost mai 
frecvent. Povăţuiesc însă pe preoţii care se vor ajuta de predicile mele, să nu se 
limiteze numai la exemplele mele. Să citească mult. Să-şi lărgească mereu 
orizontul cultural. Să-şi îmbrace predicile cu exemple bine alese din ceea ce li se 
pare relevant din literatură, filosofie, istorie, ştiinţă, pentru a-şi expune cât mai clar 
şi mai convingător ideile şi comentariile la cuvântul Sfintei Scripturi. 


Ceea ce spune Tacit despre Cicero, li se potriveşte şi preoților în calitatea lor de 
oratori: „Vă este cunoscută desigur opera lui Cicero, intitulată Brutus; în ultima ei 
parte (căci prima cuprinde istoricul vechilor oratori) el ne descrie începuturile, 
progresele şi oarecum dezvoltarea propriei sale elocvenţe: de la Q. Mucius a 
învăţat dreptul civil, de la academicianul Philo şi de la stoicul Diodot a sorbit până 
în fund toate principule filosofiei şi, nemulțumit cu profesorii pe care îi avea din 
belşug la Roma, a străbătut Grecia şi Asia pentru a îmbrățişa toate cunoştinţele în 
întreaga lor varietate. Astfel din cărțile lui Cicero se poate într-adevăr desprinde că 


nici geometria, nici muzica, nici gramatica şi, în sfârşit, ştiinţele liberale nu i-au 
rămas necunoscute. EI stăpânea subuilitățile dialecticii şi foloasele moralei la fel ca 
şi mersul şi cauzele fenomenelor naturale. Căci astfel stau lucrurile, prea bunii mei 
prieteni, şi numai astfel: din bogata lui erudiție, din deosebitele lui preocupări şi 
cunoaşterea tuturor ştiinţelor, se revarsă ca un torent şi clocoteşte de viaţă, această 
admirabilă elocvenţă; înguste şi neîncăpătoare; deoarece numai acela este orator 
care poate vorbi despre orice chestiune în chip ales, elegant şi convingător potrivit 
cu demnitatea subiectului, cu cerinţele împrejurărilor şi gusturile ascultătorilor“ 
(dem p.83-84). 


Evident, Tacit, care a trăit între anii 55-120 d.Hr., recomanda oratorilor din vremea 
sa pe înţelepţii pe care îi avea el la îndemână. lată câteva exemple: „Filosofii 
academici ne vor da combativitatea, Platon înălțimea de idei, Xenophon farmecul. 
Oratorul nu face rău să împrumute chiar unele maxime morale de ale lui Epicur şi 
Metrodor şi să le foloseasă în împrejurările potrivite. Căci noi nu vrem să formăm 
un înțelept şi nici un adept al stoicilor, ci un om care să fie stăpân pe anumite 
ştiinţe, dar să se priceapă puţin şi în celelalte. De aceea vechii oratori îmbrăţişau în 
chip temeinic ştiinţa dreptului civil, dar se iniţiau în oarecare măsură şi în studiul 
gramaticii, Muzicii şi geometriei“ (Idem, p.87-88). 


Preoţii noştri ar trebui să înveţe de aici că aşa cum oratorii laici căutau mereu să-şi 
îmbunătăţească mijloacele din care să-şi alcătuiască discursurile, tot aşa şi ei ar 
trebui să se preocupe de lărgirea continuă a ariei de îmbogățire a argumentelor, a 
metodei şi stilului de întocmire a predicilor. S-a stat prea mult la nivelul Cazaniei. 
Aceasta şi-a avut rostul multă vreme. Îl mai are încă, dar a devenit un fel de text 
sacru care nu mai este pe măsura tuturor nevoilor de înţelegere a Scripturii de către 
credincioşii vremurilor noastre. 


E adevărat că am auzit şi reflecții ca aceasta: Părintele mai bine ar citi Cazania, 
decât să vorbească aşa cum vorbeşte! Dar aceasta se spune despre preoţii care nu-şi 
pregătesc predica şi nu sunt în stare să stârnească în ascultători nici un interes. 
Preotul trebuie să fie la curent cu vremea sa, cu civilizaţia şi cultura, cu operele 
literare, artistice, cu poezia şi filosofia, cu ştiinţa din toate domeniile şi, numai în 
contextul lor, să-şi plaseze explicarea Evangheliei, fără teama că aceasta ar fi 
anacronică şi că el vorbeşte despre lucruri pe care nu le poate în fapt apăra. Să ştie 
spre ce se îndreaptă interesul credincioşilor, ca să răspundă acestui interes, nu prin 
predici abstracte, despre lucruri asupra cărora credincioşii nu sunt informaţi şi nu 
au mijloacele de a le înţelege, ci prin predici luminate, plasate în contextul intere- 
selor oamenilor din vremea noastră şi a capacităţii lor de înţelegere. 


Aş dori ca toţi preoţii noştri să facă totul ca să menţină în popor continuitatea 
credinţei ortodoxe, aceea care de-a lungul secolelor a apărat şi continuitatea noastră 
ca popor pe vatra strămoşească. Să nu uităm că dincolo de slujbele pe care le 
facem în biserică, avem şi datoria de a învăţa, potrivit poruncii: Mergând, învăţaţi! 


Păltiniş, 17 aprilie 1989 
Dr. Antonie Plămădeală, 
mitropolitul Ardealului 


Duminica Ortodoxiei - Dreapta credinţă. Unitate şi dezbinare 


Duminica Ortodoxiei, întotdeauna prima duminică din marele Post al Paştilor, ne 
dă prilejul să spunem câteva cuvinte despre unitate şi dezbinare. 


În anul 842, la un sinod local ţinut la Constantinopol, într-o zi ca aceasta, a luat 
sfârşit procesul de restabilire definitivă a învăţăturii despre icoane şi a cultului 
icoanelor. A fost cea din urmă dintre problemele de credinţă, care a fost subiectul 
celei din urmă dezbateri doctrinare la nivelul întregii Biserici. Ea se clarificase, în 
sensul admiterii cinstirii icoanelor, încă la Sinodul al VII-lea de la Niceea (787), 
ultimul sinod ecumenic. "Toate celelalte probleme fuseseră analizate, clarificate şi 
hotărâte la Sinoadele ecumenice anterioare. Sinodul din 842 doar a confirmat 
definitiv hotărârile Sinodului din anul 787, încheind nouă secole de căutare, de 
luptă cu nenumărate erezii şi ereziarhi. Totul s-a terminat printr-un triumf decisiv 
al adevărului, triumf care a impus această zi ca pe o zi a bucuriei Ortodoxiei şi a 
satisfacţiei depline a întregii Biserici a lui Hristos. De aceea duminica în care s-a 
luat ultima decizie, s-a şi numit „Duminica Ortodoxiei”, şi numele i-a rămas aşa 
până astăzi. 


Presupun că nu toți ştiţi ce au fost şi ce rol au avut în istoria creştinismului 
„Sinoadele ecumenice“ şi chiar, ce înseamnă aceste două cuvinte, sinod şi ecu- 
MeNic, şi ce înseamnă cuvântul ortodoxie. E bine să ştim. 


Sinodul este adunarea episcopilor care sunt urmaşii apostolilor. 


Primul sinod a fost chiar cel al apostolilor, numit sinodul apostolic, care s-a ţinut în 
Ierusalim în anul 50, şi a lămurit definitiv primirea păgânilor la botez fără obligația 
de a mai urma legea lui Moise în privinţa tăierii împrejur. A fost prima decizie 
sinodală care a delimitat creştinismul de mozaism, eliberându-l de o practică care 
le fusese impusă doar evreilor. Creştinismul s-a afirmat astfel ca o religie nouă, 
universală, valabilă „pentru toate popoarele” (Faptele Apostolilor 15, 17). Trecerea 
păgânilor la creştinism nu mai însemna trecerea lor la iudaism, la Legea lui Moise. 
Este momentul în care, printr-o decizie concretizată într-o scrisoare (F.Ap. 15, 23- 
29) către antiohieni, scotea creştinismul definitiv de sub bănuiala că ar fi fost o 
sectă iudaică. 


De atunci Sinodul este autoritatea supremă în Biserică. Există sinoade ale 
Bisericilor locale, cum e, de pildă, Sfântul Sinod al Bisericii Ortodoxe Române, al- 
cătuit din toți episcopii acestei Biserici, şi există şi un Sinod al tuturor episcopilor 
ortodocşi din lume. 


Cum lume se zicea în greceşte oikumene, Sinodul acesta s-a numit Sinod ecu- 
menic, adică al episcopilor din toată lumea. Acest Sinod este singurul care are 
dreptul să ia hotărâri în materie de credinţă. Sinoadele locale iau hotărâri cu privire 
la păstrarea credinţei în Bisericile locale. 


Sinoadele se numesc Sfinte pentru că sunt asistate şi iau hotărârile sub povăţuirea 
Sfântului Duh. Hotărânile lor se iau, ca şi la Sinodul apostolic din Ierusalim, prin 
aşezarea sub protecţia Sfântului Duh, prin rostirea formulei: „S-a părut Duhului 
Sfânt şi nouă“ (F. Ap. 15, 28). Semnul asistenţei Sfântului Duh constă în aceea că 
se ajunge ca toate hotărârile în materie de credinţă să se ia în unanimitate, nu prin 
vot, nu prin majoritate. 


Când au apărut ereziule, s-au adunat Sinoadele ecumenice şi au hotărât, prin 
descoperire de Sus, care este adevărul, în toate problemele contestate de eretici. Au 
fost şapte Sinoade ecumenice: 

1. La Niceea, în anul 325, când s-au hotărât, împotriva ereziei ariene, cele în 
legătură cu Dumnezeu- Tatăl şi Dumnezeu-Fiul, alcătuindu-se primele şapte 
versete ale Crezului. 

2. La Constantinopol, în anul 351, când s-au hotărât tot împotriva resturilor 
ereziei ariene, cele în legătură cu Sfântul Duh, alcătuindu-se ultimele cinci 
versete ale Crezului. 

3. La Efes, în anul 431, când s-a clarificat, împotriva ereziei nestoriene, că în 
lisus erau unite dumnezeirea şi umanitatea într-o unire ipostatică, adică 
într-o singură persoană. De aceea Fecioarei Maria i s-a dat denumirea de 
Maica Domnului (Theotokos). 

4. La Calcedon, în anul 451, a fost condamnată erezia monofizită, care 
susținea că în lisus există o singură natură, cea divină. Au rămas până azi 
monofiziți copţii din Egipt, etiopienii, siro-iacobiţii din Siria şi India, şi 
armenii. 

5. La Constantinopol, în anul 553, împăratul Iustinian a încercat o conciliere 
cu monofiziții care acuzau Ortodoxia că la Sinodul IV a căzut în 
nestorianism, S-a clarificat aşa cum se cuvenea doctrina de la Calcedon, 
împotriva a trei teologi care păreau a fi rămas nestorieni. 

6. La Constantinopol, în anul 650, s-a condamnat erezia monotelită care 
susținea că în lisus a existat o singură voință, şi energie, cea dumnezeiască, 
deci nu era şi om deplin. 

7. La Niceea, în anul 787, când s-a hotărât definitiv continuarea tradiției de 
supracinstire a Maicii Domnului, de cinstire a sfinţilor şi a moaştelor, a 
Sfintei Cruci şi cinstirea icoanelor. 


Toate cele şapte Sinoade ecumenice au stabilit, pe baza Sfintei Scripturi şi a Sfintei 
Tradiţii, adică a adevărurilor transmise prin Biserică de la Mântuitorul şi de la 
apostoli, adevărata învăţătură de credinţă ortodoxă. Ortodoxie înseamnă dreaptă 
credință. Biserica Ortodoxă înseamnă Biserica păstrătoare a dreptei credinţe, a 
acelei credinţe care duce la mântuire. 


Iconoclasmul, adică lupta împotriva icoanelor, a fost ultima mare luptă încercată de 
eretici, de schismatici şi cei de o rătăcire cu ei, împotriva ortodoxiei. Ereziarhii 
susțineau că nu trebuie să ne închinăm la icoane pentru că ar fi „chipuri cioplite“, 
neînțelegând că nu ne închinăm nici la chip, nici la lemn şi la culoare, ci ne în- 
chinăm la ceea ce simbolizează ele, la ceea ce semnifică, adică lui Dumnezeu, iar 
la sfinţi ne rugăm să mijloacească pentru noi înaintea lui Dumnezeu, ca unii care, 
printr-o viaţă sfântă, au dobândit trecere la Dumnezeu. 


Sinodul VII ecumenic s-a ţinut pe vremea împărătesei Irina. Sinodul din anul 842 
s-a ţinut pe vremea împărătesei Teodora. 


Păcat că unitatea Bisericii câştigată atunci, n-a rămas un bun câştigat şi 
neschimbat. Multe erezii au bântuit şi bântuie lumea creştină de atunci încoace, de- 
a lungul veacurilor, până astăzi. 


În anul 1054 din trupul Bisericii Ortodoxe celei adevărate s-a rupt Biserica 
Romano-Catolică. Un cardinal îngâmfat, Humbert, s-a dus la Constantinopol şi a 
depus pe Sfânta Masă a catedralei Sfintei Sofia, un act de rupere a creştinismului în 
două. Aşa s-a rupt Biserica Romano-Catolică de Biserica Ortodoxă. De ce s-a 
întâmplat acest lucru? Simplu spus, fiindcă domnul cardinal Humbert a vrut să 
impună peste toată Biserica supremaţia administrativă a papei. 


Până atunci întreaga Biserică fusese organizată pe neamuri, fiecare neam având 
conducătorul lui bisericesc, şi fiecare eparhie având episcopul ei, în comuniune cu 
şeful spiritual al ţării respective, acesta fiind, la rândul său, în comuniune cu toţi 
conducătorii spirituali ai tuturor neamurilor. În comuniune, nu în supunere. Unul 
din ei, din motive tradiţionale, istorice, nu teologice, era admis a fi primus inter 
pares, adică primul între egali. Acesta era episcopul Romei, pentru că Roma fusese 
capitala imperiului, deci din motive politice şi istorice, nu bisericeşti şi dogmatice. 
Papa, şi cei din jurul lui, au tins întotdeauna să domine administrativ toate 
Bisericile, deşi o mie de ani el nu avusese acest drept şi nu exercitase nici o 
conducere universală. Dacă ar fi fost vorba să se aplice, în această privinţă, vreun 
drept, vreun primat, apoi nu episcopul cetăţii Romei, cetatea în care Sfinţii Petru şi 


Pavel au fost martirizaţi, ar fi fost îndreptăţit la aceasta, ci episcopul Ierusalimului, 
cetatea Domnului. 


Patriarhul Ierusalimului spune acest lucru până în ziua de astăzi! Problema unui şef 
universal al Bisericii nu s-a pus niciodată înainte. lisus Hristos a fost considerat 
Capul Bisericii. ŞI nu s-a simţit nevoia nici unui adjunct, sau vicar, sau locţiitor. 
Doar Roma a simţit această nevoie, pentru că a vrut să se impună ea în această 
calitate, şi nu atât din cauza lui Petru, cât pentru a continua rolul împăratului 
roman, ca Pontifex Maximus. 


Rezultatul acţiunii nechibzuite a Romei, prin cardinalul Humbert, a fost deci 
ruperea în două a lumii creştine. Papa s-a autoproclamat Pontifex Maximus, adică 
cel mai mare, dar lumea răsăriteană nu i-a recunoscut această calitate. Papa a căzut 
astfel şi din calitatea de primus inter pares. Locul i l-a luat Patriarhul Constan- 
tinopoluluiţ tot pe motive istorice, deoarece Constantinopolul a fost a doua Romă, 
capitala Imperiului de răsărit. 


Se vor împlini în curând încă o mie de ani de când Biserica Răsăriteană trăieşte sub 
vechea formă eclesiastică din primul mileniu. Patriarhul Constantinopolului este 
primul între egali, dar fără să exercite vreo conducere sau control asupra altor 
Biserici. Acest control îl exercită totalitatea episcopilor ortodocşi adunaţi în Sinod. 
Ei pot fi prezidaţi sau convocați de patriarhul de la Constantinopol, dar nu conduşi. 
Și chiar şi preşedinţia poate fi conferită şi altcuiva, prin înţelegere. 


Odată începutul dezbinărilor făcut, ele au continuat. La începutul sec. Al XVI-lea, 
călugărul catolic german Martin Luther a provocat o a doua mare dezbinare. Din 
trupul romano-catolicismului s-a rupt o parte, şi aşa s-a născut protestantismul. A 
venit apoi Jean Calvin, şi mulți alții, şi în felul acesta s-au născut la început câteva 
Biserici Protestante mari. 


Pe vremea regelui Henric al VIII-lea, Biserica Angliei s-a rupt şi ea din trupul 
Romei şi a dat naştere Bisericii Anglicane, regele proclamându-se el cap al 
Bisericii în locul papei. Şi astăzi regina Angliei se consideră conducătoarea 
Bisericii Anglicane în Anglia şi a Bisericii Presbiteriene în Scoţia! 


Dezbinarea a continuat şi a crescut până la măsura a peste 1000 de Biserici şi secte 
în vremea noastră. Nimeni nu mai ştie câte au apărut în ultima vreme, mai ales în 
S.U.A. dar şi în Europa, dezbinând astfel Biserica despre care Mântuitorul a spus 
că trebuie „să fie una“, precum trupul Său unul este. 


Incă Sfântul apostol Pavel pusese dramatica întrebare pe care ne-o punem şi noi: 
„Au doară s-a împărțit Hristos? 


Cum se face că au apărut aceste fenomene de dezbinare? Dezbinările din lumea 
creştină pun în faţa noastră o situaţie dezolantă, ruşinoasă. Cum a fost posibil? 
Cum e posibil ca în numele aceluiaşi Hristos, în numele aceleiaşi învățături, în 
numele aceleiaşi Evanghelii, a aceleiaşi Scripturi a Noului Testament, totuşi, să nu 
fie o Biserică una, ci să fie atâtea? 


Este momentul să ne punem aceste întrebări esențiale. Să vedem de unde vine răul, 
ce trebuie să alegem noi şi cum să alegem între unitate şi dezbinare? Ne vom pune 
împreună câteva întrebări menite să ne clarifice problema. Nu vom epuiza toate 
întrebările posibile, dar vom căpăta o idee despre cauzele acestei situaţii. 


Cea dintâi: Cine vrea împărțirea, cine vrea dezbinarea Bisericii? Fără îndoială că 
este cineva care doreşte ca Biserica lui Hristos să fie împărțită, să fie dezbinată, să 
nu fie una, să nu fie puternică, să nu fie întreagă. Cheia o găsim în Epistola | a 
Sfântului apostol Petru (5, 8), unde se spune: „Potrivnicul vostru diavolul umblă 
mugind ca un leu, căutând pe cine să înghită“. Şi pe cine înghite? Pe cei care 
rămân pe afară, despărțiți de trupul Bisericii. El este cel care, fără îndoială, vrea 
dezbinarea. 


A doua întrebare: De ce s-au făcut şi se fac aceste împărțiri, aceste dezbinări, 
uneori urmărite de unii anume? Machiavelli, un scriitor, diplomat şi filosof din 
Evul Mediu, lansase un principiu: Divide ut regnus - împarte ca să stăpâneşti. Spre 
a slăbi un corp unitar, spre a slăbi o instituție, spre a slăbi un popor, spre a slăbi pe 
cineva, îl împărți şi aşa îl guvernezi mai bine. 


Lozinca aceasta, şi sub forma „Divide et impera“, au aplicat-o la vremea lor, şi aici 
la noi, în Transilvania, pe locurile acestea, Habsburgii care aveau tot interesul să ne 
stăpânească mai uşor. Ne-au împărțit în ortodocşi şi uniţi, după ce alţii încercaseră 
mai înainte să ne calvinizeze. 


Şi care sunt de obicei urmările dezbinărilor, mai ales ale celor religioase? Orice 
dezbinare religioasă nu rămâne numai dezbinare religioasă. Ea aduce după sine 
dezbinare în familii, între prieteni, între sate sau între locuitorii aceluiaşi sat şi oraş. 
Aduce dezbinare şi în sânul unui neam. Noi avem experienţa aceasta tristă de la 
anul 1700, când s-a făcut dezbinarea Bisericii noastre ortodoxe, fiind unii 
ademeniţi la uniatism. Aşa au început fraţi a se urî între ei. E ciudat acum, cei care 
preferă şefi religioşi diferiţi, învaţă de la ei ura, nu iubirea! 


Când cei care merg la biserică, de la un loc se despart; mergând fiecare spre 
„biserica lui“, din momentul acela li se despart şi sufletele şi idealurile, şi fiinţa lor 
se înjumătăţeşte. Aceasta a fost urmarea dezbinării. 


Habsburgii nici nu au urmărit altceva, decât ca, în numele principiului „împarte şi 
stăpâneşte", să ne slăbească şi să ne stăpânească mai uşor. De ce să se lupte ei cu 
noi, când puteam foarte bine să ne luptăm noi între noi, şi ei doar să profite? Că 
doar nu din grijă pentru sufletele noastre ne-au dezbinat! 


Lui Dumnezeu nu-i plac dezbinările. în Sfânta Scriptură se spune: „Dumnezeu nu 
este Dumnezeul neorânduielii, ci al păcii şi al bunei înţelegeri14 (| Cor. 14, 33). Şi 
dacă lui Dumnezeu nu-i plac dezbinările, ce trebuie să gândim despre Cei care fac 
toate eforturile, demne de cauze mai bune, ca să dezbine totuşi Biserica lui 
Hristos? 


Să căutăm răspunsul chiar în Scriptură. Mulţi din cei care ne dezbină umblă cu 
Scriptura în mână, căutându-şi argumentele în ea, argumente ca să rupă trupul lui 
Hristos! 


Dar să vedem ce spune Sfânta Scriptură despre cei care dezbină? Iată, să luăm 
textul din I Timotei 6, 3-7: „Fereşte-te de cei care învaţă altmintrelea!, spune 
Sfântul Pavel; parcă s-ar adresa nouă, azi. Să nu înveţe nimeni altmintrelea. 
Altmintrelea decât cum? Altmintrelea decât au primit învăţătura de la Mântuitorul, 
aşa cum a transmis-o El apostolilor. Zice despre unii ca aceştia că se îndeletnicesc 
cu basme şi cu certuri (Tit 3, 9), numindu-i „trufaşi care nu ştiu nimic, dar sunt 
molpsiţi de patima de a grăi mult şi de a da război de vorbe, din care se nasc 
pizma, pricinile, hulele, bănuielile, viclenia, certurile deşarte între oameni cu min- 
tea stricată şi străini de adevăr, care socot că evlavia ar servi la câştig (| Tim. 6, 4- 
5). Şi încheie cu sfatul: „De unii ca aceştia fereşte-te!“* 


Sunt foarte multe împrejurările în care Sfântul Pavel dă asemenea sfaturi: 
„Propovăduieşte cuvântul, stăruieşte asupra lui în toate împrejurările prielnice şi 
neprielnice, mustră, ceartă, îndeamnă, cu toată îndelunga răbdare şi învăţătură. 
Căci va fi o vreme când oamenii nu vor primi învăţătura cea sănătoasă, ci-şi vor 
alege învăţători după poftele lor, care să le gâdile auzul, şi-si vor întoarce urechile 
de la adevăr şi se vor lua după basme (II Tim. 6, 2-5) 


Iată texte limpezi ale Sfântul apostol Pavel despre cei care dezbină. Am putea, fără 
îndoială, să le înmulţim. Tot Sfântul Pavel scrie în Epistola către Tit: lar de 
disputele nebune şi de spiţele de neam, de întrebările şi disputele pentru lege, te 


fereşte, căci sunt nefolositoare şi deşarte. Și iarăşi avertizează: „De omul eretic, 
după o sfătuire sau două fereşte-te“ (Tit 3, 10). Unul ca acesta e numit „răzvrătit” 
şi păcătuieşte fiind singur de sine osândit. 


Nu vi se pare că ştiţi despre cine vorbeşte apostolul? Sigur că ştiţi. Sunt şi printre 
noi asemenea „răzvrătiți“ împotriva Ortodoxiei învăţăturii Bisericii, umblând pe 
alături, după învăţători rătăciţi care au chipul evlaviei, dar minte puţină, cu care 
înşală pe cei cu mintea şi mai puţină decât a lor. 


Avem la Sfântul Pavel şi unele sentinţe cumplite rostite despre cei care dezbină 
Biserica lui Hristos. Pe unii, zice el, „căzând din credință, precum Imeneu şi 
Alexandru, i-am dat satanei, ca să înveţe a nu mai huli (1 Tim. 1, 19-20). Pe alţii, 
pomeniţi în Epistola către Romani, Sfântul apostol Pavel spune că Dumnezeu nu-i 
pedepseşte altfel, decât că le retrage asistenţa Sa, le retrage ajutorul şi-i lasă 
„numai la puterea minţii lor” (Rom. 1, 28). Ştiindu-se ei la puterea minţii lor, devin 
orgolioşi, dar de fapt devin tot mai opaci la gândirea logică. 


Nu poţi duce cu ei la bun sfârşit nici o convorbire. Şi chiar dacă o duci până la 
capăt, când şi se pare că ai terminat-o şi ai lămurit-o, ei se reîntorc pe loc la punctul 
de pornire, ca şi cum n-ai lămurit nimic. Nu sunt deschişi nici unei lămuriri, alta 
decât cea pe care şi-o dau ei înşişi. Ei nu întreabă, nu ascultă de experienţa de două 
mii de ani a Bisericii. Fi nu ştiu că Sfinţii Părinţi au spus: „Cine vrea să se mântu- 
iască, cu întrebarea să călătorească. Dar pentru ei Sfinţii Părinţii nici nu contează. 
Contează doar nu ştiu care domn de peste nu ştiu care ocean sau canal care e mai 
mare decât toţi Sfinţii Părinţi şi decât întreaga Biserică! 


Se zice că un pustnic, mai puţin dotat cu înţelegerea Sfintei Scripturi, a căutat, 
după capul lui, vreo douăzeci de ani răspuns la o nedumerire în legătură cu un 
text. În cele din urmă s-a hotărât să mearsă la un Sfânt Părinte din vecinătate 
să-l întrebe. În clipa aceea i s-a luminat mintea şi a înţeles tâlcul textului. 
Mirându-se, i s-a arătat un înger care l-a întrebat: De ce te mirii? Pentru că 
după douăzeci de ani, tocmai acum când mă hotărâsem să merg să întreb pe 
altul cu ştiinţa mai mare în Scripturi, tocmai acum am descoperit înţelesul pe 
care îl căutam, a răspuns el. Îngerul i-a spus: Iată, de aceea m-a trimis acum 
Dumnezeu la tine, ca să te fac să înţelegi că lămurirea ţi-a venit tocmai pentru 
că te-ai hotărât să întrebi, şi chiar în clipa când te-ai hotărât să întrebi. Au nu 
Ştiai? „Cine vrea să se mântuiască, cu întrebarea să călătorească!” Altă dată să 
fii mai înţelept. 


Pe lângă învăţătura despre întrebarea ca mijloc de mântuire, trebuie să mai reținem 
din această întâmplare şi faptul că cercetarea Sfintei Scripturi e lucru de durată şi 
de înţelepciune. Nu se dă lumina primului venit, la prima deschidere a cărţii. 
Tâlcuirea Sfintei Scripturi s-a făcut în sute de ani, de mii de cercetători şi Biserica 
i-a stabilit sensurile şi înțelesurile cele adevărate. Biserica trebuie întrebată. 


Nou tâlcuitori, care întorc totul pe dos sau caricaturizează textele reducându-le la 
înţelesuri simpliste, incomplete, o fac pentru că nu au pregătire şi pentru că, din 
mândrie, fie că nu întreabă, fie că nu acceptă răspunsurile. Unii nu le acceptă din 
neputința minţilor de a le înţelege, alții din dorinţa de a se preface ei în sfătuitori, 
şefi, conducători, după cuvântul Mântuitorului, fiind „povăţuitori orbi ai orbilor, şi 
orb pe orb de va povăţui, amândoi vor cădea în groapă“ (Matei 15, 14). 


Unii ca aceştia calcă porunca unităţii, despre care unul din Părinții Bisericii, 
Sfântul Ciprian, a spus multe cuvinte de dojenire şi avertisment: „Hristos ne-a dat 
pacea, ne-a învăţat să fim uniţi în cuget şi în simţire, ne-a impus să păstrăm 
nestricate şi necălcate în picioare legăturile dragostei, ale înţelegerii frăţeşti. La 
Împăratul cerurilor nu poate să ajungă dezbinarea. La răsplata lui Hristos nu poate 
să ajungă acela care a pângărit dragostea lui Hristos faţă de noi, prin dezbinarea 
vicleană“ (De catolicae ecclesiae unitate, în col. „Părinţii şi Scriitori bisericeşti“, 
P.S.B., Buc., 1981, p.444). 


Și tot Sfântul Ciprian: „Cine a ieşit din sânul Bisericii nu poate trăi sau respira, ci 
îşi pierde însăşi mântuirea" !Idem, p.451). 


Văzând în unitatea dintre Tatăl şi Fiul modelul unităţii Bisericii, el spunea credin- 
cioşilor săi din Cartagina: „Vedeţi cum a fost dragostea Celui ce s-a rugat pentru 
noi, pentru ca, precum Tatăl şi Fiul una sunt, aşa să rămânem şi noi, în aceeaşi 
unitate, ca de aici să se poată înţelege cât de mult păcătuieşte cel ce sparge unitatea 
şi pacea. Domnul pentru aceasta s-a rugat, voind ca poporul Său să trăiască, fiindcă 
EI ştia că dezbinarea nu duce la împărăţia lui Dumnezeu“ (De dorninica Oratione, 
Colecţia PSB, Buc., 1981, p.481-482). 


Ori, să ne punem o întrebare foarte simplă: cine sunt cei ce dezbină? Cei care au 
fost două mii de ani în unitate ortodoxă sau cei care rup acum din Ortodoxie pe 
unii Slabi de suflet şi fără cunoştinţe suficiente despre adevăr? E de la sine 
înţeles că dezbinatorii sunt cei care strică unitatea care a existat atâta vreme şi în 
care Biserica lui Hristos se află şi astăzi. 


Că şi ei vorbesc de lisus? Că fac rugăciuni? Cântă? Dacă o fac în dezbinare, în 
ruperea de Biserică, de frăţie şi de comuniunea în Sfintele Taine, degeaba au chipul 
evlaviei şi zic tot timpul „Doamne, Doamne. Tot aşa erau şi fariseii din vremea 
Mântuitorului. Şi nu prea i-a lăudat! Dimpotrivă. N-a spus despre nimeni cuvinte 
mai aspre. „Morminte văruite“ (Matei 24, 27), „şerpi, pui de vipere“ (Matei 24, 
33). Despre nimeni, nici despre cei care îl răstigneau, n-a spus cu atâta putere: „Vai 
vouă“ (Matei 24, 23). 


Să trecem acum la o nouă întrebare: Ce obiectează dezbinatorii acestei Ortodoxii 
pe care o sărbătorim noi într-o zi ca aceasta? Ei obiectează, în linu mari, faptul că 
noi ţinem la Sfânta Tradiţie, faptul că avem cele Şapte Taine, şi apoi faptul că 
avem Preoţia de succesiune apostolică, că avem biserici, aşa cum e aceasta, cu 
toate obiectele din ea, faptul că ne facem semnul crucii, că cinstim sfinţii şi 
icoanele. 


Să ne oprim câteva clipe doar asupra uneia singure dintre practicile scumpe inimii 
creştinului ortodox de pretutindeni: însemnarea cu semnul crucii. Toţi cei depărtați 
de la adevărata credinţă nu-şi mai fac cruce. Socotesc că aceasta ar fi închinare la 
idoli. Nu mai au cruci în casele lor şi la piepturile lor. Se pretind mari cititori ai 
Sfintei Scripturi şi dovedesc că nu ştiu să citească, pentru că este adevărat că în 
Sfânta Scriptură se scrie negru pe alb că: „propovăduirea crucii este nebunie“, dar 
dacă citim fraza mai departe, vedem că scrie că e nebunie: „pentru cei ce sunt pe 
calea pierzării” (| Cor. 1, 18). Adică tocmai pentru ei! Sfântul Pavel se lăuda 
„numai cu crucea lui Hristos“ (Gaiateni 6, 14) şi îi condamna pe cei „care se poartă 
ca vrăjmaşi ai crucii lui Hristos“ (Filipeni 3, 18). 


Cum de vor fi ştiind unii din Sfânta Scriptură doar ceea ce le convine ca să se 
despartă de Biserică? E cineva care îi îndeamnă stăruitor la aceasta. Desigur cel 
care se teme, tremură şi fuge de semnul crucii. Căci care creştin nu ştie că diavolul 
fuge de semnul crucii? Care creştin nu se însemnează cu semnul crucii când se află 
în faţa unei primejdii? Până şi unii care nu prea sunt practicanți ai credinţei, în 
vreme de primejdie îşi aduc aminte că există un mijloc de a cere ajutorul lui 
Dumnezeu şi a te adăposti de rele, şi acesta este semnul crucii. 


Tradiţia e veche în viaţa creştină. Nu e o invenţie târzie a cuiva, de care am 
putea să ne lepădăm ca de o învăţătură omenească. Ea vine din momentul în 


care Mântuitorul răstignit pe cruce a Sfinţit-o, a făcut din ea simbolul jertfei Sale 
entru păcatele noastre. E bine să se ştie de către toți: 
Că Mântuitorul a plătit ca jerfa Să pretul îertăriă Atpfel Dumnezeu ar face 


numai dreptate. Noi trebuie doar să ne însuşim jertfa pentru noi şi să voim Să 


intrăm în legea iertării, nu în a dreptăţii. Cine respinge crucea, respinge 
iertarea. Acela să se aştepte să i se aplice numai dreptatea. 


În veacul al IV-lea facerea semnului crucii era de mult o prac- tică în Biserică. lată 
ce scria Sfântul Chiril al Ierusalimului (£ 386): „Să nu ne ruşinăm Să mărturisim 
pe Cel răstignit. Fă-ţi cu încredere pe frunte cu degetele pecetea şi fă cruce în 
toate acţiunile tale; şi când mănânci pâine, şi când bei din pahar; când pleci de 
acasă şi când vii; înainte de a te culca şi când te trezeşti; când călătoreşti şi când 
te odihneşti. Mare talisman este crucea... Crucea este semn pentru cei 
credincioşi şi teamă pentru demoni, lisus i-a biruit pe aceştia prin cruce şi i-a dat 
cu hotărâre pe faţă. Când demonii văd crucea îşi aduc aminte de Cel răstignit. 
Se tem de cel ce a zdrobit capetele balaurului. Nu dispreţui pecetea pentru că a 
fost dată în har“ (Cateheze, 13, 36). 


Aţi auzit? Parcă ar descrie ceea ce facem noi azi: ne închinăm înainte şi după masă, 
la plecări şi sosiri, seara şi dimineaţa şi în toate lucrările noastre. Aşa se făcea 
atunci, aşa se face şi azi. 


IESIRI + 335), în Viata lui Constantin cel mare 


(1, 28-30, II, 7), povesteşte cum acestuia, înainte de a fi creştin, i s-a arătat pe cer 
în plină zi un Semn al crucii şi cuvintele: „În acest semn vei învinge”. Era în 
luptă cu Maxenţiu şi creştinându-se el şi oştirea lui, au învins. Eusebiu al 
Cezareii, contemporan cu Constantin cel mare, spune că a auzit această 
întâmplare chiar din gura împăratului. 


lată însă o mărturie şi mai veche de la începutul secolului al III-lea, care ne vine de 
la BIR + 235): „Străduieşte-te în toată vremea să-ţi însemnezi 
cu bună-cuviinţă fruntea, căci acesta e semnul cunoscut şi încercat al patimii 
împotriva diavolului, dacă îl faci cu credinţă şi nu pentru a te vedea oamenii, ci 
punându-l înainte cu ştiinţa ca pe un scut“ (în cartea Tradiţia apostolică, 3, 36). 


Un scriitor bisericesc, Nichifor Calist, povesteşte că la împăratul Bizanțului 
Mauriciu au venit odată nişte soli ai regelui Persiei Cosroes al II-lea şi că toţi aveau 
pe frunte semnul crucii. Împăratul i-a întrebat de ce şi-au pictat acest semn, de 
vreme ce nu sunt creştini? Au răspuns că respectă acest semn ca aducător de succes 
şi salvare, pentru că fiind la ei o vreme de ciumă, nişte creştini i-au învăţat să-şi 
facă acest semn, şi cei care şi l-au făcut au fost ocoliţi de cumplita boală: „Noi i-am 
crezut şi am fost salvaţi în mijlocul familiilor noastre secerate de ciumă" (Istoria 
bisericească, XVIII, 20). 


Obiceiul a ajuns până în Balcani şi nu este exclus să-şi aibă originea în această 
istorie cu ciuma din Persia care va fi circulat din gură în gură, până a ajuns şi la 
valahii noştri. 


Patriarhul de frumoasă amintire în istoria Bisericii noastre de după al doilea război 
mondial, Justinian Marina, povesteşte că prin 1953 participând la intronizarea 
patriarhului Chiril al Bulgariei, fiind în maşină a văzut turme de oi şi ciobani cu 
sarici ca ale noastre. Bulgarii însoțitori i-au şi spus: lată valahii! Erau români. De 
mirare era că toţi aveau pe frunte ca o cicatrice, semnul crucii. Au oprit şi i-au 
întrebat de ce aveau acest semn. Au spus că e un obicei vechi, de pe vremea când 
turcii prefăcând locurile în paşalâc turcesc încercau să-i turcească pe valahi. 
Aceştia au hotărât atunci să însemneze pe fiecare nou-născut, la botez, cu fierul 
roşu pe frunte în semnul crucii, ca să ştie că sunt creştini şi să nu-i poată sili nimeni 
vreodată să-şi lepede credinţa. Cei care s-ar fi lepădat ar fi fost cunoscuţi şi 
repudiaţi ca trădători şi de ai lor, şi de turci! „Obiceiul a rămas până azi“ 
(Apostolat Social, X, 1971, p.219). 


Istoricul bisericesc Sozomen, care a scris o Istorie bisericească între anii 439-50, 
povesteşte cum Sfânta Elena, mama Sfântului Constantin cel mare, a făcut săpături 
pe Golgota şi a descoperit acolo trei cruci, bănuind că una era cea pe care fusese 
răstignit Mântuitorul. împreună cu Macarie, episcopul Ierusalimului, au hotărât să 
facă o probă. Era în Ierusalim o femeie grav bolnavă. O făcură să se atingă de cele 
trei cruci. Când se atinse de una din ele, se vindecă pe loc, ceea ce fu o dovadă 
concludentă că aceea era crucea Domnului (Sozomen, 2, 1). Ea se păstrează şi azi 
în Ierusalim, părticele din ea fiind însă răspândite şi în alte locuri, în lume. 


lată tot atâtea dovezi că semnul crucii cu care se închină creştinii binecredincioşi, 
le e spre ajutor şi binecuvântare şi tot aşa şi semnul crucii aşezat pe biserici şi 
păstrat în case, este semnul acceptării de către noi a jertfei Domnului şi chemare a 
Harului Său în viaţa noastră, spre a ne apăra de primejdii, de rele şi de păcate. 


Toate acestea, noii creziarhi ni le obiectează ca şi cum ele n-ar veni de la 
Dumnezeu, n-ar veni de la lisus Hristos, pentru că — zic ei - de la Iisus Hristos vine 
numai ceea ce este în Sfânta Scriptură. Ei merg până acolo, încât - culmea culmilor 
nesăbuinţei - cred aceste învățături şi practici ale Bisericii, drept practici şi 
învățături îndreptate împotriva lui Dumnezeu! Vă puteți imagina aşa ceva? 
Invocarea Sfântului Duh în Sfintele Taine, semnul Sfintei cruci ş.a. să fie 
îndreptate împotriva lui Dumnezeu şi socotite păcate! Ce minte sănătoasă ar putea 
admite aşa ceva? 


Noi arătăm că ne bizuim pe Sfânta Scriptură în tot ceea ce credem, în toate 
gesturile pe care le facem. Noi ne sprijinim pe Sfânta Scriptură, nu ei. Toate 
acestea au fost transmise din om în om, până în vremea noastră, fie prin Sfânta 
Scriptură, fie prin Sfânta Tradiţie, pentru că nu totul s-a scris în Scriptură, aşa cum 
pretind ei. Au fost învățături scrise, dar au fost şi învățături care s-au transmis pe 
cale orală. Şi mai întâi au fost învăţăturile pe cale orală, transmise prin tradiție, şi 
numai după aceea au fost scrise. Tot ce e scris a fost la origine tradiție, vorbire, 
transmitere orală. Mântuitorul n-a scris nici o carte. A vorbit. A transmis oral. 
Evangheliştii au notat pe urmă, cum zice Papia, la sfârşitul sec. I, „Amintirile” lor. 


Când Sfântul Pavel şi-a scris epistolele, Evangheliile încă nu erau scrise. Dar el le 
cunoştea din transmiterea orală, din Tradiţie, aşa cum ştia, tot din Tradiţie, şi tot 
ceea ce nu s-a scris niciodată. Şi el a transmis şi oral. 


Iată, spre exemplu, ce spune în a doua Epistolă către Tesaloniceni (2, 15): „Deci, 
fraților, rămâneţi statornici şi ţineţi predaniile pe care le-aţi primit prin cuvântul 
sau prin cartea noastră. Va să zică Sfântul apostol Pavel a dat învățături şi prin 
cuvânt, şi prin carte, şi oral, vorbind, şi prin scrisoare. Acelaşi lucru vom găsi în 
Epistola a Il-a către Timotei (2, 2): „Şi ceea ce ai auzit de la mine, în faţa multor 
martori, trece-le la oamenii credincioşi, care să fie destoinici să înveţe şi pe alţii. Şi 
tot Sfântul Pavel în Epistola I către Corinteni (11, 34), după ce îi lămureşte că: 
„dacă cineva e flămând, să mănânce acasă, ca astfel să nu vă adunaţi spre osândă“, 
adică să nu se facă chefuri atunci când se întâlneau pentru rugăciune, adaugă: 
„Celelalte le voi rândui când voi veni la voi“. Va să zică urma să le dea şi 
învățături practice, prin cuvânt, atunci când se va duce la ei. 


lată deci chiar în Sfânta Scriptură temeiul Sfintei Tradiţii, deci al practicilor pe 
care le-am moştenit noi din moşi-strămoşi, încă de la apostoli. 


Şi Sfântul Ioan spune: Iar „celelalte” le voi aranja cu voi „gură către gură“, atunci 
când ne vom vedea (II loan 1, 12). Textul, cel mai elocvent este însă în Evanghelia 
după loan (21, 25), chiar la sfârşitul Evangheliei sale. Ascultaţi cum îşi încheie 
Sfântul loan, Evanghelia: „Sunt încă şi multe alte lucruri câte a făcut lisus, care de 
s-ar fi scris cu de-amănuntul, mi se pare că nici în lumea aceasta n-ar fi încăput 
cărțile ce s-ar fi scris“. 


Aşadar, Mântuitorul a dat şi multe alte învățături în afara celor ce s-au scris, învă- 
țături morale, învățături prin viu grai, pe care Biserica le-a transmis din om în om 
până în vremea noastră. 


Ştim toți că există şi în vremea noastră un Cod penal alcătuit de legislatorii laici, cu 
legi scrise, dar există şi un drept aşa-numit cutumiar, un drept al pământului. 


Spre exemplu: nu scrie nicăieri, ceea ce se practică în unele părți ale ţării, că 
trebuie să laşi casa copilului celui mai mic, dar acolo unde acest obicei există, se 
respectă cu stricteţe. Chiar dacă sunt mai mulți fraţi, nici unul nu se gândeşte să 
deschidă proces de partajare egală, deşi legea civilă le-ar permite-o. Respectă legea 
pământului, fundcă aşa au moştenit-o şi o consideră sfântă. 


Sau să luăm alt exemplu: Unde scrie ce anume zestre trebuie să se dea unei fete 
când e măritată? Şi totuşi se ştie precis ce trebuie să se dea unei fete. Zestrea 
începe să 1 se pregătească de cum trece de copilărie, şi i se depozitează frumos, la 
vedere, în Casa mare, ca semn că în acea familie se respectă legea strămoşească. 


Sunt lucruri pe care oamenii noştri le ţin şi le practică de secole, cu sfinţenie. De 
ce? Pentru că aşa s-au transmis. 


Tot aşa, multe învățături care n-au încăput în Sfânta Carte, s-au transmis prin viu 
grai. Să ne facem cruce, de exemplu, să mergem la biserică, să aranţăm biserica 
într-un anumit fel, să punem icoana Mântuitorului de-a dreapta şi a Maicii 
Domnului la stânga ş.a.m.d., toate acestea ni s-au transmis prin viu grai, în două 
mii de ani de tradiție creştină ortodoxă. 


Și acum, încă o întrebare: Ce vrea Dumnezeu de la noi în viaţa noastră creştină? 
Dumnezeu vrea de la noi iubire, unitate. Vrea ca Biserica lui „să fie una“. 


Sfântul Pavel spune în Epistola către Romani (16, 17): „Vă rog, fraților, să vă feriți 
de cei care fac dezbinări şi sminteli împotriva învățăturii pe care ați primit-o şi să 
vă păziţi de ei“. ŞI tot el, în Epistola I către Corinteni (1, 10): „Rogu-vă pe voi, 
fraților, în numele Domnului nostru lisus Hristos, ca toţi aceeaşi să vorbească, şi să 
nu fie între voi dezbinări, ci să fiţi uniţi în duh şi în cuget“. 


În marea rugăciune din Evanghelia după loan, Mântuitorul s-a rugat „ca toţi să fie 
una" (17, 21). S-a rugat pentru unitatea tuturor creştinilor din lume, ceea ce 
implicit înseamnă şi condamnarea gravă a tuturor dezbinărilor şi a dezbinatorilor. 
Spunea în această rugăciune: „Loţi să fie una, pentru ca lumea să creadă că Tu 
M-ai trimis". Va să zică, acolo unde nu e unitate, slăbeşte şi credinţa în Dumnezeu. 
E firesc să fie aşa. E firesc pentru că dezbinarea derutează. 


Cei slabi în credinţă, sau cei care nu au credinţă, îşi pot pune întrebarea: Cum 
aceşti creştini, în numele aceleiaşi Evanghelii, sunt atât de împărțiți? 


Dezbinarea derutează şi compromite Biserica. Ba chiar îl com- promite şi pe 
Dumnezeu. De aceea, la un moment dat, Mântuitorul spune: „Vai celor prin care 
vine sminteala” (Matei 18, 7). în alte părți din Sfânta Scriptură se spune că mai 
bine le-ar fi fost acelora de nu s-ar fi născut! (Matei 26, 24), decât să se înfăţişeze 
în faţa judecății lui Dumnezeu ca dezbinători. Sfântul Pavel scrie evreilor la un 
moment dat (10, 31): „E cumplit lucru să cazi în mâinile Dumnezeului celui viu!" 


Unul din marii filosofi români, despre care nu s-ar putea spune că avea idei limpezi 
în privința credinţei, spunea totuşi lucruri de mare adevăr despre unele din 
motivele care alimentează îndoiala sau slăbirea credinţei: „înainte de a cere 
fdosofiei armonizarea cu religia, să se înfăptuiască armonizarea în interiorul reli- 
giei. Un aspect... care constituie o slăbiciune, e multiplicitatea religiilor, e 
diferenţierea duşmănoasă a confesiunilor chiar în sânul aceleiaşi religii. Dacă 
spectacolul varietăţii contradictorii alimentează în ordinea teoretică scepticismul, 
nu văd cum poate fi el interpretat în formarea religiei“ (Mircea Florian, Scrieri 
alese, Buc. 1968, p.214-215). 


Observaţia filosofului e însuşită azi de toate confesiunile mari. Din dorinţa de a 
depăşi spectacolul diviziunilor s-a născut ecumenismul, efortul de a uni toate 
Bisericile. 


Într-un creştinism ideal, vindecat de dezbinări, Mircea Florian vedea o forță de 
limpezire a multor întrebări şi de mare folos pentru societate: „Cât timp religia va 
fi o adâncă cerinţă a vieţii şi îşi va sorbi seva din afecte universale (iubire), nici o 
teorie nu o va putea înlătura. Filosofia preţuieşte nu numai dinamismul, dar şi 
noblețea religiei, care a atins culmi în creştinism * (Idem, p.214). 


Vom aduce încă o dată o mărturie din Sfântul Ciprian, asupra pericolului în care se 
află cei ce dezbină Biserica lui Hristos: „Cine nu ţine la unitatea Bisericii, crede că- 
şi ţine credinţa? Cine se împotriveşte Biserici şi se opune, crede că e în Biserică? 
Evident că nu. E în afară, şi-şi pierde mântuirea“ (Despre unitatea Bis. Ecumenice, 
PSB, Buc., 1988, p.437). Şi totel: „În casa Domnului, în Biserica lui Hristos 
locuiesc cei de o credinţă şi o simţire. Ei stăruie în bună înţelegere şi simplitate“ 
(Idem). 


Despre Valoarea Sfintei Tradiţii, cele mai limpezi lucruri le-a spus Vicenţiu de 
un important scriitor bisericesc, ale cărui texte au devenit normative: 


„În Biserica universală trebuie mare grijă, ca acel lucru să-l ţinem ca adevăr, 
care a fost crezut pretutindeni, totdeauna şi de toţi... Lucrul acesta va fi aşa, dacă 
în toate cele ale credinţei vom respecta universalitatea, vechimea şi conglăsuirea 
perma-nentă. Vom respecta universalitatea, adică în felul acesta, dacă 
mărturisim că este adevărată, singură acea credinţă pe care o mărturiseşte pe 
pământ întreaga Biserică. Vom respecta vechimea, dacă nu ne depărtăm deloc 
de acele înţelesuri pe care se ştie că le-au practicat sfinţii înaintaşi şi Părinţii 
noştri în credinţă, începând de la apostoli. Vom respecta şi conglăsuirea 
permanentă, dacă şi în vechime şi de atunci până astăzi, ţinem definițiile şi 
înțelesurile tuturor, adică atât ale ierarhilor, cât şi ale învăţătorilor Bisericii 
deopotrivă" (Commonitorium. 11). 


Și încă o dată, tot Vicenţiu de Lerini. Citez aceste texte pentru că ele se învaţă în 
şcolile teologice şi sunt învățături de bază, dar prea rar ajung la îndemâna 
credincioşilor, socotindu-se că ei nu se interesează de temeiurile credinţei, ci o 
primesc fără întrebări. Unii se întreabă şi nu fac rău. Pentru aceştia trebuie să dăm 
răspunsuri. Şi ele să fie clare şi sigure, ca să nu zică nimeni că n-a ştiut. lată cum 
mai lămureşte problema tradiției Vicenţiu de Lerini: - „îmi va zice poate cineva: 
fiindcă regula Scripturilor este desăvârşită şi fiindcă prin ea singură Scriptura e 
mai mult decât îndestulătoare, de ce să mai alergăm şi la tradiţia Bisericii? 
Pentru că Scriptura, din cauza adâncimii sale, nu poate fi tălmăcită de toţi în 
acelaşi fel. Cuvintele ei sunt într-un fel înţelese de unii, şi în alt fel de alţii, aşa 
încât putem spune: câţi oameni, atâtea înţelesuri. Alta este tălmăcirea lui 
Novaţian, alta a lui Arie, alta a lui Macedonie, alta a lui Pelagiu, alta a lui 
Nestorie. Din cauza acestor multe şi mari rătăciri este aşadar absolută nevoie să 
tălmăcim cărţile profeților şi ale apostolilor după înţelesul universal şi de 
totdeauna al Bisericii (adică după Sfânta Tradiţie) “ (Idem). 


Două lucruri trebuie să reținem în mod deosebit din aceste texte. Mai întâi ce este 
Sfânta Tradiţie: „ceea ce a fost crezut pretutindeni, totdeauna şi de către toţi“. 
Aceasta este definiția cea mai scurtă a Sfintei Tradiţii, şi cea mai limpede. Aşadar: 
vechimea învăţăturii şi a practicii, universalitatea şi unanimitatea acceptării şi a 
credinţei şi practicării ei. Este exact ceea ce facem noi ortodocşii. 


Al doilea lucru este precizarea lui Vicenţiu de Lerini, împotriva tuturor ere- 
ziarhilor şi sectanţilor din trecut, prezent şi viitor - de vor mai fi - că principiul că 
numai Scriptura e izvor de credinţă şi fapte, nu poate sta în picioare, ci că multe ale 
Scripturii, ea fiind prea concentrată, trebuie lămurite prin Tradiţie, deci prin modul 
cum ne-a fost transmisă tâlcuirea ei. 


Pe aceste baze, desigur vechi cât Biserica, înaintea lui Vicenţiu de Lerini, Sfântul 
Ciprian a afirmat că: „Unul este Domnul, unul Hristos, una este Biserica, una este 
credinţa şi poporul este unul formând prin înţelegere un singur corp unit şi 
puternic“ (Despre unitatea Bisericii Ecumenice, 23, PSB, Bucureşti, 1981, p.450). 


Şi tot Sfântul Ciprian a avertizat: „în afara Bisericii nu există mântuire“. 
Biserica doreşte ca toţi să se mântuiască şi îi cheamă cu iubire la sânul ei, ea 
având toate mijloacele, în special Sfintele Taine şi ierurgii, prin care să-i 
conducă pe toți fiii ei în Împărăţia Cerurilor. 


Știm că cei care dezbină au o aparenţă de evlavie şi se pretind cei mai buni creştini, 
dar Sfântul Pavel precizează: se încununează numai cei a căror alergare nu e la 
întâmplare, ci aleargă după rânduială (| Cor. 9, 24-27). Dezbinarea creează ură, 
creează neînțelegere, fie ea în numele oricărei evlavii. Dezbinarea tot dezbinare 
rămâne, şi nu face decât rău, chiar dacă cel care o provoacă este cu numele lui lisus 
Hristos în gură. În numele evlaviei, plesnesc de trufie! Ei zic pe toate ulițele: „Nu 
suntem ca ceilalți. Noi suntem mai buni!“ Ştim ce a spus Mântuitorul despre 
fariseul care se lăuda aşa! Şi tot Mântuitorul ne-a avertizat: „Păziţi-vă de proorocii 
mincinoşi, care vin la voi îmbrăcaţi în haine de oi, iar pe dinlăuntru sunt lupi 
răpitori” (Matei 7, 15). Deci în haine de evlavie, dar cu intenţie de dezbinare. 


Și iată-L. pe Mântuitorul descriindu-i profetic şi mai exact, de parcă i-ar vedea 
acum pe cei care umblă din casă în casă, dar nu ca să propovăduiască adevărata 
credinţă, ci ca să strice credința oamenilor, moştenită din strămoşi şi predată de 
Biserică: „Vai vouă... că cutreieraţi marea şi uscatul ca să faceţi un prozelit (pentru 
secta voastră, n.n.), şi dacă îl dobândiţi îl faceţi fiu al gheenei, îndoit ca voi!“ 
(Matei 23, 15). Cine are urechi de auzit, să audă! 


În vremea noastră Bisericile vor să-şi refacă unitatea. Numai anumite secte şi gru- 
pări mărunte rămân în continuare la programul lor de dezbinare. Căci ei desfăşoară 
un adevărat program în privinţa aceasta. El se numeşte prozelitism, cum l-a numit 
şi Mântuitorul în textul citat mai sus. Bisericile mari caută astăzi reunificarea. 
Acest scop îl are ecumenismul contemporan. Dorim refacerea trupului lui Hristos 
aşa cum a fost în Duminica Ortodoxiei. Am avea nevoie de o nouă Duminică a 
Ortodoxiei! 


Noi, la toate slujbele, ne rugăm cu cuvintele Sfântului loan Gură de Aur şi ale 
Sfântului Vasile cel mare: „pentru pacea a toată lumea, pentru bunăstarea sfintelor 
lui Dumnezeu Biserici, şi pentru unirea tuturor” 


Ziua Ortodoxiei a fost, în momentul proclamării ei, un moment de unitate a tuturor 
creştinilor din lume. Să fie pentru creştinii din lumea de astăzi un apel către o nouă 
Duminică a Ortodoxiei care să refacă din nou Trupul lui Hristos, Biserica cea „una, 
sfântă, sobornicească şi apostolească“. 


(Cuvânt rostit în catedrala din Sibiu, 1987) 


Înălţarea Sfintei Cruci, Duminica după înălţarea Sfintei Cruci, Duminica a 
III-a din Post - Dileme aparente - opţiuni categorice 


Textul care s-a citit astăzi din Sfânta Evanghelie, dacă s-a adresat numai ascul- 
tătorilor din vremea aceea ai lui lisus, le va fi părut foarte greu. Greu de înţeles, dar 
şi mai greu de urmat. Dacă ni se adresează şi nouă - ceea ce e sigur, pentru că de 
aceea s-a zis, s-a scris şi se transmite fiecărei generaţii de creştini - nu e mai puţin 
greu. Şi tot aşa: greu de înţeles şi greu de urmat. Cel puţin la prima vedere, dacă nu 
şi la a doua şi la a treia. 


Să ni-l aducem aminte: Și chemând la Sine mulțimea, împreună cu ucenicii Săi, 
le-a zis: Oricine voieşte să vină după Mine, să se lepede de sine, să-şi ia crucea şi 
să-Mi urmeze Mie. Căci cine va voi să-şi scape viaţa o va pierde; iar cine va 
pierde viaţa sa pentru Mine şi pentru Evanghelie, acela o va scăpa. Căci ce-i 
foloseşte omului să câştige lumea întreagă, dacă-şi pierde sufletul? Sau ce ar 
putea să dea omul, în schimb, pentru Sufletul său? Căci de cel ce se va ruşina de 
Mine şi de cuvintele Mele, în neamul acesta desfrânat şi păcătos, şi Fiul Omului 
se va ruşina de el, când va veni întru Slava Tatălui Său cu Sfinţii îngeri“ (Marcu 
8, 34-38). 


Va trebui să ne oprim, dacă nu asupra fiecărui cuvânt, în orice caz asupra fiecărui 
verset, fiindcă ele se clarifică unele pe altele şi unele din altele, şi urmează unei 
logici a cuvântării Mântuitorului, de care trebuie să ne ţinem mereu aproape. 
Numai aşa ne vom putea lămuri ce ar putea să însemneze cuvinte precum: „să se 
lepede de sine” şi „să-şi ia crucea sa“. Sau cum vom înţelege sentinţe ca aceasta: 
„Cel ee va vrea să-şi mântuiască sufletul, acela şi-l va pierde“, sau aceasta şi mai 
criptică, mai tainică: „cel ce-şi va pierde sufletul său pentru Mine şi pentru 
Evanghelie, acela şi-l va mântui. Alte traduceri, mai noi, au în loc de suflet, viaţa, 
adică: „cel ce-şi va pierde viaţa pentru Mine şi pentru Evanghelie“, pentru ca în 
felul acesta să uşureze înţelegerea textului, să-l facă mai logic, că e de înţeles „să-ţi 
pierzi viaţa“ aceasta pământească, dar e de neînțeles că trebuie „să-ţi pierzi 
sufletul”. 


Noi toţi ştim că sufletul trebuie câştigat, mântuit. „Doamne miluieşte-mi sufletul”, 
suspina Psalmistul (116, 4), iar Mântuitorul însuşi a spus: „Ce ar folosi unui om să 
câştige toată lumea, dacă şi-ar pierde sufletul?” (Matei 16, 26). S-a contrazis 
Mântuitorul? Au făcut bine cei care au înlocuit cuvântul „suflet“ prin „viaţă"! Nu e 
uşor de răspuns, deocamdată, pentru că chiar ediţiile Bibliei care înlocuiesc la un 


moment dat „suflet" prin „viaţă", în versetul următor, Marcu 8, 3 - deci ediţiile mai 
noi - folosesc ca şi ediţiile vechi, tot cuvântul suflet (psihi). 


Ce ar putea să însemneze aşadar: „a-ţi pierde sufletul!"Vom vedea mai departe că 
traducerile mai noi au dreptate, dar nici cele vechi nu-s greşite. Sensul cuvântului 
suflet în Sfânta Scriptură este în unele cazuri viaţa, în altele suflet, în sens de 
componenţă a omului: trup-suflet, folosit aşa şi în Vechiul şi în Noul Testament. 


Dumnezeu „i-a suflat în nări suflare de viaţă” lui Adam (Facere 2, 7). Psalmistul 
zice: „le iei sufletul şi ele mor” (Ps. 104, 29-30), „se întorc în pământ” (Ps. 145, 4). 
Şi în lov: „Omul când îşi dă sufletul, unde mai este?” (lov 14, 10). Mai ales acest 
din urmă text ne arată că prin suflet se înţelegea adesea viaţa, fiindcă sufletul 
propriu-zis rămânea şi după moartea trupului, după încetarea vieţii pământeşti. 


În astfel de texte, aşadar, suflet înseamnă viaţa. În alte cazuri însă, cuvântul suflet 
are un alt înţeles, d.p. „a avea durere în suflet” (Isaia 65, 14); unii pot ucide trupul, 
dar „nu pot ucide sufletul” (Matei 10, 28); „sufletul Meu este cuprins de întristare” 
(Matei 26, 38); „Măreşte suflete al meu pe Domnul” (Luca 1, 46). În astfel de texte 
e limpede că prin suflet se înțelege altceva decât viaţa. Se înţelege acea parte, 
nemuritoare din om care susține viața, dar nu moare odată cu trupul, ci trăieşte 
veşnic şi trebuie să se mântuiască. 


Una din cheile textului nostru stă în aceea că Mântuitorul foloseşte cuvântul suflet 
în ambele înţelesuri, şi ca viaţă, şi ca suflet. Contemporanii care ÎL ascultau, ştiau 
să facă această deosebire, aşa cum şi noi, atunci când vorbim de o uşă, ştim că 
pomenindu-se cuvântul broască nu e vorba de broasca din baltă, ci de broasca uşii. 
Astfel de cuvinte, cu două sau mai multe înţelesuri, cer multă atenție şi griţă în 
interpretare şi când e vorba de Sfânta Scriptură. 


Nu mă îndoiesc însă că, tot cel ce va urmări tâlcuirea cu interes şi va participa la 
ea, ca şi cum ar gândi-o personal, îşi va bucura sufletul cu satisfacţii reale, şi-şi va 
organiza viaţa cu şi mai mult folos, cu şi mai multă prevedere. 


Textul Evangheliei de azi fiind alcătuit din sentinţe scurte, uşor memorabile, dar 
prea pline de înţelesuri, ne obligă la tratarea lui sistematică, organizată, şi aşa vom 
şi proceda. Vom reveni şi la textul referitor la pierderea sufletului, cu care, 
deocamdată, n-am vrut decât să dăm un exemplu de dilemă, de nelămurire cu care 
putem rămâne, dacă nu intrăm într-o tâlcuire mai adâncă. Tâlcuirea ne luminează 
textele şi înţelegerea lor, şi ni le fac folositoare pentru viaţă şi mântuire. 


„De voieşte cineva să vină după Mine“ 


1. Să începem aşadar cu cele dintâi cuvinte rostite de Mântuitorul: „De voiește 
Putem înţelege că Mântuitorul îşi selecționează 

interlocutorii: Cei ce voiesc să ia aminte, cu aceia vreau să stau de vorbă. Cei ce nu 

voiesc, facă ce vor! Dar celor ce voiesc, acelora am a le spune ceva deosebit. 


Trebuie să remarcăm, înainte de orice, că a merge după Mântuitorul, adică a-l urma 
învăţăturile, e la voia noastră. E la voia noastră să ne ducem la întâlnirea cu El sau 
să ne vedem de treburile noastre. Suntem liberi. E marele privilegiu care ne-a fost 
dat la creație. E marea taină a lumii oamenilor. Ea, lumea oamenilor, poate chiar 
să-şi imagineze că e autonomă, că a părut de la sine, şi că poate să se organizeze în 
mod liber, după legi pe care şi le creează ea însăşi. E de la sine înțeles însă că 
libertatea pe care a dat-o Dumnezeu oamenilor, nu e o libertate fără termeni de 
alegere, fără arătarea căilor care stau în faţa libertăţii, a opțiunilor. Dumnezeu 
le-a arătat oamenilor calea spre Sine şi le-a descoperit cum se merge pe ea şi 
unde se ajunge. Ba mai mult: i-a îndemnat să meargă pe ea, avertizându-i că 
aceasta e calea cea bună. Le-a lăsat însă libertatea să meargă şi pe calea spre 
altceva, spre ce vor alege ei, avertizându-i şi de data aceasta că spre orice altceva 
vor merge, îşi vor pierde mântuirea. 


„Alegeţi-vă acum cui veţi sluji“ (losua 24, 15), dar fiți atenţi: „Cine părăseşte calea 
(Domnului) este aspru pedepsit” (Prov. 15, 10). Asemenea texte abundă în 
Scriptură. Dar niciodată nu capătă sens de constrângere, de limitare a hbertăţii. 


Cred că Dumnezeu a găsit în acordarea libertăţii forma ideală a unei omeniri care 
să se simtă demnă şi independentă, până la riscul de a se priva chiar de El. Cum am 
spus, Dumnezeu are un punct de vedere cu privire la aceasta, dar a socotit mai 
importantă libertatea oamenilor. Pe această libertate şi-a clădit sistemul creației, 
lăsând la libera alegere a oamenilor asumarea răspunderii de a fi cu Sine, sau nu. 
Cine îşi asumă răspunderea de a nu fi cu Dumnezeu, e treaba lui. Tuturor le-a pus 
la îndemână însă pe lângă libertate, şi mijloacele care să-i orienteze în opţiunile 
libertăţii. Aşadar, ceea ce vrem noi să reținem acum, în chip deosebit, e acest: „De 
voieşte cineva“, adică faptul că ne dă libertatea de a-L urma sau nu. 


Să ne imaginăm că Dumnezeu nu ne-ar fi făcut liberi, ci am fi fost doar nişte piese 
dintr-o maşină mare, care, la apăsarea pe un buton, ar începe să se mişte şi să-şi 
execute fiecare mişcarea sa, aşa cum le-a programat constructorul. Nu-mi vine să 
cred că o omenire, construită din astfel de rotiţe, ar fi fost interesantă. Nici pentru 
rotiţe n-ar fi fost interesant să trăiască, astfel comandate, nici Dumnezeu nu şi-ar fi 
găsit satisfacția în construirea unor astfel de jucării mecanice. Până şi copiii îşi 
părăsesc jucăriile după o vreme. Nu-i mai interesează. A fi liber înseamnă a nu fi 


0 jucărie mecanică. De aceea omul are suflet, şi minte, şi libertate, şi e capa-bil 
de cele mai ingenioase şi neaşteptate iniţiative, creaţii, simţiri, care îi fac viaţa 
frumoasă, interesantă, iubită. De aceea doresc oamenii să trăiască mult, cât mai 
mult, şi doresc să trăiască şi în eternitate. 


Cum spuneam mai înainte, libertăţi 1 se oferă posibilitatea de opţiune. Aşa face 
Mântuitorul acum: oferă opțiunea urmării Sale, îl scoate pe cel liber de sub 
dilemele opțiunilor oferindu-i o orientare. Şi îi oferă criteriile opțiunii pe care El o 
consideră a fi optimă, în perspectiva scopului şi destinului ultim al creaţiei. Dar nu 
operează cu sila. Sila ar întuneca viața. L-ar umili pe om. L-ar degrada la starea de 
animal, de vegetal, de mineral. 


Tot aşa i-a spus şi tânărului bogat: „De voieşti să fii desăvârşit” (Matei 19, 21). 
Acolo era însă vorba de desăvârşire, de o stare a celor ce se vor mai deosebiți. 


În textul Evangheliei noastre, însă, opţiunea e între a pierde şi a câştiga, pentru că a 
nu urma pe Mântuitorul înseamnă a nu te mântui. Dar chiar şi în această situaţie, 
Mântuitorul nu restrânge libertatea nimănui. Oamenii se nasc liberi. Dumnezeu i-a 
creat cu liber arbitru, adică cu libertatea de a decide ei înşişi încotro s-o ia, ce să 
aleagă. Sunt liberi. 


E drept şi e bine să fie liberi? Fără îndoială. Pentru că dacă n-ar fi liberi, n-ar putea 
să fie responsabili pentru faptele lor. De aceea greşesc foarte mult aceia dintre 
creştini care se rătăcesc în interpretarea Sfintei Scripturi spunând că omul nu este 
lhber, că Dumnezeu a hotărât pentru fiecare dinainte ca unii să meargă în Rai, iar 
alții să meargă în iad şi că sunt aşa fiindcă aşa i-a vrut Dumnezeu, şi fac ceea ce 
vrea Dumnezeu. Cei ce gândesc aşa, se prevalează de textul: „Dumnezeu lucrează 
toate în toţi” (1 Cor. 12, 6). Avem desigur în 0 % un text interpretat trunchiat, cum 
e obiceiul unora să facă. 


Sfântul Pavel vorbeşte în context de împărţirea darurilor care vin, „toate în toţi“, 

de la Dumnezeu, dar fiecare le foloseşte liber, după voinţa sa, ca în Pilda talanţilor. 
De aceea, în capitolul următor, 13, arată că darul suprem e acela al dragostei, pe 
care ar trebui să-l folosească toţi, căci pe acesta toţi îl au, şi acesta le cuprinde pe 
toate celelalte. 


Unii rătăciți de la credinţa ortodoxă spun că Dumnezeu hotărăşte şi pe a voi şi pe a 
face. Ba mai mult: îi predestinează pe unii la fericire, şi pe alții la nenorocire. De 
aici a plecat protestantismul şi apoi şi toate sectele, sprijinindu-se pe unele texte 


din Epistola către Romani, pe care le-au interpretat greşit, precum, de pildă: „De 
cine-Mi va fi milă, pe acela îl voi milui; şi de cine voi vrea să Mă îndur, Mă voi 
îndura... Dumnezeu pe cine voieşte îl mântuieşte, şi pe cine voieşte îl împietreşte” 
(Rom. 9, 15-18). 


În primul rând, Sfântul Pavel se referă aici la texte din Vechiul Testament şi la 
evreii vremurilor acelora (Ieşire 33, 19; 4, 21). El simplifică uşor textele, poate 
scriindu-le din memorie, pentru că iată cum sună d.p. textul din Ieşire 33, 19: „...pe 
cel ce va fi de miluit, îl voi milui, şi cine va fi vrednic de îndurare, de acela Mă voi 
îndura“. Nuanţa e uşor sesizabilă. Nu e vorba de un arbitrariu al voinţei lui 
Dumnezeu. 


În cazul de mai sus, textul din Ieşire presupune în chip limpede vrednicia omului 
ca motiv de îndurare a lui Dumnezeu. Celălalt text folosit de cei rătăciți de la 
credinţă, pentru a arăta că Dumnezeu hotărăşte totul şi că nu există libertate, e din 
Ieşire, 4,21. E vorba de faptul că Dumnezeu îi spune lui Moise că „va învârtoşa 
inima lui Faraon şi nu va da drumul poporului”, din robia egipteană, chiar la 
vederea minunilor lui Moise. Dar nici această învârtoşare nu este un act arbitrar. 
Dacă ar fi fost impusă de Dumnezeu o astfel de învârtoşare, Faraon nu ar fi putut fi 
responsabil de ea. Ea era însă o încercare a lui, pentru a vedea cum va reacţiona, 
când 1 se va lămuri de către Moise, că minunile făcute de el nu erau vrăjitorii, cum 
le credea Faraon, ci erau mijloace date lui Moise de către Dumnezeu, pentru a-l 
convinge pe Faraon să-i elibereze pe evrei. 


Iată textul: „Dar tu să zici lui Faraon: Aşa zice Domnul Dumnezeu evreilor: Israel 
este Fiul Meu, întâi născutul Meu. îți zic dar: Lasă pe Fiul meu (poporul Israel) să 
Mi se închine” (leşire 4, 22-23). Aşadar, i se oferea lui Faraon libertatea de alege = 
lhbertatea de hotărâre. Nu era constrâns. Și numai după aceea urmează ameninţarea, 
după ce el n-ar accepta cererea dreaptă a evreilor: „lar de nu-l vei lăsa, iată îţi voi 
ucide pe fiul tău cel întâi născut” (Ieşire 4, 23). Pedeapsa vine deci, întotdeauna, 
după un act personal, responsabil. 


Acum vom înţelege mai uşor acest: „De voieşte cineva să vină după Mine” al 
Mântuitorului. E o invitaţie la un act responsabil. Într-adins n-am ocolit obie- 
cțiunile ridicate de protestantismul clasic şi de neoprotestantism, în cele mai multe 
dintre denominaţiuni, pe această temă. Aceştia, negând voinţa liberă şi respon- 
sabilitatea omului şi atribuind totul voinţei arbitrare a lui Dumnezeu care miluieşte 
pe cine voieşte, şi nu miluieşte pe cine nu voiește, fac din om un predestinat. 


La prima lectură, şi mai ales la o lectură izolată, scoasă din context şi făcută fără 
atenție, poate părea aşa, dar celor care o interpretează aşa, le scapă tema pe care o 
discută Sfântul Pavel în cap. 9 din Epistola către Romani. Acest lucru ne obligă la 
abordarea problemei din perspectiva ei reală, în gândirea Sfântului Pavel. 


Tema Sfântului Pavel nu este predestinarea, deci ignorarea faptelor şi a voinţei 
omului, ci mila. Mila ce este? Un act de dreptate? Nu. Un act de predestinare? Nu. 
Mila este un act de bunăvoință. Ea porneşte din voinţa celui ce o exercită, din 
inima lui, fără a fi neapărat motivată de vrednicia celui ce o primeşte. Mila e un act 
gratuit. Un act gratuit nu are nevoie de motivare şi aplicat cuiva, nu creează 
precedente cu valoare de lege, nu obligă la aplicare generală. 


De aceea Sfântul Pavel spune: „Aşadar, miluirea nu atârnă de cel care doreşte, nici 
de cel ce se nevoieşte s-o aibă, ci de Dumnezeu cel ce miluieşte“ (Rom. 9, 16). 
Mila e ca şi iertarea. Se dă fără a se mai reţine gravitatea faptei, şi nu se dă ca o 
plată pentru faptă. Mila, ca şi iertarea, pot fi socotite arbitrare şi într-un fel, 
tulburând legea, pentru unii care vor numai dreptate, dar ele nu desființează legea. 
Sunt o excepţie de la lege. 


Când a fost vorba de plata lucrătorilor, Stăpânul viei a plătit celui care a lucrat din 
ceasul al unsprezecelea, aceeaşi sumă ca şi celui care a lucrat din ceasul întâi. 
Acesta din urmă s-a revoltat. I s-a părut că stăpânul face o nedreptate. Dar Stăpânul 
i-a zis: „Prietene, nu-ţi fac strâmbătate. Au nu cu un dinar te-ai tocmit cu mine? la- 
ți al tău şi du-te, căci voiesc să dau şi acestuia de pe urmă ca şi ție. Nu mi-e oare 
îngăduit să fac cu ale mele ce voiesc? Sau poate că ochiul tău e pizmăreţ pentru că 
eu sunt bun?“ (Matei 20, 13-15). 


De aceea Dumnezeu ni le recomandă şi nouă, tot ca excepţii, dar şi ca semne ale 
instaurării în noi a „gândirii“ (| Cor. 2, 16) şi „simţirii lui Hristos“ (Filipeni 2, 5). 


Un singur cuvânt aş vrea să mai adaug în legătură cu predestinarea, care, în 
teologia poporului, nu e cu totul absentă nici din ortodoxie. „Ce ţi-e scris, în frunte 
ţi-e pus!!“ se zice. Sau: „Ce e să se întâmple, se întâmplă/* Sau: „De ce fugi, de 
aceea nu scap.” Acestea pot fi resturi din credinţe populare antice, precum cele din 
mitologia grecească şi a altor popoare cu care şi strămoşii noştri au avut contacte, 
şi care făceau din Destin o putere care hotăra arbitrar cursul vieții oamenilor. 
Predestinarea nu este însă logică. Ea vine în contradicţie cu libertatea şi cu tot 
ce ştim despre Dumnezeu. Ce rost ar mai avea acest: „De voieşte cineva“, din 
Evanghelia de azi, dacă soarta ne-ar fi dinainte hotărâtă? De ce să fim pedepsiţi, 


dacă nu greşim de voia noastră, ci „aşa ne e scris“? De ce au fost pedepsiți Adam şi 
Eva? Le-a „fost scris“, sau au călcat ei porunca? 


Sfântul Pavel, tot el, cu mintea lui ascuţită, lămureşte şi această impresie pe care 
o au unii. Nu e vorba de predestinaţie, ci de preştiinţa lui Dumnezeu. Dumnezeu 
nu trăieşte în timpul nostru. Ieri şi mâine. La EI totul e un etern prezent. El ştie 
azi ce vom face noi mâine, dar aceasta nu înseamnă că vom face pentru că ştie 
EI, ci EI ştie pentru că vom face. Evenimentul care la noi încă nu s-a întâmplat, 
şi care aşteaptă decizia noastră, la Dumnezeu S-a întâmplat, şi El a văzut deja 
decizia noastră. Dar aceasta nu înseamnă că El a determinat-o, ci că noi am 
determinat, prin faptele noastre, preştiinţa Lui. 


Lucrul cere puţin efort de înţelegere din partea multora, dar acest efort şi această 
înţelegere sunt absolut necesare pentru a 


scăpa de obsesia predestinării. lată cum lămureşte, simplu, această realitate Sfântul 
Pavel: „Căci pe care i-a cunoscut El mai înainte, mai înainte i-a şi hotărât“ 
(Romani 9, 29). Deci „hotărârea", care aici e de fapt un cuvânt impropriu, e bazată 
pe „cunoaşterea de mai înainte“. Accentul şi cheia problemei e pe această „dinainte 
cunoaştere", cu alte .cuvinte, pe preştiință, care este unul din atributele lui 
Dumnezeu. 


Dacă totul ar fi predestinat, nici credinţa, nici faptele, nimic n-ar mai crea nici 
merite, nici greşeli, deci nici o responsabilitate. Or, toată Scriptura e plină de 
îndemnuri la credinţă şi fapte. Şi chiar în teologia Sfântului Pavel pe care, mai ales, 
se sprijină predestinaționiştii, găsim învățături limpezi despre faptul că „Dumnezeu 
va da fiecăruia după faptele sale” (Rom. 2, 6) şi „fiecare din noi va da pentru sine 
socoteală lui Dumnezeu” (Rom. 14, 12). 


Dacă n-ar fi aşa, de ce ar mai spune Mântuitorul la sfârşitul sfârşiturilor, la 
judecată: „Veniţi la Mine binecuvântaţii Părintelui Meu, căci flămând am fost şi 
Mi-aţi dat să mănânc, însetat şi Mi-aţi dat să beau, goi şi M-aţi îmbrăcat”, sau 
„Plecaţi de Ia Mine blestemaţilor în focul cel veşnic, căci flămând am fost şi nu 
Mi-aţi dat să mănânc, însetat şi nu Mi-aţi dat să beau, gol şi nu M-aţi îmbrăcat” 
(Matei 25). Toate acestea înseamnă că există o responsabilitate, că există o 
lhbertate de a face ori de a nu face lucrurile bune. Ceea ce înseamnă că-L 
îndreptăţeşte şi pe Dumnezeu să ne ceară socoteală, adică să ne facă responsabili 
pentru faptele noastre. Dumnezeu ne deschide ochii spre fapta cea bună, spre a 
înțelege lumea, spre a ne înţelege destinul, spre a ne înţelege moartea, spre a ne 


înțelege rostul pe acest pământ, dar noi suntem liberi să-L ascultăm sau nu. 
Acesta este marele privilegiu pe care l-a dat Dumnezeu omului: libertatea. 


Dar atunci când zice: “De voieşte cineva” aceasta nu înseamnă că Dumnezeu e 
mulţumit când omul nu voieşte să meargă după Mântuitorul. 


Să ne amintim ce spune în altă parte: „Veniţi la Mine toți cei osteniți şi împovăraţi 
şi Eu vă voi odihni pe voi” (Matei 11, 28). Dumnezeu adresează deci chemarea 
către toţi, absolut către toţi, dar nu constrânge pe nimeni. Îi lasă pe toţi liberi să 
decidă ei înşişi, să fie ei înşişi responsabili pentru faptele lor. 


Aici, pe pământ în aceasta Stă măreţia omului. Dumnezeu n-a creat o fiinţă 
lipsită de măreție. Dimpotrivă, a creat o fiinţă căreia i-a dat rațiune, şi căreia i-a 
spus: foloseşte-ţi raţiunea aşa cum trebuie. Hotărăşte-te să alegi între bine şi 
rău. 


Încă din Vechiul Testament alternativa e mereu prezentă: Pus-am înaintea voastră 
„binecuvântarea şi blestemul” (Deut, 11, 27), „viaţa şi moartea, binele şi răul” 
(Deut. 30, 15), „calea vieţii şi calea morţii” (Ieremia, 21, 8), „foc şi apă, şi la 
oricare vei vrea vei întinde mâna ta” (înţelepciunea lui Isus, fiul lui Sirah 15, 16). 
Ce rezultă de aici? Că deşi ne-a făcut liberi, opţiunea către care ne îndrumă 
Dumnezeu e aceea spre bine. Dumnezeu ne inspiră să facem binele. Noi spunem 
totdeauna: „Facă Dumnezeu ce vrea El“. Când spunem aşa, bine spunem. Când 
spunem aşa, înseamnă că, cu credinţă în Dumnezeu, cu credinţă în puterea Lui, cu 
credință în bunătatea Lui, cu credinţă în dreptatea Lui, îi transmitem Lui grija 
pentru noi. Aceasta e bine s-o facem. Dar nu e bine să credem că totul ne este 
hotărât dinainte şi de Sus, şi că nimic nu mai depinde de noi. Foarte multe lucruri 
depind de noi. Când îi încredințăm lui Dumnezeu grija de noi, nu înseamnă că noi 
trebuie să ne dăm de-o parte şi să aşteptăm, ci să cooperăm cu EI (1 Cor. 3, 9). 


Sunt şi lucruri care nu depind de noi. De pildă, nu depinde de noi să ne naştem aici 
sau dincolo, să ne naştem bărbat sau femeie, nu depinde de noi să avem o înălțime 
mai mare sau mai mică, să avem o inteligență mai vie sau mai redusă, dar dincolo 
de acestea avem libertatea de a decide noi, de a apuca spre bine sau spre rău, de a 
lucra pentru mântuirea noastră sau împotriva mântuirii noastre, de a ne iubi 
aproapele sau de a nu-l iubi, de a crede sau de a nu crede. Toate acestea depind de 
noi. Sunt la voia libertăţii noastre. 


Nu ne va cere Dumnezeu socoteală pentru că nu am fost prea inteligenţi, dar ne va 
cere socoteală dacă n-am făcut efortul de a învăţa, de a ne lumina, de a întreba, de a 
cunoaşte Scripturile. „Cercetaţi Scripturile” (loan 5, 39). Nu ne va cere Dumnezeu 
socoteală pentru că suntem bărbaţi sau femei, dar ne va cere socoteală de felul 
cum, într-o situaţie sau alta, am împlinit poruncile date fiecăruia în parte, cu privire 
la îmbrăcăminte (Deut. 22, 5), la iubirea reciprocă a soţilor (Efes. 5, 25), la 
rugăciune (| Tim. 2,8), la supunere (Efes. 5, 22). În cele din urmă, această 
împărţire a fiinţei create de Dumnezeu în bărbat şi femeie nu are nici o însem- 
nătate şi nici o consecinţă de principiu pentru mântuire, căci „în faţa lui Dumnezeu 
nu mai este nici partea bărbătească, nici parte femeiască” (Gal. 3, 28). 


Aşadar, sunt lucruri care nu depind de noi. Pe acestea să le primim ca date de 
Dumnezeu după rânduiala Sa. Acestea sunt însă, în cea mai mare parte, de dinainte 
de naşterea noastră. Cel ce ne-a creat, ne-a creat cum a binevoit El. Dar rămân 
celelalte multe, actele vieţii noastre, în care avem libertatea de mişcare şi de 
alegere. 


Iar de se întâmplă uneori să constatăm că nu mai avem libertatea de alegere, să 
primim totul cu înţelepciune şi seninătate şi Să ştim că pentru acestea nu ne va 
cere Dumnezeu socoteală. Ne va cere socoteală însă asupra înţelepciunii cu care 
le-am primit. 


De pildă, cum am primit o boală de care nu suntem responsabili, un accident, o 
podeapsă nemeritată, sila de a face ceva împotriva voinţei noastre şi altele 
asemenea. 


Incă unii din cei vechi, filosofi care nu ştiau de creştinism, ajunseseră pe cale 
naturală, prin puterea minţii lor la această înţelepciune care e foarte aproape de 
înţelepciunea creştină. 


Filosoful Epictet recomanda în orice împrejurare înţelepciunea, seninătatea, 
liniştea şi chiar mulțumirea. Spunea: dacă sunt în lanţuri şi ştiu că nu depinde de 
mine să mă eliberez, voi avea sufletul liniştit. De ce să mă tulbur, dacă nu e în 
puterea mea să mă dezleg? Ştiu că sunt liber să călătoresc, mai spunea el. Îmi aleg 
corabia, corăbierul, ziua în care să plec, direcţia în care vreau să merg. Nu pot 
spune că acestea nu sunt la voia mea. Dar dacă pe mare se stârneşte o furtună şi 
corabia e ameninţată cu răsturnarea, ce pot eu să fac? Fac tot ce depinde de mine. 
În rest, rămân liniştit. Ştim că toţi suntem datori cu o moarte. De ce să mă tulbur? 
De ce să cârtesc? Avem de învăţat de la acest filosof păgân, din şcoala stoică. 


Să facem tot ce stă în puterea noastră, să alegem binele cât stă la alegerea noastră, 
dar când ne întâlnim cu neprevăzute care nu stau în puterea noastră, numai atunci 
să le acceptăm ca de la Dumnezeu şi, în nici o împrejurare, să nu ne pierdem 
credinţa. Şi chiar în împrejurări ca cea descrisă de Epictet, să nu ne pierdem 
speranţa şi credința, căci mai este încă un ultim mijloc de scăpare, la care trebuie să 
apelăm, şi pe care filosoful păgân nu-l cunoştea. Acela la care au apelat apostolii 
când, pe mare, furtuna ameninţa să-i înece cu corabie cu tot. L-au trezit pe lisus cu 
rugămintea: „Doamne, mântuieşte-ne că pierim“ (Matei 9, 25). Şi, la rugăciunea 
lor, lisus a potolit furtuna. Ultima alegere şi lucrare care stă în putinţa noastră şi 
atunci când totul pare pierdut, este rugăciunea. Să n-o uităm. 


lar în cele ce stau în puterea voii noastre, să cerem de asemenea ajutor lui 
Dumnezeu, precum Petru pe mare când, îndoindu-se de propria lui decizie de a 
merge pe valuri către lisus, din cauza îndoielii a început să se scufunde şi a strigat: 
„Doamne, scapă-mă“ (Matei 14, 30). 


Principiul pe care aş vrea să-l fac foarte înţeles de către dv. este acesta: Să facem 
tot ce stă în puterea voii, şi a minţii, şi a simţirii noastre ca să ne organizăm 
armonic viaţa pe pământ şi să ne-o pregătim pe cea de dincolo. Să muncim, să 
creăm bunuri materiale şi duhovniceşti, să ne creştem copiii după legea morală 
creştină, a binelui şi a dreptăţii, a cinstei şi onestităţii, a generozității şi dăruirii 
pentru alții, a fricii de Dumnezeu şi a ascultărui de poruncile lui. 


lisus însuşi, când a fost în cea mai mare primejdie, atunci când totul părea pierdut, 
când era căutat ca să fie arestat, după care ştia că va urma răstignirea, ne-a dat un 
exemplu extraordinar de încercare şi a ultimei şanse. S-a rugat: „Părinte, de voieşti 
fă să treacă paharul acesta de la Mine!“ (Luca 22, 42). Aşa trebuie interpretat acest 
text. 


Spaniolul Unamuno îl numeşte agonic, adică un strigăt de disperare, de luptă 
interioară a lui lisus cu Sine însuşi şi cu misiunea Lui, de slăbiciune omenească 
ajunsă la culme, gata să renunţe şi aproape să-şi trădeze misiunea. Nu. Nu aşa a 
fost. Nu aşa trebuie înţeles textul. Nu din acest motiv a implorat lisus pe Tatăl să 
facă să treacă acel moment, să nu se întâmple, ca să nu ajungă la răstignire. lisus a 
avrut să ne arate că trebuie încercat totul în cazuri de primejdie, iar ultima 
încercare, după ce nu mai există altele, trebuie să fie rugăciunea. Şi când totuşi 
ceea ce trebuie să se întâmple nu poate fi evitat, tot EI ne-a învăţat ce trebuie făcut. 
Nu să disperăm. Nu să ne pierdem credinţa, ci să zicem precum a zis EI: „Dar nu 
voia Mea, ci a Ta să se facă“ (Matei 22, 42). În astfel de împrejurări să trans- 


ferăm voia noastră, renunțând la ea, s-o transferăm lui Dumnezeu. Aşa avem 
asigurarea că totul se va sfârşi bine. Căci Dumnezeu toate le sfârşeşte cu bine, când 
îl lăsăm pe EI să decidă. Un astfel de sfârşit e, aşadar, un sfârşit în speranţă. 


Că interpretarea noastră, în sensul că rugăciunea lui lisus, amintită mai înainte, 
trebuie înţeleasă ca o rugăciune pedagogică, e îndreptăţită, o putem înţelege şi din 
aceea că dacă într-adevăr Mântuitorul ar fi vrut să evite arestarea şi urmările ci, ar 
fi putut fugi din Ghetsimani şi din lerusalim în noaptea aceea. Ştia că-L vor aresta. 
Știa că luda se dusese să-i conducă pe ostaşi. Nu avea pază în jurul său. Putea deci 
fugi. N-a fugit, ci s-a rugat, fiindcă nu fuga era soluția situaţiei. Fuga ar fi amânat- 
O, dar nu ar fi soluţionat-o. 


lisus a vrut să ne înveţe să ne rugăm până în ultima clipă. Că starea lui, ca om, era 
o stare de limită, de confruntare cu o mare suferință, şi că El şi-a mărturisit-o 
Tatălui, aceasta a făcut-o pentru a ne spune tot nouă, încă o dată, că a fost şi om 
adevărat, care suferea, care se temea, dar că şi din starea aceasta, ne-a arătat că, 
precum El, ca om, şi noi, ca oameni, putem ieşi din disperare prin acel final: „Dar 
nu voia Mea, ci a Ia să se facă“. 


“Să se lepede de sine” 


2. Şi acum să încercăm descifrarea în continuare a textului Evangheliei de azi: „De 


voieşte cineva să vină după Mine, să se lepede de sine“, spune Mântuitorul. 


Ce înseamnă lepădarea de sine? Parcă toate cuvintele ne sunt cunoscute şi par 
aşezate într-o ordine normală, coerentă, logică. Dar le înţelegem oare cu adevărat? 
Nu sunt nici, cum se zice, prea radicale sau neologisme, cuvinte culte, livreşti. Sunt 
cuvinte obişnuite. Chiar şi acel sine e obişnuit, după cum vom vedea. 


Eu cred că suntem, totuşi, în,faţa primei dificultăui mai importante pe care o pune 
textul acesta conştiinţei noastre creştine. 


Cum adică să se lepede cineva de sine? Să mă lepăd de identitatea mea? Să mă 
despersonalizez? Să mă lepăd de „eul“ meu, de sinele care mă deosebeşte de 
alții? Să-mi neg voinţa, dorinţele, idealurile? Să nu mă mai cheme cum mă 
cheamă? Să mă lepăd de apartenenţa mea la o naţiune, la o familie, la un oraş? 
Să mă lepăd de munca mea? Să mă lepăd de responsabilitatea mea faţă de 
familie, faţă de soţie sau faţă de soţ, sau dacă e vorba de copii, să se lepede de 
responsabilitatea faţă de părinţi? Cum adică să se lepede omul de sine? 


Ca să rezolvăm dilema, cu atâtea aspecte care ne pun în încurcătură, trebuie să ne 
aducem aminte că există un alt text în Sfânta Scriptură care spune: „Să iubeşti pe 
aproapele tău ca pe tine însuţi“ (Matei 19, 19). Pe de-o parte ni se spune deci să 
iubim pe aproapele ca pe noi înşine, ceea ce înseamnă că avem dreptul să ne 
iubim pe noi înşine, sinele nostru, pe de altă parte se dă porunca sau sfatul să se 
lepede omul de sine, dacă vrea să urmeze lui lisus. Cum să alegem între una şi 
alta? Ne aflăm într-o dilemă. A fi în dilemă, e atunci când te afli în faţa a două 
propoziţiuni sau situații care par adevărate, dar din care trebuie să alegi una, deşi 
ele sunt adevărate când sunt luate în parte, dar puse una lângă alta sunt 
contradictorii. Aşa avem noi, mai sus, două sentinţe ale lui lisus, care trebuie să fie 
adevărate, fiindcă sunt rostite de EI, dar iată că luate împreună se contrazic şi noi 
nu ştim pe care s-o alegem. 


Textul despre „lepădarea de sine“ nu e totuşi chiar atât de greu pe cât pare, şi pe cât 
am vrut eu să-i sugerez dificultățile. Am vrut să-l fac anume aşa, pentru ca să atrag 
interesul faţă de lămuririle pe care ni le dă Biserica în legătură cu el. 


=> A se lepăda omul de sine nu înseamnă a se lepăda de personalitatea sa. 

=> Nu înseamnă a se lepăda de identitatea sa. 

—> Nu înseamnă a se lepăda de responsabilitatea sa faţă de societate, faţă de 
muncă, faţă de familie. 


Inseamnă a se lepăda de ego, de egoism. 


Sunt unii dintre noi care în orice discuţie zic: Eu. Eu am făcut cutare, eu am gândit 
cutare, eu, eu şi eu la tot pasul. Centrează totul pe ei, pe interesele lor, pe persoana 
lor. Uită de alții. Uită şi de Dumnezeu. Ei sunt centrul pământului. Ei sunt centrul 
lumii. "Totul, absolut totul raportează la ei. Evident, nu greşelile! Tot ce se face bun 
în jurul lor. Din acest „eu“ se naşte mândria, orgoliul, superbia, slava deşartă. 


Cuvântul acesta: „eul“, poate părea unora greu. Şi nu e uşor. E folosit mai mult de 
filosofi şi de psihologi. 


Un filosof german foloseşte des „Das Ding an sich“, „Lucrul în sine“. Multor 
şcolari le dă de lucru în primii ani! Dar cuvintele folosite de unii din filosofi sunt 
adesea - evident nu întotdeauna - forme exterioare ale dorinţei de a nu vorbi ca 
toată lumea, de a-şi intelectualiza excesiv vorbirea şi scrierea. Nu neapărat cu acest 
cuvânt, care e dintre cele uşoare, dar unii se căznesc chiar să ne facă limba cât mai 
grea, cât mai rezervată celor care învaţă dinainte sau pe loc, „ce vrea să spună" un 
cuvânt sau o expresie! E drept că prin aceasta se şi îmbogăţeşte limba noastră şi 


procesul de îmbogăţire, când e motivat şi cuminte, e folositor culturii, dar unui 
anumit nivel de cultură, astfel de cuvinte sau expresii le rămân multă vreme 
ascunse. 


Mântuitorul a preferat cuvântul „sine"”, în loc de „eu“, dar nici „sinele“ nu e prea 
simplu. Am putea spune chiar că vine în sprijinul celor care folosesc şi cred 
necesară folosirea unor cuvinte mai grele, mai alese, mai „radicale", sprijinind 
procesul dezvoltării limbii. 


Dar spuneam că totuşi sinele e inteligibil. Chiar cuvântul inteligibil” e un 
neologism, şi necesar şi inutil, dar foarte folosit, care înseamnă „uşor de înţeles“. 


Să luăm un exemplu din vorbirea noastră de toate zilele. Mai întâi vom vedea că 
toți folosim cuvântul „sine". Zicem, de pildă, despre unii oameni: „Cutare e plin de 
sine.“ Am şi făcut o mică lumină. Când spunem aşa ceva, ştim foarte bine ce am 
vrut să spunem. Îl considerăm pe cel despre care vorbim, mândru, egoist, unul care 
reduce lumea la el, concentrează toate interesele asupra lui, nu mai admite părerile 
altora, socotindu-le doar pe ale lui bune şi adevărate. “E plin de sine“ e ca un vas 
plin de apa lui, în care nu mai încape nici o picătură din apa altcuiva. E plin de el 
însuşi şi de părerile lui despre sine. Nici despre altceva, nici despre sine nu mai 
admite alte păreri. 


Aceasta este ceea ce respinge Dumnezeu, când cere celui ce vrea să-L urmeze: „Să 
se lepede de sine.“ Să se lepede de acest „eu“, să-şi dea seama că trăieşte într-o 
colectivitate. Să nu uite că toate le facem împreună, că avem responsabilitate unii 
pentru alții, că suntem în raporturi permanente unii cu alții şi cu Dumnezeu. E o 
invitație la smerenie. Din smerenie nu mai poate cădea nimeni. Dacă e adevărată 
smerenie! Adică dacă are smerenia smereniei, şi nu mândria smereniei, cum am 
citit undeva. Din smerenia adevărată nu se cade. Din mândrie se cade întotdeauna. 


Dumnezeu nu vrea în nici un caz Să fie urmat de oameni lipsiţi de personalitate, 
de oameni lipsiţi de identitate. Dimpotrivă, vrea ca cei care-L urmează să aibă 
personalitate, să aibă identitatea lor, să aibă demnitatea lor, să ştie ce fac, să fie 
responsabili pentru ceea ce fac. Dar să nu fie mândri. Să nu fie orgolioşi. Să fie 
smeriţi. Să nu fie egoişti, centraţi pe sinele lor, fiindcă aşa nu pot fi smeriţi. 


Înainte de a trece mai departe, suntem însă nevoiţi să ne oprim la o posibilă 
întrebare. Acest îndemn la „lepădarea de sine“ nu vine cumva în contradicţie cu 
„iubirea de sine“ care e permisă, şi care e chiar normă a iubirii aproapelui? „Să 
iubeşti pe aproapele tău ca pe tine însuţi“ (Matei 19, 19). Deci sinele trebuie iubit. 


Și atunci cum rămâne? Să ne lepădăm sau să ne iubim sinele? Contradicţia e numai 
aparentă. Cel care nu e egoist, în acela încape altul, altă părere, altă învăţătură, 
încape Hristos: „În voi să vieţuiască Hristos“ (Efeseni 3, 17). Acest sine trebuie 
iubit. Căci unde încape Hristos, încape şi aproapele, şi invers: „Am fost străin şi 
M-aţi primit“ (Matei 25, 35). 


Lepădarea care se cere, e cea de autosuficienţă. De altfel chiar iubirea 
aproapelui e o întoarcere dinspre sine spre el, ca şi iubirea de Dumnezeu, care e 
tot o întoarcere dinspre sine spre Dumnezeu. Într-un fel deci, „a iubi pe aproapele 
ca pe sine“ e tocmai o „lepădare de sine.“ Tot aşa precum a urma lui Hristos e tot o 
lepădare de sine. În fapt, lepădarea de sine nici nu e o condiţie a urmării lui 
Hristos, ci e un semn al lepădării, o consecinţă. Căci zice: „Cine Mă urmează pe 
Mine, nu va umbla întru întuneric“ (loan 8, 12), ca şi cum ar zice: Cine vine 
după Mine s-a şi lepădat de sine. 


Și mai este ceva. Sinele trebuie iubit, pentru a-i dori mântuirea, pentru a-l păstra 
curat, drept, cinstit, onest. Altfel se ajunge la „ura de sine“, când omul, din anumite 
motive personale, zice: “M-am săturat de mine însumi“, când nu se mai poate 
suporta, când se dispreţuieşte, când se gândeşte la sinucidere. Fie pentru că a comis 
nelegiuiri de care se simte apăsat şi din care nu vede nici o ieşire, fie pentru că nu 
se pricepe pe sine însuşi şi lumea din Jur, fie pentru că 1 s-au întâmplat nenorociri 
care l-au dezechilibrat. Un astfel de om nu va iubi pe altul, pe aproapele. Scârbit de 
sine, tot aşa va fi şi faţă de alţii. Dar nu va fi nici dintre aceia care „se leapădă de 
sine“ în sensul cerut de lisus. O astfel de lepădare de sine trebuie să ducă la „reîn- 
toarcerea în sine“ la refacerea sinelui prin spovedanie şi iertare, prin lucrarea 
faptelor bune şi prin reaşezarea vieţii pe temelii pozitive, optimiste. 


Lepădarea de sine nu înseamnă ura de sine, ci lepădarea de egoism. Numai aşa 
se reconciliază porunca iubirii de sine cu porunca lepădării de sine, şi ies din 
contradicţie. Lepădarea de sine e renunţarea supremaţiei lui eu asupra lui tu, 
cum spunea cineva, întoarcerea la egalitate, la frăţietate, la iubire. 


„Să-şi ia crucea sa“ 


3. Şi acum vine cea de a doua condiţie pusă de Mântuitorul celor ce vor să-L 


urmeze: „Să-şi ia crucea sa“. Ce înseamnă oare să-şi ia omul crucea sa? Fără 


îndoială, nu înseamnă să-şi ia o cruce, s-o poarte pe umăr şi să umble cu ea prin 
oraş sau prin sat. S-au mai întâmplat şi asemenea înţelegeri înguste, excentrice. 


Am auzit de unii care şi-au confecţionat câte o cruce de lemn, de mărimea bănuită 
a Crucii pe care a fost răstignit lisus, şi s-au apucat s-o poarte în spate. 


În biserica de pe Muntele Taborului, unde Mântuitorul s-a schimbat la faţă, poate fi 
văzută o cruce de lemn pe care un pelerin a purtat-o în spate, pe jos, din Italia până 
acolo! Aşa a înţeles el pe: „Să-şi ia crucea sa“! Alţii au înţeles-o altfel, dar tot atât 
de excentric. 


Citeam într-un ziar o întâmplare cu un tânăr englez care, întors din armată, S-a 
dus undeva să se angajeze şi, la vizita medicală, l-au pus să se dezbrace. Avea 
tatuată pe spate o Cruce care îi acoperea tot corpul. 


Ce-i cu crucea aceasta? - au întrebat. 


Am făcut cum ne îndeamnă lisus: „mi-am luat crucea“, ca să dovedesc că iau în 
serios apartenenţa mea la Biserica creştină! Cred că de aşa ceva ar fi râs şi 
lisus! 


Dar fostul soldat era convins că a făcut bine, pentru că ideea i-a fost totuşi de 
mare folos. 


Zicea: „Ştiţi, la noi în armată se bate cu biciul. Te dezbracă, te leagă de un stâlp 
şi-ţi aplică 20, 25, 50 de lovituri. Când m-au dezbrăcat prima oară ca să mă 
pedepsească, văzând crucea de pe spate, n-au mai îndrăznit să dea cu biciul! 
Erau şi ei creştini! ” 


Povestitorul, care a avut în vedere doar anecdotica faptului, n-a mai spus dacă 
tatuajul l-a scăpat şi de alte pedepse! 


Pentru noi întâmplarea e doar un prilej de a arăta că nu astfel de lucruri a înţeles 
Mântuitorul prin “A-şi lua cineva crucea sa“. Acest „Să-şi ia crucea sa“ înseamnă 
în gândirea Mântuitorului cu totul altceva. 


Crucea este obiectul pe care a fost răstignit Mântuitorul, obiect de ruşine în 
Vechiul Testament (Evrei 12, 2). Pe cruce se răstigneau cei mai mari răufăcători. 
Mântuitorul Însuşi, considerat răufăcător, a fost răstignit pe cruce, numai că EI, 
Dumnezeu fiind, a transformat acest obiect de ruşine în obiect de cinste, pentru că 
prin acceptarea răstignirii pe cruce, a acceptat să ispăşească pentru toți păcatele lor, 
inclusiv păcatul strămoşesc. 


Un act generos a transformat unealta călăului în unealtă a mântuirii. Şi chiar prin 
aceasta a transformat crucea în obiect de venerație şi de sfințire. De aceea a devenit 
în gândirea şi în practica creştină, în istoria creştinismului şi în teologie, simbolul 
mântuirii, simbolul jertfei şi al slujru lui Dumnezeu, simbolul victoriei asupra 
răului şi asupra celui rău. 


Sfântul Constantin cel mare a fost luminat printr-o arătare a crucii pe cer că: „în 
acest semn va învinge" pe adversarul cu care era în luptă. In hoc signo vinces, scria 
lângă semnul desemnat pe cer, adică va învinge dacă va deveni creştin. Și a 
devenit. Şi a învins. Şi poate de aceea mamei sale Elena i-a fost rezervat privilegiul 
de a descoperi la Ierusalim crucea răstingnirii, făcând săpături pe locul unde s-a 
petrecut marea dramă, pe Golgota. 


Cel dintâi înţeles pe care îl are în vedere Mântuitorul când spune: „Să-şi ia 
crucea sa“, e un îndemn ca fiecare să-şi asume destinul său pământesc. Crucea 


are înţeles de destin personal, nu în sensul de destin predestinat, ci în acela care e 
în limitele a ceea ce nu a depins de noi şi la care ne-am mai referit: că ne-am născut 
acum şi nu în secolul trecut, din anumiţi părinţi şi nu din alţii, într-o ţară şi nu în 
alta, inteligenţi sau mai puţin dotați etc. 


Dar nu doar acestea constituie elementele vieţii noastre. Şi atunci, cum să ne 
asumăm destinul care depinde de noi? Stând cu mâinile încrucişate? Nu. Aici 
trebuie să aducem un prim corectiv înţelegerii textului. Trebuie să ne luptăm cu 
destinul nostru cât putem. 


» Dacă suntem bolnavi, să ne luptăm să ne facem sănătoşi. 

» Dacă suntem needucaţi, să ne luptăm să căpătăm educaţie. 

» Dacă suntem neştiutori, să ne luptăm să căpătăm ştiinţă. 

> Dacă suntem necalificaţi în ceva, pentru care avem nevoie de calificare, să 
ne luptăm să căpătăm acea calificare. 


Nu trebuie să ne luăm destinul aşa cum ne este el dat, brut. Suntem chemaţi să 
facem totul ca să ne desăvârşim. Altfel de ce-ar spune Mântuitorul: „Fiţi 
desăvârşiţi” (Matei 5, 48), desăvârşiţi-vă permanent. Este o invitație insistentă de a 
deveni altceva, de a creşte, de a ne face oameni noi, de a ne naşte din nou (loan 3, 
3), de a deveni din ce în ce mai mult alți oameni, mai duhovniceşti, mai educați, 
mai plini de ştiinţă, cu orizont cultural mai larg. Prin urmare nu trebuie să ne 
acceptăm destinul brut, aşa cum ne-am trezit cu el, ci să încercăm, prin tot ceea ce 
putem noi, să-l schimbăm în mai bine, să-l perfecționăm, să ni-l deschidem unor 


înţelegeri noi despre noi înşine, despre lume şi despre Dumnezeu. Să-l canalizăm 
spre cunoaşterea cât mai largă a tainelor lumii, ale cosmosului, ale materiei şi ale 
spiritului. 


Aşa a făcut şi Mântuitorul. I-a vindecat pe cei bolnavi, i-a hrănit pe cei flămânzi. 
Dar vine un moment în care nu mai putem face nimic. 


Spre exemplu: o boală incurabilă. Ce facem atunci? Atunci abia să ne luăm 
destinul aşa cum ne-a fost dat, să-l înțelegem ca şi cum ne-a fost dat de Dumnezeu. 
Să ne luăm crucea şi s-o purtăm ştiind că Dumnezeu, în înțelepciunea Lui, a ştiut 
ce face atunci când ne-a dat-o. Ne-a dat-o fie ca pedeapsă ispăşitoare aici, fie ca 
încercare a credinţei, fie pentru rațiuni numai de EI ştiute, dar în mod sigur jus- 
tificate, chiar dacă noi nu le înţelegem. Acesta este un prim înţeles al crucii. 


În gândirea populară crucea înseamnă şi suferinţă în chip expres. Să-şi accepte 
omul suferinţa pe care i-a dat-o Dumnezeu şi de care nu poate scăpa prin nici unul 
din mijloacele omeneşti posibile. Să şi-o ia atunci, aşa cum i-a dat-o Dumnezeu, 
fără să ajungă la disperare. Fără să ajungă să cârtească împotriva lui Dumnezeu. 


Când ştii bine că nu poţi face nimic, înţelepciunea însăşi te îndeamnă să primeşti 
suferinţa aşa cum e şi să-ţi organizezi destinul în funcţie de acest lucru care ţi-a 
fost dat. N- ai ce face. Fiui înţelept şi împacă-te cu el. 


Am văzut într-un spital din Scoţia un om care de 20 de ani nu putea mişca decât 
degetele unei singure mâini, fiind anchilozat într-o poziție cu capul întors într-o 
parte, de o boală care cartilaginează toate țesuturile, ca şi cum te-ar îngheţa. De 20 
de ani era imobilizat şi mi s-a părut a-şi fi păstrat chiar o anumită bucurie de a 
exista. Aşa cum era. Era un om optimist, un om care, cu înţelepciune, se împăcase 
cu destinul lui. Era fericit că putea manevra cu degetele o oglindă retrovizoare cu 
care vedea lumea din jur, bolnavii din salon, vizitatorii. Cu cât de puţin îşi alimenta 
fericirea! 


Abia în asemenea cazuri ne dăm seama cu cât de puţin putem fi fericiţi. Şi cât de 
multe dorim uneori! Și cât de multe avem şi nu ştim, şi suntem nemulțumiți pentru 
nimicuri. 


M-aş mai opri totuşi, în legătură cu crucea-suferință, şi asupra altui aspect. Vă 
spuneam de anchilozatul din Scoţia care părea vesel, şi am folosit chiar cuvântul 
fericit. Cred că e mai exact să rămânem la ceea ce am spus mai la urmă: că era 
fericit şi cu cât îi mai rămăsese, pentru că s-ar fi putut să nu fi avut nici acest rest 


de posibilitate de mişcare şi de contact cu lumea. Ajunsese să mulţumească şi să se 
mulțumească şi cu puţinul ce-i rămăsese. Era un om brav. Un om rar. 


Dar nu sunt de acord cu cei care, sprijiniți pe astfel de cazuri rare, sau chiar din 
principiu, merg până la a ne sfătui să ne acceptăm suferinţa cu bucurie. 


E drept că Sfântul Pavel scrie Colosenilor: „Mă bucur acum în suferințele mele 
pentru voi“ (Coloseni 1, 24), dar se bucura nu pentru că suferea, ci „în suferință", şi 
se bucura pentru că suferea „pentru ei“. Işi dedica suferința mântuirii lor. 


Suferinţa rămâne suferinţă. Au fost în istorie unii care îşi provocau suferinţe, ca să 
dovedească altora şi lor înşile, că sunt ucenicii Celui ce a suferit şi că împărtăşesc 
suferinţa Lui. 


Vă mai amintiţi din istorie de flagelanţii din Evul Mediu apusean, şi chiar de unele 
practici asemănătoare din unele mănăstiri apusene, practicate şi azi. Vă amintiți de 
purtătorii de lanţuri sau de centuri metalice cu un fel de cuie care intrau în carne. 
Am văzut asemenea obiecte de caznă autoimpusă şi în unele muzee răsăritene. Nu- 
i pun în discuţie pe cei care şi le impuneau pentru păcate mari, deşi şi aceia 
trebuiau să ţină o dreaptă socoteală sub îndrumarea unui duhovnic. 


Mă refer însă la cei care din principiu înțelegeau creştinismul ca o suferință, ca o 
cruce permanentă la modul cel mai propriu, şi chiar o suferinţă acceptată, urmărită, 
dorită ca o bucurie. 


Exclud cazurile excepţionale de sfinţi, care vor fi avut ei socotelile lor cu 
Dumnezeu. Ştiu însă că în întreaga Scriptură suferința a fost considerată ca un 
blestem, o pedeapsă, o încercare, nu o stare normală. 


Dumnezeu i-a scos pe evrei „din suferințele Egiptului” (Exoc 3, 17), nu i-a lăsat 
acolo, fiindcă ar fi fost bine aşa cum trăiau în suferinţă! Psalmistul se plângea că „i 
se topesc ochii de suferință” (Ps. 88, 9). Şi tot el îndemna: „Slujiţi Domnului cu 
bucurie, veniţi cu veselie înaintea Lui” (100, 2). „Veţi scoate apă cu bucurie din 
izvoarele mântuirii”, spunea Isaia (12, 3). Şi Mântuitorul îndemna ca să fie primit 
cu bucurie cuvântul Domnului (Matei 13, 20). Zaheu L-a primit pe lisus cu bucurie 
(Luca 19, 6).Am putea înmulţi dovezile la infinit, din toată Scriptura. 


Şi totuşi, s-au găsit şi adepţi ai unui creştinism în suferinţă, ca regulă de viaţă. Mai 
sunt şi astăzi sectanți flagelanţi, şi din aceia care îşi chinuie copiii ca să fie pe 
placul lui Dumnezeu. Este inuman, în aceeaşi măsură în care este şi 


nedumnezeiesc. Nimeni, dacă e sănătos la minte, nu-şi poate accepta suferinţa cu 
bucurie. 


Suferinţa se poartă cu suferinţă - nu putem evita tautologia - cu durere, cu tristeţe. 
Am întrebat odată pe un orb înţelept: cum îşi poartă suferința? În aparenţă era 
liniştit, împăcat, pozitiv în gândurile şi planurile lui, şi era dat adesea drept 
exemplu de om fericit, chiar în suferinţa lui. Mi-a răspuns cu o sinceritate 
pentru care nu ştiu cum Să-l preţuiesc, ori de câte ori îmi aduc aminte: „îmi port 
suferinţa cu durere. Cum aş fi bucuros când nu văd? Nu văd oamenii, care 
trebuie să fie frumoşi. Nu văd pădurea. Nu văd florile. Nu văd lumina. Nu pot 
citi cărțile. Sunt împăcat şi nu cârtesc. O iau ca pe o încercare a lui Dumnezeu. 
Şi încerc să fiu folositor şi altora. Dar asta e cu totul altceva. Îmi aduc bucurii 
lucrurile bune pe care le pot realiza, dar suferinţa de a nu vedea nu trece!" Mi-a 
dat un răspuns omenesc, adevărat. Și l-am înţeles. Și l-am crezut. Şi l-am iubit. 


Și mi-am adus aminte că Mântuitorul însuşi a vrut să scape de suferință, când 
rugându-se „cu sudoare prefăcută în sânge“ şi „fiind în luptă“ cu EI însuşi (Luca 
22, 44), spunea: „întristat este sufletul Meu până la moarte“ şi, ca om, a cerut „să 
treacă paharul suferinţei” supreme de la EI (Matei 26, 38-39). 


Să nu exagerăm aşadar. Şi să nu ne rătăcim făcând din creştinism o caricatură de 
religie şi un supliciu nevropatic. 


Şi apoi unele „cruci“ se mai pot şi schimba, de pildă, cele care ne sunt date pentru 
păcate. 


Unii se plâng adesea că „nu-şi pot duce crucea“, fiind prea grea pentru ei. Că 
Dumnezeu ar fi greşit măsura şi le-a dat mai mult decât pot duce ei, sau de cât ar 
merita. Noi ştim că există o vorbă românească: Să nu-i dea Dumnezeu omului 
cât poate duce! Din care s-ar înfelege că Dumnezeu dă întotdeauna mai puţin. 


Dar unul din cei care se plângeau că Dumnezeu a greşit cu dânsul, a avut într-o 
noapte o descoperire, un vis. Disputa aceasta cu Dumnezeu risca să-i clatine 
echilibrul şi iată cum i-a venit lămurirea. 


Se făcea că un înger l-a luat de mână şi l-a dus într-o casă cu multe camere- 
vagon, prin care se trecea din una în alta. Toate erau pline cu cruci, de la cele 


mai grele, la cele mai uşoare. Au intrat într-o cameră cu cruci de plumb. 


“Incearcă-le“, i-a zis îngerul. 


A încercat mai multe. Erau prea grele. Au trecut mai departe. Erau cruci de oţel. 
„Incearcă-le şi pe acestea”. 


Erau grele. Apoi au trecut la cruci de piatră, de stejar, de alun, care erau mai 
uşoare, dar nu de dus toată viaţa. 


“Alege una pe care s-o poţi duce toată viaţa, fără să te oboseşti peste măsură. 
Una pe care s-o poţi relua în fiecare dimineaţă şi s-o porţi până seara. Ba, s-o 
poți purta şi noaptea, neîncetat. Fără prea mare caznă”, l-a îndemnat cu 
blândeţe îngerul. 


A încercat mai multe, până a găsit una dintr-un lemn uşor, subţire. A încercat-o, 
a purtat-o de la un loc la altul, aproape că se juca cu ea. Și i-a spus îngerului: 
„Pe aceasta de mi-ar fi dat-o Dumnezeu, aş fi putut-o purta fără să mu plâng. 
Dacă e nevoie neapărat să port şi eu una, pe aceasta aş alege-o“. 


Și atunci îngerul i-a deschis dintr-odată ochii sufleteşti şi prefăcându-i crucea 
aleasă în destin, omul a constatat cu stupoare că alesese tocmai crucea, adică 
viața, pe care o ducea el pe pământ. 


„Ai văzut, i-a zis îngerul, pentru păcatele tale Dumnezeu ţi-a rânduit o cruce. 
Dar nu una peste puterile tale. Iată tu singur ţi-ai ales-o. Și nu din alte motive, 
decât pentru acela că păcatele tale o cereau pe aceasta. Ai putea duce una şi mai 
grea, dar nu dă Dumnezeu omului nimic peste puterile lui. De acum să nu mai 
cârteşti. Mai bine îndreaptă-ţi viaţa şi greutatea crucii va scădea până la a nu o 
mai simţi deloc“. 


Când s-a trezit, totul i s-a părut în bună rânduială. Se va fi hotărât să-şi 
corecteze viaţa, ca să scadă greutatea crucii. Cine are urechi de auzit, să audă! 
Dar „a-ţi lua crucea“ înseamnă şi altceva. Înseamnă a-ţi accepta şi a-ţi înţelege 
aşa cum trebuie destinul tău, care e în acelaşi timp pământesc şi ceresc. A-ţi face 
datoria pe pământ, către familie, către societate, şi a-ţi face datoria şi către 
Dumnezeu, de fapt către sufletul tău care se va duce la Dumnezeu. 


Simbolul crucii chiar acesta este. Imaginea unei cruci este alcătuită dintr-o 
verticală şi dintr-o orizontală. Verticala ne aduce aminte că venim din cer şi că 
vom merge în cer. Suntem o realitate dublă. Suntem mereu pe verticală şi mereu pe 
orizontală. Mereu cu datorii față de pământ, şi mereu cu datorii faţă de cer. Mereu 


născuţi din pământ, şi mereu născuţi din cer. Mereu cu gândurile prinse de materie, 
şi mereu cu gândurile antrenate în sus, de spirit. Aceasta e condiția umană. Trebuie 
să ne-o înţelegem aşa cum ne este dată de Dumnezeu, dar să nu uităm nici de una 
din ele, nici de orizontală, de pământ şi de îndatoririle noastre față de pământ, nici 
de verticală, de cer şi de îndatoririle noastre față de Dumnezeu. 


Crucea mai este însă şi un mijloc de mărturisire şi de cerere. Noi ne însemnăm 
cu chipul Sfintei Cruci la slujbă. De ce? Ca să ne arătăm participarea la ceea ce se 
petrece în biserică, la mărturisirea de credinţă a Bisericii. Zicem: în numele Tatălui 
şi al Fiului şi a Sfântului Duh“, cu formula cu care ne botezăm. Botezul se face în 
numele Sfintei Treimi, E ca şi cum prin fiecare semn al Sfintei Cruci ne-am 
reboteza. E ca şi cum ne-am naşte din nou. E ca ş cum am cere iertarea păcatelor 
noastre. E ca şi cum am face o declaraţie de credinţă în Sfânta Treime. Şi în acelaşi 
timp, este o cerere pe care 1-o adresăm lui Dumnezeu. 


Dar crucea mai este şi semnul jertfei Mântuitorului pentru noi toţi. E. chiar de 
mirare cum unii credincioşi rătăciți neagă semnul crucii şi fug de el ca dracul de 
tămâie, cum spune vorba românească. Aici chiar se cam potriveşte. Căci tot în 
popor există credinţa că prin cruce se alungă demonii. Cine alungă crucea, 
păstrează demonii. 


Dar şi Sfânta Scriptură e, în privinţa aceasta, limpede, deşi cinstirea crucii, facerea 
semnului crucii, se pune de obicei pe seama Sfintei Tradiţii, pe care sectanţii n-o 
primesc. Să ne limităm doar la Sfânta Scriptură, pentru ei. 
= „Propovăduirea crucii este nebunie pentru cei ce sunt pe calea pierzării, 
dar pentru noi cei ce ne mântuim, este puterea lui Dumnezeu” (1 Cor. 
1,16). 
= „Departe de mine gândul să mă laud cu altceva, decât cu crucea Domnu- 
lui Hristos” (Galateni 6, 14). 
— „Sunt mulți care se poartă ca vrăjmaşi ai crucii lui Hristos” (Filipeni 3, 
16). 


Mântuitorul însuşi, descriind sfârşitul lumii, spune că se va arăta pe cer „semnul 
Fiului Omului“ (Matei 26, 30) care nu este altceva decât crucea, pentru că în Apoc. 
1, 6 se lămureşte că „îl vom vedea străpuns”, deci pe cruce! Iată de ce prin semnul 
crucii evocăm „semnul Fiului Omului”, evocăm jertfa Sa pentru noi şi ne 
mărturisim credinţa în venirea Sa. Bucuria „în crucea Domnului“ de care vorbeşte 
Sfântul Pavel, nu este altceva decât bucuria acceptării jertfei Sale pentru noi, şi 
cererea ca jertfa Sa să ne mântuiască şi pe noi, şi să ni se ierte păcatele prin ea. 


A > 


„A-ţi lua crucea“ înseamnă aşadar şi a accepta, şi a profita de jertfa Sa de pe cruce. 
Fiecare să-şi facă din crucea Domnului „crucea sa“. Aşa îl urmezi pe Domnul, te 
înscrii în ceata ucenicilor Săi. 


In faţa celor ce neagă crucea, să aducem şi câteva mărturii din vechea tradiţie 
creştină. 


Iată, de pildă, ce spunea în veacul IV Sfântul loan Gură de Aur: „Să purtăm 


crucea lui Hristos şi să ne împodobim cu ea ca şi cu o cunună de slavă. Ea este 
pecetea şi plinătate puterilor mântuirii. Ea este izvorul şi semnul biruinţei 
noastre. $-o ţinem în casele noastre, şi de-a pururea să o purtăm în inimă, şi pe 
piepturile noastre. Crucea este semn şi o mărturie sfântă care ne aduce aminte 
de toată lucrarea mântuirii noastre. De nemărginita milă a Mântuitorului lisus 
Hristos, care din dragostea care ne-a purtat ca o oaie la junghiere s-a dat pentru 
noi“, 


„Să nu vă ruşinaţi de cruce, ca să nu se ruşineze şi Hristos de voi când va veni 
cu slavă, însoţit de îngeri şi va pune acest semn să lumineze mai tare ca soarele“. 


Tot în secolul IV, Sfântul arhiepiscop al Alexandriei, Atanasie cel mare, marele 
apărător al ortodoxiei la Sinodul 1 Ecumenic (325) împotriva ereticului Arie, scria 
în mai multe locuri în Viaţa cuviosului Părintelui nostru Antonie că monahii, încă 
din secolul III de când avem ştiri, se apărau împotriva atacurilor diavolului prin 
semnul crucii: „se împrejmuiau ca şi cu un zid cu semnul crucii“ (trad. pr. D. 
Stăniloae, col. „Părinţi şi scriitori bisericeşti", 16, Buc., 1988, p.200, 207). 


Se vor fi înşelat cei mai aproape de veacul apostolic, în secolele III şi IV, care 
moşteneau direct tradiţiile, şi vor fi având dreptate cei care strâmbă totul în veacul 
XX? E substanţial limpede că nu! 


lată tot atâtea înţelesuri ale crucii şi, dacă am avea timp, am putea merge şi mai 
adânc în înțelesurile ei, care să ne lămurească ce a înţeles Mântuitorul când a spus: 
„Să-şi ia crucea sa“. 


E drept totuşi că unii comentatori (Zigabenos) văd în textul: „Cel ce nu-şi va lua 
crucea sa“ (Matei 10, 38) un text profetic şi un îndemn ad litteram, ceea ce nu este 
deloc exclus. 


Mântuitorul avea în vedere şi persecuțiile la care vor fi supuşi creştinii, şi supliciul 
la care va fi supus. EI însuşi pe cruce. Cei care vor fi condamnaţi la răstignire, deci 


ca şi EI, „să-L urmeze“ şi să-şi accepte supliciul, purtându-şi crucea chiar ei, 
precum era obiceiul în vremurile acelea. 


Aşa se petrecuseră lucrurile şi cu Iuda Galileeanul, un pretins Mesia şi cu toți 
adepţii lui (v. Dr. lulu Olariu: Manual exegetic la Sfânta Scriptură a Testamentului 
Nou, vol. I, Caransebeş, 1894, p. 199). Aşa va face şi EI. 


Era deci un îndemn la tăria mărturisirii până la capăt, până la propria răstignire, 
pentru care lisus voia să-şi pregătească ucenicii şi cărora, de altfel, le va şi oferi 
propriul exemplu. 


» Cruce“ mai înseamnă desigur şi moarte, pentru cel din lumea aceasta, pornind 
de la faptul că ea duce la moarte. Moartea pentru Hristos era moartea pentru 
lume. 


„Să-mi urmeze Mie“ 


4. Nu sunt prea uşor de înţeles nici aceste ultime cuvinte: „Să-mi urmeze Mie“. 


Cum adică să urmăm Mântuitorului? El nu mai este acum printre noi. Când le 
spunea celor care Îl ascultau, era simplu: „Urmaţi-Mi Mie“, veniţi după Mine, 
ascultați cuvintele Mele, ascultați învăţăturile Mele, vedeţi minunile pe care le fac. 
Dar nouă, ce ne spun aceste cuvinte, nouă creştinilor de azi? Putem şi noi urma 
pe Mântuitorul? Putem. Mântuitorul este prezent aici, este prezent în Biserică, este 
prezent în Sfintele Taine, este prezent în lucrarea ierarhiei pe care EI a instituit-o şi 
i-a dat anumite prerogative, transmițând episcopilor, preoților şi diaconilor din 
prerogativele Sale, fiecăruia cele specifice harului treptei respective, precum acelea 
de a sluji, a ierta sau a ţine păcatele, a învăţa, a sfinţi, a păstra vie amintirea Sa, şi a 
păstra firul legăturii cu Dumnezeu, mereu în stare de comunicare în dublu sens. 
Mântuitorul a zis: „Fără de Mine nu puteţi face nimic” (loan 15, 5). 


Dar unde e El acum? Atunci era acolo şi putea spune o asemenea vorbă. 


Un ONIRONONINOEIII), a spus: „În afară de Biserică, nu este 


mântuire“ - „Extra ecclesiam nulla salus“. Aceste cuvinte sunt egale acum cu 
cele spuse de Mântuitorul despre urmarea Sa. EI a transmis Bisericii puterea Sa, 
prezenţa Sa. Mântuitorul este în Biserică. Toţi cei care urmează Biserica, cei care 
urmează poruncile Bisericii, cei care se împărtăşesc din Tainele Bisericii, aceia Îl 
urmează acum pe lisus Hristos. 


EI a spus cuvintele pe care Le-a spus, şi pentru atunci, şi pentru acum, şi pentru 
vecii vecilor. A urma pe Hristos înseamnă deci, acum, în chip văzut a fi credincios 
Bisericii. 


Și, aşa cum am arătat mai sus, înseamnă şi a-L urma în jertfirea „pentru EI şi 
Evanghelia Sa” căci numai aşa ne putem proba credinţa în EI şi în mesajul Său, 
adică în dumnezeirea Sa. 


In vremea lui lisus urmarea Sa era totuşi mai grea decât cea din vremea noastră. 
Apostolii L-au urmat lăsând totul în urma lor. 


Nouă ni se cere să urmăm învăţătura, rămânând la casele noastre, făcându-ne 
datoria faţă de familie şi societate, fiindu-l fideli în buna alcătuire a sufletului 
nostru, în voinţa noastră orientată numai spre bine. 


Monahii sunt o categorie aparte. Ei se dedică mai cu dinadinsul vocației slujirii lui 
Dumnezeu, dar şi ei rămân şi slujitori ai oamenilor, trăiesc din muncă şi rugăciune. 
Dar nimeni nu cheamă pe toți la monahism. Acestea sunt vocaţii singulare, 
deosebite, exemple bune pentru Biserică, atunci când îşi intră cu toată hotărârea în 
vocaţia lor. 


Urmarea lui Hristos e posibilă însă din orice stare şi din orice loc ne-am afla. EI e 
în noi. Drumul spre EI e spre interiorul nostru. Spre noi înşine. întâlnirea e acolo. 
Și de acolo străluceşte prin noi în afară. Atunci se realizează împărăţia lui 
Dumnezeu, când fiecare întâlneşte în celălalt pe Hristos. Hristos priveşte pe 
Hristos. Şi atunci se realizează o voinţă, o iubire, o simţire. Atunci Hristos devine 
totul în toți (1 Cor. 12, 6). Urmarea Lui nu e spre în afară, ci spre înlăuntru. Tot 
acolo îl caută şi cei care merg la biserică, şi cei care merg la mănăstire. 


Pe aceste drumuri e mai uşor de întâlnit, căci facem drumul împreună cu EI, 
precum Luca şi Cleopa spre Emaus, iar la capătul drumului ni se descoperă. 


Pierderea şi mântuirea sufletului 


5.Versetul următor, alcătuit din două antiteze enunțate lapidar, pare şi acesta greu 
de înţeles. 
=> Prima: „Cel ce va voi să-şi mântuiască sufletul său, şi-l va pierde“. Cum 
adică? De ce vrând să-ţi mântuieşti sufletul, ceea ce e tot ce poate fi mai 
normal, ţi-l pierzi, ceea ce nu pare normal şi logic deloc? 


A doua. 
De ce pentru lisus şi pentru Evanghelie 


trebuia ca cineva să-şi piardă sufletul? Un suflet pierdut nu se poate 
mântui. 


Cheia e desigur în traducerile mai noi care prin suflet înţeleg viaţa. De altfel şi 
contextul ne duce spre aceeaşi explicaţie. 


Înainte de a pronunţa aceste cuvinte, Mântuitorul avusese o convorbire cam 
neplăcută cu Petru. Spusese că vine vremea în care Fiul Omului va fi dat în mâinile 
căpeteniilor preoților şi ale cărturarilor, şi va fi osândit la moarte, şi după trei zile 
va învia. Petru s-a împotrivit şi Mântuitorul l-a certat foarte aspru, spunându-i: 
„înapoia mea, satano, că nu gândeşti cele ale lui Dumnezeu, ci cele omeneşti“. 
Logica lui Petru era împotriva împlinirii rostului Mântuitorului pe pământ, şi 
Mântuitorul îi dădea un avertisment profetic, prevăzându-i lepădările: „Cel ce va 
voi să-şi mântuiască sufletul său, şi-l va pierde“. Avertismentul, prin alte cuvinte, 
era cam următorul: Cel ce va voi să-şi scape viaţa sa, negându-Mă pe Mine, 
lepădându-se de Mine, acela îşi va pierde sufletul. 


Jocul de înţelesuri pe care le-am enunțat e acum limpede: A-ţi apăra viaţa, cum va 
face Petre când se va lepăda, sau alţii ca el, poate însemna a-ţi pierde sufletul. A-ţi 
risca viaţa pentru Hristos şi Evanghelie poate însemna a-ţi câştiga sufletul, a 
câştiga viaţa veşnică, supraviețuirea în fericire. 


Această dublă folosire a înţelesurilor e acum limpede. Şi nu trebuie să uităm nici 
legătura cu primele recomandări ale Mântuitorului, din primele versete, în care a 
fost vorba de lepădarea de sine. 


Acum le putem alege, căci Mântuitorul le-a legat într-o singură cuvântare: Cel care 
îşi va pune nădejdea numai în sine, deci nu se va lepăda de sine, şi nu-şi va însuşi 
roadele jertfei pe cruce, făcându-şi-le ale sale, acela îşi vă pierde sufletul, deşi el 

va voi să şi-l câştige prin sine însuşi. Acest lucru nu se poate! „Fără de Mine nu 
puteţi face nimic“ (loan 15, 5). Cel care, dimpotrivă, şi-L va asocia pe Hristos, 
uitându-se pe sine, acela îşi va câştiga sufletul, se va mântui, căci scris este: „Orice 
faceţi cu cuvântul şi cu fapta, să faceţi totul în numele Domnului lisus Hristos“. 


Sufletul 


6.Mai departe Mântuitorul trece la concluzii de o logică extraordinară: ip 


putea să dea omul în schimb pentru sufletul său?“ Căci chiar dacă ar câştiga 
lumea toată şi şi-ar menţine viaţa, dar şi-ar pierde sufletul, ar pierde totul, fiindcă 
nimic nu poate fi pus în balanţă cu sufletul. Sufletul e de origine dumnezeiască şi e 
veşnic. E suflarea lui Dumnezeu în om. Dacă cineva în viaţa aceasta ar câştiga tot 
pământul, şi orice altceva ar câştiga, un astfel de câştig nu poate fi pus în balanţă 
cu pierderea 

sufletului de dincolo. 


Acel: „Ai multe bunătăţi strânse pentru mulți ani, odihneşte-te, mănâncă, bea şi te 
veseleşte” (Matei 11, 19), s-a dovedit a nu folosi la nimic! Sufletul nu poate fi 
schimbat pe nimic, nu poate fi „răscumpărat” cu valori pământeşti strânse pentru 
tine. Orice târg cu sufletul e imposibil. Mergi dincolo cu ce ai făcut altora aici. 


Zice şi Tertulian: Nu socotim de cuviinţă să ne dăm sufletul pentru bani, ci 
banii pentru suflet, arătând generozitate când dăruim, şi răbdare când pierdem. ” 


Singurul egoism permis e acesta: a face bine altora pentru a te folosi tu. E singura 
posibilitate a egoismului de a fi echivalat cu generozitatea şi cu altruismul. Ceea ce 
se câştigă aici durează puţin, şi odată cu sfârşitul vieţii s-a terminat. Ceea ce se 
câştigă pentru suflet este veşnic şi asigură fericirea veşnică. 

După ce spune toate acestea, Mântuitorul dă un ultim avertisment, care ni se 
potriveşte şi nouă, creştinilor de astăzi: 


avertisment că se va aplica dincolo principiul vaselor comunicante: tot cel ce se 
leapădă aici, de acela se va lepăda şi Fiul Omului acolo, şi invers. 


Să nu uităm acel invers al speranţei, al garanţiei. Şi ce poate fi mai rău, decât să nu 
ai atunci apărător chiar pe Judecător? Sau ce poate fi mai bun, decât să-L ai 
apărător chiar pe Judecător? 


Aş mai vrea să fac o ultimă precizare în legătură cu avertismentul acestui verset. 
Mulţi vor fi gata să-l aplice îndeosebi celor care nu cred. E şi comod, şi simplu. 
Dar am văzut că învăţăturile Mântuitorului nu sunt nici totdeauna comode, nici 
totdeauna simple. Avertismentul se adresează în special credincioşilor. Cine nu 
crede, nu crede şi o spune deschis. Se va lămuri el cu Dumnezeu, cum şi de ce. 


Un text de Apocalipsă sugerează că Dumnezeu va avea cu aceştia un dialog egal cu 
cel pe care îl va avea cu credincioşii. Probabil căutând la faptele lor, şi la măsura în 
care din fire au făcut cele bune (Rom. 2, 14). Căci zice textul din Apocalipsă: „O, 
de-ai fi rece sau fierbinte! “ (Apoc. 3, 15). Dar mai departe vorbeşte aspru despre 
cei care cred dar, cum spusese mai sus, „se ruşinează“ de credinţa lor. În textul din 
Apocalipsă sunt numiţi „căldicei". Şi iată ce sentinţă aspră pronunță: „Dar fiindcă 
tu nu eşti nici rece, nici fierbinte, ci căldicel, te voi scuipa din gura Mea“ (Apoc. 3, 
16). 


Cam cum spusese şi în Evanghelia de azi: „De cel care se va ruşina de Mine, mă 
voi ruşina şi Eu“, adică îmi va fi ruşine să-l apăr la judecată, şi va pierde procesul! 
Aşadar, avertismentul se aplică celor ce cred - dar cred pe jumătate, sau cred în 
întregime, dar se ruşinează să recunoască în faţa celorlalți. De aceea şi apare aici 
cuvântul ruşine, nu necredinţă. Nu zice: „de cei necredincioşi", ci „de cei ce se vor 

ruşina“. 


A te ruşina poate fi şi un semn de delicateţe şi distincție. Aici însă e semn de lipsă 
de curaj, de laşitate, de lipsă de răspundere. 


Dacă martirii s-ar fi „ruşinat", n-am mai avea martiri. Dar Biserica s-a clădit „pe 
sângele martirilor", cum spunea Tertulian: Curajul lor le-a întărit mărturisirea, şi a 
fost proba credinţei. Şi din credinţa lor s-a perpetuat credinţa altora. 


Tocmai de aceea unii comentatori referă acest verset la acceptarea martiriului, în 
măsura în care referă şi purtarea crucii la purtarea crucii răstignirii, în caz de 
persecuții şi de condamnare. 


Cei care se salvau prin „trădare", de fapt se pierdeau pentru dincolo, cei care 
acceptau moartea aici, se salvau pentru dincolo. 


Acest sfat „a entuziasmat" (Zigabenos) pe mulţi care şi-au acceptat cu seninătate 
martiriul, crezând în răsplata de dincolo. 


Sfântul Ignaţiu al Antiohiei, în drum spre Roma, unde urma Să fie martirizat, le 


scria Romanilor: „Vă rog să nu-mi arătaţi o afecţiune care să-mi facă rău. 
Lăsaţi-mă Să fiu hrană fiarelor, prin care se poate dobândi Dumnezeu. Sunt 
grâu al Domnului şi sunt măcinat de dinţii fiarelor, pentru a mă face bine plăcut 
lui Hristos. Zgândăriţi mai degrabă fiarele, ca să-mi fie mormânt şi să nu lase 
nimic din corpul meu, ca după moarte să nu fie povară nimănui. Atunci voi fi 
într-adevăr discipol al lui Hristos, când lumea nu-mi va mai vedea trupul... Eu 


caut pe cel ce a murit pentru noi, şi-L vreau pe Cel ce a înviat pentru noi. ...Nu 
mă împiedicaţi să trăiesc. Când voi fi acolo voi fi om. Lasaţi-mă să imit patima 
Domnului meu. Dacă-L are cineva în sine să înţeleagă ce vreau şi să aibă milă 
de mine, înțelegând ceea ce mă preocupă...” (cf. J. Huby, Christus, Paris, 1927, 
p. 1062). 


Acest „nu mă împiedicaţi să trăiesc" lămureşte totul şi ne duce exact la textul: „Cel 
ce-şi va pierde sufletul pentru Mine şi pentru Evanghelie, şi-l va câştiga". Cei care 
în aparenţă şi-l salvau — aşa numiții lapsi - aceia şi-l pierdeau în fapt, căci se 
lipseau de compensaţia de dincolo. Ruşinea de a-şi mărturisi credinţa rămâne să şi- 
o judece fiecare! 


Libertatea în mărturisire, asupra căreia ne-am oprit de la început, rămâne şi acum 
la urmă. Ea poate fi taina sufletului fiecăruia şi a socotelilor personale cu 
Dumnezeu, precum poate fi şi fapta la vedere care poate duce la acel „sfârşit 
creştinesc, fără ruşine“ din ecteniile de cerere ale Bisericii noastre. 

7. Am ajuns la încheiere. Textul Evangheliei se sfârşeşte printr-un cuvânt al 
Mântuitorului care pune, şi el, probleme de interpretare: 


Această declarație 
a fost de către mulţi interpretată greşit. Au spus: lată, Mântuitorul a profețit că 
mulți din cei care îl ascultau atunci, nu vor muri până ce va veni sfârşitul lumii, 
deci că sfârşitul lumii era foarte iminent, urmând să vină încă în vremea vieţii lor. 
Ori, aceasta nu s-a întâmplat. Deci s-ar putea spune că lisus s-a înşelat, că profeția 
Sa nu s-a împlinit. Dar Mântuitorul nu s-a referit la aceasta. Mântuitorul avusese 

o convorbire cu apostolii şi le spusese că în curând Fiul Omului, adică EI, va fi dat 
în mâinile conducătorilor templului şi ale cărturarilor, şi va fi omorât, şi a treia zi 
va învia. Ei n-au prea luat în seamă cele auzite. N-au prea înţeles cuvântul. EI însă 
îşi profeţea învierea. ŞI nu numai aceasta. 


În legătură cu faptul că „unii dintre ei nu vor muri înainte de a vedea împărăţia lui 
Dumnezeu venind întru putere“ trebuie să ne mai reamintim câteva lucruri. Când 
le-a spus acestea, Mântuitorul era înainte de Schimbarea la Faţă (Matei 16, 28; Mc. 
9, 1; Le. 9,27). Îi prevenea că însăşi Schimbarea la Faţă, pentru unii, Petru, Iacob şi 
loan, va fi o manifestare a împărăției lui Dumnezeu (II Petru 1, 17-18). lar mai 
apoi, aceeaşi semnificaţie vor avea-o şi Învierea şi Înălțarea şi Cincizecimea, 
pentru cei care vor fi de faţă. 


Aşadar, cuvintele despre „cei ce vor vedea împărăția lui Dumnezeu venind întru 
putere“, au fost o proorocie care s-a şi împlinit cu cei către care a fost rostită, ca şi 
cu alţii. Căci ce altceva au fost Schimbarea la Faţă şi apoi Învierea, Înălţarea şi 
Pogorârea Duhului Sfânt? Aceasta din urmă a marcat întemeierea Bisericii creştine 
în urma cuvântărilor Sfântului Petru, care tocmai la această putere s-a referit, 
citând în sprijinul împlinirii şi proorocia lui Ioil (3, 1 şi urm.) care prevăzuse, şi el, 
minunea Cincizecimii. 


Acum, nu numai că înţelegem tâlcul cuvintelor: „De voieşte cineva să vină după 
Mine, să se lepede de sine, să-şi ia crucea sa şi să-Mi urmeze Mie“, dar, fiind după 
arătarea împărăției întru puterea învierii, fiind deci mai privilegiați decât cei care 
L-au ascultat înainte de înviere, putem mai uşor să-l înţelegem şi chemarea de a-L 
urma, şi condiţiile formulate de EI, pentru ca urmarea să ducă la culegerea roadelor 
învierii. 


Din diferitele înţelesuri pe care le-am căutat textului, se poate înţelege că creştinii 
trăiesc azi într-un climat total diferit de cel al epocii martirilor, când li se cerea 
jertfa supremă pentru mărturisirea credinţei. Dar ceva tot se cere! 


Cuvinte rostite în catedrala de la Sibiu la 14 septembrie 1983, 1984 şi 1985, din 
trei alcătuind aici una Singură 


Duminica orbului - Lecţie de logică într-o şcoală de orbi la minte 


Despre nimeni mai mult decât despre un orb din naştere vindecat la maturitate, nu 
se poate spune mai cu îndreptățire că s-a născut a doua oară. Miracolul formelor, în 
varietatea lor infinită, năvălind de pretutindeni în ochii lui deschişi, e cu totul 
altceva decât contactul mărginit de până atunci, al degetelor, cu reliefuri percepute 
cu bucăţica, niciodată în ansamblu. 


Miracolul spaţiului, al perspectivei şi al infinitului, al dimensiunilor, al lui „sus“ şi 
„Jos“, „aproape" şi „departe", al zenitului şi nadirului, toate îl scot dintr-o dată din 
el însuşi şi îl proiectează în afară, într-o libertate fără limite, într-o dăruire, într-un 
extaz, într-o imensă fericire a stăpânirii acestei stihiu care până atunci îl strângea în 
toate părțile, îl primejduia, îl duşmănea, îl domina şi îl înfricoşa. 


Miracolul culorilor i se desluşeşte în sfârşit şi vederii. Până atunci doar auzise 
culorile, şi ne putem uşor imagina cum poate arăta un trandafir auzit sau un 
albastru de cer înstelat redus la cuvânt. Acum, văzând, învaţă culorile cu aviditate, 
cu lăcomie de flămând fără saţiu. Află cum e roşul roşu, verdele verde şi albastrul 
albastru. Şi află mai ales cum e albul. Descoperă că nu ştiuse decât cum era negrul. 
Copleşitor miracolul albului, al luminii! Descoperă acum că nu ştiuse decât cum 
era întunericul. Pentru nimic altceva, nu avusese nici un termen de comparaţie. 


Vede cum e un om, un copac întreg, o pădure, o casă, un copil, un chip frumos. 
Abia acum înţelege sensul acestui cuvânt: „frumos" şi se simte învăluit de magia 
frumosului, căci dintr-o dată simțăminte nemaiîncercate se nasc în el, copleşindu-i 
inima până atunci rece, la fel de oarbă ca şi ochii, redusă doar la rolul de pompă 
biologică. 


lisus a întâlnit un orb din naştere (loan 9, 1-41) şi i-a deschis fereastra fiinţei lui 
năpăstuite, incomplete, spre toate aceste miracole, umplându-l de fericire, 
dăruindu-l cu infinite noutăţi şi cu frumuseţile lumii. I-a redat vederea la care avea 
dreptul şi pe care n-o avusese niciodată. 


l-a fost dat însă bietului om, abia intrat în lumea oamenilor care văd, în lumea 
oamenilor întregi, să descopere pe loc şi, fără îndoială, cu mare tristeţe, că mai 
există şi alte feluri de a nu vedea, anume mărginiri şi neputinţe ale minţii, inca- 
pabile să ţină cumpăna dintre adevăr şi minciună, dând cu uşurinţă pe cel dintâi 
drept cea din urmă, şi pe cea din urmă drept cel dintâi. 


Auzind de minune, fariseii care urmăreau din umbră tot ce făcea lisus, l-au şi 
chemat pe cel vindecat la o anchetă de urgenţă. Erau siguri că vor mai adăuga 
câteva piese de vinovăţie la dosarul pe care i-l pregăteau lui lisus pentru marea 
judecată pe care în taină o puseseră la cale. 


Era sâmbătă şi, potrivit Legii, era oprit cu desăvârşire lucrul mâinilor, sub aspră 
ameninţare cu pedepse pe măsura greşeli. lar greşeala era: lipsă de respect faţă de 
Dumnezeu. Crimă de lesdivinitate. 


Era sâmbătă, şi lisus luase tină de jos şi făcuse cu degetele Lui un fel de pastă - 
lucrase deci - unsese ochii orbului cu ea, şi orbului i se deschiseseră ochii. O parte 
din farisei, nu cei mai pripiți, ci cei mai duri, legaliştii, s-au oprit doar la călcarea 
sâmbetei şi, folosind un raționament pe cât de simplu pe atât de rigid, fără drept de 
apel, au decretat: 

- „Omul acesta nu este de la Dumnezeu, pentru că nu ţine sâmbăta”. 


Altă parte, cu bătaia minţi mai lungă, mai deştepţi poate, dar nu mai puţin aspri şi 
răi, întrezărind posibile obiecţiuni (Cum să nu fie de la Dumnezeu, când a făcut o 
astfel de minune?), s-au gândit să meargă mai la adânc, la rădăcina întâmplării şi s- 
o veştejească de acolo, s-o împiedice să se nască, în ciuda faptului că se născuse! 
Trebuia contestată minunea: 

- „Cum poate un om păcătos să facă asemenea minuni?“, au întrebat aceştia. la să 
ne ocupăm de el mai de aproape. Aduceţi pretinsul orb în faţa noastră, Şi căutaţi-i 
fără întârziere şi pe părinţu lui. La mijloc e o punere la cale a Nazarineanului, ca să 
ne îmbrobodească. 


L-au adus pe cel ce fusese orb. 
- „Lu ce zici de Dânsul?. 


Omul a răspuns bucuros, cu ceea ce credea el a fi singurul răspuns pe măsura 
minunii ce se făcuse cu el: 

- „Acesta e un prooroc“, a răspuns el gândindu-se că şi ei se vor bucura şi-L vor 
recunoaşte ca atare. 


Un răspuns de ucis cu pietre, au gândit însă fariseii. Nu era răspunsul de care aveau 
ei nevoie. N-aveau ce face cu aşa ceva la dosarul lui lisus. Au trecut peste dânsul 


ca ŞI cum nici nu l-ar fi auzit. 


I-au chemat pe părinți lui: 


- „Știm că acesta-i fiul nostru, au mărturisit ei cu teamă, şi că s-a născut orb; dar 
cum de vede acum, nu ştim; sau cine i-a deschis ochii, noi nu ştim; întrebaţi-l pe 
el, să grăiască el singur despre dânsul, că e vârstnic“. Nişte nemernici şi aceştia! 
Le-au făcut semn să plece. 


Au trecut din nou la fiu. Dialogul se va înfierbânta acum. Tonul se va ridica. 
Fariseii îşi vor pierde cumpătul. Logica lor va începe să şchioapete. Vor cădea 
când în comic, când în ridicol şi fostul orb abia se va reţine să nu le-o spună de-a 
dreptul şi să nu râdă de dânşii. 


Pe de altă parte, replicile lui vor descoperi limpeziri ale minţii, de parcă i-ar fi fost 
şi mintea luminată odată cu ochii. 

- „Noi ştim că omul acesta este păcătos, strigă fariseii din toate părțile. A nesocotit 
sâmbăta! “. 


Că a lucrat sâmbăta o ştia şi orbul. Nu i se spunea o noutate. Mărturisise mai 
înainte: „Un om care se numeşte lisus, a făcut tină şi mi-a uns ochii şi mi-a zis: 
mergi la scăldătoarea Siloamului şi te spală. Şi m-am dus şi m-am spălat şi am 
văzut“. Povestire sobră, directă reţinută, trecând din faptă în faptă, aproape făcând 
vorbele să se ajungă unele pe altele din urmă. Povestire cu economie de cuvinte şi 
cu risipă, cu bogăție de înţelesuri! 


Aşadar ştia şi orbul vindecat că lisus făcuse tină, că lucrase deci, dar lui nici nu-i 
trecea prin cap să-L considere păcătos pentru aceasta, şi pentru că îl vindecase 
sâmbăta. EI era fericit şi fericirea îi venise din această lucrare, sâmbăta, prin acest 
om, prin acest „prooroc” cum îl credea. Răspunsul său va fi magistral. Puternic şi 
simplu ca observația directă, plin de bun-simţ şi de rigoare logică în aceeaşi 
măsură. Și mai ales va fi calm, liniştit, sigur pe sine: 

- „De este păcătos, nu ştiu: una ştiu, că am fost orb şi acum văd!“. Şi o ţinu una, că 
una ştie şi nimic altceva, deşi mai ştia şi altceva, după cum vom vedea mai departe. 
îşi dădea desigur seama că trebuie să plece de la evidenţa incontestabilă, deoarece 
aceasta era mai mult şi mai presus decât tot ceea ce ştiau sau credeau că ştiu 
preopinenţii săi. 


Furioşi, aceştia l-au luat din nou la întrebări. Să mai spună o dată: cum s-a 
întâmplat, ce i-a zis lisus, ce i-a făcut? Sperau cu viclenie vreo contradicție în ceea 
ce va declara, vreun capăt de vorbă slabă, ca să-l poată întoarce împotriva sa însuşi. 
Nereuşind s-au întors din nou la Lege, încercând încă o dată să pună argumentul 
biblic deasupra faptului minunii, ca să discrediteze şi minunea şi pe taumaturg. 
Credeau că pot să şi-l ia martor împotriva evidenţei chiar pe Dumnezeu. 


- „Dumnezeu a grăit numai cu Moise“, au zis ei, ignorând declaraţia celui vindecat 
despre sine, şi ţintind atacul spre lisus. Ceea ce i-a spus lui Moise rămâne valabil şi 
adevărat în vecii vecilor. Asta o ştim foarte bine. Cum să acceptăm ceva ce contra- 
zice ceea ce i-a spus Dumnezeu lui Moise, pe care îl ştim că era de la Dumnezeu? 
„Pe acesta - pe lisus - nu-l ştim de unde este“. 


Fostul orb prinde din nou prilejul unei replici la fel de sprintene ca şi cea dintâi, 
amestecând-o acum şi cu puţină maliţie, ba chiar şi cu puţin humor, abia disimulat: 
- „Tocmai aceasta-i de mirare, că voi nu ştiţi de unde este, şi El mi-a deschis 
ochii“. Voi, atotştiutorii, ştiţi de Moise şi de poruncile lui, credeţi că Dumnezeu şi- 
a descărcat în el toată ştiinţa, înţelepciunea şi puterea, după care ar fi trecut la 
odihnă pentru totdeauna, dar iată că Dumnezeu lucrează şi prin Acesta pe care voi 
nu-L ştiţi, şi totuşi El mi-a redat vederea fără să vă fi întrebat pe voi, şi fără să se 
teamă că îl va supăra pe Moise. Şi ce era de supărare într-asta? Ce poate fi mai 
dumnezeiesc decât să dai vedere unui orb care n-a văzut niciodată lumina? Se pare 
că aveţi mintea mai oarbă decât fuseseră ochii mei. În loc să plecaţi de la această 
faptă extraordinară, voi plecați de la o poruncă de Lege, cu rosturi în alte 
împrejurări decât în unele ca aceasta ce s-a făcut cu ochii unui orb, cu ochii mei. 
După voi, ar fi trebuit să rămân orb, fiindcă L-am întâlnit pe cel care mă poate 
vindeca, în zi de sâmbătă. Cine ştie dacă L-aş mai fi întâlnit vreodată. La asta de ce 
nu vă gândiţi? Şi de ce nu plecaţi de la faptă când judecaţi pe Cel ce a făcut-o? Voi 
porniţi de la lupta împotriva faptei. Luptaţi împotriva evidenţei. Cum puteţi gândi 
că aveţi dreptate? De ce să fie păcătos Cel ce m-a vindecat sâmbăta, şi nu 
dumnezeiesc, pentru că a dat vedere unui orb din naştere, pentru care fiecare clipă 
e un infern şi o veşnicie de întuneric şi nefericire? Sâmbetei nu 1-a făcut nici un 
rău, dar pe mine m-a înviat din întuneric. Acum şi sâmbăta mea e luminoasă. Mi-a 
dat-o aşa cum a lăsat-o Dumnezeu tuturor oamenilor. A mea era până azi neagră. 
Nu credeţi că judecaţi pe dos?-Judecaţi astfel pentru că sunteţi întunecaţi de ură 
împotriva Celui ce m-a vindecat, în loc să vă faceţi şi voi ucenicii Lui. Asta ar 
trebui să faceţi. Să refacem deci judecata aşa cum se cuvine: 

- „Știu că pe păcătoşi nu-i ascultă Dumnezeu, iar de este cineva cinstitor de 
Dumnezeu şi face voia Lui, pe acela îl ascultă. Din veac nu s-a auzit să fi deschis 
cineva ochii vreunui orb din naştere. Dacă acesta n-ar fi de la Dumnezeu, n-ar 
putea face nimic“. Aşadar, e de la Dumnezeu; nu poate fi păcătos. 


Discursul acestui om simplu, probabil cerşetor, cum erau toți orbii pe vremea 
aceea, un dezmoştenit zdrenţăros care nu ştia nici să scrie, nici să citească, precum 
şi era de aşteptat, nu i-a convins pe fariseii care îl anchetau. I-a întărâtat mai rău. 
Nu l-au recepționat, pentru că aveau toate intrările blocate. Nimeni şi nimic nu-i 


putea clinti, din formulele lor. Scoşi din ele, mințile nu le mai lucrau, ca şi ale 
acelora care cred că numai ei au dreptate. 


În loc să-şi schimbe optica, să conceadă că se poate gândi şi altfel, anchetatorii au 
suspendat ancheta şi, pur şi simplu, „l-au dat afară“, aruncându-i în obraz cuvintele 
de ocară şi dispreţ, de când lumea pe buzele infatuaţilor şi ale suficienților: „Tu să 
ne înveţi pe noi?“ 


lisus nu fusese de faţă la toată această confruntare dintre farisei şi orbul vindecat. 
Căutau probe împotriva Lui, de aceea nu L-au chemat. E de presupus chiar că lisus 
se va fi îndepărtat de locul întâlnirii cu orbul, anume ca să lase Legea să se 
confrunte, fără EI, cu bunul-simţ, cu evidenţa şi cu logica la îndemâna celui mai 
simplu dintre oameni, ca să se facă de la sine evidentă necesitatea schimbării, a 
îmbunătățirii ei. 


Orbul a fost martor onest, aşa cum va rămâne până la sfârşitul veacurilor. Căci 
acest rost 1 se rânduise lui de la Dumnezeu, în istorie: să dea mărturie despre lisus 
ca Domn al sâmbetei şi trimis de Sus. 


Încă înainte de a-l videnca, la întrebarea ucenicilor: „Rabi, cine a păcătuit: acesta 
sau părinţii lui, de s-a născut orb?“, lisus le răspunsese: „Nici acesta n-a păcătuit, 
nici părinții lui, ci aceasta s-a făcut ca să se arate prin el lucrurile lui Dumnezeu” 
(loan 9, 2-3). 


La sfârşit după ce l-au dat afară din casa în care l-au cercetat, lisus l-a căutat ca săi 
se descopere ca Fiu al lui Dumnezeu şi să rostească faţă de el câteva din cuvintele 
Sale nemuritoare, în aparenţă criptice, grele, adânci de taină şi de înţelepciune, 
limpezi însă şi simple în acelaşi timp, după măsura minţi celor ce le ascultau. 
Orbul, fără îndoială a priceput ce vrea să zică, atunci când 1-a spus: „Am venit... ca 
cei ce nu văd să vadă, iar cei ce văd să fie orb”. 


Pentru dânsul sentinţa aceasta n-a avut deloc aerul de a fi paradoxală, cum ar fi 
putut părea unora care n-au fost prin apropiere, să fi văzut ce s-a întâmplat cu ochii 
lui, şi cum apoi, fariseii, deşi cu ochii deschişi, n-au văzut ce se petrecuse! 


Orbului vindecat de lisus nu i-a rămas numele în istorie. I-a rămas doar renumele. 
Și nu numai pentru că a fost subiectul unei extraordinare minuni, ci pentru 
neaşteptata lecţie de logică pe care le-a ţinut-o fariseilor. 


Istoria a notat în defavoarea lor şi faptul că, înfumuraţi, „l-au dat afară”: din casă, 
fără ca acest lucru să poată împiedica lecţia să fie dată drept lecţie-model în vecii 
vecilor. 


Predică la Duminica după Botezul Domnului - Dispută la nivel înalt în pustia 
Quarantaniei 


Am văzut pustia Quarantaniei. Piatră şi nisip. Nisip şi piatră în care nici sămânţa 
celei mai sălbatice dintre plante nu încolţeşte. Soarele descătuşat, uscat, rău, 
agresiv. Soare căzând din zenit ca o săgeată de foc, fără să întâlnească în cale nici 
un fel de obstacol. 


Nici o pânză de nor nu se alcătuieşte şi nu se rătăceşte între pământul fierbinte şi 
cerul fierbinte al Quarantaniei. Cât priveşti cu ochii, spațiu lipsit de ocrotire. Stihie 
stearpă. Cer fără apă. Pământ fără viaţă. Nici umbra unui fir de iarbă nu te 
adăposteşte de vrăjmăşia ce pogoară din înălțime. Stihia de foc o duşmăneşte pe 
cea de apă şi Quarantania, din imemoriale timpuri ale Terrei, a apucat să cadă sub 
stăpânirea celei dintâi. Nici animal, nici pasăre, nici şoarece, nici gâză, nici om nu 
pot trăi acolo. 


Nici Dumnezeu n-are pentru cine merge şi întârzia acolo! Doar „Ducă-se pe 
pustii”, izgonitul, singuraticul, doar el îşi are sălaşul în astfel de singurătăți, 
domnind peste o împărăție lipsită de sens. Acolo, toropit de arşiţă, îşi plănuieşte 
campaniile. De acolo încurajează tot ce duce la dezbinare, tot ce strică înţelegerea 
şi comuniunea, tot ceea ce goleşte creația de sens, tot ceea ce e împotriva raţiunii 
şi a bunului simţ, tot ce poate strica armonia. 


Plutarh îi derivă numele de la „diavallein”, „a separa”. Cel ce separă, cel ce 
desparte. Cel a cărui vocaţie e să provoace duşmănii. Aristofan traduce „diavolos” 
cu „calomniator”, Iosif Flaviu cu „acuzator”, cel ce vede numai negru. Autorul 
cărții Ester îl traduce cu „cel ce se opune” din principiu la tot ce e bun. Domnul 
„Nu”. 


Și Vechiul şi Noul Testament îl au în toate aceste înţelesuri, de altfel destul de 
apropiate unele de altele, chiar şi când el se ascunde şi sub alte nume, ca belzebul, 
satan, belial, azazel şi altele. 


Dumnealui jubilează numai când înşeală, când cineva ia drept bun şi adevărat ceea 
ce e fals şi minciună. Jubilează când intenţia rea e luată drept intenţie bună. 
Jubilează când rotița pe care o învârte el, atunci când îşi dă maşina drept 
perpetuum mobile, rămâne ascunsă şi când îi face pe cât mai mulţi să creadă că 
maşinăria merge de la sine. Fără mişcător! 


Contează în general pe uşurinţa cu care e crezut, pe superficialitatea şi naivitatea 
interlocutorului. 


Îi place să lase impresia că face binele. Multora suprafaţa faptei lui li se pare bună. 
Atunci el le apare drept înger al luminii. Naivu se înduioşează, iar el împarte 
zâmbete bine compuse, din smerenia cărora răzbate un triumf abia reținut. Nimic 
nu-i place mai mult decât să fie luat drept ceea ce nu este! Ascuns sub aparenţe, el 
dăruieşte mărgele drept mărgăritare şi ciori drept privighetori. 


Face şi bine. Numai că aranjează să iasă din el un rău. Cine să se ştie feri de cineva 
care îţi face bine! Îţi dă să mănânci ca să te îmbolnăveşti, îţi dă să bei ca să te 
îmbeţi. Îţi exaltă calităţile ca să te mândreşti, îţi aţâţă drepturile ca să pierzi măsura. 
Îţi dă dreptate la supărare, ca să te împingă la răzbunare; îţi spune la ureche ce zic 
alții rău despre tine, ca să-ţi dezlanţuiască ura; te îmbie la logică pentru a-ţi stimula 
încăpăţânarea. 


Printre marile lui pasiuni, silogismul nu e pe ultima treaptă. Viclean, îşi crede 
viclenia înţelepciune şi umbră învăluit în togă de filosof. Îi place, când înşală, să 
convingă. Din gura lui argumentele curg în cascade ca apa şi toate vin îmbrăcate în 
cea mai strălucitoare aparenţă de gând rotunjit după regulile logicii şi ale bunului 
simţ. Cu prostia îi atrage numai pe proşti şi de aceştia nu duce lipsă. Îi are oricum. 
Are întotdeauna argumente, numai că le are deopotrivă pentru şi împotriva 
aceluiaşi lucru. 


A încercat să-l prindă în mrejele lui şi pe lisus, pe când se afla retras în pustie 
pentru post şi rugăciune: „De eşti Fiul lui Dumnezeu, zi ca pietrele acestea să se 
facă pâini” (Matei 4, 3) şi nu vei mai flămânzi. 


După patruzeci de zile şi patruzeci de nopți de post negru, în pustia Quarantaniei, o 
astfel de ispită putea fi irezistibilă. Adresată lui lisus, ispita era logică. Putea lisus 
să prefacă pietrele în pâini? Putea. A dovedit-o când a săturat mii de flămânzi cu 
cinci pâini, din care au rămas douăsprezece coşuri de firimituri. Era însă o cursă. 


Dacă s-ar fi lăsat prins în ea şi-ar fi compromis voinţa de a posti şi-ar fi compromis 
omenitatea supusă suferinţei, foamei şi setei, ar fi compromis planul întrupăriu. Tot 
aşa s-ar fi întâmplat dacă s-ar fi lăsat ispitit şi atunci când îi cereau să se pogoare 
de pe cruce. Ar fi compromis învierea şi tot ce a urmat după ea: creştinismul. 


Diavolul a voit să-L forţeze să abandoneze teanthropia în care intrase şi care făcea 
parte dintr-un tot, dintr-o teologie, dintr-un sistem gândit de Dumnezeu. Ca 


întotdeauna în asemenea cazuri, răspunsul lui lisus la cea dintâi ispită a fost 
neaşteptat. N-a spus nici că este Fiul lui Dumnezeu, nici că nu este; nici că poate 
preface pietrele în pâini, nici că nu poate, nici că vrea să le prefacă, nici că nu vrea. 
N-a intrat în logica ispititorului. 


I-a dărâmat-o printr-un apel la o autoritate superioară logicii, la un tertium pe care 
ispititorul nu-l luase în calcul: „Scris este, că nu numai cu pâine va trăi omul, ci şi 
cu tot cuvântul care iese din gura lui Dumnezeu”. Şi cu pâine, dar nu numai cu 
pâine. Există o ordine care n-o desfiinţează pe aceasta, dar n-o ţine drept exclusivă. 


Și contrariul e adevărat. Cu cuvântul lui Dumnezeu, dar nu numai cu El. Ordinea 
de sus nu e nici ea exclusivă, cât suntem în trup. Dovadă că e aşa, e că lisus se va 
întoarce la pâine. Dar nu se va întoarce atunci când întoarcerea ar fi putut fi cădere 
în 1spită, ci când va voi EI, liber de ispită. 


Ispititorul e însă dintotdeauna perseverent. Ca şi ispita. Ispita e mai perseverentă 
decât virtutea. A operat lisus cu Scriptura? Scriptură ştie şi întunecimea sa. Îi 
încurcă chiar şi pe marii exegeţi. Şi câte minţi simple nu întoarce pe dos, făcându-i 
pe bieţii oameni să creadă că descoperă abia ei acum, tâlcul unor texte, ignorat de 
tâlcuitorii cei mari timp de sute şi mii de ani! De ce să nu încerce şi cu lisus? 


Vrea lisus argumente biblice? Îi va oferi argumente biblice. Iată unul cum nu se 
poate mai potrivit şi mai ales, încă o dată logic: „Luându-l pe Iisus din pustie, L-a 
dus în sfânta cetate, în Ierusalim şi punându-l pe streaşina templului, L-a încercat: 
De eşti Fiul lui Dumnezeu, aruncă-Te jos, căci scris este: îngerilor Săi va porunci 
pentru Tine şi pe mâini Te vor purta, ca să nu-Ți loveşti de piatră piciorul Tău”. 
Era un citat din Psalmul 90. 


Alternativa era logică într-adevăr. Nu avea decât să se supună probei. O trecea şi 
gata. Simplu şi uşor. Nu avea nimic de pierdut. Oare într-adevăr nu avea nimic de 
pierdut? Să fi fost ispita cu totul gratuită? Deocamdată însă, lisus 1-a dovedit că ştia 
mai bine decât dânsul Scriptura. I-a dat din nou un răspuns neaşteptat şi în aceeaşi 
măsură logic. „De asemenea este scris - i-a zis - să nu spiteşti pe Domnul 
Dumnezeul tău” (Deut. 6, 16). Nici de data aceasta n-a intrat în jocul şi în logica 


ispititorului. 


lisus n-a făcut nimic de dragul demonstrației. Poate că aceasta e una dintre cele 
mai interesante observaţii din cele făcute de Bultmann, marele exeget, despre lisus. 
lisus n-a făcut minunile pentru a dovedi ceva. N-avea nevoie să dovedească nimic. 
EI nu ştia ce este îndoiala. 


Când făcea minunile, le făcea dintr-o pornire de moment a inimii. Or, diavolul îl 
îndemna acum să se verifice. Aproape să se îndoiască de Sine. Să-şi verifice 
dumnezeirea. Sau măcar să-şi compromită omenitatea. Să-L facă să se deconspire. 
Diavolul ştia că nu putea face nimic împotriva lui Dumnezeu; încerca împotriva 
omului. Îl deranja întruparea Lui ca om adevărat, fiindcă prin aceasta îşi asuma 
păcatele oamenilor şi le răscumpăra. 


ŞI apoi a urmat cea din urmă, suprema îndrăzneală şi încercare a ispititorului. EI, 
mereu răzvrătitul, tinzând mereu la locul de frunte de unde a vrut dintotdeauna să- 
L dărâme pe Dumnezeu, viclean dar nu înţelept, mândru dar nu inteligent pe 
măsura mândriei, a crezut că a găsit momentul acum, prinzându-L redus la foame 
şi la sete în pustie, sub chip de om, cu voinţă de om, cu fire de om, în suferinţă, să- 
I propună un târg. Izvor al îndoielilor, văzându-L pe lisus că nu-şi verifică 
dumnezeirea, va fi început el să se îndoiască asupra ei şi atunci a făcut un pas mai 
departe, atacându-L din partea cealaltă. 


Exaltându-l omenitatea, într-o încercare supremă de a-L reduce exclusiv la om, L-a 
provocat să-şi uite, să-şi nege, să se îndoiască şi El de dumnezeirea Sa şi s-o 
abandoneze pentru un statut mai palpabil, concret şi imediat. Arătându-l toate 
împărăţule lumii şi slava lor, i-a zis: „Toate acestea ţi le voi da Ţie”, „dacă îmi 
recunoşti puterea şi mă recunoşti de stăpân. Căci sunt stăpân peste toate. Toate sunt 
la mâna şi la voia şi la puterea mea. Aşa vei scăpa îndată de pustie, de foame şi de 
sete, de singurătate şi de gândul amar că nu însemni nimic pe lume, că eşti uitat şi 
părăsit. Vei avea tot ce vrei: putere şi stăpânire, peste toți şi peste toate. Şi slavă. 
Nu mi-ai dovedit nici mic, nu ţi-ai dovedit nici Ţie că eşti Fiul lui Dumnezeu. Nici 
nu eşti. Nu eşti nimic. Eşti Nimeni. Cel ce nu există. Cine te mai ştie? Nici nu vei 
mai fi în stare să te reîntorci de unde ai plecat. Nimeni nu Te mai ţine minte. 
Acceptă târgul şi vei avea totul şi numai aşa vei fi din nou cineva pe pământ”. Îi 
sugera oferta unui schimb de identitate, între ei doi, printr-un târg de aparenţă, pe 
loc, avantajoasă. 


Ii cerea să renunţe la „a fi”, în schimbul lui „a avea”. Tentaţie veche cât lumea, dar 
mereu repetată şi destul de des printre oameni, încununată de succes. 


De data aceasta Iisus nu i-a onorat ispita cu nici un răspuns. 


De fapt, ispititorul, simbol al negației, împotrivitor prin vocaţie, nu putea nimic. 
Minţea. Nu putea da nimic nimănui, pentru că nu avea nimic. Ispitea. EI putea doar 
lua ceea ce era dat de Altul, de Cel ce este şi are. Dar avea o speranţă: dacă, obosit 
şi slăbit de pustie şi singurătate Iisus s-ar fi lăsat ispitit să coboare ele la „a fi” la „a 


avea”, s-ar fi urcat el îndată în locul rămas liber, împlinindu-şi visul care 1-a adus 
cândva căderea: să ia locul lui Dumnezeu. Căci ştia că acceptarea ispitei, oricât de 
mincinoasă ar fi fost, ducea la descalificarea celui care ar fi acceptat-o. 


Uzurpator mereu la pândă, chip al neîmplinirii, având dezvoltate doar ambiția rea 
şi mintea înfierbântată de invidie, logica lui era de fapt naivă şi cu cât era mai 
îndrăzneață, cu atât era mai copilărească. 


El credea că ceea ce îi merge uneori cu unii oameni, îi putea merge şi cu Omul 
lisus. lisus a restabilit însă repede şi simplu scara solidă a valorilor, aşa cum erau 
ele statornicite acolo, în împărăția cea veşnic asemănătoare cu ea însăşi, adresându- 
i-se ca unui coate goale, pripăşit la periferia împărăției şi tolerat acolo din raţiuni 
necunoscute nouă în întregime. „Piei, satano, căci scris este: Domnului 
Dumnezeului tău să te închini şi numai Lui să-l slujeşti” (Mt. 4, 10). 


Disputa din pustia Quarantaniei a fost încercarea de a i se sugera lui lisus, la un 
moment dat, o altă Evanghelie, una falsă, inversă, Evanghelia altei împărăţii. Ea 
nu-i putea fi sugerată cu mai multe şanse de succes nicăieri altundeva decât în 
deşert, în pustie în condiții de foame şi de sete, acolo unde neexistând nimic, nimic 
altceva nu putea tenta mai puternic decât a avea totul. 


„A avea” în schimbul pierderii lui „a fi”. A avea ceea ce trece, în schimbul lui a fi 
veşnic. Sau măcar a opta pentru prioritatea lui „a avea”. lisus a optat pentru 
primatul lui „a fi”. 


lisus şi femeia păcătoasă - Argumente de piatră şi de inimă într-o dispută pe 
viaţă şi de moarte 


Pe lisus l-au ispitit mulți şi de multe ori. Fariseii şi cărturarii, în care se luau la 
întrecere viclenia şi ştiinţa de carte, erau în aceeaşi măsură maeştri în arta 1spitirii. 
Abili în mânuirea silogismelor, pe care le exersau în templu, precum grecii în 
Agora, îşi făceau din aceasta o plăcere ascunsă, pe graniţa dintre viciu şi virtute. Se 
pricepeau să ridice nimicurile la rang de probleme şi să scadă problemele la nivelul 
nimicurilor, „strecurând ţânţarul şi înghițind cămila”, cum îi descrie lisus în cel 
mai extraordinar portret pe care li l-a putut face cineva în istorie. Şi-au încercat 
îndemânarea şi cu lisus. 


Evangheliştii ne spun cum căutau să-l prindă în cuvânt, să-i descopere fisuri în 
logica gândirii, a propovăduirii şi a faptelor. ÎI provocau anume, se legau de orice, 
cu intenția de a-L face să-şi dezică principiile prin fapte şi faptele prin incon- 
secvenţe. 


Știm că replica Lui a fost întotdeauna promptă şi surprinzătoare, mai ales prin felul 
cum ştia să iasă din spaţiul temei în care îl circumscriau, crezând că-L pot obliga să 
intre în foarfecele logicii lor. 


lisus ştia să le opună întotdeauna, pe neaşteptate, un tertium datur care le închidea 
gura şi le bloca mecanismele minţii, întorcând împotriva lor propriile lor argu- 
mente, fără drept de apel. Le făcea astfel întrebările de râs, schimbându-le veninul 
în apă chioară tocmai atunci când se umflau mai tare în suficiența lor. 


lată-i năvălind încă o dată în templu, scandalizați de circumstanţă, înarmaţi cu 
pietre şi târând după ei ceea ce gândeau că va putea fi în sfârşit un argument nou şi 
hotărâtor împotriva lui lisus, pe care nu prea reuşiseră până atunci să-L învingă în 
disputele biblice. 


Au aruncat la piciorul unei coloane o femeie prinsă în adulter. Totul era bine 
aranjat: arătându-l femeia, urmau să-l pună o singură întrebare, dar o întrebare la 
care oricum ar fi răspuns El trebuia să piardă. Trebuia să răspundă cu „da“ sau 
„nu“, dar şi „da“ şi „nu“ erau cu pierdere. 


lată-1 deci la momentul întrebării. Mieros, poate cel care va fi imaginat toată 
punerea la cale, s-a apropiat de EI, aproape atingându-l obrazul, dar cu privirea 
dinainte triumfătoare îndreptată spre cei cu care venise, aproape i-a cântat 


întrebarea insinuând un fel de regret ce se voia fals, şi batjocura sa voia evidentă 
în felul în care inflexiunea vocii caracteriza titlul pe care 1-1 dădea: 

- „Învăţătorule, această femeie a fost prinsă asupra faptului de adulter, iar Moise 
ne-a poruncit în Lege ca pe unele ca acestea să le ucidem cu pietre. Dar Tu ce 
ZICI? 


Ingenios. Erau răi, dar nu erau proşti. 


= Dacă le-ar fi răspuns că nu e de părere s-o omoare cu pietre, pe loc ar fi 
avut dreptul şi datoria să-l omoare şi pe EI cu pietre, căci aşa poruncea 
Legea cu privire la apărători. Erau de altfel pregătiţi pentru aceasta. 

= Dacă ar fi răspuns că trebuie s-o ucidă, ar fi însemnat că-şi reneagă propria 
învățătură, a iertării şi a iubirii, ceea ce ar fi însemnat pe loc 
compromiterea şi discreditarea Lui în faţa ucenicilor şi a celor care ÎI 
urmau. 


Planurile de acasă nu s-au potrivit însă cu cele din templu. Ei n-aveau de unde să 
ştie că Cel cu care voiau să se înfrunte public, dispunea de resurse intelectuale şi 
spirituale deosebite de ale lor, de altă calitate şi la nevoie, inspirate şi dintr-o altă 
ordine de gândire, din alt sistem logic, cu mai multe valenţe decât cele ale lui „da“ 
ŞI „nu“. 


Nu spusese Isaia că gândirea dumnezeiască este diferită de cea omenească (55, 
8), deci cu mai multe posibilităţi? Valenţele acestei altfel de gândiri vin din aceea 
că aria premiselor lor e mult mai largă. Cât atotştiinţa lui Dumnezeu. Gândirea 
aceasta este desigur atributul lui Dumnezeu şi lisus, Fiul lui Dumnezeu, o avea. 


Fariseii şi cărturarii acestei dimineţi din templul din Ierusalim nu ştiau însă şi nici 
nu voiau să ştie despre lisus mai mult decât că este un răzvrătit, unul care instiga la 
călcarea Legii lui Moise şi se străduiau s-o poată dovedi. Cu mintea şi cu logica 
lor. Lăsaţi deci în voia minţii lor (Rom. 1, 28), capabilă în acest caz doar de 
răspunsuri între „da“ şi „nu“, ori-ori, ei erau siguri că lisus va opta obligatoriu între 
acestea două şi erau gata să-L silească sub ameninţarea Legii să se pronunţe, dacă 
n-ar fi făcut-o. 


Dar acel altfel de răspuns, la care ei nu se aşteptau, exista totuşi. lisus a lărgit uşor 
de tot sfera întrebării, doar atât cât ai coborâ-o din minte în inimă, fără s-o 
modifice deloc. Că doar nu gândim numai cu mintea. Chiar Moise ştia de gândirea 
prin inimă (Fac. 6, 5) şi Sfântul Pavel face trimitere tot la „cugetele inimii“, când 


scrie evreilor (4, 12). Gândim cu mintea şi cu inima şi cu tot ce alcătuieşte fiinţa 
noastră de trestie gânditoare (Pascal). 


Mai întâi s-a aplecat într-un genunchi şi a început să scrie cu degetul pe praful sau 
pe nisipul pardoseli templului, pentru moment poate numai pentru a le îndrepta 
atenția în altă parte. S-o lase o clipă pe femeia înfricoşată de moarte să-şi vină în 
fire. De altfel, ea era acolo numai în rol de pretext, ceea ce lisus ştia foarte bine, şi 
îi era milă de ea. O foloseau împotriva Lui. O pândiseră anume pentru aceasta. O 
cunoşteau. Fusese o pradă uşoară. Dar ea nu ştia şi, chiar dacă ar fi ştiut, aceasta nu 
i-ar fi schimbat situaţia. 


Ştim şi noi că orice ar fi răspuns lisus, dacă răspunsul ar fi fost cu „da“ sau „nu“, 
ea tot ar fi fost ucisă cu pietre. Ei nu-L instituiseră pe lisus judecător pentru ea, ci 
pentru El însuşi! Soarta ei era dinainte decisă, de când se hotărâseră să suspende 
îngăduinţa de până atunci şi s-o aducă drept argument împotriva lui lisus. Soarta 
Lui era cea care urma să se decidă acum. Fariseii nu ştiau că altfel era scris să fie 
sfârşitul lui lisus! 


Fiindcă tot mai țipau la Dânsul, silindu-L să le răspundă odată, lisus s-a ridicat şi, 
privindu-i pe rând şi adânc în luminile ochilor, prin care le citea inimile şi sufletele 
şi toată viaţa, ca Unul căruia nimic din ce era acoperit nu i se putea ascunde, le-a 
răspuns în sfârşit calm, liniştit, stăpân pe ceea ce spunea: 

- „Cel fără de păcat dintre voi, să arunce cel dintâi cu piatra asupra ei“ (loan 5, 
7). 


Au încremenit. Ar fi strigat la EI, ar fi protestat. Dar nu erau în stare de nimic. Nu 
era răspunsul pe care îl aşteptau ei, dar răspundea la întrebare. Dar cum răspundea: 
răsturna totul pe dos. Îi implica pe ei în procesul în care se credeau doar judecători. 
Şi pe măsură ce pentru ei totul se complica, în aceeaşi măsură pentru lisus se 
simplifica. Reuşise să se plaseze în afara dilemei, iar ei căzuseră în ea, întocmai ca 
în rânduiala proverbului. Şi totuşi, nu-i oprise să arunce cu pietre. Îi implica în 
luarea deciziei, dar nu-i oprea s-o execute. Retrimitea judecata cazului la o instanţă 
pe care ei n-o prevăzuseră: conştiinţa lor. Îi obliga să se oglindească ei înşişi, mai 
întâi, în oglinda Legii, să şi-o aplice lor înşile şi numai după aceea s-o aplice şi 
femeii. Ştia că altfel nu le putea înmuia inimile învârtoşate şi nu le putea îndoi 
minţile mândre. 


lisus nu se pronunţase nici asupra valorii Legii, nici asupra legitimităţii 
sentinţei, în cazul în speţă. Găsise însă modalitatea de a transfera pronunţarea 


în sarcina lor, a întrebătorilor cu piatra în mână. In fapt, găsise mijlocul de a-i 
face să se autorecuze ca judecători. Şi ai femeii, şi ai Lui. 


lisus, bucuros mai întâi de tăcerea, de ezitarea, de perplexitatea lor, a întrevăzut şi 
posibilitatea ca dintr-o clipă în alta să arunce totuşi cu pietre în femeie, de îndată 
ce, treziţi din înmărmurire, puterea Legii ar fi învins în ei propria stare de vinovăţie 
şi confuzie de moment. Ipocriți şi făţarnici erau ei mai de mult, aşa încât o fățăr- 
nicie în plus sub acoperirea Legii, declarând în faţa lui lisus conştiinţe curate, nu ar 
fi adăugat prea mult la murdăriile cu care şi aşa erau de mult acoperiţi. lisus a 
bănuit că erau în stare să se aranjeze cu conştiinţele lor la repezeală. De aceea nu 
le-a dat răgazul s-o facă şi să se dezlănţuiască. Trebuia să meargă mai adânc în 
conştiinţele lor adormite. Trebuiau prinşi asupra faptului ca şi femeia, ca să nu mai 
poată tăgădui. 


Îngenunchind din nou, nu s-a mai uitat deloc la ei, ci le-a atras iarăşi privirile spre 
ceea ce a reînceput să scrie cu degetul pe nisipul fin de pe pardoseala templului. 
Bătea un vânt uşor şi pe măsură ce scria, vântul ştergea cuvintele, şi EI scria altele 
şi altele... Cei din faţă citeau şi, pe măsură ce citeau lăsau uşor pietrele jos, 
aplecându-se şi aşezându-le fără zgomot, ca pe nişte obiecte fragile, lângă 
picioarele lor, şi apoi îşi făceau loc, tăcuţi, printre cei din spatele lor, şi întorcându- 
se dispăreau undeva spre ieşire, lăsând altora locul în față. Şi tot aşa, alții şi alții 
ajungeau în faţă şi aceştia citind la rândul lor, lăsau pietrele jos şi se retrăgeau fără 
cuvânt, învinşi. 


Aş crede că lisus scria pe nisip păcatele lor cele mai ascunse, fărădelegile lor cele 
mai mari! 


„ȘI a rămas lisus singur şi femeia“, ne spune bucuros loan evanghelistul, care va fi 
fost pe undeva prin preajmă, ascuns după vreo coloană, la adăpost, trezit şi el dintr- 
o dată din coşmarul acestei dramatice dimineţi. 


Abia atunci şi-a ridicat lisus ochii şi s-a ridicat şi EI, senin, deloc surprins că 
aprigii preopinenți dispăruseră ca prin minune şi privind blând femeia, descum- 
pănită încă între teamă şi mirare, între moarte şi viaţa ce 1 se dăruise împotriva 
oricărei speranţe, o întrebă parcă aşa, doar ca să intre în vorbă cu ea şi s-o mângâie 
omeneşte, după spaima prin care trecuse: 

- „Femeie, unde sunt pârâşii tăi? Nu te-a osândit nici unul? 

- „Nici unul, Doamne", a răspuns femeia mirată, istovită, neştiind cum să fie, poate 
încă temându-se de EI. 


Potrivit principiului enunțat de EI însuşi, lisus ar fi fost singurul care ar fi avut 
dreptul să arunce în toţi cu piatra, în femeia şi în pârâşii care îşi recunoscuseră 
aceeaşi vină. El era fără păcat. Pe cărturari şi farisei i-a lăsat să plece ruşinaţi, 
„mustraţi fiind de cuget, după aprecierea lui loan, poate îndreptaţi. 


Femeii 1-a spus: 

- „Nu te osândesc nici Eu. Mergi, de acum să nu mai păcătuieşti (loan 8, 1-11). 
Acest „nici Eu” ne descoperă tocmai faptul că EI ar fi avut dreptul moral s-o 
osândească şi că exista motiv de osândă. lisus confirmă astfel ordinea morală din 
lume, valoarea şi necesitatea rânduielilor şi a legilor şi răspunderea pentru călcarea 
lor. Dar nu operează automat cu legea morală. Ea trebuie, în primul rând, lăsată pe 
seama judecătorilor rânduiţi anume pentru aceasta (Jud. 2, 16; 1 Sam. 7, 15) şi, în 
afară de aceasta, pe seama lui Dumnezeu ca Cel ce va restabili echilibrul şi 
echitatea finală (Rom. 2, 16). 


lisus personal, între a-şi exercita dreptul de a osândi şi pe cel de a ierta, l-a preferat 
întotdeauna pe acesta din urmă. Zicea mereu: învăţaţi ce înseamnă „Milă voiesc, 
iar nu jertfă” (Matei 9, 13), iar lacob moştenise de la EI încredințarea că „mila 
biruieşte judecata (lac. 2, 13). 


Întâmplarea cu femeia păcătoasă s-a petrecut aievea. Nu face parte dintre para- 
bolele lui lisus. Tradiţia ne spune că femeia iertată L-a urmat pe lisus în toţi anii 
propovăduirii, până la Golgota, şi că a fost chiar una dintre mironosiţele care L- 
au pregătit pentru îngropare şi L-au văzut apoi, după înviere, în lumina slavei 
Sale dumnezeieşti. Atunci desigur va fi înţeles în sfârşit totul. 


- _.. 


Duminica dinaintea Inălţării Sfintei Cruci — Logica nicodimică, logica 
imediatului terestru 


Textul asupra căruia ne vom opri în cele ce urmează e foarte scurt. Aşa e rânduit în 
tipicul acestei duminici. Numai cinci versete. Meditând asupra lor şi dându-mi 
seama că ele sunt cam teoretice, destul de abstracte, presupunând oarecare 
cunoştinţe teologice spre a fi înţelese, m-am dus la cărţile câtorva predicatori mari 
ca să aflu de la dânşii cum le-au tâlcuit. 


Unii au vorbit despre iubire, alţii despre răscumpărare, alţii despre suferinţă sau 
despre jertfă. Şi despre acestea trebuie să ştie creştinii foarte multe lucruri. Dar 
când se citeşte în Biserică un text ca acesta, parcă ai vrea să auzi ceva despre el, că 
doar nu e în limbă străină şi nici rostit şi scris pentru alții. Chiar dacă e mai greu de 
înţeles. Sau tocmai pentru că e mai greu de înţeles. 


Iată textul: „Nimeni nu s-a suit în cer decât numai Cel ce s-a pogorât din cer, 
Fiul Omului Care este din cer. Precum Moise a înălţat şarpele în pustie, aşa 
trebuie să se înalțe Fiul Omului. Ca tot cel ce crede întru EI să nu piară, ci Să 
aibă viaţă veşnică. Că aşa a iubit Dumnezeu lumea, încât şi pe Unul născut Fiul 
Său L-a dat, ca tot cel ce crede în EI să nu piară, ci să aibă viaţă veşnică. Pentru 
că Dumnezeu n-a trimis pe Fiul Său în lume ca să judece lumea, ci ca lumea să 
se mântuiască prin El” (loan 3, 13-17). 


Într-adevăr, textul e ceea ce s-ar putea numi un text doctrinar. Adică de învățătură 
de credinţă: despre Dumnezeu, despre întruparea Fiului şi rostul ei în iconomia 
mântuirii şi bineînţeles, despre felul cum oamenii îşi pot însuşi roadele întrupării 
Domnului. Asemenea lucruri se învaţă la şcolile teologice. Dar nu sunt totuşi chiar 
atât de grele pe cât par. Ce-ar fi ca noi să încercăm să ne adresăm chiar acestor 
patru versete şi să încercăm să le pricepem împreună. 


Pentru ca să le percepem, primul lucru pe care trebuie să-l facem, e să le punem în 
context. Adică să le fixăm exact momentul şi locul în care au fost rostite, să vedem 
cui au fost adresate şi de ce. 


Ne aflăm într-un moment în care Mântuitorul, fiind în Ierusalim, primeşte seara 
târziu o vizită. O vizită neaşteptată. O vizită care, fără îndoială, L-a surprins. Întâi 
fiindcă 1 se făcea oarecum pe ascuns. Era ca o audienţă secretă a unui fariseu, la 
Dumnezeu! 


Pe faţă se ştie ce spuneau. Va fi fost interesat şi lisus ce poate spune unul ca acesta 
în taină! Cel care venea n-a vrut să fie văzut de nimeni că vine să-L viziteze pe 
acest profet contestat de oficialitățile religioase, ştiut ca urmărit. De aceea a şi venit 
pe ascuns, noaptea. 


Cine era acesta şi de ce se ferea? Avea motive să se ferească? Avea şi încă din 
belşug. Fapta lui era o faptă de îndrăzneală şi curaj. Fiindcă era unul din mai marii 
templului, dintre cărturari şi farisei, adică unul din ceata celor aleşi, cu mare trecere 
în popor şi cu autoritate, pentru că cei ca el erau consideraţi a fi cei mai fideli 
observatori ai Legii, evlavioşii învăţaţi. 


Când auzim de „cărturari şi farisei”, aşa trebuie să-i înţelegem. Numai mai târziu 
Mântuitorul i-a descoperit a fi formalişti, vicleni şi superficiali din punct de vedere 
al evlaviei, denunţându-i ca înşelători, ceea ce de altfel făcuse şi loan Botezătorul. 
Erau unii cărturari, adică învăţaţi, teoreticieni, exegeţi, dintre cei care în inter- 
pretările lor, „strecurau ţânţarul şi înghiţeau cămila”, adică se opreau la nimicuri şi 
pierdeau din vedere esenţialul, iar alţii erau farisei, adică oameni pioşi, evlavioşi, 
dar care făceau totul la vedere, ceea ce i-a şi descoperit a fi făţarnici. De unde şi 
numele li s-a transformat în simbol al fățărniciei, pentru totdeauna şi în toate 
limbile. 


Fiind însă cărturari, nu înseamnă că nu puteau fi în acelaşi timp şi farisei. Nu era 
însă neapărat necesar. Mântuitorul ni-i prezintă ca pe două categorii de 
reprezentanţi ai vieţii religioase din vremea Sa. 

Acesta de care vorbim acum era dintre cei pioşi, religioşi, era fariseu. Şi probabil 
chiar cu mare vază. Să ni-l închipuim a fi fost un bătrân venerabil, cu barbă, un 
bătrân cuminte şi înţelept, cum ar trebui să fie toţi bătrânii. A venit la Mântuitorul 
să-l pună câteva întrebări. 


Spre deosebire însă de alţii care veneau cu gânduri rele, să-L ispitească, să-L 
prindă în cuvânt, acesta - de aceea cred că era înţelept şi cuminte - acesta n-a 
venit cu gând de ispită. Era o rară excepţie. N-a venit să-L pună în încurcătură 
cu vreo întrebare. N-a venit să-L prindă în cuvânt şi după aceea să alerge la mai 
marii cetăţii şi să-L denunțe, cum au făcut alţii. Nu. El a venit cu gând foarte 
curat, ca să afle răspuns la cel puţin o întrebare. 


Mai întâi a făcut o, declaraţie: „Rabi, ştim că eşti învăţător venit de la 
Dumnezeu!”. lată o declarație foarte importantă din partea unui mai mare al 
templului. lisus trebuia să fi fost foarte mirat de o asemenea introducere. Desigur, 
putea fi şi o declaraţie de circumstanţă, o „captatio benevolentiae”, deci se 


impunea atenţie, dar bătrânul părea mai degrabă sincer decât şiret. Şi înţelept. Şi-a 
dezvăluit şi numele: Nicodim, deşi s-ar fi putut teme s-o facă. Aceasta denotă 
încrederea desăvârşită pe care o avea în lisus. Îşi va fi dat seama că ar putea fi 
bănuit că a venit să-l întindă o capcană, de aceea a ţinut să-şi motiveze de îndată 
afirmaţia şi sinceritatea de care era sigur că lisus s-ar fi putut îndoi: „Căci astfel de 
semne ca cele pe care le faci Tu, nimeni nu le poate face, de n-ar fi Dumnezeu 
cu Dânsul”. 


lată o declaraţie frumoasă, o declaraţie pozitivă, o declarație de apreciere a 
învățăturilor, a minunilor, a semnelor cu care îşi însoțea Mântuitorul învăţăturile, 
care, fără îndoială, pe Mântuitorul îl va fi măgulit. Îi va fi plăcut acest bătrân. De 
aceea a şi acceptat să stea de vorbă cu el şi să-i răspundă la întrebări, să-i dezvăluie 
nişte lucruri de taină. E de presupus că vor fi discutat mai mult, dar Mântuitorul - 
după cum ne relatează Sfântul Evanghelist loan în Evanghelia sa - i-a spus dintr-o 
dată aceste cuvinte: „Adevărul adevărat îţi spun: de nu se va naşte cineva din 
n0u, nu va putea vedea împărăţia lui Dumnezeu ” (loan, 3, 3). 


Când a auzit bătrânul Nicodim acel cuvânt, a rămas cam încurcat, perplex. N-a 
înţeles cuvântul şi i-a întors Mântuitorului întrebarea: „Cum poate un om să se 
nască, bătrân fiind? Poate el oare a doua oară să intre în pântecele maicii sale şi 
să se nască din nou?” 


Intrebarea lui a fost corectă. Trebuie să recunoaştem că mulţi dintre noi, dacă am fi 
fost în locul lui, probabil am fi întors Mântuitorului aceeaşi întrebare. „Cum să mă 
nasc din nou? Noi ştim că naşterea se petrece o singură dată”. 


Nicodim gândea cu instrumentele gândirii obişnuite, orizontale. Am putea numi 
logica lui logică nicodimică, o logică a imediatului terestru, simplu. El nu-şi dădea 
încă seama că aceeaşi limbă poate spune lucruri diferite, despre lumi diferite. 
Genul acesta de vorbire, în metafore şi analogii, era practicat şi în textele 
Vechiului Testament, dar Cel care îl întrebuinţează frecvent şi întotdeauna 
Surprinzător, este îndeosebi lisus. Nici apostolii nu S-au obişnuit uşor cu el. 
Exemple de oprire la sensul imediat, terestru, avem multe. Apa cea vie, din 
vorbirea cu samarineanca e numai unul din exemplele cele mai concludente de 
logică nicodimică. 


Mântuitorul insistă însă. Nu-l lămureşte prea deschis, dar insistă cu câteva 
completări: „Adevărul adevărat îţi spun: De nu se va naşte cineva din apă şi din 
Duh, nu va putea să intre în împărăţia lui Dumnezeu”. Nu ştim în ce măsură a 


înţeles Nicodim această explicaţie. Probabil n-a înţeles-o prea bine. Probabil nici 
noi, astăzi, n-am înţelege-o prea bine, dacă nu ni s-ar tâlcui. 


Mântuitorul şi-a dat seama că Nicodim n-a pătruns în sensul cuvintelor Sale. A 
continuat: „Ce este născut din trup, trup este; şi ce este născut din Duh, duh este. 
Nu te mira că ţi-am zis: Trebuie să vă naşteţi de sus. Vântul suflă unde voieşte şi 
tu auzi glasul lui, dar nu ştii de unde vine, nici încotro se duce. Astfel este cu 
oricine e născut din Duhul. A răspuns Nicodim şi I-a zis: Cum pot să fie 
acestea? lisus a răspuns şi i-a zis: Tu eşti învățătorul lui Israel şi nu cunoşti 
acestea? Adevărat, adevărat zic ţie, că noi ceea ce ştim vorbim şi ce am văzut 
mărturisim, dar mărturia noastră nu o primiţi. Dacă v-am spus cele pământeşti 
şi nu credeţi, cum veţi crede de vă vom spune cele cereşti?” (loan 3, 6-12). 


După aceste cuvinte au urmat cele cinci versete din Evanghelia de azi. Să ni le 
reamintim: „Și nimeni nu s-a mai suit în cer, decât Cel ce s-a coborât din cer, 
Fiul Omului, care este în cer. Și după cum Moise a înălțat şarpele în pustie, aşa 
trebuie să se înalțe Fiul Omului, ca tot cel ce crede în El să nu piară, ci să aibă 
viață veşnică. Căci Dumnezeu aşa a iubit lumea, încât pe Fiul Său cel Unul 
născut L-a dat, ca oricine crede în EI să nu piară, ci să aibă viaţă veşnică. Căci 
n-a trimis Dumnezeu pe Fiul Său în lume ca să judece lumea, ci ca să se 
mântuiască prin EI, lumea” (loan 3, 13-17). 


Să ne oprim puţin la „naşterea din nou”, din apă şi din Duh. E vorba, fără îndoială, 
de naşterea prin botez, de naşterea la creştinism. Naşterea din apă este simbol al 
curăţirii. Cu apa ne spălăm necurăţenia din afară, cea materială. E de înţeles deci 
de ce apa poate deveni un simbol şi al curăţirii spirituale. Curăţirea spirituală este o 
curăţire prin Duhul Sfânt. Ea înseamnă naşterea din nou a sufletului. 


De aceea noi, ortodocşii, facem Botezul cu apă, dar îndată administrăm 
pruncului Taina Mirungerii. Facem aceasta în cadrul aceleiaşi ceremonii, 
pentru că prin Taina Mirungerii transmitem noului botezat harul Sfântului Duh 
adică încreştinăm puterile lui sufleteşti şi îl facem apt pentru primirea lui 
Hristos, pentru intrarea în Împărăţia lui Dumnezeu, de aceea abia acum i se 
poate administra Taina Sfintei Împărtăşanii. Acum înţelegem de ce Iisus i-a spus 
lui Nicodim: „De nu se va naşte cineva din apă şi din Duh, nu va intra în 
Împărăţia lui Dumnezeu”. Aceasta este „naşterea de sus”. Prin aceasta, noul 
născut este imediat inclus în trupul lui Hristos. A devenit creştin deplin. 


Aceasta este „naşterea din nou”, din apă şi din Duh, pe care n-a înţeles-o la început 
Nicodim. Cel care se naşte din trup este pământesc. Cel botezat a intrat în familia 


cerească. A intrat în rândul celor care se află sub grija, conducerea, povaţa, 
supravegherea şi ajutorul lui Dumnezeu. 


De aceea în poporul nostru există credinţa că pruncii trebuie neapărat botezați şi 
cât mai repede, ca să nu stai prea mult cu „păgânul” în casă! De îndată ce l-ai 
botezat, totul intră în ordine şi în rânduială. Botezul este ieşirea de sub vechiul 
blestem biblic de după păcatul strămoşilor Adam şi Eva. Este reintrarea în grațiile 
lui Dumnezeu. Aceasta este de fapt intrarea în Har, în Duh, îndumnezeirea, pentru 


că Duhul Sfânt e a treia persoană a Sfintei Treimi. 


A fi om nou înseamnă însă şi a intra sub regimul poruncilor. Tânărul bogat, ca să 
intre în împărăție, Mântuitorul 1-a cerut să păzească poruncile. Şi care sunt? Să 
cinsteşti pe tatăl şi pe mama ta, să nu ucizi, să nu furi, să nu fii desfrânat şi toate 
celelalte pe care le-a primit Moise de la Dumnezeu pe muntele Horebului şi le-a 
notat pe două table de piatră (Deut. 5, 1-21). 


Intrarea în creştinism acordă drepturi, dar impune şi datorii şi în primul rând, 
datoria de a te plasa într-o ordine nouă de gândire şi de orientare şi într-o ordine 
nouă de făptuire. 


În conversaţia cu Nicodim, Mântuitorul îi spune la un moment dat: „Adevărul, 
adevărat îți grăiesc, că ceea ce ştim spunem şi mărturisim ceea ce am văzut”. Oare 
de ce-i spune Mântuitorul cuvintele acestea? Pentru că Mântuitorul vrea să-l 
încredinţeze că-i vorbeşte ca unul care ştie ce spune, că nu este un oarecine care 
improvizează nişte răspunsuri la întâmplare, ci că are calitatea de a-i răspunde. 
Este venit de sus. Ceea ce spune, de acolo ştie, ca Unul care „a văzut” ceea ce 
afirmă. 


A văzut idei? Într-un fel da. A văzut ideea ideilor, pe Dumnezeu. De la EI ştie ce 
ştie. Într-un fel, am zice noi cu cuvintele noastre de astăzi: Mântuitorul se 
legitimează în faţa lui Nicodim. Ca şi când i-ar arăta o carte de identitate: Uite cine 
sunt! Sunt unul din aceia care au văzut ceea ce-ţi spune. De aceea continuă 
conversaţia cu care începe textul celor cinci versete pe care ne-am propus să ni le 
tâlcuim, cu: „Nimenea nu s-a suit în cer, decât numai Cel care s-a pogorât din cer”. 
Și precizează: „Fiul Omului care este în cer!”. Cu alte cuvinte, continuă să-şi 
prezinte datele biografice şi mai pe larg, în vederea stabilirii precise a identităţii 
Sale, spre a-şi legitima cuvintele, ca venind de la Dumnezeu, de aceea arată că „S-a 
pogorât din cer”. 


Extraordinară mărturisire. Încărcată pe măsura capacităţii de judecată logică a 
interlocutorului. Cine ar putea vorbi despre lucruri din cer, cu autoritate, decât Cel 
ce s-a pogorât din cer? Şi nimeni altul nu s-a pogorât din cer. lisus i-a dezvăluit 
deci întruparea Sa. Şi şi-a motivat intenţiile care, uneori, au putut părea 
oamenilor Legii ca fiind în contradicţie cu Legea. Dar EI arăta că are dreptul să 
procedeze la astfel de modificări. 


Acum vom înţelege de ce aceste cuvinte, aşa cum sunt rânduite ca lectură biblică 
astăzi, ni s-au părut la început fără legătură şi fără sens. Ele erau continuarea unei 
convorbiri cu Nicodim, în momentul în care Mântuitorul îşi legitima dreptul de a 
învăţa chiar altfel decât Legea, deşi nu desfiinţa Legea. O completa cu înţelegeri 
noi, mai adevărate, mai largi. 


Nicodim trebuia să priceapă că stătea de vorbă cu o autoritate afară de care alta mai 
mare nu era. Cu Dumnezeu. Descoperirea era pentru Nicodim uluitoare. Nici n-a 
mai replicat. Doar a ascultat. 


Gândurile lui erau însă împărţite. Crescut în Legea lui Moise, cum putea el 
accepta o nouă autoritate, ultimă, care să-l corecteze pe Moise? Era Acesta de la 
Dumnezeu, dar şi Moise primise Legea, tot de la Dumnezeu! 


lisus i-a citit gândurile. Trebuia să-l scoată din încurcătură. Trebuia să lege, în 
mintea lui Nicodim, tot ceea ce îi spusese, cu ceea ce-i spusese Moise. Trebuia să-i 
dea cheia împăcării celor două autorităţi: a lui Moise, care era de mult garantată şi 
a Sa, care trebuia demonstrată. De aceea mai departe se va referi la Moise. 


Fără această explicație, referirea lui la Moise, din cel de al doilea verset al 
Evangheliei de azi, pare într-adevăr fără nici o legătură logică în context. Acum 
ştim de ce s-a referit la Moise. Nicodim avea nevoie de această referire. E drept 
că Mântuitorul îi va vorbi din nou printr-o alegorie, ca şi cea cu „naşterea din 
nou”, cam Supraestimând capacitatea lui de a înţelege alegoriile, dar era obligat 
să le înţeleagă, dacă se angaja în astfel de discuţii. 


I-a spus: „Precum Moise a înălțat şarpele în pustie, aşa trebuie să se înalțe şi Fiul 
Omului”. Ce va fi vrut să zică cu aceasta? Sunt convins că toți vă întrebaţi acum: 
ce mai înseamnă şi aceasta? Ce legătură are aici Moise şi şarpele, cu faptul că 
Iisus era din cer şi că Nicodim trebuia să se nască din nou? 


Să ne amintim: vorbea cu Nicodim. Vorbea cu un cunoscător al Vechiului 
Testament. Trebuia, prin urmare, să-i vorbească pe limba pe care o înţelegea el 


foarte bine. I-a adus deci aminte de un episod din Vechiul 'Testament. L-a atras pe 
terenul său. 


Pe când se retrăgea din Egipt, prin pustie, cu poporul evreiesc pe care-l scosese 
din robie, la un moment dat Moise a confecţionat un şarpe din aramă. De ce l-a 
înălțat? Să ne ducem direct la text: „De la muntele Hor au apucat pe calea Mării 
Roşii, ca să ocolească pământul lui Edom, dar pe cale s-a împuţinat poporul cu 
duhul. Şi grăia poporul împotriva lui Dumnezeu şi împotriva lui Moise, zicând: 
La ce ne-ai scos din pământul Egiptului, ca să ne omori în pustiu, că aici nu-i 
nici pâine, nici apă şi Sufletul nostru s-a scârbit de această hrană netrebnică. 
Atunci a trimis Domnul asupra poporului şerpi veninoşi, care muşcau poporul şi 
a murit mulțime de popor din fiii lui Israel. A venit deci poporul la Moise şi a zis: 
Am greşit grăind împotriva Domnului şi împotriva ta; roagă-te Domnului, ca să 
depărteze şerpii de la noi. Și s-a rugat Moise, Domnului pentru popor. lar 
Domnul a zis către Moise: Fă-ţi un şarpe de aramă şi-i pune pe un Stâlp; şi de va 
muşca şarpele pe vreun om, tot cel muşcat, care se va uita la el, va trăi. Și a făcut 
Moise un şarpe de aramă şi l-a pus pe un stâlp; şi când un şarpe muşca vreun 
om, acesta privea la şarpele cel de aramă şi trăia ” (Numeri 21, 1-9). 


Nicodim îşi va fi amintit şi el de această istorie din vremea lui Moise. Dar cum 
trebuia să înţeleagă cuvintele lui lisus: „Aşa trebuie să se înalțe şi Fiul 
Omului”? Şi de ce să se înalțe? Unde era legătura cu şarpele lui Moise? 
Nicodim a fost pus la grea încercare. Tânărul Prooroc îl întrecea în tâlcuirea Legii. 
Era de la Dumnezeu. Aceasta crezuse şi înainte. Acum aflase şi din gura Lui: „că 
vine de Sus”. Dar care era legătura cu Moise şi cu şarpele? Şi de ce trebuia să se 
înalțe? 


Să încercăm să-i răspundem noi. De ce se înalță ceva? Ca să fie văzut din toate 
părțile. De aceea a înălţat şi Moise şarpele, ca să-l vadă toţi din toate părţile şi să 
nu moară. Tot aşa, cum a fost înălţat şarpele, trebuia să se înalțe şi Fiul Omului. Şi 
cu acelaşi scop. Căci i-a spus în continuare lui Nicodim: „Fiul omului trebuie să 
se înalțe, „ca tot cel ce crede în EI să nu piară, ci să aibă viaţă veşnică” (loan 3, 
15). Dumnezeu prin Moise dădea viaţa pământească, prin şarpele lui; lisus 
înălțat va da „viaţa veşnică”. 


Dificilă convorbire, va fi zis Nicodim. Tânărul Rabbi mută mereu vorba de pe un 
plan pe altul. Eu am crezut întâi că vorbea cam în dodii, despre o absurdă naştere 
din nou şi El vorbea despre o naştere în Duh, spirituală. Asta am înţeles-o până la 
urmă. Dar acum din nou o schimbă. Îmi vorbeşte de Moise care vindeca de 
muşcătură de şarpe prin şarpele lui de aramă, dar El se gândeşte la altceva. Se 


compară cu şarpele de aramă, care să fie ridicat ca şi acela, dar oferă „viaţă 
veşnică”. Dar cui? Unde sunt cei muşcaţi de şarpe? Şi despre ce fel de şarpe 
vorbeşte EI? Nu de şarpe vorbeşte de altfel, ci de „Fiul Omului”. De Sine? EI se 
numeşte pe Sine „Fiul Omului”, dar deşi e om, zice că e „pogorât din cer”! 


Nicodim va fi fost şi mai încurcat, când a auzit în continuare cum tâlcuieşte lisus 
pe „Fiul Omului”: „Căci aşa a iubit Dumnezeu lumea, încât şi pe Unul născut 
Fiul Său L-a dat, ca tot cel ce crede în El să nu piară, ci să aibă viaţă veşnică. 
Pentru că Dumnezeu n-a trimis pe Fiul Său în lume ca să judece lumea, ci ca 
lumea să se mântuiască prin El” (loan 3, 16-17). 


Nu-i era uşor lui Nicodim să se descurce. Ba chiar, ultimele cuvinte îl încurcau de 
tot. Acum i se vorbea de „Fiul lui Dumnezeu”. Mintea lui se oprea. Înţelegea că era 
vorba de o analogie cu vindecările prin şarpele de aramă, dar despre ce vindecare 
vorbea tânărul Rabbi, nu înţelegea. 


Vom vedea însă că, în logica discursului lui lisus, totul se lega de minune. 
Suntem şi prin aceasta, în inima teologiei întrupării şi a răscumpărării. 
Mântuitorul îşi desfăşura procesul proclamării sensului întrupării Sale, punea 
bazele teologiei în ceea ce are ea mai profund până astăzi. Fără aceasta n-am 
înțelege de ce a venit lisus, de ce a coborât Dumnezeu pe pământ, 


Nicodim nu va fi înţeles pe loc. In sistemul teologiei pe care o ştia el, nu intrau 
încă astfel de concepte ca „Fiul lui Dumnezeu”, „Intrupare” şi „Viaţă veşnică”. 


Noi ştim însă acum ce a vrut să-i transmită lisus. Lui Nicodim şi nouă. Pentru că 
Mântuitorul, prin analogia cu şarpele de aramă, a introdus în discuţie o profeție 
despre Sine. Şarpele de aramă era încolăcit la vârf şi avea formă de cruce. Aşa, 
pe o Cruce va fi răstignit Fiul Omului, la care toţi vor fi chemaţi să privească şi 
aşa cum aceia, pe vremea lui Moise, se vindecau de muşcătura şarpelui, aşa şi 
cei care vor privi la lisus răstignit şi vor crede în EI vor căpăta iertare de păcate, 
se vor mântui şi vor dobândi viaţa veşnică. De aceea a zis că: „1ot Cel ce crede 
în EI Să nu piară, ci Să aibă viaţă veşnică”. 


Prin urmare, aceasta este concluzia: În momentul în care Fiul Omului, lisus 
Hristos, va fi răstignit pe cruce, la crucea aceasta trebuie să privească toți, 
pentru că ea este mijlocul prin care toţi vor fi răscumpăraţi, toți se vor putea 
vindeca de păcate. Toţi? Da: toţi „cei care vor crede”. Cei care vor crede ce? Că 
EI este Fiul lui Dumnezeu şi îşi vor însuşi jertfa Lui. Deci numai aceia, deşi EI 
se va lăsa răstignit pentru păcatele tuturor oamenilor, ca Să-i răscumpere astfel 


de la cel în mrejele căruia căzuseră. Șarpele lui Moise din pustie a fost 
prefigurarea crucii Răstignirii şi a izbăvirii prin ea. 


Și în cazul şarpelui lui Moise, se vindecau numai cei care îl vedeau, dar toţi puteau 
să-l vadă, dacă îşi ridicau privirile la el. Şi lisus a murit pentru toţi, dar numai cei 
care vor crede vor beneficia de jertfa Lui. 


Evanghelistul nu ne mai spune cât a înţeles Nicodim din convorbire. Dar nu ne 
spune nici că a plecat de la Iisus nelămurit. Tradiţia îl aminteşte printre prietenii lui 
lisus. 


Dar cu cei care nu vor crede, ce se va întâmpla? Interesant este felul cum 
Mântuitorul îi spune lui Nicodim şi acest lucru, ca şi cum i-ar fi ghicit o întrebare. 
Nu spune că vor fi pedepsiţi, ci spune simplu: „Jar cei ce nu vor crede, iată-i 
judecaţi pentru că n-au crezut”, 


Deci cel care nu crede, prin însuşi faptul că nu crede, se judecă pe sine. Se 
autojudecă. Cel care nu e înăuntru, ci stă în afară, acela nu ştie ce se întâmplă 
înăuntru. Dacă nu crede şi rămâne afară, rămâne cu ceea ce se vede afară. Dacă 
intră înăuntru, dacă va crede, atunci află ce se petrece înăuntru. Dacă nu crede, 
rămâne afară. S-a judecat prin însuşi faptul că a rămas afară. Cât îşi oferă, atâta are. 
Ridică ochii? Vede crucea şi se mântuieşte. Nu-i ridică? Moare precum iudeii din 
pustie, care nu se uitau la şarpele de aramă. 


Aici e vorba şi de o moarte spirituală, desigur, a celor care, în păcat, nu ridică ochii 
spre Dumnezeu. Dacă lumina este înăuntru şi el rămâne afară, unde nu este lumina, 
stă în întuneric. Fiecare îşi alege locul unde se plasează. Este foarte plastică şi 
delicată această modalitate a lui lisus, de a explica ce se va întâmpla cu cei care nu 
vor crede. 


Cei care vor crede, aceia vor moşteni Împărăţia Cerurilor. Acum, cele cinci versete 
ni se par mult mai limpezi şi nu va mai trece nimeni peste ceva greu de priceput, ca 
peste ceva ce trebuie lăsat numai pe seama teologilor. Mântuitorul n-a vorbit numai 
pentru teologi. 


Mai rămâne desigur o mică problemă, pe care n-aş vrea s-o ocolim, oricât de grea 
ne-ar părea. Îi lasă Dumnezeu afară pe unii? Ne de ajuns credinţa ca să fii 
mântuit? Nu S-a jertfit pentru toţi? Problema aceasta a divizat la un moment dat 
trupul creştinismului şi prin sectele de azi, mai continuă să-l divizeze. Protestanţii 
au pus că trebuie să înţelegem că Mântuitorul s-a jertfit pentru toți cei are vor 


crede. Ei au stabilit astfel principiul „sola fidae”. Mântuire numai prin credinţă. Şi 
noi ortodocşii spunem că e nevoie de credință. Dar credinţa înseamnă şi faptele 

credinţei. „Credinţa fără fapte este moartă”, spune Sfântul Iacob. 


Mântuitorul în cuvântul despre Judecata de Apoi vorbeşte numai de fapte (Matei 
25). Înseamnă oare că nu este nevoie de credinţă? Nu. Mântuitorul nu şi-a expus 
învăţătura dintr-o dată, toată ci în etape succesive, după auditor şi împrejurări, ca şi 
cum ar fi expus-o pe capitole. Fa trebuie deci citită şi înţeleasă în întregime. 
Trebuie citită nu o singură lecţie, ci toată cartea. 


Altfel ne rătăcim. Şi de fapt de aici vin toate rătăcirile. Din neştiinţa unora de a citi 
Scripturile. Ademenitorii la învățături noi, apăsând numai pe credință, vând 
mântuire ieftină. Şi se găsesc desigur cumpărători naivi. Plătesc arama drept aur. 
Se înşeală pe ei înşişi. Chiar marele teolog protestant D. Bonhoeffer vorbeşte critic 
despre această mântuire ieftină, pe care unii cred că o capătă numai prin credinţă. 
Mântuitorul a accentuat întotdeauna pe fapte. 


O veche legendă ilustrează foarte bine acest adevăr. Povesteşte despre cei trei 
Magi care, îndrumați de stea, au călătorit în prezilele Naşterii Domnului spre 
Betleem. 


Se zice că ar fi existat şi al patrulea Mag, numit Artaban. S-a înţeles cu cei trei 
să se întâlnească într-un anumit loc din Babilon, înainte de a porni spre 
Betleem. Şi-a vândut toate bunurile şi a cumpărat trei pietre scumpe, un Safir, 
un rubim şi o perlă, ca să le dăruiască Noului născut. Plecând spre locul de 
întâlnire, a văzut un om rănit. Nu-l cunoştea, dar i s-a făcut milă de el. Ca să-l 
poată interna într-un Spital a trebuit să-şi vândă Safirul. A făcut-o fără ezitare, 
fiindcă era un om milos. Din cauză că s-a ocupat de omul acela, când s-a dus la 
locul de întâlnire cu cei trei Magi, nu i-a mai găsit. Plecaseră. A plecat singur 
spre Betleem. Când a ajuns acolo, cineva i-a spus că cei trei Magi fuseseră dar şi 
plecaseră. Nici pe Prunc nu L-a mai găsit. I s-a spus că plecase în Egipt 
împreună cu familia. „Trebuia să nu întârzii” şi-a zis el dezamăgit. „Trebuia să 
mă închin Noului Rege. Voi pleca să-L văd în Egipt”. Tocmai în acest timp 
soldaţii lui Irod, executându-i poruncile, ucideau pruncii. O femeie se lupta cu 
un Soldat să-şi salveze copilul. „Stai, strigă Artaban, îţi dau rubinul acesta dacă 
laşi copilul să trăiască”. Soldatul fu ispitit de piatra scumpă, o luă şi plecă. 
Copilul a fost salvat. 


Artaban plecă spre Egipt. Îl căută pe lisus ani de zile. Nimeni nu-i putea da 
informaţii exacte. Il purtau dintr-un loc într-altul. Abia peste 33 de ani ajunse 


din nou în Ierusalim. Aici auzi că un aşa numit Rege al lui Israel fusese răstignit 
chiar în ziua aceea. Îşi dădu seama că era chiar Acela pe care îl căuta el. Se 
hotări să meargă pe Golgota să-l prezinte ceea ce îi mai rămăsese: perla. 


Dar pe drumul către Golgota fu oprit de o scenă crâncenă: o tânără fată nu 
putea scăpa din mâinile a doi soldaţi romani care o brutalizau. Compătimind-o, 
le oferi soldaţilor perla ca s-o lase în pace. O luară. Spre după-amiază, ajunse în 
faţa crucii pe care era răstignit lisus, care agoniza. 


- „Am fost flămând şi Mi-ai dat să mănânc; Am fost însetat şi Mi-ai dat să beau; 
Am fost străin şi M-ai primit; Am fost gol şi M-ai îmbrăcat; Am fost bolnav şi în 
închisoare şi M-ai vizitat! ”, auzi din gura lui lisus. 


- „Nu-i adevărat”, protestă Artaban. „Când te-am văzut flămând şi Ți-am dat să 
mănânci, sau însetat şi Ţi-am dat să bei? Când Te-am văzut străin şi Te-am 
primit, gol şi Te-am îmbrăcat, bolnav şi în închisoare şi Te-am vizitat? De 
treizeci de ani Te caut şi nu Te-am găsit şi nu Te-am Slujit, Doamne!”. 


De pe cruce auzi vocea lui lisus: „Știu totul. Întrucât ai făcut acestea unora din 
fraţii mei, Mie mi-ai făcut. Darurile Tale au ajuns la Mine!”. 


Artaban a fost fericit. De pe cruce, Mântuitorul i-a repetat cuvintele Judecăţii 
din urmă, clasându-l printre cei mântuiţi, pentru faptele bune pe care le făcuse 
celor în suferinţă şi în nevoie de ajutor. Minunată lecţie! Sublimă parabolă! 


Mântuitorul s-a jertfit pentru toţi. Jertfa şi răscumpărarea Sa e universală. Numai 
că trebuie acceptată şi acceptând-o prin credinţă, credinţa trebuie arătată prin fapte. 
Nici credinţă fără fapte, nici fapte fără credinţă. 


Sfântul Ambrozie spunea: „Credinţa este aceea care dă valoare milei. Fără 
credinţă îndrumarea este goală, lipsită de substanţă. Credinţa împrumută tuturor 


virtuţilor temelia lor cea trainică” (Despre Psalmi). 


S-ar putea obiecta: de ce să nu fie bune, faptele bune săvârşite fără credinţă? Sunt 
bune. Dar nu intră în sistemul mântuirii. E ca şi cum ai face o lucrare bună pentru 
un concurs, dar n-o prezinţi la concurs. 


Lucrarea e bună, dar nu ia premiul. Şi nefiind izvorâte din credinţă, faptele bune nu 
pot avea „substanţă” şi „trăinicie”, cum zice Sfântul Ambrozie. Sunt întâmplătoare. 


Dar să zicem că n-ar fi întâmplătoare, ci ar fi sistematice şi permanente. Dacă ar fi 
aşa, cel în cauză ar trebui să aibă o busolă pe care n-o arată, dar o foloseşte! 


Răspunsul nostru e desigur un răspuns omenesc. Nu ştim cum judecă Dumnezeu 
astfel de situaţii. Un lucru poate fi însă aproape sigur: dacă punem în cumpănă 
fapta bună făcută fără credinţă, cu credinţa care crede că e de ajuns fără fapte bune, 
e preferabilă fapta bună. O va judeca Dumnezeu şi n-o poate judeca rău. Cel care 
crede că o face fără credinţă, fără să ştie o face din credinţa în bine şi acest Bine 
este Dumnezeu. 


Cel care zice că are credinţă (,„Doamne! Doamne!”), dar ține mâna în buzunar, nu 
va avea cu ce deschide uşa Împărăției Cerurilor. Idealul rămâne totuşi cel sigur: 
credință şi fapte bune. Credinţa urmată de fapte bune. Fapte bune izvorâte din 
credinţă. Drept aceea, să luăm aminte! Amin. 


(cuvânt rostit în catedrala din Sibiu, în anul 1984) 


Duminica a V-a din post - Două convorbiri de taină 


Tradiţia Bisericii ne îndeamnă să ne amintim astăzi de Sfânta Maria Egipteanca. 
Aşa cum duminica trecută ne-a pus în faţă chipul unui mare Sfânt şi ascet, loan 
Scărarul şi aşa cum mai înainte ne pusese înainte chipul Sfântului Grigorie Palama, 
acum ne aduce în față un chip de sfântă femeie nevoitoare, ascetă, care a petrecut 
mulți ani în pustie şi s-a învrednicit de darul facerii de minuni. 


Nu este prima femeie intrată în calendarul Bisericii noastre. De altfel, femeile au 
avut un rol important în istoria creştină, în istoria vestirii creştine, în istoria 
mântuirii. Dacă n-ar fi decât să pomenim de Maica Domnului şi apoi să ne amintim 
de Sfintele Mironosiţe, care, înaintea altora, au aflat despre învierea Domnului şi 
au fost cele dintâi care au vestit-o şi încă ar fi foarte mult. 


Cea dintâi predică creştină, după Înviere, a fost rostită de mironosiţe. Acest 
lucru nu se scoate întotdeauna în evidenţă, nu se observă. Se lasă în umbră. E 
drept că a fost o predică foarte scurtă, dar a fost predică, vestire: "Hristos a 
înviat!" Când, ducându-se la mormânt, dimineaţa, au găsit mormântul gol şi au 
vorbit cu îngerii şi chiar cu lisus, S-au întors la ceilalți cu grăbire şi spaimă, cu 
bucurie şi cu nerăbdare, să le spună că "Hristos a înviat". 


Biserica ne întâlneşte astăzi cu chipul Sfânta Maria Egipteanca, în această perioadă 
a anului - Postul cel Mare - tocmai pentru ca împreună cu amintirea celorlalți mari 
nevoitori pe care i-am amintit mai sus, să ne fie tuturor, femeilor mai ales, exemplu 
de asceză, de smerenie, exemplu de râvnă spre mântuire. În acelaşi timp, 
Evanghelia zilei de astăzi, cu două săptămâni înainte, începe să ne pregătească 
pentru "Săptămâna patimilor" şi pentru "Ziua învierii”. Dacă ar fi să-i dau un nume 
textului citit astăzi, l-aş numi: Două convorbiri de taină ale Mântuitorului cu 
ucenicii Săi. Şi veţi vedea îndată de ce. 


Duminica trecută, când am vorbit despre Farisei (Matei 5, 7; Mc. 3, 13; Luca 6, 20 
şi urm.), ne aflam la începutul misiunii Mântuitorului. Textul Evangheliei de astăzi 
ne duce către sfârşitul misiunii Sale. Între textul de duminica trecută şi cel de 
astăzi, trecuseră trei ani. 


Mântuitorul era în drum spre Ierusalim, pe ultimul Său drum spre Ierusalim. Spre 
acel Ierusalim care la început îl va primi cu "Osana", şi-i va da titlul de rege şi 
îndată după aceea, doar la câteva zile, II va supune patimilor şi morții. 


Dar, deocamdată, e în drum spre Ierusalim. Numai El ştia ce urma să i se întâmple. 
Înainte de a porni la drum, la Capernaum stătuse de vorbă cu ucenicii, şi cu toţi 
ceilalți care-L mai urmau şi nu erau puţini şi vorbise despre puritate, despre 
curăţenia sufletească, dându-le drept exemplu pe copii: "Cine primeşte pe unul 
din aceşti prunci în numele Meu, pe Mine mă primeşte şi cine Mă primeşte pe 
Mine, nu Mă primeşte pe Mine, ci pe Cel care M-a trimis pe Mine"' (Marcu 9, 
37). 


Îi plăcea să vorbească de copii şi să-i dea exemplu de nevinovăție şi de puritate. 
Coborând spre Ierusalim, în ludeea, de cealaltă parte de Iordan (Marcu 10, 1), a 
reluat discuţia, având probabil în faţă şi mai mulţi ascultători şi foarte mulţi copii, 
ca şi cum aceştia ar fi ştiut ce spusese în Capernaum despre dânşii. Veneau să se 
atingă de El. Ucenicii îi dojeneau, dar El a rostit atunci cuvintele memorabile: 
"Lăsaţi copiii să vină la Mine şi nu-i opriţi, că a unora ca aceştia este împărăţia 
lui Dumnezeu", celor maturi adăugându-le: "Cine nu va primi împărăţia lui 
Dumnezeu ca un copil, nu va intra într-însa"' (Marcu 10, 14-15). 


Tot cu acest prilej le vorbise despre greutatea de a intra în Împărăţia Cerurilor a 
bogaţilor, care nu se leapădă de bogăţia lor, care nu ştiu să-şi pregătească comoara 
în ceruri (Marcu 10, 23), şi avusese o scurtă convorbire cu Petru (Marcu-10, 28- 
31). Erou Evangheliei de astăzi sunt doi dintre apostoli: Iacob şi loan, deşi de faţă 
erau toţi cei doisprezece (Marcu 10, 32). De altfel, aceştia şi Petru, cu care tocmai 
încheiase o convorbire în doi, sunt cei trei apostoli care au fost cei mai apropiaţi de 
Mântuitorul. Amintiţi-vă: pe ei îi lua înăuntru când făcea vreo minune deosebită, o 
înviere din morți; pe ei i-a luat cu Sine pe muntele Taborului la Schimbarea la 
Faţă. 


Dar să ne oprim mai întâi la convorbirea, care nu este încă o convorbire de taină, 
cu Petru. Mântuitorul tocmai terminase convorbirea cu tânărul bogat şi spusese că 
foarte cu anevoie vor intra bogaţii în Împărăţia Cerurilor. "Mai lesne este să 
treacă o cămilă prin urechile acului, decât bogatului să intre în împărăţia lui 
Dumnezeu". Evanghelistul Marcu notează reacția ascultătorilor: "Iară ei s-au 
îngrozit şi mai mult şi grăiau între dânşii: Cine poate să se mântuiască?” 
Mântuitorul a răspuns: "Aceasta e cu neputinţă la oameni, dar nu la Dumnezeu, 
căci la Dumnezeu toate sunt cu putinţă ” (Marcu, 10, 26). 


Precum vedem, Mântuitorul a apelat şi de data aceasta, ca şi altă dată, la un 
răspuns care se potriveşte tuturor întrebărilor "grele". Acest răspuns e "cheie 
universală". Dacă ai această perspectivă, dacă te plasezi pe această convingere, 


toate întrebările au răspuns, chiar dacă răspunsul e foarte general. Generalul 
acoperă aici şi în cazuri similare, particularul. 


Ceilalţi vor fi înţeles sau nu, nu ştim, dar Petru a dorit explicaţii suplimentare şi 
chiar legate de el şi de ceilalți ucenici. Nu că ar fi avut bogății, dar se va fi gândit la 
soarta tuturor celor care aveau câte ceva. Petru L-a întrebat: “Iară, noi am lăsat 
toate şi Ţi-am urmat Ţie”, ca şi cum ar fi vrut să întrebe: Cu noi ce se va întâmpla! 
E adevărat însă că spusele lui Petru nu au forma unei întrebări. Sunt mai degrabă o 
nedumerire, poate chiar o profundă curiozitate. 


Mântuitorul l-a asigurat atunci să nu aibă nici o grijă, că toţi cei care şi-au lăsat 
case, părinţi, țarină, pentru EI şi pentru Evanghelie, vor fi răsplătiți însutit şi în 
viaţa aceasta şi în viaţa veşnică, dar a încheiat cu o sentință enigmatic şi această 
sentință face de fapt legătura între convorbirea lui Petru şi convorbirea cu ceilalți 
doi, Iacob şi loan, care fac subiectul propriu-zis al Evangheliei care s-a citit astăzi. 


Iată această sentinţă: "Mulţi însă din cei dântâi vor fi pe urmă şi cei de pe urmă 
vor fi întâi''. Sentința e evident paradoxală, logic chiar de aparenţă absurdă. Ar fi 
avut nevoie de o lungă tâlcuire, mai ales pentru ascultătorii simpli din auditoriul lui 
lisus. Rezultatul a fost că într-adevăr "i-a înspăimântat şi i-a înfricoşat” (Marcu 
10, 32). Dar Mântuitorul prevăzuse şi pregătise prin acestea o a doua convorbire. 
Profetic. Căci sentinţa aceasta de aparenţă paradoxală şi enigmatic se va explica 
foarte bine prin ceea ce va urma. 


Fiind în drum spre Ierusalim, Mântuitorul i-a luat de-o parte pe ucenicii Săi, 1-a 
desprins din mulţime şi a avut cu ei prima convorbire de taină. Le-a spus: Fiţi 
atenţi! Ne suim spre Ierusalim. Acolo se vor întâmpla lucruri cumplite. "Fiul 
Omului va fi dat căpeteniilor, preoţilor şi cărturarilor şi-L vor osândi la moarte, 
şi-L vor da păgânilor, şi-L vor batjocori, şi-L vor bate, şi-L vor scuipa, şi-L vor 
omori, dar a treia zi va învia”. 


E foarte greu de ştiut - şi aceasta e una din enigmele întâmplării - cum anume vor fi 
reacţionat apostolii la această anunţare a patimilor. În ordine cronologică este cea 
de-a treia prevestire, în decursul propovăduirii Mântuitorului. Cum vor fi 
reacționat ei? Din textul Evangheliei şi din toate celelalte Evanghelii care 
povestesc momentul, se pare că apostolii n-au prea fost sensibili nici la această a 
treia anunţare a patimilor. N-au înţeles prea bine despre ce putea fi vorba. 
Aceasta ne obligă să gândim că chiar apostolii, chiar cei care L-au urmat trei 
ani, şi L-au ascultat, şi au văzut minunile pe care Le-a făcut, nici ei nu 
înțelegeau prea bine misiunea Mântuitorului. 


Nu descifrau tot sensul întrupării Lui şi rostul tuturor faptelor şi învățăturilor Lui. 
Aşteptau poate ceva, ca o încheiere spectaculoasă, ceea ce nu era o intuiție 
inexactă, dar că aceasta ar fi putut fi patimă, scuipare, condamnare la moarte, până 
la aceasta nu mergeau. Ei aşteptau surpriza unei glorii, cum o vor şi proclama cei 
care îl vor primi chiar în drumul acesta, spre Ierusalim, proclamându-L rege. Şi 
apostolii nu vor fi printre cei cărora nu le va surâde epilogul. 


De aceea nu au părut a înţelege vestirea patimilor. Evangheliştii redau exact 
această incapacitate, această opacitate a lor. E foarte interesant că autorii 
Evangheliilor nu fac din apostoli nişte eroi, cum ar face scriitorii de biografii 
care, îndată ce-şi aleg un erou, îl arată plin de calităţi, de la început până la 
urmă. Ei bine, evangheliştii nu fac acest lucru. Ei îi prezintă pe apostoli aşa cum 
erau: cu Slăbiciuni, cu incapacităţi, cu opacităţi, cu neputinţe intelectuale. Erau 
de altfel nişte oameni aleşi dintre pescari, oameni simpli. 


Am putea spune, în lumina Fericirilor, că erau nişte "săraci cu duhul". Vor deveni 
"bogaţi cu duhul" abia mai târziu, în momentul în care va cobor? asupra lor Sfântul 
Duh şi atunci se vor transforma dintr-o dată. Din oameni obişnuiţi vor deveni 
înţelepţi, vor putea vorbi limbi diferite, vor deveni dintr-o dată filosofi şi teologi. 
Din gura şi din pana lor vor ieşi cuvinte care, altă dată, cu puţin înainte, nimeni nu 
s-ar fi gândit că pot să iasă. 


Că erau acum aşa, neajutoraţi şi simpli la minte, o dovedeşte tocmai ceea ce s-a 
întâmplat cu ei în acest moment al vestirii patimilor. Au rămas opaci, ca nişte 
ferestre de scândură. N-au reținut mare lucru din ceea ce Le-a spus Mântuitorul: că 
va pătimi, că va fi dat în mâinile cărturarilor, ale demnitarilor, ale autorităţilor, ale 
păgânilor, adică ale romanilor, că va fi scuipat, că va fi batjocorit. N-au priceput 
nimic. Poate că auzind că va învia, îşi vor fi închipuit că totul se va termina cu 
bine, dar nici măcar la înviere nu s-au gândit cum trebuie. Le-a fost de ajuns că 
totul se va sfârşi în chip fericit. Nici nu se putea altfel. Doar Îl văzuseră făcând 
minuni. ÎL văzuseră înviind oameni din morţi. ÎL văzuseră dând vedere unuia care 
n-o avusese niciodată. Făcuse în faţa lor minuni pe care nimeni nu le-ar fi putut 
face! Şi cum adică? Nu va fi în stare să se apere pe Sine? Va fi. De altfel chiar El 
spusese că totul se va termina cu bine. 


Patimile, învierea, nu vor fi fost decât moduri metaforice ale unor întâmplări, poate 
supărătoare dar scurte, urmate de un triumf. Nu şi le puteau imagina altfel. Nu şi le 
puteau imagina aşa cum urmau să fie. 


Nu trebuie să le facem o vină din aceasta. Ei credeau în lisus, îl credeau în stare 
de orice. Şi, în afară de toate, ei aşteptau cu nerăbdare o victorie pământească a 
Mântuitorului. Nu trebuie, aşadar, să ne mirăm prea mult că apostolii n-au 
înţeles întreaga teologie a prezenţei Mântuitorului, ca Fiu al lui Dumnezeu, pe 
pământ. N-au fost în stare s-o înţeleagă alții, mai deştepţi, mai educați, doctori în 
Lege, mai bine pregătiţi teoretic decât ei! N-au fost în stare să înţeleagă prezenţa şi 
misiunea Lui marii rabini, marii interpreţi, marii exegeți ai Scripturii Vechiului 
Testament, aceia cărora nu le scapă sensul nici unei virgule, nici valoarea unui 
singur cuvânt, a unui singur rând din Scriptură! N-au fost în stare să înţeleagă cei 
care se ocupaseră toată viața numai cu aceasta! N-au înţeles că EI era Mesia. De 
aceea Mântuitorul precizează că va fi dat şi în mâinile cărturarilor. 


EI va pronunţa astfel o judecată aspră asupra lor, anume aceea că n-au fost în stare, 
ei care trebuiau să fie în stare, să înţeleagă şi să tâlcuiască bine semnele venirii lui 
Mesia. 'Trebuiau să ştie cum urma să arate EI, sub ce chip va veni şi ce urma să 1 se 
întâmple pe pământ. Ei ar fi trebuit să-L recunoască, Îl aveau descris în profeţi, în 
toate amănuntele, cu toate detaliile privind neamul, locul naşterii, minunile etc. 


Cărturarii vor fi crezut, probabil, că va veni sub chipul unui mare biruitor, sub 
chipul unui mare împărat, sub chipul unui mare eliberator de sub jugul romanilor. 
L-au aşteptat ca pe un eliberator politic, foarte omenesc. Exegeza lor era politizantă 
şi îngust naționalistă, egoistă, provincială. Departe de universalismul în care îl 
văzuseră profeţii, ca pe un eliberator spiritual pentru întreaga Oikumene, nu doar 
pentru Israel. 


Israel era instrumentul şi urma să devină simbolul întregului popor al lui 
Dumnezeu. Cum a şi devenit. Toţi creştinii folosesc, fără reţinere, cuvântul "Israel" 
din toate textele sfinte, pentru că nimeni n-are nici o îndoială că el înseamnă 
Oikumene, poporul lui Dumnezeu de pretutindeni, toată lumea. Toţi zicem: "slavă 
poporului Tău Israel", dar cine se gândeşte la Israelul limitat la un singur popor? 
Noi toţi suntem Israelul lui Dumnezeu. lisus a reînnoit Legământul cel vechi făcut 
cu Israel ca popor. L-a reînnoit cu noul Israel, cu tot poporul lui Dumnezeu. 
"Israel" în gândirea creştină e o metaforă pentru "lume". 

Cărturarii vremii aceleia, însă, n-au ştiut să-şi tâlcuiască Scripturile mesianice aşa 
cum trebuia. Dacă ar fi ştiut să le tâlcuiască, ar fi trebuit să vadă în lisus pe Mesia 
cel promis. 

Mai de neexplicat e faptul că nu L-au recunoscut nici după Patimi. Am să-mi 
îngădui să vă citesc câteva versete din profetul Isaia, care a trăit cu cinci sute de 
ani înaintea Mântuitorului, dar care, în chip profetic, i-a făcut portretul. Şi se 


ştie precis că textul există cu cinci sute de ani înaintea Naşterii Domnului. O ştiu 
toți evreii. Să vedeţi ce portret extraordinar, pe care cărturarii iudei îl ştiau pe de 
rost, dar nu s-au priceput să-l aplice la Iisus: 


"Cine va crede ceea ce noi am auzit şi braţul Domnului cui se va descoperi? 
Crescut-a înaintea Lui ca o odraslă şi ca o rădăcină în pământ uscat. Nu avea 
nici chip, nici frumuseţe, ca să ne uităm la EI şi nici înfăţişare, ca să ne fie drag. 
Dispreţuit, era cei din urmă dintre oameni; om al durerilor şi cunoscător al 
suferinţei, unul înaintea căruia să-ţi acoperi faţa; disprețuit şi nebăgat în seamă. 
Dar el a luat asupra-Și durerile noastre. S-a împovărat. Și noi îl socoteam 
pedepsit, bătut şi chinuit de Dumnezeu. Dar El fusese străpuns pentru păcatele 
noastre şi zdrobit pentru fărădelegile noastre. El a fost pedepsit pentru 
mântuirea noastră şi prin rănile Lui noi toţi ne-am vindecat. Toţi umblăm 
rătăciți ca nişte oi, fiecare pe calea noastră şi Domnul a făcut să cadă asupra 
Lui fărădelegile noastre ale tuturor. 


Chinuit a fost, dar S-a supus şi nu Și-a deschis gura Sa. Ca un miel spre 
junghiere. S-a adus şi ca o oaie fără de glas înaintea celor ce o tund, aşa nu şi-a 
deschis gura Sa. Întru smerenia Lui judecată Lui s-a ridicat şi neamul Lui cine- 
L va spune? Că s-a luat de pe pământ viaţa Lui. Pentru fărădelegile poporului 
Meu a fost adus spre moarte. Mormântul lui a fost pus lângă cei fărădelege şi cu 
cei făcători de rele, cu toate că nu Săvârşise nici o nedreptate şi nici o 
înşelăciune nu fusese în gura Lui. Dar a fost voia Domnului să-L zdrobească 
prin Suferinţă. Și fiindcă şi-a dat viaţa ca jertfă pentru păcat, va vedea pe 
urmaşii Săi, îşi va lungi viaţa şi lucrul Domnului în mâna Lui va propăşi” (Isaia 
53, 1-10). 


Iată o descriere ca şi cum L-am vedea. Ca şi cum Isaia L-a văzut. Şi L-a văzut, cu 
ochii săi profetici. Este o foarte exactă descriere a Săptămânii patimilor, a 
răstignirii cu cei fărădelege, între tâlhari, şi în acelaşi timp, explicaţia sensului 
jertfei Lui de bunăvoie pentru păcatele oamenilor. Aici este temeiul teologiei 
mântuirii prin jertfa lui Hristos şi întreaga teologie a întrupării e redusă aici !a 
esenţa ei. Fără aceasta, teologia creştină n-ar fi ştiut să pătrundă sensul adânc al 
întrupării care este departe, cu totul departe de "teologia" politică a cărturarilor din 
vremea aceea. Nu e de mirare că şi unii dintre apostolic şi mulţi din cei care îl 
urmau şi îl credeau pe lisus Mesia, îl vedeau adesea în lumina tâlcuirii cărturarilor. 
Cărturarii înşişi au înţeles însă repede că nu este El omul lor! Nu era Mesia cel 
aşteptat de ei. Au fost siguri că lisus nu putea fi "eliberatorul politic". L-au simţit 
bine, în privinţa aceasta. 


Aşadar, dacă nici cei mai învăţaţi cărturari ai vremii n-au înţeles cum trebuia să fie 
Mesia şi ce urma El să facă, nu e de mirare că nici Apostolii n-au reuşit să 
înţeleagă totul de la început. Nici chiar Petru. Şi EI se va lepăda de lisus, tocmai 
când ar fi avut motivele cele mai puternice să-L recunoască, după descrierea lui 
Isaia! N-a înţeles nici proorocirea Învierii. De altfel Învierea va fi un fapt atât de 
extraordinar, încât ei nici n-au putut-o gândi. 


Şi-acum să urmărim întâmplările de pe drumul Ierusalimului. Aşadar, lisus le 
vestise Patimile. Ce credeţi că s-a putut întâmpla atunci? Nu Patimile le-au reținut 
atenția: l-au încălzit cuvintele despre înviere, pe care au interpretat-o metaforic ca 
pe o biruinţă finală, care urma să-L facă împărat. Fiindcă le era imposibil să 
gândească învierea ca înviere reală, în cazul acesta au fost în stare să o gândească 
metaforic, deşi altfel erau impenetrabili la metafore. 

În sfârşit! După această convorbire de taină despre suferința care îl aştepta, doi 
dintre apostoli, Iacob şi loan, dintre cei mai apropiaţi, dintre cei mai iubiţi, s-au 
apropiat de EI şi ca nişte copii, i-au zis: "Doamne, poți să ne făgăduieşti că ne vei 
da ce-Ţi vom cere?" Copilăreşte. Aşa cum cer copiii: "Tată, îmi dai ce-ţi cer? 
Spune da". Tot aşa au făcut ei cu Mântuitorul. Mântuitorul i-a întrebat: "Ce voiți să 
vă fac?” - "Dă-ne ca să şedem unul de-a dreapta Ta şi altul de-a stânga Ta, în 
slava Ta”. 


Imaginaţi-vă: ce nepotrivire între ceea ce le spusese Mântuitorul, că va pătimi, că 
va fi dat în mâinile mai marilor, scuipat, batjocorit, omorât, iar ei s-au gândit 
tocmai atunci să-i ceară demnități. Ar veni cam aşa: unul să fie prim-ministru, altul 
viceprim-ministru! Vor fi fost între ei presupuneri că Mântuitorul, intrând acum în 
Ierusalim, se va proclama rege şi va avea nevoie de demnitari în jurul Său. Au vrut 
să li se rezerve cu anticipație să fie unul de-a dreapta şi altul de-a stânga. 
Conveneau chiar să nu se bată pentru primul loc, cel de-a dreapta. Acceptau fiecare 
pe oricare din cele două! 


Mântuitorul le-a replicat: "Nu ştiţi ce cereți”. Ca şi cum le-ar fi spus: "Vai de 
capul vostru! Sunteţi ca nişte copii. Eu vă spun una şi voi îmi spuneţi cu totul şi cu 
totul altceva. N-aţi priceput absolut nimic”. Şi le-a mai zis: “Puteţi oare să beţi 
paharul care-L beau Eu şi să vă botezați cu botezul cu care mă botez Eu?” Era 
vorba de paharul Patimilor şi botezul morţii. Se vor fi gândit bine cei doi când au 
răspuns: "Putem"'? În orice caz, aşa au răspuns şi răspunsul lor a fost frumos. De 
ce? Fiindcă dincolo de marea lor naivitate, într-o clipă s-au declarat de acord să 
participe la orice I s-ar întâmpla lui lisus. Dincolo de ambițiile lor omeneşti, totuşi 
erau gata să pătimească şi ei, ceea ce urma să pătimească lisus. Că era doar o 
declaraţie în necunoştinţă de cauză, un entuziasm asemănător cu cel al lui Petru, 


care promisese că nu se va lepăda în veac de Iisus şi se lepădase de trei ori, în faţa 
unui slujitor al puterii care nu era nici măcar o căpetenie, se poate. Dar Mântuitorul 
a fost plăcut impresionat de răspunsul lor. Şi le-a făcut atunci o profeție: "'Paharul 
pe care îl beau Eu, îl veţi bea şi cu botezul cu care mă voi boteza Eu, vă veți 
boteza. Dar a şedea de-a dreapta Mea sau de-a stânga Mea, nu este al Meu a da, 
ci acelora pentru care s-a gătit” (Marcu 10, 38-40). 


N-a putut să se întindă cu ei la vorbă, să le spună: "Oameni buni, eu nu urmăresc o 
împărăție pământească, nu urmăresc să devin rege al lui Israel. Nu vă amăgiţi unul 
pe altul. Eu nu urmăresc aşa ceva. Nu voi aşeza dintre voi demnitari în vreun regat 
pământesc. Nu voi întemeia aşa ceva. Locurile voastre se vor rândui în altă parte, 
"dincolo". Le va spune altă dată: "Veţi sta pe 12 scaune şi veţi judeca cele 12 
seminţii ale lui Israel". Acum însă, Mântuitorul n-a socotit să le spună mai mult şi 
le-a dat doar a înţelege că despre aceasta vor fi învățați mai târziu. 


Trebuie să remarcăm această opoziţie teribilă între ceea ce le spusese Mântuitorul 
despre Sine şi între ceea ce gândeau ei. Gândeau foarte, foarte omeneşte. Cine ştie? 
Poate că fiecare dintre noi am fi fost tentaţi, gândindu-ne la victoria Mântuitorului, 
să cerem ca şi cei doi, demnități, pentru că unul din instinctele primordiale ale 
omului, cu care are de luptat, este duhul stăpânirii, de care se vorbeşte aşa de 
frumos în rugăciunile Bisericii. Să ne amintim de rugăciunea Sfântului Efrem 
Sirul. Toţi avem tendinţa de a ajunge mari, de a stăpâni, de a fi mai mari peste alții, 
de a conduce, de a comanda. Ne bântuie duhul stăpânirii, duhul stăpânirii de 
oameni! Să-i stăpânim pe ceilalți, pe frații noştri, în loc să fim frați cu ei! 
Mântuitorul a sesizat acest "duh rău" care se strecurase în cei doi. A prins prilejul 
deci ca să-i cheme la a doua convorbire de taină. I-a chemat pe Apostoli mai 
aproape de Sine şi s-a adresat tuturor, nu numai celor doi solicitanți de mărire. E 
adevărat că cu cei doi fusese blând şi nu generalizase, nu trecuse la concluzii care 
să-i mâhnească. Ba chiar s-a prefăcut că n-a înţeles bine ce vor. 


S-a prefăcut a crede că ei au cerut cele două locuri "în slavă Sa”, adică dincolo, de 
aceea le-a spus că acolo Tatăl rânduieşte locurile. Dar fiindcă toți au asistat la 
convorbire, şi chiar "s-au mâniat pe lacov şi pe loan" (v. 41) că se înghesuiau în 
faţă, s-a hotărât să le dea celor doi şi tuturor celorlalți o lecţie, rostind în încheiere 
încă una din acele sentinţe ce vor constitui pilonii învățăturii sale şi moştenirea Sa 
cea mai prețioasă. 


Le va fi zis: "Voi sunteţi cam înflăcăraţi. Sunteţi cam nestăpâniţi". De altfel aşa şi 
erau, mai ales cei doi, lacov şi loan, fini lui Zevedei, numiţi Voanerghes, fiii 
tunetului, pentru impetuozitatea lor (Marcu 3, 17). Iată, nu cu mult înainte 


trecuseră printr-un sat. Ceruseră ospitalitate. Satul era însă de samarineni şi 
samarinenii nu se aveau bine cu iudeii. Se respingeau. Nu mâncau din acelaşi vas, 
nu dormeau unii cu alţii. Samarinenii nu L-au primit pe Mântuitorul şi nici pe 
ucenici, şi atunci aceştia doi, Iacov şi loan, au spus: "Doamne, voieşti să zicem să 
se pogoare foc din cer şi să-i mistuie, cum a făcut şi Ilie?” De fapt îl îmbiau pe 
Mântuitorul la această răzbunare, căci la chemarea lor, ştiau ei, nu s-ar fi coborât 
nici un foc din cer! Mântuitorul "i-a certat”, spunându-le un cuvânt greu: "Nu ştiţi 
qi cărui Duh Sunteţi! Căci Fiul Omului a venit nu ca Să piardă sufletele 
oamenilor, ci ca să le mântuiască” (Luca 9, 54-56). Hotărârea Sa a fost mai 
simplă: s-a dus în alt sat! Cei doi încă nu aveau căldură, echilibrul, bunătatea 
sufletească către care îi va învăţa, îi va educa Sfântul Duh care se va pogori peste 
el Şi-i va transforma radical. 


Aşadar, după ce i-a lămurit pe cei doi cu privire la cererea lor - cine ştie cât vor fi 
înţeles! - Mântuitorul i-a adunat din nou pe toţi apostolii şi le-a spus: "Ştiţi că cei 
ce se socotesc părinţi ai popoarelor, domnesc peste ele şi cei mai mari ai lor le 
Stăpânesc, între voi însă, să nu fie aşa, ci cel care voieşte să fie mai mare între 
voi, să fie slugă”. Şi continuă: "Căci şi Fiul Omului n-a venit ca să 1 se 
slujească, ci ca El să slujească şi să-şi dea viaţa răscumpărare pentru mulți” 
(Marcu 10,42-45). 


O răsturnare radicală faţă de ceea ce ceruseră cei doi. Ei ceruseră să stăpânească, El 
le cerea să slujească. O lecţie grea, care întorcea totul pe dos. 


Recunoaştem în cuvintele lui lisus, mai întâi, ecoul cuvintelor lui Isaia: "Pentru 
fărădelegile poporului Meu a fost dus spre moarte”, spusese Domnul prin gura 
lui Isaia. lar lisus spunea acum: "Fiul Omului a venit să-şi dea viaţa 
răscumpărare pentru mulți”. Legătura e vizibilă. Corespondenţa e perfectă. lată 
doctrina răscumpărării confirmată personal de Mântuitorul. 


EI le-a oferit ucenicilor şi prin ei şi nouă, exemplul Său. A proclamat slujirea ca 
lege fundamentală creştină, ca semn al creştinismului adevărat, ca legitimă 
coborâre din El. Nu stăpânirea oamenilor, ci slujirea lor. Aceasta a adus lisus 
din tezaurul de principii al Sfintei Treimi. De dincolo. Nu stăpânirea omului de 
către om aduce pace şi înţelegere. Nu poate fi pace şi înţelegere în lume, decât 
dacă oamenii se slujesc unii pe alții, ca fraţii. Acela e mai mare, care slujeşte cel 
mai mult. Cel care se pune în slujba celorlalţi: cu cuvântul, cu învăţătura, cu 
fapta, cu orice. 


O parabolă spune că în Împărăţia Cerurilor nici nu se intră singur. Se zice că un 
tânăr urcase o scară lungă de la pământ la cer şi când a ajuns acolo a bătut la 
uşa Raiului. ” 


Cine e acolo?"', a întrebat o voce dulce de dincolo. 

“Eu”, răspunse tânărul cu voce tare, încrezător în sine şi în performanţa Sa. 
"Cu cine eşti?”, l-a întrebat din nou vocea dinlăuntru. 

"Cu nimeni. Sunt singur. Deschideţi-mi, vă rog”. 


“Imi pare foarte rău”, răspunse îngerul care păzea uşa, căci el era 
interlocutorul dinlăuntru. 


"Nu-ţi pot deschide, pentru că avem poruncă să nu deschidem celor ce vin aici 
singuri, fără să aducă pe cineva cu ei, cărora le-au salvat sufletele”. Și tânărul a 
trebuit să coboare din nou pe pământ. Acum ştia ce are de făcut. 


Parabola are bune temeiuri biblice. Se scrie în Epistola Sfântului Iacov: "Fraților, 
de se va rătăci cineva din voi de la adevăr, şi-l va întoarce cineva, să ştie acela, 
că cel ce a întors pe păcătos de la calea lui greşită, a mântuit suflet de la moarte 
şi a acoperit mulţime de păcate” (lacov, 5, 19-20). 


Evident, întoarcerea de la "calea greşită" nu e aceea înţeleasă de unii sectanţi care o 
interpretează ca schimbare a religiei, a confesiunii, trecere la secta lor. E şi aceasta 
o interpretare răstălmăcită. Adevărata întoarcere e cea de la păcat la virtute, din 
cadrul Bisericii cea "una, sfântă, sobornicească şi apostolească". 


O altă parabolă care ilustrează ideea slujirii e aceea a Mâinilor Frumoase. 
Tinerele fete ar trebui s-o asculte mai cu atenţie. Singura preocupare a trei fete 
la vârsta adolescenţei era cum Să aibă mâini frumoase. Foloseau cele mai 
scumpe creme şi loţiuni şi-şi pierdeau vreme şi bani cu îngrijirea mâinilor. Într-o 
zi, când cele trei fete ieşiseră la plimbare şi se odihneau într-un parc, de unde 
pornea un drum în urcuş, li s-a alăturat o altă fată, cam la vârsta măritişului. 
Aceasta asculta conversaţia lor despre marea preocupare ce o aveau de a-şi 
păstra mâinile cât mai frumoase şi instinctiv, şi-a privit propriile mâini. Erau 
cam butucănoase, cu bătături din cauza muncii, cu unghiile nu tocmai îngrijite, 
şi nu vopsite şi lungi precum erau ale celor trei adolescente. S-au uitat şi acestea 
la mâinile ei şi au râs. 


În momentul acela a apărut în faţa lor o bătrânică, nu prea elegant îmbrăcată, 
obosită. Le-a rugat pe fete s-o ajute să urce dealul, mai ales că avea şi o sacoşă 
destul de grea în mână. Cele trei graţii au strâmbat din nas, s-au uitat la mâinile 
lor şi nici nu S-au gândit să se mişte din loc. Cealaltă s-a repezit de îndată, i-a 
luat Sacoşa şi a ajutat-o să urce dealul. Când au ajuns sus, fata cu mâinile urâte 
şi bătrânica s-au oprit şi dintr-odată, prefăcută în înger, bătrânica a luat mâinile 
fetei într-ale sale, şi i-a spus: Fata mea, cele mai frumoase mâini sunt cele care 
ajută pe alţii! 


Şi cine n-ar fi de acord cu aceasta? Inutilitatea mâinilor frumoase le fac adesea să 
fie urâte. Mâinile care nu ştiu sau nu vor să gătească, să spele, să coase, să măture, 
să lucreze cu sârg pentru a-şi câştiga pâinea zilnică, nu prea sunt mâini iubite, nici 
în familii, nici în societate. Se pot uneori bucura de admiraţia unor ocazionali, dar 
o astfel de admiraţie e în fond, discret şi o insultă. Evident, avem în vedere excesul 
şi nu îngrijirea corectă care stă bine oricăror mâini, căci îngrijirea corectă nu le 
scoate din categoria mâinilor slujitoare, a mâinilor gata de sacrificiu şi dăruire. 


Cineva zicea: atâta vreme cât am două mâini, nu mă tem de nimic şi nu mă sperie 
viaţa! lată adevăratul rost al mâinilor! Intram odată în Bucureşti şi la o răscruce 
foarte aglomerată, pe o stradă foarte largă, se opriseră tot felul de maşini, mici şi 
mari, camioane şi buldozere, deşi semnalul era pe verde. Şi nimeni nu claxona 
nervos, cum se întâmplă de obicei în astfel de împrejurări. Ce se întâmplase? Un 
ofițer de aviaţie conducea încet o bătrânică, ţinând-o de braţ, ca s-o treacă strada. 
Nu era o doamnă de vreo casă mare. Se vedea după îmbrăcăminte. După ce a 
trecut-o, bătrânica a rămas pe loc, s-a întors spre el şi l-a binecuvântat şi a făcut 
mereu aşa, până când ofiţerul a trecut strada înapoi, aşteptat cu respect de toate 
maşinile. Sunt sigur că toți cei care au văzut scena, au trăit, cu emoție, un mare 
moment de smerenie şi admiraţie! Câţi facem aşa? 


Dacă pe oameni îi emoţionează astfel de comportări, cum să nu-L emoţioneze pe 
Dumnezeu? Şi dacă ne aducem acum aminte de cel care a fost refuzat în Rai pentru 
că se prezentase singur, iată în aceste două povestiri din urmă exemple de 
prezentare cu însoțitori. Căci nu numai întoarcerea unui păcătos la credinţa 
adevărată ne asigură însoțitori, ci şi slujirea aproapelui care ne aduce 
binecuvântări. Cel singur a fost refuzat şi pentru că deşi nu va fi fost rău, dacă a 
ajuns până acolo, va fi fost egoist şi indiferent faţă de alţii. 


Numai peste câteva zile de la întâmplarea povestită de Evanghelia de azi, lisus 
însuşi va da apostolilor un exemplu extraordinar, printr-o faptă neaşteptată, care 
aplică principiul pe care îl proclamase. La Cina cea de Taină, se va scula de la 


masă, se va încinge cu un şervet şi va trece pe la fiecare apostol şi le va spăla 
picioarele. Petru, un alt impulsiv ca şi fiii tunetului, a încercat să reziste. Dascălul 
lor făcea gesturi din ce în ce mai ciudate, din ce în ce mai greu de înţeles de minţile 
lor simple. 


Încă o dată se dovedea cât de greu înțelegeau principiile şi sentinţele învățătorului. 
Le vorbise de slujire. Şi repetase învăţătura şi la Cina cea de Taină (Luca 22, 25- 
27). Acum trecea chiar la o probă practică. Petru n-a înţeles. S-a ales cu o mustrare 
de care nu va fi fost prea bucuros: "Ceea ce fac Eu, tu nu ştii acum, dar după 
aceasta vei pricepe!" Şi i-a mai spus, speriindu-l: "De nu te voi spăla, n-ai parte 
de Mine" (loan 13, 7-8). E de presupus că nici ceilalți n-au înţeles, dar Petru s-a 
repezit înaintea tuturor cu protestul. I-a scutit pe ceilalți de o ameninţare 
asemănătoare! 


lisus a vrut să spună prin faptă, lor şi nouă, că toţi cei care se prevalează de numele 
Său, care vin în numele Său, trebuie să facă precum a făcut EI. Petru a înţeles şi a 
spus: "Doamne, dacă e vorba de aşa, atunci (spală-mi) şi mâinile şi picioarele şi 
capul". Nu va fi înţeles sensul spălării, dar a înţeles că trebuia să se supună. Că aşa 
se cădea. Aşa s-a proclamat în locul duhului stăpânirii, duhul smereniei, duhul 
frăției, pentru că numai aşa se poate instaura în sufletele oamenilor, în relațiile 
dintre oameni, linişte, frățietate. 


Acestea sunt cele două convorbiri de taină. Le-am numit de taină, nu pentru că ar fi 
fost secrete, ci pentru că au dezvăluit tainele propovăduirii şi misiunii lui lisus în 
lume: jertfa Sa pentru răscumpărarea lumii. Au fost de faţă apostolii şi în Jur, toată 
mulțimea care-L urma pe lisus spre Ierusalim. 


A pornit spre Ierusalim cu sufletul întristat. Întristat pentru cele ce aveau să se 
întâmple. Pentru că era Dumnezeu, dar şi om. Trăia ca om toate suferinţele, aşa 
cum va trăi realmente toate durerile, toate împunsăturile, toate loviturile, 
răstignirea şi moartea. A plecat spre Ierusalim trist şi într-un fel, a plecat spre 
Ierusalim singur. Cei care Îl înconjurau, chiar apostolii de lângă EL, erau şi nu 
erau cu EL, fiindcă nu-L înțelegeau. Tot aşa cum nu-L vor înţelege nici în 
duminica viitoare, când îl vor primi în lerusalim şi vor striga: "Osana, Fiul lui 
David", primindu-L ca pe un rege pământesc. Fiindcă dacă EL i-a învăţat pe alții 
să se lepede de "duhul stăpânirii”, EI cel dintâi a dat exemplu, venind nu ca un 
Stăpân, ci ca un Slujitor. 


Aceasta este marea taină a lui Dumnezeu. A venit să pătimească răstignire şi 
moarte pentru păcatele noastre. Este marea taină a lui Dumnezeu cu lumea. 


Această mare taină îşi va găsi dezlegarea în momentul învierii, atunci când viaţa va 
birui moartea. lisus va da, în cele din urmă, sens limpede venirii Lui din lumea de 
dincolo, printre oameni, va da sens şi întregului proces al vieţii şi al activităţii Sale 
în cei trei ani şi jumătate cât a petrecut pe pământ. 


Evangheliştii, scriind despre acestea, ne fac şi pe noi părtaşi la aceste două 
convorbiri de taină, invitându-ne, în primul rând prin cea dintâi, să fim deschişi 
pentru ceea ce urmează până în momentul învieru, să urmărim altfel decât 
contemporanii Lui evenimentele, ca unii care ştim şi ca unii care înțelegem ceea ce 
se petrece şi în al doilea rând, să ne socotim părtaşi la cea de-a doua convorbire de 
taină cu privire la "duhul stăpânirii”, din care să reținem acest cuvânt extraordinar 
al Mântuitorului: "Între voi să nu fie aşa; ci cel ce voieşte să fie mai mare între 
voi, Să fie slujitorul vostru, iar cel ce voieşte să fie întâiul între voi, să fie rob 
tuturor”. Precum a fost EI! 


Duminica Slăbănogului a IV-a după Paşti - Uşor de zis, dar nu de către 
oricine 


Auzind că lisus se află în Capernaum, mulțimile L-au înconjurat pe dată, năvălind 
peste Dânsul ca să-L vadă, ca să-L audă, să asiste la vreo minune. N-au putut intra 
toți în casa în care se afla. Au umplut curtea, au blocat uşile, şi-au căutat locurile în 
dreptul ferestrelor, ca să-L audă în timp ce „grăia cuvântul lui Dumnezeu“. 


Știindu-l făcător de minuni, au apărut pe dată patru inşi ducând pe o targă un 
slăbănog, un om paralizat. 


„Intrând în corabie, lisus a trecut şi a venit în cetatea Sa. Și iată, I-au adus un 
slăbănog, zăcând pe pat. Şi lisus văzând credinţa lor, a zis slăbănogului: îndră- 
zneşte, fiule! Iertate sunt păcatele tale! Dar unii dintre cărturari ziceau în Sine: 
Acesta huleşte. Şi lisus, ştiind gândurile lor, le-a zis: Pentru ce cugetaţi rele in 
inimile voastre? Căci ce este mai lesne a zice: lertate sunt păcatele tale, sau a 
zice: Scoată-te şi umblă? Dar ca să ştiţi că putere are Fiul Omului pe pământ a 
ierta păcatele, a zis slăbănogului: Scoală-te, ia-ţi patul şi mergi la casa ta. Și, 
sculându-se, s-a dus la casa sa. lar mulțimile, văzând acestea, s-au înspăimântat 
şi au Slăvit pe Dumnezeu Cel care dă oamenilor asemenea putere“. 


Nu era un lucru neobişnuit. Toţi, peste tot, auziseră despre Mântuitorul. ÎL ştiau că 
tămăduieşte bolnavii şi, când auzeau că a venit în părţile lor, căutau să profite din 
plin. De data aceasta vedem cum patru inşi generoşi se luptau să-şi facă loc să 
ajungă la EI cu un slăbănog. Aveau speranţa că va fi vindecat. Au încercat să intre 
pe uşă. N-au putut. Casa va fi avut o scară exterioară, cum au multe case din 
Orient, care urca spre acoperişul drept ca o terasă. Aşa sunt acoperişurile în părțile 
acelea, fiindcă e foarte cald şi oamenii ies pe acoperiş să se răcorească. Nu se tem 
nici de ploi, nici de frig. 


Văzând cei patru că nu vor putea intra pe uşă, au urcat pe scara exterioară, cu 
bolnav cu tot, pe care apoi l-au strecurat înăuntru prin uşa de deasupra care intra în 
locuinţă. Ba chiar au spart-o, ca s-o mărească şi să poată cobor? cu bolnav cu tot. 
Era o şansă pe care nu voiau s-o piardă şi erau hotărâți să nu se împiedice de nimic. 


E de presupus că, din primul moment, Mântuitorul a fost mai impresionat de fapta 
celor patru, decât de bolnavul însuşi, pentru că „văzând credinţa lor”, a celor patru, 
i-a zis bolnavului: „Fiule, ţi, se iartă păcatele“. 


Ca de obicei, în jurul Mântuitorului se aduna multă lume simplă, dar erau 
întotdeauna prezenţi şi cărturarii. Aceştia, fie că doreau să-l audă cuvântul, fie că 
urmăreau să-L încurce în cuvânt, mai mult voiau să-L ispitească, decât să înveţe 

de la Dânsul. Auzind ei ce i-a zis slăbănogului, „au gândit în inima lor“: „De ce 
grăieşte acesta hule? Cine poate să ierte păcatele, decât numai Dumnezeu? 


Evanghelistul ne informează că Mântuitorul le-a cunoscut gândurile şi le-a răspuns 
cu grai tare: „Pentru ce cugetați acestea în inimile voastre? Ce este mai uşor? A 
zice paralizatului ţi se iartă păcatele? Sau a zice: Scoală, ia-ţi patul tău şi umblă?“ 
N-a aşteptat răspunsul lor, ci le-a arătat pe loc că amândouă erau în puterea Sa şi că 
erau legate una de alta. Ceea ce a urmat a vrut să arate tocmai această legătură şi 
faptul că paralizia era urmarea păcatelor. Le-a zis: „Ca să ştiţi că Fiul Omului are 
puterea de a ierta pe pământ păcatele", iată ce voi face. Şi ce a făcut? S-a adresat 
celui paralizat: „ie îți grăiesc: scoală, ridică-ţi patul şi mergi la casa ta“. 


O alcătuire corectă a frazei ar fi trebuit să sune altfel, şi anume: Ca să ştiţi că Fiul 
Omului are puterea de a ierta pe pământ păcatele, voi zice slăbănogului: ţi se iartă 
păcatele! Faptul că a vorbit altfel, nu e o greşeală de exprimare, ci o intenționată 
motivare a vindecării, de iertarea păcatelor. înlăturând cauza, a obținut efectul, 
adică sănătatea, însănătoşirea. 


Omul s-a ridicat, şi-a luat patul şi a ieşit, de data aceasta pe uşă, în văzul mulțimii. 
Îl vor fi aclamat. L-au aclamat, probabil, şi pe lisus, văzând încă o minune care s-a 
făcut în faţa ochilor lor. Cel care intrase pe targă, ieşea pe picioarele lui, şi-şi ducea 
singur targa. Toţi se mirau şi prea măreau pe Dumnezeu, pentru că nimeni nu mai 
făcuse asemenea lucruri în Israel! 


Aceasta este întâmplarea. E o povestire limpede, clară, fără părți care să ceară 
clarificări. Totuşi, să încercăm s-o repovestim, căutându-i tâlcurile mai adânci, de 
pildă, motivele pentru care lisus a făcut această minune, ca şi motivele pentru care 
evanghelistul a păstrat-o în memoria sa. 


Fiind vorba de un slăbănog, adus la Iisus de patru oameni, pe o targă, ne întâlnim 
dintr-o dată cu elementul pe care Mântuitorul îl va fi apreciat în mod deosebit: 
generozitatea celor patru, dăruirea lor, slujirea lor. Cei patru nu s-au gândit la 
dânşii, la vreun interes al lor, nu s-au gândit să se înghesuie odată cu ceilalți ca să 
fie cât mai aproape de Mântuitorul, să-L audă ce spune şi să vadă ce face. Nu s-au 
dus să ceară ceva pentru ei. Dovedindu-se sensibili la suferinţa altuia, l-au luat pe 
acela şi l-au dus la Mântuitorul ca să-l vindece. Nu s-au descurajat când a văzut 
mulțimea şi, când şi-au dat seama că nu vor putea ajunge până la EI, au urcat pe 


casă şi şi-au coborât bolnavul pe acolo, numai ca să fie văzut de Cel în a cărui 
putere credeau. Fapta lor a fost o faptă pentru altul. 


Se zice că marelui predicator Spurgeon cineva i-a lăsat prin testament zece mii 
de dolari. Nu era o sumă mică şi el nu era bogat. Trăia din salariul său de preot 
de parohie. A doua zi s-a dus la notarul care era executor al testamentului şi l-a 
rugat să facă în aşa fel, încât toată suma Să fie distribuită săracilor din parohie. 
I-a dat şi în scris hotărârea sa. De la notar a plecat în parohie să-şi viziteze 
bolnavii. Vestea s-a auzit în aceeaşi zi. A făcut bună impresie. Dar caracterizarea 
gestului a făcut-o cel mai bine unul din parohienii săi care a zis: E mare 
predicator domnul Spurgeon, dar fapta aceasta e cea mai bună predică a sa! 
Inteligentă şi adevărată remarcă. 


Fapta întrece pe departe cuvintele. Mulţi dintre predicatori noştri ar trebui să 
cunoască această întâmplare şi să rostească astfel de predici bune ori de câte ori au 
prilejul. Şi prilejuri vin. Nu numai din moşteniri, ci şi din tot ceea ce ne prisoseşte. 


Mântuitorul a fost sensibil la fapta celor patru care l-au adus pe slăbănog. De aceea 
a şi spus: „Văzând credinţa lor“, a zis slăbănogului ceea ce am văzut că i-a zis, 
vindecându-l. A ascultat rugăciunea lor. Încă o dată ni se atestă marea valoare a 
rugăciunilor pentru alţii. Ea e dovada sentimentului de comuniune, de frățietate, de 
răspundere a unora pentru alții. Căci nu trăim izolați în lume şi nu ne suntem 
suficienţi. Nici n-am putea trăi singuri. 


Cum ar putea exista o societate alcătuită numai din indivizi izolați? Nu se poate. 
Toţi ne suntem îndatoraţi unii altora. Câte nu datorăm altora? Ne cresc părinţii, ne 
învaţă învățătorii şi profesorii, avem pâine pentru că o muncesc ţăranii la câmp, şi 
alții o pregătesc m brutării, după ce alţii au transportat grâul. Avem haine pentru că 
unii fabrică stofe, şi alţii le cos ş.a.m.d. De aceea suntem şi noi îndatoraţi cu munca 
noastră pentru alții. Cu munca şi cu rugăciunea, şi cu ajutorul. 


Aceasta e şi învățătura Mântuitorului. Când a predat ucenicilor cum trebuie să se 
roage, le-a spus să zică: „Tatăl nostru“, nu „Tatăl meu!“ Şi în biserici zicem: 
„Domnului să ne rugăm“, la plural. Rugăciunile Bisericii sunt, de cele mai multe 
ori, la plural. 


Și de data aceasta Mântuitorul a arătat cât de mult aprecia ceea ce fac oamenii unii 
pentru alții. Până şi credinţa pentru alţii e luată în considerare. De aici şi rolul 
important al rugăciunilor Bisericii pentru obştea din jurul ei. 


Iată însă şi un al doilea lucru foarte important, pe care trebuie să-l reținem: 1-a zis 
slăbănogului: „a-ţi patul tău şi umblă“, dar mai întâi l-a iertat de păcate. Şi încă 
ceva: a văzut credinţa „lor“, dar a iertat păcatele „lui“. Parcă mi-ar fi plăcut mult 
dacă Mântuitorul le-ar fi spus aceleaşi cuvinte de iertare şi a păcatelor lor, şi celor 
patru. Pentru fapta lor meritau toată lauda şi meritau să li se facă şi lor - o favoare. 


Evanghelistul nu notează acest lucru, dar trebuie să înţelegem că Mântuitorul le-a 
iertat şi lor păcatele, în momentul în care le-a apreciat credinţa, şi în momentul în 
care pentru credinţa lor s-a întors către paralitic şi i-a iertat păcatele. 


Să mai luăm în considerare ceva. Paraliticul nu venise pentru a 1 se ierta păcatele. 
Aşa gândea el. Nu la păcate se gândea, ci s-a lăsat adus cu speranţa că lisus îl va 
face să se ridice pe picioare, îi va da din nou vlagă muşchilor, putere corpului să se 
țină drept şi să meargă. 


De ce totuşi 1-a spus mai întâi: „lertate să-ți fie păcatele“? Pentru că Mântuitorul a 
ştiut că mai întâi trebuie să vindece cauza bolii lui, chiar dacă el însuşi nu şi-o 
cunoştea, deşi nu ştim exact dacă în conştiinţă nu se va fi gândit şi el la cauză: 
Naratorul nu ne spune. Ceea ce ne spune e că iertarea 1 s-a dat pe baza „credinţei 
lor“, a celor care l-au adus. Faptele, păcatele avute în vedere erau însă ale lui, ale 
slăbănogului. 


Să mai remarcăm deci şi faptul că în cazul acesta, boala era datorată unor păcate, 
unor greşeli ale lui, făcute mai de mult, când va fi fost întreg, când va fi fost valid. 
Mântuitorul a ştiut deci că mat întâi trebuie să vindece, prin iertare, faptele care 1- 
au cauzat boala şi care mai erau încă în făptura lui ca un rău lăuntric, ca un microb 
sau virus viu şi activ. lată de ce pe aceştia trebuia mai întâi să-i anihileze. Şi a 
făcut-o prin acele cuvinte care i-au uimit pe ascultători: „ţi se iartă păcatele!” 


Nimeni n-ar fi gândit că trebuia început prin aceasta. Şi nimeni n-a gândit că în 
aceste cuvinte era ascunsă vindecarea. De aceea cărturarii s-au şi scandalizat. În 
primul moment nici n-au înţeles legătura înţre aceste cuvinte şi boala omului din 
faţa lor. Oprindu-se doar la cuvinte şi crezând că au fost spuse numai ca să-l 
impresioneze pe ei, dar că nu vor fi urmate de nimic altceva, I le-au imputat în 
gândul lor lui lisus, acuzându-L de hulă împotriva lui Dumnezeu. 


lisus trebuia să mai facă o minune: să-i vindece şi pe ei de orbirea lor sufletească! 
De aceea şi-a continuat acţiunea de vindecare cu slăbănogul, dar şi cu ei. Le-a dat 
şi lor o lecţie dintre cele mai importante. 


De fapt amintirea faptei acesteia ne-a fost păstrată de evanghelişti până în ziua de 
astăzi, nu numai pentru a ne relata întâmplarea cu paraliticul, ci şi pentru lecţia pe 
care a dat-o cărturarilor prezenţi la minune. Lecţia ne-o dă şi nouă peste veacuri, şi 

O va da tuturor oamenilor, în veacul veacului. E o lecţie de logică. E o lecţie despre 
modul cum trebuie să gândim corect despre Dumnezeu, despre lisus Hristos şi 
despre viaţa noastră pe pământ. 


Mântuitorul s-a străduit întotdeauna să arate că toată învățătura Lui despre 
Dumnezeu, despre Sine şi despre oameni, se înscrie în canoanele gândirii celei mai 
adevărate, în canoanele gândirii logice. Şi de data aceasta discuţia pe care o poartă 
cu învățații vremii e un fel de demonstraţie logică. 


Să ne aducem aminte. Cărturarii au gândit în sinea lor: cum poate acesta să 
săvârşească o astfel de blasfemie, încât să zică: „Fiule, iertate îți sunt păcatele”, 
când nimeni nu putea ierta păcatele, decât numai Dumnezeu? Aşa fusese până 
atunci. Abia Mântuitorul, prin Legea nouă, va da putere apostolilor şi, prin 
apostoli, episcopilor şi preoţilor să ierte şi ei păcatele în numele Său, când va zice: 
„Cărora veţi ierta păcatele, vor fi iertate, şi cărora le veţi ţine, vor fi ținute” (loan 
20, 22-23). Dar până atunci, în Vechiul Testament, o astfel de dezlegare nu exista. 
Nu exista şi nu se practica. Iertarea era rezervată numai şi numai lui Dumnezeu. 


Mântuitorul a sesizat gândurile lor. Şi i-a întrebat: „Pentru ce gândiţi acestea în 
inimile voastre?” Nu cred că le-a pus întrebarea cu supărare. Cred că le-a pus-o 
fiindcă trebuia să le-o pună, dar îi înţelegea foarte bine. Trebuia să le-o pună, c-a 
să-i lămurească, să le predea o învăţătură nouă. Ei gândiseră cum trebuie, şi se 
aflau între limitele Legii vechi, apărați de ea. De altfel, Mântuitorul nu va 
contrazice Legea şi nici pe ei. În fapt o va confirma. Da, Dumnezeu singur iartă, i-a 
lăsat lisus să înţeleagă. Avea chiar interesul ca ei să rămână la credinţa că numai 
Dumnezeu poate ierta. De aceea nu i-a contrazis. Ba chiar s-ar fi putut crede că le 
zice: Aveţi dreptate. Dar dacă eu sunt Dumnezeu? Sau: dar dacă eu vă voi proba 
prin ceva că pot face ceea ce poate face numai Dumnezeu? Aceasta va voi a le 
spune prin ceea ce urmează, lăsându-i să deducă cine era El, din demonstraţia Sa 
logică. 

Aşadar, în acest caz, cărturarii aveau dreptate. Noi ne-am obişnuit ca ori de câte 
ori citim sau auzim Evanghelia, şi ni se vorbeşte despre cărturari şi farisei, să 


credem că niciodată nu aveau dreptate. Uneori aveau. In acest caz aveau dreptate. 


Mântuitorul 1-a înfruntat blând, ca să-i corecteze şi să-i înveţe că, odată cu EI, drep- 


tatea trebuia revizuită, trebuia pusă într-un nou context, ca să poată rămânea în 
continuare dreptate. Trebuia să-i facă să înţeleagă că intervenise în lumea şi în 
gândirea omenească, ceva nou. 


Intr-adevăr, Legea nu dădea nimănui dreptul de a ierta păcatele. Cel care ierta era 
întotdeauna Dumnezeu. 


Ştim din convorbirea lui Avraam cu Dumnezeu, cu privire la Sodoma şi Gomora 
(Fac. 18). Toate cererile de iertare se făceau direct lui Dumnezeu (Ieşire 32, 32, 34, 
37; Il Sam. 12, 13; 24, 20; Ps. 15, 18; 65, 3; 79, 9; Isaia 55, 7; lezechil 16, 63 ş.a.). 
Nimeni nu avea mandat de la Dumnezeu să ierte. Mântuitorul ştia acest lucru. Era 
deci momentul cel mai propice pentru a-i invăţa că, dacă EI ierta, era Dumnezeu. 


Și iată metoda pe care a urmat-o: După ce i-a întrebat: „Pentru ce cugetaţi aceasta 
în inimile voastre?” - şi-a continuat întrebarea într-un chip aproape nefiresc, 
neobişnuit într-o conversaţie previzibilă. Le-a pus, în stilul său concis, şi aparent 
fără legătură cu tema discuţiei, o întrebare la care cărturarii nu se aşteptaseră, şi pe 
care probabil în primul moment n-au înţeles-o: „ce este mai uşor a zice: ţi se iartă 
păcatele, sau iâ-ţi patul tău şi umblă?” 


Două întrebări ciudate şi neaşteptate. De ce? Fiindcă după mintea lor, şi de ce să nu 
recunoaştem, şi după a noastră, cele două întrebări nu se legau între ele, ca să poată 
fi comparate. La fiecare în parte se putea răspunde, dar nu comparându-le. A zice: 
„Lertate îți sunt păcatele“ era cu totul altceva decât a zice: „Ia-ţi patul tău şi umblă“, 
pentru că aceasta din urmă, deşi putea fi zisă, dacă nu era urmată de vindecare pe 
loc, rămânea o zicere goală de sens. 


Dacă simplificăm, putem spune că e uşor a zice: „lertate îți sunt păcatele”, pentru 
că aceasta nu se poate controla. A doua însă e controlabilă, pe loc. Zicând cuiva: 
„la-ţi patul şi umblă”, e controlabil imediat. Se ridică sau nu se ridică! 


Cărturarii n-au răspuns la această întrebare. Au fost şi de data aceasta corecţi. Nu 
aveau ce răspunde. Ar fi trebuit să spună: Nici una din cele două propoziţiuni nu e 
uşor „de zis“, pentru că pe amândouă le poate zice numai Dumnezeu, pentru că 
numai EI le poate şi împlini. Dar aceasta o spuseseră deja înainte. 


În loc de orice altceva, fără să mai socotească necesară continuarea discuţiei 
teoretice, Mântuitorul s-a întors către ei şi le-a spus: „Ca să ştiţi însă că Fiul 
Omului are putere pe pământ a ierta păcatele”, vă voi oferi o dovadă: ŞI adresându- 
se slăbănogului i-a zis: „Ție îți grăiesc: scoală-te, ridică-ţi patul şi mergi la casa 


ta”. Aceste cuvinte erau controlabile. Nu mai era ca atunci când zisese „lertate îți 
sunt păcatele”. Păcatele nu se vedeau, dacă au rămas sau s-au şters. Acum era 
controlabil: se va ridica sau nu se va ridica slăbănogul? Slăbănogul s-a ridicat. 
Slăbănogul a simţit din nou forța în muşchii săi, în corpul său, şi-a simţit corpul 
restabilit, vindecat, înnoit, s-a ridicat, a ieşit afară uluit de ceea ce 1 se întâmplase, 
învăluit în entuziasm, încât l-a văzut toată lumea, şi „slăveau toţi pe Dumnezeu”. 


Singura reacție a mulțimii care a asistat la minune, poate chiar şi a cărturarilor, a 
fost aceea de supunere la eveniment, prin singurul comentariu care s-ar mai fi putut 
face: „Niciodată n-am văzut asemenea lucruri!” 


Noi să ne mai oprim totuşi asupra câtorva detalii. În primul rând să observăm cum 
s-a introdus Mântuitorul când s-a adresat cărturarilor: „Ca să ştiţi că Fiul Omului 
are putere pe pământ a ierta păcatele”. Deci, ceea ce urma, se făcea pentru ei, 
pentru a-l informa despre EI, pentru a-i face să ştie. Şi cum 1-a făcut să ştie? 
Vindecând pe paralitic în faţa lor. Prin vindecare şi-a justificat dreptul de a ierta 
păcatele. Era ca şi cum le-ar fi zis: Vedeţi, dacă am putut să vindec pe acest 
slăbănog, înseamnă că am avut dreptul să zic şi: „iertate îţi sunt păcatele“. E logic? 
Desigur. E o probă prin fapte. Mântuitorul niciodată n-a ezitat să-şi probeze 
afirmaţiile prin fapte. 


Să ne amintim: după înviere s-a lăsat pipăit de Toma: „Puneţi degetele tale în 
coasta Mea şi în mâinile Mele, şi vezi urmele cuielor şi rănilor şi convinge-te că Eu 
sunt“. L-a lăsat să se convingă prin fapte. Aşa procedează şi acum cu cărturarii: în 
convinge prin faptă că avea dreptul să ierte păcatele. 


De aici va veni şi concluzia ultimă, aceea care, de fapt, îl interesa cel mai mult pe 
lisus Hristos, atât pentru contemporani, cât şi pentru a fi transmisă viitorimil. 


Să revenim la întrebarea din gând a cărturarilor: Cum de iartă Acesta păcatele, 
când aşa ceva nu are dreptul să facă decât Dumnezeu? Dacă numai Dumnezeu avea 
dreptul de a ierta păcatele, şi dacă Iisus a iertat şi EI păcatele şi a demonstrat prin 
vindecarea slăbănogului că putea face o minune vizibilă, pentru ei chiar mai mare 
decât aceea a iertării păcatelor, însemna că era Dumnezeu! 


Aceasta era lecţia pe care a vrut s-o dea cărturarilor şi celorlalți de față. Să le 
demonstreze printr-un argument material, controlat de ei, cu ochii lor, că era 
Dumnezeu. “Dacă e adevărat, cum spuneaţi voi şi cum spune Scriptura, că numai 
Dumnezeu are dreptul să ierte păcatele, atunci iată Eu am făcut aşa ceva în faţa 
voastră. Înseamnă că trebuie să recunoaşteţi că sunt Dumnezeu sau că oricum, sunt 


de la Dumnezeu. Altfel cum aş fi putut face minunea? Chiar voi aţi spus că numai 
Dumnezeu poate face anumite lucruri? 


Ne aflăm deci în faţa unei demonstraţii logice. Ea vine anume să ne pregătească 
sufleteşte pentru marea demonstraţie pe care Mântuitorul ne-o va face la capătul 
acestei perioade a postului: învierea Sa din morţi. 


Evanghelistul spune că mulţimea „slăvea pe Dumnezeu”, după ce l-a văzut pe 
paralitic umblând şi bucurându-se din nou de viaţă. Să fie şi pentru noi, auzind 
această întâmplare, un prilej de a slăvi pe Dumnezeu. 


Mai târziu, aşa cum am mai spus chiar astăzi în vorbirea noastră, completând 
Vechiul Testament cu o învăţătură nouă, lisus va da apostolilor şi printr-înşii şi 
urmaşilor lor, episcopilor şi preoţilor, puterea de a ierta în numele lui Dumnezeu, 
pentru a face înţeleasă, vizibilă, ştiută, iertarea care, înainte, rămânea cunoscută 
numai lui Dumnezeu sau celor cărora le-o descoperea El. Dar despre aceasta vom 
vorbi altă dată în chip special. 


Cuvânt rostit în catedrala din Sibiu, în anul 1985 


A Il-a sau a III-a zi de Paşti - Dumnezeu este viaţa. Viaţa este de la Dumnezeu 
(I Ioan 1, 1-4) 


Epistola I-a a Sfântului loan, ca şi Evanghelia sa, foloseşte un stil metaforic şi 
conţinutul ei este profund, teoretic, în mare măsură abstract, parcă ar fi adresată nu 
unor credincioşi de rând, ci unor intelectuali rafinaţi, obişnuiţi cu o gândire în care 
termenii tehnici sunt socotiți cunoscuţi. Epistola, ca şi Evanghelia, probează că 
creştinismul n-a venit să limiteze capacităţile minţii omeneşti, ci, dimpotrivă, să le 
stimuleze şi să le folosească în gradul cel mai înalt. 


Sfântul loan defineşte în această Epistolă pe Dumnezeu prin două metafore: 
„Dumnezeu este lumină” (| loan 1, 5) şi „Dumnezeu este iubire” (4, 8). Dar înainte 
de aceasta, spre a nu se crede cumva că e vorba de definiţii panteiste, el îl descrie 
ca viaţă, personalizându-L. Dumnezeu este persoană. Este Cineva care există ca 
atare, cu care se poate deci dialoga, care gândeşte, simte şi comunică. Despre 
Acesta scrie Sfântul loan că e „Cel ce este de la început” (| loan 2, 13) şi 
precizează că e vorba de Tatăl (| loan 2, 13). Dar Tatăl n-a fost niciodată singur. 


Geniala definiție a raportului dintre Tatăl şi Fiul din cap. 1 al Evangheliei Sale e 
prezentată aproape în aceiaşi termeni şi în întâia epistolă: „La început era Cuvântul 
şi Cuvântul era la Dumnezeu şi Dumnezeu era Cuvântul”, din Evanghelie, capătă 
în Epistola I-a următoarea formă: „Ce era de la început, ce am auzit, ce am văzut 
cu ochii noştri, ce am privit şi mâinile noastre au pipăit despre Cuvântul vieții 
aceea vă vestim. Şi Viaţa s-a arătat şi am văzut-o şi mărturisim şi vă vestim Viaţa 
de veci, care era la Tatăl şi s-a arătat nouă“ (| loan 1, 1-2). 


Aşa cum în Evanghelie spusese: „Şi Cuvântul trup s-a făcut şi a locuit printre noi“ 
(1, 14), şi aici precizează că ei, contemporanii evenimentului. „L-au văzut, L-au 

pipăit”. In Epistolă însă Apostolul arată că EI, lisus, „s-a arătat” ca „viaţă”, şi nu ca 
orice fel de viaţă, ci nemuritoare, veşnică. 


Dacă privim cu un minimum de atenţie textul din epistolă, vedem că Sfântul loan 
avea în vedere acea viață care trecuse prin moarte şi biruise moartea, căci 
pomeneşte de „pipăirea cu mâinile”, fără îndoială având în gând întâmplarea cu 
Toma de după înviere. 


lisus s-a manifestat ca viaţă, fiindcă „exista de la început“, fiindcă era izvorul 
VIEţII, a vieţii de care ne împărtăşim şi noi. Prin aceasta „împărtăşirea noastră este 


cu Tatăl şi cu Fiul Său lisus Hristos“ (I loan 1, 3). Spre a nu rămâne cineva cu 
ideea că ar fi vorba doar de o Doime, deoarece el era preocupat aici să precizeze 
raporturile dintre Tatăl şi Fiul, Sfântul loan afirmă în mod expres, după ce 
defineşte pe Duhul ca fiind „adevărul”: „Trei sunt care mărturisesc în cer: Tatăl, 
Cuvântul şi Sfântul Duh şi aceşti trei Una sunt” (loan 5, 7). 


Textul ioanic din această pericopă precizează deoființimea Fiului cu Tatăl şi faptul 
că împreună sunt viaţă şi că, prin urmare, orice viaţă de aici vine: „Dumnezeu ne-a 
dat viaţă veşnică” (| loan 5, 11), spune Sfântul loan cuvânt cu cuvânt, fiindcă odată 
primită, viaţa este nemuritoare, aici şi apoi dincolo. 


Problema apariției vieţii nu şi-a găsit încă o altă explicație coherentă, în afara celei 
prin creaţie, dar toate sunt presupuneri şi sunt puse în condiții de durată practic 
neverificabile. 


lată ce scrie savantul Francois Jacob (La logique du vivant, 1970, p.329-330): 
„Timpul şi aritmetica se opun faptului că evoluția s-ar datora exclusiv unei 
succesiuni de microevenimente, a unor mutații survenind fiecare la întâmplare. Ca 
să extragem dintr-o ruletă, una după alta, subunitate cu subunitate, fiecare din cele 
vreo sută de mii de lanţuri proteice care pot alcătui corpul unui mamifer, trebuie un 
timp care depăşeşte cu mult durata atribuită sistemului solar“ (la Alfred Kastler, 
Această stranie materie, Ed. politică, Bucureşti, 1982, p.238-239). Mai precis e 
chiar fizicianul Alfred Kastler: „Nu există nici o nădejde să se explice apariția 
VIEŢII ŞI evoluţia sa doar prin singurul joc al forţelor hazardului. Alte forţe intervin 
aici“ (p.239). Dintr-o astfel de gândire generală, Kastler ajunge la ideea de cauză şi 
finalitate şi, evident, la aceea de program. Ori, programul cere programator. „Dacă 
observaţia răbdătoare a faptelor biologice impune minţii ideea că un organ al unei 
fiinţe vii - ochiul sau stomacul — se află aici pentru a îndeplini o funcție, pentru a 
sluji un scop, de ce să se respingă această idee şi să se refuze a se vorbi de finali- 
tate?... În fond voi merge chiar până la a spune că nu este neraţional să 
recunoaştem existența unui „proiect“ sau “program “ în faptele lumii fizice 
neînsuflețite“ (p.240). 


Savantul Steven Weinberg, într-o carte de îndrăzneață analiză şi descriere a 
„Primelor trei minute ale universului“ (Buc. 1984), îşi declară o anumită com- 
petență numai până la prima secundă, când a avut loc „marea explozie inițială“ 
(Big Bang). Mai înainte de aceasta nici prin calcule nu se poate merge. Și chiar şi 
la aceasta „nimeni nu era acolo ca să vadă“ (p. 163), iar o repetiție nu mai e 
posibilă în nici un laborator. 


Noi credem, aşadar, şi nu ne simţim contrazişi de fapte sau de raționamente care 
ne-ar putea proba contrariul, că viaţa vine de la Dumnezeu. Nimeni până azi, pe 
altă cale, n-a putut trece de presupuneri, deşi oamenii de ştiinţă au dorit 
întotdeauna să afle cum a fost, încercând să găsească un răspuns care, eventual, să 
fie altul decât cel religios. 


Oneşti, ei descriu faptele şi granița până la care pot merge, chiar dacă nu trag 
concluzii care s-ar impune dacă nu pe cale pozitivă, măcar prin absenţa răspunsului 
pozitiv despre auto apariția vieţii. Ei spun de obicei: „deocamdată" am ajuns aici. 
În rest, să mai aşteptăm. Foarte bine că pot aştepta. Credincioşii nu pot aştepta, nici 
nu vor să aştepte. Fi, dincolo de credinţa pe care o au de la început, trag concluzii 
şi din faptul că ea nu le este contrazisă, chiar dacă nu e afirmată de rațiune şi de 
ştiinţă. 


Adesea, unii dintre oamenii de ştiinţă, ca şi filosofii, îşi irosesc vieţi întregi ca să 
găsească posibilităţi şi căi de a ocoli răspunsurile simple. Vezi tomuri imense în 
care tot efortul pare a fi îndreptat spre a complica, a ascunde, a întrebuința analogii 
sau concepte fără sens în ele înşile, numai ca să nu se pronunţe cu privire la 
întrebările simple, îşi sofistichează sistemele şi le încifrează sub denumiri ca Sine, 
Fiinţă, Metafizică etc. şi, în cele din urmă, nu răspund nici măcar la întrebarea cea 
mai simplă a unei bunici de la ţară. 


Cu toate acestea, credincioşii încearcă Să citească şi aceste texte, obscure cu 
bună ştiinţă, şi să scoată şi din ele cât se poate pentru a-şi hrăni sufletele avide 
de cunoaştere. Căci credinciosul nu e neapărat unul care ştie tot şi care nu mai 
are nevoie de nimic. El ştie în mare ceea ce îl salvează de la anarhia de gând şi 
de simţire şi, mai ales, de la anarhia morală, dar are mereu nevoie de tot mai 
multă Ştiinţă, de tot mai largă cunoaştere, ca să se împlinească, să-şi confirme şi 
să-şi adauge ceea ce ştie prin credinţă. 

Are dreptate un cercetător al religiei care spune: “Nu e deloc obligatoriu ca 
propovăduitorii dogmelor religioase, filosofii de orientare mistică, ori chiar simplii 
credincioşi să fie ignoranţi în problemele ştiinţei. Dimpotrivă, mulţi dintre ei s-au 
aflat pe culmile ştiinţei şi culturii epocii lor. Nici teologii din zilele noastre nu 
încearcă să conteste cuceririle fundamentale ale ştiinţei. Ei se străduiesc să implice 
ştiinţa în susținerea concepțiilor religioase, bazându-se pentru aceasta pe unele 
particularităţi ale procesului de cunoaştere“ (V.N. Serdakov, Iluzia binelui. 
Valorile morale şi credinţa religioasă, trad. Elena-Maria Florescu, Cuv. înainte şi 
controlul traducerii Octavian Cheţan, Ed. politică, Bucureşti, 1-988, p.35). 


Aşadar, după credinţa noastră, Viaţa vine de la Dumnezeu. Dumnezeu este autorul 
nu numai al vieţii, ci şi al lumii. Tot pornind de la judecăţi logice, creştinii au 
inventat raționamente de tipul parabolei, despre care cu greu ar accepta că nu sunt 
elocvente. 


Se zice, de pildă, că doi profesori, buni prieteni, aveau o dispută aprinsă despre 
originea universului. Unul susţinea că universul a apărut de la sine, dintr-o 
materie preexistentă care s-a organizat încetul cu încetul, fără să fie creată de 
nimeni. Celălalt susţinea că a fost creat de Dumnezeu, deoarece nimic 
preexistent nu se justifică logic şi nici organizarea datorată hazardului nu poate 
duce la forme logice, coherente. Ca ceva să existe, trebuie să aibă un creator. 
Din nimic nu poate apare nimic. Nici un obiect nu se poate mişca de la A la B 
fără să fie mişcat de Cineva. Dar celălalt nu putea accepta aceste lucruri, 
deoarece, spunea, nu pot fi demonstrate experimental. Sunt doar afirmaţii 
teoretice. 


Trecând în bibliotecă, gazda i-a- scos din raft o carte prețioasă. „Cine a Scris- 
02“, a întrebat profesorul vizitator. „Nimeni”-, a răspuns gazda. „Colega să fim 
serioşi!” - „Dar sunt foarte serios. 


Aveam pe masă o sticlă de cerneală. Sticla s-a răsturnat, pe masă erau nişte 
hârtii şi, deodată, din cerneala răsturnată, pe hârtii a apărut cartea aceasta!” 
Celălalt a rămas tăcut. A înţeles. A fost aproape de prisos când gazda a 
continuat: „Am răspuns după principiile tale. Le-am aplicat experimental. Şi 
iată că acum nu le mai crezi. Cam aşa a fost şi cu originea universului. Tot aşa 
mi-a sunat şi mie „nimeni” al tău!” Şi a mai adăugat: Ca să pot crede că totul a 
apărut la întâmplare, ar trebui să umplu o căciulă cu litere, să le amestec bine şi, 
răsturnându-le pe masă, să obţin Divina Commediel Sau, am adăuga noi, 
Luceafărul. Sau măcar o strofă. Sau măcar un vers! 


Şi de ce n-ar fi experimental faptul că un corp nu se poate mişca singur de la A la 
B? Cine poate proba experimental contrariul? Cine ar putea spune că acestea nu 
sunt argumente care au logica lor, greu de combătut? Pe cât de greu de combătut, 
pe atât de uşor de înţeles. 


Dar Sfântul loan mai precizează: „Cel ce are pe Fiul, are Viaţa“ (I loan 5, 12), aici 
cuvântul viaţă însemnând desigur „viaţă“ în sensul în care Scriptura descrie mân- 
tuirea. Cine nu crede în Fiul nu se mântuieşte. Aşadar, mărturisind credinţa în Fiul, 


mărturisim credinţa în viaţă. Aşa cum sfânt este Dumnezeu, sfântă este şi viaţa. Ea 


ne-a fost dată spre bucurie şi, cum spune tot în această Epistolă Sfântul loan, 
pentru „ca bucuria noastră să fie deplină “ (| loan 1, 4). 


Cine dar ar putea avea dreptul să curme viaţa dată de Dumnezeu, viaţa care este 
Dumnezeu. Cel ce omoară este ca un ucigător de Dumnezeu. Nimeni până azi n-a 
creat viaţă. Viaţa se naşte din viaţă, din Dumnezeu. Cine ia viaţa, adesea plăteşte 
cu viaţa. Viaţa altuia e ca şi viaţa ta. 


Într-unul din textele sale manuscrise, Eminescu spunea: „Eu, tu, el - acelaşi lucru“. 
Luând-o altuia, e ca şi cum ţi-ai lua-o pe a ta. Tot aşa cum luându-ţi-o pe a ta, e ca 
şi cum ai lua-o pe a altuia. De aceea sinuciderea se plăteşte în faţa lui Dumnezeu ca 
şi crima, cu pierderea mântuirii. Ba chiar mai mult, căci de o crimă te mai poţi 
pocăi, dar de sinucidere nu te mai poţi pocăi. Uneori crima se pedepseşte pe loc, 
venind ca o autopedepsire fără apel, tocmai pentru că îndrăzneala curmării vieţii 
cuiva e păcatul cel mai mare. E păcatul împotriva Dătătorului vieţii. A da viaţă e în 
puterea exclusivă a lui Dumnezeu. E marele miracol. E ceea ce nu poate fi pus în 
discuţie. E ceea ce nu ne aparţine nouă, indivizilor, a decide dacă să fie sau să nu 
mai fie. 


Spuneam că uneori curmarea vieţii cuiva se pedepseşte pe loc cu aceeaşi pedeapsă 
şi, adesea, ea vine ca o autopedepsire. Vorba românească, care zice: Cine dă, lui îşi 
dă, e adevărată şi în situaţia inversă: Cine ia, lui îşi ia! 


Se zice că trei pădurari au pornit la pădure încărcaţi cu uneltele de care aveau 
nevoie, topoare, fierăstraie, funii şi tot ce mai trebuie în asemenea meserie. 
Ajunşi în pădure s-au aşezat la tulpina unui Stejar bătrân să se odihnească şi să 
mănânce. Făcând loc în scorbura stejarului ca să pună acolo vasele cu apă la 
răcoare, au găsit un vas de lut, ascuns cine ştie de cine, cine ştie când, pe când 
scorbura va fi fost mai mică şi putrezirea n-o lărgise precum era acum. Uitându- 
se în vas, l-au găsit plin cu monede vechi de aur. S-au bucurat. Apoi s-au sfătuit 
ce să facă cu aurul, cum să-l împartă. Au hotărât să-l împartă între ei în părţi 
egale. Dar înainte de aceasta şi-au zis: „Acum că Suntem bogaţi, să ne veselim. 
Unul din noi să meargă in oraş să aducă mâncare şi băutură. Doi să rămânem 
ici să păzim comoara. După ce ne vom ospăta, o vom împărți şi ne vom întoarce 
acasă”. Au tras la sorţi. Celui ieşit la sorţi i-au dat bani şi a plecat după mâncare 
şi băutură. 


Ce şi-a zis acesta, după ce a cumpărat cele trebuincioase: „De ce să impart eu 
comoara cu dânşii? Mai bine o iau eu toată!” Cumpără o otravă puternică şi o 
amestecă în vin. „Le voi da lor întâi să bea şi vor muri pe loc. Li îngrop şi plec cu 


comoara". 


Celor rămaşi să păzească aurul n-au fost nici ei mai lipsiţi de imaginaţie şi nici 
mai puţin avari. S-au Sfătuit: „De ce să împărțim comoara în trei? Dacă o 
împărțim în doi, ne va veni câte o parte mai mare. Când va veni prietenul 
nostrum cu mâncarea şi băutura să-l omorâm, să-l îngropăm şi gata. Totul va fi 
al nostru". Aşa au şi făcut. 


După ce l-au îngropat a zis unul către celălalt: “Acum să mâncăm, şi să bem şi 
Să împărțim comoara“. Au mâncat, au băut şi... au murit pe loc. Comoara a 
rămas neîmpărțită. Moartea şi-au pregătit-o toţi, singuri. Crezând că omoară pe 
celălalt, s-au omorât pe ei înşişi. 


Aşa se pedepseşte lăcomia după avere, câştigată necinstit. Aşa se pedepseşte 
curmarea vieţii celuilalt. Toţi şi-au pierdut şi viaţa unică de aici, care e mai scumpă 
decât tot aurul din lume, şi viaţa veşnică, aceea care nu mai poate fi răscumpărată 
prin nimic şi niciodată. 


Să celebrăm deci minunea vieţii! Să ne plecăm cu evlavie în faţa sfinţeniei vieţii! 
Să cinstim pe „Dătătorul de viaţă““, Domnul pe care îl mărturisim aşa în Simbolul 
credinţei. 


Să rugăm pe Dumnezeu să înlăture din viaţa omenirii şi a lumii de EI creată, tot 
ceea ce le ameninţă, să ne facă parte de „bucuria deplină“ pe care ne-a sortit-o 
dintru început. 


Despre rugăciune în orice zi a anului - Doamne, învaţă-ne să ne rugăm... 


Rugăciunea e modul nostru de a sta de vorbă cu Dumnezeu. Vorbind şi între noi, 
ne adresăm şi noi cereri unii altora, dar acestea sunt rugăminți. Rugăciuni îi 
adresăm numai lui Dumnezeu şi celor binecuvântaţi de EI a fi mijlocitori: Maicii 
Domnului, îngerilor şi tuturor sfinților. 


Cuvântul rugăciune are din cele mai vechi timpuri sens sacru, de convorbire sfântă, 
de recunoaştere a unei distanţe, a unei diferenţe calitative între cel ce se roagă şi 
Cel ce primeşte rugarea. 


Cuvântul presupune recunoaşterea existenţei lui Dumnezeu, ca persoană, cu care se 
poate dialoga, care aude şi care răspunde când vrea, cui vrea, potrivit unor criterii 
cunoscute în chip absolut numai de EI, dar din care o parte ne-au fost dezvăluite şi 
nouă prin lisus Hristos. Cel care se roagă crede. Cel care nu ştie de crede ori nu, 
dar se surprinde adresând în gând un crâmpei de rugăciune, la bucurie ori la necaz, 
acela crede. Dacă n-ar crede, rugăciunea ar fi o absurditate. Ar fi vorbire de unul 
singur, monolog fără sens sau dialog absurd. Despre cei care vorbesc fără 
interlocutor, zicem de obicei că nu-s în toate minţile. Pe cel ce se roagă, îl salvează 
de la această acuzaţie credinţa lui neîndoielnică în existenţa personală, nevăzută 
dar prezentă, a interlocutorului, a lui Dumnezeu. 


Rugăciunea e ieşire din singurătate. Din acea singurătate existenţială, în care ne 
aflăm atunci când ne trezim faţă în faţă cu cosmosul lipsit de viaţă din jurul nostru, 
mai durabil decât noi, care ne ameninţă cu înghițirea în elementele lui moarte, cu 
descompunerea într-o existenţă în care de fapt noi nu mai existăm. 


Rugăciunea e ieşire din spaimă. Din acea spaimă de nimic care ne deconcertează şi 
ne aruncă în cea mai dezolantă dintre tristețile fără leac pământesc. Rugăciunea e 
smerenie, pentru că recunoscând pe Altul mai mare ca noi, ieşim din egoism. 
Rugăciunea e intrare în comuniune cu un interlocutor spiritual care există veşnic, 
care e însăşi Existenţa, izvorul şi creatorul ei: „Ei sunt Cel ce sunt“, şi care ne 
garantează şi nouă veşnicia. Şi, în afară de aceasta, ne garantează existenţa Sa, 
dând sens vieții de pe pământ şi faptului că, chiar dacă trupul ni se descompune în 
elementele din care a fost alcătuit, intrând într-o veşnicie materială, avem un suflet 
care îşi urmează legile lui de existenţă, spirituală, nemuritoare. 


Rugăciunea este recunoaşterea şi afirmarea existenței Partenerului spiritual, şi 
intrarea în sistemul Lui de existenţă, pe care îl acceptăm şi ca sistem al nostru şi, 
în felul acesta, ne integrăm întreaga noastră viaţă în acest sistem. Recunoscându-ne 


Partenerul, şi în Partener Creatorul, Tată, pe Dumnezeul nostru, dialogul cu EI e nu 
numai obligatoriu şi necesar, ci reconfortant şi liniştitor. ÎI chemăm în viaţa noastră 
ŞI EI vine. Avem încredințarea că vine, pentru că adesea îl simţim, fie când a venit, 
fie după aceea. Avem încredințarea că vine, pentru că avem credinţa că este. Avem 
credinţa că este, pentru că îl vedem în tot ce există, în noi şi în jurul nostru. 


Dialogul cu Dumnezeu e firesc, tot aşa cum sunt fireşti şi convorbirile dintre noi 
oamenii. Noi ne ajutăm unu pe alţii, ne învăţăm unii pe alţii, ne dăm sfaturi, ne 
împlinim destinele în convieţuirea socială, depindem unii de alții, creăm bunuri 
printr-un sistem de diviziune a muncii, aşa încât ne folosim unii de realizările şi de 

munca altora. Dumnezeu, fiind Creatorul nostru, Cel ce ne-a dat viaţa şi ne-o 
veghează prin Provindenţa Sa, este şi El implicat în destinele noastre. Şi nu e oare 
drept să fie consultat, să fie rugat să mai intervină ici şi colo, şi să corecteze ceea 
ce noi, prin voinţa noastră sau prin anumite determinări omeneşti, am făcut să nu 
iasă socoteala tocmai bună? 


Se pot pune, pe bună dreptate, unele întrebări. De pildă: Dumnezeu vede şi fără 
să-I spunem noi ce trebuie de făcut şi de corectat, de ce nu intervine fără să fie 
rugat? Şi de ce lasă unele lucruri să se desfăşoare pe căi care nu corespund 
ordinii dorite de EL, şi adesea nici intereselor oamenilor? 


Dacă ne aducem aminte că Dumnezeu ne-a creat liberi, că ne-a dotat cu rațiune şi 
cu liber arbitru, cu capacitatea de a alege noi înşine între bine şi rău, spre a face din 
noi funţe libere, nu nişte automate manevrate de voinţa Sa, atunci răspunsul la 
întrebările de mai sus se lămureşte cu uşurinţă. Ştim că suntem liberi. Ne convine 
să fim liberi. Dar nu întotdeauna ne întrebuinţăm libertatea cum ar trebui. Uneori 
nu ne ies socotelile. Uneori în socotelile noastre intervin şi alţii, cum intervenim şi 
noi în ale altora. Uneori ne găsim la răspântii, şi ne vine greu să ne decidem asupra 
direcţiei în continuare. Alteori ni se pare că totul s-a blocat în faţa noastră şi ne 
ameninţă disperarea. Ei bine, atunci, cerem o intervenţie. O cerem şi unii altora. O 
cerem însă mai cu seamă lui Dumnezeu. Să ne descurce. Să ne orienteze. Să ne 
ajute. 


Cei care păstrează neîncetat contactul cu Dumnezeu au şansa unei asistenţe 
permanente. Voința lor liberă, capacitatea de hotărâre e ajutată de lumina 
harului dumnezeiesc, ca să aleagă întotdeauna binele, să nu apuce pe căi greşite, 
de pe care drumul de întoarcere e, după aceea, greu şi anevoios. A cere asistenţa 
lui Dumnezeu e a dori să ne orientăm voinţa, gândirea şi simţirea, în sensul 
celor voite de EL, a Binelui, Adevărului şi Dreptăţii. 


Sfânta Scriptură şi Sfânta Tradiţie în care se află tot ceea ce a crezut Dumnezeu că 
trebuie să ştim, pentru a ne asigura o viaţă fericită pe pământ şi mântuirea veşnică, 
sunt străbătute de la un capăt la celălalt de îndemnul la rugăciuni. 


„Rugaţi-vă pentru pacea Ierusalimului” (Ps. 121, 6), 

„Rugaţi-vă pentru cei ce vă asupresc ” (Matei 5, 44; Luca 6, 28), 

„Rugaţi-vă nu cădeți în ispită ” (Matei 14, 38), 

„Rugaţi-vă neincetat” (1 Tes. 5, 17), 

„Mă veţi ruga şi vă voi asculta ” (leremia 29, 12). 

Însuşi Iisus spune: „Eu voi ruga pe Tatăl, şi EL vă va da un alt Mângâietor” 
(loan 14, 16). 


ie Ma Me a Ma 


Ni se dă încredințarea că pe această cale, prin rugăciune, stăm în directă legătură cu 
Dumnezeu, că numai aşa ÎI avem aproape de noi şi îi reînnoim interesul pentru noi. 
Pentru că prin rugăciune şi noi ne arătăm interesul pentru El. ÎL recunoaştem. Ne 
înscriem, cum spuneam mai înainte, în ordinea spirituală, în sistemul în care EI 
cuprinde universul mare şi universul mic, cosmosul şi pe om. Fără rugăciune, ieşim 
din sistemul Său şi, rămânând afară, nici EI nu ne mai cuprinde în sistemul Său. Ne 
lasă în libertatea noastră absolută, chiar cea fără El. Şi, bineînţeles, EI nu pierde 
nimic. Noi ne lipsim de asistenţa Lui. 


lisus însuşi a fost, cât a fost pe pământ, în contact permanent cu Tatăl prin 
rugăciune (Matei 14, 23; 26, 36; Marcu 1, 33; 6, 46; Luca 5, 16 etc.). Şi ca unul 
prin care ne-a venit descoperirea dumnezeiască, ne-a învăţat şi pe noi cum să ne 
rugăm. 


La întrebarea apostolilor: „Doamne, învaţă-ne să ne rugăm” (Luca 11, 1), i-a 
învăţat rugăciunea „Tatăl nostru“, genială sinteză teologică, şaizeci de cuvinte ce 
cuprind esenţa întregii Dogmatici, de la ontologie la eshatologie, şi esenţa tuturor 
raporturilor posibile şi necesare dintre om şi Dumnezeu. 


Mântuitorul arată însă că această rugăciune trebuie însoțită şi de o transformare 
interioară. EI găseşte cel mai eficace criteriu de control al acestei transformări. Sau 
mai exact, de autocontrol: „Că de veţi ierta oamenilor greşelile lor, ierta-va şi vouă 
Tatăl vostru Cel ceresc” (Matei 6, 14). Şi invers. 


Raportul cu Dumnezeu prin rugăciune tinde nu să dea vreo satisfacție lui Dumne- 
zeu, cu care El nu are ce face; scopul e tocmai transformarea omului dinlăuntru, 
apropierea omului de chipul şi asemănarea cu Dumnezeu. Dacă Dumnezeu are 
atributele de „Lertător", „Bun“, „lubitor”, El nu le exercită automat, la o simplă 


apăsare pe buton, prin cuvânt. Butonul declanşează aprinderea luminii, numai când 
e apăsat de un fascicol de lumină din noi înşine. 


Parafrazând un alt criteriu al Mântuitorului: „Ce vrei să-ţi facă ţie oamenii, 
aceea fă-le şi tu lor“, am putea zice că e tot atât de valabil şi: „Ce vrei să-ţi facă 
ție Dumnezeu, fă tu oamenilor“. E drept că uneori Dumnezeu ne mai dă şi pe 
credit, ne dă în avans, dar trebuie să ştim că aşteaptă întotdeauna să ne plătim 
datoriile. Nu pentru că ar avea nevoie de această plată, ci pentru că plătind-o, ne 
schimbăm noi înşine. Pe Dumnezeu această schimbare îl interesează, nu 
comerţul nostru cu EL. 


Mântuitorul ne învaţă deci cum să ne rugăm. Din exemplul Său şi din ale uce- 
nicilor, aflăm şi alte lucruri în legătură cu rugăciunea. Astfel aflăm că ea trebuie să 
se conjuge cu „privegherea": 


„Privegheaţi şi vă rugaţi” (Matei 14, 38; | Petru 4, 7), şi că trebuie să fie o con- 
vorbire tainică, nu una de paradă; să fie o convorbire serioasă, pe coardele cele mai 
sensibile ale fiinţei noastre, în profunzimile grave ale misterului relaţiei om- 
Dumnezeu: „lar când vă rugaţi, nu fiți ca făţarnicii cărora le place, prin 
sinagogi şi prin colțurile ulițelor, stând în picioare să se roage, ca să se arate 
oamenilor; adevărat vă grăiesc vouă: şi-au luat plata lor” (Matei 6, 5). Ce logică 
şi ce încheiere de bun-simţ lapidar, aproape frizând humorul: Au vrut să-i vadă 
oamenii? - au obţinut ce-au vrut! Atât. l-au văzut oamenii!“ Dar ce folos au din 
asta? 


Despre cum trebuie făcută adevărata rugăciune, Mântuitorul propovăduieşte aşa: 
;; Tu însă, când te rogi, intră în cămara ta şi, închizând uşa, roagă-te Tatălui tău 
Care este în ascuns, şi Tatăl tău, Care vede în ascuns, îţi va răsplăti ţie“. Şi mai 
departe: „Când vă rugaţi, nu spuneţi multe ca păgânii, că ei cred că în multa lor 
vorbărie vor fi ascultați. Deci nu vă asemănaţi lor, că ştie Tatăl vostru cele de 
care aveţi trebuinţă, mai înainte ca să cereţi voi de la El“ (Matei 6, 6-8). 
Dumnezeu vrea doar să vadă încotro înclină voinţa, încotro înclină alegerea 
noastră. Acest lucru trebuie să i-L spunem noi. Aşa şi atât vrea El. Uneori e de- 
ajuns să-i trimitem un singur gând de recunoaştere, de recunoştinţă, de cerere, 
de umilinţă, de comuniune. „Căci ştie” de ce avem nevoie. Acesta e răspunsul la 
întrebarea: de ce să ne mai rugăm dacă EI ştie de ce avem nevoie? Ştie, dar vrea 
Să mai ştie că ştim şi noi despre ştiinţa Lui! 


Tot în categoria învățăturilor cu privire la cum trebuie să ne rugăm, intră şi povaţa 
de a ne ruga „cu credință“. Numai atunci putem dacă, rugându-ne, încetăm de a 


mai face răul. Dacă îl facem în continuare, ne rugăm degeaba (Marcu 12, 40), tot 
aşa cum ne rugăm în zadar dacă nu iertăm (Marcu 11, 25-26). 


Sfânta Scriptură ne arată şi feluritele moduri de a ne adresa lui Dumnezeu: prin 
cuvinte (Luca 11, 1-4), prin cântări (F. Ap. 16, 25) şi în cuget, prin meditație. O 
rugăciune curată eliberează cugetul rău de păcat (F. Ap. 8, 22). 


Rugăciunea presupune, aşadar, îndeplinirea unor condiții, intrarea într-o anumită 
stare. In starea de rugăciune. 


Evagrie Ponticul descrie această stare făcând apel la felul cum a acceptat 
Dumnezeu să stea de vorbă cu Moise în Vechiul Testament. „Când Moise a 
încercat să se apropie de rugul arzător, a fost împiedicat până nu şi-a dezlegat 
încălțămintea picioarelor” (Ieşire 3,2), adică până nu s-a descălţat. Şi Evagrie 
tâlcuieşte: „Până nu s-a dezlegat de orice cuget pătimaş“. Mai departe dezvoltă 
ideea: „Toate câte le vei face pentru a te răzbuna pe fratele care te-a nedreptăţit, îţi 
vor fi spre sminteală în vremea rugăciunii. Rugăciunea este vlăstarul blândeţii şi al 
lipsei de mânie. Rugăciunea este alungarea întristării şi a descurajării“ (Filocalia, 
ed. rom., voi. I, 1946, p.76-77). 


Rugăciunea rezolvă situații de viaţă. Aşază într-o înţelepciune. Motivează bucuria 
în locul întristării care, altfel, rămâne fără leac. Face din om conştiinţa cosmosului, 
pe care îl populează cu lumini care îi dau acestuia consistență şi îl fac să fie 
rațional şi cald, ca o haină de frumuseţe şi de sens, care îl îmbracă pe om, nu care îl 
dezbracă şi îl aşază în faţa neantului, dezarmat şi pustiu. , 


“Dorind să te rogi cum trebuie - zice acelaşi Evagrie - să nu întristezi pe nimeni, iar 
de nu, în deşert alergi“ (Id., p.78). Rugăciunea trebuie să aducă bucurie. Să înlăture 
dezolarea, dezorientarea. Să fie un sens al tuturor, nu numai al celui ce se roagă. Să 
nu mai lase întristare în jurul ei. 


Un sfânt mergea atât de departe încât zicea: „Doamne, cum voi putea fi fericit în 
Rai, când voi şti că unii suferă în iad?“ Nu cunosc dilemă mai adâncă! 


Când vrea să dea exemplu de cum nu trebuie să ne rugăm, Mântuitorul istoriseşte 
pilda Vameşului şi a Fariseului. Fariseul din această pildă este exemplul clasic 
despre felul cum mândria dărâmă toate eforturile de a îndeplini riguros îndatoririle 
ce revin celui mai bun credincios, potrivit normelor morale religioase. Căci Fa- 
riseul din parabolă îndeplinea totul cu rigurozitate, dar şi cu mândrie, judecând pe 
alții, comparându-se, diferenţiindu-se, înălțându-se. 


La întrebarea, când să ne rugăm. Sfânta Scriptură nu pune limite: „Rugaţi-vă 
neîncetat”, spune Sfântul Pavel (| Tes. 5, 17; Rom. 1, 9-10), „Faceţi în toată 
vremea tot felul de rugăciuni şi de cereri” (Efes. 6, 18), „ziua şi noaptea” (| Tes. 3, 
10; II Tim. 1, 3). 


Se ştie că monahii, dintotdeauna, au pus în practică această povaţă a rugăciunii 
neîncetate, ei rostind o rugăciune scurtă, care constă din invocarea numelui lui 
lisus: “Doamne lisuse Hristoase, Fiul lui Dumnezeu, miluieşte-mă pe mine 
păcătosul“. Ea se poate rosti şi în timpul muncii, şi în timpul mesei, şi în mers, în 
orice răstimp de răgaz şi, adesea se automatizează în aşa fel, încât se rosteşte în 
gând şi în timp ce monahul stă de vorbă cu cineva, sau cântă, sau citeşte. Când unii 
din ei mişcă metaniile pe degete, stand de vorbă, e semn că se şi roagă. 


Rugăciunea aceasta nu e numai „specialitatea“ monahilor, ea poate fi rostită de 
oricine poate şi vrea. 


Unde să ne rugăm, e o altă întrebare care se pune în legătură cu rugăciunea. Am 
văzut o recomandare a Mântuitorului de a intra „în cămara ta” (Matei 6, 6). Dar 
aceasta nu înseamnă că numai în cămara ta. Mântuitorul însuşi a fost la templu şi s- 
a rugat. Intră în „cămara” ta, are sensul de a intra în adâncul tău de taină şi acolo a 
te întâlni, în taină, cu Dumnezeu. Cămara aceasta e pururea cu tine. Mântuitorul s-a 
rugat şi în templu, şi singur (Matei 14, 23), şi în loc pustiu (Luca 5, 16). Aşa făceau 
şi apostolii. Se rugau şi în singurătate, şi toți împreună (F. Ap. 1, 14), şi la templu 
(F. Ap. 3, 1;22, 17), şi pe ţărmul mării (F. Ap. 21, 5), cu un cuvânt, peste tot. 


Nu există nici o interdicție de spațiu, tot aşa cum nu există nici o interdicție de 


timp. „În tot locul”, îi scrie Sfântul Pavel lui Timotei (| Tim. 2, 8) şi mereu (1 Tes. 
9 EA A 


La întrebarea: ce să-i cerem lui Dumnezeu prin rugăciunea noastră, nu trebuie să 
ne dea nimeni răspunsul: ştim noi înşine, întotdeauna, ce să-l cerem. Atât doar că, 
uneori, putem abuza, devenind egoişti prin cererile noastre; uitând să mai şi 
mulțumim pentru cele ce ni s-au dat, şi uitând că nu suntem doar noi pe lume şi că 
nu doar nouă ni se cuvine totul. 


Suntem învăţaţi de Sfânta Scriptură şi de Sfânta Tradiţie să facem rugăciuni pentru 
noi (Evrei 13, 8), pentru alții (F. Ap. 8, 24; Efes. 1, 16; Filip. 1, 4; Colos. 1,9; 1 
Tes. 1, 2), să exprimăm cereri şi dorinţe (Efes. 6, 18), să mulţumim şi să mijlocim 
pentru cei ce ne vatămă şi ne prigonesc (Matei 5, 44; Lucâ 6, 28), să ne rugăm să 
nu intrăm în ispită (Luca 2, 40, 46), să cerem totul în numele lui lisus (loan 14, 13; 


15, 7; 16; 16, 24) şi să cerem şi altora rugăciuni pentru noi, cum făcea permanent 
Sfântul Pavel (Rom. 15, 30; II Cor. 1, Il; Col. 4, 3; 1 Tes. 5,25). 


Sfântul Iacov scrie: „Este vreunul din noi în suferință? Să se roage. Este cineva cu 
inimă bună? Să cânte psalmi. Este cineva bolnav între voi? Să cheme preoții 
Bisericii şi să se roage pentru el, ungându-l cu untdelemn în numele Domnului. Și 
rugăciunea credinţei va mântui pe cel bolnav şi Domnul îl va ridica şi de va fi făcut 
păcate se vor ierta lu” (Iacov 5, 13-15). 


Toate cărţile noastre de slujbă sunt cărţi de rugăciune. Viaţa creştină se exprimă 
prin rugăciune, prin legătura cu Dumnezeu pe această cale. Rugăciunea este 
semul credinţei. 


Duhul Sfânt s-a pogorât peste apostoli când se aflau împreună în rugăciune (F. Ap. 
4, 31). Rugăciunea trebuie însă completată cu fapta cea bună. Fapta adevereşte 
credința, cuvintele şi sentimentele prin care e mărturisită. Fără fapte, credinţa 
mărturisită prin cele mai alese cuvinte şi sentimente, rămâne fără efect mântuitor. 


Teolog tranşant, fără să se piardă în amănunte şi nuanţe uneori derutante, Sfântul 
Iacov e în această privinţă categoric şi grav: „credinţa fără fapte e moartă” (Iacov 
2, 26). 


Când se ocupă în chip special de aceasta, şi Sfântul Pavel e tot atât de limpede. E 
de ajuns să ne reamintim Imnul dragostei din Epistola I către Corinteni, cap. 13. 
Ceea ce scrie acolo despre credinţa fără dragoste, e de-a dreptul un înspăimântă- 
tor izvor de dileme. Norocul e că totul e doar o teoretizare şi metaforizare a ceea ce 
în realitate nu mai poate exista: o astfel de credinţă care să mute munţii din loc, şi 
adevărata speranţă nici n-ar putea exista fără să fie dublate şi de dragoste! 
Adevărata credinţă e adevărată numai conjugată cu fapta. 


Să mai adăugăm totuşi un cuvânt despre rugăciune. Fa trebuie să fie convorbire 
vie, conştientă. Să nu devină rutină. O rugăciune de rutină este aceea care se citeşte 
de pe o carte fără să 1 se rețină înţelesul. Simpla citire, fără trecerea cuvintelor prin 
inimă şi prin minte, cu greu ar putea fi considerată rugăciune. Ba, uneori, cuvin- 
tele citite sau auzite, dacă nu devin ale tale, te împiedică de la adevărata rugăciune. 


De aceea cineva a zis o vorbă de duh, dar nu lipsită de sens, despre unele locuri de 
rugăciune. „E atâta rugăciune aici, că n-ai timp să te rogi!“ Se va fi aflat într-un loc 
în care se practica o rugăciune formală, în grabă, fără să se dea credinciosului 
răgazul meditaţiei. Tot dintr-o astfel de experienţă va fi ieşit şi vorba: „Tipic, tipic, 


şi la inimă nimic“, adică rostiri după tipic, cu încredințarea că prin respectarea 
tipicului ţi-ai şi făcut datoria faţă de Dumnezeu. Datoria ţi-o faci numai atunci 
când, din respectarea tipicului, rămâne ceva şi în inimă, adică o schimbare, o 
apropiere de Dumnezeu, o schimbare a atitudinii faţă de aproapele, renunţarea la 
egoism, la mânie, la ură, la bârfeală, la păcat. 


Rugăciunea trebuie să te lumineze. E ca şi cum te-ai pune la priză cu Dumnezeu; te 
luminezi şi te încălzeşti. Altfel, spui formule care sunt ale altora. Numai când 
formulele devin ale noastre, ele devin adevărată rugăciune. 


Textele sfinte ale rugăciunilor sunt menite să ne ajute să găsim cuvintele cele mai 
potrivite sufletului nostru şi să ne oprim cu osebire, asupra acelor care parcă ar fi 
ale noastre, parcă le-am fi scris noi. Dacă trecem prin cuvinte cu uşurătate, cu 
indiferenţă, fără participare, Sfinții Părinţi spun că suntem ca o moară care macină 
grâu străin! 


Uneori ni se pare însă că Dumnezeu nu ne ascultă rugăciunile, deşi ne rugăm cu 
cuget curat. Ba chiar ni se pare că face împotrivă. Uneori face într-adevăr 
împotrivă. Atunci e semn că, totuşi, cugetul nostru n-a fost curat. 


Îmi povestea cineva odată: “M-a supărat oarecare. Şi m-am pus pe citit Psaltiri”. 

În popor există credinţa că citirea Psaltirii, ca pravilă la vreme de necaz, sau la 
împrejurare de duşmani, duce la lămurirea situaţiei. Cel care te necăjeşte se 
linişteşte; cel care te duşmăneşte îşi schimbă gândurile. Când e numai atâta, e 
foarte bine. Și e cu atât mai bine, cu cât lectura Psaltirii aduce şi în sufletul celui 
ce o citeşte, sentimente de umilinţă duhovnicească, de răbdare, de încredere în 
Dumnezeu. 


Dar uneori Psaltirea se citeşte şi cu gând - mărturisit sau nemărturisit - ca 
Dumnezeu „să aleagă intre mine şi duşman“, cu alte cuvinte, să-l pedepsească. 
Uneori, la unui mai împietriți la inimă, gândul merge până la a dori moartea celui 
„pus la rugăciuni“. E o mentalitate păgână, anticreştină, rea. Se întâmplă însă în 
asemenea cazuri că celui ce face astfel de rugăciuni, răul dorit altuia se întoarce 
chiar împotriva sa. 


Cel care mi-a relatat o astfel de situaţie, mi-a mărturisit: “După ce am citit de 
câteva ori Psaltirea, necazurile mi s-au înmulțit. Citisem cu gând rău. Ca pe o 
vrăjitone. Abia după ce m-am spovedit mi s-a luminat cugetul şi mi-a venit 
liniştea. M-am împăcat şi cu cei pe care voisem să-i aranjez!“ 


Nici nu se putea întâmpla altfel. A voi să faci din Dumnezeu un instrument al 
pornirilor tale rele sau al opacităţii tale, socotind că eşti onest, e o dovadă de mare 
îngustime de minte. Cum să-ţi asculte Dumnezeu astfel de rugăciuni? 


Dar spunem că uneori pare că Dumnezeu nu ne ajută nici atunci când Il rugăm cu 
bună cucernicie şi cu decenţă. Pe moment pare că nu ne ajută, dar descoperim după 
aceea că ne ajută. 


În apele oceanului s-a scufundat odată un vapor. A scăpat cu viaţă un singur 
călător. Folosind o barcă de salvare s-a lăsat în voia valurilor, în voia lui 
Dumnezeu. Nu putea şti dacă vâslind, se apropie sau se depărtează de o posibilă 
insulă, pe care nu o vedea nicăieri. Într-un târziu barca a ajuns la un țărm. Era 
noapte. A tras barca la mal şi a pornit cu grijă spre interior. Nu ştia ce era: o 
insulă, un continent! Cu locuitori? Fără? Cu animale sălbatice? Fără viaţă? 
Avea în buzunar o cutie de chibrituri. A făcut un foc de vreascuri şi ierburi, l-a 
întreținut mereu până dimineaţa când, la lumina zilei, a constatat că era pe o 
insulă nelocuită. Părea a fi populată totuşi de animale sălbatice. Și-a construit o 
colibă şi grija lui cea mai mare a fost să nu lase focul să i se stingă nici ziua, nici 
noaptea. A locuit acolo ani în şir. Se ruga lui Dumnezeu să-l descopere vreo 
corabie care ar trece pe acolo, dar se vedea că zona nu era navigabilă. Într-o 
noapte, după ce alergase să prindă ceva vânat, obosit, a adormit un Somn greu. 
S-a stârnit un vânt puternic şi focul lui mic, alcătuit din jar acoperit cu ştiinţa 
dobândită de-a lungul anilor, răscolit, i-a aprins coliba, transformând-o într-o 
vâlvătaie. A sărit ca ars, a încercat Să stingă flăcările, dar coliba a ars toată 
ridicând spre înălțimi o lumină mare. Spera să-şi oprească la urmă atâta foc din 
toată lemnăria ce ardea, cât să-l ajute să-şi aibă măcar focul mai departe, pentru 
că chibrituri nu mai avea de mult, Se ruga lui Dumnezeu să-l ajute să-şi salveze 
măcar atâta. Dar spre nenorocirea lui, vântul fu urmat de o ploaie torențială 
extraordinară care îi stinsese până la ultimul cărbune aprins lăsându-l în 
întuneric şi disperare. Nu mai ştia ce i se va întâmpla. Nu mai avea nimic. Totul 
era pierdut. Rugăciunile nu-i fuseseră ascultate. După ce stătu ploaia, adormi pe 
un pat de vreascuri, cu ochii în lacrimi. Dimineaţa se petrecu însă un fapt cu 
totul neaşteptat. ÎI treziră din somn voci de oameni care strigau: e cineva pe aici? 
Se ridică şi răspunse strigând cât îl ţinea vocea: Daa. Aici! Se întâlniră. Erau 
nişte marinar care au văzut focul pe care l-a aprins astă-noapte. Ne-am 
imaginat că e un apel. Am lăsat vaporul în apele navigabile şi am venit cu o 
şalupă. Eşti desigur un naufragiat. Ştiam că insula e nelocuită. Omul izbucni în 
lacrimi. EI crezuse că focul fusese ultima nenorocire pe care i-o trimisese 
Dumnezeu, şi iată că Dumnezeu îi aprinsese focul ca să poată fi văzut şi să fie 
salvat! 


Există multe feluri în care Dumnezeu răspunde rugăciunilor noastre. Uneori chiar 
prin mijloace pe care noi, pentru moment, le considerăm contrariul la ceea ce 
aşteptăm şi la ceea ce am cerut. Naufragiatului acestuia i-a descoperit dimineaţa 
rostul „nenorocirii". Altora nu le descoperă, dar îi lasă să citească singuri, în des- 
tinul lor, răspunsul. Cine se străduieşte să-l găsească, îl găseşte. Rugăciunea ne 
salvează din orice naufragiu. 


Ortodoxia, vameşul şi fariseul în faţa altarului ecumenic 


Textul, ca şi celelalte ale Noului Testament, e vechi şi arhicunoscut. Încă lisus a 
făcut din cei doi, vameşul şi fariseul, două categorii simbolizând, cel dintâi, 
categoria păcătosului smerit şi a smereniei, cel de-al doilea, categoria dreptului 
mândru şi a fățărniciei. lisus l-a apreciat pe cel dintâi, evident, nu pentru că era 
păcătos, ci pentru că s-a smerit. Pentru că şi-a recunoscut vinovăția. Pentru că a 
cerut milostivirea lui Dumnezeu. Pentru că nu s-a îndreptățit şi pentru că 1-a spus 
lui Dumnezeu adevărul despre sine. lisus pe acesta ni-l recomandă drept exemplu. 


Dar era oare celălalt chiar opusul vameşului? Nu. Era cu adevărat drept. Şi el îi 
spunea lui Dumnezeu adevărul despre sine. Nu minţea. Tot ceea ce spunea că a 
făcut, făcuse. Chiar şi când spunea că „nu era ca vameşul”, nici atunci nu minţea. 
Şi atunci ce anume nu i-a plăcut lui lisus din rugăciunea fariseului? Să fi spus şi el 
că e păcătos şi să fi cerut iertare? Să fi mimat măcar o falsă smerenie? Dar vrea 
Dumnezeu aşa ceva? Nici vorbă. S-ar putea spune că era orgolios şi îşi atribuia lui 
toată dreptatea, dar nu pare să fi fost aşa, pentru că şi-a început rugăciunea cu 
cuvântul „mulțumesc", deci îl făcea pe Dumnezeu părtaş la victoriile sale morale, 
chiar aşa cum şi trebuie să facă cei care se consideră învingători în lupta pentru 
virtute. 


Mai este şi o altă tâlcuire, comună de altfel: lui lisus nu i-a plăcut purtarea 
fariseului cu vameşul. Fariseul s-a făcut judecătorul vameşului, comparându-se cu 
el şi, judecându-l, a fost mai aspru chiar decât Dumnezeu. 


Dar cine scapă de astfel de comparații? Cine nu trage cu ochiul în dreapta şi în 
stânga, bucurându-se că el e altfel sau în cel mai fericit caz, compătimind făţarnic 
cu cei păcătoşi? 


Tradiţia creştină, de altfel, ne îndeamnă să privim alături şi împrejurul nostru. S-a 
zis: dacă fiecare cade singur, nimeni nu se ridică singur. Aşadar, cheia ar putea fi 
aici: Nu'trebuie doar să privim şi să trecem mai departe, ca preotul şi levitul din 
parabola Samarineanului milostiv, ci să ne oprim, să punem mâna, să-l ajutăm pe 
cel căzut. 


Fariseul nostru virtuos n-a făcut nimic pentru vameşul păcătos. L-a lăsat unde era, 
bucuros că el nu era ca dânsul. 


Cel drept trebuie să se păzească să nu se bucure de căderea altora, nici să fie 
indiferent şi nici să-i părăsească dacă au căzut. Ca la război. Mai ales ca în 


războaiele vechi, când se lupta corp la corp. Orice soldat căzut împuţinează şansa 
de victorie a celor rămaşi să lupte mai departe. In războiul duhovnicesc e tot cam 
aşa. Cu fiecare căzut se fărâmiţează bucuria biruinţei totale a Binelui. 


Cine poate fi bucuros numai pentru sine, când îşi ştie fraţii căzuţi sau în eroare? ŞI 
câte feţe nu are eroarea! Eroare de orientare, eroare morală, adică păcat, eroare în 
credinţă, adică erezie sau schismă. Toate erorile sunt condamnabile, deşi există şi 
erori care nu-l scot pe cel aflat în ele din categoria onestității. Se înşală, dar el 
crede cu adevărat că este pe drumul cel bun, ba chiar pe singurul drum bun. Numai 
când nu va ajunge la ţintă, va vedea şi va recunoaşte că a fost în eroare. Până atunci 
merge înainte cu orgoliul adevărului şi al dreptăţii lui, deşi are de partea lui doar 
orgoliul, fără adevăr şi dreptate. Numai onestitatea singură nu e de-ajuns. 


Suntem datori să cercetăm, nu să ne lăsăm conduşi de onestitatea noastră, care 
poate fi pur şi simplu înaltă părere de sine şi certitudine fără temeiuri. Și proşti 
sunt oneşti! 


Oare dacă ne-am face şi noi un examen, mai întâi ca persoane, apoi ca Biserici, 
folosind aceste două imagini, aceste două simboluri, devenite criterii: vameşul şi 
fariseul, cum ne-am descoperi? Ştim toţi cât e de plină lumea de drepţi mândri, 
dintre aceia care privesc la vameşi cu dispreţ, dar ne excludem pe noi înşine din 
judecată. Să ne cercetăm însă şi pe noi: Stăm smeriţi la uşă, sau mergem ţanţoşi 
în faţă, cât mai în faţă? Și când rostim cuvintele de umilinţă şi smerenie, cel 
puţin din respect faţă de textele liturgice, nu cumva suntem şi atunci în faţă, 
socotind că ne-am făcut datoria? Şi comparându-ne cu alţii pe care îi simțim, în 
ştim şi îi lăsăm în spate, nu ne credem mai buni decât ei? 


“Mulţumesc, Doamne, că nu sunt ca ei“. Ce facem pentru ei. Aceasta este între- 
barea? Aceasta se va pune la Judecată (Matei 25). Cât nu facem nimic, cuvintele 
noastre de smerenie rămân vorbe goale. Citim ce au scris alții. Măcinăm grâu 
străin, iar noi rămânem flămânzi. Spunem lui Dumnezeu rugăciuni solemne, dar 
Marele Judecător fără îndoială va respinge asemenea vorbărie. Ne-o spune 
Iisus, în mai multe rânduri. Trebuie să fim în rugăciune cu fapta, şi cu fapta în 
rugăciune. Rugăciunea e rugăciune, dacă e şi faptă. Fapta bună însă e 
rugăciune şi atunci când nu e rugăciune. 


Şi în calitatea noastră de confesiuni creştine, unde stăm? În spate, smeriți ca va- 
meşul, recunoscându-ne posibile neîmpliniri şi apelând la intervenția lui 
Dumnezeu? Nu. Este evident pentru oricine că ne înghesuim toţi în faţă, rostind la 
auzire: “Mulţumim, Doamne, că nu suntem ca ceilalți“. Facem în aşa fel, încât să 


ne vedem pe noi măcar cu un pas înaintea tuturor celorlalți. In spate toți sunt 
vameşi păcătoşi. 


E adevărat că se aude şi în primele rânduri mea culpa mea, maxima culpa, dar nu 
în numele confesiunii, ci în nume personal. Confesiunea e. o abstracţiune fără 
sentimente şi fără păcate. Ea nu poate fi decât în faţă. În domeniul personal mai 
operează conştiinţa, cu tainele ei. Dar toți ar sări în sus dacă li s-ar cere să 
rostească astfel de cuvinte în numele confesiunii lor. Mea culpa la nivel personal, 
când nu e o declarație formală şi o formă a orgoliului, poate să-şi păstreze sensul şi 
rostul, dar la nivelul şi în numele confesiunii, vorbele par a-şi schimba total 
sensul, devenind injurii şi blasfemii la adresa lui Dumnezeu. Confesiunea nu poate 
greşi. Toate confesiunile sunt papi şi mereu ex cathedra. Poate că şi aici se ascunde 
una din cauzele ritmului de melc, spre a nu zice de rac, al mersului ecumenismului. 


Căci logica cea mai simplă ne arată că nu pot fi toate confesiunile ortodoxe, adică 
drept-credincioase întru toate, în aşa fel încât pretinsul loc întâi, în faţă, să fie 
justificat. Dacă ar fi drept-credincioase, n-ar mai fi atâtea confesiuni, ci ar fi una, 
sfântă, sobornicească şi apostolească Biserică. E drept că oarecare recunoaştere a 
neîmplinirii fiecărei confesiuni e implicită în acceptarea dialogurilor bilateral sau 
multilaterale, sau în cadrul mişcării ecumenice din cadrul Consiliului Ecumenic al 
Bisericilor, dar şi aici gândul secret al fiecărei confesiuni e nu să meargă spre 
ceilalți, să se întoarcă la starea de vameșş care cere iertare, ci să rămână fiecare 
unde se află, aducându-i pe toți la sine. 


Chiar şi în dialog, fiecare începe cu rugăciunea fariseului: “Mulţumescu-ţi Doamne 
că nu sunt ca ceilalți“. 


Să medităm dacă nu cumva parabola aceasta e astfel aplicabilă şi în ecumenism şi 
nu numai în situaţiile individuale, personale. Cum vom ieşi din dilemă? Între 
confesiuni suntem şi noi ortodocşii. Ne cuprindem şi pe noi în rândul celor despre 
care am zis că „nu pot fi toate ortodoxe“? Nu. Pentru că noi nu suntem în faţa 
altarului, ca fariseul, nici la uşă, ca vameşul. Personal ne aşezăm unde ne duce 
mintea. Ca Biserică suntem însă în Altar, cu Cel din Altar, de pe Sfânta Masă, aşa 
cum am fost din zorii creştinismului. Acolo nu ne comparăm. Suntem cum am fost. 
N-am apărut mai târziu şi nu putem intra în rândul celor care îşi caută locul. Îl 
avem dintotdeauna. Acela al dreptei credinţe. Ortodoxie aceasta înseamnă. 


Meditaţie ţinută la Kinshasa, Zair, la lucrările Comitetului Executiv al Consi- 
liului Ecumenic al Bisericilor, 14 martie 1986 


Duminica a III-a dupa Paşti - Cele dintâi martore că Hristos a Înviat - 
Mironosiţele 


Ca şi cuvântul "fariseu", care la origine, în spiritualitatea iudaică, însemna "ales”, 
"deosebit", în sensul cel bun al cuvântului dar care în spiritualitatea creştină a 
devenit simbol al prefăcătoriei sinonim cu "formalist", "lăudăros", "înşelător”, 
"fățarnic", "impostor", fiindcă una zice şi alta face, "mormânt văruit", alb şi curat 
la vedere, dar putred pe dinăuntru, tot aşa cu cuvântul "mironosiţă” trece printr-o 
uşoară tendinţă de a se peioriza şi a însemna femeie care afectează evlavia fără s-o 
aibă cu adevărat. "O mironosiţă dintr-acelea"... auzim adesea cu intenţia de a ni se 
sugera că, în ce mai bun caz se preface a fi evlavioasă, dacă nu cumva e de-a 
dreptul bigotă. Sensul cuvântului e gata să îmbrace înţelesuri aproape contrarii, 
căci bigotul suferă de îngustime de minte, dar nu de lipsă de sinceritate. 


Dacă în cazul fariseului nu mai avem ce face, pentru că chiar fariseii şi-au făcut-o, 
cum se zice, cu mâna lor, acreditându-şi în istorie o definiţie care i-a dezavantajat, 
şi pe care chiar Mântuitorul a folosit-o ca atare ori de câte ori s-a întâlnit cu dânşii - 
poate cu o singură excepţie: Nicodim (loan 3) -, în cazul mironosiţelor se face 
nedreptate atât prototipului istoric, precum şi cuvântului. Cum însă cuvintele îşi au 
destinele lor, ţinând de legi care nu pot fi controlate şi care delimitează până la 
măsuri infinitesimale anumite nuanţe, o asemenea delimitare subtilă s-a operat în 
timp şi cu cuvântul mironosiţă. Ceea ce nu înseamnă că în acest caz n-ar mai fi 
încă posibilă o reabilitare, măcar pentru a păstra cuvântul, în vorbirea biblică, 
sensul lui originar, ceea ce nu mai e posibil cu celălalt cuvânt - fariseu. Cel puţin în 
spiritualitatea creştină. Aici, stigmatizarea prototipului e aspră, categorică şi netă: 


"Pe scaunul lui Moise s-au aşezat cărturarii şi fariseii. Deci - acest deci fără o 
premiză majoră alta decât arătarea numelui lor, ceea ce însemna că numele era deja 
compromis în faţa opiniei publice şi în limbajul curent - roate câte vor zice vouă, 
să păziţi şi să faceţi, iară după faptele lor să nu vă luaţi, căci ei zic dar nu fac. 
Leagă sarcini grele şi cu anevoie de purtat şi le pun pe umerii oamenilor, iar ei 
nici cu degetul nu vor să le mişte. Toate faptele lor le fac ca să fie văzute de 
oameni". 


"Vai vouă, cărturari şi farisei făţarnici, că daţi zeciuială din mentă, din mărar şi 
din chimen şi nesocotiţi cele mai de seamă ale legii: dreptatea, mila şi credinţa. 


Acestea trebuia să le faceţi şi pe acelea să nu le lăsaţi". 


"Povăţuitori orbi, care strecuraţi ţânţarul şi înghiţiți cămila". 


"Vai vouă, cărturari şi farisei făţarnici, că voi curăţiţi partea cea din afară a 
paharului şi a blidului, iară pe dinăuntru Sunt pline de răpire şi de 
nedreptate!..." 


"Vai vouă, cărturari şi farisei făţarnici, că vă asemănaţi mormintelor văruite, 
care pe din afară par frumoase, iar înăuntru Sunt pline de oase de morţi şi de 
toată necurăţia. Aşa şi voi, pe din afară păreţi oamenilor că sunteţi drepți, iar 
înăuntru Sunteţi plini de făţărnicie şi de nelegiuire!" (Matei 23, 3 şi urm.). 


Mironosiţele sunt însă femei evlavioase, onorabile, unele sunt mame, printre care 
şi Maica Domnului. Au luat parte la răstignire, cu sufletele sfâşiate de durere 
pentru nedreptatea ce se făcea unui om sfânt pe care îl iubiseră cu iubire curată, şi 
apoi, potrivit tradiției, s-au dus cu mir la mormânt - mormintele erau săpate 
orizontal în stânci, nu în adâncime ca astăzi, şi erau astupate cu pietre ce puteau fi 
înlăturate - ca să ungă după ritual corpul înfăşurat în giulgiuri albe de pânză. 


"Iar după ce a trecut ziua Ssâmbetei, când se lumina spre ziua cea dintâi a 
Săptămânii, a venit Maria Magdalena şi cealaltă Marie să vadă mormântul", 
scrie Sfântul Evanghelist Matei (28, 1). Sfântul Marcu dă şi mai multe amănunte: 
"Iară după ce a trecut sâmbătă, Maria Magdalena, Maria lui Iacov şi Salomea 
au cumpărat miresme, ca Să meargă să ungă pe lisus. Și în ziua întâia a 
Săptămânii, foarte de dimineaţă, când răsărea soarele, au venit la mormânt" 
(Marcu 16, 1-2). 


În afara acestor amănunte, privind miresmele şi obiceiul ungerii trupului, Sfântul 
Luca mai precizează că femeile acestea erau dintre "cele care veniseră cu lisus din 
Galileia" (Luca 23, 55) şi că, în afara celor numite, "împreună cu dânsele au venit 
şi altele" (Luca 24, 1) şi le numeşte împreună cu cele cunoscute deja: "Maria 
Magdalena, Ioana, Maria, mama lui Iacov, şi altele" (Luca 24, 10). Sfântul loan, 
preocupat mai ales de convorbirea lui lisus cu Maria Magdalena, se opreşte mai 
îndelung asupra acestui episod (loan 20, 1 şi urm.). 


Acestea erau mironosiţele. Fie convertite în sensul cel mai profund al cuvântului, 
de la păcat la virtute, fie mame. Mama lui lisus, a lui Iacov şi ale celorlalți apostoli. 
Mamele bune şi generoase, grijulii şi compătimitoare că în propria lor carne şi în 
propriul lor suflet, mamele aşa cum au fost dintotdeauna şi cum sunt şi astăzi, şi 
cum vor fi în vecii vecilor. Cu nedreptate deci s-a convertit cuvântul mironosiţă în 
ceva ce ar presupune bigotismul sau chiar, ca şi la farisei, o bine ascunsă fățărnicie. 
Fireşte, nu ne putem lupta cu cuvântul. Cum multe lucruri se falsifică în istorie, vor 


fi fiind şi asemenea femei care, din zel nepriceput sau din viclenie insuficient 
ascunsă, au compromis sau compromit ceea ce desemnează în Noul Testament cea 
mai onorabilă dintre însuşirile feminine, dragostea, duioşia, respectul tradiţiilor, 
comuniunea cu cei plecaţi. 


gl să rămânem ia acest înţeles al mironosițe E r. Cuvântul înseamnă 

. Mirul este un fel de untdelemn alcătuit din foarte multe 
substanțe aromate, cu care se îmbălsămau morții. Mai târziu, în istoria 
creştinismului, mirul a devenit substanța ungerii în Taina Mirungerii, care se 
administrează îndată după Botez, apoi la Sfântul Maslu şi la alte ceremonii 
bisericeşti, precum sfinţirea bisericilor, ungerea împăraţilor, odinioară, în Bizanţ şi 
în alte părți, iar în romano-catolicism şi la Taina Preoţiei. 


Biserica ne aminteşte astăzi despre femeile purtătoare de mir care, a treia zi după 
înmormântarea lui lisus, s-au dus la mormânt, potrivit obiceiului, să-L 
îmbălsămeze, să-L miruiască, să-l acopere giulgiurile cu acest mir bine mirositor, 
care să biruiască sau măcar să atenueze mirosurile corpului în putrezire, măcar 
pentru perioada în care cei dragi veneau la mormânt într-o ultimă încercare de 
păstrare a comuniunii de dragoste şi a legăturilor sufleteşti brusc dezlegate şi tăiate. 
Istoria pe care o relatează evangheliştii începe cu pogorârea de pe cruce. Ni se 
spune cum un ucenic de taină al lui lisus, Iosif din Arimateia, membru al 
Sanhedrinului - căci e numit "sfetnic însemnat" (Marcu 15, 43) s-a dus la Pilat şi 
a cerut corpul lui lisus ca să-l îngroape. Pilat s-a mirat - spune evanghelistul 
Marcu - (15, 44) că lisus a murit aşa devreme, dar nu s-a încredinţat pe spusele 
lui Iosif, ci a chemat un Ssutaş, un comandant militar, pe care l-a întrebat dacă e 
adevărat că cel răstignit a murit. Sutaşul i-a confirmat moartea. Atunci Pilat i-a 
dat lui Iosif corpul ca să fie îngropat, 


Episodul pogorârii de pe Cruce, cel al înmormântării, ca şi cel al punerii pietrei 
deasupra mormântului sunt povestite cu amănunte, până se ajunge la momentul 
dimineţii zilei celei dintâi a săptămânii, care era duminică, când, în zori, spre 
răsăritul soarelui, mironosiţele au venit cu mir la mormânt. Se gândeau cum vor 
face "să prăvălească", precum spun textele vechi, piatra care, ca o uşă, închidea 
mormântul şi care era foarte grea. Trebuia dată la o parte cu grijă, ca să poată apoi 
fi pusă la loc. Spre uimirea lor, când au ajuns acolo, au văzut că piatra era dată 
la o parte. Înăuntru au văzut un bărbat tânăr, îmbrăcat în haina albă ca lumina 
(Marcu 16, 5). 


Evanghelistul spune că "s-au spăimântar”. S-au spărmântat pentru că nu era ceea 
ce aşteptau ele să vadă. Cine nu s-ar fi spăimântat? Aşteptau să găsească acolo 


corpul lui lisus cel îngropat şi, când colo, au văzut în loc "şezând în dreapta" un 
tânăr. Mai mult decât aceasta, tânărul a stat de vorbă cu ele. Să remarcăm 
amănuntele: şedea în dreapta. Aceste precizări sunt foarte importante pentru 
istoricitatea evenimentului. Mai întâi le-a liniştit, cum era şi firesc: "Nu vă 
spăimântaţi"! Pe lisus Nazarineanul Cel răstignit II căutaţi? Cel care a fost aici 
îngropat? Nu mai este aici. S-a sculat. "Duceţi-vă şi spuneţi ucenicilor Lui şi lui 
Petru că va fi mai înainte de voi în Galileia. Acolo îl veţi vedea, cum v-a spus EL" 
(Marcu 16). Femeile s-au spăimântat şi mai tare. Evanghelistul spune: le-a apucat 
groaza, cutremurul şi frica şi au fugit. Le era atât de frică, încât nici n-au spus 
nimănui nimic. Probabil Maria Magdalena va fi rămas acolo, pentru că ei i s-a 
arătat chiar lisus şi a stat de vorbă cu ca. 


În legătură cu acestea aş vrea să mă opresc asupra câtorva lucruri. Evangheliştii 
notează aici faptele aşa cum s-au petrecut ele, foarte firesc. lată, nu se feresc deloc 
să noteze că femeilor mironosițe le-a fost teamă, că s-au îngrozit, că s-au 
spăimântat. Ei notează totul aşa cum a fost. Dacă ar fi vrut să ne prezinte un tablou 
ideal, eroic, al învierii Mântuitorului, atunci fără îndoială că n-ar fi notat frica 
mironosiţelor, îndoiala şi necredinţa lor în înviere. Și nu numai a lor, ci şi a 
apostolilor, când li s-a povestit. "Aceştia însă auzind (de la Maria Magdalena) că 
EI este viu şi a fost văzut de dânsa, nu au crezut” (Marcu 16, 11). În trei versete la 
rând, Sfântul Marcu insistă că toţi cei cărora li s-a povestit despre înviere "n-au 
crezut". Femeile s-au înspăimântat, iar ucenicii n-au crezut. 


Tocmai aceste reacţii fireşti sunt cele mai puternice argumente pentru 
veridictatea învierii. Evangheliştii care au notat evenimentele nu le-au inventat, nu 
le-au potrivit ca să le iasă lor bine, ca într-un roman extraordinar cu eroi pozitivi, 
pentru a prezenta o istorie a învierii cât mai frumoasă, ci le-au relatat aşa cum au 
fost ele, învăluite de îndoieli şi necredinţă. 


Aş vrea să mai precizez un lucru, spre a nu cădea în vreo răstălmăcire. De ce oare 
îngerul a recomandat mironosiţelor în mod special să-i spună despre înviere "şi 
lui Petru''? Unii tind să creadă că în felul acesta i-ar fi acordat un primat, că l-ar fi 
deosebit de apostolii ceilalți. Ori e tocmai dimpotrivă. Numai Petru se lepădase de 
trei ori de Iisus, în vremea Patimilor. Ca nu cumva să se creadă şi el lepădat de 
Iisus, ca Să i se dea speranţa reintegrării în apostolat, ceea ce s-a şi întâmplat, de 
aceea îngerul l-a menţionat în chip special. Cred că acest lucru e bine înţeles de 
toţi cei care privesc episodul cu bună credinţă. Şi unor copii de li s-ar povesti 
întâmplarea cu lepădările şi apoi această menționare a lui Petru de către înger, ar 
înţelege uşor motivul! 


Îngerii vorbesc toate 
limbile lumii. Sunt limbile lor paterne. Scriptura ne vorbeşte de altfel de mai 
multe ori despre existenţa îngerilor. 

4 Un înger a venit şi a vestit Fecioarei Maria că va naşte fiu (Luca 1, 26), 

4 un înger i-a vestit lui losif că Maria va naşte, fără ca Iosif "s-o fi cunoscut” 
(Matei 1, 20). 

4 Un înger i-a vestit lui Iosif şi Mariei să fugă în Egipt (Matei 2, 19-20), şi de 
multe alte ori în Sfânta Scriptură este vorba despre aceste fiinţe 
supranaturale. 


De altfel, teologia creştină arată că există nouă cete de îngeri, numite de Sfântul 
serafimii, heruvimii, scaunele, domniile, puterile, 


stăpâniile, începătoriile, arhanghelii şi îngerii. 

lui păzitor. Mironisiţele au avut deci privilegiul extraordinar de a sta de vorbă cu o 
fiinţă supranaturală, cu un înger, şi de a afla chiar din gura lui că lisus a înviat. 
Ambasadorul era pe măsura Domnului său! 


Aceasta este întâmplarea pe care ne-o reaminteşte Evanghelia de astăzi, spre a ne 
întări credinţa în învierea Domnului şi prin mărturia mironosiţelor. 


Se vorbeşte mult astăzi despre rolul femeii în societate şi, în ceea ce ne priveşte pe 
noi, în creştinism. În multe locuri în lume femeile mai sunt încă supuse multor 
discriminări, cu privire la plata muncii, inferioară bărbaţilor, cu privire la accesul la 
diferite profesiuni, în viaţa publică etc. O discuţie aprinsă are loc în ultimii ani şi în 
ceea ce priveşte rolul şi locul femeilor în creştinism. În această privință Ortodoxia 
îşi are punctul ei de vedere, asupra căruia ne vom opri în câteva cuvinte, pentru că 
e din ce în ce mai greu să ne eschivăm de la discuţia care cuprinde tot mai largi 
cercuri feministe, iar femeile sunt buna jumătate care alcătuiesc Biserica lui 
Hristos, împreună cu bărbaţi. 


Să fixăm împreună câteva jaloane, câteva dintre cele multe care se pot spune 
despre locul şi rolul femeii în creştinism, potrivit învăţăturii Mântuitorului Hristos 
şi a apostolilor Săi. Să încercăm să comentăm câteva învățături dintre acestea, fără 
pretenţia, desigur, de a epuiza aici, în scurtul timp pe care îl avem, întreaga 
problemă. 


Spre exemplu, la un moment dat, PI 555 în Epistola 1 către 


Timotei (2, 15) spune că "femeia se va mântui prin naştere de prunci, dacă va 
viețui cu smerenie, în credinţă, în iubire şi în sfinţenie". Vedem în aceste cuvinte 
ale Sfântului Pavel, temelia învăţăturii creştine despre îndatorirea de a perpetua 
viața pe pământ. Şi cine ar putea spune că e puţin, sau că e ceva lipsit de 
importanţă? Este un principiu creştin fundamental, acesta, prin care se îndatorează 
femeia să nască prunci, potrivit de altfel vechii învățături, vechii trimiteri a lui 
Dumnezeu pe pământ a primei familii, când a spus: "Creşteţi şi vă înmulțiți şi 
umpleţi pământul şi-l stăpâniţi” (Geneza 1, 28). E o poruncă dumnezeiască, nu e 
ceva lăsat la voia, la îndemână şi la hotărârea noastră. În Evanghelia după Sfântul 
Matei (19, 6) Mântuitorul spune: "Ceea ce a unit Dumnezeu, omul să nu 
despartă". 


lată învăţătura creştină despre familie. Mulţi se vor întreba acum: dacă e poruncă, 
de ce unii se exceptează de la căsătorie, fie bărbaţi, fie femei? Nu e o călcare de 
lege? În Vechiul Testament, femeia care nu năştea era socotită şi se socotea şi ea 
blestemată. De aceea putea fi repudiată. Mântuitorul însă a pledat pentru soliditatea 
familiei, îngăduind despărțirea numai din motive de infidelitate. Când a fost 
întrebat cum se justifică unii care nu se căsătoresc deloc, s-a ferit să dea o 
explicaţie deschisă. A sugerat-o însă. I-a exclus bineînţeles pe fameni (născuţi sau 
deveniți prin violentare), dar a făcut referire şi la cei care rămân necăsătoriți 
"pentru împărăţia lui Dumnezeu" (Matei 19, 12). Îi va fi avut în vedere pe cei 
care se dedică exclusiv slujirii lui Dumnezeu şi oamenilor, prin opere de caritate, 
prin dăruire totală, în care să nu fie împiedicaţi de nimeni. Pe unii ca aceştia 1-a 
îndreptăţit, încheind scurt discuţia printr-una din sentinţele sale enigmatice: "Cine 
poate cuprinde, să cuprindă" (Matei 19, 12). Sentința se poate referi la ascultătorii 
care îi puseseră întrebarea, dar şi la cei în cauză: cine poate rămâne necăsătorit, să 
rămână! 


E limpede însă ca regulă generală rămâne familia. Parcă anume pentru a sublinia 
această idee, îndată după convorbirea despre căsătorie-necăsătorie, lisus cheamă la 
sine pruncii. E ca un fel de concluzie a convorbiri. Şi cât de frumos vorbeşte 
atunci când spune: "Lăsaţi copiii şi nu-i opriţi să vină la Mine, că a unora ca 
aceştia este Împărăţia Cerurilor"" (Matei 19, 14). Mântuitorul fundamentează prin 
aceste cuvinte familia ca organism social binecuvântat de Dumnezeu. 


Sfântul Apostol Pavel, în Epistola către Galateni (3, 28), spune: De acum înainte, 
potrivit cu învăţătura Domnului nostru, "nu mai există nici iudeu, nici elin, nici 
rob, nici slobod, nu mai există nici parte bărbătească, nici parte femeiască, căci 


în Hristos lisus voi toţi una sunteţi". Prin această învăţătură, Sfântul Pavel vine să 
schimbe în mod fundamental opinia despre relaţiile dintre bărbat şi femeie din 
lumea de atunci. Trebuie să ştiţi că atunci - şi încă şi astăzi -in multe părți din 
lume, în Orient îndeosebi, raportul dintre bărbat şi femeie mai este încă un raport 
ca între sclav şi stăpân, femeia fiind sclava bineînţeles. De altfel, chiar astăzi, şi 
închipuiți-vă cum va fi fost în trecut, chiar astăzi privilegiul de a se ruga în 
sinagogă aparține mai mult bărbaţilor. Şi tot aşa e şi la musulmani. 


M-am întâmplat odată la Cairo şi am văzut o înmormântare. Trecea convoiul pe 
stradă, dar în convoi nu era absolut nici o femeie. Am întrebat pe însoțitorii 
egipteni: de ce nu e nici o femeie? Mortul acesta n-a avut pe nimeni, «N-a fost 
căsătorit, nu a avut nici o rudă, nici mama, nici o soră? - A, nu, femeile n-au 
voie să-l însoțească pe mort până la mormânt. E numai privilegiul bărbaţilor. 
Femeile rămân acasă. 


Şi multe alte privilegii aveau în trecut şi au şi astăzi numai bărbaţii în Orient. 
Femeile erau socotite ființe de mâna a doua, dacă nu chiar sclave. Şi astăzi încă, 
niciodată o soţie nu merge pe stradă înaintea bărbatului. La multe popoare bărbaţii 
aveau drept de viaţă şi de moarte asupra femeilor. Şi le puteau alunga oricând de 
acasă. Ei bine, Mântuitorul, şi Sfântul Pavel fixează această învăţătură a 
Mântuitorului, vine să declare egalitatea bărbatului cu femeia. De acum încolo 
nu mai există parte femeiască Sau parte bărbătească, adică nu mai există 
diferenţe între sexe. Toţi suntem una. 


Sfântul Pavel merge şi mai departe în Epistola către Efeseni (5, 22 şi urm.) atunci 
când, definind Biserica drept Trup al lui Hristos şi subliniind unitatea organică 
dintre Capul-Hristos şi Biserica-Trup, arată că prin căsătorie se realizează tot o 
astfel de unitate organică, soţul şi soţia devenind şi ei un singur trup. 


Bărbatul trebuie să-şi iubească femeia cum îşi iubeşte propriul trup, precum 
Hristos iubeşte Biserica. Trebuie să fim de acord că o asemenea analogie, dacă n- 
ar veni din gura Sfântului Pavel, le-ar fi fost greu altora s-o îndrăznească. Dar ea 
vrea să întărească la modul cel mai înalt posibil sfinţenia căsătoriei şi egalitatea 
celor doi parteneri de destin, care devin un destin, încetând de a fi două destine. 


Femeia e protejată şi prin aceea că nu e îngăduită părăsirea ei în afară de motive de 
adulter. Adulterul înseamnă denunţarea unităţii, aşa încât nici măcar atunci nu ca e 
cea părăsită, ci ea iese din condiţia de unitate în care a intrat prin căsătorie. 


Această învăţătură a Mântuitorului, dezvoltată de Sfântul Pavel, despre raporturile 
dintre bărbat şi femeie şi despre locul femeii în societate, a fost o adevărată 
revoluţie în viaţa socială a vremii de atunci. Poate că aşa şi trebuie să ne explicăm 
faptul că pe Mântuitorul îl urmau multe, foarte multe femei. Se spune adesea în 
multe texte biblice: Erau atâtea mii de bărbaţi, afară de femei şi de copii. Numărul 
acestora va fi fost şi mai mare, atât de mare încât nici nu putea fi evaluat. 


Apostolii au fost însă toți bărbaţi. Să fi fost şi acesta un tribut adus mentalității 
vremii? Se ştie că Mântuitorul, de fapt, a fost foarte atent, întotdeauna cu femeile. 
A avut atitudini de iertare, în cazuri de toţi condamnabile. 


4 A iertat pe femeia păcătoasă atunci când toţi ceilalţi erau gata s-o ucidă cu 
pietre. Aşa a făcut din ea o sfântă, 

4 iar din Maria, sora Martei şi a lui Lazăr, a făcut un model pentru 
contemplative. 

4 A stat de vorbă cu femeia samarineancă, deşi lucrul era interzis de legea 
iudaică şi condamnabil. 


Atitudinile lui au fost întotdeauna dictate de dorinţa de a pune semnul egalităţii 
între bărbaţi şi între femei, şi n-a făcut niciodată vreo deosebire între drepturile şi 
îndatoririle unora şi ale altora, fie în viaţa socială, fie în viaţa de dincolo, în afară, 
desigur, de cele înscrise în structura specifică a sexelor, dată de la creaţie, precum 
naşterea de prunci pentru femei. 


Toate aceste trei lucruri pe care am vrut să le punctez, şi anume: 

= învăţătura creştină despre procreaţie, ca menire esenţială a convieţuirii 
dintre bărbat şi femei; 
învăţătura creştină despre familie, ca fundament al vieţii sociale și 
instrument al procreaţiei, şi 

= învăţătura creştină despre egalitatea dintre bărbat şi femeie 
sunt în acelaşi timp și 55555. Ele ne arată care _este_ învăţătura 


X 


creştinismul a adus învățături pozitive, învățături înaintate, față de concepţiile şi 
morala din vremea sa. Ele sunt valabile şi astăzi. Duc /a consolidarea societății, la 
stabilizarea şi la sanctificarea rostului familiei, la perpetuarea şi apărarea vieţii, 
care este una din datoriile esenţiale ale oamenilor pe pământ. 


In toate acestea, femeile pot şi sunt chemate să joace un rol dintre cele mai 
importante. Spunea cineva: Daţi-mi o generație de mame bune şi voi transforma 


lumea. Cât e de adevărat acest lucru! O generaţie de mame bune ar fi o generaţie 
de mame care să-i înveţe pe copiii lor să fie buni, să fie drepți, să fie respectuoşi, să 
înveţe, să fie prin toate ale lor creatori, să-şi iubească aproapele şi pe Dumnezeu, să 
cultive binele şi frumosul, să cultive adevărul. O generaţie de astfel de mame, care 
ar scoate o generaţie de astfel de copii, fără îndoială ar transforma lumea, ne-ar da 
o societate mai bună, o altfel de societate decât această societate din lumea de azi, 
care pregăteşte pe ici, pe colo, în diferite colţuri ale lumii, războaie şi distrugeri. 
Femeile, cu sensibilitatea lor deosebită, au fost întotdeauna mai aproape de 
Dumnezeu, mai aproape de Biserică, şi acest lucru trebuie să fie în continuare 
încurajat, pentru că de aici îşi iau ele sursa învățăturilor pe care trebuie să le 
transmită copiilor lor. 


Citeam undeva că în Franţa s-a făcut la un moment dat un test. S-a pus o întrebare 
la care a fost chemată multă lume să răspundă, întrebarea a fost următoarea: De 
ce în închisori sunt mai mulți bărbaţi decât femei? Au venit tot felul de răspunsuri. 
Unul singur a câştigat, şi anume acela care a răspuns aşa: În închisori sunt mai 
mulți bărbaţi decât femei, pentru că în biserici sunt mai multe femei decât bărbaţi! 
Spre bucuria noastră, la noi în biserică părţile sunt egale. Închisorile ar trebui să fie 
goale! 


Mironosiţele care s-au dus la mormânt l-au găsit gol şi au anunţat ele, cele 
dintâi, că Hristos a înviat! 


Vindecarea slujitorului sutaşului - Cred, Doamne, ajută necredinţei mele 


Evanghelia de astăzi ne dă prilejul să ne întoarcem la începutul activităţii 
pământeşti a Mântuitorului. Ne aflăm îndată după ce Mântuitorul a rostit Predica 
de pe munte. Despre muntele acesta nu trebuie să vă închipuiţi că era chiar un 
munte, în sensul munţilor noştri. În Orientul Mijlociu, şi în limbajul autorilor 
Evangheliilor, orice deluşor e numit munte. Tot aşa era şi Muntele Măslinilor, şi 
Golgota. Muntele Fericirilor era una din colinele din jurul lacului Ghenizaret. Se 
poate vedea şi azi. Acolo a adunat lisus mulțimile şi le-a împărtăşit primele Sale 
învățături. Primele şi, de fapt, cele mai importante. 


Sinteza propovăduirii Sale. Momentul în care a despărţit în două cele două 
Testamente. Acolo le-a vorbit pe larg despre rugăciune, despre post şi milostenie, 
despre proorocii mincinoşi, i-a învăţat rugăciunea „Tatăl nostru“ şi, mai ales, le-a 
predat Imnul minunat al Fericirilor, anunţându-le Împărăţia Cerurilor. 


Acolo, în timpul acestei Predici, a spus de mai multe ori vestitele cuvinte: „Aţi 
auzit că s-a zis celor de demult, ci Eu vă zic vouă“. Prin aceste cuvinte a împărțit în 
două cele două Testamente, Scriptura Vechiului Testament şi timpul cel Nou, care 
începea cu El, cu învăţătura Sa pe care, cu acest prilej, Şi-a proclamat-o într-o 
sinteză de importanţă covârşitoare. Trei ani şi jumătate, nu va face altceva decât va 
dezvolta ceea ce a spus acum, arătând şi prin mijloace practice cum trebuie 
înțeleasă şi cum trebuie pusă în practică învăţătura Sa din Vechiul 'Testament, pe 
care nu-l va desfiinţa, ci îl va explica din nou, EI va arăta cum trebuie înţelese 
poruncile lui Dumnezeu, nu în litera lor, ca până atunci, ci în spiritul lor, ceea ce 
era ceva cu totul nou. 


După ce ţinuse Predica de pe munte, se îndrepta spre Capernaum, căruia 1 s-a spus 
oraşul său deoarece, se pare, respins de cei din Nazaret, Mântuitorul se stabilise în 
Capernaum, de unde erau şi câţiva dintre ucenicii Săi. 


Când a intrat în oraş, l-a întâmpinat un sutaş. Un sutaş era un militar mai mare 
peste 100 de oameni. Era desigur un păgân, fiindcă făcea parte din armata romană. 
Acesta n-a venit la Iisus cu o rugăminte, cum ne-am putea aştepta, şi cum de obicei 
gândim această întâmplare, când tâlcuim 


Evanghelia ei. Dacă privim mai atent asupra textului, vedem că sutaşul a venit la 
Mântuitorul cu multă sfială şi i-a spus: „Doamne, slujitorul meu zace acasă 
paralizat şi se chinuieşte cumplit“ (Matei 8, 6). 


Foarte delicat felul cum se adresează sutaşul Mântuitorului. Nu spune: „Vino si-l 
vindecă“, ci doar îl informează, îi aduce la cunoştinţă, neîndrăznind să-i facă o 
rugăminte. Foarte sfios, doar îl informează că are un slujitor bolnav, paralizat, 
desigur o ordonanţă, dacă nu va fi fost un slujitor al familiei, civil, bineînţeles 
sugerându-i că ar trebui vindecat. 


Mântuitorului îi va fi plăcut acest fel de abordare a Sa de către sutaş. Putem trage 
această concluzie din faptul că, împotriva unui obicei al Său de mai târziu, când va 
pune şi o întrebare celui care-l cerea ceva, de pildă, dacă are credinţă, de data 
aceasta nu-l întreabă pe sutaş nimic. Îi răspunde dintr-o dată; „Voi veni să-l 
vindec“ deşi, cum am spus, nici nu 1 se ceruse să vină să-l vindece. „Voi veni să-l 
vindec“ de îndată. Intrase deja în Capernaum. erau deci foarte aproape de casa 
sutaşului. 


Dar spre surprinderea Mântuitorului, sutaşul era un om nu numai delicat în cererea 
lui, dar şi cu reacţii neprevăzute. După ce mai întâi nu-l ceruse vindecarea, acum 
vine cu o cerere, dar cu una foarte ciudată. Spune: Nu. Nu e nevoie să vu la mine. 
Și motivează: „Nu sunt vrednic să intri sub acoperământul meu“. 


Încă o dată îl surprinde pe Mântuitorul cu această declaraţie neaşteptată. Oricare 
altul ar fi fost, fără discuţie, onorat că Mântuitorul, despre care se dusese deja 
vestea, dorea să intre în casa sa. Dar iată că acest sutaş gândeşte altfel EI zice: Nu e 
nevoie să vii la mine. Nu sunt vrednic de aşa ceva. Sutaşul e un smerit. Și mai mult 
decât atâta, îşi completează cuvintele prin ceva din nou neaşteptat. Zice: Nu-i 
nevoie să vii. „Zi doar un cuvânt, şi slujitorul meu se va însănătoşi. Că şi eu sunt 
sub stăpânire şi am sub mine ostaşi şi zic unuia „vino“ şi vine; şi zic altuia „du-te“ 

şi se duce; şi zic slujitorului meu „fă cutare“ şi face“ Şi sub înţelege: deci şi Tu 
care ai această putere, care eşti Stăpânul oamenilor, care eşti Stăpânul a toate, deci 
şi Tu ai putere. E de ajuns să zici, ca să fu ascultat de forţele cele nevăzute care 
conduc destinele oamenilor, şi de la care ne vine şi sănătatea şi îmbolnăvirea, şi tot 
ceea ce ni se întâmplă, pe acest pământ. „Zi doar un cuvânt“. 


Iată, se dovedeşte că sutaşul avea o înţelegere spirituală a lucrurilor. EI înţelegea că 
această vindecare se putea aranja prin duh, de la depărtare, printr-un singur cuvânt. 
Era suficient ca lisus să accepte cererea şi să hotărască în forul Său dumnezeiesc, 
interior, să facă intervenţia ce 1 se cerea. În clipa când lisus ar fi hotărât să facă 
intervenţia, după credinţa sutaşului aceasta ar fi fost de ajuns. 


Acest lucru L-a mirat chiar pe lisus, spune evanghelistul Matei. „Auzind lisus s-a 
mirat“! «S-a întors către cei care, ascultându-L, îl urmau. Cine erau cei care îl 


urmau? Apostolii Lui, dar şi multă mulţime. S-a întors şi le-a spus: „Adevărul 
adevărat vă grăiesc. Nici în Israel n-am aflat atâta credinţă”. Era într-adevăr o 
credință puternică. Omul acesta credea că e de ajuns ca lisus să decidă minunea şi 


s-o pronunţe, pentru ca slujitorul său să se vindece. Şi nici nu era israelit. 


În momentul când lisus a spus aceste cuvinte, fără îndoială că se şi decisese să-l 
vindece pe slujitorul bolnav. Dar aceasta îi dă prilej lui lisus să lărgească puţin 
domeniul întâmplării, al discuţiei, al temei, şi să treacă de la întâmplarea propriu- 
zisă la un comentar de ordin mai general. Înţelegem aceasta din cuvintele pe care 
le-a spus după aceea. Zice: „Dar vă spun că vor veni de la răsărit şi de la apus, şi 
vor prânzi cu Avraam, şi cu Isaac, şi cu lacov în Împărăţia Cerurilor, iar fiii 
împărăției - adică evreii, la care venise EL, în mijlocul cărora se întrupase - vor fi 
aruncaţi în întunericul cel mai din afară; acolo va fi plânset şi scrâşnire de 
dinți“ (Matei 8, 11-12). 


lată că întâlnirea cu acest roman păgân îi dă prilejul să le descopere celor prezenţi 
scopul venirii Sale pe pământ, şi anume acela că n-a venit numai pentru iudei. Este 
prima oară când Mântuitorul îşi afirmă clar mesajul universal,universalitatea 
învăţăturii Sale, universalitatea creştinismului. Mulţi de la răsărit şi de la apus vor 
intra în Împărăţia Cerurilor, ascultând învăţătura Sa şi având credinţă, iar fiii 
împărăției, deci cei cu care se făcuse Vechiul Legământ, care nu vor crede, aceia 
vor rămâne în întunericul cel mai din afară, unde va fi plângere şi scrâşnire de 
dinţi. 


Este de notat, în treacăt, că Mântuitorul reafirmă aici învățătura precisă cu privire 
la existenţa iadului. Mai pe urmă va preciza, după cum ştim, în cap. 25 de la Matei, 
şI existenţa Raiului. 


După aceste cuvinte a urmat concluzia firească. S-a întors către sutaş şi 1-a spus: 
Du-te, şi să-ţi fie după credinţa ta“. Omul probase deja că avea credinţă. 


Interesant e că, fără să mai facă nici un comentariu, lisus a acceptat şi EI, dintr-o 
dată, propunerea de a nu se deplasa la cel bolnav. A făcut minunea de la distanţă. 
De unde se vede şi faptul că nu era vreun hipnotizor, vreunul care întrebuința 
mijloace psihice, vreo putere de seducţie, de sugestie, cu cel în cauză, ci iată, fără 
ca acela să ştie nimic, îl vindeca de la distanţă. 


Apoi evanghelistul Luca face o încheiere bruscă, aşa cum fac, de altfel, toți 
evanghelişti, scriind cu mare economie de cuvinte. Nu literaturizează deloc. Fac 
totul cu mare sobrietate. 


V-aţi pus întrebarea de ce? Tocmai pentru ca să rămână cât se poate de fideli atât 
întâmplărilor, cât şi repetăriui exacte a cuvintelor, a gesturilor, a faptelor lui lisus. 
De aceea nu vin cu cuvinte multe. De aceea, iată, o vindecare ca aceasta a sluji- 
torului sutaşului, care ar putea fi povestită, lteraturizată pe multe pagini, e 
prezentată doar în câteva versete. Se relatează faptul şi atât. Fără comentariile 
scriitorilor, sau cu foarte scurte, abia îndrăznite remarci. 


lată, şi în această întâmplare, comentariul evanghelistului Matei e doar de un 
singur rând, şi nici nu e un comentariu, ci o relatare: „Şi s-a vindecat slujitorul lui 
în ceasul acela“. De altfel, dacă stăm şi ne gândim mai bine, nici nu trebuia mai 
mult. Prin aceste câteva cuvinte evanghelistul ne spune tot. Restul rămâne în seama 
noastră. El nu intervine în substraturile interioare mai mult decât pentru a expune 
faptul. Tehnica lui nu e a eseistului, ci a artistului care sugerează, semnifică. 


Acest sutaş a intrat astfel în istorie. Va fi pomenit în toate veacurile, pentru simplul 
fapt că a intervenit la Mântuitorul prin credinţa sa să-i vindece slujitorul. 


Ce observăm? Ce-ar trebui să reținem noi din această minune? Neîndoielnic, ar 
trebui să reținem, în primul rând, personalitatea omului. Sfios. Respectuos. Plin de 
smerenie. Încălzit dinlăuntru de o credinţă care L-a mirat până şi pe Mântuitorul. Şi 
L-a mirat nu atât pentru că avea credinţă, cât mai ales pentru că păgân fiind, roman 
fiind, avea o asemenea credinţă. Va fi fost, poate, unul dintre cei care de departe ÎL 
va fi urmărit pe lisus de mai multă vreme. Va fi fost şi el printre cei care l-au 
ascultat Predica de pe munte. L-a minunat pe Mântuitorul prin smerenia şi prin 
credinţa sa. 


Dar întâmplarea din Evanghelia de astăzi ne prilejuieşte şi o întrebare. Și nu una 
dintre cele uşoare, fiindcă pornind de la astfel de întrebări, mulți dintre creştini se 
rătăcesc de la adevărata învăţătură. Spun unii: iată că Mântuitorul l-a vindecat pe 
slujitorul acestui sutaş datorită numai credinţei sutaşului. Deci mântuirea se obține 
numai prin credinţă. Într-adevăr, în aparenţă, în cazul acesta aşa este. 


Pornind de la astfel de texte, o parte din creştini, la începutul sec. al XVI-lea, s-au 
despărțit de Biserică. E vorba de protestanții care spun că mântuirea vine numai 
prin credinţă, înţelegându-se că nu şi prin fapte. Aici este cheia luteranismului. 
Alţii, calvinii, au mers şi mai departe. Mântuirea nu vine nici prin credință, nici 
prin fapte, ci vine numai prin har. Formula latinească pe care o întrebuinţau primii 
era: Sola fide. Numai prin credință. Cea pe care o întrebuinţau ceilalți era: Sola 
gratia. Numai prin har, indiferent de ce faci tu, pentru că tu nu eşti în stare să faci 
nimic. De aceea numai Harul Sfântului Duh, prin bunătatea Sa, prin bunăvoința Sa, 


poate să mântuiască. în cazul nostru, Mântuitorul spune într-adevăr: „Fie ție după 
credinţa ta". Şi nu e singura dată când spune aşa. 


Dar dacă întoarcem câteva foi din aceeaşi Evanghelie după Matei, găsim în cap. 25 
vorbirea despre Judecata de Apoi. Găsim acolo şi o altă perspectivă. Dacă vă 
aduceţi aminte de felul cum prezintă Mântuitorul Judecata de Apoi, vă reamintiți 
că spune: „Veniţi la Mine, binecuvântaţii Părintelui Meu, pentru că: flămând am 
fost şi Mi-aţi dat de mâncare, însetat şi Mi-aţi dat să beau, străin şi M-aţi primit". 
Sau: „Plecaţi de la Mine, blestemaţilor, în focul cel veşnic, pentru că: gol am fost şi 
nu M-aţi îmbrăcat, flămând şi nu Mi-aţi dat de mâncare", şi aşa mai departe. După 
acest text ar putea însemna că mântuirea se dobândeşte numai prin fapte. În 
relatarea Judecăţii de Apoi nu se vorbeşte deloc de credinţă. Înseamnă oare că 
mântuirea se dobândeşte numai prin fapte? Poţi să fii necredincios şi să te 
mântuieşti? 


Pentru ca să înţelegem lucrurile bine, trebuie să luăm texule Sfintei Scripturi unele 
împreună cu altele. Printr-un cuvânt modern, trebuie să coroborăm textele, să le 
punem în context şi în corelație, să nu le luăm izolat. Textele şi învăţătura 
Mântuitorului trebuie luate împreună. Trebuie gândite, judecate şi înţelese 
împreună, nu luate fiecare aparte. Mulţi se rătăcesc cu Scriptura în mână, pentru 

că nu ştiu s-o citească. lau versete izolate şi sunt gata să moară pentru ele, convinşi 
că au găsit adevărul. Şi este adevărul, dar este parțial. Biblia e cartea unor idei 
desfăşurate, expuse şi lămurite pe larg. Trebuie s-o cunoşti bine pe toată, ca să-i 
înţelegi ideile cum trebuie. 


Dreapta învăţătură din întreaga Scriptură spune: mântuirea se obţine prin harul lui 
Dumnezeu, prin credinţă şi prin faptele cele bune. Prin toate împreună. 


Ba, unele din sectele moderne spun că trebuie să te declare mântuit şi e de ajuns. 
Declari că eşti de acord să primeşti jertfa Mântuitorului şi încolo, indiferent de 
ceea ce faci, te-ai şi mântuit. Aceasta e marea capcană în care cad cei care se lasă 
ademeniţi de „falşii profeţi”, de „noii învăţători” apăruți în lumea modernă, mai 
ales începând din secolul trecut şi la începutul secolului nostru. 


Harul lui Dumnezeu trebuie pus în lucrare prin credinţă şi prin faptele bune. Atunci 
când omul s-a angajat şi în faptele bune, atunci harul lui Dumnezeu vine să-l ajute 
ca să-şi mărească credinţa, şi să-şi înmulțească faptele bune. 


Cam în aceeaşi situaţie se aflau, dacă gândim istoric, şi iudeii din vremea aceea, 
care credeau că, deoarece sunt popor ales, totul li se cuvine din partea lui Dumnez- 


eu, şi că ei vor fi singurii mântuiți, numai prin faptul că sunt popor al lui 
Dumnezeu, numai prin faptul că sunt neamul cel ales. Or, tocmai aceasta vine 
Mântuitorul să corecteze: Nu vă bizuiţi pe aceasta. Mântuirea prin har vine numai 
dacă aveţi credinţă şi fapte bune. 


De aceea, după ce constată credinţa acestui sutaş, face remarca pe care am 
menţionat-o adineauri: „Vă spun că vor veni unii de ia răsărit şi de la apus - lumea 
păgână din vremea aceea - care vor prânzi împreună cu Avraam, cu Isaac şi cu 
Iacov în Împărăţia Cerurilor, iar fiii împărăției vor rămâne în întunericul cel mai 
din afară”. 

În privinţa aceasta şi Sfântul loan Botezătorul a avut o intuiţie extraordinară cu 
privire la misiunea lui Mesia şi a întrupării, zicând că, deşi s-a întrupat printre 
iudei, nu era venit numai pentru dânşii. 


De aceea, când veneau la el fariseii şi cărturarii, ca să-i boteze fără să facă fapte de 
pocăință, le spunea: „Pui de năpârci, credeţi că veți câştiga Împărăţia Cerurilor 
numai prin faptul că sunteți fiii lui Avraam“ şi că veniţi aici să faceţi un ritual 
exterior? Le-a descoperit ceea ce probabil nici nu le trecuse prin cap: „Dumnezeu 
poate face fii ai lui Avraam şi din pietrele acestea“. A avut intuiţia că Mântuitorul 
venea pentru toate neamurile, pentru toată lumea, pentru toate popoarele. 


Să reținem deci că, pentru mântuire, e necesară credinţa acestui sutaş dar sunt 
necesare şi faptele cele bune. 


Dacă citim episodul relatat de Sfântul evanghelist Luca, vedem că el adaugă un 
element în plus faţă de cele notate de Sfântul evanghelist Matei. 


Ne spune că prietenii iudei ai acestui sutaş s-au dus la Mântuitorul să-l roage, ca 
din partea lor, să-i ajute slujitorul, pentru că sutaşul - ziceau ei - este un om bun, 
„atât de bun încât chiar el ne-a zidit sinagoga din Capernaum.“ 


lată, aceasta schimbă lucrurile. Avea omul credinţa pe care 1-0 lăudase Mân- 
tuitorul, dar iată că din credinţa lui izvorâseră şi fapte bune. Sinagoga din 
Capernaum era zidită de el, un roman, un păgân. 


Sinagoga aceasta, deşi nu întreagă, refăcută ulterior, există până astăzi. Cei care 
merg acum la Capernaum, pot vedea rămăşiţele ei. Un perete este întreg. Aceasta 
este de altfel sinagoga în care Mântuitorul a predicat de multe ori. Poate tocmai de 
aceea, că este opera unei binefaceri, opera acestui sutaş intrat în istorie, prin 


întâmplarea cu slujitorul său, poate că tocmai de aceea din tot oraşul Capernaum de 
altă dată, n-au rămas decât ruinele acestei sinagogi! 


Un singur cuvânt aş mai adăuga, şi nu dintre cele care ar putea fi în plus. Oare 
rugămintea sutaşului pentru slujitorul său era numai un act de credință? 
Dimpotrivă. Era faptă. Faptă bună, pentru altul. Cerea pentru altul. Ca şi cum s-ar 
fi dus după medic pentru altul. Ca şi cum ar fi cerşit pentru altul. 


Asemenea detaliu nu trebuie scăpat din vedere. Şi el trebuie observat şi în alte 
împrejurări când Mântuitorul întreabă de credinţă. 


Aşadar trebuie să reținem şi să remarcăm că sutaşul nu venise să se roage pentru el. 
Venise să se roage pentru slujitorul său. Nu slujitorul bolnav venise să se roage 
pentru sine, ci sutaşul în slujba căruia era, venise să se roage pentru el. lată încă o 
dovadă că rugăciunile pentru alţii sunt ascultate. Tot aşa rugăciunile Bisericii sunt 
ascultate. Că doar Biserica ce face altceva, decât se roagă pentru alţii? 


Fiecare vine la biserică să se roage pentru sine, dar în ectenii ne rugăm şi pentru 
aproapele nostru, ne rugăm pentru unitatea Bisericilor, ne rugăm pentru recolte 
bune, ne rugăm pentru vremuri paşnice, ne rugăm unii pentru alții. 


Înţelegem deci, din această întâmplare, că rugăciunea pentru alţii este ascultată. Ba 
eu aş spune ceva mai mult. E chiar mai ascultată decât rugăciunea pentru noi înşine 
pentru că, dacă rugăciunea pentru noi înşine vine, mai mult sau mai puţin, din 
interese personale şi egoiste, rugăciunea pentru altul este rezultatul unei gene- 
rozități. Rugăciunea pentru altul este o rugăciune de iubire pentru aproapele. Nu se 
poate ca Dumnezeu să nu ia aminte la nevoile celui pentru care te rogi. la aminte 
însă şi la generozitatea ta, pentru că vii şi pentru altul, nu numai pentru tine. 


Dar să fim siguri că, ori de câte ori ne rugăm pentru altul, înainte de orice, 
binefacerile rugăciunii se revarsă asupra noastră, pentru că e un mod de a-l. 
convinge pe Dumnezeu că suntem vrednici de ajutorul Lui, dacă ne rugăm pentru 
altul. Facem altora ceea ce vrem să ne facă Dumnezeu nouă, cum cerem în Tatăl 
nostru când spunem: Şi ne iartă nouă, precum şi noi iertăm celor care ne greşesc 
nouă. 


Iată deci cum, această Evanghelie este şi o învăţătură pentru noi toţi, ca să fim mai 
buni. Să fim generoşi. Să fim buni unii cu alţii. In măsura în care suntem buni unii 
cu alții, în aceeaşi măsură este Dumnezeu bun cu noi. 


El ne dă întotdeauna mai mult decât merităm, dar când noi în loc de bine facem 
rău, sau gândim rău, atunci Dumnezeu nu poate fi de acord cu noi. Şi atunci ne 
întâlnim cu faptele noastre. Ce dăm, aceea luăm. Nu ne putem supăra pe nimeni 
pentru acest schimb, fiindcă chiar noi suntem cei care îl determinăm. 


Se zice că un copii se supărase pe tatăl său. Locuiau într-o vale. leşind din casă, 
fără să-l audă cineva, şi-a dat drumul mâniei şi a început să strige: „Te urăsc! 
Te urăsc!” Cineva din depărtare striga însă înapoi către dânsul: „Te urăsc! Te 
urăsc!” Era ecoul propriilor sale vorbe, dar copilul s-a speriat şi s-a întors 
repede în casă şi i-a spus tatălui său că cineva îl urăşte şi i-a strigat de mai multe 
ori cuvinte amenințătoare. Tatăl a înţeles ce s-a întâmplat. L-a luat blând de 
mână şi au ieşit afară, cerându-i să-i arate locul unde se afla când a auzit acele 


cuvinte? L-a pus Să strige din acelaşi loc: „Te iubesc. Te iubesc! ”, şi de îndată i- 


au venit înapoi aceleaşi cuvinte. „Aceasta e legea vieţii, fiule”, i-a zis tatăl său. 
;; Primim ceea ce dăm. Dăm ură, primim ură. Dăm dragoste, primim dragoste. 
Ceea ce e important e ceea ce dăm noi întâi. Dacă nu dăm, nici nu primim”. 


Lecţia i-a servit fiului. Ne poate servi şi nouă. 


Bine ar fi ca acum, fiecare în gândul lui să-şi facă un mic examen de conştiinţă, un 
rapid examen al atitudinilor personale. Pe câți oameni i-am ajutat cu dezinteres? 
Despre câţi oameni am vorbit de bine, fără să ştie ei şi fără să ne aşteptăm la nici o 
răsplată? Pentru câți oameni am lucrat la promovarea lor în viaţă, fără să aşteptăm 
nimic de la ci? Şi uneori fără să ştie ei. Cât bine am făcut? Cât bine am făcut 
dezinteresaţi? 


Nu ştiu rezultatul la care poate ajunge fiecare, dar am impresia că în urma unui 
astfel de examen, foarte mulţi dintre noi ne-am descoperi deficitari. Şi am 
descoperi că ne concentrăm mult prea mult asupra propriilor noastre interese, că 
suntem individualişti, că suntem egoişti, că vrem mai mult ca alţii să ne ajute pe 
noi, decât îi ajutăm noi pe dânşii. 


Întâmplarea înfăţişată în Evanghelia de astăzi ne arată că are mare valoare înaintea 
lui Dumnezeu şi e primită şi rugăciunea pe care o facem pentru alții. Să fim 
încredințaţi cu toată convingerea că, în măsura în care ne îndreptăm atenţia, 
gândul, fapta şi rugăciunea şi pentru alţii, aceasta e implicit o rugăciune şi pentru 
noi. 


Aţi văzut? Mântuitorul, când a constatat credinţa sutaşului în rugăciunea pentru 
slujitorul lui, l-a lăudat pe sutaş: „Adevăr vă spun vouă, nici în Israel n-am găsit o 


credință mai mare decât aceasta“, şi trebuie să ne închipuim că, dincolo de faptul 
pe care ni-l relatează evanghelistul Matei, Că din ceasul acela s-a vindecat sluga 
sutaşului, putem fi siguri că în clipa aceea s-a mântuit şi sutaşul de toate păcatele şi 
greşelile lui, pe care le va fi făcut, şi pe care le-a mărturisit cu smerenie în faţa 
Mântuitorului zicând: „Nu sunt vrednic să intri sub acoperământul meu“. 


Aş vrea ca din recapitularea, din reamintirea acestei întâmplări de la începutul 
activităţii Mântuitorului, să rămânem şi noi cel puţin cu aceste două lucruri: 

V întâi să avem credinţă şi ea să se vadă din faptele noastre cele bune, şi să 
ştim că acestei credinţe şi faptelor noastre, Dumnezeu le răspunde 
întotdeauna. 

V În al doilea rând, să fim oameni nu numai pentru noi, ci şi pentru alții. 


Numai aşa vom mărturisi că toți suntem fraţi între noi, şi toţi suntem fiii aceluiaşi 
Tată, aceluiaşi Dumnezeu ceresc, Care să ne ajute pe toți, să ne dea sănătate şi 
toate cele trebuincioase şi mântuire în veacul de acum şi în cel ce va să vie, acum 
ŞI pururea Şi-n vecii vecilor. 

Amin. 


Predică rostită în catedrala din Sibiu, 5 VI 1987 


Duminica de după Botezul Domnului - Lacrima inimii, cheia Impărăţiei 


Ne aflăm în Duminica de după marea sărbătoare a Botezului Domnului. Versetele 
Evangheliei de astăzi sunt pline de încărcătură doctrinară, continuând descoperirea 
de la Botez cu privire la Dumnezeu, arătat în chip vădit ca Treime. 


În religia iudaică de până atunci şi până azi, nu exista şi nu există o învăţătură 
explicită despre Sfânta Treime. Evreii credeau doar într-un Dumnezeu unic, o 
singură persoană, întotdeauna afirmându-şi unicitatea şi blamându-i când îşi făceau 
idoli sau apelau la „dumnezei străini”. 


Dogma Dumnezeului unic a fost cea dintâi şi cea mai puternică începând de la 
Moise până în prezent. „Eu sunt Domnul Dumnezeul tău; să nu ai alți dumnezei 
afară de Mine” (leşire 20, 2-3), se spusese în Vechiul Testament. 


Și deodată, la Botezul Domnului, Dumnezeu se descopere în trei persoane. Nu ca 
trei Dumnezei. În această privință Unimea rămânea cum a fost. Dar unimea se 
descoperea la Botez, în chip vădit, ca Treime. Unul în Treime. Este, în această 
privinţă şi o primă confruntare dintre noua religie pe care o aducea lisus şi religia 
iudaică pe care se grefa învățătura Sa cea nouă. 


Ştim cu toţii cum s-au petrecut lucrurile. Le vom recapitula pe scurt. În timp ce 
lisus se afla în faţa lui loan ca să-L boteze, s-au deschis cerurile şi Duhul Sfânt s-a 
coborât deasupra Lui, sub chip de porumbel şi un glas s-a auzit din cer: „Acesta 
este fiul Meu cel iubit, întru care am binevoit”. Aşadar, Fiul era cel care se boteza, 
Dumnezeu era cel care se manifesta prin voce, iar Sfântul Duh era cel care cobora 
sub chip de porumbel deasupra Lui. Aşa s-a petrecut prima delimitare doctrinară 
esențială dintre iudaismul monoteist şi creştinismul tot monoteist, dar pentru care 
Dumnezeu era unul în Treime. 


Un lucru mi se pare foarte interesant: în această descoperire a Sfintei Treimi totul 
pare a se desfăşura ca ceva foarte normal. Evenimentul nu se prezintă deloc ca 
ceva neaşteptat, absolut nou, scandalos, greu de priceput, imposibil de acceptat. 
Dimpotrivă. Vine ca ceva foarte, foarte natural, ca şi cum s-ar fi ştiut de el şi 
înainte, ca şi cum s-ar fi ştiut, dar nu s-ar fi luat notă de el la vreme. 

De aceea nu se spune nicăieri în textul Evangheliilor: iată noutatea! Nicăieri nu 
veţi găsi scris: lată noutatea: Dumnezeu este în Treime! Descoperirea se face ca şi 
cum n-ar fi fost o descoperire, ci ca şi cum se cunoştea de când lumea. 


De fapt, aşa şi era. Exegeţii Vechiului Testament n-au ştiut însă niciodată să 
citească acest adevăr în textele Scripturii. Încă din Vechiul Testament „Duhul lui 
Dumnezeu se purta pe deasupra apelor”, scrie în Cartea Facerii. Încă din Vechiul 
Testament Dumnezeu zice: „Să facem pe om după chipul şi asemănarea noastră”, 
ca şi cum se sfătuia cu cineva. Era sfatul Treimii. Tot aşa a zis când a încurcat 
limbile la Babilon: „Să ne coborâm”, la plural. lar când s-a arătat la stejarul 
Mamvwvri, lui Avraam, 1 s-a arătat sub forma a trei îngeri. Prin urmare învăţătura 
despre Sfânta Treime exista încă din vechime, de la început. 


E foarte interesant că despre Botezul Domnului scriu toţi cei patru evanghelişti. 
Toţi istorisesc evenimentul, mai pe larg sau mai pe scurt, dar cam cu aceleaşi 
cuvinte, cu destul de puţine deosebiri, poate doar de nuanţe. Să ne amintim că 
despre Naşterea Domnului scriu numai doi, Matei şi Luca. Despre Botez scriu toți 
patru, fiindcă evenimentul este cu adevărat foarte important, tocmai prin aceea că 
se descoperă Sfânta Treime, se confirmă trimiterea lui lisus ca Fiu al lui Dumnezeu 
şi e momentul începutului propovăduirii Sale. 


Toate acestea s-au întâmplat în al 15-lea an de domnie al împăratului Tiberiu, pe 
când era procurator în Palestina Ponţiu Pilat, pe când în Galileea era tetrarh Irod, 
pe când Filip era tetrarh al altor ţinuturi din Țara Sfântă şi din Jur, pe când la 
Ierusalim erau mari arhierei Ana şi Caiafa, date care garantează că evenimentul 
Botezului şi evenimentul ieşirii la propovăduire a Mântuitorului s-au petrecut 
într-un timp istoric cunoscut. 


Este de mare importanţă această situare în istorie a evenimentului, pe care ţine să o 
noteze evanghelistul Luca. După petrecerea în pustie 40 de zile şi 40 de nopţi, lisus 
şi-a început propovăduirea prin marea Predică de pe munte, care se cuprinde în 
Evanghelia Sfântului Matei, în special, în textul ei complet, în capitolele 5, 6 şi 7. 


Mântuitorul, continuând pe loan Botezătorul care îşi sfârşea destinul profetic şi 
învăţătoresc prin chemarea la pocăință, va începe şi EI prin a propovădui pocăinţa 
şi a vesti Împărăţia Cerurilor. Despre aceasta va vorbi mereu, sub diferite forme, în 
decursul celor trei ani cât a propovăduit. 


Ce este pocăinţa? Oare ce se înţelege prin pocăință? Şi ce este Împărăţia Cerurilor, 
în care se intră prin pocăință? În înţeles creştin, pocăinţa este încercarea noastră de 
restaurare, după ce am greşit, de întoarcere la starea cea dintâi, la starea în care 
eram înainte de a păcătui. Este încercarea noastră de reaşezare în rânduială a 
sufletului şi a vieţii noastre, atunci când i-am stricat rânduială. Este încercarea de 
reechilibrare după ce ne-am dezechilibrat. 


Ştiţi cum se întâmplă la maşinile din industrie; când se dereglează o maşină, 
produsele nu mai ies cum trebuie. Dacă e vorba de o maşină de ţesut, pânza va 
avea fire lhpsă. Dacă e vorba de o maşină de turnat metal sau mase plastice, 
obiectul nu va mai ieşi întreg şi va trebui rebutat. Orice dereglare în viaţa 
sufletească, precum la maşini, produce fapte rele şi producătorul e aruncat de la 
faţa şi bunăvoința lui Dumnezeu, fiindcă s-a îndepărtat de frumuseţea originară, 
aceea în care l-a creat Dumnezeu pe om. 


Chiar Mântuitorul întrebuinţează verbul a arunca, aşa cum ai arunca o piesă 
rebutată: „lar pe sluga necredincioasă aruncaţi-o în întunericul cel mai din afară” 
(Matei 25, 30). Pocăinţa este prevenirea acestui proces de despărţire de 
Dumnezeu, prin restaurarea fiinţei omeneşti în frumuseţea, în demnitatea, în 
puritatea cea de la început. Este recondiţionarea ei. 


Pocăinţa se face în primul rând prin smerenie. În greceşte cuvântul care numeşte 
pocăința este metanoia. Avem şi noi în româneşte, de aici, metania. Ce este 
metania? Este o prosternare la pământ, adică într-un fel o recunoaştere a micimii 
tale, o recunoaştere a faptului că ai greşit şi că te căieşti de greşeala ta. E o 
coborâre din orgoliu. 


Pocăinţa trebuie neapărat să se facă prin metanoia, prin smerenie, prin 
recunoaşterea greşelilor. Pocăinţa înseamnă curăţire, aşa cum ai curăţat un vas 
după ce s-a murdărit. Toţi ne curățim vasele după ce mâncăm, ne curăţim casele, le 
măturăm în fiecare zi. De curăţire este nevoie permanent. Aşa întreținem lucrurile, 
obiectele. Ne spălăm trupurile. Cu atât mai mult e nevoie de o curățire permanentă 
a sufletelor noastre. 


E posibilă pocăinţa? E posibil adică să scăpăm de greşelile noastre din trecut? 
Marea noutate pe care a adus-o, în această privinţă, creştinismul este tocmai 
asigurarea că da, e posibilă. E posibil să se şteargă greşelile din trecut. Totul e să 
vrei, să vrei cu intensitate, să vrei cu lacrima sufletului şi a inimii, cu efortul 
voinţei şi cu hotărârea minţii. 


Când Mântuitorul era răstignit între doi tâlhari, unul s-a rugat de iertare şi 
Mântuitorul i-a spus: „Astăzi vei fi cu Mine în Rai”. Pe loc deci. Şi cine ştie câte 
răutăţi nu va fi făcut acela, ce criminal va fi fost! Dar s-a pocăit în momentul ultim 
şi Mântuitorul l-a iertat: „Astăzi vei fi cu Mine în Rai”. 


Aşadar, e posibil să ne îndreptăm greşelile. E posibil să facem ca faptele să nu mai 
fi fost. Vă daţi seama ce lucru extraordinar este acesta? Să desfiinţezi un trecut care 
te ruşinează! Desființarea se face prin pocăință, iar rezultatul e iertarea. 


lertarea e marea noutate a religiilor. Ea e diferită de la o religie la alta, dar e 
prezentă în toate. In unele greşelile se iartă după expieri îndelungi, cum e în 
budism. In creştinism intensitatea pocăinţei înlocuieşte timpul expierii. 


În Pateric se spune că, de ar vrea omul, adică de ar vrea să se întoarcă în sine cu 
hotărârea de a se îndrepta, „de dimineața până seara poate ajunge la măsură 
dumnezeiască”. Poate ajunge la măsură dumnezeiască chiar după ce a fost plin de 
păcate. Mântuitorul Însuşi ne asigură că „e mai multă bucurie în cer când un 
păcătos se pocăieşte, decât pentru nouăzeci şi nouă de drepţi care n-au nevoie de 
pocăință” (Luca 15, 7). 


Am citit undeva o parabolă: Se povestea că o mamă avea un băiat foarte silitor, 
student la Universitate, de unde-i aducea cele mai frumoase rezultate. A venit un 
război şi băiatul a fost chemat să plece pe front. 


Fiindcă era un om integru, s-a dovedit a fi un erou. Şi-a dat viaţa pentru patrie. 
Mamei i S-au trimis veşti despre eroismul său şi felicitări pentru creşterea bună 
dată băiatului. Mama s-a rugat lui Dumnezeu Să-i trimită măcar o dată băiatul, 
în vis, ca să-l mai vadă. O singură dată. Rugăciunea i-a fost ascultată şi i s-a 
promis că îi va fi trimis, putând Să retrăiască împreună cinci minute din viaţa lor 
trecută. 


A fost însă întrebată: Gândeşte-te bine, care cinci minute din viaţa lui şi a ta le 
alegi, pentru aceasta? El va veni să retrăiţi împreună acele minute pe care le 
alegi acum. Gândeşte-te bine. Vrei să vină ca Student la universitate, cu 
frumoasele rezutate care te bucurau atâta? Va fi fost aceea bucuria ta cea mai 
mare şi ai vrea s-o repeţi? Vrei poate să-ţi vină îmbrăcat de pe front, încununat 
cu laudele comandanților lui, înainte de a muri şi aureolat de eroism? 


Femeia a Stat şi s-a gândit şi a răspuns: Nu! Dacă ar fi posibil să-mi fie redat 
copilul pentru a retrăi cinci minute, aş vrea ca ele să fie din copilăria lui. 
Fiindcă îmi aduc aminte de o întâmplare cu el, de când era copil. Era în grădină 
şi a făcut o greşeală. Când am ieşit din casă şi am văzut greşeala pe care a făcut- 
0 şi eram gata să-l pedepsesc, a alergat către mine plângând şi mi-a cerut 
iertare. Dar a făcut-o cu atâta sinceritate, cu atâta încredere că eu îl voi ierta, s-a 
lipit de trupul meu cu atâta dragoste, cu atâta părere de rău că m-a supărat, 


încât nu numai că l-am iertat, dar minutele acelea au fost cele mai frumoase din 
viața mea. Pe acelea nu pot să le uit şi dacă e posibil, pe acelea, aş vrea să le 
retrăiesc. 


Tot aşa se bucură Dumnezeu de cel care se întoarce de la calea cea greşită, 
cerându-şi iertare. Dumnezeu îl restaurează atunci în starea de la început şi numai 
acest moment îl ţine minte. De acesta se bucură. Şi de cel ce se căieşte de greşelile 
săvârşite, se bucură mai mult decât de ceilalți care sunt drepţi în toate zilele vieţii 
lor. 


Poate că şi acest înţeles e ascuns în acea Fericire care spune: „Fericiţi cei ce plâng, 
că aceia vor fi mângâiaţi”. Fericiţi cei care storc din ei lacrima părerii de rău pentru 
păcatele lor! 


Se zice că Dumnezeu a trimis odată pe un înger pe pământ şi i-a spus: „Îngere, 
du-te pe pământ, umblă pe unde vrei şi cât vrei şi găseşte-mi cel mai preţios 
lucru pe care vei crede tu că Mi-l poţi aduce, din cele care există pe pământ”. Şi 
a umblat îngerul prin multe locuri şi multă vreme, cu multă atenţie şi cu multă 
băgare de seamă. Trebuia să aleagă un lucru care să-l placă lui Dumnezeu, aşa 
că nu era lucru de glumă. Într-un fel, trebuia să treacă şi el un examen în faţa 
lui Dumnezeu, asupra capacităţii lui de discernere, de alegere a unui lucru care 
Să fie cu adevărat cel mai valoros. 

Era pus în Situaţia de a arbitra între valori şi de a lua decizia cea mai bună. A 
nimerit într-un loc unde era în toi un război şi unde un om murise la datorie. 
Lăsase în urmă o familie, lăsase idealuri, lăsase planuri acasă, dar a înţeles să-şi 
dea viaţa pentru patrie cu generozitate şi eroism. 


Îngerul s-a apropiat de el şi a cules o boabă din sângele lui şi şi-a spus: 
„Sacrificiul acesta trebuie să fie considerat de Dumnezeu drept cel mai mare”. 
S-a dus la Dumnezeu şi a luat Dumnezeu picătura de sânge şi a spus: „Într- 
adevăr, într-adevăr ceea ce Mi-ai adus e un lucru extraordinar, un lucru mare. 
Dar poate că nu e cel mai mare. Eu ziceam de cel mai mare. Mai du-te, mai 
umblă, mai plimbă-te, mai vezi, mai caută”, 


Și s-a dus îngerul din nou şi la un moment dat, a nimerit într-un spital. Acolo 
era pe moarte o soră de caritate care a îngrijit un bolnav, având o boală 
infecțioasă, din care cauză nimeni nu voia Să îngrijească de dânsul. Ea însă s-a 
sacrificat îngrijind bolnavul acela, ştiind că se va molipsi şi ea. Ceea ce s-a şi 
întâmplat. S-a îmbolnăvit şi acum era pe moarte. Îngerul şi-a zis: „Acest 
Sacrificiu trebuie să fie cel mai mare”. Și i-a luat ultima răsuflare, înainte de a 


muri şi i-a dus-o lui Dumnezeu. Și i-a spus Dumnezeu: „Îngere, te-ai gândit 
bine. E mare într-adevăr sacrificiul pe care l-a făcut infirmiera pentru aproapele 
ei. Și-a dat viaţa pentru el. Dar poate există şi altceva. Poate există şi ceva mai 
mare. la mai du-te”. 


Şi a venit îngerul iarăşi pe pământ şi a dat de un brigand, un bandit, un mare 
hoţ, un fărădelege şi fără Dumnezeu, un om fără nici o normă morală, un om 
gata la toate relele, fără conştiinţă, care tocmai se hotărâse să se ducă să prade o 
familie de creştini. Se înarmase cu toate uneltele care îi trebuiau pentru furtul pe 
care şi-l propusese. Aştepta să se facă seară şi să se înnopteze. 


Când s-a înnoptat, s-a dus spre casa celor pe care era gata chiar să-i ucidă, 
numai Să-şi ajungă scopul. Dar, înainte de a intra în casă, S-a uitat pe geam să 
vadă ce se întâmplă acolo. Și ce-a văzut înăuntru? A văzut o femeie care tocmai 
îşi culca pruncul. Îşi făcuse rugăciunea, făcea semnul crucii deasupra pruncului 
şi era gata să-l adoarmă. 


În clipa aceea hoţul şi-a adus aminte de mama lui, care tot aşa făcea şi cu 
dânsul când era mic şi un val de remuşcare I-a cuprins dintr-o dată. Parcă s-ar 
fi întors sufletul înapoi într-însul. S-a gândit la nelegiuirea pe care voia s-o facă. 
S-a gândit la toate nelegiuirile pe care le făcuse până atunci şi impresionat de 
cuminţenia pe care o văzuse în casă, de seninătatea pe care o citise pe chipul 
copilului şi îngrozit de fapta pe care era gata s-o comită, i-a scăpat o lacrimă. 


Văzând-o, îngerul şi-a zis: „Aceasta trebuie să fie”. A luat lacrima şi i-a dus-o 
lui Dumnezeu. Şi Dumnezeu i-a zis: „Aceasta este. Ai găsit-o. Lacrima de 
pocăință. Lacrima de întoarcere a celui ce părea pierdut pentru totdeauna”. 


O întâmplare asemănătoare s-a petrecut pe vremea împăratului Mauriciu al 
Bizanțului, la sfârşitul secolului al VI-lea. 


În Tracia bântuia locurile un tâlhar vestit care ajunsese spaima satelor şi a 
drumurilor. Nu-l putea prinde nimeni. Împăratul se gândi atunci să-i ofere 
iertarea, cu condiţia să vină singur la Bizanţ, Să nu mai fure şi să-i ceară iertare. 
Auzise de dânsul că nu se lăsa sub nici un chip prins de frica pedepsei şi astfel 
nu mai avea de ales altceva, decât să continue cu viaţa de tâlhărie. Aflând acum 
de iertarea şi condiţiile împăratului, se prezentă înaintea lui, ceru iertare şi 
precum i se făgăduise, aşa se făcu. 


După două zile se îmbolnăvi şi fu dus la spital. Noaptea avu un vis grozav şi 
când se trezi începu să se roage lui Dumnezeu de iertare pentru toate relele pe 
care le săvârşise. Obţinuse iertarea oamenilor, dar iertarea de la Dumnezeu 
începu să-l preocupe acum mai mult. Se pomeni plângând, el care nu plânsese 
niciodată şi nici nu se înduioşase de lacrimile altora. Udă basmaua pe care o 
avea cu sine şi perna şi aşternutul. Şi aşa plângând, boala îl învinse şi trecu în 
lumea cealaltă. 


În aceeaşi noapte, după ce îl priveghease pe bolnav până târziu, medicul aţipi şi 
avu un vis. Se făcea că vede o mulţime de diavoli, ca nişte fiinţe hidoase, 
întunecate, care stăteau în jurul patului celui bolnav. Aveau cu dânşii o mulțime 
de hârtii, de zapise pe care erau însemnate toate păcatele lui, cerându-i sufletul 
să-l ducă în iad. 


Au apărut şi doi îngeri, ținând în mâini o cumpănă. Pe unul din talere puseseră 
demonii hârtiile lor. Celălalt era gol. Talerul cu păcatele se lăsă de îndată în jos, 
până la pământ. Cei doi îngeri se întrebau dacă au ceva de pus pe talerul 
celălalt. Căutară în viaţa tâlharului ceva bun, dar nu găsiră nimic şi erau trişti. 
Atunci, unul din îngeri observă basmaua udă de la capul lui. Înţelese că era udă 
de lacrimi. Nu cumva erau lacrimi de pocăință! Se va vedea. 


Luă basmaua şi o puse pe talerul gol. Şi în aceeaşi clipă talerul se lăsă în jos cu 
atâta putere, încât zapisele diavolilor săriră în toate părţile şi se risipiră pe jos. 


În momentul acela doctorul se trezi, se îndreptă spre patul bolnavului şi îl găsi 
mort. Lângă el era basmaua udă de lacrimi. O luă şi o duse la împărat 
spunându-i: „lată basmaua care i-a adus tâlharului iertare şi în ceruri” (din 
Prolog, 17 octombrie). 


Biserica ne pune la dispoziţie mijloace pentru a ne afla şi noi, de voim, în stare de 
pocăință. Biserica ne pune la dispoziţie Taina spovedaniei. Trebuie doar să ne 
hotărâm să-i spunem lui Dumnezeu greşelile care ne macină. Greşelile care ne fac 
opaci faţă de alții. Să i le spunem şi Dumnezeu, prin duhovnic, ne va da dezlegare. 
Le va şterge pur şi simplu. Ca şi cum n-au fost niciodată. Ca şi cum s-ar fi petrecut 
într-un vis rău. 


De altfel şi în lumea modernă, care şi-a cam pierdut obişnuinţa spovedaniei, nevoia 
de spovedanie a rămas. Aţi auzit desigur, cât de căutaţi sunt, într-o anumită lume, 
medicii psihiatri. Oamenii se duc la ei ca să facă tot un fel de spovedanie. Aceasta 
se întâmplă numai pentru că s-a pierdut pe acolo uzul spovedaniei adevărate. 


Psihanaliza nu e o spovedanie reală. Căci una e să te duci la un medic, care va 
căuta să-şi desluşească cauzele unei boli din cine ştie ce fapte şi amintiri rămase în 
subconştientul tău, cu care va vrea să te pună de acord, ca să le uiţi sau să le 
înţelegi şi alta e să te duci la duhovnic şi să-i spui, ca în faţa lui Dumnezeu, 
greşelile şi căinţa ta şi să-i ceri iertare şi să simţi că în clipa când preotul a zis: „Le 
iert şi te dezleg”, s-a şters cu buretele totul. Aşa cum ai şterge cu buretele o tablă 
pe care ai scris cu creta o mie de păcate. Dacă mai înmoi buretele în puţină apă, se 
şterge şi mai bine. De aceea vorbesc Părinţii de lacrimile pocăinţei, de lacrima 
căinţei. Lacrima udă floarea inimii care vrea să înflorească. 


Prin pocăință se intră - şi numai prin ea - în Împărăţia Cerurilor, pe care 
Mântuitorul, încă de la începutul propovăduirii Sale, o anunţa ca fiind foarte 
aproape. Cât de aproape? Mântuitorul o descoperă într-adevăr foarte aproape, în 
sufletele noastre, în interiorul nostru. „Împărăţia Cerurilor este în voi” (Le. 17, 21), 
înlăuntrul vostru. 


Curăţiţi acest interior şi va deveni împărăţia lui Dumnezeu. Împărăţia Cerurilor nu 
e în afară. Nu e vreo aşezare omenească, nu e vreo aşezare teritorială, socială, nu e 
vreo aşezare de orice fel, undeva peste mări şi ţări. Împărăţia lui Dumnezeu e stare 
de spirit şi anume stare de puritate, stare de curăţie. Împărăţia Cerurilor e în noi. 
„Împărăţia Cerurilor, spune Sfântul Pavel (Romani 14, 17), nu e nici mâncare, nici 
băutură, ci sfinţenie şi pace şi bucurie în Duhul Sfânt”. 


Împărăţia Cerurilor e atunci când trăieşti în dreptate şi iubire, când dreptatea şi 
iubirea sunt legile tale de căpetenie. Împărăţia lui Dumnezeu este atunci când te 
afli în pace. Ce înseamnă acest „a fi în pace”! Înseamnă a fi dincolo de orice 
contradicţie. 


Când nu mai trăieşti în contradicții interioare, când ai trecut dincolo de lupta 
contrariilor din tine. Atunci eşti în pace. Şi fără îndoială că, dacă trăieşti în 
sfinţenie şi în pacea duhului, în pacea inimii, atunci vei avea parte de ceea ce spune 
Sfântul Pavel, de „bucuria în Duhul Sfânt”. Duhul Sfânt va sălăşlui în tine. 


Aceasta este de fapt definiţia a ceea ce se numeşte înduhovnicire. Înduhovnicire 
înseamnă primirea în tine a Duhului Sfânt care dă bucune. Sfântul Serafim de 
Sarov, un sfânt din secolul trecut, saluta pe toți creştinii pe care-i întâlnea cu: 
„Bucuria mea”... . 


Impărăția Cerurilor e în noi. Dar dacă Impărăția Cerurilor e în noi, cu cât mai 
multe împărăţii ale cerurilor ar fi în oameni, cu atât mai mult s-ar transforma şi 
lumea toată într-o mare împărăție a cerurilor. 


Aş vrea să închei, atrăgând atenția asupra atitudinii pe care a avut-o, ca şi 
Mântuitorul şi marele sfânt loan Botezătorul, atunci când veneau fariseii la el să se 
boteze. Ei credeau că dacă veneau să primească de la Ioan un botez exterior, cu 
apă, se vor şi îndrepta în faţa lui Dumnezeu, fără să mai fie nevoiţi să facă faptele 
îndreptării. 


De aceea Sfântul loan Botezătorul îi avertiza, aşa cum putea s-o facă el: „Pui de 
vipere”, cine v-a învăţat să faceţi aceasta? Credeţi voi că dacă nu faceți roade de 
pocăință, are vreo valoare botezul pe care-l luaţi de la mine? Nu are nici o valoare! 
Nu actele exterioare dau măsura pocăinţei. 


De ce m-am oprit asupra acestui lucru? Pentru că există şi în vremea noastră dintre 
aceia care spun: „Noi ne-am pocăit, noi suntem pocăiţi, noi suntem mântuiţi”. Cred 
că au dobândit mântuirea pentru că şi-au dat numele de „pocăiți”. Ca şi cum 
cuvântul i-ar mântui. 


Dincolo de cuvânt, se cred aleşi, precum se credeau fariseii fii ai lui Avraam şi care 
credeau că numai în virtutea acestui fapt erau îndreptății la mântuire. Dar 
Dumnezeu poate face fu ai lui Avraam şi din pietre, le spunea Sfântul Ioan 
Botezătorul. 


Credinţa şi faptele bune duc la mântuire, nu faptul că se crede cineva ales. Tu 
trebuie să alegi şi anume să alegi faptele care cultivă dragostea, comuniunea, nu 
separarea şi nu ura îndreptată împotriva celor ce nu sunt ca tine, cum fac sectanţii. 
Avertismentul Sfântului loan Botezătorul este clar: Degeaba vă declaraţi voi 
pocăiți, degeaba vă botezați, dacă nu faceți faptele pocăinţei. Declaraţia singură 
este nulă. Aşa se întâmplă şi azi, cu cei care părăsesc Biserica noastră 
strămoşească. Ei zic: Eu m-am pocăit şi se consideră mântuiţi de pe acuma. Nu mai 
au de făcut nimic. 


Se înşală amarnic. Există o lege care trebuie respectată până la sfârşit. Pocăinţa 
este un efort de fiecare zi, aşa cum în fiecare zi mâncăm din nou şi de mai multe 
ori. Aşa cum în fiecare zi greşim şi de mai multe ori, tot aşa trebuie să ne curățim 
şi sufletele în fiecare zi şi de mai multe ori. 


Să împlinim aşadar rânduiala dumnezeiască şi să răspundem la chemarea cu care 
şi-a început Mântuitorul propovăduirea: „Pocăiţi-vă că s-a apropiat Împărăția 
Cerurilor”. Să ne îngrijim să fim în ea. Ea nu e departe. E în interiorul nostru. 


Cămara sufletului nostru este Împărăţia lui Dumnezeu. Pe aceasta, când se 
dezorganizează, trebuie s-o reorganizăm. Pe aceasta, când se dereglează, trebuie s- 
o repunem în stare de funcționare normală, pentru ca din acest lăuntru al nostru să 
iasă gânduri întregi, gânduri frumoase, fapte întregi, fapte frumoase. 


Pe acest interior cu pocăință să-l curăţim, ori de câte ori greşim şi harul lui 
Dumnezeu, fără îndoială, va fi cu noi, va răspunde chemării noastre, căci scris este 


să fie aşa. Aşa ne-a promis Dumnezeu şi Dumnezeu se ţine de promisiunile Sale. 


(cuvânt rostit în catedrala din Sibiu, în anul 1985) 


Duminica a IV-a din post - Când nu mai există nici o speranţă, mai există 
totuşi una 


Intr-o zi ca aceasta, a patra din Sfântul şi marele Post, predicatorul este pus în faţa 
unei dileme. Anume în aceea de a nu şti ce să aleagă din ceea ce-i oferă tradiția 
Bisericii ca teme pentru predica zilei. 


X Duminica aceasta este închinată unuia din Sfinţii ostenitori ai vieţii 
creştine: Sfântului loan Scărarul. Se şi numeşte "Duminica Sfântului loan 
Scărarul”. Ar trebui deci să spunem ceva despre acest sfânt. Biserica l-a 
aşezat în calendar, pentru ca să ne sugereze să-l amintim credincioşilor ca 
pe un model de creştin realizat. 

i În al doilea rând, Biserica ne readuce în amintire Evanghelia după Marcu, 
în care ni se istoriseşte una din importantele minuni ale Mântuitorului. 

A În al treilea rând, tipicul Bisericii indică să se citească astăzi şi textul 
Fericirilor. 


Despre care din aceste trei subiecte să vorbească predicatorul? Meditând asupra 
tuturor, am găsit că în fiecare dintre ele, sau în legătură cu ele, credincioşii ar putea 
pune cel puțin câte o întrebare care cere răspuns. De aceea m-am hotărât să 
vorbesc, chiar cu riscul de a nu fi foarte sistematic, despre fiecare din aceste teme 
oferite de Biserică, limitându-mă, bineînţeles, la anumite aspecte, fără intenţia de a 
le epuiza. 


De ce în această duminică, a patra din post, Biserica ne pune înainte figura 
acestui mare ascet? Pentru ca Să ne aducă aminte că el a trăit în post şi 
rugăciune, că şi-a închinat viaţa lui Dumnezeu, că întreaga lui viaţă de peste 70 
de ani n-a făcut altceva decât să-şi lucreze sufletul, în aşa fel încât să-l apropie 
cât mai mult de Dumnezeu. A trăit până la mijlocul secolului al VI-lea, trecând la 
cele veşnice la începutul secolului al VII-lea. S-a născut, probabil, în Palestina şi a 
trăit în preajma Muntelui Sinai, unde spre sfârşitul vieţii a şi fost egumenul 
mănăstirii, de aceea se mai numeşte uneori şi Sfântul loan Sinaitul. 1 se mai zice în 
tradiția creştină şi loan Scolasticul, pentru că a fost unul din Sfinţii mari cărturari, 
deşi mai există un canonist cu acest nume. Scărarul i se zice după numele unei cărți 
scrise de el şi care se numeşte "Scara". 


De fapt Scara l-a făcut celebru în istoria vieţii creştine şi numele de Scărarul e 
numele cu care a rămas în istorie. Altfel, din viaţa lui, în afară de nevoinţele 
ascetice pe care şi le-a impus, şi de Scară, nu se cunosc prea multe amănunte. 


Amintirea vieţii lui, trăită cu smerenie, a rămas ascunsă, rămânându-ne doar cele 
pe care le-au scris despre el cei câțiva ucenici care l-au înconjurat şi urmat. Nu ni 
se povestesc totuşi, în legătură cu el, multe minuni, cum se povestesc despre alţi 
sfinți. Una ni se aminteşte, legată fiind chiar de unul din ucenicii lui: 


Se spune că avea un ucenic pe nume Moise şi l-a trimis să aducă apă. În pustie 
apa se aducea de foarte departe. Mergând el pe drum, a obosit şi s-a întins să se 
odihnească puţin. A adormit sub un povârniş de munte. Și iată că, în momentul 
în care el era culcat acolo, Sf. loan Scărarul, în chinovia unde era stareţ, a simţit 
dintr-o dată un fel de toropeală care l-a adormit. A auzit o voce în vis. "Lu 
ucenic, după care de îndată s-a deşteptat. Şi-a zis în gândul său: Cine ştie prin ce 
încercare va fi trecând ucenicul meu! 


Celălalt, care dormea sub stâncă, la un moment dat a sărit din somn şi s-a 
rostogolit într-o parte chiar în clipa în care, pe locul în care dormise, s-a 
povârnit o piatră grea care, dacă l-ar fi lovit, l-ar fi omorât. S-a dus, şi-a umplut 
vasele cu apă, s-a întors la chinovie, şi acolo bătrânul stareţ l-a întrebat doar 
atât: Cum ai petrecut? Nu cumva ţi s-a întâmplat ceva în drum? 


Ucenicul a răspuns: Nu mi S-a întâmplat, dar era să mi se întâmple. M-am 
aşezat sub o stâncă şi am aţipit şi, la un moment dat, prin somn, nu ştiu cum, mi 
s-a părut că am auzit glasul tău Strigându-mă. Şi dându-mi seama că în loc să 
mă duc la ascultarea mea, m-am pus pe somn, în aceeaşi clipă m-am trezit şi am 
auzit un zgomot deasupra mea, şi m-am rostogolit într-o parte. A fost spre 
norocul meu, pentru că îndată a căzut o piatră pe locul acela, care m-ar fi 
omorât. 


Sfântul loan Scărarul nu i-a spus ucenicului că a avut ştire în vis despre aceasta, 
pentru că n-a vrut să se laude cu fapta lui sau, mai degrabă, cu starea deosebită în 
care l-a pus Dumnezeu dar, spre sfârşitul vieţii, va fi povestit întâmplarea aceasta 
cuiva, sau va fi fost povestită de ucenic, de unde a luat-o cel care i-a scris viaţa. 


Incolo, el străluceşte în istoria creştinismului mai ales prin o carte în 
treizeci de capitole, care nu sunt altceva decât cele 
DRESDEN OI IESINAISII Şi-a ales numărul de treizeci, 


după anii pe care i-a trăit Mântuitorul pe pământ, timpul în care şi-a 
propovăduit învăţătura Sa. 


Se pune întrebarea: Trebuie oare creştinul să treacă prin aceste treizeci de trepte? E 
posibil să treci prin treapta întâia, s-o depăşeşti, să treci prin a doua, a douăzeci şi 
cincea, a treizecea? Se pare că este foarte greu. Ci eu vă spun: e mai greu decât 


practici în acelaşi timp. Că nu se poate să practici una, să fu pe treapta întâia şi pe 
cele douăzeci şi nouă să le laşi. Nu se poate să fii pe a doua, şi pe cele douăzeci şi 
opt să le laşi. Trebuie să fu în acelaşi timp pe toate cele treizeci de trepte ale 
virtuților creştine, care sunt tot atâtea trepte ale luptei cu păcatul. 


Luându-le foarte în serios, ele pot să înspăimânte pe oricare credincios. Cum 
adică? Să fim permanent pe cele treizeci de trepte? E adevărat. Sfântul Ioan 
Scărarul îşi scrie cartea sa mai ales pentru monahi. Monahii au ales să ducă o luptă 
duhovnicească mai deosebită, să se lupte cu ei înşişi, cu relele, cu păcatele din ei. 
Să realizeze virtutea. Să se roage pentru ei şi pentru lume. 


Dar ce se întâmplă cu ceilalți, cu marea masă a creştinilor care nu au vocaţie 
monahală? Scara nu e şi pentru ei o carte folositoare şi normativă? Trebuie să ştim 
că Scara este valabilă pentru toţi, chiar dacă e scrisă numai pentru monahi. Toți pot 
găsi în ea metode bine gândite de luptă cu gândurile rele, cu duhurile rele, cu 
păcatul şi cu viciul. Găsesc în ea mijloace de a realiza virtutea. Dacă e greu 
pentru un monah, e cu atât mai greu pentru un creştin de rând să fie pe toate cele 
treizeci de trepte deodată. Nu e totuşi atât de greu pe cât s-ar părea. Sfântul loan 
Scărarul descrie toate ispitele care asaltează sufletul omului, şi felul cum pot fi 
biruite. EI nu prezintă însă o tehnică, o urcare treptată, cum s-ar putea crede. Nu e 
vorba de obţinerea de performanţe prin exerciţii treptate, ca în antrenamentul 
sportivilor. Se poate urca dintr-o dată pe treapta a treizecea, prin smerenie şi 
dragoste. Acestea le lasă în urmă pe toate celelalte virtuţi care biruiesc păcatele. 


Dar aceasta nu înseamnă că treptele nu au totuşi şi un rost pedagogic sistematic, de 
învăţare treptată a căilor care pot pregăti desăvârşirea. Pentru cei care nu pot urca 
dintr-o dată la virtutea cea mai mare, trebuie să le exerseze pe toate celelalte mai 
mici, ascultarea, postul, răbdarea, rugăciunea etc, dar nici atunci pe rând, ci pe 
toate în legătură una cu alta. „Să fie începător în toate şi să treacă în clasa 
următoare în toate. Fiecare biruinţă îl trece în clasa a treizecea. Dar în fiecare 
clipă trebuie să treacă prin cele douăzeci şi nouă din nou. Clasa a treizecea e mereu 
în faţa sa. 


SOREaIU CANION DEONINAONANANIZONDSINOIOBIOEI Fa se poate citi cu interes 


duhovnicesc, dar se poate citi şi cu un interes ştiinţific. E uimitor cum un Părinte 
din secolul al VI-lea, a ştiut să sesizeze şi să analizeze, cu infinite amănunte, cele 
mai subtile mişcări ale sufletului omenesc şi, totodată, să prescrie metode care să 
îndrumeze cum pot fi dirijate mişcările sufleteşti dinspre rău înspre bine. 


Cartea a intrat în atenția creştinilor de îndată ce a fost scrisă. Ea a intrat şi în 
zestrea spiritualității ortodoxe româneşti din momentul în care încă Varlaam, cel 
care a scris Cartea românească de învăţătură, Cazania, a tradus-o în limba noastră. 
A făcut-o înainte de a scrie Cartea sa de învăţătură, şi a dat-o spre meditaţie 
monahilor din ţările române. A fost copiată în multe exemplare, până când o nouă 
traducere a făcut mitropolitul Veniamin Costache, publicând-o în tipografia lui de 
la Neamţu. Au apărut apoi mai multe traduceri şi ediții tipărite. Ultima traducere a 
făcut-o părintele profesor Dumitru Stăniloae, acum câţiva ani, şi a apărut în 
volumul LX al Filocaliei româneşti. 


lată, aşadar, câteva cuvinte despre acest sfânt pe care Biserica ni-l pune înainte 
astăzi ca model de desăvârşire creştină, invitându-ne, pe cât e posibil, să ne folosim 
de Scara lui, spre a învăţa să urcăm pe treptele virtuților. Există multe cărți de 
îndrumare creştină spre viaţa virtuoasă. Se poate spune însă că Scara e printre cele 
mai populare. Dacă timpul nu ne-a îngăduit să stăruim asupra conţinutului ei, el ne 
îngăduie totuşi s-o recomandăm ca pe o carte de mare folos sufletesc. Citind-o, 
vom cinsti memoria Sfântului ei autor care pentru noi a scris-o. Viaţa lui e în ea. 
Prin ea este Sfântul loan Scărarul model de viaţă aleasă, îndrumător în ştiinţa 
lucrării cu sufletele. E carte bună în acelaşi timp pentru duhovnici şi pentru 
ucenici, pentru începători şi pentru înaintați, pentru monahi şi pentru mireni. 


Fiecare are ce alege din ea. Și, firesc, doar răsfoind-o, poate înţelege oricine că 
E ca şi cum ţi-ai creşte un copil. Şi pentru 


aceasta e nevoie de o anumită disciplină şi rânduială, pe care numai neştiinţa o 
poate ignora. 


Să fie ziua lui, dacă nu altceva, măcar ziua de lansare a Cărţii lui, de îndemn la 
citirea ei, ca să ne fie de tot folosul spre mântuire. 


Evanghelia de astăzi ne readuce în amintire o întâmplare de fapt o minune săvârşită 
de Mântuitorul cu un tânăr stăpânit de un duh rău. Tatăl lui l-a dus la apostoli, dar 
apostolii n-au putut să-l vindece. Şi atunci l-a adus în fața Mântuitorului. 
Mântuitorul i-a cerut tatălui câteva explicaţii. De când este aşa şi cum se 
manifestă? (Marcu 9, 21). Înainte însă de a face ceva, Mântuitorul a spus o vorbă 
greu de priceput de către cei de faţă. Era ca o izbucnire de mânie, de supărare: "0, 


neam necredincios, până când voi fi cu voi! Până când am Să vă sufăr? Aduceţi- 
I la Mine" (Marcu 9, 19). lisus şi-a revenit însă îndată din supărare, căci duhul "de 
îndată ce L-a văzut pe lisus, a zguduit pe tânăr şi acesta a căzut la pământ şi S-a 


tăvălit ea (Marcu 9, 20). Adresându-se tatălui, lisus 1-a spus: " 


Omul i-a dat atunci un răspuns ciudat. Un răspuns despre care fiecare din noi îşi 
poate pune întrebarea dacă este cu adevărat răspunsul pe care l-a dat omul, sau e 
cumva o greşeală a evanghelistului care ni l-a redat. Pentru că omul a răspuns aşa: 
L " Răspunsul nu pare logic. De vreme ce 
credea, ar fi trebuit să spună: Cred, Doamne, ajută credinţei mele. În mod 
paradoxal el a spus: "Cred, Doamne, - cu această completare ciudată: ajută 
necredinței mele". Nu este o greşeală. În mod sigur nu este o greşeală. 
Evanghelistul a redat exact cuvintele pe care le-a zis omul. Şi iată, cuvintele au 
rămas memorabile în istoria Bisericii. 


Ele sunt din aceeaşi categorie, cu "cei de pe urmă vor fi cei dintâi", sau: "cine-şi 
va câştiga sufletul şi-l va pierde", sau: "de nu M-ai fi găsit, nu M-ai fi căutat", 
al lui III, sau: "Dacă Dumnezeu nu există, trebuie inventat”, al lui IRI. 
Credea el, sau nu credea? Era ca noi toţi. 


Credea că Dumnezeu există. 

Credea că Dumnezeu este Tatăl. 

Credea şi în puterea lui Dumnezeu. 

Credea că Dumnezeu poate corecta unele nereguli în existenţa noastră când, din 
diferite motive, îşi fac apariția, aşa cum apăruse în viaţa fiului său această 
dereglare a vieţii, prin duhul rău care intrase intr-însul. Dar nu avea credință până 
la puterea minunii. Ar fi dorit însă s-o aibă, şi tocmai de aceea a găsit această 
formulă extraordinară: 


Toţi credem, toţi cei care ne-am adunat aici, care suntem în jurul Bisericii, toți 
credem că Dumnezeu există, pe toţi ne minunează ceea ce vedem în jurul nostru. 
Pe toţi ne minunează dezvoltarea dintr-un simplu embrion a celui ce va fi mai apoi 
un om, cu complicatele aparate care-l alcătuiesc. Pe toți ne minunează miracolul 
existenţei lumii şi al devenirii. Toate ne provoacă uimirea şi nasc în noi credinţa în 
Dumnezeu. Ne uimesc desigur şi ne descumpănesc şi neregulile care tulbură 
ordinea creaţiei. Multora nu ştim să le dăm explicaţii suficiente. De pildă, bolilor 
incurabile. Acestea par a nu intra în ordinea creaţiei. Toate acestea ne tulbură. Dar 
ele nu sunt în măsură să ne tulbure în aşa fel, încât să ne distrugă credinţa şi 


uimirea pe care ne-o provoacă celelalte aspecte ale vieţii, ale lumii şi ale existenţei 
noastre, care ne vorbesc despre Dumnezeu. 


Dezordinea ne descumpăneşte, dar observarea ordinii ne repune în echilibru. 
Ordinea din univers, ordinea din viaţa noastră, ordinea morală din viaţa 
noastră, toate ne vorbesc despre existenţa lui Dumnezeu. Şi ne vorbesc la orice 
vârstă ne-am afla. 


Se zice că erau doi inşi care discutau despre existenţa sau ne existenţa lui 
Dumnezeu. Unul spunea că da, altul spunea că ba. Și atunci unul din ei a 
propus un arbitru: Să întrebăm un copil. Să vedem ce ne spune o minte încă în 
stare pură în faţa existenţei. Poate să nu fie concludent ceea ce gândeşte el, încă 
nedezvoltat, dar să vedem totuşi. Măcar aşa de curiozitate. Cel care nu credea l-a 
întrebat: 

- Copile, crezi în Dumnezeu? 

- Cred, a răspuns copilul. Mi-a spus mama că EI a făcut totul şi că vede totul. - 
Dar poţi tu să-mi spui unde este Dumnezeu ? 

-Uite, ai de la mine un măr, dacă-mi răspunzi. 


Convorbirea n-a mai putut continua. Dumnezeu este în toate. Noi creştinii ÎI 
vedem peste tot. Acolo unde nu găsim explicaţii, deşi suntem atenţi la toate 
lămuririle ştiinţei, noi spunem: dincolo de ceea ce nu înţelegem, e Dumnezeu. 
Unii, în faţa limitelor cunoaşterii, au alte opțiuni. Spun că nu există Dumnezeu. E 
treaba lor. Fiecare optează pentru ce crede că se potriveşte minţii şi sufletului său, 
pentru ceea ce crede că se motivează mai bine în mintea şi în inima lui. 

La Dumnezeu, însă, într-un fel sau altul, ajung toți. Unii ca să-L afirme, alții ca să- 
L nege. Dar nu-L pot evita. Louis Jouvet, actor francez cunoscut (1887-1951), 
recitând odată la teatrul "Antoine" din Paris piesa lui Jean Paul Sartre "Le Diable et 
bon Dieu", a făcut remarca: Nu văd nici o diferenţă între opera lui Sartre, care se 
crede antireligios, şi aceea a lui Graham Greene, care se vrea religios. Și unul şi 
altul sunt obsedaţi de ideea de Dumnezeu, şi cel care crede că nu crede, e cel care 
vorbeşte cel mai mult despre Dânsul". Aceasta îmi aduce aminte de remarca 
asemănătoare a cuiva despre atei. Au un singur cusur: vorbesc prea mult despre 
Dumnezeu! 


Noi creştinii avem în plus şi altceva, care ne face să optăm pentru Dumnezeu, şi 
anume faptul că la un moment dat Dumnezeu însuşi s-a întrupat pe pământ. 


Credinţa în înviere e argumentul nostru în plus, al creştinilor. Dacă lisus 
Hristos a înviat, toţi vom învia. Dacă lisus Hristos a înviat, suntem 
nemuritori. 


De aici vine şi răspunderea noastră gravă în faţa vieţii. 


Această credință o avem. Dar avem noi oare mai multă credinţă decât omul din 


Il) 


Evanghelia de azi, care a mărturisit: " 
Poate că nu totdeauna o avem până la măsura minunii. Dar ori de câte ori simţim, 
ori de câte ori auzim în interior întrebarea: "Crezi?", să fim gata să răspundem şi 
noi, cu hotărâre, dar şi cu smerenie, ca şi omul din Evanghelie: " 

". Nu pentru că ne-am îndoi, ci pentru că ne dăm seama 
că nu avem acea credinţă, cât un grăunte de muştar, care să mute şi munţii din 
loc. 


Cu acest prilej a rostit Mântuitorul sentinţa cu privire la credinţa cât un grăunte de 
muştar. Ucenicii care n-au putut vindeca pe copilul cuprins de acel duh rău, L-au 
întrebat pe învățătorul, după ce Acesta a scos duhul şi a vindecat copilul: "Pentru 
ce noi n-am putut să-l scoatem?" lisus le-a răspuns: "Pentru necredinţa voastră. 
Căci adevărul vă grăiesc: de aţi avea credinţă cât un grăunte de muştar, aţi zice 
muntelui acestuia: mută-te de aicea acolo, şi s-ar muta; şi nimic nu v-ar fi cu 
neputinţă” (Matei 17, 19-20).| 


Multe am mai putea încă medita în legătură cu acestea. Apostolii aveau totuşi 
credință. Dar nu aveau acea credință pe care o avea lisus. Erau şi ei, încă, din 


i Sata celor aflați în drama neîmplinirii, ca şi omul cu " 
ii] 


Există trepte în credinţă. Căci credinţa nu e ştiinţă. III 
DI Aceasta e condiţia credinţei, atâta vreme cât suntem în 
trup. Ea e întreagă şi în puţin, şi în mult. Dar desăvârşită e numai când Dumnezeu 
o ajută prin Harul Sfântului Duh. Atunci ea devine lucrătoare altfel. Pe treapta 
obişnuită, e de domeniul cunoștinței; pe treapta desăvârşirii, devine făcătoare de 
Minuni, căci minunea o face întotdeauna Dumnezeu. Noi zicem: "Sfântul Cutare, 
făcător de minuni". În fapt Dumnezeu e "Făcătorul de minuni”, prin sfântul care s-a 
deschis prin credinţa desăvârşită, harului Sfântului Duh care a pătruns în el. 


Apostolii, în momentul când le-a fost adus tânărul posedat de duhul rău, nu 
primiseră încă pe Duhul Sfânt, care li se va da la Rusalii. După aceea au făcut şi ei 
minuni. Se vede aceasta imediat, precum e scris în Faptele Apostolilor. Petru şi 


Ioan au vindecat un olog din naştere, cunoscut de toată lumea ca atare (F. Ap. 3, 
I-11). 


Că "necredinţa" celui care avea totuşi "credinţă", n-a fost un impediment în calea 
vindecării, o vedem clar. A contat credinţa lui. Mântuitorul pe aceasta 1-a luat-o în 
considerare şi i-a primit rugăciunea. Nu 1-a refuzat-o. El nu era atât de necredincios 
încât să nu se roage. Era doar în neîmplinire. Pe baza acestei adânci şi sincere 
rugăciuni, Mântuitorul i-a vindecat fiul. Aşa ne spune evanghelistul. lată deci cum 
trebuie înțeleasă această vorbă rămasă până azi în istorie şi în vorbirea creştină: 


IL] Lă | 


Dacă s-a putut ruga, în rugăciune era credinţa. 


N-aş vrea să lungesc vorba, dar mi se pare că e posibilă şi o altă exegeză a textului 


i) 


"E drept că lisus 1-a cerut lui, omului, să 
creadă: "De poţi crede", şi acela a răspuns: "Cred, Doamne", dar minunea a făcut-o 
Mântuitorul. A raportat-o la credinţa celui ce se ruga dar, dincolo de aceasta, El a 
făcut vindecarea. Era ca şi cum i-ar fi zis: "Vei vedea că Eu, având credinţă, pot 
totul şi îl voi vindeca. De aţi avea şi voi credinţa - şi îi includea şi pe apostoli în 
această categorie - şi voi aţi putea vindeca. Dar Mântuitorul a vrut să lase să se 
înțeleagă că nu EI, ci credinţa e cea care poate face minuni. A lor ca şi a Lui. Pe de 
o parte le-a dat exemplul puterii credinţei Sale, pe de altă i-a învăţat că de ar avea o 
credinţă ca a Lui, le-ar fi şi lor "toate cu putinţă”. 


Am promis şi câteva cuvinte despre Fericiri, fiindcă ne-au fost citite astăzi, deşi le 
auzim întotdeauna la Sfânta Liturghie. În legătură cu Fericirile s-au spus şi lucruri 
bune, s-au spus şi lucruri mai puţin bune, împotriva creştinismului. De pildă, una 
din acuzaţiile care s-au adus Mântuitorului şi creştinismului a fost aceea că îi 
demobilizează pe oameni de la activitate, şi de la rezolvarea pe pământ a tuturor 
socotelilor. Fericiţi cei săraci cu duhul; fericiți cei ce plâng; fericiţi cei prigoniţi 
pentru dreptate! Cum de îi fericeşte Mântuitorul pe aceştia? Îi fericeşte în stare 
de nefericire! Îi lasă să plângă? Îi lasă să fie prigoniţi pentru dreptate? Îi lasă să 
fie săraci cu duhul? Şi ce e aceea "a fi sărac cu duhul”? 


În vorbirea curentă, zicem despre unul, aşa, mai slab la minte, că e sărac cu duhul! 
De ce fericeşte Mântuitorul pe unii ca aceştia? A fi sărac cu duhul poate însemna 
simplitate, dar nu înseamnă a fi rău! Înseamnă a nu fi dăruit cu multă ştiinţă şi 
discernământ în cele înalte, dar cu bun-simţ în cele imediate. Înseamnă şi credinţa 
simplă, dar sinceră. Se dă ca exemplu de sărăcie cu duhul o femeie intrată în istorie 
tocmai pentru aceasta. 


În anul 1415 un vestit profesor de la Praga, Jan Huş, a fost condamnat la 
moarte pentru unele neînţelegeri de principiu, asupra dogmelor, cu rectorul 
universităţii la care era profesor. Biserica romano-catolică l-a condamnat la 
ardere pe rug. Și a fost cu adevărat ars pe rug, cu 0 sută de ani înainte de 
Reformă. În timp ce era legat de un stâlp şi în jurul lui executorii adunaseră 
lemnele cu care să-l ardă pe nefericit, o bătrânică de vreo 80 de ani venea şi ea 
cu un braţ mic de lemne, să-l arunce peste focul care începuse să ardă, ca să 
mai mărească flacăra. 


Ce ştia ea despre motivul condamnării? Ştia ea dacă avea el dreptate, sau dacă 
aveau dreptate cei care îl condamnaseră? Nu ştia nimic despre toate acestea. Era 
0 femeie simplă care a văzut în hotărârea de a-l arde, o hotărâre dreaptă, pentru 
că aşa o socoteau cei mai învăţaţi decât ea. Cel care era legat la stâlp, înconjurat 
de flăcări, văzând-o a spus un cuvânt care a rămas de asemenea memorabil în 
istoria omenirii: Sancta simplicitas! - Sfânta simplitate! Sfântă! N-a condamnat 
0. Ştia că n-o făcea din răutate. 


Tot pe seama Simplităţii, dar a unei sfinte simplităţi, am putea gândi şi la o altă 
cauză a gestului bătrânei. Va fi făcut-o din bunătate. Să fie focul mai mare, ca 
să-l ardă mai repede. Să-i micşoreze suferinţa! Cine ştie! Tot sancta Ssimplicitas 
ar fi fost, şi cu atât mai Sfântă, cu cât voia să curme, nu Să înmulțească 
suferinţa! 


Dar să ne întoarcem la întrebarea: De ce-i fericeşte Mântuitorul pe cei care 
suferă? La prima vedere, nu e prea uşor să se dea răspuns la o asemenea întrebare. 
S-ar părea că cei care acuză creştinismul de demobilizare în faţa greutăților vieţii, 
au dreptate. Dar să ne gândim. Să încercăm una din explicaţiile posibile, deşi poate 
nu cea mai concludentă şi mai aproape de intenţia Mântuitorului. Pe cine avea în 
vedere Mântuitorul în aceste cazuri? Să presupunem că îi avea în vedere pe cei care 
erau dincolo de marginea puterilor omeneşti. Cazurile de limită. De pildă, pe cei 
loviți de boli incurabile, pe cei condamnaţi pe nedrept la închisoare sau, cu martori 
MiNCINoşI şi cu un judecător rău, pe cei condamnaţi la moarte, sau la închisoare pe 
viaţă, şi care nu mai aveau nici un mijloc de a-şi dovedi nevinovăția. Dacă spre 


aceştia vine Mântuitorul, către aceste cazuri de limită, ca să le aducă şi lor o 
mângâiere, o ultimă speranţă, o ultimă mângâiere, pe care nimeni şi nimic nu le-o 
mai putea da, mângâierea Lui era ca o rază de speranţă, ca o scară către o eliberare 
posibilă. 


De fapt, în orice interpretare, Fericile sunt un pas înainte spre fereastra unei 
speranţe, pe care înţelepţi cei vechi, şi mulți dintre cei mai noi, n-au văzut-o. 
Epictet, deşi a trăit în era creştină dar a rămas filosof profan, sfătuia la împăcarea 
cu soarta, îndemnând "să ne îndreptăm sforțările numai spre cele ce stau în sfera 
putinței noastre, lăsând pe cele de dincolo de dânsa în voia mersului universal. 
lisus s-ar fi exprimat tot aşa, numai că El promitea, în plus, o compensație şi celor 
cărora "mersul universal", adică un destin implacabil, le hărăzea, fără ieşire, numai 
suferinţa, nedreptate, pedeapsa nemeritată. în gândirea lui lisus, după dreptatea lui 
Dumnezeu, lucrurile nu puteau rămâne în eternitate strâmbe, fără speranţa unei 
compensaţii, fără mângâierea biruinţei adevărului. Nu puţin a contat această nouă 
perspectivă adusă de lisus. Şi cine ar putea spune că este o perspectivă 
demobilizatoare? Căci e vorba de cei care se găsesc într-o situație de limită, 
Oricum, ŞI numai despre aceştia care nu s-ar mai putea mobiliza în nici un fel 
împotriva situaţiei în care au căzut, sau în care i-a prins "mersul universal", adică 
destinul, cum îl numeşte Epictet. 


lisus sparge, întrerupe implacabilul sumbru al destinului orb, promite biruința 
asupra destinului. în final, cei nedreptăţiți vor fi fericiți. Şi, prin credinţă, pot fi de 
pe acuma fericiţi. 


E adevărat, nu în viaţa aceasta, în întregime, ci în viaţa de dincolo. Dar e totuşi o 
rază de speranţă. Aduce o rază: Fericiţi voi care plângeţi pentru că v-au murit 
copiii înainte de vreme, care plângeţi pentru că v-au murit părinții şi nu mai e 
nimic de făcut, care plângeți pentru că vi s-a făcut o nedreptate care nu mai poate fi 
reparată de nimeni, niciodată! Fiţi şi voi fericiţi! Bucuraţi-vă că există o lege a 
echităţii, că vi se va da şi vouă o satisfacţie. Dincolo, e adevărat. Dar dacă altă 
posibilitate nu există, aceasta există. Fără aceasta aţi rămâne chiar fără nici una, 
ceea ce ar fi absurd. Nu se poate să biruiască absurdul! 


În sensul acesta, răspunsul pe care-L da Mântuitorul, satisfacția de viitor pe care o 
promite este revoluționară, este ceva cu totul neaşteptat şi pe care nimeni, Nici o 
lege omenească sau religioasă, până la EI, n-a imaginat-o. N-a adus nimeni o astfel 
de mângâiere sufletului omenesc. 


Înseamnă aceasta demobilizare? Dimpotrivă. înseamnă că prin speranţă îl ridici pe 
om din starea de pierdere totală, de renunțare totală, la o speranţă nouă, la o nouă 
înţelegere a vieţii. Şi nu la una iluzorie. Speranţa pe care le-o dădea, pe care ne-o 
dă, nu era şi nu este iluzorie. Când va învia din morţi şi va demonstra că suntem 
nemuritori şi că totul se reglementează în cer, Fericirile îşi vor revela realismul lor. 
Dar Fericirile nu sunt numai acestea. Descoperim încă o dată, cu adevărat, că 
învățătura Mântuitorului era o învăţătură dinamică, o învăţătură perfecţionistă, 
pentru că El spune: 

» "Fiţi desăvârşiți”, nu rămâneţi aşa cum sunteți. Luptaţi-vă să deveniți mai 
buni. 

» "Fericiţi cei blânzi!” Fiţi blânzi, fiţi altfel. 

» "Fericiţi făcătorii de pace!” Fiţi făcători de pace, într-o lume în care sunt 
numai războaie, într-o lume în care e numai neînțelegere şi neimpăcare. 
Fiţi făcători de pace! 

» "Fericiţi cei ce flămânzesc şi însetează de dreptate”. Fiţi luptători pentru 
dreptate. Şi vedeţi ce metaforă extraordinară găseşte Mântuitorul: a 
flămânzi şi a înseta, deci ia metafora realizării dreptăţii din rândul celor 
mai vitale realităţi ale vieţii omeneşti: a mânca şi a bea, fără de care nu se 
poate trăi. 


Deci nu se poate trăi nici fără dreptate. Nu se poate trăi omeneşte! 


Voi aspiraţi mereu către dreptate. Fiți luptători pentru dreptate! Fiţi luptători 
pentru pacea sufletului, pentru pacea oamenilor, pentru pacea dintre popoare. 
Fericiţi cei care luptă pentru dreptate. Fericiţi cei care luptă pentru pace, că nu 
se poate pace fără dreptate. 


lată, parcă ar vorbi lumii de astăzi. Parcă ne-ar spune nouă: "Fericiţi făcătorii de 
pace"! "Fericiţi cei ce flămânzesc şi însetează de dreptate". lată cum, din această 
perspectivă, Fericirile sunt un îndemn spre activitate, pentru că toate aceste 
îndemnuri presupun fapta, presupun luptă, lucrare, presupun implicare în viaţă, 
presupun angajarea noastră a tuturor în vederea realizării acestor bunuri omeneşti, 
a realizării lor încă pe pământ. Fericiți veţi fi pe pământ, dacă le veţi avea pe toate 
acestea. Fericiţi veţi fi şi în ceruri, dacă le veţi realiza pe toate acestea. Deci El 
nu îndeamnă la abandonarea luptei şi la mulţumirea cu întâmplarea. înţelepciunea e 
să treci de disperare, chiar şi atunci când aceasta ar părea ultima soluţie. Aici, în 
aceasta sta înțelepciunea Fericirilor. Mântuitorul se retrăsese în munte, urmat de 
mulțimi adunate în jurul său din Galileea, din Decapole, din Ierusalim şi din 
Iudeea. Până astăzi muntele acela se cheamă Muntele Fericirilor. E la nord de 
marea Galileii, aproape de Capernaum. Se va fi aşezat acolo pe o buturugă mai la 


vedere, la umbra unui copac, iar toţi ceilalți îl ascultau. Le vorbea inspirat, în 
sentințe concise, scurte, antitetice, cu un dar al oratoriei cum nimeni altul n-ar fi 
putut-o face, improvizând. Le vorbea despre viaţa lor pe pământ şi despre viaţa lor 
în ceruri. 


ÎI ascultau, fără îndoială, fascinaţi. Nu mişca nimeni.Nu se mişca nimic. lar EI 
rostea cuvintele ca şi cum s-ar fi adresat fiecăruia din ei. Fiecare simţea că i se 
adresează lui. "Fericiţi cei ce plâng!" Câţi din ei nu vor fi avut motive să 
plângă, şi ziceau: Iată, mie îmi spune. 

Era ca şi cum şi-ar fi tras vorbele din viaţă, din sufletele lor, prefăcându-le în 
cuvinte minunate, pe care apoi le întorcea spre ei, şi 


Dacă lisus Hristos ar veni azi, şi dacă printr-un miracol noi înşine ne-am afla pe 
munte la picioarele Lui, oare ce ne-ar spune, citind în sufletele şi în gândurile 
noastre? Probabil acelaşi lucru, şi ar încheia aşa cum a încheiat şi Predica de pe 
munte, cu "Bucuraţi-vă şi vă veseliți!" Sub semnul speranţei. 


Bucuraţi-vă şi vă veseliți de lumină pentru muncă! 

Bucuraţi-vă şi vă veseliţi de întuneric pentru odihnă! 

Bucuraţi-vă de munca pe care-o desfăşuraţi la lumina zilei, şi de binecuvântata 
odihnă din timpul nopţii. 

Bucuraţi-vă de copii, de nepoți şi de strănepoţi. 

Bucuraţi-vă de toate! 


Aveţi motive de supărare! Aveţi motive de tristeţe! Există moarte! Există boală! 
Există şi acestea, dar bucuraţi-vă şi vă veseliţi, că mai mari sunt cele pe care vi le- 
a dat Dumnezeu, şi mai mare decât toate este viaţa, este faptul că existaţi, acest 
miracol unic care v-a fost dat fiecăruia. Şi viaţa e fără de moarte. E nemuritoare, 
chiar dacă aici muriți. 


Bucuraţi-vă şi vă veseliți! Nu fiţi trişti! Oare cine a mai vorbit cu atâta putere 
împotriva tristeţii? Şi ce e mai greu de suportat în lumea aceasta decât tristeţea? 
Căci e mai mare tristețea decât durerea fizică. E atât de mare, că Sfinţii Părinţi o 
trec pe seama unui duh rău care vrea să ne compromită viaţa: "duhul întristăru”. 


Mai departe, în Predica de pe munte, Mântuitorul insistă asupra acestui fapt: "Nu 
fiți trişti” (Matei 6, 16). Cel mai mare dintre sfinţi trebuie să fie cel mai vesel 
dintre oameni. Imaginea sfântului trist, posomorât, încruntat, nu este imaginea 
adevăratului sfânt. Cineva a spus odată: Un Sfânt trist este un trist sfânt! Bucuraţi- 
vă de viaţă, bucuraţi-vă de tot ceea ce vă dă Dumnezeu, de speranţă în viaţă, în 
bine, şi fiţi toți căutători de dreptate, căci fericiţi sunt cei ce flămânzesc şi însetează 
de dreptate. Cei ce-o caută cum trebuie, se vor sătura de ea. 


"Fericiţi făcătorii de pace că aceia fiii lui Dumnezeu se vor chema". lată la ce 
titlu înalt cheamă pe toți aceia ce vor să realizeze pacea în sufletele lor, în primul 
rând, pacea în lume, pacea în viaţa socială. 


Să socotim că astăzi, ca printr-un miracol, am fost părtaşi acestei Predici 
extraordinare a Mântuitorului, şi că toate mângâierile pe care le-a adresat celor de 
atunci, ni le-a adresat şi nouă acum. Să sune în urechile noastre, să sune în viaţa 
noastră de acum încolo, asigurarea şi îndemnul: "Bucuraţi-vă şi vă veseliți că plata 
voastră, pentru toate acestea, este multă în ceruri". Amin. 


La începutul Postului mare - Să petrecem perioada Postului mare împreună 
cu Sfântul Efrem Sirul 


După rugăciunea „Tatăl nostru", un adevărat poem divin - autorul e Dumnezeu - 
care rezumă în cele mai simple şi mai cuprinzătoare cuvinte raporturile noastre cu 
Dumnezeu şi cu aproapele, sunt ispitit să cred că, deşi imnografia ortodoxă e de o 
bogăţie care sfidează orice încercare de selecţie, totuşi Rugăciunea Sfântului Efrem 
Sirul poate fi considerată printre cele care ar putea candida la un loc printre cele 
dintâi. E o Filocalie în miniatură, valabilă în aceeaşi măsură pentru monahi şi 
pentru mireni, pentru bărbaţi şi pentru femei, pentru tineri şi pentru bătrâni, pentru 
oricine din orice parte a pământului, de pe orice treaptă a culturii şi civilizaţiei, 
pentru creştinii de toate confesiunile, ca şi „Tatăl nostru", ca şi pentru credincioşii 
tuturor religiilor, şi pentru toţi oamenii de bine. 


S-o citim: 

Doamne şi Stăpânul vieţii mele, 
duhul trândăviei, al grijii de multe, 
al iubirii de stăpânire 
şi al grăirii în deşert, 
nu mi-l da mie! 

Iar duhul curăţiei, al gândului smerit, 
al răbdării şi al dragostei, 
dăruieşte-l mie, slugii Tale. 

Aşa Doamne, împărate, dăruieşte-mi 
să-mi cunosc greşelile mele, 
şi să nu osândesc pe fratele meu, 
că binecuvântat eşti în vecii vecilor. 
Amin. 


E un cod al bunei-cuviinţe, al vieţii cu sens creator, al preţuirii muncii, al răspun- 
derii pentru felul cum te integrezi în societate, al modestiei şi al smereniei, al 
cumpătării şi al stăpânirii de sine, al pocăinţei şi al înţelegerii şi iertării greşelilor 
altora, al schimbării inimii şi cugetului, fără de care postul şi întreaga perioadă a 
postului nu ar însemna nimic. Nu se spune ce şi când să mănânci, sau ce să nu 
mănânci, lăsând acestea la hotărârea fiecăruia, a Bisericii şi a duhovnicului. 


Se arată ce trebuie să obţii. Dacă nu le-ai obţinut pe acestea, vor fi fiind bune 
abţinerile de la hrana bogată şi metaniile, dar toate rămân ca o pornire spre o ţintă 
la care n-ai ajuns, deşi te-ai ostenit. Rămân ca o „râvnă fără pricepere” (Rom. 10, 
2), deci şi fără plată. 


Mai întâi, rugăciunea Sfântului Efrem e o mărturisire de credinţă. Dumnezeu e 
recunoscut ca Domn şi Stăpân al vieţii, “Domnul de viaţă făcătorul“, Cel din 
„Simbolul credinţei“ şi din „Tatăl nostru“, Tatăl fiind autorul vieţii, Creatorul. 


Indată după aceea, fără alte introduceri, fără alte motivări, fiindcă orice altceva ar fi 
de prisos după ce Dumnezeu e recunoscut drept Domn şi Stăpân al vieţii se trece 
la cererile esenţiale. 


În „Tatăl nostru“ cererile sunt pozitive, fiindcă rugăciunea e de toate zilele, şi 
priveşte cererile esenţiale ale creştinului, în orice stare s-ar afla. Aici creştinul se 
prezintă în fața Domnului în postura de penitent, de om care se ştie şi se recunoaşte 
supus atacurilor duhurilor necurate, a căror lucrare e să îndemne la rău şi să se 
folosească de slăbiciunile omeneşti spre a le încuraja. 


Nicăieri ca în această scurtă rugăciune nu ţi se deschid ochii şi nu ţi se arată că ai 
căzut în mrejele cuiva, care te-a condus anume greşit, dându-ţi falsa încredințare că 
te-a ajutat să fii cineva, dar de fapt te-a împins să trăieşti comod, profitând de 
munca altora, să dispui de alţii în folosul tău, să-ţi dai drumul la gură (Iacob 3, 5), 
acoperindu-ţi cu vorbe golul şi rătăcirea inimii şi a minţii, spre a-ţi înşela conştiinţa 
ta şi buna-credinţă a altora. 

Dumnezeu e rugat să nu slobozească duhurile acestuia asupra noastră. Să le 
înfrâneze. Să le împiedice. Să ne ajute să ne luptăm cu ele. Ne sprijinim rugăciunea 
pe smerenia recunoaşterii neputinței de a ne lupta singuri cu ele: Cerem ajutorul să 
ne luptăm cu duhul trândăviei. Acesta se opune muncii prin care trebuie să ne 
agonisim cinstit hrana zilnică. 


Vrea să ne despartă de Dumnezeu-Tatăl, Acela care „pururea lucrează”, şi de Cel 
care a zis: „ŞI Eu lucrez” (In. 5, 17) şi de Sfântul Pavel care a spus că „cine nu vrea 
să muncească, nici să nu mănânce” (II Tes. 3, 10). Duhul acesta duce la 
exploatarea muncii altora, apoi la lene, la furt, la omor, că din ceva trebuie să 
trăiască omul, şi de-a gata şi pe degeaba nu-i dă nimeni. Şi atunci trebuie să-şi ia 
singur, prin mijloace necinstite. 


=> Cerem ajutorul să ne luptăm cu duhul grijii de multe, care se luptă spre a ne 
dispersa atenţia, spre a ne pierde în amănunte fără importanţă, în nimicuri, 
şi a neglija esenţialul, acel: ,, Un lucru trebuieşte ” (Lc. 10, 41), pe care lisus 
i l-a dezvăluit Martei, în casa lui Lazăr. 


Un lucru - nu multe! Duhul acesta ne îndeamnă să nu avem încredere în acel 
Dumnezeu „Care poartă grijă de păsările cerului şi de „florile câmpului” (Mt. 6, 
26), făcându-ne să uităm cuvintele Domnului, şi să ne zbuciumăm în strângeri de 
bunuri, adesea inutile, de comori supuse ruginii, cariilor, împovărându-ne cu tot 
felul de griji şi de temeri, scoțându-ne din raționalitatea unei vieţi ordonate, 
cumpătate, limitate la trebuinţele strict necesare (Mt. 6, 19-21). 


Grija de multe ne risipeşte şi inima şi mintea, până la a nu le mai putea întoarce în 
ele însele, strângându-le acasă, întru ale lor, ca să fie capabile să judece în tihnă, şi 
să ne facă să ne orânduim toate cu seninătate şi cu înţelepciune. Duhul grijii de 
multe nu caută altceva decât să ne scoată din noi înşine, să ne înstrăineze, să nu 
mai fim ai noştri, ci robi ai grijilor, şi astfel să fim ai lui. 


Adună-te în chilia ta şi rămâi acolo, şi ea te va învăţa ce să faci ziceau şi Părinţii 
din vechime. Nu te risipi. Duhul grijii de multe e duhul risipei în afara ta, ieşirea 
din templul în care sălăşluieşte Dumnezeu. Fiul risipitor nu s-a hotărât să se 
întoarcă la tatăl său, decât după ce „şi-a venit în sine” (Lc. 15, 17). S-a întors din 
risipire. 


= Cerem ajutorul să ne luptăm cu Duhul iubirii de stăpânire, acela care ne 
scoate din smerenie, care ne face să ne credem altfel decât alţii, cu dreptul 
de a-i stăpâni, care ne stârneşte mândria şi slava deşartă, dorindu-ne Slujiţi, 
ca să nu fim asemenea lui Hristos, Care a venit să slujească, nu să 
stăpânească. 


„Nu ştiţi ce cereți” (Marcu 11, 38), le-a spus Hristos celor doi apostoli, Iacov şi 
Ioan, care au cerut să stăpânească împreună cu El în împărăţia de pe urmă, pe care 
ei o gândeau pământească. „Între voi să nu fie aşa, le-a zis lisus, ci dimpotrivă: Cel 
Ce voieşte să fie întâiul, să fie vouă slugă” (Mt. 20, 26). 


Ştie Duhul iubirii de stăpânire ce să strecoare în inima omului, ca să-l scoată din 
comuniunea cu Dumnezeu şi cu oamenii! De aceea credinciosul, ştiindu-se uşor 
vulnerabil - căci ce e mai ispititoare decât stăpânirea altora? - se roagă să fie 
ajutat şi împotriva acestui duh. 


= Și apoi cerem ajutorul să ne luptăm împotriva „Duhului grăirii în deşert“, 
acela care nu vrea să ţină seama de: „cuvântul vostru să fie da, da, şi nu, 
nu" (Mt. 5, 3, 7). 


Împotriva acestui duh avertizează şi Sfântul Pavel, iar pe cei care îl ascultă îi 
numeşte „răzvrătiți, grăitori în deşert şi înşelători” (Tit. 1, 10) şi povestitori de 
„basme" (II Tim. 4, 4). 


Grăitorul în deşert este mai ales „cel care ia numele Domnului în deşert" (Deut. 5, 
11), cel care pune pe seama lui Dumnezeu ce nu se cuvine, cel ce îi răstălmăceşte 
învăţătura, sectarul, cel ce vine îmbrăcat în piele de oaie, cu graiul blândeţii, ascuns 
printre dinţii lupului. Căci el vine „în numele Domnului“, cu Biblha în mână pe 
care şi diavolul o cunoaşte, precum vedem în episodul ispitirii Mântuitorului (Mt. 
4, 1-11), dar propovăduieşte „o altă Evanghelie" (Gal. 1, 8) decât cea propovăduită 
de Biserică. Împotriva unora ca aceştia Sfântul Pavel are cuvinte aspre. Aceştia 
sunt victimele “duhului grăirii in deşert“. 


De toate aceste duhuri rele, creştinul cere, în aceste zile ale Postului mare, prin 
cuvintele rugăciunii Sfântului Efrem Sirul, să fie apărat, să fie ocrotit. 


„Nu mi le da mie“ - se roagă - pe nici unul din aceste duhuri. Nu mă lăsa ispitit de 
ele. Nu lăsa ispita să fie mai mare decât puterile mele de luptă cu ea. EI cere, în 
schimb, Duhul curăţiei, al gândului smerit, al răbdării şi al dragostei, duhuri, adică 
îngeri, care să-l ajute gândurile şi simţurile în aşa fel, încât să se poată apăra de 
duhurile cele rele care îl asaltează. 


Duhul curăţiei e paznicul minţii şi al trupului de păcatele trupeşti, acelea care se 
săvârşesc mai întâi în gând, întinând sufletul. Căci aici mai ales se simt urmările 
păcatului. Aici tulbură limpezimea simţirii, a vederii sufleteşti. Mulţi se cred în 
curăţie pentru că şi-au păstrat integritatea trupească sau cinstea în rânduiala vieții 
de familie. Foarte bine. Dar şi-au păstrat şi curăţia şi cinstea sufletească? 


Unii se mândresc cu integritatea trupească şi-l judecă aspru pe ceilalți. Să-şi aducă 
aminte de cuvântul Mântuitorului: „Aţi auzit că s-a zis celor de demult: să nu faceți 
desfrânare. Eu însă vă zic, că tot cel ce se uită la femeie cu poftă, acela a şi făcut 
desfrânare cu ea în inima sa“ (Matei 5, 27-28). 


Este de la sine înţeles că avertismentul se adresează în egală măsură şi femeilor. 
Cine se ştie căzut fie şi numai cu inima, nu are motive să se mândrească şi trebuie 
să-şi spovedească slăbiciunea. 


Căci duhul curăției e drumul spre mărturisire, spre curățirea duhului, a sufletului, a 
inimii. Aţi văzut desigur un om murdărit de noroi şi de tot ce mai poate murdări 
trupul. Se spală şi redevine curat. Murdăria se duce. Aşa e şi spovedania: spală 


sufletul şi acesta redevine curat şi când sufletul a redevenit curat, trupul s-a curăţit 
şi el, pe moment. 


Că în faţa lui Dumnezeu contează în primul rând curăţia inimi - pentru că păcatul 
trupesc modifică această curăţie - o vedem şi din faptul că şi în faţa oamenilor 
contează în mod egal ambele căderi. 


Gelozia între soţi, între cei legaţi prin sentimente de dragoste, e stârnită adesea de o 
privire aruncată de partener altcuiva, de înclinarea inimi către altul sau către alta. 
Uneori numai astfel de situaţii duc la drame, la suferinţe sufleteşti de mare intensi- 
tate, şi multe căsătorii sau viitoare căsătorii, se compromit. Şi nu s-a ajuns 
întotdeauna la infidelitatea trupească. 


Ceea ce doreşte fiecare, în primul rând, e fidelitatea inimii, curăţia inimii. Bine 
înţeles că o doreşte şi pe cea trupească. Şi Mântuitorul, ca şi Legea veche la care se 
referă (Ieşire, 20, 14), o au în vedere în chip deosebit şi pe cea trupească, aceasta 
fiind instrumentul şi urmarea căderii sufleteşti, sau fiind pur şi simplu o cădere 
vulgară, fără participarea inimii, de satisfacere a unui „instinct van“, cum îl 
numeşte Eminescu, atunci când nu răspunde intenţiei pentru care a fost sădit de 
Dumnezeu în om, şi anume intenţia procreaţiei. 


Creştinul cere ajutorul Duhului curăţiei pentru a-l învinge pe duhul necurăției, 
pentru a-şi face curăţenie în casa sufletului său. 


Din smerenie, nu poate cădea nimeni. Gândul smerit îşi are şi el protectorul, 
îngerul său. Acesta apără de mândrie şi de slava deşartă. Pentru ca în afară să 
nu se manifeste un om orgolios, dispreţuitor, cu înalte păreri despre sine, 
socotindu-i pe ceilalţi inferiori şi proşti, e nevoie de ordine în interior. Tot în 
gând. Tot în inimă. Dacă e ordine acolo, va fi ordine şi în manifestările 
exterioare. Dacă nu e ordine acolo, va fi dezordine şi în manifestările exterioare. 
Şi chiar dacă o falsă smerenie în afară va putea ascunde dezordinea dinlăuntru, 
mult nu o va putea - ascunde. Orgoliul din gând îşi va da în petec, mai devreme 
sau mai târziu. Numai din gând smerit poate izvori apa curată a modestiei. 


Chiar dacă eşti mai dotat decât alţii, mai învăţat, mai sus pus pe scara valorilor şi a 
funcţiilor în societate, gândul smerit te va învăţa cum să te comporți fără ca 
înălțimea ta să-i jeneze pe ceilalţi. Ba chiar, numai în aceste condiţii ceilalți îţi vor 
recunoaşte valoarea. Altfel ţi-o vor pizmui, ţi-o vor reproşa, te vor urî pentru ceea 
ce îi depăşeşte şi tu ţii să se vadă. 


Gândul smerit te face să te gândeşti mai mult la cele pe care încă nu le ştii, pe care 
încă nu le ai, pe care încă nu le-ai făcut, mai mult decât la cele pe care le-ai făcut, 
decât la cele pe care le ştii şi le ai. La ceea ce nu eşti, decât la ceea ce eşti. El te 
face să te simţi sărac de ceea ce nu ai, nu bogat de ceea ce ai, şi să recunoşti şi va- 
lorile altora, poate de altă natură, dar nu inferioare, şi poate în plus faţă de cele ale 
tale. Gândul smerit modelează suflete delicate, îndatoritoare, comunicative, prie- 
teneşti, deschise. 


ŞI cum mândrii nu plac oamenilor, tot aşa nu-i plac nici lui Dumnezeu: „Dumne- 
zeu stă împotriva celor mândri, dar dă har celor smeriţi“ (Iacov 4, 6; I Petru 5, 5). 
Cel mândru e şi rău (Ps. 10, 2), de aceea se spune în Cartea Proverbelor că 
„mândria merge înaintea pieirii“ (Prov. 16, 18). 


Nicolae lorga spunea că mândria e „un strălucit monument funebru ridicat 
deasupra sufletului mort de mult“ (Gânduri şi sfaturi ale unui om ca oricare altul). 


Sufletul mândrului, aşadar, e doar o aparenţă de suflet. Mândria îl deformează, îl 
falsifică. Gândul smerit îl pune în ordine, în rânduială, îl păstrează viu şi autentic. 


Sunt, desigur, printre noi şi în lume, oameni dotați cu daruri deosebite, pictori, 
sculptori, scriitori, profesionişti desăvârşiţi în multe domenii, în economie, în 
finanţe, în administraţie, sunt oameni care au învăţat mult şi ştiu multe. Aceştia pot 
avea tendinţa mândriei cu realizările şi darurile lor şi pot părea îndreptățiți. Ei cer 
recunoaşterea unei stări de fapt, nu a unor pretenţii neîndreptățite. 


Şi totuşi, rugăciunea Sfântului Efrem, de cerere a „gândului smerit“, îşi are loc şi în 
viaţa şi gândirea unora ca acestora. Căci atunci când ai dat tot ce poţi, când ai creat 
opere de valoare pe măsura talentului sau geniului tău, poţi oare fi sigur că nu se 
putea şi mai bine, şi mai mult? Poţi fi sigur că nu te-ai lovit de nişte limite? 


Gândul smerit e tocmai acela care recunoaşte limitele peste care nu mai poate 
trece. A nu te semeţi cu ceea ce ai acumulat şi cu ceea ce ai realizat, ci a te smeri 
din cauza celor pe care nu le-ai realizat încă şi pe care n-ai reuşit să le cunoşti, iată 
semnul gândului smerit. Căci unde e atotştiutorul? Unde e cel care poate spune: 
Ştiu tot, nu mai am nimic de învăţat? Tot ce ne-a rămas necunoscut e prilej de gând 
smerit. ŞI tot ce au făcut alţii înaintea noastră, de asemenea. 


Se spune că marele compozitor Gounod ar fi spus odată unor tineri elevi ai săi: „Cu 
cât creşti şi devii mai mare în creaţiile tale, cu atât îi priveşti cu mai mult respect şi 
cu mai mare smerenie pe marii creatori dinaintea ta. La vârsta voastră ziceam: 


„Eu“. Eu eram cel mai mare. Când am împlinit vârsta de 25 de ani, am început să 
ZIC: „Eu şi Mozart“. Astăzi zic: „Mozart!“ Iată şi un exemplu de smerenie delicată 
şi pedagogică. 


Călătorind prin ţară, regele Frederick al VI-lea al Danemarcei a intrat într-o zi într- 
o şcoală primară dintr-un sat. A găsit copi inteligenţi şi vioi şi s-a gândit să le pună 
o întrebare: „Care au fost cei mai mari regi ai Danemarcei?“ Toată clasa, într-o 
voce, a răspuns: „Canut cel mare, Waldemar şi Cristian al IV-lea“. Învăţătoarea a 
şoptit ceva la urechea unei fetiţe şi aceasta a ridicat mâna. „Mai ştii şi altul?“, o 
întrebă regele. „Da, Frederick al VI-lea“. Adică chiar el. Îi va fi plăcut regelui, dar 
a întrebat-o: „Ce fapte mari a săvârşit?“ Fata a lăsat capul în jos şi, ruşinată, a 
răspuns: “Nu ştiu“. “Nu te mâhni, fetiţo - îi spuse regele. Nici eu nu ştiu!“ 


Nu voi spune ca cei cu mari realizări să afişeze o falsă smerenie, să-şi nege 
calităţile sau să se creadă egali, sau mai prejos de cei care n-au făcut nimic şi nici 
măcar efortul de a face. Dar este loc de smerenie şi pentru ei, dotaţii, superiorii, 
virtuoşii. Aceştia trebuie să se ferească de cea mai subtilă dintre ispite: orgoliul 
virtuţii. De aceasta sunt pândiţi şi sfinţii. Şi marea lor luptă aceasta a fost şi este 
întotdeauna. 


leşirea din ispita orgoliului virtuţii, a orgolului realizărilor, a orgoliului 
superiorității intelectuale, nu este uşoară, pentru că pare o ieşire dintr-o realitate şi 
dintr-un adevăr despre care am minţi dacă le-am nega. Dar dacă cei aflaţi într-o 
astfel de dilemă îşi aduc în conştiinţă toate cele pe care le-ar mai putea face încă, 
ieşirea din ispită ar deveni mai uşoară. Smeritul are conştiinţa limitelor sale, dar 
mai are în plus şi simţul misterului. E deschis spre mister. Spre ceea ce nu cunoaşte 
încă din multele necunoscute ale lumii şi ale vieţii. 


Cel cu gând smerit nu se gândeşte decât cum să slujească. E locul pe care şi L-a 
ales şi lisus pentru EI. Din perspectiva aceasta smerenia nu omoară iniţiativele, nu 
anemiază simţul social al oamenilor, nu paralizează curajul. Ea face din oameni 
fraţi, îi egalizează în starea de mirare sfântă în faţa tainelor care ne înconjoară şi 
care ne solidarizează. Numai egoismul îi ridică pe unii deasupra şi uneori 
împotriva altora. Egoismul refuză eul altora. Smerenia oblhgă la deschidere, la 
ieşirea din noi înşine şi din autosuficiență. Ea ne învaţă să citim limpede în noi 
înşine. 


A1 multă ştiinţă? Mai multă decât cei din jur? Foarte bine. Smereşte-te pentru că tu 
ştii - ceea ce poate nu ştie nimeni - că ai o patimă pe care nu ţi-o poţi birui. Prin 
aceasta eşti cel puţin egalul multor neputincioşi. 


Smerenia duce la concordie între oameni. Căci ea nu e virtutea închişilor, a celor 
ce se izolează. Aceia n-au faţă de cine se smeri. Doar față de Dumnezeu. Dar faţă 
de Dumnezeu, în sinea lor se smeresc toți orgolioşii. N-o recunosc însă în faţa 
semenilor, şi atunci păcătuiesc împotriva lor şi, prin aceasta, şi împotriva lui 
Dumnezeu. Smerenia nu e virtute de viaţa pustnicească. 


Nu există impostură în singurătate, spune Marcel Schwob. Smerenia e modestia 
care dă nota de eleganţă discretă omului de societate. M-au impresionat întot- 
deauna oamenii învăţaţi, mari cu adevărat, care în societate se poartă cu o 
delicateţe care şterge orice diferenţă. Aşa câştigă pe loc ceea ce infatuaţii cei mai 
deştepţi pierd pe loc. Adevăraţii smeriţi, dacă uneori e greu să ajungă la 
smerenie, se apropie mult de ea prin aceea că vor să fie smeriți. 


Sau, să facem un pas mai departe: adevărații smeriţi nu sunt cei care se ştiu smeriţi, 
ci cei care se vor smeriţi. Se află într-o stare permanentă de aspirație spre smerenie, 
de insatisfacţie cu ceea ce sunt şi simt. Aceştia sunt şi cei mai apăraţi de orgoliu. 


Cineva spunea inspirat: „Dacă am face apelul smeriţilor, n-ar răspunde nimeni!“ 
(Mgr. Chevrot, La vie de l'homme nouveau, Paris, 1939, p.73, v. şi p.53-73). Cel 
care ar răspunde s-ar demasca de îndată că nu e smerit, afară de cazul că ar face 
gestul de maximă smerenie de taină, acela de a voi să apară drept impostor! Dar 
acestea sunt situaţii de limită, dintr-un sistem de gândire care de fapt scapă oricărei 
sistematizări. Sunt experienţe singulare, profunde, din categoria nebunilor pentru 
Hristos care trebuie să simuleze nebunia până la a fi luată ca atare. Dar cei din jur 
ajung să n-o mai poată deosebi de virtute şi nu foloseşte nimănui. Aceea nu e o vir- 
tute socială, comunitară. E o stranie cale a extremiştilor, de care e mai bine, acum, 
să nu ne ocupăm. 


Ne e de-ajuns să învăţăm cum să ne cultivăm gândul smerit, noi, oamenii de rând, 
printre oamenii de rând, cu rosturi în viaţă, în familie, printre cei cu care vieţuim. 


A fi cu gând smerit, în sensul rugăciunii Sfântului Efrem Sirul, e virtutea simplă 
a modestiei, a nu te crede tu cel mai bun şi a nu-I crede pe alţii cei mai răi. 


Se zice că Dumnezeu s-a adresat odată lui Moise şi i-a spus: “Alege-ţi din tot 
poporul tău o mie dintre cei mai buni”. Şi Moise a ales o mie dintre cei mai buni. 
După aceea i-a spus Dumnezeu: “Acum alege din această o mie, zece care să fie 
cei mai buni“. Și a ales Moise zece. După aceea iarăşi a vorbit Dumnezeu şi i-a 
spus: „Alege din aceşti zece pe cel mai bun”. Și l-a ales Moise pe cel mai bun. Și 
atunci i-a spus Dumnezeu: „Vreau să văd dacă l-ai ales bine. Trimite-l pe acesta 


unul, ca în termen de patru ani, să-l găsească pe cel mai rău om din lume”. Și a 
umblat bietul om căutând în dreapta şi în Stânga şi mereu îndoindu-se. Găsea 
uneori pe unii care păreau foarte răi, dar îşi zicea: “de unde ştiu eu, poate că 
aceasta este doar o aparenţă. Poate că el în sinea lui e un om drept. Poate că aşa 
îmi apare mie. De ce să-l judec eu? Eu n-am dreptul să mă înşel. Dacă m-a ales 
Moise ca pe cel mai bun din poporul lui Israel, înseamnă că eu nu am dreptul să 
mă înşel”. Și a căutat, şi a căutat, şi a ajuns până în ultima zi. Şi atunci a zis: 
„Va să zică nu sunt în Stare să-l aflu pe cel mai rău. la să mă întorc eu către 
mine. Sunt eu oare chiar cel mai bun? Câte greşeli nu am eu, şi Moise m-a ales 
totuşi pe mine, poate neştiind el câte ascunzişuri am eu. Și dacă aş fi eu cel mai 
bun cu adevărat, şi înţelept, aş fi ştiut să-l găsesc pe cel mai rău”. Şi s-a dus 
înapoi la Moise şi i-a spus: “L-am găsit. Eu cred că eu sunt cel mai rău”. Şi 
atunci din nou i-a vorbit Dumnezeu lui Moise şi i-a zis: “Acesta fiindcă nu i-a 
judecat pe ceilalți, fiindcă nu s-a aşezat deasupra celorlalți, fiindcă s-a judecat 
pe sine, acesta este cel mai bun. Într-adevăr, bine l-ai ales!" 


Smeriţii alcătuiesc ceata din care Dumnezeu îşi alege drepţii. Să nu-şi închipuie 
însă cineva că pentru aceasta smeritul trebuie să ducă o viaţă căznită, să umble 
îmbrăcat urât, să-şi ţină ochii în pământ şi să afişeze o sfinţenie ostentativă, care 
atrage atenţia. Prin acestea se obţine exact rezultatul contrariu. Şi nici nu-şi alege 
Dumnezeu drepţii doar din făcătorii de minuni, cum ar crede unii care, din cauză 
că nu ajung la asemenea performanţe, se descurjează sau îşi suspendă orice efort şi 
orice aspirație. 


Într-o veche tradiţie se păstrează amintirea cuiva care s-a dus la un înţelept şi l-a 
întrebat: Înţeleptule, am văzut un om zburând. Va fi fiind acesta drept în faţa lui 
Dumnezeu?” “Nu ştiu. Să mă mai gândesc”, a răspuns acela. “Am mai văzut şi 
un om mergând pe apă ca pe uscat. Va fi fiind acesta drept în faţa lui 
Dumnezeu?” „Nu ştiu. Să mă mai gândesc”, a răspuns şi de data aceasta 
înțeleptul. Am văzut însă şi un om ca toţi oamenii, unul ca noi, care-şi făcea 
datoria cea de toate zilele în faţa lui Dumnezeu, dar nu se deosebea cu nimic de 
ceilalți oameni, nici nu zbura, nici nu mergea pe apă ca pe uscat. Acesta cum 
este? Înțeleptul i-a răspuns fără ezitare: “Acesta este drept în fața lui Dumnezeu, 
pentru că acesta face cele ale oamenilor. Nu este dat oamenilor nici să zboare, 
nici să meargă pe apă ca pe uscat, dar le e dat să fie oameni cumsecade. Și dacă 
sunt oameni cumsecade, aceştia sunt drepți în faţa lui Dumnezeu”. 


Cred că a fi oameni cumsecade putem toți, aşa că să nu ne mâhnim că nu putem 
zbura şi nu putem umbla pe apă ca pe uscat! Despre acestea din urmă nu ne va 


întreba şi nu ne va cere socoteala nimeni. Mă tem însă că despre cumsecădenie 
vom fi întrebaţi. 


Opuse smereniei, se ştie, sunt mândria, orgoliul, slava deşartă, adică dorinţa de a fi 
lăudaţi de alţii. E un păcat de care scăpăm greu. Toţi. 


Unii ajung să trăiască într-o mare suferință pentru că nu sunt lăudaţi. În această 
suferință cad mai ales cei care nu au pentru ce fi lăudaţi, dar ca să aibă iluzia că 
înseamnă ceva printre oameni, vor să asculte despre ei măcar laude mincinoase. lar 
când mincinoşii lăudători le potrivesc bine, cei lăudaţi ajung chiar să le creadă. 
Tristă specie de oameni! 


Dar sunt şi dintre aceia' care doresc să fie lăudaţi pe merite adevărate. Cui îi vine 
bine, când a făcut ceva important şi în jurul lui se tace? Sau când meritele sunt 
atribuite altuia, sau şi le atribuie altul? Se mai întâmplă şi de acestea. Impostorii îşi 
găsesc întotdeauna argumente ca să-şi apere impostura. Ea iese la spălat, cum se 
zice, dar e trist că se produce. Istoria face de obicei dreptate. Dar chiar şi în 
asemenea cazuri, cel care ar avea dreptul să se laude, e îndemnat să-şi păstreze 
gândul smerit. Să ştie că i se va face dreptate. Să nu ţină cu tot dinadinsul să şi-o 
facă el. Şi nici alţii, deşi e întotdeauna mai bine să i-o facă alţii, decât să şi-o facă 
el. Aceasta nu înseamnă că el, sau societatea, să fie de acord cu impostorii. Aceasta 
e o problemă aparte. Pe aceştia nu-i iartă nimeni, niciodată. 


Românul are o vorbă: toată pasărea pe limba ei piere. Trebuie să aibă la origine o 
dezvăluire a locului unde se află, pentru că a vrut să arate cât de frumos cântă şi 
aşa a fost şi prinsă. N-aş garanta că e explicaţia cea mai adevărată. Dar că toată 
broasca pe limba ei piere, veţi vedea îndată de ce, şi nu va mai rămâne pentru 
nimeni nici o îndoială că explicaţia e cea adevărată. 


O broască se tot gândea cum să scape şi ea, iarna, de anotimpul rece, aşa cum 
scapă unele păsări, plecând în ţări mai calde. Se împrieteni cu nişte gâşte 
sălbatice care îşi petreceau vara în aceleaşi ape, dar toamna plecau spre Egipt 
sau spre alte locuri mai calde. Gâştele i-au spus: „Vino şi tu cu noi“. “Aş veni, 
dar eu n-am aripi ca voi“. Aşa era. Dar broscuţa nu era dintre acelea care să se 
împace cu prima piedică. Se gândi, se tot gândi, până când îi veni o idee. 
Salvatoare. “Am găsit, îşi zise. Voi zbura şi eu. Numai să găsesc înţelegere la 
prietenele mele gâştele. Cheamă două dintre ele şi le spuse: „Smulgeţi o trestie 
solidă din baltă şi o aduceţi la mine”. Gâştele sălbatice făcură aşa. Era tocmai 
sezonul plecării spre ţările calde. Nu înțelegeau ce urma să se întâmple. Veselă, 


broscuţa le instrui: „Dacă vreţi să mă salvaţi, puteţi“. „ Vrem”, conveniră gâştele 


generoase. „Atunci, una din voi va lua în cioc un capăt al trestiei, iar cealaltă, 
celălalt capăt. De mijloc mă voi atârna eu, ţinându-mă cu gura de trestie şi aşa 
vom zbura toate trei. Nu e aşa că e ingenioasă descoperirea mea?” „Genială", 
conveniră cele două zburătoare. „lată cum o broască cu cap poate ajunge să 
zboare. Pornim chiar acum. Tu eşti uşoară şi noi suntem două. Şi la primăvară 
ne întoarcem iarăşi aici”. Şi porniră. Zburau vesele peste ape şi munţi, peste sate 
şi oraşe. Trecând pe deasupra unui Sat, ieşi tot satul să vadă minunea. Cineva de 
jos zise: „Ce minunat! Cine va fi avut ideea aceasta genială? "Auzind broscuţa 
se umflă de mândrie, se simţi extrem de importantă, în aşa măsură încât n-o 
rabdă inima să nu se laude şi să zică tare: „Eu“. Se gândise ca nu cumva cei de 
jos să creadă că a fost idea gâştelor, care erau doar două simple şi proaste gâşte 
sălbatice! Dar în clipa în care deschise gura, şi abia avu timpul să zică „Eu”, 
căci voise să mai adauge: „Eu am avut ideea genială”, în aceeaşi clipă se simţi 
desprinsă de trestie şi căzu în gol, şi sătenii o priviră cum se zdrobeşte de 
pământ, în mijlocul lor. Mândria o pierdu! 


Răbdarea biruie supărările, suferinţele şi nedreptăţile care rămân la judecata lui 
Dumnezeu. 


Duhul răbdării încurajează împotriva disperării, împotriva bolilor, împotriva 
jignirilor, împotriva biruinţei altora. Răbdarea e ultima armă şi putere a învinşilor. 
Ea devine atunci virtute. Nu e semnul laşităţii, nici al disperării, ci al înţelepciunii. 
Nu pot face nimic astăzi - voi putea face mâine. Dacă dreptatea e de partea mea, cu 
răbdare mi-o voi câştiga, dacă pentru moment altfel nu pot. 


Transilvănenii au învins în cele din urmă în confruntarea cu asupritorii de veacuri, 
pentru că au ştiut să rabde activ, cu speranţă, păstrându-şi măcar fiinţa atunci când 
n-au mai avut nici un drept. 


O scriitoare franceză, G. Sand, spunea că răbdarea e energie (Pensees), deci nu 
capitulare. 


Răbdarea e vecină cu stăpânirea de sine şi nu e dintre ultimele virtuţi de care avem 
trebuinţă. De câte ori nu facem acte pe care cu puţină răbdare le-am fi putut evita! 
Zadarnic ne pare rău după aceea. Şi de câte ori nu ne pierdem stăpânirea de sine, 
când ştim totuşi bine că nu mai putem îndrepta nimic. Unii se sinucid pentru că au 
dat faliment - în lumea capitalistă - deşi cu stăpânire de sine ar putea lua viaţa de la 
început, prin muncă şi răbdare. Socotesc bunurile materiale mai de valoare decât 
viaţa, ceea ce este o eroare elementară. Alţii îşi sacrifică viaţa din motive sentimen- 


tale, deşi sentimentele pot fi înşelătoare şi durata lor înflăcărată e limitată. Cu 
răbdare ar fi putut depăşi criza provocată de Duhul nerăbdării. 

Iată o întâmplare din viaţa lui Thomas Carlyle în care stăpânirea de sine l-a 
ajutat să treacă printr-o aparent ireparabilă suferinţă. Ostenise mulţi ani să scrie 
o carte. O socotea cea mai bună din toate pe care le scrisese până atunci. Avea 
un bun prieten. Îi trimise manuscrisul pentru a-şi da părerea despre valoarea 
lui. Acesta puse foile pe un Scaun, dar uită Să spună femeii de serviciu să aibă 
grijă de ele. Fereastra fiind deschisă, curentul le risipi pe jos. Femeia făcu 
ordine şi curăţenie şi arse toate hârtiile aruncate pe jos. Aşa avea de obicei 
instrucțiuni Să procedeze. În câteva minute o muncă ştiinţifică de câţiva ani se 
topi în flăcări. Când auzi Carlyle, nu scoase un cuvânt împotriva prietenului şi a 
femeii. În dimineaţa următoare se apucă să-şi scrie din nou cartea. A terminat-o 
şi a fost într-adevăr cea mai bună carte a sa. Momentul când şi-a înfrânat mânia 
cu răbdarea şi cu stăpânirea de sine, a fost momentul cel mare al vieţii lui. 

Petru cel mare a spus odată: „Am cucerit ţări, dar n-am reuşit să mă cuceresc pe 
mine şi să mă stăpânesc':. 

= ate 2 
Cred că am văzut un film în care, îiitr-o ciocnire violentă, un om a fost ucis. Era 
fratele unui medic chirurg. Nu mult după aceea ucigaşul a fost rănit grav şi adus în 
cabinetul doctorului. Nimeni nu credea că acesta îl va opera. “Dumnezeu ne-a 
învăţat să ne iubim duşmanii. Nu-l pot iubi, dar îl pot opera“. L-a operat şi l-a 
salvat. Şi-a stăpânit mânia. Şi-a făcut şi datoria de medic, respectând jurământul zis 
al lui Hippocrat. N-a avut după aceea un om mai obligat decât cel salvat, iar cel 
salvat n-ar fi înţeles prin nimic altceva că greşise ucigându-i fratele. 


Răbdarea temperează. Descarcă nervii. Întârzie deznodământul şi după aceea îşi dă 
seama că trebuia modificat. O supărare de azi e pe jumătate peste o săptămână. O 
durere de azi se micşorează mâine. O ruşine de azi îşi scade din intensitate pe 
măsură ce timpul şi uitarea o scot din circumstanţele în care s-a produs. 


Duhul răbdării e frate bun cu duhul înţelepciunii. De câte ori nu zicem: „Azi n-aş 
mai face cum am făcut atunci.“ Dacă am fi avut răbdare, câte ar fi putut arăta 
altfel! 


Şi-apoi, Sfântul Efrem ne îndeamnă să cerem ajutorul Duhului dragostei. Cu 
dragostea se răzbate peste tot, fiindcă acesteia nu i se poate opune nimeni şi nimic. 
Şi nimic nu e mai mare decât ea. 


„De aş grăi în limbile oamenilor şi ale îngerilor, iar dragoste nu am, făcutu-m- 
am aramă Sunătoare şi chimval răsunător. Şi de aş avea darul proorociei şi 
tainele toate le-aş cunoaşte şi orice ştiinţă, şi de aş avea atâta credinţă încât să 
mut şi munţii, iar dragoste nu am, nimic nu Sunt. Și de aş împărţi toată avuţia 
mea şi de aş da trupul meu ca să fie ars, iar dragoste nu am, nimic nu-mi 
foloseşte. Dragostea îndelung rabdă; dragostea este binevoitoare, dragostea nu 
pizmuieşte, nu se laudă, nu se trufeşte. Dragostea nu se poartă cu necuviinţă, nu 
caută ale sale, nu se aprinde de mânie, nu gândeşte răul. Nu se bucură de 
nedreptate, ci se bucură de adevăr. Toate le suferă, toate le crede, toate le 
nădăjduieşte, toate le rabdă. Dragostea nu cade niciodată. Cât despre proorocii - 
se vor desfiinţa; darul limbilor va înceta; ştiinţa se va sfârşi. Pentru că în parte 
cunoaştem şi în parte proorocim. Dar când va veni ceea ce e desăvârşit, atunci 
ceea ce este în parte se va desfiinţa. Când eram copil, vorbeam ca un copil, 
judecam ca un copil; dar când m-am făcut bărbat, am lepădat cele ale copilului. 
Căci vedem acum ca prin oglindă, în ghicitură, iar atunci, faţă către faţă; acum 
cunosc în parte, dar atunci voi cunoaşte pe deplin, precum am fost cunoscut şi 
eu. Şi acum rămân acestea trei: credinţa, nădejdea, dragostea. lar mai mare 
dintre acestea este dragostea“ (I Cor. 13, 1-13). 


Ca să înţelegem până unde trebuie să meargă dragostea, îmi voi aduce aminte de o 
întâmplare care m-a emoţionat profund când am citit-o. Multora le va părea 
neverosimilă, dar gândită bine ne poate foarte bine apărea drept verosimilă, 
posibilă. Se cheamă Dragostea de mamă. 


Cândva, într-o ţară îndepărtată, trăia un tânăr care, din motive numai de el 
cunoscute, hotărâse să-şi omoare mama. Din felul cum se purta, mama îi 
înţelese gândul şi deveni foarte preocupată. El rămânea mereu ascuns, dar era 
limpede că hotărârea lui era irevocabilă. Și atunci, într-o după-amiază, când 
lumea de obicei se odihneşte prin case, mama îşi invită fiul la o plimbare în 
pădurea apropiată. Tânărul gândi: „Acum e momentul”. Îşi luă arma şi o 
ascunse cu grijă în buzunar. Mama îl conducea pe cărări tot mai neumblate, 
prin desişuri. La un moment dat el se opri, dar mama îl îndemnă să meargă mai 
departe. Era tocmai ceea ce îşi dorea şi el. Ajunseseră într-un loc îndepărtat şi 
pustiu. Se aşezară jos în tăcere. Mama se convinse că nu era nimeni prin 
apropiere şi că erau destul de departe de sat. Se întoarse spre fiu şi îi spuse cu 
blândeţe: “Aici, fiule, e tocul cel mai hun în care mă poţi împuşca. Nu te va 


vedea nimeni. Nu va auzi nimeni. Să mă îngropi cu grijă şi să împrăştii frunze 
deasupra. Nu va fi nici un martor care să te poată acuza în faţa judecătorilor. 
Hai, dă-i drumul. Omoară-mă îndată, cât nu apare cineva prin împrejurimi!” 


Ar trebui să nu mai adăugăm nici un cuvânt. Aţi înţeles toți. Văd lacrimi în ochii 
multora. Şi în ochii tânărului fiu au izbucnit lacrimi. A înţeles că mama îi cunoştea 
gândul, dar în loc să se apere pe ea, s-a gândit cum să-l apere pe el de judecată. 
Dragostea a învins. l-a căzut în braţe, cerându-i iertare. ÎI iertase dinainte, fiindcă îl 
iubea. Era fiul ei. Era prelungirea ființei ei. 


În limba engleză există un poem asemănător, intitulat „The Mother's Heart“, Inima 
mamei. Englezii sunt un popor paradoxal: reci şi calculaţi, pe de o parte, emotivi 
până la a fi copilăroşi, pe de altă parte. Poemul face parte din latura lor emotivă. ÎL 
voi povesti în câteva cuvinte, în proză. 


Un tănăr voia să se însoare, dar viitoarea soţie, o femeie rea, nu putea suporta pe 
mama lui. EI le iubea pe amândouă. Dar patima îl făcu să asculte de viitoarea 
soţie. Aceasta îi ceru inima mamei lui, s-o dea câinelui ei. EI îşi omori mama şi 
grăbit să-i ducă femeii iubite inima mamei, se poticni de o piatră şi căzu destul 
de rău. Fiind încă la pământ, cu inima în mână, auzi din mâna sa o voce blândă, 
îngrijorată: „Are you hurt child?” „Nu cumva eşti rănit, fiule ?“ Iarăşi dragostea 
de mamă! 

Cine nu cunoaşte din copilărie povestea Corneliei, mama Grachilor, din 
străvechea capitală a strămoşilor noştri, Roma. Îi venise o prietenă în vizită, 
încărcată de bijuterii, în degete, la urechi, la gât şi altele în poşeta pe care o 
poartă de obicei femeile cu ele. Casa Corneliei era simplă, fără podoabe, 
mobilată doar cu cele trebuincioase unei vieţi decente şi suficiente. După ce 
prietena îşi etală toate giuvaerurile, diamantele, brăţările, colierele, o întrebă: 
Tu, Cornelia, nu vrei Să-mi arăţi diamantele tale?" Tocmai atunci intrară pe 
uşă, gălăgioşi, frumoşi, rumeni, doi copii. lată diamantele mele!", zise Cornelia. 
Cei doi au ajuns cetăţeni de cinste ai Romei. 


Câte n-am mai putea adăuga despre forţa dragostei în viaţa oamenilor şi a lumii! 
Nu există forță care să lege mai mult oamenii între ei, pentru că „Dumnezeu este 


dragoste” (| loan 4, 8). Fără EI, cum am explica dragostea? 


Să cerem dar, în această perioadă a Postului mare, să fie cu noi şi Duhul dragostei. 


Frumoase şi cuprinzătoare cereri în rugăciunea Sfântului Efrem Sirul. Uşi ale 
pocăinţei şi ale îndreptării. Cărări spre Impărăția Cerurilor. Energii pentru 
alcătuirea omului bun, drept, cuminte, generos, de omenie. 


ŞI apoi vin ultimele două cereri, ca o încoronare a celor de dinainte şi fără nici o 
îndoială, ca un ecou al celeilalte cereri din rugăciunea Tatăl nostru: „Și ne iartă 
nouă greşelile noastre” (Mt. 6, 12). Acum creştinul vrea să şi le ştie. Bine. Pe toate. 
Ca să ceară iertare pentru toate. Şi cele neştiute, şă fie ştiute, pentru ca pocăinţa 

să fie deplină: „Dăruieşte-mi să-mi cunosc greşelile mele!" „Să-mi cunosc“, adică 
de fapt să mi le recunosc. E hotărât acum să şi le îndrepte. Se teme să nu-i rămână 
vreuna necunoscuă, nerecunoscută. E apelul suprem pentru a fi ajutat să coboare în 
adâncul sufletului său, până în colţurile cele mai îndepărtate, în care s-ar mai putea 
ascunde vreo greşeală, pe care acum e gata s-o mărturisească. Şi să n-o mai repete. 
Și să nu fie cumva printre cei care nu ştiu, sau nu vor să ştie că fac greşeli, sau nu 
ştiu ce spun, când recită mecanic: „ŞI ne iartă nouă greşelile noastre” (Matei 6, 12). 


John Wesley, un cunoscut predicator, călătorea odată în dilgenţă cu un general 
care se arăta foarte supărat pe ordonanța sa. Îi făcuse desigur ceva dar de îndată 
ordonanța şi-a cerut iertare: „Nu iert niciodată”, a răspuns generalul mânios. 
Wesley a intervenit în discuţie: “înseamnă, domnule general, că dumneavoastră nu 
greşiţi niciodată.“ De fapt greşea chiar acum când nu ierta pe cel care îi ceruse 
iertare. 

Filosoful Leibnitz (sec. XVIII) spunea că „dacă Dumnezeu îngăduie păcatul, e 
dovadă de înţelepciune“ (Theodicee, I, 26) pentru că întoarcerea, convertirea şi 
mărturisirea fac măreţia omului. 


Exagerând desigur, într-o manieră pietistă, un Franşois de Sales a putut zice: 
„Scumpe imperfecţiuni care ne fac să ne cunoaştem mizeria".(Scrisoare, 22 iulie 
1603), urmând o sintagmă catolică din aceeaşi categorie: Felix culpa, fericită, 
greşeală, a protopărinților, datorită căreia Dumnezeu şi-a putut arăta mila, iertarea 
şi puterea! (cf. Jacques Chevalier, Le sens du. peche, în voi. „L'homme et le 
peche“, Paris 1938, p.l 17-118). Nu, noi vom zice că era mai bine să nu fi fost 
culpa, că atunci ar fi rămas Felix singur, adică fericirea originară, în care dragostea 
şi înţelepciunea lui Dumnezeu ar fi strălucit nu în condiții de împăcare, ci în 
condiţii de comuniune neumbrită de nimic. 


Este însă adevărat că, după căderea lui Adam şi Eva, datele problemei s-au 
schimbat. Nu s-au schimbat însă până la a se exalta răul. 


Franşois Mauriac îi critică pe teologii romano-catolici şi protestanți care, 
observând că Dumnezeu foloseşte uneori răul pentru a ne face un bine mai mare, 
uită să spună că prin aceasta răul nu e nici scuzat, nici legitimat (La litterature et le 
peche, în vol.cit.supra, p.212). 


Mântuitorul nu critică învăţătura fariseilor şi a cărturarilor vremii Sale, ci le 
denunţă impostura, pentru că „ziceau, dar nu făceau". Deosebea în viaţa lor binele 
de rău, păcatul şi răul. Fiind condamnate ca atare. 


Nu avem însă două vieţi, în una să căutăm adevărul şi virtutea şi în alta să le 
aplicăm. Avem o singură viaţă: în aceasta trebuie să-l căutăm, să-l găsim şi să-l 
trăim. ŞI de toată rătăcirea şi greşeala aici să ne curăţim, să căpătăm iertare de la 
Dumnezeu. 


ŞI apoi Sfântul Efrem ne mai îndeamnă la o ultimă cerere: Şi să nu osândesc pe 
fratele meu! De multe scăpăm. De multe ne îndreptăm. Cu greu, dar uneori şi 
iertăm. Voim să iertăm. Cel mai greu ne vine însă să nu ne comparăm. “Nu sunt ca 
vameşul acesta“ (Lc. 18, 11). Care din noi scapă de această comparaţie? Cum 
facem o faptă bună, cum suntem gata să-l osândim pe cel care n-o face, şi ne 
socotim de îndată mai buni ca el. Cădem tocmai când am ajuns sus! 


Și de vorbirea de rău, cum să scăpăm? Câte feluri de vorbiri de rău nu inventăm! 
Evident, întotdeauna ne punem masca obiectivităţii, ne arătăm o sfântă surprindere 
şi scandalizare, dar obiectul e întotdeauna vorbirea de rău. Să-i scoatem celui pe 
care îl vorbim o cărămidă de la temelie. Să-i punem la îndoială reputația, să-i smul- 
gem un prieten, un sprijin. Aşa îl osândim. îl condamnăm la osândă. 


Ce bine ştia Sfântul Efrem cât suntem de vulnerabili la acest capitol. „Şi să nu 
osândesc pe fratele meu!“ Să nu-l judec. Să nu-l condamn. Să nu-l vorbesc de 
rău! 


Se zice că trei lucruri nu mai putem repara sau lua înapoi: cuvântul spus, timpul 
pierdut şi şansa pierdută pentru ceva ce putea fi făcut o singură dată. Cu cuvântul 
putem lăuda pe Dumnezeu, dar putem şi batjocori pe oameni. 


2 5 e 


O poveste spune că un rege, la un banchet a poruncit bucătarului său să prepare cea 
mai bună mâncare pe care o poate prepara el. A făcut mâncare de limbă. Regelui i- 
a plăcut. Şi mâncarea şi semnificaţia. A doua zi i-a poruncit să facă cea mai rea 
dintre mâncările pe care le ştie. I-a pregătit tot mâncare de limbă! Regele 


l-a felicitat. 


2 5 e 


Un pădurar locuia într-o colibă veche, în pădure. Era iarna şi afară se pornise o 
furtună cumplită. Nu avea mâncare şi era în pericol să moară de foame. Şi 
atunci apăru în faţa colibei un leu încărcat cu vânat proaspăt. L-a chemat 
înăuntru şi leul a intrat. Omul şi leul au devenit prieteni. Leul a rămas Să 
doarmă şi el înăuntru. Era pe vremea când leii vorbeau, ca în toate fabulele. 


Dimineaţa, leul politicos l-a întrebat pe pădurar dacă a dormit bine. Omul a 
răspuns supărat: “Nici o clipă. N-am putut închide ochii. Miroşi atât de urât. Nu 
trebuia să te las înăuntru, animal puturos. “ Sătul acum, omul uitase binefacerea 
de ieri. 


Leul fu foarte nemulțumit, dar nu spuse nimic. Se pregăti să plece. înainte de a 
pleca îi spuse pădurarului: „la-ţi baltagul tău ascuţit şi bate-mă pe spate cât poți 
mai tare. Dacă nu mă baţi, te bat eu pe tine”. 


Omul îl bătu foarte tare pe leu, răzbunându-şi noaptea pierdută din cauza lui. 
Leul îngenunche de durere dar nu crâcni deloc şi îndată după aceea dispăru 
şchiopătând în pădure. „S-a dus pentru totdeauna, şi-a zis pădurarul. Trebuie să 
fi murit din bătaia aceea!” 


După un an, totuşi, pădurarul avu surpriza să-l vadă din nou pe leu în preajma 
colibei. Era vara şi leul sărea vesel şi sănătos bucurându-se de reîntâlnire. 


“Nu fi surprins, prietene, îi spuse leul. Eu sunt. Pune-ţi mâinile pe capul meu şi 
vei găsi urma rănilor pe care mi le-ai făcut. Atunci tu te-ai răzbunat, iar eu mi- 
am potolit pornirea de a te mânca, pentru că mi-ai spus cuvinte jignitoare. 
Acum, iată, rănile mi S-au vindecat şi eu le-am şi uitat. Ceea ce totuşi nu pot 
uita, deşi te-am iertat, sunt cuvintele grele pe care mi le-ai spus!” 


Cuvintele rănesc mai adânc şi rănile produse de ele se vindecă mai greu. Uneori nu 
se vindecă deloc. Pentru că nu mai pot fi luate înapoi, chiar dacă după ce le-am 
spus ne pare rău de ele. 


Un preot căruia o femeie i-a spus la spovedanie că, printre altele, mai vorbeşte 
de rău pe alții, i-a dat un canon care femeii i s-a părut foarte uşor: „Să mergi la 
târg joia viitoare şi să cumperi, o găină. O tai pe loc şi, în drum spre casă, smulgi 


pană după pană în aşa fel încât, când vei ajunge acasă, Să fie gata curățată”. 
Aşa a făcut, dar nu înţelegea rostul canonului. 


Se duse la preotul care o aştepta şi îl întrebă ce trebuie să înţeleagă din ceea ce a 
făcuţi „Vei vedea îndată; îi zise preotul. Fă acum drumul înapoi şi adună toate 
penele pe care le-ai smuls şi le-ai aruncat“. „Imposibil, răspunse femeia. Bătea 


vântul şi le-a risipit în toate părţile. Le-am aruncat la întâmplare". 


„Cred că aşa este, i-a spus preotul. Tot aşa s-a întâmplat şi cu cuvintele rele, cu 
calomniile pe care le-ai împrăştiat tu despre alţii. Au plecat în toate direcţiile, 
preluate de unii şi de alții. Încearcă acum să le aduni, dacă mai poți! Fac rău 
peste tot pe unde ajung şi tu nu mai ai putere să le opreşti. Nu era mai bine să nu 
le fi spus ? Cum îţi vei suporta acum părerea de rău?” 


Câte taine ale sufletului omenesc nu cunoştea acest Sfânt Efrem din Siria! Şi cât de 
adevărat ne pune să ni le dezvăluim şi să le analizăm noi înşine! Ce savant manual 
de psihologie în cele câteva propoziţiuni ale acestei rugăciuni! Ne umblă prin 
suflet ca printr-o cămară căreia îi cunoaşte toate ascunzişurile. Și ne simţim bine. 
Simţim că ne ajută şi ne oferă mijlocul de a ne-o curăţi, învăţându-ne să ne 
examinăm prin cuvintele cele mai simple, dar şi cele mai adânci, cele mai pline de 
har, care capătă valenţe noi, aşa cum sunt puse unele lângă altele. Sunt cuvinte în 
stare să ne înmoaie şi să ne încovoaie inimile, să ne cuprindă blând şi să ne 
smerească minţile, şi să ne arunce în genunchi - căci rugăciunea se rosteşte cu 
metanii - într-o supremă prosternare, care înseamnă în acelaşi timp micimea şi 
mărimea noastră, căderea şi înălțarea noastră, intrarea în adâncul din noi, în care 
sălăşluieşte Dumnezeu, „Cel binecuvântat în vecii vecilor“, precum şi sfârşeşte 
Sfântul Efrem, sublima, neperechea lui rugăciune. 


Să petrecem perioada Postului mare în ritmul cuvintelor acestei rugăciuni încărcate 
de har izbăvitor şi înnoitor. 


Duminica a V-a din Post - O gazdă bănuitoare şi un musafir care îi dă lecţii 


Știm de la Botezul Domnului că atunci, în afară de Dumnezeu-Tatăl care L-a 
descoperit pe Fiul în persoana Lui lisus, o mărturie convingătoare a dat despre 
lisus şi loan: „Vine după mine Cel mai mare decât mine, Căruia eu nu sunt vrednic 
să-l dezleg cureaua încălțămintelor Lui“ (Marcu 1,7). loan propovăduia pocăinţa şi 
învăţa că prin ea se iartă păcatele. 


Ştim că şi lisus şi-a început propovăduirea tot cu chemarea la pocăință, continuând 
pe linia deschisă pentru EI de loan Inaintemergătorul, o misiune de convertire de la 
păcat la virtute, de la omul vechi la omul nou. 


Nu mult după ce şi-a început propovăduirea, când loan încă nu fusese decapitat de 
Irod, lisus a avut şansa să se revanşeze: să dea şi El o mărturie despre loan. În 
multe privinţe clară, într-o singură privinţă enigmatică. Şi fiindcă avusese şi El 
primele experimente de predicator, trăise şi primele confruntări cu obtuzitatea, cu 
răutatea, cu răstălmăcirea cuvintelor Sale, situaţie care, fără îndoială, îl mâhnise şi 
nu-şi va ascunde mâhnirea. 


Tocmai veniseră ucenicii lui loan să-L întrebe dacă „EI era Cel ce trebuia să vie 
sau să aştepte pe altul“ (Luca 7, 20). Ştim ce le-a răspuns: „Duceţi-vă şi spuneţi lui 
loan cele ce aţi văzut şi aţi auzit: că orbii" “văd, ologii umblă, leproşii se curăţă, 
surzii aud, morţii învie, săracii binevestesc, şi ferice de cel ce nu se va sminti de 
Mine“ (Luca 7, 22-23). Cu alte cuvinte, le aduce aminte lui loan şi ucenicilor săi, 
că se aflau într-un timp mesianic, pentru că se împlineau proorocirile despre acest 


timp, aşa cum se aflau ele în Vechiul Testament. 


lată câteva exemple: „Domnul îndreaptă pe cei gârbovi, Domnul înţelepţeşte orbii“ 
(Ps. 145, 8); „În vremea aceea, cei surzi vor auzi cuvintele cărţii şi ochii celor orbi 
vor vedea fără umbră şi fără întuneric“ (Isaia 29, 18; 35, 5). Textele acestea, ca şi 
multe altele, erau bine cunoscute evreilor ca descriind ce va face Mesia. 


Convorbirea aceasta 1-a prilejuit însă lui lisus o referire la loan. „lar, după ce 
trimişii lui loan au plecat, EI a început să vorbească mulțimilor despre loan: Ce ați 
ieşit să priviţi în pustie? Oare trestie clătinată de vânt? Dar ce-aţi ieşit să vedeţi? 
Oare om îmbrăcat în haine moi? lată, cei ce petrec în haine scumpe şi în desfătare 
sunt în casele regilor. Dar ce-aţi ieşit să vedeţi? Oare prooroc? Da! Zic vouă: şi mai 
mult decât un prooroc. Acesta este cel despre care s-a scris: „lată, trimit înaintea 
feţei Tale pe îngerul Meu, care va găti calea Ta, înaintea Ta“. Zic vouă: între cei 
născuţi din femei, nimeni nu este mai mare decât el“ (Luca 7, 24-28). 


lisus îl mărturiseşte pe loan ca pe un mare prooroc. Ba mai mult: „ca pe cel mai 
mare“, fiindcă a fost cel care L-a anunţat şi L-a acreditat la Botez în chip vădit. În 
timp ce proorocii dinainte vestiseră ce se va întâmpla, loan proclamase împlinirea. 
Atestase venirea şi identitatea Celui venit. 


Dar Mântuitorul încheie print-un cuvânt enigmatic: deşi loan e cel mai mare 
prooroc din câți au fost până la el, totuşi „cel mai mic în împărăția lui Dumnezeu 
este mai mare decât el“. 


Cine este: „Cel mai mic?“ Numai dacă vom lămuri aceasta, vom înţelege 
paradoxul, deoarece, având atestare de „cel mai mare prooroc“, loan nu putea fi în 
nici un caz mai mic decât proorocii cei mai mici decât el, în Impărăţia Cerurilor! 


Unii au încercat să explice că loan până la învierea Domnului, ca toţi drepți 
Vechiului Testament, urma să meargă în iad, de aceea cel mai mic din împărăție e 
mai mare ca el. Mântuitorul avea să-i scoată din iad, „din umbra morţii", pe cei 
drepți, înainte de înviere. 


Zicem şi în cântările bisericeşti; „Cel ce 'Te-ai pogorât la iad şi ai vindecat durerile 
celor ferecaţi". Dar teologia aceasta nu aveau de unde s-o cunoască ascultătorii lui 
lisus. 


Ea e greu de înţeles şi azi dacă ne gândim că „Bogatul nemilostiv" a vorbit cu 
Avraam care era în Rai, ba chiar e simbolul împărăției lui Dumnezeu, căci expresia 
„sânul lui Avraam“ aceasta însemnează. Să-l fi avut lisus în vedere în parabola sa, 
pe Avraam, cu anticipație aşezat în .Rai? Sau şeolul, iadul Vechiului Testament, 
era altceva decât iadul Noului Testament, în cel vechi fiind totuşi compartimentări 
în care drepţii, ca Avraam, erau într-un loc încă nedeplin luminat, căci nu înviase 
Hristos care să le fi răscumpărat-păcatul originar, dar nu erau într-un întuneric 
total? 


Mântuitorul a şi zis: „In casa Tatălui Meu, sunt multe lăcaşuri“, descriind o stare 
de dinainte de învierea Sa. 


Mai aproape de adevăr ar fi comentariul lui Eutimie Zigabenos (ed. rom. Rm. 
Vâlcii, 1933, voi. I, p. 184) la Evanghelia după Matei. EI înţelege prin „Cel mai 
mic“, pe însuşi lisus. ludeii îl credeau pe Ioan cel mai mare, şi lisus le confirma 
aceasta, cu precizarea: „dintre cei născuţi din femei“, care aici echivala cu: dintre 
oameni. Şi dacă EI se accepta în ochii iudeilor ca „Cel mai mic“, totuşi nu ezita să 
le spună sub o formă tainică, umbrită, că EI nu era numai „dintre oameni“, ci din 


Impărăția cerurilor, şi chiar mai mic fiind socotit, aşa era de fapt „mai mare“. De 
altfel însuşi loan îl recunoscuse ca „mai mare“. 


E de presupus că ascultătorii nu L-au priceput pe lisus decât pe jumătate. Au 
priceput că îl recunoştea mare pe loan şi erau mulţumiţi. Enigma următoare au 
trecut-o pe seama cuvintelor greu de înțeles şi nici măcar n-au cerut să le fie 
explicate. Nici lisus n-a socotit că trebuie să le spună mai multe. Ştia că vorbele 
vor rămâne şi că în viitor, alții se vor strădui să le înţeleagă. Ceea ce, iată, şi facem! 


Spuneam mai înainte că lisus era după primele confruntări cu un auditoriu dificil, 
bănuitor, care îl pândea să-L prindă în cuvânt, să-l dovedească vreo greşeală 
împotriva Legii. Nu era bucuros. Experienţa îl îndurera. Îşi dădea seama că orice ar 
face, pe toţi nu-l putea mulţumi. Chiar cei care îl judecau pe loan nu erau unanimi 
în judecata lor. Erau destui şi dintre aceia care îl judecau rău. Şi lisus păţea la fel, 
deşi argumentele care stăteau la baza judecății rău voitorilor erau lipsite de cea mai 
elementară logică. 


Și iată o magistrală cuvântare a lui lisus împotriva nesocotirilor logicii: „Cu cine 
voi asemăna pe oamenii acestui neam? Și cu cine sunt ei asemenea? Sunt 
asemenea copiilor care şed în piaţă şi strigă unii către alţii, zicând: V-am cântat 
din fluier şi n-aţi jucat; v-am cântat de jale şi n-aţi plâns. Căci a venit loan 
Botezătorul, nemâncând pâine şi negustând vin, şi ziceţi: Are demon! A venit şi 
Fiul Omului, mâncând şi bând, şi ziceţi: lată om mâncăcios şi băutor de vin, 
prieten al vameşilor şi al păcătoşilor! Dar înţelepciunea a fost găsită dreaptă de 
către toți fiii ei“ (Luca,7,31-35). 


Românul are o vorbă: cum o dai, nu nimereşti! Cam cu astfel de ascultători avea de 
a face şi lisus. Ultimul verset pare a fi ironic. Nu-l lămureşte- şi, la prima vedere, 
pare şi el enigmatic: „Și înţelepciunea s-a îndreptățit astfel de către toți fiii er“ (Lc. 
7, 35). Exprimat prin alte cuvinte, versetul ar putea fi înţeles cam aşa: După ce vezi 
asemenea lucruri, îți dai seama ce diferenţă este între prostie şi înţelepciune. E 
limpede că numai înţelepciunea poate da satisfacţii minţii sănătoase! 


De câte ori nu ne întâlnim şi noi cu asemenea situaţii! De faci într-un fel, nu e bine; 
de faci într-altul, nici aşa nu e bine, deşi ai în faţă aceeaşi oameni. 


După această scurtă dar vehementă cuvântare, unul din ascultători, un fariseu cu 
numele Simon, probabil om de bunăvoință, impresionat de ceea ce spusese Iisus, 
L-a invitat la masă. Poate voia să-i mai pună unele întrebări. Nu părea a fi fost 
dintre ispititori, deşi, fariseu fiind, nu-şi dezminţi rigurozitatea. 


În Orient nu se respectă întotdeauna regulile cu care suntem obişnuiţi noi. Deşi 
fusese invitat la masă numai lisus, mulţi dintre cei care îl ascultaseră s-au luat 
după EI, cu speranţa că vor mai auzi câte ceva, sau vor vedea vreo minune. 
Astfel nu ne explicăm cum a intrat în casa fariseului şi o femeie păcătoasă, 
cunoscută ca atare lui Simon. Dacă ar fi fost după el, n-ar fi primit-o. A tolerat-o 
numai pentru a nu-şi Supăra musafirul, căci femeia venise să-şi mărturisească 
păcătoşenia. Plângea. Dar fariseul L-a judecat de îndată cu severitate pe lisus 
pentru că o lăsa să se apropie de El. L-a judecat „în gând”, neştiind el că 
gândurile erau pentru lisus ca şi cuvintele. 


Întâmplarea e interesantă şi e frumos povestită de evanghelistul Luca. Ca să-l 
lămurească, lisus 1-a imaginat fariseului pe loc o scurtă parabolă, punându-l să-i 
găsească singur cheia. Metoda lui lisus era adesea aceea de a-i pune pe oameni să- 
şi răspundă singuri la întrebări. În unele privinţe cam ca metoda lui Socrate. 


Dar să ascultăm întâmplarea: „Și iată era în cetate o femeie păcătoasă şi, aflând 
că şedea la masă, în casa fariseului, a adus un alabastru cu mir. Şi, stând la 
spate, lângă picioarele Lui, plângând, a început să ude cu lacrimi picioarele Lui, 
şi cu părul capului ei le ştergea. Şi săruta picioarele Lui şi le ungea cu mir. Şi 
văzând fariseul, care-L chemase, a zis în sine: Acesta de-ar fi prooroc, ar şti cine 
e şi ce fel de femeie e femeia care se atinge de EI, că este păcătoasă. Și 
răspunzând, lisus a zis către el: Simone, am Să-ţi spun ceva. 


Învăţătorule, spune, zise el. Un cămătar avea doi datornici. Unul era dator cu 
cinci sute de dinari, iar celălalt cu cincizeci. Dar, neavând ei cu ce să plătească, 
i-a iertat pe amândoi. Deci care dintre ei îl va iubi mai mult? Simon, 
răspunzând, a zis: Socotesc că acela căruia i-a iertat mai mult. lar EL i-a zis: 
Drept ai judecat. Și întorcându-se către femeie, a zis lui Simon: Vezi pe femeia 
aceasta? Am intrat în casa ta şi apă pe picioare nu Mi-ai dat; ea însă, cu lacrimi, 
Mi-a udat picioarele şi le-a şters cu părul ei. Sărutare nu Mi-ai dat; ea însă, de 
când am intrat, n-a încetat să-Mi sărute picioarele. Cu untdelemn capul Meu nu 
l-ai uns; ea însă cu mir Mi-a uns picioarele. De aceea îţi zic: Iertate îi sunt 
păcatele ei cele multe, căci mult a iubit. lar cui se iartă puţin, puțin iubeşte. Şi i- 
d zis ei: lertate îţi sunt păcatele. 


Şi au început cei ce şedeau împreună la masă Să zică în sine: Cine este acesta 
care iartă şi păcatele? Iară către femeie a zis: Credinţa ta te-a mântuit, mergi în 
pace“ (Luca 7, 37-50). 


Femeia fusese păcătoasă. Acum îşi plângea păcatele.. Simţise în lisus pe Cel ce 
putea ierta. Şi nu se înşelase. Ba mai mult: nu venise Să ispitească, ci să-şi arate 
iubirea curată faţă de Străinul Cel bun, în care vedea bunătatea. Pocăinţa îi 
deschisese ochii să iubească mai mult decât până atunci. Pocăinţa o schimbase. 
Rodise în ea dragoste. lisus o iartă pentru că i-a înţeles dragostea cea nouă, 
generoasă, jertfelnică, nesfielnică, totală, tot atât de mare, pe cât de mari 
fuseseră păcatele ei. „Se iartă păcatele ei cele multe, pentru că a iubit mult”. 


Un lucru mi se pare foarte interesant. lisus îi apreciază lacrimile pocăinţei, dar o 
iartă pentru că, renunțând în inima ei la păcate, acum iubea. O iartă pentru că 
iubea. Pocăinţa născuse în ea iubire. Pentru roadele pocăinţei o ierta. Căci dacă ne 
pocăim, dar rămânem sterpi, uscați, egoişti, nu obţinem mare lucru. Pocăinţa 
trebuie să ne facă oameni noi, şi cei din jurul nostru să vadă că am devenit mai 
buni. 


Pocăinţa nu trebuie să ne facă doar să ne mândrim cu voinţa şi curajul de a ne fi 
mărturisit păcatele. Şi Zaheu, după pocăință şi iertare, a dat înapoi ceea ce îşi 
însuşise pe nedrept. 


Dacă la spovedanie nu ne hotărâm să nu mai facem păcate, şi dacă îndată după 
aceea le reluăm şi le repetăm, înseamnă că nu ne-am căit cu adevărat. „S-a pocăit 
rău, insuficient, cel care îşi repetă păcatele “, spunea Fericitul Augustin. 


Unele canoane pe care preoţii le dau după spovedanie, sunt încercări ale dragostei 
şi puterii de jertfă, atunci când, de pildă, preotul recomandă penitentului să ajute 
nişte bătrâni, să îmbrace nişte copii săraci. Astfel de canoane, desigur recomandate 
cu discernământ şi fără exagerare, au rosturi pozitive. 


Dar dacă în acelaşi timp păcatele se repetă, te întrebi ce rost au toate. Au totuşi un 
rost. Dacă suntem mereu în stare de păcat, să fim mereu şi în stare de pocăință. 
Incetul cu încetul va veni şi eliberarea totală de păcat. 


Mântuitorul a venit pentru cei păcătoşi, să le deschidă o cale spre mântuire. I-a 
iertat pe toţi păcătoşii care s-au pocăit. Fără iertarea păcatelor am fi mereu, 
pentru veşnicie, cu povara trecutului pe umerii noştri. Iertarea ne despovărează. 
Ne eliberează. E cel mai mare dar pe care L-a adus Mântuitorul omenirii. Să ne 
folosim de el. Fără acestea chinurile conştiinţei ar fi de pe acum egale cu 
chinurile iadului. Căci spre pocăință ne îndrumează şi conştiinţa. 


„Păgânii din fire fac ale legii“, spunea Sfântul Pavel (Rom. 2, 14). Dar când nu le 
fac, conştiinţa nu-şi găseşte alinarea în nimic dacă nu cunosc iertarea lui Dumne- 
zeu prin creştinism, şi anume prin ortodoxie. 


Căci conştiinţa, deşi lege pusă de Dumnezeu în noi, două lucruri nu le poate face: 

1. Nu poate face întotdeauna, fără greşeală, numai fapte bune. Uneori e biruită de 
egoism, de interese, de mândrie. Nu întotdeauna şi la toţi discernământul operează 
cu înțelepciunea cuvenită. Ea depinde şi de capacitatea intelectuală a fiecăruia, şi 
de cea morală. 

2. Nu se poate ierta singură. Uneori, când capacitatea intelectuală şi cea morală 
sunt slabe, cel care a făcut greşeli fie că nu le vede întreaga gravitate, fie că se 
crede la adăpost şi cade în indiferenţă. Dar, de obicei, ea simte că lucrurile nu sunt 
în regulă când a păcătuit. Şi uneori, oricât s-ar autolinişti, nu se poate linişti în 
întregime. 


Dincolo de realitatea ei ca autoritate în om, chiar când nu e bine informată asupra 
criteriilor moralei, simte că situaţia trebuie reglementată. Încearcă singură unele 
reglementări, prin două mijloace: fie compensând răul, dând înapoi ceea ce a luat, 
dacă e vorba de furat, fie mărturisind cu orice risc răul făcut. Aceasta înseamnă că 
la unii conştiinţa operează totuşi părere de rău, căință, responsabilitate. Nu e biruită 
cu totul de rău şi de patimi. 


Raskolnikov din romanul Crimă şi pedeapsă a lui Dostoievski s-a denunţat până la 
urmă singur. Deşi reuşea întotdeauna să se disculpeze în faţa judecătorului, în faţa 
propriei conştiinţe nu s-a putut disculpa. A preferat Siberia, numai să-şi liniştească 
sufletul, conştiinţa. Trebuia să expieze, să plătească. În libertate se simţea închis, în 
închisoare se simţea liber. 


Conştiinţa poate fi însă trezită, liniştită, potolită, reabilitată prin mărturisirea în faţa 
lui Dumnezeu. Dumnezeu o repune pe linie de plutire, desigur nu fără o repunere a 
ei şi în demnitatea morală, în restaurarea ei de criteriu moral al faptelor noastre. În 
multe cazuri, fără apelul la iertarea divină, ea nu ajunge la linişte şi nu poate 
reglementa răul pe care l-a făcut. 


Se povesteşte că un om bogat avea drept chiriaşă o femeie săracă, mamă văduvă 
a cinci copii mici. Fiindcă nu-şi putea plăti chiria, bogatul şi-a trimis 
administratorul s-o scoată din casă. Ea a cerut îngăduinţa să vorbească personal 
cu proprietarul, sperând că îl va convinge s-o mai păsuiască o vreme. 
Administratorul îi îngădui, ea se duse la proprietar, dar acesta nu voi cu nici un 
chip s-o amâne cu datoria. Porunci Să fie scoasă afară, în drum. 


După ce plecă femeia, conştiinţa începu să-l mustre. Mai întâi mai puţin, apoi 
mai mult, pe măsură ce îşi imagina Soarta femeii scoasă în drum cu tot cu copii. 
Cântecul unui pârâiaş din vecinătate i se păru plâns, vântul strecurându-se prin 
trestii i se păru suspin, o vijelie care lovea stejarii i se păru strigăt după ajutor. 


Se stârnise o furtună, cu ploaie cumplită şi cu tunete şi trăznete. Toate i se 
păreau îndreptate numai şi numai împotriva femeii şi a copiilor ei. Îl cuprinse o 
frică mare de propria se neomenie. Îşi trimise slujitorii s-o caute pe femeie şi pe 
copii şi să-i aducă înapoi în casa din care fuseseră alungaţi, l-au găsit târziu, dar 
erau înecaţi într-un loc în care se adăpostiseră, pe care l-au cuprins apele 
dezlănţuite şi l-au acoperilt. 


Auzind mereu glasurile disperate ale copiilor şi ale femeii, bogatul nu-şi mai 
putu linişti conştiinţa. Se îmbolnăvi mai întâi de minte, apoi i se îmbolnăvi şi 
trupul şi muri cu conştiinţa neîmpăcată. Conştiinţa nu l-a putut ierta. 


Ar fi putut un duhovnic găsi o soluţie, dacă i-ar fi venit bogatului gândul de a 
merge la o spovedanie? l-ar fi putut linişti conştiinţa? Cred că da. Cu amintirea 
cumplitei sale neomenii ar fi rămas mereu, dar duhovnicul l-ar fi îndrumat cum să 
compenseze memoria cu alte fapte de omenie, i-ar fi schimbat viaţa, ar fi făcut din 
el un om bun care, în final, ar fi putut ajunge la convingerea că Dumnezeu l-a 
iertat. Neapelând la un duhovnic, a rămas cu răul săvârşit deasupra capului său, 
chinuindu-i fără ieşire conştiinţa şi ducându-l în moarte neîmpăcat cu sine şi 
neiertat de Dumnezeu. 


Conştiinţa, la credincioşi şi la necredincioşi, rămâne tutuşi Marele Semnal. E un 
clopoțel care sună în noi când am săvârşit o faptă rea. 


Se zice că la un misionar în Africa a venit într-o zi un localnic neconvertit încă, 
şi i-a cerut o oală cu făină. Misionarul i-a dat. Când a ajuns acasă, omul a găsit 
în oală un ban de argint. A doua zi a venit la misionar şi i-a zis: „Domnule, am 
în inima mea doi oameni, unui bun şi unul rău. S-au certat între ei toată noaptea 
şi n-am putut dormi deloc. Cel bun zicea: Nu e al tău. Ţi l-a dat din greşeală. 
Du-l înapoi. Cel rău zicea: E al tău. Când ţi-a dat făina, misionarul ţi-a dat şi 
banul. Cumpără-ţi ceva băutură pe el. Cum cei doi n-au ajuns la nici un rezultat, 
m-am hotărât să vă aduc banul înapoi, ca să-mi liniştesc conştiinţa”. 


In cele mai multe cazuri conştiinţa române trează şi ne îndrumează pe calea 
adevărului şi a vieţii morale. Uneori ea ne judecă chiar mai aspru decât ne-ar 


judeca alții. Fiindcă ea e de la Dumnezeu. Şi chiar când cădem în greşeli mari, ea 
rămâne trează şi ne atrage atenţia că greşim. 


Iată un caz ieşit din comun: împăratul Constantinopolei, Constant, unul din 
urmaşii lui Constantin cel mare (sec. IV, d. Hr.), temându-se de fratele său mai 
mic, Teodosie, să nu-i ia tronul, l-a silit să se hirotonească diacon, iar după 
câteva zile l-a ucis ca şi Cain pe Abel. După acest păcat, a crezut că va dormi în 
linişte. Dar s-a înşelat. Într-o noapte, înainte de a aţipi, în întuneric i-a apărut 
umbra fratelui său ucis, îmbrăcat în veşminte diaconeşti. Ţinea în mână un 
pahar cu sângele său cald, aburit, şi zise: „la şi bea! Eu sunt fratele tău 
Teodosie, pe care tu l-ai omorât. Acesta este sângele meu după care tu ai fost 
însetat. Bea şi-ţi potoleşte pofta arzătoare de sânge, ia şi bea!”. 


In faţa vedeniei, împăratul a rămas ca mort. Venindu-şi în fire, s-a ridicat din 
pat şi s-a dus în altă cameră, unde a încercat să se culce. Când să adoarmă, 
vedenia i-a apărut din nou, cu paharul în mână şi cu îndemnul: „la şi bea, 
frate!" 


Scena S-a repetat de mai multe ori când împăratul ucigaş voia să se odihnească. 
Fratele ucis apărea şi-i spunea aceleaşi cuvinte. Dacă ieşea în grădină, la 
vânătoare, la câmp, la plimbare, vedenia îngrozitoare i se arăta iar, şi în ureche 
îi răsunau cuvintele: „Ia şi bea!” 


Îngrozit de aceste arătări a plecat din capitală, în Sicilia, crezând că 
schimbându-şi locul îşi va schimba şi norocul. Dar a fost în zadar. Aceleaşi 
cuvinte le auzea mereu: „Ia, frate, şi bea!" 


Au trecut câţiva ani de mustrare de cuget şi chin şi pedeapsa dreaptă a lui 
Dumnezeu a venit ca trăsnetul: pierzându-şi mintea, împăratul Constant s-a 
sinucis în baia sa. „Călcând porunca lui Dumnezeu (Să nu ucizi!), el s-a predat 
diavolului şi chinurilor veşnice, scrie Ilie Minat. 


Duminica aceasta e numită a Mariei Egipteanca. A fost o curtezană păcătoasă 
devenită simbol al pocăinței şi al măreției conştiinţei feminine, capabilă de 
îndreptare mai mult decât şi-ar putea închipui oricine. Pe nedrept femeile au fost 
întotdeauna blamate mai mult decât bărbaţii cu privire la păcat. E o mentalitate 

moştenită din Vechiul Testament, pe care Mântuitorul a schimbat-o, şi noi trebuie 
să luăm notă de aceasta. De aceea şi supracinstim noi pe Maica Domnului şi am 
umplut calendarul de sfinte femei, mame virtuoase, martire, ascete, în rândul 


acestora din urmă înscriindu-se şi Maria Egipteanca, un fel de nouă Marie 
Magdalena. 


Tradiţia creştină ne aminteşte de multe femei păcătoase care s-au întors la pocăință. 


Se zice că un călugăr din pustie avea o soră care ajunsese într-o casă rău 
famată. Călugărul a pornit spre oraş s-o vadă şi să încerce s-o întoarcă pe calea 
cea bună. Ajungând în faţa casei, cineva i-a spus sorei lui că afară o aşteaptă 
fratele. A coborât îndată desculță şi cu capul descoperit. „Cum ai ajuns surioară 
într-o asemenea degradare?", a întrebat-o călugărul. 


Ea a început Să plângă şi căzând la pieptul lui l-a rugat: „Vreau să mă îndrept. 
Scoate-mă de aici”. 


„Bine du-te şi ia-ţi cele ale tale, încălțămintea şi acoperământ pentru capul tău”. 


»Nu. la-mă acum. Dacă urc, voi intra din nou în mrejele celor ce m-au ademenit 
aici”. Şi a luat-o aşa. Şi au plecat spre pustie, fratele gândindu-se s-o predea 
unei mănăstiri de maici pe care o ştia în cale. Pe drum, după câteva zile de mers, 
au văzut în faţă sosind o caravană de arabi. Prin apropiere erau nişte tufe. „Du- 
te şi ascunde-te în tufele acelea. Arabii nu vor crede că eşti sora mea şi mă vor 
bănui că duc cu mine o femeie, sau, cine ştie, vor încerca să te ia cu ei''. Sora l-a 
ascultat. Caravana a sosit şi a trecut mai departe. El aştepta să se întoarcă sora 
lui din locul unde se ascunsese. Văzând că nu vine, s-a dus s-o caute. A găsit-o 
moartă. Abia atunci a văzut că picioarele ei goale erau numai răni şi gura arsă 
de arşiţă şi sete. Ea nu se plânsese deloc. 


A îngropat-o acolo şi s-a rugat lui Dumnezeu să-i descopere ce s-a întâmplat cu 
sora lui. A avut o descoperire în vis auzind cuvintele: „Puțin nevoindu-se, dar 
din inimă pocăindu-se, s-a mântuit!" 


Ne aflăm în Postul mare. Maria Egipteanca ne aminteşte de pocăință. Oameni 
fiind, deşi dorim să ne pocăim şi să ne îndreptăm, păcătuim mereu. Important €, 
cum am mai spus, dacă suntem în stare de păcat, să fim mereu şi în stare de 
pocăință. 


Un frate a mers la Avva Sisoe şi i-a spus: „Părinte, am căzut în păcat. Ce să fac 
acum?” „Ridică-te!", i-a răspuns bătrânul simplu. „M-am ridicat, dar am căzut 
din nou în cursa păcatului”, a mărturisit fratele cu tristeţe. „Și ce te opreşte să te 


ridici din nou?“, îi spuse bătrânul. „Până când?” întrebă fratele. „Până te va 


găsi moartea, fie stând în picioare, fie căzut. Căci scris este: în ceea ce te voi 
găsi, în aceea te voi judeca. Roagă-te lui Dumnezeu să te găsească, în ultimul 
moment, în picioare şi în pocăință. 


Ca să ne găsească Dumnezeu aşa, ar trebui să avem grijă să fim mereu în stare de 
pocăință, căci nu ştim nici ziua, nici ceasul când ni se va cere sufletul. Şi să nu 


uităm să ne transformăm pocăinţa în iubire. 


Căci lisus i-a spus femeii din casa fariseului Simon: „Se iartă păcatele ei cele 
multe, pentru că a iubit mult“ (Luca, 7, 47). 


Iubirea învinge tot păcatul. Iubirea e mai mare şi decât păcatul, şi decât pocăinţa. 


Cuvânt rostit la schitul Păltiniş în ziua de 16 aprilie 1989 


Duminica a V-a după Rusalii sau în orice Duminică - Cuvânt pentru apărarea 
dreptei credinţe - Cei care „au râvnă pentru Dumnezeu, dar fără pricepere” 


După cum ştim toţi, lumea de astăzi e bântuită de probleme, e împărțită, şi nu mai 
contenesc conflictele şi neînțelegerile, înmulţindu-se de la o zi la alta. Se fac 
eforturi mari pentru a se ajunge la unitatea lumii, la înţelegere, la pace. 


În aceeaşi direcţie fac eforturi mari şi Bisericile creştine, pentru că nici ele nu au 
rămas toate credincioase mandatului pe care l-au avut de la Mântuitorul Iisus 
Hristos şi anume, acela de a fi una, de a fi toţi o Biserică, o credinţă, un Botez, de a 
avea toţi aceeaşi credinţă în Dumnezeu, de a fi toţi fraţi între noi, de a lucra şi a ne 
ruga împreună, de a căuta împreună fericirea pe pământ şi mântuirea în cer. 


După cum spune Sfântul Pavel în Epistolele sale, unii, din iubire de dispută şi de 
slavă deşartă, din încredere prea mare în capacitatea lor de a tâlcui Scripturile, au 
rătăcit de la adevăr şi aşa, în decursul istoriei, Biserica cea una dintru început, 
întemeiată de Mântuitorul Hristos şi propovăduită de apostoli, s-a împărțit în mai 
multe fracțiunii. 


Primelor încercări de împărțire, Biserica le-a rezistat cu succes, în primul mileniu, 
organizând cele şapte sinoade ecumenice care au stabilit adevărurile de credinţă o 
dată pentru totdeauna. 


Totuşi, după aceea, la începutul mileniului al doilea, de la Biserica cea una s-a rupt 
o bună parte şi anume partea apuseană, alcătuind Biserica Romano-Catolică, cu 
centrul la Roma. Mai târziu, la începutul secolului al XVI-lea din Biserica 
Romano-Catolică s-a rupt altă fracțiune, ceea ce numim marile Biserici Pro- 
testante, în special cea luterană - zisă şi evanghelică, - cea calvină - zisă şi 
reformată - şi apoi şi altele care continuă fracționarea-şi sfâşierea trupului lui 
Hristos până în zilele noastre. 


În acelaşi timp, însă, în veacul nostru, în acest veac în care diviziunile din lume îşi 
caută soluţia de regrupare într-o unitate de gândire socială şi politică, gândire care 
să fie în stare să desființeze barierele, discriminările, decalajele de tot felul care 
produc săraci şi bogaţi, liberi şi sclavi, spre a se ajunge la idealurile pe care le-a 
visat omenirea dintotdeauna, la libertate, egalitate şi fraternitate, pentru oameni şi 
popoare, - în acest veac, Bisericile s-au gândit şi ele să dea un bun exemplu, 
încercând şă-şi refacă şi ele unitatea cea dintâi. 


Aşa se face că acum, mai mult decât altădată când direcția era spre împărțiri cât 
mai multe, spre alcătuiri de grupuri şi dizidenţe tot mai numeroase, în veacul 
nostru a început o mişcare inversă, o mişcare de refacere a unităţii creştinilor de 
pretutindeni, din toată lumea. 


În acest scop s-a creat Consiliul Ecumenic sau Consiliul Mondial al Bisericilor, 
care adună astăzi peste 300 de Biserici creştine, visând şi lucrând pentru refacerea 
unității celei dintâi. În acelaşi scop s-au inițiat convorbiri, dialoguri bilaterale şi 
multilaterale, simpozioane, conferinţe etc.. 


Noi, Biserica Ortodoxă Română, am început încă din 1935 un dialog cu Biserica 
Anglicană, încercând să netezim diferenţele dintre noi. Dialogul mai continuă şi 
azi. După al doilea război mondial, asemenea dialoguri au început cu Bisericile 
Vechi Catolice din Occident, cil Bisericile Ortodoxe Vechi Onentale, şi anume cu 
Biserica Coptă din Egipt, cu Biserica din Etiopia, cu Bisericile din Asia Mică şi cu 

Biserica din India. 


S-a iniţiat în acelaşi timp dialogul cu Bisericile Protestante. Acum, mai în urmă, s- 
a început şi dialogul dintre Ortodoxie şi cea mai importantă dintre marile Biserici 
creştine, ruptă din trupul mare al Biserici primului mileniu la anul 1054, şi anume 
cu Biserica Romano-Catolică. 


Un lucru este important şi pozitiv; că hotărârea spre unitate e mai prezentă în 
lumea creştină de astăzi decât a fost oricând înainte când, precum spuneam, 
tendinţele erau de împărțire. Şi noi, ortodocşii români, trăim, laolaltă cu celelalte 
culte creştine, experienţa căutării şi încercăm, şi pe plan local, să ajungem la 
unitate. 


Ne bucurăm ori de câte ori găsim puncte de convergenţă cu ceilalți fraţi creştini, tot 
aşa cum ne întristăm ori de câte ori anumite grupuri creştine, dintre cele mai 
mărunte, în loc să urmărească unitatea, urmăresc dimpotrivă, în continuare, 
dezmembrarea. Caută pe toate căile să-i atragă pe creştinii noştri ortodocşi de la 
dreapta credinţă spre altfel de credinţe, socotindu-se aceşti creştini rătăciți, acum 
după aproape două mi de ani, mai buni interpreți ai Sfintei Scripturi şi ai 
învăţăturii Mântuitorului, decât au fost Sfinții Părinți şi decât a fost Biserica 
întreagă de-a lungul a două mii de ani, de la Hristos până azi! 


In Epistola care s-a citit astăzi, Sfântul Pavel spune că există credincioşi care „au 
râvnă către Dumnezeu, dar fără pricepere" (Romani 10, 2) şi îi avertizează pe unii 
ca aceştia să-şi canalizeze cu pricepere râvna lor către Dumnezeu pentru că, tot 


Sfântul Pavel spusese corintenilor, că nu se încununează cel ce aleargă la întâm- 
plare (I Cor. 9, 26). A avea râvnă cu pricepere înseamnă a-ţi ordona gândirea şi 
credinţa după criterii sigure, a nu lăsa nimic pe seama întâmplării. Tot ce se face 
la întâmplare, duce la rezultate întâmplătoare. 


Ce înseamnă a avea râvnă către Dumnezeu cu pricepere? 

V. Înseamnă, în primul rând, a urma rânduielile cele statornicite de Biserică 
dintru început, şi verificate de-a lungul a două mii de ani până astăzi, ca 
fiind rânduieli bune; 

Y înseamnă a urma ceea ce au crezut moşii şi strămoşii noştri, credinţa în 
care au trăi şi au murit ei, până în zilele noastre; 

Y înseamnă a urma acea tradiţie care a dus la unitatea noastră de credinţă şi 
la unitatea noastră ca neam, de-a lungul istoriei, şi care s-a verificat a fi 
credinţa cea dreaptă. 


Noi, ortodocşii, am rămas dintru început până azi păstrătorii dreptei credinţe. Toţi 
ceilalți, toate celelalte grupări care au apărut în istorie, de-a lungul secolelor, s-au 
rupt de la noi, s-au rupt de la dreapta credinţă, precum spunea Sfântul apostol 
Pavel, din dorinţa de dispute şi de slavă deşartă, şi din încrederea prea mare în felul 
lor personal de a interpreta Sfânta Scriptură. 


A avea râvnă către Dumnezeu, cu pricepere, înseamnă aşadar a urma învățătura cea 
dreaptă, lăsată şi transmisă prin Biserică de-a lungul veacurilor tuturor creştinilor. 


Învățătura noastră, pe lângă faptul că ne-a fost descoperită de Mântuitorul Iisus 
Hristos, Fiul lui Dumnezeu, răspunde şi exigenţelor gândirii corecte. Propovăduim 
o credință luminată, cu temeiuri puternice şi sigure în descoperirea dumnezeiască. 
Ştim că viaţa vine de la Dumnezeu. În credinţa noastră Dumnezeu e autorul întregii 
creaţii şi al ordinii din univers, care ne minunează permanent şi ne încredinţează de 
Atotputernicia Sa. 


Pământul şi toate planetele stau suspendate în univers, călătoresc pe căi bine alese 
şi cunoscute, ca pe nişte şine invizibile care le feresc de ciocniri între ele. 
Anotimpurile se succed într-o ordine uimitoare. Soarele nu uită să răsară niciodată 
şi astfel, zilele şi nopțile alternează cu implacabilitate şi, după ele, tot ritmul nostru 
biologic, organizat într-o succesiune legică trece de la epuizare la recuperare, de la 
muncă la odihnă şi astfel suntem capabili s-o luăm mereu de la început, reeditând 
minunea restaurării noastre în fiecare dimineaţă, aşa cum se restaurează pădurile 
primăvara, după o iarnă de somn. 


Nu poate exista ordine fără Cineva care s-o facă. Această convingere ne întăreşte 
credinţa în Dumnezeu. Din nimic nu apare nimic. Principiul e vechi de când lumea 
şi nimeni n-a spus până acum că n-ar fi logic. Credinţa noastră este luminată. Ea se 
vrea şi se ţine între limitele gândirii sănătoase, aceea pe care ne-a predat-o Sfânta 
Scriptură şi Sfânta Tradiţie prin Biserică. 


Un învăţat francez din secolul al şaptesprezecelea, matematician şi fizician, 
Blaise Pascal, spunea că logica cea mai simplă ne îndrumează spre credinţă, ca 
fiind mai folositoare pentru destinul nostru veşnic decât necredinţa. Pascal 
propunea un fel de pariu, spunând: eu mă Simt mai Sigur Să pariez pe existenţa 
lui Dumnezeu, decât pe inexistenţa Lui, şi iată de ce: 

întâi: dacă nu există Dumnezeu, şi cred, nu mi se va întâmpla nimic. Mor şi, 
odată cu moartea, S-a Sfârşit totul. 

Doi: dacă nu există Dumnezeu şi nu cred, de asemenea nu mi se va întâmpla 
nimic. Odată cu moartea s-a sfârşit totul. 

Dar, trei: dacă există Dumnezeu şi nu cred, atunci am pierdut totul. 

Și, patru: dacă există Dumnezeu şi cred, atunci am câştigat totul. 

Nu este deci mai logic să pariez pe existenţa lui Dumnezeu, decât pe inexistenţa 
Lui? 


Evident, nu pentru aceasta credem noi în Dumnezeu. Nu pe baza unui astfel de 
pariu ne-am făcut creştini. Dar fără îndoială, şi acest pariu îşi are forţa lui. Unii ar 
putea zice: aceasta este o credinţă interesată, nu una adevărată. O credinţă din frică, 
nu din liberă alegere. S-au şi adus aceste obiecţii Pariului lui Pascal. 


Dar de ce să nu fim interesaţi? Şi de ce să nu ne fie frică? „Frica de Dumnezeu 
este începutul Înţelepciunii”, spune psalmistul (Ps. 110, 10). Locurile în care 
Scriptura recomandă această frică sunt nenumărate. Dar să observăm: ea este doar 
începutul, şi al înţelepciunii, şi al cunoaşterii (Proverbe 1, 7). Ea se transformă apoi 
în „duh de putere" sufletească (lisus Tit 1, 7), şi dragoste, „în care nu mai este 
frică, căci dragostea izgoneşte frica" (I loan 4, 1). 


De aceea un sfânt nevoitor în cele duhovniceşti a socotit că a ajuns la măsura 
cea adevărată, numai atunci când a putut spune „De acum nu mă mai tem de 
Dumnezeu, ci Il iubesc”. 


Aşa că oricât de utilitarist ar putea părea Pariul lui Pascal, nu avem nici un temei ca 
să nu-l luăm în serios, de vreme ce I-a prins în logica lui chiar pe un Pascal! 


Noi credem că Dumnezeu a Sădit în inimile noastre credinţa. Credinţa vine de la 
Dumnezeu. Dar ea, precum spuneam, trebuie să fie luminată, trebuie să fie o 
„credinţă cu pricepere”. Credinţa noastră ortodoxă este o credinţă luminată. De 
ce? Pentru că ea ne ajută să ne înţelegem destinul pământesc, ne ajută să ne 
înţelegem şi destinul nostru ceresc, nu ne opreşte să trăim în societate, ba, 
dimpotrivă, ne îndeamnă să ne integrăm în societate, în viaţa societăţii, împreună 
cu toți frații noştri, să contribuim împreună la o viaţă mai bună, la o viaţă mai 
fericită aici pe pământ, pentru ca să ne-o pregătim şi pe cealaltă din ceruri. 
Credinţa nu ne îndeamnă la izolarea de societate şi de toţi fraţii noştri, oameni de 
pretutindeni, ci, dimpotrivă, ne îndeamnă la muncă, ne îndeamnă să ne preocupăm 
de cele ale minţii, de ştiinţă, de cultură şi de civilizaţie, de artă, de tot ceea ce poate 
face bucuria şi fericirea oamenilor, de tot ceea ce poate promova dezvoltarea 
spiritului omenesc, de tot ceea ce poate antrena mintea omenească spre creaţiile 
cele mai înalte, impunând doar o singură restricție: tot ce creează să fie în folosul 
oamenilor şi nu împotriva lor. 


Şi ce înseamnă oare a avea râvnă pentru Dumnezeu, dar cu nepricepere ? 'Loate 
tendinţele centrifuge, tendinţele de rupere de la Biserica cea una sunt nepricepere, 
nepriceperea celor care nu mai înţeleg rostul Bisericii şi au ajuns s-o înlocuiască 
prin cel puțin o mie de altfel de Biserici, fiecare pretinzându-se unica adevărată. 
Nu mai înţeleg rostul preoţiei, cea întemeiată de lisus Hristos prin apostoli, şi au 
ajuns să-l înlocuiască prin altfel de preoţi, autoinvestiţi, de cel puţin o mie de 
feluri, fiecare pretinzându-se a fi cel adevărat, în cel mai autentic spirit antuibiblic, 
pentru că în Biblie se blamează toţi cei care se vor ai lui Apollo, ai lui Chefa etc., 
adică ai altor învăţători decât Hristos, rupându-se din unitatea Bisericii lui Hristos, 
cea una (v. 1 Cor. 3, 5-23). Preoţilor investiţi de Hristos şi de apostoli li s-a dat 
puterea de a dezlega şi a lega: „Tot ce veţi lega şi veţi dezlega pe pământ va fi legat 
şi dezlegat şi în ceruri“. 


Numai lor, şi tot lor li s-a poruncit: „Mergând, propovăduiţi, botezând pe toți în 
numele Tatălui şi al Fiului şi al Sfântului Duh...“ "Toate acestea sunt Taine instituite 
de Mântuitorul Hristos. Cei care nu mai vor să le priceapă, cei care nu mai vor să 
creadă în ele, cei care cred că au descoperit ei o altă modalitate de înţelegere a 
Scripturii, acum, după două mii de ani, în ciuda faptului că de două mii de ani 
Biserica a crezut într-un anumit fel şi ne-a transmis aşa cum trebuie învăţătura 
Mântuitorului Hristos, toţi aceştia au râvnă către Dumnezeu, dar cu nepricepere, şi 
nu se vor bucura de primirea în curțile Domnului. 


Ei pretind că au credinţă, şi poate au, dar au credinţă fără minte, fără rânduială, fără 
pricepere. De aceea lor li se aplică adesea cuvântul acela cu nume de ocară: 


obscurantism! Fiindcă mulţi dintre ei învaţă că trebuie să ne retragem din lume, 
că „lumea“ e numai păcat; că tot ce e „lumesc“ e diavolesc, ca şi cum ei n-ar fi 
în lume şi ar putea trăi în afara ei. Unu ne îndeamnă să nu mai muncim, să nu 
luăm parte la nimic din ceea ce se întâmplă în lume, ca şi cum nu am avea familii, 
ca şi cum nu am trăi în nişte condițiuni materiale date, în mijlocul cărora 
Dumnezeu ne-a dat poruncă să trăim. 


Nu noi am creat lumea aceasta şi nici diavolul, ca să fie rea. Dumnezeu a creat-o şi 
ne-a aşezat în ea, aşa cum este ea, aşa cum a creat-o EI, şi „a văzut că e bună", cu 
rânduielile ei de tot felul (Geneză 1, 31). Dumnezeu a făcut ca să trăim în oraşe, să 
trăim în sate, cu străzi, cu fabrici, cu brutării, cu uzine de fabricat lumină. 


Oare de ce unii ca aceştia care ne îndeamnă să nu ne implicăm în viaţa lumii, nu 
refuză nici pâinea coaptă de alții, nici lumina fabricată de alții, nici hainele 
fabricate de alţii! Vor doar să ia, dar să nu dea nimic. E un fel de a justifica religios 
lenca şi boala sufletului şi a minţii lor! Dumnezeu a creat lumea cu toate bunurile 
el, ca să ne bucurăm de ele, să muncim, să le desăvârşim şi să le înmulțim, să 
contribuim astfel la o viaţă comună cât mai fericită, cât mai completă, desăvârşită. 


Dumnezeu ne-a dat toate aceste bunuri, ca şi viaţa. De aceea trebuie să primim tot 
ceea ce ne-a dat Dumnezeu. Ni le-a dat ca să le desăvârşim şi să ne desăvârşim: 
„Fiţi desăvârşiţi!" (Matei 5, 48). Talantul trebuie înmulțit (Matei 25, 24-30). Cei 
care nu fac aşa, aceştia sunt cei care au râvnă pentru Dumnezeu, dar fără pricepere. 
Tot fără pricepere e şi goana lor după pradă: să rupă din turma creştină cea 
adevărată cât mai mulţi, să-i scoată din unitate. Să-i dezbine. În timp ce Bisericile 
mari şi-au dat seama de greşelile lor din trecut şi caută acum unitatea, aceştia 
umblă mereu să împartă şi să înmulțească „bisericuţele”, grupuleţele lui cutare şi 
ale lui cutare! Să nu fim dintre aceia. 


Mai sunt şi printre drepți noştri credincioşi unii care se lasă atraşi spre unele 
obiceiuri marginale Bisericii. Dvs. aţi auzit, desigur, că atunci când vă duceţi la 
spovedanie preotul citeşte mai întâi o rugăciune, şi în rugăciunea aceea este şi un 
text care cere iertare lui Dumnezeu pentru credincioşii care au fost la vrăjitoare sau 
la descântătoare ş.a.m.d. în popor, care adesea face dovada unei înţelepciuni 
superioare, se zice despre unii ca aceştia că „, lucrează cu necuratul. Aceasta nu e 
credinţă în Dumnezeu, cu pricepere. Dimpotrivă, e fără pricepere. 


Să ne rugăm lui Dumnezeu potrivit rânduielilor noastre tradiționale, şi Dumnezeu 
va asculta rugăciunile noastre, fără să fim nevoiţi să ne ducem la astfel de inter- 
mediari care totdeauna sunt dubioşi şi care, cu adevărat, fac parte din categoria ce 


ține de obscurantism, adică de o credinţă întunecată, căci acesta e tâlcul cuvân- 
tului: credinţă neluminată, credinţă fără pricepere. 


Să rămânem fideli Bisericii noastre ortodoxe, aceea care păstrează de milenii 
credința cea adevărată şi care, aici pe pământul nostru românesc, a păstrat şi 
unitatea neamului nostru românesc, - căci toţi cei care se rup de la credinţa noastră 
sfârşesc într-un fel sau altul prin a se rupe şi de unitatea neamului românesc. 


S-au legat de stăpânii care nu s-au născut şi n-au crescut în tradiţiile noastre, care 
au alți strămoşi decât ai noştri, s-au legat de alți conducători decât conducătorii 
noştri religioşi, deşi Sfântul apostol Pavel ne aduce aminte mereu în Epistola | 
către Corinteni: „Nu se poate pune altă temelie decât cea pusă, şi care este 
Hristos“. 


Pe Imeneu şi pe Alexandru, Sfântul apostol Pavel i-a dat satanei (| Tim. 1, 19-20). 
E o sentinţă foarte aspră: adică să fie despărțiți de Dumnezeu, despărțiți de viaţă 
veşnică, să meargă la iad! 


Tot Sfântul Pavel, în Epistola către Tit, spune despre unii ca aceştia: „De omul 
eretic, după o sfătuire sau două, te fereşte, ştiind că s-a răzvrătit unul ca acesta şi 
păcătuieşte, fiind singur de sine osândit“ (Tit 3,10-11). 


Și mai înfricoşător încă este un alt cuvânt al Sfântului Pavel, în Epistola către 
Evrei: „E cumplit lucru să cazi în mâinile Dumnezeului celui viu“ (Evrei 10, 31). 
Cine vor fi aceştia care vor cădea astfel? Cei care propovăduiesc un Dumnezeu 
care nu este Ddmnezeu cel adevărat, Tatăl nostru, cei care propovăduiesc un 
Dumnezeu după mintea lor, cei care îl falsifică pe Dumnezeu, ereticii, schismaticii, 
cei care învaţă „altmintrelea şi nu urmează cuvintele cele sănătoase ale Domnului 
nostru lisus Hristos şi învățătura cea cuvioasă“ (1 Tim. 6, 3) a Bisericii. 


Cine urmează Biserica, „stâlpul şi temelia adevărului“, acela are poate milostivirea 
lui Dumnezeu şi de viaţă fericită aici şi dincolo, pe care să ne-o dea Dumnezeu 


tuturor, acum şi pururea şi în vecii vecilor. Amin. 


Cuvânt rostit în catedrala din Sibiu, duminică, 11 iulie 1983. 


Duminica a IV-a dupa Paşti - Omul lăsat pe seama lui însuşi 


Mai suntem încă în atmosfera marii sărbători a creştinătăţii, Învierea Domnului. 
Am trecut toţi, cu bucurie, prin această sărbătoare care ne-a dat încredințarea că 
lisus era trimis de Dumnezeu, că era însuşi Dumnezeu-Fiul, dovedind aceasta prin 
propria Sa înviere. Ne-a dat astfel, în acelaşi timp, încredințarea că şi noi vom 
învia. Fiindcă nimic din ce a făcut, nimic din ce a spus Mântuitorul cât a fost pe 
pământ, n-a spus nici pentru EI însuşi, nici numai pentru cei care-L ascultau 
atunci, ci a Spus şi a împlinit toate, pentru atunci şi pentru toate generaţiile de 
după EL, pentru ca toţi, din învăţătura Sa să ia învăţătură pentru ei, din minunile 
Sale şi, mai ales, din minunea învierii Sale. 


Să înveţe oamenii din toate acestea, din cuvinte şi minuni, că nu sunt singuri pe 
pământ şi că nu numai pământul este unica lor locuinţă, vii sau morţi fiind. Poate 
că aceasta este însăşi 


Acolo ne vom întâlni toți, după ce vom trece de aici. Esenţa 
învăţăturu Sale este prin urmare aceea că şi noi suntem nemuritori. 


Să ne gândim şi la alternativă inversă. Dacă noi, cei cu o anumită chemare 
interioară spre mai mult decât ne spun simţurile, n-am şti că suntem nemuritori, 
dacă n-am şti că există Dumnezeu, dacă n-am avea învăţătura Mântuitorului şi 
ordinea morală şi spirituală adusă şi instaurată de EI în lume, dacă n-am şti să 
răspundem la întrebările "de unde venim şi unde mergem, şi "ce rost avem aici 
pe pământ”, în ce stare sufletească şi intelectuală ne-am afla? Am fi dezolaţi. 
Am fi nişte oameni trişti. N-am putea găsi mulțumirea în nimic, ştiind că la un 
moment dat totul se termină în pământ, şi ne prefacem în ţărână, şi cu aceasta s-a 
terminat totul! Cum ne-am simţi oare, şi cum am reacţiona, cum ne-am privi unii 
pe alții, cum ne-am privi Soţiile, soţii, copiii, dacă am şti că nu mai există altă 
comuniune, altă legătură între noi, alta decât aceasta de pe pământ, dacă am şti 
că dincolo nu mai există nimic, nici un fel de continuare? Cum ar fi dacă ne-am 
trezi în faţa unui serial de film, foarte interesant, incitant, cu probleme de mare 
adâncime, în care problemele doar s-ar pune, dar nu s-ar rezolva, totul s-ar 
începe, dar nu S-ar continua, şi n-ar avea acel promiţător final: "va urma”? Ar 
fi dezolantă o asemenea viaţă! Viaţa noastră capătă sens, capătă explicaţie, capătă 
lumină numai prin faptul că aflăm din Învierea Domnului că şi noi vom învia, că şi 
noi avem un destin dincolo de ceea ce se vede, că după ce se pune o cruce, la 


căpătâiul nostru din cimitir, povestea nu se încheie, ci există un "va urma". 


A pune cruce la ceva, în vorbirea populară românească, înseamnă a te afla în faţa 
unui sfârşit, a unei situaţii care nu mai poate avea altă ieşire, dar expresia se referă 
numai la viaţa de aici. Căci despre viaţa de după moarte, poporul nu are îndoieli. El 
zice: "s-a dus la odihnă", "a scăpat de necazuri”, dar nu în sensul că a dispărut, ci 
că a trecut dincolo, "pe celălalt tărâm". De aceea i se dau de pomană haine, hrană, 
ca să le aibă şi dincolo. Ce frumoasă, ce generoasă e această comuniune, această 
solidaritate cu cei plecaţi, această credinţă în nemurire! 


Spuneam că trăim în aceste zile încă în atmosfera învierii. Dar trăim încă şi în 
atmosfera Duminicii lui Toma, în atmosfera îndoielii lui. Câţi dintre noi, odată cu 
învierea, n-au trăit şi ei, ca şi Toma, ca şi mulţi dintre ucenicii Mântuitorului, 
îndoială cu privire la înviere? Fiecare a rostit măcar o dată cu cugetul sau, cu 
îngrijorare: "Dar oare va fi fost aşa?” "Toma a fost mai categoric: "De nu voi 
vedea, în mâinile Lui, semnul cuielor, şi de nu voi pune degetul meu în semnul 
cuielor, şi de nu voi pune mâna mea în coasta Lui, nu voi crede!" (loan, 20, 25). 


Mulţi dintre noi au trecut prin aceeaşi indoială, dar toţi am auzit şi fericirea aceea, 
promisă de Mântuitorul la întâlnirea cu Toma după o săptămână de la înviere: 
"Fericiţi cei ce n-au văzut şi au crezut!" (loan 20, 29), sau adresată nouă: 

X Fericiţi cei ce nu vor vedea şi vor crede. 

X Fericiţi cei care vor lua de bună mărturia voastră, a celor ce M-aţi văzut, a 
celor ce aţi trăit în vremea faptului învierii, a celor ce M-aţi întâlnit, a 
celor ce aţi stat de vorbă cu Mine după înviere. 

X Fericiţi vor fi toţi cei care vor crede mărturia voastră. 


Am trecut mulți dintre noi, în sufletele noastre, ca şi Toma, şi prin această perioadă 
de îndoieli, dar am biruit-o, pentru că nu se poate să n-o birui, nu se poate ca 
argumentele învierii să nu oblige conştiinţa şi mintea credincioşilor să creadă în 
înviere, pentru mărturia nenumăraţilor martori ai învierii care au spus: noi L-am 
văzut, noi L-am întâlnit! Saul care era prigonitor, pentru că nu credea că lisus 
Hristos era Mesia, şi nu credea în înviere, când L-a întâlnit pe drumul Damascului 
a devenit din mare prigonitor, mare Apostol. El a fost acela care a rostit acel 
silogism cu neputinţă de negat de nimeni: "Dacă Hristos a înviat, atunci şi noi vom 
învia". Şi el era dintre cei care ştiau că Hristos a înviat, pentru că stătuse de vorbă 
cu Dânsul, după înviere. 


Faptele, se spune, sunt un lucru încăpățânat. Ele se impun de la sine, nu mai trebuie 
demonstrate. În faţa unui fapt n-ai ce face, trebuie să-l recunoşti. Saul, prigonitorul, 
n-a avut ce face, a recunoscut faptul învierii şi a devenit marele Pavel 
propovăduitorul, marele propagator al creştinismului. Îndată după aceea şi-a 


început călătoriile misionare, a traversat Asia Mică de mai multe ori, a ajuns în 
Europa, propovăduind nimic altceva decât pe lisus cel răstignit şi înviat. 


Pe această credinţă se întemeiază toată învăţătura creştinismului. Pe credinţa în 
Şi iată că după aceste zile în care 
toţi ne-am pus problema învierii, în care toţi am trecut prin îndoială şi am 
depăşit-o iată că 


Ni se relatează, aşa cum aţi auzit din Evanghelia de astăzi, întâmplarea cu un 
slăbănog care de 38 de ani aştepta să se facă cu el o minune. Exista în Ierusalim o 
scăldătoare care, din când în când, avea puteri miraculoase. Dumnezeu făcea ca 
periodic să se reverse de undeva din izvoare, anumite ape cu însuşiri vindecătoare, 
care şi tulburau apa obişnuită a lacului şi, în care, cel care intră întâi se vindeca de 
oricare boală era cuprins. Vorba mersese că un înger al Domnului venea şi tulbura 
apa, o amesteca şi o făcea în mod miraculos vindecătoare de boli. 


Nu e un lucru imposibil. Asemenea ape vindecătoare există şi în vremea noastră. 
Aceea va fi avut în plus şi altceva, un dar al lui Dumnezeu, anume. Un astfel de 
bolnav, un slăbănog, de 38 de ani nu reuşea să intre repede în lac. Intrau alţii care 
erau mai în putere decât el. Dar el nu-şi pierdea răbdarea, şi. aceasta este poate 
un prim lucru pe care trebuie să-l învăţăm de la dânsul. Nu-şi pierde răbdarea. 


Era un om înţelept probabil. Disperarea e soluția neînţelepţilor, a capitularzilor. 
Descartes spunea că "răbdarea e începutul înţelepciunii” (Discours de la metode). 
Și mai înaintea lui, anticul Publius Syrus spusese că răbdarea e "remediul pe care 
îl înveţi de la înţelepciune" (Sententiae). "Răbdarea, spunea Lautreamont, e 
omagiul adus speranţei" (Poesies). Cel care rabăă speră| Speră într-o soluţie, 
într-o ieşire, într-un răspuns. Răbdarea adevărată nu e o virtute pasivă, o capitulare, 


ci aşteptarea unei rezolvări de undeva. Bolnavul care rabdă durerea speră că va 
trece. Ucenicul care rabdă în ascultare, speră că e spre îndreptare şi mântuire. 


O astfel de răbdare în speranţă avea şi slăbănogul. De 38 de ani nu putea intra 
în miraculoasa scăldătoare, şi totuşi nu-şi pierdea răbdarea, rămânea în 
continuare crezând că într-o zi va ajunge şi el în atenţia lui Dumnezeu. Şi iată că 
răbdarea lui va fi răsplătită. Dar nu aşa cum aştepta el. EI ar fi aşteptat, probabil, să 
se găsească cineva care să-l arunce şi pe dânsul, înaintea altora, în lacul vindecător. 


Într-o zi a venit Mântuitorul şi l-a văzut. Nu era nevoie să i se spună 
Mântuitorului cine sunt oamenii care aşteptau acolo, şi de cât timp. Cine nu 
cunoştea scăldătoarea Vitezda? Poate şi pe slăbănogul de 38 de ani îl cunoşteau 
foarte mulți, fiind el veteranul aşteptării, dar şi al nemilostivirii tovarăşilor de 
suferință! Uneori, suferința înăspreşte inima şi alimentează egoismul, iar 
competiția în obţinerea favorurilor sau a unei vindecări e nemiloasă. 
Dezumanizează. 


Îl va fi cunoscut şi lisus? Greu de spus. lisus era din nord, din Galileea, nu din 
Ierusalim. Dar nu ar fi impropriu să spunem că, Dumnezeu atotştiutor fiind, îl 
cunoştea. Cunoscându-l deci că era de multă vreme acolo şi că nu ajungea la apa 
vindecătoare, l-a întrebat: Tu ce vrei? De ce stai aici? "VWoieşti să te faci sănătos?" 


Întrebarea era doar de formă. Evident că voia, că doar de-aceea stătea acolo. "Da, 
Doamne; dar n-am om care să mă arunce în scăldătoare când se tulbură apa, şi 
de aceea până merg eu, altul se pogoară înaintea mea" (loan, 5, 7). Şi atunci 
Mântuitorului, făcându-i-se milă de el, nu i-a mai spus că nu e nevoie să-l mai 
arunce cineva în scăldătoare, ci i-a spus: "Scoală-te, ia-ţi patul tău şi mergi". Şi în 
clipa aceea bolnavul s-a ridicat, şi şi-a luat patul, şi a plecat. lisus s-a făcut nevăzut. 
Întâlnindu-se mai apoi în templu, isus i-a mai adăugat doar aceste câteva cuvinte, 
esenţiale, care trebuie să ne reţină atenţia: "Să nu mai greşeşti, ca să nu [i se 
întâmple ţie ceva mai rău". 

E posibil ca în cazul acestui bolnav, neputinţa lui să fi fost datorată păcatelor lui. 
Știm că sunt şi alte cazuri, relatate de Evanghelii, când Mântuitorul vindecă, de 
pildă un orb, dar când e întrebat: "Cine a greşit, acesta sau părinţii lui?,, - 
răspunde că: "Nici acesta, nici părinţii lui, ci acestea S-au făcut ca să se arate 
prin el lucrurile lui Dumnezeu" (loan 9, 3). Unora li se trimit încercări, altora 
pedepse sub formă de boli. 


Dar comentatorii care tâlcuiesc această întâmplare minunată se opresc asupra altui 
aspect, şi anume asupra răspunsului pe care l-a dat slăbănogul Mântuitorului: "Nu 
am om care să mă arunce în scăldătoare". El expunea o stare de fapt care 
trebuia corectată. Nimeni nu se găsise, de atâta vreme, care, din milă faţă de el, 
Sau din orice alt sentiment, ar fi încercat să-l ajute, să-l arunce în scăldătoare. 
Omul era completamente singur, se afla într-o totală singurătate şi izolare. Era 
lăsat pe seama lui însuşi. Și iată cât e de rău să fie omul lăsat pe seama lui 
însuşi! Să nu aibă alt om! Să nu aibă un prieten! Să nu aibă pe cineva aproape! 


Acest lucru a venit Mântuitorul să-l corecteze. 


> Să fim oameni care ajută. 
> Să fim oameni dedicați altora. 
> Să fim oameni care să luptăm împotriva izolării în care se află aproapele, 
şi împotriva singurătăţii. 
Cineva a fost întrebat odată: care este cea mai nenorocită stare în care s-ar afla un 
om. Răspunsul a fost: singurătatea. 


Într-adevăr, mulţi fac experienţa singurătăţii, a lipsei de prieteni, a dezinteresului 
celor din jurul lor, şi aceasta face că mulți să-şi piardă sensul existenţei, să-şi 
piardă gustul vieţii. Există în jurul nostru mulți factori care promovează 
singurătatea, printre aceştia un loc important ocupându-l indiferența unuia faţă de 
celălalt. Indiferenţa şi dezinteresul. Câţi nu zic: Nu mă intereseaza-vecinul. Ce 
treabă am eu cu aproapele meu? Am fost eu pus să fiu paznicul aproapelui meu, 
paznicul fratelui meu? Aduceţi-vă aminte, cei care mai citiţi în Sfânta Scriptură, că 
acesta a fost răspunsul dat de Cain în faţa lui Dumnezeu, după ce îl omorâse pe 
fratele său Abel: "Au doară eu sunt păzitorul fratelui meu?" (Facere 4,9). 


Un răspuns tipic păcătos, pentru că fiecare din noi e pus, de fapt, să fie păzitor al 
fratelui său, să se intereseze de fratele său. "Aceasta vă poruncesc, ca să vă iubiţi 
unii pe alţii" (loan 15, 17), şi: "Dragoste mai mare decât aceea, ca cineva să-şi 
pună Sufletul său pentru prietenii Săi, nimeni nu are" (loan 15, 13). Aşa spune 
Mântuitorul cu orice prilej, pentru că numai iubirea creează punți între oameni. 
Numai iubirea te face să te gândeşti şi la altul, nu numai la tine. Numai ea te 
îndeamnă să-ţi reverşi interesul şi către celălalt. 


Evanghelia aceasta este o Evanghelie a comuniunii. Ne învaţă să purtăm grijă 
unii faţă de alții, să trăim ca fraţii, să nu lăsăm pe nimeni în izolare, în 
singurătate, să nu lăsăm pe nimeni aşa cum a fost lăsat acel slăbănog care, timp 
de 38 de ani, n-a găsit un om care să-l ajute. 


Se plâng unii că nu sunt iubiţi. Dar oare s-au gândit să iubească şi ei? Iubirea se 
întoarce spre cel ce iubeşte. Ea îl bucură întâi pe acela, deşi ea se întoarce apoi şi 
dinspre cel iubit. "Cel ce-şi iubeşte fraţii, spune „e onorat la 
rândul său cu preţul iubirii" (Despre gelozie şi invidie, 16). 


Pilat a rostit, arătându-L pe lisus iudeilor în momentul Patimilor, acel enigmatic: 
"Iată Omul!" (loan 19, 5). Nici nu ştia Pilat ce spune. Sau poate ştia. In socoteala 


lui de roman cinic, va fi închis în această formulă scurtă o întreagă filosofie. lată 
cât valorează omul în faţa voastră. Îl condamnaţi pe nedrept, dintr-o ambiţie pe 
care eu n-o înţeleg, dar trebuie să vă fac pe voie, ca să vă astâmpăr! "lată Omul!" - 
omul pe care îl reclamați că a vrut să se facă rege. Are el acum înfăţişarea unui 
rege? "Iată-l pe împăratul vostru", a mai zis Pilat, aruncându-le o batjocură. 
Asemenea împărat meritaţi. Desfigurat. Bătut. Desfiinţat ca om! "Să-/ răstignesc 
pe împăratul vostru?" - "Nu avem alt împărat decât numai pe Cezarul de la 
Roma", au răspuns, "şi dacă nu-L răstigneşti, nu eşti prieten al Cezarului". 


Perfidia era prea mare, ajunsă până la josnicie, numai ca să-şi ajungă scopul, 
pentru că ei înşişi nu erau prieteni ai Cezarului. Îl urau. Dar acum îl foloseau ca să- 
1 silească pe Pilat să-L răstignească pe lisus. Pilat nu era omul care să-şi pună în 
primejdie postul de procurator, în urma unor reclamaţii ale localnicilor care, cine 
ştie cum ar fi fost interpretate la Roma. Aşa au vrut, aşa le-a făcut. Li L-a dat să fie 
răstignit. Şi au răstignit "Omul!" Evident, cu complicitatea lu Pilat, şi 
complicitatea lui e cu atât mai gravă, cu cât îl ştia şi îl declară nevinovat. 


Fără să ştie exact ce face, Pilat dădea de fapt definiția omului adevărat, a omului 


"Iată Omul!" lată omul de omenie, iată omul model, ar fi trebuit să gândească Pilat, 
dar el a gândit cu totul altceva! lată Omul pe care-L aştepta slăbănogul de 38 de 
ani! lată Omul pe care-l aşteptăm şi noi. Pentru că avem şi noi slăbănogelile 
noastre de 38, sau de mai puţini, sau de mai mulţi ani, care aşteaptă pe cineva să ni 
le vindece. 

Am sfințit astăzi, la chemarea dumneavoastră, această biserică. Am putea spune 
acum: lată Biserica! lată Biserica aceasta întemeiată de lisus Hristos. Ea este 
chemată să răspundă la nevoile tuturor celor chinuiţi de singurătate, ale 
tuturor celor în nevoi. "Veniţi la Mine toţi cei osteniţi şi împovăraţi, şi Eu vă voi 
odihni pe voi" (Matei 11, 28), voi da răspuns nevoilor şi întrebărilor voastre. Veniţi 
la Mine! Veniţi aici, la biserică. Biserica este trupul lui Hristos (Efeseni 1, 23), iar 
EI este Capul ei (Et. 1, 22). 


Omul de care aveţi nevoie şi pe care îl puteţi găsi acum este preotul care slujeşte în 
această biserică pentru dumneavoastră şi care nu are altă menire decât să fie omul 
care ajută pe alţii, omul care se roagă pentru alții, omul care se sacrifică pentru 
alții, omul care stă la dispoziţia tuturor. 


Preotul, spune Sfântul Grigore de Nazianz, e acela care are grijă de tot sufletul, 


"Şi dacă e în primejdie de a se pierde, să-i arate calea, iar dacă s-a stricat, să-l 
aducă din nou la starea dintâi" (Despre preoţie). 


alții, ca să nu mai fie pe lume slăbănogi care să se plângă că "nu au om!” Să nu 
mai fie om suferind lăsat pe seama lui însuşi! 


Duminica a IV-a după Paşti a Slăbănogului - Nu ai om? - Ai Dumnezeu! 


Textul Evangheliei de astăzi ne întoarce aproape de începutul activității 
Mântuitorului lisus Hristos pe pământ. Sfântul evanghelist Ioan încheie cap. 4 al 
Evangheliei sale, precizând că a doua minune a lui lisus, săvârşită după întoarcerea 
din ludeea în Galileea, a fost vindecarea fiului unui funcţionar imperial în Caper- 
naum, pe care l-a vindecat de la distanţă. Cea dintâi minune săvârşită de lisus a fost 
- după cum ştiţi - prefacerea apei în vin, la nunta din satul Cana, din provincia 
Galileea. 


De data aceasta, fiind sărbătoare. Mântuitorul a plecat din nou spre Iudeea, 
„suindu-se la Ierusalim", şi acolo a făcut o vizită la ceea ce era un mare rezervor de 
apă, pe lângă care era amenajată şi un fel de baie publică naturală. Era o 
„scăldătoare", numită Vitezda, descrisă ca având cinci pridvoare, fapt confirmat de 
descoperirea ei, nu de mult, de către arheologi. 


Era însă vestită, pentru că era o tradiţie în Israel că, din când în când, un înger al lui 
Dumnezeu se pogora în apa aceea şi o tulbura, adică se făceau acolo nişte valuri, 

şi cel care intra cel dintâi, după ce se pogora îngerul, se vindeca de orice boală era 
cuprins. 


Cele cinci pridvoare în care aşteptau bolnavii ne pot da indicaţia că era ca un fel de 
stațiune balneară, amenajată anume. „în acestea zăceau mulțime de bolnavi: orbi, 
şchiopi, uscați, care aşteptau tulburarea apei“ (loan 5, 3). Printre cei mulți care 
aşteptau tulburarea apei, era şi un slăbănog bolnav de 38 de ani, şi care cine ştie 
câţi din aceşti 38 de ani şi-i va fi petrecut acolo, pe malul acestei ape, încercând să 
ajungă şi el odată cel dintâi în apă, ca să se vindece de slăbănogirea sa. Nu va fi 
avut rude apropiate, puternice, întreprinzătoare, care să poată să-l arunce pe el cel 
dintâi în apă şi omul zăcea acolo, trecând din speranţă în speranţă, de la o tulburare 
la alta a apei. 


Şi a venit Mântuitorul. Nu ni se spune dacă a fost chemat, nu ni se spune nici 
pentru ce scop s-a dus acolo, dar e sigur că nu s-a dus ca să se arunce şi EI în apă, 
fiindcă nu era bolnav. Se va fi dus în mijlocul suferințelor omeneşti, poate chiar 
anume pentru acest neputincios mereu rămas în urma celorlalți, dar mereu 
păstrându-şi speranţa. Văzându-l, i s-a adresat numai lui. 


Sfântul evanghelist, loan întrebuinţează însă în Evanghelia sa un cuvânt cheie, care 
ar explica oarecum motivul vizitei lui lisus. El spune: „Cunoscând că zace de 
multă vreme, i s-a adresat zicându-i: Vrei să te faci sănătos?“ 


Ei, cum să nu fi vrut, bietul om, să se facă sănătos? Sigur că voia. De ce stătea 
acolo? Poate că întrebarea 1 s-a părut chiar nelalocul ei. I-a răspuns totuşi: „Da, 
Doamne, dar nu am om care să mă arunce şi pe mine în scăldătoare în momentul 
când se tulbură apa şi de aceea până să merg eu, altul se pogoară înaintea mea“ 
(loan 5, 7). 


De fapt se petrecea acolo o nedreptate. Se vindecau tocmai cei mai puţin bolnavi, 
cei mai în putere, care reuşeau s-o ia înaintea celor mai slabi. Va fi avut 
Mântuitorul şi acest lucru în vedere. 


Cu o economie de cuvinte caracteristică tuturor evangheliştilor, fără nici o altă 
introducere şi fără să-şi motiveze intervenţia, lisus 1 s-a adresat: „Scoală-te, ia-ţi 
patul tău şi umblă“. Şi omul s-a ridicat şi s-a făcut dintr-o dată sănătos. 


Putem să ne imaginăm ce se va fi întâmplat în momentul acela. Omul va fi strigat 
de bucurie, va fi anunţat pe toată lumea că, uite, s-a făcut sănătos, dintr-o dată, prin 
simpla spusă a acestui necunoscut. Mulţi vor fi asaltat pe Iisus să-i vindece şi pe 
dânşii. Omul vindecat, ca să scape de îmbulzeală, a plecat repede şi bucuros. ŞI tot 
aşa a făcut şi lisus. 


Se întâmpla însă că minunea se săvârşise într-o zi de sâmbătă, când evreii nu au 
voie să facă absolut nimic. Omul se va fi lăudat pretutindeni, strigându-şi bucuria. 
EI nu ştia că fariseii şi cărturarii căutau să-l găsească lui lisus vinovăție în legătură 
cu tot ceea ce făcea. 


Ca să-l timoreze şi să-l câştige martor împotriva celui care îl vindecase, l-au 
acuzat, mai întâi chiar pe el: „E sâmbătă, nu se cădea să-ți iei patul“. Aceasta 
însemna săvârşirea unei lucrări. El a răspuns simplu: „Cel ce M-a făcut sănătos, 
Acela mi-a zis: ia-ți patul tău şi mergi“. Cu alte cuvinte: dacă m-a putut face 
sănătos, înseamnă că avea putere să dezlege şi sâmbăta. 


Când l-au întrebat însă cine era omul acela, fostul slăbănog nu le-a putut spune, 
pentru că vindecătorul dispăruse. Nu mult mai târziu, când omul mergea pe 
picioarele lui, s-a dus la templu să înalțe o rugăciune de mulţumire lui Dumnezeu. 
Acolo L-a întâlnit din nou pe lisus. Nici de data aceasta conversaţia dintre ei n-a 
fost prea lungă. 

Mântuitorul i-a zis doar atât: „Te-ai făcut sănătos, nu-i aşa? Ei vezi, de acum să nu 
mai păcătuieşti ca să nu ţi se întâmple ție ceva mai rău“. Şi cu aceasta totul s-a 
terminat. Aceasta a fost cea de-a treia minune săvârşită de Mântuitorul. 


Și iată că Biserica a rânduit ca amintirea acestei vindecări să fie sărbătorită în mod 
special şi i-a rânduit o duminică din an, a IV-a după înviere, tradiția numind-o 
Duminica Slăbănogului. 


Precum vedem, istorisirea în sine este foarte scurtă. Nici nu ştiu ce-am mai putea 
scoate dintr-însa, decât poate să ne ducem la câteva semnificaţii ale unor cuvinte 
sau ale unor amănunte. 


Cel dintâi lucru pe care l-aş remarca ar fi aceste cuvinte spuse de slăbănog: 
„Doamne, nu am om care să mă ia şi să mă arunce şi pe mine în apă“. Sintagma 
aceasta a rămas de atunci în vorbirea curentă: „nu am om“! 


Oare câți mai ştiu de unde vine? Cei care citesc Scriptura sau vin la biserică ştiu, 
dar sunt mulţi care o întrebuinţează crezând că e o zicală populară. Vrea cineva să- 
şi angajeze o treabă la autorităţi? Zice: Nu am om, care să mă introducă! Îşi 
pregăteşte copilul pentru un exament cţe admitere? Se plânge: Nu am şi eu un om 
care să mă arunce în scăldătoare! 


Nu am om! Nici slăbănogul nu avea om. Era singur. Cine ştie, poate de milă îl 
aduceau unii dintre cei din jurul lui şi-l lăsau acolo pe mal, ca să nu zică că n-au 
făcut şi e1 ceva pentru dânsul. Dar nu stăteau până să-l arunce în scăldătoare. De 
altfel, trebuie să ne închipuim că va fi fost foarte greu să ajungi primul. Va fi fost o 
competeţie extraordinară pe malul acestui lac, între cei bolnavi. 


Erau unii bogaţi, care-şi aduceau cu ei slujitori, îşi aduceau membri ai familiei care 
căutau să se strecoare în față, ca să ajungă cei dintâi. Pentru că tulburarea apei nu 
se întâmpla la zile cunoscute. Nimeni nu ştia când va fi. Trebuie să fi fost deci o 
adevărată luptă de zi şi de noapte între bolnavi şi între însoțitorii bolnavilor, fiecare 
dorind să ajungă cel dintâi în scăldătoare. 


Era o competiţie a egoismelor. Fiecare se gândea numai la el. Fiecare se gândea să 
ajungă el întâi, nu vecinul. Că era mai puţin bolnav, sau mai bolnav, nu conta şi 
nimeni nu era gata să admită o ierarhizare a bolilor, şi o ordine cât de cât firească a 
celor care aşteptau. Nu era nici un rând. Era luptă şi învingea cel mai tare sau cel 
cu oameni mai mulți. Fiecare se gândea numai la el. 


Săracul nostru slăbănog, care nu avea om, sigur că nu putea să ajungă vreodată 
înaintea altora în apă. Era om singur. Singurătatea este una din marele nenorociri 
ale oamenilor. Singurătatea celor fără familie, singurătatea celor rămaşi singuri, 
singurătatea bătrânilor, singurătatea celor ce supraviețuiesc generaţiei lor şi care 


nu mai au prieteni, singurătatea părinţilor abandonaţi de copii sau care vin să-i 
vadă foarte, foarte rar. Poate că le dau ce le trebuie. Dar de câte ori nu auzim din 
partea celor care au tot ce le trebuie: „Sunt prea singur! Mă omoară singurătatea”! 


Urâtul singurătăţii - căci acest sentiment al urâtului îl dă singurătatea, sentiment al 
descumpănirii, al non-sensului existenţei - a preocupat pe mulţi dintre înţelepţi şi 
Scriitor. 


Goethe spunea că „nu există nimic mai periculos“ (Suferințele tânărului Werther). 
L. C. de Vauvenargues spunea că singurătatea „e mortală când e prea îndelungată, 
cu toate că e necesară“ (Reflexions sur divers sujets). 

Gabriel Marcel o numea „unica suferinţă“ (Le coeur des autres). 

Paul Valery spunea că „un om singur e întotdeauna într-o proastă companie" (Idee 


fixe). 


Punând-o într-un anumit context, probabil când sufletul simte nevoia să uite o mare 
durere, un eşec, o ruşine, Th. Gautier spunea că „singurătatea e cea mai rea 
tovarăşă atunci când cauţi uşurarea şi uitarea “ (La Croix de Berny). 


Iovan Ducici o deplânge la bătrâneţe, gândindu-se desigur la cei care rămân singuri 
din generaţia lor, la cei care sunt lăsați singuri de către copii, cărora le-au murit 
soții sau soțiile. „Singurătatea - zice el — e una din cele mai vechi nefericiri ale 
bătrâneții““ (Comoara împăratului Radovan). 


Există, desigur, şi o singurătate căutată, care le face bine unora, dar aceasta e 
întotdeauna temporară şi căutată din nevoia de concentrare, de meditație. Unul ca 
acesta trebuie să fie în stare, cum zice Tibul (Elegii), „să-şi ţină singur loc de 
mulțime”. 


În singurătatea sfinţilor şi a asceţilor e, desigur, o căutare a locurilor ferite de 
ispite, de aceea Lacordaire zicea că e „o mare forță, care apără de multe pericole" 
(Pensee), dar nici aceasta nu poate fi de durată, pentru că se transformă în urâtul de 
care vorbeam la început, acedia zic sfinţii filocalici, adică o acreală a vieţii. 


Până şi marii asceți caută obştile sau îşi asociază câţiva ucenici. Singurătatea 
dezumanizează. 


De aceea noi românii n-am ajuns niciodată, în spiritualitate, la forme extremiste de 
„Zăvorâţi", de „stâlpnici", de „trapişti” riguroşi, închişi în chilii. lar când unii s-au 


retras temporar, erau dintre cei cu o lungă experienţă de rugăciune, care însemna 
totuşi o comuniune cu Dumnezeu, care le era unora ca acestora foarte aproape şi le 
ținea tovărăşie. 


Până şi Dumnezeu, chiar de la Facerea lumii, a zis că „nu este bine să fie omul sin- 
gur“ (Fac. 2, 18). Şi lisus a spus odată: „Judecata mea este adevărată, pentru că nu 
sunt singur, ci Eu şi Tatăl cel ce M-a trimis“ (loan 8, 16). 


Şi-apoi mai e şi singurătatea celor plecaţi departe, departe de ai lor, în ţări străine, 
în locuri străine! 


Acum două duminici mă aflam într-un orăşel pe lângă Detroit, în S.U.A. şi am 
petrecut duminica împreună cu românii de acolo. Le-am făcut o slujbă arhierească 
împreună cu arhiepiscopul locului, Î.P.S. Victorin, după care ne-am întâlnit la o 
agapă. Mulţi s-au plâns de marea singurătate în care se află, departe de ai lor, de 
satul lor, de ţintirimul din sat în care le dorm strămoşii, de Ţara în care s-au născut, 
de aerul, de pădurile, de apele, de frumuseţile de acasă. Nu sunt puţini cei care 
trăiesc această nostalgie a patriei, a pământului natal, cu o intensitate greu de prins 
în cuvinte, pentru că e de dincolo de cuvinte. 


Am găsit un student român la New York care se află acolo de mai mulţi ani şi care 
mi-a spus: „Nu mai pot, trebuie să vin repede într-o vacanţă, pentru că nu mai pot 
suporta această singurătate. Măcar o săptămână să vin acasă, şi după aceea mă voi 
întoarce să-mi termin studiile”. 


Duminica trecută m-am aflat mult mai departe, cu românii de la Los Angeles, de 
pe malul celuilalt ocean, al Pacificului. Am trăit cu ei momente de mare înălţare 
sufletească. Fiindcă veneam „de acasă", le aduceam aer de acasă! Cei mai mulți 
sunt de aici, din Transilvania. Marea emigrație pornită încă înainte de primul 
război mondial este ardeleană. Au venit mai mulţi decât oricând la biserică în 
duminica trecută, tocmai fiindcă venea cineva de acasă. Am stat de vorbă, am slujit 
în limba română şi apoi au cântat şi au recitat versuri de Coşbuc, de Iosif, de Goga, 
au cântat „Deşteaptă-te române" şi multe alte cântece care le aminteau de pământul 
natal. Acolo departe, se simțeau singuri. Singurătatea e de altfel marea boală a 
secolului. 


Când m-am dus pentru prima oară în Anglia la studii, un român de acolo mi-a dat 
un ziar de vreo 50 de pagini, pline de anunţuri. Ei bine, ce credeți că erau aceste 50 
de pagini de anunţuri. Erau apeluri ale oamenilor singuri, în căutare de alt om. 
„Caut pe cineva cu care să vorbesc o oră pe zi sau pe săptămână"; „Caut pe cineva 


cu care să mă plimb de la ora până la ora!“; „Caut pe cineva cu care să vorbesc la 
telefon“ etc. etc. Erau strigăte disperate după un om, într-o capitală de 8 milioane 
de locuitori! 


De altfel fenomenul singurătăţii e mult mai mare în marile aglomerări, în marile 
oraşe, decât la ţară. La ţară oamenii se cunosc, se înrudesc, trăiesc în comun 
evenimentele fiecăruia. La ţară, când moare cineva, vine tot satul, la un botez vine 
o mare parte din sat. La nuntă vine tot satul. Toţi iau parte la toate evenimentele, şi 
e greu acolo să se simtă omul singur. La oraş uneori trăieşti perete în perete cu 
cineva, înt-un bloc, şi nu ştii cine stă dincolo de perete, deşi eşti de 20 de ani acolo 
şi te despart de el câțiva zeci de centimetri! 


Slăbănogul din Evanghelia de azi suferea şi el de singurătate. Dumnezeu nu vrea 
ca oamenii să fie singuri. Nici Dumnezeu nu e singur. Şi Dumnezeu e în Treime. 
Când a făcut pe om a zis: „Să facem” (Facere 1, 26). S-au sfătuit persoanele 
Sfântei Treimi, au stat de vorbă între Ele. 


A fi singur e o mare suferință. Fiecare dintre noi a făcut experienţa aceasta. 
Gândiţi-vă fiecare în parte: când aţi avut o durere, parcă v-aţi simțit mai eliberaţi 
dacă la ea a mai luat parte şi altcineva. Dacă a venit cineva să vă spună o vorbă 
bună, de compătimire şi înţelegere v-aţi simțit mai uşuraţi. 


Dar nu numai la durere simţi nevoia să nu fii singur, ci şi la bucurie. Cine se poate 
bucura singur de ceva? O bucurie de unul singur e absurdă. E ca a câinelui care se 
ascunde să-şi roadă singur osul! Când ai o bucurie simţi nevoia să ieşi din casă, pe 
stradă, să găseşti un prieten căruia să-i spui: ştii ce bucurie am? Ştiu ce lucru 
important mi s-a întâmplat? Până nu o împărtăşeşti, bucuria nu e deplină. 


Scriitorul scrie, dar nu se bucură decât când e citit. Pictorul când expune. 
Arhitectul când ideile îi devin construcții. 


Fiecare din noi avem nevoie de un om. De aproapele nostru. De aceea ni se cere 
multă intehgenţă, multă pricepere, ca să ştim cum să ne facem un om, un prieten. 


Mântuitorul ne învaţă cum să ni-l facem. Ni-l facem prin iubire, ni-l facem prin 
comunicare, prin ieşirea din egoism. Dar mai este o cale, aş zice chiar o cheie. V-aş 
recomanda s-o încercaţi fiecare şi să-i verificaţi eficienţa. 


Ca să avem om, trebuie să fim noi, mai întâi, oameni pentru alții. Dacă suntem noi 
„om pentru altul", înseamnă că am realizat comuniunea cu el. Şi el va fi „om 


pentru noi”. Reversul singurătăţii, reversul acestei boli, este împreună vieţuirea, 
împărtăşirea durerilor şi a bucuriilor semenilor. 


Societatea omenească nu s-ar fi putut dezvolta fără cooperare, adică fără împreună 
lucrarea oamenilor. Civilizaţia, cultura, nu s-ar fi putut realiza, dacă oamenii n-ar fi 
lucrat şi n-ar fi gândit unii pentru alţii. 


Viaţa noastră socială cea de toate zilele, cum s-ar dezvolta ea, dacă n-am lucra unii 
pentru alții? Dacă n-ar fi acum cineva la uzina electrică, n-am avea lumină şi n-am 
putea fi aici în lumină, să ne rugăm lui Dumnezeu. Dacă n-ar fi lucrat un pictor 
aceste icoane pe pereţi sau pe iconostas, biserica n-ar fi frumoasă acum. Dacă 
semeni de-ai noştri n-ar fi lucrat într-o fabrică de ţesătorie, n-am avea haine. Dacă 
tâmplarii n-ar fi lucrat uşi şi ferestre, brutarii, pâine, ciobanii, brânza - dacă pe 
toate aceste ar trebui să le facem noi înşine, pentru noi, cât de greu ne-ar fi! Nici nu 
s-ar putea. Viaţa socială presupune comuniune, presupune colaborare, cooperarea 
oamenilor între ei. Acesta este reversul singurătăţii. 


Aşadar cheia e aici: avem nevoie de un om, dar ca să-l avem, trebuie să fim noi om 
pentru altul. Teologia mai nouă îl şi numeşte pe lisus Hristos, cât a fost om pe 
pământ, „Om pentru altul", aşa cum e şi Dumnezeu pentru altul, pentru noi toţi, 
Căruia îi spunem „Bun şi iubitor de oamenr”. 


Aş mai adăuga aici ceva: ca să intri în comuniune adevărată cu cineva, ca să-i fu 
folositor, trebuie să fu pregătit. Trebuie să înţelegi ce-i aceea comuniune. Trebuie 
s-o realizezi în tine însuţi, să întâlneşti contrarile din sufletul tău şi să le împaci. 


Sfântul Macarie Egipteanul scrie despre aceasta, având în vedere, fără îndoială, 
unul şi acelaşi om: „Omul ceresc se cunoaşte cu omul pământesc şi se naşte între ei 
o comuniune. Toţi cei ce sunt gata să slujească şi să facă toate cu zel, credinţă şi 
dragoste de Dumnezeu, ajung tocmai prin aceasta, după câtăva vreme, la 
cunoştinţa adevărului însuşi” (Omilii), iar adevărul te face să te îndrepți spre 
aproapele ca să-l slujeşti. leşi şi tu din singurătate, şi îl scoţi şi pe el, deşi 
singurătatea ta e mai suportabilă când ai întâlnit în tine pe cei doi care se 
completează, care nu mai sunt în contradicţie, pe omul pământesc şi pe cel ceresc. 
Formele concrete ale comuniunii dintre oameni sunt viaţa în societate, familia şi 
prietenia. Prietenia, care e mai largă decât cercul familiei, este forma ideală a 
alungării singurătăţii. 


Evident că prietenii trebuie bine aleşi. Sfântul loan Gură de Aur sfătuia la vremea 
sa, şi sfatul e tot atât de valabil şi astăzi: „Nu păstraţi nişte prieteni care vă duc la 
pierderea voastră. Nu păstraţi nişte prieteni care vin mai mult la masa voastră decât 
la prietenia voastră. Acei pe care dimpotrivă, iubirea îi apropie de voi, sunt 
invariabil prietenii voştri“ (Omilii 48, 7, la Evanghelia după Matei). 


„Prietenii tăi să fie bărbați paşnici, frați duhovniceşti şi părinți sfinți spunea 
Evagrie Ponticul (Schiţă monahicească 7). Se referea, e drept, la monahi, dar sfatul 
e bun pentru oricine. 


Clement Alexandrinul verifica prietenia prin faptul de a gândi la fel (Scrieri lisus, 
P.S.B. Bucureşti, 1982, p. 156), dar e de la sine înţeles că e vorba de a gândi bine, 
corect, nu de a aduna două neînţelegeri! Căci şi Pitagora spunea încă din vechime 
că prietenia înseamnă „o egalitate armonioasă”, de „bunăvoință reciprocă", zicea şi 


Aristotel. 


„Acordul felului de a gândi", zicea Democrit, dar întotdeauna în sensul în care o 
vedea Goethe: „o legătură delicată a sufletelor, printr-o armonie în cele mari şi 
bune " (Maximen und Reflektionen). 


Gala Galaction vedea în prietenie „una din mângâierile vieţii". Fiindcă nu e uşor de 
realizat, tocmai pentru virtuțile pe care le presupune, M. Sadoveanu numea 
prietenia „floarea cea mai rară în lumea aceasta “ (Creanga de aur). Tocmai pentru 
că e rară e valoroasă şi trebuie s-o căutăm. Prietenul e omul cu care suntem în 
comuniune de suflet, caldă, dulce, mângâietoare. De aceea Fer. Augustin numea 
prietenul: „medicamentul vieţii“ (De Civ. Dei). 


Şi familia e, precum a spus Dumnezeu, tot o formă a alungării singurătăţii, fie că 
eşti tu însuţi întemeietor de familie, fie că eşti membru într-o familie. Înseamnă că 
trăieşti într-o cointeresare la orice realizare, la bucurie, la suferinţă, la proiecte, la 
planuri. 


Clement Alexandrinul vede în familie, în soţ şi soţie, o Biserică: „Amândoi alcă- 
tuiesc o singură Biserică (adunare), o singură viaţă de curăţie, o singură sfială a 
unuia faţă de altul; hrana e comună, căsătoria unită, toate asemănătoare, respirația, 
vederea, auzul, cunoaşterea, nădejdea, ascultarea, dragostea. lar cei ce au comună 
viaţa, au comun şi harul. Şi comună le este şi mântuirea. Comună le este şi virtutea 
ŞI vieţuirea" (Scrieri /, Buc., 1982, p. 172). 


Simţi că trăieşti altfel, dacă trăieşti în comuniune. Ai mereu om care să te ajute. Şi 
monahismul este tot o formă de comuniune, pentru că monahii nici ei nu pot trăi în 
singurătate deplină şi perpetuă. Singurătatea e o formă excepţională de viaţă, dar 
dacă ar rămâne absolută, ar cădea în egoism. Monabhii înşişi trăiesc în comunități 
de monahi, se sfătuiesc şi se ajută. Chiar marii monahi, marii sfinți, cum am mai 
spus, marii asceţi care trăiau în vechime în pustiuri, şi aceia îşi rezervau timp, de 
comunicare între ei. 


Acolo, unde nu e comunicare, e iad. Iadul e definit de unii teologi ca singurătate. 
Exclud celelalte caracteristici ale iadului şi îl definesc doar ca loc în care eşti 
absolut singur. Şi ce poate fi mai rău, decât să fii absolut şi permanent singur! 


Unul din marii asceţi ai noştri, un român, fiind întrebat când va fi cel mai rău în 
lume, a răspuns: „Atunci când pe potecile dintre chilii va creşte iarbă“, adică 
atunci când nu va mai fi comunicare între oameni (în Patericul Românesc al 
Părintelui loanichie Bălan). 


Iată cum, totuşi, istoria aceasta a slăbănogului a avut să ne spună şi nouă ceva. Să 
fim oameni pentru alţii, pentru aproapele nostru. 


Trebuie însă să mai reținem încă un lucru din istoria acestui slăbănog. Trebuie să 
reținem speranţa lui. E foarte interesant. Deşi de atâția ani nu reuşea să ajungă 
primul în apă, totuşi nu-şi pierduse speranţa. Venea mereu acolo. Spera că într-o zi 
se va întâmpla ceva. Avea el o credinţă într-o minune, o credinţă puternică. 


Și iată că într-o zi Cineva a venit. Şi a venit anume pentru el. Și vă rog să 
remarcaţi: nici nu l-a aruncat în scăldătoare. N-a mai fost nevoie. N-a mai aşteptat 
nici îngerul. I-a zis doar: „Ridică-te, ia-ţi patul tău şi umblă“. Pentru că cel care a 
venit era Dumnezeu. Dumnezeu care poate rezolva şi altfel lucrurile, decât pe căile 
pe care credem noi că se pot rezolva. Slăbănogul credea în posibilitatea vindecării, 
dacă cineva l-ar fi aruncat în apă. Spunea că nu are om. A avut Dumnezeu, fiindcă 
a avut credinţă şi fiindcă a avut speranţă şi, avându-le pe acestea, nu i-a mai trebuit 
om, care să-l arunce în scăldătoare. 


Aruncarea în scăldătoare era cumva un ritual în cadrul unei metode, al unei reguli. 
Când vrea Dumnezeu, în întâmpinarea Căruia venim cu speranţă şi credinţă, nu 
mai este nevoie de ritualul metodei, al regulei. Se ştie că unu se nevoiesc pentru 
mântuire o viaţă întreagă, dar un bătrân ascet când a fost întrebat cât anume trebuie 
să se nevoiască cineva, a răspuns că problema nu e de durată, ci de intensitate: „De 
vrea Dumnezeu, te mântuieşti de dimineaţă până seara" (Pateric) desigur şi acest 


interval era simbolic, el însemnând: în unele cazuri, de îndată! Ceea ce nu 
înseamnă că trebuie negată regula şi osteneala de o viaţă. Acestea sunt căile 
tuturor. Cealaltă e calea unora, a acelora pe care îi allege harul. Iar alegerea ţine de 
intensitatea rugăciunii, a credinţei, speranței şi dragostei. De calitate, nu de 
cantitate. Lupta trebuie să fie deci, pentru calitate, aceasta însemnând puritatea 
inimii, curăţenia gândului, smerenia cea adevărată. 


Aşadar, să tragem din Evanghelia de azi o învăţătură în plus: Chiar atunci când, în 
cazuri extreme, ajungem de nu avem om, Să ştim că avem Dumnezeu. E foarte 
important Să ştim că avem Dumnezeu şi că, prin urmare, nici atunci când 
suntem singuri, nu Suntem singuri. 


Dar mai sunt încă multe posibilităţi de explorare a unui asemenea text, şi a celor 
petrecute cu acest slăbănog. De pildă, cum vi se pare? Care din noi dacă ar fi făcut 
cu slăbănogul ce a făcut lisus, am fi avut tăria sufletească ca imediat după minunea 
săvârşită, să dispărem ca şi cum n-am fi făcut nimic? Nu cumva am fi dorit să fim 
lăudaţi, să ni se zică: „Mulţumesc! Vai ce om mare eşti“ Şi oare n-am fi fost tentaţi 
să spunem peste tot ce am făcut pentru el, iar ceilalți să ne aplaude? Ei bine, 
Mântuitorul dă aici un exemplu extraordinar de modestie. L-a vindecat, i-a zis: 
„scoală-te“, şi a plecat de îndată. Ar trebui să învăţăm din aceasta să facem binele 
întotdeauna cu modestie, aşa cum l-a făcut lisus şi cum vor face şi ucenicii Săi. 


Și mai avem şi altceva de învăţat. De pildă, când lisus l-a întâlnit după aceea pe 
slăbănog în templu, i-a zis: „Te-ai făcut sănătos, nu-i aşa? Acum caută să nu mai 
păcătuieşti“. Nu trebuie neapărat să înţelegem că slăbănogul era bolnav de 38 de 
ani din cauza unor păcate, deşi e posibilă şi această interpretare. Poate că lisus a 
vrut să-l înveţe cum să-şi arate recunoştinţa față de Dumnezeu, pentru minunea pe 
care a făcut-o cu el. Să nu mai păcătuiască. Aceasta e şi pentru noi o învăţătură. 


Dacă Dumnezeu ne ajută de atâtea ori, ştiind noi şi neştiind, dacă răspunde de 
atâtea ori la cererile noastre, să răspundem şi noi la cererea Lui. Ţi-a dat Dumnezeu 
ceea ce ai cerut, fii aşadar şi tu un om ceva mai bun. 


Ţi-a alinat durerile şi nevoile? Caută să fii şi tu mai receptiv la durerile şi la 
nevoile altora. Caută să nu mai păcătuieşti prin izolare, prin egoism, prin vorbirea 
de rău, prin rănirea altuia, fie cu cuvântul, fie cu gândul, fie cu fapta. 


Și încă ceva mai învăţăm, din această întâmplare. Mântuitorul a făcut vindecarea 
aceasta în zi de sâmbătă. Pentru noi creştinii duminica a preluat rolul sâmbetei, 
fiind ziua învierii Domnului. 


Mântuitorul a spus de mai multe ori: Nu sâmbăta e pentru om, ci omul pentru 
sâmbătă (Mc. 2, 27). Omului trebuia să-i dai întâietate, nu sărbătorii. Căci dacă în 
zi de sâmbătă îți cade un animal într-o groapă, oare îl laşi acolo? Nu-l laşi, ci îl 
scoţi. Şi nu-i dai de mâncare sâmbăta? (Luca 13, 15). Nu e oare mai valoros un om 
decât un animal, ca să-i faci bine într-o zi de sărbătoare? 


Concluzia e scurtă şi aş vrea s-o reduc la esenţialul ei. Nici în zi de sărbătoare nu e 
oprit să faci binele. Binele poți să-l faci oricând. Nimeni, nici o lege dumnezeiască, 
nici o regulă omenească nu te opreşte de la a face binele, oricând cineva are 
trebuinţă de ajutorul tău. 


Dar să nu încheiem înainte de a mai remarca ceva. Slăbănogul din Evanghelie nu- 
şi pierduse speranţa timp de 38 de ani. Venise iară şi iară la scăldătoarea cu 
minune, încrezător de fiecare dată că „îşi va găsi omul“. Omul care să-l arunce şi 
pe el în apă, şi încă cel dintâi. 


E un model de speranță neîmpuţinată. E un exemplu de biruinţă a răbdării şi a 
speranţei. Diavolul mizează adesea pe descurajarea noastră şi pe abandonarea 
speranţei. De aceea Sfântul Pavel numeşte speranţa printre virtuțile capitale. 


Dacă ţi-ai pierdut averea, n-ai pierdut nimic, scrie un predicator american. Dacă ţi- 
ai pierdut sănătatea, ai pierdut ceva. Dar dacă ţi-ai pierdut speranţa şi curajul, totul 
e pierdut. Cei mai mulți pierd totul fiindcă şi-au pierdut speranţa în ultimul 
moment. 


Se povesteşte că diavolul s-a hotărât cândva să-şi vândă toate instrumentele cu 
ajutorul cărora şi-i supunea pe oameni. A făcut o mulţime de pachete, pe fiecare 
indicând ce conţine: supărare, crimă, minciună, necinste, mândrie şi aşa mai 
departe. După ce toate pachetele au fost vândute, cineva a observat că un pachet 
n-a fost pus în vânzare. L-a întrebat pe diavol, de ce? - „Pentru că acesta e cea 
mai puternică dintre armele mele şi pe aceasta nu vreau s-o vând. Ea este 
descurajarea. Pierderea speranţei. Când cineva ajunge la aceasta, îl am în mod 
sigur în mână! 


Speranţa e fiica răbdării. De aceea Scriptura spune că „prin răbdarea voastră veţi 
câştiga sufletele voastre“ (Luca 21, 19). 

Slăbănogul a avut o răbdare de 38 de ani. Noi ne-o pierdem prea adesea, şi uneori 
pentru nimicuri. 


Se zice că o femeie care avea patru copii era spălătoreasă. Tocmai îşi înşirase 
rufele spălate cu greu, cu mijloace care nu erau mecanizate, ca cele din vremea 
noastră. Erau albe şi curate. Se rupse funia şi toate căzură în noroi. Femeia nu 
spusese o vorbă. Le spălă din nou şi iarăşi le înşiră, de data aceasta pe iarbă. 
Veni un câine şi trecu peste toate şi le murdări din nou. Femeia zâmbi: Ce 
interesant! Câinele n-a lăsat nici măcar una nemurdărită. Și le spălă din nou 
fără să-şi facă inimă rea. A văzut în fapta câinelui o intenţionată încercare a 
răbdării ei. Și a trecut examenul! 


ŞI slăbănogul nostru era adus zilnic înapoi la casa sa, ca o rufă murdară care nu s-a 
putut curăți. Dar nu şi-a pierdut răbdarea. A doua zi a pornit din nou spre 
încercarea miracolului. Şi într-o zi acesta a venit şi pentru el. Rod al răbdării şi al 
speranţei. 


Minunea săvârşită de Mântuitorul cu slăbănogul n-a fost atâta pentru acela, cât 
pentru noi. Oare de ce l-a lăsat Dumnezeu să aştepte 38 de ani? A aşteptat 
momentul când să vină Mântuitorul să-l vindece, pentru ca vindecarea să rămână o 
pildă memorabilă pentru istoria mântuirii, de atunci înainte, să ajungă până la noi, 
şi cine ştie până când, până la sfârşitul lumii. 


Evanghelistul remarcă faptul că lisus cunoştea că slăbănogul suferea de multă 
vreme. L-a ales pentru că în iconomia mântuirii, în iconomia rânduielilor lui 
Dumnezeu, acest bolnav trebuia să aştepte să vină Mântuitorul ca să-l vindece. 
Vindecarea lui să fie o învăţătură pentru noi toţi. 


Nu e, în fapt, o întâmplare petrecută atunci, pentru atunci. E o întâmplare petrecută 
atunci pentru acum, pentru toţi cei care sunt gata să spună că „nu au om“, că sunt 
singuri. 


Chiar cei care avem nefericirea singurătăţii, să ştim că nu suntem niciodată singuri, 
că asupra noastră e Dumnezeu, că suntem cu Dumnezeu care poate veni în ajutorul 
nostru, şi vine sigur atunci când aşteptăm o soluţie din partea Lui, cu speranţă, cu 
credinţă şi cu dragoste. Zice profetul Isaia: „încă grăind tu, îţi voi spune: lată sunt 
aici“ (58, 9). „ Cuvântul acesta, spune Sfântul Clement Romanul, este senin de 
mare făgăduinţă. Prin el Domnul spune că este mai grabnic la dat, decât cel care-L 

roagă, la cerut“ (Epist. lisus către Corinteni, Buc., 1982, p. 101). 


Binecuvântat să fie Dumnezeu care pe toate le rânduieşte pentru noi oamenii şi 
pentru a noastră mântuire. Amin. 


Cuvânt rostit în catedrala din Sibiu, în anul 1986 


Duminica a V-a după Paşti - Apa cea vie 


În calendarul Bisericii noastre ortodoxe, Duminica aceasta, a V-a după Paşti, e 
numită Duminica Samarinencei. Sunt sigur că mulţi v-aţi întrebat: 
= Caine este această Samarineancă? 
= Cum dea ajuns atât de celebră, când nici măcar numele nu 1 se cunoaşte? 
= Cine este această anonimă contemporană cu Mântuitorul, că din zecile, 
sutele de mii de contemporane anonime, să fie amintită tocmai ea? 
= Ce a făcut ea ca să merite să intre în istorie, să fie pomenită de-a lungul 
veacurilor, şi să i se consacre chiar o zi din calendarul bisericesc? 
= Cine este această femeie care concurează pe Alexandru Macedon şi pe 
Cezar? 
Cine este această samarineancă despre care se scriu cărți şi se vorbeşte în 
biserici? Nu există carte de exegeză creştină în care ea să nu fie pomenită. 
= Cine este această samarineancă pe care o pictează marii pictori ai lumii? 
= Cine este această samarineancă şi ce a făcut ea ca să-şi merite locul nu 
numai în calendar, ci şi pe pereţii bisericilor noastre? 


X 


Este o anonimă, dar o ilustră anonimă. De ce? Ca să înţelegem de ce, trebuie să ne 
ducem puţin înapoi, în atmosfera întâmplării care a făcut-o să ajungă în istorie, şi 
prin istorie până la noi. Era o săteancă dintr-un ţinut al Ţării Sfinte, socotit 
blestemat şi spurcat. Se numea Samaria. Era o săteancă oarecare. Am putea 
spune că era chiar puţin deocheată. Şi o să vedem îndată de ce. Samaria era şi 
este şi azi o provincie Situată în mijlocul Ţării Sfinte, între provincia de nord, 
Galileea, unde este Nazaretul, şi provincia de sud, Iudeea, unde sunt Betleemul 
şi Ierusalimul, 


Samarinenii, ca şi ţinutul lor, erau socotiți de către iudei spurcaţi. Nici un iudeu nu 
s-ar fi apropiat de vreun samarinean. Nu i-ar fi vorbit. N-ar fi luat ceva din mâna 
lui. Ba chiar se fereau să treacă şi pe teritoriul lor. De ce? Pentru că în timpul 
invaziei asiro-babiloniene, sub împăratul Salmanasar, asiro-babilonienii s-au 
amestecat cu locuitorii Samariei. Aceştia erau urmaşii a două dintre triburile lui 
Israel, a doi dintre cei doisprezece fii ai lui Iacob, anume ai lui Efraim şi ai lui 
Manase. S-au amestecat cu invadatorul asiro-babilonian şi şi-au stricat rânduielile 
religioase, socotite sacre pentru fiii lui Israel. Au schimbat chiar Ierusalimul ca 
centru religios, pe un alt centru al lor, unde şi-au clădit un altar nou, astfel încât în 
loc să considere Ierusalimul drept locul cel sfânt, şi templul din Ierusalim ca centru 
al închinării la adevăratul şi unicul Dumnezeu, ei şi-au făcut un templu propriu, pe 
muntele Garizim, unde se închinau şi lui Iahve, dar se închinau şi unor idoli asiro- 


babilonieni. Din punctul de vedere al adevăraților iudei, acest lucru era o adevărată 
catastrofă religioasă. Nu se respectau cele mai importante din poruncile Vechiului 
Testament, precum: "Să nu-ţi faci ţie chip cioplit" (Deut. $, 8; leşire 20, 4), sau 
"Să nu mergeţi după alţi dumnezei, după dumnezeii popoarelor care se vor afla 
în împrejurul vostru" (Deut. 6, 14). Ori, tocmai aceasta făcuseră samarinenii. Din 
această cauză erau consideraţi ca nişte leproşi şi iudeii ocoleau cu grijă locurile în 
care îşi aveau aceştia satele şi oraşele. 


Cu toate acestea Mântuitorul, urmat de apostolii Săi, trecând din provincia de sud, 
Iudeea, spre provincia de nord, Galileea, în patria Sa, cum spun adesea 
evangheliştii, pentru că era din Nazaretul Galileii, în loc să ocolească Samaria, cum 
făceau toţi, urmând valea Iordanului spre izvor, a trecut de-a dreptul prin Samaria. 


Trebuie să ne închipuim că apostolii înşişi nu-L urmau pe acel drum cu bucurie şi 
fără teamă. Pentru un adevărat iudeu, a fi mers pe drumul acela era scandalos. Dar 
Mântuitorul se hotărâse să înfrunte acest scandal. Va fi avut EI ceva în gând. Poate 
voia să le dea o anumită lecţie apostolilor. Aceştia s-au gândit probabil şi la 
aceasta, deşi nedumerirea le stăruia în suflete, şi vor fi fost privind în jur să nu-i 
vadă cineva, şi să le-o ia în nume de rău. 


Ajunseseră lângă un sat care se chema Sihar. Vedeţi, evangheliştii ne dau şi detaliu 
geografice. Ne spun numele provinciei, ne spun numele satului. Nu fac acest lucru 
întâmplător. Ei fac istorie. 


Și dau înadins detali care să confirme veridicitatea întâmplării. La marginea 
satului era o fântână. lisus s-a oprit să se odihnească, iar pe ucenici i-a trimis în sat 
să caute ceva de mâncare. În timp ce Mântuitorul stătea lângă fântână, a venit din 
Sihar o femeie ca să ia apă. Aceasta e Samarineanca pe care o aminteşte 
Evanghelia de astăzi, şi al cărei nume s-a dat duminicii acesteia, a V-a după Paşti, 
Samarineanca, adică o locuitoare din Samaria, cum am spune noi, ardeleancă, sau 
sibiancă, sau moldoveancă. Cu acest nume a rămas în istorie. 

A venit la fântână, L-a văzut pe Mântuitorul şi, după îmbrăcăminte, şi-a dat seama 
că e iudeu. Nu i-a adresat nici un cuvânt, pentru că ştia că nu se cădea să vorbească 
cu un iudeu. A scos apă. Probabil venise de acasă cu o găleată şi cu o funie cu care 
să scoată apa. Fântâna nu avea instalaţie proprie de scos apă. 


Împotriva tuturor preceptelor Legii, şi spre surprinderea femeii, Mântuitorul i s-a 
adresat cu cuvintele: "Dă-mi să beau". Femeia a fost foarte contrariată. Nu 1 se mai 
întâmplase aşa ceva. Omul călca rânduielile tradiţionale. Îl înfruntă: "Cum tu, care 
eşti iudeu, ceri să bei apa de la mine, care sunt samarineancă?" 


Dialogul se anunţă interesant. Femeia aştepta explicaţia cerută. Nu 1-a dat apă. Şi 
atunci Mântuitorul i-a spus: "De ai fi ştiut darul lui Dumnezeu şi Cine este Cel 
care ţi-a zis: "Dă-mi să beau”, ai fi cerut tu de la Dânsul, şi ţi-ar fi dat apă vie" 
(loan 4, 10 şi urm.). Ciudată explicaţie! Şi ce vorbă fără noimă. Apă vie! Parcă ar 
exista şi apă moartă, îşi va fi zis femeia în sinea ei. Nu mai auzise o astfel de 
împerechere de cuvinte, deşi metafora ca mod de vorbire nu le era străină 
orientalilor. În Scriptura evreilor, care era şi a samarinenilor, cu unele excepţii, o 
astfel de vorbire făcea tocmai frumuseţea inegalabilă a multor cărţi, precum 
Cântarea Cantărilor, Proverbele lui Solomon, Eclesiastul. Poate că femeia să nu fi 
fost totuşi o prea silitoare cititoare. Şi-apoi cărțile, pe vremea aceea, erau rezervate 
mai ales bărbaţilor. Ea înţelese cuvintele, în ceea ce spuneau ele simplu şi direct, 
minții şi înţelegerii ei, dar i se păruse fără noimă. S-a mirat mai departe: "Doamne, 
— adică domnule —, fântâna este adâncă şi nici ciutură nu ai; de unde dar ai 
apa cea vie?" Că doar nu vei fi fiind tu mai mare decât Iacob, părintele nostru, care 
era în stare să facă minuni? Dar lisus i-a răspuns din nou cu cuvinte de taină: "Tor 
cel ce bea din apa aceasta va înseta iarăşi, iar cel ce va bea din apa pe care i-o 
voi da Eu nu va înseta în veac, şi apa pe care i-o voi da, se va face într-însul 
izvor de apă care curge spre viaţa veşnică". 


Nu e greu de presupus că femeia n-a priceput nici acum prea mult din cele auzite, 
dar o asemenea apă, care să-i ajungă pentru o viaţă, o ispitea totuşi: "Doamne, dă- 
mi apa aceasta,-ca să nu mai însetez nici Să mai vin aici să scot apă!" Era o 
cerere de bun-simţ, deşi se putea să fi fost rostită puţin în glumă. Cuvintele 
străinului erau prea grele pentru ea. Putea crede că nici nu au fost rostite pentru ea. 
Şi nici n-au fost rostite pentru ea! 


Mântuitorul, aparent, nici nu i-a mai răspuns la această cerere. Şi-a dat seama că nu 
a fost înţeles şi că femeia i-a luat cuvintele la modul cel mai direct, cum va păţi şi 
cu Nicodim când îi va vorbi despre naşterea din nou, fără să priceapă sensul lor 
ascuns, tainic, spiritual. A dorit totuşi s-o lămurească şi atunci a recurs la un 
procedeu pedagogic, de pregătire. 


Mai întâi, ca şi cum i-ar fi dat speranţa că îi va da "apa cea vie", din care bând să 
nu mai înseteze niciodată, a pus-o la probă, spunându-i: "Mergi de cheamă pe 
bărbatul tău, şi vino aici". Femeia i-a răspuns: "Nu am bărbat". A trecut cu bine 
proba. De ce? Fiindcă Mântuitorul care, ca Dumnezeu atoateştiutor, vedea la 
depărtare şi cunoştea faptele, inimile şi destinele oamenilor, ştiuse acest lucru, 
dar îi pusese la încercare Sinceritatea, pentru a o face să merite continuarea 
convorbirii. 


I-a plăcut răspunsul ei. Spusese adevărul. "Bine ai zis că nu ai bărbat", a apreciat- 
o EI, şi îndată şi-a pus în gând s-o uluiască cu câteva amănunte din viaţa ei, 
amănunte care urmau nu numai să-i stârnească la maximum interesul, dar s-o şi 
facă să se angajeze fără rezerve în discuţie, cât dintr-o teamă sfântă, ca în faţa unui 
prooroc, cât din curiozitate, dar mai ales din dorinţa de a-şi lămuri unele lucruri pe 
care nu le înţelesese până atunci prea bine. 


Mântuitorul a continuat: "Căci cinci bărbaţi ai avut, şi acela pe care-l ai acum, 
nu-ți este bărbat", şi a mai lăudat-o o dată pentru sinceritatea ei: Aceasta adevărat 
qi spus". Aşadar trăia în concubinaj cu al şaselea. De data aceasta femeia a rămas 
stupefiată. Nu 1 se mai întâmplase aşa ceva. Atunci a izbucnit: "Doamne, văd că 
eşti prooroc". Şi-a dat seama că altfel n-ar fi avut de unde şti toate acestea. A 
rămas uimită fiindcă îi spusese un adevăr din viaţa ei. Şi ştia precis că nu se mai 
întâlnise cu el niciodată. 


Poate că în discuţia pe care a avut-o acolo, Mântuitorul îi va fi spus şi multe alte 
lucruri, pentru că evanghelistul, autorul care scrie întâmplarea, desigur sintetizează, 
ne dă numai esenţa convorbiri. 


Impresionată la culme, dar păstrându-şi cumpătul, s-a gândit că n-ar fi rău să 
profite de faptul că Dumnezeu 1-a scos în cale un prooroc, şi ce s-a gândit? E un 
lucru cu care probabil nu mă voi mai întâlni niciodată. - la să-i pun eu întrebarea 
vieţii mele, aceea care ne preocupă pe toţi, locuitorii Samariei, întrebarea naţiunii 
mele, aceea care face să fim dispreţuiţi de iudei şi ocoliți. Acesta trebuie să fie un 
altfel de iudeu, un înţelept, de vreme ce stă de vorbă cu mine. Poate mă va lămuri. 
Dacă a ştiut să-mi spună atâtea din viaţa mea, fără indoială, va şti să-mi răspundă şi 
la aceasta. Şi îl întreabă: "Doamne, părinţii noştri (aceştia din Samaria) s-au 
închinat în muntele acesta (muntele Garizimului), voi însă (cei din ludeea) ziceţi 
că în Ierusalim este locul unde se cuvine a se închina". Spune-mi, va fi continuat 
ea, cum e mai bine? Care este adevărul? 


Abia acum Mântuitorul i-a dat, de fapt, apa cea vie. Acum i-a dat de fapt răspunsul 
la cererea ei care ni s-a părut a fi, şi era într-adevăr, naivă, dar pe care Mântuitorul 
n-a ignorat-o, ci a adus discuţia până la acest punct, în care urma să-i dea 
răspunsul. Era un răspuns pentru ea? Era şi pentru ea. Dar era mai ales o 
proclamaţie, o declaraţie de credinţă, unul din acele momente în care Mântuitorul 
îşi delimita învăţătura Sa de cea a Vechiului Testament, dar şi de cea a neamurilor. 
De data aceasta o delimita şi faţă de unii, şi faţă de alțu. 


Ceea ce i-a spus Samarinencei e ca o continuare a Predicii de pe munte. 
Samarineanca era doar un pretext. Întâlnirea cu ea a fost un pretext pentru a spune 
cuvintele care urmează şi care fac parte din esenţa Evangheliei Sale. lată de ce, 
această anonimă din Samaria a intrat în istorie. Pentru că ea a auzit cea dintâi 
aceste cuvinte. Şi, cine ştie, poate că chiar ea le-a transmis, şi de la ea le-a preluat 
Sf. Evanghelist loan. Altfel, de unde să le fi luat? Să le fi repetat lisus? Să le fi 
repetat însoțitorilor convorbirea? Nu prea obişnuia. 


Vom înţelege acum mai bine de ce a intrat samarineanca în concurenţă cu 
Alexandru Macedon şi cu Cezar, pentru un loc în istoria omenirii. ŞI s-ar putea să 
fie mai mulţi cei care au auzit de ea, decât cei care au auzit de Alexandru Macedon 
şi de Cezar! 


O sfântă cu numele uitat. O sfântă dintr-o concubină? Dar Maria Magdalena ce 
fusese? Pentru că a ţinut minte şi a propovăduit cuvintele lui lisus, pentru că L-a 
recunoscut şi Îl va fi propovăduit ca Mesia, pentru că a transmis una din cele mai 
delicate soluţii pentru vremea aceea, dar şi pentru alte vremuri, privitoare la 
importanţa problemelor legate de cult, samarineanca îşi merită locul în Evanghelie 
şi în pomenirea noastră. Ea s-a făcut instrumentul unei precizări fundamentale cu 
privire la depăşirea de către creştinism a naţionalismului îngust, a Legământului 
celui vechi, ca şi a altor naţionalisme, ca şi cel al samarinenilor de pildă, lărgind 
creştinismul până la dimensiuni universale. 


Acest lucru l-a spus lisus acestei femei: învăţătura Mea este universală. Are 
limitele cât limitele lumii, şi centrul pretutindeni, pentru că fiecare om e o lume, şi 
lumea ca un individ. Se află peste tot. E mare cât cea mai mare mărime, dar încape 
şi într-o inimă de om. Şi, mai presus de toate, nu e în forme, locuri şi ritualuri, 
decât atunci când e în oameni, în duh şi adevăr. Numai atunci se poate sălăşlui şi în 
forme, locuri şi ritualuri, peste tot pe unde există oameni. 


Dar să mergem chiar la cuvintele Mântuitorului. "Zis-a ei lisus: Crede-Mă, femeie, 
că va veni vremea când nu în muntele acesta, nici în Ierusalim vă veţi închina 
Tatălui. Voi nu ştiţi cui vă închinaţi, iar noi ştim cui ne închinăm, căci 
mântuirea este de la iudei". Afirmă, aşadar, continuitatea dintre cele două 
Testamente, pe care cei din Samaria, şi neamurile în general o ignorau, şi nu era 
bine. -Dar mai afirmă că ceva urma să se schimbe şi în privinţa iudeilor. Dacă ar fi 
spus unui iudeu sau în ludeea că va veni vremea când locul de închinare nu va mai 
fi Ierusalimul, ar fi riscat înainte de vreme moartea. Poate tocmai de aceea a făcut 
această declaraţie unei samarinence, căreia vestea îi va fi făcut chiar plăcere, deşi 
lisus îi negase şi Garizimului privilegiul de a fi loc exclusiv de închinare. Şi 


aceasta era o tradiție care urma să se schimbe şi, pe care, de fapt, o va schimba 
chiar El, şi chiar în momentul acela, când zicea: "nici în muntele acesta” al vostru. 


Și îndată, continuându-și vorbirea, a trecut la cele ce vor fi puse în locul celor 
vechi: "Dar va veni vremea, şi a şi venit (s.n. venise Chiar în acel moment, când o 
decidea Mântuitorul), când adevărații închinători se vor închina Tatălui cu duhul 
şi cu adevărul, căci Tatăl astfel de închinători caută". Şi ca s-o încredinţeze că nu 
poate fi decât aşa, i-a dat în continuare o definiţie a lui Dumnezeu, una din cele 
mai posibile, dar care se potrivea de minune contextului convorbiri: "Dumnezeu 
este duh, şi cei ce se închină Lui, se cuvine Să se închine cu duhul şi cu 
adevărul". 


Ceea ce urmează ne descoperă o samarineancă isteaţă şi credincioasă. E drept că 
amesteca credinţa iudeilor cu cea a samarinenilor, dar aşa era credinţa lor. Ei se 
considerau şi erau de fapt iudei numai că, din pricina amestecului cu asiro- 
babilonienii, adoptaseră câteva obiceiuri care deveniseră tradiţii proprii, deosebite 
de ale iudeilor. 


Femeia nu s-a mulţumit cu răspunsul lui Iisus, deşi era clar că era de acord cu EI. Îi 
mai trebuia însă o verificare. Şi nu s-a sfiit să 1-0 ceară. Va fi zis: Ceea ce spui Tu e 
foarte interesant şi m-aş bucura să vină acele vremuri de care vorbeşti, şi care să ne 
scape şi pe noi de blamul şi blestemul iudeilor. Dar cum dovedeşti că va fi aşa? 
Numai unul singur ar putea da mărturie valabilă despre acestea: Mesia! 


Ce multe lucruri ştia femeia aceasta! Şi avea o judecată dreaptă. Avea un criteriu 
precis cu privire la schimbările aşteptate. Ceea ce spui Tu, va fi spus ea, are nevoie 
de o confirmare, şi nu poate nimeni s-o dea, decât Acela pe care Îl aşteptăm toți. 
"Stiu că are să vie Mesia, adică Hristos, şi când va veni Acela, ne va spune 
toate". 


Avea dreptate. Lui lisus îi va fi plăcut replica şi i-a admis obiecția. Numai Mesia 
avea această autoritate, de a pune credinţa şi practicarea ei pe alte baze. Aşa se ştia 
dintotdeauna. De aceea şi era aşteptat cu atâta înfrigurare. Şi atunci Mântuitorul i-a 
oferit cel din urmă argument, exact în sensul aşteptărilor ei: " 


il) 


Trebuie să ne imaginăm că femeia va fi fost surprinsă de o asemenea declaraţie, 
după ce o uimise şi faptul că străinul îi cunoştea trecutul, şi fusese apoi supusă, 
într-un crescendo intensiv, unei convorbiri neobişnuite. Încheierea era de-a dreptul 
uluitoare! 


N-a mai putut face altceva, decât să fugă în sat şi să-i anunţe pe locuitorii satului 
despre cele întâmplate. Sfântul Evanghelist loan povesteşte simplu, în câteva 
cuvinte: "Femeia s-a dus în cetate şi le-a zis oamenilor: Veniţi de vedeţi un om 
care mi-a spus toate câte am făcut". Ca să ne arate cât era de emoţionată, Sfântul 
loan notează un amănunt, pe lângă acela că cel mai mult a impresionat-o faptul "că 
îi spusese ei toate câte a făcut", anume că "şi-a lăsat vasul de apă acolo". Uitase 
pentru ce venise. N-o mai interesa. Altceva o interesa acum. 


Trebuie să ne-o imaginăm alergând şi vorbind, strigând în dreapta şi în stânga şi 
chemându-i pe toţi să meargă să vadă ceea ce a văzut ea: "Veniți de vedeţi!" Dar a 
mai adăugat ceva. Parcă nu cu toată convingerea, ci cu oarecare teamă, ca să nu fie 
luată drept o exaltată, şi să n-o asculte nimeni. Zicea: "Nu cumva e Acesta 
Hristosul?" 


A procedat bine. Spusele ei i-au impresionat pe săteni, pentru că şi-au părăsit 
casele şi au venit la fântână să-L vadă pe omul cel minunat. Sfântul Evanghelist 
loan povesteşte că, după cea au stat de vorbă cu EI, L-au invitat să meargă cu 
dânşii în Sihar şi că Mântuitorul a rămas cu ei două zile. Şi să nu uităm: era 
împotriva tradiţiei iudaice, care interzicea lucrul acesta cu străşnicie. Venise însă 
Cel care avea dreptul să dispună o îndreptare! (întreg episodul, la loan 4, 5-42). 


Mântuitorul a făcut cu Samarineanca, am putea spune, o primă catehizare creştină. 
A învăţat-o despre Dumnezeu. După ce i-a spus că se cade să ne închinăm lui 
Dumnezeu în duh şi în adevăr, i-a precizat: "pentru că duh este Dumnezeu". Deci 
nu este material, cu chip şi dimensiuni omeneşti, cu trebuinţă de a mânca şi a bea. 
Era un fel de a-i spune că venise momentul când, ceea ce fusese dat celor vechi să 
ştie, potrivit mentalităţii lor, şi care dusese la cultul exprimat prin jertfe materiale, 
acum trebuia depăşit. Trebuia trecut la o treaptă superioară de înţelegere a lui 
Dumnezeu, şi a închinării ce 1 se cuvine: în duh şi în adevăr, nu prin forme şi jertfe 
care ar fi fost închinare prin acelea. 


Important devenea acum, exact ceea ce era înainte secundar şi total neglijat, 
adică inima, Starea sufletească, dreptatea şi adevărul, care întovărăşeau 
ritualurile, rugăciunea şi jertfa. O adevărată revoluţie spirituală. Nu e de mirare 
că cei obişnuiţi cu cele vechi, nu le-au putut cu nici un chip primi pe cele noi. N-au 
putut înţelege această radicală schimbare a unor mentalități şi tradiţii vechi de 
secole. De altfel, tocmai încercarea de schimbare a acestora, L-a costat pe Iisus 
viaţa. Cu nimic nu e lupta mai grea decât cu tradițiile, intrate în conştiinţa 
poporului, chiar şi când acestea ajung să fie absurde şi să-şi piardă sensurile 
originare. Numai prin jertfe, vechiul poate fi biruit de nou, iraționalul de raţional. 


I-a mai spus Samarinencei că Dumnezeu e pretutindeni, nu numai la Ierusalim sau 
pe muntele Garizimului şi, fiind pretutindeni, vede şi ştie tot. I-a mai spus că 
Dumnezeu, fiind duh, este nemuritor. A învăţat-o apoi cum trebuie să fie legăturile 
dintre oameni şi Dumnezeu, şi i-a spus că acestea trebuie să fie prin rugăciune, iar 
rugăciunea trebuie să fie în duh şi în adevăr. Va fi înţeles Samarineanca acest 'în 
duh şi în adevăr?” 


Se poate să fi înţeles, chiar dacă, întreabă, i-ar fi fost greu să explice cum vine asta. 
Sintagma e atât de profundă, şi de o concentrare ca de stea redusă la dimensiunile 
unei mingi, dar cu greutatea stelei. Şi noi o înţelegem, dar cred că puţini am putea 
s-o spunem prin cuvinte mai adecvate, printr-o parafrază care să nu-i trădeze 
esența. E şi aceasta o dovadă că sintagma nu putea fi inventată nici de 
Samarineancă, nici de naratorul evanghelist. Ei ar fi explicat-o. Auzind-o însă de la 
lisus, au redat-o aşa cum au auzit-o, fără s-o mai dezvolte, fără să încerce s-o 
explice. Sfântul loan se opreşte brusc, după ce o însemnează (loan, 4, 24). 


Ceea ce nu înseamnă că nu se poate totuşi explica şi că nu ştim despre ce este 
vorba. Remarca noastră este numai cu privire la capacitatea autorului ei de a 
concentra în două cuvinte ceea ce necesită o carte pentru a fi explicat. 


Despre aceasta ne-am putea convinge uşor, dacă am sta de vorbă doi câte doi, 
sau mai mulţi laolaltă, şi ne-am pune întrebarea: "Ce înseamnă închinare în 
duh şi în adevăr?" Cred că n-ar fi prea uşor să răspundem dintr-o dată, deşi 
în gândul nostru ni se pare că toţi ştim despre ce e vorba. Când ajungem însă 
să trebuiască să ne exprimăm în cuvinte, e ceva mai greu. 


Şi nu m-am oprit la aceasta întâmplător. Am constatat din nenumărate discuţii că 
pot ieşi de aici foarte multe confuzii. Asupra câtorva din aceste confuzii aş vrea să 
medităm împreună. Unii zic: Trebuie să te închini lui Dumnezeu în duh adică fără 
nici o formă, fără sărbători, fără post, fără ritual, fără preoţi, fără veşminte de 
slujbă, fără să-ţi faci cruce, de pildă, fără să îngenunchezi, fără să te duci la 
biserică. Alţii zic: închinare în duh înseamnă închinare din inimă bună, închinare 
din gând curat, închinare din credinţă dreaptă, cu iertarea celor ce ne-au greşit, cu 
pocăinţa inimii, cu hotărârea de a face bine după măsura posibilităţilor, cu iubire 
faţă de toată lumea, până şi faţă de vrăjmaşi, cu rugăciune pentru alții. 


Care din cele două interpretări menţionate mai înainte tâlcuieşte aşa cum trebuie 
cuvântul Mântuitorului? In aparenţă şi una, şi alta. In fapt, cei care optează pentru 
prima tâlcuire se rătăcesc, pentru că iau textele Sfintei Scripturi izolate, şi scapă 


din vedere unele aspecte care se lămuresc prin alte locuri din Sfânta Scriptură şi 
din învăţătura Mântuitorului. 


4 Mântuitorul şi apostolii au mers la templu (Marcu 1], 15, 17; loan 7, 14, 
25; Matei 21, 13; Luca 19, 41; Marcu 13, 1; E Ap. 5, 42; loan 2, 16); 

4 Mântuitorul a recunoscut autoritatea mai marilor sinagogii, a învăţat în 
templu şi în sinagogi, şi a recomandat celor pe care îi vindecă să se arate 
preoților (Marcu 5, 38; Luca 17, 14; Luca 4, 15; Matei 8, 4; Luca 5, 14; 
Marcu 1, 44), 

4 a recomandat postul (Marcu 9, 29; Luca 5, 35; Matei 17, 21), 

4 a participat la sărbători (loan 7, 10; Luca 22, 8), 

4 când a luat cuvântul în sinagoga din Nazaret, şi-a pus fără indoială tefilinul 
pe umeri, adică veşmântul ritual (Luca 4, 16 s.u.), 

4 când vindeca bolnavii folosea gesturi rituale, precum punerea mâinilor 
(Luca 4, 40), 

4 se ruga în templu, în sinagogi şi în locuri speciale (Marcu 1, 35; Luca 4, 42; 
5, 16; Matei 14, 23), 

4 a folosit pâinea şi vinul ca materii rituale (Luca 22, 19-20), 

4 a îngenuncheat la rugăciune (Luca 22, 41), 

4 iar Apocalipsa vorbeşte de tămâie şi de rugăciunea sfinţilor (Apoc. 5, 8). 


Oare când unii refuză semnul crucii, nu ştiu că Sfântul Pavel i-a osândit pe 
"vrăjmaşii crucii lui Hristos?" (Fu. 3, 18). Numai tâlcuitorii care doresc să-şi 
menţină bisericuţele lor, ieşite din comuniunea cu Biserica cea "una, sfântă şi 
sobornicească", deci mânaţi de interese personale şi născute din păcat, 
răstălmăcesc toate aceste lucruri ca să lovească în Biserica lui Hristos, sub 
pretextul că oferă una mai bună. Până la urmă, pe cele mai multe dintre lucrările pe 
care le neagă Bisericii Ortodoxe, le reintroduc şi la ei sub alte forme, 
contrazicându-şi propriile învățături, şi înşelând pe naivi de dragul de a se arăta pe 
ei înţelepţi şi pricepuţi la dispute. Ei ocolesc desigur spusele Sfântului Pavel care 
îndeamnă: "De acestea să le aduci aminte oamenilor, şi să-i îndemni înaintea 
Domnului să nu intre în dispute, căci nu-s de nici un folos şi numai Smintesc pe 
ascultători" (lisus 'Tim. 2, 14-22). 


Unii ca aceştia, "au numai chipul cucerniciei, iar puterea ei o tăgăduiesc. De 
aceştia fereşte-te" (lisus Tim. 3, 5). Nu recunosc preoţii, dar îşi fac păstori; nu 
recunosc bisericile, dar îşi fac "case de rugăciuni", exact cum sunt şi bisericile; nu 
recunosc veşmintele, dar au inventat altele; nu recunosc slujbele tradiționale, dar 
au compus altele cu un ritual similar. Cu acestea într-adevăr pot înşela numai pe 
cei slabi de minte şi dovedesc că nu duhul adevărului îi îndrumează ci duhul 


celălalt, al mândriei, al slavei deşarte, şi al dorinţei de stăpânire. Unora ca acestora 
li se potriveşte cuvântul: "Se apropie de Mine cu buzele lor, şi mă cinstesc cu 
limba, iar inima lor este departe de Mine" (Matei 15, 8). Cei mai mulţi sunt 
cuprinşi doar de viclenie, iar cei care au râvnă cu adevărat, "nu au pricepere" 
(Rom. 10, 2). 


Tâlcul adevărat al cuvintelor "închinare în duh şi în adevăr" constă în aceea că 
toate formele exterioare capătă valoare, numai când sunt umplute cu inimă bună, 
iubire, generozitate, jertfă pentru altul, schimbare interioară, dorinţă de 
transformare în bine, renunţarea la judecarea aproapelui, renunţarea la disputele 
deşarte, smerenie, rămânere în Biserica lui Hristos cea zidită pe temelia apostolilor 
şi continuată până azi prin succesiune apostolică, în Biserica noastră ortodoxă. În 
Vechiul Testament fariseii erau cei care strigau în pieţele publice "că ei sunt altfel”. 
Aşa fac astăzi şi sectanţii noştri. Parcă ar fi rupți din pilda Vameşului şi a 
Fariseului! 


Ei inventează alte forme numai spre a se deosebi, punând accentul tocmai pe 
formele inventate de ei, în loc să-l pună pe duh şi adevăr. Noi avem formele 
noastre tradiționale, nu de noi inventate, care vin de la Mântuitorul şi de la 
Apostoli, şi au trecut ca atare prin 2000 de ani de experienţă. Noi credem că "a fi în 
duh Şi adevăr", se poate numai în aceste forme tradiţionale, biblice, atestate şi 
garantate de experienţa bimilenară a Bisericii ortodoxe. Evident, aceste forme nu 
lucrează şi nu mântuiesc prin ele însele, dar nici fără ele nu ne putem mântui, 
pentru că prin ele ne exprimăm credinţa şi închinarea în duh şi adevăr. 


"Noul Aşezământ nu este al buchei, ci al duhului, pentru că buchea ucide, iar 
duhul dă viaţă" (lisus Cor. 3, 6). Prin "buche" se înţelege forma goală, folosită fără 
sensul ei duhovnicesc, pentru ea însăşi, ca şi cum mântuirea s-ar obţine numai prin 
formă. Ceea ce e ciudat, e că răzvrătiţii împotriva formelor tradiționale ale Bisericii 
Ortodoxe nu renunţă la forme, ci inventează altele, numai de dragul de a fi altfel. 
În cazuri de viaţă izolată, departe de lume şi de Biserica organizată, dar numai 
acolo, închinarea în duh şi adevăr poate căpăta forme speciale. lată o parabolă care 
ilustrează această idee: 


Trei tineri scăpaţi dintr-un naufragiu au reuşit să ajungă într-o insulă nelocuită. 
Vaporul s-a scufundat şi ei şi-au organizat viaţa cum au putut, având acolo cele 
de trebuinţă. Nu ştiau nici o rugăciune. Știau doar că Dumnezeu este Treime, 
aşa că au imaginat o rugăciune simplă: "Trei voi, trei noi, miluiţi-ne pe noi". 


Toată viaţa, până au ajuns ca la 90 de ani, au rostit această rugăciune. La o 
vreme, a ajuns acolo un vapor, din întâmplare căci calea era greu navigabilă, şi 
pe el era şi un episcop. Văzând semne că insula ar fi locuită, în ciuda indicaţiilor 
hărților că ar fi pustie, au coborât toţi de pe vapor şi i-au găsit acolo pe cei trei, 
ninşi de ani şi de aşteptare. 


Episcopul i-a întrebat ce rugăciuni ştiu, şi ei i-au răspuns: Știm o rugăciune 
simplă, compusă de noi, fiindcă atunci când vaporul nostru a naufragiat, nu 
prea eram dintre cei cu educaţie religioasă. Şi şi-au descoperit textul rugăciunii. 
Episcopul le-a spus că nu e de ajuns şi că sunt în primejdie să-şi piardă 
mântuirea. I-a povăţuit să înveţe măcar rugăciunea domnească, Tatăl nostru. I-a 
învăţat rugăciunea Tatăl nostru, iar conducătorul vaporului i-a invitat să se 
întoarcă înapoi în ţările lor. N-au vrut. Erau prea bătrâni şi se obişnuiseră acolo 
pe insulă. 


Într-o zi vaporul a plecat. Dar n-a apucat să se depărteze mai mult de o zi de mal, 
că la un moment dat cei de pe vapor i-au văzut cu Stupefacţie pe cei trei bătrâni 
venind spre vapor şi umblând pe apă ca pe uscat. Comandantul a oprit vaporul şi 
episcopul i-a întrebat: "Ce-i cu voi? V-aţi răzgândit? Vreţi să vă întoarceţi 
înapoi în ţările voastre?" "Nu, a răspuns unul dintre ei, dar am uitat jumătate 
din rugăciunea ce ne-ai învăţat, şi ne temem Să nu ne pierdem mântuirea, aşa 
cum ai spus Prea Sfinţia Ta. Până la jumătate merge, dar mai încolo numai 
merge”. 


Episcopul şi-a dat seama atunci că oamenii nu mai aveau nevoie de nici o altă 
rugăciune, în afară de aceea pe care o ştiau ei. 


Numai aşa se putea explica darul ce-l 
căpătaseră, de a merge pe apă ca pe uscat. Și atunci le-a spus: "Duceţi-vă înapoi 
şi ziceţi-vă mai departe rugăciunea voastră, şi mântuiţi-vă în Domnul, şi rugaţi- 
vă şi pentru noi! ” 


Parabola vorbeşte de la sine. Aceştia se aflau în închinare în duh şi în adevăr. Erau 
bineînţeles în împrejurări speciale. Noi trăim în mijlocul lumii şi, aşa cum avem 
nevoie de şcoli pentru a învăţa, de spitale pentru a ne lecui, de îmbrăcăminte şi de 
fabrici de îmbrăcăminte, de lumină şi de uzini electrice, de cărţi şi de tipografii, şi 
înaintea lor de autori, tot aşa avem nevoie şi de condiţii pentru a ne exprima 
legăturile cu Dumnezeu şi comuniunea dintre noi, în sensul învățăturilor lăsate de 
Mântuitorul. Şi cei trei se exprimau în felul lor, comunitar. Deveniseră trei ca unul 


şi căpătaseră acelaşi dar. In acest sens cei trei sunt un bun exemplu şi pentru noi, şi 
parabola nu e numai pentru pustnici! 


Rugăciunea în duh şi în adevăr se aseamănă cu rugăciunea vameşului: 
"Dumnezeule, milostiv fii mie păcătosul", aceea care, atunci când I se adresează 
lui Dumnezeu, nu judecă pe vecin, nu se compară, nu se îndreptățeşte. Aceea prin 
care cel ce se roagă îşi vede bârna din ochiul său, şi nu paiul din ochiul vecinului. 
Este rugăciunea celui care, înainte de a merge la biserică, cum spune Mântuitorul, 
merge întâi de se împacă cu cel căruia i-a greşit sau cu cel cu care este în supărare. 
Rugăciunea în duh şi în adevăr este rugăciunea celui care spune drept lui 
Dumnezeu, atunci când stă de vorbă cu EI, de pildă când zice: "Şi ne iartă nouă 
greşelile noastre, precum şi noi iertăm greşiților noştri”. lartă în clipa aceea pe toţi 
cei care i-au greşit şi nu ţine minte răul. 


Aceasta este rugăciunea în duh şi adevăr: rugăciunea celui care nu încearcă să se 
înşele nici pe sine, nici pe Dumnezeu. Şi acestea nu le poate şti nimeni, decât duhul 
omului şi duhul lui Dumnezeu! De aceea este în duh şi în adevăr. Această 
rugăciune a învăţat-o Mântuitorul pe Samarineanca din Evanghelia de azi. Şi iată, 
în virtutea faptului că a stat de vorbă cu Mântuitorul, a căpătat grația de a fi 
pomenită până în zilele noastre. Şi amintirea ei se va perpetua în vecii vecilor. 


Tradiţia creştină ne spune că această femeie s-a pocăit, că a fost una din uceniţele 
Domnului şi că a propovăduit învăţătura Sa până la moarte. Nu este cu totul 
imposibil, de vreme ce şi-a început propovăduirea chiar în momentul în care a 
plecat de la fântână, şi ducându-se în satul ei a spus: Am văzut pe Cineva care ar 
putea să fie Mesia! 


lată, aşadar, pentru care motive Samarineanca a intrat în istorie. Ea a rămas 
martora peste veacuri a unei importante învățături, transmise fără îndoială şi prin 
ea. învățătura nu 1 s-a adresat numai ei. Ea a fost pretextul. învăţătura ni se 
adresează novă tuturor, şi lucrul cel mai important pe care trebuie să-l ţinem minte, 
este tocmai această invitaţie a Mântuitorului de a 1 ne închina în duh şi în adevăr. 
Nu e greu să ne dăm seama că, dacă suntem în legătură cu Dumnezeu în duh şi în 
adevăr, în sinceritate, în smerenie, în modestie, în generozitate, în bunătate, toate 
acestea lucrează asupra sufletului nostru, dar se răsfrâng şi în viaţa aproapelui 
nostru, în viața societăţii, în viaţa lumii în care trăim. Fiindcă, în fond, Dumnezeu 
aceasta vrea, ca rugându-ne Lui în duh şi în adevăr, să creăm o lume care să fie a 
Duhului şi a adevărului. 


Duminica I-a după Rusalii a tuturor Sfinţilor - Sfinţi şi sfinţenie 


Duminica aceasta e rânduită să amintească pe toţi sfinţii cunoscuţi şi necunoscuţi, 
câţi au existat în istorie. 


Sfânta Biserică ne pune înainte, cu acest prilej, un text din Sfânta Evanghelie după 
Matei, care vorbeşte despre datoria de a ne mărturisi credinţa, aşa cum sfinţii, mai 
ales martirii şi mărturisitorii, au murit pentru această mărturisire, iar ceilalți s-au 
sfințit trăind adevărurile de credinţă din tot sufletul, din tot cugetul, în smerenie, în 
dragoste, în slujirea lui Dumnezeu şi a oamenilor. 


Textul, care s-a citit şi pe care toţi cei prezenţi l-aţi auzit, lasă loc câtorva întrebări, 
în aparenţă nu uşor de răspuns. O să încercăm să ni le punem împreună şi să 
căutăm tâlcul cel adevărat al celor spuse de Mântuitorul. 


Să recapitulăm textul Evangheliei: „Zis-a Domnul: Pe cel ce Mă va mărturisi 
înaintea oamenilor, îl voi mărturisi şi Eu înainea Tatălui Meu care este în 
ceruri, iar de cel ce se va lepăda de Mine înaintea oamenilor, Mă voi lepăda şi 
Eu înaintea Tatălui Meu care este în ceruri... Cel ce iubeşte pe tată sau pe mamă 
mai mult decât pe Mine, acela nu este vrednic de Mine. Cel ce iubeşte pe fiu sau 
pe fiică mai mult decât pe Mine, acela nu este vrednic de Mine. Și cel ce nu-şi ia 
crucea să-Mi urmeze Mie, acela nu este vrednic de Mine“ (Matei 10, 32-38). 


Apostolii care au auzit aceste sentinţe, după cum vedeţi categorice şi severe şi, să 
recunoaştem, greu de înţeles şi de pus în practică, nedumeriţi l-au pus pe Petru să- 
L întrebe pe Mântuitorul: „Doamne, iată noi am lăsat toate şi ţi-am urmat Ţie. Ce 
va fi cu noi?“ Mântuitorul i-a consolat: „Adevărat vă grăiesc vouă că, la naşterea 
a doua a făpturii, când Fiul Omului va şedea pe scaunul slavei Sale, atunci şi 
voi, cei ce Mi-aţi urmat Mie, veţi şedea pe douăsprezece scaune judecând cele 
douăsprezece seminţii ale lui Israel” (Matei 19, 27-28). 


După ce i-a răspuns aceasta lui Petru, a mai adăugat însă ceva şi pentru toţi ceilalți, 
un cuvânt care se adresa tuturor oamenilor, nu numai apostolilor: „Și for cel ce a 
lăsat case, Sau fraţi, sau Surori, Sau tată, sau mamă, Sau soţie, Sau copii, Sau 
țarine pentru numele Meu, va primi însutit şi va moşteni viaţa veşnică” (Matei 
19, 29). După ce a spus acestea, a făcut o încheiere cam ciudată şi neaşteptată, faţă 
de speranţele pe care li le dăduse: „însă mulți din cei dintâi vor fi pe urmă, şi din 
cei de pe urmă, întâi” (19,30). 


Acum, după ce am auzit întregul text al Evangheliei de astăzi, alcătuit din pericope 
disparate în Evanghelia lui Matei, dar rânduite anume aşa, ca să se potrivească 
amintirii şi înţelegerii de către noi a sacrificiilor şi recompenselor sfinților, ne dăm 
seama că, într-adevăr, textul cere explicaţii cu privire la câteva din sentinţele 
rostite de Mântuitorul în convingerea Sa cu ucenicii. 


Cum adică: să nu iubeşti pe tată şi pe mamă? Cum adică: cei dintâi să fie pe 
urmă. Şi cei de pe urmă să fie întâi? Printre multele cuvinte enigmatice ale 
Mântuitorului, şi acestea par anume adunate la un loc, să ne pună la încercare 
capacitatea de cuprindere şi de tâlcuire. 


Pentru a reuşi acest lucru, va trebui să le lăsăm deocamdată deoparte şi să revenim 
la semnificaţia Sărbătorii tuturor Sfinţilor. Să ne aducem aminte că Biserica ne-a 
pus în faţă, înainte de orice, textul despre necesitatea mărturisirii lui lisus în faţa 
oamenilor, deci despre necesitatea de a face o declarație formală de credinţă. 


Ce înseamnă mărturisirea credinţei? Ce înseamnă a mărturisi pe lisus în faţa 
oamenilor? Aici răspunsul e mai simplu: înseamnă a recunoaşte în Dumnezeu pe 
creatorul universului şi al oamenilor, înseamnă a-L recunoaşte pe lisus Hristos 
drept Fiul lui Dumnezeu şi Dumnezeu. Înseamnă, prin urmare, a intra într-o 
ordine de gândire religioasă. Înseamnă a nu ne considera autonomi, ci 
dependenţi de Dumnezeu, atât cu privire la începutul, cât şi la sfârşitul nostru. 


A-L mărturisi pe Dumnezeu şi pe lisus Hristos înseamnă a mărturisi fihaţia noastră 
divină. Înseamnă a mărturisi că suntem creaţi de Dumnezeu şi că trăim şi existăm 
în această ordine, în această rânduială divină. Înseamnă a recunoaşte că nu suntem 
autonomi, aşa cum nu putem fi autonomi faţă de tatăl nostru cel pământesc. 


Putem noi să ne lepădăm de propria noastră naştere? De proprii noştri părinţi? Nu 
putem. Nu putem fi autonomi față de er. Putem fi autonomi față de multe alte 
lucruri. Putem fi creatori de artă, de cultură, de filosofie, de orice. Aici avem toată 
autonomia ŞI, în sens larg, toată libertatea. Dar noi cei credincioşi nu putem fi 
autonomi faţă de părinţii noştri de pe pământ şi, cu deosebire, nici faţă de Părintele 
nostru cel ceresc. Depindem de EI, trebuie să-L mărturisim, să-L recunoaştem. ȘI 
odată cu EI şi pe Fiul Său, lisus Hristos, şi pe Duhul Sfânt. 


La aceasta ne cheamă de fapt cuvântul Evangheliei: să ne mărturisim dependenţa 
de Dumnezeul cel ceresc şi de Fiul Său, lisus Hristos, pe care îl acceptăm ca 
Mântuitor şi stea polară care ne orientează spre Împărăţia Cerurilor, prin Duhul 
Sfânt. Fără această dependenţă, recunoaştere şi acceptare, nu putem fi creştini. 


Cum trebuie să ne mărturisim credinţa? În trei feluri. 
= În primul rând mărturisind credința în Dumnezeu sub chipul Treimii, prin 
Simbolul credinţei, în taina sufletului nostru şi în comunitate, aşa cum 
facem, de pildă, în biserică, în timpul slujbei Sfintei Liturghii, când îl 
recităm în comun: ,, Cred într-unul Dumnezeu... Și intr-unul Domn lisus 
Hristos, Fiul lui Dumnezeu... şi întru Duhul Sfânt, Domnul de viaţă 
făcătorul “ 


Prin Simbolul credinţei facem o declaraţie de credinţă, şi nu numai o declaraţie, ci 
şi o mărturisire de credință. Dăm mărturie despre Dumnezeu în Treime despre 
credința noastră în Dumnezeu-Stăpânitorul, Creatorul, Proniatorul, adică Cel care 
are grijă de noi şi de lumea creată de EI şi, desigur, şi de Dumnezeu Judecătorul. Îi 
recunoaştem acest drept de a ne judeca, după criteriile legilor morale pe care ni le-a 
predat Mântuitorul, şi ni le-au codificat evangheliştii, ceilalți autori ai Sfintei 
Scripturi şi Sfinţu Părinţi în Sinoadele ecumenice. 


=> Dăm apoi mărturie despre Dumnezeu în familia noastră. 


Toţi avem o familie. Suntem datori să dăm mărturie despre Dumnezeu celor care 
ne-au adus pe noi pe lume, şi fraților noştri, şi celor pe care îi aducem noi în lume, 
şi pe care îi aducem numai pentru că Dumnezeu le dă viaţă, nu pentru că noi le 
dăm viaţă, căci viaţa vine numai de la Dumnezeu. În familie, aşadar, dăm a doua 
mărturie despre Dumnezeu- Tatăl, despre lisus Hristos şi despre Sfântul Duh. 


=> A treia mărturie o dăm, cum spune chiar textul Evangheliei, în fața 
oamenilor, adică unul faţă de altul, în public, nu numai privat nu numai în 
ascuns, adică nu numai ca pe o declaraţie de credinţă personală, făcută în 
fața propriei noastre conştiinţe, ci ca pe o declaraţie publică, făcută în faţa 
celorlalți. 


Aşadar, acest lucru trebuie cu neapărată necesitate să-l reținem: lisus cere în chip 
expres o mărturisire publică de credinţă. Nu numai una ascunsă. Una deschisă şi, 
după cum aţi auzit din text, este atât de categorică această cerere, încât Mântuitorul 
nu se mulţumeşte să spună numai afirmativ: pe cel ce Mă va mărturisi în faţa 
oamenilor, îl voi mărturisi şi Eu în faţa Tatălui, ci revine, ca întotdeauna în 
vorbirea biblică, repetând ideea şi la modul negativ, spre a o întări, cum face şi 
atunci când vorbeşte despre Judecata de Apoi (Matei 25). Spune: „Dar de cel ce se 
va lepăda de Mine în fața oamenilor, de acela Mă voi lepăda şi Eu înaintea Tatălui 
Meu care este în ceruri“ (Matei 10, 33). Unul ca acesta nu va avea parte de Hristos 
ca martor al apărării în fața Judecăţii celei din urmă. 


Mulţi sunt adesea tentaţi să creadă că, dacă fac numai o mărturisire de conştiinţă, e 
de ajuns. Stau de vorbă cu cineva şi, fie de ruşine, fie din indiferenţă, fie din cine 
ştie ce alte considerente, arată adesea faţă de El, dacă nu chiar necredinţa, în orice 
caz o superioară indiferenţă, deşi în acelaşi timp îşi face cruce cu limba! 


Dacă îi situăm pe unii ca aceştia faţă în faţă cu acest text din Sfânta Evanghelie, nu 
prea îi avantajează o asemenea atitudine Oare n-ar fi mai cinstit să fie oneşti şi, 
dacă sunt credincioşi, să spună că sunt? Dacă nu cred, să fie de asemenea oneşti şi 
să spună că nu cred? 


Să nu ne închipuim, aşadar, că, de credem numai în conştiinţa noastră, dar Il 
negăm pe Dumnezeu la vedere, ne îndreptățim în faţa lui Dumnezeu. Cred că acest 
lucru e în măsură să ne dea multora de gândit. 


Mulţi, la un examen personal, serios, ar constata de câte ori nu s-au aflat cu totul în 
rânduială, atunci când a fost vorba să facă o declaraţie de credinţă! 


În istorie, mărturisitori au fost în primul rând apostolii, cei care au trăit zi de zi, 
timp de trei ani şi jumătate, cu Mântuitorul, iar după aceea au fost cei care au 
crezut în Mântuitorul, în învăţătura Lui, în învierea Lui, şi care L-au mărturisit în 
faţa oamenilor. 


Cei dintâi care L-au mărturisit în faţa oamenilor, cu preţul vieţii lor, au fost 
martirii. 


Se ştie că până la Sfântul Constantin cel mare, când s-a dat Edictul de la Milano, la 
anul 313, prin care s-a dat libertate religiei creştine, deci trei secole înainte, 
creştinismul a fost interzis, iar cei care mărturiseau credinţa în lisus Hristos erau 
condamnaţi la moarte. De ce? Pentru că de religia vremii aceleia, când practic 
lumea civilizată era sub stăpânirea romană, ţinea şi cultul împăratului. Trebuia să-L 
recunoşti ca zeu şi să-i tămâiezi statuia. Cine nu făcea acest lucru era socotit 
criminal, răzvrătit împotriva statului roman, a împăratului-zeu şi a religiei. 


În această epocă au fost martirizaţi nenumărați creştini care, potrivnici poruncii, n- 
au ezitat a-L mărturisi pe lisus în faţa oamenilor, în ciuda pericolului şi a tuturor 
amenințărilor. Era de ajuns ca la un asemenea proces, cel inculpat, la întrebarea: 
Crezi în lisus Hristos?, să răspundă „Nu“, pentru ca să scape cu viaţă. Mulţi dintre 
ei îşi vor fi zis: spun un „Nu“ de formă, ca să scap cu viaţă, şi vor fi făcut aşa. 
Aceştia erau considerați de către comunitate „lapsi“, adică lepădați de Hristos, 


tăgăduitori, trădători, chiar dacă o făcuseră de formă şi din teamă. Sunt cunoscute 
multe asemenea cazuri şi reprimirea lor în Biserică era foarte dificilă. În orice caz, 
în cler nu mai puteau intra, iar dacă fuseseră clerici, îşi pierdeau calitatea sau 
dreptul de a mai sluji. 


Cei mai mulţi n-au făcut însă aşa ci, cu o credinţă neîndoielnică, au mărturisit pe 
Hristos în faţa judecătorilor, în public. Drept urmare, unii au fost omorâţi cu pietre, 
alții au fost tăiați cu fierăstrăul, au fost înecaţi, au fost aruncaţi în groapa cu lei. Era 
o distracție pentru lumea păgână de atunci să se ducă la circ, şi acolo să privească 
lupta, inegală şi lipsită de orice omenie, dintre creştini şi lei. Şi aceasta numai 
pentru că erau creştini! Pentru că mărturiseau credinţa în lisus Hristos. Dacă chiar 
înaintea supliciului ar fi spus că nu mai cred, ar fi fost lăsaţi lhberni şi în viaţă. 
Rămânând credincioşi, li se oferea unora o şansă cinică, anume aceea de a încerca 
să-şi salveze viaţa luptând fără nici o armă, fără măcar un toiag, cu o ceată de lei 
flămânziţi anume! 


Dar chiar şi în condițiile acestea, sute şi mii au mărturisit totuşi pe Hristos, veacuri 
de-a rândul. Trei secole creştinismul a dat un număr imens de martiri. Pe aceştia, 
laolaltă cu toţi ceilalţi sfinţi, îi sărbătorim noi astăzi. 


Tertulian, un mare scriitor din epocă, a spus: „Sângele martirilor a fost sămânţa 
creştinilor“. De ce? Pentru că exemplul lor de mărturisire 1-a făcut şi pe păgâni, 
uneori chiar pe cei care rosteau sentinţele, să treacă la creştinism şi să devină la 
rândul lor martiri, sfinți mărturisitori, văzând credinţa şi neînfricarea celor pe care 
îi judecau. 


Și poporul nostru a dat mulţi martiri pentru credinţă, unii canonizaţi, alții 
necanonizaţi încă, dar de popor canonizaţi de mult. 


Y E de ajuns să-l pomenim pe Constantin Brâncoveanu care a fost omorât 
de turci, după ce i-au fost omorâţi cei patru fii, la Constantinopol în anul 
1714, la 15 august. Dacă ar fi acceptat să se lepede de credinţa lor creştină 
şi ar fi trecut la maho-medanism, ar fi scăpat cu viaţă. Dar n-au făcut-o, ci 
au dat mărturie publică despre lisus Hristos. 


Nu mult după moarte, Calinic de Heracleea, viitor patriarh de Constantinopol, i-a 
alcătuit lui Constantin Brâncoveanu un canon, intitulat „Imn de biruinţă ceea ce 
echivalează cu o canonizare! 


Transilvania a dat şi ea mulți martiri pentru credință. Unii din ei sunt canonizaţi, 
mulți sunt neştiuţi şi necanonizaţi. Sunt bine cunoscuţi 


Y Sofronie de la Cioara, Visarion Sarai, Oprea Nicolae, în luptă cu 
catolicismul agresiv, 

Y Mitropolitul Ilie Iorest şi Mitropolitul Sava Brancovici în luptă cu 
calvinismul. 


lată martiri ai credinţei pe pământul nostru românesc. 


Y Dar încă din secolul al IV-lea, în Valea Buzăului a fost martirizat Sava de la 
Buzău, ale cărui moaşte au fost cerute de Sfântul Vasile cel mare. 


Y Sunt cunoscuţi şi cei patru martiri ale căror moaşte au fost descoperite nu 
de mult la Niculiţel, în Dobrogea, şi se află acum la Mănăstirea Cocoşu. 


În această Duminică a tuturor Sfinţilor poate că e bine să ne punem întrebarea: 
sunt oare numai unii chemaţi să devină Sfinţi Sau Suntem chemaţi toţi? 
Răspunsul este categoric: Toţi suntem chemaţi să devenim sfinţi. Porunca se află în 
Sfânta Scriptură: „Fiţi Sfinți“ ( Petru 1, 16; Levitic 11, 44), tot aşa o altă poruncă 
expresă a Mântuitorului îndeamnă: „Fiţi desăvârşiți, precum Tatăl vostru cel din 
ceruri desăvârşit este“ (Matei 5, 48). 


A fi desăvârşit înseamnă a fi sfânt. Dar ce mai înseamnă a fi sfânt? Fiindcă sfânt 
nu înseamnă numai a fi martir. A însemnat aceasta numai în vremea aceea, sau în 
alte împrejurări de persecuție, mai de mult, când creştinismul era confruntat cu 
interdicții care veneau de la stăpâniri care îşi apărau religia lor. Dar ce înseamnă a 
fi sfânt în viaţa obişnuită? A fi sfânt, după cea mai Simplă definiţie, înseamnă a 
fi liber faţă de păcat, a birui orice tentaţie, a rămâne curat. A te păzi şi a nu face 
sub nici o formă rău nimănui, nici ţie. 


Există multe forme de sfinţenie. Unii caută s-o dobândească retrăgându-se în 
mănăstiri, în pustii, ca să se consacre rugăciunii şi să se ferească de ispite, cum au 
făcut marii sfinți: Antonie cel mare, Pavel Tebeul, Pahomie cel mare, Vasile cel 
mare, Efrem Sirul, Isac Sirul, Teodor Studitul şi mulți alţii, din cele mai vechi 
timpuri până astăzi. 


Alţii o caută în viaţa obişnuită, de toate zilele. Sfinţenia se poate dobândi în toate 
felurile de viaţă care sunt la îndemâna omului. Nu numai cei care se duc la 


mănăstiri, nu numai cei care intră în cler şi devin episcopi, preoţi sau diaconi. Toţi 
credincioşii au deschisă calea spre sfinţenie. 


Se zice despre Sfântul Antonie cel mare că, spre sfârşitul vieţii, când ajunsese la 
0 sfinţenie de toţi recunoscută, a pus o întrebare lui Dumnezeu, care ar putea 
părea nesăbuită şi cam lipsită de smerenie, dacă n-ar fi o introducere pioasă la o 
povestire care vrea Să ilustreze tocmai această idee a accesibilităţii tuturor 
oamenilor la sfinţenie. L-ar fi întrebat: „Doamne, mai este vreunul pe lumea 
aceasta mai bun decât mine?” Putem însă să înţelegem întrebarea şi ca izvorâtă 
din smerenie, dorind să ştie dacă e vreunul mai bun decât dânsul ca să-l imite, 
Să-i slujească de model, să încerce să devină şi el pe măsura lui. 


Dumnezeu i-a trimis un înger care l-a povăţuit aşa: „Du-te în oraşul Alexandria 
şi primul om pe care-l vei întâlni, să ştii că e mai bun decât tine”. S-a dus. Și a 
întâlnit pe un om oarecare, curelar, şi l-a urmat până la locuinţa lui. Lucra 
obiecte din piele, cârpea încălțăminte, hamuri de cai, şi atât. N-a văzut nimic 
deosebit la dânsul. Ba mai avea şi o familie grea. 


A crezut că S-a înşelat. L-a întrebat pe om: „Ce faci tu în mod deosebit în faţa lui 
Dumnezeu?" 


Omul i-a spus: „Nu fac absolut nimic deosebit. Mă scol dimineaţa şi-mi fac 
rugăciunea şi trec la lucru, în atelier, la amiază îmi fac rugăciunea, mănânc îm- 
preună cu familia şi mulțumim toţi lui Dumnezeu, după obicei. Seara nu mă 
culc înainte de a-mi face din nou rugăciunea. Mă port bine cu soţia şi am grijă 
de copii să aibă cele trebuicioase hranei şi îmbrăcămintei. Nu iau mai mult decât 
mi se cuvine pentru lucru pe care îl fac altora şi, după cum se cuvine, nu fac rău 
nimănui. Atât”. 


Dacă la început sfântul crezuse că s-a înşelat în privinţa omului, de data aceasta şi- 
a dat seama că dăduse tocmai peste cel pe care îl căuta. Omul acesta, aşa făcând, 
era drept în faţa lui Dumnezeu, şi era chiar mai drept decât dânsul care făcea tot 
felul de nevoinţe şi posturi, acolo în pustie. Îşi zicea că din când în când se mai şi 
mândrea, şi îl chinuiau diferite gânduri şi ispite care îl asaltează mai uşor pe omul 
singur. Din când în când se mai compara cu alții. Din când în când îi mai judeca pe 
alții, iar bine altora nu le prea făcea, decât prin rugăciune, dar nu din sudoarea 
frunţii şi din oboseala mâinilor. Acest curelar nu judeca pe nimeni, îşi ducea viaţa 
cinstit şi liniştit, fără să facă în aparenţă nimic extraordinar. Era doar un om 
cumsecade. Un foarte obişnuit, om cumsecade. Şi omul era, fără s-o ştie, un sfânt! 


Ne aflăm în faţa unui exemplu uimitor, a unui model dintre cele mai simple, dar şi 
dintre cele mai grăitoare, despre felul cum se poate realiza sfinţenia în viaţa de 
toate zilele a fiecăruia, în oricare stare socială şi intelectuală s-ar afla. 


Sfinţenia, înainte de toate, înseamnă smerenie. 


Cineva a întrebat pe un mare sfânt: „Ce este desăvârşirea?“ Cum adică s-ar 
putea defini desăvârşirea? Şi răspunsul a fost: „Un adânc de smerenie”. 


Fără smerenie nu poate nimeni ajunge nici măcar la o viaţă creştină cât de cât 
bună, în fața lui Dumnezeu. lar adevărata smerenie e cea care se ascunde în 
omenie, în cuminţenie, în modestie. Nu cea care se etalează şi se prezintă pe ea 
însăşi, iată-mă! Sunt aici. Eu sunt smerenia. Deşi vă va părea paradoxal, dar cuvin- 
tele ce vi le voi spune sunt cât se poate de adevărate: Sfântul care ştie că e sfânt, nu 
e sfânt. Adică acela care se crede virtuos, care se pune în comparaţie cu alţii şi se 
găseşte mai bun, care îşi arogă sfinţenia, acela nu e sfânt. Mai are încă mult de 
urcat. E doar pe cale, şi încă pe una periculoasă care poate duce mai degrabă în jos, 
decât în sus. Deci sfântul care ştie că e sfânt, nu e sfânt. Sfântul care se laudă că e 
sfânt, nu e sfânt. Sfântul care se lasă lăudat că e sfânt, nu e sfânt. Căci sfinţenia, 
cum s-a spus, este un adânc de smerenie. 


Citim în Pateric: „Zis-a un bătrân: „Fiilor, să ştiţi că smerenia pe mulţi fără nici 
0 osteneală i-a mântuit şi mărturisesc aceasta vameşul şi fiul risipitor, care 
puţine cuvinte au grăit către Dumnezeu, şi S-au mântuit; osteneala şi faptele cele 
bune pe mulţi i-au tras la mândrie şi au pierit precum fariseul acela care se 
lăuda cu faptele lui cele bune şi se mândrea“ (ed. veche, p. 270). 


Și alta tot de acolo: „Smerenia este acoperământul faptelor bune. Şi de vei face 
vreo faptă bună, îndată să o acoperi pe ea cu smerenie, ca să nu se răsufle, căci 
fapta bună, neacoperită cu smerenie, se răsuflă şi se strică şi este urâtă lui 
Dumnezeu “ (p. 334). 


Şi Sfântul Maxim Mărturisitorul spune: „ Cel ce se teme de Domnul are pururea 


ca tovarăşă smerenia şi prin gândurile acesteia vine la dragostea şi la 
mulțumirea către 
Dumnezeu ”. 


Sfântul trebuie să facă fapta bună, precum spune Scriptura, în aşa fel încât să nu 
ştie stânga ce face dreapta, ca să nu se mândrească cu ea. Opusul smereniei este 
mândria şi slava deşartă. 


Mândrie e când te lauzi tu, slavă deşartă e când te laşi lăudat, cu abia disimulată 
plăcere şi consimțământ, de către alții. 


Dar şi smerenia are gradele ei. Căci noi suntem adesea gata, în principiu, să ne 
smerim. Nu spun, mai ales cei cu viață mai duhovnicească: „Vai, păcătosul de 
mine." Ne smerim. Suntem gata să ne smerim. Dar va fi fiind aceasta adevărata 
smerenie? Nu cumva uneori ne smerim ca să fim lăudaţi? Smerenia poate fi uşor 
încercată însă. 


Se zice că la o mănăstire un călugăr îi tot mărturisea starețului cu toată 
smerenia: „Părinte stareţ, Sunt păcătos, nu sunt în Stare de nimic, sunt mai rău 
decât toţi ceilalți. Era un smerit cu semnele desăvârşirii. Starețul îl ţinea de 
foarte bun călugăr, şi la arătare chiar era. Până într-o zi, când stareţului i-a 
venit în gând să-l pună la o mică încercare. Venind din nou tânărul călugăr la 
el, i-a spus: „Am auzit că nu prea îţi faci datoria, şi fraţii vorbesc că dormi prea 
mult, mănânci pe ascuns, lipseşti de la pravilă”. Şi odată i-a sărit călugărului 
țandăra. „Cum adică? Eu nu-mi fac datoria? Cum adică? Sunt eu mai păcătos 
decât dânşii?” Starețul l-a înţeles pe loc. „Parcă aşa spuneai înainte: că eşti 
păcătos! Voiai să-ţi arăţi un chip al smereniei pe care nu-l aveai, ca să ţi-l 
ascunzi pe cel adevărat, al mândriei. Du-te. Nu eşti smerit, ci pur şi Simplu 
păcătos. Smerit e cel care îşi recunoaşte slăbiciunile. Şi să mai ştii că smerenia, 
devine virtute când îndreaptă slăbiciunile, nu când doar le afirmă, şi le 
cocoloşeşte! Şi smerit nu e cel care zice despre sine că e smerit, ci acela care 
rabdă cu smerenie şi adevărul şi neadevărul spus de alţii despre sine”. 


Lecţia e simplă: e uşor să ne smerim noi înşine. Dar examenul îl trecem în faţa 
altora, a celor care ne smeresc ei pe noi. Suntem în stare să răbdăm smerenia venită 
de la altul? Suntem în stare să-l răbdăm pe cel care ne smereşte? Pe cel care ne 
jigneşte? Suntem în stare să primim aceasta şi să spunem: „Da, e adevărat!" Abia 
atunci ne verificăm smerenia. 


Și încă ceva. Şi smerenia merge până la un anumit loc. Ea nu trebuie să depăşească 
o anumită limită. 


La un mare Avvă a venit cineva şi i-a spus: „Eşti un păcătos”. Și el a răspuns: 
„Sunt un păcătos”. „Eşti un netrebnic”. Şi el a răspuns: „Sunt un netrebnic. 
„Eşti un mincinos”. „Sunt un mincinos”. Avea smerenie. Chiar dacă nu era 
chiar aşa, el se considera aşa, cu sinceritate. Dar la urmă i-a spus: „Eşti un 
eretic”. Şi atunci a răspuns: „Nu, asta nu sunt”, 


Smerenia trebuie să meargă deci numai până la mărturisirea adevăratei credinţe. 
Aici nu ne mai putem amesteca pe noi înşine. Cu privire la mărturisirea adevăratei 
credinţe, pe aceasta trebuie s-o mărturisim ferm, rămânând la ceea ce ne-a învăţat 
Mântuitorul şi ne este transmis prin Biserică. 


Un alt aspect al sfinţeniei priveşte activitatea, sau lipsa de activitate. Mulţi sunt 
tentaţi să spună în viaţa de toate zilele: „Nu fac rău nimănui, nu mă amestec în 
certuri. Despre tot ce se petrece în jurul său zice: „Nu mă priveşte. Dar trebuie să 
ştim şi aceasta, că sfânt nu e cel care nu face! Nu face rău, dar aceasta nu e de 
ajuns. 


Să reținem şi acest lucru: Sfânt e cel care face. Nu e totdeauna de ajuns să nu faci 
rău, când poţi îndrepta un rău. Cu absenţa şi cu retragerea nu te mântuieşti. Trebuie 
să faci binele, când de intervenţia ta atârnă o schimbare în bine. 


Sfântul e un om pozitiv. Sfântul e un om activ. Sfântul e un om care se implică în 
viaţa altora, se implică în societate, când poate fi de folos. Combătând furtul, lenea, 
beţia, şi încurajând munca, solidaritatea familiei, într-ajutorarea, compătimirea cu 
cel în boală şi în lipsuri - toate acestea sunt semnele care îl fac pe sfânt. Sfântul se 
implică în societate, dar se implică bineînţeles făcând numai binele. 


Cineva spunea odată: „Eu sunt drept. Nu fac nici un rău. Eu nu mă amestec în 
nimic”. Şi atunci altul i-a răspuns: „Să luăm un mic exemplu: şi să vedem cum 
vine asta cu neamestecul. Să zicem că ai o grădină. Nu-i faci nici un rău. Pur şi 
simplu nu te amesteci. Şi ce va creşte în ea? Spini şi pălămidă. Bine să fie? 
Înseamnă că foloseşti zarzavaturile produse de păcătoşii care se amestecă! Tu 
nu „păcătuieşti”, dar te bucuri de roadele „păcatelor” altora. Frumoasă 
teologie!" 


Nu aceasta este ortodoxia. Ortodoxia e bun-simţ şi raționalitate, şi căutarea 
sfințeniei prin muncă şi comuniune, prin a fi de folos altora. Numai aşa poți fi 
plăcut şi lui Dumnezeu. A fi sfânt nu e atât de greu, nu e un lucru de speriat, 
încât să credem că sfinţenia e rezervată numai unor aleşi. E pentru toţi. De 
aceea, porunca lui Dumnezeu: „Fiţi sfinţi” nu e o poruncă absurdă, nu e o 
poruncă utopică. E o poruncă dreaptă, adresată tuturor, pentru că toţi o putem 
realiza. 


N-aş vrea să închei totuşi înainte de a răspunde la câteva dileme posibile, pe care le 
poate naşte în mintea unora Sfânta Evanghelie de astăzi. E puţin cam enigmatic 
cuvântul acesta: „Cine iubeşte pe tată sau pe mamă, pe frate sau pe soră mai mult 


decât pe Mine, nu este vrednic de Mine“. Ce va să zică acest cuvânt? Sunt mulți 
care îl interpretează în sensul că trebuie să te lepezi de tată şi de mamă, şi trebuie 
să te ocupi numai de Dumnezeu, adică să trăieşti numai în rugăciuni şi pe lângă 
biserică. 


Să fie Dumnezeu împotriva familiei? A iubirii de părinţi şi de fraţi? Dar atunci 
cum mai rămâne cu porunca rămasă valabilă în vecii vecilor: „Să cinsteşti pe tatăl 
şi pe mama ta?“ E aici o contradicţie între două învățături ale Sfintei Scripturi? 

Nu e nici o contradicție. Textul trebuie citit atent. Pentru că textul spune: cine 
iubeşte „mai mult“, adică cine e în stare să se lepede de Dumnezeu din cauza 
familiei, acela nu e vrednic de atenţia lui Dumnezeu. Acela îşi va pierde 
mântuirea. Acest lucru nu-l permite Dumnezeu. 


Dar nu înseamnă să nu iubeşti pe tată şi pe mamă, pe copii şi familia ta. Trebuie să 
observați nuanţa: „Mai mult decât pe Mine“, adică acela e vinovat, care îşi face 
Dumnezeu din lucruri pământeşti. Asta vrea să zică textul acesta. 


Se rătăcesc cei care, folosindu-se de acest text, abandonează copiii bolilor şi nu-i 
duc la tratament, sub pretextul că ei iubesc pe Dumnezeu şi că lasă totul în seama 
lui Dumnezeu. Unde scrie să faci aşa ceva? Unde scrie că iubirea lui Dumnezeu 
împiedică iubirea familiei şi grija de ea? Cei care fac astfel de lucruri cad sub 
nivelul regnului animal, al păsănilor şi al tuturor celorlalte vieţuitoare, care din fire 
îŞI îngrijesc puii şi-i cresc cu iubire şi cu atenţie. 


Mai este şi textul celălalt care spune: „Oricine a lăsat case sau fraţi, sau surori, sau 
tată, sau mamă, sau femeie, sau copii, sau ţarine pentru numele Meu, înmulțit va 
lua înapoi şi va moşteni viaţa veşnică“ (Matei 19, 20). Mântuitorul răspunde prin 
aceste cuvinte apostolilor, la o întrebare directă: „lată noi am lăsat toate şi Ți-am 
urmat ie. Cu noi oare ce va fi?“ Aşadar, răspunsul e mai întâi un răspuns limitat 
la întrebări, la soarta lor în Împărăţia Cerurilor. Le spune că vor şedea pe 
douăsprezece scaune, judecând cele douăsprezece seminţii ale lui Israel. 


Dar îndată generalizează: „Şi oricine a lăsat case...“, cu sens de viitor: oricine va 
lăsa..., aceasta fiind o proorocie despre soarta celor care-şi vor alege o cale mai 
grea de realizare a sfinţeniei, care se vor retrage în pustie pentru a se dedica 
rugăciunii. Se ştie însă că nici aceştia nu sunt chemaţi să se retragă acolo ca să-şi 
satisfacă egoismul, ci ca să se roage pentru cei din mijlocul cărora au plecat. Dacă 
nu fac aceasta, degeaba s-au dus acolo. Dacă s-au dus din motive egoiste, ca să-şi 
aranjeze o viață mai comodă - crezând-o ei astfel - atunci degeaba s-au dus. 


Dovada e chiar cuvântul de încheiere din Evanghelia de astăzi. „Cei dintâi vor fi pe 
urmă, iar cei de pe urmă, întâi“ (Matei 19,30). De ce? Pentru că s-au dus acolo, dar 
n-au respectat regulile locului în care s-au dus. Pentru că au fost - cum spune la 
Apocalipsă - dintre cei care „au avut nume ca şi când ar fi trăit, dar au fost morţi“ 
(Apoc. 3, 1), n-au fost „nici reci, nici fierbințil4 (Apoc. 3, 15). Despre unii ca 
aceştia spune Domnul că „îi va arunca din gura Sa“ (Apoc. 3, 16). Acesta este 
înțelesul tainic al cuvântului de la sfârşitul Evangheliei de azi. 


Dacă te-ai dus să-te dedici Domnului, dedică-te Domnului, dar nu uita de 
aproapele tău. Nu e de ajuns să porţi numele de monah, nu e de ajuns să te ia lumea 
drept sfânt, sau să te crezi tu aşa ceva, trebuie să şi fii. Pentru că dacă pe cineva îl 
cheamă loan fericitul şi trăieşte numai în necazuri şi boli, degeaba îl cheamă 
fericitul! Poartă nume de fericit, dar nu e. Ştiu pe cineva pe care îl cheamă 
„Creştinu“, dar e de altă religie! Este unul ca acesta creştin? Tot aşa e şi cu creştinii 
care poartă numele de creştini, dar nu sunt cu adevărat creştini, după faptele lor. 

Și mai este ceva ce trece neobservat în textul cu „cei de pe urmă”. Unii se socotesc 
cei de pe urmă deoarece sunt păcătoşi. Deci păcătoşii se vor mântui! Nu e chiar 
atât de simplu! Se vor mântui păcătoşi care se pocăiesc, fie şi în ultima clipă. 
Aceştia pot trece întâi. Nu toţi. Precum nu toţi cei dintâi îşi vor pierde locurile. Şi 
le vor pierde cei care s-au crezut întâi, dar erau în fapt printre cei din urmă. În 
împărăţia lui Dumnezeu vor trece toţi la locurile adevărate. Acolo se vor restaura 
valorile fără eroare. 


Ziua tuturor Sfinților este o chemare pentru a-i venera pe sfinţi. Ei sunt mijlocitori 
între noi şi Dumnezeu, modele pe care Biserica ni le oferă spre urmare. De la 
sfântul din pustie, de la Sfântul Părinte alcătuitor de dogme şi de cântări bisericeşti, 
până la curelarul despre care am vorbit, pe toată această gamă de viaţă 
duhovnicească, sunt sfinți modele pentru fiecare din noi, sfinţi care pot fi urmați. 
Ba încă, deşi sunt numai mijlocitori, unora, apostolilor, Mântuitorul le-a dat chiar 
un privilegiu deosebit, lor în mod deosebit, acela de a judeca cele douăsprezece 
triburi ale lui Israel. Aceasta e încă o treabă cu totul specială, care îi priveşte pe cei 
din cele douăsprezece triburi, şi care se va rândui între dânşii! 


Cei care se opun cultului sfinților greşesc profund. les din tradiţia Bisericii care i-a 
consacrat pe sfinți din primul moment al vieţii ei, încă începând cu Sfântul Ştefan. 


Sfinţii Sunt creştinii care au biruit păcatul şi au trecut dincolo în lumina 
Împărăției Cerurilor. Ei sunt în societatea lui Dumnezeu. Sunt casnicii 
Domnului. Au trecere la Dumnezeu. De aceea îi invocăm ca mijlocitori. Li ştim 


cu inimă bună. Credem că se preocupă de destinele noastre şi că, rugaţi, pot 
interveni pentru noi. 


Aşa cum a fost rugată Maica Domnului la nunta din Cana Galileei şi a intervenit pe 
lângă lisus să le rezolve problema vinului, parcă anume provocând săvârşirea 
primei Sale minuni. La rugăciunea sfinților, Dumnezeu poate răspunde cu o 
minune. 


Mi se pare extraordinar faptul că noi toți, fără dificultate, credem că Sfântul 
Nicolae din secolul al IV-lea, sau Sfântul Petru, ucenicul Domnului, sau Sfântul 
loan Damaschin din secolul al VII-lea, sau Sfântul Calinic de la Cernica din 
secolul al XIX-lea — am luat aceste nume desigur la întâmplare - sunt gata să se 
intereseze de noi şi să ne ajute, deşi nu ne cunosc, deşi sunt atât de departe de noi 
şi de problemele noastre personale, deşi au trăit în altă lume, şi nimic nu-i leagă de 
noi care să motiveze rugăciunile noastre către dânşii. Explicaţia e totuşi simplă. 
Intraţi în categoria sfinților, proslăviți de Dumnezeu, ei au devenit cumva 
atemporali sau, mai exact, ai tuturor timpurilor şi contemporani ai tuturor 
oamenilor de pe traiectoria istoriei. Şi mai mult decât atâta, au devenit prietenii 
tuturor oamenilor, cunoştinţele lor apropiate, rudele apropiate, pentru că ei trăiesc 
în iubire şi iubirea apropie, înfrăţeşte. 


Biserica, prin slujbele ei, prin amintirea lor, prin icoanele lor, ni-i apropie şi ni-i 
ține prezenţi în permanenţă. Ii introduce în familia noastră şi pe noi în familia lor. 


Un sfânt pe o icoană în odaia noastră, devine un familiar al casei, un membru al 
familiei, cineva cu care ne întreținem, ne sfătuim, la care apelăm la nevoie. Şi 
avem neîndoielnica încredințare că şi el se simte prezent, că este acolo, că e gata 

să ne ajute, că îi place să stăm de vorbă cu el, fără nici o dificultate. Sfântul a intrat 
în ordinea spirituală în care se află Dumnezeu, în existenţa veşnică. Deşi e din 
secolul al IV-lea, e contemporan cu noi, aşa cum e contemporan cu noi şi 
Dumnezeu „Cel vechi de zile“, Cel din eternitate. 


lată cum în viaţa creştină se trăiesc în chip simplu şi direct cele mai complicate 
dogme teologice cu privire la Dumnezeu şi la sfinţi, pe care oamenii simpli abia de 
le-ar putea înţelege din cărţile de doctrină. În viaţă sunt mai pe înţeles, şi pentru 
toţi. De fapt, din viaţă au trecut în formule doctrinare şi în cărți. De aceea creştinii 
de rând nici nu au nevoie să-i caute în formule şi în cărți. Ei au convingerea că 
acolo, ei se află potrivit cu felul cum se află în viaţa creştină. 


Rugăciunile către sfinți pentru mijlocirea în faţa lui Dumnezeu sunt expresia 
ştiinţei pe care o au creştinii despre îndumnezeirea omului prin sfinţenie, doctrină 
care, teoretic, ar fi foarte greu de exprimat de către credincioşii simpli. Dar practic 
toți o cunosc şi o trăiesc. O trăiesc prin înseşi rugăciunile pe care le adresează 
sfinţilor. 


Aşa se explică cultul sfinților în viaţa Bisericii. El dovedeşte comuniunea strânsă 
dintre credincioşii de aici, cu cei trecuţi dincolo în slavă. El mărturiseşte despre 
cinstea pe care o dau creştinii acestor modele realizate şi despre dorinţa lor de a le 
urma. 


Cultul sfinților e afirmarea speranţei în mântuire. E recunoaşterea ordinii spirituale 
în care ne plasăm. Şi chiar dacă nu reuşim totdeauna să fim la înălțimea modelelor, 
a sfinţilor, rugăciunile noastre către dânşii arată dorinţa noastră de a fi ca ei, de a-i 
avea în viaţa noastră, care le facem loc cu braţele şi uşile deschise pentru că ştim că 
sfinţii nu ne pot face decât bine. 


Aceia sunt sfinţi încă de pe pământ, care nu pot face decât bine. De aceea când 
auzim de un sfânt, dorim cu orice sacrificii să-l vedem, să ne vorbească, să ne 
privească. El nu ne poate face decât bine. 


Frumos ar fi să ajungem noi înşine pe treapta de pe care nu putem face decât 
bine. Atunci comuniunea dintre noi şi Sfinţi fi desăvârşită şi am avea în avans, 


încă de pe pământ, bucuria vieţii cereşti. 


Iată lucrurile către care e bine să ne îndreptăm atenţia şi să medităm, astăzi când 
sărbătorim amintirea, viaţa şi nevoinţa, lupta, biruinţa tuturor Sfinților! 


Cuvânt rostit în catedrala de la Sibiu, la 17 aprilie 1984. 


Duminica a III-a după Rusalii - Nu fiţi îngrijioraţi 


Evanghelia acestei duminici, una dintre cele mai frumoase şi mai pline de 
substanță, face parte din Predica de pe munte a Mântuitorului. Atunci şi-a prezentat 
programul de reforme doctrinare şi de viaţă, şi a delimitat învăţătura şi tradiția 
Vechiului Testament, de învăţăturile noi, revelate de Dânsul, în faţa unei mulțimi 
uimite care se afla în continuă "mirare", "căci EI îi învăţa ca unul ce avea putere, 
iar nu ca fariseii şi cărturarii”. E o Evanghelie-poem, operă a unui autor divin! 


Dar textul destul de lung, şi care ne-ar putea provoca la exegeze mai profunde, şi 
din mai multe unghiuri de vedere, are ca toate poemele, pasaje care pot uşor da 
naştere la controverse, putând fi interpretate în diferite feluri. Asupra lor aş vrea să 
vă spun câteva cuvinte, foarte pe scurt, încercând să ne lămurim împreună care şi 
cum trebuie să fie dreapta lor interpretare ortodoxă. 


Textul întreg este acesta: “Luminătorul trupului este ochiul; de va fi ochiul tău 
curat, tot trupul tău va fi luminat. lar de va fi ochiul tău rău, tot trupul tău va fi 
întunecat. Deci, dacă lumina care e în tine este întuneric, dar întunericul cu cât 
mai mult! Nimeni nu poate să slujească la doi domni, căci sau pe unul îl va uri 
şi pe celălalt îl va iubi, sau de unul se va lipi şi pe celălalt îl va dispreţui; nu 
puteţi să Slujiți lui Dumnezeu şi lui mamona. 


De aceea zic vouă: Nu vă îngrijiţi pentru viaţa voastră ce veţi mânca, nici pentru 
trupul vostru cu ce vă veţi îmbrăca; 

Priviţi la păsările cerului, că nu seamănă, nici nu seceră, nici nu adună în 
jitnițe, şi Tatăl vostru Cel ceresc le hrăneşte. Oare nu sunteţi voi cu mult mai 
presus decât ele ? Şi cine dintre voi, îngrijindu-se, poate să adauge staturii sale 
un cot ? lar de îmbrăcăminte de ce vă îngrijiţi ? 


Luaţi seama la crinii câmpului cum cresc: nu se ostenesc, nici nu torc. Și vă 
spun vouă că nici Solomon, în toată mărirea lui, nu S-a îmbrăcat ca unul dintre 
aceştia. 


Iar dacă iarba câmpului, care astăzi este şi mâine se aruncă în cuptor, 
Dumnezeu astfel o îmbracă, 

Deci, nu duceţi grijă, spunând: Ce vom mânca, ori ce vom bea, ori cu ce ne vom 


îmbrăca? Că ap toate acestea se străduiesc păgânii; 
iai (Mt. 6, 22-33). 


Asupra a trei versete din acest text aş dori să ne oprim cu privire la care sunt sigur 
că v-aţi pus şi dv. întrebări, în timp ce le-aţi ascultat. Nu sunt uşoare nici la prima, 
nici la a doua vedere. Dovada că e aşa, e că pe mulţi i-au făcut să le interpreteze 
greşit şi să scoată din ele ceea ce ele n-au intenţionat să spună. Acesta este unul din 
marile pericole care îi pândesc pe cei care interpretează Scriptura după capul lor 
şi o aplică la situaţii care n-au fost avute în vedere când au fost rostite sau scrise 
cuvintele ei. 


Să le luăm pe rând. 


Cel dintâi text este desigur acesta: "Nimeni nu poate sluji la doi domni, căci sau 
pe unul va uri şi pe celălalt îl va iubi, sau de unul se va lipi şi pe celălalt îl va 
disprețui. Nu puteți să Slujiți lui Dumnezeu şi lui mamona". 


Al doilea: "Nu vă îngrijiţi pentru viaţa voastră ce veţi mânca, nici pentru trupul 
vostru cu ce vă veţi îmbrăca. Oare nu este sufletul mai mult decât hrană şi trupul 
decât îmbrăcămintea?" 

În sfârşit, şi al treilea verset: "Căutaţi mai întâi împărăţia lui Dumnezeu şi toate 
acestea (de mai sus) se vor adăuga vouă". 


După cum ştiţi, în ultima vreme mai ales, s-a abătut un blestem şi peste poporul 
nostru credincios. Acest blestem îl constituie cei care vor să ne schimbe credinţa şi 
ne fură credincioşii. Şi e de mirare cum chiar aici, în această Transilvanie a 
noastră, care şi-a păstrat de-a lungul mileniilor unitatea de neam, prin limbă şi 
credință, şi aşa a putut supravieţui unor vremuri vitrege care au luat sfârşit abia în 
1918, prin Unirea cu ţara, e de mirare, zic, că şi aici încep să prindă pe alocuri 
învățături noi şi greşite, care vor să ne abată şi de la adevărata învăţătură, şi de la 
unitatea noastră. Pentru că ele, oricum, operează o ruptură între sufletele noastre 
ale tuturor. Ne împart în grupuri, în "bisericuțe" care se rup de la Biserica cea una. 


Se găsesc rătăciţi care cred că abia ei, acum, după două mii de ani, au descoperit 
cum trebuie interpretată Scriptura, ca şi cum moşii şi strămoşii noştri, ca şi cum 
Părinţii Bisericii, ca şi cum Biserica aceasta care durează de două mii de ani a trăit 


până acum în greşeală, şi toți cei care au murit în credinţa Bisericii şi-au pierdut 
mântuirea. Şi, de vreme ce şi-au pierdut mântuirea, nu mai au nici o comuniune cu 
dânşii, deci nici o legătură cu trecutul socotit rătăcit. Cu prezentul Bisericii 
strămoşeşti, nici atâta. Ei sunt cei despre care spune Sfântul Pavel: "De omul 
eretic, după o sfătuire sau două, te fereşte" (Tit 3, 10) sau: "Căci va fi o vreme 
când oamenii nu vor primi învăţătura cea sănătoasă, ci-şi vor alege învăţători 
după poftele lor, ca să le gâdile auzul, şi-şi vor întoarce urechile de la adevăr şi 
se vor lua după basme" (lisus Timotei 4, 3-4). Ei vin, bineînţeles, în numele lui 
Hristos, dar "au smerenie prefăcută" (Coloseni 2, 18), "iubire de dispută şi slavă 
deşartă" (Filipeni 2, 3), "şi-l propovăduiesc pe Hristos din pizmă (faţă de 
adevărații credincioşi ai Bisericii) şi din iubire de dispută... şi nu cu gând curat" 
(Filipeni 1, 15-16). 


Sfântul Pavel îi numeşte "frați mincinoşi" (lisus Cor. 11, 26), "având numai 
chipul cucerniciei, iar puterea ei tăgăduind-o". Şi îndeamnă iarăşi: "De aceştia să 
fe fereşti" (isus, Timotei 3, 5). Sunt într-adevăr cu Scriptura în mână, şi aşa îi 
înşală pe cei simpli, care nu ştiu că şi diavolii ca să-i înşele pe oameni vin tot cu 
Scriptura. Nu cu Scriptura au încercat să-L ispitească pe Mântuitorul? Sf. Iacov 
spune limpede că "şi dracii cred şi se cutremură" (lacov 2, 19). 


Sfânta Scriptură numai atunci are autoritate, când e interpretată după credinţa 
Bisericii. Cei care o interpretează după capul lor, şi fără să aibă pregătirea 
necesară, şi fără să se verifice prin Sfinţii Părinţi, prin Sinoadele ecumenice şi prin 
întreaga Tradiţie a Bisericii, sunt dintre cei care "pururea învaţă şi niciodată nu 
pot să ajungă la cunoştinţa adevărului" (lisus Timotei 3, 7), pentru că învaţă de la 
cine nu trebuie, de la cei care nici ei nu ştiu, de la cine ştie ce exaltaţi, fie rătăciţi, 
fie vicleni. 


Unii dintre cei înşelaţi par râvnitori, fiind oameni de bună-credinţă, dar sunt prinşi 
în mrejele amăgirilor. Aceştia "chiar de se luptă nu se încununează, pentru că nu 
se luptă după lege" (lisus Tim. 2, 5). Nici nu se mântuiesc. 


Îmi dau seama cât de gravă şi plină de răspundere e această afirmaţie, dar nu e a 
mea. E a Sfântului Pavel. Unii dintre ei, sărmanii, se amăgesc cu râvna pe care o 
pun în observarea regulilor grupării care i-a ademenit, dar la ce le ajută, când 
Sfântul Pavel spune că o astfel de râvnă "fără pricepere" (Romani 10. 2), nu are 
nici un ecou la Dumnezeu? 


Sunt unii, Martorii lui lehova, pe care nu-i interesează nimic din lume - deşi profită 
de tot ce creează oamenii, haine, lumină, materiale etc. - nici din Scriptură, pentru 


că nu li se cere decât un lucru: să facă, toţi, cât mai mulţi prozeliţi, adică martori ai 
lui Iehova. Li se spune că sunt cu atât mai aproape de împărăție, cu cât au la activ 
un număr mai mare de convertiți. Parcă anume pentru ei ar fi spus Mântuitorul: 
"Vai vouă... că cutreieraţi marea şi uscatul ca să faceţi un prozelit, şi dacă îl 
dobândiţi îl faceţi fiu al gheenei îndoit ca voi" (Matei 22,15). 


Ei bine, mulţi dintre aceştia interpretează aceste texte, asupra cărora am dorit să ne 
oprim, altfel decât trebuie. De pildă, unii, pe baza textului: "Nu vă îngrijiţi ce veţi 
mânca şi ce veţi bea", se declară împotriva angajării creştinilor în viaţa de toate 
zilele a societăţii în care trăiesc, invocând şi motivul că "nu se poate sluji la doi 
domni". 


Să vedem aşadar care este adevărata interpretare a acestor texte. Fsre adevărat că 
Mântuitorul spune: "Nu duceţi grijă, spunând: ce vom mânca, ori ce vom bea, 
ori cu ce ne vom îmbrăca" (Matei 6, 3), dar prin aceasta nu trebuie să se 
înțeleagă că nu trebuie Să muncim, ca să ne câştigăm pâinea de toate zilele. 
Accentul trebuie să cadă aici pe "nu duceţi grija" sau ca în alte ediţii, "nu vă 
îngrijoraţi!". "Nu vă îngrijoraţi”, adică nu vă pierdeţi speranţa, nu vă faceţi atât 
de multe griji, faceţi-vă datoria şi, la datoria voastră, va adăuga Dumnezeu ceea 
ce are EI de adăugat, că doar "sunteţi impreună-lucrători cu Dumnezeu" (| Cor. 
3,9). 


Faceţi voi tot ceea ce trebuie de partea voastră, şi atunci nu vă îngrijoraţi, căci 
Dumnezeu, în mod sigur, va face partea Lui. $i Mântuitorul completează limpede 
ceea ce exegeţii improvizați nu văd: "căci Tatăl vostru cel ceresc ştie că aveţi 
trebuinţă de toate acestea" (Matei 6; 32). Aşadar, nu trăiţi în panică, în alertă, în 
deznădejde. Pe conlucrarea cu Dumnezeu trebuie să cadă accentul, nu pe faptul că 
ar fi aici un îndemn la încrucişarea braţelor şi la aşteptarea manei din cer. 


Munca e unul din principiile fundamentale ale învăţăturii Mântuitorului. Cum 
s-ar contrazice EI acum? În înţelepciunea poporului nostru există o vorbă: adună 
bani albi pentru zile negre. Dar aceştia se adună prin muncă. Şi apoi chiar 
Mântuitorul, n-a spus EI: "Vrednic este lucrătorul de plata sa"!? (Luca 10, 7). O 
repetă şi Sfântul Pavel (1 Tim. 5, 18) şi era lege încă din Vechiul Testament (Num. 
18, 31). Sfântul Pavel spune că şi-a câştigat pâinea prin muncă, spre a nu fi 
povara nimănui (lisus 'Tes. 3, 8). Şi Psalmistul scria: "Ieşi-va omul la munca sa şi 
la lucrarea sa până seara" (Ps. 104, 23). Şi din nou Sfântul Pavel arată că 
plugarul trebuie să muncească înainte de a strânge roadele (lisus Tim. 2, 6). Şi 
mai departe, ca de obicei, după ce expune un fapt particular, trece la generalizare şi 
proclamă principiul: "Cine nu vrea să lucreze, să nu mănânce" (lisus Tes. 3, 10). 


lov se referă şi la "muncitorii de ziuă" (ov 7, 1), la săracii care prin muncă îşi 
agoniseau cele pentru trai. Şi Dumnezeu a lucrat şase zile, iar în a şaptea s-a 
odihnit (Facere 2, 3). Oare n-a spus Mântuitorul când şi-a însuşit şi El porunca 
muncii: "Tatăl meu până acum lucrează şi Eu lucrez"? (loan $, 17). Şi nu tot Ela 
spus pilda talanţilor, în care se arată că fiecăruia i se dă un talant, sau doi sau cinci, 
cu porunca de a-i înmulți? Şi cum se pot înmulți? Prin muncă. 


În "învăţătura celor 12 apostoli”, care e din epoca primară a creştinismului, se 
spune: "Dacă cel ce vine la voi este un drumeţ, ajutaţi-l cât puteţi, dar să nu 
rămână la voi decât două sau trei zile, dacă e nevoie. Dacă vrea să se stabilească 
la voi ca meseriaş, să lucreze şi să rămână, dar dacă nu are o meserie, socotiţi- vă 
după priceperea voastră, ca să nu trăiască cu voi împreună un creştin trândav'. 


Şi atunci cum împăcăm una cu alta? Cum împăcăm porunca de a nu strânge 
averi cu aceea de a munci şi a înmulți talanţii? Intrăm noi în categoria florilor şi a 
păsărilor? Parcă n-am intra. Dar totuşi lisus a dat acest exemplu oamenilor. 


Modul cum trebuie să înţelegem această comparaţie reiese din modul cum a înţeles 
Mântuitorul cuvintele Sale, atunci când le-a rostit. £ în afară de orice îndoială că 
Mântuitorul n-a înţeles prin comparaţia cu florile şi păsările, că omul trebuie să 
nu lucreze. 

Ca să pricepem bine lucrul acesta, trebuie să mergem la rădăcina învăţăturii Sale, 


cerealele, iarba; altele s-o găsească uşor, nici având nevoi prea mari, precum 
păsările, deşi şi ele trebuie s-o caute; altele s-o vâneze, altele, ca animalele 
domestice, s-o primească de la om, dar tot ca răsplată a muncii sau a unui folos pe 
care îl aduc, iar omul trebuie să şi-o agonisească singur "Cu osteneala să te 
hrăneşti din pământ în toate zilele vieţii tale", a zis Domnul (Fac. 3, 17), 
poruncind strămoşilor Adam şi Eva "să lucreze pământul" (Fac. 3, 23). Rânduiala 
sub care a fost pus omul, e aceea de a-şi câştiga viaţa prin munca braţelor 
sale. 


Când Mântuitorul a dat exemplul cu crinii câmpului şi păsările cerului, a vrut să 
spună că acestora Dumnezeu le-a pus o anumită rânduială şi, iată că trăind după 
rânduiala prescrisă lor de Dumnezeu, nu mor de foame. Nu s-a văzut pasăre sau 
animal sălbatic care să moară de foame în vremuri normale. Omului i s-a prescris 
rânduiala de a trăi din muncă. Deci nici el nu poate muri, dacă-şi respectă rânduiala 
care i-a fost prescrisă de Dumnezeu. Dumnezeu a rânduit să existe hrană, iar 


omului i-a rânduit s-o caute, s-o pregătească, s-o scoată din pământ. Florilor, 
plantelor şi copacilor care nu se pot mişca, le dă Dumnezeu hrană din pământ, din 
ploaie, din soare şi din vânt. Animalelor şi păsărilor care se pot mişca, dar n-au 
mâini ca să lucreze, nici unelte, le dă Dumnezeu hrana de-a gata, dar cu condiția 
s-o caute, deci să se ostenească, iar oamenilor care se şi mişcă, au şi mâini, le-o 
dă Dumnezeu ca rod al muncii lor. 


Aşa trebuie înţeleasă această învăţătură. Când Mântuitorul se află în pustie, Satana 
care îl ispitea i-a propus: "De eşti Fiul lui Dumnezeu, zi ca pietrele acestea să se 
facă pâini" (Matei 4, 3). Vei fi ascultat. Mântuitorul i-a răspuns: Nu numai cu 
pâine va trăi omul, ci cu tot cuvântul care va ieşi din gura lui Dumnezeu". Şi 
acest text e interpretat de unii greşit, în sensul, mai întâi că se poate obţine pâine şi 
prin alte mijloace, prin minune, nu neapărat prin muncă şi, în al doilea rând, că 
chiar lisus a spus că "nu numai cu pâine va trăi omul" şi că mai important e 
"cuvântul care iese din gura lui Dumnezeu ". 


Două observaţii se impun în legătură cu aceasta: mai întâi că propunerea obţinerii 
pâinii prin minune venea de la diavol, aşa că lucrul vorbeşte prin el însuşi; în al 
doilea rând, se omite din vorbirea Mântuitorului un amănunt. El nu spune că omul 
poate trăi fără pâine, cum interpretează unii exegeţi de ocazie, ca să schimbe 
accentul pe "cuvântul lui Dumnezeu", pe care pretind că îl propovăduiesc numai ei. 
Mântuitorul spune: "nu numai cu pâine", ceea ce înseamnă că "şi cu pâine” 
Cu cuvântul lui Dumnezeu, dar şi cu pâine! Cu pâinea care trebuie muncită! 


Se zice că într-o mănăstire a venit din altă parte un monah foarte evlavios, în 
căutarea de atmosferă mai monahală decât în mănăstirea din care a plecat. I-a 
Spus stareţului că el doreşte să trăiască după Scripturi, numai cu cuvântul lui 
Dumnezeu; aşa că i se îngăduie liniştea cuvenită lecturii şi rugăciunii. 


În mănăstiri este o regulă: oricine vine este primit şi omenit ca oaspete trei zile. 
După trei zile trebuie să ia parte la muncă împreună cu obştea monahilor, care 
trăiesc după principiul din vechime Stabilit, "ora et labora” ” roagă-te şi 
munceşte”. 


Starețul l-a primit pe călugărul nostru, dar după trei zile călugărul s-a trezit cu 
economul mănăstirii care i-a spus cu binişorul: "După tradiţia noastră, fii 
Cuvioşia ta bun şi du-te la câmp cu fraţii şi cu călugării noştri. Acum ai împlinit 


trei zile de când ai venit, aşa că dacă vrei să mai rămâi, asta-i rânduiala din 
vechime”. 


Călugărul i-a spus cu blândeţe şi evlavie: - "Părinte econoame, am plecat din 
mănăstirea cealaltă pentru că eu vreau Să trăiesc numai cu cuvântul lui 
Dumnezeu, cu lecturi sfinte şi în rugăciune, şi acolo nu puteam. Nu mă 
tulburaţi. Părintele stareţ mi-a îngăduit să ţin regula mea". 


Economul se sfătuise înainte cu Starețul, aşa că, îngăduitor, n-a insistat. "Bine, 
părinte, Stai, citeşte şi roagă-te”. A venit vremea mesei. S-au dus toţi călugării la 
masă, au mâncat, dar pe el l-au lăsat în chilie să citească şi să se roage. 


Aşa s-a petrecut şi la masa de seară, până ce l-a răzbit foamea şi, supărat, s-a 
dus la stareț spunându-i: 

- "Părinte, Stareţ, mi se pare că Prea Cuvioşiile Voastre mâncaţi de două ori pe 
zi”, 

- "Da, mâncăm”. 

- "Dar pe mine de ce nu mă cheamă trapezarul la masă? Sunt flămând de două 
zile”. 

- "Eu i-am Spus Să nu te cheme. Nu mi-ai spus Prea Cuvioşia ta că eşti unul 
dintre aceia care trăiesc numai cu cuvântul lui Dumnezeu? 

Eu am înţeles: nu eşti un păcătos ca noi, care trebuie să şi muncim, ca Să 
mâncăm. Că noi avem nevoie şi de mâncare. Noi am fost la câmp, am muncit, 
după aceea ne-am dus şi am mâncat din rodul muncii mâinilor noastre. 

Pe Prea Cuvioşia Ta. dacă trăieşti numai cu cuvântul lui Dumnezeu, te-am lăsat 
să te hrăneşti cu el!” 

Îşi va fi cerut iertare tânărul monah şi va fi mers cu ceilalți la muncă! Şi apoi şi 
la masă. 


Textul biblic asupra căruia ne-am oprit este un îndemn la echilibru. Echilibru 
paie ae paie ei Niciodată una fără cealaltă. Spuneam că acest text 


face parte din Predica de pe munte, cea mai importantă dintre predicile 
Mântuitorului. 


E de remarcat că, precum în alte împrejurări, Mântuitorul face şi aici o 
demonstraţie logică. Propune mai întâi o premiză: E mai importantă viaţa omului 
decât hrana şi trupul lui e mai important decât haina. Voi vă preocupaţi şi vă 
îngrijoraţi mai mult de hrană şi de haine. Cum puteţi gândi astfel? Cum vă puteţi 
teme că Dumnezeu care a creat viaţa şi trupurile voastre care, la urma urmei, 
sunt mai greu de făcut, nu va avea grijă să vă ajute să le şi întreţineţi? 


Foarte interesant acest procedeu logic care apelează la ce este mai important ca 
valoare şi mai greu de realizat, spre a trage concluzia că de cele mai puţin 
importante se va putea ocupa Dumnezeu cu atât mai mult şi cu mai mare uşurinţă. 


Revenind la premiza: E mai importantă viaţa decât hrană şi trupul decât haina, iată 
o parabolă care ilustrează acest adevăr, în mod convingător. Şi mai ilustrează şi 
faptul că ne-a fost dat să trăim din muncă, nu din experiențe care ne 
desfigurează fiinţa şi ne taie aripile zborului către înălțimi şi către mântuire. E 
drept şi e bine să sacrificăm din noi înşine pentru alţii, dar nu pentru a ne face viaţa 
comodă pe pământ, plătind cu viitorul nostru. 


Parabola e şi o lecţie împotriva lăcomiei care trage la pământ fiinţa menită să 
Ciocârlia e o pasăre mică, vioaie care zboară în înălțimi şi 

cântă frumos. Odată unei ciocârlii i s-a făcut foame şi foamea, cum se zice, nu 

aşteaptă. Dă de-a dreptul. Şi dă orice pentru mâncare. Face bine însă numai când 

şi-o plăteşte cu muncă sau cu moneda câştigată cinstit. Esau şi-a vândut dreptul de 

întâi născut pe un blid de linte. N-a fost din partea lui un târg cinstit şi onorabil. 

Ciocârlia flămândă ar fi putut găsi hrana pe câmp dacă ar fi căutat. Dar văzu un 

pescar care avea într-un coş o mulţime de viermişori. I s-a părut mai comod Să 

ceară, decât să caute acolo unde ar fi găsit fără îndoială. 

"Dă-mi şi mie doi”, ceru ea. 

"Îţi dau, dar dă-mi şi tu o pană din aripile tale”. 

Zâmbind, ciocârlia îi dădu. I se păru un târg uşor, o hrană obţinută fără efort. 

Mâncă viermişorii şi zbură veselă, sfredelind înălțimile. 


Ciocârlia noastră nu-i dădu atenţie, pentru că tocmai atunci zări jos, din nou, 
pescarul cu coşul cu viermişori. Se lăsă săgeată în jos, îşi smulse două pene şi 
capătă patru viermişori, pe care îi mâncă fericită. Şi tot aşa schimbul se făcu mai 
multe zile la rând. 

Veni iarna, cu frigul. Ciocârlia încercă să zboare spre sud, în ţări mai calde, dar 
nu mai putu. 


A fost victima propriei lăcomi, condamnată să-şi trăiască 
ultimile zile pe pământ, în condiţii mizerabile. 


Aşa pățesc şi oamenii care îşi ruinează viaţa, vânzându-şi aripile pentru 
câştiguri de moment. Toi ce e câştigat astfel, e o pierdere pentru mai târziu. Numai 
ceea ce e câştigat prin muncă ne apără integritatea, cinstea şi viitorul. 


Celălalt text: "Nu puteți sluji la doi domni, şi lui Dumnezeu şi lui mamona", € de 
asemenea o premiză logică din ordinea evidenţei. Dar trebuie să limpezim mai întâi 
ce trebuie să înţelegem prin mamona? Fiindcă şi în această privinţă unii vin cu o 
interpretare greşită. Ei vor să înţeleagă prin mamona, lumea, sau, mai exact, lumea 
aceasta, spre deosebire de cealaltă. Ei ar vrea să găsească în acest text îndreptăţirea 
de a nu recunoaşte obligaţiile creştinilor faţă de lumea aceasta. Dar să ne aducem 
aminte cum a reacționat Mântuitorul când a fost întrebat dacă trebuie să se 
plătească impozitele, mai ales că erau plătite unei puteri străine, ocupanților romani 
(v. şi Rom. 13, 6). A spus: "Daţi Cezarului ce este al Cezarului, şi lui Dumnezeu 
ce este al lui Dumnezeu" (Matei 22, 21; Marcu 12, 17; Luca 20, 25). Ba chiar a 
plătit El însuşi impozitul, pescuind un ban în pântecele unui peşte. în privinţa 
aceasta lucrurile sunt clare. 


Dar ce înseamnă cuvântul mamona? este un cuvânt aramaic care 
înseamnă "BOGĂȚIE", dar și „ Deci când Mântuitorul se 


Mântuitorul vorbise înainte de aceasta despre bogaţii care nu pot intra în împărăția 
lui Dumnezeu. Spusese că e mai uşor să treacă o cămilă prin urechile acului, 
decât să intre bogatul în Împărăţia lui Dumnezeu. Şi tot Mântuitorul spusese, cu 
câteva versete înainte de acestea cu mamona: "Acolo unde este comoara voastră, 
acolo este şi inima voastră". Deci, dacă interesul vostru cade pe adunarea de 
bunuri, mai mult decât aveţi nevoie, pe interesele personale, fără să vedeţi şi 
interesele aproapelui, ale vecinului, ale societăţii din jurul vostru, inima voastră 


va fi acolo, şi inima voastră nu va mai fi deschisă către Dumnezeu. Textul este, 
prin urmare, 


E de la sine înţeles că în inima egoistului nu mai este loc pentru nimeni. Este loc 
numai pentru mamona, căci egoismul îl îndepărtează de slujirea lui Dumnezeu şi a 
aproapelui. Goleşte locul pentru mamona. 


> În textele indiene egoismul e numit "ignoranta" (Mahabharata). 

» Nicolae lorga spune că egoismul înseamnă "a face din fiinţa ta tendinţa 
sufletului tău” şi "a-ţi da silinţa desperată de a fura o rază ca să lumineze 
şi pe alții” (Cugetări). 


> INI ENNNRINEII ccscric as:fel pe egoist: "cel ce nu se 


constrânge pentru nimeni, nu plânge pe nimeni, nu cunoaşte decât 
nenorocirile sale, nu plânge deloc moartea altora, nu se teme decât de a 
lui, pe care ar răscumpăra-o bucuros cu preţul stingerii genului uman " 
(Les Caracteres) 


Indemnul Mântuitorului însă e sintetizat la urmă în cel de-al treilea text, cu privire 
la care ne-am pus întrebarea cum ar trebui tâlcuit. Acum îl putem înţelege uşor. 
"Căutaţi mai întâi împărăţia lui Dumnezeu şi toate celelalte se vor adăuga vouă". 


Se vor adăuga, dar nu de la sine. Căutarea împărăției e prin lucrare, intr- 
ajutorare, milostenie, iubirea aproapelui, aşa încât căutând împărăţia aşa cum 
se cuvine, ne ajutăm nouă înşine, şi ni se adăugă reuşita şi succesul. Împărăţia 
se află acolo unde i-a lăsat loc liber egoismul. Interesul pentru tine să fie în 
acelaşi timp şi interes pentru alții. Toţi suntem fiii lui Dumnezeu şi faţă de fiecare 
din noi providenţa divină îşi îndreaptă atenţia în mod egal. Noi nu avem dreptul să 
monopolizăm pentru noi înşine nici interesul nostru, nici interesul lui Dumnezeu. 


Sfântul Clement Romanul învaţă: “Ziua şi noaptea să vă luptaţi pentru binele 
tuturor fraţilor... să nu vă căiţi pentru nici o binefacere. Fiţi gata pentru tot 
lucrul bun" (Epistola 1 Cor. 2). Şi PIRIIIBIIIII spunea: "Aveţi împrejurul 
vostru oameni cărora puteţi să le faceţi bine. Nu încetaţi a-l face" (Epistola, 2). 


A ne preocupa şi "de celelalte”, nu e interzis. Mântuitorul stabileşte doar 
priorităţile. El zice: "mai întâi" împărăţia lui Dumnezeu, dar după aceea şi 
"celelalte", pentru care ne promite şi concursul Său. lată cum, citite cu atenţie, 
chiar cuvintele aparent grele din Sfânta Scriptură îşi luminează înțelesurile. Auzind 
acestea, "să fim nu numai auzitori, ci şi împlinitori ai cuvântului" (lacov 1, 22). 


Duminica a V-a după Rusalii - La Gadara: eşec sau biruinţă? 


Ținutul sau ţara Gadarenilor sau Gherghesenilor era dincolo de Marea Galileii. 
lisus trecu marea împreună cu ucenicii şi fusese o trecere cu peripeții. A fost 
nevoie de intervenţia Lui ca să potolească o furtună care ameninţa să răstoarne 
corabia. N-au apucat să pună bine picioarele pe pământ, că iată ce s-a întâmplat: 
„Și a venit de cealaltă parte a mării în ţinutul Gadarenilor. lar după ce a ieşit 
din corabie, L-a întâmpinat îndată, din morminte, un om cu duh necurat, care îşi 
avea locuinţa în morminte, şi nimeni nu putea să-l lege nici măcar cu lanţuri. 
Pentru că de multe ori fiind legat în obezi şi în lanţuri, el rupee lanţurile şi 
obezile, le sfărâma şi nimeni nu putea să-l potolească; şi neîncetat noaptea şi 
ziua era prin morminte şi prin munţi, Strigând şi tăindu-se cu pietre. lar 
văzându-l de departe pe lisus, a alergat şi s-a închinat Lui. Și strigând cu glas 
puternic a zis: Ce este între mine şi Tine, lisuse, Fiule al lui Dumnezeu Celui 
Prea înalt? Te jur pe Dumnezeu Să nu mă chinuieşti. Căci îi zicea: leşi duh 
necurat din omul acesta. Și l-a întrebat: Care îţi este numele? Şi I-a răspuns: 
Legiune este numele meu, căci suntem mulţi. Şi îl rugau mult să nu-i trimită 
afară din acel ţinut. Iar acolo, lângă munte, era o turmă mare de porci, care 
păştea. Şi L-au rugat, zicând: Trimite-ne pe noi în porci, ca să intrăm în ei. Şi El 
le-a dat voie. Atunci, ieşind, duhurile necurate au intrat în porci şi turma S-a 
aruncat de pe ţărmul înalt, în mare. Și erau ca la două mii şi s-au înecat în 
mare. lar cei care-i păşteau au fugit şi au vestit în cetate şi prin Sate. Şi au venit 
oamenii Să vadă ce s-a întâmplat. Și s-au dus la lisus şi au văzut pe cel 
demonizat şezând jos, îmbrăcat şi întreg la minte, el care avusese legiune de 
demoni, şi s-au înfricoşat. lar cei ce au văzut le-au povestit cum a fost cu 
demonizatul şi despre porci. Şi ei au început să-L roage să se ducă din hotarele 
lor. lar intrând EI în corabie, cel ce fusese demonizat îl ruga ca să-l ia cu EI. 
Iisus însă nu l-a lăsat, ci i-a zis: Mergi în casa ta, la ai tăi, şi spune-le câte ţi-a 
făcut ţie Domnul şi cum te-a miluit. lar el s-a dus şi a început Să vestească în 
Decapole câte i-a făcut lisus lui; şi toţi se minunau “ (Marcu 5, 1-20). 


Am putea înţelege că acesta a fost singurul motiv pentru care lisus a venit în ţara 
Gadarenilor, căci, după spusa evangheliştilor, s-a întors de îndată în Capernaum 
(Matei 9, 1; Marcu 5,21; Luca 8, 37). Trei din cei patru evanghelişti relatează 
întâmplarea. 


Noi vom urma mai ales textul lui Marcu, deoarece acesta s-a citit astăzi. Ne vom 
opri asupra câtorva amănunte care cer în chip deosebit o tâlcuire. 


Vedem din text că, mai întâi, demonizatul văzându-L pe lisus de departe, „a alergat 
şi s-a închinat Lui“. Din cele ce urmează în desfăşurarea întâmplării, această „, 
închinare “ pare fără sens, pentm că îndată după aceea „a strigat cu glas mare: Ce 
ai cu mine, lisuse, Fiul lui Dumnezeu Celui Prea înalt? Te jur pe Dumnezeu să nu 
mă chinuieşti“. Nu. Nu era chiar fără sens. Omul era, în înţelesul de azi şi din- 
totdeauna, nebun. Locuia prin morminte şi nu-şi controla actele, aşa încât de multe 
ori era legat de consăteni „cu obezi şi cu lanţuri“. 


Va trebui să le luăm pe rând pe toate. Ce erau lanţurile ştim. Erau ca şi azi. Ce erau 
obezile, ştim din istorie. Se practicau ca pedeapsă în vechime. Se legau picioarele 
între două lemne grele cu câte două semicercuri tăiate la mijloc, care prindeau între 
ele gleznele picioarelor, aşa încât cel legat nu mai putea face nici o mişcare. Dacă 
stătea liniştit, legătura nu era dureroasă, dar nemişcarea era desigur resimțită totuşi, 
şi fizic şi moral. Dacă se mişca, devenea dureroasă pe loc. Astfel de pedepse erau 
temporare şi nu erau mijloace de exe- cutare a unei condamnări la moarte. Puteau 
fi premergătoare unei execuţii, pentru ca cel condamnat să nu fugă. 


Iată, din Evanghelie aflăm că şi nebunii erau imobilizați tot prin acest mijloc. 
Acesta din Gadara era acum liber. Probabil fugise pentru că ni se spune că „rupea 
lanţurile şi sfărâma obezile şi nimeni nu putea să-l domolească”. 


Să observăm mai întâi că evangheliştii îl cunoşteau sau dacă nu, s-au informat 
după aceea asupra trecutului lui. Descriind ceea ce a urmat, au dorit să dea 
întâmplării o anumită consistenţă şi aşa au intrat în biografia „eroului, atât cât au 
crezut necesar. Arătarea stării lui era necesară, pentru a putea fi pusă în constrast 
cu vindecarea. 


Dar să mai observăm că bolnavul nu era un nebun oarecare, suferind doar de o 
boală a minţii. Avea o putere extraordinară. Inimaginabilă. În mod normal nici 
lanţurile, nici obezile nu se pot rupe. E cu totul exclus. Puterea bolnavului se 
explica altfel. Nu le rupea el ci, fiind posedat, le rupea duhul rău din el. Deci nu era 
un nebun pur şi simplu, cum s-ar putea crede. De altfel lisus a ştiut de îndată că aşa 
era. Când l-a văzut venind şi închinându-l-se, L-a văzut pe cel ascuns în el care 
venea să-L înşele. O închinare şi gata. Putea obține sfârşitul întâlnirii. O închinare 
falsă desigur. Dar şi această închinare era un semn că „nebunia“ omului nu era 
„nebunia" lui, a minţii lui. Era prea cuminte, dacă omul era cu adevărat nebun! 

S-a dovedit de îndată că aşa fusese. 


Când lisus, sesizând stratagema, i-a zis: „leşi duh necurat din omul acesta” 
(versetul 8), de îndată I-a părăsit evlavia cu care se închinase! A țipat: „Ce ai cu 


mine... 7%* Acum în conversaţie cu lisus a intrat în mod deschis duhul rău din omul 
din faţa lui lisus. 


Vom rămâne o clipă asupra supărărui duhului rău: Ce ai cu mine? Duhului i se 
părea că are un domeniu al său în care nimeni nu se putea amesteca. Avea şi el 
lhbertatea lui de acţiune, aşa cum o avuseseră toţi îngerii care, urmând pe lucifer, 
căzuseră din starea de îngeri luminaţi. Rămăsese cu libertatea. Dar libertate avea şi 
omul. Şi demonul i-o anulase, îl poseda. Adică îl stăpânea, îi interzicea libertatea 
personală. Omul nu se putea manifesta pe el însuşi. Demonul putea, şi acum îşi 
reclama drepturile în numele libertăţii. Dar lisus n-a fost de acord cu el. „Avea cu 
el” (ce ai cu mine?), faptul că exercitându-şi libertatea lui, demonul i-o anula pe 

a omului. lisus se amesteca în libertatea demonului, pentru a restabili capacitatea 
omului posedat de a-şi folosi propriile lui însuşiri, propria sa libertate. 


Evanghelistul Matei şi-a mai amintit însă un amănunt din convorbirea lui lisus cu 
duhul cel rău. Acela, când L-a întrebat „ce are cu el “, a mai spus: „Ai venit aici 
înainte de vreme şi ne munceşti?” 


Ce înseamnă acest: „înainte de vreme”? Nu e întâmplător. Ne aflăm prin aceste 
trei cuvinte în plină doctrină teologică despre Judecata de Apoi. Atunci vor fi 
judecaţi, în final, şi demonii. De aceea protesta acesta: de ce făcea judecata „inainte 
de vreme"? EI ştia că judecata va veni, dar cerea să se respecte rânduiala! Aşa sunt 
toți cei care fac neorânduiala altora. Pentru ei cer rânduiala! E şi aceasta ceva: 
recunosc ca principiu rânduiala. Sunt uituci numai când e vorba s-o aplice şi ei 
altora. Dar de data aceasta protestul demonului nu era îndreptățit. Era un fals 
pretext. lisus nu-l judeca acum definitiv pe demon. Poate şi pentru a-l dezminţi în 
această pretenţie, îi va permite mai apoi să intre în porci. 


Demonul era atât de pus pe ceartă, pentru a-şi apăra felul său de a-şi înţelege 
drepturile, încât merse până la a apela la principiul fundamental al hbertăţii pe care 
Dumnezeu a dat-o tuturor creaturilor sale, spirituale şi materiale, îngerilor şi 
oamenilor. Aceasta înseamnă acel: „Te jur pe Dumnezeu să nu mă munceşti”, 
adică să nu mă nedreptăţeşti. Apela la Dumnezeu deci. 


Parcă s-ar potrivi aceasta cu situaţii cunoscute şi de noi. Câţi nu vin cu Biblia în 
mână şi cu Dumnezeu pe buze, să ne întoarcă de la credinţa cea dreaptă şi să ne 
atragă spre secte. La aparenţă argumentele lor sunt duhovniceşti, biblice, că doar 
apelează la texte din Scriptură şi-şi iau şi ei martor pe Dumnezeu! lată însă o 
situație similară, pe care lisus n-a luat-o în seamă, ci a condamnat-o. Diavolul lua 
numele Domnului în deşert, cum spune atât de bine Scriptura. Tot aşa fac şi cei 


care, cu Scriptura răstălmăcită şi invocând numele, lui Dumnezeu, vor să ne 
dezbine. 

Pe drept cuvânt spuse Sfântul Iacov că „şi demonii cred şi se cutremură” (lacov.2, 
19), dar e în zadar. Ca să nu greşim, fiindcă Scriptura nu e o carte s-o tâlcuiască 
oricine, ci trebuie învățătură mare pentru aceasta, trebuie să urmăm interpretarea 
Bisericii, a Sfintelor Sinoade, a Sfinţilor Părinţi, acea interpretare care are o 
vechime de două milenii şi o experimentare tot atât de veche în viaţa Bisericii. 


Scriptura e la libera citire a tuturor. Acest lucru e nu numai drept, ci şi reco- 
mandabil. Dar nu la libera interpretare a tuturor, ci, numai a Bisericii şi a celor 
mandataţi de ea. Ca lectură din care să învăţăm să facem binele şi să ne 
mântuim, e permisă tuturor. Ca citire pentru a-i căuta alte înţelesuri decât cele 
stabilite după îndelungată cercetare de către Biserică, e o ispită periculoasă, aşa 
cum se dovedeşte cu toţi cei care merg pe această cale şi s-au despărțit de 
Biserică în sute de secte, mergând după capul lor. 


Textul şi întâmplarea aceasta sunt însă mult mai bogate decât ni s-a părut la prima 
vedere. Ce mai observăm? Că duhul rău ascuns în omul din faţa lui lisus îl cu- 
noştea şi îl mărturisea pe lisus, îi zicea: „Fiul lui Dumnezeu Celui Prea înalt“. Nici 
apostolii nu spuneau acest lucru decât din când în când, strânşi de minuni care îl 
obligau la concluzia că lisus nu e un simplu om ca toţi ceilalți. Mai pe urmă uitau 
din nou, şi îl coborau la treapta de învăţător, prooroc. Numai după înviere vor fi 
siguri şi vor rămâne cu ştiinţa şi credinţa definitivă în dumnezeirea Lui. lată însă că 
demonul acesta L-a mărturisit dintr-o dată. 


A fost de ajuns ca demonul să fie lăsat în pace? Nu. Şi tot demon a rămas. Nu s-a 
pocăit, ca să fie iertat. Aşadar simpla recunoaştere a lui lisus ca Dumnezeu, nu e 
suficientă pentru mântuire. Încă o dată ne vom aduce aminte de cei care vin cu 
„Domnul lisus“ pe buze, ca să ne dezbine. Nu „Domnul lisus” contează în faţa lui 
Dumnezeu, ci dezbinarea, intenţia lor de a rupe din trupul Bisericii pe unii pentru 
a-i face adepţii lor. lisus e doar pretextul. În spate e mândria. Şi domnul mândriei 
nu €e lisus! Demonul din Gadara îl recunoștea, tot aşa cum apelase şi la Dumnezeu 
ca să-şi apere libertatea de a face rău, dar aceasta nu i-a slujit la nimic. 


Parcă îl auzim pe lisus: „Nu tot cel ce-Mi zice Doamne-Doamne va intra în 
împărăția lui Dumnezeu" (Matei 7, 21; Luca 6, 47). Numai cei care fac acest lucru, 
rămânând la vorbe, nu-L aud! 


Când s-a văzut descoperit, demonul a intrat în conversaţie folosindu-și propria lui 
identitate. lisus I-a întrebat: „Cum ţi-e numele“? Au şi îngerii nume! ŞI cei buni şi 
cei răi. Ştim aceasta din mai multe înprejurări: Lucifer, Mihail, Gavriil şi altele. Nu 
sunt existențe anonime, impersonale, iresponsabile. Acesta din omul din Gadara 
avea însă un nume colectiv, pentru că erau mai mulţi adunaţi, să pună umăr la umăr 
ca să-l ţină pe bietul om sub posesiune. De aceea erau şi atât de puternici! Vorbeau 
într-o voce. Au şi răspuns într-o voce: „Legheon mi-e numele, pentru că suntem 
mai mulţi“. Au recunoscut. Încurcând singularul cu pluralul n-au zis: Legheon ne e 
numele, ci mi-e numele. Erau organizaţi domniile lor! Şi-au dat numele formaţiei, 
cum erau în armata romană cohortele, legiunile etc. 


Mai departe conversaţia devine tot mai interesantă, deşi pentru noi va mai pune 
încă nişte probleme. Demonii L-au rugat pe lisus „să nu-i izgonească afară din ţara 
aceea“ (Marcu 5, 10), de data aceasta folosind pluralul. Vor fi avut şi ei răspundere 
acolo, şi trebuiau să dea socoteală mai marelui lor. De izgonit din om, ştiau că vor 
fi izgoniți. Nu ştiau unde. Nu au atotştiinţă. Pe aceasta o are numai Dumnezeu. Nu 
au nici atotputere. Şi pe aceasta o are tot numai Dumnezeu. Au văzut o turmă de 
porci pe alături şi au cerut să li se îngăduie să intre în porci. Mai departe ştim ce s-a 
întâmplat. 


Dar noi trebuie să ne mai punem o întrebare: de ce le-a îngăduit lisus să intre în 
turma de porci? A păgubit nişte oameni. A pus în situație grea pe păzitori porcilor. 
Și a aprobat înecarea bietelor animale! Am putea bănui mai multe raţiuni pentru 
această permisiune. 


Iată una din ele: în Evanghelia după Luca se spune că demonii „au cerut să nu le 
poruncească să se ducă în adânc “ (Luca 8, 31). Vor fi cerut şi asta. Un evanghelist 
şi-a amintit una, altul alta. Nu e o contrazicere. E o completare. „Adâncul“ era 
marea Galileei, de alături, căci întâmplarea se petrecea pe malul mării. Şi totuşi, 
când le-a permis să intre în porci, s-au aruncat în adânc! Minţiseră. Nu degeaba 
diavolul e numit „tatăl minciunii". Tocmai aceasta a vrut să arate Mântuitorul, 
permițându-le să intre în porci. Că sunt mincinoşi. 


Iată şi altă explicaţie posibilă. Știind că de îndată ce vor fi scoşi din om, prin gura 
căruia mai conversau încă, îşi vor căuta o altă victimă omenească, lisus a fost de 
acord cu cererea lor. Şi apoi, cei din Gadara (Gherghesa), vor fi avut ei de dat 
socoteală pentru ceva în legătură cu creşterea porcilor! Legea interzicea carnea de 
porc în vecini, la iudei. Poate că ei o comercializau acolo, împotriva Legii! 


Că demonii caută să intre în alt om după ce au fost scoşi din unul, vedem dintr-o 
întâmplare din vechime din viaţa nevoitorilor spre desăvârşire care, nu o dată, 
aveau de-a face cu ei. 


Venise în pustia Sketică, la Părinţii cunoscuţi ca făcători de minuni, un tânăr 
demonizat. Toţi s-au dat deoparte, din smerenie, ca să nu arate ce puteri le-a dat 

Dumnezeu. Unul din ei, înduioşat de suferinţele tânărului, a făcut semnul crucii 
peste el şi poruncind diavolului să iasă a ieşit. Dar diavolul i-a zis: „Dacă m-ai 
scos din locuinţa mea, voi intra în tine”. „, Vino”, i-a spus bătrânul. Şi demonul 
a intrat în el şi l-a chinuit doisprezece ani. Bătrânul a îndurat cu tărie şi S-a 
luptat cu el prin rugăciune neîntreruptă şi post aspru. Biruit în cele din urmă de 
bătrân, diavolul l-a eliberat. „De ce pleci? l-a întrebat bătrânul. Nimeni nu te 
alungă." „Postul tău m-a distrus", i-a răspuns cel rău şi a dispărut. 
(Everghetinos). 


Dar să ne întoarcem la Gadara. Din întâmplarea de mai sus va şti fiecare să aleagă 
ceea ce trebuie. Măcar o idee despre rostul postului în viaţa creştină, deşi despre 
aceasta ar trebui să vorbim cândva mai mult. 


Demonii din Gadara, ştiind că în cineva din cei din faţă nu puteau intra, dar gândin 
du-se să negocieze totuşi o compensație, au cerut voie să intre în porci pentru a 
face rău oamenilor, măcar indirect, lovindu-i în bunurile lor. Şi această explicaţie e 
posibilă. Iar lisus i-a învoit pentru motivul arătat mai înainte. 


Dar şi din alt motiv. Pentru ca ucenicii Şi cei care mai erau acolo să se convingă 

că era vorba de demoni, şi că omul nu era pur şi simplu un alienat mintal. Văzând 
ce au făcut porcii, toți 2000, cum spune Marcu (5, 13), era convingător că era 
vorba de o demonizare, de o des-demonizare a omului şi de o în-demonizare a 
porcilor. Altfel n-avea cum să se explice aruncarea tuturor porcilor în adânc, aşa 
din senin. Mai era şi o probă că toţi demonii au ieşit din om, şi că fuseseră cel puţin 
2000, după numărul porcilor. Cărase mulţi, bietul om! 


Păzitorii porcilor n-au pățit nimic. Chemând la faţa locului pe proprietari, văzând 
aceştia însănătoşit pe demonizat şi înțelegând că fusese o minune, nu le-au mai 
cerut păzitorilor socoteală. În schimb, L-au rugat pe lisus să plece din hotarele lor. 
Nu L-au molestat, pentru că se temeau de puterea Lui dar, cu grijă, l-au cerut să 
plece. 


Intrând în porci, demonii au obţinut o mică victorie asupra stăpânilor porcilor. 
Aceştia nu L-au acceptat pe lisus. Poate că şi aceasta au urmărit-o. 


Aşa interpretează, de pildă, Sfântul loan Gură de Aur. A fost lisus înşelat?. Tras pe 
sfoară, cum am zice noi? A fost îmtâmplarea de la Gadara un eşec sau o biruinţă? 
N-a fost un eşec. În locul Său a rămas să propovăduiască omul eliberat de demoni, 
şi desigur că şi păzitorii turmei care au văzut totul. Că e aşa, ne-o spune epilogul 
întâmplării, diferit de epilogul altor minuni săvârşite de Mântuitorul. De obicei le 
cerea celor vindecaţi să nu spună nimănui cele ce se făcuseră cu ei (Matei 9, 30). 
De data aceasta îi spune omului tocmai contrariul: „Du-te la casa ta, la ai tăi şi 
spune-le câte a făcut Domnul cu tine şi cum te-a miluit“ (Marcu 5, 19). A făcut 
omul aşa? A făcut mai mult, cum era şi de aşteptat. Nu le-a spus numai la ai săi, ci 
„a început a propovădui în Decapole câte îi făcuse Iisus şi toţi se minunau“ (5, 20). 
La început îi ceruse lui lisus să intre în ceata ucenicilor săi, şi să-L urmeze. lisus a 
socotit că era mai de folos propovăduitor acolo. 


Vedeţi cum se leagă lucrurile? Ceea ce crezuseră demonii că va fi o victorie a lor, 
că vor împiedica predica lui lisus în regiune, rugat de proprietarii de porci să plece, 
s-a întors împotriva lor. Situaţia se va rezolva printr-un „propovăduitor” care îşi va 
povesti propria experiență cu lisus, şi care era cunoscut de toată lumea. Era 
convingător. 


Evanghelistul Luca spunea că Gadarenii L-au rugat pe lisus să plece pentru că 
„erau cuprinşi de frică mare“ (Luca 8, 37), iar unii cred că se temeau să nu intre şi 
în ei demonii, sau să-i îndrepte Iisus spre ei. 


Fiindcă nu L-au înţeles cum trebuia, lisus a plecat. Oamenii în general, şi noi toţi, 
oamenii din toate vremurile şi-au pus întrebări în legătură cu Dumnezeu: Există 
Dumnezeu? Întrebarea aceasta şi-o pun oamenii simpli, ca şi oamenii învăţaţi. Toţi 
ŞI-o pun, şi toți trebuie să afle un răspuns pentru ca viaţa lor să capete un sens. 


Dar nu despre aceasta vreau să mai adaug câteva cuvinte acum. Vreau să ne punem 
toţi întrebarea cealaltă: Există diavol? Cine nu şi-a pus-o măcar o dată? Unii şi-o 
pun chiar cu oarecare nedumerire şi revoltă. Dacă există Dumnezeu, de ce să 
existe şi diavol? Existenţa lui Dumnezeu ne lămureşte destinul nostru, ne 
lămureşte destinul universului, dă un sens universal şi vieţii. Dar existenţa 
diavolului? Trebuie să spunem că existența diavolului lămureşte şi ea, o altă 
problemă. Nu fără rost a lăsat Dumnezeu să existe şi el. Lămureşte problema 
răului. 

Se pune şi această întrebare: De unde vine răul? Cine este autorul răului? Cine 
îndeamnă permanent la rău? Ca să ajungem la răspunsul acestei întrebări, trebuie 
să ne întoarcem din nou la întâmplarea din Gadara. Mântuitorul însuşi, ca Fiu al lui 
Dumnezeu, ca Dumnezeu, afirmă că există diavol. L-a scos din omul care era 


posedat. Dar încă de la Facere ştim că diavolul a fost acela care i-a înşelat pe primii 
oameni ca să nu asculte de Dumnezeu, şi să-l calce porunca. Şi mai ştim că 
înaintea lumii materiale, Dumnezeu a creat o lume spirituală. Există nouă cete 
îngereşti: Heruvimii, Serafimii, şi Scaunele, Domniile, Puterile, şi Stăpâniile, 
Arhanghelii şi îngerii. Printre aceste cete era şi alta care a căzut din pricina 
mândriei, în frunte cu lucifer. Această ceată de îngeri căzuţi este ceea ce numim 
noi diavolii, duhurile cele rele, sau simplu: diavolul. Poporul nostru nici nu crede 
că merită să 1 se pronunţe numele. 


Atestări biblice sunt categorice: duhunile rele există. Aşa cum numele Domnului 
pronunţat în rugăciune face bine, tot aşa numele diavolului, pronunţat, face rău. 
Căci auzindu-şi numele, el se crede invocat. 


De altfel, cei care aveţi atracţie către cărţile de spiritualitate, cei care citiți, de pildă, 
Patericul, Filocalia, Războiul nevăzut al lui Nicodim Aghioritul, vedeți acolo că 
toată lupta Părinților nevoitori întru ale desăvârşirii, este o luptă neîncetată cu 
duhurile cele rele. Războiul nevăzut, ce este? Este tocmai acest război ce se dă cu 
duhurile rele, nevăzute. 


Și noi, în vorbirea noastră curentă, din observaţiile noastre curente, zicem adesea: 
Uită-te la cutare, parcă e un posedat! Şi de multe ori e adevărat, chiar dacă noi o 
zicem aşa, într-o doară. Diavolul e cel care încearcă să posede, să ia în stăpânire. 


Dar mulţi creştini îşi pun o întrebare grea pentru conştiinţa şi credinţa lor. Dacă 
există Dumnezeu cel atotputernic, atunci ce putere are diavolul? Și cum de are 
putere diavolul? Înseamnă că are o putere, egală cu a lui Dumnezeu? Religiile 
de dinaintea creştinismului au fost şi ele frământate de asemenea întrebări grave. 
Au apelat pentru liniştire la principiul dualității. Credeau că există o putere bună şi 
o putere rea. 


La persani era Ormuzd şi Ahriman, unul zeu al binelui şi altul zeu al răului. Şi în 
antichitatea greacă, şi în antichitatea romană era la fel. Erau zei buni, şi erau zei 
răi. Unii care influenţau în bine, alţii care influenţau în rău. Înseamnă că şi cei 
vechi simţiseră, intuiseră existenţa unei forţe care îndeamnă spre rău. Și nici nu e 
de mirare, pentru că diavolul există de când a căzut, dinainte de Facerea lumii 
văzute, nu numai de când este creştinismul. Exista şi în lumea veche. Cei vechi 
simţindu-i existenţa, l-au personificat în zeii răi. Aşa cum spuneam, el e înger 
căzut. Nu are aceeaşi putere cu Dumnezeu. Acesta este primul lucru pe care trebuie 
să-l învăţăm. Nu are putere asemenea lui Dumnezeu. El are doar puterea de a 
influenţa, acolo unde găseşte teren, acolo unde voinţa noastră îl primeşte. El există 


potrivit unei iconomii a lui Dumnezeu, într-o taină pe care noi nu o pătrundem în 
întregime, dar ceea ce ştim e că e o realitate care stă în faţa libertăţii noastre, care 
dă sens şi valoare libertăţii noastre. Are putere asupra noastră, numai dacă suntem 
de acord cu el. Prin el ne verificăm libertatea şi responsabilitatea actelor noastre. 


E greşit, aşadar, să dăm întotdeauna vina pe diavol. Cum am făcut ceva, diavolul e 
de vină. Nu! Voința noastră e de vină, fiindcă ne-am lăsat influenţaţi. În astfel de 
cazuri sărmanul diavol devine şi el o victimă! Nu trebuie să devenim nişte obsedaţi 
ai puterii diavolului. Diavolul nu poate nimic împotriva rugăciunii, împotriva 
pocăinţei, împotriva semnului Sfintei Cruci. Vina cade întotdeauna asupra noastră, 
pentru că ne învoim. Învoiala - spun Sfinţii Părinţi creează responsabilitatea 
noastră. De la diavol vine, zic tot ei, numai momeala. El este ispititorul. EI este 
înşelătorul. EI lucrează din umbră. 


Părinţii cei vechi aveau criterii de deosebire a duhurilor, criterii de discernământ. 
Le găsim bine explicate în cărțile lor şi despre aceasta am mai stat de vorbă chiar 
aici, în această catedrală, cu alt prilej, aşa că nu voi mai repeta acum ceea ce am 
spus atunci. 


Întotdeauna trebuie să sesizăm scopul care transpare din sfaturile lui. EI trebuie 
ghicit, căci nu se prezintă: „Eu sunt diavolul“! Eu te sfătuiesc. El spune că vine sau 
de la Dumnezeu, sau în numele adevărului şi al dreptăţii. Că doar n-o să spună că 
vine în numele minciunii. Ştiţi cum e diavolul în această privinţă? E cam la fel cu 
cei care fac scrisori anonime, care n-au niciodată curajul să semneze. Căci ei ştiu 
că dacă ar semna, s-ar putea descoperi pe ei înşişi ca autori ai minciunilor pe care 
le spun. Fiindcă dacă n-ar fi minciuni, ci ar fi lucruri adevărate, le-ar semna, şi i-ar 
da celui acuzat dreptul cinstit de a se apăra. Aşa, cel acuzat în principiu, dar nu în 
faţa acuzatorului iui. Acuzatorul nici nu aşteaptă apărarea. El doar acuză din 
umbră. E mulţumit, eroul, că a acuzat! Că a înveninat sufletul cuiva! El se 
aseamănă celui descris de Sfântul Petru: „Potrivnicul vostru, diavolul, umblă 
mugind ca un leu, căutând pe cine să înghită” (1 Petru, 5, 8). După ce a găsit ceva 
de înghiţit, doarme liniştit o vreme! Aşa face şi diavolul. E un fel de anonym care 
vine în numele unei pretinse dreptăţi, în numele unui pretins adevăr, care te 
îndeamnă să faci ceva care sigur va avea urmări rele. El urmăreşte finalul, şi acesta 
trebuie să fie neapărat rău. De care să ne ferească Dumnezeu! 


Predică rostită în catedrala din Sibiu, duminică, 21 oct. 1984 


Duminica a V-a dupa Rusalii - Până unde merge puterea diavolului ? 


Asaltat de gloate la Capernaum (Matei 8, 5-18), ca să scape, lisus a poruncit 
ucenicilor să se urce în corabie şi să treacă de partea cealaltă a Mării Galileii. 
Ucenicii erau pescari de prin partea locului şi vor fi avut corabia lor pescărească. 
Dar şi aşa, mulţi din cei care-L ascultaseră, care fuseseră prezenţi la vindecarea 
slujitorului sutaşului, a soacrei lui Petru şi a multor altor bolnavi, nu voiau să 
rămână de convoi, ci voiau să-L urmeze şi în corabie. Un cărturar, deci un teolog 
cunoscut, nu un oarecine, i-a declarat de-a dreptul: "Învăţătorule, eu te voi urma 
oriunde vei merge" (Matei 8, 19-22). 


Cu acest prilej aflăm că la vremea aceea Mântuitorul nu mai avea un domiciliu 
stabil. Era predicator itinerant, căci i-a răspuns cu oarecare tristețe: "Vulpile au 
vizuini şi păsările cerului cuiburi, iar Fiul Omului n-are unde să-şi plece capul”. 
Dar nu l-a refuzat. ÎL va fi luat în corabie. Unul din ucenici, probabil nu din cei 
doisprezece, şi-a cerul însă voie să meargă să-şi îngroape tatăl, încă un prilej pentru 
lisus de a rosti una din sentinţele Sale celebre, chiar dacă nu îndeajuns de înţelese: 
"Vino după Mine şi lasă morţii să-şi îngroape morţii lor". Avea nevoie de martori 
pentru ceea ce urma să facă: potolirea furtunii din drumul spre ţara Gherghesenilor 
sau Gadarenilor şi vindecarea acolo a celor doi îndrăciţi. Marcu şi Luca spun că 
era numai unul. Matei a văzut doi. Vom urma de data aceasta textul după Matei. 


Un lucru e foarte curios. Erau atât de mulţi îndrăciți pe vremea aceea în Israel şi 
umblau liberi sau, ca şi leproşii, se aciuiau prin locuri izolate şi prin morminte! 
Chiar înainte de a se urca în corabie, Evanghelistul Matei ne spune că lisus, prin 
alte vindecări ce făcuse în Capernaum, vindecase "şi o mulțime de îndrăciţi" 
(Matei 8, 16). Vor fi fost şi în ţara Gadarenilor doi! 


În scurt, să ne aducem aminte că intenţia celui rău e să ne facă întotdeauna să 
credem că ceea ce ne învaţă este bine. 

EI ne zice: Nu vezi că ai dreptate? Vine în numele dreptăţii. 

Alteori ne spune: 

Nu-i aşa că cutare te-a jignit? 

- Sigur, Spui tu în conştiinţa ta. 

- Nu e drept atunci să-l jigneşti şi tu? 

E drept, spui tu din nou, în conştiinţa ta. 

-Atunci fă dreptate şi jigneşte-l, te îndeamnă el. 


Textul care ne relatează toate aceste evenimente e mai degrabă incomod pentru 
predicator. Am căutat, meditându-l, să văd cum l-au tratat alți predicatori mai 


recenți şi, vă spun drept, nu l-am prea găsit tratat. Predicatorii se feresc de obicei să 
intre în detaliile întâmplării. Fac amintire de ea şi pe urmă vorbesc despre speranţa, 
alții despre mântuire, alţii găsesc o temă pe care o leagă uşurel de tema centrală, şi 
deviază cu bună ştiinţă de la tema propriu-zisă. 


Cu toată dificultatea şi cu toată incomoditatea unui asemenea text, şi vă veţi 
convinge de îndată că e aşa, eu mi-am zis că, totuşi, trebuie să vă spun ceva despre 
el, pentru că e foarte necesar să ştim cum să ne clarificăm câteva lucruri în legătură 
cu cele petrecute. 


Să ne amintim textul Evangheliei în întregime: 

"Și trecând pe acolo, în ţinutul Gadarenilor, L-au întâmpinat doi demonizaţi, 
care ieşeau din mormânt, foarte cumpliţi, încât nimeni nu putea Să treacă pe 
calea aceea. Şi iată au început Să strige şi să zică: Ce este nouă şi Ţie, lisuse, 
Fiul lui Dumnezeu? Ai venit aici mai înainte de vreme ca să ne chinuieşti? 
Departe de ei era o turmă mare de porci, păscând. lar demonii îl rugau zicând: 
Dacă ne scoţi afară, trimite-ne în turma de porci. Și le-a zis: Duceţi-vă. lar ei, 
ieşind, S-au dus în turma de porci. Şi iată, toată turma S-a aruncat de pe țărm în 
mare şi a pierit în apă. lar păzitorii au fugit şi, ducându-se în cetate, au spus cele 
întâmplate cu demonizaţii. Şi iată toată cetatea a ieşit în întâmpinarea lui lisus 
şi, văzându-L, L-au rugat să treacă din hotarele lor. Intrând în corabie, lisus a 
trecut şi a venit în cetatea Sa" (Matei 8, 28; 9, 1). 


Aşadar, pe malul celălalt, care nu mai era în Israel, L-au întâmpinat doi bărbaţi 
îndrăciți care trăiau prin morminte şi care spăimântau pur şi simplu populația. Vă 
întrebaţi: cum adică trăiau în morminte? Trebuie să ştiţi că mormintele pe vremea 
aceea, şi acum în unele părţi din Orient, nu erau şi nu Sunt săpate în adâncime, 
ci în dealuri sau în Stânci, cum ai săpa o peşteră, aşa încât se intra în ele aşa 
cum ai intra într-o cameră, la nivelul pământului. 


Aceasta este toată întâmplarea. Nu e vorba de o parabolă. E o minune. Spuneam că 
tema e incomodă pentru predicator. De re? Pentru că trebuie să vorbească despre 
diavol. Ştiţi că în Vechiul Testament evreii nu pronunţau numele lui Dumnezeu, 
din respect şi din teamă. Nu-i spuneau pe numele adevărat, Iahve, ci I-l schimbau, 
zicându-l Adonai sau în multe alte feluri, numai să nu I-l pronunţe pe cel adevărat. 


Noi, creştinii, printr-o tradiţie orală, prin obicei, ne ferim să pronunţăm numele 
diavolului. Îi schimbăm acestuia numele. Ni se pare că numai pronunţându-i 
numele îl invocăm, şi e în stare ca numai auzindu-si-l pronunţat să ne facă rău, să 
se considere chemat! 


Noi vom trece peste această tradiţie care e foarte aproape de a deveni superstiție, 
deşi nu e chiar o superstiție. Poporul îi zice: "Cel rău", "Ducă-se pe pustii”, 
"încornoratul" , "Întunecatul",şi chiar Mântuitorul în rugăciunea "Tatăl nostru" 1-a 
zis "Cel rău" sau "Cel viclean". Şi Sfânta Scriptură îl numeşte "stăpânitorul 
morții” (Evrei 2. 14), "potrivnicul" (Matei 13, 19), "duşmanul" (Viatei 13, 19), 
"mincinos şi tatăl miciunii" (loan 8, 44). 


Intorcându-ne la minunea săvârşită cu îndrăciții, să ne punem mai înainte câteva 
întrebări. 


Vorbind în termeni moderni, care este diagnosticul pe care l-a pus Mântuitorul 
acestor doi bolnavi, dacă erau doi? Căci în limbajul modern erau desigur doi 
bolnavi mintal. Le-a pus un diagnostic spriritual. A socotit că a intrat diavolul în ei. 
Poate că Evanghelistul Matei n-a fost de faţă la întâmplare şi povestindu-i-sc 
vorbirea la plural a demonizatului, şi-a imaginat că au fost doi. E o simplă ipoteză, 
dar e sprijinită şi pe faptul că la Matei lipseşte episodul cu "Legheonul". Tot timpul 
par a vorbi cei doi îndrăciți, de aceea pluralul. Şi mai este ceva: La Marcu şi Luca, 
demonizatul vorbeşte la început la singular: "Ce este între mine şi Tine, lisuse", şi 
numai după ce demonii s-au identificat ca Legheon au început a vorbi la plural. 
Aceasta din urmă vorbire, auzind relatarea prescurtată, l-a putut induce în eroare pe 
Matei şi a simplificat totul imaginând doi demonizaţi. În felul acesta, lipsindu-i 
episodul cu Legheonul, cu doi demonizaţi vorbirea la plural devenea plauzibilă. 
Altfel, numai dacă ar fi reţinut şi obiectul cu Legheonul, vorbirea la plural ar fi fost 
plauzibilă. Aşadar, diagnosticul Mântuitorului a fost un diagnostic spiritual, nu 
unul medical. Nu i-a considerat nici epileptici, nici nebuni, alienați mintal, ci 
îndrăciţi. 


A doua întrebare care ni se impune cu privire la textul acesta, este următoarea: de 
ce a acceptat Mântuitorul cererea diavolilor ca să intre în porci şi să-i arunce pe 
aceştia în mare? Unu dintre interpreţi spun că Mântuitorul le-a acceptat cererea 
pentru că proprietarii ţineau porcii numai pentru comerţ, nu pentru nevoile lor. Nu 
poate fi aşa. Comerţul, când e cinstit, e şi el permis de Dumnezeu, fund printre 
ocupațiile îngăduite şi necesare. Mântuitorul le-a îngăduit cererea făcându-le o 
favoare în schimbul ieşirii din oameni, din alte raţiuni, şi anume pentru ceea ce 
voia să înveţe prin aceasta. EI ştia că vor veni cei din cetate. Ştia că cei din cetate 
vor fi nemulţumiţi. Şi cei din cetate au venit. 


Să ne punem acum în legătură cu aceasta şi cea de-a treia întrebare: de ce au venit 
cei din cetate şi L-au rugat să plece din hotarele lor? Inţelegem din textul 
Scripturii că L-au rugat frumos, n-au ţipat la EI. Nu l-au dat un ultimatum violent. 


L-au rugat frumos, pentru că deja se temeau de El. Văzuseră ce putere are şi se 
temeau să nu facă şi cu ei ceva. Dar dacă au văzut ce putere are, şi dacă au văzut că 
era de la Dumnezeu, atunci de ce totuşi L-au rugat să plece din hotarele lor? 


Cred că, de fapt, aceasta este întrebarea cea mai importantă, pe care trebuie să ne-o 
punem. Una din ipoteze - căci ne aflăm pe terenul ipotezelor - ar fi şi aceea că L-au 
rugat să plece din hotarele lor, pentru că nu puteau suporta nefirescul. Nu puteau 
suporta supranaturalul. Nu puteau suporta ceva care ieşea din obiceiurile, din viaţa 
lor de toate zilele. Dacă astfel de lucururi supranaturale s-ar fi petrecut cu ei în 
fiecare zi, aceasta le-ar fi dat toată existenţa peste cap. Ei nu ştiau să trăiască decât 
în limitele firescului cu care erau obişnuiţi. De aceea L-au rugat să plece din 
hotarele lor. Îi incomoda. Cu unul ca El toate surprizele erau posibile. Acum îşi 
pierduseră doar porcii, dar cine ştie ce li se mai putea întâmpla! 


Oare noi ce-am fi făcut în locul lor? Cred că şi noi am fi făcut tot aşa. Şi noi 
suntem obişnuiţi să trăim în viaţa firească, aşa cum este ea, viaţa noastră de toate 
zilele. Să ne imaginăm că ar trebui să trăim într-o atmosferă de supranatural în 
fiecare zi, cu nişte evenimente ce ar fi permanent de dincolo de natură. De pildă, să 
ne imaginăm că permanent cineva, sau unul altuia, ne-am citi în suflet. Ar fi 
comod? Ar fi de suportat? Să ne imaginăm că ar fi cineva între noi care ar putea 
răsturna tot ce afirmăm noi, sau ce plănuim cu gânduri egoiste, sau care ne-ar 
spune pe faţă păcatele, sau care ar putea să ne pedepsească imediat pentru păcatele 
pe care le facem! Tot aşa şi ei: n-au putut suporta nefirescul. 


Aşa e lăsat de la Dumnezeu, ca noi să ne trăim viaţa cu voinţa noastră, să ne 
construim liberi destinul nostru. Suntem aici într-un proces în care dispuneam 
de voinţa liberă şi de toate mijloacele ca să ne pregătim noi înşine viitorul, şi 
mântuirea, sub ochiul nevăzut al lui Dumnezeu, dar sub ochiul care nu intervine 
direct. Dacă ar interveni direct, aşa cum a intervenit acolo, ne-ar deranja. E aşa 
lăsat să fie de la Dumnezeu. Ne obținem mântuirea printr-un proces lent şi 
firesc, acţionând cu voinţa noastră, făcând virtutea, lăsându-ne prinşi uneori de 
păcat, îndreptându-ne, dar într-un anumit firesc al lucrurilor. Aşa ne mântuim. 
Nu suntem mântuiţi obligatoriu, nici siliţi, nici constrânşi. 


Mi-aş îngădui aici o mică digresiune. Unii dintre falşi profeții de azi atrag 
credincioşi de-ai noştri, dându-le asigurarea: "Veniţi la noi, că la noi sunteţi 
mântuiţi acum". Când îi întrebi: "De ce te-ai dus acolo?", aşa răspund: - "Pentru că 
sunt mântuit"”. O mai mare înşelăciune decât aceasta nici că se poate. Pentru că 
nimeni nu e mântuit aici şi acum, o dată pentru totdeauna. Asta ar însemna că unul 
ca acesta nu mai are nimic de făcut pentru mântuirea lui. Cel care îi dă această 


asigurare nu are de la nimeni un asemenea mandat, ci promite numai pentru a 
atrage adepţi. 


Se răstălmăceşte jertfa izbăvitoare pentru toţi, a lui lisus Hristos, neţinându-se 
seama de faptul că ea trebuie însuşită de fiecare prin credinţă şi fapte bune, pe 
tot parcursul vieţii pământeşti. 


Mântuirea se câştigă. Mântuirea se dobândeşte cu voinţă, cu fapte bune şi cu 
ajutorul harului lui Dumnezeu, în Biserică, prin tainele Bisericii, nu în afara 
Bisericii. Sfântul Ciprian d Spus o dată pentru totdeauna cuvântul care a rămas 
valabil de-a lungul istoriei: Extra Ecclesiam nulla salus. - În afară de Biserica 
nu este mântuire. 


Noi putem spune în virtutea darului 


care ni S-a dat ca episcopi şi preoţi, doar: "eşti iertat”, după spovedanie, dar nu 
şi pentru păcatele viitoare, cum fac ispititorii moderni. Fi oferă o mântuire uşoară 
şi aşa îi înşală pe mulţi cărora le convine o mântuire uşoară. Ei desfiinţează de fapt 
păcatul, căci îl socotesc iertat chiar înainte de a fi săvârşit! 


Dar să ne întoarcem la ceea ce ne-am propus de la început. Mulţi creştini nu numai 
în vechime, dar şi astăzi, îşi pun întrebarea: Există diavol? Dacă există 
Dumnezeu, de ce există şi diavol? Acelora care îşi pun această întrebare, răspunsul 
le este absolut necesar. 


Şi Vechiul Testament, şi Noul Testament, şi Mântuitorul însuşi, şi toți 
Apostolii care au auzit învăţătura Lui, atestă existenţa diavolului. Mântuitorul 
îl scotea din atâţia îndrăciţi. În Cartea Iov, însuşi Dumnezeu se angajează într-un 
adevărat dialog cu diavolul (lov I, 6-12; 2, 1-7). După cum afirmă teologia 
creştină, există o lume materială, dar există şi o lume spirituală. 


În afară de îngerii buni, mai există unul cu ceata lui, care la început era şi el înger 
luminat. Se numea chiar luceafăr. Era unul care strălucea, dar care a vrut să fie, 
cum ne spune Scriptura - "ca Dumnezeu" - a vrut să fie egal cu Dumnezeu, şi 
atunci a căzut (Luca 10, 18). Acesta este cuvântul pe care îl întrebuinţează 
Scriptura: a căzut din demnitatea de înger luminat. Şi a rămas numele lui, Lucifer, 
ca nume peiorativ, de întuneric, nu de lumină. Lucifer înseamnă diavolesc, satanic. 
Toată lupta Bisericii, toată lupta creştinismului nu este altceva decât apărarea şi 
eliberarea de acest rău, fiindcă el este izvorul răului, el este cel câte face răul, şi 


mai ales cel care îndeamnă la rău. Dar are el cu adevărat vreo putere? Ce face, 
care este menirea lui? 


Diavolul este cel care împarte, Cel care dezbină, cel care pune lucrurile să se 
cioenească între ele, cap în cap, cel care organizează împotrivirile, părțile una 
împotriva celeilalte. Acesta este rolul lui. Înger căzut, aşa, că dintr-o răzbunare 
împotriva lui Dumnezeu, caută să-i facă pe toţi să cadă! Mulţi păcătoşi se bucură 
când îşi asociază pe alţii la păcatul lor. Parcă li-l justifică. Parcă i-l micşorează. Îşi 
aranjează o tovărăşie în executarea pedepsei! Toate cuvintele din limba noastră 
precum: ispită, păcat, rău, cădere, înşelăciune, toate sunt legate de existenţa 
diavolului. lată de ce noi creştinii nici nu prea îndrăznim să-i pomenim numele cel 
adevărat. 


Are el o putere reală? Nu are putere reală. Şi aici este de fapt taina pe care trebuie 


eroare, de a-i păcăli pe cei slabi. El mai pare a avea putere împotriva noastră 
uneori, dar atunci înseamnă că Dumnezeu i-a dat slobozenie, că în cazul lui lov. 
Dar el n-a putut face mai mult decât i-a fost îngăduit. Nici împotriva lui lov n-a 


Y Poate că are rostul de a ne încerca credinţă. 

Y Poate că are rostul de a ne pune voinţa la încercare. 

Y Poate că are rostul de a face din noi oameni responsabili, stăpâni pe voinţa 
noastră, pe puterea noastră. 


Nu suntem nişte roboţi, condiționaţi de un duh rău, tot aşa cum nu suntem 
condiţionaţi nici de duhurile bune, care ne îndeamnă la bine. Suntem fiinţe vii, cu 
voință şi cu simţire. Dumnezeu a lăsat să existe acest control al voinţei noastre, 
prin care ne verificăm, aşa cum aurul se verifică prin diferiți acizi. Acizii sunt răi, 
dar ei verifică aurul. Acizii în ei înşişi nu au nici o valoare, dar de vrei să afli dacă 
un obiect e de aur adevărat, te duci la un atelier şi rogi să ţi-l controleze. ÎL 
controlează cu nişte acizi. Dacă aurul e curat, acizii nu-l ating; dacă nu e aur, acizii 


îl oxidează şi se vede de îndată că nu e aur curat. Cam aşa e şi aici. Dacă sufletul e 
de aur curat, diavolul nu-l atinge. Repet: el are atâta putere, cât îi dăm noi. 


Că trebuie să ne fie teamă de el, trebuie să ne fie teamă, ca să nu ne înşele, dar 
nu trebuie să ne fie teamă până la măsura în care să credem că el dispune de 
viața noastră. 


Cum e diavolul? Învățătura creştină ne spune că e o ființă spirituală, deci nu e 
ființă corporală. Poate însă, aşa cum îngerii pot apărea uneori în chip trupesc, să 
apară şi el în chip trupesc. 


Tradiţia noastră creştină ne spune că dispune de multe posibilităţi de înşelare. 


*% Cu cel deştept e deştept, 

+ cu cel prost e prost. 

+ Poate apărea sub chip frumos şi fascinant, ne poate capta din literele unei 
cărţi, scrise sub influenţa lui, dar îndeosebi, fiind fiinţă spirituală, lucrează 
împotriva noastră prin spirit. Adică şopteşte spiritului nostru, şopteşte 
gândului nostru, şopteşte inimii noastre: ia-o pe aici, nu pe acolo. E un 
sfătuitor care se îmbie singur şi care ne asigură întotdeauna că ne vrea 
binele. Ne favorizează plăcerile, bucuriile, dar întotdeauna pe cele care nu 
se pot căpăta în chip firesc, deschis şi cinstit. 


Are el într-adevăr atâta putere, încât să poată fi mai tare decât Dumnezeu, când 
ne ispiteşte cu sfatul lui? În nici un caz, nu. Acest lucru trebuie să fie clar pentru 
absolut toţi creştinii. Diavolul nu este mai tare decât Dumnezeu. E mai tare numai 
atunci când îl acceptăm noi, când îl ajutăm noi. Deşi noi avem tendinţa inversă, 
de foarte multe ori, aceea de a da vina pe el! Vrând să ne disculpăm de greşelile 
noastre, spunem - şi câţi dintre noi n-o facem - "M-a ispitit diavolul”, ca şi cum 
el ar fi responsabilul universal. 

În legătură cu această circulă nu chiar o apoftegmă, nu chiar o zicală a Sf. Părinţi, 
dar un fel de glumă monahală dacă vreţi, care mi se pare foarte potrivită cu cele 
despre care vorbim. 


Se ştie că în postul mare, peste tot, dar mai ales în mănăstiri, nu se mănâncă nici 
carne, nici ouă, şi nu e voie în anumite zile, în unele mănăstiri, să se facă 
mâncare gătită la foc. La o mănăstire însă, într-o chilie, stareţul a descoperit pe 
un frate cocând un ou la lumânare. Găsindu-l, călugărul a zis cu smerenie şi 
căinţă: "lartă-mă, Părinte Stareţ, diuvolul m-a dus în păcat”. Și atunci se spune 


că de după cuptor s-a auzit o voce: "Nu, nu, nu! Asta nici eu n-am ştiut-o! Am 
învăţat-o acum de la fratele!" 


Nu e cu dreptate, aşadar, să dăm vina pe el întotdeauna! Dar cum lucrează el 
totuşi? 


> Printre altele, ne prezintă răul sub chipul binelui. 
> Dar chiar atunci când ne îndeamnă la bine, o face cu scop rău. 


Vedeţi-vă de treabă, nu există diavol/" EI îi îndeamnă la aşa ceva. 


Merge până la a se nega pe el însuşi. Numai să câştige. Dar ce interes are el să se 
nege? Ce interes are el să ne facă să credem că nu există? Are mare interes. Dacă 
nu crezi că există diavol, e foarte uşor să crezi că nu există nici Dumnezeu. Și 


însuşi! 


Oricât nu ne-ar conveni existenţa diavolului, are şi el un rost. EI inspiră teamă de 
destinul nostru veşnic, ne ţine în gardă. Aprobându-ne pornirile rele, aflăm că ceea 
ce aprobă el e ceea ce nu trebuie să facem. El se simte rău şi descoperit când e 
cunoscut că există. Dacă nu e cunoscut şi recunoscut, se simte bine. Atunci el e cel 
tare. E tare când e negat. Atunci atacă din umbră. Deci ţineţi minte: "Cea mai mare 
viclenie a diavolului e să ne facă să credem că nu există diavol”. 


credincioşii virtuoşi, decât pentru cei păcătoşi. Şi dacă stăm şi ne gândim bine, e 
chiar aşa. Cel păcătos ştie că e păcătos, şi se va pocăi. Va face totul ca să scape de 
păcatele lui, pentru că le recunoaşte. Dar cel care se pretinde virtuos, acela nu-şi 
mai recunoaşte păcatele. Pe acela diavolul pune mâna mai repede. De aceea 
vorbesc de o "cădere în sus” oricât de paradoxală ar fi expresia, sau de o 
"cădere de-a dreapta” sau de o "cădere prin sfinţenie”. De ce? Fiindcă aceasta, 


virtutea, dacă nu e bine ţinută în frâu, duce la mândrie. Omul cade din starea de 
smerenie. Şi în clipa când a căzut din smerenie, e gata. A intrat în braţele celui rău! 


Sunt din aceia care cred că dacă s-au abținut de la păcate o vreme, gata, au şi 
devenit sfinți. Sunt din aceia care-şi iau în serios unele visuri, unele vedenii, 
neştiind să deosebească duhurile, şi neştiind că Lucifer se poate preface şi în înger 
al luminii (lisus Cor. Il, 14). Şi cred că vedeniile şi visurile lor sunt de la 
Dumnezeu şi se pretind sfinți, pentru că le-a arătat Dumnezeu asemenea semne. 
Or, experimentați în lupta duhovnicească, spun: refuză orice 
vedenie. Refuzaă orice vis care ţi s-ar părea de la Dumnezeu. Nu se va supăra 
Dumnezeu că L-ai refuzat. Pentru că în felul acesta te aperi de "celălalt". 


Se cunoaşte din istoria vieţii duhovniceşti că s-a arătat diavolul unui călugăr 
tânăr dar foarte îmbunătăţii, povăţuindu-l mereu la bine, până când acesta s-a 
încredinţat că duhul care-i vorbeşte şi care i se arată este un duh bun, trimis de 
Dumnezeu. După ce s-a încredinţat de aceasta, duhul care acum se materializă, 
i-a şoptit într-o zi: lată, tu eşti drept şi eşti bun, iar duhovnicul tău te persecută, 
într-adevăr, duhovnicul îl punea la anumite probe spirituale ca pentru 
începători. Ceea ce s-a dovedit a fi fost tocmai ceea ce îi trebuia lui, pentru că 
începuse să cârtească. Duhul îi tot spunea: eşti virtuos, eşti sfânt. Duhovnicul 
greşeşte. Din ură şi gelozie se poartă aşa cu tine. Mergi la el şi, dacă şi de data 
aceasta te va ocări, să ştii că e diavolul întrupat. Omoară-l! Şi aşa a făcut, 
nedându-şi seama că ascultă tocmai de diavol. 


lată cum diavolul a obţinut până la urmă ceea ce a dorit. Şi-a condus planul cu 
răbdare şi inteligenţă încât, prin cultivarea virtuţii dar şi prin creşterea mândriei, a 
înaltei păreri de sine, l-a dus pe monah la căderea cea din urmă. Rezultatul l-a 
interesat, şi l-a obţinut. De aceea Sfinții Părinţi îndeamnă: "Refuză orice vedenie". 
Sau, când ai aşa ceva, du-te şi te mărturiseşte şi sfătuieşte-te cu un duhovnic bun, 
încercat. Căderea prin înalta părere de sine e una din ispitele şi vicleniile 
diavolului. 


Păcatul mândriei e un păcat subtil, fuindcă atacă sufletul, conştiinţa. 


Mândria e păcatul virtuoşilor, tot aşa precum smerenia poate fi virtutea păcătoşilor. 
La rădăcina mândriei există întotdeauna o măreție reală. A face istoria orgoliului 
omenesc, s-ar reduce la a enumera diversele feluri în care omul a încercat să se 
aşeze în locul lui Dumnezeu. Există orgolii personale, orgolii de grup, tot felul de 
orgolii. Există şi un orgoliu al libertăţii absolute, menit să ne facă egali lui 
Dumnezeu. Kirilov din Posedaţii lui Dostoievski credea că singurul mijloc de a-şi 
afirma libertatea absolută era să se sinucidă, ca să arate că poate s-o facă, deci că se 
poate ridica chiar împotriva vieţii, deci că nu Dumnezeu era cel mai puternic! 
Numai că Kirilov uita că nu putea omori sufletul! (vezi despre acestea Nolre peche 
d'orgueil, de Jacques Madaule, în L'homme et le peche, Paris, 1938). 


Dar cum ne verificăm în asemenea situaţii în care, crezând că urcăm, de fapt 
cădem? Ne verificăm printr-un duhovnic bun. Lupta spirituală este de mare fineţe. 
Există şi o cădere prin smerenie. E greu s-o depistezi. Ea se întâmplă acelora care 
sunt gata să se smerească din toate punctele de vedere, dar care încet, încet, încep 
să se laude cu smerenia. În clipa în care ai început să te lauzi cu smerenia, din clipa 
aceea ai încetat de a mai fi smerit. 


RONNIE, crecica că singurul mijloc de a se 


verifica cel bănuit de asemenea gânduri, e să se sfătuiască degrab cu un 
duhovnic. Altul vede mai limpede în noi, decât noi înşine, în asemenea cazuri. Dar 
atrage atenţia să-l alegi bine 


unui cap duhovnicesc, bine experimentat în cele sufleteşti. 


Diavolul lucrează cu viclenie şi în chip nevăzut. Asupra minţii, asupra inteligenţei 
noastre. Fiindcă are cunoştinţe. E un bun filosof. E bun logician. Se vrea şi bun 
teolog, şi astfel ajunge să-i înveţe pe atâția să interpreteze sucit Scriptura, şi să-i 
rupă de la Biserica lui Hristos. Am arătat că uneori se arată şi în chip văzut. Am 
citit undeva o istorioară care poate să fie adevărată. O istorioară cumplită: 


Un adolescent mai ciudat şi mai curios decât alții a auzit că cineva s-a spânzurat. 
Şi ce şi-a propus el, rămânând singur în casă? A legat o frânghie de geam, deci 
nu de ceva de sus, ci la nivelul capului lui, şi-a pus-o de gât şi a început să tragă, 
ca să vadă cum e când te spânzuri, urmând bineînţeles să meargă cu experienţa 
până în momentul când ar fi socotit că devine periculoasă. A început să tragă 
încet, încet, apoi mai tare, apoi tot mai tare şi la un moment dat, a început să 
țipe, înfricoşat de moarte. 


Mama care era în bucătărie a intrat în camera lui şi l-a văzul trăgând, trăgând 
cu disperare ca să-şi sugrume gâtul prin Strânsoarea funiei.A luat repede un 
cuţit, a tăiat legătura şi eliberându-l l-a intrebat. Ce e cu tine? Ce faci? Ce s-a 
întâmplat? 


EI i-a povestit: din curiozitate am vrut să văd cum e când te spânzuri, cum a 
făcut cutare, dar n-am vrut Să merg până la capăt. La un momeni dat însă, a 
apărut în faţa mea cineva cu o furcă de fier, pe care o îndrepta către mine în aşa 
fel, încât să mă străpungă şi eu eram nevoit să mă retrag din ce în ce mai mult 
ca Să mă apăr, şi am ţipat pentru că am văzut că, pe măsură ce mă feream de 
furca lui, se strângea laţul în jurul gâtului şi nu mai aveam nici o scăpare. Când 
ai intrai tu, a dispărut. 


Dar să revenim o clipă la ceea ce spuneam la început, anume că cea mai mare 
viclenie a diavolului e să ne facă să credem că nu există diavol. Bunii creştini 
nu se lasă înşelaţi de această viclenie. 


Ei bine, în cazul acesta diavolul îşi schimbă tactica. Atunci îl învaţă pe creştinul 
respectiv că într-adevăr există. Dar îi strecoară o altă viclenie. Îi spune: eu sunt 
vinovat de toate. Eu îndemn la rău. Eu port toată răspunderea. Voi sunteţi 
victime, nu Sunteţi vinovaţi. Aşadar te disculpă. Zice mereu: Dă vina pe mine. Tu 
n-ai nici o vină! 


Am mai vorbit despre aceasta, la început, când arătam că unii tind să arunce toată 
vina pe diavol. Ceea ce vreau să precizez acum, e că diavolul însuşi te disculpă. 


Disculpându-te, se inculpă el. O face însă din viclenie şi înşelătorie, fiindcă ştie 
că oricât s-ar inculpa pe el, n-are nici o importanţă, dar disculpându-te pe tine, 
te lasă în păcat. Nu te mai pocăieşti, căci zici: unde nu există libertate, nu există 
responsabilitate! Dacă diavolul e vinovat, atunci eu nu mai sunt vinovat. El m-a 
silit. Eu n-am nici o răspundere! 


Şi la aceasta, aşadar, se cere atenție, mai ales din partea celor care îl ştiu că există, 
dar îi exagerează puterea. 


A crede că putem depista toate manevrele celui rău în câteva cuvinte, ar fi a ne 
înşela pe noi înşine. Toate cărțile de spiritualitate sunt cărți de demascare a 
metodelor lui. Sunt cunoscute, dar sunt multe. Nu trebuie însă să ne lăsăm doborâţi 
de mulțimea lor şi de neputinţa noastră. Pentru cei înţelepţi sunt de-ajuns câteva 
principii şi criterii generale, printre care rugăciunea şi sfătuirea cu duhovnicul 
rămân esențiale. 


În afară de cele amintite mai înainte, îmi aduc aminte că C.S. Lewis povesteşte că 
un diavol era foarte îngrijorat că un om pe care avea sarcina să-l pregătească 
pentru iad, începuse să meargă la biserică. Atunci diavolul i-a scris o scrisoare 
lui Satan, întrebându-l ce să facă. Acesta i-a răspuns să nu se neliniştească, dar 
să se țină mereu de omul lui. Chiar şi în biserică. 


"Fă-l să ie preocupe de lucruri mărunte”, l-a sfătuit Satan cel Mare. "Fă-l să 
gândească, de pildă, că paraclisierul e un ipocrit, că cutare are pantofii scâlciaţi, 
că cutare doamnă e îmbrăcată excentric, că preotul n-are voce frumoasă, şi aşa 
mai departe. În felul acesta nu se va mai concentra în rugăciune”. Iată-l, 
aşadar, şi în biserică, şi cu ce nimicuri! Dar cu nimicuri care risipesc atenţia 
credinciosului de la slujbă. 


lată, am analizat câteva din tacticile duhului celui rău. 


Cum ne apărăm de el? 
De altfel şi în viaţa noastră 


creştină şi de toate zilele, ori de câte ori suntem confruntaţi cu un rău, cu o 
nenorocire, ori de câte ori simţim că un duh rău vrea să ne ducă în ispită, facem 
semnul crucii şi ne eliberăm. Toţi am încercat acest lucru şi îi ştim darul şi puterea. 


De ce crucea? 


Ori de câte ori, deci, vom fi în astfel de primejdii, asaltaţi de gânduri rele, să ştim 
că un duh rău ne dă ocol. Şi să ştim că dacă facem apel la Crucea lui Hristos, la 
jertfa lui Hristos, vom fi eliberaţi. 


Să zicem aşadar, întotdeauna: "Doamne, armă asupra diavolului crucea Ta o ai 
dat nouă, că se întunecă şi se îngrozeşte, nesuferind a căuta spre puterea ei”. 


Duminica a VI-a dupa Rusalii - Cine a păcătuit? EI sau părinţii lui ? 


Un orb din naştere e un om care n-a văzut niciodată. Nu ştie cum arată cerul şi 
stelele, lună şi soarele. N-a văzut niciodată o faţă de copil, de femeie sau de bărbat. 
Le-a putut pipăi, ca să-şi dea seama cât de cât cum arată, aşa cum şi-a pipăit-o şi pe 
a sa. Pentru un orb totul înseamnă reliefuri, iar pe drumuri se aşteaptă numai la 
capcane. Despre culori nu ştie nimic, iar despre mare ştie doar cât îi spun 
zgomotele valurilor şi apa simțită pe corp, dacă intră în ea, sau la dimensiunile 
unui deget, dacă o încearcă astfel. Îi poate afla şi gustul. Muntele îl simte în 
muşchii picioarelor şi copacii în vârful degetelor. Coroana unui stejar sau conurile 
unui brad îi rămân pentru totdeauna enigme sau, dacă i se vorbeşte despre ele, 
rămân concepte fără acoperire în fapt. Doar în imaginaţie. Dar imaginaţia, fără 
termen de comparaţie, nu se ştie ce poate produce, de pildă, despre coroana unui 
stejar sau despre înălțimea unui munte, sau despre forma unui nor! 


Un orb din naştere trăieşte într-o lume redusă în cea mai mare parte la dimensiuni 
interioare. Existenţa lui e, în cel mai bun caz, pe jumătate din ceea ce ar trebui să 
fie, în cazul în care bănuieşte cum ar trebui să fie. El nici nu ştie ce înseamnă a 
vedea. Pentru dânsul nimeni nu vede şi se mira cum trăieşte lumea şi construieşte, 
şi munceşte... 


A fi orb e mare nenorocire. Un astfel de orb din naştere a vindecat Mântuitorul şi 
Sfântul evaghelist loan ne relatează întâmplarea cu lux de amănunte: 


"Și trecând lisus, a văzut un om orb din naştere. Și ucenicii Lui L-au întrebat 
zicând: învăţătorule, cine a păcătuit: acesta sau părinţii lui, de s-a născut orb? 
Iisus a răspuns: Nici el n-a păcătuit, nici părinţii lui, ci ca să se arate în el 
lucrurile lui Dumnezeu. Mie mi se cuvine să fac lucrurile Celui ce M-a trimis, 
până este ziua; că vine noaptea, când nimeni nu poate să lucreze. Atât cât sunt 
în lume, Eu sunt Lumina lumii. 


Acestea zicând, a Scuipat jos şi a făcut tină din Scuipat, şi a uns cu tină ochii 
orbului. Şi i-a zis: Mergi de te spală în scăldătoarea Siloamului (care se 
tâlcuieşte "trimis "). Deci s-a dus şi s-a spălat şi a venit văzând. lar vecinii şi cei 
ce îl văzuseră mai înainte ce era orb ziceau: Nu este acesta cel care şedea de 
cerşea? Unii ziceau: EI este. Alţii ziceau: Nu este el, seamănă cu el. Dar acela 
zicea: Eu sunt. 


Deci îi ziceau: Cum ţi s-au deschis ochii? Acela a răspuns: Omul care se 
numeşte lisus a făcut tină şi a uns ochii mei; şi mi-a zis: Mergi la scăldătoarea 
Siloamului şi te spală. Și ducându-mă deci şi spălându-mă, am văzut. 

I-au mai zis: Unde este Acela? A zis el: Nu ştiu. 

L-au dus la farisei pe cel ce fusese oarecând orb. 


Și era sâmbătă în ziua în care lisus a făcut tină şi i-a deschis ochii. Deci iarăşi îl 
întrebau şi fariseii cum a văzut, lar el le-a zis: Tină a pus pe ochii mei şi m-am 
spălat şi văd. 


Deci ziceau unii dintre farisei: Acest om nu este de la Dumnezeu, fiindcă nu ţine 
sâmbăta. lar alţii ziceau? Cum poate un om păcătos să facă asemenea minuni? 
Și era dezbinare între ei. 


Au zis deci orbului iarăşi: Dar tu ce crezi despre EI, că ţi-a deschis ochii? Iar el 
d zis că prooroc este. Dar iudeii n-au crezut despre el că era orb şi a văzut, până 
ce n-au chemat pe părinţii celui ce vedea. Şi i-au întrebat zicând: Acesta este fiul 
vostru, despre care ziceţi că s-a născut orb? Deci cum vede el acum? Au răspuns 
deci părinţii lui şi au zis: Știm că acesta este fiul nostru şi că s-a născut orb. Dar 
cum vede el acum, noi nu Ştim; sau cine i-a deschis ochii lui, noi nu ştim. 
intrebaţi- ] pe el; este în vârstă; va vorbi singur despre sine. 


Acestea le-au spus părinţii lui pentru că se temeau de iudei. Căci iudeii puseseră 
acum la cale ca, dacă cineva va mărturisi că El este Hristos, să fie dat afară din 
sinagogă. De aceea au zis părinţii lui: Este în vârstă; întrebaţi-l pe el. 


Deci au chemat a doua oară pe omul care fusese orb, şi i-au zis: Dă slavă lui 
Dumnezeu. Noi ştim că Omul acesta e păcătos. 

A răspuns deci acela: Dacă e păcătos nu ştiu. Un lucru ştiu: că eram orb şi acum 
văd. 


Deci i-au zis: Ce ţi-a făcut? Cum ţi-a deschis ochii? Le-a răspuns: V-am Spus 
acum şi n-aţi auzit? De ce voiţi să auziți iarăşi? Nu cumva voiţi şi voi să vă faceţi 
ucenicii Lui? 

Și l-au ocărât şi i-au zis: Tu eşti ucenic al Aceluia, iar noi suntem ucenicii lui 
Moise. Noi ştim că Dumnezeu a vorbit lui Moise, iar pe Acesta nu-L ştim de 
unde este. 

A răspuns omul şi le-a zis: Tocmai în aceasta Stă minunea, că voi nu ştiţi de 
unde este şi El mi-a deschis ochii. Și noi ştim că Dumnezeu nu-i ascultă pe 


păcătoşi; iar de este cineva cinstitor de Dumnezeu şi face voia lui, pe acesta îl 
ascultă. 


Din veac nu S-a auzit Să fi deschis cineva ochii unui orb din naştere. De n-ar fi 
acesta de la Dumnezeu, n-ar putea să facă nimic. Au răspuns şi i-au zis: În 
păcate te-ai născut tot, şi tu ne înveţi pe noi? Și l-au dat afară. 


Și a auzit lisus că l-au dat afară. Și găsindu-l, i-a zis: Crezi tu în Fiul lui 
Dumnezeu? EI a răspuns: Dar cine este, Doamne, ca să cred în El? Și a zis 
lisus: L-ai şi văzut! Și cel ce vorbeşte cu tine, Acela este! lar el a zis: Cred, 
Doamne. Şi s-a închinat Lui. 


Şi a zis: Spre judecată am venit în lumea aceasta, ca cei care nu văd, să vadă, iar 
cei care văd, să fie orbi. Şi au auzit acestea unii dintre fariseii, care erau cu EL, şi 
I-au zis: Oare şi noi Suntem orbi? lisus le-a zis: Dacă aţi fi orbi n-aţi avea păcat. 
Dar acum ziceţi: Noi vedem. De aceea păcatul rămâne asupra voastră" (loan 9, | 
-41). 


Aş vrea să urmărim puţin, în succesiunea lor, cele câteva evenimente legate de 
vindecarea acestui orb. Avem de-a face cu un adevărat scenariu, în mai multe acte. 

Să ni-l închipuim. 
Familia îi repudia, iar societatea nu avea pe atunci sisteme de asistență socială. 
Trăia din mila trecătorilor. De altfel, Sfântul Evanghelist loan ne şi spune că trăia 
din cerşetorie. Când s-a întâlnit cu EI, Mântuitorul era înconjurat de apostoli şi 
apostolii l-au întrebat: "Rabi, cine a păcătuit: acesta sau părinţii lui, de s-a născut 
orb?" 


E o primă întrebare pe care trebuie să ne-o punem şi noi, dar nu atât din 
curiozitatea cu care au pus-o apostolii, cât pentru a observa că în popor există 
credinţa că bolile sau infirmitățile din naştere erau datorate păcatelor. Păcatelor 
părinţilor, îndeosebi, dacă erau infirmităţi din naştere. Întrebarea apostolilor cu 
privire la "păcatele orbului” era o întrebare fără sens. Când să fi păcătuit? Înainte 
de naştere? Într-o altă viaţă? Credinţa în reîncarnare nu există în Israel decât, poate, 
ca o superstiție. Numai aşa ar putea fi cât de cât motivată întrebarea. 


Mântuitorul dă un răspuns neaşteptat apostolilor. Fi se aşteptau probabil să 
răspundă: "Părinţii lui". Dar Mântuitorul răspunde: Nu, nici el, firesc, nici părinţii 
lui, "ci aceasta s-a făcut pentru ca să se arate lucrurile lui Dumnezeu". Care 
lucruri ale lui Dumnezeu? 


Aceasta e a doua întrebare pe care simţim nevoia să ne-o punem. Despre ce lucruri 
ale lui Dumnezeu e vorba? Nu poate fi vorba decât de minunea care urma să se 
săvârşească asupra acestui orb. Tot aşa a răspuns Mântuitorul şi când 1 s-a adus 
la cunoştinţă că Lazăr e bolnav: "Această boală nu este spre moarte, ci spre slava 
lui Dumnezeu, ca să se proslăvească Fiul lui Dumnezeu printr-însa" (loan 11,4). 
De aceea nici nu l-a vindecat, pentru că ştia că murind, îl va învia din morţi, spre a- 
şi dovedi puterea asupra morții. 


-Tot aşa s-a întâmplat şi cu orbul. Dumnezeu i-a rânduit naşterea fără vedere, 
pentru ca să facă din el subiectul acestei minuni, pe care urma să o facă 
Mântuitorul cu el, şi astfel să se arate puterea lui Dumnezeu. De altfel, 
Mântuitorul, cumva neaşteptat față de logica textului, face dintr-o dată nişte 
declaraţii de principiu: "Cât sunt în lume, sunt Lumina lumii". Rămânând puţin la 
acest text, trebuie să observăm şi lucrul acesta extraordinar, că cineva a putut să 
spună: "Eu sunt Lumina lumii”. Trebuia ca Cel ce a spus-o să aibă o mare 
îndrăzneală! 


Care dintre oameni ar fi putut avea atunci, sau ar putea avea acum, o astfel de 
îndrăzneală? Cel care a avut această îndrăzneală, înseamnă că o avea motivată de 
ceva, şi acest ceva nu putea fi altceva, decât conştiinţa sa dumnezeiască, fiindcă 
numai aşa, numai căaDumnezeu, putea fi şi putea declara că "EI este lumina 
lumii". 


Aşadar, de aceea se născuse omul acela orb, ca să se vadă prin el lucrurile lui 
Dumnezeu. Şi pentru ca lisus să-şi poată declara adevărata identitate, nu atât în faţa 
lui, cât în faţa celor care asisteau la eveniment. 


Urma acum să-şi dovedească afirmaţia prin fapte. Să fie lumina acestui orb. Să-i 
redea vederea. Toţi aşteptau cu răsuflările reţinute. Orbul nici nu ştia ce se 
întâmplă în jurul său. Spre deosebire de alţi orbi, pe care Iisus îi vindecase, sau îi 
va vindeca de acum încolo, acesta nici măcar nu ceruse aşa ceva, nici nu ştia că e 
posibil. lisus l-a abordat, sau mai degrabă apostolii, cu întrebarea lor, dar nici ei nu 
i-au cerut să-l vindece. I-au atras doar atenţia asupra lui. 


Poate chiar faptul acesta, că vindecarea n-a fost cerută, ne arată că ea făcea parte, 
aşa cum spusese lisus, din planul lui Dumnezeu. Și cum s-a întâmplat vindecarea? 
Deloc spectaculos. Dimpotrivă. Foarte simplu. Aproape banal. Mântuitorul a luat 
puţin praf, a scuipat pe el, a făcut tină, 1-a uns ochii orbului şi l-a trimis la 
scăldătoarea Siloamului, sfătuindu-l să se spele. Încă o dată să remarcăm: nimic 


spectaculos. Nici măcar nu i-a redat vederea acolo, în faţa tuturor celor care 
urmăreau scenă. 


Fără îndoială i-a dezamăgit. Se vor fi dus unii după el, să vadă ce se întâmplă? Nu 
ni se spune. Orbul însă a ascultat şi s-a dus la scăldătoarea Siloamului, şi, 
spălându-şi ochii, a văzut. Dintr-o dată 1 s-a deschis vederea. Evanghelistul ne 
spune aceasta cu atâta simplitate, de parcă s-ar fi petrecut lucrul cel mai firesc din 
lume. 

Noi trebuie să observăm însă, şi în legătură cu aceasta, ceva deosebit. Cel care 
fusese vindecat, nu-L văzuse încă pe Mântuitorul. Mântuitorul nu l-a însoțit şi 
nici n-a Stat să fie văzut, să fie răsplătit, să fie lăudat, să I se mulțumească. L-a 
trimis la scăldătoarea Siloamului, pentru ca minunea propriu-zisă să se întâmple 
acolo, fără EL. Şi s-a întâmplat fără EL 


Și parcă ne mai vine acum şi o altă întrebare: Ce legătură va fi fost între tină şi 
ochi, între acestea şi apa cu care s-a spălat, şi de la care i-a venit vederea? Este 
vreo legătură? Adică, vindecarea s-a petrecut din cauza tinei şi a spălării pe 
ochi? Era în această vreo putere vindecătoare? Fără îndoială că nu. Vindecarea 
s-a petrecut din voinţă şi cu puterea lui Dumnezeu. 


Dar Mântuitorul a făcut totuşi tină şi a recomandat spălarea. De ce? Putea să-i 
spună simplu: "Să ţi se deschidă ochii”. Totuşi a întrebuințat nişte elemente, în 
legătură cu această vindecare. Eu m-aş duce cu gândul undeva departe, în urmă, la 
momentul în care Dumnezeu l-a creat pe om din pământ. Era ca şi cum acest orb 
fusese creat incomplet, şi 1-a completat acum ceea ce îi lipsea. 


Dar aceasta ne poate duce şi la un tâlc ceva mai adânc, la nişte implicaţii teologice 
ceva mai profunde. Dacă la început Dumnezeu l-a făcut pe Adam din pământ, şi 
dacă lisus, tot cu un pic de pământ, i-a refăcut ochii acestui orb, înseamnă că El 
continuă, de fapt, opera lui Dumnezeu. Ceea ce a făcut Dumnezeu atunci, la 
Facere, El face acum fiindcă era şi El Dumnezeu. Şi tot aşa cum din pământ, adică 
din nimic, fiindcă pământul nu avea în el viaţa, a făcut Dumnezeu pe om, tot aşa şi 
lisus, tot din nimic îl desăvârşeşte pe orb ca om, dându-i vederea care îi lipsea, căci 
tina nu conţine nici un element vindecător. 


ŞI acum, după aceste explicaţii, va trebui să înţelegem încă un lucru, care e de fapt 
esențial pentru Evanghelia aceasta, şi care nu trebuie să ne scape. Evanghelia 
aceasta nu este despre un orb şi despre vindecarea lui. Acesta este numai un 
pretext, deşi faptele s-au petrecut întocmai, dar ele nu contează. Nu pentru ele 
însele s-au petrecut acestea. 


Evanghelia aceasta vorbeşte, de fapt, despre dumnezeirea lui lisus, întâmplarea 
aceasta a vrut să-i convingă pe cei de faţă, şi pe orb, că lisus era Mesia, că era 
Dumnezeu. Fiindcă, dacă n-ar fi fost Dumnezeu, n-ar fi putut face ceea ce a 
făcut. De altfel, disputele, actele scenariului despre care am vorbit la început, şi 
care urmează mai departe, converg tocmai spre această demonstraţie. 


Care este actul următor? Il, după ce a constatat că vede, 


la scăldătoarea Siloamului. E de neînchipuit că va fi început să strige de bucurie, să 
se mire de ceea ce vedea pentru întâia oară în viaţa lui. Nu văzuse niciodată. Nu 
ştia cum arată o faţă de om. Nu ştia cum arată o linie dreaptă sau curbă. Nu ştia că 
există, şi cum arată cerul. Doamne, ce va fi simţit omul acela când a văzut cerul, 
soarele, când va vedea apoi noaptea, când va vedea luna şi stelele? Cum se va 
întâlni cu prima floare? Cât îl vor minuna culorile. 


Omul va fi fost într-o exaltare, într-o bucurie aproape ieşită din minţi. Ca să-l 
înţelegem mai bine, să vă spun o întâmplare: 


Într-un tren de distanţă lungă se afla un pasager care în fiecare clipă, uitându- 
se pe fereastră, exclama: "Minunat! Minunat! Uluitor!” 

Cei care erau în acelaşi compartiment, până la urmă au crezut că omul nu era 
prea sănătos. Unul din ei nu s-a putut reţine să nu-l întrebe: "Cum se explică 
faptul că în timp ce noi toți suntem plictisiți de monotonia peisajului, acelaşi pe 
sute de kilometri, tu eşti singurul care exclami mereu: Minunat! Minunat! 
Uluitor! Nu ţi se pare că exagerezi? Până la urmă ai să ne scoţi din sărite!” 
Omul răspunse stingherit, dorind să se scuze, dar să fie şi înţeles: "Am ieşit din 
spital azi-dimineaţă. Până azi am fost orb din naştere. Un mare doctor m-a 
operat şi azi, când mi-a scos pansamentele de pe ochi, am văzut pentru prima 
oară în viaţă. Ceea ce văd eu acum, văd pentru întâia oară. Ceea ce va fi fiind 
pentru voi un lucru obişnuit, pentru mine e minunat, uluitor, uimitor. Ce 
frumoasă e lumea!" 


Dar să ne întoarcem la orbul din Evanghelie. Va fi pornit la întâmplare pe străzi! Şi 
unde? Se va fi dus mai întâi la casa sa! Va fi trebuit să închidă ochii ca să 
nimerească acasă, ajutat de celelalte simţuri, pentru că ochii nu-l puteau ajuta cu 
nimic în găsirea drumului. Nu-l văzuse niciodată. Şi-a întâlnit vecinii, dar atât de 
surprinzătoare a fost întâlnirea cu ei, încât cei care-l cunoscuseră o viaţă întreagă, 
acum parcă nu-l mai recunoșteau. Nici el nu-i cunoştea pe ei, deşi vorbiseră de 
atâtea ori. Îi cunoştea numai după voce. Iar ei se întrebat: " Oare acesta să fie cel 
ce şedea şi cerşea?" Că doar noi ştiam că nu vede. O fi un altul care seamănă cu 


dansul. Dar el mărturisea în gura mare: "Eu sunt! Eu sunt acela". Şi cum s-a 
întâmplat? - îl întrebau. Şi el le povesteşte simplu: un om, pe care am auzit că-l 
cheamă lisus, a luat tină, mi-a pus-o pe ochi, m-a trimis să mă spăl şi iată, mi s-au 
deschis ochii. - Şi unde-i omul acela? - Nu ştiu, răspundea el. Nici nu l-am văzut. 
A plecat în drumul lui! 


Și atunci l-au dus la farisei. Se vede că aşa era obiceiul. Să-i informeze şi să-i 
consulte pe aceşti "aleşi", aşteptându-se, fără îndoială, să se mire şi ei, şi să se 
pronunţe atât asupra orbului, cât şi asupra taumaturgului. Nu era simplă situația. S- 
a instituit pe loc un fel de tribunal. Cu atât mai mult cu cât vindecarea se petrecuse 
sâmbătă, ziua pe care evreii o sărbătoreau cu mare stricteţe, şi nu aveau voie să 
facă în această zi absolut nimic. Au început să-i pună întrebări. Cum? Cine? 
Fariseii s-au împărțit între ei, spune sfântul evanghelist loan. Unii spuneau: "Omul 
acesta nu-i de la Dumnezeu, pentru că nu ţine sâmbăta". A săvârşit o lucrare, a 
făcut tină cu mâna şi cu scuipatul. Alţii cugetau însă altfel: "Cum poate un păcătos 
să facă asemenea minuni?" Neputându-se înţelege între dânşii, l-au întrebat pe 
fostul orb: "Tu ce zici de Dânsul, că ţi-a deschis ochii? " EI a răspuns: "Eu cred 
că-i un prooroc", altfel cum aş putea să-mi explic ceea ce a făcut cu mine? Nu i-a 
mulţumit răspunsul, şi au recurs la alt act, introducând în scenariu personaje noi, 
fiindcă le-a trecut prin minte că totul ar fi, o punere la cale, şi că omul nu fusese de 
fapt niciodată orb. Li se părea explicaţia cea mai plauzibilă. Martori mai buni decât 
părinţii lui nu puteau fi alții. I-au chemat pe părinţi şi i-au întrebat: Voi ce ştiţi? E 
fiul vostru? - Cum să nu fie? E fiul nostru şi a fost orb, s-a născut orb, şi vedem că 
acum vede. - Şi cum vă explicaţi că vede, dacă a fost orb din naştere? - N-am putea 
să vă spunem. E matur, întrebați-l pe el. Şi Sfântul Evanghelist loan completează: 
"Părinţii lui au răspuns aşa, pentru că se temeau de iudei, căci iudeii se 
Sfătuiseră că pe cel care va mărturisi că lisus este Mesia, să-l îndepărteze din 
sinagogă". 


lată, avem aici, în aceste cuvinte, tâlcul întregii întâmplări. Trebuia ca 
Mântuitorul să se reveleze, să se descopere ca Mesia, şi să fie mărturisit ca atare. 
O spun chiar părinții orbului, ocolind întrebarea, iar Sf. Evanghelist loan 
decodifica toată întâmplarea: dacă ar fi recunoscut pe lisus drept Mesia, Cel ce 
trebuia să vină, Fiul lui Dumnezeu, şi dacă ar fi recunoscut în minune o minune 
făcută de Mesia, fariseii i-ar fi dat afară din sinagogă, ceea ce echivala cu o 
excomunicare nu numai din viaţa religioasă, ci şi din viaţa publică. 


Și a urmat un alt act al scenariului. Fariseii i-au eliberat pe părinți, şi l-au chemat 
din nou pe cel vindecat, la un nou interogatoriu. Imaginaţi-vă ce proces a putut 
avea loc! Du-te afară împricinatule; chemaţi-i pe părinții lui; dați-i afară şi 


chemaţi-l din nou pe fostul orb. L-au întrebat iarăşi, cum s-a întâmplat? De data 
aceasta au încercat să dirijeze interogatoriul şi să-i sugereze răspunsurile: "Dă 
slavă lui Dumnezeu. Noi ştim că omul care te-a vindecat este un păcătos". Şi, 
dacă ştiau ei, trebuia să ştie şi cel întrebat! 


Omul le-a spus din nou, simplu, povestindu-le întâmplarea cu aceleaşi cuvinte, ca 
şi prima oară. Dar în legătură cu "păcătoşenia" Celui ce l-a vindecat, a avut o 
replică de bun-simţ, şi de o exactitate muşcătoare pentru infatuaţii farisei: "De este 
păcătos, nu ştiu; una ştiu, că am fost orb şi acuma văd”! Dincolo de această 
afirmaţie, totul era neputinţă şi micime de suflet. Omul care fusese orb le opunea 
faptul că acum vedea. De rest îi lasă să se ocupe ei, şi să creadă ce vor. Să creadă 
ce vor? Nu prea. Orbul nu era dispus să-i lase să creadă chiar ce voiau ei. 


L-au întrebat din nou. Uşor iritat le-a răspuns: "Acum v-am spus şi n-aţi auzit; de 
ce voiţi Să mai auziţi?” Și ironic: "Sau poate voiţi să vă faceţi şi voi ucenicii 
Lui?" Asta i-a scos din sărite. "Tu eşti ucenicul Lui. Noi îl avem pe Moise care a 
grăit cu Dumnezeu, iar pe Acesta (care zici că te-a vindecat), nu-L ştim de unde 
este". 


Trebuind să răspundă, fostul orb se dovedi de o înţelepciune extraordinară, 
neaşteptată, dacă ne gândim că fusese orb cerşetor, care toată viaţa n-a văzut 
nimica, care n-a citit nici un rând în viaţa lui, deci care nu ar fi avut de unde să aibă 
o gândire foarte dezvoltată. Nu avea noţiuni cu care să opereze într-o expunere. 
Totuşi le dădu o lecţie de mare fineţe şi de un teribil bun-simţ, cu logica 
imbatabilă: "Tocmai aceasta e de mirare, că voi nu ştiţi de unde este, şi El mi-a 
deschis ochii". 


Cât despre faptul că ar fi păcătos, deşi înainte ezitase să se pronunţe, spunând că 
"de este păcătos, nu ştim", acum devine mai îndrăzneţ, probabil şi pentru că le 
descoperise răutatea şi intenţia de a falsifica lucrurile. Face mai întâi o afirmaţie de 
principiu: "Știu că pe păcătoşi nu-i ascultă Dumnezeu! lar de este cineva 
cinstitor de Dumnezeu şi face voia Lui, pe acela îl ascultă". Şi trece îndată la 
aplicarea principiului, la cazul în speţă: "Din veac nu s-a auzit să fi deschis cineva 
ochii vreunui orb din naştere. Aşa că, dacă Acesta (care mi i-a deschis mie) n-ar 
fi de la Dumnezeu, n-ar fi putut face nimic". 


După aceasta l-au dat afară. Ultima replică a celor fără replică! Dar cei dați afară 
pentru că îl apăra pe Dumnezeu, se întâlnesc afară cu Dumnezeu! Afară L-a găsit 
pe lisus, şi epilogul ne confirmă ceea ce am presupus la început: că totul s-a 
întâmplat spre a se descoperi dumnezeirea lui lisus. lisus i-a întrebat: -"Crezi fu 


oare în Fiul lui Dumnezeu?" - "Și cine este Acela ca să cred în El?" - "L-ai 
văzut" (căci ai fost orb, dar acum vezi, sj tocmai de aceea vezi, ca să ştii cine este). 
"Cel ce vorbeşte cu tine Acela este! " 


Cum putea cel ce fusese orb să nu creadă în Cel care îi dăduse vederea? Răspunsul 
sau a fost asemenea celui pe care îl va da Toma, când va pipăi mâinile şi coasta lui 
lisus, şi se va convinge că El era Cel ce fusese răstignit, mort şi îngropat, şi care 
acum înviase. O prosternare. "Cred, Doamne!" Şi Sfântul loan adăugă: "Și s-a 
închinat Lui". 


Pe fariseii cu care s-a întâlnit după aceea, şi cu care-a reluat discuţia asupra acestei 
minuni, fără să-i poată face s-o înţeleagă, n-a putut să-i caracterizeze altfel, decât 
constatând că sufereau de boala de care îl vindecase pe orb: "Am venit în lume ca 
cei ce nu văd, să vadă, iar cei ce văd să fie orbi". Desigur orbi care pretindeau că 
văd, dar care n-au văzut în lisus pe Mesia. Şi au rămas în păcatul lor. 


Asupra unui singur lucru simt că totuşi în minţile şi inimile dv. mai stăruie o 
nedumerire. Întrebarea mi-am pus-o şi eu odată cu dv. Nedumerirea e în legătură 
cu răspunsul dat de orb: "Noi ştim că pe păcătoşi Dumnezeu nu-i ascultă"! Oare 
chiar aşa să fie? Ce va fi înţeles orbul când a spus aceasta? Eu n-aş fi de acord cu 
dânsul. Dumnezeu îi ascultă şi pe păcătoşi. Dacă nu i-ar asculta, atunci cum i-ar 
mai ierta când se roagă pentru iertarea păcatelor? Şi câți sunt atât de drepți, încât să 
pretindă în faţa lui Dumnezeu să fie ascultați, şi să le se răsplătească Dumnezeu 
după dreptatea lor? Cum ar arăta lumea, dacă Dumnezeu le-ar face bine numai 
celor drepți? 

Nu! Dumnezeu îi ascultă şi pe păcătoşi. Numai o interpretare greşită a acestui text 
ne-ar duce la înţelegerea că dacă suntem păcătoşi, să nu mai avem nici o speranţă. 
Dar Dumnezeu ascultă rugăciunile păcătoşilor care se pocăiesc. 


Nu. Orbul se referea la altceva. Orbul se referea la faptul că o asemenea minune 
extraordinară, adică a da ochi unuia care nu-i avusese, era o minune care nu 
putea fi făcută de un om obişnuit, de un om păcătos, cum Sunt toţi oamenii. O 
asemenea minune n-o putea face un om. O asemenea minune n-o putuse face 
decât Dumnezeu. 


Aceasta e adevărată tâlcuire a acestui cuvânt al orbului. Aceasta a fost intenţia lui, 
când a rostit cuvântul. Şi cuvântul era familiar iudeilor, fiindcă venea din Legea lui 
Moise. De aceea orbul a început prin a spune: "Ştim că..." Dar acestui "ştim" 1 se 
opune acum un fapt nou. Disputa orbului cu fariseii a fost, de fapt, o dispută între 
logica fariseilor bazată pe Legea lui Moise, şi logica faptelor lui Mesia. Orbul a 


preluat demonstraţia, fără să-şi dea seama, de la Mântuitorul, anume că, dincolo de 
logica Legii lui Moise, faptele lui Mesia vin cu o noutate care o depăşesc, precum 
era însuşi faptul că s-a dat vederea unui orb din naştere. 


Faptul acesta copleşea cu mult, orice s-ar fi spus în Legea lui Moise despre Cel 
care putea sau nu putea face aşa ceva. Faptul se petrecuse, în ciuda situaţiei în care 
gardienii Legii lui Moise nu ştiau cum să-l interpreteze şi cui să-l atribuie. 
Mântuitorul spusese: Eu am venit Să completez, n-am venit să stric Legea lui 
Moise. Dacă, în general, aceste cuvinte se interpretează ca împlinire şi completare 
teoretică a Legii lui Moise, în cazul de faţă a fost şi ceva mai mult şi mai concret: i- 
a completat orbului ceea ce îi lipsea: vederea! Odată cu aceasta i-a deschis însă 
şi ochii sufleteşti, ca să-L recunoască pe Mesia - Fiul lui Dumnezeu, în lisus, şi 
recunoscându-L să urmeze învăţăturile Lui. 


Toţi avem nevoie să ni se deschidă ochii. Chiar dacă noi îi avem, să ne rugăm lui 
Dumnezeu ca, pe lângă ochii trupeşti, ochii noştri sufleteşti să nu-şi piardă 
vederea sau, dacă n-o au, să ne fie dată precum orbului acestuia căruia i S-au 
redat amândouă vederile, recunoscând cu amândouă în lisus pe Fiul lui 
Dumnezeu, şi răspunzând aşa cum trebuie să răspundem şi noi: "Cred, Doamne!" 


(Cuvânt rostit în catedrala din Sibiu în anul 1986.) 


Duminica a VIl-a după Rusalii - Minunile se fac în cooperare 


Textul Sfintei Evanghelii de astăzi ne cheamă încă o dată în Galileia, şi anume 
îndată după ce Mântuitorul rostise Predica de pe munte. A fost momentul în care, 
precum ştim, şi-a fixat noua Sa învăţătură, în raport cu învățătura Vechiului 
Testament. Formula, devenită clasică, a acestui raport a fost: „Aţi auzit că s-a zis 
celor de demult...““, adică ştiţi ce scrie în Scriptura Veche, „Ci Eu vă zic vouă...”. 
Prin aceste cuvinte şi-a introdus comparaţia între ceea ce se descoperise în Legea 
veche şi noua Lui învăţătură, noua Revelaţie, adică descoperirea de Sus, predată de 
Dânsul ca Fiu al lui Dumnezeu şi Dumnezeu. Aceasta trebuia să continue şi să 
completeze, „să împlinească”, ceea ce descoperise Dumnezeu prin Moise şi prin 
prooroci în Vechiul 'Testament (Matei 3, 15; Luca 21, 32; Romani 3, 31; Galateni 


3, 24). 


Fixase, de pildă, o altă lege faţă de Legea talionului care spunea: „Ochi pentru ochi 
şi dinte pentru dinte” (Ieşire 21, 23-24; Matei 5, 38), lege prevăzând să pedepseşti 
pe cel care ţi-a făcut un rău, cu acelaşi rău. În Vechiul Testament se spunea: Dacă 
ţi-a tăiat o mână, taie-i o mână, dacă ţi-a omorât o vită, omoară-i o vită, ş.a.m.d. 
Faţă de această lege, Mântuitorul fixase principii noi: „Eu însă vă zic: Nu vă 
împotriviţi celui rău, ci celui ce te loveşte peste obrazul drept, întoarcei şi pe 
celălalt. Şi celui ce voieşte să se judece cu tine ca să-ţi ia haina, dă-i şi cămaşa” 
(Matei 5, 39-40). Şi nu numai atât a spus Mântuitorul, ci mergeţi cu iubirea, a zis, 
până la iubirea de vrăjmaşi (Matei 5, 44). 


E evident, din comparaţia pe care am arătat-o, că această învăţătură era cu totul 
nouă, şi trebuie să ne-o închipuim cu totul neaşteptată şi surprinzătoare pentru 
ascultători, fiind împotriva credinţei şi mentalităților lor. Îl vor fi ascultat mulţi pe 
Mântuitorul cu interes şi cu o nestăpânită curiozitate, dar şi cu teamă. 


Unii dintre farisei L-au ascultat revoltați. De aceea a fost firesc ca între prieteni şi 
ucenici să găsească adepţi, dar a fost tot atât de firesc să întâlnească printre 
ascultători şi mulți adversari care nu-L înțelegeau, care credeau sincer că a venit să 
strice Legea. 


Aceste adversităţi s-au manifestat în tot cursul propovăduirii şi vieţii Mântuitorului 
pe pământ. Ele constituie dovada cea mai concludentă că tot ce învăţa era nou. 
Adversităţile s-au manifestat până la măsura răstignirii Lui. 


Momentul în care ne plasează Sfânta Evanghelie de astăzi este tocmai acela care a 
urmat prezentării pentru întâia oară, sistematic, a noii Sale învățături. Ştim că, spre 


sfârşitul Predicii de pe munte, a încercat câteva sinteze, de ordin mai general. După 
ce i-a povăţuit pe ascultători să nu se îngrijoreze de ziua de mâine, că ştie Tatăl cel 
ceresc ce le trebuie, şi le-a dat drept exemplu grija pe care o are de păsările cerului 
şi de florile câmpului - despre care am vorbit împreună în altă duminică - le-a spus 
în concluzie: „Căutaţi însă mai întâi împărăţia lui Dumnezeu şi dreptatea Lui şi 
toate acestea vi se vor adăuga vouă“. 


Ce-aş vrea să observăm în legătură cu aceasta? Că unii dintre cei care nu înţeleg 
creştinismul prea bine se rătăcesc şi în tâlcuirea acestei învățături, spunând că 
trebuie să ne orientăm numai spre lumea de dincolo, că nu trebuie să ne intereseze 
lumea de aici, pentru că aşa ne-ar învăţa Mântuitorul Hristos. 


Mulţi dintre cei care nu înţeleg creştinismul îi fac din aceasta un proces de 
orientare antisocială. În sprijinul unei astfel de afirmaţii citează şi acest text. Unii 

ca aceştia nu bagă de seamă însă un mic amănunt, fiindcă nu ştiu să citească 
Scriptura. Ei se opresc la ceea ce le sare în ochi la prima lectură. Ei nu bagă de 
seamă acest cuvânt: „mai întâi”. „Căutaţi mai întâi împărăția lui Dumnezeu”. 
Aşadar se stabileşte aici o ordine a priorităţilor, nu se anulează căutarea şi a celor 
necesare vieții de aici, de pe pământ. Nu înseamnă să nu ne ocupăm şi de cele ale 
trupului. Numai că trebuie s-o facem pe rând, acordând importanţa dintâi celor 
privitoare la suflet. Şi aceasta o spune nu pentru că trebuie s-o facem chiar într-o 
ordine strictă, azi una, mâine alta, ci mereu să ţinem minte că avem şi datorii către 


suflet. 


Acest „mai întâi“ nu e neapărat temporal, ci concomitent. Căci mereu avem nevoie 
şi de hrană sufletească, şi de hrană trupească. Pentru că dacă ar trebui să ne 
ocupăm „mai întâi" de Împărăţia Cerurilor, în sens temporal, cine ar putea hotărî 
când a dobândit-o şi că poate trece la cealaltă? Având însă gândul la cele cereşti, 
gândul la cele pământeşti trebuie adăugat în acelaşi timp. 


Este cam în felul în care noi în teologie dăm unor conducători bisericeşti titlul de 
„primus inter pares“, adică de primul între egali. Patriarhul de la Constantinopol, 
de pildă, are acest privilegiu de a fi „primus inter pares“. Este primul, dar între 
egali. Nu este mai mare decât ceilalți episcopi şi patriarhi. Are dreptul, de pildă, să 

deschidă unele sinoade, să le prezideze, deşi acest lucru se poate face şi cu rândul, 
dar nu are dreptul să dea celorlalți ierarhi porunci. Aşa e şi cu porunca de care 
vorbim: „Căutaţi mai întâi Împărăţia Cerurilor”. Ea nu presupune să căutăm 
Împărăţia Cerurilor un an, şi un an să ne ocupăm de cele pământeşti. Este vorba 
de o concomitenţă şi de o ordine de prioritate cu privire la îndreptarea 
gândurilor spre ambele direcţii. 


O astfel de înţelegere a Predicii de pe munte va fi acum în situaţia de a ne orienta 
cu precizie şi cu privire la alte învățături similare. lată tot la sfârşitul Predicii de pe 
munte şi alte câteva recomandări, tot de ordin general. De pildă, spune: Aveţi 
nevoie de multe aici pe pământ! „Cereţi şi vi se va da". lată cum, dintr-o dată, după 
ce a vorbit despre Împărăţia Cerurilor, îndeamnă: „cereţi şi vi se va da". Ce 
anume? Cele pământeşti, cele de care aveţi nevoie în viaţa voastră de toate zilele. 
„Cereţi şi vi se va da, căutaţi şi veţi afla, bateţi şi vi se va deschide" (Matei 7, 7). 


Se povesteşte că o femeie era foarte bolnavă şi avea nevoie urgentă de un 
medicament. Era departe de orice farmacie şi era iarnă. Farmacia era în satul 
vecin. Avea o fetiță de vârstă şcolară şi nu avea altceva de făcut decât s-o trimită 
pe fetiţă să meargă până la farmacie să ceară picăturile de care avea nevoie. 
Fetița se încumetă să plece. Ajunse la farmacist şi acesta, care ştia boala femeii, 
îi dete fetiţei o sticluţă cu picături. Fetiţa plecă în fugă. După câteva clipe, 
farmacistul, bătrân şi cu vederea slabă, controlă mai atent locul de unde luase 
sticluța. Constată că în loc să-i dea medicamentul pentru boala de inimă a 
femeii, îi dăduse o sticluţă cu otravă. Pe fetiță n-o mai putea ajunge. Căzu în 
genunchi şi se rugă. Ceru doar un singur lucru: „Doamne, fă o minune! Să nu 
ajungă fetiţa acasă!” Cererea lui era dreaptă şi fu puternică. Încă aflându-se în 
rugăciune, auzi uşa deschizându-se şi o văzu pe fetiță intrând în farmacie: 
Domnule, alergând am căz.ut şi am spart Sticluţa. Iertaţi-mă, dar daţi-mi altă 
sticluță. Altfel mama va muri! Fetiţa plângea, zdrobită de părere de rău. 
Farmacistul începu să plângă de bucurie şi emoție. El mulțumi lui Dumnezeu. 
Era, în afară de orice îndoială că i se răspunsese la rugăciunea lui.În momentele 
de cumpănă să cerem şi Dumnezeu va răspunde cererilor făcute cu credinţă. 


lată verbe care presupun conjugarea cuvintelor cu faptele: a cere, a bate, a căuta. 
Deci nu vine nimic de-a gata. Şi avertismentul e şi mai serios când precizează că, 
într-adevăr, se cere o angajare la acţiune, nu o lucrare cu vorba: „Nu tot cel ce-Mi 
zice Doamne, Doamne va intra în Împărăţia Cerurilor, ci cel ce face voia Tatălui 
Meu care este în ceruri“. lată deci cum „a zice“ e condiţionat de „a face“. „Cel ce 
face“. Cei care interpretează altfel nu citesc în Sfânta Scriptură decât ceea ce le 
convine lor, „căutându-şi învăţătură pe măsura dorințelor lor, care să le gâdile 
auzul“ (lisus Tim. 4, 3). 


Ce bine îi surprinde Sfântul Pavel. Parcă îi vede acum! Te miri, de pildă, cum 
„predică" unii mântuirea numai prin credinţă, înşelând pe cei dedaţi păcatelor că se 
mântuiesc uşor, având doar credinţă, folosind pentru aceasta nişte versete ale 
Sfântului Pavel către Romani, scoase din context. Pentru că altfel cine altul decât 


Sfântul Pavel spune, chiar către Romani, că Dumnezeu „va da fiecăruia după 
faptele sale“ (Romani 2, 6). 


Iar Sfântul Iacob de zece ori într-un singur capitol din epistola sa repetă „că omul 
se îndreptează prin fapte, iar nu numai prin credință“ pentru că „credinţa fără fapte 
e moartă“ (Iacob 2, 13, 14, 17, 18, 19, 20, 21, 22, 24,26). 


Va să zică, cereţi, dar cereți adăugând cererii voastre şi fapta voastră bună. 
Adăugaţi şi schimbarea sufletului vostru. Degeaba cereți dacă nu dați nimic. 
Auzind acestea te prinde mirarea că mai sunt unii care pretind că e de ajuns 
credinţa şi că fapta nu contează în faţa lui Dumnezeu! 


Tot acum, în Predica de pe munte, Mântuitorul a mai fixat câteva principii, tot de 
ordin general, menite de asemenea să orienteze viaţa creştinilor. Atunci a pronunţat 
acea lege de aur a creştinismului care nu va înceta niciodată să fie înţeleasă de 
către toţi, indiferent de cultura lor, indiferent de poziţia lor socială, indifferent de 
locul unde se află, prin sentinţa: „Ceea ce vreţi să vă facă vouă oamenii, faceţi şi 
voi lor asemenea“ (Matei 7, 12). Asta o înţelege toată lumea. Mai târziu va 
completa-o, când va vorbi despre Judecata de Apoi, construind sentinţa pe care o 
va pronunţa Dumnezeu, tot cu verbul a face. 


Unii vor auzi: „întrucât aţi făcut acestea unora dintre cei mai mici ai Mei, Mie Mi- 
aţi făcut... aţi dat unui însetat să bea, unui flămând să mănânce” etc. etc., alții, 
dimpotrivă, vor auzi: „întrucât n-aţi făcut... 


Sfântul loan, în cea dintâi epistolă a sa, lărgeşte înţelesul acestor cuvinte, explicând 
de ce măsura iubirii de Dumnezeu trebuie neapărat să treacă prin examenul iubirii 
de aproape, combătând pe cei cu „Doamne, Doamne", dar care nu ridică un deget 
pentru aproapele. Explicaţia lui e profund teologică şi ţine atât de capitolul 
cunoaşterii lui Dumnezeu, cât şi de cel al mărturisirii credinței: „Cel ce zice: 
Iubesc pe Dumnezeu, dar pe fratele său îl urăşte, acela e mincinos, căci cel ce nu 
iubeşte pe fratele său pe care-l vede, cum poate să iubească pe Dumnezeu pe care 
nu-L vede?" (I loan 4, 20). 


Cred că putem sintetiza toate acestea pe scurt: întrucât faci ceva oamenilor, faci 
ceva lui Dumnezeu şi: ceea ce vreţi să vă facă vouă Dumnezeu, faceţi voi 
oamenilor! lată mereu verbul „a face", verbul cheie al vieţii creştine, adică faptele. 


La Judecata de Apoi nici nu se vor pune întrebări în legătură cu credinţa. Cel cu 
fapte bune îşi va dovedi credinţa prin acele fapte, aşa că întrebarea despre credinţă, 


nu-şi va mai avea rost. Cât de mult schimbă aceasta perspectiva celor cu „sola fide” 
adică mântuirea numai prin credinţă! Aceştia sunt dintre aceia „care nu au ochi să 
vadă!" Toate limbile le sunt necunoscute, de aceea nu înţeleg Scriptura nici în 
limba lor maternă! 


Tot în Predica de pe munte. Mântuitorul a rostit „Fericirile", acele sentinţe 
extraordinare, menite să mângâie şi să liniştească sufletul omenesc. Să-i dea 
echilibru. Să-l facă să-şi înţeleagă destinul pe pământ şi în cer. Şi tot atunci i-a 
învăţat pe ucenici, şi prin ei pe noi toţi, rugăciunea cea mai simplă, cea mai 
cuprinzătoare, cea care este „Tatăl nostru". 


După ce a făcut toate acestea prin cuvânt, îndată după aceea Mântuitorul a pornit 
pe drumurile Ţăru Sfinte, am putea zice, o campanie de exemplificare şi de arătare 
practică a puterilor şi mandatului Său, începând o serie de vindecări, o serie de 
minuni aproape la tot pasul, cu tot întâlnitul care avea nevoie de aşa ceva, şi locul 
nu ducea deloc lipsă de asemenea oameni. Erau chiar din abundență, dovedind o 
situație socială precară sub stăpânirea romană şi a conducătorilor localnici, 
preocupaţi de altceva decât de popor. 


Chiar conducătorii spirituali ai iudeilor se ocupau mai mult cu strecurarea 
țânţarului, cu interpretări cazuistice ale textelor sfinte, decât cu îmbunătăţirea vieții 
sociale şi religioase a poporului. Poate de aceea şi Mântuitorul şi apostolii vor pune 
atât de mare accent pe faptă, în speranţa şi a unor schimbări sociale. 


V. Întâlneşte întâi un lepros şi îl vindecă. Lepra era nevindecabilă atunci, ca şi 
astăzi. Există şi astăzi leprozerii unde cei care intră nu mai ies. Rămân 
acolo până la moarte. 

Y Merge mai departe şi vindecă pe sluga sutaşului. Nici măcar n-o vede, 
pentru că sutaşul îi spusese: „Doamne, zi un cuvânt şi sluga mea se va 
vindeca ”. Şi o vindecă din depărtare, prin cuvânt, pentru credinţa sutaşului. 

Y După aceea vindecă pe soacra lui Petru, şi îndată vindecă o mulțime de 

îndrăciţi şi de bolnavi trupeşte. 

Urmează minunea potolirii furtunii, 

Apoi vindecă pe îndrăcitul din ținutul Gadarenilor, 

după care vindecă pe slăbănogul din Capernaum şi 

pe femeia căreia îi curgea sânge, în drum spre satul în care murise fiica lui 

air, pe care o învie din morți. 

Și îndată după aceea, pornind mai departe, este asaltat de către cei doi orbi 

despre care vorbeşte Evanghelia de astăzi. După aceea i se aduce un 

îndrăcit mut, pe care de asemenea îl vindecă. 


a ta i at 


S 


Iată o serie lungă de vindecări, de miracole, unele după altele. Cineva se întreabă 
de ce a făcut lisus atât de puţine minuni şi de ce, având putere dumnezeiască, n-a 
vindecat pe toată lumea. Dar sunt oare puţine acestea pe care le-am înşirat acum, 
numai pe o scurtă perioadă de timp? Cred că n-am greşi dacă am spune că i-a 
vindecat pe toţi cei pe care 1-a întâlnit şi aveau nevoie de intervenția Sa. Nu-mi 
aduc aminte să fi refuzat pe cineva. În schimb ştim sigur din sfârşitul Evangheliei 
după loan că: „sunt încă şi altele multe câte a făcut lisus, care, dacă s-ar fî scris cu 
de-amănuntul, mi se pare că nici în lumea aceasta n-ar fi încăput cărțile ce s-ar fi 
Scris” (loan 21,25). 


De ce acum, la început, această activitate cu aspect de campanie? Ca să dovedească 
prin fapte ceea ce spusese prin cuvânt. Trebuie să ne închipuim că, deşi apostolii, 
scriitorii Noului Testament, ne redau în cuvinte scurte şi o singură dată unele din 
învăţăturile Mântuitorului, în diferite ocazii EI le-a repetat, şi repetându-le le 
însoțea şi de câte o faptă din acestea minunate. Fapta se impune de la sine şi 
întăreşte teoria, învățătura. Fapta nu mai trebuie demonstrată. Contra facta non 
valent argumenta. Pentru o idee teoretică poţi să faci o demonstraţie logică. În 
capul unuia poate să intre, în capul altora poate să nu intre. Dar fapta intră în ochii 
tuturor. Fapta o înţelege oricine. Fapta constrânge. Fapta săvârşită în faţa ta te 
constrânge să o crezi. De aceea Mântuitorul a trecut la această campanie de 
demonstrare a dumnezeirii Sale prin fapte. De aceea îl şi urmau atât de mulți. Şi 
avea nevoie de cât de mulţi, ca pe cât mai mulţi să-i convertească. Evangheliile 
sunt pline de informaţii despre mulțimile care-L urmau. 


Am putea spune că urmărind aceste lucruri asistăm, în aceste momente, la 
desfăşurarea Revelaţiei. Noi, în teologie şi în Biserică, în slujbele şi în predicile 
noastre, vorbim despre Descoperirea dumnezeiască. lată cum s-a produs ea. Prin 
evocarea acestor fapte, evocăm modul cum s-a produs Descoperirea dumnezeiască 
despre Dumnezeu, despre puterea Lui, despre faptul că este Tatăl nostru al tuturor, 
despre faptul că este atotputernic, că poate face orice, că poate schimba legile 
naturii, dacă vrea, şi că cel care descoperea toate acestea nu era un oarecare, ci era 
Fiul lui Dumnezeu, era Unul din Treime, Dumnezeu însuşi. 


Toate aceste fapte minunate pe care le face Mântuitorul, vin să-l demonstreze 
dumnezeirea. Pentru ca, demonstrându-l dumnezeirea, să acrediteze de sus 
cuvintele şi învăţăturile Sale pentru veacuri, pe pământ, pentru toate generaţiile 
care urmau să vină după aceea, şi care vor mai fi până la sfârşitul lumii. Fericiţi au 
fost cei care, în vremea aceea, au putut să asiste la acest proces al desfăşurării 
Revelaţiei pe pământ, în faţa lor, în faţa ochilor lor, în auzul urechilor lor, şi să-L 
vadă personal pe Cel care venea de Sus să descopere adevărurile de care noi, toți 


credincioşii, avem nevoie, fără cunoştinţe despre Dumnezeu şi existenţa Lui, 
despre pământ şi despre univers, şi despre originea lor. 


Când nu găsim un sens adevărat, găsim din păcate unul fals, pentru că un sens ne 
trebuie. Trebuie să ne legăm de ceva, ca să trăim. Trebuie să atârnăm de ceva. 
Mântuitorul a venit, să ne înveţe să nu ne lăsăm prinşi de sensurile false, ci să 
atârnăm de cer, să ne găsim sensul în EI. 


Să ne întoarcem însă la cei doi orbi din Evanghelia de azi. Pentru întâlnirea cu ei 
ne-am pregătit până acum: „Plecând lisus de acolo, doi orbi se ţineau după EI şi 
strigau şi ziceau: Miluieşte-ne pe noi, Fiule al lui David. După ce a intrat în 
casă, au venit la el orbii şi lisus i-a întrebat: Credeţi că pot să fac eu aceasta? 
Zis-au Lui: Da, Doamne! Atunci s-a atins de ochii lor, zicând: După credinţa 
voastră, fie vouă! Şi s-au deschis ochii lor. Iar lisus le-a poruncit cu asprime, 
zicând: Vedeţi, nimeni să nu ştie. lar ei, ieşind, L-au vestit în tot ţinutul acela“ 
(Matei 9, 27-31). 


Vor fi auzit şi ei, fiindcă de văzut nu vedeau, vor fi auzit că învățătorul acesta e 
rabinul Cel nou despre care se spunea că ar fi fiu al lui David, deci din neamul 
celui din care trebuia să se nască Mesia, şi vor fi auzit de faima lui de vindecător. 
Trebuiau numaidecât să încerce şi ei. Era o şansă unică şi nu trebuia pierdută. Vor 
fi rugat pe cineva să-i ducă la EI, sau să le atragă atenția când ar fi apărut prin 
părțile locului. Şi iată-L chiar lângă ei. S-au luat după EI şi au început să strige cu 
disperare: „Miluieşte-ne pe noi, lisuse, Fiul lui David“. Mântuitorul i-a lăsat să 
strige şi să vină după EI, când a intrat într-o casă. Vor fi fost purtaţi de mână de 
câte un copil, sau de cine avea milă de ei, acum poate şi din curiozitate, să vadă 
cum se va termina totul. 


Putem presupune că mulțimea, care era avidă de minuni, cum am fi şi noi, le-a 
făcut loc să intre în casă, să vadă ce se întâmplă. 


Și intrând în casă, Mântuitorul le-a pus întrebarea: „Credeţi că pot Eu să fac 
aceasta?“ Credeţi că pot să vă redau Eu vederea? Şi ei au răspuns: „Da, Doamne“. 
Și atunci Mântuitorul „s-a atins de ochii lor, şi le-a zis: Fie după credinţa voastră! “ 
Era şi un fel de verificare a credinţei lor. Dacă n-ar fi avut-o, probabil nu s-ar fi 
vindecat. Dar credinţa lor s-a verificat că era adevărată şi, de îndată, ochii lor s-au 
deschis. Mântuitorul le-a poruncit atunci „cu asprime": „Luaţi seama, să nu afle de 
aceasta nimeni“. Poruncă inutilă, deşi dată „cu asprime“, căci evanghelistul încheie 
povestirea prin câteva cuvinte scurte, care arată că cei doi nici nu se gândiseră s-o 
respecte: „leşind, L-au vestit în tot ţinutul acela“. 


Nu ni se spune că lisus s-ar fi supărat. Nici evanghelistul nu-i condamnă. Să fi fost 
porunca tocmai o metodă de a obţine contrariul? Era de aşteptat că aşa se va 
întâmpla. 


Să ne amintim ceea ce am spus la început, că Mântuitorul era într-un fel de 
campanie de dovedire a dumnezeirii Lui, aşa că au făcut parte şi ei dintre aceia care 
trebuiau să răspândească faima mesianică şi învăţătura Mântuitorului, s-o facă să 
intre în conştiinţa cât mai multora. 


Mântuitorul era grăbit. Ştia că propovăduirea Lui avea să se termine în trei ani şi 
jumătate, dar în acest timp trebuia să cucerească lumea. Pentru aceasta era nevoie 
de ucenici care să-l răspândească învăţătura, s-o propovăduiască, s-o ducă mai 
departe. 


În aceeaşi grabă, lisus a mai făcut pe loc o altă minune, vin- decând un mut 
îndrăcit. Cei de faţă au exclamat: Niciodată nu s-a mai văzut una ca aceasta în 
Israel! lată o declaraţie de unicitate a Omului şi faptelor Lui. Rezultatele începeau 
să apară. Am asistat deci şi noi, odată cu cei care au fost atunci de față, la o 
minune. Şi chiar la mai multe. Nouă însă ştirea ne revine prin scris, prin martori, 
prin evanghelişti. 


M-aş întreba, şi v-aş lua părtaşi la întrebarea: Suntem noi dispuşi să credem 
totul în legătură cu această minune? Noi, oamenii moderni de astăzi? Oare cum 
primim noi, în sinea noastră, textul acestei Evanghelii despre vindecarea a doi 
orbi? În cel mai bun caz ne vine să zicem: se va fi întâmplat în vremea aceea, 
pentru că azi nu se mai întâmplă aşa ceva! Ne însoţim răspunsul cu o abia ascunsă 
îndoială, credem în Dumnezeu, dar suntem mai reţinuţi când e vorba de anumite 
minuni. Cel puţin unii dintre noi. Dar oare e chiar imposibil să credem în 
minuni? Şi chiar nu se mai întâmplă în vremea noastră? 


Să procedăm la un mic examen. Dacă am lua un singur lucru şi l-am contempla de 
aproape, eliberați de prejudecăţi şi, mai ales, de rutina care ajunge să ascundă 
extraordinarul şi să-l facă de toate zilele, ca şi cum fiind de toate zilele încetează de 
a mai fi extraordinar, ce am gândi? Dacă am lua, de pildă, în cercetare un embrion 
uman, atunci când e numai o singură celulă nedezvoltată, ne-ar veni să credem că 
în ea există tot ceea ce va constitui mai târziu complicatele organe ale unui corp 

omenesc: inimă, plămâni, rinichi, nervi, ochi, sânge, urechi, ură, dragoste, gelozie, 
milă, răutate etc. etc.? Toate acestea se află în acea celulă, dar dacă am analiza-o 
sub toate microscoapele din lume, n-am vedea nimic altceva decât o formă 
omogenă, nedefinită, nediferențiată. Și totuşi acolo sunt ascunse toate organele 


unui om care, în mod sigur, într-o perioadă uluitor de scurtă, se vor dezvolta şi vor 
deveni un om. Vor apărea vase prin care va circula sânge, vase complicate ca la o 
rachetă cosmică, şi un sistem de nervi ca în cea mai complicată uzină electrică, şi 
toate cu funcțiuni bine definite, cu memorie, fiindcă execută mişcări şi funcțiuni 
parcă învăţate, şi cu un motor care începe să bată nepornit de nimeni, ca un 
perpetuu mobile, pe cât de fragil, pe atât de perfect: inima. Dar în ateeaşi celulă 
originară e ascuns şi ceva mai mult, şi mai mult uluitor. Acolo sunt cuprinse 
sentimente, capacitate de creaţie, opere literare, opere artistice, planuri de oraşe şi 
de maşini, cu infinitezimale nuanţe şi infinite forme posibile de exprimare. Acolo 
sunt ascunse capodopere, bucurii şi drame, şi infinite generaţii viitoare. 


Nu e aceasta o minune, că acea celulă originară, acel embiron nedezvoltat, încă 
inform şi gelatinos, conţine în mic tot ceea ce va fi mai târziu un om, 0 omenire? 
Iată o minune pe lângă care trecem mereu, prin care am trecut şi noi şi pe care nici 
nu ne-o amintim, căci s-a făcut cu noi, dar nu de noi, n-am văzut-o, am uitat-o, de 
cumva am ştiut-o în vreun fel. Aceasta în universul mic. 


Dar în universul mare? Pământul nostru care se învârteşte, care se învârteşte în 
jurul său, se învârteşte în jurul Soarelui şi stă suspendat în univers. Ce ştim noi 
despre el? „EI spânzură pământul pe nimic”, spunea lov (24, 7). EI, adică 
Dumnezeu. Stelele acestea care sunt mai mari decât Pământul şi decât Soarele 
nostru, de unde vin şi cu ce rosturi? Soarele acesta care ne încălzeşte, de unde-şi 
are energia? Cine ţine planetele în spaţiu? Iată, sunt lucruri pe care le vedem cu 
ochii noştri. 


Despre viaţă ce ştim? Se spune acum că se poate dezvolta un embrion şi în epru- 
betă! Da, dar trebuie să ai embrionul. Nu eprubeta e minunea, ci embrionul dotat 
cu viaţă! 


Știm oare noi mai multe decât ştia lov acum trei mii de ani? „Dacă Dumnezeu ar 
lua înapoi la sine Duhul Său şi suflarea Sa, toate făpturile ar pieri deodată, şi omul 
s-ar întoarce în ţărână” (lov 34, 14-15). Dacă ne-am aduce aminte de toate acestea 
şi de câte altele de sub ochii şi simțirile noastre, ne-am mai pune oare întrebări în 
legătură cu minunile pe care le-a făptuit Mântuitorul? 

De altfel, sub observaţia noastră sunt şi multe alte fapte care ne pot ajuta să credem 


în minunile Mântuitorului. 


Ştim noi ce e telepatia? E o realitate pe care savanții serioşi - şi toţi savanții sunt 
serioşi - n-o neagă. O constată, dar n-o explică. Ştim noi să explicăm forța 
epilepticului? Sau siguranța somnambulului? Merge cu ochii deschişi, nu vede 


nimic şi circulă pe acoperişuri, la orice înălțime, noaptea, pe marginea streaşinei, şi 
nu i se întâmplă nimic! 


De Djuna, femeia din Gruzia cu daruri tămăduitoare în mâini, se ocupă savanții. 
Scepticismului, după cercetări şi experienţe, i-au luat locul interesul şi Studiul. 
Savanţii descriu însă ceea ce face, dar nu explică. De curând i s-a conferit un 
doctorat h.c. în ştiinţe. Dacă astfel de puteri există în om, ele sunt daruri ale lui 
Dumnezeu de mare excepţie. Excepţia le înscrie în alte dimensiuni, ca forţe ale 
spiritului, dimensiuni care nouă ne scapă. Şi Djunei îi scapă. Într-o carte 
publicată de curând: „Forța mâinilor mele“, în care de fapt îşi face o 
autobiografie, în loc de explicaţii vorbeşte de un strămoş din Babilon, mort de 
câteva secole, cu care a stat de vorbă în vis şi, când şi-a cercetat genealogia, a 
descoperit că se trăgea într-adevăr din Iran, de pe marginile lacului Urnias. Mai 
spune că mereu se gândeşte la fiinţe nevăzute: „Când torn apă fierbinte rostesc 
cuvintele Shimy Allah, prin care avertizez fiinţele nevăzute din cameră să se 
ferească, semn că mă gândesc mereu la ele... “. 


Când povesteşte acestea are ochii umeziţi de lacrimi. „A vindeca un om - Scriu 
comentatorii care i-au citit cartea, luându-și informaţiile de acolo - este pentru 
ea echivalentul naşterii unei noi vieţi” (vezi „Astra“, nr. 2, 1989, p. 14). 


Savantul Alexandr Spirkin, care a testat forţele Djunei, a observat că atunci 
când îşi plimbă mâinile peste bolnavi, din degete îi ies nişte „jeturi luminoase” şi 
ea simte când forţa din ea a fost folosită de organismul bolnav. Djuna şi savanții 
care o cercetează, dacă nu ne pot spune altceva despre astfel de lucruri, cel puţin 
confirmă că ele sunt reale şi că, prin urmare, şi cele descrise de Evanghelii 
despre lisus au fost reale. Nu le vom pune în aceeaşi categorie, dar ceea ce face 
ea ne îndreptăţeşte să ne lăsăm atenţia atrasă spre lucruri care sunt ieşite din 
comun, şi spre forţe spirituale pe care omul le poate folosi şi care nu micşorează, 
ci măresc tainele care îl înconjoară şi îl alcătuiesc şi care, oricât de slabe şi 
nelămurite încă, mai mult ne îndeamnă să credem în minuni, decât, din 
principiu, să ne îndoim de ele. 


Sunt desigur şi forţe care există în om şi dintre care, unele, poate se vor explica 
într-o bună zi. 


Destule întâmplări extraordinare moderne sunt însă din categoria minunilor de 
odinioară. De pildă aflăm că unul are puterea de a vedea cu degetele. Bagă mâna 
într-o traistă închisă şi de acolo scoate bile colorate spunând ce va scoate: asta e 
roşie, asta e verde, asta e albastră. 


Citeam în revista „Orizont” de la Timişoara, de curând, că o femeie de lângă 
Katowice, din Polonia, o tânără oarecare, mişcă obiectele din casă cu gândul. 
Gândeşte şi obiectele încep să plutească prin aer. S-au dus savanţi la faţa 
locului, dar n-au putut determina cauzele fenomenului. Să nu aruncăm ziarul cu 
indiferenţă. 


Să constatăm doar că, iată sunt posibile şi în vremea noastră lucruri ieşite din 
comun, şi care nu pot fi explicate. Trebuie să luăm act şi de ceea ce nu putem 
explica, dar există sau a existat, portivit cu mărturiile istorice ajunse până la noi. 


Minunile Mântuitorului au însă, în general, o particularitate care le scoate din 
categoria celor care se petrec cu unii şi cu alţii. E foarte interesant felul Mân- 
tuitorului de a proceda cu cei pe care îi vindeca, cu cei cu care făcea minuni. De 
cele mai multe ori îi întreba: Credeţi că pot face eu aceasta? Şi la răspunsul lor 
pozitiv, le spunea: „Fie după credinţa voastră!“ Cred că am putea interpreta 
cuvintele acestea ca pe o invitaţie la participare, la antrenarea forțelor sufleteşti ale 
celui suferind în vederea vindecării sale. Aşa devine omul „împreună-lucrător cu 
Dumnezeu" (1 Cor.3, 9). 


Noi ne pretindem logici şi socotim legile naturii logice, pentru că, în general, 
aceleaşi cauze produc aceleaşi efecte, şi orice effect presupune o cauză care trebuie 
să fie logică, şi de regulă cunoscută. 


Cum reacționăm însă atunci când Mântuitorul săvârşeşte fâpte împotriva legilor 
naturale? Fiindcă dacă cineva n-are nervul optic şi nu vede, sau nervul e stricat, 
logic e ca orbul să nu vadă şi, logic e, cel mult, să apelăm la o operaţie 
chirurgicală. Și totuşi Mântuitorul intervine nu cu logica, şi nici cu bisturiul, şi nici 
la nivelul logicii şi practicilor noastre, şi nici nu se ocupă de cauze, ci obține efecte 
în afara logicii obişnuite. Ele sunt din domeniul logicii lui Dumnezeu. Aici e cheia. 
Pentru Dumnezeu minunea e posibilă. „Gândirea mea nu este ca gândirea voastră" 
- zice Domnul - (Isaia 55, 8). lar îndemnul apostolului e „să avem în noi gândirea 
lui Hristos" (I Cor. 2, 16), şi atunci vom înţelege că Dumnezeu are şi puterea de a 
scoate logica din făgaşurile ei obişnuite şi de a supune lucrurile, când vrea EI, altei 
logici. 


Dar să privim lucrurile şi dintr-o altă perspectivă. Oare e logic ca un om să fie orb? 
Dacă ne punem întrebarea aşa, atunci găsim chiar noi logica logicii lui Dumnezeu! 
Mântuitorul restaurează de fapt existenţa logică a unei făpturi umane care, spre a fi 
completă, trebuie să aibă ochi şi să vadă. De altfel, notaţi un lucru: Citiţi toate 
Evangheliile, citiţi despre toate minunile lui lisus şi veţi descoperi că toate sunt 


opere de restaurare, de restaurare a văzului, de restaurare a forței la slăbănogi, de 
însănătoşire, de restaurare a minţii celor „îndrăciți“, adică de restaurare a creaţiei. 
Niciodată, nimănui nu i-a făcut trei ochi! Le-a restaurat, de pildă, orbilor ochii la 
care aveau dreptul de la creație. Şi încă ceva: Niciodată n-a făcut o minune prin 
care să pedepsească pe vreun om, pe cei care ÎI judecau, pe cei care îl urmăreau, pe 
cei care îl contraziceau, pe cei care L-au condamnat la moarte şi înainte de aceasta 
L-au chinuit şi batjocorit. Putea s-o facă? Bineînţeles. A dovedit-o cu un smochin 
pe care l-a blestemat să rămână neroditor. Dar cu oamenii n-a făcut aşa ceva. Nici 
lui luda nu i-a făcut nimic. Acela s-a pedepsit singur. Aşadar, toate minunile 
Mântuitorului au fost făcute ca să restaureze, ca să refacă, ca să redea frumuseţea şi 
chipul cel dintâi al omului. 


Există în Molitfelnic (v. ed. IV, Buc. 1984, p. 248) o rugăciune care mi se pare 
foarte potrivită pentru ilustrarea acestei idei: „Tu care pedepseşti şi iarăşi 
tămăduieşti, şi dai pedeapsa cu bunătate şi cu iubire de oameni, nu ca să pierzi 
zidirea mâinilor Tale, ci mai mult, ca să o aduci la frumuseţea cea dintâi şi la starea 
cea aleasă de la început, pe care am pierdut-o prin slăbiciunea minţii şi prin sfatul 
vrăjmaşului, vrând iarăşi a se ridica şi în tot chipul purtând grijă să scapi ce a mai 
rămas din căderea aceea“. 


Textul e încărcat de multă teologie, dar nu l-am amintit decât pentru o singură idee: 
aceea că Mântuitorul a căutat să restaureze „frumuseţea cea dintâi“ şi „starea cea 
aleasă de la început”. 


Iată de ce şi cum a făcut lisus minunile, şi care este, totuşi, logica lor interioară. Nu 
contrazic logica. Nici natura. Le întregesc. Căci ființa omenească naturală, ieşită 
din mâna lui Dumnezeu, e cea întreagă, sănătoasă. 


Din relatarea acestei foarte scurte întâmplări din Evanghelia de astăzi, alcătuită din 
numai Cinci versete, trebuie să ne întărim credința în realitatea şi adevărul 
minunilor Mântuitorului. Şi cu noi se pot, desigur, întâmpla minuni, chiar şi astăzi, 
dar cu o anumită condiție: Să putem şi noi răspunde la întrebarea: „Crezi tu că pot 
Eu face aceasta?”, cu: „Da, Doamne!” Atunci în mod sigur, răspunsul de la 
Dumnezeu va veni: „Fie după credinţa ta“. 


Minunile se fac în cooperare. Evident că Dumnezeu le poate face şi din proprie 
inițiativă, când crede EI necesar dar, precum ştim din Noul Testament, de cele mai 
multe ori lisus a apelat la cooperarea celui care a avut nevoie de un astfel de ajutor. 
De fapt, la orice cerere suntem supuşi unui examen. Când îl trecem? Când avem o 


credinţă neîndoielnică, o credinţă care nici o clipă nu se îndoieşte că Dumnezeu ne 
poate da ceea ce-l cerem. 


lată de ce Goethe numeşte minunea, „copilul iubit al credinţei” (Faust). În sensul 
îndreptării lipsurilor, de care am vorbit mai înainte, lorga defineşte minunea cu 
humor de savant, dar nu fără un sens adânc, „erată la legile lui Dumnezeu” 
(Gânduri şi sfaturi ale unui om ca oricare altul). De multe ori e şi o erată la legile 
naturii, când îşi ies din matca pe care le-a rânduit-o Dumnezeu. 


Se zice că odată s-a dus cineva în pustie, la Sfântul Serapion, să-l întrebe ceva 
despre credinţă, şi Sfântul Serapion i-a zis: Credinţa e aşa cum spune la 
Evanghelie: „Să fie măcar cât un grăunte de muştar, şi atunci zicând muntelui 
acestuia „Mută-te... “ Voind el să continue s-a oprit, pentru că la auzul 
cuvintelor „Mută-te”, s-a produs o tulburare şi un zgomot, şi muntele din faţa 
lor a început să se mute. Atâta credinţă avea acest Serapion, încât numai 
auzindu-i cuvântul, muntele l-a şi ascultat! „Stai pe loc - i-a zis el muntelui - nu 
vorbeam cu tine, ci vorbeam cu fratele!" 


Este un exemplu din tradiția noastră monahală. EI vrea să arate cum trebuie să fie o 
credinţă neîndoielnică. Mie îmi place, şi cu aceasta vreau să sfârşesc, ca ori de câte 
ori vorbesc despre credinţă neîndoielnică, să-mi aduc aminte de o întâmplare pe 
care am citit-o, dacă îmi amintesc bine, în ,„, Cartea de la San Michele “ a lui Axel 
Munthe. Povesteşte o întâmplare adevărată. 


Într-un sat din nord, o femeie avea un urs pe care îl domesticise şi îl ţinea legat 
aşa cum ţinem noi câinii, legaţi în curţi la ţară. Într-o zi a vrut să plece într-un 
sat vecin, situat peste o pădure. S-a dus la urs şi i-a spus: „Să stai liniştit aici, să 
nu încerci să te dezlegi”. Ursul era puternic şi mai încercase să se elibereze şi 
adesea reuşise. I-a dat a înţelege că a priceput. Femeia a plecat. Trecând prin 
pădure, la un moment dat a auzit tropote puternice în urma ei. S-a răsucit pe loc 
în cărare. în urma ei venea ursul. Venea alergând. L-a aşteptat. Și-a pus mâinile 
în şolduri şi a început să-l mustre, să-l acuze de neascultare: „Nu ţi-am spus Să 
stai acasă? Eşti obraznic! Eşti neascultător! 

Ursul o asculta supus, înmărmurit. L-a lovit peste obraz şi i-a poruncit: „Du-te 
înapoi acasă!” Ursul a făcut stânga împrejur şi S-a întors pe aceeaşi cărare pe 
care venise. Femeia s-a dus în satul vecin, şi-a făcut treburile şi seara s-a întors 
şi ea acasă. Spre marea ei mirare, ursul era legat aşa cum îl lăsase! Ce se 
întâmplase? Ursul din pădure fusese un alt urs. Un urs sălbatic, care venea 
după dânsa cu gând agresiv, s-o atace. Dar femeia i-a vorbit şi i-a poruncit cu 
atâta siguranţă, cu atâta credinţă că e ursul ei, despre care ştia că o ascultă, 


încât acest urs sălbatic a ascultat-o ca şi ursul ei domesticit, de acasă. De ce? 
Fiindcă ea a acţionat asupra lui cu puterea convingerii, cu forţa credinţei că este 
ursul ei, acela care o ascultă. Și a ascultat-o şi ursul sălbatic. 


lată un exemplu de credinţă neîndoielnică. Dacă credinţa neîndoielnică a acestei 
femei am avea-o şi noi în orice am cere, fără nici o îndoială că atunci când ne-ar 


spune Dumnezeu: „Fie după credinţa ta“ s-ar întâmpla şi cu noi minuni! 


Cuvânt rostit în catedrala din Sibiu, la 27 iulie 1988 


Duminica a VIII-a după Rusalii, înmulţirea pâinilor - Daţi-le voi să mănânce: 
pâine şi peşte de dincolo 


Evanghelia de astăzi ne aduce aminte de înmulţirea pâinilor: „Și ieşind, a văzut 
mulțime mare şi I s-a făcut milă de ei şi a vindecat pe bolnavii lor. lar când s-a 
făcut seară ucenicii au venit la EI şi i-au zis: locul este pustiu şi vremea, iată, a 
trecut; deci, dă drumul mulțimilor ca să se ducă în sate să-şi cumpere mâncare. 
Iisus însă le-a răspuns: N-au trebuinţă să se ducă; daţi-le voi să mănânce. lar ei 
I-au zis: Nu avem aici decât cinci pâini şi doi peşti. Şi EI a zis: Aduceţi-Mi-le 
ici. Și poruncind să se aşeze mulțimile pe iarbă şi luând cele cinci pâini şi cei 
doi peşti şi privind la cer, a binecuvântat şi, frângând, a dat ucenicilor pâinile, 
iar ucenicii mulțimilor. Și au mâncat toți şi s-au săturat şi au Strâns rămăşiţele 
de fărâmituri, douăsprezece coşuri pline. lar cei ce mâncaseră erau ca la cinci 
mii de bărbaţi, afară de femei şi copii. Și îndată lisus a silit pe ucenici să intre în 
corabie şi să treacă înaintea Lui, pe ţărmul celălalt, până ce EI va da drumul 
mulțimilor" (Matei 14, 14-22). 


Aceasta este întâmplarea. După cum vedeţi, e foarte simplă. Ne vorbeşte despre 
puterea Mântuitorului de a face minuni cu natura, înmulțind pâini şi peşti. Aducând 
pâini şi peşti de dincolo! De acolo de unde, de fapt, sunt toate. 


Câteva lucruri ar trebui reținute de aici. în primul rând să remarcăm că era spre 
seară. Mântuitorul vindecase mai mulți bolnavi şi le vorbise mulțimilor „despre 
împărăţia lui Dumnezeu" (Luca 9, 11). 


Oare cât timp le vorbise? Şi câţi îl ascultaseră? Evanghelistul Matei nu ne spune 
fiindcă dă numai numărul bărbaţilor (ca la cinci mii), dar înţelegem că erau foarte 
mulţi cei care se tot adunaseră după EI toată ziua. 


Mântuitorul nu era într-o stare sufletească tocmai bună. De aceea şi voise să se 
retragă singur, „într-un loc pustiu“. Tocmai ] se adusese vestea că Irod ordonase, 

şi se şi executase, tăierea capului Sfântului loan Botezătorul. Ştim toţi ce strânse 
legături erau între ei şi, e de presupus că vestea L-a afectat în chip dureros pe 
Mântuitorul. 


Sobri în expunerile lor, evangheliştii se opresc prea rar asupra unor astfel de stări 
sufleteşti. Ei nu sunt romancieri. Nu fac portrete psihologice. Ei fac istorie, expun 
fapte, şi întotdeauna fapte privitoare la Iisus. Dar scurt şi cuprinzător. Fără adaosuri 
inutile. Uneori şi fără adaosuri utile! 


De pildă, despre reacția lui lisus la primirea veştii că Irod i-a tăiat capul lui loan 
Botezătorul, e surprinzător cât de puţin crede necesar Sfântul evanghelist Matei să 
ne spună: „Auzind, lisus a plecat de acolo cu luntrea, la loc pustiu ca să fie singur” 
(Matei 14, 13). Atât. Câte n-ar fi spus un altfel de povestitor! 


Sfântul Luca mai adaugă că acest „loc pustiu" era „în preajma cetăţii Betsaida" 
(Luca 9, 10). Sfântul Ioan nici măcar nu spune de ce a plecat (loan 6, 1). 


Cât timp le vorbise mulțimilor care nu l-au lăsat să se reculeagă? O oră, două? 
Zece ore? Nu ştim exact, dar le vorbise desigur foarte mult, de vreme ce-i ţinuse în 
preajma Sa toată ziua. Altfel, cum ar fi flămânzit? 


Şi „se făcuse seară“. E de la sine înţeles că nu-i ţinuse contemplându-se reciproc. 
Le vorbise. Dacă ne gândim că într-o oră se pot citi lesne 15 pagini bătute la 
maşină, în zece ore se pot citi 150, şi dacă Mântuitorul le-a vorbit atâtea ore numai 
în ziua aceea, şi dacă de fiecare dată când s-a întâlnit cu mulțimile le va fi vorbit 
tot aşa, cât de mult va fi vorbit Mântuitorul în timpul vieţii Lui pământeşti? 


Cât de mult va fi propovăduit, şi ce puţin au reţinut cărțile Sfintei Scripturi! are 
dreptate Sfântul Ioan în încheierea Evangheliei Sale când scrie: „Sunt încă şi alte 
multe câte a făcut lisus, care de s-ar fi scris cu de-amănuntul, mi se pare că nici în 
lumea aceasta n-ar fi încăput cărțile ce s-ar fi scris" (21, 25). 


Și atunci stai şi te întrebi: Cum de mai îndrăznesc unii să se ridice împotriva 
Tradiţiei, adică a cuvintelor şi învățăturilor rămase nescrise şi transmise oral? 
Numai puţin din ceea ce a vorbit Mântuitorul s-a scris în cărțile Sfintei Scripturi, 
adică în Sfintele Evanghelii. Cea mai mare cantitate de învățături a rămas nescrisă, 

dar, fără îndoială, mulțimile acelea care L-au ascultat au transmis din generaţie în 
generaţie ceea ce au auzit, aşa încât nu numai Scriptura, ci şi ceea ce s-a transmis 
din generaţie în generaţie are valoare. Şi Sfânta Scriptură, dar şi Sfânta Tradiţie. 


Iată cum, dintr-o întâmplare ca aceasta, putem înţelege, fără să se fi urmărit aceasta 
anume, şi cum s-a născut Sfânta Tradiţie, aceea care e contestată de către unii 
tălmăcitori de ocazie din afara Ortodoxiei. Adică cum? Mântuitorul a vorbit o zi 
întreagă, şi o zi întreagă a repetat doar cele 7 versete reținute de evanghelist? Nici 
măcar o pagină întreagă din Sfânta Scriptură!? E în afară de orice îndoială că a 
vorbit mult, dar pe evanghelist l-a impresionat minunea de la sfârşit. Aceasta a 
covârşit toate cuvintele. Pe aceasta a notat-o el. 


Sigur că foarte multe din cele spuse de Mântuitorul şi nescrise s-au pierdut pe 
drumul a două milenii, şi faptul ne întristează. Dar unele au rămas totuşi. Acestea 
sunt Tradiția. Aceasta să fie prima învăţătură pe care s-o tragem din minunea 
înmulțirii pâinilor. Dar nu e singura, evident. 


Trebuie să mai observăm că Mântuitorul n-a făcut această minune decât de nevoie, 
în momentul când I s-a spus: „Locul este pustiu şi iată e târziu; dă drumul 
gloatelor, ca să se ducă prin sat să-şi cumpere de mâncare”. 


Era o posibilitate, într-adevăr. Aşa ar fi trebuit să facă. Să-şi întrerupă cuvântarea şi 
să le dea drumul. Dar în Intenția Mântuitorului era altceva. Ceea ce le spusese 
trebuia întărit prin ceva concret, prin ceva care să nu se poată uita niciodată. ŞI 
atunci, cu aerul cel mai senin din lume, ca şi cum s-ar fi adresat unor cămăraşi sau 
magazineri care ar fi avut sau ar fi purtat cu ei sute de pâini şi depozite de peşte 
proaspăt, prins de pescari de pe una sau de pe mai multe corăbii, şi care trebuiau 
doar să scoată cheile de la brâu şi să deschidă cămările sau lăzile, lisus li s-a 
adresat: „Nu trebuie să se ducă: daţi-le voi să mănânce! Apostolu vor fi râs sau îşi 
vor fi considerat învățătorul oboist şi puţin exaltat de fervoarea cu care îşi 
construise şi îşi ţinuse cuvântarea. Să-i fi venit în gând să-i pună pe ei la încercare? 
Să le ceară să facă ei o minune? Nu mai făcuseră aşa ceva. Încercaseră odată cu un 
îndrăcit şi nu reuşiseră. Maestrul era inimitabil. Şi nici prin imitarea formulelor Lui 
nu obțineau repede o socoteală: „Nu avem aici decât cinci pâini şi doi peşti“, l-au 
spus, iar cei care trebuiau hrăniți erau numai bărbaţi „ca la cinci mii“, în afară de 
femei şi de copi. Femei vor fi fost şi mai multe. De reţinut e însă numărul 
bărbaților. 


Era la iudei obiceiul ca treburile religioase să fie rezervate bărbaţilor, dar ceea ce 
făcea lisus era vădit în afara tradiţiilor iudaice. El nu-şi ţinea predica, de data 
aceasta ca şi în alte daţi, în templu sau în sinagogă, ci în aer liber. Aici putea veni 
oricine. Nu era o slujbă, un act de cult. Numărul bărbaților poate fi luat drept o 
indicație că învăţătura Mântuitorului nu era o predică pioasă, de care sunt mai 
atrase femeile, ci o predică de idei, bărbătească, antrenând controverse şi antiteze. 
Femeile nu aveau educaţia pe care o au astăzi, ca să fie interesate şi să participe cu 
bărbaţii la astfel de prelegeri. Dar erau atrase de faima vorbitorului şi mai ales, de 
minuni, de proorocii. Important mi se pare numărul bărbaților. Unul câte unul, 
grup după grup, s-au adunat „ca la cinci mii”. 


Ce le va fi spus Mântuitorul ca să-i reţină o zi întreagă? Din Predica de pe munte 
ştim câte ceva. Păcat că din această predică de dinainte de înmulțirea pâinilor 
evangheliştii n-au reținut absolut nimic. Cum am mai spus, i-a copleşit minunea cu 


care s-a încheiat totul. Altă explicaţie nu poate fi. Căci, după ce a binecuvântat cele 
cinci pâini şi cei doi peşti, împărțindu-le, nu se mai terminau, aşa încât: „s-au 
săturat toți“, ba au mai şi adunat resturile: „douăsprezece coşuri!“ Ca într-o poveste 
frumoasă de care nişte copii s-ar minuna foarte şi le-ar plăcea. 


Noi trebuie însă să ne punem o întrebare serioasă, bărbătească: Cum a fost? Ce s-a 
petrecut acolo în realitate? Căci n-am fi de acord să ni se spună că luăm basmele 
drept realităţi sau drept nişte convenţii, aşteptând să ni se ceară: mai spune-l 
părinte pe cel cu înmulţirea pâinilor! 


Cum a fost aşadar? Întâmplarea înmulţiri pâinilor e istorisită de Sfântul Matei, dar 
şi de Sfântul evanghelist loan. Tâlcul ei, cheia propriu-zisă a acestei întâmplări ne- 
o dă Sfântul loan. Să citim numai câteva versete din Sfântul evanghelist loan, ca să 
aflăm mai înainte de ce a făcut Mântuitorul această minune. Ar fi putut să-i lase să 
plece flămânzi. Nici n-ar fi fost prima oară. ŞI probabil nici nu se aştepta nimeni să 
fie şi ospătat. într-un târziu ar fi ajuns ei acasă, şi ar fi găsit acolo mâncare. Totuşi, 
Mântuitorul a făcut această minune. 


Să vedem ce s-a întâmplat a doua zi. L-au căutat să-L găsească fiindcă îi pierduseră 
urma. L-au găsit. Găsindu-L de cealaltă parte a mării, L-au întrebat: ,, Învăţătorule, 
când ai venit aici?“ Erau nedumeriţi, fiindcă trecuse Marea Tiberiadei fără să aibă 
nici o corabie la îndemână. Mersese pe mare ca pe uscat. Mântuitorul însă le-a 
răspuns, cam decepţionat: „Adevărul adevărat vă grăiesc: Mă căutați nu pentru că 
ați văzut un semn (adică pentru că ați văzut înmulțirea pâinilor), ci pentru că aţi 
mâncat pâine şi v-aţi săturat” (loan 6, 26). 


Poate că ei credeau că, urmându-L pe Mântuitorul, fiind aproape de EI, nu va mai 
fi nevoie să mai muncească, să-şi câştige pâinea de toate zilele, şi că Mântuitorul le 
va da pâine de-a gata, repetând istoria cu mana din pustie. Au şi spus acest lucru 
(loan 6,31). De aceea Mântuitorul le-a spus: „Nu m-aţi căutat pentru că ați văzut 
un semn, Ci pentru că aţi mâncat pâine şi v-aţi săturat“. 


Ce constată Mântuitorul, cu tristeţe? Că minunea nu i-a impresionat prea mult. Pe 
noi tocmai aceasta ne preocupă, şi ne întrebăm „cum a fost posibilă?” - dar pentru 
cei Cinci Mil ŞI Câţi mai erau, aceasta a trecut în urma faptului că puteau obține 
mâncarea pe degeaba. 


Să fi avut ei un alt simţ al minunii decât noi? Să fi fost minunea la ei, cumva, în 
ordinea firescului? Dacă ar fi fost aşa, Mântuitorul nu s-ar fi supărat. Erau nişte 


pragmatici răi şi egoişti? Probabil nici una, nici alta. Minunea i-a impresionat, dar 
rezultatul minunii i-a preocupat şi mai mult. 


Ca să-i lămurească, Mântuitorul a angajat cu ei o lungă discuţie, de data aceasta nu 
în aer liber, ci în sinagoga din Capernaum (loan 7, 59). A încercat să-i convingă că 
făcuse minunea pentru a le deschide altă perspectivă spirituală, să pună accentul pe 
minune, care era rezultatul unei intervenţii supranaturale, deci să se preocupe de 
supranatural şi nu pur şi simplu de mâncare: „Sârguiţi-vă nu pentru hrana cea 
pieritoare, ci pentru hrana ce rămâne pentru viaţa veşnică.” 


A avut oarecare succes de moment, căci L-au întrebat: „„Dar ce trebuie să facem ca 
să săvârşim lucrurile lui Dumnezeu?” Era o întrebare bună, deşi va fi fost doar 
metodică, dacă nu ispititoare. Căci nu se putea spune că nu ştiau ce trebuiau să 
facă! Dar lisus le-a răspuns totuşi: „lucrul lui Dumnezeu este acesta: Ca să credeți 
în Cel pe care L-a trimis EI“. 


Acum am aflat pentru ce a făcut minunea înmulţiri pâinilor: ca să impună înaintea 
lor dumnezeirea Sa. Să-i facă să creadă că EI este trimis de la Dumnezeu, că este 
Fiul lui Dumnezeu, şi să creadă în toate învăţăturile Lui. 


Socotindu-se înţeles, a trecut de îndată la expunerea unor lucruri mai subtile, dar în 
directă legătură cu ceea ce făcuse obiectul disputei-: pâinea. Le-a vorbit de „pâinea 
cerească“, adică, metaforic, de învăţătura pe care EI o aducea de la Tatăl, şi pe care 
îi invita s-o primească. Greu lucru. Aceasta 1-a întors la ceea ce îi durea pe ei, ca şi 
pe Samarineanca altă dată, care i-a cerut apă din aceea care să-i taie setea pe toată 
viaţa: „Doamne, dă-ne pururea pâinea aceasta“, precum fuseseră pâinile din ajun! 
Dar lisus nu dezarmează îşi continuă expunerea sa duhovnicească, insistând şi mai 
mult pe ideea pâinii cereşti, şi identificându-Se, acum fără nici un ocoliş, cu ea: 
„Eu sunt pâinea vieţii; cel ce vine Ia Mine nu va flămânzi, şi cel ce crede în Mine 
nu va înseta niciodată“ (loan 6, 35,41,50,51,58). 


Vorbeau însă limbi diferite. Una înţelegea EI prin pâine şi prin a flămânzi şi a 
înseta, şi alta înțelegeau ei. Nu le intra în cap că s-ar putea flămânzi şi înseta de 
învăţătură aşa cum, probabil, puţini înţeleseseră acel „Fericiţi cei ce flămânzesc şi 
însetează de dreptate“, deşi asta e ceva mai limpede şi mai accesibil. E chiar o 
expresie folosită în popor. A flămânzi şi a înseta după învăţătură însă, pe vremea 
aceea, era mai greu de înţeles. Şi încă după ce fel de învățătură! Învățătura despre 
Sine, ca Cel ce vine de la Tatăl. Ca să le câştige bunăvoința, a încercat să treacă 
chiar la nişte promisiuni, deşi şi-a dat seama că „nu-L credeau“: „Pe cel ce vine la 


Mine, nu-L voi scoate afară“, îl voi primi îndată, ba mai mult: „îl voi învia în ziua 
cea de apoi“ (loan 6, 36-40). 


Pe cărturari, cărora nu le lipsea pâinea, nu promisiunea aceasta 1-a atras, şi nici nu 
i-a scandalizat. Poate că, învăţaţi fiind, alegoria nici nu le-a făcut dificultăţi de 
înţelegere. Pe ei i-a scandalizat declaraţia Lui că: „S-a pogorât din cer“. Cum vine 
asta? „Doar e fiul lui Iosif, pe ai Cărui tată şi mamă îi ştim. 


lisus şi-a dezvoltat însă cu linişte sufletească învăţătura care nu mai era numai 
pentru ei, ci pentru istorie. Şi norocul e că pe aceasta evanghelistul a notat-o, pe 
un carnet sau în inima şi mintea sa, căci ne-a redat-o întocmai. 


Anticipează acum instituirea Euharistiei la Cina cea de Taină: „Eu sunt pâinea cea 
Vie, ce s-a pogorât din cer; de va mânca cineva din pâinea aceasta, în veac va fi viu. 
Și pâinea pe care o voi da Eu este Trupul Meu, pe care-L voi da pentru viaţa lumii“ 
(loan 6, 51, cf. Matei 26, 26-28). Aceste învățături vor fi înţelese mult mai târziu, 
după înviere. 


Deocamdată ascultătorii le-au tratat cu logica nicodimică, aceea care nu pricepea 
cum ar putea el, bătrânul Nicodim, să intre din nou în pântecele maicii sale, „ca să 
se nască din nou”, sau aceea cu care înțelesese Samarineanca „apa cea vie“, sau 
aceştia, cu câteva clipe înainte „pâinea vieţii”. Gândeau: „Cum poate Acesta să ne 
dea trupul Său să-l mâncăm?” (loan 6, 52). Deşi i-a văzut că nu pricep şi că nu 
reuşesc sa depăşească nivelul strict orizontal şi material de gândire, totuşi 
Mântuitorul a continuat să le dezvolte învăţătura despre prelungirea Sa în istorie şi 
despre intrarea lor într-o altă ordine de gândire, prin Taina Sfintei Euharistii: „Și 
le-a zis lisus: Adevărat, adevărat zic vouă, dacă nu veţi mânca trupul Fiului 
Omului şi nu veţi bea sângele Lui, nu veţi avea viaţă în voi. Cel ce mănâncă 
trupul Meu şi bea sângele Meu are viaţă veşnică, şi Eu îl voi învia în ziua cea de 
apoi. Trupul Meu este adevărată mâncare şi sângele Meu, adevărată băutură. 
Cel ce mănâncă trupul Meu şi bea sângele Meu rămâne întru Mine şi Eu întru 
el. Precum M-a trimis pe Mine Tatăl Cel viu, şi Eu viez pentru Tatăl, şi cel ce 
Mă mănâncă pe Mine va trăi prin Mine. Aceasta este pâinea care s-a pogorât din 
cer, nu precum au mâncat părinţii voştri mana şi au murit. Cel ce mănâncă 
această pâine va trăi în veac“ (loan 6, 53-58). 


Nici măcar ucenicii Săi nu L-au înţeles: „Ciudate sunt vorbele acestea! Cine le 
poate asculta?” (Ioan 6, 60). Traducerile mai noi zic: „Greu este cuvântul acesta!” 
(loan 6, 66). Nu era lucru de glumă. Oamenii luau hotărâri definitive, ascultându- 
L. lată cum unii îl părăseau, socotindu-l neinteresant, exagerat, rătăcit. Dar cei 


care îl urmau erau tot atât de încredinţaţi că se aflau în preajma lui Dumnezeu, 
chiar dacă pe moment îl credeau doar profet. In tradiţia lui Israel nu era foarte greu 
să-L crezi pe cineva profet. 


Epilogul ni-L arată pe lisus testându-i şi pe cei doisprezece care, Dumnezeu ştie 
cât îl vor fi înţeles şi ei, dar au rămas mai departe în preajma Lui. I-a întrebat cu 
puţină ironie, poate şi cu presimţirea unor dezamăgiri: „Nu cumva voiţi să vă 
duceţi şi voi?” Dar nu. Simon-Petru a vorbit în numele tuturor, ca şi atunci când i-a 
întrebat: „Cine zic oamenii că sunt Eu? - Dar voi, cine ziceţi că sunt?” (Matei 16, 
16). A răspuns şi acum ca şi atunci: „Doamne, la cine să ne ducem? Cuvintele 
vieţii veşnice Tu le ai, şi noi am crezut şi am cunoscut că Tu eşti Hristosul, Fiul 
Dumnezeului celui viu“ (loan 6, 68-69). 


Petru a înţeles ce era de înţeles: că chiar dacă unele învățături de ale învățătorului 
erau „caudate”, „grele" pentru mintea lor, ele erau oricum „cuvintele vieții 
veşnice“, şi acesta le era de ajuns. 


Dar el mai ştia ceva, şi e interesant cum evanghelistul reţine exact răspunsul: „Noi 
am crezut“, dar nu numai atâta, ci: „Am şi cunoscut că Tu eşti Hristosul, Fiul lui 
Dumnezeu Celui viu“. Ei aveau convingerea fermă că e Mesia. Nu înțelegeau 
acum o vorbire subtilă? Nu era nimic. Ei nu uitau minunile, nu uitau cum au fost 
chemaţi nu uitau esenţa învăţăturii lui morale pe care o înțelegeau, şi din care îşi 
făcuseră o convingere. 


De fapt, aceasta şi urmărise Mântuitorul. Să-şi dovedească trimiterea de Sus, 
mesianitatea şi dumnezeirea. Nu vor fi fost numai apostolii care i-au recunoscut-o. 
Evanghelistul nu spune că „toţi“ s-au îndepărtat. Mulţi vor fi rămas. 


Minunea înmulurii pâinilor şi-a atins scopul. Mântuitorul a arătat că poate să le dea 
şi pâine, pâine din aceasta de toate zilele, la nevoie, dar că aveau nevore şi de o altă 
pâine, de credinţa în Dumnezeu şi în El ca Fiu al lui Dumnezeu, şi de pâinea 
cuharistică. N-a vrut în nici un caz să-l înveţe că nu trebuie să mai muncească, de 
aceea a şi trecut repede la o expunere mai elevată, despre pâinea duhovnicească. 
Dumnezeu ne dă pâinea cea de toate zilele, dar cu condiția ca şi noi să acceptăm că 
EI este „pâinea vieţii” celei de veci. 


Aş vrea să mai fac încă o remarcă, poate mai simplă, asupra minuni înmulțirii 
pâinilor. La sfârşit, Mântuitorul i-a pus pe ucenici să adune fărâmiturile, 
explicându-le: „Ca să nu piardă ceva“. lată un îndemn să nu facem risipă de pâine. 
Numai pentru aceasta nu m-aş fi oprit însă la acest amănunt, deşi nu e neglijabil. 


îndemnul e mai profund: Să fim cu evlavie, să fim cu respect faţă de pâinea cea de 
toate zilele. Aşa se explică de ce în poporul nostrum există un respect deosebit față 
de pâine. Pâinea e simbolul vieţii - „pâinea vieții“ este lisus, şi EI este aici simbolul 
muncii. 


Conducătorii sau ierarhii în sate sunt întâmpinați cu pâine şi sare, cu „pâinea vieţii" 
ŞI cu „sarea pământului". Pâinea, în popor, nu se aruncă niciodată. E considerată 
sfințită, fiind simbolul lui Hristos şi element al Euharistiei. Dacă mai rămâne o 
îmbucătură de pâine, pe care un copil n-o poate termina, tatăl îi spune: „Mănânc-o 
toată! N-o arunca. E păcat. N-o lăsa, că e sfântă“. 


In copilărie când eu nu-mi puteam mânca toată pâinea, o mânca tata sau mama, 
trebuia mâncată. Cinstită învăţătura vine, fără ndoială, din Scriptură sau în felul în 
care este respectată, în mod sigur dintr-o tradiţie orală, veche. 


Poate chiar din vremea minunii sau a cuvântării din Capernaum, asupra căreia ne- 
am oprit. Tertulian scria: „Hristos este pâinea noastră, fiindcă El este viaţa şi 
pâinea vieţii. Astfel cerând pâinea cea de toate zilele, cerem veşnicia lui Hristos si 
nedespărţirea de trupul Lui“ (Despre rugăciune, 6). 


Am lăsat înadins pentru la urmă răspunsul la întebarea pe care ne-am pus-o, cu 
privire la minunea însăţi. Cum a fost? E credibilă? Textul însuşi pe care l-am 
analizat ne ajută acum s-o înţelegem. Nimeni n-a contestat-o. Ba mai mult: a doua 
zi L-au căutat în speranţa nu numai că va repeta-o, ci chiar că o va permanentiza şi 
nu vor mai avea nevoie să semene grâu sau să cumpere pâine, nici să se ostenească 
să mai prindă peşte. Dacă minunea le-ar fi creat probleme, ar fi contestat-o, şi 
evangheliştii ar fi notat conflictul. Dovada e că atunci când le-a vorbit de „pâinea 
cerească”, şi le-a spus: „Eu sunt pâinea care s-a pogorât din cer“, atunci au 
protestat, şi evangheliştii nu omit protestul, nici lepădările de lisus din acest motiv, 
deşi aceste lepădări nu le favorizau eroul, dar ei fac o cronică fidelă a eveni- 
mentului. 


lisus a părut învins în disputa din sinagoga din Capernaum, când mulți L-au părăsit 
(loan 6, 60) şi evangheliştii nu-i îmbunătăţesc deloc imaginea. Revanşa şi-o va lua 
târziu, după înviere, dar deocamdată a părut învins. Evident, nu de argumente, ci 
de incapacitatea lor de a se urca la înțelesurile duhovniceşti ale învăţăturii Sale şi, 
mai ales, la recunoaşterea că El este Mesia. Pentru aceasta minunea n-a avut 
deocamdată o eficienţă deosebită şi generală, şi tocmai acest fapt ne probează că n- 
a fost inventată, ca să ajungă cu ea la un anumit scop, şi anume, simplu şi uşor, la 
prosternarea tuturor şi la o declaraţie similară celei a lui Toma, după ce a verificat 


urmele cuielor din mâini, şi a suliţei din coastă. Toma era unul, evidenţa învierii 
era constrângere, evenimentul învierii era o experienţă la care nu se aştepta, în care 
nu crezuse, de care se îndoise, şi i se demonstra contrariul. 


Minunea înmulţiri pâinilor a fost menită să pregătească terenul pentru recu- 
noaşterea mesianităţii. Dar când au văzut că nu se mai repetă şi că, în schimb, li se 
cerea să accepte o „pâine a vieţii”, dar care nu era nici măcar ca mana cerească 
dăruită poporului din pustie prin Moise, s-au lăsat păgubaşi. 


Mântuitorul va fi fost decepţionat. Dar n-a fost prima oară, şi nu va fi nici ultima. 
EI a vrut să-şi dea un prilej ca să treacă la ceva mai înalt, să-şi descrie Împărăţia şi 
mijloacele cu care se trăieşte în ea. A pornit de la pâinea pe care o înțelegeau toți 
uşor, sperând că va putea-o preface într-o metaforă şi într-o teologie, dar n-a avut 
cu cine. ÎL vor fi consolat apostolii care au rămas cu EI şi asupra cărora nu numai 
minunea, Ci şi teologia „cuvintelor celor veşnice“ - trecerea de la o pâine la alta - a 
avut totuşi un impact, oricât de slab va fi fost el deocamdată. 


Cel ce le săvârşise pe amândouă rămăsese mai departe pentru ei Hristosul, Mesia. 
Cel puţin faza legării exclusive de pâinea propriu-zisă o depăşiseră. 


Cât despre minune, ea s-a petrecut întocmai. Cel ce l-a zidit pe om din nimic putea 
să-i dea şi nişte pâini din nimic. Până şi diavolul ştia că lisus, dacă ar fi voit, ar fi 
putut face pâini şi din pietre! (Matei 4, 3). 


După săvârşirea minunii, spune Sfântul Matei, „lisus s-a suit în munte să se roage 
deosebi“ (Matei 14, 23), poruncindu-le ucenicilor să treacă marea cu corabia. Şi au 
plecat. Şi s-a stârnit furtuna. lisus 1-a ajuns din urmă, venind după ei pe mare, ca pe 
uscat. Nu-i mai rămăsese nici o corabie, nici o barcă şi, pe întuneric, şi-a folosit şi 
pentru EI o dată puterea dumnezeiască. Când i-a ajuns, după ce Petru, tot în numele 
tuturor, a vrut să se încredinţeze că nu văd o nălucă, şi era mai-mai s-o păţească, 
să-l înghită valurile pe măsură ce se îndoia - o pacoste a sufletului lui care îi va 
juca într-o zi o festă şi mai mare - L-au luat pe lisus în corabie, nu fără a se minuna 
de mersul pe mare şi de potolirea furtunii şi a exclama, ceea ce L-ar fi bucurat să 
audă şi de la cei cinci mii, de la femeile şi de la copii pe care-i hrănise, ca şi de la 
disputătorii de a doua zi: „Cu adevărat Fiul lui Dumnezeu eşti Tu“ (Matei 14, 33). 


Cuvânt rostit în catedrala din Sibiu la 21 august 1983 


Duminica a IX-a dupa Rusalii - Porunceşte-mi să vin la Tine! 


Textul Sfintei Evanghelu de astăzi a fost rânduit de Biserica să se citească în 
această duminică în toate bisericile din lumea ortodoxă. Despre acest text se şi 
vorbeşte astăzi peste tot. E foarte interesantă această comuniune în duh cu toți 
credincioşii de pretutindeni care, într-o zi ca aceasta, despre aceasta gândesc şi 
despre aceasta vorbesc. Cei care aţi fost duminica trecută la biserică, aţi auzit 
despre minunea înmulţirii pâinilor, cum din cinci pâini şi doi peşti Mântuitorul a 
hrănit în pustie o mulțime de oameni. După înmulțirea pâinilor urmează episodul 
care s-a citit în Sfânta Evanghelie de astăzi. Ni se spunea că îndată după aceea 
Mântuitorul i-a silit pe ucenici să intre în corabie şi să treacă marea Tiberiadei, de 
cealaltă parte. 


EI s-a retras în munte pentru rugăciune şi apoi, târziu, probabil după miezul nopţii 
s-a gândit să-i ajungă. A pornit pe mare în urma lor, mergând pe apă ca pe uscat. 
Momentul e emoţionant. Ca şi cum ar fi uitat că e om, s-a luat după ei ca 
Dumnezeu! 


Ucenicii, într-o corabie cu vâsle sau cu pânze, sau cu amândouă, înaintau spre 
ținutul de dincolo de marea Tiberiadei, spre ţinutul Ghenizaretului, unde le 
poruncise Mântuitorul să meargă. 


Stârnindu-se o furtună pe mare, ucenicii din corabie s-au spăimântat. A intrat frica 
în ei. Corăbule nu erau ca în vremea noastră, mari. Erau corăbu mici, uşor legănate 
de valuri. Şi deodată, în toiul spaimei şi al furtunii, apare, venind pe mare ca pe 
uscat, Mântuitorul. Li s-a părut că e o fantomă, că e o nălucă şi au început să strige 
de spaimă. Apropiindu-se de corabie, Mântuitorul le-a spus: "Nu vă temeţi! Eu 
sunt". S-au mai liniştit. Dar nu chiar de tot. Nici chiar Petru care era, după cum 
ştim, unul din cei mai apropiaţi de Mântuitorul, şi care era foarte săritor, cel puţin 
cu gândul, căci cu fapta uneori a mai dat şi înapoi - chiar şi Petru s-a simţit încercat 
de îndoială. Să fie oare lisus? Dacă era totuşi o nălucă? S-a gândit să-L pună la 
probă, să vadă dacă era chiar EI, căci teama de furtună se dublase acum cu teama 
de nălucă: "Doamne, dacă eşti Tu cu adevărat, porunceşte-mi să vin pe apă spre 
Tine". Şi Mântuitorul i-a spus: "Vino!" Petru a sărit din corabie pe apă şi a mers 
către lisus. Şi el: ca pe uscat! Dar în timp ce mergea îi creştea spaima şi, pe măsură 
ce îi creştea spaima, îi creştea şi neîncrederea. 


Se îndoia. Dacă nu era lisus? Dacă era totuşi o nălucă? 1 se părea chiar că se 
depărtează. Uită că e pe apă ca pe uscat, sau poate tocmai aceasta îi mărea spaima, 
văzându-se într-o situaţie ca de vis, care nu i se mai întâmplase niciodată. Odată cu 


îndoiala a simţit cum picioarele 1 se scufundă în apă, încet, încet, dar fără îndoială 
se scufundă. 


Înspăimântat a strigat: "Doamne, scapă-mă!" Mântuitorul s-a apropiat de EI, i-a 
întins mâna, l-a scos din nou la suprafaţa apei, l-a făcut să simtă din nou apa tare 
sub picioare, ca să poată merge pe ea, şi după aceea au urcat amândoi în corabie. 
Ucenicii, care văzuseră totul, n-au mai putut face altceva decât să zică: "Doamne, 
Tu eşti Hristos, Fiul lui Dumnezeu". 


Acesta este textul pe care l-am ascultat astăzi citindu-se. Aţi mai auzit întâmplarea, 
de mai multe ori, şi pare foarte limpede. Ea pune totuşi câteva probleme. Să 
încercăm să le degajăm şi să ne oprim puţin asupra lor. 


In primul rând, e sigur că fiecare din noi s-a întrebat: cum e cu mersul pe mare ca 
pe uscat? Nu e un lucru de toate zilele. Nu e un lucru pe care-l poate face toată 
lumea. Nu e un lucru firesc. 


În al doilea rând, cum e cu mersul pe mare al lui Petru? Şi cum e cu scufundarea 
lui în momentul când a început să se îndoiască? Pentru că Mântuitorul, când el a 
strigat "Doamne, scapă-mă", L-a întrebat cu blândeţe şi cu bunăvoință, cred că şi 
fără supărare: "Puțin credinciosule, pentru ce te-ai îndoit?" Dacă ai pornit cu 
credinţă, pentru ce te-ai îndoit? Pentru ce n-ai rămas cu credinţa statornică până la 
urmă? 


Amândouă aceste lucruri, deci mergerea lui lisus pe apă ca pe uscat, ca şi 
experienţa eşuată pe jumătate a lui Petru, nu sunt din ordinea firească a lucrurilor, 
şi tocmai de aceea ne pun întrebări. Cum ne explicăm aceste fapte care sunt 
nefireşti, care nu sunt în obişnuinţa de fiecare zi? Răspunsul la aceasta ni-l vom da 
uşor, şi vom stărui deocamdată asupra acestui răspuns, pentru că mai există încă 
vreo câteva lucruri asupra cărora va trebui să insistăm. 


Răspunsul nostru va fi cel mai simplu cu putință. E vorba, fără îndoială, de o 
minune. Ce este o minune? Este ceva ce se întâmplă , împotriva legilor naturale. 
Vom spune despre acesta doar un singur lucru, care ne va lămuri, sper, pe toţi: 
Dacă există Dumnezeu, minunea e posibilă. Deci pentru toți cei credincioşi, pentru 
toți cei care cred că există Dumnezeu, Fiinţă supranaturală cu puteri supranaturale, 
minunea e posibilă. Şi, pentru noi cei credincioşi, în legătură cu aceasta, nu se mai 
pun probleme. 


Dar aş vrea să stăruim mai mult asupra altor două aspecte: a credinţei, pe de o 
parte, şi a îndoielii lui Petru, pe de altă parte. Fiindcă întâmplarea aceasta cu 
îndoială lui Petru nu este chiar o întâmplare oarecare, şi nu a fost întâmplătoare. Ea 
face parte dintr-o logică a faptelor care s-au petrecut în ziua cu înmulțirea pâinilor. 
E tocmai ceea ce va trebui să dovedim. 


Să analizăm puţin lucrurile şi să ne punem o primă întrebare: de ce a făcut lisus 
Hristos minunea acesta a mergerii pe mare ca pe uscat? Putea foarte bine să n-o 
facă. Putea, în loc să-i trimită pe apostoli cu corabia înaintea Sa, să fi mers şi El 
odată cu dânşii şi să-şi fi făcut rugăciunea pe corabie, în loc să se ducă să se roage 
în munte. 


Povestirea pe care v-am relatat-o eu, despre întâmplarea de pe mare, se află pe larg 
în Evanghelia după Matei (cap. 14). De acolo s-a citit azi. Dar apostolului Matei, 
când şi-a amintit de ea, scriindu-şi Evanghelia, i-a scăpat un foarte mic amănunt, 
dar un amănunt dintre acelea care pot aduce o mare lumină, fără de care 
tâlcuitorilor le poate scăpa tocmai esenţa care poate explica totul. 


V-am spus însă de mai multe ori că, spre norocul nostru, evangheliştii se 
completează unii pe alţii. Amănuntul la care m-am referit nu i-a scăpat 
evanghelistului Marcu. Sfântului Marcu îi scapă în schimb un alt amănunt, pe care 
îl găsim în Matei. Dar să ne oprim deocamdată la amănuntul care nu i-a scăpat 
Sfântului Marcu. El spune în capitolul 6 vers 52 că Apostolii "nu pricepuseră 
minunea cu înmulțirea pâinilor pentru că inima lor era împietrită”. Foarte 
interesantă această observaţie a Sfântului Marcu. Va să zică se petrecuse minunea 
înmulţiri pâinilor, apostolii fuseseră acei care distribuiseră pâinea şi peştii care se 
înmulţeau sub ochii lor. În mâinile lor, şi totuşi ei "nu înţeleseseră" minunea la care 
asistaseră. Ce era de fapt de priceput? Ce ar fi trebuit să priceapă ei? Ar fi trebuit 
să priceapă că Cel care a înmulţit pâinile şi peştii nu era un om obişnuit. Ar fi 
trebuit, din aceasta, să tragă concluzia că lisus era cel puţin un prooroc, sau mai 
mult decât un prooroc. Mesia. 

Și s-o spună. Să se arate mişcaţi, entuziasmați. Să-şi pună întrebarea esențială 
despre El. Vor face ei acest lucru? A doua zi, vor spune că îl recunosc în El pe 
Mesia şi că El are cuvintele vieţii celei veşnice (loan 6, 68-69). Acum însă, inima 
lor încă este învârtoşată. 


Că "n-au înţeles" minunea, cum spune Sfântul Marcu, poate fi firesc. Cum să 
"înţelegi" o minune? Dar de ce nu şi-au manifestat măcar curiozitatea despre ceea 
ce n-au înţeles? Trebuie să ne imaginăm că pe Tisus, care le-a citit nelămurirea din 
suflete, L-a preocupat acest lucru, această opacitate a lor, faptul că "n-au înţeles". 


Vom reveni şi vom vedea că chiar aşa a fost, în lumina explicaţiilor pe care le vom 
încerca în legătură cu întâmplarea de pe mare. 


Dar deocamdată să ne mai oprim asupra altui amănunt, pe care ni-l dă Sfântul 
evanghelist Ioan (6, 14-15). Amănuntul său pare nesemnificativ, dar veţi vedea că 
e important. 


În primul rând loan ne spune că mulțimile, am zice noi mai sensibile la cele 
petrecute decât apostolii, nu s-au reținut de la comentarii pe marginea 
evenimentului, şi în legătură cu Cel care săvârşise minunea. Oamenii "Ziceau că 
Acesta este Proorocul, Cel ce va să vie în lume". Nu era puţin. Mulţimile şi-au pus 
întrebări şi şi-au dat răspunsuri. Predica prin minune avusese efect asupra lor. Ba, 
spune evanghelistul loan că au mers şi mai departe: au vrut să-l facă pe lisus rege! 
Ne putem da seama până unde au putut ajunge. Mântuitorul i-a auzit vorbind 
despre aceasta. Poate că s-au gândit să-L facă rege şi din motive foarte omeneşti şi 
practice, ca să le dea pâine gratuit. Mântuitorul n-a acceptat. Evanghelistul ne 
informează că "s-a dus iarăşi în munte, numai El singur". De la Matei ştim că s-a 
dus "să se roage" (Matei 14, 23). În fapt a vrut să evite nişte urmări nedorite. 


Dar amănuntul e interesant din alt punct de vedere: Va să zică mulțimile au 
priceput minunea (după loan), dar apostolii n-au priceput-o (după Marcu). Faptul 
că evanghelistul Marcu îndrăzneşte să spună că apostolii n-au priceput-o, e o 
dovadă că e obiectiv, că notează faptele exact aşa cum s-au întâmplat, nu descrie 
nişte "eroi". Normal, ar fi trebuit să facă din apostoli nişte eroi, care să spună: "lată 
ce a făcut Domnul nostru, suntem mândri de EI". Evanghelistul Marcu însă spune 
clar: "N-au priceput" nimic săracii! Erau uluiți. Vedeau cum nu se mai terminau 
pâinile şi peştii, cum se alcătuiau în mâinile lor, care distribuiau, dar simțind 
materia sub degetele lor, nu puteau urca până la faptul cum se făcea lucrul acesta! 


Dar şi relatarea de la Matei conţine, şi ea, un alt mic amănunt. Există în textul său 
un cuvânt peste care de obicei trecem, dar asupra căruia eu aş vrea să ne oprim 
acum pentru rațiuni pe care le vom vedea, şi care ne vor ajuta să ne construim 
răspunsul la întrebarea pe care ne-am pus-o la început: De ce a făcut lisus minunea 
mergerii pe mare ca pe uscat? Mântuitorul, spune evanghelistul Matei, "i-a silit” pe 
apostoli să se urce în corabie şi să treacă de cealaltă parte a mării. Dar de ce i-a 
silit? De ce îi va sili neapărat? Putea să le răspundă: Aşteptaţi puţin, Eu vreau să 
mă duc să mă rog în linişte câteva momente. 


I-a silit pentru că era supărat pe ei. I-a silit ca şi cum le-ar fi spus: Duceţi-vă, n-aţi 
priceput nimic. Lăsaţi-mă, să mă reculeg. Dar nu i-a repudiat. Nu s-a supărat până 
la măsura de a se lepăda de ei. Nici ei nu se lepădaseră de EI. 


ŞI acum vine răspunsul la întrebarea: De ce a făcut lisus minunea aceasta? lată de 
ce a făcut-o: ca să le dea apostolilor un semn suplimentar, pe lângă înmulțirea 
pâinilor, pe care n-o pricepuseră. Trebuia să le dea un supliment de învățătură. O 
lecţie suplimentară ca să priceapă cele despre El. O minune specială pentru el. 


Dovada că e aşa, e că această minune specială pentru ei şi-a făcut efectul. 
Văzându-L venind pe mare, văzând cum l-a salvat pe Petru care începuse să se 
scufunde, când s-a urcat împreună cu Petru în corabie, au arătat spontan, nu cu 
ezitările din cursul zilei, că au înţeles, în sfârşit, cine era lisus: "Doamne, Tu eşti 
Hristosul, Fiul lui Dumnezeu celui viu", ceea ce ar fi trebuit să zică de fapt, şi ei, 
după minunea înmulţiri pâinilor, dar n-au zis, fundcă "n-au înţeles" ce se petrecuse 
de fapt. 


S-ar putea obiecta la această interpretare: dar apostolii ştiau mai dinainte cine era 
lisus. Nu era nici prima minune, când a înmulțit pâinile, nici la prima lor 
mărturisire despre El. De ce mai era nevoie Să-L mai mărturisească o dată? Aşa şi 
părea, şi aşa ar trebui să fie. Dar problema identității Sale cereşti era atât de grea, 
încât ea trebuia recunoscută de fiecare dată din nou. Parcă se pierdea, parcă se 
dilua după ce trecea o vreme. Până la înviere vor avea mereu nevoie să şi-o 
reconfirme. Chiar în ajunul învierii, Petru s-a mai îndoit încă. Toma şi după 
înviere, până nu L-a văzut şi nu I-a pipăit rănile răstignirii. 


Aşadar, le-a trebuit această minune suplimentară, anume pentru ei, pentru ca să 
înțeleagă încă o dată cine era lisus. Acum, prin urmare, au crezut fapta. Unii dintre 
cei care nu prea înţeleg mare lucru din creştinism au lansat ipoteza că cele 
petrecute pe mare au fost o halucinație. Putea să fie o halucinație a unuia singur. La 
început toţi au luat apariţia Sa drept halucinație. Şi Petru, după câteva încercări de 
a-şi învinge teama că e halucinație, a început s-o admită ca atare, şi atunci a 
început să se scufunde. Aceasta putea să-i confirme halucinaţia. Dar a avut 
inspiraţia să ceară ajutorul "fantomei", şi fantoma s-a dovedit a nu fi fost fantomă, 
ci lisus în persoană! 


Faptul era atât de neobişnuit, încât putea intra în categoria halucinaţiilor, dar nu 
mai putea fi halucinație când percepţia a fost colectivă. Toţi apostolii L-au văzut. 
Și mai e şi un al doilea argument, care e şi mai puternic împotriva halucinaţiei: 
lisus s-a urcat la ei, în corabie. S-a urcat la ei, a rămas peste noapte acolo. 


lată deci, de ce a făcut Mântuitorul această minune: pentru a se revela apostolilor 
ca Mesia. A fost una din multele lui încercări de a le infuza această credinţă. 


Dar aş vrea să mai facem câteva consideraţii în plus, şi anume să remarcăm faptul 
că Mântuitorul a acceptat provocarea, aş zice a acceptat proba pe care 1-a impus-o 
Petru: "Doamne, dacă eşti Tu cu adevărat, porunceşte-mi să vin la Tine pe apă”. 
lisus nu s-a supărat de această provocare. A acceptat-o, deci a acceptat cercetarea, 
verificarea lui Petru, aşa cum va accepta mai târziu verificarea din partea lui Toma. 
Prin urmare, Dumnezeu nu refuza verificarea credinței. Dumnezeu nu refuză ca noi 
să căpătăm, pe căile pe care putem, dovezi, să ne putem întemeia credință pe 
dovezi. Sunt unii care, fără dovezi, încep încetul cu încetul să se scufunde! În 
Biblie nu veți găsi sentința: "Crede şi nu cerceta". 


Dar ce s-a petrecut oare în mintea lui Petru, care la început, a crezut, şi după aceea 
a început să-şi piardă credinţa, şi a început să se scufunde? Probabil îşi va fi zis: 
Dar dacă totuşi e o nălucă? Dar dacă totuşi nu va fi fiind EI? Trebuie să ne 
închipuim că Petru a pornit de la un raționament, după ce s-a hotărât să-L încerce 
pe lisus dacă e EI, şi lisus a acceptat. Îşi va fi zis: Dacă isus poate merge pe mare, 
înseamnă că pot şi eu, dacă vrea EI. Dacă mă ajută EI. Cu puterea Lui pot să merg 
şi eu. Dar la un moment dat raționamentul lui nu l-a mai slujit, pentru că mai există 
un "dacă". A început să se îndoiască în momentul în care şi-a repetat: "Dacă eşti 
Tu". În orice raţionament e posibilă îndoiala, când e cu "dacă". În momentul în 
care a început să se îndoiască, reîntorcându-se la ideea că totuşi ceea ce vedea ar fi 
putut fi o fantomă, în momentul acela a început să cadă, să se scufunde încet, încet, 
sub nivelul apei. 


Dar aceasta se întâmplă nu pentru că 1 s-ar fi condamnat îndoiala în principiu, ci 
pentru că se lepăda de propriul lui raționament bazat pe un fapt: pe faptul că 
raționamentul se verifică a fi exact, deoarece mergea şi el pe apă. Condamnarea la 
scufundare venea din cauză că el nu-şi supunea rațiunea evidenţei. Nu credea în 
ceea ce, se petrecea cu el. lisus, cum vă spuneam, nu s-a supărat. L-a salvat, numai 
că, tot aşa cum 1-a zis lui Toma: "Fericiţi cei ce n-au văzut şi au crezut", tot fără 
supărare 1-a spus şi lui Petru: "Puțin credinciosule, pentru ce te-ai îndoit?" 
Mustrare delicată. Prietenească. Blândă! 


Raționamentul lui s-a întemeiat pe în fapt: mergerea lui lisus pe apă. Faptul nu era 
firesc. Era din ordinea credinţei. Dar era totuşi fapt. Petru n-ar fi trebuit să-şi pună 
la îndoială raționamentul. De fapt, nu raționamentul a fost cel pus la îndoială, ci 
credinţa. Credinţa care, în ciuda raţionamentului, e mai mare decât raționamentul. 


Câte nu ştim noi prin raționamente, dar nu le punem în lucrare pentru că ne lipseşte 
forţa credinţei? 


lată de ce ne vom întreba: Cum căpătăm şi cum ne menţinem credința? lată că 
Petru a avut-o şi n-a putut-o menţine. Cum o căpătăm şi ce este credința? Cea mai 
bună definiţie a dat-o Sfântul Apostol Pavel în Epistola către Evrei. Vă citesc de 
aici: "Credinţa este încredințarea despre lucrurile nădăjduite şi adeverirea celor 
nevăzute. Și cei vechi printr-însa au fost încercaţi. Prin credinţă cunoaştem că 
lumea a fost făcută prin cuvântul lui Dumnezeu, aşa că cele văzute şi-au luat 
începutul din cele nevăzute” (Evrei 11, 1-3). Patruzeci de versete din întregul 
capitol II le dedică credinţei de-a lungul istoriei. Printre altele, mai spune că cei 
care cred află că "sunt călători şi pribegi pe pământ" (vers. 13), "dovedind prin 
aceasta că-şi caută patria”. În cap. următor, tot din epistola către Evrei, Sfântul 
Pavel arată că sunt nori de evidențe în privinţa minunilor pe care le-a făcut credinţa 
de-a lungul istoriei. 


Dar noi, noi cei de azi, noi aceştia din această biserică, noi cei de după veacul 
apostolic, de după Mântuitorul, noi care nu mai Suntem martori la minuni ca 
cele din vremea Sa, noi cum dobândim credinţa? Pe trei căi: 


— Mai întâi o dobândim din fire, pe cale naturală. 


Sfântul Pavel spune: "Păgânii din fire fac cele ale legii”. De ce din fire? Din 
observarea naturii. În primul rând, şi din pornirea liberă a sunetului lor. Şi 
primitivii au avut o religie. De când e lumea, de la începutul ei, n-a existat 
societate fără religie. Tuturor aceasta le-a venit din fire, adică din observarea firii, 
din observarea naturii, din observarea cerului şi a pământului şi a tot ce există pe el 
şi deasupra lui. Întotdeauna, chiar la cel mai jos nivel de inteligenţă şi de 
cunoaştere, oamenii şi-au dat seama că trebuie să existe o cauză a toate cele ce se 
văd. 


Fire vine de la a fi. Tot ce există, ca să fie trebuie să aibă o cauză. E firesc să fie 
aşa. Şi firesc vine tot de la a fi, de la constatarea unui fapt. Şi fiinţă vine tot de la a 
fi, şi presupune întotdeauna un făcător. A fi e tatăl şi mama lui a face, dar e şi fiul 
sau fiica lui a face. A fi duce la Cineva care este. A fi e constatarea existenţei 
Cuiva. 

Fire este şi un alt nume pentru natură, definită, de pildă, de CM. Wieland: "tot ce 
este, ce a fost şi ce va fi” (Die Abderiteni. Natura, firea a fost şi mai este şi azi 
primul profesor de credinţă, primul profesor de teologie, începând cu primii 


oameni şi de-a lungul întregii istorii. Încă psalmistul spunea: "Cerurile spun slava 
lui Dumnezeu şi facerea mâinilor Lui o vesteşte tăria" (Ps. 18. 1). 


Pe oameni i-a uluit dintotdeauna firea, natura. Pe Kant îl uluia "ordinea şi 
regularitatea în fenomene", ca şi "cerul înstelat de deasupra mea şi ordinea morală 
din mine", cum spunea el. In fond repeta ceea ce spusese psalmistul. 


Un scriitor nu prea credincios, dar care a scris o Viaţă a lui lisus, Henri Barbusse, 
zicea că cerul e "infinitul devenit o sărbătoare care începe din noi” (Jesus). Natura 
era pentru un filosof, tot cam necredincios, englezul B. Russel, "un mister 
atotputernic". Pentru Buffon era "o putere vie, imensă, care îmbrăţişează totul, care 
însufleţeşte totul" (De la nature). Pentru Novalis era, metaforic, "oraşul împietrit al 
minunilor” (Fragmente). 


Dacă pe astfel de oameni 1-a uimit natura, cum să nu-i fi uimit pe cei mai vechi, 
infinit mai vechi decât noi? Şi oare, în faţa minunilor firii, nu suntem şi noi în 
aceeaşi situație ca şi cei de demult care s-au întâlnit cu ea? De aceea naşte ea în 
suflet credinţa că nu s-a făcut singură! Firea duce la Cel ce a zis: "Eu sunt Cel ce 
sunt". Totul, ne spune credinţa, vine de la Cel ce este. A fi - fire vine din Cineva 
care este. Şi care îşi este propria cauză. 


= In al doilea rând, credinţa, mai ales cea cu privire la lisus, căci la aceasta 
trebuie să revenim, şi la aceasta se referă Sfântul Pavel în Epistola către 
Romani, "vine din auzire" (10, 17). 


Şi despre lisus zice: "Cum vor crede în Acela despre care n-au auzit? Şi cum vor 
auzi de nu li se va propovădui?" Deci credinţa vine şi din auzire. Dintr-o auzire 
care e supusă înţelegerii, aprecierii, judecății noastre, dar care e însoțită de o 
lucrare a harului credinţei. Căci la credinţa în Hristos nu putem ajunge numai prin 
puterile noastre. Credinţa e un act sinergetic. Din partea noastră ea e răspuns la 
harul dumnezeiesc care însoţeşte propovăduirea, în Biserică. 


= In al treilea rând, credinţa vine din rațiune, din gândire, din posibilităţile 
minţii de a-şi da seama că există Dumnezeu. 


Aceasta este calea pe care vin la Dumnezeu savanții, oamenii de ştiinţă, aceia care 
caută cauzele universului şi ale funţelor vii. Din observația faptelor îl găsesc. De 
pildă, din observarea faptului că totul în lumea aceasta pare a fi creat spre o 
anumită finalitate. Nu vedeţi cum se potrivesc lucrurile? Să luăm cel mai simplu 
lucru, la îndemâna oricui. Creşte iarba ca să aibă ce mânca animalele. Ce s-ar 


întâmpla dacă n-ar creşte iarba? Răsare soarele pentru că totul are nevoie de soare. 
Bate vântul pentru că spicele au nevoie de vânt ca să le întărească. Totul în lumea 
aceasta ne spune că tot ce există, există spre un anumit scop. 


Voi ilustra cele de mai sus printr-o parabolă, pe care aş numi-o: Parabola 
îngerului lerbii: 


Peste tot ce a creat, Dumnezeu a rânduit un înger care să vegheze. Unul veghea 
copacii, altul păsările, altul florile şi aşa mai departe. Chiar şi iarba pe care 
călcăm a fost dată în grija unui înger. 


Dar îngerul Ierbii şi-a zis: Celorlalţi îngeri Dumnezeu le-a dat lucruri 
importante în supraveghere. Mie mi-a dat iarba cea cu totul lipsită de 
importanţă. N-am să mă ocup deloc de ea. Poate creşte şi singură. Şi, într- 
adevăr, nu s-a ocupat de ea deloc. 


Intr-o zi, îngerul Copacilor s-a dus la Dumnezeu plângându-se că mor copacii 
din grădinile oamenilor şi din păduri, pentru că iarba care întreţine umezeala e 
toată uscată. 


In altă zi s-a dus îngerul Florilor, plângându-se că florile nu pot creşte pe 
câmpuri pentru că nu mai există iarba care să păstreze roua pentru ele. 


In cele din urmă a venit omul, plângându-se: Doamne, mor animalele în 
gospodării pentru că nu mai avem iarba să le hrănim. la-mă de pe pământ. 
Altădată pământul era inimos, dar acum arată ca un deşert. 


Atunci Dumnezeu, chemându-l la Sine pe îngerul lerbii, l-a întrebat: "Ţi-am 
dat o sarcină mică sau mare, înger al lerbii?” 


Dându-și seama că Dumnezeu i-a cunoscut gândurile, a îngenuncheat şi a zis: 
"Nu trebuia să spun ce am spus. Acum îmi dau Seama că Sarcina pe care mi-ai 
dat-o era mai mare decât eram eu vrednic S-o primesc, iartă-mă. De acum încolo 
îmi voi face datoria, şi lumea va fi frumoasă din nou. Îmi dau seama acum că 
nimic în lume nu e lipsit de importanţă şi fără rost”. Și iarba îngrijită făcu să 
crească din nou copacii, să înflorească din nou florile şi să-şi răspândească 
mirosul peste lume. 


Totul există cu un scop anume. 


Ori, ca ceva să fie creat spre un anumit scop, trebuie ca cineva să fi fixat scopul 
dinainte. Deci trebuie să fi existat Cineva care să fi avut în vedere scopul. 


Am mai spus: Credinţa vine şi din observarea ordinii universale. Nu vedeţi? Stau 
stelele la locul lor, nu se ciocnesc, nu cad unele peste altele, deşi toate se mişcă. 
Cum se mişcă? De ce nu se ciocnesc? Se zice că le ţine şi le îndrumează gravitația. 
Dar aceasta nu e un răspuns. E un nume. Căci nimeni, de la Newton şi Galilei n-a 
putut spune nici ce e mişcarea, nici ce e gravitația. Şi totuşi aceasta din urmă ţine şi 
Pământul, ne ţine şi pe noi ca să nu cădem undeva în spaţiu. 


Căci în spaţiu, dacă n-ar fi gravitația, pe unde este, n-ar fi nici jos şi nici sus. Ştim 
acum şi practic de la cosmonauțţi că navele, la un moment dat, scapă de sub puterea 
gravitației pământeşti. Intră în gol şi apoi pot intra sub puterea altor gravitaţiui. De 
pildă, sub a Lunii. Şi aşa e cu toate planetele. Dar cum de e aşa? Ce forță le ţine în 
propria gravitație şi în dependenţă reciprocă, în atracţia universală? 

Ce este gravitația, n-a putut încă spune nimeni. La mine a venit într-o zi un savant. 
Eram la Păltiniş. Mi-a adus o carte. Mi-a dăruit-o şi am primit-o cu plăcere. Se 
intitula "Gravitaţia" şi autorul era chiar Domnia Sa, Dr. loan N. Popescu. Era o 
carte groasă, plină de formule care descriu în cele mai mici amănunte ce se petrece 
în cosmos şi pe Pământ, şi arată că toate planetele, stelele, tot universul e supus 
unor legi. Cartea e o "pledoarie pentru o nouă teorie a gravitaţiei" (1982). De la 
sistemul geocentric al lui Ptolemeu s-a trecut la cel heliocentric al lui Copernic, 
întărit şi de Kepler, şi apoi Newton a formulat teoria gravitaţiei universale (1687) 
şi legile ei. Dar şi acesta ancorează în eşec şi savantul român propune o altă teorie. 
Nu intrăm în amănunte. Un singur lucru vom reţine, pe care l-am reținut şi eu din 
convorbirea cu propunătorul nou teorii şi din cartea sa. Că legile descriu, dar nu 
explică. Descriu mai bine şi mai pe larg şi pot favoriza alcătuirea unor teorii. N-am 
putut însă afla în virtutea cărui fapt funcționează aceste legi. Ele descriu uimitor de 
exact legile, şi legile arată a fi supuse unor rânduieli exacte. Dar cum, de ce se 
supun, n-am putut afla. 


Domnia Sa şi cartea ştiu totul despre gravitație, şi tot ce se poate şti din acest punct 
de vedere despre univers, dar nu ştiu acest mic amănunt: ce este în sine, cum a 
apărut, cum se explică acest mic amănunt: ce este în sine, cum a apărut, cum se 
explică şi cum dăinuie gravitația? Ea înseamnă ordine. Dacă n-ar fi fost, cine ştie 
cum ar arăta universul, şi dacă n-ar mai fi, s-ar petrece o catastrofă imediată, la 
dimensiuni cosmice. Cum de mai este, e pentru că aşa vrea ea. Care ea? Gravitaţia. 
Dar cine e ea? Ce e ea? E rezultatul unei hotărâri a Cuiva care a aşezat-o frumos 
între legi, şi cât va voi să asculte de aceste legi, va exista. De cine depinde această 


ascultare? Desigur nu de ea, ci de Cel care i-ar retrage legile. Că doar legile n-au 
apărut fără un Legiuitor! 


Un oarecare zicea că universul a apărut de la sine, că e din veşnicie, că materia e 
veşnică şi că din sine şi-a luat forța de mişcare şi organizare. E şi acesta un 
răspuns. În lipsă de altele. Se poate pescui şi pe arătură! Numai că nu prinzi nimic. 
Absurdul nu e interzis, e doar absurd! 


Era în dispută în legătură cu acestea cu un coleg care susținea că Universul a fost 
creat de Dumnezeu. Disputele sunt întotdeauna constructive. Unul se poate înşela, 
altul îl poate corecta. Nici o ipoteză nu poate fi interzisă, şi nici una nu e 
nefolositoare. Toate se oferă cercetării şi cercetătorul, rămâne la cea care 1 se pare 
lui că poate fi adevărată sau, oricum, plauzibilă. Nimeni nu trebuie condamnat 
pentru opţiunile personale, când sunt sincere şi onest căutate. Să nu se uite însă că 
sunt personale, pentru că nu există una generală. Şi Sfântul Pavel îndemna: "Pe cel 
slab în credință primiţi-l fără întrebări despre părerile ce are " (Roman: 14, 1). 


Colegul de care vorbeam mai sus, cel cu teoria creaționistă, avea acasă un foarte 
frumos glob pământesc, lucrat artistic, cu marile oraşe marcate cu lumini roşii, 
oceanele cu lumini albastre şi tot aşa toate fluviile şi reliefurile. Vizitându-l cel cu 
care era în dispută în legătură cu originea universului, i-a observat globul şi l-a 
întrebat admirativ: "Cine ţi l-a lucrat? E foarte frumos!" - "Nimeni, i-a răspuns 
acesta. A apărut aşa, din senin, în biblioteca mea. " - Cum nimeni? E o lucrare de 
artist!" - "Nu. A apărut aşa, ca şi universul despre care tu crezi că a apărut de la 
sine!" 


Armonia din univers, frumuseţea, frumuseţea unei flori, frumuseţea în general, 
care înseamnă armonie, simetrie, presupun o logică, nu pot apare din întâmplare. 
Din întâmplare ar apărea, în cel mai fericit caz, ceva diform, dar ceva frumos, ceva 
armonios nu poate apărea la întâmplare. Pentru ca să fie ceva frumos, trebuie să 
fie cineva care să-l facă frumos. A armoniza, în muzică, înseamnă a interveni. Nici 
ecoul nu se produce fără emiţător, şi chiar aşa el doar repetă, nu adaugă şi nu ştie 
de contratimp. 


Rațiunea deci, atât cât ştim noi s-o utilizăm, ne duce la credinţa că toate cele ce 
există trebuie să aibă un creator. E adevărat că raţiunea nu e constrângătoare. Nu-i 
constrânge pe toți. Poate fi refuzată. Aceasta şi pentru că nu spune totul. Uni se 
mulțumesc însă cu cât le spune. Ea nu e făcută să fie constrângătoare. Mai presus 
de ea e libertatea. Aceasta îi poate accepta concluziile sau nu. Kant n-a putut 
ajunge nicăieri cu raţiunea. Nici alţi filosofi. Şi Pascal a trebuit să apeleze la o 


altfel de rațiune, ca să ajungă la Dumnezeu, şi anume la raţiunea inimii. "Inima - a 
zis el - are rațiuni despre care raţiunea nu ştie nimic”. 


Cunoaşterea prin inimă e tot una cu cunoaşterea prin credinţă. Dar neputinţa 
rațiunii cu privire la cunoaşterea lui Dumnezeu nu e totală. Ea oferă concluzule ei 
esenţele libertăţii noastre, ca noi să cercetăm, să apreciem dacă aceste concluzii pot 
fi pentru noi utile sau nu. Deci ni se cere efortul cercetării şi o gândire opţională. 


Peste tot însă, şi în gândirea omului simplu, fără probleme mari, şi în credinţa care 
vine din auzire, şi în credinţa care ne vine prin gândire, peste tot, ceea ce ne 
orientează pe noi credincioşii e problema cauzelor. Întrebarea despre cauze: Cine, 
de unde, cum? Cine a făcut materia? Se zice: materia e preexistentă! Noi vrem 
răspuns la ceea ce era înainte de preexistenţa materiei. Nu ne putem mulțumi cu 
puţin şi cu parțial. 


Bunica şi mama mea n-aveau nevoie de logică. Nu ştiau logica deloc. Nu ştiau ce e 
acela un silogism, ca şi multe din mamele şi bunicile şi străbunicii dvs. Bunica mea 
nici nu ştia carte. Dar a ştiut că există o cauză a tot ce există pe lumea aceasta. Să-i 
fi spus eu bunicii că există o cauză a tot ce există pe lumea aceasta. Să-i fi spus eu 
bunicii că materia şi oamenii sunt produsul întâmplării, că există fără cauze, ar fi 
râs, fără îndoială, şi ar fi spus: Băiete, tu nu prea gândeşti bine. Cum să fie ceva, 
dacă nu e făcut de Cineva? Cred chiar că mi-ar fi zis şi ceva mai usturător în 
legătură cu prea multa învățătură de carte! Adică ea şi-ar fi pus imediat problema 
cauzelor, fără să ştie că face filosofie. Ei bine, bunica mea, analfabeta cum era, n-ar 
fi desigur interesantă deloc şi introducerea ei în această discuţie ar fi cel puţin 
deplasată, dacă n-ar fi justificată de ceva foarte serios şi demn de luat în seamă. Va 
trebui, cred, s-o acceptăm în discuţie căci, în privinţa universului, între bunica mea, 
care nu ştia carte, şi unul din cei mai mari filosofi moderni, germanul Ludwig 
Wittgenstein care a scris celebrul 'Tracticus logicophilosophicus, nu găsesc nici o 
diferenţă. Wittgenstein a spus că "sensul lumii trebuie să se găsească în afara ei", 
deci nu în ea însăţi. Tot aşa gândea şi bunica mea. Și bunicile dvs. Şi tot aşa 
gândesc şi mulți alți savanţi ca Wittgenstein. 


Întrebarea despre cauze e aceea care ne dă, nouă celor credincioşi, răspunsul în 
legătură cu Dumnezeu, şi în legătură cu întreaga creaţie. Lumea nu se poate explica 
prin ea însăşi. Noi înşine, să ne luăm aparte pe fiecare din noi: ne putem explica pe 
noi în sine? Nu. Ne explicăm prin părinţii noştri care ne-au creat, şi e1 se explică 
prin părinții lor, ş.a.m.d., până ajungem la un punct unde "întoarcerea la cauze 
cunoscute se opreşte, şi unde trebuie să fi intervenit Cineva care să-i fi făcut pe 
primii oameni. Sau, dacă vreţi, prima celulă moartă şi prima celulă vie. Cine le-a 


făcut? Cine sunt primii părinţi. Nu se explică prin el însuşi. Sau, dacă pentru cineva 
se explică, acela şi-a dobândit şi el fericirea lui! Ce să mai zicem?! 


Steven Weinberg, premiul Nobel pentru fizică (1979), autor al unei cărți despre 
"Gravitaţie şi cosmologie" (1972), şi al cărții "Primele trei minute ale universului" 
(an rom., Buc, Ed. politică, 1984), începe aceste trei minute în momentul apariției 
materiei după o "mare explozie" (Big Bang). Dar ce a fost înainte? Ceea ce a 
explodat de unde a venit? Nu spune. Şi nu pentru că nu vrea! Universul nu se 
supune cunoaşterii. E "copleşitor prin ostilitate,"zice el. Şi mai zice o vorbă de 
mare adâncime: "Cu cât universul pare mai cunoscibil, cu atât apare mai lipsit de 
sens" (ed. rom., p. 168). Singurul sens e în creația ex nihilo, din nimic. Dar din 
NIMIC, nu iese nimic. Ex nihilo mhil, spune raţiunea. Credinţa spune însă că din 
nimic putea crea numai un Creator. Când vrea, rațiunea acceptă şi ea aceasta. A 
crea înseamnă a face ceva ce nu există înainte. Şi cine putea face acest lucru? Noi 
îl numim Dumnezeu. Şi mulţi oameni de ştiinţă trag, de asemenea, această 
concluzie. Nu toţi, e drept, dar e de ajuns că sunt şi unii care ajung şi la această 
concluzie. Ar fi greu să colecționăm nume. Ar fi prea multe. 


Să-l pomenim doar pe Einstein. La 21 martie 1955, deci nu chiar de mult, ca ştiinţa 
lui să se fi învechit, scria că lumea i se pare "ciudată," şi nu lua în tragic moartea. 
Scria: "Pentru noi, fizicienii credincioşi, această separație între trecut, prezent şi 
viitor nu păstrează decât valoarea unei iluzii, oricât de puternică ar fi”. Deci: 
"fizician credincios" (cf. Jean E. Charon, L'esprit, cel inconnu. Paris, 1977, p. 23). 


Pentru noi, creştinii, Dumnezeu este, fără îndoială, marea Cauză. Dar dacă cineva 
nu are credinţă, e vinovat? Dacă credinţa ni se dă, dacă vine "n-a auzit", şi nu are 
credință, e vinovat? La prima vedere, nu. Poate fi vinovat doar pentru că se 
mulţumeşte cu puţin. Pentru că nu caută. Sau de caută, pentru că nu trage 
concluziile ultime şi nu le trage aşa cum trebuie. 


Cel care are credinţă îşi ajută cercetarea prin credință. Dacă pleci la cercetare cu 
credinţa originară, cu credinţa bunicilor, atunci cercetarea se umple de conţinut. De 
aceea unul din marii matematicieni ai lumii, din sec. XVII şi dintotdeauna, Blaise 
Pascal, spunea: "De nu M-ai fi găsit, nu M-ai fi căutat”. Zicerea pare paradoxală. 
Cum adică "de nu M-ai fi găsit"? Dacă m-ai găsit, M-ai găsit! Dar e foarte 
înţeleaptă vorba: De nu M-ai fi găsit prin credinţa originară, prin credinţa dintâi, nu 
M-ai fi căutat, ai fi rămas în afara Mea. Mă cauţi fiindcă Mă ştii. Fiindcă ştiu că 
trebuie să exist. 


Foarte interesant acest lucru. Dacă începi cu credinţă, scad întrebările. Dacă 
aluneci în necredinţă, scad răspunsurile. Şi acest lucru e important. Din clipa în 
care aluneci în necredinţă, scad răspunsurile. Te cobori sub nivelul apei, aşa cum a 
început Petru să cadă sub nivelul plutirii pe apă ca pe uscat, deci sub nivelul 
credinţei. 


Un scriitor care a primit premiul Nobel, un american originar de la noi, din 
Maramureş, Ele Wiesel, a spus două lucruri foarte interesante. 


Primul: "pentru cel care crede, nu există întrebări”. De vreme ce crezi, ai marea 
explicație. Poţi să mai ai mici întrebări, dar dacă ai marea explicație, micile 
întrebări se absorb în marea explicație. 


Al doilea: "pentru cel care nu crede, nu există răspunsuri”. dacă pleacă cu 
necredinţă, va trebui să accepte o lume pe care credincioşii o cred fără sens, dacă 
nu e explicată prin Dumnezeu. Cei care au credinţă, prin credință găsesc un sens 
lumii, existenţei, universului, naşterii, vieţii, morţii, muncii, totului. 


Dacă unii pot trăi fără acest sens, foarte bine, e treaba lor. Cei care au credinţă 
caută prin credinţă un sens, vieţii de aici şi celei de dincolo. Pentru că sunt mulţi 
cei care nu pot trăi fericiţi, şi nu pot muri liniştiţi, fără să înţeleagă, fără să găsească 
un sens al vieţii, fără să înţeleagă de ce există lumea, de ce există ei. Sunt mulţi cei 
care fără credinţă nu găsesc sens nici în tristeţe, nici în bucurii. Bucuriile nu mai 
sunt un non sens, dacă ştim că după viaţa de aici există o viaţă veşnică. Sensul ne 
face să îndurăm supărările cu răbdare, ne face să îndurăm nedreptățile cu speranţa 
că până la urmă vor fi îndreptate, ne face să fim comunitari, să trăim între noi ca 
fraţii. Ne eliberează de egoism, ne face să nu căutăm numai şi numai ale noastre, ci 
să căutăm şi cele ale aproapelui nostru şi, în sfârşit, credinţa într-un sens ne face să 
fim responsabili în faţa lui Dumnezeu pentru tot ceea ce facem. 


Dacă nu există Dumnezeu, cu responsabilitatea şi, de aici, cu morală, începem să 
stăm prost. Dacă nu mai avem faţă de cine răspunde, înseamnă că scoate capul în 
noi egoismul. El devine stăpânul nostru. Nu ne mai interesează nimic, decât să ne 
satisfacem nevoile materiale. Egoismul ne face inapţi pentru societate. Ne face 
inapţi pentru dragoste. Ne face inapți pentru a crea o lume mai bună pe pământ, 
care garantează că cu cât o facem mai bună pe aceasta de pe pământ, cu atât ne-o 
facem mai bună pe cea din ceruri. 


Fără credinţă suntem ca apostolii pe barca bântuită de valuri şi de furtuni. Cu 
credință suntem ca cei în barca cărora a intrat lisus Hristos, Care le-a garantat 


salvarea pe marea înfuriată şi le-a garantat că vor ajunge, şi au ajuns, la limanul 
dorit. 


Şi noi suntem ca şi apostolii. Şi noi Îl vedem undeva venind pe valurile credinţei 
pe Mântuitorul şi, multora dintre noi, li se pare o nălucă, şi mulţi dintre noi îl 
punem la încercare, şi multora dintre noi le spune: "Vino!" Şi multora dintre noi le 
scade încrederea, dar lisus nu şi-o pierde şi ne întinde mâna şi ne spune: "Puțin 
credincioşilor, pentru ce v-aţi îndoit?" Şi ne ridică. Şi ne duce de mână în corabia 
mântuirii. 


Duminica a XI-a dupa Rusalii - O lume dominată de bunătatea inimii 


În scurta Lui viaţă pământească şi în şi mai scurta perioadă de activitate publică, 
Mântuitorul a învăţat în mai multe feluri. Uneori prin cuvântări şi chiar destul de 
lungi, cum este, de pildă, Predica de pe munte, reţinută probabil în întregime în 
Evanghelia după Matei, alteori sub formă de rugăciuni, cum a fost, de pildă. Marea 
rugăciune din Evanghelia "Că toți creştinii să fie una”, alteori prin minuni, când 
voia ca cei ce-L înconjurau să tragă concluzii directe asupra puterii lui Dumnezeu 
şi asupra puterii învățăturilor Sale. Învăţa şi când răspundea la întrebări ocazionale, 
precum: "Unde se cade să ne rugăm, în muntele acesta (Garizim) sau în 
Ierusalim?" - şi atunci îi învăţa despre Dumnezeu şi despre rugăciune sau întrebat 
dacă "se cade să plătească impozite", îi învăţa cum trebuie să se poarte față de 
puterea lumească şi față de societatea în care trăiau. În alte împrejurări îl întrebau: 
Ce se cuvine să facă cu o femeie prinsă în adulter, s-o omoare cu pietre sau nu? şi 
atunci le vorbea despre iubire şi iertare. 


A mai învăţat şi prin parabole. Parabolele sunt scurte istorioare care ilustrează o 
idee şi sunt foarte frecvente în metoda omiletică şi pastorală a Mântuitorului. 
Folosirea lor era în obiceiul vremii şi mai ales, în practica Orientului. Se urmăreau 
uşor şi se înțelegeau fără prea mari eforturi intelectuale şi nici nu necesitau o 
pregătire intelectuală superioară. Întotdeauna s-au bucurat de aprecierea 
ascultătorilor. Şi noi spuneam adesea parabole şi tot atunci când vrem să ilustrăm o 
anumită idee. Am observat din practica mea de predicator că o parabolă, o 
istorioară, cât de scurte, refac atenţia ascultătorilor şi fixează de îndată ideea, oricât 
ar fi ea de abstractă şi teoretică. 


Parabolele se ţin minte uşor. Şi ţinându-se minte uşor, pot fi transmise cu aceeaşi 
uşurinţă. Mi-am auzit multe istorioare repetate de credincioşi care nu mă 
ascultaseră în duminica respectivă aici, în biserică. Le fuseseră de îndată 
comunicate de prieteni. E mai greu să transmiți o învăţătură teoretică, abstractă, un 
adevăr dogmatic expus în formule clasice, dar atunci când acelaşi lucru i-l spui 
credinciosului sub forma unei istorioare, sub forma unei parabole, el îl înţelege de 
îndată. Metoda Mântuitorului e un bun exemplu pentru predicatori. 


În Evanghelia de astăzi, Mântuitorul ne spune o astfel de parabolă. Dacă am aduna 
aparte parabolele Sale, ne-am da seama că avem în ele piese de mare frumuseţe şi 
de mare valoare filosofică şi literară. De altfel acelaşi lucru se poate spune despre 
întreaga Bible. Poezia Psalmilor, scrişi cu multe generații înainte de Hristos în 
original erau în versuri - de cine poate fi întrecută şi nu numai în epocă? Poeme ca 
lov, Cântarea cântărilor, Ester, Proverbele şi Eclesiastul au fost lăsate exclusiv în 


seama regilor. Cultura nu s-a folosit de ele şi nu le-a însuşit decât indirect. Noul 
Testament conţine imne şi poezii pe cele mai variante teme, de o inefabilă 
frumuseţe şi alcătuite cu toate mijloacele genului. Ce poem extraordinar despre 
dragoste este capitolul 13 din Epistola 1 către Corinteni! Ce imn asupra suferinţei 
sunt capitolele privitoare la Patimi, care reiau un celebru imn din Vechiul 
Testament scris de Isaia în cap. 53 al Cărții sale! Ce poem dedicat înnoirii minţii şi 
înţelepciunu e capitolul 12 din Epistola către Romani! 


Heidegger a introdus în istoria filosofiei pe Sein zum Tode (existenţa spre moarte), 
din care s-a născut un întreg curent filosofic, dar se ştie că e luat din I Corinteni 4, 
9. Ce poem mai limpede, vechi de 2000 de ani, dedicat muncii, mai avem ca cel 
din II 'Tesaloniceni 3,8-14? Şi care poem încifrat din vremea noastră - a devenit şi 
asta o modă - se poate compara cu Apocalipsa? 


Vechiul Testament e plin de epopei care ar putea figura la loc de mare cinste în 
orice Istorie a culturii şi nu lipsesc din el nici elementele de civilizaţie şi de istorie 
a mentalităților. Din ambele Testamente istoria literaturii ar avea extrem de multe 
de învăţat. 


Epopeea Facerii, epopeea întoarcerii din Egipt, fragmente nenumărate din Profeţi, 
toate la un loc ar putea constitui, dincolo de ceea ce înseamnă ele pentru două 
religii şi în creştinism pentru mai mult de o mie de confesiuni, un mare capitol din 
istoria culturii omeneşti, alcătuit din creaţii originale, pline nu numai de idei, 
legende, viziuni profetice, ci şi de mari frumuseți de stil. Ar descoperi marelui 
public creaţii ale geniului omenesc datorate unor inspirați incontestabil, pe lângă 
care marele public, interesant de altfel de problemele culturii, trece cu o înţeleasă 
indiferenţă. Ne oprim aici numai pentru că nu acesta este scopul vorbirii noastre de 
azi, dar exemplele s-ar putea înmulți mult mai mult. 


Evanghelia de azi ne aminteşte de una din Parabolele lui lisus. Se află undeva în 
nord, în Galileea, în patria Lui, cum spun adesea evangheliştii, pentru că acolo e şi 
Nazaretul în care se născuse şi Capernaumul în care se stabilise mai târziu. 


Era împreună cu ucenicii. Vorba îl adusese să dezbată tema impozitelor, pentru că 
a venit un perceptor care i-a cerut chiar Lui să-şi plătească impozitul anual pentru 
templu. Atunci s-a întâmplat minunea când Mântuitorul l-a trimis pe Petru să 
arunce undiţa în Marea Galileii, spunându-i: Nu s-ar cădea să plătim acest impozit, 
fiindcă rabini sau învăţători Legii lui Dumnezeu sunt scutiţi de darea pentru 
templu, dar deoarece te-ai grăbit să spui că îl vom plăti, du-te şi aruncă undiţa şi în 
primul peşte pe care îl vei prinde, vei găsi un satir. Cu acesta plăteşte impozitul 


pentru tine şi pentru mine. Impozitul era de două drahme de persoană. Satirul era o 
monedă mai mare, de patru drahme, deci numai bine pentru două persoane. 


Și a făcut Petru aşa şi a prins un peştele şi într-ânsul a găsit un satir şi a plătit 
(Matei 17, 27). Cât se va fi minunat cel cu darea, lăsăm la imaginaţia fiecăruia, dar 
e sigur că va fi povestit multora întâmplarea. Aşa a ajuns şi până la noi. 


Apoi discuţia a continuat cu Petru care era nelămurit în privinţa iertării. Auzea 
mereu pe lisus vorbind de iertare şi n-a mai putut răbda să nu-L întrebe, mai ales că 
în legea lui Moise opera legea talionului - ochi pentru ochi şi dinte pentru dinte - 
iar iertarea era reglementată la o scară mai largă, socială, în anii sălbatici. Şi-apoi, 
de iertat, ierta Dumnezeu, când era cazul, dar între oameni era altfel. Acum lisus 
venea şi în această privinţă cu o noutate. L-a întrebat Petru: 'Doamne, de câte ori 
îmi va greşi fratele meu şi îl voi ierta? Doar până de şapte ori?” 


Era mult şi de şapte ori, dacă stăm să ne gândim, în comparaţie cu de câte ori 
suntem noi capabili să iertăm! Dar Mântuitorul i-a dat un răspuns care l-a amețit 
pur şi simplu. Petru sperase să fie mai puţin de şapte ori. Ceea ce i-a spus 
Mântuitorul a rămas vorbă cunoscută azi chiar şi de cei care nu mai ştiu cine a 
spus-o, zicând: "Nu-ţi zic să ierţi de şapte ori, ci până de şaptezeci de ori câte 
şapte” (Matei 19, 21-22). Adică la infinit. Să ierţi mereu. Să ierţi întotdeauna. 
Şapte repetat în felul acesta însemna în vorbirea iudaică "fără limită”, "fără 
număr", că doar nu există nici o justificare să ierți doar de 490 de ori, cât fac 70x7. 
Şi cine stătea să te numere până la o asemenea cifră? Şi cine ar fi putut greşi până 
la un asemenea număr? 


De ce să iertăm? Pentru că şi Dumnezeu ne iartă tot aşa. La infinit. Pentru câte n- 
ar trebui să ne pedepsească, dar ne iartă! Numai că această iertare a lui Dumnezeu 
şi chiar şi a noastră, presupun o condiţie. Cel iertat să ierte şi el. Sau: cel ce vrea să 
fie iertat, să facă dovadă că a iertat şi el: "Şi ne iartă nouă greşelile noastre, precum 
şi noi iertăm greşiților noştri”. 


În cazul acesta se schimbă puţin socoteala. Ca să-şi facă ideea mai bine înţeleasă, 
lisus a spus parabola pe care am ascultat-o astăzi şi care precizează că iertarea 
deschide uşile Împărăției Cerurilor, căci Tatăl e Cel care iartă întâi, iar noi trebuie 
să-L imităm. 


Parabola e scurtă: "De aceea, asemănatu-s-a împărăţia cerurilor omului împărat 
care a voit să se socotească cu slugile sale. Și, începând să se socotească cu ele, i 
s-a adus un datornic cu zece mii de talanţi. Dar neavând el cu ce să plătească, 


Stăpânul său a poruncit Să fie vândut el şi femeia şi copii şi pe toate câte le are, 
ca să se plătească. Deci, căzându-i în genunchi, sluga aceea i se închina, zicând: 
Doamne, îngăduieşte-mă şi-ţi voi plăti ţie tot. lar stăpânul Slugii aceleia, 
milostivindu-se de el, i-a dat drumul şi i-a iertat şi datoria. Dar, ieşind, sluga 
aceea a găsit pe unul dintre cei ce slujeau cu el şi care-i datora o sută de dinari. 
Şi punând mâna pe el, îl sugruma zicând: Plăteşte-mi ce eşti dator. Deci, căzând 
cel ce era slugă ca şi el, îl ruga zicând: Îngăduieşte-mă şi îți voi plăti. Iar el nu 
voia, ci, mergând, l-a aruncat în închisoare, până ce va plăti datoria. lar 
celelalte slugi, văzând deci cele petrecute, s-au întristat foarte şi, venind, au spus 
Stăpânului toate cele întâmplate. Atunci, chemându-l stăpânul său îi zise: Slugă 
vicleană, toată datoria aceea ţi-am iertat-o, fiindcă m-ai rugat. Nu se cădea, 
oare, ca şi tu să ai milă de cel împreună Slugă cu tine, precum şi eu am avut milă 
de tine? Și mâniindu-se stăpânul lui, l-a dat pe mâna chinuitorilor, până ce-i va 
plăti toată datoria. Tot aşa şi Tatăl Meu cel ceresc vă va face vouă, dacă nu veţi 
ierta - fiecare fratelui său - din inimile voastre. (Matei 18, 23-35). 


V-aş pune acum o întrebare: Cu ce sentiment aţi ascultat această parabolă? Sunt 
sigur că toţi aţi ascultat-o cu un sentiment de revoltă împotriva acelui care, fiind 
iertat de o datorie mare, n-a fost în stare, la rândul lui, să ierte pe cel care-i datora 
lui foarte puţin. Sunt sigur că aţi ascultat parabola cu indignare. Nu-i aşa? Şi drept 
aţi judecat. Mântuitorul a fost sigur că va obţine acest rezultat, rostind-o. Şi nu s-a 
înşelat. Pentru că purtarea slugii nemiloase supără bunul-simţ, răscoleşte şi jigneşte 
simţul nostru de dreptate. 


De altfel, noi suntem capabili să judecăm drept întâmplările în care nu suntem 
implicaţi noi înşine, întâmplările în care sunt implicaţi alţii. Şi în această 
întâmplare judecata noastră este, fără îndoială, dreaptă. Nu se poate reacţiona la o 
astfel de parabolă decât cu revoltă şi cu indignare. Pentru că este vorba de o 
neomenie. 


Noi românii avem o vorbă când asistăm la astfel de situaţii, când le întâlnim noi 
înşine sau când ni se povestesc despre cineva, Îl coborâm pe respectivul pur şi 
simplu din treapta sa de om, la treaptă mai de jos, şi spunem: "Acesta nu e om!" 
Cum poţi fi om, când eşti în stare să procedezi în felul acesta? Parabola ne pune, 
prin urmare, în faţa unei situaţii în care se păcătuia împotriva celui mai elementar 
simţ al omeniei. Dar a fi împotriva omeniei coincide cu a fi împotriva şi a lui 
Dumnezeu. 


Tâlcuirea acestei parabole aceasta este: Stăpânul este Dumnezeu, iar datornicii 
suntem noi oamenii. Stăpânul, Dumnezeu, este Cel care iartă. Cel care este în stare 


să ierte o datorie oricât de mare, dar şi noi trebuie să-L imităm. A fi iertaţi şi a nu 
ierta la rândul nostru înseamnă revoltă împotriva lui Dumnezeu sau în cel mai 
îngăduitor caz, o neînțelegere totală a lui Dumnezeu care este iertător. Înseamnă o 
ieşire din ordinea Lui de gândire şi de simţire. Şi atunci tratamentul aplicat de noi 
altuia se întoarce împotriva noastră. Dreptatea operează aici matematic. Mecanic. 
Dar să fim înţeleşi: nu Dumnezeu o aplică matematic, mecanic. 


Noi înşine ne-o aplicăm: "Cu ce judecată judecaţi, cu aceea veţi fi judecaţi” 
(Malei 7, 22). Şi: "Te voi judeca după cuvintele tale” (Luca 19, 22). Novă înşine 
ne este dată judecata: "Pentru ce nu judecaţi şi după voi înşivă, ce este drept?” 
(Luca 12, 57). Am judecat toţi, acum, împreună, cazul celor doi datornici şi am dat 
un verdict bun şi drept. Judecata noastră ne-a orientat. Și atunci, dacă şi noi 
cădeam în greşeala datornicului iertat, nu înseamnă că ne-am judecat noi înşine la 
neiertare? 


Învățătura acestei parabole este foarte simplă acum şi accesibilă tuturor, chiar şi 
fără a mai fi explicată. Nu putem să nu fim de acord cu sfârşitul parabolei şi cu 
concluzia firească pe care o trage Mântuitorul însuşi: "Aşa va face şi Tatăl Meu 
cel ceresc cu voi, dacă fiecare din voi nu va ierta fratelui său din inimă greşelile 
lui”' (Matei 19,35). 


Cei care veniţi regulat la biserică aţi auzit, pomenită aici, de mai multe ori, regula 
de aur a creştinismului: "Toate câte voiţi să vă facă vouă oamenii, faceți şi voi lor 
asemenea" (Matei 7, 12). Unul din Proverbele Vechiului Testament sună aşa: "Nu 
spune: precum mi-a făcut, aşa îi voi face şi eu lui." Sfatul e bun şi e altceva decât 
legea talionului, cu care se vede că autorul Proverbelor nu mai era de acord, dar 
ceea ce spune el e valabil numai când îţi face cineva rău. Când îți face bine, 
dimpotrivă, precum ţi s-a făcut, aşa să faci şi tu. lată că Mântuitorul aduce în 
privinţa aceasta un criteriu mai exact, mai puternic, lipsit de orice ambiguitate. 


Aş face acum o paranteză. Se zice că nişte credincioşi dintr-o parohie au venit 
odată la mitropolie să-l reclame pe preotul lor. Mitropolitul i-a primit şi ei i-au 
spus: înalt Prea Sfinte, uite de ce am venit: Să ne schimbaţi preotul. 

- Dece? 


- Pentru că preotul nostru ne spune mereu şi mereu aceeaşi predică. 


- Și ce vă spune? 


- Nu prea ştim ce spune, dar mereu şi mereu ne spune acelaşi lucru. 


- Bine. Duceți-vă acasă. Am să-i dau poruncă să v-o spună mereu tot pe aceea, 
până când veţi şti să-mi spuneţi ceea ce va predică şi veţi şi face ceea ce vă 
îndeamnă. 


Tot aşa repet şi eu adesea această lege de aur a creştinismului, nu cu teamă că îmi 
veți reproşa, ci cu speranţa că o veţi pune în practică: Faceţi oamenilor ceea ce 
vreţi să vă facă e1 vouă. 


Dar prin parabola ascultată astăzi am putea să lămurim puţin înţelesul acestei legi 
de aur şi să spunem: Faceţi oamenilor ceea ce vreţi să vă facă Dumnezeu vouă. 
Cum tratăm noi pe aproapele nostru, tot aşa ne tratează Dumnezeu pe noi. De 
aceea a încheiat lisus parabola: Tot aşa şi Tatăl vostru cel ceresc nu vă va ierta 
vouă, dacă nu veţi ierta din inimă pe cei care v-au greşit. 


Creştinismul este nu numai o învăţătură dumnezeiască pentru dincolo, pentru 
Împărăţia Cerurilor. Este o învăţătură şi pentru lumea de aici, pentru că ne 
învaţă cum Să trăim în Societate. Temperatura la care ne ridicăm aici este 
înscrisă de noi dincolo. Măsura până la care ajungem la Dumnezeu este măsura 
până la care ajungem aici, între oameni, pe pământ. Creştinismul este o 
învățătură pozitivă pentru viaţa pe care noi, creştinii, trebuie s-o ducem aici, pe 
pământ. Dar să ne întrebăm acum: Oare aşa facem? Oare iertăm într-adevăr 
Sau suntem adesea ca şi acela căruia i s-a iertat datoria, dar el nu a iertat? 


Există o vorbă în popor care spune că toţi oamenii poartă nişte desagi pe umeri. În 
desaga din spate pun păcatele lor, iar în desaga din faţă pun păcatele altora, în aşa 
fel încât văd mereu păcatele altora, fie în desaga lor din faţă, fie în desaga 
aproapelui care merge înaintea lor. De aceea suntem intotdeuna gata să-l judecăm 
pe fratele nostru şi ni se pare că îl judecăm după dreptate. Dacă ne-am vedea şi 
păcatele noastre, i-am judeca şi pe alţii după bunătate şi i-am ierta. 


Suntem exacţi şi principiali când e să aplicăm dreptatea altora! Ce-ar fi dacă ne-ar 
judeca Dumnezeu şi pe noi intotdeuna după dreptate? Aşa ceva nu ne convine. Noi 
vrem ca Dumnezeu să ne judece pe noi după bunătate şi să ne ierte, dar noi mai cu 
uşurinţă aplicăm Legea talionului, acea lege a Vechiului Testament pe care 
Mântuitorul a combătut-o: "Ochi pentru ochi şi dinte pentru dinte". 


Ia să ne gândim, aşa o fi? Dacă un copil se joacă cu alt copil pe stradă şi l-aţi văzut 
pe copilul dv., când l-a lovit pe celălalt, desigur încercaţi să-l certaţi. "De ce l-ai 


lovit?" Copilul răspunde: "Şi el m-a lovit. Ce mi-a făcut el, i-am făcut şi eu." 
Aşadar: "Ochi pentru ochi şi dinte pentru dinte"! Ce facem atunci? Ne împăcăm cu 
explicaţia. Ba o şi încurajăm. Ne împăcăm pentru că şi noi, maturii, o aplicăm tot 
aşa. Mi-a făcut el mic, îi fac şi eu lui. De câte ori nu ţinem minte ani de zile o 
vorbă rea pe care ne-a spus-o cineva? De câte ori nu ţinem supărare pentru cine ştie 
ce nimicuri de familie, chiar între părinţi şi copii sau între fraţi, şi nu suntem în 
stare să ne iertăm unii pe alţu! 


Pe drept cuvânt scrie Sfântul Vasile cel mare: “încetează de a te mai scuza fără 


folos, arătând că şi alţii păcătuiesc; nu lăsa limp liber minţii tale ca să cerceteze 
slăbiciunile altora, ci ia seamă la tine însuţi, adică îndreptează ochiul tău ca să 
te cerceteze bine pe tine însuţi” (Predica: la seama la tine însăţi, 5). 


Şi Fer. Ieronim învaţă: "Nu bârfi pe alții, nici nu te crede sfânt dacă sfâşii pe 
alții cu clevetirile tale, căci adesea se întâmplă ca noi să blamăm la alții tocmai 
ceea ce înşine facem” (Ep. către Rustic). ” 


Sfatul este: Să nu ne judecăm pe noi şi greşelile noastre după greşelile altora, ca 
să ni le îndreptăţim, ci dimpotrivă, greşelile altora să le judecăm după greşelile 
noastre, ca să le putem ierta mai uşor. Dacă ne vom socoti întâi greşelile noastre, 
nu vom fi atât de repede porniţi să-i judecăm atât de aspru pe ceilalți, pentru 
greşelile lor. 


Sfatul, pe scurt, acesta este: Să ierţi atunci când ai avea dreptul să nu ierți, 
fiindcă aceasta-i poruncă: "Să iubeşti până şi pe vrăjmaşul tău” (Matei 5, 24). 
"Din acestea vor cunoaşte oamenii că Sunteţi ucenicii Mei, de veţi avea dragoste 
între voi'' (loan 13, 35). Până la măsura dragostei pentru vrăjmaşi. Acesta este 
criteriul prin care-ţi poţi verifica inima ta creştină, apartenenţa ta la creştinism. 
Să fii în Stare să ierţi, chiar şi atunci când ai avea dreptul să nu ierţi. Şi ca să 
înţelegi aceasta mai bine, n-am să vă spun o parabolă, ci am să vă amintesc ceea ce 
poate foarte mulți dintre dv. ştiţi: o istorisire din Vechiul Testament. E aproape un 
roman în miniatură, inclus în Cartea Facerii, unul dintre acelea care ar putea intra 
cu uşurinţă în istoria literaturii universale. De altfel a şi intrat, romanţat sub pana 
lui Thomas Mann, sub titlul: "Iosif şi fraţii săi”. E tradus şi în româneşte. 


Iosif era fiul lui Iacov, care se mai numea şi Israel. Erau în total 12 fraţi. Iosif era 
mult iubit de tatăl lui. Şi a avut nepriceperea să aibă un vis! Și a mai avut şi mai 
marea nepricepere să-l povestească fraţilor săi. A visat într-o noapte că se făcea 
că erau 12 snopi şi în mijloc era un snop în picioare şi acela era el, Iosif, iar 
ceilalți erau la pământ, ceea ce se tâlcuia că ei i se vor închina celui în picioare. 


A povestit visul fraţilor săi şi fraţii s-au indignat. În vechime, viselor li se dădeau 
mare importanţă şi se dezvoltase o adevărată ştiinţă a tâlcuirii lor. Erau socotite 
toate profetice. Un mod de comunicare al lui Dumnezeu cu oamenii, cărora le 
dezvăluia viitorul. Cum adică, şi-au zis cei 11, să fii tu rânduit să ajungi mare şi 
noi să ne închinăm ţie? În altă noapte Iosif a visat un alt vis. Se făcea că soarele şi 
luna şi 11 stele se aplecau în faţa unei stele care ar fi fost el, Iosif. 


Tatăl lor, auzind şi el visul, nu s-a supărat aşa cum s-au supărat copii săi, dar 
tatăl, spune Moise, autorul cărţii; a ţinut în inima sa acest cuvânt. Va fi fost visul o 
descoperire de al Dumnezeu, dar cei 11 s-au hotărât să împiedice posibilitatea ca 
cel mai mic frate al lor să ajungă stăpânul lor. S-au hotărât să-l piardă. Mai întâi 
au vrut să-l omoare. Unul din cei 11 însă a spus: "Să nu ne pângărim mâinile cu 
sângele lui că, la urma urmei, este fratele nostru, carne şi sânge din carnea şi 
sângele tatălui nostru. Să-l lăsăm să moară singur. Când vom ieşi cu turmele la 
păşune, să-l aruncăm într-o fântână”. Și l-au aruncat într-o fântână părăsită, dar 
adâncă, în care nu mai era apă. S-a întâmplat că, după ce l-au aruncat acolo, să 
treacă pe aproape o caravană de neguţători madianiți. Și ce s-au gândit fraţii: 
"Să nu-l lăsăm să moară acolo - buni totuşi! - că e fratele nostru. Hai să-l vindem 
acestor madianiţi”. 


Pe vremea aceea oamenii puteau fi vânduți şi deveneau sclavi pe toată viaţa. Erau 
cumpăraţi ca animale şi erau folosiţi la muncă doar în schimbul mâncării. Şi l-au 
vândut pe 20 de arginţi. Aceştia, la rândul lor, l-au vândut apoi unor negustori 
egipteni, care au plătit mai mult pe tânăr. Cu timpul Iosif a ajuns omul de 
încredere al primului-ministru al Faraonului. Acesta se numea Putifar. Nu intru în 
toate amănuntele. Cei care vreţi să le cunoaşteţi le găsiți în Cartea Facerii, de la 
cap. 37 până la cap. 50. Nu mult după aceea, fiind isteț, Iosif l-a înlocuit pe Putifar 
în funcţia de prim-ministru al Egiptului. Și s-a făcut o foamete mare în ţara 
părinţilor lui şi au venit fraţii lui după alimente în Egipt şi nu l-au cunoscut. El 
însă i-a cunoscut. Le-a dat alimente şi i-a rugat să-şi aducă şi părinţii acolo, după 
care s-a descoperit în faţa lor că era fratele lor cel vândut. 


Ar fi avut dreptul Iosif să nu-i ierte? L-ar fi avut. Şi totuşi i-a iertat şi ţinându-i cu 
el acolo, i-a făcut să trăiască în linişte. "Fiţi pe pace. Nu vă temeți, le-a zis. Veţi 
avea de mâncare şi voi şi copii voştri”. 


lată o întâmplare din Vechiul Testament care ilustrează acest adevăr despre care 
am vorbit mai înainte. Şi vi-l spun a doua oară: Chiar dacă ni se pare că avem 
dreptul să nu iertăm, atunci trebuie să iertăm. Bunătatea naşte bunătate. 
Răutatea naşte răutate. Iertarea naşte iertare. Răzbunarea naşte răzbunare. Asta 


e de când lumea. Acela care, suferind o răutate, se hotărăşte s-o pedepsească tot cu 
răutate, acela care se hotărăşte pentru răzbunare, acela nu combate răul, cum i se 
pare lui, nu reglementează situaţia, cum 1 se pare lui, ci dimpotrivă, trece şi el de 
partea răului. Fiindcă, dacă condamni la un altul răul pe care ţi l-a făcut, înseamnă 
că trebuie să fii şi tu condamnat pentru răul pe care i-l faci lui, dacă îi răspunzi cu 
rău pentru rău. Bunătatea naşte bunătate, răutatea naşte răutate. 


Într-unul din marile romane ale lumii, Mizerabilii, scris în secolul trecut, Victor 
Hugo povesteşte o întâmplare foarte interesantă cu un anume Jean Valjean. 
Acesta, în tinereţea lui, a furat o pâine. Pentru pâinea aceasta a fost condamnat la 
ocnă 19 ani. 1 s-a plătit pentru un rău mic, cu un rău foarte mare. Şi ce s-a 
întâmplat? Aceasta l-a înrăit. L-a înrăit atât de mult, încât nu aştepta decât să iasă 
din închisoare şi să se apuce de şi mai mari rele, pentru a-şi răzbuna timpul pe 
care l-a petrecut acolo pe nedrept. 


Ieşind din închisoare, s-a dus la un episcop şi i-a furat nişte obiecte din metal 
prețios. A fost prins repede şi episcopul a fost chemat pentru a-şi recunoaşte 
lucrurile furate. Episcopul a venit şi a zis: "De ce m-aţi chemat? M-aţi chemat 
degeaba. Eliberaţi pe omul acesta, fiindcă eu i le-am dăruit". Nu era adevărat, dar 
episcopul l-a iertat. Jean Valjean a fost eliberat din închisoare. 


Care a fost urmarea faptului că episcopul l-a iertat? - Cum spuneam, bunătatea 
naşte bunătate. Acesta a început să lucreze, a ajuns în posturi importante în ierarhia 
socială şi s-a dovedit a fi cel mai mare filantrop, până la sfârşitul vieţii, căutând să 
răsplătească această bunătate, această iertare neaşteptată pe care a primit-o din 
partea episcopului. 


Se povesteşte în istoria călugărilor bătrâni, în Pateric, o istorioară cam 
asemănătoare: Au venit hoţii în pustie, la un bătrân călugăr şi i-au luat tot din 
chilie. Tot ce avea. Mai rămăsese acolo un vas. Călugărul s-a uitat prin chilie 
după ce au plecat hoţii, a văzut vasul rămas şi a alergat după dânşii: "Staţi puţin, 
ați uitat vasul acesta. Luaţi-l şi pe acesta, fiindcă eu tot n-am trebuinţă de el. Vai 
n-aţi făcut decât să mă eliberaţi de lucrurile de care nu aveam nevoie”. Hoţii au 
fost atât de impresionați, încât i-au dat înapoi tot ceea ce luaseră şi unii din ei s-au 
făcut şi ei călugări şi s-au pocăit pentru toate relele pe care le făcuseră până 
atunci. 


Încă o dată deci: bunătatea naşte bunătate, răutatea naşte răutate! Să-i pedepsim pe 
cei pe care vrem să-i pedepsim pentru răul pe care ni-l fac, cu bunătatea. În mod 
sigur se vor îndrepta. lar dacă nu se vor îndrepta, va fi aşa cum spune Sfântul 


Apostol Pavel în Epistola către Romani: "Dacă vrăjmaşul tău e flămând, dă-i să 
mănânce; dacă e însetat, dă-i să bea, căci făcând aceasta îi pui pe capul lui 
cărbuni aprinşi. Să nu fii biruit de rău, ci biruieşte răul cu binele” (Romani 12, 
20). Înţelesul e acesta: dacă prin bunătate cineva nu se îndreaptă, asta înseamnă că 
a ajuns la apogeul răutăţii şi tu făcându-i lui bine, nu faci decât să aprinzi cărbuni 
pe capul lui. Va arde. Am putea însă interpreta textul şi în sensul că îi trezeşti 
mustrări de conştiinţă care îl pot face să se îndrepte. 


Și apoi, în toate este şi o rânduială a lui Dumnezeu. Noi să ne facem rânduiala 
noastră, aşa cum ne-o porunceşte Mântuitorul şi Dumnezeu şi-o face şi El pe a Lui. 
Nu-L putem împiedica. Şi chiar atunci când vrem să-L împiedicăm, tocmai atunci 
îl ajutăm să şi-o împlinească. Fraţii lui Iosif, vânzându-l, i-au împlinit visul. Adică 
tocmai atunci când credeau că au făcut ca să-i împiedice împlinirea. 


Se povesteşte că un calif din Bagdad, ieşind într-o dimineaţă în grădina palatului 
său a văzut moartea înaintând cu o coasă către el. A alergat în grajd, a luat calul 
cel mai bun şi a fugit la Meca, amestecându-se prin mulțime. Exista convingerea 
că moartea trebuie să te ia dintr-un anumit loc şi dacă nu te găseşte acolo, nu te 
mai ia.Şi cum se plimba el prin mulțime, la Meca, deodată vede venind spre ei, pe 
deasupra capelelor mulțimii adunate în oraşul Profetului, aceeaşi moarte, cu 
coasa în mână, gata să-i reteze capul. Ajungând în dreptul lui, i-a zis însă cu 
mirare, înainte de a-şi împlini datoria: "Azi-dimineaţă când te-am văzut în curtea 
palatului tău din Bagdad, mă întrebam: cum te voi lua la ora aceasta din Meca, de 
unde aveam ordinul să te iau!" Venise aşadar singur în întâmpinarea hotărârii 
destinului său. 


Și acum, parcă ni s-ar mai impune o întrebare: Cât ne iartă pe noi Dumnezeu? 
dacă pe noi lisus ne îndeamnă Să iertăm de 70 de ori câte 7, atunci trebuie să 
ştim că Dumnezu iartă tot. lartă tot, oricât de mare ar fi datoria. 

Din pilda aceasta am aflat că a iertat o datorie de 10.000 de talanți, adică mult, 
foarte mult. Doar o condiţie pune totuşi Dumnezeu. Una singură: să ceri iertare 
şi să te pocăieşti. Să te hotărăşti să nu mai faci. Să te duci să te spovedeşti. Să te 
eliberezi de ceea ce ai făcut. Să promiţi că nu vei mai face. Să te reînnoieşti 
sufleteşte. Și să ierţi şi tu altora. 


Și încă o întrebare la care de asemenea avem nevoie de un răspuns. Până când 
iartă Dumnezeu? Iertarea lui Dumnezeu are totuşi un capăt. În clipa în care ai 
ajuns în fața Judecăţii, de atunci încolo Dumnezeu aplică dreptatea. Ai avut 
toate şansele până atunci. În faţa Judecăţii împărțirea va fi în două: în păcătoşi 
nepocăiţi şi în drepţi. Aceştia din urmă pot fi şi păcătoşi pocăiţi. În faţa Judecăţii 


verdictul pentru păcătoşii nepocăiţi va fi: "Plecaţi de la mine blestemaţilor, în 
focul cel veşnic” (Matei 25, 41). Spune şi Sfântul Apostol Iacov: "Judecata e fără 
milă pentru cei care n-au făcut milă” (Iacov 2, 13), Şi tot el: "Mila însă, 
biruieşte judecata”, adică milostenia acoperă toate păcatele care ar cădea sub 
judecată. Să luăm aminte! E o cheie de mare preţ pentru deschiderea uşilor 
Împărăției Cerurilor. 


Aş vrea să mai precizăm însă câteva lucruri. Sunt printre noi mulți care încearcă, 
cu sinceritate, cu tot dinadinsul, cu mult efort, să fie drepţi. Sunt oameni care ţin 
posturile, care merg la biserică, care-şi fac datoriile creştine, care cultivă virtuțile la 
vedere, dar care au întotdeauna - unii din ei - şi un ochi către vecinul, un ochi de 
judecător, care vede în vecinul toate greşelile, în loc să-şi vadă numai greşelile 
personale. Astfel de oameni se cred drepţi şi sunt. Da, da, sunt drepţi, dar ei sunt 
ameninţaţi de pericolul de a deveni "drepţi mândri”. Dreptul mândru face pentru el 
tot ceea ce trebuie, dar îl judecă grav pe aproapele lui. 


Și acum ascultați cu atenție: Dreptul mândru e într-o situație mai periculoasă decât 
păcătosul care se pocăieşte. Şi n-o spun de la mine. Aduceţi-vă aminte de parabola 
"Vameşului şi fariseului”. Vameşul era un păcătos, dar spunea: "Dumnezeule, 
milostiv fii mie, păcătosul”', iar fariseul era cu adevărat drept şi spunea: "Doamne, 
eu nu sunt ca acest păcătos, eu fac tot ce trebuie" şi aşa şi făcea, dar Mântuitorul 
încheie: Mai îndreptat s-a întors la casa sa vameşul, adică păcătosul pocăit, decât 
dreptul mândru. 


Doi oameni s-au întâlnit odată şi s-au hotărât să-şi mărturisească unul altuia 
virtuțile. Şi unul a spus: Iată, eu de când m-am convertit de la păcat la virtute, de 
când m-am hotărât să-mi încep din nou viaţa, n-am mai pus carne în gura mea. 
Altul a spus: Eu de când m-am convertit, din momentul acela nu m-am culcat fără 
să-mi cer iertare de la cei cărora le-am greşit şi n-am adormit înainte de a-i ierta 
cu adevărat pe cei care mi-au greşit mie. 


Care din aceştia era mai bun în faţa lui Dumnezeu? Fără îndoială, cel de-al doilea. 
În Împărăţia Cerurilor se ajunge când măsori pe altul cu măsura cu care ţi-a 
măsurat ţie Dumnezeu. Astfel, prin toate faptele creştineşti, dacă nu sunt unite cu 
inima bună, eşti aproape de Împărăţia Cerurilor, dar nu eşti înăuntrul ei. Şi e mare 
diferenţă între a fi aproape şi a fi înăuntru. 


Am citit undeva o parabolă: Un vânător, în junglă, a constatat la un moment dat 
că i s-a umezit praful de puşcă şi aceasta nu mai funcţiona. A apărut un leu. Când 
a văzut leul, ştiind că puşca nu mai funcţionează, a început să alerge. Ştia undeva, 


în apropiere, o cabană unde s-ar fi putut adăposti. A alergat până la cabană şi leul 
nu l-a ajuns. A ajuns până la uşa cabanei, dar uşa era încuiată şi el nu avea cheia. 
A alergat bine până atunci, a făcut tot ceea ce trebuia ca să scape, dar n-avea 
cheia. Împărăţia scăpării era dincolo, înăuntru, iar el era dincoace. Câţiva 
centimetri, grosimea unei uşi l-a despărţit, dar aceşti centimetri erau diferenţa că 
între alb şi negru, ca între Rai şi iad. Era aproape, dar nu era înăuntru. 


Creştinismul vrea o lume de oameni buni. Fără inimă bună, faptele formale, 
îndeplinirea ritualurilor, sunt bune, te duc aproape, dar nu înăuntru. O lume 
dominată de bunătatea inimii, aceasta e lumea plăcută lui Dumnezeu. Drept 
aceea, să fim în lume cu luare aminte la învăţătura din Parabola auzită astăzi şi 
pentru toate pe care ni le iartă nouă Domnul, să iertăm şi noi pe cei ce ne greşesc 
nouă. Mila biruieşte judecata. Mila lui Dumnezeu provocată de mila noastră 
pentru alţii, suspendă judecată şi asupra noastră. Aşa se va instaura împărăţia 
lui Dummezeu încă din lumea aceasta. 


Duminica a XII-a după Rusalii — Evanghelia întrebării esenţiale 


Tradiţia creştină ne-a păstrat din cele mai vechi timpuri o vorbă a Părinților 
îmbunătăţiți în viaţă duhovnicească, a acelor Părinți retraşi prin mănăstiri sau în 
pustie: "Cine vrea să se mântuiască, cu întrebarea să călătorească”. Să nu 
călătorească adică, la întâmplare. Ştiind unde merge, să se informeze despre 
drumul cel mai bun, cel mai drept. Mântuirea nu e o ţintă despre care se ştiu toate 
şi de către oricine. Drumul spre ea e anevoios, pentru că nu e acelaşi pentru toți. 
Este şi un drum mare, al tuturor, dar fiecare trebuie să-şi caute şi să-şi găsească 
poteca lui, aceea care e numai a lui şi să-i găsească pe cei care, ca şi dânsul, au 
încercat-o şi-i pot fi călăuze. 


Sfiinţii Părinţi îndeamnă intotdeuna: "Nu ştii ceva? - Întreabă! Nu te ruşina. Nu e 
ruşine să nu ştii. E ruşine să te rătăceşti pentru că n-ai întrebat”. Multe tratate 
duhovniceşti se intitulează. "Întrebări şi răspunsuri," precum cele ale Sfântului 
Maxim, mărturisitorul, de pildă. Patericul însuşi e o carte de întrebări şi răspunsuri. 
În vechime Socrate socotea metoda drept cea mai eficace, pentru că din întrebare 
se năşteau răspunsurile. Metoda lui filosofică se şi numea Maeutica, adică moşirea 
răspunsurilor. Platon, ucenicul său, şi-a scris opera sub formă de dialoguri. 
Catehismele religioase, ca să fie mai uşor accesibile înţelegerii, sunt şi ele alcătuite 
tot sub formă de dialoguri. 


Din copilărie până la adânci bătrâneţe punem toţi întrebări. Copilul, de îndată ce 
începe să vorbească, pune întrebări: ce este aceasta, ce este cealaltă, de ce este aşa, 
de ce nu este altfel? Întâlnindu-se pentru prima oară cu lumea şi cu minunile ei, 
copilul vede în toate câte o noutate. Dar noutăţile nu se epuizează niciodată. Nici 
pentru copil, nici pentru matur. De-a lungul întregii vieţi, oricât am întreba şi 
oricâte răspunsuri am căpăta, întotdeauna mai există loc pentru întrebări şi 
intotdeuna va fi loc pentru răspunsuri. Pe multe le aflăm, le ştim, dar rămân mereu 
foarte multe necunoscute. Ştiinţa şi cunoaşterea înseşi lărgesc sfera celor ce rămân 
necunoscute. 


= Ce ştim noi, de pildă, despre felul cum Stau rânduite în univers planetele? 
Am mai dat exemplul acesta şi altă dată. Ştim că e vorba de o lege a 
atracției universale, ştim că există o lege a gravitaţiei, dar în afară de faptul 
că le constatăm, nu ştim nimic despre aceste legi. A descoperi legile nu 
înseamnă a şti şi cum s-au născut ele. 

= Ce ştim despre felul cum creşte dintr-o ghindă, din apă din sol şi din 
pământ un Stejar uriaş? 


= Ce ştim noi despre felul cum apa şi alte substanţe chimice pe care le 
extrage un copac din glie, se prefac în ramuri şi în frunze? 

= Ce ştim despre faptul că acestea, la unul din pomi se prefac în cireşe, la 
altul în vişine, la altul în mere, în pere ş.a.m.d.? 

=> Ce ştim despre felul cum, din acelaşi sol, cu aceeaşi hrană dar din seminţe 
diferite, unele flori îşi scot culoarea violetă, altele roşie, altele albastră? 

= Ce ştim despre noi înşine, despre fiinţa noastră omenească? Ce ştim despre 
memorie, de pildă? Lumea modernă a inventat casetofonul, o invenţie 
frumoasă, care, iată, prinde pe o bandă ceea ce spunem noi şi după aceea 
ne poate reproduce. Ne trebuie pentru aceasta o bandă. O punem şi îndată 
ne reproduce ceea ce a spus. 


Dar câte lucruri nu reproduce creierul nostru? Câte benzi dintre acestea sau ce fel 
de benzi vor fi fiind în creierul nostru, de pot depozita şi reproduce cunoştinţe pe 
care le acumulăm într-o viaţă întreagă? În creierul nostru nu există însă nici o 
maşină alcătuită de om, nu sunt benzi, în aparenţă nu se rulează şi nu se derulează 
nimic. Luat aparte, izolat cu bisturiul, creierul e o masă de materie vie care pluteşte 
într-un mediu umed şi toate celelalte rămân nemişcate, fiind probabil doar nişte 
circuite invizibile ţinute vii de sângele trimis din altă parte, de inimă. Şi totuşi, 
ceva se derulează acolo şi noi ne amintim. Uneori creierul e sensibil la efortul de a 
ne aminti, ne reauzim într-un fel, undeva într-un centru al vorbirii, care n-are 
urechi de altfel, toate informaţiile înmagazinate în toată viaţa noastră din trecut, 
fiind păstrate acolo ca într-o arhivă. Ce ştim noi despre toate acestea? 


= Ce ştim noi despre corpul unei gaze care, privită sub microscop, e 0 
minune, 0 alcătuire extraordinară din nenumărate organe şi funcțiuni, 
din aparate şi culori? 


Am putea înmulţi la infinit şirul acestor întrebări. În legătură cu toate ne întrebăm. 
Ne întrebăm şi aflăm răspunsuri. Dar sunt şi multe întrebări la care nu aflăm 
răspunsuri. De aceea Socrate a putut spune: "Ştiu că nu ştiu nimic” şi că lucrul 
cel mai important pe care ar trebui să-l realizeze omul în viaţă ar fi "să se 
cunoască pe sine însuşi”, să-şi descifreze tainele spirituale şi morale. 


Ştim totuşi foarte multe lucruri despre lumea înconjurătoare, dar cele mai puţine 
lucruri le ştim despre noi înşine. Rămâne şi astăzi valabilă, deşi a fost scrisă cu 
aproape cincizeci de ani în urmă, cartea lui Alexis Carrel: "Omul, fiinţa 
necunoscută". De atunci s-au mai adăugat unele cunoştinţe, dar ele n-au putut 
schimba constatarea lui Carrel. Ştiinţa despre om a rămas până azi cea din urmă, 


adică ştiinţa despre alcătuirea lui, despre originea lui şi ştiinţa despre toate 
minunile care îl alcătuiesc. "Cunoaşte-te pe tine însuţi” este în continuare porunca 
cea mai mare. lată de ce vom pune mereu şi mereu aceleaşi şi alte întrebări. 


Ne punem mai întâi întrebări de informație, în general. De cum începem să 
gândim. Vrem să ştim cât mai mult despre cât mai multe lucruri. Nu ne putem 
mişca precum nişte orbi în lumea aceasta. Vrem să ştim. Nu pornim niciodată pe 
un drum, dacă nu ne asigurăm că există drum şi că duce acolo unde vrem noi. 
Nimeni nu călătoreşte la întâmplare. Nu pleacă nimeni spre nicăieri. Cel care 
pleacă se întreabă despre un loc unde trebuie să ajungă. Omul e făcut să 
călătorească prin lume, prin destinul său, cu ochii deschişi. De aceea îşi pune lui şi 
pune şi altora întrebări. Altfel, se rătăceşte şi în lume şi prin el însuşi, prin tainele şi 
tainiţele din el! Fiind singurii cu grai, suntem singura specie de pe faţa pământului 
care îşi pune întrebări. Şi chiar dacă aceasta e marea noastră suferință, când nu 
găsim răspunsuri, e şi semnul măreției noastre, fiindcă în întrebarea, cu cât e mai 
mare, e ascuns şi marele răspuns şi mai ales e ascunsă intuiţia noastră că acest 
răspuns există. Când omul formulează întrebăn, se ridică la înălțimea 
răspunsurilor. Şi la înălțimea Celui care are răspunsul. 


Ne mai punem întrebări şi din simplă curiozitate, despre lucruri care am zice că nu 
ne privesc direct, dar pe care dorim să le cunoaştem. Despre alții, despre destinele 
lor, de pildă. Dar, de fapt, totul ne priveşte. Toate cele cu care putem fi în relaţie, 
ne privesc. în toate suntem şi noi. Nu ne putem izola de nimic, decât cu preţul 
ştirbirui fiinţei noastre, cu preţul limitării, a restrângerii la mai puţin decât suntem 
de fapt. Într-un fel, noi suntem tot ce există. În toate suntem şi toate sunt în noi. 


Ne mai punem apoi întrebări în legătură cu lucruri care pentru unii apar într-un fel, 
pentru alţii într-alt fel şi care cer şi opțiunea noastră, ca să ne situăm faţă de ele. Ne 
încearcă îndoielile şi ne pun în încurcătură dilemele şi paradoxurile existenţei. 


Omul, s-a zis, este o fiinţă care se îndoieşte. Îndoiala e semnul raţiunii. Unul din 
primii filosofi moderni, Descartes, spunea: "Mă îndoiesc, deci cuget, cuget, deci 
exist". Dictonul a rămas faimos în lumea gânditorilor până astăzi: "Dubito ergo 
cogito, cogito ergo sunt". Găsise, înțeleptul, în sfârşit, argumentul că există! Şi 
constatase că are darul cugetării! Nu fusese prea greu să le constate pe amândouă, 
dar pentru felul cum a spus-o, şi-a câştigat celebritatea. Desigur nu numai prin 
aceasta! 


Dar, în afară de aceste întrebări şi de multe alte feluri de intrebări, la care putem 
sau nu putem găsi răspunsuri, există şi întrebări la care trebuie neapărat să le 


căpătăm. Există întrebări esenţiale, întrebări de care depinde nu numai viaţa 
noastră de aici, ci şi viaţa noastră în eternitate. 

Eram tânăr monah la mănăstirea Slatina din Moldova. Eram profesor la Şcoala 
monahală şi am pus elevilor, monahi de toate vârstele, unii chiar foarte în vârstă, 
cu experiență duhovnicească de toţi recunoscută, o întrebare care, tânăr fiind pe 
atunci, mi s-a părut mie a fi esenţială. 


- Dacă ar învia un mort - i-am întrebat - şi ar spune aşa: "Vă dau voie să-mi 
puneţi o singură întrebare, una, nu două, fiindcă numai la una pot să vă dau un 
răspuns care să fie în mod sigur adevărat”, ce întrebare i-aţi pune? Toţi au Stat 
şi au meditat îndelung. Nu le-am cerut răspunsul pe loc. Vă pun şi dv., acum, 
aceeaşi întrebare. Nu vă cer nici dv. răspunsul pe loc. Gândiţi-vă şi răspundeţi- 
vă singuri după aceea. Eu vă voi descoperi răspunsul dat de monahi, dar dv. vă 
simţiți liberi să vă daţi propriul răspuns. 


Pe monahi i-am lăsat pentru moment şi am reluat a doua zi problema. Au venit 
cu diferite întrebări. Unii au spus că l-ar întreba pe cel înviat despre Dumnezeu: 
cum este, cum conduce lumea, cum judecă, cum iartă, cum cheamă la EI şi 
altele de acestea despre Dumnezeu. Au fost şi dintre-aceia care au pus întrebări 
naive sau foarte înguste, neesenţiale. Cei mai mulți au spus însă că i-ar pune 
celui înviat o întrebare la care mă gândisem şi eu. "L-am întreba, mi-au spus, ce 
să facem?" Sau: "Ce să fac cu? Ce să fac pentru ca Să-mi rezolv destinul aici şi 
dincolo, în aşa fel, încât să nu-mi pară rău că am trăit, dar nici că am murit?” 


Că e posibil ca acesta să fie adevărata întrebare, ne-o spune şi autorul "Faptelor 
Apostolilor" atunci când, după ce Petru le-a vorbit mulțimilor în graiul fiecărei 
naţiuni şi i-a convins că Hristos a înviat, ei i-au pus o singură întrebare: "Ce să 
facem?" (F. Ap. 2, 37). 


Și evanghelistul Matei, când lămureşte cum va fi Judecata cea din urmă, spune că 
Judecătorul va pune o singură întrebare sau chiar de vor fi mai multe, toate vor fi 
alcătuite cu verbul a face. Ce aţi făcut cu săracii, ce aţi făcut cu cei care nu aveau 
ce mânca, cu cei care nu aveau apă să bea, ce aţi făcut cu cei care nu aveau cu ce să 
se îmbrace, ce aţi făcut cu străinul care v-a bătut la uşă fiindcă nu avea unde să-şi 
petreacă noaptea, ce aţi făcut cu cel care a venit să vă ceară un sfat, ce aţi făcut cu 
cel care era în nevoie şi a venit să vă ceară ajutorul? 


Toate întrebările Judecăţii vor fi alcătuite cu verbul a face. De aceea, probabil, cea 
mai potrivită întrebare care s-ar pune unui om venit de Dincolo, ar fi aceasta: Ce să 
fac ca să moştenesc şi viaţă de aici, să-mi rezolv şi viaţa de aici, dar să moştenesc 


şi viaţa de dincolo? Să nu mă duc la durere şi suspin, ci la bucurie şi fericire. Ce să 
fac? Ce e de făcut? 


Aceasta este întrebarea! Shakespeare ne-a lăsat celebra dilema: "A fi sau a nu fi: 
aceasta e întrebarea!", se întrebă Hamlet! Are mult şi adânc adevăr în ea. Dar noi 
suntem. Şi Dumnezeu e "Cel ce este”. Întrebarea noastră e cum ne aranjăm cu EI? 
Ce avem de făcut? Ca de schimbat, nu ne putem schimba. Nu putem să nu mai fim. 
Nu putem să nu fi fost. 


Am făcut toată această introducere, fiindcă am vrut să ajung la textul Evangheliei 
de astăzi, pe care eu aş numi-o Evanghelia întrebării esenţiale: "Și, iată venind un 
tânăr la EL, i-a zis: Învăţătorule bun, ce bine voi face ca să am viaţa veşnică? lar 
el a zis: De ce-Mi zici bun? Nimeni nu este bun decât numai Unul Dumnezeu. 
Iar de vrei să intri în viaţă, păzeşte poruncile. EI i-a zis: Care? Iar lisus a zis: Să 
nu ucizi, Să nu Săvârşeşti adulter, să nu furi, să nu mărturiseşti Strâmb, cinsteşte 
pe tatăl tău şi pe mama ta şi să iubeşti pe aproapele tău ca pe tine însuţi.Zis-a lui 
tânărul: Toate acestea le-am păzit din copilăria mea. Ce-mi mai lipseşte? 


Iisus i-a zis: Dacă voieşti să fii desăvârşit, du-te, vinde averea ta, dă-o săracilor şi 
vei avea comoara în cer; după aceea, vino şi urmează-Mi. Ci, auzind cuvântul 
acesta, tânărul a plecat întristat, căci avea multe avuţii. lisus a zis ucenicilor Săi: 
Adevărat zic vouă că un bogat cu greu va intra în Împărăţia Cerurilor. Şi iarăşi 
zic vouă că mai lesne este să treacă cămila prin urechile acului, decât să intre un 
bogat în împărăţia lui Dumnezeu. La acest cuvânt ucenicii s-au uimit foarte 
zicând: Dar cine poate să se mântuiască? Dar lisus, privind la ei le-a zis: La 
oameni aceasta este cu neputinţă, la Dumnezeu însă toate sunt cu putinţă” 
(Matei 19, 16-26). 


Va fi avut tânărul bogat sentimentul că se afla în faţa Celui care putea să-i dea 
răspunsul cel mai autorizat? Probabil. Probabil că va fi ceilalți. Va fi fost informat 
că Acesta dă răspunsuri la întrebările esențiale şi atunci s-a gândit să-i pună 
întrebarea esenţială: "Ce să fac ca să moştenesc viaţa de veci?" 


Înainte de a-i răspunde. Mântuitorul îl pune la o mică încercare, desigur nu lipsită 
de sens. Mai întâi îl întreabă: "De ce Mă numeşti bun? Nimeni nu e bun decât 
numai singur Dumnezeu". E o întrebare cu tâlc. Va fi voit oare Mântuitorul să-l 
întrebe: Mă numeşti bun, fiindcă Mă crezi Dumnezeu? 


Tânărul evita să răspundă la această intebare, ca şi cum nici n-ar fi auzit-o. Venise 
doar să-i pună el o întrebare lui lisus, fiindcă auzise că e un înțelept, nu să 


răspundă el la întrebări. Numindu-L "bun”, folosise desigur o formulă de politeţe şi 
de bunăvoință, nimic mai mult. E de presupus că Mântuitorul a voit doar să-i 
sugereze că ar trebui să ştie cu Cine stă de vorbă. 


Era şi prematur pentru tânăr să răspundă. Nu avea de unde şti că lisus era 
Dumnezeu. După Legea iudaică era chiar imposibil. Numai gândul la aşa ceva era 
socotit o blasfemie. Mântuitorul, firesc, n-a insistat. A lăsat întrebarea suspendată. 
A socotit important doar s-o pună. Să-şi creeze o premiză pentru dialogul ce urma 
şi să-l înveţe să nu arunce cuvintele fără să ştie ce spune. A vrut să-i descopere ce 
ascundeau totuşi cuvintele în ele, chiar fără voia celui ce le întrebuința. 
Evanghelistul, care ne raportează faptele aşa cum au fost, notează totuşi întrebarea 
Mântuitorului, chiar aşa rămasă fără răspuns şi nu numai ca pe un fapt divers de 
conversaţie, ci tocmai ca să sugereze celor de faţă de atunci şi nouă celor din viitor, 
că Mântuitorul îi va da acele răspunsuri, care vin ca din partea lui Dumnezeu. 


Punându-i această întrebare, Mântuitorul a vrut, poate, să-i sugereze şi tânărului că 
îi va da răspunsuri ca de la Dumnezeu. Era ca şi cum şi-ar ţi descoperit identitatea 
în faţa lui. Şi-a dat însă seama de îndată că era o întrebare grea şi fără să mai 
aştepte răspunsul, a continuat: "De voieşti însă să intri în viaţa veşnică, păzeşte 
poruncile". 


Poruncile erau date din vechime. Fuseseră descoperite de Dumnezeu lui Moise, 
prin 'Tablele legii. Acesta le-a comunicat poporului lui Israel. Mântuitorul i-a 
amintit deci cât de simplu era: pentru a moşteni viaţa veşnică, era de ajuns să 
păzească poruncile. Tânărul le cunoştea, dar a vrut să se asigure că vorbesc 
amândoi despre acelaşi lucru, de aceea L-a întrebat: Care? Mântuitorul nu s-a 
supărat de întrebare. I-a răspuns. 1 le-a înşirat pe loc pe cele mai importante. 


Ce interesantă e această conversaţie! E interesantă pentru că asistăm la o 
conversaţie între Dumnezeu şi om. Aflăm despre modul cum gândeşte 
Dumnezeu, despre modul cum vorbeşte Dumnezeu cu oamenii şi iată, vorbeşte 
pe înţelesul nostru, vorbeşte în felul nostru de a vorbi. Nu se supără de insistența 
tânărului care întreabă: "Care porunci?" Acelea cunoscute, îi spune: "Să nu ucizi, 
să nu furi, să nu preacurveşti, să nu depui mărturie mincinoasă, să cinsteşti pe tatăl 
tău şi pe mama ta şi să iubeşti pe aproapele tău ca pe tine însuţi". Nu e vorba de 
altele şi nici de ceva mai complicat. 


I-a amintit deci, din cele zece, pe acele porunci care asigură o bună convieţuire pe 
pământ, a oamenilor între ei şi care sunt şi criteriul esenţial al intrării în împărăţia 
de dincolo, prin Judecata de Apoi. Să nu-ţi însuşeşti bunul aproapelui, să nu trăieşti 


din munca lui, ci din roadele strădaniilor tale, să cinsteşti viaţa pentru că e dată de 
Dumnezeu, să respecţi legile tradiționale ale vieţii de familie, iar cu aproapele să te 
porți aşa cum ai vrea să se poarte şi el cu tine. Acestea sunt regulile bunei 
convieţuiri dintre oameni, aceia vor convicţui bine şi în cer cu Dumnezeu. 


Tânărului nu 1 s-au părut prea grele poruncile şi nu s-a speriat când Mântuitorul i 
le-a amintit. - Acestea sunt? Dacă sunt numai acestea, "eu le-am păzit din tinereţea 
mea". Se vede că nu mai era foarte tânăr. Era trecut de vârsta primei tinereți. A mai 
adăugat însă o întrebare: Dacă le-am păzit pe acestea, ce-mi mai trebuie? 


Mântuitorul şi-a dat seama că se afla în faţa unui om care îşi cunoaşte îndatoririle 
spirituale dacă, cu adevărat - şi probabil nu minţea - din tinerețile lui îndeplinise 
poruncile. Şi atunci i-a descoperit o a doua treaptă a vieţii creştine. [/ se afla pe 
treapta cea dintâi, aceea care e măsura obişnuită ce se cere tuturor creştinilor: 
paza poruncilor. Dacă cineva e hotărât să aspire la mai mult, şi tânărul acesta 
şi-a descoperit această intenţie, punând întrebarea despre "ce altceva îi mai 
trebuieşte”, i se descoperă că mai există şi o altă treaptă. Aceasta se cheamă 
desăvârşirea. Aşadar, dacă vrei să urci pe această treaptă, i-a spus lisus, "de voieşti 
să fii desăvârşit, du-te, vinde-ţi averile şi le dă săracilor, şi vei avea comoară în cer. 
Apoi vino de-Mi urmează Mie”. 


E foarte interesant, în această povestire, un lucru şi trebuie să fii atent la lectură ca 
să-l observi. Tânărul nu s-a prezentat. N-a spus nici cum îl cheamă, n-a spus nici 
de unde era, nu şi-a făcut o cât de scurtă biografie în faţa lui lisus şi totuşi lisus l-a 
cunoscut. Avea darul acestei cunoaşteri, darul citirii în suflete, darul citirii în 
vieţile tuturor, fiindcă era Dumnezeu. 


lisus a ştiut că tânărul avea avere. De aceea, fără să-l întrebe ce situaţie materială 
avea acasă, fără o astfel de mărturisire din partea lui, 1-a spus direct: "Vinde-ţi 
averile"! Şi adăugat: "şi vino de-Mi urmează Mie". Aceasta nu mai era o invitație 
la o măsură comună. Să ne gândim: ce-ar fi dacă toţi ar face aşa? Ce-ar mai rămâne 
din viaţa socială? Dacă toţi şi-ar împărţi averile, dacă toţi ar avea vocaţie pentru 
treapta acesta a doua, viaţa socială şi-ar pierde rosturile. Sau ar trebui să se 
organizeze pe alte baze, cum s-a încercat în primele comunități creştine, dar s-a 
renunţat repede. Nu au toţi vocaţie pentru aceasta şi s-a văzut chiar de pe timpul 
Apostolilor. Faptele Apostolilor ne istorisesc episoade dramatice din această 
perioadă, ca cel cu Anania şi Safira (F. Ap. 5, 1-11). Nici nu cere Dumnezeu 
tuturor păşirea pe această treaptă. O cere numai de la cei care vor: "De voieşti să fu 
desăvârşit", aşa i-a spus Mântuitorul tânărului. 


Tânărul din Evanghelie nu era pregătit pentru o asemenea lepădare. Auzind această 
condiţie, ne spune evanghelistul, s-a întristat. Şi-a dat seama de îndată că nu va 
putea face acest lucru. Nu va putea trece pe treapta a doua, a desăvârşirii. Era însă 
un om cuminte. N-a cerut nici o lămurire. S-a lămurit. S-a întors şi a plecat. S-a 
întors intru ale sale. 


Cine ştie! Se va fi gândit că 1 se cere prea mult? Să dea totul pe ceea ce lui i se 
părea a fi o himeră? Venise doar să pună o întrebare aşa de dragul întrebării? Va fi 
avut o avere moştenită? Va fi avut o avere câştigată greu, prin muncă, prin comerţ 
şi afaceri? Era doar un om obişnuit, fără veleități şi sensibilități, spirituale 
deosebite? Nu vom şti niciodată. Știm doar, că a plecat întristat. Aceasta ni-l face 
totuşi simpatic. Parcă am dori să se fi terminat altfel întrevederea. Dar bogăţia a 
fost mai puternică. 


După ce tânărul s-a îndreptat, Mântuitorul a rămas mai departe cu Apostolii Săi. Şi 
a comentat în faţa lor cele întâmplate. "Adevărul vă grăiesc că, cu anevoie va 
intra bogatul în Împărăţia Cerurilor”. Şi a mai spus: "Mai lesne e să treacă o 
cămilă prin urechile acului, decât să intre bogatul în împărăţia lui Dumnezeu”. 


Sunt cuvinte teribile! Vă daţi seama? Cu atât sunt mai teribile, cu cât sunt spuse de 
lisus, cu autoritatea lui Dumnezeu. Complicaţia vine mai ales de acolo că diferenţa 
pe care am stabilit-o între cele două trepte, acum pare anulată. Ni se părea la 
început că simpla respectare a poruncilor era suficientă pentru intrarea în Împărăţia 
Cerurilor, căci vinderea averilor şi urmarea lui Hristos nu figurează printre cele 
zece porunci. Chiar Mântuitorul se referise mai întâi doar la porunci. Şi iată că 
acum, toi EI, trage o concluzie sau mai exact, proclama un principiu care pare a 
spune că respectarea doar a poruncilor nu e suficientă pentru intrarea în Împărăţia 
Cerurilor. 


Se contrazice Mântuitorul? Dilema nu e dintre cele uşoare, dar nu e insolubilă. 
Desigur, Mântuitorul nu şi-a dezvoltat "teologia mântuirii" în faţa acelui tânăr. 
Discuţia a fost ocazională şi a rămas la datele ei generale şi oarecum, 
simplificatoare. Treapta întâi: mântuirea; treapta a doua: desăvârşirea. Unii rămân 
la prima, alţii urca la a doua. Dar în practică lucrurile nu sunt chiar atât de simple. 
Cel de pe treapta întâia, care respectă poruncile, dobândeşte viaţa de veci, dar nu şi 


când este foarte bogat şi egoist. 


Treptele nu sunt absolut delimitabile. Un bogat egoist respectă oare poruncile? 
Cum face el dovadă "iubirii aproapelui”, porunca ce face parte din cele zece 
porunci ale treptei întâia? Desigui nu 1 se cere să-şi vândă toate bunurile, precum se 


cere celui ce voieşte să fie desăvârşit spre a se elibera total pentru Dumnezeu, dar 
să nu fie egoist 1 se cere şi celui de pe treapta întâia. 


Bogaţii sunt egoişti. Nu urcă pe treaptă a doua, decât cu rare excepții, dar nici pe 
cea dintâi nu stau solid, din aceleaşi motive. Aşa că Mântuitorul nu s-a contrazis, 
dar a avut în vedere aceste nuanţe, atunci când a generalizat zicând: "Cu anevoie va 
intra bogatul în Împărăţia Cerurilor”. 


Tânărul care a plecat "întristat" nu era întristat numai pentru că nu s-a putut hotărî 
să-şi vândă averile, ci şi pentru că îşi va fi dat seama cât e de egoist. De fapt, nu 
respectă în întregime nici poruncile, decât formal, ceea ce Mântuitorul nu i-a mai 
spus, dar l-a făcut să înţeleagă că e aşa, atunci când l-a pus în alternativă de a alege 
desăvârşirea în schimbul vinderii averilor. Ca să fii desăvârşit se poate înţelege şi 
în felul următor: Ca să fu desăvârşit în împlinirea poruncilor. 


De aceea am spus că împărțirea în cele două trepte, obişnuită în spiritualitatea 
noastră, ca şi în exegeza clasică a textului, e oarecum formală şi simplificatoare, 
pentru a fi mai uşor de tâlcuit şi de înţeles. lată însă că, la o analiză mai profundă, 
apar complicaţii şi ele ar fi dezavantajoase pentru însăşi logica textului, dacă nu le- 
am clarifica. 


În fapt, deci, problema cu bogaţii şi mântuirea Stă aşa: cei care au averi, dar nu 
le folosesc cum trebuie, adică nu asociează la folosirea lor şi pe cei în nevoie, 
aceia Sunt supuşi unui nou examen. Şi nu unui examen pentru urcarea pe 
treapta a doua, aceea a desăvârşirii, ci chiar pentru validarea în treaptă întâi, a 
mântuirii! Sau şi mai Simplu: dacă ai din ce ajuta pe alții, dar nu-i ajuţi, atunci 
Cu anevoie vei intra în Împărăţia Cerurilor, chiar dacă ţi se pare dovadă 
concretă a credinţei. Trebuie să fim şi prin faptă ceea ce suntem prin credinţă. 
Poate că aici se aplică acea sentinţă aspră şi radicală a Sfântului Iacov, care spune: 
"Cine păzeşte toată Legea şi numai împotriva unei porunci greşeşte, acela se 
face vinovat faţă de toate poruncile” (Iacov 2, 10), adică e ca şi cum le-ar călca pe 
toate. Cele în legătură cu bogăţia sunt în directă legătură şi eu "Să nu furi" şi cu 
"Să iubeşti pe aproapele ca pe tine însuţi”. Cea dintâi priveşte acumularea 
bogățiilor, cea de a doua folosirea lor. Bogaţii ar trebui să înţeleagă că nu e bine să 
se lase înlănțuiţi de bogăția lor, căci aceasta e trecătoare şi rămâne aici. 


E "durul trecător al împrejurărilor”, cum spunea Epictet. E strânsoarea de şarpe 
încolăcit în jurul gâtului, sub chip de colier de aur şi pietre preţioase. Tânărul n-a 
putut desprinde reptila de pe sine. A plecat întristat. Acum cred că ni se pare mai 
uşoară înţelegerea cuvântului Mântuitorului că: "cu anevoie va intra bogatul în 


împărăția lui Dumnezeu" şi că "mai uşor va trece cămila prin urechile acului, decât 
să intre un bogat în Împărăţia Cerurilor". Nu neapărat fiindcă e bogat, cât pentru că 
îşi va fi acumulat bogăția în mod necinstit şi o păstrează în chip egoist. ŞI se ştie că 
bogaţii cei mari şi-au acumulat-o întotdeauna în mod necinstit, exploatând munca 
altora. 


Sfântul loan Gură de Aur care era un bun observator al vieţii sociale în vremea lui, 
din sec. IV, spunea limpede în tratatele sale şi în cuvântările pe care le ţinea în 
catedrala patriarhală din Constantinopol: "Orice bogăţie e un furt". Sfântul Vasile 
cel mare spunea acelaşi lucru. Și nu făceau altceva, decât observau stări de lucruri 
cunoscute de ei din societatea vremii lor. Dar oare nu ştim noi acestea şi din 
propria noastră experienţă, de pildă din istoria Transilvaniei noastre, când ţăranii 
erau toți iobagi pe pământurile altora şi când trebuiau să muncească aceste 
pământuri degeaba? O astfel de bogăţie a grofilor nu era cu adevărat făcută prin 
furt? Prin furtul muncii altora? Atâtea castele cu decoraţiuni abia imaginabile de 
țărani, cu atâta bogăţie în ele, coarne şi bijuterii de aur, haine de purtat din fir de 
aut şi argint, vase scumpe, grădini în terase cu fântâni arteziene şi statui ascunse în 
boschete sau mărginind alei cu copaci exotici - erau toate acestea rodul măcar al 
unui bob de sudoare proprie al castelanului şi al domniţelor? Nu. Erau rodul 
muncii iobagilor, al banilor strânşi tot de la ei, sub forma celor mai bizare impozite 
ŞI tot ei erau cei care trebuiau să mulţumească că erau lăsaţi să existe. Nu ştiau nici 
măcar faptul că acest dar al existenţei le era lăsat nu pentru ei, ci tot pentru cei 
cărora le munceau pe degeaba, ca să aibă cine le munci! 


Nu povestim basme, deşi bieții iobagi numai în basme se întâlneau cu fiu 
stăpânilor, cu domniţele şi cu castelele care erau de fapt facerea mâinilor lor şi ar fi 
trebuit să fie ale lor nu numai sub formă de năluci, de vis şi de basm. Ei munceau 
şi tot ei îşi cereau cu căciula în mână dreptul de a trăi ca să muncească. Atât. De 
aceea, Mântuitorul condamna aspru bogăția şi pe bogaţi. Nu prea sunt texte în care 
să se justifice bogăția obținută prin mijloace cinstite. Nu prea erau cazuri. 
Dimpotrivă şi Vechiul şi Noul Testament condamna bogăţia. "Bogarul stăpâneşte 
pe cei săraci”, se spune în Proverbe (23, 11), "deşi cel sărac are adesea mintea 
mai bună” (Proverbe 2S, 11). 


Convingerea autorului Proverbelor era că stăpânirea bogatului se datora numai 
bogăției lui, nu altui drept şi nu recunoaşte bogăţia ca un drept. Că era convingerea 
şi speranţa poporului că într-o zi lucrurile se vor îndrepta şi se va instala în lume 
dreptatea, o vedem reflectată şi în Cântarea Mariei din Evanghelia după Luca, care 
anunţa ce va face Mesia: "Pe cei flămânzi i-a umplut de bunătăţi şi pe cei bogaţi 
i-a Scos afară deşerţi” (Luca 1, 53). Când evanghelistul Luca notează Fericirile, 


nu uită ca la urmă să reţină din Predica lui lisus ceea ce Matei a omis: "Dar vai 
vouă bogaţilor, că vă luaţi pe pământ mângâierea voastră” (Luca 6, 24) aici, în 
viaţă, prin egoismul vostru! 


Sfântul Iacov nu e mai puţin aspru, prevestindu-le bogaţilor o soartă catastrofală: 
"Veniţi acum voi, bogaţilor, plângeți şi vă tânguiţi de necazurile care vor să vină 
asupra voastră” (lacov 5, 1). Îi condamna pe toţi cei care fac discriminări între 
oameni pe motive de bogăţie: "Dacă va intra în adunarea voastră un om cu inele 
de aur în degete şi îmbrăcat în haină strălucită şi va intra şi un om sărac, în 
haină murdară, voi puneţi ochii pe cel care poartă haina strălucită, şi-i ziceţi: Tu 
şezi bine aici, pe când săracului îi ziceţi: tu stai acolo în picioare sau şezi jos la 
picioarele mele" (Iacov 2, 2-3). Şi le aminteşte celor ce fac astfel de discriminări 
că, de fapt, în credință sunt mai bogaţi cei săraci, adică tocmai cei care nu sunt 
aşezaţi la loc de cinste în adunări, iar cei bogaţi, care se bucură de atâtea privilegii, 
cine sunt de fapt? "Oare nu bogaţii vă asupresc pe voi şi nu ei vă târăsc la 
judecăţi?” (Iacov 2, 16). 


De aceea Proverbele spun că “un nume bun e mai de dorit decât o bogăţie” 
(Proverbe 22, 1). Mântuitorul nu pierde ocazia nici în Pilda semănătorului să spună 
că sămânţa semănată între spini nu poate încolţi, fiindcă are nevoie de cuvântul lui 
Dumnezeu. 


Iar în Parabola bogatului nemilostiv şi a săracului Lazăr, Mântuitorul îl trimite pe 
bogat în iad, pentru că a fost nemilostiv. Ideea l-a preocupat şi pe Sfântul Pavel. Ce 
să le spună bogaţilor? Îi ştia fără inimă, fiindcă numai fără inimă poţi aduna bogății 
pe spatele altora. Mântuitorul îl trimisese, în iad. Sfântul Pavel îi învaţă ce au de 
făcut ca să se salveze, scriindu-i lui Timotei: "Celor bogaţi în veacul de acum, 
porunceşte-le să nu se semeţească, nici să-şi pună nădejdea în bogăţia cea 
nestatornică, ci în Dumnezeul cel viu... Porunceşte-le să facă ce este bine, să se 
înavuţească în fapte bune, să fie darnici, să fie cu inima largă” (I Tim. 6, 17-18). 


Ca şi Mântuitorul şi Sfântul Pavel ştia că setea de avuţie înăspreşte sufletele, le 
monopolizează tot interesul şi bogaţii devin sclavii dorinţei de tot mai multă 
înavuţire, deoarece aceasta le creşte puterea de stăpânire asupra altora. Uneori duce 
la crime şi la vrajbe între cei mai apropiaţi, între fraţi, cumnaţi, socri. Să ne 
amintim de povestea lui Ion al Glanctasului din romanul "Ion" al lui Liviu 
Rebreanu. Nu e o simplă imaginaţie de scriitor. Setea de avere duce la minciună, la 
jurăminte false, la tot ce poate fi mai rău în lume. 


Se povesteşte că un om cu oarecare stare a murit. Avusese un fiu care din tinerețe 
plecase undeva în America şi-şi pierduse urma. Căţi n-au plecat aşa şi de la noi 
din Transilvania! Murind tatăl lui şi lăsând o oarecare avere, s-a constatat că nu 
avea urmaşi şi că a lăsat un testament pentru fiul său, la dispoziția judecătorului. 
Judecătorul a dat de veste în America printre cunoscuţi şi prin locurile unde erau 
săteni de-ai răposatului. A murit cutare. Fiul său să se prezinte că este, prin 
testament, moştenitorul întregii averi a tatălui său. Dar în loc de unul s-au 
prezentat trei, fiecare din ei pretinzând că este fiul. Se potriveau şi numele. 


Judecătorul nu avea nici un semn de recunoaştere. Tatăl lăsase doar testament că 
averea rămâne fiului său, dar nici nu-l descrisese, pentru că nu-l văzuse din 
fragedă tinereţe şi nici nu ştia exact pe unde era şi ce făcea. Judecătorul nu avea 
nici un mijloc prin care să-l identifice pe adevăratul fiu. Și atunci a apelat la o 
judecată solomonică. 


Vă amintiţi ce e o judecată solomonică? Două femei îşi disputau acelaşi copil, una 
spunea că e al ei, cealaltă spunea că e al ei. Ajunse în faţa lui Solomon, celebru 
pentru înțelepciunea lui şi care de asemenea nu avea nici un mijloc prin care să 
decidă al cui era cu adevărat copilul, s-a gândit la o stratagemă. A zis: Aduceţi 
copilul aici. Și l-au adus. Atunci a poruncit unui slujitor: taie copilul în două şi 
jumătate să ia una din pretinsele mame, iar cealaltă jumătate s-o ia cealaltă. Una 
din ele a zis: - Aşa să faci! Cealaltă a zis: - Nu. Decât să-l tai, mai bine dă-i-l ei. 
Solomon a recunoscut în această femeie pe mamă adevărată, pentru că numai o 
mamă adevărată nu putea să rabde că propriul ei copil să fie tăiat, pe când 
cealaltă, care nu era mamă adevărată, a acceptat cu uşurinţă sentinţa. 


Judecătorul din cazul nostru, cu cei trei pretinşi fii, a apelat deci tot la o judecată 
de tip solomonic. I-a pus Să jure, dar au jurat toți trei că sunt adevărații fii. A 
cerut atunci să i se aducă portretul tatălui mort şi punând portretul pe un perete, a 
spus: Vă dau la toți trei câte un arc. Cel care, dintre voi trei, va trage direct în 
inima tatălui, aceluia îi voi da averea. Nu am alt mijloc de judecată, decât acest fel 
de tragere la sorți. Doi dintre ei, care erau şi foarte buni ţintaşi, au luat repede 
arcul şi au tras foarte aproape de inimă, aproape în acelaşi loc. Al treilea n-a vrut 
să tragă. Dar nu pentru că n-ar fi fost ţintaş bun. Era cunoscut chiar că cel mai 
bun. Ar fi nimerit drept în inimă. A zis: Nu pot să trag în inima tatălui meu. 
Judecătorul a recunoscut în acesta pe adevăratul fiu, căruia i-a revenit toată 
moştenirea tatălui său. 


Acum vom înţelege mai uşor reflecția Mântuitorului de la sfârşitul convorbirii cu 
tânărul bogat. Setea de bogăție duce la competiții nedrepte, ucide bunul-simţ şi 


cele mat sfinte sentimente. Adevăratul fiu din întâmplarea de mai sus nu s-a lăsat, 
ca ceilalți doi, înşelat de bogăţie, ci a făcut să triumfe în el dragostea faţă de tatăl 
său. 


Evident, Mântuitorul n-a făcut o ierarhie a bogaților. Nici n-a fost în intenția Lui 
aşa ceva, pentru că El a dat învățături la modul general. N-a spus cât de bogat poţi 
să fu, n-a făcut diferențieri între bogaţii mai mici şi bogaţii mai mari şi n-a stabilit 
o limită de la care începe pericolul. A spus în general: "bogatul". 


Tocmai pentru că n-a făcut o ierarhizare şi pentru că fiecare om mai are câte ceva 
şi aveau şi apostolii, cuvântul Mântuitorului i-a speriat. Evanghelistul spune: 
"Auzind cuvântul acesta ucenicii Lui S-au mirat foarte tare”. Și l-au întrebat: 
înseamnă că nimeni nu poate intra în Împărăţia lui Dumnezeu? Fiecare om are 
câte ceva în casa lui! 

Fără îndoială, Mântuitorul îi avusese în vedere în primul rând pe cei care-şi 
acumulau bunurile pe cai necinstite. Dar nu e sigur că s-a gândit numai la aceştia. 
Căci orice bogăție deformează sufletul. De aceea, răspunsul pe care l-a dat 
Apostolilor a fost oarecum ascuns, criptic. A fost un răspuns oferit, poate, mai mult 
meditaţiei apostolilor, decât înţelegerii imediate a problemei. Mântuitorul le-a 
răspuns aşa "La oameni acesta este cu neputinţă, dar la Dumnezeu toate sunt cu 
putinţă”. Ce va fi vrut oare să spună Mântuitorul prin acest răspuns criptic? 


Ca să înţelegem acest răspuns al Mântuitorului, trebuit să ne întoarcem la una din 
învăţăturile fundamentale ale credinţei noastre ortodoxe. Anume la aceea care se 
ocupă de mijloacele cu care se poate obţine mântuirea. Acestea sunt trei: credinţă, 
faptele bune şi harul lui Dumnezeu. Aşadar, trebuie să credem drept, aşa cum ne 
învață Biserica, în Dumnezeu Creatorul, Proniatorul şi Judecătorul nostru. 
Trebuie să credem că Dumnezeu a făcut lumea, că Dumnezu ne-a făcut pe noi, 
că Dumnezeu ne poartă de grijă, că Dumnezeu îi dă lumii un Sens şi că 
Dumnezeu ne va cere socotala despre felul cum ne-am trăit această viaţă în 
lumina poruncilor Lui. Credinţa noastră însă, trebuie să o arătăm prin fapte, 
pentru că "credinţa fără fapte, spune Sfântul Apostol Iacov, este moartă”. 
Degeaba zici: "Doamne, Doamne!" „Nu tot cel ce zice Doamne, Doamne, - 
adică nu tot cel ce mărturiseşte credinţa în Dumnezeu - moşteneşte Împărăţia 
Cerurilor, "ci cel ce face voia Mea”, adică acela care îndeplineşte poruncile. 
Dar omul singur, numai cu puterile lui, nu poate să ajungă sus - aceasta 
vrea să spună Mântuitorul. 


Ceea ce este însă cu neputinţă la oameni e cu putinţă la Dumnezeu, fiindcă la 
credință şi la faptele noastre bune, se adăugă harul, se adăugă ajutorul lui 


Dumnezeu. Când noi pornim şi Dumnezeu porneşte. De aceea spune Sfântul 
Apostol Pavel că “suntem împreună-lucrători cu Dumnezeu” (1 Cor. 3, 9). De 
fapt porneşte Dumnezeu înaintea noastră. Ne deschide El drumul, ne deschide EI 
ochii încotro trebuie să mergem şi noi trebuie să mergem pe calea deschisă de EI, 
căci aşa spune Sfântul Iacov că "toată darea cea bună şi tot darul cel desăvârşit 
de sus este, pogorând de la Tine, Părintele luminilor" (lacov 1, 17). 


Aceasta vrea să spună lisus atunci când zice: "Ceea ce e cu neputinţă la oameni, e 
cu putinţă la Dumnezeu". Voi singuri nu puteţi, dar e de ajuns să vreţi, e de ajuns 
să începeţi, e de ajuns să faceți un pas. Pentru următorul vă va ajuta Dumnezeu, 
căci zice: "Eu sunt cu voi în toate zilele vieţii voastre” (Matei 28. 20) şi "Fără de 
Mine nu puteți face nimic” (loan 15, 5). 


La oameni e cu putinţă să nu cadă în mrejele egoismului şi ale indiferenţei faţă de 
cei în nevoie, ale mândriei şi ale duhului stăpânirii, când îi prinde grija strângerii 
de bogății. Unii se mai trezesc şi când se trezesc, îi ajută Dumnezeu să folosească 
bogăția pentru alții. Pe alţii îi trezeşte Dumnezeu. Convorbirea cu tânărul bogat, 
stăpânit de bogăţiile lui agonisite cine ştie cum, s-a încheiat pentru tânăr în tristeţe. 
Convorbirea care a urmat, cu apostolii, după plecarea tânărului, fiind vorba de 
bunuri agonisite de ei cinstit, prin muncă şi desigur, destul de puţine, s-a încheiat în 
speranţă. 


Aşa se încheie şi în viaţa de toate zilele, şi în faţa judecății lui Dumnezeu, situaţiile 
similare: cu unii în tristeţe, cu alţii în speranţă. Înainte de a încheia meditaţia 
noastră, nu foarte uşor de scos la capăt, după cum aţi putut urmări, pentru că nu 
întotdeauna ne putem ridica până la înălțimea tuturor înţelesurilor cuvintelor lui 
lisus, aş propune tuturor un mic examen care ne va uşura şi mai mult înţelegerea. 
Ce-am face dacă recomandarea pe care a făcut-o Mântuitorul tânărului bogat, ne-ar 
face-o nouă? - "Vinde-ţi averile, dă banii săracilor şi urmează-Mi Mie!" Ce am 
face? Las aceasta la conştiinţa şi spre meditaţia fiecăruia. 


Dacă cineva ar zice că nu ştie până la ce limită acumulările de bunuri nu sunt un 
impediment pentru intrarea în Împărăţia Cerurilor, cred că i-am putea indica, fără 
teamă de a greşi, următorul principiu: Este bogăţie şi devine o piedică în calea 
mântuirii, tot ceea ce îţi prisoseşte! Cu ceea ce îţi prisoseşte poţi fi de folos altora. 
Dacă totuşi păstrezi acestea, fără să le foloseşti nici tu, fără să le dai nici celor 
cărora le lipsesc, atunci intri în categoria bogaţilor pe care 1-a avut în vedere 
Mântuitorul. Şi să reformulăm, aşadar şi recomandarea: Dă din prisosul tău şi aşa 
vei urma Mântuitorului. Dacă poţi da şi din "neavutul" tău, ca văduva care a dat cei 
doi bănuţi, poate unicii şi care a fost preţuită mai mult decât orice bogat (Marcu 12, 


43), atunci e cu atât mai bine! O faci? Cât o faci? La aceasta fiecare poate medita şi 
aşa îşi va pune la examen credinţa şi ucenicia față de Mântuitorul. Va rămâne trist 
sau se va bucura întru speranță? 


Cuvânt alcătuit din trei predici rostite, una în catedrala din Sibiu la 29 
august 1982, alta la sfințirea bisericii din Cărpiniș, jud. Braşov la 2 sept. 1984 și a 
treia din nou în catedrala din Sibiu la 25 august 1985. 


Duminica a XIII-a după Rusalii - Sentința de dezmoştenire 


Textul Sfintei Evanghelii de astăzi este o parabolă, una din umilele parabole pe 
care le-a rostit Mântuitorul, fiindcă era modul cel mai pe înţelesul de a se adresa 
ucenicilor şi ascultătorilor Săi. Parabolele, într-un fel, ne traduc într-un limbaj uşor 
esenţa, adesea grea, a unei învățături. Parabola de azi e una profetică: "Ascultaţi 
altă pildă: Era un om oarecare stăpân al casei sale, care a sădit vie. A împrejmuit-o 
cu gard, a săpat în ea teasc, a clădit un turn şi a dat-o lucrătorilor, iar el s-a dus 
departe. Când a sosit timpul roadelor, a trimis pe slujitorii săi la lucrători ca să ia 
partea lui de roade. Dar lucrătorii, punând mâna pe slujitori, pe unul l-au bătut, pe 
altul l-au omorât, iar pe altul l-au ucis cu pietre. Din nou a trimis alți slujitori, mai 
mulți decât cei dintâi, şi au făcut cu ei tot aşa. La urmă, a trimis la ei pe fiul său, 
zicând: Se vor ruşina de fiul meu. lar lucrătorii viei, văzând pe fiul, au zis între ei: 
Acesta este moştenitorul; veniți să-l omorâm şi să avem noi moştenirea lui! Şi, 
punând mâna pe el, l-au scos afară din vie şi l-au ucis” (Matei 21, 33-39). 
Ajungând aici unde parabola se şi încheie. Mântuitorul a vrut să-i verifice pe 
ascultători dacă au înţeles-o. Că istorioara nu era grea, aşa că întrebarea Sa li s-a 
părut uşoară: "Deci, când va veni stăpânul viei, ce va face lucrătorilor acestora?" 
Au răspuns într-o voce: "Pe cei răi, îi va pierde, iar via o va da altor lucrători, care- 
i vor da roadele ei la vreme!" 


(Matei 21, 40-41). Nu era greu răspunsul, şi nu putea fi decât într-un fel. Şi vorba 
noastră românească zice: "După faptă şi răsplată," sau: "Rău faci, rău găseşti”. 


Dar parabola a fost spusă cu un scop. Şi dacă nu-i pricepem scopul, ea rămâne o 
simplă istorioară fără nici o însemnătate anume. Mântuitorul era după o aprinsă 
dispută cu "căpeteniile preoților” şi cu "bătrânii poporului" (Matei 21, 23), îndată 
după Intrarea în lerusalim. Acolo răsturnase tarabele negustorilor şi îi alungase din 
templu: "Scris este, le spusese, casa Mea casă de rugăciune se va chema, iar voi 
ați făcut-o peşteră de tâlhari” (Matei 21, 13). Pe urmă vindecase nişte orbi şi, spre 
seară, se dusese în Betania unde a şi înnoptat, probabil în casa lui Lazăr. A doua zi 
s-a mâniat pe un smochin şi l-a blestemat pentru că nu avea roade, încât bietul pom 
s-a uscat pe loc. O lecţie pentru cei care nu dau roade! Dar o lecţie şi pentru 
apostoli, că prin credinţă se poate obţine totul. Poate că a vrut să arate, folosind un 
pom, că poate face şi rău, dar nu face decât bine oamenilor. Urma Săptămâna 
Patimilor. Va fi vrut să le arate că ar fi putut EI să-i nimicească pe schingiuitorii 
Săi, dar că nu era în iconomia planului lui Dumnezeu acest lucru. Vor fi înţeles 
acest lucru mult mai târziu, după înviere. A revenit la templu. Se vede că se dusese 
vestea despre toate, şi mai ales despre izgonirea negustorilor, pentru că bătrânii şi 
căpeteniile l-au luat la întrebări: "Cu ce putere faci acestea?" 


Era simplu să le răspundă: "Cu a Mea, că Dumnezeu ce sunt!" Dar a preferat să-i 
ajute să descopere singuri cu ce putere făcea toate, şi Cine era. I-a întrebat despre 
loan Botezătorul: de la cine era botezul său? Şi-au dat seama că pot cădea în 
propria lor capcană. Dacă ar fi zis: "de la Dumnezeu", lisus i-ar fi întrebat de ce n- 
au crezut în el: dacă ar fi zis: "de la oameni”, se temeau de cei din jur, care ţineau 
toţi pe loan drept sfânt şi trimis de Dumnezeu. Vicleni, au preferat să răspundă: 
"Nu ştim". Văzându-le viclenia, lisus le-a spus şi EI: "Atunci nici Eu nu vă voi 
spune cu ce putere fac acestea”. 


Era îndreptățit să procedeze astfel. Dacă ei n-au vrut să recunoască ceea ce ştia 
toată lumea, că loan era trimis de Dumnezeu, cum vor recunoaşte că El făcea ceea 
ce făcea, cu putere de la Dumnezeu, sau cu puterea Sa de Dumnezeu? În loc de 
orice răspuns, ca Să-i aşeze totuşi în contextul mesianic şi să le deschidă ochii 
asupra persoanei Sale şi a rostului Său în lume, le-a spus Parabola cu lucrătorii 
viei. E o parabolă istorico-profetică, mai mult profetică. Istorică, pentru că îl 
situa pe lisus în istoria mântuirii, pe linia promisiunii lui Dumnezeu, dar şi 
profetică, pentru că le dezvăluia ceea ce urma să se petreacă numai peste câteva 
zile cu Dansul. 


Nu ne putem aştepta ca ei să fi înţeles parabola. Au înţeles povestirea, i-au dat un 
răspuns bun lui lisus cu privire la consecinţe, dar nici unul nu şi-a dat seama că de 
fapt lisus îi adusese în situaţia de a-şi pronunţa singuri sentinţa, faţă de modul cum 
se purtau şi cum se vor purta până la urmă cu El. 


Căci la sfârşit de tot, de fapt le-a dezvăluit totuşi Cine era EI şi cu ce putere făcea 
totul. 


Pentru nişte doctori ai Legii, cum era preopinenţii, răspunsul lui lisus era clar, mai 
ales că se asocia cu profeţiile mesianice din Vechiul Testament, pe care ei le 
cunoşteau foarte bine. Era ca şi cum le-ar fi spus: Cum de Mă întrebaţi cu ce putere 
fac ceea ce fac, şi Cine Mi-a dat puterea? Ar trebui să ştiţi. Şi le-a adus aminte: 
"Au doară niciodată n-aţi citit în Scriptură? Piatra pe care au nesocotit-o ziditorii a 
ajuns să fie pusă în capul unghiului; de la Domnul s-a făcut aceasta şi lucrul acesta 
a fost minunat în ochii noştri" (Matei 21, 42). Era un text din Psalmul 117, 22, şi 
din Isaia 28, 16. 


Cel nesocotit astăzi va ajunge să fie cel mai important, "piatra din capul 
unghiului", adică aceea care ţine toată construcția. El era cel nesocotit, aceasta a 
vrut să le spună. Şi au înţeles, dar n-au fost de acord, nu L-au crezut, nu L-au luat 


în serios. Pentru că erau din categoria lucrătorilor viei, aceia care nu i-au primit 
nici pe prooroci, şi care nu-L primeau acum nici pe El. Ba chiar, ca şi acesa, îl vor 
şi omori, ca pe fiul din parabolă. Ei vor fi ucigaşii, aşa că bine au zis că "vor fi 
pierduţi", pentru răul pe care îl vor face. 


Profeţea ceea ce urma să se întâmple chiar în săptămâna aceea. Le ghicea gândurile 
cu care îi pregăteau arestarea, patimile şi moartea. Dar îi şi avertiza: "De aceea vă 
spun că se va lua de la voi împărăţia lui Dumnezeu, şi se va da neamului care va 
aduce roadele ei" (Matei 21, 43). 


Era o sentință de dezmoştenire care va rămâne valabilă peste veacuri. Și ca să nu 
mai rămână nici o îndoială asupra acestei dezmoşteniri, folosind în continuare 
metafora pietrei, a mai adăugat, prinzându-i ca într-un cleşte din care nu există nici 
o scăpare: "Cel ce va cădea pe piatra aceasta se va sfărâma, şi cel peste care va 
cădea ea, pe acela îl va zdrobi" (Matei 21.44). 


"Au înţeles că despre dânşii grăieşte", ne spune evanghelistul (Matei 21, 45), dar 
erau bolnavi de o înţelepciune înşelătoare, deşartă (lov 15, 2) care în loc să-i 
lumineze, i-a întunecat şi mai mult, şi în loc să-i îmblânzească, i-a întărâtat. N-au 
înţeles că "piatra" cu care voiau să se lupte îi va sfărâma, ci şi-au continuat 
atitudinea de neîncredere şi ură, înverşunându-se şi mai mult împotriva Lui: 
"Căutau să-L prindă" (Matei 21, 46). 


Până la urmă îl vor prinde. Dar şi proorocia cu zdrobirea se va împlini. Exact ca în 
parabola, toți proorocii au fost prigoniți, şi o mare parte din ei au fost omorâți. 
Parcă auzim ecoul cuvintelor lui lisus, care la un moment dat a zis: "lerusalime, 
lerusalime care omori pe prooroci şi ucizi cu pietre pe cei trimişi la tine" (Matei 
23, 37). 


Parabola lucrătorilor viei nu este decât un ecou al acestui cuvânt al lui lisus, despre 
felul cum au fost tratați trimişii lui Dumnezeu în lume. Până aici însă e istorie. 
Totul se petrecuse în Vechiul Testament. Fuseseră alungaţi, neascultaţi, 
desconsideraţi şi, în mare parte, ucişi. Dar Mântuitorul mai spune: La un moment 
dat Stăpânul viei va trimite chiar pe fiul lui. Dar şi pe acesta îl vor omori. 


Aceasta nu mai era istorie. Era o profeție despre Sine, prin care le descoperea 
destinul care îi era rezervat Lui însuşi. Notaţi bine că spunea aceste lucruri înainte 
de proces, înainte de răstignire, îşi profeţea deci răstignirea şi moartea. Dar tot 
profetic îi avertiza că fund EI "piatra cea din capul unghiului”, şi Fiul Stăpânului, 
vor avea a trage consecinţele faptei lor. 


Cum adică? Întâlnirea cu lisus putea însemna zdrobire, sfărâmare? Cândva Petru 
mărturisise despre El că avea "cuvintele vieții veşnice". Va să zică cum? Pentru 
unii lisus putea fi Cel care avea cuvintele vieţii celei veşnice, iar pentru alţii 
putea fi zdrobire, sfărâmare? Cum trebuie să înţelegem aceste cuvinte? Chiar 
aşa. Sunt posibile mai multe interpretări, dar iat-o pe cea mai simplă. 


E imposibil să nu ne confruntăm cu lisus, într-un fel sau altul. Recunoscându-L, 
primim cuvintele vieții veşnice; negându-L, ne zdrobim noi înşine încercând să-L 
lovim. Aşa cum vor păţi şi cei care îl vor da morţii. Şi lui Saul, viitorul Pavel, pe 
drumul Damascului, îi va spune: "Saule, Saule de ce mă prigoneşti?" 


"Nu-i aşa că-ţi este greu să loveşti cu piciorul în ţepuşă?" Sigur că e greu. Cine ar 
îndrăzni să lovească cu piciorul gol în capul ascuţit al unei sulițe? Sigur că cel care 
s-ar zdrobi ar fi piciorul, nu vârful suliţei. Acesta este talcul parabolei. 


lisus Hristos ne-a adus răspuns la întrebările noastre fireşti, normale, esenţiale, 
despre lume, despre noi înşine, despre viaţa noastră, despre rostul nostru, despre 
moarte, despre ce este dincolo de moarte, despre ce se întâmplă cu noi toţi, cu 
generaţiile care se înlocuiesc una pe alta pe pământ. Ne-a spus ce se întâmplă cu 
legăturile noastre de suflet cu cei care pleacă, cu cei care rămân. Practic, ne-a 
învăţat legea iubirii, ca lege a convieţuirii oamenilor pe pământ, ca lege care 
garantează o convieţuire normală atât aici, cât şi în lumea ce va să vie. "Din aceasta 
vor cunoaşte oamenii că sunteţi ucenicii Mei, de veţi avea dragoste între voi”. 


Atât Mântuitorul cât şi apostoli Lui, Sfântul Pavel îndeosebi, rezuma virtuțile care 
se cer creştinilor la trei: credinţa, nădejdea şi dragostea. Aş fi tentat să leg textul 
acesta chiar de textul Sfântului Apostol Pavel din Epistola I către Corinteni, care s- 
a citit astăzi, şi care începe prin cuvântul: "Vegheaţi"! (| Cor. 16, 13). 


Trecem de obicei uşor peste astfel de cuvinte. Ar trebui însă să ne oprim cât de 
puţin asupra lor, să le medităm, să le pricepem adevăratul înţeles. Ce va să zică 
aceasta "Vegheaţi"? - Fiţi treji! Nu fiți nişte adormiţi! Să aveţi ceea ce numesc 
Sfinţii Părinţi, trezvia, trezvia gândului, deci controlul gândului, trezvia inimii, deci 
controlul simţirii, aşa fel încât să vă păstraţi viu darul deosebirii, darul deosebirii 
binelui de rău, al duhurilor bune de cele rele, în aşa fel încât toate în viaţă să le 
tratați cu dreaptă socoteală, cu discernământ. Aceasta nu se poate decât dacă te 
păstrezi mereu cu mintea trează. 


"Vegheaţi”: fiţi dar cu mintea trează. Nimic nu merge la întâmplare. Totul 
trebuie bine gândit. Nu se poate fără o socoteală, fără o veghe, fără o atenţie 


încordată a gândului. Nu ne putem controla gândul decât cu atenţia. Vegheaţi 
deci, invită Sfântul Apostol Pavel, şi apoi le enumără pe cele trei asupra cărora 
trebuie să ne concentrăm atenţia: Staţi tari întru credință; îmbărbătaţi-vă şi vă 
întăriți - se înţelege întru speranță, întru nădejdea că Dumnezeu veghează şi El 
asupra noastră; şi toate să le faceţi între voi în dragoste (1 Cor. 16, 13-14). 


Despre aceste trei, despre care Sfântul Pavel vorbeşte în cap. 16, mai vorbise cu 
câteva capitole înainte, în aceeaşi scrisoare către Corinteni, la cap. 13, alcătuind un 
adevărat imn, o poezie extraordinară închinată dragostei, cum nimeni n-a mai scris 
vreodată. E numită de către exegeţi Imnul dragostei. În capitolul anterior vorbise 
despre darurile pe care le au oamenii. Unii au darul înţelepciunii, alții darul ştiinţei, 
alții darul de a ocârmui, de a fi învăţători (cap. 12), deci în societate trăim fiecare 
după darurile noastre. Sfântul Pavel adaugă însă: Eu vă învăţ o cale care trece 
dincolo de toate aceste daruri, care trebuie să fie comună tuturor, şi anume; 
credința, nădejdea şi dragostea, dar, spune el, "mai mare decât toate este 
dragostea". Şi exemplifică: De-aş vorbi în limbi omeneşti şi îngereşti, dar n-aş avea 
dragoste, aş fi aramă sunătoare şi chimval răsunător. Prin urmare, dacă aş vorbi 
toate limbile pământului, şi mai mult decât atât, dacă aş şti să tâlcuiesc şi graiurile 
lui Dumnezeu, adică dacă aş vorbi în limbi îngereşti, ceea ce ar fi un lucru 
extraordinar, dar n-aş avea dragoste, aş fi un fel de tinichea, am spune noi într-o 
românească mai vulgară. 


Şi zice mai departe: De aş avea darul prooroeiei, deci dacă aş şti să spun de azi ce 
se va întâmpla mâine şi poimâine şi peste un an, dacă aş cunoaşte toate tainele, 
deci dacă aş avea răspuns la tot ceea ce pentru ceilalți oameni sunt taine de 
nedezlegat, şi dacă aş avea toată ştiinţa, pe care nimeni n-o poate avea în întregime, 
şi dacă aş avea toată credinţa, aşa încât să mut şi munţii din loc, dar nu aş avea 
dragoste, aş fi o nimica. 


Cu ce bogăţie de imagini descrise pe acest om cu care noi, dacă ne-am întâlni în 
viaţă, 1-am cădea la picioare şi am spune: Tu eşti un profet, eşti un trimis al lui 
Dumnezeu, eşti tot ce poate avea omenirea mai de valoare, având toată ştiinţa şi 
cunoaşterea tuturor tainelor! Și totuşi, un asemenea om, lipsit de dragoste, în faţa 
Sfântului Pavel este o nimica! 

Și continuă: Şi dacă mi-aş împărți toată averea - şi cine nu ştie cât e de greu să-ţi 
dai ceva din ale tale, dar încă toată averea - şi dacă aş accepta să mor, să devin 
martir pentru credinţă, dar dacă aceste lucruri le-aş face fără dragoste, acelaşi autor 
ne spune că la nimic nu i-ar folosi. Şi explică îndată: Pentru că: "dragostea 
îndelung rabdă şi se milostiveşte; dragostea nu pizmuieşte, dragostea nu se 
trufeşte, nu se poartă cu necuviinţă; nu caută ale sale foloase, nu se mânie, nu 


se gândeşte la rău, nu se bucură de nedreptate, ci se bucură de adevăr; ea toate 
le acoperă, toate le crede, toate le nădăjduieşte, toate le rabdă. Dragostea nu va 
cădea niciodată!” Şi la sfârşit spune: "Acum rămân deci aceste trei: credinţa, 
nădejdea şi dragostea, dar dintre ele mai mare este dragostea” (1 Cor. 13) 


Să ne punem acum 0 mică întrebare. Te poţi oare mântui şi fără credinţă, numai 
dacă ai dragoste? Există tentaţia şi a unei astfel de interpretări. Noi vom căuta să 
dăm interpretarea cea adevărată. Când apostolul spune că cele mai mari daruri sunt 
credinţa, nădejdea şi dragostea, trebuie să înţelegem că ele trebuie văzute toate 
împreună, şi trebuie să înțelegem că acea dragoste este cu adevărat lucrătoare, şi la 
acea dragoste se gândea apostolul, care cuprinde şi credinţa şi speranţa. Fiind cea 
mai mare, le cuprinde în ea pe celelalte mai mici, aşa cum suta cuprinde în ea 
zecile şi unităţile. De aceea cel care are dragoste cu adevărat, înseamnă că are şi 
credință şi speranță. Cel care are numai credinţă şi speranţă, dar nu are şi 
dragoste, acela - cum spune apostolul - "e aramă sunătoare şi chimval 
răsunător”, adică e unul care zice, "Doamne, Doamne”, dar nu face faptele cele 
bune. 


Credinţa şi speranţa trebuiesc neapărat întregite prin dragoste, adică prin fapte. 
Numai atunci devin mântuitoare, numai atunci fac din noi, toate trei, adevăratul 
creştin. 


De altfel şi în Apostolul de astăzi, din care am mai citat cuvântul "Vegheaţi, " cei 
care aţi fost prezenţi aţi auzit o încheiere alcătuită din cuvinte ciudate: "Cel ce nu 
iubeşte pe Domnul lisus Hristos să fie anatema" (| Cor. 16, 22). Ce înseamnă 
cuvântul "anatema"? Înseamnă să fie despărţit de Dumnezeu. Înseamnă, cum spune 
tot Sfântul Pavel în altă parte, "a te lăsa Dumnezeu în grija minţii tale" (Rom. |, 
28), a-ţi lăsa destinul numai la mijloacele şi puterile tale. A-şi retrage harul. 


Dar, îndată după aceea, mai pronunţă un cuvânt, tot atât de ciudat: maranata. 
Maranata, expresie în limba araniaică, înseamnă: "Domnul nostru, vino!" Este o 
chemare a lui lisus şi în viaţa acelora care nu-L iubesc, şi în a celor care nu se 
iubesc în numele Lui. Este o invocare a ajutorului, a harului lui Dumnezeu, pentru 
ca să ne dea puterea să-L înţelegem, şi să trăim potrivit cu învăţăturile Lui. Să ne 
înţelegem destinul şi pe lisus, ca fiind Cel care ne-a adus adevărul, că toţi suntem 
fii aceluiaşi Dumnezeu, şi fraţi între noi, şi că, prin urmare, legea care trebuie să 
guverneze viaţa noastră, trebuie să fie legea dragostei. 


Un mare scriitor creştin, Fericitul Augustin, ne-a lăsat aceste cuvinte: "lubeşte 
şi fă ce vrei”! Nu sunt greu de înţeles, deşi la prima vedere ar putea să ne pară 


că limitează îndatoririle creştine la prea puţin. Dar oare cel care iubeşte pe 
aproapele lui, îi va face vreodată rău? Îl va minţi vreodată? Îl va pâri vreodată? 
Va face în viaţa lui cuiva rău, dacă dinlăuntrul său nu lucrează altă lege decât 
legea dragostei, bazată pe credinţă şi pe speranță? Niciodată. De aceea, aceste 
cuvinte: lubeşte şi fă ce vrei, exprimă libertatea pe care ţi-o conferă dragostea. 
Libertatea nelimitată, dar ordonată de un criteriu de precizie micronică, 
negreşelnic. Iubirea se naşte din credinţă şi din speranţă. Numai când se naşte 
din ele e autentică şi face minuni. E în Stare să se sacrifice, să înfrunte orice risc 
pentru a face bine altuia, pentru a alina o suferinţă. 


3 5 e 


Se zice că în timpul celui de al doilea război mondial un ofițer de marină, bolnav 
ajunsese să fie spitalizat într-o insulă din Pacific. Acolo era şi un spital de leproşi, 
evident izolaţi. Într-o zi ofițerul se apropie de colonia leproşilor şi văzu o soră cum 
pansa rănile acestora. "N-aş face aşa nici pentru un milion de dolari”, exclamă 
ofițerul: "Nici eu n-aş face pentru un milion de dolari, răspunse sora, care era 
călugăriță. O fac pentru că văd în fiecare din ei un Hristos care cere ajutor. Un 
Hristos incognito!" 


3 5 e 


Se povesteşte că înainte de a deveni călugăr - şi poate tocmai de aceea a devenit - 
Sfântul Francisc de Assisi a avut o experienţă bizară. Era fiul unei familii 
aristocrate şi într-o după-amiază călărea pe moşia părinţilor săi. Văzu în faţa lui 
un lepros de pe care curgea cărnurile, spectacol care în mod obişnuit i-ar fi 
provocat dezgustul şi l-ar fi făcut să se îndepărteze. De data aceasta, simți un 
puternic impuls interior să-i arate acestui nenorocit dragostea sa. Sări de pe cal, 
se repezi la el şi-l îmbrăţişă. Propriul său gest îl emoţiona enorm şi fu convins că 
făcuse exact ceea ce trebuie să facă. Îşi descleştă mâinile care îl îmbrăţişaseră pe 
nefericit, şi dori să-l privească mai bine şi să-i arate compasiunea sa. Dar în clipa 
aceea îşi dădu seama că nu fusese nimeni. Nu era absolut nimeni lângă el şi nici în 
jur. Şi totuşi era sigur că îmbrăţişase un lepros. Îşi dădu seama că fusese Hristos 
şi acest lucru îi schimbă viaţa şi nu-l uită până în ultima sa zi pe pământ. 
seste 


Compasiunea se naşte din dragoste. Nu e un sentiment pur omenesc. E 
dumnezeiesc. Ca oameni ne apărăm, nu ne expunem. Numai dragostea ne face 
Să ne expunem, pentru că ea crede în minuni. Sau nu-i pasă de consecinţe. 
Dragostea se răspândeşte prin ea însăşi. Cine poate înţelege aceasta a ajuns la 


dragoste. 
Se 2 aie 


Un copil care se lovise, plângea. O fetiță s-a dus să-l mângâie şi el s-a liniştit. 
Mama ei a întrebat-o: "Ce i-ai făcut de s-a liniştit? Ce i-ai spus?" "Nu i-am spus 
nimic. L-am îmbrăţişat şi am început să plâng împreună cu el". 


Iisus Hristos a venit să reinstaureze dragostea în lume. A fost trimis de Tatăl în 
via sădită de EI, în lume. Şi iată că tocmai cei care ar fi trebuit să-L primească mai 
bine, tocmai ei L-au respins. Şi L-au respins chiar în numele credinţei lor, pe care o 
înțelegeau stâlcit, deşi ar fi avut toate motivele s-o înţeleagă aşa cum se cuvenea. 
De aceea li se trimiseseră profeţii ca să-i pregătească. În zadar fusese totul, precum 
pentru ei, în zadar ÎI trimisese şi pe Fiul Său. De aici ameninţarea cu pedeapsa 
dezmoştenirii: "Va da via altor lucrători, care Îi vor da roadele ei la vreme" (Matei 
21,41). 


Prin pilda aceasta Mântuitorul a făcut încă una din numeroasele încercări de a 
deschide ochii ascultătorilor Săi contemporani, asupra felului cum trebuiau să-l 
tâlcuiască misiunea, şi de a-i preveni asupra consecinţelor care îi aşteptau dacă nu 
1-0 vor înţelege. Ca să-i convingă că aşa va fi, le-a dezvăluit profetic ceea ce vor 
face cu EI, poate în speranţa că măcar în timpul împlinirii profeţiei se vor trezi sau 
după aceea. 


Ce s-a întâmplat, ştim. Profeţia despre trimiterea Sa la moarte s-a împlinit. Dar s- 
au împlinit şi cuvintele din urmă: via a fost dată altora. Creştinismul a părăsit aria 
strâmtă a geografiei şi a istoriei în cadrul cărora a fost pregătit şi unde a apărut, şi 
din provincial a devenit universal. 


EI a fost dat neamurilor care L-au recunoscut pe lisus drept Fiu al lui Dumnezeu şi 
drept Mesia cel promis, şi care au recunoscut în jertfa şi învierea Sa un act de 
răscumpărare şi împăcare între oameni şi Dumnezeu, Căruia se cuvine slava în 
vecii vecilor. Amin. 


Duminica a XVII-a după Rusalii - Cuvinte de plumb pe o inimă de durere 


O samarineancă anonimă a intrat în istorie pentru că a stat de vorbă cu lisus. 
Alături de ea, cam pe aceeaşi uşă, a intrat şi o canaaneancă. Multora dintre femeile 
cu care s-a întâlnit şi cu care a stat de vorbă lisus sau care au fost implicate în 
episoade din viaţa şi activitatea Sa, evangheliştii le-au reţinut numele: 

Y Maria Magdalena (loan 20, 1; Luca 8, 2), 

Y Marta şi Maria, Maria lui losie (Marcu 10, 35; Matei 20, 20-28), 

Y Irodiada şi Salomeea (Matei 16, 3-11), 

Y Ana proorociţa (Luca 2, 36-38), 


Y Elisabeta (Luca 1, 7) şi 
Y bineînţeles Maria, Maica Domnului (Luca 1, 30). 


E drept că altora, chiar dintre israelitence, nu le-au menţionat numele, precum: 
Y soacra lui Petru (Matei 8, 14-15), 
V. fiica lui Iair (Luca 8, 40), 
Y femeia cu scurgerea de sânge (Matei 9, 20-23), 
Y servitoarea lui Caiafa (Luca 22, 56), 
Y văduva săracă (Marcu 12, 42-44), 
Y văduva din Nain (Luca 7, 11-16), 
Y desfrânata (Luca 7, 36-50; loans, 2-11), 
V femeia gârbovă (Luca 13, 11-17), 
V femeia care fericeşte pe Fecioara (Luca 11,27), 
Y slujnica ghicitoare (F. Ap. 16, 16-19), 
Y unele din mironosițe (Matei 25, 1-10; Marcu 16, 1-11; Luca 24, 1-12; loan 
20, 1-18), 
V femeia din Apocalipsă (Apoc. 12, 1-6; 13-17). 


Celor străine însă, nici uneia, evangheliştii nu le-au menționat numele, deşi cel 
puţin pe al uneia îl cunoşteau fără îndoială, şi anume pe al soției lui Pilat (Matei 
27, 19). Tot astfel s-a întâmplat şi cu canaaneanca: nu i-au reținut numele. 


Aşa cum ne-am întrebat despre samarineancă, ne întrebăm şi acum: ce anume faptă 
extraordinară a făcut canaaneanca, pentru ca Biserica să-i consacre o duminică pe 
an, şi să-i perpetueze amintirea în istoria Bisericii şi în istoria creştinismului pentru 
totdeauna? Canaaneanca înseamnă locuitoare în Canaan, din pământul Canaan. 1 s- 
a dat numele după numele țării în care locuia. 


Ce era Canaanul? Şi unde era? Pe vremea Mântuitorului era o regiune în Ţara 
Sfântă, în părțile Tirului şi ale Sidonului, care mai păstra, după 1500 de ani de la 
Moise, o mică populație din vechea populaţie peste care au venit evreii, după ce au 
scăpat din robia egipteană. Dacă ne întoarcem cu 1500 de ani înainte de Hristos, 
găsim istoria aceasta scrisă de Moise în Vechiul Testament, în special în Cartea 
Numerilor (13, 22, 34), şi apoi continuă în Cartea lui Iosua (6 şi urm.). Aflăm de 
acolo că, după ce a scăpat din Egipt, poporul evreu, condus de Moise, a pornit spre 
ţara pe care Dumnezeu o făgăduise strămoşilor lui Avraam, lui Iacov şi lui Isaac. 
Păstrează încă amintirea acestei făgăduinţe a lui Dumnezeu; că le va da o ţară 
mănoasă, o ţară frumoasă, o ţară în care să se aşeze şi să rămână. Dumnezeu avea 
cu acest popor o socoteală anume, un plan. îl alesese să fie poporul din care urma 


să se nască Mesia, adică în mijlocul căruia urma să se întrupeze Dumnezeu pe 
pământ. De aceea 1-a hărăzit, încă de la început, un destin deosebit. 


Să ne oprim o clipă şi să medităm asupra acestei situaţii cu adevărat extraordinare 
pe care nu o observăm de obicei, dar care ne poate da înţelesul măreției şi al 
unicităţii evenimentului pe care îl pregătea Dumnezeu. 


Pentru a pregăti întruparea Fiului ca om, Dumnezeu alege un întreg popor. îi 
dirijează istoria, credinţa şi toate ale lui în aşa fel, încât totul să se subordoneze, 
până la detalii, intenţiei Sale cu Fiul. Pune toate premizele, la dimensiunile unui 
popor, pe care Fiul urma să-şi construiască mesajul Său universal. Îl anunţă prin 
profeţi, dă porunci care să creeze în timp mediul propice pentru o nouă reorientare 
spirituală a lumii. 


Aşadar angajează un întreg popor şi istoria lui. Fiul e înconjurat de o suită 
impresionantă! Aşa se şi cuvenea unui Fiu al lui Dumnezeu. Acest lucru ar trebui 
să nu fie pierdut din vedere de nimeni. E şi acesta un argument care probează 
majestatea cu care Fiul vine din cer în lume. 


Revoluția de palat, provocată de suita Sa, care a dus la răstignirea Fiului şi la 
moartea Lui, a fost şi ea prevăzută, ca un foc atotcurăţitor. Acesta a îngropat o 
epocă, epoca de pregătire, şi pe cei care, neînţelegându-L pe Cel trimis, deşi i-au 
pregătit venirea, şi-au ratat în ultimul moment şansa de a fi primii beneficiari ai 
evenimentului, pentru că l-au dorit numai pentru ei şi aşa cum voiau ei, nu El. N-a 
supravieţuit decât Cel pentru care se făcuseră pregătirile, Fiul, prin înviere, iar 
Acesta S-a dat pe Sine tuturor popoarelor pentru care venise. Un popor i-a pregătit 
venirea, o lume L-a primit. 


Dumnezeu i-a scos din Egipt, i-a trecut prin Marea Roşie în frunte cu Moise, şi au 
ajuns până la porțile Țării făgăduite. Văzând-o de departe, Moise a trimis iscoade 
să cerceteze locul şi să vadă cum este, şi dacă este cel făgăduit, adică ţară mănoasă, 
cu destule ape, cu destui pomi fructiferi, dacă în ea creşte viță de vie, şi dacă 
oamenii care o locuiesc au cetăţi cu ziduri, sau fără ziduri împrejur, dacă au obşti 
sau nu au, dacă sunt puternici sau sunt slabi. Nu se aventura Moise în necunoscut! 
Era bun strateg ş de mari, deosebiți de ceilalți oameni, încât ei, iscoadele, păreau 
nişte lăcuste pe lângă localnici (Num. 13, 32-34). 


Evreii s-au spăimântat foarte şi au refuzat să pornească spre acel pământ. Ba chiar 
au hotărât să se întoarcă în Egipt. Nu ne vom putea lupta cu ei, au zis. Sunt 
puternici. Ne vor distruge cu siguranță. Moise a încercat să-i convingă: E Pământul 


făgăduinţei, şi dacă Dumnezeu ne-a îndrumat încoace, fără îndoială, că va avea 
grijă de noi, şi ne vom putea aşeza în acest pământ, şi îi vom birui pe localnici. Dar 
mulțimea n-a vrut să-l asculte. Doar doi, Iosua, fiul lui Navi, şi Caleb au rămas de 
partea lui, nădăjduind în ajutorul Domnului (Num. 14, 6). Dar doi erau prea puţini, 
şi nici influenţa lor n-a fost mai mare decât a lui Moise, deşi cei doi fuseseră 
printre iscoade, deşi ar fi avut dreptul la oarecare credibilitate. În loc de 
credibilitate erau să fie ucişi cu pietre! Nu era de glumit cu poporul acesta, tot atât 
de tare în răzvrătire, ca şi în credinţă. 


Și atunci Dumnezeu, care era de partea lui Moise şi a celor doi, a hotărât să-i 
piardă pe toţi ceilalți prin ciumă. A intervenit Moise, apelând la argumente menite 
să-L convingă pe Dumnezeu să renunțe la pedeapsă, deoarece de vor auzi 
egiptenii, vor râde şi de ei şi de Dumnezeu în care s-au încrezut şi care le va apărea 
ca neputincios să se țină de făgăduinţa pe care le-a făcut-o când 1-a scos din Egipt. 
„Vor zice: Domnul n-a putut duce poporul în pământul pe care cu jurământ l-a 
făgăduit să-l dea lor, şi de aceea l-a pierdut în pustie“ (Num. 14, 16). Era ca şi cum 
Dumnezeu ar fi vrut prin ciumă să şteargă urmele neputinței Sale. Ingenioasă 
insinuare! 


Moise ştia să poarte o discuţie îndrăzneață, la nivel înalt. Argumentul său L-a 
convins pe Dumnezeu. Dumnezeu a renunţat la pedeapsa prin ciumă. Stratagema 1- 
a reuşit lui Moise, dar îndrăzneala îl va costa. 


Drept urmare a acestei discuţii, care a fost de fapt o rugăciune, Dumnezeu i-a spus 
lui Moise: Bine, îi voi ierta, după cererea ta, dar fiindcă nu M-aţi ascultat, nici unul 
dintre voi nu va ajunge să pună piciorul în Pământul făgăduinţei, afară de doi: 
Iosua, fiul lui Navi, şi Caleb, fiul lui lefone, pentru că aceştia nu s-au îndoit. 
Aceştia au fost gata să intre în Pământul făgăduinţei. Pe ceilalți însă, pentru că s-au 
îndoit, întoarce înapoi în pustie, şi pentru fiecare zi pe care au petrecut-o iscoadele 
în Pământul făgăduinţei, veţi rătăci câte un an, adică 40 de ani, prin deşert, până 
când vor muri toți cei care nu M-au ascultat. Şi vor intra în Pământul făgăduinţei 
numai urmaşii lor, altă generaţie, copiii nevinovaţi şi nevârstnici, sub douăzeci de 
ani acum. Și aşa s-a şi întâmplat. S-au întors înapoi în pustie, căutând drumul 
spre.Egipt. Şi au rătăcit vreme de 40 de-ani. S-au tot învârut în jurul unui munte, 
absolut dezorientaţi, până când au murit toți. Aşa cum promisese Domnul, numai 
urmaşii lor au regăsit locul de unde părinți lor văzuseră Pământul făgăduinţei. 
împreună cu poporul a suferit însă aceeaşi soartă însuşi Moise. Şi el a murit. Nici el 
n-a pus piciorul în Pământul făgăduinţei, deşi în cele din urmă ajunsese din nou, cu 
poporul regenerat, în fața lui. A dat chiar mai multe bătălii şi le-a câştigat. 
Promisiunea urma să se împlinească. Pământul le va fi dat. 


De a repetat cele zece porunci ale Legământului încheiat cu părinții lor în Horeb, 
ca şi cum l-ar fi încheiat cu ei, acum (Deut. 5, 1 şi urm.). Le-a rânduit toate, în 
amănunte, i-a învăţat ce să mănânce şi ce nu, ce să facă cu idolatrui (Deut. 13, 1), 
unele porunci fiind de o asprime greu de înţeles azi (cap. 13, Deut.), pentru că 
altfel nu era chip de disciplinat un popor semi-barbar care trebuia condus şi dirijat 
prin religie. Geniul lui Moise a fost poate geniul celui mai mare civilizator din 
istoria omenirii, evident înţeles în condiţiile vremii sale. 


Şi după ce a rânduit toate, i-a arătat Domnul Pământul promis: “Te-am învrednicit 
să-l vezi cu ochii tăi; dar în el nu vei intra!” (Deut. 34, 4). A murit în pământul 
Moabului, în vârstă de 120 de ani, dar nici mormântul “nu i-l ştie nimeni, până în 
ziua de astăzi” (Deut. 34, 6). 


Iosua, fiul lui Navi, a primit misiunea să conducă poporul mai departe, spre 
Pământul făgăduinţei, dincolo de râul Iordan, şi acolo au reuşit să se aşeze peste 
canaaneni, şi peste alte popoare care mai trăiau împreună cu canaanenii. 


Și iată, după mai mult de 1500 de ani, rămăşiţe din canaanenii cuceriți de evreii 
conduşi de Iosua, mai existau încă în Pământul făgăduinţei, în timpul Mân- 
tuitorului, şi erau pe aceleaşi locuri, aproape de Marea Mediterană, în părțile de 
nord ale Țării Sfinte, “în părțile Tirului şi ale Sidonului”, cum spune Sfântul 
evanghelist Matei (15, 21). 


Sfântul Marcu, povestind acelaşi episod, numeşte locul Fenicia Siriei (Marcu 7, 
26), pentru că Tirul şi Sidonul, vechiul Canaan, erau acum organizate într-o ţară 
numită Fenicia, care făcea parte din provincia romană a Siriei. De altfel, Sfântu 
Marcu, în acelaşi episod, spune că Mântuitorul, după cele întâmplate acolo, a 
plecat “din părțile Tirului şi prin Sidon a venit la Marea Galileii” (Marcu 7, 31). 
Matei foloseşte însă numele vechi de Canaan. 


Am făcut acest excurs cam lung în istoria Vechiului Testament, pentru ca să 
înțelegem de ce şi de unde acest nume de femeie canaaneancă. Dar, odată cu 
aceasta, trebuie să ne mai amintim un lucru, anume că aceşti canaaneni erau păgâni 
(Luca 7, 26). Evreii aduseseră cu ei pe Dumnezeu cel adevărat, pe Iahve, care li se 
descoperise lor, dar popoarele peste care veneau erau păgâne şi iată că, după 1500 
de ani, rămăseseră tot păgâne. 


Păgân însă nu însemna necredincios, aşa cum credem noi de obicei. Cuvântul 
păgân vine de la paganus, care înseamnă sătean, om de la sat, şi pe care istoria l-a 
dat după aceea celor care credeau în zei, adorau natura, se închinau la copaci, îşi 


făceau zei din lemn, din piatră sau din metal, şi se închinau lor. Dar, în felul lor 
erau credincioşi şi, dincolo de idolul căruia se închinau, credeau tot într-o putere 
transcendentă. Idolul era o formă văzută, uneori socotit chiar el plin de puteri, 
potrivit cu capacitatea de abstractizare a credincioşilor, dar în nici un caz păgân nu 
însemna asta. 


Erau oameni de la ţară, în general, şi de aceea cuvântul paganus, ţăran, a devenit 
sinonim cu religia primitivă a acestor oameni. Dar ea era şi religia orăşenilor şi a 
Cezarului de la Roma! Evreii, şi apoi şi noi creştinii, l-am luat cu înţelesul de 
necredincios dar, cum spun, nu era înţelesul exact. Şi noi întrebuințăm uneori la 
modul peiorativ cuvântul „ţăran“, în sens primitiv, necioplit. Cam aşa a trecut în 
istoria religiilor, în mod impropriu, şi cuvântul paganus, ca necredincios. 


Aveau şi ei credinţa lor, dar nu era o credinţă dreaptă, luminată, superioară în 
Dumnezeu, făcătorul cerului şi al pământului, ci era o credință mai aproape de 
superstiție. 


In această parte a Pământului făgăduinţei s-a dus Mântuitorul într-o zi, împreună 
cu ucenicii, şi acolo l-a acostat pe drum, strigând în urma lui, o femeie localnică, o 
canaaneancă, o anonimă. 


„Și ieşind de acolo, a plecat lisus în părţile Tirului şi ale Sidonului. Și iată o 
femeie canaaneancă, din acele ţinuturi, ieşind, Striga zicând: Miluieşte-mă, 
Doamne, Fiul lui David! Fiica mea este rău chinuită de demon. EI însă nu i-a 
răspuns nici un cuvânt; şi apropiindu-se ucenicii Lui, îl rugau, zicând: 
Slobozeşte-o, că strigă în urma noastră. lar EL, răspunzând, a zis: Nu sunt trimis 
decât către oile cele pierdute ale casei lui Israel. lar ea, venind, s-a închinat Lui, 
zicând: Doamne, ajută-mă! El însă, răspunzând, i-a zis: Nu este bine să iei 
pâinea copiilor şi s-o arunci câinilor. Dar ea a zis: Da, Doamne, dar şi câinii 
mănâncă din fărâmiturile care cad de la masa stăpânilor lor. Atunci, 
răspunzând, lisus i-a zis: O, femeie, mare este credinţa ta; fie ţie după cum 
voieşti! Şi s-a tămăduit fiica ei din ceasul acela“ (Matei 15, 21-28). 


Evanghelistul ne relatează întâmplarea cu mare economie de cuvinte. Şapte 
versete. După ce arată cum s-a sfârşit convorbirea, o încheie brusc: „Şi s-a 
tămăduit fiica ei din ceasul acela“. 


Recapitulându-ne aceste cuvinte, simţim că trebuie să facem câteva constatări şi să 
ne punem câteva întrebări. Şi, de ce să nu recunoaştem, cu mentalitatea noastră de 
astăzi şi cu simţul creştin cu care ne-a educat Biserica, ne încearcă şi un sentiment 


de contrarietate, dacă nu chiar de revoltă, de scandalizare. Fiindcă a spune cuiva 
care vine să te roage să-l ajuţi într-o mare nenorocire, că: „Nu este bine să iei 
pâinea copiilor şi s-o dai câinilor”, este un cuvânt de neaşteptat din gura unuia ca 
lisus. Nu suntem obişnuiţi cu astfel de cuvinte din gura Lui. Sunt cuvinte aspre. 
Prea aspre. Sunt cuvinte grave. Prea grave. Nu seamănă cu ceea ce ştim noi despre 
lisus. Să fie nişte cuvinte interpolate, adăugate de un răuvoitor, sau comunicate 
evaghelistului de un răuvoitor, de un iudeu care se războia cu o canaaneancă 
păgână? Nu. Nici vorbă de aşa ceva. Sunt cuvintele lui lisus. Şi Sfântul Marcu le 
reproduce întocmai (Marcu 7, 27). Şi atunci cum se explică, totuşi, faptul că 
Mântuitorului i-au putut scăpa asemenea cuvinte? 


Trebuie să înţelegem acest lucru. Nu trebuie să rămânem cu nelămurirea în suflet. 
ŞI ca să-l înţelegem, trebuie să ne plasăm în contextul vieţi contemporane lui lisus. 
Pentru evrei, toţi cei care nu erau evrei şi nu erau mozaici erau socotiți câini, 
neoameni. Trebuie să înţelegem că Mântuitorul n-a făcut altceva decât să între- 
buinţeze o metaforă care era în uz pe vremea aceea, şi pe înţelesul tuturor. 
Canaaneanca ştia acest lucru, de aceea nici nu s-a scandalizat. Ba chiar a părut să 
accepte insulta, căci a răspuns din situaţia de neom: „Da, Doamne, dar şi câinii 
mănâncă din fărâmiturile care cad de la masa stăpânilor lor“. Mântuitorul n-a 
intenționat s-o insulte. 


Dar de ce oare s-a-folosit şi El de aceeaşi mentalitate ca şi a evreilor habotnici? 
Mai întâi pentru că a vrut să scoată în evidenţă această mentalitate, s-o accentueze. 
A enunţat-o pentru nevoile logicii discuţiei. Îi trebuia ca mijloc de contrast cu 
învăţătura Sa. Căci, cum El nu făcea nimic întâmplător, nu întâmplător s-a dus să 
se întâlnească exact cu această femeie, în părțile Tirului şi ale Sidonului, unde ştia 
că locuiesc canaanenii. Fără îndoială, s-a dus pentru că voia să-şi ilustreze, printr-o 
confruntare directă cu cineva din alt neam decât evreii, învăţătura Sa care 
pătrundea destul de greu în mintea şi în inima poporului, învăţătura socotită mereu 
o dizidenţă iudaică. 

EI venise să schimbe o religie, s-o universalizeze, să schimbe mentalitățile oame- 
nilor. Venise să deschidă era unei noi culturi, a unei noi civilizaţii, şi se simţea 
blocat de conservatorismul local, iudeu, căruia şi ucenicii Lui îi erau tributari. 
Trebuia prin urmare să-şi ilustreze învăţăturile prin acţiuni convingătoare, pe care 
să le pună la temelia a ceea ce urma să fie creştinismul în lume. 


ŞI unul din lucrurile pe care trebuia să le schimbe radical era tocmai concepţia 
greşită a poporului evreu din, vremea aceea, despre faptul că numai ei erau aleşii 
iui Dumnezeu, şi numai €i erau oameni, ceilalți fiind neoameni, de care Dumnezeu 
nu se ocupa sau se ocupa numai pentru a-i defavoriza. Chiar despre Mesia, pe care- 


L aşteptau, evreii socoteau că va veni numai pentru dânşii. Încercaseră la un 
moment dat, în Vechiul 'Testament, unii din profeţi să reorienteze gândirea iudaică 
spre universalism, spre un Dumnezeu care e al tuturor oamenilor, indiferent de 
rasă, de naţiune, de culoare, dar n-au reuşit. 


Au venit după aceea Ezdra şi Neemia şi i-au întors iarăşi pe evrei, cu blesteme şi 
ameninţări, la credinţa că Iahve este numai Dumnezeul lor, că numai cu ei a făcut 
Legământ, că numai pe ei îi iubeşte, că numai de ei are grijă. 


Dacă stăm să ne gândim din perspectiva noastră de astăzi, a spune despre 
Dumnezeu că e numai al unui popor este o aberaţie, o absurditate. Ce fel de 
Dumnezeu poate fi Acela care e numai al unui popor? Ce fel de Dumnezeu poate fi 
Acela care face discriminări între oameni, din cauza naţionalităţi, din cauza 
culorii, din cauza culturii, din cauza aşezării geografice. Un Dumnezeu, logic 
vorbind, nu poate fi decât Dumnezeul tuturor. Acest lucru a venit Mântuitorul să-i 
înveţe pe oameni şi, prin ei, prin cei de atunci, sa ne înveţe şi pe noi până în ziua de 
astăzi. Că Dumnezeu este Dumnezeul tuturor. Astăzi şi evreii gândesc tot aşa. 


Şi atuci de ce a rostit aceste cuvinte grave: „Nu sunt Trimis decât către oile cele 
pierdute ale casei lui Israel“, tot atât de grave ca şi cele amintite mai înainte, şi care 
îi numea câini pe cei ce nu erau din casa lui Israel? Le-a rostit tocmai pentru că, 
amintindu-se, voia să le scoată din capetele oamenilor, să facă să le sune în urechi 
absurditatea lor, şi pentru că voia să dea o lecţie şi ucenicilor săi, care trebuiau să 
fie cei dintâi care să-L înţeleagă. 


A se fi ocupat de cineva de neam străin, a fi fost în contact cu cineva de neam 
străin, a fi vorbit cu cineva de neam străin, după Legea iudaică veche, era un mare 
păcat. Mântuitorul s-a dus totuşi în părțile Tirului şi ale Sidonului. Prin însuşi 
faptul că s-a dus, a arătat că vrea să deschidă o nouă perspectivă, că are ceva de 
spus şi despre cei de acolo. Nu i-a ocolit, precum se făcea de obicei. 

Întâlnindu-se cu acea femeie, de faţă cu toţi cei care îl înconjurau, desigur iudei, 
mai întâi i-a repetat femeii Legea, adică învăţătura iudaică. Căci pe iudei trebuia 
să-l câştige şi să-i facă pedagogic, să creadă pentru moment că era chemat doar 
pentru ei, pentru oile pierdute ale casei lui Israel, adică pentru păcătoşii şi nevoiaşii 
lui Israel. 


Și anume după ce i-a convins că e de al lor, numai după aceea, ca de nevoie, 
convins de logica smerită peste măsură a femeii, a trecut peste Lege şi a făcut o 
minune cu ea. l-a vindecat fata, căci aceasta dorea ca. Avea o fată demonizată şi 
dorea ca lisus să 1-0 vindece. 


E în afară de orice îndoială că, înainte de toate, lisus a vrut să aducă discuţia la 
aceea ca femeia să ceară în mod explicit vindecarea. Să creadă în posibilitatea ei. 
Să creadă în El. Ceca ce ca va şi face, mărturisindu-şi credinţa în Dumnezeu şi în 
puterea lui lisus. 


Mai putea fi ea considerată câine? Câţi în Israel aveau credinţa ei? Şi atunci cum 
stăm cu discriminarea şi cu pretenția numai a unora de popor ales? lisus a pus-o pe 
ea însăşi să schimbe datele problemei şi să-i dea ocazia să-şi spună punctul Său de 
vedere, care urma să fie normativ pentru toate cazurile asemănătoare, şi pentru tot- 
deauna. 


Aşa se explică de ce a provocat-o prin cuvintele care la început ne-au surprins. A 
făcut-o să-şi mărturisească credinţa, în ciuda faptului că era canaaneancă, şi nu era 
evreică. Între credinţa unora şi a altora nu era nici o deosebire. Prin urmare, cu- 
vintele lui lisus nu trebuie luate ea fiind părerea Lui despre canaaneni, ci ca 
repetate tocmai pentru a le demonstra absurditatea. 


Femeia nu era o păgână în sens de necredincioasă. Credea. Zisese: „Doamne, ajută- 
mă“. Oricare dintre fariseii şi cărturarii vremii, dacă s-ar fi întâlnit cu ea, i-ar fi 
întors spatele înainte de a lega orice conversaţie cu dânsa. Mântuitorul nu numai că 
nu i-a întors spatele, ci i-a arătat, ei şi celor cu care era EI, că ceea ce credeau ei 
înainte nu mai era valabil. O laudă pentru credinţa ei şi îi vindecă fata. 


Din momentul acesta cuvintele de dinainte nu mai contează. Au fost metodice. 
Cuvintele de plumb aruncate pe inima ei de durere s-au topit şi s-au îndulcit, 
transformându-se în mângâiere. 


Nu este prima dată când Mântuitorul intră în contact cu cei de alt neam, pentru ca 
să le arate că Dumnezeu este al tuturor oamenilor, nu numai al unui singur popor. 
— Să ne amintim de sutaşul din Capemaum, care s-a dus să-l roage pentru 
unul din slujitorii săi. 
— Să ne amintim de îndrăcitul din Gadara. Gadara era un teritoriu din afara 
Palestinei. 
= Să ne amintim de unul din cei zece leproşii cel care s-a întors să-l mulţu- 
mească. Tocmai acela era samarinean. De ce nu se va fi întors unul din cei 
nouă iudei? 
—> Să ne amintim şi de pilda cu Samarineanul milostiv. Samarinenii erau şi ei, 
ca şi canaanenii, tot un popor socotit de către evrei spurcat. 


Tocmai aceasta voia Mântuitorul să combată, să risipească. Să le dovedească 
iudeilor exclusivişti şi mândri, că şi ceilalți aveau virtuţi, că erau credincioşi, că 
puteau fi buni, recunoscători. De aceea îi alege pentru convorbiri, dar îi alege şi ca 
eroi pozitivi de parabole. Evident că acest fel de a proceda îi înfuria pe iudei, dar 
fără aceasta nu se putea. Revoluţia sa spirituală cerea acest risc. 


Aceasta este prima lecţie pe care Mântuitorul a dat-o atunci apostolilor, şi celor 
care îl mai însoțeau, şi pe care ne-o trimite şi nouă astăzi. Dumnezeu este 
Dumnezeul tuturor oamenilor, indiferent din ce neam ar fi ei, unde ar trăi, ce 
culoare ar avea, ce limbă ar vorbi. Toţi sunt egali şi toți sunt fiii lui Dumnezeu. 


Dar aceasta nu este singura lecţie ce poate fi scoasă din această convorbire. Un alt 
lucru important pe care-l putem învăţa de aici, este rodul stăruinţei în rugăciune. 


Prima dată când l-a rugat femeia, lisus s-a prefăcut că nu o aude. „Nu i-a răspuns 
nici un cuvânt“. A vrut să-i pună la încercare credinţa. A doua oară L-au rugat 
apostolii, deranjați şi stânjeniţi de insistenţele ei: „Dă-i drumul, că strigă în urma 
noastră”. 


Va fi strigat, biata femeie, cu disperare. Ştia că dacă pierde această ocazie, alta nu 
mai întâlnea. Dar avea şi credinţă, că altfel n-ar fi insistat până la a-i stânjeni pe 
altfel răbdătorii apostoli, şi obişnuiţi cu astfel de cereri. lisus le-a găsit un text din 
Scriptură şi l-a spus tare, ca să-l audă şi femeia, „că nu este chemat decât pentru 
oile pierdute ale casei lui Israel”, deci nu pentru cei de alt neam. A făcut-o, în afară 
de cele arătate mai sus, şi pentru a-i încerca credinţa încă o dată. Femeia a repetat a 
treia oară: „Doamne, ajută-mă“. Nici de data aceasta nu 1-a vorbit. Până în 
momentul acesta, nu vorbise încă cu ea. Abia sentinţa cu câinii i-a adresat-o direct 
el, când a găsit cel mai jignitor cuvânt prin care putea încă o dată s-o pună la 
încercare. Dar femeia a găsit şi la aceasta un răspuns smerit, umilit. Ce conta 
mândria ei, pe lângă faptul de a obține vindecarea fiicei ei? Şi abia atunci 
Mântuitorul, convins de credinţa ei, 1-a spus cu blândeţe şi cu respect: „Femeie, 
mare este credinţa ta! Fie ţie precum voieşti“. 


Nu întâmplător 1-a spus: „Mare este credinţa ta“. I-a spus aceasta tocmai pentru că 
a vrut s-o facă să înţeleagă că îi încercase credinţa de patru ori şi, de ce să nu ne 
gândim că, prin aprecierea credinţei ei, într-un fel a vrut să-şi retragă şi să şteargă 
cuvintele pe care I le adresase înainte! 


Aşadar, stăruința în rugăciune întotdeauna înduplecă pe Dumnezeu să răspundă 
cererilor noastre. 


Dar mai avem ceva de învăţat din convorbirea lui lisus cu această femeie. Şi chiar 
un lucru nu de cea mai mică importanţă. Femeia canaaneancă avea fără îndoială, 
necazurile ei proprii, şi fuca bolnavă. Trebuia s-o îngrijească. Probabil aceea avea 
accese de furie pe care trebuia să le stăpânească, să 1 ie suporte ca de la un bolnav, 
dar în afară de necazurile ei personale, era preocupată mai ales de suferinţele fetei. 
Zice: „Miluieşte-mă, Doamne“, dar adaugă: „Fiica mea este rău chinuită de de- 
mon“. Se roagă deci pentru ca fata să fie vindecată. 


Făcea o rugăciune pentru altcineva, dar ca pentru ea, căci zicea: Miluieşte-mă, pe 
mine, şi iată că Dumnezeu ascultă şi rugăciunea pentru alții, rugăciunea părinților 
pentru copii, rugăciunea copiilor pentru părinţi, rugăciunea noastră pentru 
aproapele nostru. Şi pe acestea le ascultă Dumnezeu, nu numai pe cele pentru noi 
înşine. 


E înduioşător acest strigăt, e mişcător şi cutremurător acest apel disperat, acest apel 
de ultimă oră, acest apel ca la ultima posibilitate: „Doamne, ajută-mă!“ Nici mai 
mult nici mai puţin. Două cuvinte. Dar două cuvinte prin care se arunca în credinţa 
că Dumnezeu poate să ajute, atunci când ÎI rogi cu credinţă, atunci când apelezi la 
EI ca la ultima speranţă, după ce ai încercat totul şi ai constantat că nu se mai poate 
nimic din altă parte, şi că nu-ţi mai rămâne decât Dumnezeu. Atunci te dai în 
mâinile lui Dumnezeu, chiar dacă ţi se pare că ţi-ai pierdut până şi în EI încrederea. 
Căci dacă dincolo de aparenta pierdere a încercării până şi în EI, îţi mai rămâne 
tăna să te arunci într-un „Doamne, ajută-mă!“, spus din adâncul sufletului, 
înseamnă că încă a mai rămas o încredere, o credinţă, o posibilitate. 


Ca să mă înţelegi mar bine, am să vă spun o întâmplare simplă: S-a aprins o casă 
mare, cu multe etaje. Toţi au reuşit să fugă, să se evacueze, afară de un copil de 
trei-patru ani, uitat înăuntru în învălmăşala fugii. Când a dat să coboare pe scară, l- 
a întâmpinat focul şi fumul. S-a înfricoşat şi s-a întors înapoi în camera lui. Focul a 
ajuns până acolo. Camera s-a umplut de fum şi atunci copilul a alergat spre geam şi 
a început să strige după ajutor, ca şi femeia aceasta. De Jos, tatăl care l-a văzut, dar 
care nu mai putea urca prin flăcări, 1-a strigat: „Aruncă-te pe geam că eu sunt aici 
şi te prind în braţe”. Copilul a răspuns: „Nu pot să mă arunc, pentru că nu te văd 
din cauza fumului". „Nu-i nimic, i-a spus tatăl. Chiar dacă nu mă vezi, eu te văd! 
Aruncă-te cu curaj!" Şi s-a aruncat. Și tatăl l-a prins şi I-a salvat. 


Astfel de aruncări în credinţă, chiar când ni se pare că nu mai există nici o 
speranţă, şi ne-a cuprins de tot teama şi îndoiala, sunt salvatoare. Să ştim că chiar 
dacă noi nu-L vedem pe Dumnezeu, ca şi copilul din parabolă, Dumnezeu ne vede, 


ca şi tatăl acelui copil. Dumnezeu ne îndeamnă mereu: „Eu te văd, aruncă-te! 
Crede!“ 


Se întâmplă însă că uneori, chiar după rugăciune stăruitoare, nu primim ajutor. De 
ce? Fără nici o îndoială, astfel de situaţii ne mâhnesc, ne deconcertează şi ne pun 
greu credinţa la încercare. 


Dar să ne aducem aminte că Mântuitorul a spus odată apostolilor, când L-au 
întrebat de ce Dumnezeu nu răspunde întotdeauna cererilor noastre: Pentru că: „Nu 
ştiţi ce cereţi“, le-a spus (Marcu "10, 38), cu alte cuvinte, pentru că nu totdeauna 
ceea ce cereţi vă este şi de folos. Aşa se întâmplă şi cu noi. Noi credem că ceea ce 
cerem ne este de folos, dar dacă vedem că Dumnezeu nu ne răspunde, e bine să 
înţelegem că nu ne, este de folos, chiar dacă toate evidenţele ne spun că acel lucru, 
ne-ar fi de folos şi ni s-ar cădea. 


Să spunem aceasta printr-un exemplu: Un tată pleacă cu copilul său să se plimbe 
spre o pădure. Trec pe sub un măr şi copilul cere: „Tată, dă-mi şi mie un măr”. 
Şi tatăl culege un măr şi i-l dă. Merg mai departe, şi copilul vede o floare 
frumoasă. Și spune: „Tată, vreau şi eu una din florile acelea”. Și tatăl rupe o 
floare frumoasă şi i-o dă. Mai încolo copilul vede un tufiş cu fructe roşii, foarte 
atrăgătoare, şi cere: „Tată, dă-mi şi mie din fructele acelea roşii”. Și tatăl îi 
răspunde: „Nu, acestea nu pot să ţi le dau”. Și copilul începe să plângă, fiindcă 
fructele roşii erau frumoase, şi le bănuia gustoase. Și plânge. Nu înţelege de ce 
până acum i S-au dat de toate, dar aceste fructe roşii i se refuză. Se întoarce 
nemulțumit acasă, întristat. Tatăl nu i-a explicat de ce nu i-a satisfăcut dorinţa. 
Era prea mic ca să înţeleagă. Poate va fi încercat, dar copilul n-a înţeles şi a 
plâns mai departe, dorindu-și fructele roşii, aşa cum erau, pentru că erau 
frumoase. Tatăl nu-i dăduse acele fructe, pentru că erau otrăvitoare, ceea ce 
copilul nici nu ştia, nici nu înţelegea, noţiunea fiindu-i încă necunoscută. 


Aşa se întâmplă şi cu noi, când cerem anumite lucruri care nouă ni se par a fi bune 
şi că ni s-ar cuveni. Când nu le primim, să ştim că sunt ca acele fructe frumoase, 
dar otrăvitoare, şi numai din cauza aceasta Tatăl cel din cer ni le refuză, în ciuda 
faptului că, neştiutori fiind noi, L-am putea judeca, am putea spune că nu e bun, că 
nu e drept cu noi, că dă altora ceea ce ni s-ar cuveni nouă. ȘI iată că nu ni le-a dat, 
pentru că El ştia că ceea ce cerusem noi nu ne-ar fi fost de folos. Ba dimpotrivă. 
Poate că ne-ar fi dus la greşeli şi la suferinţe, de care Dumnezeu ne-a scăpat. 


Şi mai sunt şi alte împrejurări în care Dumnezeu nu răspunde la „Doamne 
ajută!“/fuindcă acest „Doamne ajută“ trebuie zis şi el cu un rost. Trebuie să vină 


dintr-o inimă îndreptată spre bine. Şi unii hoți zic: „Doamne ajută“, când pornesc 
să fure. Asta înseamnă că Dumnezeu trebuie să-i ajute? Dar să nu ne ducem până 
acolo. Să ne întoarcem la noi înşine, care zicem „Doamne ajută“ cu intenţii bune, 
venim la biserică, aprindem lumânări, dăm pomelnice, zicem un „Tatăl nostru“, dar 
nu iertăm pe vecinul cu care ne-am certat, şi rămânem cu inima împietrită, ba mai 
spunem şi minciuni lui Dumnezeu, adică tocmai Aceluia Căruia nu i se pot spune 
minciuni! Dar „Doamne ajută“ zicem! Oare în cazul acesta nu suntem ca şi hoţul 
care zice „Doamne ajută să fur“? 


Pentru ca Dumnezeu să te ajute, trebuie ca strigătul tău să vină dintr-o inimă 
smerită, dintr-o dorinţă spre bine. Dacă nu suntem în stare să facem întotdeauna 
binele pe care-l voim, măcar dorinţa spre bine, tinderea spre bine s-o avem. 


În creştinism, cu Dumnezeu nu se poate trişa. Acest lucru trebuie să-l înţelegem 
foarte bine. Nu putem trata cu Dumnezeu cu jumătăţi de măsură, sinceri în una, 
vicleni şi mincinoşi în alta. Dumnezeu tratează cu omul integral, în conştiinţă, în 
gând, în faptă, în relaţiile cu alţii. Aceasta a venit Mântuitorul să ne înveţe. Cum 
să devenim mai buni. Cum Să bată inima noastră şi pentru alții. 


Mi-aduc aminte, când am intrat în mănăstire, stareţul, părintele Cleopa, spunea: 
„De când m-au numit stareţ, nu mai pot zice: mă doare capul meu. De atunci simt 
din ce în ce mai mult că mă doare capul nostru“, adică purta grija întregii obşti. Aţi 
observat desigur toţi, ascultând Evanghelia, sau ascultându-mă pe mine repetând 
cuvintele ei, că femeia canaaneancă nu a zis: „Doamne ajută pe fiica mea“, ci a zis: 
„Doamne, ajută-mă“, pe mine, gândindu-se însă la fiica ei. Când vom fi şi noi în 
stare să zicem: „Doamne ajută-mă ca Ion, Gheorghe, Vasile, cutare, fratele meu, 
vecinul meu să se însănătoşească, sau să aibă parte numai de bine“, şi aceasta să fie 
ca şi când Dumnezeu ne-ar ajuta pe noi? La o astfel de rugăciune vom auzi şi noi 
răspunsul: „Mare este credinţa ta; fie ție precum voieşti!“ 


Cuvânt rostit în catedrala din Sibiu în anul 1987. 


Duminica a XIX-a după Rusalii - Decizie grea: iertăm sau facem dreptate? 


;» Precum voiţi să vă facă vouă oamenii, faceţi-le şi voi asemenea“ (Luca 6, 31). 
Iată ceea ce toţi comentatorii Noului Testament au numit „Legea de aur a 
moralei creştine“. 


Textul este inclus în „Predica de pe munte“ - ea însăşi un rezumat mai larg al 
învăţăturii Sale şi se află exact aşa şi în Evanghelia după Matei (7, 12). 


Să ne oprim puţin asupra conţinutului acestor cuvinte, nu atât pentru că ar fi greu 
de înţeles, ci tocmai dimpotrivă, pentru a le constata simplitatea. Sunt simple ca 
adevărul! Şi cât de bine se potrivesc oricui le-ar întâlni! Şi cât de uşor de înţeles 
sunt pentru oricine! Nu e nevoie de licenţe şi doctorate în nici o disciplină, nici 
măcar în teologie, ca să fie pe înţeles. Sunt pe măsura învățatului, ca şi pe a 
analfabetului. Nimeni nu s-ar putea plânge că sunt grele, că nu sunt pentru mintea 
lui. Spre a le înţelege, nu avem nevoie decât de o minte sănătoasă. Căci toți ştim ce 
vrem să ne facă nouă oamenii. 


Vrem să ne urască? Vrem să ne facă rău? Vrem să ne vorbească de rău? Vrem să 
ne pârască? Vrem să ne târască prin tribunale? Niciodată! Toţi vrem ca oamenii să 
ne facă numai bine. Vrem să fim iubiţi. Vrem să fim ajutaţi. 


Cuvântul Mântuitorului are în vedere atât de mult interesele noastre, încât nu e 
posibil să nu le înţelegem şi pe ale altora, aşa cum le înţelegem pe ale noastre. Ne 
ia pe noi înşine drept măsură a modului cum trebuie să ne purtăm cu altul. Cum 
vrem să se poarte alții cu noi, aşa să ne purtăm şi noi cu dânşii. 


Mântuitorul a adus în lume noutatea iubirii. Sfatul acesta e de fapt o altă formă, de 
exprimare a unui alt principiu: „Să iubeşti pe aproapele tău ca pe tine însuţi” 
(Matei 19, 19; 22, 39; Romani 13, 9; Gal. 5, 14). De aceea a zis: „Poruncă nouă 
vă dau vouă: să vă iubiţi unii pe alţii, precum V-am iubit şi Eu pe voi“ (loan 13, 
34). Dar de ce era porunca aceasta nouă? Fra nouă fundcă în Vechiul Testament 
nu era tot aşa. Mântuitorul însuşi precizează: „Aţi auzit că s-a zis: să iubeşti pe 
aproapele tău şi să urăşti pe vrăjmaşul tău” (Matei 5, 43). Mântuitorul face un 
pas mai departe decât preceptul din Vechiul 'Testament, ridicându-l cu o treaptă 
mai sus, căci zice: nu numai să iubiţi pe cei ce vă iubesc, dar „să iubiți chiar pe 
vrăjmaşii voştri, să binecuvântaţi pe cei ce vă blestemă, să faceţi bine celor ce vă 
urăsc, şi să vă rugaţi pentru cei ce vă nedreptăţesc şi vă prigonesc” (Matei 5, 44). 
Trebuie să recunoaştem că nu e un Sfat uşor de urmat, şi că ne pune la mare 
încercare. Teoretic îl înțelegem, şi chiar îl admitem, dar când e vorba de pus în 


practică ni se pare, dacă nu imposibil, cel puţin nedrept. Să nu luăm lucrurile în 
uşor şi să nu trecem pe lângă acestea ca şi cum ar fi bine, dar nu pentru noi. 
Suntem aici în faţa unui: ori-ori! Ori facem precum ne învaţă lisus, şi suntem 
creştini, ori nu facem, şi nu Suntem creştini. 


Cred că aceasta ar trebui să ne dea foarte mult de gândit. Dacă înţelegem şi 
admitem că lisus a venit să îndrepte lumea, s-o facă mai bună, s-o schimbe din 
adâncuri, să schimbe adică adâncurile inimilor, atunci n-o putem face decât reco- 
mandând ceea ce a recomandat. Numai aşa se poate. Vrem să-L ascultăm? Vrem să 
devenim oameni noi sau îi admirăm teoretic învăţătura, dar rămânem la omul 
vechi? 


După toate semnele ne aflăm cam în situaţia din urmă. De aceea lumea mai arată 
încă aşa cum arată. Nu alţii, nu cei care nu-L. admit sau nu cred în lisus, îi 
împiedică împlinirea visului Său de transformare a omenirii, ci în primul rând cei 
care se zic „ai Lui”, creştinii. Atâta vreme cât nu ne vom reconsidera părerea şi 
practica vieţii cu privire la acest precept, al iubirii, nu sunt şanse reale de biruinţă a 
creştinismului în noi. 


De altfel, de aceea au şi apărut prin Apus unele aşa-zise curente care afirmă că ne 
aflăm deja într-o „eră post-creştină“, în care creştinismul a fost uitat, trădat, lăsat în 
urmă, demodat. Creştinii vor îndreptăţi sau vor dezice aceste afirmaţii? 


Mântuitorul îşi şi demonstrează sfatul pe care îl dă, adică acela de a nu răsplăti răul 
cu rău. Aşa face şi Dumnezeu, spune EI: „Căci EI porunceşte soarelui Său să răsară 
şi peste cei răi, şi peste cei buni, şi dă ploaie şi peste cei drepți şi peste cei 
nedrepți“. 


Și din nou apasă pe diferenţa în care trebuie să se situeze creştinii, şi nu pur şi 
simplu pentru că aşa vrea EI, învățătorul, ci pentru că aşa e logic, dacă vrem să 
intrăm în modul divin de gândire. Și iată demonstraţia: „Căci de iubiţi pe cei ce vă 
iubesc, ce plată vi se cuvinte? Au, nu fac tot aşa şi vameşii? Şi de uraţi sănătate 
numai prietenilor voştri, ce lucru mare faceţi? Au, nu şi păgânii fac aşa?” (Matei 5, 
46-47). 


Dragostea ta îl bucură pe cel ce te iubeşte, dar acela crede că 1 se cuvine, pe când 
dragostea care ar răsplăti vrăjmăşia, ar pune altfel problema. Cel pe care-l iubeşti 
când te urăşte, nu te va putea urî mai mult - şi, încetul cu încetul, îşi va modifica şi 
el sentimentele. Cel puţin când avem în vedere oameni normali. Aşa că dreptatea e 


de partea Mântuitorului şi a poruncii Sale, cu adevărat noi. Porunca Sa e logică 
prin adâncimea ei, nu prin aparenţa de echivalență pe care o stabilea Legea 
veche. 


Ne aflăm deci, incontestabil, în faţa unui uriaş pas mai departe decât iubirea 
poruncită de Vechiul Testament, care răspunde exclusiv iubirii. 


Să întârziem câteva clipe asupra situaţiei din Vechiul Testament, aceea care L-a 
nemulţumit pe Mântuitorul, şi a socotit că trebuie să intervină cu o modificare. 


> În Vechiul Testament se spune: „Ochi pentru ochi, dinte pentru dinte, mână 
pentru mână, picior pentru picior, arsură pentru arsură, rană pentru rană, 
vânătaie pentru vânătaie ” (Ieşire 21, 24-25). 

> Iată şi texte din cartea Levitic: „De va lovi cineva un om şi va muri, acela să 
fie omorât... De va pricinui cineva vătămare aproapelui său, aceluia să i se 
facă ce a făcut el altuia. Frântură pentru frântură, ochi pentru ochi, dinte 
pentru dinte; cum a făcut el vătămare altui om, aşa să i se facă şi lui” 
(Levitic 24, 17-20). 

> Iată şi în Deuteronom: „să ceri suflet pentru suflet, ochi pentru ochi, dinte 
pentru dinte, mână pentru mână, picior pentru picior. Cu răul pe care-l va 
face cineva aproapelui său, cu acela trebuie să i se plătească ” (Deut. 19, 
21). 

> În Levitic, Moise e drept cel puţin într-o privinţă: „Aceeaşi judecată să aveţi 
şi pentru străin şi pentru băştinaş ”, zice el (Levitic 24, 22), dar în Exod e 
discriminatoriu: „De va lovi cineva pe robul său în ochi, sau pe slujnica sa 
în ochi, şi-l va pierde, să-i lase liberi ca despăgubire pentru ochi” (leşire 
21, 26). Aşadar, robul nu mai avea dreptul să scoată ochiul stăpânului! 
Robul nu mai era „cineva “, nu era om! EI se alegea doar cu o despăgubire! 
Probabil că unii dintre bieţii robi erau uneori bucuroşi să Ii se facă 
vătămări, ca să-şi capete libertatea! 


lată deci ce anume a avut Mântuitorul să îndrepte. Să instaleze legea iubirii, în 
locul legii răzbunării. 


Trebuie să ne mărturisim nouă înşine însă că, în inima şi în mintea noastră, socotim 
totuşi că Legea veche era dreaptă şi, mulți dintre noi, în faptă dacă nu în teorie, 
suntem încă rămaşi la nivelul Legii acesteia, care se numea în Vechiul "Testament 
Legea talionului, adică dreptul la răzbunare echivalentă. 


Fără îndoială, nu e uşor să urci la bunătatea recomandată de Mântuitorul, când ţi se 
face rău. Teoretic ne declarăm de acord cu învăţătura Sa, dar dacă e vorba să 
trecem la aplicarea ei, de îndată descoperim că ne e aproape imposibil. Pornirea 
noastră, când cineva ne face rău, e să-i răsplătim şi noi cu rău. Şi păcătuim. 
Mântuitorul ne cere un mare efort de autodepăşire. Tocmai de aceea a venit EI, ca 
să ne îndrume şi să ne ajute să încercăm această autodepăşire. E aproape 
supraomenească dar suntem chemaţi să devenim desăvârşiți (Matei 5, 48). 


Chiar Dumnezeu pe care îl descoperea Moise îndemna la desfăvârşire: „Să-mi fiți 
sfinți” (Levitic 20, 26). Chemarea la desăvârşire şi la sfinţenie nu e uşor de 
împlinit. E mult mai comodă mediocritatea. Unii confundă mediocritatea cu „calea 
de mijloc”, cea recomandată de sfinți trăitori ai virtuţilor creştine. Sunt lucruri 
total diferite. „Calea de mijloc” e evitarea exceselor care ne pot face rău. 


De pildă, evitarea postului excesiv care ar duce la îmbolnăvirea trupului şi la 
mândrie, adică la îmbolnăvirea şi a sufletului. Tot un exces care ar face rău ar fi 
eliminarea totală a postului, care ar duce la îmbuibare şi lenevire, rău pentru trup şi 
rău pentru suflet. A fi pe calea de mijloc e a fi pe calea înţelepciunii, a echilibrului, 
a bunului-simţ. Mediocritatea e mulțumirea cu jumătăţile de măsură, cu impre- 
cizia, cu lipsa de ţel şi de caracter. Mediocrul e fără aripi şi fără spaţiu de zbor. Se 
mulţumeşte cu ce nu are şi nici nu ştie ce i-ar mai trebui. Cel modest se mulţumeşte 
cu ce are şi ştie că ce nu are, nici nu i-ar trebui de fapt. Mediocrul nu are 
personalitate. De aceea nici nu ştie că ar mai putea creşte. El nu pricepe nici 
chemarea la sfinţenie, nici îndemnul la desăvârşire. Mediocrul nu are ambiţii, nici 
măcar în sensul cel rău, de cel bun să nu mai vorbim. Tendinţa firească a oamenilor 
întregi e spre mai mult, spre mai bine, spre mai frumos. Tinderea spre desăvârşire 
nu e o invenţie artificială a Mântuitorului, o recomandare lipsită de realism. 


S-o venificăm prin cel mai la îndemână mijloc. Când un copil merge pentru prima 
oară la şcoală, învățătorul e pentru el cel mai mare om din lume. Întrebat ce vrea să 
se facă, va zice: „învăţător”. Când mai târziu vede şi aude la televizor artişti sau 
jucători de fotbal, doreşte să se facă artist sau jucător de fotbal. Dar nu oricum. 
întrebat „ca cine?“, va spune întotdeauna numele celor mai buni, ale celor mai 
lăudaţi. Nu va dori să ajungă ca cei mai slabi. De ce să fie atunci nepotrivit 
îndemnul: „Fiţi desăvârşiți” şi încă: „precum şi Tatăl vostru cel din ceruri 
desăvârşit este”. Deci la nivelul Celui Mai Mare! Fiecare tânăr care intră într-o 
mănăstire vrea să ajungă sfânt. Dacă nu intră cu gândul acesta, degeaba intră. Va 
rămâne un mediocru. 


Legile fixate de Moise erau aspre. Ale Mântuitorului sunt grele, pentru că vin în 
conflict cu felul nostru de a gândi dreptatea. Iată însă că nu vin în conflict cu felul 
nostru de a gândi desăvârşirea. Legile lui Moise erau aspre şi chiar crude, dar 
probabil pentru vremea aceea erau necesare. Din enumerarea pedepselor cu 
moartea, care ocupă un întreg capitol din Levitic (cap. 20), putem deduce că 
moralitatea se afla la cel mai scăzut nivel posibil în vremea aceea. Incesturile şi 
alte rele erau racile de toate zilele. Numai pedepsirea drastică şi radicală, cu 
moartea, va fi putut să le curme. Că altfel, în alte împrejurări, vedem că Moise 
însuşi aprecia iertarea, când nu era legată de păcate capitale. De pildă, generozi- 
tatea lui Iosif faţă de frații săi care l-au vândut e povestită ca un episod pozitiv 
(Facere 37-50). 


Şi în cartea Tobit din Vechiul Testament se spune: „Ceea ce urăşti tu însuţi, aceea 
nimănui să nu faci” (Tobit 4, 15), dar acestea erau, se vede, atitudini sporadice. 


Legea talionului era legea fundamentală. Şi poate că şi ea trebuie înţeleasă, pentru 
vremea ei, ca pozitivă, în sensul că limita răzbunarea la dimensiunea răului: ochi 
pentru ochi şi dinte pentru dinte, nu moarte pentru ochi, om pentru animal, sau 
pentru că unul a omorât, să 1 se omoare toată familia, tot tribul. Moise a găsit şi 
astfel de obiceiuri. 


Proorocul Natan i-a povestit lui David că un bogat, pentru a-şi ospăta un vizitator, 
în loc să taie una din oile sale, a tăiat unica oaie a unui sărac. ŞI care a fost decizia 
lui David? „Omul care a făcut aceasta este vrednic de moarte. lar pentru oaie să 
întoarcă împătrit“ (II Regi 12, 1-6). Deci patru pentru una şi, în plus, şi 
condamnarea la moarte. 


Pe lângă aceasta, Moise ne apare ca un mare milostiv, cu Legea talionului! 
Probabil de aici s-a inspirat şi hotărârea lui Zaheu vameşul de a întoarce împătrit 
celor pe care îi nedreptăţeşte luându-le impozite mai mari (Matei 19, 8), dar de 
moarte Mântuitorul n-a vorbit, ci de mântuire şi iertare. 


Sau, iată o dispoziție din „leşire“: „De va fura cineva un bou sau o oaie şi le va 
Junghia, sau le va vinde, să plătească cinci boi pentru un bou, şi patru oi pentru o 
oaie“ (leşire 22, 1). 


Dacă privim din această perspectivă dispozițiile lui Moise şi reglementarea 
pedepselor, în sensul egalităţii lor cu infracțiunile, ele apar mai blânde, dar iată că 
Mântuitorul vine cu ceva şi mai blând, cu o lege morală menită nu numai să pună 
rânduială în viaţa socială, prin pedepse, ci să deschidă oamenilor calea spre 


desăvârşire prin decizii personale, individuale, prin decizii de conştiinţă. EI ştia că 
numai acestea pot asigura o viaţă socială şi pot împlini ceea ce Dumnezeu a dorit 
de la început: desăvârşirea şi sfinţirea omului. Acest lucru 1 l-a spus şi lui Moise, şi 
Moise l-a însemnat la Levitic: „Sfințiţi-vă pe voi înşivă şi veţi fi sfinți căci Eu, 
Domnul Dumnezeul vostru, sunt sfânt“ (Levitic 20, 7). 


Dar Moise, pentru vremea sa, n-a găsit mijloacele cele mai adecvate ca să realizeze 
acest idei. De aceea abia Iisus a înlocuit Legea talionului. 


Răul îl biruieşti nu cu răul, ci cu binele, şi numai cu binele poţi să schimbi sufletul 
celui care ţi-a făcut rău. Căci dacă nu-i schimbi sufletul, îl pedepseşti, dar nu-l 
îndrepţi. Şi când îi va veni bine, îţi va face din nou rău. 


Se povesteşte că unul din marii preşedinţi ai Statelor Unite, Abraham Lincoln, în 
momentul când trebuia să fie ales preşedinte, avea un opozant foarte puternic care 
mergea din oraş în oraş şi ţinea cuvântări împotriva lui, vorbindu-l de rău, aşa cum 
se obişnuieşte în confruntările electorale. Lincoln a reuşit totuşi să capete cele mai 
multe voturi şi să fie ales preşedinte. Când şi-a alcătuit guvernul, pe cine credeţi că 
a ales ministru de război în cabinetul său? Tocmai pe acest om care îl blamase în 
chip infam în tot timpul campaniei electorale. Prietenii l-au întrebat: „De ce ai 
făcut aceasta?" El a răspuns: „Cum poți să-ți biruieşti un duşman altfel, decât 
făcându-l prieten?” 


Într-adevăr, dacă stăm şi ne gândim bine, cea mai mare biru-inţă pe care poate s-o 
obțină cineva în relațiile cu oamenii, e ca dintr-un duşman să-şi facă un prieten. 
Încercaţi! Nu e uşor, dar e cu adevărat o mare victorie. Acum ştim care e mijlocul 
prin care poţi face dintr-un duşman prieten. Nu e altul, decât tratându-l cu iubire, 
cu iertare, cu înţelegere, cu speranţa că se va îndrepta, acordându-l un avans de 
încredere. Căci dragostea pe care o investim în alții, şi mai ales în cei care ne 
voiesc şi ne fac răul, nu este altceva decât o investiţie de speranţă, că vom 
transforma sufletul făcătorului de rău într-un suflet făcător de bine. 


Aceasta şi este legea pe care ne-a adus-o Mântuitorul lisus Hristos: Să ne iubim 
unii pe alți, să-i iubim pe vrăjmaşii noştri, să-i iubim pe cei care ne fac rău, pe cei 
care ne urăsc. Şi mai este un aspect pe care trebuie să-l scoatem în evidenţă. 
Porunca cere şi de la noi o transformare, cere ca şi noi să devenim oameni noi, 
dacă vrem să obținem din alții oameni noi. De altfel, în momentul în care cineva 
investeşte iubire în altcineva care 1-a făcut rău, în momentul acela el, cel dintâi, a 
obținut o victorie asupra sa însuşi. Se trezeşte alt om. Din omul pornit să se 


răzbune, să descopere om bun, gata să creadă în celălalt, în ciuda evidenţelor de 
până atunci care îl mânau spre alte sentimente. 


Lucrurile pot părea simple, expuse astfel, dar există totuşi şi un anumit grad de 
complicaţie în ele. Aş vrea să stăm de vorbă puţin asupra complicaţiei care se poate 
ivi. De ce? Pentru că mulți dintre noi ne putem pune întebarea: Ce ne facem cu 
cei care ne fac mereu rău? Dacă noi îi tratăm creştineşte, numai cu iubire, iar ei 
răspund mereu numai cu răul, nu cumva încurajăm răul? Nu cumva încurajăm 
dezordinea socială? Nu cumva îi încurajăm pe cei care, suflete negre având, 
trăiesc numai din ură şi răzbunare? Cum trebuie să ne purtăm, ca Să respectăm 
şi porunca Mântuitorului, dar să satisfacem şi Simţul nostru de dreptate şi sa 
salvăm şi ordinea din societate? Ca să lămurim această problemă, căci ea trebuie 
lămurită, va trebui să apelăm la alte câteva texte din Sfânta Scriptură. 


Mântuitorul zice: „Să-l iubeşti pe aproapele tău ca pe tine însuţi“ şi „să iubeşti şi pe 
vrăjmaşii tăi“. Şi mai zice: „Ce vrei să-ţi facă ţie oamenii, fă-le şi tu lor“. Da, dar 
acelaşi lisus Hristos mai spune: „Dacă însă îţi va greşi fratele tău, mergi şi-l mustră 
între tine şi el singur, şi de te va asculta, ai dobândit pe fratele tău. Iar de nu te va 
asculta, mai ia împreună cu tine pe unul sau doi, ca pe spusa a doi sau trei martori 
să se sprijine orice cuvânt. Şi de nu-i va asculta nici pe ei, spune-l Bisericii, iar de 
nu va asculta nici de Biserică, să-ţi fie ţie ca un păgân şi vameş“ (Matei 18, 15-17). 
Și Sfântul Pavel spune: „Vă rugăm fraților, să mustrați pe cei ce trăiesc în 
neorânduială” (| Tes. 5, 3 5, v. şi Tit 2, 15; 3,10). 


» Să ne aducem aminte şi de ceea ce a făcut lisus cu zarafii din templu. I-a 
tratat cu iubire? Cu iertare? Dimpotrivă. A luat biciul şi i-a alungat din 
templu, pentru că transformaseră casa lui Dumnezeu în casă de neguţătorie. 

» Sau să ne aducem aminte ce s-a întâmplat, după cum ni se istoriceşte în 
„Faptele Apostolilor”, cu Anania şi Satira. Din cauză că au minţit, făcând 
în fața apostolilor o declaraţie falsă de bunuri, în momentul în care toate 
bunurile se depuneau la picioarele apostolilor de bunăvoie, şi ei de 
bunăvoie au spus că le vor depune, dar i-au înşelat pe apostoli şi 
comunitatea, însuşindu-şi o parte din suma obţinută din vânzarea bunurilor 
lor, ce s-a întâmplat? Au murit. Au fost pedepsiţi cu moartea (F. Ap. 3, 1- 
11). 

» Sau să ne aducem aminte ce spune Sfântul Pavel despre doi care se 
lepădaseră de credința cea adevărată: Imeneu şi Alexandru. După mai 
multe sfătuiri, Sfântul Pavel i-a dat satanei, nu i-a mai tratat cu iubire (1 
Timotei 1, 19-20). 


Aşadar, pe mincinosul care nu se îndreaptă, pe cel ce se leapădă de credinţă, şi 
nu revine, pe cel care face răul cu premeditare şi cu perseverenţă, şi care după 
insistenţe nu vrea să se îndrepte, pe acela nu mai este cazul să-i iubim? Și atunci 
nu ne aflăm în faţa unei contradicții între legea iubirii şi între cealaltă, care-i 
tratează pe aceştia cu dreptate şi îi condamnă? Am putea spune că lor li se aplică 
în continuare Legea Vechiului Testament? Cum ieşim din această contradicţie? 
lată cum. E simplu. Legea iubirii, porunca iubirii ni se adresează nouă personal. 
Fiecărui individ în parte. În relaţiile personale cu alţii, trebuie să opereze numai 
iubirea, dar atunci când cineva îți greşeşte nu ţie, ci greşeşte lui Dumnezeu, prin 
lepădarea de credinţă, de pildă, când greşeşte societăţii, prin faptul că fură, că 
minte ş.a.m.d., faţă de acesta Sfânta Scriptură ne povăţuieşte să ne purtăm după 
dreptate şi după lege. 


Prin urmare, noi înşine, în problemele care ne privesc pe noi, în relaţiile noastre 
personale cu aproapele, în acestea trebuie să operăm întotdeauna cu dragoste, cu 
iertare, în speranţa că acela se va îndrepta. Pe cel care însă face rău cu premeditare, 
pe cel care face rău aproapelui,, pe acesta, în numele legilor pământeşti, care tot cu 
Dumnezeu sunt puse, trebuie să-l chemăm la ordine spre a nu perpetua răul. 


Dar chiar şi pentru acesta ni se indică încercări de aducere la rânduială prin sfătuire 
între patru ochi, apoi cu martori şi apoi în comunitate. 


Eu însumi Sunt, în oficiul meu, pus uneori în adevărate dileme de către unii 
preoți. Îmi cer să-i iert când sunt reclamaţi. „Nu spune Scriptura să iertăm?“ îmi 
zic. „Nu spune Scriptura să iubim?“ Acestora le răspund: Dacă mi-aţi fi greşit 
mie, eu v-aş ierta, dar dacă aţi greşit unui sat întreg, şi vine satul şi vă reclamă, 
atunci eu nu pot Să vă iert, pentru că m-aş face vinovat faţă de satul oe care l-aţi 
jignit. Nu pot Să iert jionirea adusă altora. Eu trebuie să iau o măsură ca Să 
liniştesc lucrurile în satul respectiv. Dacă voi nu Sunteţi capabili să aduceţi 
liniştea, atunci trebuie s-o aduc eu, şi atunci nu mai operez cu titlu personal, ci 
operez în numele datoriei mele spirituale de a ţine ordinea morală în parohie, şi 
vă chem la ordine şi vă şi pedepsesc. Dacă mi-aţi fi greşit mie, atunci v-aş putea 
ierta. Nu are de suferit nimeni, dacă vă iert, pentru că mi-aţi greşit numai mie, 
dar dacă vă iert eu pentru că aţi greşit obştii creştine, atunci obştea creştină are 
de suferit îa continuare. Dacă nu vă puteţi împăca cu cei cărora le-aţi greşit, e 
semn că veţi continua a face răul care tulbură parohia. În acest caz, nu e de 
competenţa mea Să iert. Dacă printr-o faptă bună fac rău altora, fapta mea nu e 
bună. 


Aceasta este ieşirea din această dilemă. Procedăm cu iubire când am fost afectaţi 
noi de răul cuiva, dar ne folosim de dreptate şi de legile bisericeşti care sunt puse la 
dispoziţia noastră de către Biserică, atunci când răul făcut afectează Biserica. 
Altfel, convieţuirea socială şi bisericească n-ar fi posibilă. Dacă iert pe cel care-mi 
greşeşte mie, nu mai suferă nimeni pentru aceasta, dar suferă altcineva dacă cu aş 
ierta pe cei care nu mi-au greşit mie, ci altcuiva, de pildă, unei obşti creştineşti. 


Trebuie însă să mai adăugăm ceva. Dacă cel iertat sau pe care suntem gata să-l 
iertăm pentru o greşeală făcută nouă, personal, rămâne insensibil, atunci ce 
facem? Cu acesta procedăm după regula stabilită de Sfântul Pavel. În cele din 
urmă îl dăm judecății Bisericii. Iertarea se justifică în speranţa că va curma răul. 
Noi să iertăm, dar pentru ceea ce continuă cel ce a făcut răul, deşi iertat, să-l 
spunem Bisericii. Să transferăm răspunderea pe seama colectivităţii. Principiul însă 
să rămână. Să iertăm. Căci e mai mare „mila decât jertfa“ (Matei 9, 13), iertarea 
decât pedeapsa. „Fiţi milostivi” (Luca 6, 36), căci milostivii sunt fericiţi de 
Dumnezeu, şi vor avea parte de milă (Matei 5, 7). 


Dincolo de ceea ce îi dăruim noi celui pe care îl iertăm, îi arătăm lui Dumnezeu că 
merităm şi noi iertare din partea Sa, pentru că nu se poate să lase Dumnezeu să fim 
noi mai buni ca EI! 


Iată un text foarte potrivit în această privință, din | II: 
„Să ne iubim aşadar unii pe alţii şi vom fi iubiţi de Dumnezeu. Să fim cu 
îndelungă răbdare întreolaltă şi va fi şi El cu îndelungă răbdare faţă de păcatele 
noastre. Să nu răsplătim răul cu rău şi nu vom primi după păcatele noastre. Căci 
iertarea greşelilor noastre o aflăm în iertarea fraţilor. lar mila lui Dumnezeu e 
ascunsă în milostivirea noastră faţă de aproapele. De aceea a zis Domnul: Iertaţi 
şi se va ierta vouă” (Luca 6, 37). Și iarăşi: „De veţi ierta oamenilor greşelile lor 
şi Tatăl vostru cel din ceruri va ierta vouă greşelile voastre” (Matei 6, 14). Sau: 
„Fericiţi cei milostivi, că aceia se vor mântui” (Matei 5.7). Sau: „Cu ce măsură 
veți măsura, cu aceea se va măsura 

Vouă” (Matei 7, 2). 


lată ne-a dăruit nouă Domnul şi ne-a dat nouă putere veşnică de a ne face fii ai Lui. 


Știu că chiar şi după această convorbire a noastră, în minţile şi inimile multora 
dilema la nivelul personal va mai rămâne: cum să iertăm, când dreptatea cere să 
pedepsim? Dreptatea se cere restabilită. Noi socotim acest lucru ca fiind cel mai 
firesc. Altfel se compromite dreptatea şi se instaurează anarhia. Se încurajează 
făcătorii de nedreptate. Cel nedrept trebuie făcut să înţeleagă că a fost nedrept. Şi 


nu poate fi făcut altfel să înţeleagă, decât dacă suferă şi el răul pe care l-a făcut 
altora! Aşa gândim noi. Gândim, oare, bine? Să ne fi propus lisus o utopie, contra- 
zicând o lege şi un sentiment natural? Să nu fi ştiut El că ne propune o 
imposibilitate, dacă e într-adevăr imposibilitate? Nu cred. A ştiut foarte bine ce 
spune. Şi a ştiut ce putem gândi despre ceea ce a spus. Dar n-a socotit că judecata 
ŞI simţirea noastră sunt îndreptățite. De ce? Pentru că, în fond, răsplătirea răului cu 
rău nu reinstaurează dreptatea şi nu rezolvă problema răului, ci înmulţeşte răul. 


Cred că nouă ne e permis doar să ne mângâiem cu faptul că dreptatea se va face 
totuşi: „A Domnului este răzbunarea” (Deut. 32), text citat şi de Sfântul Pavel când 
îndeamnă: „Nu vă răzbunaţi voi singuri” (Romani 12, 19; Evrei 10, 30). 


Dar lisus n-a apelat nici măcar la aceasta. EI a iertat şi L-a rugat chiar pe Tatăl să 
nu se răzbune: „lartă-le lor că nu ştiu ce fac” (Luca 23, 24), iar Sfântul Pavel ne 
îndeamnă: Să avem şi noi gândirea lui Hristos (| Cor. 2, 16). 


Sfântul Vasile cel mare, într-o omilie despre milă şi dreptate, iese din dilemă, 
îndemnând: „Să unim mila cu dreptatea”. Şi se explică: „Să dobândim toate cu 
dreptate, dar să le sacrificăm pentru milă”. 


Adică, chiar dacă suntem porniţi să cerem şi să facem dreptate, s-o cerem, dar de 
îndată s-o sacrificăm şi să facem loc milei, dragostei, acelei dragoste care merge 
până la dragostea de vrăjmaşi. A face dreptate devine astfel sinonim cu a face milă. 
Și invers. La grea încercare suntem puşi. Adevărata victorie trebuie s-o obţinem nu 
împotriva celor ce ne fac rău, ci mai ales împotriva noastră înşine. În cazul că am 
dori răzbunarea, cel mai aproape de noi care face răul, neîmplinind porunca lui 
Hristos, am fi în primul rând noi înşine. Cum ne tratăm pe noi în cazul acesta? 
Cerem, pentru noi dreptate, sau iubire, iertare, milă? lată o temă de adâncă 
meditaţie, care poate arunca o lumină nouă asupra întregii dileme! 


Cuvânt rostit în Biserica de pe Tocile din Braşov, cu prilejul resfinţirii Bisericii, 
în ziua de 2 octombrie 1983. 


Duminica a XX-a după Rusalii - Nu plânge! 


Iată o întâmplare uşor de memorat, care pare a fi şi foarte uşor de înţeles: "Și după 
aceea s-a dus într-o cetate numită Nain şi cu EI împreună mergeau ucenicii Lui 
şi multă mulțime. lar când s-a apropiat de porţile cetăţii, iată scoteau un mort, 
singurul copil al mamei sale, şi ea era văduvă, şi mulțime mare din cetate era cu 
ea. Şi, văzând-o Domnul, 1 s-a făcut milă de ea şi i-a zis: Nu plânge! Și 
apropiindu-se s-a atins de sicriu, iar cei care-l duceau s-au oprit. Și a zis: Tinere, 
ție îţi zic, scoală-te! Și s-a ridicat mortul şi a început să vorbească, şi l-a dat 
mamei lui. Și frică i-a cuprins pe toţi şi Sslăveau pe Dumnezeu, zicând: Prooroc 
mare S-a ridicat între noi şi Dumnezeu a cercetat pe poporul Său. Și a ieşit 
cuvântul acesta despre EI în toată Iudeea şi în toată împrejurimea” (Luca 7, 11- 
17). 


Ca totdeauna, de când e lumea, moartea provoacă durere, tristeţe ca orice 
despărţire definitivă pe acest pământ. Toţi suntem un mister între două mistere: 
naşterea şi moartea. Numai Dumnezeu cunoaşte marea taină din toate, precum zice 
şi Psalmistul: "Că EI a cunoscut zidirea noastră". Şi tot Psalmistul continuă: 
"Adusu-şi-a aminte că ţărână suntem! Omul ca iarba; zilele lui: ca floarea 
câmpului, aşa va înflori" Adică zilele lui, înflorirea lui, sunt trecătoare: "Că vânt a 
trecut peste el şi nu va mai fi, şi nici nu se va mai cunoaşte locul său" (Ps. 102. 
14-16). Poezie de mare profunzime! Cumplit şi dezolant adevăr! 


Psalmistul, din rațiuni de exprimare, întrebuinţează aceste frumoase cuvinte despre 
Dumnezeu: Adusu-şi-a aminte că ţărână suntem! " Cum să nu-şi fi adus aminte. 
Cel ce a zis: "Că pământ eşti şi în pământ te vei întoarce!" (Fac 3, 19). Sfântul 
Apostol lacov întrebuinţează şi el o metaforă, tot atât de grăitoare ca şi ale 
Psalmistului: "Căci ce este viaţa voastră? Abur, care se arată pentru puţină 
vreme şi apoi piere" (Fac. 4, 14). 


Odată cu naşterea, cum spune Sfântul Pavel în Epistola I către Corinteni, ni se 
rosteşte şi o sentinţă de moarte: Ne-a rânduit Dumnezeu ca pe nişte osândiţi la 
moarte" (5, 9). Pavel vorbeşte în epistola sa despre soarta apostolilor, care s-a şi 
împlinit, dar desigur are în vedere şi soarta tuturor oamenilor. Moartea rămâne 
pentru toţi şi pentru totdeauna o realitate cu neputinţă de schimbat. O mare taină. 
Un mare mister. ŞI, ca orice despărţire, întristează. 


Aproape că nu există om de rând cu minte întreagă, sau înţelept cu minte multă 
care să nu se fi găsit descoperit şi perplex în faţa morţii. Walter Scott o numea 
"teribil pas între timp şi veşnicie" (Ivanhoe). Mulţi o văd ca pe o datorie către 


specie, către destin, către natură, şi bineînţeles către Dumnezeu, şi întotdeauna ca 
pe o întoarcere. Dar o întoarcere într-un port din care nu vom mai ridica ancora (H. 
Melville, Moby Dick). Pe unii i-a speriat, pe alții i-a mângâiat, văzând în ea o 
eliberare de rele (Anacreon, Horatius). Goethe numea moartea un oaspete care nu-i 
niciodată bine venit (Faust), iar J. Rostand îi dădea o definiţie care să-i cuprindă şi 
taina şi grozăvia: "singurul lucru mai mare decât cuvântul cu care e numit" 
(Pensies d'un bioltigiste). Până şi Nietzsche, care s-a războit cu tot ce e mai sfânt 
pe lume, recunoaşte că în toată filosofia sa a fost provocat mereu de moarte: "dacă 
n-ar fi fost moartea, nu s-ar fi filosofat deloc" (Morgenriite). Moartea 
descumpăneşte biata ființă umană, pentru că pare a o termina fără sens. 


Convoiul care petrecea la mormânt pe tânărul adormit în floarea vârstei, fiu al unei 
femei văduve, desigur era un convoi trist, şi pe Mântuitorul l-a impresionat. L-a 
impresionat mai întâi plânsul văduvei după tânărul mort înainte de vreme. S-a 
apropiat de convoi. Apostolii se vor fi strâns mai aproape, ca să vadă ce se 
întâmplă. Cele două convoaie, cel cu mortul şi cel cu Mântuitorul, s-au întâlnit față 
în față. Mântuitorul s-a apropiat de pal, — un fel de targă pe care se duceau morții 
pe vremea aceea — şi s-a adresat întâi femeii întristate, cu un cuvânt de mângâiere: 
"Nu plânge!" 


Să ne oprim înainte de toate asupra acestei întristări. Căci deşi ştim că moartea e 
inevitabilă, deşi a fost înscrisă în soarta oamenilor dintru început, ea întristează. 
Cere lacrimi. Lacrimile L-au înduioşat pe lisus, de aceea i-a zis mamei îndurerate: 
"Nu plânge!" 


Ne-am născut sub condiţia morţii şi ar trebui să socotim că ea nu este altceva, decât 
o împlinire a contractului, a acestei condiţii. Un contract nu supără pe nici una din 
părţi. S-ar putea zice: E adevărat, noi nu, dar protopărinţii noştri, Adam şi Eva, da, 
ei au fost avertizaţi: "Să nu mâncaţi din pomul din mijlocul raiului, nici să vă 
atingeţi de el, ca să nu muriţi". Eva recunoaşte, cu cuvintele ei, acest contract, ca 
ŞI cum şi-ar fi pus semnătura pe el. În conversaţia cu şarpele ea îşi aminteşte bine: 
"Ne-a zis Dumnezeu: Să nu mâncaţi..." (Fac. 3, 3). 


Ce a urmat se ştie. Contractul a fost călcat şi Dumnezeu a dat atenţie sentinţei 
vremelnice vieţii pământeşti care, până atunci, era menită să fie veşnică: "Te vei 
întoarce în pământul din care eşti luat" (Fac. 3, 18). Dar iarăşi s-ar putea zice: De 
ce să se răsfrângă asupra noastră, a urmaşilor, acest contract călcat de altcineva? 
Mai pe înţeles, aş întreba: Dar de ce o casă vândută de înaintaşi, cu contract de 
vânzare-cumpărare, rămâne vândută pentru totdeauna şi urmaşii n-o mai pot 
revendica? Sau de ce o moştenesc, dacă a fost cumpărată de cineva din înaintaşii 


lor? În protopărinţi existăm toţi. Toţi am fost parte în contract, şi el ne-a angajat şi 
pe noi. Să mergem mai departe şi să contestăm Legea? N-ar fi înţelept. Şi ar fi 
zadarnic. "Iată Legea!", poruncită de Domnul, a zis Moise (Deut. 6, 1). Disputa la 
acest nivel ar fi fără sens. 


Şi totuşi, deşi ştim acestea, nu le putem asimila cu normele şi legea morţii ne 
întristează, ne tulbură, ori din ce motive originare ar veni. Nici nu sunt normale. 
Sunt rod al unei greşeli iniţiale. Și WII care cu adâncime a 
cugetat la acestea, şi-a pus întrebarea: "De ce întristare?” Nu se lămureşte decât 
plasându-se în condiţiile înţelegerii celei dintru început, şi a călcării acestei 
înţelegeri, ceea ce a determinat destinul tuturor oamenilor. 


"Ce este dar de mirare, când un om care sub această condiţie s-a născut, face 
îndestulare legii şi hotărârii dumnezeieşti? Ce este de mirare, când un născut din 
părinţi muritori merge pe calea firii sale, de la care nu se poate abate? Ceea ce 
este vechi nu este ceva neobişnuit; ceea ce se face în toate zilele, nu este ceva 
neauzit; ceea ce se întâmplă cu toți, nu este o raritate. Dacă moşii şi strămoşii tăi 
au mers pe această cale a morţii, dacă încă de la Adam toţi patriarhii şi proorocii 
au trebuit să se despartă de lumea aceasta, se înalţă sufletul nostru dintru 
adâncul întristării”'. Am citit din traducerea lui Melchisedec al Romanului (Buc, 
1983, p. 183). Am preferat această traducere pentru că are o frumoasă limbă 
românească. Am îndreptat uşor, doar acolo unde trebuia adus un plus de înţelegere 
a sensului. 


Aşadar UI creae că întristarea nu e logică, moartea fiind 


împlinirea unei datini. El crede chiar că "întristarea peste măsură poate duce la 
îndoială, sau chiar la hulirea lui Dumnezeu” (p. 189). Un argument dintre cele 
mai simple, de ordinea evidenţei vine să-i întregească gândirea. Pe a lui şi pe a 
noastră. Pornind de la textul Sfântului Pavel: "să nu vă întristaţi ca şi ceilalți care 
nu au nădejde" (| Tes. 4, 13), el îl aplică aproape cu oarecare mânie împotriva 
celor inconsecvenţi cu logica propriei lor credințe: "înrristează-te — zice el — 
însă nu ca un necredincios, care nu ştie nimic despre înviere şi se îndoieşte de 
viața cea viitoare. Aşa, noi ne ruşinăm când, nu arareori, vedem la creştini cele 
mai puternice izbucniri de întristare fără de minte (fără logică, n.n). Ce vor zice 
necredincioşii văzând aceasta? Ei vor zice: Aceştia sunt oare aceia care ştiu a 
vorbi aşa de frumos despre înviere? Cu adevărat purtarea lor nu se potriveşte cu 
vorbele lor. Prin cuvinte ei grăiesc cu multă înţelepciune despre înviere, iar prin 
fapte ei se arată ca şi cum nu ar crede întru aceea. De ar fi ei convinşi că există 
o înviere, nu S-ar purta în felul acesta. Dacă ar crede că starea morţilor este mai 
bună, nu S-ar boci atâta. Acestea şi încă mai multe zic cei necredincioşi, când 


observă la creştini o întristare fără măsură pentru cei morţi. De aceea, să ne 
măsurăm intru această întristare şi să nu ruşinăm credinţa creştinească despre 
înviere" (Id. p. 193). 


Sfântul loan Gură de Aur vorbea unei lumi a veacului al IV-lea, care încă mai 
păstra rezerve mari faţă de creştinism. Apelul său trebuie înţeles şi în contextul 
vremii şi oamenilor cărora le predica, dar nu e mai puţin adevărat că ni se 
potriveşte şi nouă, dacă prin întristarea dusă până la disperare ne descoperim 
şubrezenia credinţei în înviere. Dar este oare întristarea cu totul interzisă? Este 
ea un păcat?Este ea nefirească? 


Din punctul de vedere al UI, în principiu, ea este 


“nefolositoare”. "Cu bocetul tău nu vei putea schimba ceea ce s-a făcut, ci 
numai a-ţi vătăma ţie însuţi”. Mai mult ar trebui să ne întristăm pentru cei lipsiţi 
de minte, şi de dreptate, şi pentru păcătoşi. întristându-ne zadarnic pentru cei morți, 
pedosnicim, traduce episcopul Melchisedec orânduiala. Adică o întoarcem pe dos. 
Verbul a dispărut din limbă, deşi era o sinteză a mai multor cuvinte. Poate că l-a 
inventat Melchisedec, traducând! (p. 194). 


DONNIE contemporanul lui Constantin  Brânco- 


veanu, tratând aceeaşi temă, va îndreptăţi în parte întristarea, pornind de la un 
exemplu biblic: "Apoi s-a dus Natan la casa sa, iar Domnul a lovit copilul pe 
care i-l născuse lui David femeia lui Urie, şi acela s-a îmbolnăvit. Şi s-a rugat 
David Domnului pentru copil, a postit şi, ducându-se departe, a petrecut noaptea 
întins pe pământ. Atunci au intrat la el bătrânii casei lui, ca să-l ridice de la 
pământ, dar el n-a voit şi nici n-a mâncat pâine cu ei. După şapte zile a murit 
copilul şi slugile lui David se temeau să-i spună că a murit copilul. Căci îşi 
ziceau: "Când copilul era încă viu şi noi îl mângâiam, el nu ne băga în seamă; 
cum Să-i Spunem acum: A murit copilul? Se poate să facă vreun rău”. Dar 
văzând David că slugile sale şoptesc între ele, a priceput că a murit copilul şi le-a 
întrebat: "A murit copilul?” "A murit" — i se răspunse. Atunci David s-a sculat 
de la pământ, S-a spălat, s-a uns şi S-a dus în casa Domnului şi S-a rugat. 
Intorcându-se apoi acasă, a cerut să i se dea pâine şi a mâncat. Și i-au zis 
slugile: "Ce va să zică aceasta? Când copilul era încă în viaţă, ai postit, ai plâns 
şi n-ai dormit; iar după ce copilul a murit, te-ai sculat, ai mâncat şi ai băut?” 
"Câtă vreme copilul era viu — zise David — am postit şi am plâns, căci 
socoteam: Cine ştie! Poate mă va milui Domnul şi va trăi copilul. lar acum el a 
murit. De ce să mai postesc? Îl mai pot eu, oare, întoarce?, Eu mă voi duce la el, 
iar el nu se va mai întoarce la mine" (II Regi 12, 15-23). 


Exemplul va fi folosit mai târziu şi de Agapie Criteanul la 1773, în "Mântuirea 
păcătoşilor" (ed. rom., 1900, Buc, p. 221-222). Concluzia mitropolitului Antim 
Ivireanul, ca şi a lui Agapie Criteanul, va fi în cele din urmă aceeaşi ca şi a Sf. loan 
Gură de Aur. "Cred aceea zic şi eu...: să încetaţi întristarea şi părăsiţi lacrimile... 
căci lacrimile şi întristările nu dau nici un folos morților, nici pot să-i întoarcă 
din viaţa cea veşnică, nici să-i scoată din gropi. Să facem însă milostenie şi alte 
faceri de bine pentru ei, căci este plăcut înaintea lui Dumnezeu, şi li se face mare 
folos" (Antim Ivireanul, Opere, ed. P. V. Hanes. Buc, 1915, p. 222-223). 


Văduva din Nain plângea. Fa nu ştia că există înviere. Dar, probabil, şi dacă ar fi 
ştiut, tot ar fi plâns. Omeneşte. Se despărţea de unicul ei fiu. Putea fi bucuroasă? 
Sfântul Pavel sfătuieşte: "Să nu ne întristăm ca şi ceilalţi care nu au nădejde". 
Adică să nu mergem până la îndoială. Aici e limita până la care putem merge, lisus 
însuşi s-a întristat şi a plâns când a auzit de moartea prietenului său din Betania, 
Lazăr. El a sfințit cu lacrimile sale valoarea prieteniei, aşa cum, alegându-şi 12 
apostoli, a sfințit valoarea comuniunii. N-a fost un antisocial, un izolat, un 
mizantrop. N-a reprobat nici una din virtuțile omeniei, căldura şi frumuseţea 
prieteniei şi a iubirii. Chiar pe tânărul bogat care respecta poruncile "I-a iubit” 
(Marcu 10, 21) şi "iubea pe Marta, şi pe sora ei, şi pe Lazăr" (loan 11,5) şi pe 
ucenici (loan 13, 34). 


Prin învierea fiului văduvei din Nain, lisus a sfinţit valoarea legăturilor de familie 
şi de rudenie. Dar a învăţat-o pe văduvă şi despre înviere. Pe ea şi pe cei care au 
asistat la minune. Dar să urmărim mai de aproape evenimentul. După ce a vorbit cu 
femeia, mângâind-o, i-a dat de îndată şi o probă a eficacităţii mângâierii Sale. Spre 
stupefacţia tuturor, pentru care acel "Nu plânge" era natural şi firesc, fiindcă aşa se 
spune, deşi se spune degeaba, ceea ce a urmat a fost de-a dreptul uimitor, 
neaşteptat. lisus a început să-i vorbească mortului: - "Tinere, ţie îți zic, scoală-te", 
ca şi cum s-ar fi temut ca nu cumva tânărul, auzind, să creadă că se vorbeşte 
altcuiva, l-a precizat: Ție îţi zic, ție care eşti mort, ţie îţi zic: scoală-te, ridică-te! Cu 
simplitatea cu care Evangheliile istorisesc, întotdeauna faptele extraordinare, 
evanghelistul Luca ne spune doar că tânărul s-a ridicat şi a început să vorbească. Şi 
a plecat. Şi convoiul s-a risipit. Vor fi mers unii acasă, alții la casa văduvei, pentru 
a întreba pe tânăr cine ştie câte, dar cei mai mulți au rămas pe loc, unindu-se cu cei 
care veniseră cu lisus. Toţi împreună au rămas ca muţi. Sfântul evanghelist Luca 
scrie: "Atunci i-a luat frica pe toţi”. Frică de lisus? Frică de cel ce fusese mort? 


Pe Lazăr l-a înviat pentru ca să le arate celor care au asistat la minune că şi El, 
lisus, va învia, deşi oamenii erau cu foarte puţină ţinere de minte. Au uitat foarte 
repede lucrul acesta, în momentul în care L-au văzut răstignit, deşi unii din ei 


asistaseră la învierea lui Lazăr. Nu s-au mai gândit că lisus s-ar putea învia şi pe 
EI! 


ŞI de data aceasta, înviind pe tânărul fiu al văduvei din Nain, Mântuitorul a avut un 
scop, şi scopul acesta îl descoperim numai dacă întoarcem o pagină din Evanghelia 
lui Luca a aceluiaşi cap. 7. Citindu-l în întregime, ni se vor dezvălui cauzele 
minunii. Vom afla că cele întâmplate i-au fost povestite, de către ucenicii săi, lui 
loan Botezătorul. Acesta era încă în viaţă, avându-și şi el ucenicii lui. 


loan se vedea acum confruntat cu apariția altui profet. El ştia însă că nu el, loan, 
este cel mai mare. O şi spusese: "Nu eu sunt (Mesia), ci vine după mine Altul, 
căruia nu Sunt vrednic să-i dezleg nici cureaua încălțămintelor" (Matei |, 7). Dar 
în momentul în care ne aflăm acum, la Nain, se vede că loan încă nu avea siguranţa 
deplină că putea să abandoneze propria sa propovăduire şi să lase locul în 
întregime Celuilalt. Printre cei care-l urmau pe lisus erau şi ucenici ai lui loan. 
Aceştia s-au dus să-i spună lui loan cele intâmplate - loan a luat atunci hotărârea 
cea mare: să-L întrebe fără înconjur, pe lisus, ce e de făcut. A trimis doi ucenici 
prin care i-a transmis întrebarea: "Tu eşti Cel ce va să vină, Sau Să aşteptăm pe 
altul?" 


Începe să ni se lumineze puţin calea. Va să zică între cei care au văzut minunea 
învierii fiului văduvei, erau şi ucenici ai lui loan. Aceştia îi încredinţează lui lisus 
întrebarea lui loan. lisus trebuia să le încredinţeze, la rândul Său, un răspuns. Şi 
acum le da răspunsul: "Duceţi-vă şi spuneți lui loan ceea ce aţi văzut şi aţi auzit”. 
Nu le-a spus: "Eu sunt", sau "Nu sunt Eu”, ci doar atât: "Duceţi-vă şi spuneți lui 
Ioan ce aţi văzut şi aţi auzit: Că orbii văd, că ologii umblă, leproşii se curăţă, 
surzii aud, morţii învie, săracilor li se binevesteşte" (Luca 7, 22). Deci i-a dat lui 
loan elementele care dovedeau că El era Cel care trebuia să vină, că El era Mesia. 
Căci toate acestea erau tocmai semnele venirii lui Mesia, pe care Ioan le cunoştea 
bine din Vechiul Testament, precum spusese Isaia: "în vremea aceea cei surzi vor 
auzi cuvintele Cărţii, şi ochii celor orbi vor vedea fără umbră şi fără întuneric" 
(Isaia 29. 18). Şi tot Isaia: "Atunci se vor deschide ochii celor orbi şi urechile 
celor surzi vor auzi" (Isaia 25, 5). Şi încă o dată Isaia: "Duhul Domnului este 
peste mine, că Domnul m-a uns să binevestesc săracilor, M-a trimis să vindec pe 
cel cu inima zdrobită, să propovăduiesc celor robiţi slobozire, şi celor prinşi în 
război libertate" (Isaia, 61, 1). De altfel Mântuitorul îşi începuse predica din 
sinagoga din Nazaret chiar cu acest verset din Isaia, pe care l-a comentat 
surprinzător, aplicându-l la Sine: "Astăzi s-a împlinit Scriptura aceasta” (Luca 4, 
21). Nu se putea deci ca loan să nu citească în "semnele" transmise prin ucenici, 
răspunsul exact. 


Iată rațiunea pentru care Mântuitorul a făcut această înviere. Pentru ca ucenicii lui 
loan să ducă nu argumente verbale, declaraţii, ci fapte. Şi încă fapte care să-i sune 
lui loan în urechi ca împliniri ale profeților despre Mesia. Cu aceasta lisus era sigur 
că va linişti cugetul lui Ioan. Şi fiindcă printre semne erau şi învieri din morți, lisus 
a făcut în faţa ucenicilor lui loan şi o înviere! Ca să adeverească profeția lui 
lezechil despre înviere (cap. 37). 


Mântuitorul — ca regulă generală - n-a intervenit în destinul oamenilor. Acesta 
a fost rânduit de Dumnezeu să-şi aibă ciclul său: naşterea, viaţa cu împlinirile 
ei, şi moartea ca un Sfârşit firesc al vieţii. Mântuitorul a lăsat ca acest Sfârşit 
firesc rânduit de Dumnezeu să rămână, să se desfăşoare aşa cum a fost el 
rânduit de la început. 


Aceste câteva intervenţii împotriva morţii le-a făcut, cum am arătat în acest caz, 
întotdeauna cu un anume scop. Altfel, moartea rămâne, după cum spune tot Sfântul 
Pavel, "ultimul dintre vrăjmaşi care va fi doborât" (| Cor. 15, 26), dar aceasta se 
va întâmpla la învierea morţilor. Atunci moartea va fi doborâtă definitiv. Al doilea 
lucru asupra căruia propun să ne întoarcem o clipă e frica, teama ce i-a cuprins pe 
toți la vederea minunii. Şi altădată, cum spuneam. întâlnirile cu lisus provocau 
teamă, provocau un fel de "frică şi cutremur". 


Să ne amintim că atunci când s-a întâlnit, cu îndrăcitul din Gadara, şi când i-a 
trimis în porci pe demonii din el, şi porcii s-au aruncat în mare, toți s-au 
spăimântat, iar când au venit sătenii, "L-au rugat să plece din ţinutul lor" (Marcu 
5, 15, 17). Pur şi simplu. Altă dată, când a vindecat un slăbănog, spune 
evanghelistul, "i-a cuprins pe toți frica şi s-au umplut de spaimă" (Luca 5, 26). 
După pescuirea minunată, când au văzut că ei n-au prins toată noaptea nimic şi 
Mântuitorul le-a spus: "Aruncați acum mreaja" şi, împotriva speranţei lor, au 
aruncat-o, şi au scos năvodul plin de peşti, din nou evanghelistul spune că, în clipa 
aceea, şi pe Petru şi pe ceilalți apostoli "i-a cuprins frica" (Luca 5, 9). Când a 
potolit furtuna de pe mare, de asemenea "i-a apucat pe toți o frică mare" (Marcu 
4, 41). Pe mironosiţe, la mormânt, "le-a cuprins groaza şi cutremurul" (Marcu 16, 
8). 


Altă dată "se mirau" de ceca ce făcea lisus (Matei 8, 16, 28; 9, 8), sau "se 
spăimântau" de cuvintele Lui (Marcu 10, 24; 26, 32). Şi ascultând cuvântarea lui 
Petru despre lisus, "tor sufletul era cuprins de frică" (F. Ap. 2, 43), iar când Petru 
şi loan au vindecat un olog, toți "s-au umplut de spaimă şi de mirare" (F. Ap. 3, 
10). De ce şi în momentul învierii fiului văduvei din Nain, şi în întâlnirile cu 


Mântuitorul şi cu faptele lui minunate, cei ce asistau erau cuprinşi de frică şi 
cutremur, de spaimă şi mirare? 


Astfel de stări sufleteşti Sunt efectul întâlnirii cu misterul. Toţi Suntem 
credincioşi, şi apostolii erau, dar atunci când te întâlneşti faţă în faţă cu ceva 
extraordinar, parcă devii dintr-o dată un alt om. Misterul provoacă în tine o 
stare sufletească deosebită, care nu poale fi exprimată prin cuvinte. Mysterium 
tremendum, zicea Rudolf Otto. 


Aceste cuvinte: teamă, frică, spaimă, uimire, cutremur sunt cuvinte omeneşti care 
exprimă întâlnirea cu misterul, cu taina, cu Dumnezeu, cu minunea, dar 
sentimentul adevărat al acestor întâlniri este mai profund şi de fapt inexplicabil. 
Sfântul Pavel îşi povesteşte propria sa experienţă, a unei "răpiri până la al treilea 
cer", adică "în rai”, unde a auzit "cuvintele care nu se pot rosti şi nici nu este 
îngăduit omului să le rostească" (II Cor. 12, 2-4). Cei care au asistat la convertirea 
lui Pavel prin întâlnirea cu lisus pe drumul Damascului, "au rămas încremeniți", 


iar Pavel însuşi "tremura, îngrozit fiind" (F. Ap. 9, 6-7). 


Acelaşi lucru s-a întâmplat şi după minunea învierii tânărului din Nain, cu cei care 
asistaseră la ea. Se întâlniseră cu taina! Căci ce altceva era învierea din morţi a 
unui tânăr, pe care toți îl ştiau mort? O moarte devenită mister, cu care atât cât se 
poate se împăcaseră, şi acum se întâlneau cu un mister şi mai mare, misterul 
învierii lui din morţi. În chipul cel mai firesc, deci, i-a cuprins pe toţi teama şi 
cutremurul. 


Sfântul Petru, în cea dintâi epistolă a lui, spune: "Perreceţi cu frică toată vremea 
călătoriei voastre prin lumea aceasta" (| Petru 1, 17). Oare la ce fel de frică se 
gândea el? Trebuie într-adevăr să trăim ca nişte oameni înfricoşaţi? Nu. El se 
gândea exact la acest fel de teamă, pe care ţi-o dă întâlnirea cu marile taine, cu 
Dumnezeu. Se gândea la acest sentiment pe care li-l provoacă întâlnirea cu o faptă 
extraordinară, care nu se poate petrece, care nu poate fi explicată, decât ca venind 
de la Dumnezeu. Frica aceasta de Dumnezeu este însă o mare virtute. Ea nu te 
înrobeşte, ci te eliberează. Îţi dă o asigurare de sus. Te înscrie într-o nouă ordine 
a gândirii. Doar şocul întâlnirii e puternic, dar el îndată se preface în putere, în 
linişte, în siguranţă. Siguranţa că eşti sub un scut, sub o supraveghere, sub un 
ajutor, sub o judecată dreaptă. De aceea, sfinţii care intră cu toată fiinţa lor în 
cămările tainelor, unii în extaz, sunt oameni ai bucuriei, nu ai spaimei. Nu se mai 
tem nici de Dumnezeu, în sensul de frică de ceva străin, nici de oameni. De 
Dumnezeu se tem numai pentru păcate. Și tot aşa şi ceilalți creştini. De aceea 
Sfântul Pavel scria Evreilor: "Domnul este ajutorul meu, şi nu mă voi teme. Ce 


poate să-mi facă mie omul!" (Evrei 13, 6). Căci orice ţi-ar face omul, Cel care 
reglementează lucrurile, în final, este Dumnezeu. Sfinţii spun că nu se mai tem 
de Dumnezeu, ci îl iubesc. 


Dar textul Evangheliei de astăzi are la urmă câteva cuvinte care sunt de fapt cheia 
întregii probleme. Ele dezvăluie sensul fricii. lată ce spune evanghelistul Luca: 
"Atunci i-a luat pe toţi şi Sslăveau pe Dumnezeu" (Luca 7, 16). Va să zică nu e 
vorba de o frică oarecare, de o frică la dimensiunea omenească, ci este starea de 
recunoaştere a lui Dumnezeu. "Slăveau pe Dumnezeu ”, înseamnă că recunoşteau 
în fapta pe care o făcuse lisus, pe Dumnezeu. Oare, oricare dintre noi, în faţa unei 
astfel de situaţii, n-ar trăi un sentiment asemănător? N-ar trăi o emoție în care frica 
şi cutremurul ar fi urmate exact de ceea ce li s-a întâmplat şi acelora, adică slăvirea 
lui Dumnezeu? 


Biserica a rânduit că această întâmplare să se perpetueze din neam în neam, din 
generaţie în generaţie, să se citească în biserică, s-o citească toţi creştinii, tocmai 
pentru ca să tragă toţi învăţătură de cuviință din această minune, şi din toate 
minunile care se întâmplă cu fiecare din noi, din toate minunile care se întâmplă în 
jurul nostru, din minunea vieţii, în primul rând, din taina morţii, şi astfel să intrăm 
şi noi în frică şi cutremur, care să ne deschidă ochii spre a slăvi şi mai mult pe 
Dumnezeu! 


Învierea fiului văduvei din Nain nu s-a făcut pentru alt motiv decât pentru acesta. 
Starea în care au intrat participanţii la minune e deosebită de frica şi cutremurul lui 
Kierkegaard sau Heidegger, care vor relua teama, prefăcându-se că nu ştiu de 
temele asemănătoare din Noul Testament. Ei au rămas la frică şi cutremur. 


Cei din preajma lui lisus au experimentat frica şi cutremurul ca stări de intrare în 
ordinea divină a existenţei, ca stări de lămurire, nu ca stări de perplexitate veşnică. 
Văduva din Nain a trăit o mare bucurie. Şi tânărul ei fiu de asemenea. Ea a avut 
bucuria pe care n-o putem avea toţi. Învierea fiului ei s-a făcut doar spre a ne 
învăţa că există înviere. Nu numai pentru lisus, care va învia ca Dumnezeu, ci şi 
pentru toţi ceilalți. Nu moare nimeni, murind. Sufletul trăieşte. S-a putut întoarce 
înapoi! Lamentaţiile au putut fi întoarse în bucurie. Şi dacă sufletul trăieşte, 
înseamnă că trebuie să-i purtăm de grijă. Plângem la moartea celor dragi. Să 
plângem cu speranţă. Să ne rugăm pentru ei. 


Dar să luăm aminte la cuvintele Sfântului loan Gură de Aur: "Fii mai înţelept 


şi, la moartea altuia, învaţă-te a tremura pentru tine însuţi; depărtează toată 
uşurătatea minţii, cercetează faptele tale, îndepărtează toate păcatele tale şi 


schimbă purtarea ta spre mai bine... Ostaşii în mijlocul păcii gândesc la război şi 
se pregătesc, pentru ca atunci când va izbucni, să-şi arate iscusinţa câştigată în 
vreme de pace" (Idem. p. 194-195). 


Timpul de pace e, desigur, în această metaforă, viaţa pământească, timpul şi locul 
pe care ne pregătim pentru confruntarea cu judecata de dincolo, văzută ca un 
război, în care vom învinge prin faptele noastre cele bune, printr-o concepţie 
sănătoasă despre viaţă şi nemurire. 


Duminica a XX-a după Rusalii - Lecţie despre moarte şi nemurire 


Să uităm că ne aflăm acum în biserică, şi să ne întoarcem cu gândul la vremea când 
Mântuitorul se afla încă pe pământ şi când şi-a săvârşit minunile şi şi-a expus 
învăţătura, aceea care urma să rămână pentru veacuri îndreptar pentru simţirea şi 
pentru gândirea oamenilor. Aceea care avea să fie, peste veacuri şi veacuri, călăuza 
tuturor spre o bună vieţuire pe pământ şi spre drumul către Împărăţia de dincolo. 
Tocmai rostise ceea ce numim noi Predica de pe munte, când, în faţa unei mari 
mulțimi, expusese într-un rezumat substanţial ceea ce urma Să fie 

ceea ce urma Să fie esenţa învăţăturii Sale, şi mai ales ceea ce urma să fie 
noutatea pe care o aducea EI faţă de religia Vechiului Testament. Urma să-şi 
marcheze prin aceasta tocmai motivul pentru care se hotărâse în sfatul Sfintei 
Treimi, ca Fiul lui Dumnezeu să se întrupeze şi să determine pe pământ, în 
gândirea, în Simţirea şi în viața oamenilor un alt fel de viaţă, un alt fel de 
înțelegere a vieţii, un alt fel de înţelegere a lui Dumnezeu, un alt fel de înţelegere 
a raporturilor dintre oameni. 


Atunci, în Predica de pe munte, a spus Mântuitorul: „Ce vreţi să vă facă vouă 
oamenii, aceea faceţi-le şi voi lor“. Aţi auzit că s-a zis celor de dinaintea voastră, 
să iubeşti pe aproapele tău, ci cu vă spun să mergeţi cu iubirea şi mai departe, până 
la a iubi chiar pe vrăjmaşii voştri. 


Atunci, în Predica de pe munte, i-a învăţat cum să se roage. Atunci, le-a dat 
rugăciunea Tatăl nostru, o rugăciune în afară de care alta mai plină de miez, care să 
cuprindă totul în ceea ce priveşte raportul dintre om şi Dumnezeu, nu mai există, la 
aceeaşi înălțime de gând şi de cuvânt. 


Atunci, în Predica de pe munte, le-a spus, spre entuziasmul, spre mirarea şi spre 
neînțelegerea multora, Fericirile. „Fericiţi cei săraci cu duhul, fericiţi cei blânzi, 
fericiţi cei curaţi cu inima, fericiți făcătorii de pace“, dar le-a mai spus şi „Fericiţi 
cei ce plâng!“ Mai greu de înţeles. Pe celelalte le puteau înţelege uşor, dar când a 
zis: „Fericiţi cei ce plâng“, asta era mai greu de înţeles. Când a zis: „Fericiţi veţi fi 
când vă vor ocărt şi vă vor prigoni şi vor zice tot cuvântul rău împotriva voastră“, 
era de asemenea mai greu de înţeles. Cum să fii fericit când plângi? Cum să fu 
fericit când eşti prigonit? Când se vorbeşte rău despre tine? Le spusese Mântuitorul 
acestea, dar urma să le şi tâlcuiască, pentru cei care pentru moment nu le-au 
înţeles. 


Deci tocmai rostise Predica de pe munte şi era înconjurat de ucenici şi, spune 
evanghelistul Luca, şi de o mare mulțime. Era firesc ca mulţimea, care-l ascultase 


Predica de pe munte, să dorească de acum încolo să fie cât mai aproape de EI, ca 
să-l audă cuvintele să-l vadă faptele, să vadă cum se reflectă în faptele Lui 
cuvintele pe care le spusese. 


Deci, înconjurat de ucenici şi de o mare mulțime, se îndrepta probabil spre 
Ierusalim. Venea dinspre Capernaum. Lăsase Nazaretul în dreapta, în stânga avea 
Marea Galileii. A ajuns până în dreptul Muntelui Taborului. L-a lăsat şi pe acesta 
în dreapta şi, la poalele muntelui, tocmai era gata să intre într-o cetate, într-un sat 
desigur, care se numea Nain. Localitatea există şi astăzi. Am refăcut acest drum 
venind chiar dinspre Capernaum, pe la poalele muntelui Taborului, ca să merg pe 
urmele paşilor acelora care L-au urmat pe lisus până în Nain, despre care aţi auzit 
o mică întâmplare în Evanghelia de astăzi. E o întâmplare simplă. O întâmplare pe 
care o istoriseşte evanghelistul Luca, în câteva versete. 


Evangheliştii întotdeauna redau faptele aşa cum s-au întâmplat, fără comentarii, 
lăsând cumva pe seama noastră şi pe seama Bisericii comentariile despre spusele şi 
faptele lui lisus. Aşa face şi acum Sfântul Luca, relatând această minune. lisus 
tocmai era gata să intre, cu mulţimea şi cu apostolu după EI, în Nain. 


Dar înainte de a intra în cetate s-au întâlnit cu un alt convoi. Un convoi destul de 
mare. Un convoi mortuar. Foarte mulţi, spune evanghelistul Luca al cărui text s-a 
citit astăzi, foarte mulți urmau acest convoi. Murise fiul unei văduve. Nu ni se dă 
vârsta lui, nici numele, dar era probabil un adolescent. Nu ni se dă nici numele 
văduvei, dar ni se spune că era din această localitate, Nain, pentru ca totuşi, 
întâmplarea să aibă o bază istorică, să ştim când şi unde s-a petrecut. O mare 
mulţime, deci, conducea acest convoy mortuar. Întâlnindu-se cele două grupe, s-au 
oprit. S-au oprit una în faţa alteia. De ce se vor fi oprit? Poate ca să-şi facă loc. 


Cei care veneau cu lisus vor fi voit să vadă ce va face lisus în această împrejurare. 
Femeia plângea. E primul lucru care i-a atras atenția Mântuitorului. Faptul că 
femeia plângea. 


Plânsul, în viaţa oamenilor, e un lucru care ne atrage atenţia asupra unei 
dureri, asupra unei suferinţe, asupra unei mari nemulțumiri, întotdeauna când 
plângem, s-a întâmplat ceva. S-a întâmplat un lucru deosebit. 
— Plânsul e o descumpănire a sufletului omenesc. O descumpănire, adică o 
ieşire din echilibru. 
— Plânsul e mărturia că ne aflăm în faţa unui dezechilibru. A unui 
dezechilibru în viaţa noastră de toate zilele. S-a întâmplat ceva care ne 
scoate din firesc, şi ne provoacă nemulțumirea şi împotrivirea. S-a întâmplat 


o nenorocire. S-a întâmplat o nereuşită. S-a întâmplat ceva la care nu ne 
aşteptam şi care ne descumpăneşte, ne scoate din echilibru şi nu ştim cum Să 
ne reechilibrăm. Atunci reacționăm prin plâns. 

— Plânsul poate fi şi regretul unei fapte, căinţa pentru o faptă, dar tot căinţa şi 
regretul că ne-am lăsat pradă unei stări de dezechilibru. 

— Plânsul este întotdeauna o reacție de neputinţă în faţa a ceva care ne 
contrariază. 

— Plânsul poate veni şi din pricina unei dureri fizice, când n-o mai putem 
răbda, când nu-i mai putem face faţă. 

— Plânsul poate veni din pricina unei dureri sufleteşti, aşa cum era plânsul 
acestei femei care îşi conducea fiul spre mormânt. 


Era dezechilibrată de eveniment, fiindcă nu-l aştepta, fiindcă era şi prea devreme, 
fiindcă nu era în firescul lucrurilor, căci tânărul murise înainte de a-şi parcurge 
drumul lui pământesc până la capăt. Femeia plângea pentru o mare, o foarte mare, 
o nespusă, o neînţeleasă pentru ea durere sufletească. Plânsul era, în cazul ei, vocea 
unei inimi zdrobite. Era, în cazul ei, argumentul neputinței de a face ceva pentru a 
îndrepta lucrurile. Aş zice chiar că era argumentul neputinței de a înţelege ceea ce 
se petrecea cu ea şi cu fiul ei. 


Plânsul e întotdeauna suspinul după un sens. Plânsul spune că în ceva nu găsim 
sens, şi suntem în căutarea unui sens, şi nu mai avem alt argument pentru lămurirea 
noastră decât argumentul lacrimilor. Şi ce lămurire! Ultimul dintre argumente. 
Fiindcă e de dincolo de argumentele minţii. 


Plânsul este în acelaşi timp şi o rugăciune. O rugăciune în căutare de sens, de 
mângâiere. O rugăciune care cere o lămurire despre ceea ce se întâmplă împotriva 
ordinii fireşti. 


Dar plânsul cel mai mare, fără îndoială, este acela pe care ni-l stârneşte tuturor 
moartea cuiva din cei dragi ai noştri. Acesta este plânsul în expresia lui ultimă. 
Durerea cea mai mare a sufletului omenesc, aceea de a se despărți pentru totdeauna 
de cineva drag. Fi bine, acest plâns i-a atras în mod deosebit atenția Mântuitorului. 
S-a oprit în faţa convoiului şi s-a apropiat de femeia care, lângă sicriu, lângă 
năsăliile pe care era dus copilul, plângea cel mai tare. Vor fi plâns şi alții împreună 
cu ea, dar altfel e când îți plângi durerea ta, şi altceva e când plângi durerea 
altcuiva. 


Mântuitorul, spune evanghelistul, cuprins de milă s-a apropiat de ea şi 1-a zis: „Nu 
mai plânge!” Şi noi facem la fel. Aduceţi-vă aminte, de câte ori n-aţi fost în 


vecinătatea cuiva care plângea, care plângea la un mort sau care plângea din 
pricina unei alte dureri sufleteşti. Şi noi zicem: „Nu mai plânge!” Dar aceasta e o 
intervenţie prin cuvânt. Îşi va fi având efectul ei, dar cel căruia îi zicem, sau cea 
căreia îi zicem: „Nu mai plânge!” în sinea lui sau în sinea ei zic: Ce ştii tu? Tu nu 
ai durerea pe care o am eu. Tu nu simţi durerea pe care o simt eu. Ţie ţi-e uşor să 
zici: Nu mai plânge! Dar mie nu mi-e uşor să nu mai plâng. 


Fără discuție, Mântuitorul a înţeles starea femeii. I-a zis: „Nu mai plânge!” Dar 
femeia a continuat să plângă. In clipa aceea dialogul cu femeia s-a terminat. 
Femeia n-a scos nici un cuvânt. Femeia nu i-a făcut nici o rugăminte. 


Nu cu mult înainte, pe acelaşi drum către Nain, Mântuitorul vindecase pe sluga 
sutaşului. Dar acela îi trimisese vorbă. Unul dintre evanghelişti zice că a venit chiar 
el şi l-a rugat pe Mântuitorul: „Doamne, fă ca slujitorul meu să se vindece. Zi 
numai un cuvânt, şi se va vindeca”. 


Femeia aceasta însă nu 1-a spus Mântuitorului nici un cuvânt. Nu i-a adresat nici o 
rugăminte. Ce să-L fi rugat? Era închisă în durerea ei. Putem însă înţelege că era 
vorba de o femeie cumsecade. Era văduvă. Se spune: „Fiul văduvei din Nain“. Era 
desigur una din văduvele cuminţi pentru că o mare mulțime o însoțea în durerea ei. 
Această însoţire de către o mare mulțime, pe care o remarcă evanghelistul, este 
tocmai dovada că femeia se bucura de stimă şi de considerație printre consătenii 
săi. Nu era o femeie rea. Nu era una dintre acelea care strică casele oamenilor, la 
care se referă unele cărți din primele timpuri creştine. „Să ai grijă de văduve, dar 
numai de acelea care nu strică casele oamenilor”. Aceasta se vede că era o văduvă 
respectată. Şi iată că după ce rămăsese singură murindu-i soţul, acum rămânea încă 
o dată singură, şi rămânea singură definitiv, pentru că îi murea şi singurul fiu pe 
care îl avea. Se bucura de compătimirea consătenilor. Nu putea deci să nu atragă şi 
compătimirea lui lisus. 


Dar, cum am spus, nu i-a adresat lui lisus nici un cuvânt. Putem însă să ne 
închipuim că Mântuitorul va fi ţinut seama cine şi ce fel de femeie era. Văzând-o 
plângând, a simțit şi în inima Lui compasiune pentru dânsa. Zice evanghelistul: „„I- 
a fost milă“. I-a fost desigur milă omeneşte, dar şi dumnezeieşte, pentru ceea ce 
femeia nu înţelegea. 

Aflat în fața durerii acestei femei care trăia misterul morţii fiului ei, va fi simţit, ca 
Dumnezeu, că trebuie să-i dea bietei femei o explicație. 


S-a apropiat de năsălie şi a început o altă conversaţie. O conversaţie cu „Dincolo”. 
Vă rog să rețineți acest lucru. Dacă până acuma vorbise cu femeia, din clipa 


aceasta, când a pus mâna pe năsălia pe care îl duceau pe fiul mort, Mântuitorul a 
început o conversaţie cu „Dincolo”, cu „Lumea de dincolo”. A zis celui ce nu mai 
era în lumea aceasta: „Tinere, ție îţi zic, scoală-te!” 


Aşa ceva nu se mai întâmplase. Nici unul din cei prezenți nu mai asistaseră 
vreodată la un asemenea eveniment, ca cineva să zică unui mort: „Scoală-te!” Dar 
conversaţia nu era cu cel de pe năsălie. În cel de pe năsălie nu mai era viaţă. El nu 
mai era acolo. Era numai trupul lui. Conversaţia era cu cel care plecase în lumea 

de dincolo. De aceea Mântuitorul zice în mod precis: „Tinere, ție îţi zic!”, ca şi 
când ar fi vrut să-i atragă atenţia: „cu tine vorbesc”, ca şi cum ar fi spus, într-un 
termen din lumea noastră, intră din lumea de dincolo pe recepție cu lumea de aici. 
Cu tine vorbesc. Ascultă-mă în clipa aceasta! Scoală-te! Adică: Întoarce-te, vino 

în trupul tău şi fiţi din nou una, trup şi suflet, şi scoală-te! 


Şi evanghelistul, fără comentarii, spune simplu, într-o singură linie: „Şi în clipa 
aceea tânărul s-a ridicat, a început să vorbească, şi Mântuitorul l-a dat mamei sale”. 
Și cu aceasta totul s-a terminat. „Rămăşiţele pământeşti”, din materie moartă cum 
deveniseră, s-au reînsufleţit. 


Simplitatea aceasta a descrierii unor evenimente care depăşesc închipuirea, mă 
uimeşte mereu în Evanghelu! Fapte, şi atât. Restul, comentariile, descrierea 
reacțiilor celor prezenți, mai nimic sau un simplu cuvânt: frică, emoție, şi atât. De 
data aceasta evanghelistul Luca spune ceva mai mult: „i-a luat frica pe toți şi 
slăveau pe Dumnezeu, zicând că prooroc mare s-a ridicat între noi şi că Dumnezeu 
a cercetat pe poporul Său“ (Luca 7, 16). Atât. Nimic mai mult nici el. 

Deci a avut loc o convorbire între Mântuitorul şi lumea de dincolo în prezenţa unei 
mari mulţimi. În prezenţa unei mari mulţimi a făcut dovada că sufletul care nu era 
pe năsălie, exista totuşi Dincolo. I-a făcut femeii dovada nemuririi sufletului. 
Femeii şi tuturor celor de faţă. Plânsul ei fusese de disperare. Plânsul ei fusese în 
faţa unui eveniment sfârşit o dată pentru totdeauna, ca în faţa unei rupture între 
două lumi, între fiinţe care nu se vor mai întâlni niciodată. Şi iată că Mântuitorul 1- 
a făcut dovada că plânsul ei nu trebuia să fie atât de disperat, pentru că, iată, fiul ei 
de fapt murise doar pe pământ, dar continua să trăiască în ceruri. Îi făcuse prin 
urmare, ca Dumnezeu, dovada nemuririi şi răspunsese la eventuala întrebare a 
femeii sau a altora: „de ce moartea?“ 


Acuma am putea înţelege mai uşor de ce i-a zis Mântuitorul: „Nu mai plânge!” Nu 
mai plânge, fiindcă fiul tău n-a murit, ci trăieşte. N-ar fi înţeles dacă i-ar fi spus 
aceasta prin cuvinte. Şi atunci i-a spus-o prin faptă. I l-a adus pe fiu viu, din nou, în 


faţa ei. Cu aceasta am putea termina explicația acestei scurte întâmplări din 
Evanghelia de astăzi. Se mai impun însă două mici întrebări la care aş vrea să 
găsim împreună răspunsul. 


Sigur că fiecare din noi, citind sau ascultând această relatare a unei învinuiri 
din morţi, şi-a pus şi-şi pune întrebarea: De ce din mulțimea de morţi pe care i-a 
întâlnit Mântuitorul în timpul vieţii Lui pământeşti, care s-au întâmplat în 
Nazaret, în Capernaum, unde a locuit EI, şi în alte localităţi prin care a trecut, 
de ce din mulțimea tuturor morţilor, l-a înviat pe fiul văduvei? A mai înviat pe 
fiica lui Iair şi pe Lazăr, a înviat El însuşi, dar numai atât. De ce nu i-a înviat pe 
toţi cei care mureau în timpul Lui? lată o întrebare pe care toți ne-o punem. Să 
încercăm un răpuns. Mântuitorul n-a venit să desființeze legea firească a morţii pe 
pământ. A văzut însă pe mama acestui tânăr şi a lămurit-o că moartea nu e de fapt 
moarte. Această lămurire a dat-o nu numai pentru femeie, a dat-o şi pentru 
apostolii Lui, şi pentru cei care-L urmau, şi pentru cei care vor auzi despre această 
întâmplare în vecii vecilor. E] trebuia să-i lămurească că moartea nu înseamnă 
desființare, ci că moartea înseamnă trecerea într-o altă viaţă, că sufletul omului 
e nemuritor. 


Prin învierea fiului văduvei din Nain, Mântuitorul a dat numai un exemplu, o probă 
practică despre faptul că sufletul este nemuritor. Ca şi cum ar fi zis: De acum 
încolo să ştiţi toți că moartea e în legea firii pământeşti şi omeneşti. Dar să ştiţi toți 
că moare trupul, iar sufletul trăieşte veşnic. Aţi văzut că l-am adus înapoi de acolo 
de unde ajunsese! 


În felul acesta am putea spune că, în fapt, Mântuitorul i-a înviat pe toţi morţii din 
vremea Lui. Vă rog să subliniaţi acest lucru. Predându-le tututor adevărul că sunt 
nemuritori, moartea şi-a pierdut din valoarea pe care o avusese înainte în conştiinţa 
lor. Acum ştiau, pentru că au văzut concret învierea tânărului, ştiau că sufletul este 
nemuritor. 


Aceste câteva învieri pe care le-a făcut lisus, au fost numai spre a dovedi, practic, 
că sufletul este nemuritor. În felul acesta putem zice că de fapt i-a înviat pe toţi, 
fiindcă i-a înviat pe toţi în conştiinţele celor care de atunci încoace vor crede în 
nemurirea sufletului. 


Prin urmare, învierea fiului văduvei e o lecţie, e doar o lecţie despre moarte şi 
nemurire, pe care Mântuitorul a dorit s-o dea celor care-L ascultau atunci, şi nouă 
celor care îl ascultăm acum. Țineţi minte, o lecţie, doar o lecţie din care aveau de 
învăţat despre moarte şi despre nemurire. 


Să ne punem însă şi întrebarea cealaltă: de ce totuşi a făcut Mântuitorul această 
înviere în momentul acela? Răspunsul la această întrebare este că nu a facut-o 
întâmplător. Şi ne-o spune chiar textul Noului Testament. Fiindcă îndată după 
aceea au venit la lisus ucenicii lui loan Botezătorul şi l-au întrebat în numele lui 
Ioan: „Iu eşti acela care trebuia să vină, sau să aşteptăm pe altul?“ Ucenicii lui 
loan au văzut această înviere. Au văzut şi vindecările pe care le-a mai făcut lisus în 
drumul dinspre Capernaum spre Nain. Şi când I-au transmis întrebarea lui Ioan, 
Mântuitorul le-a răspuns: „Duceţi-vă şi spuneţi lui loan!“ Le-a citat câteva texte 
din Profetul Isaia care îl profeţea pe Mesia, şi un text din profetul lezechiel (Isaia 
39, 28; 61, 1; 25, 5; lezechiel, 37), spunându-le: „Duceţi-vă şi spuneţi lui loan ceea 
ce aţi văzut: că orbii văd, că surzii aud, că şchiopii umblă, că morţii învie”. Va să 
zică a făcut în prezenţa lor această înviere, pentru ca să le arate că poate face o 
înviere din morţi, în sensul în care profetul lezechiel, în capitolul 37, profeţise 
despre învierea morţilor. Ce însemna aceasta? Însemna că ucenicii lui loan 
trebuiau să se ducă la el şi să-i spune: Da, L-am văzut pe lisus făcând semnele 
despre care profeţii au zis că le va face numai Mesia. Printre aceste semen am 
văzut şi o înviere din morți. Acesta era lucrul cel mai mare pe care l-ar fi putut 
vedea ei. Mântuitorul li l-a oferit în mod intenţionat. 


Aşadar, femeii şi celorlalţi le-a dat lecţia nemuririi sufletului. Lui loan Botezătorul 
şi ucenicilor lui, şi tuturor celor care au mai auzit acest răspuns, le-a dat învăţătura 
despre Sine ca Mesia, ca trimis al lui Dumnezeu, şi ca Fiul al lui Dumnezeu, 
fiindcă numai Dumnezeu poate face astfel de minuni. 


Acum înţelegem şi pe acel „Fericiţi cei ce plâng“ din Predica de pe munte. lată că 
această femeie care a plâns, dintr-o dată şi-a văzut plânsul transformat în fericire, 
în bucurie. Dacă există nemurire, atunci trebuie să existe şi o dreptate. Toate 
nedreptăţile care se fac şi pe care le suferim aici, în măsura în care nu le putem 
îndrepta - fiindcă trebuie să facem totul spre a le îndrepta — dar în măsura în 
care nu le putem îndrepta, bolile incurabile, răutăţile altora, ale celor cărora nu 
le putem dovedi că suntem nevinovaţi, toate nedreptăţile care se fac şi pentru 
care plângem, Să ştim că vor fi compensate. De aceea: „Fericiţi cei ce plâng, că 
aceia vor fi mângâiaţi ”. 


Există prin urmare această lege a compensaţiei, fără de care noi nici n-am putea 
trăi. Nu ajungem noi de atâtea ori să zicem, când ni se face o mare nedreptate, şi pe 
care n-o putem îndrepta sub nici o formă, nu ajungem să spunem: trebuie să existe 
un Dumnezeu care într-o zi să pună lucrurile la punct. Nu se poate ca nedreptatea 
să biruiască în veci! 


Iată, Mântuitorul ne dă asigurarea că această compensare se va întâmpla, de aceea 
să fie „fericiţi cei ce plâng“ dar, pe de altă parte, nefericiți cei care-i fac pe alţii să 
plângă! Compensarea îi are şi pe ei în vedere! 


Și acestea aş vrea să le ţineţi minte din convorbirea noastră de astăzi. Nu mai ştiu 
cine, ce mare om duhovnicesc a spus: „Pentru fiecare lacrimă pe care o provoci 
altuia, vei da socoteală”. 


Întâmplarea cu „Fiul văduvei din Nain“ s-a petrecut atunci, dar s-a petrecut şi 
pentru noi; de aceea evangheliştii o notează toţi, ca martori oculari, pentru ca şi noi 
s-o credem, că aşa s-a petrecut, şi să luăm şi noi învăţătură din ea ca şi cum am fi 
fost şi noi de faţă la minune. Sufletul, iată, s-a putut întoarce în trup, deci tânărul, 
după moarte, nu s-a dispersat într-un spirit comun sau în neant, ci şi-a păstrat 
personalitatea. Deci şi noi ne vom întâlni unii cu alţii, aşa cum ne ştim. Sublimă 
mângâiere! 


Lecţia aceasta despre moarte şi nemurire s-o învăţăm şi noi. Şi lecţia despre lisus 
ca Mesia şi Fiu al lui Dumnezeu, aşa cum a transmis-o lisus ucenicilor lui loan, să 
ne fie şi nouă încredințare că lisus este Dumnezeu, că învăţătura lăsată de EI 
Bisericii este o învăţătură dreaptă, şi că ea ne asigură fericirea pe pământ şi intrarea 
în Împărăţia Cerurilor. 


Mântuitorul i-a învăţat pe ascultătorii Lui că există Dumnezeu. Învățătura era 
esențială, dar ei o aveau şi din Vechiul Testament. Asupra nemuririi sufletului, 
tâlcuitorii Vechiului Testament nu aveau înţelegeri unanime. 


Saducheii, de pildă, nu credeau în nemurire şi înviere. De aceea Mântuitorul a 
clarificat o dată pentru totdeauna, şi pentru toţi, acest lucru. Există nemurire. Și 
înviere. Înviindu-l pe tânărul din Nain, a probat existenţa personal de după moarte. 
Această învăţătură justifică gândirea religioasă care ne arată a fi cetăţenii a două 
lumi de aici, pentru o vreme, şi ai lumii de dincolo, pentru eternitate, căci suntem 
nemuritori. Tot ea justifică şi sensul logic al moralei şi al responsabilităţii pentru 
fapte, în perspectiva veşnică. Saducheii erau în totală contradicție cu ei înşişi ca 
oameni religioşi. Demonstrând nemurirea, Mântuitorul îşi legitima logic misiunea, 
gândirea şi întreaga Sa învăţătură. 


În ziua aceea El a pus încă o piatră tare la temelia creştinismului - credinţa în 
nemurire - la care va mai adăuga apoi, spre deplina încredințare, pe cea a 
învierii fiice lui lair, pe cea a învierii lui Lazăr, şi apoi, le va consolida pe toate 
prin propria Sa înviere, pentru ca orice îndoială asupra nemurii Să se risipească, 


şi toţi să credem în viaţa de după moarte şi să avem parte de fericire veşnică în 
ea. Aşa să ne rugăm! 


Predică rostită în catedrala din Sibiu. 


Duminica a XX-a după Rusalii - Vrei să înţelegi moartea? Înţelege întâi viaţa 


Iată o întâmplare dintre cele mai obişnuite, un peisaj foarte adesea văzut pe ulițele 
tuturor satelor şi ale tuturor oraşelor din lume. Un convoi de înmormântare! 
Prietenii, rudele, cunoscuţii unei văduve din Nain petreceau la groapă pe tânărul ei 
fiu unic. Şi tocmai atunci Mântuitorul, spune evanghelistul Luca, înconjurat de 
ucenici şi de o mare mulțime de oameni, treceau prin satul acela, probabil 
îndreptându-se dinspre Galileea spre Iudeea. Satul Nain e undeva la sudul Mun- 
telui Tabor. Am trecut prin zona aceea. Cu emoție mi-am adus aminte de 
întâmplarea relatată astăzi de Sfântul evanghelist Luca. 


I se va fi spus Mân-tuitorului că era înmormântarea fiului unic al unei văduve? 
Toată lumea plângea, cum se întâmplă şi la noi. Plângeau pe tânărul care pleca în 
lumea de dincolo, în necunoscut, care pleca să nu se mai întoarcă niciodată. 
Evanghelistul ne spune că „făcându-i-se milă“ Mântuitorului, s-a apropiat de 
femeie şi 1-a spus: „Nu mai plânge!“ Dar nu s-a limitat numai la aceste cuvinte de 
mângâiere, fiindcă chiar dacă 1-a spus: „Nu mai plânge!“, fără îndoială că ea a 
continuat să plângă. 


Mântuitorul s-a apropiat de năsălie, dusă probabil de patru tineri, şi a făcut acolo 
ceea ce probabil nu mai făcuse nimeni înaintea Lui, şi nu mai văzuse nimeni din 
cei care erau prezenţi să se fi făcut vreodată. S-a adresat mortului ca unui viu, 
neţinând seama că e mort, ignorând faptul că e mort, şi i-a vorbit ca unui om viu. 
ȘI i-a zis: „Tinere, ţie îţi zic, scoală-te!“* Vorbesc cu tine. Nu cu cei din jur. Cu tine 
vorbesc. Tu care eşti mort, cu tine vorbesc. Ţie-ţi zic: scoală-te! Şi s-a întâmplat 
atunci o minune de nimeni din cei prezenţi aşteptată. Tânărul s-a ridicat. S-a sculat. 
A înviat din morţi. Şi Mântuitorul l-a dat mamei sale. 


Aceasta este întâmplarea, cum vă spuneam, în aparenţă şi la început obişnuită, 
simplă. Peisaj cotidian în viaţa satelor. 


Să fie, oare, totuşi, chiar atât de obişnuită şi atât de simplă pe cât pare la prima 
vedere? Parcă n-ar fi chiar aşa. Pe cât e de obişnuită, pe atât e şi de neobişnuită. 
Dacă ar fi fost obişnuită, de ce ar fi plâns cei care urmau sicriul? Era obişnuită, şi o 
considerăm la prima vedere obişnuită, numai fiindcă o vedem adesea, fiindcă o 
trăim adesea. O trăim în familuile noastre. O trăim în satele, în oraşele noastre. 
Însoţim atâţia care pleacă dincolo. E obişnuită sub acest aspect, dar şi noi ca şi cei 
din Nain, şi noi plângem pe cei care pleacă. Şi noi ne zvârcolim în taină, neştiind 
ce să înţelegem din ceea ce se petrece. Fiindcă e drept să spunem şi să recunoaştem 


că nu înţelegem moartea, că ni se pare ceva care ne violentează, că e un accident 
nedorit în calea vieţii, neaşteptat. Plângem şi noi, oricât ne-ar mângâia cineva, 
oricine ne-ar mângâia. Nu înţelegem moartea. Ni se explică. Suntem oameni 
credincioşi. Ni se spune că nu e ultimul pas. Ni se spune că urmează după ea 
altceva. ŞI totuşi, cine nu plânge când îi moare cineva drag? 


Până şi textele noastre religioase, textele cântărilor de la înmormântare, care sunt 
cele mai profunde texte ortodoxe de cugetare adânc omenească, până şi textele 
acestea sunt texte de lamentație. Aproape texte de disperare. „Plâng şi mă 
tânguiesc“, spune o cântare. „Cu adevărat viaţa aceasta este umbră şi vis“, şi „Cu 
adevărat deşertăciune sunt toate“! 


Și Eclesiastul, Solomon înțeleptul - şi nimeni nu era pe vremea aceea mai înţelept 
decât dânsul - el care experimentase viaţa sub toate aspectele ei, el care cercase 
posibilităuile gândirii omeneşti până la ultimele ei limite, după cum pretindea - ei 
bine, şi el ajunge la concluzia, când se vede în fața morții, că toate sunt deşer- 
tăciune. „Deşertăciunea deşertăciunilor, toate sunt deşertăciune şi goană după 
vânt“, spune el. 


Ba mai mult. Să ne aducem aminte că însuşi Mântuitorul, când a fost în faţa morţii, 
ca om, s-a rugat şi El Tatălui: „Părintele Meu, de este cu putinţă, treacă paharul 
acesta de la Mine“. 


Confruntarea cu moartea este dramatică. E drama noastră omenească. E drama 
vieţii omeneşti. E confruntarea dintre viaţă şi absenţa vieţii, şi nimicnicie, şi nimic. 
De aceea n-o putem înţelege. De aceea chiar credincioşi fiind, ni se pare că ne 
violentează, cu atât mai mult, cu cât vine uneori înainte de vreme, dar şi atunci 
când vine la vremea ei, şi atunci plângem. Fiindcă ea rupe ceva. Acesta este 
motivul principal. Întrerupe pe „a fi“ şi-l preface în „a nu fi“. Moartea rupe în 
două. Desparte şi pare a despărți definitiv. Dar „a fi“ a fost scurt şi efemer, iar „a 
nu fi“ e veşnic şi veşnicia aceasta ne ameţeşte. Ne tulbură. Nu-l vom mai vedea 
niciodată pe cel plecat. Nu ne vom mai întâlni. Nu vom mai vorbi niciodată cu el. 
Moartea desparte. Rupe. Taie. Pe frate de frate. Pe părinți de copii. Pe soţi de soţii. 
Pe prieteni de prieteni. Rupe definitiv şi pare că, din perspectiva ei, nu mai există 
viitor. Din perspectiva morţii nu există decât trecut. Ceea ce a fost, a fost. Din 
momentul morții nu mai este nimic. Cel care a plecat, a plecat. Nu mai are viitor. 
În întunericul de dincolo, cu ochii obişnuiţi nu mai vedem. Aceasta este drama pe 
care o pune moartea în faţa minţii, a conştiinţei noastre. E greu s-o înţelegem! 


Şi-au pus mulţi întrebarea: cum trebuie să înţelegem moartea? Cum trebuie să 
ne manifestăm în faţa ei? Eu cred că pentru a înţelege mai bine moartea, ar 
trebui să ne punem o altă întrebare. Să ne întrebăm ce este viaţa. Să ne întrebăm 
de unde vine viaţa. Şi atunci vom lămuri şi problema morții. 


Savanţii, ştiinţa, eforturile minţii omeneşti sunt îndreptate toate spre căutarea 
acestui răspuns. Se încearcă totul. Se ştie că lumea, tot universul este alcătuit din 
92 de elemente. Oamenii de ştiinţă le-au identificat pe toate. Se ştie că în orice 
fiinţă vie există 24 din aceste 92 de elemente. S-a ajuns la concluzia că viaţa 
trebuie să fi apărut din întâlnirea acestor elemente cu energia. S-a ajuns la con- 
cluzia că trebuie să fi jucat un rol important în aceasta apariţia Soarelui, care emite 
energie şi căldură. 


Savanţii au ajuns să determine foarte multe lucruri şi să spună: la un moment dat a 
apărut viaţa. Dar ce spun aceste cuvinte de fapt? Ce lămuresc aceste cuvinte? A 
apărut, a apărut, dar cum a apărut? De unde a apărut? A apărut viaţa de câteva 
milioane de ani. Dar ca să fi apărut viaţa, trebuia ca mai înainte să fi apărut ele- 
mentele, trebuia ca înainte să fi apărut Soarele. Trebuia ca mai înainte Soarele să fi 
fost înzestrat cu căldură. Trebuia ca acest Soare să fi fost înzestrat cu energie. 
Trebuia adică să fi apărut materia. Despre toate se spune: au apărut! Dar de unde 
au apărut? Cum vor fi apărut ele de la sine? Că există câteva principii care până în 
vremea noastră nu au fost dezise de nimeni. lată unul din ele: Din nimic nu poate 
apărea nimic - Ex nihilo nihil. Aşa spuneau cei vechi, şi aşa e de când lumea, până 
azi. 


Răspunsul, până în vremea noastră, la această întrebare despre originea vieţii, nouă 
ni l-a dat Sfânta Scriptură. „La început a făcut Dumnezeu cerul şi pământul”. A 
creat materia şi apoi a creat tot ceea ce este pe pământ. A creat luminătorii şi a 
creat pe om. Aşa ne spune Scriptura şi aşa credem noi. Şi viaţa este tot opera lui 
Dumnezeu. Domnul este „De viaţă făcătorul”. „Eu sunt viaţa”. Eu sunt Cel care am 
creat totul, Cel care dau viaţa. Dumnezeu se definea în Vechiul Testament: „Eu 
sunt Cel ce sunt”. Eu sunt Cel ce există. Cel ce are viaţă. În afară de Mine nu există 
viaţă. Şi nu există. Dovadă că până în prezent n-a putut nimeni crea viaţă, sub nici 
o formă. Nici cel mai mărunt fir de iarbă n-a putut fi creat în laborator. Multe 
lucruri mari se pot face în laborator, dar viaţă nu s-a putut crea. Până în prezent 
nimeni n-a putut dezice pe Cel ce a zis: „Eu sunt cel care sunt”, şi „Eu sunt viaţa”. 
Dumnezeu a creat viaţa. 


Și acum să ne răspundem la întrebarea asupra morţii. Dacă ştim de unde vine viaţa, 
atunci vom avea o cu totul altă perspectivă şi asupra morții, decât perspectiva 


dezolantă pe care ne-o impune când nu ştim nimic despre ea, sau când, omeneşte, o 
privim numai drept ceea ce este la vedere: o plecare fără întoarcere. Vom înţelege 
altfel şi moartea. Dacă ştim că viaţa e de la Dumnezeu, atunci şi moartea trebuie să 
fie tot de la Dumnezeu. Atunci şi întreruperea vieţii, la un moment dat, trebuie să 
fie tot de la Dumnezeu. Cel care este autorul vieţii ne asigură că moartea nu este un 
sfârşit. Este un sfârşit aici pe pământ, dar nu trebuie să fie un sfârşit al disperării. 

El nu duce în neant, ci e un nou început, pentru că există nemurire. Şi pentru că 
dincolo de moarte începe de fapt o nouă viaţă. Cu acest răspuns vine creştinismul 
la întrebarea: Ce este moartea? Ce este dincolo de ea? Şi ne asigură că ea nu este 
sfârşitul. Plângem. Şi vom plânge mereu. Vom plânge cât va fi lumea. Şi e bine să 
plângem. Şi e drept să plângem, pentru că oameni suntem şi pentru că pleacă dintre 
noi cei dragi, cum vom pleca şi noi într-o zi, dincolo, de unde nu ne vom mai 
întoarce multă vreme, până când va fi sfârşitul lumii. De aceea plângem. 


Şi nu trebuie să ne supărăm pe nimeni că plânge. Să-i mângâiem pe cei ce plâng, 
precum a făcut şi Mântuitorul: Nu mai plânge! Nu acesta e sfârşitul. Durăm şi 
dincolo. Acolo începe o viaţă nouă. Ne vom revedea. Ne vom reîntâlni. 


De aici vine şi responsabilitatea. Vom da socoteală unii altora şi lui Dumnezeu de 
felul cum am trăit pe pământ. lată cum perspectiva morţii, ca viaţă dincolo de 
moarte, ne ordonează de fapt, ne rânduieşte şi felul în care trebuie să trăim această 
viaţă. Trebuie s-o trăim responsabili, fiindcă moartea nu anulează răul pe care l-am 
făcut aici. Vom da socoteală de el. Moartea nu anulează binele pe care l-am făcut 
aici. Vom căpăta răsplata pentru ceea ce am făcut. 


Învierea fiului văduvei din Nain, istorisită în Evanghelia de azi, vine să confirme 
tocmai aceste lucruri. Mântuitorul 1-a spus femeii: „Nu mai plânge“, iar după aceea 
i-a dovedit imediat că nu avea motive să plângă, să fie disperată. S-a dus la sicriu şi 
i-a spus tânărului: „Tinere, ţie îţi zic, scoală-te!“ I-a oferit femeii pe loc dovada, şi 
ne-o oferă şi nouă azi, că nu avea motive să plângă. Fiul ei nu murise de tot. 


Întâmplarea s-a petrecut pentru femeia aceea, pentru oamenii aceia, dar şi pentru 
noi cei de azi şi pentru câţi vor mai fi pe pământ. Mântuitorul n-a făcut nici un 
lucru gratuit, atât cât a fost pe pământ, ci a făcut acele minuni despre care ştia că ne 
vor trebui nouă, că vor trebui generaţiilor care vor urma după EI, pentru ca să le 
încredinţeze despre adevărurile cu privire la viaţă şi la moarte. 


Vine deci mângâierea din partea Mântuitorului: „Nu mai plânge!“ Şi chiar dacă vei 
plânge, nu plânge cu disperare. Nu acesta e sfârşitul. Ne vom vedea. Ne vom 


întâlni. Şi ca dovadă că este aşa, iată că zic tânărului acestuia să se scoale. Şi 
tânărul s-a sculat. 


Veţi întreba, şi e drept să ne întrebăm toţi, că avem o minte, avem o rațiune 
capabilă de a pune întrebări, şi e drept să ne punem întrebări, vă veţi întreba: De 
ce trebuie să mai fie moarte? Există o rânduială a lui Dumnezeu cu viaţa. Şi e 
rânduită aici, şi e rânduită şi dincolo. E rânduită să apară şi e rânduită să se 
sfârşească aici. E rânduită să continue dincolo. Ceea ce a făcut Mântuitorul cu 
acest tânăr, a făcut tocmai pentru ca să exemplifice, să ne dea un exemplu de cum 
trebuie să înţelegem ciclul vieţii şi al morții. Cum trebuie să înțelegem viaţa de pe 
pământ şi faptul că prin moarte nu se moare, ci se trece doar în altă ordine care se 
numeşte Împărăţia lui Dumnezeu. Care se numeşte viaţa de dincolo. Care va 
începe într-un alt mod la învierea cea de obşte. 


E o rânduială a lui Dumnezeu pe care trebuie s-o primim aşa cum ne-a dat-o EI, şi 
să credem că dacă Dumnezeu, El care toate le face bine, dacă Dumnezeu a rânduit- 
o să fie aşa, înseamnă că aşa e bine. 


Sigur că şi de acum încolo, şi aşa va fi mereu, vom privy moartea tot cu durere. 
Vom continua să plângem. Dar ori de câte ori vom fi în împrejurarea de a plânge, 
de a ne tângui, de a regret plecarea celor dragi, întotdeauna să sune în cugetul 
nostru, să sune în mintea şi în inima noastră, aceste cuvinte ale Mântuitorului: „Nu 
mai plânge!“ Mângâie-te. Nu e sfârşitul. „Tinere, ţie îți zic, scoală-te!“ "Tuturor le 
va zice la fel. Şi ne va zice şi nouă, după ce vom trece. Şi ne vom întâlni. Şi vom fi 
din nou una. Cele două lumi vor fi finalmente una. Nu va mai fi despărțire. 


Iată mângâierea profundă pe care ne-o dă Biserica. Comparaţi-o cu orice altă 
explicaţie. Nu ştiu dacă veţi găsi vreo mângâiere asemănătoare cu aceasta din 
cuvintele Mântuitorului: „Ţie îţi zic, scoală-te! “ 


Fie ca întâmplarea aceasta dintr-un sat pierdut în Israelul de altădată, Nain, să fie 
pentru noi prilej de îmbărbătare, prilej de mângâiere că nu există moarte, că există 
numai viaţă. Şi să lăudăm pe Dumnezeu, dătătorul vieţii. 


Amintirea acestei minuni ne dă însă prilejul de a ne gândi şi la morţii noştri, şi la 
cele rânduite de Biserică în legătură cu ei. îndeosebi să luăm aminte la porunca 
Bisericii de a ne ruga pentru cei morţi, căci ni se dă încredințarea că rugăciunile le 
folosesc. 


Se zice că maicile dintr-o mănăstire, după moartea uneia dintre ele, Anastasia, 
au greşit numărătoarea zilelor şi nu i-au făcut parastasul de 40 de zile. În 
noaptea aceea răposata S-a arătat Stareţei în vis şi a mustrat-o pentru această 
greşeală, ca şi pentru faptul că nu făcuse milostenie pentru ea în fiecare zi, aşa 
cum lăsase ea, din ale ei (întâmplarea se află în Minei). 
setea 

Un cipriot căzuse în mâinile perşilor şi fu băgat la închisoare. Ai lui de acasă I- 
au crezut mort şi i-au făcut rugăciuni de pomenire la Crăciun, la Paşti şi la 
Duminica mare. Peste patru ani omul a izbutit să evadeze din închisoare şi să se 
întoarcă acasă la părinţi. A fost mare bucurie şi i-au spus că făcuseră pentru el 
rugăciuni ca pentru un om mort. Întrebă când au făcut rugăciunile. Îi spuseră. 
Și atunci el le mărturisi că exact în acele zile venea la el un om îmbrăcat în alb 
care îi scotea cătuşele şi îl ducea să se plimbe, până când, în ultima zi, nu l-a mai 
dus înapoi în închisoare, ci i-a dat voie să fugă. 


Toţi facem anumite rânduieli pentru morţi, şi bine facem. E bine însă să ştim şi 
pentru ce le facem în anumite zile, şi pentru ce facem colivă şi slujbe cu tămâieri la 
morminte sau în biserici, sau acasă. Toate aceste rânduieli vin din tradiţia veche a 
Bisericii şi au desigur temeiuri în descoperiri făcute oamenilor sfinţi şi slujitorilor 
evlavioşi ai Bisericii. 


Cele pe care vi le voi spune le-am găsit însemnate într-o carte a unui astfel de om 
luminat de darul lui Dumnezeu. 


Pomenirea din ziua a treia se face în cinstea învierii Domnului cea de a treia zi. 
Sfântul Macarie al Alexandriei a avut descoperire de sus că rugăciunile din această 
zi eliberează sufletul de întristarea pe care o resimte din pricina despărțirii su- 
fletului de trup. În cele trei zile sufletul mai umblă încă prin locurile pe unde a 
trăit, însoţit de un înger. A treia zi urcă la cer spre închinare la Dumnezeu. În a 
noua zi, sufletul se arată pentru a doua oară lui Dumnezeu. 


Tot Sfântul Macarie spune că în răstimpul dintre a treia şi a noua zi i se arată 
sufletului frumuseţile Raiului şi lăcașurile sfinţilor. Începe a se îngrijora în legătură 
cu soarta lui, deoarece frumuseţile Raiului îl atrag, dar nu ştie încă dacă va avea 
parte de ele. Rugăciunile celor de pe pământ îi dau speranţe. 


În a patruzecea zi se fac din nou rugăciuni şi pomenire. Din ziua a noua până într-a 
patruzecea sufletul e purtat prin iad. Îl cuprinde spaima şi cutremurul că ar putea 
rămâne acolo. Precum Mântuitorul s-a înălţat la ceruri în a patruzecea zi după 
înviere, tot aşa sufletul se prezintă acum pentru a treia oară în fața Dreptului 


Judecător spre a 1 se hotăr? locul unde va sta până la Judecata din urmă. lată de ce 
parastasul din a patruzecea zi este socotit de tradiția creştină drept foarte folositor 
şi important. 


Pentru a se împrospăta amintirea celui răposat în memoria celor rămaşi pe pământ, 
pentru ca aceştia să se roage în continuare pentru ei, se face şi parastasul de un an. 
Dacă nu ni-i amintim astfel pe cei plecaţi, începem să-i uităm. Parastasul de un an 
e ca şi sărbătorirea zilei de naştere, căci în acea zi s-a petrecut naşterea lui în cer, 

în lumea de dincolo, în veşnicie. Ne mărturisim în felul acesta şi credinţa noastră în 
nemurirea sufletelor. Şi tot aşa facem apoi pomenirea lor din an în an, până când 
ajungem să ne facă alții pomenire şi nouă. Avem şi credinţa că pomenind noi pe 
cei morți şi rugându-ne pentru dânşii, şi alţii asemenea vor face şi pentru noi. 


Biserica a mai rânduit şi alte zile de pomenire a morţilor. Chiar dacă nu putem să le 
facem pomenirea în fiecare din aceste zile, Biserica le face pentru toţi in corpore, 
deşi bine este ca noi să ne aducem aminte de ei cu numele lor, să ne simtă iubirea 
şi grija, şi faptul că păstrăm legătura cu ei. E mare frumuseţe sufletească în această 
comuniune continuă. Astfel sunt zilele moşilor, adică ale strămoşilor noştri, rude, 
prieteni, cunoscuţi şi necunoscuţi, înaintaşi de la care am moştenit viaţa şi bunurile 
pământeşti, patria şi simțămintele, caracterul, vitejia, răbdarea, întreaga lor 
experienţă şi moştenire. 


Intâia zi a morților este Sâmbăta lăsatului de carne, când îi pomenim pe toţi de la 
Adam încoace. A doua zi este Duminica înfricoşătoarei Judecăţi, de aceea cu o zi 
înainte facem rugăciuni de iertare şi facem milostenie în contul morților. 


A treia zi a morţilor este Sâmbăta din ajunul Duminicii mari. Duminica mare este 
Duminica Pogorârii Duhului Sfânt şi în ajun cerem ca harurile Duhului Sfânt să se 
reverse şi peste cei trecuţi dincolo. 


Mai sunt rânduite ca zile de rugăciune pentru morţi Sâmbetele, a doua, a treia şi a 
patra din Postul mare, şi Lunea de după Duminica Tomii, zi care se mai numeşte şi 
Paştile Blajinilor. Precum Hristos s-a pogorât înainte de înviere în iad, să ducă 
mângâiere şi lumină celor de acolo, tot aşa acum, după înviere, după ce şi ultimul 
apostol şi-a convertit îndoiala în credinţă, Mântuitorul se pogoară în mormintele 
celor răposaţi să le ducă bucuria învierii, iar cei de pe pământ se duc la cimitire să 
petreacă împreună cu cei dragi clipe de regăsire întru speranţa revederii şi a învierii 
tuturor. 


Insistenţa Bisericii - căci e evident o insistenţă, dacă numărăm toate zilele rânduite 
de pomenire - de a păstra vie legătura cu cei morţi, îşi are tâlcul ei bine gândit. 
Păstrând comuniunea cu cei plecaţi, ne păstrăm credinţa în nemurire. În nemurirea 
lor şi a noastră. Purtând grijă de destinele lor veşnice, de dincolo, ne atragem 
atenţia nouă înşine că trebuie să ne îngrijim şi noi de propriul nostru destin veşnic. 
Bucurându-ne de lăsămintele celor plecaţi, ne arătăm recunoştinţa. 


Văzând că au plecat lăsând totul, învăţăm şi noi să nu ne punem toată nădejdea în 
agonisitele de aici, căci toate rămân. Plecăm doar cu faptele noastre. Fiecare 
parastas e o rugăciune şi o lecție. O rugăciune pentru cei morţi, o lecţie pentru cei 
VII. 


Din lecţia pentru cei vii aş vrea să reținem două-trei învățături: 

V Că există nemurire şi că viaţa de aici e trecătoare. Prea adesea uităm. La 
căpătâiul unui mort sau lângă crucea unui mormânt ne readucem aminte. 
Trăim cât de puţin, dar esenţial, propria noastră moarte. Sunt singurele 
locuri în care înţelegem că moartea nu e o glumă. 

Y Că sensul vieţii nu stă numai în acumularea de bunuri materiale. Nicăieri ca 
lângă un mort, sau ca în casa unui mort, nu înțelegem mai bine acest lucru. 
Tot ce crezuse că era al lui, de fapt nu era al lui. Fusese în stare să bată la 
uşile tuturor judecătorilor pentru dreptul la o casă, la un petic de pământ, la 
O moştenire de bani, iar acum nimic nu mai are pentru el vreo valoare. 
Începe să aibă pentru alții, dar şi aceia se înşală. Vor păţi la fel. 


Un oarecare spunea Sus şi tare că în casa lui nu va lăsa pe nimeni Să pună 
piciorul. „Dar e într-adevăr casa ta?”, l-a întrebat un înţelept. „Bineînţeles că e 
a mea”, a răspuns. „Am acte pe ea”. „Dar înainte a cui a fost?” „A lui cutare". 
„Și unde e el acuma?” „A murit”. „Va să zică n-a fost mereu a ta?“ „Nu!” „Și 
după tine ce se va întâmpla?” „Va rămâne copiilor mei!" “Deci nu va mai fi a 
ta.” „Evident.” „Prin urmare eşti doar un proprietar temporar. Nu te mai lăuda 


cu ea!'' A înţeles. Să sperăm că înţelegem şi noi. 


Y Ar mai trebui să reținem şi faptul că dacă Dumnezeu primeşte sufletele în 
Împărăţia Sa şi le judecă, ştie bine ce se petrece pe pământ, şi le ştie nu 
numai pe cele văzute, ci şi pe cele nevăzute, sau care ni se par nouă 
nevăzute, bine tăinuite, bine ascunse. Tot ce ascundem de oameni, nu putem 
ascunde de Dumnezeu. 


Astronomul Mitchell se uita într-o zi prin telescop la soare şi cum soarele dădea 
în asfinţit, în raza vizibilităţii lui, la orizont, apăru un deal îndepărtat, la mai 


mult de zece kilometri. Pe deal era o livadă cu pomi fructiferi şi doi copii furau 
mere. Unul le culegea, iar altul supraveghea împrejurimile. Nu era ţipenie de om 
în jur şi au plecat amândoi siguri că nu i-a văzut nimeni. lată însă că chiar cu 
mijloace omeneşti profesorul Mitchell îi văzuse, ca şi cum ar fi fost lângă ei. Îi 
putea recunoaşte. Tot aşa vede Dumnezeu totul, oricât de apăraţi ne-am 
considera. Şi le vede şi pe cele dinlăuntrul nostru. Iată de ce ar trebui să ne dea 
la toţi de gândit cuvântul Mântuitorului care zice: „Căci nu este nimic tăinuit, 
care să nu se vădească, sau ascuns, care să nu iasă la iveală“ (Marcu 4, 22; 
Luca 8, 17). Să ne gândim, cum ne va fi când toate cele pe care le-am făcut în 
ascuns ni se vor descoperi! 


Dar să revenim la rugăciunile pentru morţi. Acestea, pe lângă rostul lor pentru ei, 
ne educă generozitatea, ne învaţă să purtăm grijă de alţii, ne sensibilizează faţă de 
destinele altora. Cu alte cuvinte, ne ajută să ne vindecăm de egoism. Egoistul cade 
şi pierde tocmai atunci când crede că îşi asigură câştigul numai pentru sine. 


Se zice că în iad suferea un biet om de multă vreme pentru că avusese pe pământ 
păcatul egoismului. Se ruga mereu lui Dumnezeu să-l ierte pentru că, în sfârşit, 
a înţeles că nu trebuia să fie egoist. Dumnezeu l-a trimis pe Sfântul Petru să-l 
încerce, „lată, Dumnezeu ţi-a auzit rugăciunea şi m-a trimis Să te scot din 
prăpastia în care te afli. Îţi voi întinde un fir de care să te prinzi şi să urci până 
la mine. Şi vom merse în Rai". Îi întinse un subţirel fir de păianjen până ajunse 
la mâinile lui. Mai întâi îi fu frică, dar trăgând de fir văzu că e puternic şi îl ţine. 
Și începu să urce. Cu puteri înzecite. Când trecuse de jumătate, i se păru că firul 
se întinde şi se subţie, dar îl mai ţinea încă destul de bine. Voind să vadă ce s-a 
întâmplat, se uită în urmă şi ce văzu: de fir se prinseseră o mulțime de păcătoşi 
din iad, din aceia cu care până atunci împărţise soarta. Începu să strige la ei: 
» Coborâţi! Daţi-vă jos! Se rupe firul! Mă nenorociţi ”. Cei de jos strigau: „Nu se 
rupe. Vrem să ne izbăvim şi noi!" „Nu se poate. E numai pentru mine!” Şi 
începu Să-i lovească cu picioarele şi să-i desprindă de fir ca să rămână singur. 
Când izbuti să-i doboare pe toţi şi în sfârşit rămase singur, firul se rupse şi 
recăzu şi el în adâncul din care crezuse că va scăpa. „S-a rupt!”, strigă el către 
Sfântul Petru. „Nenorociţii aceştia s-au agăţat şi ei de dânsul. Trimite-mi firul 
din nou!" „Mai târziu”, îi spuse Sfântul Petru. „N-ai dovedit încă îndeajuns că 
te-ai vindecat de egoism. Firul era tare. l-ar fi ţinut pe toţi. S-a rupt pentru că tu 
qi vrut Să te salvezi doar pe tine. Aceasta a fost o probă prin care Dumnezeu a 
vrut Să te verifice dacă s-a îndreptat ceva în sufletul tău. Ai căzut nu din cauză 
că s-a rupt firul. Ai căzut la examen. Mai învaţă! Eşti stăpânit încă de acelaşi 
egoism cu care ai venit de pe pământ. Drept este să rămâi, acolo unde eşti! “ 


Dacă credem în nemurire, grija pentru cei morţi ar trebui să ne preocupe chiar mai 
mult decât ne îndeamnă rânduielile Bisericii. Mai ales când ştim că doar noi, de 
aici, mai putem face ceva pentru ei. Putem face prin rugăciunile pentru dânşii, 
despre care Biserica ne învaţă că trebuie să avem speranţa că Dumnezeu le ascultă, 
aşa cum ascultă şi rugăciunile pentru alţii, pe pământ, cum a vindecat pe slujitorul 
sutaşului, pe fiica femeii canaanence şi pe mulţi alții, la rugăciunile celor apropiaţi 
al lor. A nu-i ajuta e ca şi cum am trece pe lângă un om căzut într-o mlaştină fără 
fund în care se scufundă, şi care ne cere doar o mână de pe mal, ca să-l ajutăm să 
iasă, iar noi am trece nepăsători mai departe, lăsându-l să se scufunde şi să-l 
înghită noroiul! 


Să ne rugăm pentru cei morţi şi să cerem pentru ei milă, ajutor şi iertare de la 
Dumnezeu. 


Cuvânt rostit în catedrala de la Sibiu la 9 oct. 1983. 


Duminica a XXI-a după Rusalii - Semănătorul de cuvinte din parabola 
mâhnirii 


Pilda semănătorului! lată una dintre cele mai frumoase pilde rostite de Mântuitorul 
lisus Hristos. Frumoasă, pentru că e simplă. Frumoasă, pentru că e luată din viaţa 
de toate zilele. lisus vorbea unor oameni cărora nu le era străină agricultură, şi ce 
altă pildă mai pe înţelesul lor putea să le spună, decât vorbindu-le de ceva legat 
chiar de viaţa lor, din care să scoată învăţăturile duhovniceşti de care aveau nevoie 
pentru a trăi cu rost şi cu tihnă, în pace cu Dumnezeu şi cu oamenii. 


Şi ce frumos începe, tradusă într-o frumoasă limbă românească: “/eşir-a 
semănătorul să semene sămânţa sa. Și pe când semăna, unele seminţe au căzut 
lângă drum şi au venit păsările şi le-au mâncat. Altele au căzut pe loc pietros, 
unde n-aveau pământ mult, şi îndată au răsărit, pentru că nu era pământul 
adânc. lar când s-a ivit soarele, s-au pălit de arşiţă şi, neavând rădăcină, s-au 
uscat. Altele au căzut între spini, dar spinii au crescut şi le-au înăbuşit. Altele au 
căzut pe pământ bun şi au dat rod: una o sută, alta şaizeci, alta treizeci. Cine are 
urechi de auzit să audă” (Matei 13, 3-9). 


O pildă simplă şi scurtă. Apostolii L-au întrebat: Doamne, de ce grăieşti în pilde? 
Ce va să zică pilda aceasta? Cum trebuie s-o înțelegem? Întrebarea ne stă şi nouă 
pe limbă. Căci vorbirea în parabolă, deşi e simplă, nu e întotdeauna uşor de înţeles. 
Și uneori nici nu e folosită ca să fie înţeleasă de toţi. Chiar şi acum lisus răspunde 
ucenicilor, presupunând că ei au înţeles-o. Am vorbit în pilde, "pentru că vouă vă 
e dat să ştiţi tainele Împărăției cerurilor, iar acelora nu le e dat" (Matei 13, 11). 


Cine vor fi fost ceilalți? Şi de ce lor nu le era dat să înțeleagă? Ceilalți erau 
probabil cărturarii şi fariseii, care îl ascultau cu viclenie, nu spre a crede, ci spre a- 
L judeca şi a-L prinde în cuvânt. lată de ce "acelora" nu le era dat să cunoască 
tainele Împărăției. Dimpotrivă, ucenicilor care îl ascultau şi îl credeau, acestora le 
va tâlcui parabola, şi lor, în general, nu le vorbea în parabole. Parabolele erau 
pentru "ceilalți". 


Explicaţia de ce a vorbit în pilde acum, Mântuitorul mai adăugă însă o sentință, şi 
anume una din acelea paradoxale, care îi pune în încurcătură pe mulţi cititori ai 
Scripturii. E ca un fel de concluzie la ceea ce spusese mai înainte: "Căci celui ce 
are i se va mai da şi-i va prisosi, iar celui ce nu are, şi ce are i se va lua" (Matei 
13, 12). 


Cum adică? De ce aşa? Pentru că cei dintâi vor să se lumineze, şi ei îşi adaugă 
lumină, iar ceilalți, ispititorii, nevrând să se lumineze, pierd şi ceea ce ştiu. lisus a 
venit să răspundă la întrebări, să aducă răspunsul celor ce întreabă. Dintotdeauna, 
de când e omul om pe pământ, de când a creat Dumnezeu lumea aceasta, omul 
şi-a pus întrebări. Şi-a pus întrebări despre sine. Şi-a pus întrebări despre lume. 
De unde vine şi unde merge? De ce a apărut în lume şi pentru ce trăieşte? Şi câte 
alte întrebări despre toate cele? Omul e singura fiinţă care se întreabă. Lumea 
animală, lumea vegetală, lumea lucrurilor nu-şi pun întrebări. 


Omul e singura fiinţă care îşi pune întrebări, pentru că e dotat de Dumnezeu cu 
rațiune. Omul nu poate trăi fără să-şi pună întrebări şi să-şi răspundă la marile 
întrebări, despre sine şi despre lume, despre existenţa lui pe pământ şi despre cea 
de dincolo, de după trecerea lui din viaţa aceasta. Copilul încă, de acum începe să 
gândească, primele lui contacte cu lumea sunt întrebările. Ce e cutare şi de ce, şi 
şirul de ce-urilor nu mai conteneşte. Toţi am făcut aşa. Și când ajungem la 
maturitate repetăm de fapt aceleaşi întrebări. Bineînţeles la o scară mult mai mare, 
ajungând la întrebări mult mai grave, esenţiale. 


Rămânem însă mereu oameni care pun întrebări şi care vor răspunsuri, care nu pot 
trăi fără răspunsuri. Pentru că nu se poate trăi la întâmplare. Pentru că trebuie să te 
orientezi după ceva, îţi trebuie un soare, trebuie să ai nişte jaloane după care să-ţi 
orientenzi gândirea şi viaţa, şi aceste jaloane nu pot fi decât răspunsurile la marile 
întrebări. 


Omenirea şi-a pus întrebări de la începutul începutului şi a încercat să-şi răspundă 
pe toate căile posibile. A încercat prin sistemele marilor filosofi, a încercat prin 
cercetările marilor oameni de ştiinţă, prin marii întemeietori de religii, dar 
niciodată răspunsurile pe care şi le-a dat n-au fost deplin satisfăcătoare. Le lipsea 
ceva esenţial şi, mai ales, le lipsea garanţia că erau drepte şi definitive, limpezi, 
clare, adevărate, absolute, ultimele. 


Tainele care ne înconjoară sunt atât de multe şi, oricât de adânc putem noi pătrunde 
în ele prin cercetările noastre, nu putem ajunge totuşi până la marginea sensurilor, 
încât să găsim răspunsuri absolut satisfăcătoare. Acest lucru I-a ştiut dintotdeauna 
şi Dumnezeu, de aceea "la plinirea vremii" L-a trimis pe Fiul Său pe pământ, 
pentru ca numai El să dea acel răspuns care să poată fi absolut, care să aibă 
garanţia adevărului, ca răspuns venit de la Dumnezeu. De aceea Mântuitorul s-a 
definit pe Sine drept "Omul care va spune adevărul” (loan 8, 40), deci Cel care 
dă răspunsul definitiv. Ultimul! 


Şi prin ce se dă acest răspuns? Se dă în primul rând prin cuvânt. Acesta este 
mijlocul prin care noi, cei care ne punem întrebări, comunicăm între noi. Cuvântul 
este mijlocul nostru de comunicare. De aceea se şi spune în Sfânta Scriptură: "La 
început a fost Cuvântul". "Toate s-au făcut prin Cuvânt. Prin întruparea lui lisus 
Hristos, s-a întrupat Cuvântul, Logosul, s-a întrupat deci agrăirea lui Dumnezeu 
către noi, pentru ca, prin propriul Lui Cuvânt, să ne dea răspuns la marile întrebări 
care chinuie minţile, sufletele, existenţele noastre. Cuvântul e deci chiar lisus, dar 
cuvânt este şi învăţătura Sa către noi, în înţelesul în care e luat în această 
parabolă. 


În al doilea 
şi, în al treilea 


Noi vrem Să ştim, şi 


Numai aşa vom şti cum să ne trăim viaţa aici, cum s-o trăim responsabil şi cum să 
ne-o organizăm, ca să n-o trăim la întâmplare. Şi ne-o organizăm în aşa fel, încât să 
putem da răspuns bun şi vieţii de aici, şi dincolo, când ne vom întâlni cu 
Dumnezeu. Pentru aceasta s-a întrupat Dumnezeu. Pentru aceasta Tatăl ne-a trimis 
Cuvântul Său, garanția adevărului. 


Despre acest Cuvânt vorbeşte Mântuitorul în Pilda Semănătorului. El se adresează 
tuturor. Semănătorul îşi seamănă sămânţa în toate sufletele. Sămânţa, precizează 
Mântuitorul, este Cuvântul lui Dumnezeu "despre Împărăţie" (Matei 13, 19). Căci 
chiar El tâlcuieşte ucenicilor pilda pe care le-a spus-o. 


Unele seminţe cad lângă drum, acolo unde arătura e mai la suprafaţă, 
pământul e mai tare şi ele nu pot încolţi. Rămân afară şi le mănâncă păsările. 
Dar nu pentru că Semănătorul le-ar fi semănat acolo, ci pentru că cel ce le primeşte 
le lasă să alunece, adică "nu pricepe" învăţăturile despre Împărăţie. Şi atunci "vine 
vicleanul şi răpeşte cele semănate în inima lui". E clar deci că seminţele fuseseră 
"semănate în inima lui". 


Aceştia sunt cei indiferenți, cei dezinteresaţi, cei cărora păcatul le-a întunecat 
mintea şi nu pricep, şi nu vor să priceapă cuvântul lui Dumnezeu. Ei nu mai sunt 
un pământ bun, pentru că nu-şi mai aparţin. În locul lor a intrat altcineva, ca şi cum 
într-o casă în care odinioară aveai prieteni care te găzduiau, acuma a intrat cineva 
care nu te mai cunoaşte. Ceva i-a scos din casă. I-a scos din casă păcatul pe care l- 
au lăsat să intre puţin câte puţin, până i-a scos de tot. 


Păcatul nu trebuie lăsat să intre în noi sub nici o formă. E de-ajuns să-i facem un 
locşor cât de mic, pentru că după aceea să ne copleşească. 


Un arab locuia într-un cort şi se ocupa cu tâmplăria. Într-o zi auzi un zgomot la 

uşa din pânză a cortului. "Cine e?" 

- "Eu, cămilă. Lasă-mă Să-mi încălzesc nasul în cortul tău. Afară e foarte frig”. 
"Bine, clar să nu intri mai mult”. Îşi văzu de treabă mai departe. Când se 

întoarse, cămilă era cu tot capul în cort. 

- "Nu ţi-am Spus Să nu intri?” 

- "Mi-era frig la cap şi m-am gândit că dacă m-ai lăsat să-mi încălzesc nasul, 

îmi vei lăsa şi capul. Nu mai înaintez ai încredere”. 

- "Bine, dar să nu mai înaintezi”. Când văzu că arabul, atent la lucrul său, nu-i 

mai dădu nici o atenţie, cămilă intră şi cu umerii şi cu picioarele de dinainte. 

Când o văzu arabul, se supără şi-i porunci Să iasă imediat. Vru să ia ceva s-o 

lovească, dar în clipa aceea cămilă intră cu totul înăuntru şi-l azvârli pe arab 

afară. Arabul nici nu avu timp Să-şi ia ceva cu el. Cămila deveni stăpâna 

cortului! 


Aşa e şi cu păcatul pe care îl lăsăm puţin câte puţin să ni se strecoare în viaţă. In 
cele din urmă pune stăpânire pe noi, şi atunci sămânţa învăţăturii nu mai are pe ce 
prinde. Terenul păcatului e sterp. E pustiu. 


Peste alţii căzând sămânţa, aceia se vor comporta faţă de ea ca şi piatra. Nu 
sunt un teren bun pentru ea. Nu sunt temeinic interesați. Rămân superficiali. 
Aceştia primesc cuvântul cu bucurie dar apoi, neputându-se înrădăcina în ei, în 
vreme de ispită se leapădă uşor de el. Nici nu-l mai recunosc. Şi precum pe piatră 
nu poate încolți nimic, tot aşa nici pe astfel de suflete nu poate încolţi cuvântul lui 
Dumnezeu. Ei sunt ca piatra impermeabilă, care nu primeşte sămânţa, nu aude, nu 
vede, nu simte nimic. Despre unii ca aceştia, vorbise Zaharia: "Urechile lor le-au 
îngroşat ca să nu audă legea Mea, nici cuvintele pe care le-a trimis Domnul 
Atotştiutorul..." (7, 11). 


Alţii se comportă ca spinii. Umbrind sămânţa şi lipsind-o de lumină, n-o lasă să 
încolțească. Această parte a parabolei ar putea fi un ecou al unui îndemn al 
profetului leremia: "Araţi pământ nou şi nu semănaţi între spini" (4, 3). Aceştia 
sunt cei care se lasă copleşiţi de multe griji lumești, de bogății şi de plăcerile vieţii, 
şi uită de cuvântul lui Dumnezeu. 


Un predicator de la începutul veacului nostru, Arhiereul Evghenie Piteşteanul 


(Păşune duhovnicească, 1912) spune despre aceştia că sunt "sufletele celor 


Stăpâniţi de inghimpoasele griji ale veacului”, în care seminţele "se îneacă şi nu 
leagă spre rodire” (p. 272). M-a atras cuvântul "inghimpoasele". Expresiv! 
Dispărut astăzi din limbă, dar vrednic de a fi reamintit! Pune, oare, aceasta pildă 
vreo problemă deosebită conştiinţei creştine? Ne lasă ea cu probleme nelămurite? 


În general, pilda e simplă şi uşor de înţeles. Dar unii se întreabă totuşi: De vreme 
ce cuvântul cade lângă drum, ce răspundere am eu? De vreme ce am fost făcut 
Să fiu de piatră, ce răspundere am eu? Și apoi, nu este, oare, adevărat că, într- 
adevăr, avem atâtea griji pe lumea aceasta? Avem atâtea de făcut, avem de 
răspuns atâtor solicitări de tot felul. Trebuie să acumulăm atâtea lucruri pentru ca 
să ne putem întreține pe noi şi familia, încât nu mai avem timp şi pentru cuvântul 
lui Dumnezeu. Toţi îl primim într-un fel, dar că nu prinde, că nu încolţeşte, nu e 
vina noastră! 


Tendinţa e de a arunca în felul acesta vina pe Dumnezeu. E o încercare de 
disculpare, de fugă de răspundere. Este disculparea îndreptățită? Lumea protestantă 
o încearcă de secole, pretinzând că natura umană, căzută din har prin păcat, nu mai 
este în stare de nimic. Nu se mai poate ridica. Numai Dumnezeu o mai poate 
ridica. Singur. În vremea noastră, mai ales, unele secte aruncă totul pe Dumnezeu 
şi pe răspunderea Lui pentru noi, îndreptăţind astfel, cu voie sau fără voie, orice 
păcat, deoarece noi nu putem evita păcatele. De aceea e sarcina lui Dumnezeu să le 
preia şi să le ierte prin har, în numele jertfei lui lisus. Chiar protestanții moderni 
critică această teorie, acuzând-o că urmăreşte să dobândească şi să se folosească de 
un har ieftin! 


Intreagă învăţătura aceasta e ieftină! Adevărul ortodox este că puterile răului nu au 
nici o forță asupra noastră, dacă nu le dăm voie să intre în noi. Aceasta o spune Sf. 
Scriptura şi întreaga Tradiţie, Sfinţii Părinţi şi sinoadele ecumenice de două 
milenii. 


Natura noastră, căzută într-adevăr în păcat, a fost răscumpărată de lisus Hristos 
prin jertfa Sa şi restaurată. A fost restaurată mai ales voinţa noastră liberă. De 
aceea lisus Hirstos este Liberatorul, Cel care "ne-a liberat de sub legea păcatului 
şi a morții” (Romani 8, 2). Altfel de ce ar mai fi venit Hristos? Sfântul Pavel spune 
limpede: "Căci dacă ne-am fi făcut una cu EI, prin asemănarea morţii Lui, 
atunci trebuie să fim una şi prin o înviere asemenea cu a Lui!" Şi ce este această 
înviere? înseamnă restaurarea noastră "Ia o viață nouă" (Rom. 6,4-5). 


Mântuitorul însuşi a făcut acea experienţă în pustie pentru noi, când s-a lăsat ispitit 
de diavol, dar n-a crezut în ispită, n-a răspuns ispitirilor lui, ca să arate că şi noi 


trebuie să facem la fel. Prin urmare, nimeni nu poate să arunce răspunderea pe 
diavol: că el ne-a determinat să facem cutare şi cutare. Avem de multe ori această 
tendinţă. Câţi nu spunem: M-a pus diavolul să fac cutare, m-a îndemnat cel rău să 
fac cutare... încercăm întotdeauna să ne disculpăm, să fugim de responsabilitate. 
Ba, uneori aruncăm răspunderea chiar pe Dumnezeu. 


Iată un cuvânt al Sfântului loan Gură de Aur care ne învaţă să nu fugim de 


răspunderea pentru faptele noastre. "Aşezaţi în conştiinţa voastră - spune el - un 
tribunal. Aşezaţi în el raţiunea şi aduceţi în faţa acestui tribunal toate încălcările 
voastre. Căutaţi păcatele sufletului vostru. Cereţi-i socoteala riguroasă şi 


legea? Cugetă la cauza ta, nu la cauza altora!” 


"Înfiinţaţi în fiecare zi acest tribunal”, mai îndeamnă Sfântul loan Gură de Aur 
(Comentariu la Evanghelia de la Matei. Omilia 42, 3). 


Mântuitorul, prin exemplul Său, ne-a arătat că suntem liberi să facem binele sau 
răul. Suntem liberi să acceptăm provocările ispitelor, sau să nu le acceptăm. În 
legătură cu cei despre care Mântuitorul spune că sunt ca piatra, aceştia sunt cei 
insensibili, superficiali, suficienţii de sine, cei care găsind jumătate de adevăr, 
cred că l-au găsit întreg. Câţi nu există dintre aceştia? Câţi nu rămân la suprafaţa 
lucrurilor, adică nu caută răspunsuri adevărate? Aceştia, fără îndoială, vor avea şi o 
viaţă neadevărată, dezordonată, de vreme ce nu-i aşezată pe temelii sigure, pe 
convingeri serioase, pe rădăcini adânci. 


Dar avem libertatea şi putinţa să nu ne lăsăm pradă superficialităţii, ci să 
mergem cu cercetarea noastră mai la adânc? O avem. Posibilităţile de cercetare 
sunt imense în lumea modernă. Numai cine nu vrea rămâne la acei "nu se poate 
şti", care generează indiferența şi suficiența globală. Dacă ajungem la "nu se 
poate şti totul”, după o serioasă şi îndelungată cercetare, atunci aceea va genera 
smerenie şi sfânta uimire în faţa tainelor celor mari, şi tocmai prin acestea ni se 
va deschide uşa tainelor, şi vom şti atâta cât trebuie ştiut pentru a primi cuvântul 
"despre împărăție”. Şi Mântuitorul spune: "Mergeţi mai la adânc” şi veţi pescui 
peste aşteptările voastre. 


Nimeni n-ar putea demonstra că e copleşit atât de tare de grijile vieţii, încât nu se 
poate ocupa şi de cele ale sufletului său. Suntem copleşiţi de griji, dar nu într-atât 
încât să nu putem trimite un gând în Sus. 


Doamne, omului cât poate duce!'! Dacă ar fi s-o parafrazăm puţin, am spune: Ce 
lucru extraordinar ar fi, de-ar face oamenii tot ceea ce pot face! Căci cu toate grijile 
vieţii, pe care dăm adesea vina, cât timp nu risipim în zadar? Câte n-am putea face 
în plus față de ceea ce facem! Fie că ne ignorăm forțele, fie că nu ni le punem la 
luciu. În schimb ne plângem că ne copleşesc grijile vieţii! 


Dumnezeu nu ne dă niciodată mai mult decât putem duce. 


Se zice că un copil îl ajută pe tatăl său la împachetatul unor lăzi cu bunuri şi 
apoi era pus să le transporte la oarecare distanţă unde le depozita. Cineva care 
trecea pe acolo îi zise copilului: "Nu crezi că e prea grea lada aceasta?” Copilul 
răspunse: "Tata ştie cât pot eu duce şi nu mă încarcă mai mult. Doar mă 
iubeşte!” 


Ce-i drept, pe unii îi copleşesc grijile vieţii şi îi paralizează, dar nu pe cei care ştiu 
să-şi facă ordine în gânduri şi în griji. Origen (185-253) a scris 6000 de opere. A 
găsit timp într-o viaţă scurtă de om să scrie 6000 de opere. Şi cine mai ştie să 
numere titlurile pe care le-a scris la noi, de pildă, N. Iorga? Cărţi întregi se pot 
scrie numai cu titlurile operelor sale. Se pot face multe într-o viaţă! 


Se găseşte timp aşadar, timp destul şi pentru a ne ocupa şi de sufletele noastre. 
Nimeni nu se poate îndreptăţi că e atât de copleşit de grijile vieţii, încât să nu poată 
da sufletului său câteva clipe dintr-o zi. Zic unii: Nu mă pot duce la biserică! N-am 
timp! Am de făcut cutare şi cutare lucru. Nu mă pot spovedi. N-am timp. Nu poate 
veni la spovedanie o dată sau de două ori pe an! Nu are timp! Nu cred că e o scuză 
serioasă, valabilă. Toţi cei care apelează la astfel de scuze sunt exact ca cei din 
Parabola semănătorului. Nu zic "nu" când aud cuvântul, dar nu-l reţin. Îl lasă să 
alunece pe drum, îi opun un suflet împietrit, îl copleşesc cu alte griji pe care le 
socotesc mai importante. Se plâng de timp. De timpul pe care, în realitate, îl 
risipesc. 


Noi trebuie să fim ca pământul cel bun, pe care, căzând sămânţa, a încolţit şi a 
dat roade bune. Despre aceştia Mântuitorul spune aşa: Ei sunt aceia care "aud 
învățătura şi o pricep; aceştia sunt roditori" (Matei 13, 23). Adică:în aceştia 
rodeşte cuvântul, pentru ei şi pentru alții. Aceştia devin utili şi altora. Ceilalţi 
rămân egoişti, închişi în ei şi în grijile lor. Nu dintre dânşii se aleg generoşii. Nu 
aceşti creştini sunt cei mai activi în viaţa socială, în lucrările obşteşti, în interesul 
pentru aproapele. 


Cei ce sunt pământ bun sunt cei cu inimă bună, cei cu inima curată. Acesta este 
terenul cel bun: inima bună, inima curată, prin urmare dragostea. Dragostea de 
oameni şi credinţa în Dumnezeu, acesta este terenul cel bun, pe care căzând 
cuvântul încolțeşte şi dă roade. lar această roadă este omul cel nou (loan 3, 3; 
Rom. 6, 4; II Cor. 5, 17; Efeseni 4, 24), omul acela despre care Sfântul Apostol 
Pavel spune că are în el "mintea lui Hristos" (Il Cor. 10, 5), "simţirea lui Hristos" 
(Filipeni 2, 5), omul care nu poate fi decât bun. 


Ce extraordinară ar fi o societate omenească alcătuită numai din astfel de oameni, 
în care rodind Cuvântul lui Dumnezeu, precum ne încredinţează lisus prin Pilda 
semănătorului, să dea roadele bunătăţii, roadele dreptăţii, roadele răbdării, roadele 
dragostei! Un ultim cuvânt aş vrea să mai adaug. De fapt, o ultimă întrebare la care 
să încercăm să răspundem. A rostit lisus această parabolă într-o stare de spirit 
bună, fericită? Aş crede că a rostit-o mai degrabă trist şi dezamăgit. Trist şi 
dezamăgit pentru că sămânţa, aruncată de EI, numai în a patra parte din pământul 
pe care a fost semănată a găsit pământ bun, şi chiar şi pe aceea unele seminţe au 
rodit doar la o treime din capacitatea lor de rodire (Matei 13,8). 


lisus îşi mărturiseşte prin această parabolă durerea, şi aproape revoltă. De aceea a 
şi rostit cuvinte grele, aducându-și aminte de proorocia lui Isaia: "Se împlineşte cu 
dânşii proorocia lui Isaia care zice: Cu auzul veţi auzi, dar nu veţi pricepe şi cu 
ochii veţi privi, dar nu veţi vedea. Căci s-a înceţoşat inima poporului acestuia; 
urechile lor le-au asurzit şi ochii lor şi i-au închis, ca să nu vadă cu ochii, şi să 
nu audă cu urechile, şi să nu priceapă cu inima, ca Să nu se întoarcă şi să-i 
vindec" (Matei 13, 14-15). Și tot acestora le-a spus, "că se va lua de la ei şi ceea 
ce au" (5, 12). 


Mântuitorul, ca Om plin de intenţii bune dar dezamăgit, se plângea apostolilor şi se 
mângâia doar cu faptul că ei, apostolii, erau "pământ bun". Erau acea a treia parte, 
din a patra parte! 


Dar cine era vinovat de situaţia în care se aflau cei care nu dădeau roade? 
Sămânţa? Cuvântul? Am arătat că unii sunt gata să arunce răspunderea pe 
sămânță, pe cuvânt, fie pentru că n-ar fi fost aruncată unde trebuie, fie pentru că 
există în lume prea multe feluri de pământ. Sămânţa a fost aruncată însă cu 
generozitate peste tot, iar în sensul în care sunt luate în parabola, pământurile sunt 
inimile oamenilor, aşa cum se află şi cum se pregătesc ele însele, altfel n-ar fi fost 
logic ca lisus să le condamne pe cele neprimitoare. Şi n-ar fi fost îndreptățit să se 
supere şi să rostească această Parabolă a mâhnirii. 


Nu e în discuţie nici sămânţa, nici arta semănătorului, ci pământul, terenul, inimile 
oamenilor. Orice agricultor ştie că pământul trebuie pregătit, ca să primească 
sămânţa şi s-o facă să rodească. Semănătorul seamănă mereu. Atunci, şi azi, şi în 
veac. 


Cu acest prilej şi-a încheiat lisus vorbirea prin: "Cine are urechi de auzit, să 
audă!" (13, 9). Şi către noi se adresează tot prin ele, cu amărăciune, cu gând 


neascuns de prevenire, dar şi cu speranţă şi dragoste. 


Fie urechile noastre luând aminte la glasul cuvintelor Sale. 


Duminica a XXII-a după Rusalii - Cheia înţelesului pedepselor veşnice 


Mântuitorul era într-o perioadă în care învăţa intens. Înainte de a rosti parabola 
asupra căreia vrem să ne oprim astăzi, mai spusese ucenicilor şi celor care îl urmau 
încă o seamă de parabole. Încercase să-i facă să înţeleagă de ce a venit pe pământ, 
de ce s-a întrupat, care este rostul oamenilor pe pământ, cum trebuie să trăiască, 
cum trebuie să-şi dobândească mântuirea dincolo. Le spusese Parabola despre oaia 
cea pierdută, despre Fiul risipitor, cea despre Administratorul necinstit şi a în- 
cheiat cu parabola despre Bogatul nemilostiv şi săracul Lazăr. 


Suntem în momentul în care Mântuitorul să-şi teoretizeze învăţătura. Ştim că a 
făcut-o prin învățături directe dar şi prin unele indirecte, cum face acum, folosind 
parabolele, un mijloc mai accesibil, mai uşor de înţeles decât cuvintele alese şi 
decât demonstrațiile filosofice sau logice. 


În parabola Bogatului nemilostiv şi a săracului Lazăr, Mântuitorul a vrut să arate 
care este destinul omului după moarte, în eternitate, şi care sunt elementele care îl 
determină. Este momentul în care începe să elaboreze învăţătura Sa eshatologică, 
învăţătura despre cele din urmă, despre cele ce se vor întâmpla la sfârşit. Va mai 
face-o şi în alte împrejurări. 


Cunoaştem toţi parabola dar, ori de câte ori o auzim, întotdeauna ni se pare nouă, 
întotdeauna ne interesează, întotdeauna ne nelinişteşte. Ar trebui, poate, să nu 
ținem nici o cuvântare despre ea ci, pur şi simplu, s-o mai citim o dată, şi să stăm 
fiecare în taina inimii, a sufletului şi a gândului nostru, întorşi spre noi înşine, şi s- 
o medităm. E uşor de înţeles, luată ca povestire, ca întâmplare. Narațiunea e simplă 
şi, cu toate că ne spune lucruri de dincolo, nu ar fi străine de logica noastră. 
Aceasta însă numai la prima vedere. Mai la adânc ea ne provoacă întrebări la care 
simţim nevoia să ni se răspundă grabnic. Dar să nu anticipăm. S-o ascultăm. 


„Era un om bogat care se îmbrăca în porfiră şi în vison, veselindu-se în toate 
zilele în chip strălucit. lar un sărac, anume Lazăr, zăcea înaintea porții lui, plin 
de bube, poftind să se sature din cele ce cădeau de la masa bogatului; dar şi 
câinii, venind, lingeau bubele lui. Și a murit săracul şi a fost dus de către îngeri 
în sânul lui Avraam. A murit şi bogatul şi a fost înmormântat. Şi în iad, 
ridicându-şi ochii, fiind în chinuri, el a văzut de departe pe Avraam şi pe Lazăr 
în sânul lui. Şi el, strigând, a zis: Părinte Avraame, fie-ţi milă de mine şi trimite 
pe Lazăr să-şi ude vârful degetului în apă şi să-mi răcorească limba, căci mă 
chinuiesc cumplit în această văpaie. Dar Avraam a zis: Fiule, adu-ţi aminte că ai 
primit cele bune ale tale în viaţa ta, şi Lazăr, asemenea, pe cele rele; iar acum, 


aici, el se mângâie, iar tu te chinuieşti. Și peste toate acestea, între noi şi voi s-a 
întărit prăpastie mare, ca cei care voiesc să treacă de aici la voi să nu poată, nici 
de acolo să treacă la noi. lar el a zis: Rogu-te dar, Părinte, să-l trimiţi în casa 
Tatălui meu. Căci am cinci fraţi, să le spună lor acestea, ca să nu vină şi ei în 
acest loc de chin. Şi i-a zis Avraam: Au pe Moise şi pe prooroci; să asculte de ei. 
Iar el a zis: Nu, părinte Avraame, ci, dacă cineva dintre morţi se va duce la ei, se 
vor pocăi. Și i-a zis Avraam: Dacă nu ascultă de Moise şi de prooroci, nu vor 
crede nici dacă ar învia cineva dintre morţi” (Luca 16, 19-31). 


Aşadar, e vorba, pe de o parte, de un bogat oarecare - nu i se dă un nume - care 
trăia îmbrăcându-se în porfiră şi vison şi care o ducea numai în petreceri, iar pe de 
altă parte, de un sărac cerşetor căruia evanghelistul Luca îi dă şi numele, Lazăr şi 
care era oaspete des la poarta bogatului. 


Faptul că i se dă un nume, nu însemnează că întâmplarea e adevărată, deşi putea 
foarte bine până la un loc să fie adevărată. Mântuitorul a putut s-o ia din viaţă, din 
situaţii concrete pe care le cunoştea. Acest Lazăr putea foarte bine să existe, tot aşa 
cum şi un bogat de calitatea, sau de lipsa de calitate a acestuia din parabolă, putea 
de asemenea să existe. 


În cazul acesta s-ar putea totuşi ca numele dat de Mântuitorul să fie simbolic 
pentru Lazăr, în limba vremii, însemna: Dumnezeu este în ajutorul meu. Mân- 
tuitorul va fi voit să sugereze că săracul pe care îl avea în vedere parabola Sa era 
un om cumsecade, era credincios, era unul care-şi punea nădejdea în ajutorul lui 
Dumnezeu, pe când celălalt, bogatul, era pur şi simplu un bogat ca toți bogaţii, 
egoist, lipsit de inimă şi de Dumnezeu. Altfel cum să se fi explicat faptul că el, care 
se bucura de toate bunurile pământeşti, privea cu totală detaşare, fără să-l vadă, pe 
acest sărac care stătea la poarta lui şi de care, spune evanghelistul, şi câinii aveau 
mai multă grijă decât de stăpânul lor. 


Nichifor 'Theotokes, unul din autorii de Cazanii folosit mult în Biserica noastră 
(Kiriacodomion, tradus de Mitropolitul Grigore şi tipărit de Dositei, 1801, şi de 
Nifon, 1867. Ediţii mai noi, mai multe), spune că bogatului nu i s-a dat un nume, 
pentru că numele oamenilor răi sunt nevrednice de pomenire (ed. 1987, p. 375). 


Cele spuse de Mântuitorul despre protagoniștii parabolei încep pe tărâmul nostru. 
Ne sunt familiare. Dar parabola merge mai departe, dincolo, peste limitele până la 
care putem merge noi, cu simţurile şi cu mintea noastră. Dacă ar fi rămas numai la 
cât se petrecea pe pământ, am fi putut zice: nimic deosebit. Sunt lucruri cunoscute. 
Aşa a fost în lume de când e lumea. Inegalitate, nedreptate, şanse pentru unii, 


neşanse pentru alții. Mulţi, precum se întâmplă adesea, trec şi la judecăţi mai aspre, 
acuzându-L. pe Dumnezeu de îngăduirea unor asemenea situaţii! 


Nu ştiu dacă lisus a vrut să preîntâmpine asemenea acuzaţii, imaginând această 
parabolă. Nu ne-o spune. Dar, oricum, a vrut să ne dea o indicație asupra 
adevăraţilor responsabili, şi să ne prevină că istoria nu se încheie cu cât a fost şi 
este pe pământ. De aceea istoriseşte urmarea întâmplării şi dincolo, pentru că 
această urmare conţine cheia înţelesului situației şi epilogul ei, rezolvarea ei. 
Rezolvarea e dincolo. lisus ne trece, aşadar, în spaţiul şi timpul Judecăţii de 
dincolo. 


Ce se întâmplă dincolo? Ce este dincolo? Care sunt dincolo consecinţele faptelor 
de aici? Ce aflăm? Mântuitorul ni-l arată pe bogat în iad. O răsturnare totală. 
Bogatul, care fusese în Rai pe pământ, a ajuns dincolo în situaţia lui Lazăr, pentru 
care iadul fusese pe pământ, iar Lazăr a ajuns în Rai. Şi o situație nouă: bogatul 
care niciodată cât fusese pe pământ, nu se rugase de nimeni, ci doar poruncise, şi 
nu se gândise să se roage nici lui Dumnezeu, de data aceasta se roagă. 


Și zice: „Părinte Avraame!” Iată o rugăciune adresată direct lui Avraam, de care 
acum îşi aduce aminte şi-l recunoaşte pe „părinte”, deci drept cineva mai mare ca 
el, de care are nevoie, cum nu avusese pe pământ. Şi ce spune în rugăciunea lui? 
„Părinte Avraame, milostiveşte-te spre mine şi trimite pe Lazăr ca să-şi întingă 
vârful degetului în apă, şi să-mi răcorească limba, că mă chinuiesc în văpaia 
aceasta”. Iată-l deci pe bogatul nemilostiv descoperind rugăciunea. 


Dar mai aflăm ceva de aici, care ne va servi când va trebui să răspundem la o 
anumită întrebare. Bogatul îl cunoştea pe Lazăr. I-a zis pe nume. Îl văzuse la poarta 
sa. Nu se va putea apăra că nu l-a cunoscut. Cât despre descoperirea rugăciunii, îşi 
va da seama de îndată că o făcea acum prea târziu, fundcă Avraam îi răspunde: Nu 
se mai poate. Nu-ţi mai pot satisface cererea: „între noi şi voi s-a aşezat prăpastie 
mare”. Adică s-au pecetluit definitiv nişte bariere. Era ca şi cum i-ar fi spus: Aici 
nu se mai poate schimba nimic. Lazăr, chiar dacă ar vrea, nu te poate ajuta. Între 
locul unde este el şi locul unde eşti tu, nu există punte de trecere. Puntea a rămas în 
urmă, pe pământ. Cine n-a apucat s-o treacă pe pământ spre Rai, în lumea de aici, 
acum nu mai poate fi ajutat de nimeni. Tu nu mai poţi fi ajutat nici de Lazăr, nici 
de mine. 


Aş vrea să fac o paranteză în legătură cu rugăciunea bogatului către Avraam. Puţini 
observă că avem în aceasta dovada rugăciunilor de mijlocire către sfinţi, chiar către 
cei din Vechiul Testament,,Cei care contestă rugăciunile şi mijlocirile sfinților nu 


ştiu să citească aşa cum trebuie Scriptura. Dar s-ar putea obiecta: Da, dar Avraam 
spune că nu poate face nimic. Nici el, nici Lazăr. Deci rugăciunile către sfinți ar fi 
în cel mai bun caz inutile, dacă nu o blasfemie, pentru că în loc să ne rugăm lui 
Dumnezeu, ne rugăm unora care sunt oameni ca şi noi. Obiecţia aceasta nu e 
valabilă însă, pentru că neputinţa lui Avraam de a-l ajuta pe bogat privea numai 
viața de dincolo, de după părăsirea pământului, de după încheierea socotelilor. 
Bogatul ştia încă de pe pământ că se putea adresa prin rugăciune către Avraam, dar 
n-a făcut-o la timp, cât era pe pământ. A făcut-o când era prea târziu, după ce 
schimbase tărâmurile. Acum era dincolo, după judecată. Că este întocmai aşa, se 
va vedea chiar din convorbirea pe care a avut-o în continuare cu Avraam, când 
acesta 1-a vorbit de prăpastie. S-ar mai putea spune: dacă această prăpastie e o 
realitate de netrecut, atunci sunt inutile şi rugăciunile pentru morţi, adresate atât lui 
Dumnezeu, cât şi Sfinţilor. Nu. Sunt inutile rugăciunile morţilor pentru ei înşişi. 
Pentru aceste rugăciuni nu mai este punte, dar la rugăciunile celor vii pentru morți, 
nu se face în textul acesta referire. 


Știm din alte texte însă, că rugăciunile viilor pentru morți sunt rugăciuni întru 
speranţă şi întru încredere în puterea rugăciunii (| Tes. 5, 25; Evrei 13, 18). Se va 
zice: erau rugăciuni pentru cei vii, netrecuţi încă dincolo. Dar rugăciunea Martei şi 
a Mariei pentru Lazăr, fratele lor, era pentru unul trecut dincolo! De unde pe 
pământ nu-i trecuse niciodată prin minte să vadă lipsurile şi nevoile altora, 
confruntat cu realităţile de dincolo, în sufletul bogatului a încolțit chiar acea virtute 
care nu-i încolțise niciodată cât fusese pe pământ: milostenia. Doar de aceea 1 se şi 
zice: „bogatul nemilostiv!“ 


Am văzut în textul parabolei că i s-a adresat lui Avraam şi a doua rugăciune: „Te 
rog dar, părinte, să-l trimiţi pe Lazăr la casa tatălui meu, căci am cinci fraţi, şi să le 
mărturisească aceste lucruri, ca să nu vie şi ei la acest loc de muncă”. Frumos 
sentiment! Frumoasă îngrijorare pentru alţii, chiar dacă pentru frații săi, şi nu 
pentru nişte străini de familia sa. Chiar şi aşa, nu putem să nu-l apreciem. Se 
gândea să nu păţească şi alții ca dânsul. Numai că, şi de data aceasta, gândul îi 
venise prea târziu. Avraam i-a răspuns: Nu se poate! Nu se mai poate. De aici nu 

se mai poate întoarce nimeni. Cei rămaşi au însă posibilitatea să se îndrepte fără să 
se ducă Lazăr să-i înveţe, pentru că au pe Moise şi pe prooroci, adică Legea, cele 
cinci cărți ale lui Moise şi cărțile proorocilor. De acolo pot afla totul în legătură cu 
ceea ce este aici. Na trebuie să se ducă nimeni să le spună. N-ar avea nimic în plus 
de aflat. 


Şi ce se spunea în Lege şi în prooroci? Mântuitorul răspunzând odată la întrebarea: 
Care este în cea mai mare poruncă din Lege? A spus: „Să iubeşti pe Domnul 


Dumnezeul tău şi pe aproapele tău ca pe tine însuţi”. Deci de aceasta îi amintea 
Avraam bogatului acum. Cei rămaşi în lume să asculte de poruncile Scripturii, şi 
nu vor ajunge aici unde ajunsese el. Dar Avraam a putut să aibă în vedere şi un alt 
text scris de Moise, şi unul de proorocul Isaia, ambele referitoare la milostenie. 
„Deschide mâna ta fratelui tău, săracului tău şi celui hpsit din pământul tău" (Deut. 
15, 11) şi: „Frânge celui flămând pâinea ta şi pe săracii fără acoperământ bagă-i în 
casa ta; dacă-l vei vedea gol, îmbracă-l şi pe rudele seminţiei tale să nu le treci cu 
vederea" (Isaia 58, 7). Este exact ceea ce va relua şi lisus, atunci când va vorbi 
despre Judecata de apoi (Matei 25). 


Bogatul ştia însă din propria sa experienţă, cu sine, că de Lege şi de prooroci nu 
vor asculta. îşi imagina însă că, pe unul întors din morţi îl vor crede. Că aceasta îi 
putea constrânge prin descoperirile sale despre lumea de dincolo şi despre plata 
păcatelor cu suferinţele iadului. Dar Avraam replică încă o dată: Nu, degeaba s-ar 
duce. Dacă nu cred în Lege şi în prooroci, chiar dacă ar învia cineva şi le-ar spune 
ce au de făcut, tot n-ar crede. 


În primul rând nu l-ar crede că s-a întors din morţi, am spune noi în apărarea lui 
Avraam. Câte minuni nu vedem noi în fiecare zi? Ce ştim noi despre viaţă, despre 
universul mare şi cel mic? Și de spunem când nu le înţelegem? Trebuie să aibă o 
explicație naturală, zicem, şi cu aceasta am terminat. Nu ne mai ducem la minune. 


Aşa s-ar fi întâmplat şi dacă ar fi înviat atunci săracul Lazăr, şi le-ar fi spus: 
Probabil n-a murit el de tot! Trebuie să aibă o explicaţie naturală faptul că şi-a 
revenit. Cine să-l ia în serios? Avraam avea dreptate. 


Ştim că Mântuitorul îl va învia pe un Lazăr adevărat, din morți, dar s-a întâmplat, 
oare, vreo schimbare mare în viaţa celor ce au văzut minunea? Pentru moment L- 
au aclamat pe lisus la Intrarea în Ierusalim, dar îndată după aceea L-au răstignit, 
deşi EI săvârşise minunea. Despre Lazăr însuşi cel înviat de Iisus, ştim prea puţine 
lucruri. Va fi fost nevoit să ţină în taină tot ceea ce „văzuse" în cele patru zile cât 
fusese dincolo, când şi-a dat seama că ceea ce povestea îi supăra pe farisei? 
Evangheliştii nu ne spun decât că şi pe el au voit să-l omoare. Ce să fi făcut bietul 
om? S-a refugiat în tăcere, de nu cumva va fi plecat şi din Bretania în altă parte. 


Înainte de a trece la alte consideraţii, să mai cercetăm câteva momente parabola şi 
câteva din implicaţiile ei. Textul evanghelic nu ne spune că bogatul a ajuns în iad 
pentru că era bogat. A ajuns în iad pentru că era nemilostiv. lisus nu-l plasează 
nici printre cei care îşi agonisiseră necinstit bogăția. Singura lui vină arătată e 
nemilostivirea. Nici săracul nu a ajuns în Rai numai pentru că era sărac. Numele 


lui, Lazăr, cu semnificaţia de „Ajutorul meu este Domnul", este proba că lisus a 
vrut să sugereze că era bun la inimă, că nu judeca, nu se revolta, ca un fel de 
replică a lui lov. Nu muncea pentru că era grav bolnav, nu pentru că n-ar fi vrut. 
Amintim acestea pentru că a nu crede cineva că a fi sărac duce numai prin aceasta 
la Rai, şi că a fi bogat înseamnă pierzanie sigură: Dacă eşti sărac să fii şi bun, şi 
dacă ai ajuns bogat pe cale cinstită, să fii asemenea milostiv şi bun. 


Dar, ar mei putea cineva zice, şi aceasta e întrebarea pe care am prevăzut-o mai 
înainte: Era bogatul responsabil de soarta săracului? Avea vreo vină pentru 
sărăcia aceluia? Nu. Dar îl cunoştea şi ştia că trăieşte în foame, fără adăpost, şi că 
era bolnav. Nu era responsabil formal. Dar ca om, ca frate, era responsabil. Putea, 
dacă nu să-i schimbe soarta, măcar să 1-0 îndulcească puţin. Avea cu ce. Şi avea 
datoria, ca om, s-o facă. A ajuns în iad pentru că a fost nemilostiv, nu pentru că ar 
fi fost vinovat de soarta săracului. 


Mai târziu, Sfinţii Părinţi vor duce raţionamentul asupra responsabilității chiar mai 
departe decât a făcut lisus în această parabolă. Ei vor zice că toţi bogaţii sunt 
responsabili şi vinovaţi de soarta săracilor, pentru că plusul lor vine din ceea ce ar 
trebui să aparțină în mod egal tuturor. 


Bogăția în afară de măsură - spunea Sfântul Ambrozie - cu orice titlu şi prin 
orice mijloc ar fi fost câştigată, are întotdeauna în ea un izvor de nedreptate şi 
neomenie'"!. 


III mea bosăţia printre altele „relele care pustiesc 


omenirea". Se întreba: „De unde vin duşmăniile care înarmează pe fraţi contra 
fraţilor? De unde vin calomniile, sperjururile? - Bogăția le naşte” (Omilie la 
tânărul bogat). 


Soluţia Sfinților Părinți va fi însă tot distribuirea bogăției prin milostenie. Abia 
unele sisteme sociale moderne vor cere şi vor opera redistribuiri prin alte mijloace, 
şi prin legi. 


Parabola pe care am ascultat-o ne pune faţă în faţă cu una din marile realități ale 
existenţei noastre: cu moartea! Cu încetarea existenţei. Tot ce începe sfârşeşte. 
Unele din cele începute odată cu noi sau înaintea noastră, sau după noi, sfârşesc 
mai repede, altele mai târziu, dar totul sfârşeşte. Mor şi copacii, şi florile, şi privi- 

ghetorile, şi stelele, şi galaxiile. Unele mor altele se nasc. Existenţa continuă, dar a 
noastră se sfârşeşte. Poate că şi acest lucru ne nelinişteşte, şi mai ales acesta: că noi 


murim şi că existenţa lumii continuă fără noi, ca şi cum n-am fi fost. Nimeni nu ne 
mai întreabă. Nimeni nu ne mai dă socoteală. O vreme se mai vorbeşte despre noi, 
de bine sau de rău, şi noi nici nu ne mai putem apăra. O vreme ne mai apără alții, 
dar sunt şi dintre aceia care ne blamează, cu siguranţa că nu li se mai poate 
întâmpla nimic. Şi-apoi suntem uitaţi. 


N-am văzut un prilej mai dezolant, care să vorbească despre soarta omului pe 
pământ, mai sugestiv decât un cimitir părăsit, plin de morţi cărora le-au murit, la 
rândul lor, toți urmaşii. Cruci pe jumătate sau pe trei sferturi înfundate în pământ, 
cruci fără un braţ sau fără amândouă, cruci înclinate ca nişte bolnavi prinşi de cine 
ştie ce durere, cruci şchioape şi fără cârje, morminte fără relief sau chiar căzute sub 
nivelul pământului peste un trup care s-a descompus de tot şi a lăsat locul gol, 
iarbă, ciulini. 


Moartea pe toţi ne deconcertează. Pe toţi ne nelinişteşte. Moartea naşte drame, 
adânci până dincolo de cuvânt, în conştiinţa noastră, în sufletul şi inima noastră, 
pentru că n-o dorim, n-o pricepem, pentru că e un sfârşit care nu se pare nefiresc. 
Nu putem accepta sfârşitul. De ce a mai început, dacă trebuie să sfârşească? 


Odată ce am venit în lume cu o conştiinţă, cu un destin, cu o familie, cu simţuri, cu 
imense posibilităţi de scrutare în adâncul gândului, ni se pare nefiresc ca într-o zi 
să se termine totul stupid, să fim îngropaţi în pământ, şi pentru totdeauna. 


Am citit cărțile celor mai luminaţi credincioşi, ale celor mai înţelepţi filosofi; am 
citit cărţile sfinţilor şi ale asceţilor, am citit gândurile unora care pretindeau că au 
vorbit cu îngeri şi că li s-a arătat Hristos. Toţi mărturisesc fiorul în faţa morții. 
Chiar cei care o cheamă, cei care o acceaptă, n-o înţeleg. 


Un nepot al meu, abia ajuns la vârsta gândului articulat, înainte de a fi ştiut ce e 
aceea o şcoală, când s-a întâlnit întâia oară cu o moarte l-a întrebat pe tatăl său: 
Tăticule, şi tu vei muri? - Da, toţi murim. - Dacă ai ştiut că vei muri, atunci de ce 
m-ai născut? - a întrebat copilul. - Lasă, îţi explic mai târziu. Asta e situaţia! 
Acest „mai târziu“ n-a mai venit niciodată. N-avea de unde veni. Nici copilul, 
crescut, n-a mai întrebat. Nu fiindcă şi-ar fi lămurit singur întrebarea, ci pentru 
că a înţeles şi el că: „asta e situaţia!” Dar aceasta nu înseamnă că „situaţia” e 
limpede. Nu ne pricepem moartea, şi chiar dacă am zice că o pricepem, sau mai 
degrabă că ne împăcăm cu ea, de fapt nu ne convine. Nu ne dorim nici un 
Sfârşit. 


Că uneori, bătrâni, neputincioşi şi bolnavi, cu puterile de muncă scăzute sau 
pierdute de tot, cu mintea redusă la o încetinire vecină cu încetarea funcționării ei, 
ne dorim moartea, şi adesea ne-o doresc cei cărora le ajungem povară, e altceva. 
Boala şi bătrâneţea sunt începutul morții. Fac parte din ea. Dorinţa de moarte, în 
asemenea situaţii, e dorinţa de evadare din nonsens, nu din viaţă, nu din existenţă. 


E firesc oare să ne gândim aşa? E firesc, pentru că destinația noastră originară n-a 
fost moartea. Destinația noastră a fost viața veşnică. Și n-am uitat acest lucru. 
Aduşi la existenţă, destinația noastră a fost existenţa. O greşeală, petrecută cândva 
în zorii creaţiei, a schimbat destinul inițial al oamenilor şi atunci li s-a destinat 
trecerea aceasta prin moarte. Trecerea spre unde? Spre ce? Spre cine? E ceea ce 
ştim, şi nu ştim, Sau unii ştiu, alții nu ştiu. Dar şi unii şi alții n-o dorim, şi n-o 
înțelegem nici când o înţelegem. E trecerea spre ceva, spre undeva unde n-am mai 
fost. Se deschide o uşă şi poţi cădea într-o prăpastie fără fund, în care să cazi la 
infinit, sau poţi intra întro grădină cu flori şi păsări. Unu cred că e una, alții cred că 
e cealaltă. Dar ceea ce ştim toţi şi ceea ce ne provoacă de fapt supărarea şi 
disperarea, e faptul că plecăm de aici fără întoarcere. Că e o plecare definitivă. Că 
plecăm din ceea ce ştim cum €, din a fi spre a nu mai fi aici, şi spre ceea ce nu ştim 
cum €. 


Poate că e bine că nu ne gândim în fiecare clipă la moarte. Am deveni nişte 
obsedaţi ai morții. Sunt însă unii care se gândesc. Dar la ce ajung? Şi noi, când ne 
gândim la ea, nu realizăm mai mult, decât că aflăm ce suntem de fapt. 


Și scriitorii sfinţi, când au adâncit gândul la ea, ce au spus? „Ce este omul, că-ţi 
aminteşti de el?* (Ps. 8, 4). Ca şi cum ar fi zis: De ce te mai ocupi de el, Doamne? 
Nu vezi că nu e nimic de capul lui? Că nu are nici o consistență? „Omul, ca iarba, 
zilele lui ca floarea câmpului, aşa va înflori; că vânt a trecut peste el şi nu va mai fi 
şi nu se va mai cunoaşte încă locul său“ (Ps. 102, 15-16). Astăzi este un cap plin de 
idei, mâine o inimă inertă. Ţărână (Ps. 102, 14). Existenţa lui e asemănată cu 
umbra (lov 7, 9) şi cu visul (lov 20, 8; Ps. 72, 20). Astăzi e puternic, mâine e 
nimic. 


Şi atunci mai merită să te ocupi de ceva dacă azi eşti, şi mâine nu mai eşti? În clipa 
în care te-ai născut, ai şi devenit un candidat la moarte. Începem să murim de fapt 
din clipa în care ne naştem. Murim încetul cu încetul. Fiecare zi care trece e o zi 
mai puţin înaintea noastră. 


Poate că cea mai profundă carte de meditație creştină este cartea Slujbei 
înmormântării. Intre cărțile de filosofie, mica noastră carte de înmormântare şi 


parastase e printre cele mai profunde. Sfântul Pavel scrie cu înţeleaptă îndreptățire: 
„Ne-a rânduit Dumnezeu ca pe nişte osândiţi la moarte" (1 Cor. 4, 9). Adevărul 
acesta nicăieri nu e mai repetat ca în cartea Slujbei înmormântării. Este acolo o 
lamentaţie, o durere extraordinară, o disperare dusă la limite. Se repetă, şi iar se 
repetă; că totul s-a sfârşit, că despărţirea de cei mai dragi e definitivă, şi două 
cuvinte revin ca un lait-motiv, ca un ceas care bate în mintea şi în inima noastră. 
Cel dintâi e cuvântul: totdeauna. Cel care a plecat a plecat pentru totdeauna. Şi al 
doilea: niciodată. Nu se mai întoarce niciodată. Slujba înmormântării e mai veche 
decât celebrul Nevermore al lui Whitman! 


De fapt tocmai aceste cuvinte sunt cuvintele care ne chinuiesc cel mai mult. Am 
înţelege o plecare care ar fi cu întoarcere, o plecare pentru totdeauna, din care nu 
mai există întoarcere niciodată. 


Realitatea aceasta ne pune în situaţia de a medita profund: ce este viaţa, ce rost mai 
are, dacă sfârşeşte tocmai atunci când nici n-ai început s-o trăieşti cum trebuie, 
tocmai atunci când ai ajuns la maturitate, tocmai atunci când ai ajuns la 
înțelepciune? De ce tocmai atunci trebuie s-o sfârşeşti? 


Uneori moartea ni se pare totuşi firească, deşi niciodată, de fapt, n-o acceptăm ca 
firească. Dar parcă atunci când omul moare la sfârşitul vieţii, când şi-a împlinit 
ciclul şi nu-şi mai poate duce povara trupului, îmbătrânit şi secătuit de vlagă, zicem 
că, totuşi, moartea e firească, deşi nimeni nu se desparte firesc şi bucuros de tatăl 
său care moare la bătrâneţe, sau de mama sa. 


Dar în afară de acestea, mai sunt morțile nefireşti. Mor oameni în floarea vârstei, în 
accidente, mor copii care încă nu s-au realizat. Mor oameni în războaie. Mor 
oameni condamnaţi la moarte pentru idei. Toate acestea pun conştiinţei noastre 
probleme grave. Cum se rezolvă aceste probleme? Rămânem în dramă şi dispel- 
rare? Abia acum ne dăm seama cât de important era ca cineva, cu o mare 
autoritate, să fi dat răspuns la aceste întrebări. Să fi fixat o învăţătură care să 
liniştească sufletul şi mintea omului chinuit. 


A dat cineva acest răspuns? Ne-a mângâiat cineva dezorientarea şi tragedia? L-a 
dat. L-a dat lisus Hristos. Chiar de aceea a şi venit de Sus, trimis de Tatăl, ca să 
aducă acest răspuns absolute necesar fiinţei omeneşti lipsite de nădejde şi de sens 
pe pământ. Căci şi nădejdea şi sensul cel dintâi fuseseră uitate. Moartea stăpânea 
cu drama ei întreaga omenire, când a venit lisus. Cel dintâi lucru pe care ni l-a 
spus Mântuitorul a fost acela că moartea nu e moarte. Primul lucru şi Cel mai 


important. Moartea nu e moarte. Moartea e doar trecere. Nu e dispariţie defini- 
tivă. 


Mântuitorul a combătut acest dintâi cuvânt: „definitiv“. Le-a combătut şi pe 
celelalte două: „totdeauna“ şi „niciodată“. Cine ar putea să nu fie de acord că acest 
răspuns e „Marele răspuns“, adică cel mai mare răspuns pe care l-a putut auzi 
vreodată omul, la cea mai mare întrebare a lui? Fără acest răspuns am rămâne întru 
disperarea non-sensului. De la lisus am aflat că există sens în continuare, şi după 
moarte. 


Aceasta e noutatea pe care vrea să ne-o trimită, în primul rând, prin Parabola 
bogatului nemilostiv şi a săracului Lazăr. Viaţa continuă dincolo. Chiar dacă trupul 
se desface în cele din care a fost alcătuit, viaţa sufletului continuă. Gândirea, 
simţirea, conştiinţa noastră continuă să existe. Aceasta cu adevărat ne recon- 
fortează. Existăm în continuare. Ne vom vedea. Ne vom întâlni cu cei dragi ai 
noştri. 


Mântuitorul ne învaţă şi cum este în viaţa de dincolo, şi anume că e altfel decât 
aici, dar nu fără legătură cu felul cum ne-am petrecut-o pe cea de aici. Nu devenim 
alții. Rămânem tot noi în continuare. Ne păstrăm personalitatea, identitatea, 
conştiinţa. Numai că rămânem în cele în care ne-a găsit moartea, iar eternitatea dă 
acestei stări continue senzaţia de creştere continuă: în nefericire, dacă am fost răi, 
în fericire dacă am fost buni; în singurătate şi izolare, dacă am fost egoişti, în 
comuniune dacă am fost generoşi. Cu oameni buni, dacă am fost buni, cu oameni 
răi, dacă am fost răi. Cu îngerii, dacă ne-am asemănat lor, cu demonii, dacă am 
ascultat de ei. În Împărăţia lui Dumnezeu, dacă ne-am pregătit calea spre ea, în 
„întunericul cel mai dinafară", dacă am răspândit în jurul nostrum întuneric. 


Vom fi cu cei dragi ai noştri, dar e bine să fim în lumină. De aceea trebuie să ne 
pregătim noi, şi să-i pregătim şi pe dânşii. Să înmulțim dragostea, căci ea 
pregăteşte drumul spre Impărăția Cerurilor. 


Trecând dincolo, se mai întâmplă ceva. Se reaşează definitive stările, în lumina 
dreptăţii şi a adevărului. Se procedează la o reechihbrare. Ce a fost bun pe pământ, 
în aparenţă, dar rău în fapt, se va descoperi ca rău. Tot ceea ce a fost ascuns, se va 
descoperi. Cei buni, ştiuţi sau neştiuți de nimeni, vor fi dați pe faţă şi aşezaţi în 
ceata drepţilor. Şi invers se va întâmpla cu ceilalți. Acolo fiecare se aşază pe locul 
pe care şi l-a pregătit, şi unde nu se mai poate greşi în rânduirea locurilor, ca pe 
pământ, şi unde nimeni nu mai poate înşela pe nimeni, cu nimic. 


Aşa că, dacă până acum ne-am putut lamenta pentru că ne speria moartea, 
dispariţia, bănuind-o trecere în neființă, acum e cazul, pentru mulți, să ne temem 
pentru că existăm şi după moarte! 


lar ca să nu ne temem, şi toate să fie în rânduială, şi nici o teamă să nu mai existe, 
nici de moarte, nici de viaţă veşnică, Mântuitorul ne învaţă ce trebuie să facem. 


În Parabola bogatului nemilostiv - vai de viaţa lui veşnică! - ne învaţă că una din 
porțile vieţii fericite e milostenia. Mulţi dintre cei nemilostivi au crezut că nu se 
vor mai întâlni niciodată cu cei pe care i-au ignorat, sau i-au nedreptăţit, satis- 
făcându-şi doar egoismul lor. Se vor întâlni, ne spune Mântuitorul. Din acest punct 
de vedere, existenţa de dincolo satisface simţul nostru de dreptate. 


De câte ori, în meditaţiile noastre de toate zilele, când ni se întâmplă o nenorocire 
la care nu ne-am aşteptat, când ne nedreptăţeşte cineva cu gândul anume de a ne 
nedreptăţi, de câte ori nu zicem noi: „Trebuie să fie o dreptate!” Simţul nostru 
moral, o anumită categorie fundamentală a fiinţei noastre, sădită în noi de 
Dumnezeu, cere împlinirea dreptăţii. Nu putem concepe nedreptatea veşnică. De 
aceea existenţa vieţii de dincolo satisface această sete adâncă de dreptate a 
sufletului omenesc. Este o dreptate dincolo. Cu ceea ce ai făcut aici, te vei întâlni 
dincolo. Ba de mai multe ori te vei întâlni chiar în viața aceasta. Şi e mai bine când 
se întâmplă aşa. E mai rău când întâlnirea e lăsată pentru dincolo. Aici e spre 
ispăşire şi îndreptare; acolo apre pedeapsă fără chip de scăpare. 


Iată o parabolă: Un tânăr voia să se căsătorească, dar viitoarea soţie i-a spus: 
Nu vin după tine dacă nu te scapi de tatăl tău. Fă-l1 să plece. Nu pot trăi cu tatăl 
tău într-o casă. Tânărul o iubea. S-a dus la tatăl său şi i-a spus: Tată, trebuie să- 
mi trăiesc şi eu viaţa pe pământ şi iată, viitoarea mea soţie nu vrea Să trăiască 
într-o casă cu tine. Îmi cere să te scot din casă, să te fac să pleci: Ce să fac? 
Sfătuieşte-mă. Trebuie să pleci. Dar cum s-o fac? Te iubesc şi pe tine. Tatăl i-a 
înţeles pe loc şi i-a zis: „Voi pleca eu singur, dar am o rugăminte către tine“. - 
»» Care?*? - a întrebat fiul. - „Nu cine ştie ce, i-a spus tatăl. Să mă conduci până 
în vârful dealului, după ce vom ieşi din sat, până la un anume copac, pe care ţi-l 
voi arăta eu”. Tânărului i s-a părut prea uşoară rugămintea tatălui. Și-a luat 
bătrânul cele de trebuinţă şi au plecat. Ajunşi la copacul cu pricina, tânărul a 
vrut Să ştie: „De ce ai vrut să te aduc până aici, tată”! Bătrânul i-a răspuns: 
„pentru că tot până la copacul acesta l-am condus şi eu pe tatăl meu, într-o 
împrejurare asemănătoare. Ceea ce faci tu acum nu e decât fapta mea întoarsă 
către mine. De aceea am şi acceptat aşa de uşor să plec. “ Auzind acestea, tânărul 


şi-a revenit întru ale sale, şi s-a întors cu tatăl său înapoi la casa lor. Aşa s-a 
sfârşit lanţul ispăşirilor. Altfel ar mai fi continuat. 


Aflând de la Mântuitorul că există viaţa veşnică şi că vom da socoteală de ceea ce 
facem pe pământ, ne încolţeşte în suflet grija. Ne cuprinde preocuparea de cele ce 
se vor întâmpla cu noi acolo, teama chiar, teama că vom ajunge în iad. Unui, la care 
grija aceasta e dusă până la limită, se duc la mănăstiri ca să se preocupe numai şi 
numai de viaţa lor sufletească. Tot timpul cu gândul la moarte, se pregătesc ca nu 
cumva aceasta să-i surprindă înainte de a-şi fi pocăit toate greşelile. Unii devin 
chiar exagerat de scrupuloşi. 


Se povesteşte despre Sfântul Sisoe, om îmbunătăţit duhovniceşte, făcător de 
minuni, că la un moment dat au venit îngerii să-l ia şi să-l ducă în viaţa de 
dincolo. Şi în timp ce îl duceau în sus, spre Împărăţia Cerurilor, el se ruga din 
adâncul inimii: “Mai lăsaţi-mă, mai lăsaţi-mă, n-am reuşit să mă pocăiesc 
îndestul“. Iată până unde poate duce grija de dincolo, chiar când e vorba de 
marii Sfinţi! 


Pentru a ne scoate pe toţi din frica aceasta, Mântuitorul ne oferă o soluţie. Pune în 
context învăţătura sa despre moarte cu milostenia. Milostenia este una din căile 
prin care putem dobândi viaţa fericită în viaţa de dincolo, pentru că ea înseamnă 
iubire de oameni, compătimire, generozitate, bunătate, sentiment de frăţietate, 
răspundere pentru alţii, sacrificiu. Ea exprimă o mulțime de virtuţi pe care le face 
lucrătoare. 


Dar milostenia trebuie făcută cu grijă. Am să vă spun un lucru care ar putea să-i 
mire pe unii, după ce am pledat atâta pentru milostenie. Nu e al meu însă. Vine din 
Didahia celor 12 apostoli: „Să asude milostenia în mâna ta, înainte de a-l alege pe 
acela căruia să i-o dai“. Adică milostenia trebuie dată celui care are nevoie reală de 
ea. Celui neputincios, celui bolnav, celui părăsit, celui uitat, celui care fără ea ar 
suferi, pentru că nu-şi poate agonisi singur cele de trebuinţă. Milostenia trebuie să 
se împiedice, să reducă măcar o suferinţă. Prin milostenie nu trebuie să se încura- 

jeze lenevia, viciul, indiferența, refuzul de a munci, comoditatea cerşetoriei. 
Milostenia atunci îşi atinge scopul, când nu e făcută la întâmplare. La întâmplare 
arunci un bănuţ, dar aceea nu e milostenie. E un gest de compătimire. Dar alegerea 
celui căruia să-i dai milostenia, nu trebuie prefăcută într-un pretext pentru a nu face 
milostenia şi a rămâne cu banul în punga ta. Zicem adesea: de ce să-i dau? Să se 
ducă să muncească! Dar nu controlăm dacă poate. Poate că nu are un picior. Nu 
controlăm şi ţinem milostenia în mână, aşa că numai că asudă înainte de a fi dată, 
dar rămâne acolo. Nu la aceasta s-a gândit autorul Didahiei. S-a gândit la alegere, 


nu la păstrarea milosteniei. Și la urma urmei, chiar dacă ne-am înşelat odată, şi de 
mai multe ori, mai bine să ne înşelăm noi dând, decât să nu dăm. 


Se povesteşte că cineva a văzut un sărac, l-a fost milă de el, şi-a dezbrăcat haina 
şi i-a dat-o. Cel miluit s-a dus la prima cârciumă a vândut-o şi a băut toţi banii. 
Miluitorul, când a aflat, a fost tare mâhnit şi în ziua aceea n-a avut linişte. În 
noaptea următoare a visat un vis care l-a liniştit. Se făcea că a venit lisus Hristos 
la dânsul, îmbrăcat în haina lui, şi i-a zis: „Vezi ce bine mi se potriveşte?“ 
Ajunsese acolo unde trebuia. Celui milostiv i s-a socotit milostenia”, indiferent de 
ceea ce făcuse cel miluit cu ea. 


Chibzuiala alegerii cui să dea milostenia rămâne o povaţă importantă. Dar când n- 
ai mijloacele unei chibzuieli imediate şi inima te îndeamnă să dai, nu ezita. În 
cazul în care te înşeli, ea te onorează totuşi, şi nu e zadarnică. Dacă ai dat, ţie ţi-ai 
dat. Şi vorba românească zice: „Cine dă, lui îşi dă!“ E şi aceasta un egoism, dar e 
un egoism sfânt. Nu numai permis, ci poruncit. E mai mult pedagogic, dorind să 
stimuleze generozitatea sub pretextul egoismului. Căci, oricum, tot e mai bine să 
dai chiar din egoism, dacât, din egoism, să nu dai! 


Parabola Bogatului nemilostiv şi a săracului Lazăr trebuie neapărat legată de 
capitolul 25 din Evanghelia după Sfântul Matei, unde Mântuitorul învaţă despre 
Judecata de apoi, pentru ca să avem un tablou cât de cât rotunjit, cât de cât complet 
al învăţăturii Lui despre lucrurile cele din urmă şi despre viaţa de dincolo. Şi la 
Judecata din urmă accentul va cădea tot pe milostenie. Ce-ai făcut aproapelui tău, 
cu aceea te vei întâlni dincolo. 


Și parabola aceasta, şi învăţătura despre Judecata de apoi ne vorbesc despre 
existenţa iadului şi a Raiului, acea existenţă de dincolo care, deşi ne înfricoşează, 
în acelaşi timp ne şi reconfortează, pentru că răspunde simțului nostru de echitate. 
Aş spune, dacă nu e prea îndrăzneţ, că iadul e cerut de simţul nostru de dreptate şi 
că, dacă n-ar exista, ar trebui să fie inventat! 


Dar o întrebare vine acum în gândul nostru şi, oricât am vrea noi s-o evităm, e cu 
neputinţă. Să fie oare suferinţele din iad veşnice? Se impune o măsură în toate. Ce 
fapte cumplite ar putea motiva o pedeapsă veşnică? Iadul veşnic nu pare logic, şi 
nici drept. Şi apoi ar însemna ca în viaţa celor condamnaţi la iad să învingă pentru 
eternitate diavolul, adică să învingă răul. Are Biserica răspuns la această întrebare? 
Are. Nu învinge răul, şi nici nu triumfă diavolul. Şi, mai ales, iadul nu e în 
contradicţie nici cu dreptatea, nici cu logica. 


In primul rând nu este o sentinţă pronunţată din afară. Fiecare şi-o pronunţă singur. 


Oscar Wilde, printre altele autor şi de parabole, în urma unor experienţe triste 
din viaţa lui, povesteşte una din ele. Spune că un mare păcătos s-a prezentat 
dincolo, la Casa judecății şi Marele judecător i-a spus: „Te voi trimite în iad“. EI 
i-a răspuns: „Nu mă vei putea trimite în iad”. „De ce?“ „Pentru că mi-am trăit 
toată viaţa pământească în iad. Sunt deja acolo. Mi l-am pregătit din vreme eu 
însumi". Dumnezeu a gândit că aceasta ar putea însemna că omul a venit pocăit. 
Te voi trimite în Rai”, i-a zis. “Nu mă vei putea trimite în Rai”. „De ce!" 
„Pentru că nu mi l-am imaginat niciodată, şi nu m-am instalat în el când aş fi 
putut-o face” (repovestită liber). 


Aşadar, sentinţa şi-o pregăteşte şi şi-o pronunţă singur, fiecare, în al doilea rând, 
există iertarea, oferită prin Biserică, prin Taina Spovedaniei. S-ar putea obiecta: da, 
dar există şi slăbiciunea omenească, lipsa de informaţie exactă şi necredinţa, uneori 
din motive obiective, care îi împiedică pe unii să se orienteze creştineşte, şi nici nu 
ştiu şi nici nu pot să ceară iertare. Căci necerută, nu se dă. Pentru aceştia să fie 
dreaptă o pedeapsă veşnică? Întrebările acestea sunt justificate, pentru că sunt 
normale şi, după gândirea noastră, sunt logice. Ele nu-şi pot avea un răspuns 
mulțumitor pentru cei care nu au credinţă. Pentru cei care au credinţă, e de ajuns să 
ştie că e aşa, pentru că aşa a rânduit Dumnezeu şi pentru că aşa ne-a învăţat lisus 
Hristos. Logica lui Dumnezeu de multe ori ne scapă. EI ne-a prevenit: „Gândurile 
Mele nu sunt ca gândurile voastre" (Isaia 55, 8). Iar psalmistul constata, ca unul 
din noi, că gândurile lui Dumnezeu „sunt adânci cu totul" (Ps. 91,5). 


Dar un răspuns cât de cât accesibil şi gândirii noastre, este totuşi absolut necesar. 
Cineva a spus că, dacă Dumnezeu există, el trebuie să fie logic. Şi fără îndoială că 
este. Fără să fii logic, nu poţi fi nici drept. Legea e sinonimă la EI cu logica. Şi ne-a 
făcut-o cunoscută. Faţă de o lege pe care n-o cunoşti, nu poţi fi răspunzător. „De n- 
ar fi ştiut, păcat n-ar avea", spune chiar lisus. Şi Sfântul Pavel spune că păcatul a 
fost cunoscut numai după ce a fost instituită legea (Rom. 7,7), adică numai după ce 
s-au instituit criteriile de judecată. 


ŞI apoi, să fie oare Legea, logica lui Dumnezeu, chiar atât de diferită de a noastră? 
Nu pare a fi aşa. Ea e mai adâncă şi e mai largă, e desăvârşită, dar nu esențialmente 
altfel decât a noastră. 


Dumnezeu spune că prin prooroci ne-a trimis Legea Sa (IV Regi 17, 37), iar 
Psalmistul se bucura zicând: „Ferice de omul pe care îl vei învăţa din Legea ta“ 
(Ps. 93, 12) şi „şi se va desfăta în Legea Domnuluil 1 (Ps. 118, 70). Şi prin profetul 


leremia,, Dumnezeu anunţa că „va pune leglea Sa înlăuntrul oamenilor şi o va scrie 
în inimile lor“ (Ieremia 31, 33). Legea Domnului nu e aşadar arbitrară, absurdă. Ea 
e sinonimă cu Logica. Aşa o înţelegem şi o primim toţi creştinii. Şi atunci? Cum 
ieşim din dilema păcatelor temporare, pedepsite cu pedepse veşnice? 


Vom ieşi prin două parabole care vor defini veşnicia altfel decât o concepem noi la 
prima vedere. Aici ar putea fi tot secretul. Veşnicia nu e timp. E altceva. Poate fi şi 
clipă. N-a spus oare psalmistul că „o mie de ani sunt înaintea Domnului ca o zi?“ 
(Ps. 89, 4). Acelaşi lucru îl repetă şi II Petru 3,8.  Şi-atunci mai poate fi vorba de 
aplicarea unei legi sau logici, sau măsuri nedrepte a lui Dumnezeu? 


Iată prima parabolă: La muntele Athos, bolnav de vreo 30 de ani, un călugăr era 
ținut la pat. Nu se putea ridica decât puţin, cu ajutorul unei pârghii legate 
deasupra patului. Se ruga lui Dumnezeu să-l ia, pentru că nu mai putea îndura 
pe pământ suferinţa aceasta pe care o răbda de 30 de ani. Să-l ia Dumnezeu. Şi 
dormind el, a venit un înger în vis şi i-a spus: “Dumnezeu [i-a auzit rugăciunile 
şi m-a trimis Să Stau de vorbă cu tine. Ai făcut nişte greşeli mari, rămase 
nepocăite, de aceea ţi-a fost dată suferinţa aceasta aici pe pământ, ca să nu fii 
pedepsit dincolo. Dar Dumnezeu îţi propune o învoială: Vrei să petreci trei 
ceasuri în iad, sau încă 30 de ani aici pe pământ, în această suferinţă?“ A Stat 
omul şi s-a gândit: oricât de lungi ar fi trei ceasuri în iad, sunt mai scurte decât 
atâţia ani de suferinţă pe pământ, pe care n-o mai pot îndura. I-a spus îngerului: 
„Accept să mă duci trei ceasuri în iad“. Îngerul l-a lut de mână, şi l-a dus în 
împărăţia de smoală a întunericului, şi l-a lăsat acolo. Și acolo au început 
suferinţele. Şi a stat un ceas, şi a stat trei, dar, îngerul n-a mai venit. Și a stat 3 
zile, şi 3 ani, şi 30 de ani şi 300 de ani, după socoteala lui, şi îngerul n-a mai 
venit. La un moment dat, când îşi pierduse orice nădejde, apăru în faţa lui o 
lumină. Ridicând ochii îl văzu în sfârşit pe îngerul lui Dumnezeu care îl privea 
zâmbind. EI nu mai avea puterea să se bucure. Îngerul l-a întrebat: “Dar de ce 
eşti atât de trist?“ El a răspuns doar atât: “Nu credeam că şi îngerii lui 
Dumnezeu să mintă!"” „Cum adică să mintă?”, se prefăcu îngerul a-l întreba 
cu mirare. Mi-ai spus că vei veni după trei ceasuri Să mă scoţi de aici, şi iată, au 
trecut 300 de ani şi m-ai uitat". Atunci îngerul se uită cu bunăvoință la el şi-i 
spuse: „Te înşeli amarnic dragul meu. N-a trecut decât un ceas, şi mai ai două”. 
Atunci omul se agăţă de aripa îngerului şi-l imploră: „îngere al lui Dumnezeu, 
ia-mă, du-mă de aici şi lasă-mă pe pământ cu suferinţa mea nu 30 de ani, ci 300 
de ani, dar nu mă mai lăsa aici!” Şi îngerul l-a luat de mână şi i-a spus: 
“Dumnezeu s-a îndurat de rugăciunile tale şi te-a eliberat. În clipa aceea s-a 
trezit. Ceasul de pe noptieră arăta că trecuse o oră de când adormise. În iad, o 
oră a fost cât trei sute de ani. 


Altfel e în Rai. Se zice că la o mănăstire era un călugăr care de mulţi ani se 
chinuia Să înţeleagă un verset din Scriptură, anume acela că „o mie de ani 
înaintea Ta e ca o zi“ (Ps. 89, 4). În simplitatea lui, călugărul se îndoia: cum o 
să fie o mie de ani ca o zi? Aşa ceva e imposibil. Psalmistul a greşit. Într-o zi, 
după Vecernie, fiind el paracliser le biserică, a rămas să facă curăţenie. Toţi 
călugării plecaseră. Deodată vede în biserică o pasăre măiastră. O pasăre mare 
şi frumoasă. EI tocmai Stingea candelele. Pasărea, spre mirarea călugărului care 
s-a oprit locului privind-o, a început să cânte o melodie copleşitor de frumoasă, 
ca un cântec de vrajă. Şi cântând a ieşit afară. Călugărul a ieşit după ea cucerit 
de melodie. Pasărea a ieşit pe poartă şi îndreptându-se spre livada mănăstirii S-a 
aşezat pe vârful unui pom, continuându-şi cântecul. Călugărul, înmărmurit, o 
asculta în extaz. Abia spre căderea nopţii pasărea şi-a încetat cântarea şi, 
zburând, a dispărut în înaltul cerului. Se făcuse noapte când călugărul se 
întoarse la mănăstire. Poarta era închisă. Bătu şi strigă: “Dă-mi drumul, părinte 
portar, sunt cutare, paracliserul"'. Acela deschise poarta, se uită la el, şi zise: 
“Nu te cunosc, părinte!” Cum nu mă cunoşti? Sunt paracliserul. Am plecat 
acum un ceas din biserică”. Nu te cunosc şi nu-ţi dau drumul. Trebuie să mă 
duc să-l întreb pe stareţ”. S-a dus la stareţ şi i-a spus că a venit un călugăr străin 
la poartă, care pretinde că e paracliserul mănăstirii acesteia dar, zise portarul, 
eu nu l-am văzut niciodată. A spus stareţul: „Adu-l la mine”. Şi l-a adus la el. 
Călugărul a început să-i povestească stareţului: „Eu sunt paracliserul, părintele 
Cutare. Nu înţeleg ce s-a întâmplat aici! Prea Cuvioşia Ta de unde ai venit? 
Cine eşti?” “N-am venit de nicăieri. Eu sunt Starețul. Și sunt stareţ aici de 30 de 


A 


ani”. Mai erau la stareț câţiva călugări. Și acesta cine-i?" întreabă el. Acesta e 
economul, celălalt e ecleriarhul"... Nu cunoştea pe nimeni şi nimeni nu-l 
cunoştea pe el. Şi atunci Starețul, care era un om al lui Dumnezeu, înţelept şi cu 
har, după ce s-a convins că monahul era în toate minţile şi că mirarea lui era 
adevărată, şi-a dat seama că trebuie să fie ceva la mijloc cu părintele acesta care 
se pretinde paracliserul mănăstirii. A ascultat şi povestea cu pasărea şi cântarea 
ei. 

“Aduceţi-mi catagrafiile mănăstirii”, a poruncit el, adică registrele în care erau 
înscrişi călugării de la începutul existenţei mănăstirii, l-au adus registrele. L-au 
întrebat pe paracliser cum îl cheamă, cine era stareţ când a ieşit el după pasăre, 
cine era econom, cine era bucătar, şi omul a spus toate numele cu uşurinţă şi cu 
precizie. Numai că, în catagrafiile vechi, toţi aceştia, inclusiv el, cu numele lui 
figurau cu 300 de ani înainte. În dreptul numelui său nu scria ca la ceilalți, ziua 
şi anul trecerii la Domnul, ci era doar o însemnare scurtă, cum că într-o seară 
dispăruse dm mănăstire, întors în lume sau plecat undeva într-o pustie. 


Starețul a înţeles. Paracliserul ascultase în chip minunat, în extaz, un cântec din 
lumea de dincolo, trei sute de ani! L-a întrebat stareţul: „Spune părinte, ce 
vrednicie deosebită ai avut cât ai Stat în mănăstirea aceasta, de ai avut parte de o 
asemenea întâmplare ?” “N-am făcut nimic deosebit, a răspuns el. Am fost cu 
ascultare către stareţ şi cu dragoste către toţi. Dar n-am fost vrednic de nimic. 
Dimpotrivă, am fost un mare păcătos, pentru că judecam, că nu e drept ce scrie 
în Canea sfântă, că „0 mie de ani înaintea lui Dumnezeu e ca o zi”. 


Înţelegând stareţul taina, i-a spus: „lată, acum te-a lămurit Dumnezeu că e 
posibil ca o mie de ani înaintea Lui să fie ca o zi. Du-te şi te spovedeşte, 
împărtăşeşte-te, şi Domnul să fie cu tine”. A făcut aşa şi, în aceeaşi noapte, 
îmbătrânit dintr-o dată peste măsură, a trecut în lumea de dincolo. 


Au trecut în catagrafie, în dreptul lui, ziua şi anul morţii şi, pentru ca nu cumva 
cineva să creadă că a fost o greşeală, au adăugat o filă pe care au însemnat 
întâmplarea spre neuitare. 


Sunt desigur două istorioare pioase, dar cu ajutorul lor putem pătrunde înţelesul şi 
putem căpăta cheia nedumeririi noastre ci privire la veşnicie şi la pedepsele 
veşnice. Veşnicia nu e un timp şi nu se poate compara cu timpul nostru. Logica lui 
Dumnezeu, chiar dacă a noastră fiind, nu măsoară cu nedreptate faptele noastre din 
timpul nostru limitat. Dacă logica noastră poate acum înţelege, între limitele ei, 
cum € cu veşnicia pedepselor, care nu se măsoară cu timpul, deci problema 
timpului şi a echităţii iese din discuţie, cum e cu veşnicia în sine care, paradoxal, se 
poate întinde şi se poate comprima? Aceasta e taina lui Dumnezeu. O taină însă 
care, în lumina Parabolei bogatului nemilostiv şi a săracului Lazăr, e în măsură să 
ne dea de gândit. 


Poate chiar mai mult decât ne-a dat de gândit, la început, părelnica nedreptate a 
păcatelor temporal plătite într-un timp fără sfârşit, pentru că grija noastră nu e în 
legătură cu felul cum se percepe durata în Rai, ci felul cum se percepe dincolo, în 
iad! Căci chiar clipă de e, e cumplită cât o veşnicie. 


O taină rămâne în felul pedepselor din iad. Ele sunt în multe locuri redate ca 
suferinţe materiale: foc veşnic, văpaie, plângere şi scrâşnirea dinţilor... 


Dostoievski spune undeva că iadul este locul unde nu mai poţi iubi şi unde nu mai 
poţi fi iubit. Un loc de adâncă şi sfâşietoare tristeţe şi singurătate. Cei ce nu iubesc 
şi nu sunt iubiţi sunt trişti şi pe pământ. Dostoievski nu e departe, deci, de ceea ce 
ar putea fi iadul! 


Dar noi să ne amintim astăzi de acel cuvânt al Mântuitorului care condiționează 
fericirea de milostenie: „Fericiţi cei milostivi, că aceia se vor milui“. Să fim buni 
aici, şi ne vom întâlni cu bunătate dincolo. 


Nu e de ajuns să nu facem rău. Nu avem probe că bogatul din parabolă a făcut 
vreun rău. Avem doar probe că nu făcuse binele. Aceasta îl dusese în iad. A nu 
face binele poate fi în anumite împrejurări un păcat tot atât de mare ca şi a face 
răul. Poate că aceasta şi este marea lecție a Parabolei bogatului nemilostiv şi a 
săracului Lazăr. Să ne imaginăm pe cineva care se îneacă şi care ne întinde mâna, 
cerând-o pe a noastră de pe mal. Nu noi l-am aruncat în apă. Nu noi i-am făcut rău 
dar, indiferenți, nu-i întindem mâna şi se îneacă. Noi suntem vinovaţi de moartea 
lui! Pentru că îl puteam salva. 


O zicală românească spune: „Cine pe sărac ajută, pe Dumnezeu împrumută”. Se 
găseşte cam la fel şi în Cartea proverbelor (19, 17), dar e mai frumos spusă în 
graiul popular românesc. Ţi-l faci dator pe Dumnezeu! De aceea profetul Isaia 
crede că celor milostivi li se vor ierta mulțime de păcate (1, 17-18). 


Parabola trebuie să ne ţină trează atenția asupra sfârşitului nostru. Intr-una din 
cărțile Scripturii se spune: „Fiule, gândeşte la cele din urmă ale tale, şi în veci nu 
vei greşi”. 


N-aş vrea să închei înainte de a mai clarifica totuşi o problem care, mi se pare, ar 
mai putea lăsa în inimile unora serioase nedumeriri. Dacă în cele din urmă moartea 
nu mai este moarte, ci viață, de ce totuşi lamentaţiile sfâşietoare din cartea creştină 
a Slujbe: înmormântării? N-ar trebui să fim, petrecându-i pe morți la groapă, mai 
senini, dacă nu chiar bucuroşi, cum se zice că erau strămoşii noştri, dacii? Aşa ar 
trebui să fim. Dar moartea e totuşi o trecere dintr-o lume în alta, o despărțire 
veşnică aici: Moartea mută accentul de pe viaţa de aici pe cea de dincolo. Dar îl 
mută deocamdată doar pentru cel care pleacă. Și pentru noi, dar numai în parte, 
numai în raport cu cel plecat. Schimbă cu desăvârşire raporturile dintre cel ple- 

cat şi cei care rămân. E un sfârşit, oricât ar fi el doar o mutare, doar o trecere. Şi 
acest sfârşit doare! 


Această despărțire din lume e definitivă. întâlnirea va fi în altă lume, cu alte legi, 
cu alte dimensiuni, în care vom arăta şi vom fi altfel. Noi ne-am obişnuit cu lumea 
de aici, ne-am cunoscut şi ne-am iubit în lumea de aici. Şi aici nu vom mai fi 
împreună, niciodată. Și niciodată nu va mai fi ca aici. Şi aceasta doare. Sfâşie! Că 
raporturile, când ne vom întâlni din nou, vor fi altele, o ştim bine chiar de aici, 
căci, iată, cei plecaţi, deşi ar putea, deşi există în continuare, şi poate sunt în 


preajma noastră, nu mai intră în contact cu noi. Nu mai pot sau nu mai vor, sau nu 
mai e important pentru ei. Dar, oricum, e un semn că ceva substanţial s-a schimbat 
definitiv. Oare vom mai fi noi dincolo aceiaşi unii faţă de alții? Aici ne apărau 
convențiile, faptul că nu se ştia totul despre noi. Piesa vieţii se juca în cele din 
urmă frumos, chir dacă prietenul pe față îți era duşman în ascuns. Dincolo nu va 
mai fi aşa. Vom fi adevăraţi unii faţă de alții. Ne vom mai recunoaşte? Nu vom 
regreta sfintele convenţii care, totuşi făceau frumoasă lumea de aici? Dar să ne 
mângâiem că vom apare acolo şi cu virtuțile aici neştiute sau nerecunoscute, cu 
toate că şi acestea ne vor distanţa ca şi trădările ascunse. Nu vom mai fi aceiaşi, 
deşi cu aceeaşi identitate. Şi ne vom recunoaşte. 


De aceea Slujba înmormântării regretă că lumea aceasta a fost o lume de „umbră şi 
vis“, o lume care nu mai înseamnă nimic, dacă omul dispare din ea pentru 
totdeauna, şi nu se mai întoarce, fie pentru că nu vrea, fie pentru că nu se poate. 
Slujba e însă slujba speranţei în nemurire, afirmarea supravieţuirii, a învierii ŞI, în 
final, a restaurării. E atât de omenească în tânguirile ei, pe cât e de omenească şi în 
speranţele ei. Dar slujba e mai ales o lecţie care ne învaţă că trecerea ne aşteaptă pe 
toți. Că marea mutație se va sfârşi şi cu noi. ŞI să avem grijă. Să învăţăm pe ce să 
punem accentul. Să învăţăm să trecem. Să începem de pe acum. Şi să mergem cu 
braţele încărcate de ceea ce ne e trebuincios dincolo. Să lepădăm feţele duble de 
care ne-am ruşina dincolo. În cele din urmă, numai aceasta contează. 


E ceea ce ne spune cel ce pleacă. E ultimul său mesaj către noi. Vedeţi: tot ce-am 
făcut, tot ce-am avut, a rămas. Nu mai am nici o putere asupra bunurilor mele. Şi 
prin răul pe care l-am făcut, nu mi-am agonisit nimic. Clipa aceasta, situația 
aceasta n-am putut-o evita. Nu mi-au servit la nimic nici averea, nici ambiția, nici 
faptul că i-am înlăturat pe alții şi le-am luat eu locul. 


Noi către ei nu mai avem nici un mesaj. Marea noastră rugăciune e doar pentru 
iertarea greşelilor lor, ca să nu plece cu povara lor dincolo. Ultimul nostru act e un 
act de sfântă generozitate. În faţa despărțirii ne simţim solidari cu cei ce pleacă. Îi 
iertăm de parcă ne-am ierta pe noi înşine. Să nu plece ca Bogatul nemilostiv. 


Moartea nu e moarte, dar despărțire este. Trecere într-o altă dimensiune comple- 
tamente diferită de a noastră. Cel ce moare pleacă, dar noi rămânem încărcaţi cu 
tragedia despărțirii şi plângem. Şi e bine să plângem. E firesc să plângem. E 
omenesc să plângem. Căci noi rămânem oameni, în condiţia noastră de aici, ca 
oameni. ȘI lisus a plâns când a auzit că Lazăr, prietenul său, a murit. Şi slujba 
înmormântării ne face să plângem. Nicăieri, ca prin cuvintele ei, nu ne trăim cu 
adevărat destinul nostru omenesc. 


Slujba înmormântării nu trebuie să ne deconcerteze, când ne provoacă lacrimile, 
lamentaţiile şi sfâşierile sufleteşti. Dimpotrivă, să ne facă să simţim şi mai profund 
„prăpastia" dintre „noi“ şi „ei", cei plecaţi, prăpastie peste care va trebui să trecem 
într-o zi şi noi şi trebuie să-i ştim din vreme toată încărcătura de gravitate. Cu 
fiecare mort, ar trebui să facem, cu anticipație experiența morții noastre. A 
definitivei dezrădăcinări de aici. Căci întoarcere nu mai este, şi cu ce ai plecat, 
întru acelea vei trăi acolo. Şi cine ştie cum? Ca bogatul? Ca săracul? Ca cel ce ai 
fost aici, în mod sigur. Asemenea teme, oricât ni le-am lămuri, rămân mereu 
deschise meditaţiei noastre cele mai profunde. 


Cuvânt rostit în catedrala din Sibiu, Duminică, 4 nov. 1984. 


Duminica a XXIV-a după Rusalii - Când moartea se dovedeşte totuşi somn 


Mântuitorul se întorcea din ţinutul Gadarenilor unde vindecase un îndrăcit. După 
Matei, fuseseră doi (Matei 8, 28). Am explicat altă dată acest lucru. 


Imaginea unui lisus care nu era iubit "în patria Sa", adică în Nazaret şi mai apoi în 
Capernaum, pentru că circula zicala că "nimeni nu e profet în ţara lui", nu e întru 
totul adevărată. Evanghelistul Luca ne spune că "întorcându-se, L-a primit 
poporul, căci toţi Îl aşteptau" (Luca 8, 40). Prin acest "L-a primit" trebuie să 
înţelegem că i-au organizat o primire deosebită, ieşind toţi în întâmpinarea Lui. Că 
L-au primit cu respect şi cu bucurie se vede şi din textul care urmează, unde se 
arată că "Îl îmbulzea poporul" (v. 42). 


Exegeţii cred că locul unde s-a întors era oraşul Capenaum, pentru că, de la o 
vreme, Mântuitorul se pare că se mutase din Nazaret în Capernaum, ceea ce şi 
explică de ce a numit de multe ori Capernaumul "patria Sa”, oraşul Său. 
Manifestaţia de bucurie pe care i-au organizat-o la întoarcere, arată că toți îl 
cunoşteau şi că se bucura de o faimă bine stabilită printre ai Săi. De altfel 
Capernaumul nu era o localitate foarte mare. Toţi se cunoşteau între ei. Aceasta se 
întâmplă - spun exegeţii - în luna decembrie a anului 28. Ținând seama de greşeala 
de calcul a lui Dionisie Exiguul, Mântuitorul putea fi în vremea aceea în al doilea 
an al propovăduiru Sale. 


Toată lumea se bucura de întoarcerea lui lisus, dar unul din mulţime se bucura mai 
mult decât toți, pentru că în inimă îi încolțise o speranță. Acesta era chiar mai- 
marele sinagogii din localitate. ÎI chema Iair. lată că i-a rămas numele în istorie şi e 
pomenit din generaţie în generaţie, deşi nu era decât un obscur, cum am zice noi, 
rabin de sinagogă de provincie. Capernaumul e departe de Ierusalim, la nordul 
Mării Galileii, în extremitatea nordică a Ţări Sfinte. 


Aşteptând câteva momente pentru ca mulțimea să se potolească, dar nu prea mult 
pentru că avea o cerere urgentă, air şi-a făcut loc, a ajuns în faţa lui lisus, i-a căzut 
la picioare şi i-a spus, ca şi cum l-ar fi aşteptat în mod deosebit: Învăţătorule, vino 
repede acasă la mine şi fă ceva, pentru că fiica mea rău pătimeşte. E bolnavă. E 
bolnavă rău. E bolnavă spre moarte (Luca, 41-56). 


Fata avea "ca la doisprezece ani”. Dacă air locuia prin vecinătate, lisus putuse 
chiar s-o ştie pe copilă. Pe Iair în mod sigur îl cunoştea. Se îndreptă de îndată spre 
casa acestuia. Înainte de a vedea ce s-a petrecut acolo, să ne oprim asupra câtorva 
detalii. Mai întâi asupra faptului că Jair nu adresase o rugăminte pentru el însuşi. 


O făcuse pentru fiica sa, Mântuitorul i-a ascultat deci o rugăciune făcută pentru 
altcineva. Este un lucru care trebuia să ne reţină atenţia, pentru că episodul 
justifică rugăciunile pentru alţii. Justifică rugăciunile Bisericii pentru alți, 
justifică rugăciunile pe care le fac părinţii pentru copii, rugăciunile pe care le fac 
copii pentru părinți, pe care le fac prietenii unui pentru alţi. 


Remarcăm acest lucru pentru că mulți cred că au putere numai rugăciunile pe care 
le face fiecare pentru el însuşi, deşi "rugați-vă unii pentru alții" e porunca expresă 
a Sfintei Scripturi (Iacov 5, 16). Mulţi dintre cei rupți de la trupul Bisericii 
drepteredincioase resping pomelnicele care se aduc la altar pentru ca preotul să 
pomenească numele scrise acolo, la Sfânta Proscomidie şi la Sfânta Liturghie. Un 
exemplu de astfel de rugăciune avem aşadar în rugămintea lui air pentru fiica sa. 
Dumnezeu ţine seama de rugăciunile făcute pentru alţii. Ele înseamnă 
generozitate, înseamnă dăruire, înseamnă iubire, înseamnă bunătate. Nu se 
poate că Dumnezeu Să nu ţină seama de astfel de sentimente. 


Precum Dumnezeu face totul pentru noi. El preţuieşte desigur şi ceea ce facem noi 
pentru alţii. Când facem ceva pentru alţii, ieşim din egoism, ne dovedim co-părtaşi 
la destinul aproapelui. Ne asemănăm cu Dumnezeu. Nu numai fapta în ajutorul 
aproapelui ne ridică la starea de frate al lui, ci şi rugăciunea pentru el dorinţa ca 
şi el să fie ajutat de Dumnezeu. Nu numai noi să fim ajutaţi. Nu numai pentru noi 
să chemăm atenția lui Dumnezeu. Să nu zicem numai "Doamne ajută-mă", ci şi 
"Doamne ajută-l pe Cutare" şi să cerem acest ajutor ca şi cum l-am cere pentru noi. 
Mai ales în astfel de momente, în mod sigur ne ajută Dumnezeu şi pe noi, înduioşat 
de inima noastră bună. Pe bună dreptate ne asigură că: 
"Dumnezeu mai ales atunci se înduplecă cu totul, şi împarte cele cerute, nu când 


cineva luptă numai pentru Sufletul său, ci când face aceasta pentru aproapele". 
Şi DEIREEIREEI scrie că "rugăciunile unora pentru alţii au preț şi putere 
înaintea lui Dumnezeu” (Despre Ierarhia bisericească, VII.) Foarte subtil în 
analiza acestor Stări sufleteşti. Sfantul Ioan Scărarul crede chiar că atunci când 


cineva ne cere să ne rugăm pentru el, credinţa lui ne mântuieşte şi pe noi. 


Dar întorcându-ne la Iair, trebuie să mai remarcăm încă ceva în legătură cu cererea 
sa. Mântuitorul n-a avut nici o ezitare, n-a zis, de pildă, Stai să mă gândesc, sau, Să 
încercăm, sau: Să vedem mai întâi de ce boală pătimeşte fata! Să văd dacă sunt Eu 
în stare s-o vindec, sau nu sunt în stare. Mântuitorul n-a făcut nici un astfel de 
reflecții. Pur şi simplu şi-a schimbat direcţia spre casa lui lair. Medicii, 
taumaturgii, oamenii dăruiţi cu pricepere sau cu vreun dar oarecare al vindecării, 
încearcă. Nu sunt siguri. Şi recunosc: vom încerca. Mântuitorul însă a schimbat 


doar direcţia, fiind sigur că va reuşi să răspundă rugăminţii lui lair. Era sigur, 
pentru că era Dumnezeu! 


Dar să ne oprim deocamdată aici, pentru că pe drum, spre casa lui lair s-a mai 
întâmplat ceva. Mulțimea ÎI înghesuia, toţi s-au luat după EI, mergând spre casa lui 
Iair. Voiau să mai vadă încă o minune. Știau că o vor vedea. Erau curioşi să vadă 
cum va fi. 


Dar, la un moment dat, Mântuitorul s-a întors şi a întrebat: "Cine s-a atins de 
Mine?" Unul din Apostolii care erau în jurul Lui, care-L apărau de mulţime, deşi 
era imposibil să-L apere, pentru că mulțimea îl îmbulzea, fiecare voind să se stingă 
de hainele Lui, să fie cât mai aproape, i-a spus, zâmbind desigur: "Învăţătorule, 
poporul Te împresoară şi Te îmbulzeşte, şi Tu întrebi: Cine s-a atins de Mine?" 
(Luca 8,45). 


Era adevărat, dar Mântuitorul s-a explicat de îndată: "S-a atins de Mine cineva, 
pentru că am simţit o putere ieşind din Mine". Era vorba de altceva deci. Văzând 
că nu se poate tăinui, o femeie a ieşit în faţă şi a recunoscut că ea fusese, arătând şi 
pricina pentru care o făcuse. Avea o boală, o scurgere de sânge de doisprezece ani, 
care nu se mai oprea. Atingându-se de Mântuitorul, în clipa aceea s-a vindecat. 
Puterea vindecătoare fusese deci "puterea" ieşită din Sine, pe care o simţise 
Mântuitorul. 


Auzind-o lisus, s-a întors spre ea. Era înfricoşată. Se temea pentru ceea ce făcuse, 
ca şi cum făcuse un lucru nepermis. Dar El i-a zis: "Îndrăzneşte, fiică! Credinţa ta 
te-a mântuit! Mergi în pace!" Simplu. Ca şi cum s-ar fi petrecut lucrul cel mai 
firesc din lume. Mântuitorul nu dramatiza şi nu ţinea să se facă mare publicitate din 
minunile Sale. 


Ar trebui totuşi să ne mai atragă atenţia câteva lucruri din această întâmplare. După 
cum am văzut, femeia se atinsese de EI, dar de EI se atingeau toţi care reuşeau să-i 
fie în preajmă. Cum se face că totuşi către o singură atingere a fost Mântuitorul 
atent? De ce? Fiindcă femeia aceasta venise cu o credinţă deosebită, venise cu o 
intenţie anume. Femeia avea un motiv anume Să se atingă de EL, în speranţa şi 
credinţa vindecării. De aceea Mântuitorul i-a spus: "Credinţa ta te-a mântuit!" 
şi “îndrăzneşte”. Deci, crede tot aşa în continuare. 


Aceasta trebuie să ne dea şi nouă de gândit. Toţi venim la biserică, toți ne atingem 
într-un fel sau altul de Mântuitorul, dar iată că nu către toţi se revarsă puterea 


Sa. Ea se face simțită însă la aceia care vin cu o intenţie anumită, şi care vin Să- 
şi expună intenţia în faţa lui Dumnezeu, cu credinţă. 


Și mai trebuie să tragem o învăţătură de aici. Mulţi dintre cei puţini credincioşi 
zic: Credeţi voi că are Dumnezeu chiar aşa, grijă de voi toţi? Că se apleacă 
Dumnezeu către nevoile fiecăruia dintre voi? Că ţine Dumnezeu socoteala atâtor 
miliarde de oameni câte sunt pe pământul acesta, şi că îi are în vedere pe fiecare 
dintre ei? Ei bine, iată, întâmplarea aceasta ne spune că da. Dumnezeu ne are în 
vedere pe fiecare din noi, cu condiţia însă să venim către Dumnezeu cu intenţii 
precise, susţinute de o credinţă neîndoielnică. 


Convoiul, în timpul acesta, mergea mai departe spre casa lui Iair, condus chiar de 
lair. Şi iată că, îndată după întâmplarea cu femeia, cineva, venit de acasă de la Iair, 
şi-a făcut loc până a ajuns lângă el şi 1-a spus: "Nu mai osteni pe învățătorul. Fiica 
ta a murit!" lair căzu în întristarea cea mai de pe urmă. Era unica lui fiică, aşa 
spune evanghelistul Luca. Şi ce durere poate fi mai mare decât să pierzi o copilă pe 
care ai crescut-o până la 12 ani? Putem bănui la lisus o afecţiune faţă de Iair şi casa 
lui, căci că mai-mare al sinagogii era un om credincios şi lisus era sigur nelipsit de 
la rugăciune. A auzit când 1 s-a spus lui Iair: "Fiica ta a murit, nu-L mai osteni pe 
Învățătorul". S-a întors către el şi i-a spus repede cuvânt de mângâiere şi speranţă, 
înainte de a cădea în deznădejde: "Nu ze teme, crede numai şi se va mântui fiica 
ta!" lair şi toți dimprejurul lui vor fi fost uimiţi când au văzut că Mântuitorul nu dă 
înapoi, ci merge mai departe, deşi erau siguri că auzise că fata a murit. 


Au ajuns la casa lui air. lisus i-a lăsat pe toţi afară. Casa nu va fi fost atât de mare 
ca să încapă toţi. A luat înăuntru pe Petru, pe Iacob, pe loan şi pe părinţii fetei. 
Când au intrat, i-au găsit pe ai casei plângând. Fata murise. De când e lumea se ştie 
cum arată cineva când moare; că îi stă inima, că îi încetează răsuflarea. Toţi ştiau 
să deosebească un mort de un viu. Toţi constataseră că fetiţa murise. Plângeau. Şi 
socoteau sosirea lui lisus inutilă, tardivă. Poate numai Iair să-şi fi păstrat credinţa 
la care chemase Mântuitorul: "Crede numai!" 


Celorlalţi le-a zis: "Nu plângeți. Fiţi pe pace. Fata n-a murit, ci doarme!" De fapt 
murise. Şi o ştia şi El. Dar a vrut să le arate ce este moartea în gândirea lui 
Dumnezeu. Moartea e doar somn. Un somn care nu întrerupe decât viaţa 
pământească. "Doarme!" a zis El! Cu toată gravitatea momentului şi cu toată 
durerea lor, această vorbă i-a făcut să râdă. Râdeau de neştiinţa Lui. Poate chiar 
puţintel batjocoritor. Cum adică? Tu nu vezi că a murit? Tu nu poţi deosebi un om 
viu, de un om mort? Ne spui nouă că doarme! 


Mântuitorul nu s-a mai ocupat însă nici de râsul, nici de îndoiala lor. S-a îndreptat 
către fetiţa, a luat-o de mână şi, spune evanghelistul, redând faptele exact aşa cum 
s-au întâmplat, "a strigat" ca şi cum trebuia să fie auzit de sufletul ei de pe tărâmul 
celălalt, ca şi cum sufletul ar fi fost depărtat undeva. "A srrigat, zicând: Copilă, 
scoală-te!" Stântul Evanghelist Marcu - pentru că întâmplarea aceasta e istorisită 
de trei dintre evanghelişti, de Matei, Marcu şi Luca - Sfântul Marcu ne reproduce 
chiar expresia în limba aramaică pe care a folosit-o Mântuitorul când s-a adresat 
fetiţei: "Talita cumi!" Ca şi cum I-ar fi spus: Înviază! (Mc. 5,41). 


ŞI, spre stupefacția tuturor, în clipa aceea fetiţa s-a ridicat. Ca să n-o sperie, şi să 
nu sperie pe nimeni, Mântuitorul a tras-o jos de pe patul morţii, a dat-o părinților şi 
le-a spus: "Daţi-i să mănânce". Era slăbită desigur. Fusese şi bolnavă. Nu mâncase 
de mult. Daţi-i de mâncare. Apoi le-a poruncit să nu spună nimănui cele ce s-au 
întâmplat. Şi tot atât de simplu precum venise, a şi plecat. 


Porunca de a nu spune ce s-a întâmplat era aproape inutilă, fiindcă cine ar fi putut 
să tacă o asemenea întâmplare? Cum ar fi putut să tacă cei care o văzuseră moartă, 
şi au văzut-o după aceea ridicându-se vie? Nimeni nu putea să tacă. Mântuitorul 
însă, în afară de faptul că o înviase pe fetiță, a vrut să le dea şi o povaţă de 
smerenie. S-a ferit de laude şi de slava lor. De teama de farisei nu putea fi vorba, 
pentru că ştia că aceia vor auzi. ŞI nici nu făcuse minunea ca să rămână tăinuită, 
mai ales când fuseseră de faţă atâţia martori. Minunea îi va fi zguduit pe cei care au 
văzut-o, încât, pentru moment, au amuţit. Le-a ruşinat râsul de la început! 


Să ne aducem acum aminte de cuvintele spuse de lisus femeii şi de cuvintele pe 
care i le-a spus lui air. Femeii i-a spus: "Credinţa ta te-a mântuit", şi îndemnul de 
"a crede" leagă cel două minuni între ele. Dar trebuie să citim în ele ceva mai mult 
decât ne spun la prima lectură. 


Felul cum pune lisus problema, ne duce la concluzia că cele două minuni le-a făcut 
de fapt cel care a avut credință. Femeia prin credinţa ei: "Credinţa fa fe-a 
mântuit'. Nu a Mea. "Crede numai", i-a zis lui lair. Tu, nu Eu. Prin urmare 
Mântuitorul vrea să ne arate că cel care are credinţă, această credinţă a lui 
devine făcătoare de minuni. Cel care are credinţă devine posesorul unei forţe 
extraordinare pe care n-a avut-o înainte, pe care o are acum şi prin care face 
acum lucruri extraordinare. 


Cum am putea oare defini credinţa în acest înţeles de credinţă care ajunge să 
facă minuni? Sfântul Apostol Pavel o defineşte astfel: "Credinţa este 
încredințarea despre lucrurile nădăjduite şi adeverirea celor nevăzute" (Evrei 1], 


1). Ea ar fi, cu alte cuvinte, intrarea în contact cu o realitate de dincolo de noi şi 
recunoaşterea acestei realităţi. Intrarea într-un astfel de contact te transformă, îţi 
creşte dimensiunile, îţi prelungeşte fiinţa, ţi-o scoate din limitate şi ţi-o încarcă din 
afara ta cu o energie suplimentară, ca şi cum ai intra în contact, să zicem, cu o 
centrală electrică prin cuplarea la o priză. În momentul în care un bec intră în 
contact cu o centrală electrică, lumina i se aprinde. Motoarele electrice cuplate cu 
centrală încep să meargă. Tot ce este construit să funcţioneze pe bază de 
electricitate, în momentul cuplării învie din morți. 


Sau să luăm drept comparaţie o centrală telefonică. În momentul în care te-ai 
racordat la o centrală telefonică, poţi să vorbeşti cu oricine are şi el un telefon. Poţi 
să vorbeşti până dincolo de ocean. Poţi să vorbeşti în toată lumea. Ai căpătat o 
dimensiune nouă. Poţi vorbi la distanţă, ceea ce fără aceste aparate de contact nu 
poţi face fie că sunt cu fir, fie că sunt fără fir. 


Aşa este credinţa. Intrare în contact cu Dumnezeu. E ca un comutator. Ai făcut 
mişcarea la comutator şi s-a aprins lumina. 


Nu mai eşti Singur. Ai ieşit din condiţia de singur. Ai 
ieşit din condiţia de "eu" şi ai devenit "eu plus Dumnezeu”. Ai ieşit din condiţia 
de izolare şi ai devenit cooperator cu Cineva mai mare, conlucrător cu Cineva 
mai puternic, cu Dumnezeu. 


Se spune despre o sfântă că la un moment dat s-a gândit să construiască o 
biserică şi nu avea decât doi bani. Episcopul i-a spus: "Bine, bine, te gândeşti să 
faci o asemenea construcţie, dar cu ce ai s-o faci? Gândeşti că eşti în stare s-o 
faci cu aceşti doi bănuţi? Îndrăzneşti să începi 0 asemenea lucrare?” Ea a 
răspuns: Aşa este, dacă lucrurile rămân numai pe seama mea. Dar dacă mă 
întovărăşesc cu Dumnezeu, atuncii totul e posibil! 


Aceasta este credinţa! Recunoaşterea puterii lui Dumnezeu, care, în felul acesta, 
devine putere şi în noi. De aceea a zis Mântuitorul: "credinţa ta" şi "crede numai". 


Mântuitorul a făcut adesea, foarte adesea, referiri la credinţă. Să ne amintim: 
Y "De aţi avea credinţă cât un grăunte de muştar, aţi zice muntelui acestuia 


să se mute din loc şi s-ar muta". 
Y "Credinţa ta te-a mântuit”, spunea ori de câte ori făcea o minune. 


Y Pe orbi îi întreba: "Credeţi voi că Eu pot să fac lucrul acesta?” - "Da, 
Doamne". 


DD zz——7—7]————— 


4 Prin credinţă imposibilul devine posibil. 

+ Prin credință, necunoscutul devine cunoscut. 

4 Prin credinţă tot ceea ce ni se pare că nu are sens în viaţă, în lume, în 
existenţă, capătă dintr-o dată sens. 

+ Prin credință, Dumnezeu dă sens la tot ceea ce există. Credinţa este în 
primul rând un mijloc de cunoaştere a lui Dumnezeu. 

+ "Prin credinţă" - spune Sfântul Pavel - "Cunoaştem că lumea a fost făcută 
prin cuvântul lui Dumnezeu, aşa că cele văzute şi-au luat începutul din 
cele nevăzute" (Evrei Il, 3). De altfel, nici nu e posibilă acum o altă 
cunoaştere, la modul ultim, decât prin credinţă. "Nu prin vedere" Ul Cor. 
3,1); 


Credinţa este, prin urmare, şi un mijloc de cunoaştere. Noi cunoaştem, în 
general, pe mai multe căi. 


— Prin rațiune, adică prin puterea minţii de a deduce pe cale logică adevărul, 

— prin ştiinţă şi experienţă, adică prin cercetare experimentală a realităţii şi a 
cauzelor a tot ceea ce există, folosindu-ne simţurile şi raţiunea care 
ordonează rezultatele; 

— cunoaştem apoi cu ajutorul inimii, prin intuiție, cum se spune printr-un 
termen mai savant, şi, în Sfârşit, cunoaştem prin credinţă. 


Prin simţuri nu vedem, nu ajungem totul. Experienţa se ajută întotdeauna de 
cunoaşterea rațională, adică de gândirea logică. La foarte multe concluzii din 
ordinea cunoaşterii ajungem prin deducție logică. Spre exemplu, dacă un lucru se 
mişcă, chiar dacă nu vedem cine îl mişcă, logica ne spune că trebuie să existe un 
mişcător, că trebuie să existe un motor, altfel, singur, lucrul nu s-ar mişca. 


Și dacă un lucru există, trebuie, logic, să aibă o cauză. Hazardul nu poate fi logic. 
Nu are nici o coerență, nici consistență. Hazardul, nefiind organ să fie dotat cu un 
anumit rost, cu o anumită funcţie, nu poate fi explicată prin hazard. Ceva poate fi 
dotat cu finalitate numai de o gândire, de un gânditor, de Cineva care are forţă de 
organizare. lată ce spune un fizician care a luat premiul Nobel pentru fizică, Alfred 
Kastler: "Nu pot să cred - ca să vorbesc limpede - că hazardul şi necesitatea sunt 
singurii responsabili ai evoluţiei. Nişte cosmonauţi care ar descoperi, pe fața 


nevăzută a Lunii, o uzină automată de aluminiu în plină activitate, nu ar reuşi să 
mă convingă că această uzină a fost realizată doar prin jocul întâmplător al 
reacţiilor fizico-chimice între diferitele elemente prezente pe suprafața satelitului 
nostru. Cosmonauţii s-ar crede mai degrabă victimele unei halucinaţii. Or, cea 
mai mică bacterie este o uzină fizico-chimică cu mult mai complexă şi cu o 
organizare mult mai ingenioasă decât o uzină automată de aluminiu”. Aceasta e 
constatarea prin experienţă. 


Și acum vine deducţia logică a aceluiaşi fizician. "Această constatare şi alte 
câteva la durata enormă pe care ar necesita-o "apariţia" fiecărei mutații doar 
după legile hazardului, ne face să credem că este cel puţin prematur să negăm 
existenţa finalităţii în universul biologic. După părerea noastră, noțiunile de 
cauzalitate şi de finalitate nu se exclud una pe cealaltă, ci se află şi ele într-o 
relaţie de complementaritate" (Alfred Kastler, Această stranie materie, Editura 
Politică, Bucureşti, 1982, p. 6). 


Acestea de mai sus sunt spuse de un savant din vremea noastră. Am apelat la un 
astfel de izvor contemporan, pentru ca nu cumva apelând la oameni de ştiinţă mai 
vechi să ne putem înşela, folosind concluzii astăzi depăşite. Evident, multe din 
concluziile din trecut sunt astăzi depăşite cu adevărat, dar iată că unele, cele 
privitoare la întrebările cele mai mari, au rămas şi astăzi asemenea celor din 
secolul al XVII-lea, când a fost fondată ştiinţa modernă despre natură, de către 
savanţi ca Kepler, Copernic, Galileo Galilei, Newton. 


Diferenţa dintre cei de atunci şi cei de azi e că cei de atunci îndrăzneau să tragă 
fără ezitare concluziile ştiinţei lor. Cei de azi îşi expun doar constatările şi lasă 
deschise concluziile, poate în speranţa că alte constatări ar putea în viitor motiva şi 
alte concluzii. Cei de azi nu pronunţă numele lui Dumnezeu. Cei din vechime Îl 
pronunțau. Jată cu ce cuvinte îşi termină Kepler (1571-1630) ultimul volum din 
cartea sa Armonia cosmică (Harmotdces mmtdk 1619): "iţi mulţumesc, 
Dumnezeul meu, creatorul nostru, că mi-ai dat posibilitatea de a vedea 
frumuseţea creaţiei Tale; în măsura în care spiritul meu mărginit le-a putut 
înțelege, oamenii vor citi aici dovezile despre aceasta". 


Newton (1643-1727), sprijinindu-şi cercetarea universului pe fenomene concrete, 
din care a extras legi de sine stătătoare, a rămas totuşi ataşat credinţei într-un 
Dumnezeu personal, socotind că mecanismul naturii nu e altceva decât împlinirea 
scopurilor Acestuia. El vede toate corpurile solide pătrunse de un spirit subtil, 
ascuns în substanţa lor. E] este acela care a spus că-n faţa tainelor universului se 
simte ca un copil care scoate din ocean o găletuţă de apă, în timp ce restul 


oceanului îi rămâne necunoscut. Despre gravitație a spus că nu i-a putut stabili 
nici o cauză. Tot ce a putut face a fost s-o constate. 


În legătură cu gravitația a spus Newton că nu i-a putut afla cauza şi că ... nu 
imaginează ipoteze. E vorba desigur de ipoteze ştiinţifice. Tot Newton a spus că 
"natura este conformă cu sine însăşi", adică nu-şi iese din legi (în opera Optică). 
Înaintea lui, Galileo Galilei spusese în acelaşi sens că „natura e scrisă în limbaj 
matematic”. 


Toate cele de mai sus sunt moduri de afirmare a ordinii universale care presupune 
un programator care să ştie ... matematica! Ceea ce hazardul nu ştie! 


Heisenberg, contemporan cu noi, e mai reţinut, dar şi el spune că "nimeni nu ştie ce 
ne rezervă viitorul, nici care sunt puterile spirituale care vor guverna lumea, dar 
trebuie să începem prin a crede în ceva şi prin a voi ceva" (La nature dans la 
physique contemporaine, Paris, 1962, p. 78). El se declară de acord cu Freyer că 
trebuie să începem în toate prin formula antică: credo ud intelligram, cred ca să 
înțeleg, aşa cum Cristofor Columb şi-a început călătoria în jurul Pământului 
pornind de la credinţa că Pământul e rotund (Idem, p. 77). Tot Heisenberg a spus: 
"La început a fost simetria”. Sublim! Simetria presupune o intervenţie rațională, 
conştientă. Și Kepler tot această înţelese prin Armonia cosmică, din care am citat 
mai sus. 


Şi un om de ştiinţă român, Edmond Nicolau, a spus că "nu putem afirma că ştim 
totul, dar nu putem accepta extraordinarul, "miraculosul" decât în urma unor 
verificări scrupuloase. Nu putem respinge ceea ce nu înţelegem, dar avem obligația 
elementară de a verifica existenţa a ceea ce trebuie integrat în edificiul actual al 
ştiinţei, totuşi atât de splendid. Omul este un univers ce posedă încă mari zone 
neexplorate" (Omul între două infinituri. Ed. Politica, 1972, p. 167). Să verificăm. 
Nu se opune nimeni verificării. Dar când verificăm şi nu găsim cauze naturale, s-o 
recunoaştem, cum fac de altfel savanții. 


Spre deosebire de cei vechi, modernii sunt mai prudenţi în a trage concluzii, dar nu 
mai ştiutori. Se ştie câte ceva de la un anumit punct, se zice de la clipa zero a 
originii universului, dar aceasta e doar o vorbire metaforică, pentru că înainte de 
clipa zero mai este o mare lume despre care nu ştim nimic (vezi acad. prof. loan 
Ursu, Cuvânt înainte la Steven Weinberg, Primele trei minute ale universului, Ed. 
Politică, 1984, p. 8-9). 


Cunoaşterea prin credinţă, cum spune Sfântul Pavel, e cea despre lucrurile cele 
nevăzute, adică despre cauza care prin experienţă sau prin logică nu poate fi 
decât dedusă/dar nu pipăita, fapt pentru care pentru mulţi rămâne incertă. 
Credinţa o preface în certitudine, când numeşte această cauză Dumnezeu. 


Cunoaşterea prin inimă, numită şi cunoaştere prin intuiţie, îşi are şi ea o valoare 
extraordinară, fiind foarte aproape de cea prin credinţă. Un mare învăţat, Pascal, 
spunea: "Inima are raţiuni despre care rațiunea nu ştie nimic". Cunoaştem adică 
prin inimă, ceea ce nu putem cunoaşte cu ajutorul minţii, şi nici cu ajutorul 
experienţei şi cercetării ştiinţifice. 


Unui mare profesor de ştiinţe pozitive, ateu convins şi cinstit, i-a murit Soția. A 
înmormântat-o. Studenţii au observat că, deşi necredincios, în fiecare duminică 
mergea la mormântul ei cu o lumânare l-au întrebat: domnule profesor, aici ne 
faceţi ştiinţa pozitivă, dar duminica vă vedem cu o lumânare la mormântul soţiei. 
Cum se împacă acestea două? Cum puteţi reduce contradicţia? Când sunteţi 
onest? Profesorul a răspuns: una e ceea ce va spune mintea mea, şi va spune ce 
ştie ea, cu onestitate, şi alta este ceea ce simte inima mea. Trebuie Să fiu onest şi 
cu ea! 


Revenind la credinţă, prin ea cunoaştem, aşadar, lucrurile nevăzute. Le credem 
cum ni se descoperă. Însemnează, oare, că, aşa fiind, credinţa nu este raţională, sau 
că este antirațională? Nu. Cine dă şi cine primeşte credinţa pornesc totuşi de la 
nişte date primare care cad atât sub puterea simţurilor noastre, cât şi sub puterea 
legilor gândirii logice. Citim în Scriptură: "Cerurile spun slava lui Dumnezeu şi 
facerea mâinilor Lui o vesteşte tăria". 


Dacă traducem aceste cuvinte pe o limbă mai comună, înseamnă că deducem 
slava lui Dumnezeu din măreţia, frumuseţea şi ordinea universului şi din creaţia 
care cere un Creator. Deducţia aceasta este logică, rațională. Toate cele pe care le 
vedem deasupra noastră, în jurul nostru şi în noi, ne vorbesc logic depre 
Dumnezeu. N-au putut apărea de la sine. Trebuia să le fi făcut cineva. Şi vorbesc 
despre slava şi despre măreţia lui Dumnezeu, pentru că totul este frumos şi 
minunat. În fond, asta a fost şi logica lui Kepler şi a lui Newton, de care am amintit 
mai înainte. 


Opţiunea pentru credință e logică. Credinţa nu este, aşadar, un act forţat şi 
irațional, ci are la bază un raționament logic care îl satisface pe credincios. 


Căci altfel, rămânem şi trăim mai 
ales cu întrebările, decât cu răspunsurile. Acad. loan Ursu, citat mai sus, spune că 
"în astrofizica de azi, ca şi în celelalte ştiinţe, întrebările nasc răspunsuri ce nasc 
alte întrebări" (p. 13). Frumos spus şi adevărat. Dar dezolant, dacă rămâi suspendat 


doar de întrebări. Credinţa ne dă şi răspunsuri. 


Credinţa trebuie să fie neîndoielnică. Să ne aducem aminte ce a pătimit 
Apostolul Petru când, fiind mai mulţi dintre ei pe corabie, în largul mării, a 
apărut Mântuitorul pe valuri şi Petru a pornit către El. Când a început să se 
îndoiască, să nu mai creadă că în faţa lui e cu adevărat Mântuitorul şi că EI l-a 
chemat, a început în aceeaşi clipă să se scufunde. Speriat a strigat: 'Doamne, 
scapă-mă!"' Mântuitorul i-a întins mâna admonestându-l: "puţin credinciosule, 
pentru ce te-ai îndoit?" (Matei 14, 30-31). Credinţa noastră trebuie să fie 
neîndoielnică, aşa cum a fost credinţa femeii care s-a atins de Mântuitorul, şi 
credinţa lui Iair. 


Credinţa noastră trebuie să fie dreaptă, după lege, aşa cum ne-a lăsat-o 
Mântuitorul, aşa cum ne-a fost transmisă de apostoli, aşa cum nouă românilor ne- 
au lăsat-o moşii şi strămoşii noştri care au păstrat-o din vechime, de la Apostoli 
până în vremea noastră. Sfântul Apostol Pavel spune precis: "Nu se încununează 
decât cel ce se luptă după lege" (Il Tim. 3, 5), decât cel ce crede după rânduială, 
după cum ne învaţă Biserica noastră. Este clar: ceilalţi, oricât ar avea chipul bunei- 
credinţe, dacă au ieşit din Biserică, nu se mântuiesc, oricât ar avea chipul bunei- 
credinţe, dacă au ieşit din Biserică, nu se mântuiesc, oricât li s-ar părea că sunt 
aproape de împărăţia lui Dumnezeu. Nu intră înăuntru. 


Dar să ne mai punem o întrebare - şi cu aceasta o să încheiem: - Trebuie oare să 
ne adresăm lui Dumnezeu şi cu credinţă să cerem totul de la EI? Sigur că da, dar 
cu un mic corectiv: tot ceea ce putem face noi, Să facem noi. Dumnezeu atunci 
intervine, când nu putem noi rezolva ce e de rezolvat. Doar "suntem împreună- 
lucrători cu Dumnezeu", spune Sfântul Pavel (| Cor. 3, 9). Dacă suntem 
împreună-lucrători, înseamnă că trebuie să ne facem partea noastră, nu să aşteptăm 
cu mâinile încrucişate totul de la Dumnezeu, pe motiv că îi adresăm prin credinţă 
rugăciuni să intervină în viaţa noastră. Ce-am mai fi noi, dacă ar face totul în viaţa 
noastră numai Dumnezeu? Dumnezeu ne ajută când e nevoie. Românii au o vorbă 
înţeleaptă: Dumnezeu dă, dar în traistă nu pune! Nu trebuie să cerem de la 
Dumnezeu ceea ce putem face noi. 


Într-o mănăstire, în bibliotecă, studiau patru călugări: un dominican, un 
franciscan, un benedictin şi un ortodox. La un moment dat, noapte fiind, s-a 
stins lumina. Unul din ei a propus: "Fraţilor, să ne rugăm lui Dumnezeu şi să 
vedem la a cărui rugăciune se va aprinde lumina. Va fi şi un semn că ordinul 
respectiv e mai apreciat de Dumnezeu”. Au acceptat. Şi s-a rugat dominicanul, 
profund, pios, dar nu s-a întâmplat nimic. S-a rugat franciscanul, profund, pios, 
dar nu s-a întâmplat nimic. S-a rugat benedictinul, profund, pios, dar nici de 
data aceasta nu s-a întâmplat nimic. Al patrulea şi-a început rugăciunea, s-a 
ridicat de la locul lui, şi zicându-şi rugăciunea mereu, s-a dus la tabloul de 
siguranţă, l-a reparat, şi, în clipa când şi-a terminat rugăciunea, a terminat şi 
reparația tabloului de siguranţă, şi s-a aprins lumina! 


Ceea ce putem face noi, suntem chemaţi să facem noi. Cu rugăciune, clar şi cu 
braţele şi cu mintea noastră. Nu ceri de la Dumnezeu ceea ce poţi face tu. Ar 
însemna să nu faci uz de instrumentele cu care te-a înzestrat Dumnezeu. Pe 
Dumnezeu nu-L pui la încercare decât în cazuri limită, cum a făcut, de pildă, 
Saddhu Sundar Singh care, fără ajutorul lui Dumnezeu Care l-a scos dintr-o 
groapă, ar fi murit. Sau cum a făcut Ilie în confruntarea cu preoţii închinători la 
idoli. A cerut lui Dumnezeu să arbitreze: să pogoare focul peste jertfa celui drept. 
Și Dumnezeu a pogorât focul peste jertfa sa, ceea ce l-a îndreptățit să-i distrugă pe 
falşii preoți închinători la idoli. Ilie a fost îndrăzneţ pentru că avea credinţă şi 
pentru că se afla într-o situaţie de limită. Numai Dumnezeu putea lămuri disputa. 
ŞI atunci a apelat la Dumnezeu. 


În cazul celor patru călugări, Dumnezeu fusese prins partener în învoială, într-un 
caz care nu era de limită. Nu depindea exclusiv de Dumnezeu. Al patrulea i-a 
învăţat pe ceilalți trei cum se pune problema: trebuiau să unească rugăciunea cu 
ceea ce puteau face ei. Se va fi rugat şi el să-i dea Dumnezeu putere să reuşească 
reparația. Nu se poate spune că el l-a suplinit total pe Dumnezeu, că i-a refuzat sau 
negat intervenţia, sau că n-a crezut în posibilitatea minunii. Dar n-a crezut necesară 
minunea. Şi s-a dovedit, în cazul celor trei, că nici Dumnezeu n-a crezut-o 
necesară, pentru că n-a intervenit. 


O astfel de minune ar fi fost o minune fără sens, fără adevăr. Tot ce putem face noi 
rămâne în seama noastră. Acesta e răspunsul la întrebarea dacă trebuie să cerem 
totul, prin credinţă, de la Dumnezeu, sau dacă trebuie să-L punem la încercare pe 
Dumnezeu. Dumnezeu ne-a dat înţelepciune, ne-a dat mijloace ca să ne putem 
descurca în lume. 


Se zice că erau doi fraţi, un băiat şi o fată. Băiatul avea o pasiune nestăpânită: 
să prindă păsărele într-o capcană. Fata suferea mult din cauza aceasta. Și 
atunci s-a hotărât să rezolve situaţia. Cineva a întrebat-o: Și cum ai procedat? 
Am întrebuințat trei mijloace, a răspuns fetiţa. În primul rând m-am rugat lui 
Dumnezeu să nu se prindă nici o pasăre în capcană, fiindcă fratele meu le 
închide sau le omoară. În al doilea rând, m-am rugat lui Dumnezeu să apere 
păsările, să le trimită în alte părţi, să nu vină aici unde şi-a instalat fratele meu 
capcana. Şi în al treilea rând, ce-ai făcut? În al treilea rând, m-am dus şi am 
sfărâmat capcana în bucățele! 


Fetiţa milostivă a procedat cam la fel cu cel de-al patrulea călugăr din prima 
parabolă. Şi a izbutit! Prin urmare, să ţinem minte acest lucru: acolo operează 
direct Dumnezeu, unde noi nu putem opera. Ceea ce nu înseamnă că nu e 
prezent întotdeauna şi în tot ce facem, şi că nu trebuie să-L chemăm prin 
credinţă şi rugăciune. EI ne inspiră şi ne ocroteşte ca să găsim soluţiile cele mai 
bune. Și trebuie în toate să-I cerem ajutorul, ca să nu înceteze Dumnezeu Să se 
mai ocupe de noi! Dar un ajutor din categoria minunii nu trebuie cerut, decât 
atunci când numai aceasta ar mai putea rezolva ceva. Ceea ce nu înseamnă că 
Dumnezeu e absent din cazurile care nu cer minuni vizibile. Unii medici spun: noi 
prescriem medicamentele, noi facem operaţia, dar Dumnezeu este cel care vindecă. 
Dar aceasta nu înseamnă că nu prescriu medicamente, sau că nu fac operaţii. 


Credinţa trebuie îngemânată întotdeauna cu fapta cea bună. lar fapta bună este 
aceea care se exprimă în primul rând prin dragoste. 


Se zice că la Efes, bătrânul Evanghelist loan, care avea peste 100 de ani şi care 
se mişca greu, stătea de vorbă cu creştinii din jurul lui, care veneau în fiecare 
seară să-l întrebe: - Bătrânule loan, spune-ne cum era învățătorul? Spune-ne 
cum mai învaţă El? Povesteşte-ne întâmplări din viaţa şi din învăţătura Lui! 
Bătrânul, ori de câte ori veneau, şi oricine ar fi venit, le spunea doar atât: 

În cinci cuvinte le rezuma toată Evanghelia. Cinci cuvinte 
memorabile! 

Cuvânt rostit în catedrala de la Sibiu, la 28 octombrie 1984. 


Duminica a XX V-a după Rusalii - Aproapele şi departele 


Un vechi dicton constată că „întrebarea trece marea”. „A întreba înseamnă a 
învăţa”, ştia din propria experienţă unul din filosofii lumi vechi, Xenofon. E firesc 
să întrebi. Copiii cresc odată cu întrebările, tot aşa cum şi întrebările cresc odată cu 
vârsta. Prin întrebare tu alegi dintre două drumuri care duc în direcții opuse. Toţi 
oamenii întreabă. Nu e nici unul atotştiutor. Cel care nu întreabă ori e sfios peste 
măsură, ori e peste măsură de înfumurat. 


Duhovnicii cei mari, care povăţuiesc pe nevoitorii de pe calea spre desăvârşire, au 
şi ei la rândul lor pe cineva pe care îl întreabă. 


Dar există întrebări şi întrebări. 

— Copilul întreabă din curiozitate firească. Pentru el totul e nou. Nu are cu ce 
asocia nimic din ceea ce vede pentru întâia oară, ca să-şi facă o judecată 
proprie. 

=> Dintre cei mari, cei mai mulţi întreabă pentru că nu ştiu, pentru că nu au 
certitudini. Întreabă însă cu interes şi sinceritate. 

=> Sunt însă şi „întrebări nebuneşti ” (II Tim. 2, 30; Tit 3, 9), şi întrebări puse 
să ispitească, să prindă în cursă pe cel întrebat. Cel care întreabă crede că 
ştie răspunsul adevărat, şi vrea să-l controleze pe cel întrebat dacă îl ştie şi 
el, şi dacă nu-l ştie, să-l poată arăta cu degetul, ca să-l discrediteze. 


Mântuitorul a avut parte de toate categoriile de întrebători. De obicei le-a răspuns 
tuturor. Doar de câteva ori n-a răspuns. Fie că a tăcut, pur şi simplu, ca în 
Săptămâna Patimilor, în faţa lui Pilat şi a mai-marilor sinagogii (Marcu 14, 60; 15, 
4), şi se ştie de ce, fie că a răspuns printr-o altă întrebare (Luca 10, 26), fie că şi-a 
condiționat răspunsul de răspunsul întrebătorilor la o întrebare a Lui, cum a fost 
atunci când L-au întrebat cu ce autoritate răsturnase mesele zarafilor din templu, şi 
cu ce putere uscase smochinul. 


De multe ori, în împrejurări în care partenerii erau de rea credinţă, lisus a ales 
metoda eschivării de la temă prin mutarea discuţiei pe alt teren. Aşa a fost şi în 
cazul acesta despre autoritatea cu care răsturnase mesele zarafilor şi puterea cu care 
uscase smochinul. Şi-a condiționat răspunsul de un răspuns al lor la altă întrebare. 
Și dacă ei s-au dovedit incapabili pentru o opţiune, din motive de tactică, lisus s-a 
socotit şi EI îndreptăţit, tot din motive de tactică, să nu le răspundă. 


De ce nu le-a răspuns lisus? Fiindcă întrebarea lor nu fusese sinceră. Nu erau 
interesaţi cu ce putere făcea ceea ce făcea, actele de autoritate sau minunile, ci erau 
interesaţi doar „să-L prindă în cuvânt“. 


Minunile nu se puteau face cu puterea omenească. Rămânea deci să se poată face 
ori cu puterea lui Dumnezeu, ori cu a lui Belzebut. Ştim dintr-o altă confruntare, pe 
aceeaşi temă, că ei îl învinuiau că le face cu paterea lui Belzebut (Luca 11, 15; loan 
8,48; Matei 1G, 25). Când a încercat să-i lămurească logic că e imposibil să alungi 
dracii cu ajutorul şefului lor (Luca 11,17-18), fiindcă tocmai atunci vindecase un 
îndrăcit, nu s-au lăsat convinşi. Erau opaci la logică. Aşa că, dacă le-ar fi spus 
acum că face minunile cu puterea lui Dumnezeu, nu L-ar fi crezut nici de data 
aceasta. A preferat să evite discuţia. N-a socotit-o utilă nici pentru cei ce asistau la 
discuţie. A ales pentru împrejurarea aceasta sfatul din Pilde: „Nu răspunde 
nebunului după nebunia lui, ca să nu te asemeni şi tu cu el“ (26, 4). Şi-apoi, prin 
felul cum rezolvase întrebarea, El avusese ultimul cuvânt. În faţa ascultătorilor, El 
câştigase duelul. 


lată încă un întrebător: un învăţător de Lege. Un personaj suspus, foarte important 
în ierarhia valorilor vremii. O autoritate în interpretarea Scripturii. O instanţă care 
pronunţa verdicte infailibile în materie de legislaţie civilă şi teologică şi desigur, şi 
în probleme morale. Era probabil ceva mai mult decât un profesor mare din vremea 
noastră, fiindcă putea avea şi o funcţie în ierarhia templului. Şi acesta i-a pus 
Mântuitorului întrebarea tot ca să-L ispitească, dar acestuia s-a hotărât să-i 
răspundă. 


Pentru dânsul a ales calea cealaltă din Pilde: „Răspunde nebunului după nebunia 
lui, ca să nu se creadă înţelept în ochii lui“ (26, 5). Una era să nu răspunzi unor 
întrebători opaci şi fanatici, şi alta era să nu răspunzi unui învăţător de Lege. Era 
chiar util pentru misiunea Sa să accepte o convorbire cu un asemenea om care 
pretindea că ştie totul. E posibil chiar ca cel care întreba să fi avut o oarecare 
notorietate în opinia publică, să fi fost un om influent în conştiinţele cetăţenilor săi. 
Și apoi, lisus şi-a dat seama din întrebarea lui că, deşi pusă cu gând de ispită, îi 
putea prilejui o expunere şi o tâlcuire proprie a Scripturii, ceea ce, în ochii partici- 
panţilor la discuție, putea să-i crească prestigiul şi autoritatea. Nu era de evitat o 
confruntare cu unul ca acesta. Dimpotrivă. 


Prima parte a convorbirii s-a desfăşurat aşa: „Și iată, un învăţător de lege s-a 
ridicat, ispitindu-L şi zicând: Învăţătorule, ce să fac eu ca să moştenesc viaţa de 
veci? lar lisus a zis către el: Ce este scris în Lege? Cum citeşti? lar el, 
răspunzând, a zis: Să iubeşti pe Domnul Dumnezeul tău din toată inima ta şi din 


tot sufletul tău şi din toată puterea ta şi din tot cugetul tău, iar pe aproapele tău 
ca pe tine însuţi. lar el i-a zis: Drept ai răspuns; fă aceasta şi vei trăi“ (Luca 10, 
25-28). 


Învățătorul de Lege i-a dat răspunsul, combinând cu uşurinţă şi pe loc texte din 
Levitic 19, 18, 34; Deuteronom 6, 5; 10, 12; 11, 1; 13, 22; 19, 9; 30,6, 16,20şi 
Iosua 22, 5. Nu i-a mai rămas dator lui lisus. I-a făcut imediat dovada că îşi merita 
titlul de învățător de Lege. Dar în fapt s-a lăsat prins în propria sa cursă. 


Răspunzându-i printr-o întrebare: „în Lege ce-i scris? Cum citeşti?", lisus a vrut să- 
i arate că i-a sesizat viclenia. Ce-ar fi vrut el? Ca lisus să-i dea un alt răspuns? Ca 
să-L acuze apoi că e împotriva Legii? Sau să-L acuze că nu cunoaşte Legea, adică 
cele cinci cărți ale lui Moise şi desigur, şi celelalte cărți din Vechiul Testament, 
care constituiau autoritatea supremă în Israel? lisus l-a pus să-şi dea singur 
răspunsul, ca să nu mai aibă de ce se lega. Cui să mai obiecteze? Şi învățătorul de 
Lege L-a dat magistral. Combinația lui de texte, şi felul în care a luat câte ceva din 
fiecare, dezvăluia un specialist, un profesionist. Căci despre iubirea de Dumnezeu 
se vorbeşte în textele din Deuteronom şi Iosua, iar despre iubirea aproapelui numai 
în Levitic, (19, 18). 


Abia acum lisus îi va răspunde şi EI: „Drept ai răspuns; fă aceasta şi vei trăi”. 
Era ca şi cum i-ar fi zis: Vezi că ştiai tu însuţi ce ai de făcut? De ce ai vrut ca să mă 
ispiteşti? Căci de răspuns n-aveai nevoie. I-a răspuns însă mai delicat! 


Dincolo de toate acestea însă, trebuie să observăm că învățătorul de Lege a pus o 
întrebare bună. Întrebarea în sine, dacă nu ţinem seama că a vrut să fie doar o 
ispitire, e esenţială. El n-a întrebat ce trebuie să ştie sau ce trebuie să creadă. 
Acestea le ştia. Şi era credincios. De altfel, pe vremea aceea toată lumea credea. 
Mai mult sau mai puţin, dar toţi credeau. Important era să crezi în puterea lui 
Dumnezeu, în faptul că El poate face minuni, că putea realmente interveni în 
destinele oamenilor. Şi important era să crezi în puterea lui Dumnezeu, în faptul că 
El poate face minuni, că putea realmente interveni în destinele oamenilor. Şi 
important era să crezi drept, să nu amesteci credinţa cu superstiția, să nu pui pe 
seama lui Dumnezeu ceea ce trebuie pus pe seama altcuiva. Să nu lupţi împotriva 
lui Dumnezeu. Să nu-L ignori. Să nu-L blestemi. Să nu te lepezi de EI, ştiind că 
există. Să nu te superi pe El. Să-i respecţi poruncile. 


Nici lisus n-a venit în societatea iudaică să propovăduiască credinţa în Dumnezeu, 
ci dreapta credință în Dumnezeu, fidelitatea față de EI. A venit să-L explice pe 


Dumnezeu, să-l arate adevărata față care ajunsese în imaginea lor cam distor- 
sionată, falsificată. 


Când, înaintea oricărei minuni, cerea credinţă, trebuie să înţelegem că cerea inten- 
sitate, certitudine declarată. Credinţa simplă aveau toți. 


Problema învățătorului de Lege era deci tocmai aceea pentru care venise lisus: 
Învăţătorule, ce să fac, după ce ştiu totul despre Dumnezeu? Ce să fac pentru ca 
ceea ce cred să mă ducă în Împărăţia Cerurilor? E adevărat că el cunoştea 
răspunsul. Mântuitorul îl va fi pus să-l repete şi pentru că, probabil, învățătorul de 
Lege nu prea punea în practică tot ce ştia. Poate că nu ar fi cu totul inexact să 
credem că, deşi cu gând de ispitire, totuşi va fi pus întrebarea şi cu o legitimă 
curiozitate, dacă nu chiar cu ascunsă nelinişte. Dacă avem totul în Scriptură, de ce 
a mai venit acest Nazarinean? Ce aşteaptă EI în plus de la noi? 


Mântuitorul, procedând pedagogic, l-a lămurit că nu trebuia să se aştepte la prea 
mult în plus, din punctul de vedere al cunoştinţelor. Acestea existau şi erau 
suficiente la urma urmei. Plusul îl va releva în alte împrejurări. Dar i-a atras atenția 
asupra împlinirii poruncilor. „Fă“ ceea ce ştii că trebuie făcut. Nu încerca să 
răstălmăceşti învăţătura. Nu încerca s-o aplici formal în viaţa ta. 


Oare nu aceasta a fost acuzaţia permanentă pe care le-a aruncat-o în faţă 
fariseilor? Că una propovăduiesc şi alta fac? Că una spun şi fac la vedere, dar 
altceva fac pe ascuns? Morminte văruite pe dinafară, putreziciuni în interior. 
Pahare curate pe dinafară, murdare pe dinăuntru. Formalişti şi ritualişti, dar cu 
inimi rele, mândri şi nemilostivi, egoişti şi hrăpăreţi! 


Învățătorul de Lege va fi ştiut şi el că - deşi cunoştea Legea şi profeţii, nu era de 
ajuns. 


Vi se pare simplu când auziţi: „Să iubeşti pe Dumnezeu şi pe aproapele ca pe tine 
însuţi?" Cred că vi se pare simplu. Şi mie mi se pare simplu, dar de fapt e foarte 
complicat. Ce înseamnă să iubeşti pe Dumnezeu? Să iubeşti ceva ce nu vezi? 
Dumnezeu e spirit. Cu Dumnezeu ai legătură numai prin rugăciune. Cu Dumnezeu 
nu te întâlneşti faţă către faţă. Dumnezeu n-are nici o nevoie. Dumnezeu nu-ţi cere 
ajutorul. Şi atunci ce înseamnă: „Să iubeşti pe Domnul Dumnezeul tău? 


Ca să înţelegem cât de cât ce înseamnă aceasta, trebuie să ne ducem la conţinutul 
întregii fraze: „Să-L iubeşti din tot cugetul tău şi din toată inima ta“. Adică, în 


primul rând, să recunoşti că există. Gândirea ta, logica ta să recunoască în chip 
permanent existenţa lui Dumnezeu, iar inima ta să fie ca şi cum ar fi permanent 
existenţa lui Dumnezeu. Adică inima ta să-L simtă, iar mintea ta să gândească 
numai binele şi să-l facă. Aşa îl iubeşti pe Dumnezeu, când îl ai drept criteriu al 
gândirii şi al simţirii. 


Proba acestei iubiri se face prin aproapele, căci se adaugă: „şi pe aproapele tău ca 
pe tine însuţi”. Deci: ca pe Dumnezeu, prin iubirea pe care o ai față de aproapele. 
Criteriul acesta e fixat chiar de Sfânta Scriptură: „Cel ce nu iubeşte pe fratele său 


pe care-l vede, poate să iubească pe Dumnezeu pe care nu-L vede?" (I loan 4, 
20). 


Criteriul acesta: „lubiţi pe aproapele vostru ca pe voi înşivă" e simplu de înţeles. 
Toţi ştim cum să ne iubim pe noi. Ştim foarte bine. Poate că e cel dintâi şi cel mai 
precis lucru pe care-l ştim noi înşine. Ştim ce ne dorim. Ştim că dorim să fim 
frumoşi. Ştim că dorim să ne iubească alţii. Ştim că dorim să ne meargă bine în 
toate. Ştim că dorim să avem copii care să ne asculte şi să fie buni. Ştim că dorim 
să avem parte de o bătrâneţe frumoasă. Ştim totul despre noi. De aici şi vine acea 
sinteză de aur: „Ce vrei să-ţi facă ţie oamenii, aceea să le faci şi tu lor”. 


lisus însuşi rezumă prin aceste cuvinte întreaga Scriptură (Matei 7, 12). Căci noi 
ştim ce ne dorim pentru noi. Ce ne dorim pentru noi, aceasta să dorim şi pentru 
aproapele nostru. 


E uşor? E foarte uşor de înţeles. Dar, se pare, e mai greu de împlinit. Fiindcă dacă 
ne punem puţintel la probă şi ne întrebăm: Oare de câte ori reuşim noi cu adevărat 
să-l iubim pe aproapele ca pe noi înşine, ce ne putem răspunde? Uneori mai 
încercăm. Dar de câte ori reuşim? Egoismul e totdeauna mai puternic decât 
generozitatea. 


Mahabharata, cartea înţelepciunii indiene, spune că egoismul vine din ignoranță. 
La adânc va fi fiind aşa, dar uneori sunt mai generoşi ignoranţii, adică cei săraci cu 
duhul, cei simpli. 


Nicolae Iorga definea egoismul ca pe o silinţă disperată de a fura o rază, ca să 
nu lumineze şi pe alţii! EI îi descoperea astfel chiar o faţă activă, nu numai 
pasivă, adică ne-grija de alţii, dezinteresul faţă de alţii. 


La Bruyere, autor al Caracterelor (Les Caracteres), definea egoistul drept „cel ce 
nu se constrânge pentru nimeni, nu plânge pe nimeni, nu cunoaşte decât neon- 


rocirile sale, nu plânge de loc moartea altora, nu se teme decât de a lui, pe care 
ar răscumpăra-o bucuros cu preţul stingerii geniului uman “. 


lată o definiţie a egoismului, la poetul polonez Adam Mickiewicz (în Oda 
tinereţii): „Un monstru târâş în găoacea-i blindată / EI singur şi-e navă, cârmaci, 
marinar; / Gonind spre alți monştri mărunți, dar la fel, / Aici se ridică, aici cade iar, 
/ De val nu s-atinge, nici valul de el; / Deodată plesneşte de pare-o băşică, / De 
viaţa lui nimeni nu ştie nimică / Şi nici de sfărşitu-i sinistru: / Acela era egoistul/“ 


Înadins am stăruit ceva mai mult asupra egoismului, pentru că acum vreau să 
luminez, prin detaliile acestui portret, ce ar trebui să fie iubirea aproapelui. 
Egoismul e iubire de noi înşine. lubirea de aproapele, ca să fie „ca pe noi înşine”, 
ar trebui să fie iubirea de noi înşine întoarsă spre aproapele în toate detaliile. În 
acel caz iubirea de noi înşine n-ar mai fi egoism, şi toate caracteristicile ei n-ar mai 
fi vicii, ci virtuţi. Altfel rămân vicii, păcate. Nu e uşor. Nu e simplu deloc. Fără 
aceasta însă nu stăm bine nici cu Dumnezeu. De aceea lisus a insistat atât de mult 
asupra iubirii faţă de aproapele. 


Iar învățătorului de Lege care o ştia ca pe una din condiţiile mântuirii, 1-a zis să 
facă ceea ce ştia că trebuie făcut. Acela însă, continuându-și programul lui de 
ispitire, s-a prefăcut a nu şti ce se înţelege prin aproapele. lisus nu s-a supărat. 


Drept răspuns i-a povestit o întâmplare: „Jar Iisus, răspunzând, i-a zis: Un om 
cobora de la Ierusalim Ia Ierihon şi a căzut între tâlhari, care, după ce l-au 
dezbrăcat, şi l-au rănit, au plecat, lăsându-l aproape mort. Din întâmplare un 
preot cobora pe calea aceea şi, văzându-I, a trecut pe alături. De asemenea şi un 
levit, ajungând în acel loc şi văzându-l, a trecut pe alături. lar un Samarinean, 
mergând pe cale, a venit la el şi, văzându-l, i s-a făcut milă, şi, apropiindu-se, i-a 
legat rănile, turnând pe ele untdelemn şi vin şi punându-l] pe dobitocul său, l-a 
dus la o casă de oaspeţi şi a purtat grijă de el. lar a doua zi, scoțând doi dinari i- 
a dat gazdei şi i-a zis: Ai grijă de el, şi de vei mai cheltui, eu, când mă voi 
întoarce, îţi voi da. Care dintre aceşti trei ţi se pare că a fost aproapele celui 
căzut între tâlhari? lar el a zis: Cel care a făcut milă cu el. Şi lisus i-a zis: Mergi 
şi fă şi tu asemenea” (Luca 10, 30-37). 


Învățătorul de Lege a căzut încă o dată în propria sa capcană. Aşa cum ştiuse 
porunca cea mai mare din lege, ştia şi cine trebuie considerat aproapele nostru. A 
răspuns bine la întrebarea lui lisus. Ştiinţă avea aşadar. Îi mai trebuiau fapte. Adică 
să-şi aplice cunoştinţele. De aceea Iisus a şi terminat cu el, închizându-i definitiv 


gura, zicăndu-i: „Mergi şi fă şi tu asemenea". Învățătorul de lege n-a mai pus alte 
întrebări. 


Noi însă ne vom mai pune. Cred că fiecare din noi ar fi răspuns la întrebarea lui 
lisus, după ce a ascultat Parabola Samarineanului milostiv, tot atât de bine ca şi 
învățătorul de Lege. Dar aplicăm noi, oare, o măsură egală față de aproapele? 
Considerăm noi pe tot omul căzut în vreo nevoie, în mod egal, aproapele nostru? 
Sau unii sunt mai aproape decât alţii, şi le aplicăm altă măsură? Evident, cei din 
familia noastră, prietenii, ne sunt mai aproape. Şi Scriptura ne învaţă să fim faţă 

de aceştia în mod deosebit buni, respectuoşi, cinstitori, săritori. 


Chiar una din cele zece porunci se referă la aceasta. Isus, fiul lui Sirah, consacră 
un capitol întreg relaţiilor fui-părinţi (cap. 3). E bine deci să fie aşa. 


Dar se schimbă puţin situaţia când, de pildă, trebuie să-i judecăm pe alții. Să 
încercăm o mică pildă. Opusul egoistului este generosul, darnicul, omul cu suflet 
bun, cu suflet mare. Adesea, mulţi dintre noi ne punem întrebarea cum am putea 
împăca dreptatea cu bunătatea. Cum să fii şi bun şi drept, mai ales când s-ar cădea 
să fii drept? 


Iată cum a rezolvat problema un judecător dintr-un mic orăşel de provincie. I-a 
venit spre judecată un caz ciudat. Inculpatul era tocmai prietenul lui cel mai 
bun. Era reclamat de cineva într-o cauză oarecare, pasibilă la condamnare cu 
amendă de la cinci la zece mii de franci. Cunoscând prietenia lor, tot oraşul era 
curios să vadă cum va rezolva judecătorul cazul. Sala de judecată a devenit 
neîncăpătoare pentru numărul mare de asistenţi la judecată. Marea majoritate 
era de partea reclamantului care, li se părea tuturor, că avea dreptate. Știau însă 
şi de prietenia judecătorului cu inculpatul. 


Spre surprinderea tuturor, judecătorul a fost foarte aspru. Sau, mai bine zis, s-a 
străduit să fie drept, imparțial, aşa cum îi şade bine unui judecător. 


La Sfârşit, deşi ar fi putut să-i dea inculpatului minimul de amendă, de cinci mii 
de franci, precum avea dreptul după lege - între cinci şi zece mii — sau măcar o 
sumă intermediară, l-a amendat cu zece mii de franci. 


Cei din sală au întâmpinat Sentința cu aprecieri asupra obiectivităţii 
judecătorului, dar prietenul său s-a supărat. El ar fi dorit să fie chiar achitat, dar 
judecătorul l-a declarat vinovat şi ca atare, i-a aplicat maximum de pedeapsă 
prevăzută în Codul penal. La plecare nu s-au mai întâlnit. 


Peste câteva zile cel pedepsit s-a dus la bancă să plătească amenda. 


Funcţionarul deschide un registru, controlează ceva, după care îi spune: „Eram 
sigur că memoria nu mă înşală. Amenda e plătită. Doar aţi trimis pe cineva ieri 
şi a plătit-o. Nu veţi fi vrând s-o plătiţi de două ori!” 


“N-am trimis pe nimeni. Cred că e o greşeală!” 


“Nu e nici o greşeală, domnule, banii au fost aduşi de domnul judecător, 
spunând că l-aţi trimis dumneavoastră. * 


Aşa s-a făcut şi dreptate şi bunătate. Și prietenia dintre cei doi a fost salvată. 
Căci ea nu putea dura sprijinită pe nedreptate! 


Aplicăm oare, în mod egal sau cu generozitate dreptatea în judecăţile noastre? 
Să ne controlăm: Dacă judecăm pe cineva cu care nu avem nici o legătură de sânge 
sau sufletească, suntem tentaţi întotdeauna să-i aplicăm dreptatea. Şi ne simţim 
justificaţi în faţa lui Dumnezeu şi a oamenilor. Dar dacă, pentru exact aceeaşi 
faptă, ar fi să judecăm pe fratele nostru, sau pe unchiul nostru, sau pe cel mai bun 
prieten al nostru, oare i-am aplica cu adevărat aceeaşi lege a dreptăţii? Sau am 
deveni ceva, ceva mai îngăduitori? Situaţii de felul acesta au inspirat multe 
conflicte tari în literatură, ajunse conflicte de conştiinţă, în literatură se învinge 
dilema mai creştineşte decât în viaţă! Şi epilogurile ne emoţionează de fiecare dată. 
În viaţă însă, de câte ori n-am judecat după legea dreptăţii pe un străin de noi, care 
a greşit şi după legea bunătăţii, pe altul care ne-a fost foarte apropiat? Despre cel 
mai apropiat am zis: O, săracul va fi avut şi el motivele lui! Găsim întotdeauna 
circumstanţe atenuante pentru cei care ne sunt „mai aproape", decât pentru 
apropele în general. 


Era îndreptăţită aşadar întrebarea învățătorului de Lege! Bine că a pus-o. Fără ea n- 
am fi avut Parabola Samarineanului milostiv. Acesta s-a milostivit de cel căzut 
între tâlhari, deşi nu-i era nici rudă, nici prieten şi nici n-avea vreo îndatorire, aş 
zice profesională, faţă de el, cum aveau şi preotul şi levitul, ca oameni ai templului, 
deci care ar fi trebuit să fie mai împlinitori ai bunătății decât alţii. Nu era nici 
măcar de acelaşi neam. Era samarinean. L-a tratat însă aşa cum şi-ar fi tratat pe 
unul de un neam, de o familie, ca pe un prieten. Şi cei doi l-ar fi tratat altfel, dacă 
ar fi cunoscut în el pe tatăl, pe fratele sau pe prietenul lor! 


Mergi şi fă şi tu ca samarineanul, nu ca preotul şi levitul! Îndemnul ni se adresează 
şi nouă. Prin acest: „Mergi şi fă şi tu asemenea", Mântuitorul a înţeles: Fii egal 


în iubire faţă de toţi oamenii. Judecata pe care o aplici celui care ţi-e rudă, s-o 
aplici şi celui care nu ţi-e rudă, şi celui care ţi-e foarte departe, pe care nici nu-l] 
cunoşti. Și acela e aproapele tău. Chiar dacă este de altă lege. Chiar dacă e 
necredincios. Oricum ar fi el, el e aproapele tău. Tot omul în nevoie e aproapele 
tău. Aceasta este marea Lege nouă, marea învăţătură, marea noutate pe care a 
adus-o Mântuitorul. Toţi oamenii sunt fraţi între ei, prin urmare faţă de fiecare 
din ei trebuie să avem aceeaşi bunătate. Nu există un aproapele şi un departele. 


Mântuitorul nu admite categoria departelui. Toţi sunt aproapele, când se află în 
nevoie. Nu şi când se află în răzvrătire sau cinică rătăcire. Dar şi faţă de aceştia, 
prima măsură a fost a iubirii, a încercării de aducere pe calea cea bună. Numai 
după aceea trebuie certaţi în prezenţa altora şi apoi spuşi Bisericii, şi, la urmă, 
trecuţi în categoria „păgânilor şi vameşilor", cu care trebuie să întrerupem legătura 
(Matei 18, 15-17). 


lisus însă, şi pentru aceştia s-a sacrificat! Numai că ei trebuie să accepte jertfa Sa. 
Grija faţă de aproapele căzut în nevoi, în boală, în cine ştie ce nenorocire, trebuie 
să prevaleze faţă de multe alte griji, cărora ne dedicăm cu mai multă atenție, 
Trebuie să medităm mai mult la aceasta. Şi să ne orientăm permanent judecata spre 
ceea ce e mai important. 


Nu e întotdeauna uşor discernământul. Dar aceasta nu înseamnă că nu trebuie să-l 
încercăm. 


De pildă ştim pe cineva care are nevoie de noi sau căruia i-am aduce o rază de 
bucurie în nenorocirea lui, să nu ezităm să dăm prioritate unei vizite. Şi dacă în 
drum spre biserică am auzit de nevoia cuiva de noi, să nu zicem: mă duc mai întâi 
la biserică, şi apoi la acela. Poate că preotul şi levitul din Parabolă erau grăbiţi 
chiar să ajungă la timp pentru un oficiu la templu. Mântuitorul 1-a condamnat. 


Mântuitorul a rostit odată o Parabolă despre un bogat nemilostiv. De data aceasta 
am urmărit Parabola samarineanului milostiv. Bogatul nemilostiv s-a dus în iad 
pentru că uitase de porunca iubirii: „Să iubeşti pe Domnul Dumnezeul tău şi pe 
aproapele tău ca pe tine însuţi”. 


Noi, foarte adesea, nu socotim păcat faptul de a nu ajuta pe cei în nevoi. Ne 
liniştim cu faptul că nu suntem noi responsabili de nenorocirea lor, şi ne vedem de 
treabă. Trecem pe lângă dânşii cu conştiinţa că n-am făcut nici un rău. Să ne 
amintim însă că iubirea aproapelui nu e opțională, ci e o poruncă. Şi dacă nu o 
îndeplinim, ni se poate întâmpla ceea ce s-a întâmplat bogatului nemilostiv. Despre 


acela nu ni se spune nici că şi-a agonisit averea prin furt sau exploatare, nu ni se 
spune nici că era rău, nici că nedreptăţea pe cineva. Nimic din toate acestea. Atâta 
doar, că nu era bun, că nu îndeplinea porunca iubirii de aproapele. 


Samarineanul milostiv s-a oprit, s-a ocupat de cel în nenorocire, l-a dus la adăpost, 
a Şi plătit pentru el fără ca să se gândească la restituirea cheltuielilor. Prin el, 
Mântuitorul a lăsat în stone nu numai definiţia aproapelui, ci şi a generozităţii, 
vis-a-vis de egoism. Pentru samarinean, necunoscutul căzut între tâlhari a fost 
aproapele. L-a tratat ca pe sine.Pentru cel căzut între tâlhari, samarineanul a fost 
aproapele. 


Ce frumos cuvânt! ŞI ce plin de conţinut. Aproapele, cel pe care-l simţi lângă tine. 
Cu care nu mai eşti singur. Pe care îl faci să nu se mai simtă singur. ŞI câtă nevoie 
avem toţi de aproapele! Doi care se apropie, devenind aproapele unul altuia, simt 
amândoi apropierea. Iubirea se răsplăteşte prin ea însăşi. Nimeni n-ar trebui să fie 
departele. Cuvântul adresat învățătorului de Lege se adresează fiecăruia din noi: 
„Mergi şi fă şi tu de asemenea". 


Cuvânt rostit în catedrala din Sibiu, în anul 1985. 


Duminica a XXVI-a după Rusalii - Cele pe care le-ai strâns ale cui vor fi? 


Să ascultăm o parabolă simplă. Una din acelea pe care Mântuitorul, probabil, le 
improviza pe loc, după nivelul ascultătorilor şi după subiectul convorbirii. 
Povestirile Sale sunt adevărate creaţii literare. Lui lisus i s-ar cuveni un loc aparte, 
în afară de acela pe care îl are în istoria mântuirii, şi în istoria culturii şi a literaturii 
universale. Evident, e prea mare pentru aceasta. Dar a-L revendica şi pentru cultură 
ŞI literatură, nu mi se pare a-L cobora sau a propune vreo blasfemie. N-ar fi decât o 
nouă ipostază pământească a Sa, reflectând în mod concret realitatea. Gândul meu 
porneşte de acolo că ar trebui să deschidem pentru lisus toate drumurile ca să intre 
în viaţa oamenilor. Dar am pornit de la promisiunea că vom asculta o parabolă. 
Parabola e o specie literară care vorbeşte prin analogie, prin asemănare. Îţi spun 
ceva, ca să înţelegi altceva. De aceea se mai numeşte şi "pildă". Zicem adesea, în 
vorbirea zilnică: Cutare "vorbeşte în pilde", adică cu subînţelesuri, cu aluzii. Cel 
care vorbeşte în pilde o face pentru că ceea ce vrea să-ţi comunice e mai uşor de 
înţeles şi mai concludent pe calea aceasta. 


De cele mai multe ori înţelesul parabolei se impune de la sine, imediat, uneori 
chiar mai convingător decât dacă s-ar spune lucrurile direct. De aceea Mântuitorul 
a utilizat genul atât de des. S-o ascultăm. Se numeşte "Parabola bogatului căruia i-a 
rodit țarina”. 


"Unui bogat i-a rodit din belşug țarina. Și el cugeta în sine, zicând: Ce voi face, 
că n-am unde să adun roadele mele? Şi a zis: Aceasta voi face: Voi strica 
jitnițele mele şi mai mari le voi zidi şi voi strânge acolo tot grâul şi bunătăţile 
mele; Şi voi zice sufletului meu: Suflete, ai multe bunătăţi strânse pentru mulți 
ani; odihneşte-te, mănâncă, bea, veseleşte-te. lar Dumnezeu i-a zis: Nebune! În 
această noapte voi cere de la tine sufletul tău. Şi cele ce ai pregătit ale cui vor fi? 
Aşa se întâmplă cu cel ce-şi adună comori Sieşi şi nu se îmbogăţeşte în 
Dumnezeu (Luca 12, 16-21) 


O parabolă pe cât de simplă, pe atât de adevărată. Care dintre noi n-am văzut sau 
n-am auzit de asemenea oameni care adună toată viaţa şi care, într-o zi, pe 
neaşteptate, trec dincolo şi toată osteneala de o viaţă, pusă deoparte, toată 
adunătura lor se dovedeşte a fi fost, pentru ei, zadarnică. 


Cine n-a avut prilejul să fie în preajma unor oameni care au trecut dincolo, şi să 
vadă cum, din momentul trecerii, alţii umblau prin bunurile lor, fără teamă şi fără 
sfială, ca prin nişte bunuri fără stăpân, iar cel care trecuse nu mai putea acum să le 
zică nimic. Nu mai putea nici să se mire de atâta lipsă de respect şi de rânduială, 


nici să protesteze, nici să mai pretindă că acele bunuri erau ale lui, deşi unele erau 
lucruri strict personale. 


Nu mai erau ale lui. Asta era. leşiseră definitiv de sub stăpânirea lui. Erau acum la 
voia celor care rămăseseră, şi care puteau umbla prin ele şi prin sufletul lui ca un 
băț prin cenuşă. Puteau să facă orice ar fi vrut cu bunurile care, înainte cu o clipă, 
erau sub altă lege. Sub altă stăpânire. Aparţinuseră fiinţei altuia. Acum ieşiseră 
toate de sub legea fiinţei căruia îi aparținuseră. Deveniseră bunuri în care alții se 
puteau amesteca fără răspundere, fără teamă sau ruşine. Chiar şi rudele cele mai 
apropiate, deşi moştenitoare acum, înainte n-ar fi îndrăznit să deschidă un sertar, o 
cutie, o scrisoare. Acum totul e permis! 


Moartea creează astfel de situaţii, cu adevărat ciudate, oricât ar fi de naturale. Nu 
ne satisfac, oricât de naturale ar fi. Aşa cum moartea însăşi, naturală când e la 
sorocul împlinirii călătoriei, nici atunci nu satisface, ci sperie, deconcertează, 
tulbură. De multe ori Mântuitorul a atras atenţia să nu ne punem nădejdea în 
bogăţie. Ba chiar a văzut în ea o pacoste şi un pericol. De câte ori n-a spus: "Vai 
vouă, bogaţilor!" Sau: "Mai lesne este a trece cămila prin urechile acului, decât să 
intre un bogat în Împărăţia Cerurilor”. Pe Anania şi Safira, Dumnezeu i-a pedepsit 
cu moarte pentru că puseseră deoparte bunuri pe care le făgăduiseră comunităţii. 


După experienţa primelor comunităţi creştine de a trăi în comunitate de bunuri, 
monahismul de obşte a reluat această poruncă a Mântuitorului, iar pustnicii 
singuratici au dus-o la extrem, renunțând la toate. Unul din voturile monahilor de 
obşte este sărăcia de bunăvoie. Ei au luat, din cele mai vechi timpuri, această 
învăţătură drept o poruncă, şi au încercat s-o pună în practică. Dar au fost 
confruntaţi şi ei cu unele dificultăți. Au văzut că nu e uşor să pui în practică aşa 
ceva în chip desăvârşit. Căci a năvălit peste ei întrebarea: Oare dacă nu ne-am 
îngriji de ziua de mâine, din ce am trăi? lar a avea pentru ziua de mâine înseamnă a 
depozita azi! 


Dar nu asupra acestui lucru atrage Mântuitorul atenţia. EI n-a putut propovădui 
0 învăţătură absurdă. N-a interzis niciodată grija de viitor, asigurarea zilei de 
mâine. Ceea ce a condamnat Mântuitorul a fost transformarea bunurilor pe care 
le acumulăm, în bunuri exclusiv personale, şi concentrarea tuturor preocu- 
părilor asupra lor, cu gând egoist, cu gând de a avea mai mult decât avem 
nevoie. 


Aceasta condamna Mântuitorul. Condamna egoismul, condamna lăcomia, 
condamna pe cei care adună de dragul de a aduna, pentru bucuria perversă pe care 


şi-o procură contemplându-şi pungile şi hambarele. Unii ca aceştia uită de 
Dumnezeu şi de oameni. Satisfăcuţi, nu mai văd împrejurul lor şi nu simt că ceea 
ce au ei în plus, ar folosi mult acelora care au în minus faţă de trebuinţele lor. Şi, 
mai ales, uită că vor muri şi că tot ce adună în plus, adună de fapt pentru alţii. Vor 
fi luate de alţii fără ca aceia să simtă măcar datoria de a le mulţumi. 


Pentru unii ca aceştia a rostit Mântuitorul "Pilda bogatului căruia 1-a rodit țarina”. 
Tocmai vorbea despre lăcomie. Cineva din mulțime îl rugase să-i zică fratelui său 
să împartă averea cu el. Se vede că se certaseră între ei. Mântuitorul n-a vrut să 
intervină în conflict: "Omule, cine m-a pus pe Mine judecător sau împărțitor între 
voi?" Dar acestea i-a dat totuşi prilejul să-şi spună un punct de vedere, în principiu, 
şi anume: "Căutaţi să vă păziţi de lăcomie, căci viaţa cuiva nu atârnă de 
mulțimea avuţiei lui” (Luca 12, 14-15). Şi ca să-şi ilustreze principiul, le-a spus: 
Parabola bogatului căruia 1-a rodit țarina şi căruia această rodire nu i-a ajutat cu 
Nimic, murind tocmai când adunase mai mult. Parabola se adresa şi celui care-i 
ceruse intervenţia în cearta cu fratele său, şi fratelui desigur, dacă va fi fost de faţă, 
dar şi tuturor celorlalți care îl ascultau. Și prin ei şi nouă. 


Dar să ne oprim puţin asupra ei. A greşit oare omul din parabolă în toate? 


» L-a rodit țarina. Foarte bine. A avut timp bun, soare, vânt la timp. E ceva 
rău în aceasta? Nici vorbă. A făcut foarte bine. 

> A avut un surplus de recoltă. E ceva rău în aceasta? Nu. De ce ar fi? A 
constatat că nu-i ajung hambarele şi a poruncit să se construiască altele. 
Foarte bine, că doar nu era s-o lase în ploaie, să se piardă. Orice gospodar 
bun ar fi făcut la fel. 


Până aici, aşadar, el e un personaj, să zicem, pozitiv. Dar în parabolă apare un al 
doilea personaj: Dumnezeu. Când apare? În momentul în care bogatul, satisfăcut, 
face următoarea reflecţie: "Suflete, ai multe bogății, strânse pentru mulți ani, 
odihneşte-te, bea, mănâncă, veseleşte-te”. 


Dumnezeu apare pentru că nu i-a plăcut filosofia personajului. Nu i-a plăcut 
concepția lui de viaţă. Ea era foarte apropiată de una din filosofiile antice, 
hedonismul, practicat de aceia care căutau în viaţă numai plăcerea, îmbuibarea, 
băutura, necrezând într-o stare de dincolo, şi nici în vreo datorie către alții, aici. 
Reduceau totul la trup, la ei înşişi, egoişti. Cum să se fi preocupat unii ca aceştia de 
săraci şi de restabilirea echilibrului în viaţa socială? Ei credeau - fiindcă nu le 
convenea - că ei aveau dreptul; la toate, iar alţii la nimic. 


Mântuitorul i-a mângâiat pe săraci, dar n-a zis niciodată că trebuie să rămână 
săraci. N-a înveşnicit, n-a sacralizat sărăcia. N-a făcut din ea o condiţie a mântuirii. 
Le-a oferit o compensație dincolo, numai când nu le-a putut oferi una aici. Zaheu 
vameşul a împărțit averea săracilor. 


Mântuitorul i-a condamnat pe bogaţi. N-a intenţionat o revoluție socială. A crezut 
că se va putea trece la o societate mai bună printr-o revoluţie morală, în conştiinţe. 
Va fi gândit că o alta ar putea duce la rele şi la mai mari, precum se şi conturează 
astăzi, de pildă reglementarea, gândită de unii, printr-un război atomic. lată că, în 
cele din urmă, lumea se întoarce tot către apeluri de conştiinţă, căci armele pot 
antrena doar catastrofă totală a omenirii şi planetei. Bogarul căruia i-a rodit țarina 
abdicase de la conştiinţa răspunderii pentru alţii, concentrându-se doar asupra 
sa şi a plăcerilor sale. Aceasta nu i-a plăcut lui Dumnezeu, din mai multe motive, 


> întâi pentru că bogatul şi-a suspendat munca. 

> În al doilea rând, pentru că şi-a rezervat bunurile numai pentru sine şi, 

> în al treilea rând, pentru această convorbire intimă pe care a avut-o cu 
sufletul său, ca şi cum era limitat numai la viața pământească. I-a uitat cu 
totul dimensiunea cerească. Şi a crezut că totul se mărgineşte la trup: a bea, 
a mânca şi a se veseli. Și încă singur. Și că pentru eternitate, într-o 
eternitate-pământească. 


Tocmai aici se înşela. De aceea Dumnezeu 1-a atras atenția: "Vebune, în noaptea 
aceasta ţi se va lua sufletul; aşadar cele pe care le-ai pregătit, cui vor rămâne"? 
I-a dezvăluit zădărnicia agoniselilor peste măsură, şi a faptului că nu se va putea 
folosi de ele. Sufletul nu de asta are nevoie, ci de o bogăţie în Dumnezeu, adică 
pentru eternitate. Pentru dincolo. 


Românul, care a transformat în zicale învăţăturile fundamentale ale creştinismului, 
are o vorbă: "Cine dă, lui îşi dă!" sau "Cine pe sărac ajută, pe Dumnezeu 
împrumută”. Adică şi-l face prieten pe Dumnezeu, Ce frumos s-a reflectat în viaţa 
poporului, în vorbirea lui de toate zilele, unul dintre adevărurile noastre de 
credinţă, cu privire la faptele bune care ne sunt contate în ceruri, pentru mântuire. 


Se zice că dintre apostoli, când Mântuitorul i-a trimis la propovăduire în toată 
lumea, Sfântului "Toma i-a revenit India. De altfel există acolo până astăzi o 
comunitate creştină purtându-i numele. Ajungând acolo, ţara fiind păgână, toţi 
închinându-se unor zei locali, s-a gândit cum să facă să se introducă printre marii 
poporului aceluia, pentru ca încetul cu încetul să poată propovădui credinţa în isus 
Hristos. 


A auzit că regele locului caută un arhitect care să-i facă un palat. S-a prezentat la 
rege dându-se drept arhitect. Regele, crezându-l pe cuvânt, i-a pus la dispoziție o 
mare sumă de bani. Să-mi faci un palat cum numai există în lume. Sfântul Toma a 
luat banii, a plecat şi a încercat să facă din ei milostenie în dreapta şi în stânga, 
propovăduind milostenia, propovăduind dreptatea, propovăduind frăţietatea şi 
iubirea între oameni, în numele Evangheliei Mântuitorului nostru lisus Hristos, 
care s-a întrupat, a fost răstignit şi îngropat şi care a treia zi a înviat. Chiar el, 
Toma, le-a spus că L-a văzut înviat! 


La un moment dat regele a auzit cele ce se întâmplau. L-a chemat pe Toma şi l-a 
intrebat' "Cum stăm cu palatul' - "E aproape gata". - "Cum adică?” - lată, în 
numele tău am făcut milostenie şi am împărţit toţi banii la săraci. Ți-am făcut un 
palat în ceruri”. Regele n-a înţeles nimic din toate acestea. Închizându-l, l-a 
judecat şi l-a condamnat la moarte. 


S-a întâmplat ca între timp să moară fratele regelui şi murind acesta, s-a dus în 
lumea de dincolo. Acolo i s-a oferit să trăiască într-un palat extraordinar, 
zicându-i-se: "Uite, în acest palat ai putea locui, dacă ai avea învoirea fratelui tău, 
pentru că acest palat îi aparţine lui”. Atunci el a întrebat: "Dar cum să fac să am 
învoirea fratelui meu?" Atunci îngerul cu care stătea de vorbă i-a spus: Du-te 
înapoi în viaţă şi spune fratelui tău despre aceasta. Și, revenindu-şi din moarte, i-a 
spus fratelui său cele ce i se întâmplaseră. I-a descris palatul, fără să cunoască 
întâmplarea cu Sfântul Toma: "Uite, frate, ce mi s-a întâmplat: am trecut dincolo; 
am văzut acolo un palat extraordinar şi mi s-a spus că e palatul tău. Cum poți tu 
să ai un asemenea palat dincolo?" 


Și atunci regele şi-a zis: "Acesta trebuie să fie palatul despre care spune Toma că 
mi l-a zidit prin împărțirea banilor mei la săraci”. L-a chemat la sine şi l-a eliberat 
din închisoare. Sfântul Toma şi-a continuat opera sa misionară de încreştinare în 
India. 


Dincolo de legendă, realitatea confirmă miezul ei. Biserica Sfântul Toma din India 
de sud există până în ziua de astăzi. 


Parabola e desigur o legendă pioasă, dar ea ne arată ce se înţelege prin zicala: 
"Cine dă, lui îşi dă”. Oricâte palate şi-ar zidi, şi oricâte averi şi-ar aduna omul pe 
pământ, degeaba le adună, de vreme ce e obligat să le lase altora. Iar el, dacă le-a 
avut numai aici, nu foloseşte nimic din ele dincolo. 


Parabola despre Sfântul Toma în India ne clarifică încă un lucru foarte simplu. Nici 
n-ar trebui să ne oprim asupra lui, dacă n-ar fi unii care cu nechibzuinţă zic: Ce-/ 
trebuie lui Dumnezeu munca mea? De ce să-i trimit lui Dumnezeu? Are el 
nevoie de bunuri pământeşti? Se înţelege că nu. Nici nu e vorba de aceasta. E 
vorba, când se pun astfel de întrebări, doar de pretexte care să justifice avariţia 
şi lăcomia. Dumnezeu nu e o adresă pentru care să punem la poştă bani şi 
colete. Ar fi simplu. Cred că mulţi dintre noi am face-o. Dar am face-o tot din 
egoism. Ne-am trimite nouă. Ca şi cum ne-am depune sume de bani la bancă. 
Bani albi pentru zile negre, cum se zice. Pentru ca aceste depuneri să nu fie 
egoiste, ele trebuiesc trimise prin alţii, prin aproapele care să le folosească el. 
Numai aşa se înscriu în contul nostru la Dumnezeu. Ni le înscrie ca fapte bune. 
"Întrucât aţi făcut unora dintre aceşti fraţi mai mici ai Mei, Mie Mi-aţi făcut” 
(Matei 25, 40). Cel care dă fie şi numai un pahar de apă, "nu-şi va pierde plată 
sa" (Matei 11, 42). 


Evident că facem fapta bună şi pentru răsplată. E firesc şi omenesc să fie aşa. 
Mântuitorul vorbeşte adesea de "răsplata" din ceruri. Dar să nu pierdem din vedere 
nuanța. Răsplata vine pentru ceea ce am făcut aproapelui. 

explică acest lucru aşa: "Rădăcina oricărei fapte bune este 
nădejdea în înviere. Aşteptarea răsplăţii întăreşte sufletul spre fapta bună. Orice 
lucrător este gata să rabde ostenelile, dacă va crede că înaintea lui va sta plata 
ostenelilor"' (Catehezele VII, 14, XVIII, 1). 


În această viziune a faptei bune, făcută în folosul aproapelui, aici pe pământ, stă 
marea noutate socială a creştinismului. De aici porneşte "Biserica slujitoare". Aici 
este temeiul preocupării creştine de lume, de problemele ei. De aici vine interesul 
creştinismului pentru progres şi pace. 


E adevărat, Mântuitorul nu şi-a propus să reformeze societatea. De aceea nici nu s- 
a amestecat între cei doi frați, când au vrut să-l facă arbitru în neînţelegerea lor cu 
privire la avere. "Cine m-a pus pe Mine judecător între voi?" le-a spus. Dar a făcut 
ceea ce credea El că e mai important: a fixat principiile potrivit cărora trebuie 
organizată societatea, şi anume: egalitatea, frăția, dreptatea, socoteala ce o au de 
dat dincolo. Dar Mântuitorul n-a omis niciodată precizarea că totul se hotărăşte 
aici. La nivel social, nu individual, prin ceea ce faci aproapelui. 


Mântuitorul a fixat criterii pentru conştiinţă. Cei credincioşi nu pot să fie 
insensibili la aceste criterii. Ele nu şi-au pierdut şi nu-şi vor pierde valabilitatea, 
atâta vreme cât moartea desfiinţează socotelile limitate aici, şi nu poate oferi 
altceva decât o încheiere definitivă a socotelilor dincolo. 


Greşesc însă cei care cred că Mântuitorul a expediat toată restabilirea dreptăţii 
"dincolo". Dincolo se trag doar consecinţele, dar chiar şi acestea încep să se simtă 
încă de aici. Viaţa celui din parabola de azi s-a luat de aici. Vieţile Ananiei şi 
Safirei s-au luat încă de aici. Când se spune că pe Dumnezeu nu-l poţi iubi decât 
prin aproapele, tot aceasta înseamnă: o bună rânduială, frăţească, pe pământ. 


Aşadar, bunuri în ceruri nu putem trimite decât prin intermediul aproapelui care 
să le folosească aici. Unii vor zice: strângem pentru noi, ca să ne asigurăm 
viitorul. Ceea ce va rămâne, va rămâne altora, să se folosească ei. Dar cei ce 
spun aşa strâng într-adevăr pentru alţii? Știu ei pentru cine strâng? Sunt ei 
siguri că vor rămâne unora care au nevoie, sau unor rude care şi aşa au de 
toate? Şi atunci ce folos vor avea dintr-o asemenea danie? Și e aceasta o danie 
făcută de bunăvoie? Nicidecum. E ceea ce oricum rămâne. 


Argumentul, aşadar, nu e dintre acelea care pot sta în picioare. Altceva e dacă laşi 
un edificiu, o biserică, o bibliotecă, un muzeu, o colecţie de artă, o fundaţie cu 
destinaţie pentru societate. Acestea s-ar justifica, în măsura în care nu se fac spre a 
se alimenta o slavă deşartă compensată aici pe pământ! 


Mântuitorul condamnă avariţia, egoismul, lăcomia, schimbarea centrului de 
greutate de pe grija faţă de suflet, pe grija faţă de trup a acelora care, uitând de 
diferenţa dinte ele, numesc trupul suflet, ca şi cum acesta ar fi nemuritor. Scriitorul 
francez Honore de Balzac a creat în romanul Eugenie Grandet personajul "Moş 
Grandet", un avar atât de preocupat de bunurile pământeşti, încât în momentul 
morţii, când fiica a venit să-i spună: "Tată, binecuvântează-mă înainte de a muri", 
în loc s-o binecuvânteze, i-a spus: - "Bagă de seamă, păstrează bine, nu da 
nimănui nimic din toate bunurile ce ţi le-am lăsat. Am să-ţi cer socoteala dincolo, 
când vei veni, despre ce-ai făcut cu bunurile mele. Să nu le risipeşti, să nu dai 
nimănui nimic”. E un exemplu despre marginile până la care poate ajunge 
avariția, lăcomia celui care crede în eternizarea bogăției şi a proprietăţii. 


Leon Tolstoi s-a intebat odată: cât pământ îi trebuie unui om? Ştiţi că pe vremuri 
grija cea mare a unora era să cumpere cât mai mult pământ. Numărul de hectare 
însemna prestigiu, deşi el însemna întotdeauna şi lipsirea altora de aceeaşi 
suprafaţă, din care ei şi-ar fi scos hrana zilnică. 


Tolstoi a scris o parabolă în legătură cu această temă, intitulând-o chiar aşa: Câr 
pământ îi trebuie unui om. O vom povesti cu cuvintele noastre: Se zice că un 
anume Pahomie ar fi auzit că undeva prin Siberia un mare proprietar de pământ 
vinde oricât pământ poate cuprinde cineva cu pasul într-o zi, dus-întors, pe o mie 


de ruble. Ispitindu-l vânzarea, s-a dus la proprietarul de pământ şi i-a spus că 
vrea şi el să cumpere. Proprietarul i-a spus: Iată, Suntem în acest punct. Pleci de 
aici drept înainte, şi atâta cât vei cuprinde cu piciorul, va fi al tău, cu o singură 
condiție: ca să fii înapoi tot în acest punct, înainte de apusul soarelui. Deci te duci 
înainte şi te întorci înapoi. Cât de mult cuprinzi, e al tău. Dar dacă nu ajungi aici 
înainte de apusul soarelui, pierzi mia de ruble. 


Și omul a pornit să-şi cucerească pământul, şi a mers, şi a mers, şi a mers. Se uita 
şi la soare, se uita şi la pământul din faţă. Și a mers, şi a mers. Și-şi tot zicea 
mereu. Am timp să mă întorc şi înapoi, dar trebuie să cuceresc cât mai mult 
pământ. Şi a mers până când şi-a dat seama că, dacă merge mai departe, nu mai 
are timp să se întoarcă înapoi. A pornit înapoi, dar întorcându-se, soarele tot 
scăpata, se apropia de asfinţit, iar el era încă departe de locul de întâlnire. 


În sfârşit, cu câteva clipe înainte de apusul soarelui, alergând cu sufletul la gură, 
gata să piardă, a reuşit să facă ultimul pas şi, întinzând mâna, a ajuns pe locul de 
unde pornise, bucuros în inima lui că reuşise să cucerească o atât de mare 
întindere de pământ. Dar în clipa când a atins mâna şi a atins piciorul 
proprietarului, i-a stat şi inima, şi a murit pe loc. Proprietarul le-a spus 
slujitorilor lui: Săpaţi-i o groapă de doi metri lungime şi un metru lăţime, că de 
fapt de atâta pământ are nevoie un om, şi nu de atâta cât cu lăcomie a venit el să 
cucerească! 

Mântuitorul ne-a lăsat o învăţătură echilibrată. Să ne câştigăm viaţa prin muncă, să 
ne agonisim cele de trebuinţă, dar să nu tezaurizăm de dragul tezaurizării, să nu 
strângem de dragul strângerii. Să folosim ceea ce e rodul muncii noastre. Să ne 
bucurăm de cele ce facem, dar să nu adunăm doar de dragul de a avea. 


Am văzut la ţară, pe când eram copil, pe unii care-şi făceau câte o casă foarte mare 
ŞI O ţineau gătită şi frumoasă, dar ei locuiau cu o familie de câte opt copii într-o 
biată bucătărioară. Şi ajungeau toţi de mureau după ce au trăit în mizerie, cu case 
mari alături, pe care nu ştiu pentru cine le păstrau. Sunt unii care au bani pe care-i 
tezaurizează, doar de dragul de a-i avea, şi trăiesc ca nişte săraci toată viaţa. 


Din rodul muncii trebuie să trăim cum se cade pe pământ, iar din ceea ce ne 
prisoseşte să facem bine şi celor dimprejurul nostru care au nevoie. Dacă nu facem 
aşa, iată, vine o zi când fiecare dintre noi poate auzi: Nebunule, pentru ce ai adunat 
toate acestea şi le-ai strâns doar pentru tine, ca să-ţi bucuri doar inima şi ochiul 
tău? lată, că mâine vine moartea, te ia, şi din toate nu ici nimic cu tine. Pentru cine 
ai adunat? Nu-ţi rămâne decât cea ce ţi-ai trimis dincolo. Cine dă, lui îşi dă! Cât ai, 
atâta dai! Ci cât dai, cu atâta te vei întâlni dincolo. 


Iată o parabolă care ne va lămuri şi mai bine cam cum stau lucrurile. Am intitulat- 
o: Doamna cea bună. Într-un ţinut veni de undeva o doamnă bogată care îşi 
cumpără mult pământ îşi clădi un castel, se înconjură de servitori şi lucrători şi se 
împrieteni cu toţi boierii şi boiernaşii din părțile locului, vizitându-se reciproc. 
Spre deosebire de ceilalți, se arăta a fi şi o bună creştină. Îl cinstea pe preot, care se 
dovedea a fi pătruns de misiunea lui. Doamna mergea regulat la biserică şi ajuta 
întotdeauna parohia când era nevoie de vreo contribuție pentru reparaţii, pentru 
întreținere pentru orice. Ajută şi săracii. Preotul făcea adesea apeluri la creştinii 
prezenţi, mai ales la cei mai avuţi, să fie generoşi, să ajute nu numai biserica, ci şi 
pe cei săraci din comunitate, şi de oriunde ar fi, în aşa fel încât toți să trăiască între 
ei ca fraţii şi să se iubească, precum porunceşte Mântuitorul. Doamna noastră se 
dovedise sensibilă la aceste apeluri, uneori chiar în aşa măsură, încât cei din Jur 
cam râdeau de ea. O bănuiau de bigotism. Ei, în general, nu prea luau în seamă 
apelurile preotului, deşi el repeta mereu învăţătura Evangheliei, că grija tuturor 
trebuia să fie să-şi trimită comori în ceruri, nu să-şi adune bunuri, adesea inutile, pe 
pământ. Cele din ceruri îi vor ajuta la Judecată, precum este scris: "Ce aţi făcut 
unuia din aceşti mai mici ai Mei, Mie mi-aţi făcut' (Matei 25, 40). Şi mai zicea 
preotul vouă vă faceţi. Cine dă, lui îşi dă! 


Văzând doamnă că predica preotului nu prea era ascultată, s-a gândit să-l ajute în 
propovăduire şi să-şi facă prietenii să înțeleagă mai concret apelurile şi 
promisiunile lui. Într-o zi se deghiză cu multă artă într-o cerşetoare, îşi schimbă 
vocea şi porni prin sat după cerşit, prefăcându-se a fi bolnavă, şi neputincioasă, şi 
căindu-se că e singură şi că are o casă de copii. Îşi repeta istoria la fiecare poartă şi 
în faţa fiecărui trecător pe care îl întâlnea. Unii au dat-o afară, alții au refuzat-o 
brutal, asmuţind câinu după ea, alții i-au dat ceva din resturile servitorilor sau din 
mâncarea câinilor. Unii, ca să scape de ea, i-au dat câte o coajă de pâine uscată, o 
bucată de mămăligă mucegăită, un pumn de făină, o roşie stricată, de obicei nu 
ceea ce le prisosea, ci ceea ce nu le mai trebuia, fiind şi aşa gata de aruncat. Ea 
mulțumea şi strângea totul în traistă. Şi venea şi a doua zi. 


O săptămână întreagă a cerşit astfel, bătând la porţile conacurilor boiereşti, ale 
notabilităţilor satelor, ale gospodarilor, dar şi ale săracilor, din mâinile acestora 
alegându-se adesea cu daruri mai bogate decât cele căpătate de la cei avuţi. Săracii 
înțelegeau mai bine sărăcia şi, adesea, îşi cereau iertare că nu puteau fi mai darnici. 
Pentru duminica următoare, cerşetoarea redeveni doamna care era de fapt, şi 
anunţă o mare recepţie la castelul ei. Trimise invitații tuturor marilor familii din 
împrejurimi şi tuturor notabilităților. Invitaţia era o mare cinste. Spre mirarea 
tuturor, invitase la masă şi oameni mai săraci. 


Începuseră să sosească cei bogaţi, cu trăsuri scumpe, îmbrăcaţi în haine alese, 
doamnele în toalete elegante, şi toţi fură primiţi într-un salon imens unde doamna, 
gazdă, precum se şi cuvenea, făcea în persoană onorurile casei, salutându-i şi 
primindu-i pe invitați. Săracu stăteau mai pe la uşă, neîndrăznind să intre înăuntru. 
Doamna îi chemă pe toți. Şi, când toţi invitaţii sosiseră, se deschiseră uşi mari într- 
o parte şi într-alta. Acolo unde se vedeau mese încărcate de toate bunătăţile, fură 
invitați săracii. Și intrară, cam stânjeniţi, cam nelalocul lor. Dar doamna insistă. 
Vis-a-vis, într-o sufragerie şi mai mare, şi mai somptuoasă, erau mese deocamdată 
goale şi fiecare loc era marcat cu numele fiecărui invitat din cei mari, din cei 
bogaţi. Intrară înfumuraţi şi mândri de marea cinste. Luară loc, şi atunci intrară 
servitorii, îmbrăcaţi sărbătoreşte şi înmănuşaţi, purtând tăvi de aur şi argint. 
Depuseră în faţa fiecărui invitat o coajă de pâine uscată, o bucată de mămăligă 
mucegăită din mâncarea servitorilor şi a câinilor, o roşie stricată, un cartof şi câte 
alte nimicuri de care te apuca scârba numai văzându-le, încât toţi rămaseră 
înmărmuriţi. Nu ştiau ce să creadă. Gândeau că gazda a încurcat saloanele, căci 
văzuseră mesele la care se instalaseră săracii. Erau gata să se scandalizeze, să 
protesteze ofensaţi de marea batjocura. 


- Nu, n-am încurcat saloanele, îi lămuri gazda. Ei m-au miluit cu ce au avut mai 
bun, din sărăcia lor, ba mi-au cerut şi iertare pentru că nu-mi puteau da mai mult. 
Eu sunt cerşetoarea care am cerşit pe la porţile voastre zilele trecute. Vă amintiţi 
acum de mine? Şi aruncând de pe ea o mantie aurită, redeveni pe loc cerşetoarea 
încovoiată pe care toţi o cunoşteau. lar vouă, domnilor şi doamnelor, v-am pus 
înainte, fiecăruia, exact ceea ce mi-aţi dat şi voi când am fost pe la porţile sau uşile 
voastre, sau la mesele servitorilor voştri, la care m-aţi îndrumat. Nu cred că mă veţi 
judeca prea aspru. Fiecare din voi are în față şi primeşte înapoi ceea ce a dat el 
însuşi pentru acest banchet. Ce a dat, lui şi-a dat! Cum s-a onorat, e onorat şi la 
masa mea. După dreptate. 


Aşa va fi şi în Împărăţia Cerurilor! 


Zicând acestea, cerşetoarea a părăsit încăperea şi, spun cei care au văzut-o, că, 
mergând spre uşă, şi-a îndreptat din nou spatele încovoiat şi a redevenit măreaţă, 
iar pe umeri i-a reapărut mantia strălucitoare topind chipul cerşetoarei, în cel al 
doamnei, şi văzându-se bine acum că erau una şi aceeaşi persoană. Când să se 
apropie de ea, n-au mai văzut-o. Acolo nu s-a mai întors niciodată, dar credincioşii 
spun că chipul Maicii Domnului din biserica lor e aidoma cu chipurile ei. Nimeni 
nu poate spune că aşa a fost şi înainte şi n-au observat-o ci, şi acum s-a reîntors 
acolo, sau numai după ce s-a făcut nevăzută, doamna cea bună de la castel s-a 


ascuns în chipul din stânga uşilor împărăteşti, de unde în priveşte mereu şi parcă le- 
ar spune: - Aşa va fi şi în Impărăția Cerurilor! 


Aceasta este şi învăţătura parabolei din Evanghelia pe care am auzit-o astăzi. 
Măcar această simplă sintagmă românească: "cine dă, lui îşi dă'" s-o ţinem minte. 
Trecători şi străini suntem pe acest pământ, şi nu trebuie să ne investim toate 
nădejdile, toată agonisita, toate bunurile numai aici. Să ne trimitem o rezervă şi 
dincolo. 


La întrebarea: "Cele pe care le-ai strâns ale cui vor fi?'”, se poate răspunde în două 
feluri: ale altora, dacă le-am adunat pentru noi; ale noastre, dacă le-am împărțit cu 
alții! 


Duminica a XX VIII-a după Rusalii - O parabolă împotriva împotriva 
pretextelor 


De multe ori pe parcursul activității Sale de propovăduitor Mântuitorul a abordat 
tema Împărăției Cerurilor. Ce este? Unde este? Cum este? Tot spunându-le 
ascultătorilor că scopul suprem al vieţii este dobândirea Împărăției Cerurilor, 
aceştia vor fi voit să ştie cu mai multă precizie ce anume înţelegea Iisus prin aceste 
două cuvinte. 


In chip simplu, era limpede că era vorba de viaţa de dincolo, de o împărăție, de o 
lume care exista în Cer, paralel cu aceasta de pe pământ. Dar era şi ceva mai mult 
decât atâta. Şi chiar ceva diferit de aceasta. 


De fiecare dată când Mântuitorul a abordat tema, a descoperit tot alte şi alte 
dimensiuni şi înţelesuri ale împărăției. Şi nu întotdeauna le-a adunat la un loc. 
Pentru că fiecare nouă dimensiune, fiecare nou înţeles, oricât de altul ar fi părut, 
spunea totul. Sub altă formă, dar totul. 


Când voia să fie mai bine înţeles, prezenta împărăţia printr-o parabolă sau printr-o 
metaforă. Căci şi parabolele, şi metaforele, deşi în aparenţă încifrează, ascund şi 
închid, în fapt descifrează, explică şi deschid. Sunt întotdeauna mai accesibile 
decât teoriile, şi mai multor categorii de ascultători în mod egal şi în acelaşi timp. 


Poate de aceea Voltaire numea metafora: „o imagine literară pe care ai putea-o 
pista" (Pensâes divei ses). Deci uşor comprehensibilă. Şi mult mai scurtă decât o 
expliciție obişnuită. Quintilianus o numea brevior similitudo (Institutio oratorica). 
Tudor Vianu o definea „un transfer biologic de noțiuni” (Estetica), înțelegând 
desigur trecerea de la un complicat la mai simplu, de la abstract la concret, făcând 
din ea, cum spunea Ortega Y. Gasset „un instrument de cunoaştere” (Cele două 
mari metafore ale filosofici). 


lisus a întrebuințat parabolele şi metaforele de cele mai multe ori ca instrumente de 
cunoaștere. lată, şi de data aceasta, una din lămuririle cu privire la Împărăţia 
Cerurilor, e descifrată printr-o scurtă parabolă. Poate că şi Lui îi venea mai uşor să 
explice în felul acesta, decât să facă lungi teorii. Şi apoi se ţineau minte mai uşor şi 
puteau fi lesne repovestite. 


In această specie literară Mântuitorul a fost un creator original de inepuizabile 


je vu. 


Să urmărim parabola: „Un oarecare a făcut o cină mare şi a chemat pe mulţi; Și 
a trimis la ceasul cinei pe Sluga sa ca să spună celor chemaţi: veniţi, că iată toate 
sunt gata. Și au început toţi, câte unul să-şi ceară iertare. Cel dintâi i-a zis: 
Țarină am cumpărat şi am nevoie să ies ca s-o văd; te rog iartă-mă. Și altul a zis: 
Cinci perechi de boi am cumpărat şi mă duc să-i încerc; te rog iartă-mă. Al 
treilea a zis: Femeie mi-am luat şi de aceea nu pot veni. Și întorcându-se, sluga a 
spus stăpânului său acestea. Atunci, mâniindu-se, Stăpânul casei a zis: leşi 
îndată în pieţile şi ulițele cetăţii, şi pe săraci, şi pe neputincioşi, şi pe orbi, şi pe 
şchiopi adu-i aici. Şi a zis sluga: Doamne, S-a făcut precum ai poruncit şi tot mai 
este loc. Şi a zis stăpânul către slugă: leşi la drumuri şi la garduri şi sileşte-i pe 
toți Să intre, ca să mi se umple casa. Căci zic vouă: Nici unul din bărbaţii aceia 
care au fost chemaţi nu va gusta din cina mea, căci mulţi sunt chemaţi, dar 
puţini aleşi” (Luca 14, 16-24). 


Aşadar, „omul" din parabolă s-a supărat. Care din noi nu s-ar supăra, când 
pregăteşte o cină, invită oaspeţi, şi ei nu vin? Întotdeauna o gazdă se simte jignită 
în astfel de împrejurări. La sfârşit, şi-a dat drumul mâniei şi a hotărât ca cei care n- 
au venit să nu guste din cina sa. 


Oricât pare de simplă şi uşor de înţeles, parabola îngăduie totuşi câteva întrebări. 
Cea dintâi e în legătură chiar cu această hotărâre de la sfârşit. Spune că cei care n- 
au venit, „nu vor gusta din cina sa“. 


Despre ce fel de cină e vorba? De cea la care n-au venit? Evident că din aceea n- 
aveau cum să guste, de vreme ce nu veniseră! Ameninţareaa era gratuită, ca să nu-i 
spunem altcumva. Nu trebuie să credem că Povestitorului i-a scăpat o asemenea 
inadvertenţă, a avut în vedere altă cină? Nu. A avut-o în vedere, totuşi, pe cea de 
care a vorbit la început. Numai că acum, aşa cum obişnuia întotdeauna când bănuia 
că unii s-ar putea să nu pătrundă imediat înţelesul unei parabole, o explică. 
Ultimele supoziţiuni, ultimul verset (24) explică ce a vrut să spună prin metafora 
Cină. Cina este împărăţia lui Dumnezeu. Un ospăț. Un prilej de bucurie, de 
desfătare, de petrecere, de comuniune. Toţi sunt chemaţi la Cină, Dar unii au 
fost chemaţi mai întâi, şi în mod special. Poporul ales sau anumite categorii din 
poporul ales, fariseii, cărturarii, învățătorii de lege, mai marii templului, dar aceştia 
au găsit diferite pretexte ca să nu vină, deşi ar fi trebuit să vină, ca oameni înţelepţi 
ce se pretindeau, căci cu ei, ca popor, se făcuse Legământul dintâi, iar categoriile 
pomenite mai sus erau cei care cunoşteau cel mai bine Scriptura şi profeţiile despre 
Mesia şi venirea Lui. Şi dacă n-au venit, au fost chemaţi alţii, neamurile, deşi 
aceştia nu fuseseră pregătiți anume şi din vreme. Aceştia au primit totuşi chemarea 
şi au intrat. De aceea sunt „mulţi chemaţi, dar puţini aleşi“. 


Cina aceasta prefigura deci Împărăţia Cerurilor, de aici şi de dincolo, iar cei care n- 
au onorat invitaţia la ca, au rămas în afara ei. Cine n-a intrat în ea aici, nu va intra 
în ea nici dincolo. Căci aici, la această Cină au fost invitaţi, deci la credinţa în 
Mântuitorul ca Fiu al lui Dumnezeu şi Mesia, şi la credinţa în împărăție. Aceasta le 
înveşnicea participarea, dacă veneau, sau le-o refuza pentru veşnicie, dacă nu 
veneau, pentru că şi-o refuzau singuri, neprezentându-se. 


Dar iată şi o nouă întrebare: De ce să nu intre în împărăţia lui Dumnezeu dacă, 
invitaţi fiind, au prezentat totuşi nişte scuze, au arătat nişte motive pentru care n- 
au putut veni? Verdictul Mântuitorului a fost foarte categoric: „Unii ca aceştia nu 
vor gusta din Cina Mea“, adică nu vor intra în Împărăţia Cerurilor. Motivele lor au 
fost doar în aparenţă plauzibile. Unii îşi cumpăraseră ogoare, alţii îşi cumpăraseră 
animale pentru agricultură, altul tocmai se însurase. 


Trebuie să înţelegem, oare, din aceasta că Mântuitorul condamnă bunurile 
materiale, munca şi viaţa de familie? Fără îndoială, nu! Numai la o primă vedere 
s-ar putea tâlcui aşa acest verdict al Mântuitorului. Dar dacă îl coroborăm cu tot 
ceea ce mai ştim din învăţăturile Sfintei Scripturi, atunci ne dăm seama că nu din 
acest motiv a rostit Mântuitorul un verdict atât de aspru. 


În cele ce privesc munca, textele Sfintei Scripturi sunt categorice, 
Y începând de la porunca scrisă pe care a dat-o Dumnezeu lui Moise: „Şase 
zile să lucrezi” (Exod 23, 12), şi 
Y în Psalmi se spune: „Leşit-a omul la lucrul său şi la lucrarea sa până seara' 
(Ps.103, 24). 


Li 


Nici măcar nu se vorbeşte de 8 ore, ci până seara, zi lumină! Mântuitorul nu putea 
condamna munca. Tradiţia creştină n-a avut, niciodată, nici un fel de îndoială şi 
nici un fel de ezitare în privinţa trebuinţei de a munci. Chiar sfinţii cei mai retraşi 
din lume au mers pe acest înţeles. 


Y Iată, de pildă, ce scria Sfântul Efrem Sirul: „Fără înşelăciune fă-ţi lucrul 
tău, frate, că aşa stă bine celor credincioşi şi apoi vei căpăta şi har în 
ostenelile tale" (Cugetări). 

Y Tot astfel scria Evagrie Ponticul: „Poartă grijă de lucrul mâinilor, dacă 
este cu putință zi şi noapte, ca să nu îngreunezi pe nimeni, dar mai ales ca 
să ai de unde da şi altora" (Schiță monahicească, 8). 

Y Sfântul loan Gură de Aur, trăind în mijlocul societăţii, a fost chiar mai 
aspru, ştiind el că altfel nu se poate în lume şi că creştinismul n-a venit Să 
încurajeze traiul pe seama muncii altora. lată ce scrie: „Noi (creştinii) nu 


dăm mâncare celor ce rabdă de foame din pricina lenei, ci îi sfătuim să 
muncească spre a-şi agonisi astfel pâinea cea de toate zilele, pentru ei şi 
pentru alții” (Despre Sfântul Vavila, cap. 8). 


Mântuitorul nu putea condamna nici bunurile necesare vieţii. A condamnat excesul 
de bunuri, dar nu bunurile, pentru că tot El a imaginat Parabola talanţilor, şi l-a 
condamnat pe cel care nu şi-a înmulțit talantul, ci l-a dat înapoi exact aşa cum îl 
primise. I-a lăudat în schimb pe cei care primind cinci, au făcut zece, ş.a.m.d. Deci 
avem poruncă ca prin muncă să înmulțim bunurile. 


O veche zicală îndeamnă la facerea de bine fără răgaz: „Fă tot binele pe care îl poţi 
face; fă bine tuturor celor cărora le poţi face; fă binele sub toate formele sub care îl 
poţi face şi: fă binele atâta vreme cât poţi face binele”. 


De asemenea, Mântuitorul nu putea condamna căsătoria sau familia. Prima minune 
a făcut-o cu prilejul nunţii din Cana Galileii la care a participat ca invitat, împreună 
cu Maica Domnului. 


Și atunci de ce au fost condamnaţi cei care nu au venit la Cină, închizându-li-se 
uşa pentru veşnicie: „Nu veţi gusta din Cina mea''? Două răspunsuri vom da la 
această întrebare, unul mai simplu decât celălalt. Să-l încercăm pe cel mai direct. 
Oricât am fi noi de angajaţi în munca noastră, îh grija de bunurile cu ajutorul 
cărora ne organizăm viaţa, în grija de familie, întotdeauna se găseşte timp pentru a 
ne consacra Şi vieţii noastre sufleteşti, pentru a răspunde şi chemării lui Dumnezeu 
la Cina Sa. Ceea ce a condamnat, prin urmare, Mântuitorul, n-au fost nici 
munca, nici bunurile, nici familia. A condamnat pretextele celor care nu s-au 
dus la Cină. 


Avem, de fapt, în faţă o parabolă împotriva pretextelor. Nu zic a falselor pretexte, 
pentru că pretextele ca atare nu pot fi decât false. Un pretext e un argument fals, pe 
care îl aduci ca să motivezi ceva. Să motivezi că nu te duci într-un loc, pentru că ai 
avut nu ştiu ce de făcut. Dar de fapt n-ai avut nimic de făcut, sau în orice caz, nu 
ceva atât de important, încât să nu onorezi o îndatorire contractată mai dinainte. 


Din perspectiva acestui răspuns la întrebarea: „de ce 1-a condamnat Mântuitorul"? - 
vedem că a fost îndreptățit să-i condamne. Dar, de fapt, i-a condamnat Mân- 
tuitorul? Nu. S-au condamnat ei înşişi, rămânând în afara Cinei. 


Să încercăm însă şi al doilea răspuns. Să ne amintim că ne aflăm într-o parabolă. 
Elementele ei intenționează să sugereze şi altceva decât spun cuvintele. De aceea 
am lămurit la început ce este o parabolă şi ce e o metaforă. 


Sfântul Vasile cel mare, vorbind despre pilde şi proverbe, spune că sunt alcătuiri 
prin „întorsături de cuvinte" (Scrieri, I, Bucureşti, 1986, p. 475), care „nu-şi 
explică înţelesul lor pe faţă şi direct, ci indirect, celor sprinteni la minte" (id., p. 
468) care pot descoperi ascuns „în adâncul lor, mai mult înţeles" (ibid,). 


Să ne dovedim şi noi „sprinteni la minte" şi să mergem şi la înțelesurile, mai 
adânci,, adică la semnificaţia metaforelor. 


— Exegeții (Teotokis în Kiriacodromion d.p., Bucureşti, 1987 p. 442-443) spun 
că prin cei care şi-au cumpărat ogor sau țarină, cum se spune frumos în alte 
traduceri, trebuie să-i înţelegem pe cei care s-au lăsat prinşi în mrejele 
deşertăciunilor şi slavei lumeşti. 

= Prin cei care şi-au cumpărat cinci perechi de boi, trebuie să-i înțelegem pe 
cei căzuţi în sclavia simțurilor, în număr de cinci. Numărul, tocmai acest 
lucru a intenționat să-l prefigureze în limbajul parabolei. 

= Prin cel care a motivat absenţa prin faptul că s-a căsătorit, trebuie să-l 
înțelegem pe cei căzuţi în patimi trupeşti. 


Pretextele lor erau deci încercări de îndreptățire prin păcatele lor. Că o astfel de 
interpretare e mai mult decât posibilă, ne-o spune chiar faptul că avem de-a face cu 
o parabolă, alcătuită deci în mod firesc din simboluri. Nu era prima oară când 
Mântuitorul folosea acest mijloc de exprimare. 


În sinagoga din Capernaum le-a vorbit odată de trupul şi sângele Său, care trebuiau 
mâncate! Nici ucenicii nu l-au înţeles: „Ciudate sunt vorbele acestea, au zis el. 
Cine le poate asculta?” (loan 6, 60). Le vor înţelege mai târziu când, renunțând la 
pilde, Iisus le va vorbi de-a dreptul (loân 16, 25). 


Dar unele parabole şi unele simboluri erau mai simple şi mai uşor de înţeles. În 
cazul nostru, dacă metaforele aveau în vedere într-adevăr categoriile de împătimiți 
identificate de exegeţi, înţelesul refuzului Mântuitorului de a-i primi la Cina Sa e şi 
mai limpede. 


La o singură întrebare m-aş mai simţi chemat să răspund, în legătură cu textul 
acestei parabole. Ce se înţelege prin: „Siliţi-i pe toţi să intre”, cum au tradus unii 


versetul 23? Alţi exegeţi traduc: „îndeamnă-i să intre” (ed. N.T., Bucureşti, 1949), 
ceea ce e cu totul altceva. 


Acest verset a stat la baza unei instituţii scandaloase din trecutul Occidentului 
romano-catolic: Inchiziția. Pe baza lui au fost condamnaţi la moarte toţi cei care 
refuzau dogmele romano-catolice, erau arşi sau înecaţi, pentru a-i mântui cu sila. 
Ruşinea unei epoci! 


lată ce poate ieşi dintr-o strâmbă interpretare a Scripturii! Căci nu putea să fie 
acesta înţelesul. Blândul Păstor lisus nu s-a putut gândi la Inchiziţie. O 
răstălmăcire ca aceasta nici n-ar trebui să ne rețină atenţia. Dar dacă ne gândim că, 
totuşi, o asemenea tâlcuire a textului a dus Ia condamnarea la moarte, după torturi 
groaznice, o sute de mii de oameni, a încerca să lămurim problema nu mai este o 
treabă inutilă. 


Poate că şi tunurile generalului Bukow, după anul 1700, când au distrus cele două 
sute de mănăstiri din Transilvania, pentru că monahii şi călugărițele ortodoxe n-au 
vrut să treacă la catolicism, vor fi plecat tot de la o asemenea exegeză, încă în 
vigoare la Viena în secolul XVIII, deşi Viena avea o Universitate de prin secolul al 
XIV-lea (1365)! Viena ar fi trebuit să fie mai luminată! 


Textele Sfintei Scripturi se citesc în context, se coroborează, nu se interpretează 
sectar. Cum ar fi putut să se gândească la Inchiziție Cel care spusese: „Cel ce 
voieşte să vină după Mine”? Aşadar: „Cel ce voieşte“! Nesilit. Varele dar al 
Providenţei pentru om a fost libertatea voinţei, libertatea de alegere. 


În text se presupune chemarea prin argumentare, prin logică, prin convingere, prin 
propovăduire, nu prin constrângere. Aşa au înţeles şi aşa au făcut apostolii când au 
chemat neamurile la creştinism. Căci prin cei chemaţi astfel, în Parabole Mân- 
tuitorului, sunt prefigurate neamurile, după ce ai casei, iudeii, au refuzat chemarea. 


Sfântul Pavel n-a ars pe nimeni pe jug. Şi nici alţi propovăduitori, până nu i-a venit 
ideea unui Torquemada, mare inchizitor din Evul Mediu. Dar şi romano-cato- 
lcismul a trebuit în scurt timp să renunțe la o astfel de „„mântuire" a oamenilor. Şi 
protestantul Calvin l-a ars pe Miguel Şervet! Dar şi protestanții s-au căit. I-au 
ridicat un monument lui Şervet pe care au scris: Erravi! Am greşit. 


Împărăţia Cerurilor, în gândirea Mântuitorului şi în învățătura Sfintei Scripturi, 
este de două feluri. 
Y Cea dintâi e cea dinlăntrul nostru, 


Y cealaltă e cea eshatologică, adică împărăţia în care ne vom duce după 
moarte, în viaţa de dincolo. 


Dar nu ajunge în împărăția lui Dumnezeu, în viaţa de dincolo, la Cina Domnului, 
cel care nu intră în ea aici, care nu o duce în sufletul lui aici. Fiindcă ce înseamnă, 
de fapt, Împărăţia Cerurilor? E ca o cină, cum o compară Mântuitorul în această 
parabolă. O cină ce este? Un prilej de bucurie, un prilej de armonie între prieteni, 
un prilej de comunicare, pentru că la o cină sunt totdeauna mai mulți. Împărăția 
Cerurilor este, prin urmare, comuniune. A fi în bune relaţii cu toată lumea şi a fi 
în armonie cu tine însuţi. Dacă realizezi această armonie cu tine însuţi şi cu 
ceilalți, atunci eşti în Împărăţia Cerurilor, şi Împărăţia Cerurilor este în tine. ŞI 
dacă ai intrat de aici în împărăție, eşti în armonie şi cu Dumnezeu. 


În parabolă, Mântuitorul spune că toţi sunt chemaţi la Cina Domnului. Ne dă însă 
libertatea să ne ducem sau nu. Textul parabolei se termină cu o vorbă intrată în 
tezaurul de sintagme celebre din istoria omenirii: „Mulţi sunt chemaţi, dar puţini 
sunt aleşi". Fericiţi cei puţini! 


Și să ne ajute Dumnezeu ca noi să fim printre cei puţini. Și să ne rugăm lui 
Dumnezeu ca cei puţini să fie cât mai mulți! 


Cuvânt rostit în catedrala din Sibiu, la 12 decembrie 1982. 


Duminica a XXIX-a după Rusalii - Porunca recunoştinţei, o încercare de 
tipologie a nerecunoştinţei 


Mântuitorul venea din nordul Țării Sfinte, coborând spre Ierusalim. Trecând 
printr-un sat, L-au întâmpinat zece bărbaţi leproşi. Lepra era pe vremea aceea boala 
secolului, boală incurabilă căreia doctorii nu-i găsiseră nici un leac. De altfel nici 
astăzi nu e printre bolile vindecabile. Lepra devorează trupul, îl macină, îl 
putrezeşte încetul cu încetul. Dar pe lângă că e o boală foarte grea, e şi 
molipsitoare. De aceea era obiceiul în Răsărit, iar în Ierusalim era legiferat, ca 
leproşii să fie scoşi afară din cetate. Pentru dânşii nu existau spitale. Trebuia să 
locuiască în locuri izolate, părăsite, în morminte goale, în peşteri, în văi ascunse, 
unde nu pătrundea nimeni, ca să nu vină în atingere cu cineva. Orice atingere de ei 
însemna molipsire şi intrarea imediată în aceeaşi soartă blestemată. 


Leproşii nu puteau locui decât împreună cu alţi leproşi. Se alcătuiau mici colonii şi 
acolo li se aducea hrană din mila părinților, din mila rudelor, din mila oamenilor cu 
inima bună, în vase care nu se mai dădeau îndărăt şi care nu se dădeau în mână, ci 
erau lăsate departe, de unde leproşii veneau să le ia. Erau ajutaţi să trăiască până 
când boala îi devora cu totul. Când nu mai aveau mâncare, plecau să cerşească, 
intrau şi în sate, dar trebuiau să stea la distanţă şi să ceară. Se găseau întotdeauna 
inimi bune, compătimitoare, milostive. Era SIDA epocii aceleia, tot aşa cum SIDA 
devorează inapelabil în vremea noastră, fund tot atât de molpsitoare şi ucigătoare. 


Un grup de zece leproşi, aflați probabil în căutare de hrană în satul prin care trecea 
Mântuitorul, şi care auziseră despre El că era făcător de minuni, de departe 
strigând, L-au rugat: „lisuse, învăţătorule, miluieşte-ne“ (Luca 17, 13). Vor fi 
adăugat: Am auzit că poţi multe. încercă şi cu noi ceva! 


E interesant că de data aceasta Mântuitorul, n-a mai procedat aşa cum proceda de 
obicei cu orbii, sau cu paraliticii, care cu altfel de bolnavi trupeşte. De obicei 
întreba: „Crezi că pot eu face aceasta?" Pe leproşi nu i-a mai întrebat nimic. Mila 
Lui a fost imediată. N-a mai condiționat-o de nimic. Le-a spus doar atât: „Mergeţi 
şi vă arătaţi preoților”. 


De ce trebuiau să se arate preoţilor? Era scris în Lege că, dacă, printr-o minune, 
un lepros s-ar fi vindecat, el trebuia să capete un certificat de vindecare pe care nu 
puteau să-l elibereze decât preoți. Numai cu un astfel de certificat, care se dădea 
după o prealabilă cercetare, care putea fi un control foarte riguros, numai după 


aceea aveau dreptul să se întoarcă din nou la casele lor, printre oameni. De altfel şi 
constatarea bolii se făcea prin preoţi. Ei decideau, după mai multe controale, dacă 
era lepră şi dacă se impunea izolare de societate. Hotărârea pe care o luau era ca o 
condamnare la moarte. De aceea tot numai ei puteau s-o anuleze. 


Mântuitorul le-a spus, aşadar, acestor zece să se ducă şi să se arate preoţilor, spre a 
le certifica vindecarea. Leproşii n-au mai spus nimic. Au făcut stânga-mprejur şi au 
plecat. Au crezut în decizia Lui. Şi pe drum s-au vindecat. Nouă dintre ei, văzându- 
se vindecaţi, nerăbdători să li se confirme sănătatea, s-au dus să arate preoţilor că 
aveau corpurile curate. Puteau obține certificate pe loc. 


Unul dintre ei însă s-a întors. S-a gândit că e mai bine mai întâi să mulțumească 
Celui care l-a vindecat. Când l-a văzut, Mântuitorul a rostit memorabilele cuvinte: 
„Dar ceilalți nouă unde sunt? Nu s-a aflat să vină să dea slavă lui Dumnezeu decât 
numai străinul acesta?" I-a zis străin, pentru că nu era iudeu. Era samarinean. De 
alt neam şi de altă lege. Samarinenii erau consideraţi de evrei străini, fund 
amestecați cu sirienii. 


Cum samarineanul căzuse recunoscător la picioarele lui lisus, Acesta i-a zis doar 
atât: „Scoală-te şi du-te. Credinţa ta te-a mântuit". Era un om deosebit, dacă a 
găsit el cu cale să se întoarcă şi să mulțumească pentru binele care 1 se făcuse. Am 
putea sa tâlcuim vindecarea celorlalți ca pe o faptă săvârşită de Mântuitorul pentru 
noi cei de azi, pentru ca întâmplarea să ajungă până la noi şi Mântuitorul să ne dea 
o învăţătură despre una din rarele, dar şi din marile virtuţi omeneşti, şi anume 
despre virtutea recunoştinţei., 

Se spune în popor, în vorbirea de toate zilele: „Recunoştinţa - floare rară!“ - deşi n- 
ar trebui să fie tocmai rară. Ar trebui să fie, dimpotrivă, foarte deasă. Să se 
găsească peste tot, pentru că recunoştinţa ar trebui să fie cel mai firesc sentiment în 
inimile tuturor ale celor care, într-un fel sau altul, primesc de la Dumnezeu sau de 
la oameni, de la oricine, un bine, un dar, o vindecare, o atenţie. Se vede că totuşi nu 
se află pe toate drumurile, de vreme ce poporul a ajuns la constatarea că e floare 
rară! Dezolantă constatare despre fratele om! 


Dar nerecunoştinţa se întoarce întotdeauna împotriva nerecunoscătorului: Un fost 
slujitor de casă boierească de odinioară, retras acum la casa lui din motive de 
nerecunoştinţă faţă de serviciile lui, zăcea de multă vreme la pat. Cei pe care îi 
Slujise muriseră înaintea lui. Mai rămăsese din familie o fată, dar era mândră şi 
distantă, mai ales de când devenise singura moştenitoare a proprietăţilor 
părinteşti. El o crescuse de mică şi părinţii o juraseră să aibă grijă de dânsul 


până la moarte. Ea însă nici n-a mai voit să ştie de el. L-a trimis la casa lui 
sărăcăcioasă unde îl îngrijea o fiică infirmă. Nu-l vizita, nu-i trimitea nici un 
ajutor. 


După câtăva vreme, domniţa de la conac se trezi îa uşă cu fata fostului slujitor: 
Tata vă roagă să treceţi pe la dânsul. Ar veni el, dar nu poate. E bolnav la pat şi 
eu îl îngrijesc. Spune că are cu dumneavoastră o vorbă importantă. 


- Să mă lase în pace, răbufni domniţa îngâmfată, l-am dat ce i se cuvenea. 
Nu se mai Satură să ceară! 


- Nu cred că vrea să ceară ceva. Spune că e mai important, îndrăzni fata 
$-0 convingă, cu mare Sfiiciune în glas. 


- N-are ce să fie important. Asta e. Știu eu. Mereu crede că n-a fost plătit 
îndestul! 


Fata s-a întors şi i-a spus bătrânului ei tată, mai pe ocolite, că domniţa e foarte 
ocupată şi că, deocamdată, nu poate veni. 


Peste câteva zile a trimis-o din nou pe fată, şi aşa de mai multe ori. Într-o zi, 
simțindu-se rău, S-a temut că va muri, şi atunci i-a Scris domniţei o scrisoare, pe 
care fata i-o duse în fugă. O ruga să vină degrabă să-l vadă, pentru că are să-i- 
transmită un secret de familie. „Fiind servitorul de încredere al părinţilor dv. şi 
ştiind cât v-am iubit, ca un părinte, aceştia mi-au încredinţat o taină pe care mi- 
au poruncit Să v-o dezvălui numai personal, când veţi. fi împlinit 20 de ani, ca să 
ştiţi să vă folosiţi cu maturitate de această taină, l-aţi împlinit de curând. De 
aceea v-am tot chemat mereu. Mi-au spus că au ascuns o casetă plină cu 
diamante şi cu obiecte din aur, într-un loc greu de descoperit, pe care numai mie 
mi l-au arătat. Aş vrea să vă dezvălui taina acestui loc, pentru ca să intraţi în 
posesia comorii.” 


Citind scrisoarea şi aflând despre ce era vorba, de data aceasta domniţa se grăbi 
să alerge la el. Luă caii cei mai buni şi dădu poruncă vizitiilor s-o ducă fulger la 
casa Slujitorului. 1 se făcu pe voie. Dar când ajunse, constată că era prea târziu. 
Omul murise. Aşadar, pentru interesul ei o chema mereu, iar ea se purtase cu 
dânsul fără omenie. Nu-i trebuiau banii ei. Dacă asta ar fi urmărit, şi-ar fi putut 
lua singur bogăţiile din casetă şi n-ar fi ştiut nimeni, căci numai el cunoştea 
taina. O cuprinseră amare păreri de rău. Dar acum toate părerile de rău erau 
inutile. Se întoarse la conac, dărâmă pereţii caselor, zgândări grădinile, căutând 


comoara, dar n-o mai găsi niciodată. Ingâmfarea şi nerecunoştinţa se întoarseră 
împotriva ei. 


Întâmplarea cu leproşii nu pune probleme de interpretare. Unul din cei zece s-a 
dovedit recunoscător; nouă dintre ei au uitat de îndată binele care li se făcuse, şi au 
plecat fără să se gândească la recunoştinţă. Folosindu-ne judecata limpede, e 
evident că noi vom fi de partea celui care s-a întors şi că îi vom dezaproba pe cei 
care nu s-au întors să mulțumească. 


Dar întâmplarea ne dă totuşi prilejul să ne întrebăm dacă şi în practică, în viaţa de 
toate zilele, în viaţa noastră, suntem dintre cei nouă sau ca acela unu? Cred că e 
cazul ca fiecare din noi, în forul său interior, acolo unde se judecă drept, nefăţarnic 
şi nemincinos, dacă forul nu e pervertit, să-şi pună acum această întrebare, şi să-şi 
facă în taină, cu luciditate, cu sinceritate şi cu onestitate acest examen personal. 


Vă las să vă răspundeţi fiecare, şi odată cu Dv. să-mi răspund şi eu. Încercând să ne 
răspundem, să stăm şi să recapitulăm împre- Jurări de viaţă în care am fost în 
situaţii asemănătoare. Nu leproşi, dar în mari nevoi, când ne-a ajutat cineva. Oare 
nu ni s-a întâmplat să ni se facă un bine pe care l-am cerut cu insistenţă, fie de la 
Dumnezeu, fie de la oameni? Ne-am rugat stăruitor să ni se facă acel bine. ŞI ni s-a 
făcut. Şi ce s-a întâmplat îndată după aceea? Oare nu s-a întâmplat că am uitat şi 
noi, ca şi cei nouă, să mergem să mulţumim sau să ne arătăm cumva recunoştinţa? 


Îmi vine acum în gând o metaforă românească, şi n-ar fi exclus să-şi aibă originea 
în Evanghelia celor zece leproşi. Există în vorbirea obişnuită, populară, un cuvânt 
greu, un cuvânt, aş zice, urât, un cuvânt care ar trebui scos din vocabular, dar pe 
care totuşi mulți îl întrebuinţează când îi copleşeşte indignarea. Se spune despre un 
om rău, despre un om în care nu poţi avea încredere, despre unul care în mod sigur 
îți va înşela încrederea şi te va trăda: „E o lepră!" E ca şi cum s-ar zice: E dintre cei 
nouă! Dintre cei cărora dacă le vei face un bine, în mod sigur nu-ţi vor fi 
recunoscători. 


Recunoştinţa e obligatorie. Nerecunoscătorul nu are simţul valorilor, nici al echi- 
tăţii, nici al bunătăţii. EI doar primeşte, dar nu întoarce niciodată. În adânc, el nu 
preţuieşte binele pe care l-a primit. Profită de el ca un hoţ, ca de ceva găsit pe 
drum, nu ca de darul unei inimi bune, a altuia. El nu ştie nici de bine, nici de răs- 
plata binelui. Nu ştie de mulţumesc. E un egoist lipsit de cea mai elementară 
sensibilitate şi omenie. 


Dacă am încerca o tipologie a nerecunoscătorilor şi a nerecunoştinţei, am pune pe 
prima treaptă pe aceştia cărora li se face bine şi uită. Dar oare uită cu adevărat? Nu. 
Nu uită niciodată. Memorie au. Doar se prefac că uită. E comod să uite, fiindcă nu 
vor să fie recunoscători. Și e cu atât mai ciudat, cu cât recunoştinţa nu cere 
sacrificii materiale. Nici Dumnezeu, nici oamenii nu sunt pretenţioşi. Adesea sunt 
mulțumiți cu un singur cuvânt. Cuvântul le confirmă calitatea actului pe care l-au 
făcut. 


Un singur cuvânt de mulțumire încurajează spre alte fapte bune, caritabile. EI 
confirmă şi faptul că ai dat unde trebuie să dai, unde era nevoie. 


Englezii au o vorbă în legătură cu aceasta: când li se mulţumeşte pentru un bine pe 
care l-au făcut, ei spun: „Nu e cazul să-mi mulțumeşti" sau „Uită"”. Dar dacă nu-i 
mulțumeşti, sau dacă uiţi înainte de a ţi-o spune, el, îşi aduce.el aminte şi, a doua 
oară, nu te vei mai întâlni cu binele lui. Dacă îi mulţumeşti, el e foarte delicat şi nu 
vrea să te oblige mai mult decât atât. A făcut binele, a trecut. 


Tradiţia creştină a avut în mare cinste, întotdeauna, recunoştinţa, şi a blamat aspru 
nerecunoştinţa. 


„Socotesc lipsa de recunoştinţă - spunea Sfântul Grigore Taumaturgul - ca un lucru 
foarte urât. Acela care nu ţine minte binele făcut lui, şi nu arată recunoştinţă, 
săvârşeşte o greşeală de neiertat" (Discurs către Origen, III). 


Acelaşi Sfânt Părinte recomanda recunoştinţa şi pentru bunurile spirituale pe care 
le primim, nu numai pentru cele materiale: „Stă în firea lucrurilor ca oamenii 
superiori, care au adunat în cuget o adevărată comoară, să răsplătească pe bine- 
făcătorii lor pe măsura puterii şi binefacerilor primite". 


O vorbă românească zice: „Fă binele şi aruncă-l în mare, şi te vei întâlni cu el". 
Răsplata vine de la Dumnezeu. Nimic nu s-a făcut în van. De la Dumnezeu trebuie 
aşteptată, nu de la cel căruia i-ai făcut binele. De la acela un cuvânt e de-ajuns. 
Aceasta ar fi prima categorie, într-o tipologie a nerecunoscătorilor, a celor care uită 
sau, cum e mai adevărat, se prefac că uită. 


Există şi o a doua categorie. Ajunge omul la necaz. Fie că are nişte examene grele, 
fie că are un proces greu, fie că a ajuns cumva la închisoare, fie că are de făcut 
undeva un demers care pare fără şanse de succes, ajunge la o greutate, la un necaz, 
are de plătit nişte datorii, şi atunci face în conştiinţa lui un vot. 


Care din noi n-a făcut aşa? Spune: „Doamne, dacă-mi reuşeşte, dacă scap, am să 
fac cutare şi. cutare lucru!“ E gata să promită marea cu sarea. Şi în momentul când 
promite, e aproape sigur că va şi îndeplini. 


Și iată că 1 s-a îndeplinit cererea. Îşi mai aduce aminte? Foarte rar. Câţi dintre aceia 
care fac un astfel de vot, o astfel de promisiune, un astfel de jurământ aş zice, câţi 
dintre aceştia îşi mai aduc aminte şi îndeplinesc ceea ce au promis? Prea puţini. Cei 
mai mulţi devin sperjuri. Devin călcători de jurământ. Încep să se liniştească întru 
conştiinţa lor şi să zică: La urma urmei mi-a reuşit cutare lucru, fiindcă mi s-a 
cuvenit; mi-a reuşit angajarea în cutare loc, pentru că am fost cel mai bun; am 
câştigat concursul pentru că i-am întrecut pe toţi, etc. Poate că e chiar aşa. Dar pe 
toate acestea le-a ştiut dinainte. De ce nu s-a bizuit numai pe ele? De ce a făcut-o 
promisiune de conştiinţă? lar dacă a făcut-o, de ce n-o ţine? 


lată de ce unii ca aceştia devin sperjuri, chiar dacă nu-i ştie nimeni. Îi ştie 
conştiinţa lor. Şi ea îi va judeca, mai devreme sau mai târziu. Și se mai miră după 
aceea că, la o nouă cerere, şi la o nouă promisiune de acest fel - fiindcă ocazii de 
acestea, de a cere ajutorul lui Dumnezeu, se ivesc mereu - nu le mai reuşeşte ceea 
ce întreprind! E pentru că n-au fost recunoscători. 


Există şi o a treia categorie în această tipologie a nerecunoştinţei. E vorba de cei 
care nu numai că nu au recunoştinţă, dar pe care chiar îi deranjează faptul de a şti 
că cineva le-a făcut un bine şi, în loc să fie mulțumitori pentru binele care li s-a 
făcut, devin aproape duşmanii celor care le-au făcut bine. 


Îmi spunea cineva: Ştii, mi-am pierdut trei prieteni. Cum? Le-am împrumutat câte 
o mie de lei! Şi cum ţi i-ai pierdut? De atunci nu i-am mai văzut. Până atunci mai 
veneau, mai dădeau câte un telefon, mă mai felicitam la o sărbătoare. De atunci, nu 
i-am mai văzut şi nu i-am mai auzit. De atunci mă ocolesc pur şi simplu! 


Poporul mai cunoaşte şi alte categorii de nerecunoscători. Cine n-a auzit de 
„„şarpele încălzit la sân“? Expresia e atât de obişnuită, încât mulți, deşi ştiu ce 
înseamnă, i-au uitat originea. Ea descrie tot un tip de nerecunoscător, anume acela 
căruia tu I-ai făcut bine, iar el îţi răsplăteşte binele cu răul. O şi mai abjectă 
categorie de nerecunoscător. Cum l-a găsit poporul! Şi cum l-a identificat cu reptila 
cea mai vicleană, care te muşcă pe ascuns, şi te muşcă chiar şi atunci când îi faci 
binele, pentru că n-are rațiune, cum n-are nici cel care răsplăteşte binele cu răul. 
Acela e căzut în rândul reptilelor celor necuvântătoare. 


Se zice că cineva a găsit pe câmp un şarpe aproape mort. L-a văzut rece de tot şi s- 
a gândit să-l pună în sân pentru ca, încălzindu-se, să-şi revină la viaţă. Aşa a şi 
făcut. Şarpele şi-a revenit încetul cu încetul, a început să mişte, şi omul s-a bucurat 
că a făcut o faptă bună. Dar, în clipa următoare, a simţit o mușcătură înţepătoare şi 
abia atunci a avut timpul să se scuture de şarpe şi să zică: „lată cum şi-a arătat 
recunoştinta.' ACăzu mort. în urma lui a rămas zicala: A încălzit şarpele la sân! 


Nerecunoscătorul e ca şarpele încălzit la sân. Un întreit răufăcător: nu răspunde cu 
recunoştinţă pentru binele primit; nu face bine în schimbul binelui primit; face rău, 
în schimbul binelui primit. Ba, uneori, nerecunoscătorul uman e chiar mai rău 
decât şarpele şi decât alte necuvântătoare. Căci sunt şi şerpi, în chip neaşteptat, 
buni. 


Am văzut de curând la „Faptul divers", într-un ziar, fotografiat un şarpe boa care s- 
a împrietenit cu un copil, lângă care doarme şi pe care îl ocroteşte. Şi cine nu ştie 
de câinii prietenoşi. De altfel de la aceste sentimente a rămas expresia de câine 
credincios! Nerecunoscătorul cade mai prejos şi decât aceştia. 


Tot în categoria nerecunoscătorilor a aşezat poporul şi pe cei care, tot cu o 
metaforă, îi numeşte „cozi de topor". Vorba e folosită adesea. Mulţi nu ştiu însă de 
unde vine. 


Se zice că era un om care, în preajma iernii, se trezi fără lemne de foc. Avea 
nevoie şi de ceva lemne de construcţie. Alergă în pădure, dar acolo constată că 
toţi copacii aveau crengile sus de tot, şi nu putu apuca nici măcar una S-0 rupă. 
Era pe când copacii înțelegeau de vorba omenească. Omul nostru ştia acest 
lucru şi se rugă de mai mulţi copaci să-şi lase crengile în jos, să-şi facă şi el o 
sarcină de crengi, să-şi împlinească nevoile. Dar, ca şi cum s-ar fi vorbit între 
dânşii, copacii nu-i arătau nici o bunăvoință, ținându-şi toţi crengile ridicate, 
parcă dimpotrivă, apărându-le. 


Unuia singur i s-a făcut milă şi, aplecându-şi câteva ramuri, l-a chemat - „Vino. 
Mi-e milă de tine!“ Omul a prins ramurile, a început să le despoaie de crengi, iar 
la urmă, rupând una mai grosuţă, a auzit zicând: Pe mine ciopleşte-mă frumos, 
fă-ţi la fierar un topor ascuţit şi fă-mă coadă de topor. Și vino cu toporul în 
pădure şi taie câţi copaci vrei. Nu te vei mai ruga de nimeni. Omul făcu aşa. Şi 
se întoarse în pădure. 


Incearcă-mă în copacul acesta, îi zise coada. Și omul o încercă. Toporul, mânuit 
bine din coadă, tăia de minune. In curând copacul fu gata să cadă. Inainte de a 


cădea, omul şi coada de topor îl auziră din nou: „Să fii blestemat, îi zise omului, 
că ai încălcat legea recunoştinţei. Mie mi-a fost milă de tine, iar tu, drept 
răsplată, m-ai tăiat, şi încă pe mine cel dintâi. Asta ţi-e recunoştinţa? De m-ai fi 
lăsat, fi-aş fi dat în toate toamnele din crengile mele!“ „Iar tu, îi zise cozii de 
topor, Să fii blestemată în vecii vecilor, şi numele să-ţi fie de ocară în toată 
lumea, că te-ai întors împotriva mea şi a pădurii din care te tragi, făcându-te 
unealta acestui nerecunoscător. Și numele tău de ocară să-l poarte şi omul care 
va face ca tine. 


De atunci şi până azi, cu acest nume de ocară au rămas printre oameni toți 
trădătorii, nerecunoscătorii, cei care şi-au pierdut omenia. 


Dacă primii uită, dacă cei de-al doilea răstălmăcesc binele ce li s-a făcut, sau nu-l 
recunosc, punându-l pe seama puterii lor, ca să nu mai fie recunoscători, cei din 
celelalte categorii pervertesc pur şi simplu raporturile dintre binefacere şi 
recunoştinţă. Dintre aceştia se aleg trădătorii, laşii. Dintre aceştia se aleg cei în care 
nu poţi pune nici un fel de încredere. Pe aceştia mai ales îi cuprinde poporul în 
urâtul cuvânt: „Leprele!" 


Dar mai există şi o altă categorie. Cea a suficienţilor de sine. A celor care cred că 
nu au nevoie de nici un ajutor de la nimeni. Sunt cei care cred că mintea lor e 
suficientă ca să le dezlege toate problemele, cei care cred că au totul bine pus la 
punct şi spun: N-am nevoie de nimeni; trăiesc prin forțele minţii mele, prin puterea 
trupului meu, prin sănătatea mea ş.a.m.d. Aceştia nu ştiu de câte lucruri beneficiază 
totuşi, şi câtor situaţii şi persoane ar trebui să le fie recunoscători şi, în primul rând, 
lui Dumnezeu. 


În primul rând lui Dumnezeu pentru sănătate, pentru vedere, pentru mâini, pentru 
picioare, pentru mers, pentru vorbire, pentru auzire... Corpului nostru, atât de 
complicat şi de fin cum e în alcătuirea lui, nu-i trebuie decât foarte puţin, ca să 1 se 
altereze nu ştiu ce părticică din sistemul nervos, de pildă, pentru ca dintr-o dată să 
paralizeze. Fiecare se crede puternic până în ziua în care a intervenit un microb, un 
virus aproape invizibil, care-l poate distruge. Şi nu ştie că trebuie să fie mulţumitor 
Celui ce poartă grijă de destinele tuturor, ca să se desfăşoare totul normal, fără nici 
un fel de accidente. Nu ştie cât trebuie să fie de mulțumitor înaintaşilor, părinţilor 
lui, prietenilor care îi susțin moralul şi îl ajută la nevoie! 


Toţi trebuie să fim mulţumitori, pentru multe lucruri pe care le fac alții pentru noi. 
Noi suntem în biserica aceasta, pentru că au făcut-o alți pentru noi. Dacă n-ar fi 
făcut-o, imaginaţi-vă ce sarcină materială grea ar fi fost pentru noi azi, ca s-o zidim 


noi din nou. Dar ea a fost o sarcină materială grea şi pentru cei care an făcut-o la 
vremea respectivă. Noi suntem beneficiarii. 


Și de câte nu suntem beneficiari! Suntem beneficiari ai jertfei eroilor naţiunii, care 
au luptat pentru independenţă, pentru limbă, pentru neatârnare, pentru continuitate. 
Suntem beneficiarii eroilor credinţei, care au luptat pentru integritatea credinţei 
ortodoxe, care au murit pentru ea, care s-au făcut martiri. Suntem beneficiarii 
eforturilor părinţilor noştri care ne-au crescut mari cu greutăţi. 


Uităm. De câte ori nu uităm? 


Iată, am încercat o scurtă schemă tipologică a nerecunoştinţei. Dacă ne-am face un 
examen serios de conştiinţă, nu se ştie dacă n-am fi nevoiţi să ne încadrăm şi noi în 
vreuna din aceste categorii! Ne-am descoperi astfel printre cei nouă. Și atunci va 
trebui să auzim şi în urechile noastre întrebarea lui lisus: „Dar cei nouă unde 
sunt?“ 


Poporul, cum spuneam, a observat că floarea recunoştinţei e rară. Turgheniev, 
cunoscutul scriitor din secolul trecut, a imaginat în legătură cu aceasta o mică 
parabolă: Se zice că Dumnezeu a chemat la masă toate virtuțile, şi s-au adunat: 
bunătatea, Simplitatea, adevărul, credinţa, dragostea, speranţa, mila, gene- 
rozitatea, smerenia, modestia. Toate erau pline de bună-cuviinţă. Se cunoşteau şi 
Stăteau de vorbă ca bune prietene. Două însă, deşi erau alături, nu vorbeau între 
ele. Deloc. Acestea erau bunăvoința şi recunoştinţa. Le-a întrebat Dumnezeu: 
Voi de ce tăceţi? „Nu ne cunoaştem. Nu ne-am întâlnit niciodată”. Parabola e 
cu tâlc. Rar se întâlneşte bunăvoința cu recunoştinţa! 


Minuni ca aceasta petrecută cu cei zece leproşi, aşa cum este ea istoristă de 
evanghelişti, deci de martori oculari, s-au putut întâmpla fără îndoială. Se întâmplă 
ŞI azi unele lucruri ciudate, care ies din ordinea naturală. 


Am citit săptămâna trecută tot la „Faptul divers” dintr-un ziar, că un pitic de la un 
circ din Canada - i se dădea şi numele — care avea 1,30 m, într-o noapte a crescut 
până la 1,85 m. Cine ar putea să ne spună ceva despre un asemenea lucru? A 
crescut într-o noapte cu 50 cm, cu jumătate de metru. Aceasta presupune în corpul 
omenesc nişte re-reglări ce l-au putut duce la forma naturală. Dar aceasta 
însemnează creştere de oase, lungiri de tendoane, înseamnă organe care nu cresc 
subit, ceea ce pune probleme foarte grele. 


Cazul e acum în cercetarea savanților. Nu ştiu ce vor spune savanții, dar lucrul e 
extraordinar. Un proces natural? Cine ştie! O minune? O minune, atâta vreme cât 
nu intră în categoria întâmplărilor de fiecare zi. Şi mai ales când e unică. Şi mai 
ales atâta vreme cât nu i se găsesc explicaţii naturale plauzibile. 


Aşa s-a putut întâmpla şi cu cei 10 leproşi. întâmplarea nu e verosimilă, iată 
comparată chiar cu întâmplări care se petrec şi în vremea noastră. Şi minunea e cu 
atât mai evidentă, cu cât s-a făcut cu zece dintr-o dată. Cu unul, s-ar fi putut crede 
că a fost o întâmplare fericită, o vindecare de la sine. Cu zece, intervenţia 
miraculoasă e în afară de orice îndoială. 


Recunoştinţa ar trebui să fie în mod natural exerciţiul sufletului mare, al sufletului 
generos. Tradiţia bisericească ne spune că o au până şi animalele. 


Se povesteşte, de pildă, despre Sfântul Gherasim de la lordan că, la un moment 
dat, a venit la el un leu şchiopătând. Sfântul s-a apropiat de el şi i-a scos un spin 
foarte mare din picior. Drept urmare, leul a rămas pentru totdeauna lângă el, 
slujindu-l. 


Recunoştinţa se exprimă însă nu numai prin facerea de bine celui care ne-a făcut 
nouă un bine, care printr-un cuvânt de mulțumire. Recunoştinţa devine lucrătoare 
când ne transformă - până la măsura de a fi şi noi buni cu alţii, repetând fapta care 
s-a făcut cu noi. 


Voi povesti o întâmplare tot din lumea animalelor, pe care am citit-o tot în ziarele 
noastre. Şi dacă animalele dovedesc o asemenea sensibilitate, cu atât mai mult 
trebuie s-o dovedească oamenii. 


Se arăta că la o şcoală de undeva de prin Bărăgan, jucându-se copiii unei 
grădiniţe pe stradă, au găsit un câine cu un picior rupt. Copiii, bine educați ca să 
aibă grijă de animale şi de suferinţele altora, să fie săritori, să fie generoşi, să se 
poarte frumos, ce şi-au zis? Să-l ducem la dispensarul veterinar. Și l-au dus. 
Doctorul, bucuros de o astfel de faptă a copiilor, a luat câinele, l-a pansat, i-a 
pus piciorul rupt între lopăţele, şi i-a dat drumul. Era un câine vagabond. 


Până aici întâmplarea ne are nimic extraordinar, în afară, desigur, de 
generozitatea copiilor. Ceea ce e într-adevăr uimitor, s-a întâmplat a doua zi. La 
ora 8 dimineaţa, la uşa dispensarului aşepta câinele pansat, cu încă un câine cu 
piciorul rupt, pe care-l adusese la dispensar pentru pansat şi ajutor. 


Nu e o parabolă. E o dovadă că până şi în lumea necuvântătoare sentimentul 
recunoştinţei este prezent. Şi e şi el molipsitor! 


Cu atât mai mult el ar trebui să fie astfel în viaţa noastră, a oamenilor. Să dovedim 
cu smerenie că am înţeles binele, bunăvoința care ni s-a arătat. Numai un suflet 
orgolios, mândru, plin de sine, pervertit, numai acela uită bunăvoința care i s-a 
arătat de către cineva, şi de faptul că trebuie să fie recunoscător. 


Ce facem noi în asemenea cazuri, când nu ni se recunoaşte bunăvoința? Suntem în 
situația de a nu mai repeta bunăvoința. N-o mai repetăm. Zicem: Oameni suntem! 
Trebuia să vină să zică măcar un „Mulţumesc!" Dacă n-a înţeles fapta mea, a doua 
oară nu i-o mai fac. 


S-ar putea ca şi Dumnezeu să gândească aşa. Nu vrea Dumnezeu pentru El 
mulțumirea, întoarcerea bunăvoinţei. O vrea pentru ca să constate că în noi s-a 
schimbat ceva, că în sufletul nostru s-a transformat ceva, că bunăvoința care am 
primit-o ne-a făcut şi pe noi mai buni. 


Vindecarea celor zece leproşi ne învaţă să ne rugăm. Ne învaţă că Dumnezeu 
ascultă rugăciunea noastră, dar ne mai învaţă că Dumnezeu ascultă rugăciunea 
noastră. Dar ne mai învaţă şi faptul că din cele trei feluri de rugăciuni, nu trebuie să 
folosim numai unul. 


Există rugăciuni de cerere, când zicem: „Doamne auzi rugăciunea mea, ascultă 
cererea mea, ia aminte la rugăciunea mea!“ Sau „Domnului să ne rugăm”, „la 
Domnul să cerem”. 


Există apoi rugăciuni de laudă: „Binecuvântează suflete al meu pe Domnul", - 
„Laudă suflete al meu pe Domnul" = „Dimineaţa te voi lăuda" ş.a.m.d. 


Există şi un al treilea fel de rugăciune, de mulţumire: „„Mulţumescu-ţi ie, 
Doamne, pentru cutare şi cutare", - „Mulţumesc pentru bunătăţile Tale cele 
pământeşti", după-masă ş.a.m.d. 


Dar noi, de obicei, facem numai rugăciuni de cerere. Noi credem că trebuie să-l 
comunicăm lui Dumnezeu numai rugăciuni de cerere. Noi credem că trebuie să-l 
comunicăm lui Dumnezeu numai cele de care avem nevoie. Prin aceasta ne 
înscriem printre cei nouă. Ca să fim asemenea celui unul care s-a întors, trebuie să 
facem şi rugăciuni de slavă lui Dumnezeu pentru tot ce ne dă, trebuie să facem şi 
rugăciuni de muţumire. 


Să-L binecuvântăm pe Dumnezeu, şi să-i binecuvântăm şi pe cei care ne fac bine. 
Ce înseamnă a binecuvânta? A vorbi de bine. A cere harul lui Dumnezeu, fiindcă 
Dumnezeu este Cuvântul. A vorbi de bine înseamnă a chema Cuvântul, Logosul lui 
Dumnezeu, pe Fiul lui Dumnezeu, în viaţa oamenilor. 


Să fim deci şi noi, nu ca cei nouă, ci să fim ca acel unul care s-a întors. Şi să nu fie 
în viaţa noastră recunoştinţa o floare rară, ci să fie cât mai deasă. Şi aşa, să fim 
siguri că se va reînnoi față de noi şi bunăvoința lui Dumnezeu, şi bunăvoința 
oamenilor, şi harul Domnului va fi cu noi totdeauna, acum şi pururea şi în vecii 
vecilor. 


Cuvânt rostit în catedrala din Sibiu, în anul 1985. 


Duminica a XXX-a după Rusalii - Porunca desăvârşirii 


Ni se propune astăzi spre rememorare şi meditaţie un text care relatează întâlnirea 
Mântuitorului lisus Hristos cu un oarecare tânăr bogat. E un text dens, scurt. 
Lectura lui nu durează mai mult de două minute. E un text realizat, aşa cum ne-au 
obişnuit evangheliştii, cu economie de cuvinte, dar cu mare bogăţie de înţelesuri: 
„L-a întrebat un dregător zicând: învăţătorule bun, ce să fac eu ca să moştenesc 
viața de veci? lar lisus i-a zis: Pentru ce Mă numeşti bun? Nimeni nu e bun, 
decât unul Dumnezeu. Ştii poruncile: Să nu săvârşeşti adulter, să nu ucizi, Să nu 
furi, să nu mărturiseşti Strâmb, cinsteşte pe tatăl tău şi pe mama ta. lar el i-a zis: 
Toate acestea le-am păzit din tinereţile mele. Auzind, lisus i-a zis: încă una îţi 
lipseşte: Vinde toate câte ai şi le împarte săracilor, şi vei avea comoară în ceruri; 
şi vino de urmează Mie. Iar el, auzind acestea, s-a întristat, căci era foarte bogat. 
Și văzându-l întristat, lisus a zis: Cât de greu vor intra cei ce au averi în 
împărăţia lui Dumnezeu! Că mai lesne este a trece cămila prin urechile acului, 
decât să intre bogatul în împărăţia lui Dumnezeu. Și au zis cei ce ascultau: Și 
cine poate să se mântuiască? lar EI a zis: Cele ce sunt cu neputinţă la oameni 
sunt cu putinţă la Dumnezeu“ (Luca 18, 18-27). 


Textul este, de obicei, tâlcuit de către exegeţi şi de către predicatori, ca adresâdu-se 
la doua categorii de creştini: 
=> prima parte, care vorbeşte despre mântuire se adresează tuturor, iar 
= partea a doua, care se referă la desăvârşire, ar privi numai pe cei care se 
dedică treptelor înalte de viaţă creştină, monahilor, sfinților. 


Se porneşte de la textul Evangheliei după Matei în care se spune: „De voieşti să fii 
desăvârşit, du-te, vinde-ţi averile şi le dă săracilor şi vei avea comoară în cer“ 
(Matei 19, 21). Eu însumi, vorbind în faţa unor obşti monahale, am interpretat 
adesea acest îndemn în sensul că se referă, cu precădere, la cei care voiesc să se 
desăvârşească şi, în special, la monahi. 


Să fie oare adevărat? Dacă medităm mai adânc, ne dăm seama că textul poate fi 
interpretat şi altfel. Este adevărat că poate fi referit şi la monahi, dar nu numai la ei. 
Mântuitorul, în orice caz, nu i-a avut în vedere pe ei pentru simplul motiv că nici 
nu existau încă! El a avut în vedere desăvârşirea în principiu, ca îndatorire şi 
posibilitate. Aceasta nu este însă singura problemă pe care ne-o pune această 
întâmplare şi cuvintele rostite de Mântuitorul. 


Să ne oprim, de pildă, la cuvintele Mântuitorului: „Pentru ce Mă numeşti bun?" De 
ce va fi făcut această observaţie tânărului? Şi de ce totuşi nu i-a aşteptat 


răspunsul, ci a trecut de îndată mai departe, punându-i altă întrebare: „Cunoşti 
poruncile?" Răspunsurile sunt subtil ascunse chiar în întrebări. Când l-a întrebat: 
„Pentru ce Mă numeşti bun?“, a adăugat: „Nimenea nu este bun decât numai 
Dumnezeu". De fapt nu l-a întrebat ca să-l audă răspunsul, ci doar pentru a-i aminti 
că „bun" în sens absolute este numai Dumnezeu, şi pentru a-i atrage în felul acesta 
atenția că, dacă îl numeşte bun, înseamnă că e gata să-L recunoască a fi Dumnezeu 
sau de la Dumnezeu; înseamnă adică, implicit, că îi va recunoaşte şi răspunsurile 


ca venind din partea lui Dumnezeu. 


Metoda face parte din instrumentele, devenite clasice, ale conducerii unui dialog de 
către lisus, gata oricând să demonstreze că partenerul rosteşte adesea adevăruri pe 
care le ignoră şi care trebuie doar să-i fie făcute conştiente, să-i fie aduse la 
suprafaţă şi integrate în discursul logic, fără să mai trebuiască să-i fie demonstrate, 
de vreme ce sunt afirmate chiar de cel ce întreabă. 


Tot din această categorie metodologică face parte şi acel enigmatic „Tu zici", din 
unele conversații ale lui lisus. E ca şi cum ar zice: întrebându-mă astfel, tu eşti cel 
dintâi care afirmi ceea ce vrei să auzi de la Mine. 


„Tu eşti regele iudeilor?", l-a întrebat Pilat. „Tu zici”, i-a răspuns Iisus (Matei 27, 
11). Evident, răspunsul are şi alte posibilităţi de interpretare. Sfântul evanghelist 
loan redă răspunsul mai pe larg, lămurindu-l: „De Ia tine zici tu aceasta sau alții 
ți-au spus despre Mine?“ (loan 18, 34), ca şi cum lisus ar fi vrut să întrebe: Este 
credinţa ta că eu sunt rege, sau iei de bună o pâră a altora împotriva mea? Acest 
„Tu zici“ poate însă echivala şi cu „Aşa este, chiar tu ai spus-o!” E aproape sigur 
că loan a încercat o explicare. Mântuitorul a spus doar „Tu zici“, cum e redat şi de 
Matei (27, 11) şi de Marcu (15, 20) şi de Luca (23, 3). 


Sfântul Pavel interpretează acest text ca o mărturisire a lui lisus în faţa lui Pilat că 
era rege (I Tim. 6, 13): „Aşa este precum zici tu“. 


ŞI în alte împrejurări Mântuitorul a folosit adevărul implicit, ascuns în vorbele sau 
faptele interlocutorilor, adevăr care spunea şi ceea ce ei ar fi dorit să ascundă. Aşa 
le-a spus cărturarilor şi fariseilor care respectau doar de formă învăţăturile 
proorocilor, că chiar prin aceasta se declară, fără să vrea, de acord cu faptele 
părinţilor lor care i-au omorât pe prooroci. ȘI astfel şi ceea ce făceau ei era o crimă, 
fiindcă ei confirmau crima părinților lor: „Prin aceasta mărturisiţi faptele părinților 
voştri şi le încuviinţaţi, că ei i-au ucis pe prooroci, iar voi le zidiţi mormintele” 
(Luca 11,48). 


Dar să ne întoarcem la tânărul bogat. lată de ce a dorit să-l spună Mântuitorul: 
Dacă m-ai numit bun şi dacă ştii că bun e numai Dumnezeu, trebuie să Mă 
recunoşti ca Dumnezeu, şi să ai grijă să primeşti răspunsurile Mele ca venind din 
partea lui Dumnezeu! 


lisus l-a întrebat pe tânăr dacă ştie poruncile şi el a răspuns nu numai că le ştie, ci 
că pe toate le împlinea din tinereţile sale. Să nu trecem mai departe înainte de a 
remarca acest răspuns. Tânărul ne devine simpatic. Cred că şi Mântuitorului i-a 
plăcut acest răspuns. 


Ce bine ar fi, examinându-ne şi noi, la o astfel de întrebare să putem răspunde: „Pe 
aceasta le-am împlinit din tinereţele noastre!” Se vede că tânărul era cu adevărat 
curat şi, mai ales, plin de bune intenţii. Nu venise, ca alţii, pe care-i ştim din alte 
întâlniri ale Mântuitorului, cu gând de a-L ispiti. Nu era un ispititor. Era sincer. 
Venise să pună o întrebare în legătură cu mântuirea lui, cum să dobândească viaţa 
de veci. 


Câteva din poruncile pe care le-a amintit Mântuitorul sunt uşor de controlat, şi noi 
înşine ne-am putea formula pe loc răspunsurile. Să nu furi, să nu ucizi, să nu faci 
desfrânare. Fiecare se poate controla şi poate răspunde dintr-o dată: Da, asta am 
făcut, asta n-am făcut. Sunt însă altele, mai greu de analizat şi de răspuns pe loc. Să 
luăm de pildă: „Să nu depui mărturie mincinoasă”. Am fi uşor tentaţi să 
răspundem: Nu. N-am fost în tribunal şi n-am depus mărturie mincinoasă 
împotriva nimănui. Dar oare când am vorbit de rău pe cineva, când am insinuat 
într-o convorbire cu cineva că cutare-i aşa şi aşa, că nu prea-i om de treabă, 
oare când am discreditat pe cineva prin cine ştie ce vorbe măiestrite, cu aparenţă 
de obiectivitate, oare atunci n-am depus mărturie mincinoasă? Mărturia 
mincinoasă nu se depune în faţa tribunalelor. Se depune şi în fața aproapelui, 
atunci când judeci pe altul. Mai ales când îl defăimezi. Dar chiar şi atunci când 
spui adevărul îl spui cu gând de defăimare, fără să foloseşti cuiva, fără să îndrepţi, 
şi atunci mărturia ta e mincinoasă, pentru că nu e spre îndreptare, ci spre 
discreditare. Porneşte din minciuna ta, din minciuna intenției tale, căci spui 
adevărul ca să faci rău! 


Tânărul a răspuns totuşi, şi la această probă, cu mărturisirea că o împlineşte. 
Să luăm altă poruncă: „Cinsteşte pe tatăl tău şi pe mama ta“. Ni se pare simplă. 


Dar de câte ori nu ne purtăm cu părinţii în aşa fel, încât atitudinea noastră nu este 
una de cinstire? 


Dar tânărul nostru a avut conştiinţa că poate răspunde: „Pe toate acestea le-am 
împlinit din tinerețile mele“, inclusiv pe acestea două din urmă, unde nu trebuie să 
ne grăbim cu răspunsul. 


Era un tânăr cumsecade. Era un tânăr bun. Mântuitorul nu face nici un comentariu 
în legătură cu acesta, dar e uşor de presupus că l-a crezut şi l-a aprobat. Face însă 
un pas mai departe: „încă una îţi mai trebuieşte: Vinde toate câte ai şi le dă 
săracilor, şi vei avea comoară în cer, apoi vino de-Mi urmează Mie“. În textul 
Sfântului evanghelist Matei începutul e: „De voieşti să fii desăvârşit”. Ambele 
forme sunt la fel de interesante. S-ar putea ca Mântuitorul să se fi exprimat în 
ambele feluri, unul după altul, ca să fie cât mai explicit: „De voieşti să fii 
desăvârşit, un lucru îţi trebuieşte”. 


Precum spuneam, adesea a fost referită această a doua parte a vorbirii 
Mântuitorului la cei care voiesc să se desăvârşească. Se zice, de obicei, că pentru 
marea masă a creştinilor sunt valabile poruncile, iar pentru călugări şi pentru cei 
care vor să se desăvârşească sunt valabile sfaturile evanghelice, cele trei: lepădarea 
de avere sau sărăcia de bunăvoie, trăirea în feciorie şi ascultarea necondiționată. 


lată însă că în această Evanghelie, dacă observăm bine, Mântuitorul nu se referă la 
trei voturi, ci se referă numai la unul. Zice: „Un lucru îți mai trebuieşte” şi vorbeşte 
numai de lepădarea de averi. Aceasta nu înseamnă că trebuie să considerăm că 
voturile monahale, şi sfaturile ca bază a voturilor, n-ar exista în Sfânta Scriptură. 
Nu există aici, ca atare, dar există limpede în alte părți. 


Sfatul fecioriei se găseşte, de pildă, în Evanghelia după Matei (19, 12), iar cel al 
ascultării în Evanghelia după Marcu (8, 34). Aici însă nu e vorba de sfaturile 
evanghelice. E vorba de lepădarea de avere ca o condiţie a desăvârşirii. 


Mântuitorul a ştiut că tânărul acesta avea avere. L-a cunoscut ca Dumnezeu. Textul 
nu ne spune că el s-ar fi confesat că avea avere. Dar Mântuitorul l-a pus faţă în faţă 
cu „păcatul” lui, pe care el, poate, îl ignora. Aceasta era slăbiciunea lui. De aceasta 
era dominat. Acesteia îi era sclav. Aceasta îl priva de libertate. De aceea Iisus l-a 
lovit în păcatul care-l durea pe el anume. 


Textul se referă la bogăţia concretă, la bunurile materiale pe care tânărul le acumu- 
lase peste nevoile lui. Având bogăţie, aşa cum se întâmplă întotdeauna, prin ea 
tinzi să stăpâneşti şi pe oameni, şi pe aproapele tău. Nu te mai porți ca un frate. De 
aceasta ar fi vrut lisus să-l elibereze pe tânăr. Să-l aducă între oameni ca frate, nu 
ca stăpân. 


Va fi avut în vedere şi altceva. Se va fi gândit şi la averea care te face egoist. 
Având avere, ţii prea mult la puterea ta, la opinia ta. Din ea creşte egoismul. 
Tindem să devenim un fel de mici stăpânitori de sclavi. Să ni-i aservim pe ceilalți. 
Să-i facem să gândească precum gândim noi, crezând că numai noi avem dreptate, 
că totul ni se cuvine numai nouă. Egoismul născut din avere devine sete tot mai 
mare de avere. Şi apoi devine sete de stăpânire. Nu averea în sine devine marele 
obstacol, ci ceea ce naşte ca în noi. 


Sfântul loan Gură de Aur scria: „Bogăția sau sărăcia nu sunt prin ele însele 


nici bune, nici rele, ele devin aşa după dispoziţiile celor care le folosesc. ” (Omilie 
asupra bârfiră şi blestemelor, 2). Și tot el: „Precum vinul nu e lucru rău, ci beţia 
e lucru rău, tot aşa nu bogăţia e un rău, ci lăcomia cea rea şi duhul cel 
hrăpăreţ” (.Despre statui, Predica a Il-a). 


Mântuitorul vrea să spună: Leapădă-ţi averea şi aşa te vei lepăda de egoism. 
Leapădă-te de tot ceea ce te îndepărtează de altul. 


Ori, în sensul acesta, sfatul Mântuitorului se adresează absolute către toţi creştinii, 
nu numai către cei care vor să se desăvârşească prin viața monahală, de pildă. 
Monahismul este doar o formă de viaţă creştină. Și nu-i duce automat pe toţi la 
desăvârşire, îi duce pe unii. 


Desăvârşirea e şi ca de foarte multe feluri şi e tot atât de necesară creştinului de 
rând, ca şi nevoitorului pornit pe calea ascezei şi a rugăciunii. Nimeni nu poate fi 
creştin deplin, dacă nu tinde spre desăvârşire. Spre cea care îi e accesibilă lui. Dar 
nu se poate opri la jumătate. Nu-şi poate propune doar o jumătate de viaţă creştină. 


Auzind ce i-a recomandat Mântuitorul, tânărul s-a întristat şi a plecat, pentru că 
avea avere multă. Nu şi-a putut duce până la capăt efortul de a-şi trăi convingerile 
religioase. Căci de avut le avea. Respecta poruncile. S-a oprit pe drum. La o 
răscruce. Ceea ce 1 se cerea era prea greu. Era legat puternic de bunurile lui. De 
aceea Mântuitorul a gândit atunci cu voce tare: „Cât de greu e să intre cei bogaţi în 
împărăţia lui Dumnezeu! E mai uşor să treacă o cămilă prin urechile acului, decât 
să intre bogatul în împărăţia lui Dumnezeu". În măsura în care te depărtează de 
oameni, în aceeaşi măsură bogăţia te îndepărtează deci şi de Dumnezeu; în unele 
vechi manuscrise greceşti, la acest verset, în loc de Kamelos (=cămilă), este 
Kamilos (=odgon marinăresc). 


Varianta a doua este desigur o corectură a unui copist care va fi găsit mai firească 
asocierea urechii acului cu odgonul, decât cu cămila. Nici una nici cealaltă însă, nu 


poate trece prin urechile acului! Ori, exact acesta este drumul care nu duce în 
împărăția lui Dumnezeu. 


Cei care L-au ascultat pe Mântuitorul i-au pus atunci o întrebare, speriaţi: 
» Doamne, dar atunci cine poate să se mântuiască?” Se vor fi gândit că fiecare 
din ei avea câte ceva, o casă, o țarină, un ban pus deoparte! Mântuitorul le-a dat pe 
loc un răspuns, dar unul enigmatic: „Cele ce nu sunt cu putinţă la oameni, sunt 
cu putință la Dumnezeu". Aş propune să înţelegem acest cuvânt cam aşa: 
Oamenilor le e cu putinţă să trăiască fără bunuri. Ar trebui să nu se mântuiască, în 
măsura în care îşi pun nădejdea în bunuri, căci spre ele înclină şi inima lor. La unii 
mai puţin, la alţii mai mult, dar de scăpat nu scapă nimeni de acest păcat. Dumne- 
zeu însă se milostiveşte şi îi înţelege, şi îi iartă pe cei care n-au căzut de tot în 
lăcomie şi avariţie. 


Făcând un pogorământ, Dumnezeu ne îngăduie să avem bunuri, cu condiţia să le 
dăm o întrebuințare bună, să nu le depozităm. Şi să nu ne împătimim, strângându- 
le fără trebuinţă reală. Împătimirea după bunuri materiale, mai ales câştigate uşor, 
sau prin munca altora, sau fără muncă, îi face pe mulți să-şi strice viaţa pentru 
totdeauna. 


Un om oarecare a găsit odată o sută de lei pe stradă. Din momentul acela nu şi-a 
mai ridicat ochii de la pământ. În treizeci de ani a adunat vreo 15.000 de nasturi, 
vreo 20.000 de ace de siguranţă şi încă vreo câteva sute de lei, punând bănuţ 
lângă bănuţ, de 5, de 10 şi de 25. A ajuns într-o stare deplorabilă, mereu în 
căutare, mereu avid după ceva cât de neînsemnat. În tot timpul acesta a pierdut 
zâmbetul prietenilor, frumuseţea copacilor, culorile cerului. Când s-a trezit, era 
prea târziu! 


Și aşa, când plecăm din viaţa aceasta nu luăm nimic cu noi. Se zice că Alexandru 
cel mare, regele Macedoniei, înainte de a muri a poruncit generalilor săi, când îl 
vor îngropa, să-i lase mâinile în afara sarcofagului (a sicriului), în aşa fel încât cei 
care îl vor petrece pe ultimul drum, să vadă că n-a luat nimic cu sine din tot ce a 
adunat în viaţa aceasta. 


Robinson Crusoe, eroul povestirii care încântă imaginaţia tuturor cititorilor, rămas 
singur pe o insulă pustie, a văzut în apropiere, în apele oceanului, resturile unei 
corăbii scufundate. A coborât s-o cerceteze, în speranţa că va putea găsi ceva 
resturi de mâncare. A găsit o ladă cu monezi de aur! Trist, s-a uitat la ea şi a zis: 
„La ce bun! Nu-mi puteţi fi de nici un folos. Nici măcar nu merită osteneala de a 
vă ridica de aici!“ 


Se întâmplă aşadar şi pe pământ asemenea situații. Cu atât mat mult asemenea 
bogății nu ne mai sunt de nici un folos dincolo. 


In zadar nu ştiu care bogat dintr-o povestire a poruncit să fie îngropat împreună cu 
punga lui de aur. Să fii prost pe pământ mai merge, dar să vrei să-ţi cari prostia şi 
dincolo, întrece orice măsură! 


Sfântul Pavel a prins în câteva cuvinte, intrate în vorbirea comună, realitatea 
simplă şi evidentă că „nu avem aici cetate stătătoare, ci o căutăm pe aceea ce va să 
fie" (Evrei 13, 14). Ori, acolo valorile sunt de altă natură decât cele de aici. 


Se zice că un oarecare şi-a strâns aici bunuri multe ca să aibă şi dincolo. Zicea 
mereu: totul se poate cumpăra. Și aici şi dincolo. Și strângea mereu. N-ar fi dat 
nimănui un ban. O singură dată a dat unui cerşetor 25 de bani. Şi a murit. S-a 
dus la Sfântul Petru - tradiţia ştie că el păstrează cheile Raiului - şi a încercat să 
intre. Sfântul Petru i-a spus că nu poate intra, pentru că nu şi-a pregătit dinainte 
locul. 


Cam cum e cu locurile noastre din cimitire, pe care trebuie să le plătim dinainte, 
desigur pentru odihna oaselor aici, nu pentru a sufletului, dincolo! 


Omul nostru i-a spus Sfântului Petru că totuşi s-a pregătit. A adunat mereu bani 
ca să-şi plătească intrarea în Rai. Știa că aici totul se cumpără. 


„Și unde ai banii?” îl întrebă Sfântul Petru. 
In buzunare. Am şi cecuri şi hârtii de bancă. Dau cât se cere. Am destui. “ 
„Să-i văd”, îi zise Sfântul Petru, zâmbind către un înger care asista la discuţie. 


Şi omul începu să se caute prin buzunare, îşi scoase din valiza de călătorie şi alte 
haine, mapele cu acte, dar nu găsi nimic. Am avut bani mulţi, când am murit, 
zise. Nu înţeleg ce s-a putut întâmpla. “ 


Mai caută”, îl îmbie Sfântul Petru. Şi căutându-se, în fundul unui buzunar 
găsi 25 de bani. 

» Cu atât ai venit”, îi zise Sfântul Petru. Sunt banii pe care i i-ai dat unui sărac 
cerşetor. Cred că ai şi uitat de ei, că i-ai dat în scârbă, ca să scapi de el. Totuşi, 
iată, au ajuns aici. 


A mai venit ieri unul care transportând o căruţă de pâini, a aruncat cu o pâine 
într-un flămând care se ţinea după el cerşind. Pâinea e aici. Cei 25 de bani ai tăi, 
ca şi pâinea celuilalt, sunt ceva, dar nu sunt de-ajuns ca să deschidă porţile 
Raiului. Îmi pare rău! Plata trebuia s-o achiţi pe pământ, aproapelui tău. 


lată şi o altă pildă care ilustrează acest adevăr: Un rfânăr bogat, petrecăreţ şi 
indiferent faţă de ceie spirituale, a avut un vis trimis de Dumnezeu să-l trezească 
din amorțeala sa şi să-i dea posibilitatea să se îndrepte. Se făcea că murise şi că 
Sfântul Petru îl conduce prin lumea de dincolo, arătându-i cum petrec alții. 
Printre altele, a văzut acolo şi un palat foarte frumos, aflat în construcție. 


“AI cui e palatul acesta?”, întreabă el. 
“AI grădinarului tău.” 


“A grădinarului meu? Imposibil. N-are ce face cu el. Pe pământ trăieşte într-o 
colibă şi pare mulțumit. Nici n-ar şti cum Să se folosească de el”. 


„Și totuşi e al lui. Ştii dumneata cu ce şi-l construieşte'?” 
“Nu pot şti. Are o leafă mică”. 


»E mică, intr-adevăr, pentru că nu i-o măreşti dumneata. Dar aşa mică precum 
e, din ea dă o parte, săracilor şi nevoiaşilor. Nu-şi opreşte pentru dânsul decât 
atât cât îi trebuie ca să trăiască cinstit. Nu petrece fără rost, nu se desfătează, 
posteşte şi se roagă după rânduială. Din tot ce dă săracilor i se construieşte aici 
acest palat. EI desigur nu ştie, nu bănuieşte. EI face ce face din inima lui bună”. 


Mergând mai departe au ajuns în faţa unei colibe sărăcăcioase, putrede, gata să 
cadă. Sfântul Petru se opri înadins în faţa ei. „Cum se poate să existe aici, ca şi 
pe pământ, asemenea case?”, întrebă tânărul. „A cui poate fi?” 


“A ta”, răspunse simplu Sfântul Petru. 


“A mea?”, se îngrozi tânărul. Nu se poate. Eu locuiesc într-un palat. Cum voi 
locui într-o astfel de cocioabă? Dumnezeu nu poate face atâta nedreptate". 


“Nu e deloc o nedreptate. E tocmai dreptatea care fi se cuvine. Casele se 
contruiesc aici din materialele trimise de oameni de pe pământ. Tu n-ai trimis 
nimic!" 


În aceeaşi clipă Sfântul Petru se făcu nevăzut, şi tot în momentul acela tânărul 
se trezi din vis. În tot restul vieţii nu mai făcu altceva, decât să-şi trimită 
materialele dincolo (prelucrare după D.Bodale, Trăiri în Hristos, Detroit, 1985, 
p.106). 


lată încâ o întâmplare care ilustrează aceeaşi idee a inutilităţii bunurilor pe care le 
strângem şi le credem ale noastre pe pământ şi pentru totdeauna: Într-un sat, 
credincioşii s-au gândit să-şi restaureze biserica. Le trebuia lemn pentru 
construcţie şi multe binale pentru schelărie. Ar fi trebuit să cumpere lemnul de 
departe şi era scump.Un boiernaş local avea o mare pădure de brazi, nu departe 
de sat, şi era foarte mândru de proprietatea lui. Nu mai erau alte păduri în 
regiune şi scotea bani buni din vânzarea lemnelor. Împreună cu preotul, 
oamenii S-au gândit să apeleze la dânsul. Să-i ceară să contribuie şi el la 
lucrările de restaurare cu lemnele de construcții, iar ei se obligau să contribuie 
cu munca. Găutându-l, l-au găsit chiar în pădure. I-au spus care le era păsul, 
luându- 1 de departe şi cu binişorul. 


- Nu vă dau nimic. Plătiţi. E pădurea mea şi fac ce vreau cu ea. 


li aduseră aminte că o moştenise şi că nici n-o uda, nici n-o făcea el să crească, 
ci totul îi venea de-a gata de la Dumnezeu, şi că ar putea să facă şi el ceva pentru 
biserică, doar era creştin. 


- Ei, nu mă luaţi pe mine cu de-alde astea. Viaţa e grea. Totul se plăteşte. 
Trebuie să ne godspodărim bine, nu să risipim. Faţă de moştenirea aceasta am şi 
eu o răspundere. 


Văzând că nu-l pot convinge, s-au hotărât să plece, lăsându-l să-şi admire 
moştenirea. 


Dar unuia din ei i-a venit un gând: 
- Domnule, îl întrebă, din toată pădurea aceasta, care e bradul dumitale? 


- „Toţi brazii sunt ai mei. Toată pădurea e a mea, răspunse el contrariat. Ce 
cei fi gândind?" 


- „ASta ştiu eu. Dar care e bradul dumitale, pe care îl vei stăpâni în veci, căci pe 
ceilalți îi vei vinde sau îi vei lăsa aici, şi nu-ţi vor mai aparține”. 


- Nu înţeleg ce vrei să spui! 


- Vreau să te întreb din care le-ai hotărât să-ţi faci cele patru scânduri pentru 
sicriu. Să ştii că numai acela e bradul dumitale. Pe ceilalți doar îi administrezi 
temporar. Numai de acela ai de fapt nevoie! E un brad înţelept. Acela, vrei nu 
vrei, te va duce la biserică! Dar îţi va fi prea târziu ca să-fi mai fie de folos! 


Proprietarul înţelese. Se umili, îşi ceru iertare şi-i lăsă să-şi ia tot lemnul de care 
aveau nevoie. 


Nu s-a întâmplat vreodată ca vreun milostiv să ducă lipsă de ceva. Şi apoi oamenii 
înţelepţi - numai înţelepții sunt milostivi - au nevoie de atât de puţin pentru a fi 
fericiţi! 


Cine nu ştie istoria Cămăşii fericitului? 

Un rege bolnav şi bogat a adus în jurul său toţi marii doctori din lume ca să-l 
vindece, Le-a oferit bani şi bunuri, dar cu toate eforturile nici unul n-a putut 
face nimic. S-a prezentat la urmă un necunoscut care i-a spus regelui aşa: „Te 
vei vindeca, dar cu condiţia să găseşti un om fericit, să-i iei cămaşa şi S-0 
îmbraci, şi de îndată te cei face sănătos ca şi înainte!" 


Au fost trimişi oameni peste tot, cu poruncă să găsească un om fericit şi să-l ia 
cămaşa. Dar nimeni nu putea găsi un om fericit. Fiecare din cei întrebaţi avea 
câte ceva de care să se plângă, o boală, un neajuns, fie bărbaţi, fie femei, fie 
copii. 


I-au spus împăratului. „Cum, în toată împărăţia mea să nu fie nici un om 
fericit? 


Mai căutaţi”. Și iarăşi porniră oamenii împărăției să caute. 


Într-un sat, undeva, la o margine, la poalele unui munte, văzură un om foarte 
sărac, îmbrăcat într-o haină ponosită, contemplând natura. L-au întrebat dacă e 
fericit. „Sunt fericit”, răspunse el, zâmbind şi luminându-şi dintr-o dată faţa. 
„Sunt foarte, foarte fericit. Nu-mi lipseşte nimic. Am totul. Mulţumesc 
Domnului pentru bucuria de a trăi. Ce.mi-aş mai putea dori altceva? Pot să vă 


fiu de folos cu ceva?” întrebă el, 


„Scoate-ţi imediat cămaşa îi porunciră oamenii Stăpânirii, şi dădură să-l 
dezbrace haina cu care era îmbrăcat. Când i-o deschiseră, spre stupefacţia lor 
descoperiră că era atât de sărac, încât nici cămaşă nu avea pe el! 


Fericirea nici pe pământ nu vine de la bunuri, ci din inima omului. Tot inima îi 
deschide şi porţile Raiului dincolo. 


De aceea, în măsura în care şi noi, ca şi apostolii, ne speriem de condiţiile pe care 
le pune Mântuitorul, să ne mângâiem că aceste condițiuni nu sunt într-atât de grele, 
încât să nu poată fi împlinite. Ele pot fi împlinite cu ajutorul lui Dumnezeu. Pentru 
aceasta nu trebuie să facem lucruri extraordinare, lucruri prea deosebite. 


Trebuie să fim doar buni creştini, să trăim curat, să avem intenţii bune, fapte 
bune, Să facem bine şi să gândim bine unii despre alţii. Aceasta e desăvârşirea pe 
care o propovăduieşte Mântuitorul şi care e la îndemâna tuturor. 


Evident, aceasta nu presupune adunare de averi, ci mai ales eliberarea de ele! 
Nimeni să nu creadă însă că porunca desăvârşirii nu e şi pentru el. Mântuitorul 
tuturor le cere: „Fiţi desăvârşiţi" (Matei 5, 48). Poruncile nu sunt de nctrecut! 


Trebuie doar să fim cu conştiinţa curată în tot ceea ce facem. Să fim ca înaintea lui 
Dumnezeu. Fiecare din noi. In orice poziţie socială, în orice loc şi în orice timp am 
trăi. 


De altfel, un EEE spunea: „De ar voi omul, de dimineaţa până seara 
poate să ajungă le măsura dumnezeiască". 


Intr-o Zi, şi chiar în mai puţin de o zi, uneori într-o clipă. 


Să ne amintim de tâlharii care au fost răstigniți unul în dreapta şi altul în stânga 
Mântuitorului. Erau vinovaţi,. Ei înşişi au recunoscuit. „Acesta pătimeşte 
nevinovat, pe când noi pe drept pătimim". Şi totuşi! Unuia din ei Mântuitorul i-a 
spus: „Astăzi vei fi cu mine în Rai”. De ce? Fiindcă a avut o clipă puternică de 
convertire. A avut o clipă esenţială de remuşcare, de pocăință faţă de tot răul pe 
care îl făcuse până atunci, şi a avut tăria să spună: „Pomeneşte-mă, Doamne, când 
vei veni întru împărăția Ta!" (Luca 23, 42). Si Mântuitorul i-a răspuns: „Astăzi vei 
fi cu Mine în Rai!" 


Și altă dată, la convertiri spontane, la întoarceri spontane de la păcat la virtute, a 
spus: „Astăzi s-a făcut mântuire casei acesteia" (Luca 19, 9). 


Și tot aşa, când datorită unui puternic moment de credinţă, după întrebarea: „Crezi 
că Eu o să pot face aceasta?”, la răspunsul celor întrebaţi: „Cred”, le spunea: 
„Lertate sunt păcatele tale!" Şi îi renăştea într-o clipă. 


NOII, povestindu-şi propria renaştere, o făcea cu uimire descriind-o 
astfel: „Cu ajutorul Duhului Sfânt a doua naştere m-a transformat într-un om 


nou; ca prin minune mi se părea că îndoielile mi se spulberă, cele închise se 
deschid, cele întunecate se luminează, ceea ce mai înainte mi se părea greu 
devenea uşor şi socoteam că pot înfăptui ceea ce este imposibil” (Către Daratus, 
4). 


E uşor prin urmare sau măcar nu e foarte greu să fii creştin. Pentru cei care nu sunt 
chemaţi spre căi prea complicate, există calea simplă a împlinirii poruncilor. 
Trebuie însă ca întoarcerea de la păcat la îndreptare să fie o întoarcere permanentă. 
Greşim permanent, greşim des, întoarcerea să fie cel puţin tot atât de deasă, pe 

cât e deasă şi căderea. Averi ca tânărul din Evanghelie nu avem. Egoisme şi duh de 
stăpânire însă avem, ca şi cum am avea averi! De ne-am întâlni cu lisus şi de i-am 
spune şi noi că împlinim poruncile, tot ar mai avea să ne ceară să ne lepădăm de 
ceea ce stă pe suflet ca şi greutatea averilor: egoismul şi duhul stăpânirii altora! 


Cuvânt rostit în catedrala de la Sibiu, duminică, 27 noiembrie 1983. 


Duminica a XXXI-a după Rusalii - Urme de nisip 


Întâmplări ca aceea pe care o istoriseşte Sfânta Evanghelie de astăzi deveniseră 
aproape obişnuite în vremea propovăduirii pământeşti a lui lisus. Din perspectiva 
noastră de astăzi însă, întâmplarea este evident neobişnuită. Nu se mai petrec astăzi 
astfel de minuni, aşa încât noi simţim nevoia s-o înţelegem, ca să ne putem folosi 
de ea. 


Să ne-o amintim: „Și când s-a apropiat lisus de Ierihon, un orb şedea lângă 
drum, cerşind. Și, auzind el mulțimea care trecea, întreba ce e aceasta. Și i-au 
spus că trece lisus Nazarineanul. Și el a strigat, zicând: lisuse, fiul lui David, 
fie- Ți milă de mine. Și cei care mergeau înainte îl certau ca să tacă, iar el cu 
mult mai mult striga: Fiule al lui David, fie- Ţi milă de mine! Şi oprindu-se, lisus 
a poruncit Să-l aducă la EL: şi apropiindu-se el, l-a întrebat: Ce voieşti să-ţi fac? 
Iar el a zis: Doamne, să văd iarăşi! lar el a zis: Vezi! Credinţa ta te-a mântuit. Şi 
îndată a văzut şi mergea după EL, Slăvind pe Dumnezeu. Și tot poporul, care 
văzuse, a dat laudă lui Dumnezeu“ (Luca, 18, 35-43). 


lisus se apropia aşadar de oraşul Ierihon. Ca de obicei, era înconjurat de o mare 
mulțime. Urmându-L, vorbeau, se înghesuiau, fiecare voia să fie cât mai aproape 
de EI, ca să-l audă cuvintele, să-L vadă, să se atingă de Dânsul spre a se vindeca de 
vreo boală şi spre a se sfinţi. 


Dintotdeauna oamenii au crezut că atingându-se de un om sfânt, de un obiect 
sfinţit, se sfinţesc şi ei, tot aşa cum atingerea de ceva necurat aduce necurăţenia şi, 
se ştie că, în Vechiul Testament mai ales, se prescriau în cazuri de acestea ritualuri 
de spălare şi curățire (ex. Letivic, 15). 


Nu erau simple superstiții, cum ar putea crede unii. Oare dacă cineva se atinge de 
un om sau de un obiect infectat de anumiţi microbi şi viruşi purtători de boli, nu se 
îmbolnăveşte? Nu vindecă astăzi celebra Djuna prin energii pe care le degajă din 
mâini? Nici oamenii de ştiinţă n-o mai pun la îndoială. 


Zgomotul mulțimii care înainta pe drumul lerihonului a fost auzit şi de un orb care 
stătea la marginea „drumului şi cerea milostenie. Simţind că se petrece ceva 
deosebit, a întrebat: Cine este? Ce s-a întâmplat? Ce se petrece? Cineva 1-a spus: 
Trece lisus, profetul din Nazaret. Şi atunci, cuprins dintr-o dată de o speranţă pe 
care o va fi avut de mult în inima sa, de când va fi auzit de minunile săvârşite de 
acest proroc, orbul a început să strige: „lisuse, Fiul lui David, miluieşte-mă!“ 


Striga tare. Nevăzând, nu putea aprecia distanţa dintre el şi lisus, ca să ştie cum să- 
şi moduleze vocea, şi striga din ce în ce mai tare, ca să fie auzit. 


M-aş opri puţin la acest amănunt, înainte de a trece mai departe. Orbul striga! 
Evangheliştii, cum am mai observat şi în alte împrejurări, nu fac niciodată 
literatură. Luca relatează întâmplarea fără înflorituri, fără a nota emoţiile şi reacția 
celor de faţă, dar observă că orbul striga. Dacă n-ar fi fost de faţă, sau dacă n-ar fi 
deţinut povestirea de la unul care a fost de faţă, n-ar fi observat că striga. Ar fi scris 
scris că orbul îl ruga pe Iisus să-l vindece. A fi strigat e însă mai plauzibil, fiindcă 
nu-l vedea şi nu ştia dacă e auzit. Amănuntul ar putea fi socotit, pe drept cuvânt, un 
argument intern pentru autenticitatea întâmplării, cu atât mai mult cu cât n-a fost 
deloc intenționat ca atare. Întâmplarea, aşadar, n-a fost inventată. E adevărată. 

Prin urmare, orbul striga. 


Cei din jur încercau să-l tempereze, „îl certau să tacă“. Taci omule. Lasă-L în pace 
pe Invăţătorul. E ocupat. E departe. Nici nu te aude. EI striga însă din ce în ce mai 
tare: Lisuse, Fiul lui David, miluieşte-mă!“ 


lisus l-a auzit şi va fi întrebat: Ce se întâmpă acolo? Cineva îi va fi spus: E un om 
la marginea drumului. Aduceţi-l încoace. Și l-au adus în faţa Lui. Deşi, de fapt, nu 
mai cra nevoie să-l întrebe, l-a întrebat totuşi: Ce voieşti de la Mine?“ Iisus va fi 
pus întrebarea, fundcă orbul putea să răspundă: Vreau un ban, cum cerea de la toți 
trecătorii, sau: Vreau ceva de mâncare. E posibil însă ca lisus să-l fi întrebat şi 
pentru că a vrut să afle din gura lui ce vrea. Să ceară. Prin aceasta se făcea evidentă 
şi orbirea lui. EI se declara orb. Şi cerea vindecarea. Acum nu mai putea rămâne pe 
loc pentru îndoieli. Orbul n-a vrut nici bani, nici mâncare. A răspuns cu răspunsul 
vieţii lui: Doamne, să văd!“ Ce altceva aş putea cere de la Tine, decât să văd - 
părea a zice. Şi atunci lisus - precum odinioară, la începutul lumii, Dumnezeu a 
zis: „Să fie lumină!“ Şi a fost lumină - i-a spus: „Vezi! Credinţa ta te-a mântuit“ 
(Luca 18, 35-43). Şi a văzut. în clipa aceea ochii orbului s-au deschis. Ne putem 
imagina că din momentul acela orbul, de fapt fostul orb, n-a lipsit dintre cei care 
aveau să-L urmeze pe lisus în tot timpul vieţii lui pământeşti. 


De altfel, naratorul, Sfântul evanghelist Luca, ne spune: „şi L-a urmat pe lisus, 
slăvind pe Dumnezeu”. 


Se cuvine să ne oprim acum la câteva detalii. Mântuitorul i-a spus: „Credinţa ta te- 
a mântuit”. Prin urmare a luat act de credinţa lui, şi anume de credinţa lui în EI, ca 
Mesia. Acest lucru reiese din aceea că orbul 1 s-a adresat cu: „lisuse, Fiul lui 
David”. Prin urmare, orbul ştia cu cine are de-a face. Auzise de EI. Era ca şi cum 


l-ar fi aşteptat. Ştia că e din neamul regelui David. Cineva îi spusese că a venit 
Mesia şi că poate să facă astfel de minuni. In taina cugetului său va fi fost 
aşteptând de mult această întâlnire. 


Orbul se afla într-un timp mesianic. Din acest timp, din această realitate 1 s-a 
adresat cu disperare lui lisus, cu teama că ar putea trece pe lângă dânsul fără să-l 
prindă şi pe el în acest timp şi în binecuvântările Lui. De aceea i-a cerut cu 
încredere să facă şi dânsul minunea cea mare. Nu să-i dea un ban, sau să-i dea ceva 
de mâncare. Ce mai contau acum acestea? 


Orbul credea că lisus putea să facă acest lucru, şi lisus a luat act de credinţa lui. 
Atunci i-a spus: „Vezi!”, înştiințindu-l că această credinţă l-a mântuit. 


Aceasta este întâmplarea. Ea e povestită şi de evanghelistul Matei (20, 29-34) şi de 
Marcu (10, 46-52), acesta din urmă dându-i orbului şi numele şi neamul: Bartimeu, 
fiul lui Timeu. Nu ni se spune în mod expres, fiindcă era probabil cunoscut de toţi, 
dar e mai mult decât sigur că era orb din naştere. Am putea însă spune, fără teama 
că exagerăm, ca, deşi orb, Bartimeu L-a văzut pe lisus. L-a văzut pe Dumnezeu, pe 
Mesia, în lisus. Acesta l-a salvat! 


Neobişnuită întâmplare! O minune. Un fapt supranatural. Fiindcă o anumită orbire, 
care nu-i din naştere, se mai vindecă şi astăzi, dar de obicei orbirea din naştere nu 
se vindecă. Şi, mai ales, nu se vindecă în felul acesta: prin cuvânt! 


Când se duc cei bolnavi de ochi, orbii îndeosebi, în fața unui medic specialist, 
prima întrebare care li se pune este: Ai văzut vreodată? Orbirea e din naştere, sau 
din accident, sau din vreo boală? Dacă răspunsul indică o cauză mai târzie, atunci 
medicul spune: Putem încerca. Organele există, se vor fi atrofiat în parte, vor fi 
suferit vreo alterare, o să încercăm să le repunem în funcțiune, cât se va putea. Dar 
dacă răspunsul este: N-am văzut niciodată, după un examen foarte sumar, medicul 
poate constata dacă mai există vreo posibilitate de deblocare şi de reactivare a 
nervului optic, sau dacă nişte legături necesare pentru ca organul vederii să poată 
funcţiona nu există din naştere. Şi dacă nu există, medicul nu mai are ce face. 


Vederea acestui orb era blocată din naştere. Mântuitorul a făcut cu el o minune. Nu 
l-a mai trimis la medici, pentru că ştia că orbirea aceasta nu mai era vindecabilă pe 
cale medicală. Dacă ar fi fost vindecabilă, l-ar fi trimis oare? Poate că da. 
Mântuitorul n-a interzis profesiunea de medic, nici apelul bolnavilor la medici. 
Dimpotrivă. 


Și precizez acest lucru, pentru că veţi fi auzit că unii sectanți extremiști, învaţă că 
totul trebuie aşteptat numai de la Dumnezeu şi nu este îngăduit apelul la medici. 
Refuză ajutorul medical, refuză transfuziile de sânge, refuză medicamentele, pe 
motiv că în Evanghelie toate cazurile de boală au fost rezolvate numai de 
Dumnezeu, Aceste învățături sectante nu sunt conforme cu adevărul şi nu 
interpretează corect Sfântul Scriptură. Mântuitorul i-a prețuit pe medici. Oare nu El 
a spus: „Nu cei sănătoşi au nevoie de doctori, ci cei bolnavi“? Aşadar, cei bolnavi 
erau trimişi la medici. Nu pe toți bolnavii îi chema să-i vindece printr-o minune. 
Dar n-a îndemnat niciodată să se accepte boala, fără a încerca vindecarea ei; 
întotdeauna a recomandat restaurarea fiinţei umane. 


A instituit şi o taină a vindecării: Sfântul Maslu. Sfântul Iacov scria: „De este între 
voi cineva bolnav, să cheme preoții Bisericii“ (Iacov 5, 14). Dar în acelaşi timp 
Mântuitorul a vorbit mereu de medici, îndatoraţi a se ocupa de sănătatea oamenilor 
şi de a o îmbunătăţii. Chiar printre ucenicii lui lisus se spune că unul era medic, şi 
anume Luca. Despre lisus nu ni se spune că ar fi fost vreodată bolnav. Doar obosit. 


Dar să trecem, în legătură cu minunea vindecării orbului, şi la o altă întrebare, 
poate ceva mai gravă. 


O întrebare care tulbură adesea conştiinţa noastră creştină, şi pe care ne-o 
punem toţi: De ce bolile? De ce infirmităţile? De ce unii se nasc cu boli şi cu 
infirmităţi? Cinstit vorbind, toți ne punem astfel de întrebări. Şi nu toți ştim să 
răspundem. Nu întotdeauna se poate răspunde. Dar există răspuns? Fie şi numai 
indirect, dar există. Chiar la unele întrebările la care nu putem răspunde, răs- 
pundem cu credința că toate cele ce se întâmplă în lume au sens. Dumnezeu este 
un Dumnezeu logic, un Dumnezeu al sensului, nu al nonsensului, nu al 
arbitrariului. Chiar daca nu pătrundem noi sensul unui lucru, avem credinţa că 
în toate există o logică a lui Dumnezeu. Fără această credinţă am fi dezarmaţi şi 
dezorientaţi cu desăvârşire. Credinţa ne dă speranţa într-un Sens şi ne înarmează 
cu seninătate şi cu răbdare, chiar şi în cele mai mai deconcertante cazuri. 


Găsim, în temeiul acestei credinţe şi unele explicaţii, chiar dacă luate la un examen 
mai adânc, mai ascund încă multe taine, şi mai rămân multe întrebări fără răspuns. 
Pe toate însă le înghite marele răspuns: La Dumnezeu trebuie să fie un sens, chiar 
dacă nu-l sesizăm noi! Dacă există Dumnezeu, totul are sens! Altfel nu se poate. 
Mintea noastră refuză arbitrariul şi absurdul, iar Dumnzeu ne-a învăţat cu rânduiala 
ŞI logica. 


Putem gândi, spre exemplu, că Dumnezeu lasă să se nască infirmii, pentru ca să 


lumineze minţile noastre, ca prin comparaţie să ne dăm seama de ce bunuri avem 
noi parte, şi pe care nu ştim să le preţuim întotdeauna. Să ne imaginăm: cât preţ au 
picioarele, la un om născut fără picioare, sau căruia 1 s-au amputat picioarele? Şi 
cât le preţuim noi? Câţi suntem mulţumitori pentru ele? 


E drept, atunci când gândim în felul acesta, căutând o justifi- care, ne vine un alt 
gând: cum să admitem o asemenea nedreaptă asprime, cu unii, a lui Dumnezeu, ca 
să facă dintr-ânşiu instrumente pentru luminarea altora? Nu ştim întotdeauna cum 
îşi motivează Dumnezeu actele Sale. 


Mai putem căuta şi alte explicaţii, în unele ajutându-se şi de observaţia ştiinţifică. 
Păcatul, greşelile, se înscriu în corpul nostru, tot aşa cum se înscriu şi sufletul 
nostru, şi lasă urmări. Acestea se transmit prin acele părticele genetice care se 
moştenesc din părinți în copii. S-a zis: „părinţii au mâncat aguridă şi copulor li se 
sterpezesc dinţii“. Acest principiu biologic a fost formulat cu exactitate în Biblie 
înaintea savantului călugăr Mendel, care l-a formulat poate mai ştiinţific, dar nu 
diferit. 


Urmaşii plătesc păcatele părinților. Unii se pot naşte orbi, de pildă, dacă s-au 
născut dintr-un părinte beţiv, dintr-un abuz de medicamente nepermise, sau cine 
mai ştie din ce alte nereguli pe care şi le-au permis părinţii, bunicii, sau străbunicii. 


Explică aceasta totul? Evident: Nu! Dar aceasta nu e un motiv să ne rezolvăm sau 
să ne pierdem credinţa. Câte alte lucruri nu ştim, şi nu ne pierdem credința? 


Ce ştim, de pildă, despre taina fiinţei vii, despre simţuri, despre inteligenţă, despre 
iubire, despre ură , despre stele? Tainele vin să ne întărească credinţa, nu să ne-o 
scadă. Tainele, nerăspunsurile, ne descoperă că Altcineva răspunde de noi. Că de- 
am fi noi autorii lumii, le-am şti noi pe toate! 


Să luăm exemplul marilor savanţi pe care tainele, pe care nu le pot pătrunde, îi 
apropie de Dumnezeu. 


Iată ce scria Einstein: „Să ştii că există cu adevărat ceva de nepătruns pentru noi, 
care se manifestă ca o înțelepciune supremă şi ca o frumuseţe neasemuită, pe care 
mijloacele noastre modeste le pot percepe numai în cele mai primitive forme - 
această cunoaştere, acest sentiment se află în centrul adevăratei religiozităţi. în 
acest sens aparţin categoriei oamenilor profund religioşi ” (What I belive, 1930). 


Un astronom de mare notorietate, pe care l-am cunoscut personal, Cari Sagan, scrie 
tot atât de frumos: „Când te confrunți cu asemenea mistere profunde, cred că este 
înțelept să simţi o anume smerenie" (Creierul lui Broca, Buc. , 1989, p. 414). 


Sunt, aşadar, întrebări la care putem răspunde parţial, dar şi atunci când nu putem 
răspunde deloc, trebuie să ştim că toate se scriu într-o ordine a lui Dumnezeu, care 
este în mod sigur bine justificată din punctul Său de vedere. 


A nu avea ochi, a nu avea vedere, e desigur una din cele mai mari nenorociri care 
poate lovi pe un om. Să nu vezi soarele, să nu ştii ce înseamnă lumina, să nu ştii ce 
înseamnă culoarea, să nu vezi culoarea unei nopţi de vară, este, fără îndoială, o 
mare nenorocire. 


Dumnezeu a lăsat ca omul întreg, în desăvârşirea lui,să se poată bucura de întreaga 
creaţie, şi a lăsat cele cinci porți prin care percepem lumea dinafară, cele cinci 
simţuri: vederea, auzul, pipăitul, gustul şi mirosul. Dacă am sta să analizăm bine, 
am vedea că fiecare din ele este absolut indispensabil. Lipsa unuia înseamnă dintr- 
o dată o infirmitate. Strică ceva din ordinea fiinţei şi din ordinea lumii. Strică ceva 
din substanţa ta, dacă unul din aceste simţuri îți lhpseşte. Dar parcă mai grav decât 
toate e să nu ai vederea! 


Se vorbeşte şi despre al şaselea simţ, şi al şaptelea ş.a.m.d. De pildă, se vorbeşte 
despre intuiţie, sau despre darul presimţirii, sau despre darul profeției, sau despre 
instincte, ca instrumente ale unei anumite cunoaşteri. Nu ştim prea multe despre 
acestea, dar, fără îndoială, există şi ele, ca nişte suplimente de simţuri, pe care unii 
le au, cu care unii sunt dăruiți. 


Nu zicem noi de multe ori: „Am pre- simţit eu lucrul acesta?“ Sau, unii au darul, 
parcă, de a citi în om, de a vedea în altul. Zicem: „Cred că cutare e un om bun“. 
Sau un om rău. Aşa din senin. Circulă de la ei spre noi un fluid nevăzut, dar 
sesizabil de nişte antene din noi, care par a funcționa după nişte legi necunoscute 
nouă. Şi de obicei nu se înşală. Dar atenție: uneori se mai înşală! Să nu 
condamnăm pe nimeni după presimţiri! Nu ştim prea multe despre aceste simţuri 
suplimentare, dar fără îndoială ele există. 


Tot aşa cum nu ştim foarte multe despre instincte. Ce sunt acestea? Despre 
animale, de pildă, se spune că ele nu au gândire, nu au rațiune, în sensul în care 
avem noi, dar se orientează după instincte. Dar şi aceasta face parte dintre 
miracolele nedescoperite încă, dar care ne spun cât de complicate pot fi lucrurile, şi 
câte alte taine mai există împrejurul nostru. 


Am citit într-un ziar de curând o întâmplare neobişbuită. O familie de undeva s-a 
mutat în altă parte, la mii de km şi unul din copii se împrietenise foarte mult cu 
un câine. A plecat însă şi a lăsat câinele la domiciliul vechi. Familia plecase la 
noul domiciliu cu avionul, la vreo 2000 km. Peste doi ani s-au trezit cu câinele la 
uşa casei. Cum se poate explica acest lucru? Cum şi-a găsit câinele prietenul 
copil, la 2000 km, căutându-1 doi ani? Ce logică va fi avut sau ce va fi ştiut acest 
instinct cu ajutorul căruia S-a orientat? 


Multe astfel de minuni ne înconjoară sau există în noi. Suntem terenul unor 
fluctuații de informaţii, de acumulări, de transmisii de uriaşă complexitate, şi în noi 
şi în lumea din jurul nostru. Lumea intră în noi şi noi o percepem, şi transformăm 
ceea ce ne vine prin văz, prin auz, şi prin celelalte simţuri, în gânduri, în judecăţi, 
în cuvinte şi în hotărâri, iar hotărârile le transformăm în acţiuni. Cu cât mijloacele 
noastre de percepţie sunt mai complete şi mai valide, mai sănătoase, cu atât 
procesele care se petrec în noi sunt mai coerente, şi cuprind mai mult, şi ne 
încadrează mai exact în universul material, şi în cel spiritual din jurui nostru, şi din 
Noi înşine. 


Dar să ne întoarcem la orbul de pe drumul Ierihonului. Orbul acesta nu mai avea 
instrumentul principal prin care să ia cunoştinţă de lumea din jurul său. lisus, 
vindecându-l, i-a restaurat ființa. Redându-i vederea, l-a restaurat întru 
deplinătatea în care trebuia să fie de la început. Toate vindecările lui lisus au fost 
lucrări de restaurare a fiinţei umane. N-a făcut nimănui trei ochi, sau trei picioare. 
A restaurat o ordine originară. 


Și acum să ne punem întrebarea: Dar noi, noi care avem vedere, noi care perce- 
pem lumea, ce legătură avem noi cu această întâmplare pe care o înfăţişează 
Evanghelia de azi? Eu cred că există o legătură între noi şi întâmplarea aceasta, 
chiar dacă fizic nouă nu ne lipsesc ochii. 


Evident, în primul rând cei care nu au vedere ne stârnesc compasiunea, ne apropie 
de ei şi ne fac să ne dăm seama cât de bogaţi şi dăruiți suntem noi, cei care avem 
vedere. Dar în mod sigur intenția Mântuitorului a fost şi aceea de a ne atrage 
atenţia că există mai multe feluri de orbire, şi că e posibil ca şi noi, cei cu vedere, 
să fim într-un fel orbi, şi să avem nevoie de ajutorul Său. Căci există o vedere şi o 
orbire fizică, dar există şi o vedere şi o orbire spirituală. Există, de pildă, „ochi răi” 
(Matei, 6, 23, 20, 15; Mc. 7, 22; Le.]l, 34), ochi cu „poftă" vinovată (| loan 2, 16), 
dar şi ochi „pironiţi spre cer“ (F. Ap. 1, 10; Matei 14, 19; Mc. 6,41; Luca 9, 


16; loan 17,1), „ochi ai inimii“ (Efeseni 1, 18), apoi „ochi cu bârne" (Matei 7, 3-4; 
Luca 6, 42). Amintiţi-vă că Mântuitorul însuşi, de multe ori, zice: „Au ochi şi nu 
văd, au urechi şi nu aud" (Marcu 8, 18), sau: „De ce nu vezi bârna din ochiul tău, şi 
vezi paiul din ochiul aproapelui"? (Matei 7, 3-4). 


Mântuitorul vorbeşte, aşadar, şi de o cu totul altă vedere sau orbire. Nu mai este 
vorba de vederea fizică, ci de vederea spirituală, de modul cum îl vedem pe 
Dumnezeu şi pe aproapele nostru, cu ochiul cel spiritual. Cum gândim, mai ales, 
despre aproapele, cum îl judecăm, cum judecăm raporturile dintre el şi noi, cum ne 
Judecăm pe noi înşine în raport cu el, şi pe aproapele nostru în raport cu noi. lisus 
ştie, aşadar, şi de unii cu vedere, care pretind că văd, dar de fapt nu văd! 


Dacă punem problema şi aşa, atunci fără îndoială descoperim o anumită legătură 
între orbul din Evanghelie şi noi. Nu chiar ca a lui, dar ne descoperim şi noi multe 
feluri de orbiri. 


Mai ales atunci când vedem mai bine în alţii decât în noi. Sau când ne prefacem că 

nu vedem în alţii ce e bine, mânaţi de orbirea invidiei sau pur şi simplu de răutate. 
De câte ori nu-i judecăm pe alţii şi, în ascuns, tăinuim în noi aceleaşi apucături şi 
fapte? 


Pe dreptate Sfântul Efrem Sirul avertiza că judecarea altuia e ca şi cum l-ai 


mânca, asemănând fapta cu a animalelor sălbatice: „Te-ai aşezat la masă: 
mănâncă pâine, dar nu cleveti pe aproapele tău, pentru ca nu prin clevitere să te 
faci mâncătorul fratelui tău “. 


Mântuitorul se referă de multe ori la astfel de situaţii, de pildă, când îi numeşte pe 
farisei „morminte văruite" (Matei 23, 27), „făţarnici” (Matei 23, 14), pentru că- 
făceau de multe ori mai multe păcate, şi mai mari decât cei pe care îi judecau 
pentru păcatele mai mici decât ale lor, al lor cel mai mare fiind mândria, suficiența 
de sine. Oare o astfel de orbire n-o avem şi noi? 


N-o avem pe cea fizică a orbului din Evanghelie, dar oare e cu mult mai mică, şi 
mai deosebită, orbirea noastră spirituală? Oare n-ar trebui să-i cerem lui lisus 
să facă şi cu noi o minune? Să vedem! Şi să ne înveţe să vedem. E însă tot atât 
de adevărat că şi noi trebuie să facem efortul de a vedea şi de a şti ce să vedem,şi 
de a şti să ne curăţim ochii ca să vedem bine. Fiecare vede cu ochii pe care-i are, 
după cum şi-i îngrijeşte. Fiecare vede mai ales ce urmăreşte să vadă, ceea ce e 
ținta interesului său. 


Se zice că doi oameni se întorceau din India. Pe vapor au intrat în discuţie. 


Unul zice către celălalt, care s-a prezentat a fi misionar: Nu prea înţeleg ce 
rosturi aveţi Dv., misionarii, în India. Am stat câteva luni aici şi n-am văzut nici 
un creştin. Cred că pierdeţi vremea de pomană“. 


Misionarul îl întrebă: „Dv. ce aţi făcut în India?” 

„Am fost la vânătoare de tigri”. 

Si aţi văzut mulţi?” 

„Foarte mulţi”. 

Eu - zise misionarul - am stat 20 de ani în India, făcând misiune creştină. Am 
convertit foarte mulţi şi i-am lăsat creştini. In 20 de ani însă n-am văzut nici un 
tigru! " 

Fiecare vede ceea ce caută. De îl căutăm pe Dumnezeu, îl vedem. Fiecare vede cu 
ochii pe care îi are sau cu ochelarii pe care îi foloseşte, sau prin fereastra pe care şi- 
o alege ca să vadă împrejurul lui. 

Un cetăţean, sosit la un hotel, se uită dimineaţa afară şi vede o zi mohorâtă, 
depresivă. Se hotăreşte să iasă în oraş, dar cu mare strângere de inimă. Când 
iese afară se întâlneşte cu un peisaj luminos, frumos, vesel. Ce se întâmplase? 
Ferestrele camerei erau atât de murdare, încât deformau tot peisajul exterior şi-l 


urâţeau. 


Aşa e şi cu ferestrele ochilor şi ale sufletului nostru: Dacă sunt murdare, vedem 
totul întunecat în jur. Ochiul curat, pe toate le vede curate! 


Heraclit spunea: Ochii şi urechile sunt martori! răi celor care au suflete 
barbare“. 


Şi G. B. Shaw a spus odată: „Păstrează-te curat şi luminat: Tu eşti fereastra prin 
care vezi lumea“. 


Cei împătimiți după bani caută pretutindeni bani, şi nu mai văd altceva. 


Se zice că ştiindu-l pe unul împătimit după bani, cineva i-a făcut cadou o 
pereche de ochelari care, în loc de sticlă, aveau două monezi de aur. 


“De ce-mi dai aşa ceva?”, a întrebat acela. 

„Să-i pui la ochi”. 

Dar nu văd nimic”. 

Nici când urmăreşti doar să te îmbogăţeşti nu vezi nimic. Monezile te orbesc. 


lată în ce împrejurări avem fiecare din noi nevoie „să vedem“,chiar dacă ni se pare 
că avem vedere, sau anumite vederi! Intelectualii ştiu la ce mă refer! Să ne 
străduim să vedem ce trebuie. 


Avem ochi, dar oare citim întotdeauna cum se cuvine sensul a tot ce ne înconjoară? 
Vedem soarele, vedem stelele, vedem cerul, dar ştim noi să citim în aceste realități 
ceea ce trebuie şă citim? 


Nu cunoaştem pe Domnul în fiinţa lui, spune Sfântul Maxim mărturisitorul, ci 


din măreția faptelor şi din purtarea de grijă ce o are pentru cele ce sunt. Căci 
prin acestea înşelegem ca prin nişte oglinzi nemărginita bunătate, înţelepciune şi 
putere a Lui“ (Prima Sută a capetelor despre dragoste). 


> Ştim noi să citim, cum spune poetul, pe fruntea unei ființe omeneşti: 
Dumnezeu ? 

> Ştim noi să citim pe petalele unei flori: Dumnezeu? 

> Ştim noi să citim pe cerul înstelat: Dumnezeu? 

> Spunem noi cu Psalmistul: ,,Cerurile spun slava lui Dumnezeu, şi facerea 
mâinilor Lui o vesteşte tăria? (Ps. 19, 1). 

» Avem noi Ochii să citim întoate acestea prezenţa lui Dumnezeu? Și să-L 
lăudăm? Să-L prea mărim? Să 1 ne închinăm? Sau ni de par toate obişnuite 
şi alcătuite fără voia şi puterea lui Dumnezeu? Cum e vederea noastră? 


Beneficiem de trei feluri de vederi. 
— vedere fizică, cu ochii, 
— o vedere intelectuală, cu mintea, cu raţiunea, şi 
— o vedere sufletească, cu inima. 


Fără îndoială, vederea cu ochii este prima şi cea mai importantă, pentru că ea face 
parte din simţurile pe care ni le-a dat Dumnezeu ca să fim în contact cu lumea, cu 
familia, cu frumuseţile lumii, cu florile, cu copacii. 


Nu e nevoie să vă spun în cuvinte prea măiestrite sau să vă înduioşez prea mult, 
pentru a înţelege ce înseamnă să nu vadă cineva. Să fie dintre aceia care nu ştiu 
cum arată un om, care nu ştiu cum arată o casă, nu ştiu cum arată copii lor, nu ştiu 
ce înseamnă culoarea, pentru că pentru ei nu există decât negru, dar nici măcar 
negru, pentru că nu-l pun în comparaţie cu nimic! De aceea vederea cu ochii este 
primul nostru instrument de cunoaştere. Ochii ne spun multe lucruri. 


Citim Scriptura: „Cerurile spun slava lui Dumnezeu şi facerea mâinilor Lui o 
vesteşte tăria“, bolta de deasupra noastră punctată de miliarde de stele strălucitoare. 
Toate acestea ne spun despre Dumnezeu, dacă le vedem. 


Kant spunea „Nimic nu mă minunează mai mult, decât cerul înstelat de dea- 
supra mea şi legea morală din mine“, adică pornirea de a face binele. 


Ochiul ne poate aduce foarte multe cunoştinţe, dar nu toate, fiindcă ohiul e limitat 
şi el. Ochiul vede numai ceea ce este în faţa lui. Eu văd peretele din faţa mea, dar 
nu văd ceea ce este dincolo de el. Nu văd în spate, şi chiar şi în faţă lungimea 
vederii e limitată. Nu vedem totul cu ochiul. Experienţa ochilor e limitată. 
Cunoaşterea prin experienţa ochilor nu ne spune totul. 


Ca să mă înţelegeţi, am să recurg la o mică asemănare: Să ne imaginăm o furnică şi 
un elefant. O furnică de pe un elefant vede elefantul? Nu-l vede. Nici nu ştie că e 
pe un elefant. Nu vede decât bucata de piele pe care se plimbă. Cunoaşterea ei este 
foarte limitată. 


Aşa suntem şi noi în faţa acestui mare univers, alcătuit nu numai din cât vedem 
noi, din soarele şi luna şi stelele din jurul nostru, ci dintr-o infinitate de sori şi 
sisteme solare, şi dintr-o infinitate de fiinţe, de la cele mai mici până la cele mai 
mari. Cât vedem cu ochiul din toate acestea? Cât vedem din microcosmos, din 
lumea mică? 


Aţi văzut vreodată vara o rază de soare pătrunzând în casă? Ce se vede în lumina 
razei de soare? O mulţime de corpusculi mici pe care altfel, fără raza aceea de 
soare, nu-i vedem, dar există. 


Ochiul nostru nu vede multe din lumea mică, tot aşa cum nu vede multe din lumea 
mare. Şi apoi ochiul nostru nu vede evenimentele din trecut. Nu vom putea 
cunoaşte prin experienţa ochilor, unele lucruri, niciodată, pentru că ele nu se vor 
repeta niciodată pentru noi. N-a fost nimeni martor la facerea lumi. N-a fost 
nimeni martor la naşterea conştiinţei. Şi acestea nu vor putea fi niciodată 
reproduse, exact aşa cum s-au produs la începutul începuturilor, pentru ca să poată 
spune cineva că experienţa ochilor, va putea să cunoască ceva despre originea 
universului, despre originea omului şi a conştiinţei. 


Deci ochiul poate ceva, dar nu poate totul. EI trebuie ajutat de vederea cealaltă, de 
a doua treaptă de vedere, care este mintea. Mintea este capacitatea dată nouă de 
Dumnezeu spre a gândi corect, spre a lega între ele lucrurile, evenimentele, spre a 
le interpreta, prevedea şi a ne lărgi cunoaşterea. 


Spre exemplu: se mişcă un obiect de la A la B. Mintea îl vede mişcându-se şi se 
întreabă: cum se mişcă? Se poate un obiect mişca de la un punct la altul, fără 
cineva care să-l mişte, fără un motor care să-l miște, fără o mână care să-l ia de aici 
şi să-î pună dincolo? Şi mintea răspunde: Nu. Deci mintea încearcă să gândească 
corect, pe bazele unor date exacte. Dar nici mintea nu poate totul. Are şi ea limite. 


Tot Kant, pe care l-am pomenit mai înainte, a demonstrat într-un tratat foarte bine 
pus la punct din punctul de vedere al gândirii corecte, Critica rațiunii pure, că 
raţiunea omenească nu poate singură ajunge acolo unde trebuie, ca să cunoască 
totul. 


Cine va putea spune vreodată cum celulele cerebrale, care sunt materie, produc 
gândire, care nu este materie. Celulele cerebrale rămân în capul nostru, nu se 
deplasează, totul se întâmplă aici, dar gândirea poate să fie pe Himalaia, poate să 
fie pe oceanul nu ştiu care, poate să fie în stele. Cine va putea vreodată determina 
exact, cum de se întâmplă acest proces al transformării celulei cerebrale în 
gândire? Aşadar, gândirea poate foarte mult, dar nici ea nu poate totul. 


Urmează o a treia treaptă, o a treia vedere. Vederea inimii. Vederea sufletului. 
De la HESEIĂ, mare matematician, om de ştiinţă, nu teolog, ne-a rămas un cuvânt 


extraordinar: Inima are raţiuni despre care raţiunea nu ştie nimic“, adică există 
şi o cunoaştere prin inimă. 


Oamenii de ştiinţă, psihologii numesc aceasta intuiţie, dar ce este intuiţia? Asta e 
mai greu de spus. Fapt e că cel care cunoaşte prin intuiție cunoaşte dintr-o dată şi 
exact, pentru că intuiţia pare a fi un proces logic foarte rapid, ca o maşină ultra- 
electronică. E posibil o astfel de gândire ultrarapidă? Fără îndoială că e posibil. 


Eu am citit zilele trecute la „Faptul divers", undeva într-o revistă, că în nu ştiu ce 
țară răsăriteană, nu ştiu dacă nu cumva în Siberia, undeva într-un oraş, un tânăr a 
reuşit într-un minut să memoreze un număr cu treizeci de cifre aşezate la întâm- 
plare. Încercaţi lucrul acesta Dvs., nu într-un minut, ci într-o oră! 


Sunt posibile, prin urmare, astfel de procese de gândire ultrarapide. Intuiţia nu este 
altceva decât un proces de gândire ultrarapidă care ajunge la rezultate precise. 
Inima noastră participă la. măreția din jurul nostru, prin impresiile pe care şi ea le 
culege din jurul nostru. 


Nu avem noi câteodată sentimentul de măreție, sentimentul de frică, nu avem noi 
sentimentul că trebuie să salvăm universul? "Toate acestea sunt gândiri- ale inimii. 


Toate acestea împreună, vederea, vederea cu mintea, vederea cu inima, toate 
împreună, la cel care le are, fac după aceea un salt la ceea ce se numeşte vedere 
prin credință. Sunt mulţi cei care, cu mintea, nu reuşesc să ajungă la rezultate 
exacte, sau ajung la rezultate parțiale, care nu satisfac în întregime. 


Există în principal trei feluri de oameni care nu cred. 

* Unii care nu cred pentru că nu găsesc suficiente argumente. Se numesc în 
filosofie agnostici, ceea ce nu e acelaşi lucru, dar nu e nici departe de a fi 
necredincioşi, atei. 

«* Există o altă categorie, indiferenţii, cei pe care nu-i interesează nici că da, 
nici că ba. Sunt cei care trec pe lângă cel căzut între tâlhari pe drumul 
dintre Ierusalim şi lerihon, şi nu se uită la el, nu-i interesează, le e 
indiferent. 

* Oa treia categorie sunt nehotărâţii, cei care nu se pot decide nici pentru da, 
nici pentru ba. 


Ştiţi fabula veche a măgarului lui Buridan. Buridan avea un măgar care a murit de 
foame pentru că, stând în faţa a două căpiţe de fân, nu s-a putut hotărt din care să 
mănânce. 


Aşa sunt nedecişii, nehotărâţii. Dintre aceştia se recrutează întotdeauna cei care 
sunt gata să-ți facă lucruri neaşteptate, cei gata să trădeze. Dintre aceştia se 


recrutează oportuniştii, cei care azi sunt cu unul, mâine sunt altul. Oportuniştii sunt 
cei care nu se decid decât în funcţie de avantajele pe care le câştigă. Cu ei nici 
Dumnezeu nu poate trata. 


Citeam zilele trecute în „Telegraful Român“ din anul 1892 o poezioară tradusă din 
înţelepciunea indiană de un scriitor acum uitat Prişcu, şi dacă îmi aduc bine aminte, 
patru versuri, sunau cam aşa: 

„A conduce pe nebunul nu e lucru foarte mare, 

Este lesne a conduce pe acel ce minte are, 

Dar pe cel ce ştie ceva, uite-aşa pe jumătate, 

Pe acesta chiar nici Brahma a-l conduce nu mai poate“. 


Cu oamenii pe jumătate, ceea ce noi spunem prin alt cuvânt semidocţii, nici 
Dumnezeu nu mai are ce face. Acestea sunt cele trei categorii de oameni care nu 
cred. 


Scriptura este însă foarte categorică şi în legătură cu ei. Aduceţi-vă aminte de un 
pasaj din Apocalipsă, unde se spune: „Fiindcă n-ai fost nici rece, nici caid, ci ai 
fost doar căldicel, te voi arunca din gura mea“. 


Nu, Dumnezeu nu e împotriva nici a celor care sunt reci, care vor fi având motive 
puternice să fie, nici împotriva celor calzi, dar e împotriva acelora de mijloc, a 
căldiceilor, a nehotărâţilor, din care, cum spuneam, se recrutează întotdeauna 
oamenii gata de orice, oamenii gata să te trădeze, oamenii de la care niciodată nu 
ştii la ce să te aştepţi. 


Trebuie să recunoaştem că, totuşi, nu folosim întotdeauna aşa cum trebuie, nici 
vederea noastră spirituală, pentru ca în minunile care ne înconjoară, în realitățile 
care ne înconjoară să citim: Dumnezeu! Vedem faptele, dar nu facem pasul care ne 
apropie de cauza lor. 


Un misionar îşi desfăşura misiunea în Africa. Incerca Să-i convingă pe 
băştinaşii animişti de existenţa unui Dumnezeu personal. Aceia spuneau: „Am 
crede, dar nu-l vedem. Noi suntem oameni practici. Am vrea să-L vedem". 


Și atunci misionarul a profitat de un lucru foarte simplu, care s-a oferit'chiar 
atunci vederii tuturor. Erau pe nisip nişte urme de cămile. Şi misionarul i-a 


întrebat: „Ce sunt acestea?" 


Oamenii i-au răspuns: „Urme de cămile”. 


„Bine, dar eu nu văd cămilele. înseamnă oare aceasta că nu există? Dacă au 
lăsat aceste urme, înseamnă că pe aici au trecui nişte cămile. Putem conveni 
asupra acestui lucru?" 


Au convenit pe loc! 


Dacă sunt aceste urme care se cheamă spațiul acesta minunat, pământul şi cerul, 
dacă sunt aceste urme care se cheamă stele, dacă sunt aceste urme care se cheamă 
soare şi lumină, dacă toate se învârtesc în spaţiu, făcând să altereze lumina cu 
întunericul, şi cele patru anotimpuri, dacă toți constatăm aceste urme, oare nu 
trebuie să citim în ele că a trecut pe aici Cineva care le-a făcut? Oare nu trebuie să 
vedem în ele urmele lui Dumnezeu? Le vedem? Le vedem întotdeauna ? Le vedem 
cu deplină încredințare? Sau ne trezim adesea suferind de orbire? 


E mare drama nevederii! Fiinţa omenească se echilibrează greu - când o poate face 
- dacă îi lipseşte acest simţ de cea mai mare însemnătate. 


Inchide-ţi ochii numai cinci minute, şi încercaţi să stabiliți contacte cu spaţiul 
dimprejur, şi să vă mişcaţi.Veţi înţelege de îndată ce înseamnă să nu vezi. ŞI 
absenţa celorlalte simţuri se resimte la fel de dramatic. 


Să ne gândim ce-ar fi să nu ştim cum e o suprafaţă, cum e un aliment, e dulce, e 
amar, € sărat, e nesărat, sau n-am şti vocea mamei, n-am auzi o muzică! Neauzind, 
nu ştim ce e acela un cuvânt. Ni-l putem imagina; dacă avem vedere îl învăţăm şi 
îl citim. Prin educaţie se pot face adevărate minui, dar cuvântul, melodia lui, 
rămâne ceva imaginat de fiecare surd într-un fel pe care noi nici nu ni-l putem 
închipui. Noi, cei care auzim, atât de des ne jucăm cu cuvintele, ofensăm cuvin- 
tele. Luăm cuvintele în deşert! 


Tot aşa de mari drame sunt şi situaţiile în care ne lipsesc simţurile spirituale. 
Aceasta se întâmplă atunci când nu ştim să citim semnificaţiile lucrurilor care ne 
înconjoară! Înseamnă că aceste simţuri au fost alterate de ceva, de cele mai multe 
ori de păcatele noastre, de indiferenţă, de necredinţă. 


Mulţi Sfinţi Părinţi au scris tratate intitulate: „Paza celor cinci simţuri” sau simplu 

„Paza simţurilor“, tratate pe care, reducându-le la esenţă, le-au numit şi „Paza 
minţii”, sau „Paza gândurilor”. De ce? Fiindcă toate aceste simţuri spirituale îşi 
pierd coerenţa, se dezorganizează, mai ales dacă sunt afectate de păcat, dacă sunt 
scăpate de sub control. Ochiul nostru spiritual nu mai vede cum trebuie. Toate ni se 


încurcă. De aceea Mântuitorul spune: „Dacă ochiul tău va fi curat, tot trupul tău 
va fi luminat, iar dacă ochiul tău va fi rău, tot trupul tău va fi întunecat” (Matei 
6, 22-23). Şi e natural să fie aşa. Cu o vedere slăbită, nu mai vezi bine 
contururile. Nu mai cunoşti la depărtare pe cei cu care te întâlneşti, Dacă ochiul tău 
nu e curat, nu vezi limpede nici în jur, nici în alţii. Tot aşa se întâmplă şi cu ochii 
spirituali, care sunt afectaţi de păcate. Se înceţoşează, şi nu mai văd cum trebuie 
cele dimprejur. Aşa se întâmplă că în loc să vadă binele, văd numai răul, în loc să 
vadă cauzele, se opresc numai la efecte, pentru că slăbirea acestei vederi duce şi la 
înceţoşarea minţii. 


De aceea Părinţii vorbesc de „Paza simţurilor”, legată de „Paza minţii”. Simţurile 
sunt ca nişte porți ale minţii. Când nu le ţinem sub control şi intră prin ele păcatul, 
suferă şi orbeşte mai ales mintea. Şi atunci nu mai interpretăm aşa cum trebuie 
urmele cămilei! Adică nu mai gândim logic. 


De aceea Sfântul Vasile cel mare sfătuia: „Fiule, păstrează-te curat în toate, ca 


Să vezi pe Dumnezeu, Stând în slavă. Inima Să-ţi fie curată de orice întinare, şi 
nu da vrăjmaşului prilejul să intre în tine. Intoarce-ţi ochii de la priveliştile 
nelegiuite”. (Sfaturi pentru un fiu duhovnicesc, VII). 


Păcatul deteriorizează, aşadar, în primul rând ochiul spiritual. Ochiul nostru 
spiritual trebuie să fie bun. Să vedem în lucruri partea lor cea bună. 


Dintre legendele care circulă în legătură cu viaţa lui lisus, mi-a plăcut foarte 
mult una: Se zice că lisus, înconjurat de ucenici, trecea odată printr-un lan de 
grâu. Era vara. Pe cărare zăcea un cadavru de câine mort. Cei care erau cu El 
au întors toţi spatele şi nasurile într-o parte zicând: “Ce urât miroase!" 


lisus s-a uitat la el şi a zis: „Ce dinţi frumoşi are!" Într-un cadavru de câine 
deci, a reuşit să vadă singurul lucru care merita un gând bun. Numai pe acela I- 
a văzut. Numai pe acela l-a remarcat. Mi se pare că parabola este extraordinară, 
şi poate fi pentru toţi un îndemn Să încercăm şi noi să folosim în toate 
împrejurările ochiul nostru cel bun. 


Se zice adesea despre noi oamenii: „Cutare are un ochi rău", sau „Are privirea 
rea!" Se zice aceasta despre unul care în tot ce vede, vede numai răul, partea rea. 


Să avem ochi bun! Ochii ni s-au dat să fie buni. Să facă să intre în noi frumuseţile 
lumii. 


De aceea Leonardo da Vinci spunea că ochii sunt „seniorii simţurilor; lor le 
datorăm cunoaşterea frumuseţii lucrurilor” (Trattato della Pittura), iar poetul 


îi numea „ferestrele vii ale sufletului" (Almansor). 


Să folosim ochiul cel bun! Cu el să vedem cele bune dimprejurul nostru, şi atunci 
vom fi dintre aceia care, cum spune Mântuitorul, „au ochi de văzut”. 


Privirea, spunea Nicolae Velimirovici, e „o sfoară care îl leagă pe om de natură” 


(Cugetări despre bine şi rău). 


Dacă privirea e rea , falsifică natura. O percepem greşit. Noi suntem cei păgubiţi în 
primul rând. Din această perspectivă, a orbirii sufleteşti, cred că şi noi, dacă am fi 
undeva, la marginea drumului, şi ar trece Iisus înconjurat de mulţimi, ar trebui să 
strigăm după EI, precum orbul din Evanghelie, şi, dacă ne-ar întreba:,,Ce vrei", ar 
trebui ca să răspundem ca şi acela: „Doamne, să văd!" 


Să ne amintim de acea poruncă aspră a Mântuitorului: „Dacă ochiul tău cel drept te 
face să cazi în păcat, scoate-l“ (Matei 18,9; Marcu 9, 47). Ne mângâiem cu o 
tâlcuire alegorică, atunci când citim porunca. Zicem: desigur Mântuitorul nu s-a 
gândit să ne scoatem chiar ochiul, ci să renunțăm la păcatul care intră prin ochi, 
căci ochiul simbolizează aici păcatul. Aşa va fi. Dar dacă e aşa, să nu ne mulțumim 
numai cu tâlcuirea, ci să punem în practică tâlcul, dacă vrem să fim ucenicii 
Domnului. 


Fericitul Ieronim îndeamnă: „Să priveşti totdeauna înainte, gândindu-te 
pururea nu la răul pe care îl fac alţii, ci la binele pe care eşti dator să-l faci tu 
însuţi” (Epistola către Rustic). 


Această învățătură s-o tragem din minunea vindecării orbului, şi să rugăm pe 
Dumnezeu în rugăciunile noastre, ca orbul acesta, fără teama că am greşit, chiar 
dacă noi avem ochii materiali: „Doamne, fă-ne să vedem“. Să ne rugăm să ne 
deschidă ochii minţii, ochii spirituali. Aceştia sunt tot atât de mult preţ ca şi ochii 
materiali. 


Cunosc un orb a cărui vedere spirituală e mai limpede decât a multora care văd 
lumea şi frumuseţile ei şi nu le înţeleg, şi, mai ales, nu văd frumuseţile spiritului, 
generozitatea, bunătatea şi mâna lui Dumnezeu în toate. 


Am avut pe vremuri, la un cămin universitar, un coleg orb căruia noi, colegii, îi 
citeam cursurile de Drept şi care spunea că vedea ca noi. Suferea, evident, că 
„vederea" lui era doar a minţii, şi-ar fi dorit-o întreagă. A călătorit prin Italia şi la 
întoarcere ne-a descris Roma cu multe amănunte. Şi a alcătuit-o din descrierile 
ghizilor, din pipăirea coloanelor, a pietrelor. Era un erou al spiritului, aşa precum 
este şi cel dintâi, de care amintit mai înainte şi care e preot. Aceştia sunt doar două 
exemple de Bartimei cu care, în alt chip, Dumnezeu a făcut în vremea noastră 
minunea de a le da vederea spirituală, aceea care multora din noi ne lipseşte. 


O avem pe cea fizică. Să fim mulțumitori pentru ea, ca pentru o minune 
permanentă ce se face cu noi. Dar să răsplătim această minune cu străduinţa de a 
ne folosi ochii şi spre vederea limpede a lumii spirituale, în care trăim, în aşa fel 
încât vederea noastră să fie curată şi întreagă, uimirea noastră să fie sfântă, inima 
noastră să fie sfântă, inima noastră să fie bună, gândul nostru să fie de mulţumire 

şi de laudă a Celui ce a făcut cerul şi pământul. 


Cuvântul rostit în catedrala din Sibiu, în 22 ianuarie 1984. 


Duminica a XXXII-a după Rusalii a lui Zaheu vameşul - Modelul Zaheu sau 
despre un păcătos care dă lecţii drepţilor... 


Ne aflăm în Ierihon. În Ierihonul în care am rămas Duminica trecută şi unde 
Mântuitorul tocmai vindecase un orb. Se pare că lerihonul a fost unul din oraşele 
preferate ale Mântuitorului, pentru ca multe întâmplări, multe minuni, multe 
drumuri ale lui lisus sunt legate de el. Şi parabola Samarineanului milostiv a 
plasat-o tot pe drumul Ierihonului. 


Orăşelul este situate aproape de graniţa cu Iordania de astăzi şi beneficiază de o 
poziţie în acelaşi timp privilegiată şi blestemată. Blestemată, pentru că se află la 
câteva sute de metri sub nivelul mării asa încât, coborând de la Ierusalim spre 
Ierihon, întotdeauna ţi se pare că intri dintr-o dată într-un cuptor încins. E foarte 
cald. Dar, în acelaşi timp, pe lângă oraş trece Iordanul cu apă dulce, care izvorăşte 
de la poalele muntelui Hermon, trece prin Marea Galileii şi se varsă în Marea 
Moartă, mare cu apă sărată. Oricâtă apă dulce curge în Marea Moartă din Iordan, 
Marea Moartă tot sărată rămâne! E una din ciudăţeniile, din curiozităţile locului. 
Mai are însă lerihonul, în partea de nord, un izvor de apă rece, apă bună de băut, 
care reconfortează pe tot călătorul care trece până acolo. Şi mai este situat la sud de 
unul din locurile importane din viaţa Mântuitorului, şi anume la sud-est de pustia 
Carantaniei. lată tot atâtea elemente care fac din Ierihon un loc interesant şi 
Mântuitorul va fi avut desigur, şi alte motive personale de a-l prefera. Poate va fi 
avut prieteni în oraş, că de multe ori trecea pe acolo. E posibil ca uneori să fi venit 
din Galileia, în jos pe Iordan, de unde „urca" la Ierusalim. 


Pentru mergerea la Ierusalim întotdeauna se folosea verbul „a urca“, deoarece 
Ierusalimul era, din punct de vedere spiritual-religios, locul înalt prin excelenţă. 
Dispre Ierihon însă, se urca şi în înţeles literal, acest oraş aflându-se cu multe sute 
de metri sub altitudinea Ierusalimului. Drumul spre Ierusalim, prin lerihon era 
folosit în mod obişniut de iudeii din Galileea, deşi era un drum ocolit. Mai aproape 
ar fi fost prin Samaria, dar samarinenii nu priveau cu ochi buni pe cei ce se 
îndreptau spre Ierusalim. S-a întâmplat chiar ca pelerinii ce se îndreptau spre 
Ierusalim să fie ucişi de samarineni. 


Mântuitorul încercase să facă această ultimă călătorie a Sa spre Ierusalim prin 
Samaria. În primul sat samarinean însă, 1 s-a refuzat găzduirea, tocmai „pentru că 
se îndrepta spre Ierusalim“, cum notează Sfântul Luca (5, 53). De aceea lisus şi 
ucenicii Săi au luat drumul pe Valea Iordanului şi prin Ierihon, deci ocolind 
Samaria. 


Ca de obicei era înconjurat de mulţimea care voia să audă cuvânt de la EI, să 
prindă vreo învăţătură mai deosebită, să vadă vreo minune, pentru că toţi cei care-L 
urmau erau obişnuiţi şi aşteptau să se petreacă mereu câte ceva deosebit pe 
parcursul drumurilor Sale. 


Pe un astfel de drum ne aflăm şi noi astăzi, urmându-L pe lisus, şi iată că, aşa cum 
se aşteptau toți, s-a întâmplat ceva şi pe parcursul acestei călătorii. După 
vindecarea orbului, e de presupus că oamenii vorbeau între ei, comentau, mulți 
voiau să se atingă de lisus, mulți voiau să-l pună întrebări. Era mare zarvă. ŞI o 
mare mulțime. 


Acolo locuia un oarecare Zaheu, de profesiune vameş, adică agent fiscal, unul care 
încasa dările. Incasa dările pe pământuri, pe case, pe produse, pe circulaţia 
mărfurilor. El este eroul întâmplării pe care ne-o povesteşte Evanghelia de azi. 


Zaheu era mic de statură. Văzând că vin mulțimile cu lisus în frunte, şi-a dat seama 
că-L va putea vedea. Şi voia să-L vadă. Ce era de făcut? S-a urcat într-un sicomor. 
Nu ştiu dacă ceea ce am văzut eu vizitând lerihonul va fi fost sicomorul de pe 
vremea lui Zaheu, dar în Ierihon li se arată pelerinilor şi astăzi sicomorul acestuia. 
Am pus mâna pe el şi, în apropiere, am intrat în casa lui Zaheu. Nu mai e nici 
aceasta cea din vremea aceea, dar e sigur că e pe locul casei sale, ca o mărturie 
materială a autenticității întâmplării, mărturie care a străbătut prin timp până la noi. 
Tradiţia vie s-a perpetuat pe locul întâmplării timp de două mii de ani. Zaheu, urcat 
în sicomor, a vrut să-L vadă pe lisus mai de sus şi mai bine. Aşa însă, "L-a văzut şi 
Mântuitorul pe dânsul. 


Iată cum relatează evanghelistul Luca: „Și intrând, trecea prin Ierihon. Și iată un 
bărbat, cu numele Zaheu, şi acesta era mai-marele vameşilor, şi era bogat. Și 
căuta să vadă cine este lisus, dar nu putea de mulțime, pentru că era mic de 
Statură. Și alergând el înainte, s-a suit într-un Sicomor, ca să-L vadă, căci pe 
acolo avea să treacă. Şi când a sosit la locul acela, lisus, privind în sus, a zis 
către el: Zahee, coboară-te degrabă, căci astăzi în casa ta trebuie să rămân. Şi a 
coborât în grabă şi L-a primit, bucurându-se. Și văzând, toți murmurau, zicând 
că a intrat Să găzduiască la un om păcătos. lar Zaheu, Stând, a zis către 
Domnul: Iată jumătate din averea mea, Doamne, o dau săracilor şi dacă am 
năpăstuit pe cineva cu ceva, întorc împătrit. Și a zis către lisus: AStăzi S-a făcut 
mântuire casei acesteia, căci şi acesta este fiu al lui Avraam. Căci Fiul Omului a 
venit Să caute şi să mântuiască pe cel pierdut” (Luca 19, 1-10). 


Mergând în casa lui, s-a întâmplat ceea ce va fi fost foarte firesc: mulțimile au 
început să murmure: Cum de intră Acesta în casa unui păcătos? Vameşii erau 
prototipul, simbolul păcătoşeniei. 


Se vede că Zaheu era foarte cunoscut în oraş, fiindcă îndeplinea funcția de mai- 
mare al vameşilor, un fel de perceptor şef. El negocia cu romanii suma pe care 
trebuie s-o strângă, îşi angaja vameşi subalterni pe care îi plătea şi după ce făceau 
suma cerută de romani, restul şi-l împărțeau între ei, partea leului revenindu-i 
bineînţeles şefului. De obicei, în lumea veche, aceşti oamei nu erau simpatizaţi de 
popor. Erau chiar odioşi. Nu existau pe atunci forme, declaraţii exacte de bunuri, în 
măsura în care sunt astăzi, putându-se calcula exact impozitele pe care trebuie să le 
plătească fiecare la stat, ceea ce le dădea prilejul acestor funcționari să fie adesea 
abuzivii. Stabileau după bunul lor plac,spre a le rămâne şi lor cât mai mult. De 
aceea nu erau iubiți de popor. Aşa se petreceau lucrurile şi cu acest Zaheu. 


Deşi am ascultat textul Sfintei Evanghelii, aş vrea totuşi să punctez câteva lucruri 
şi, în special, la început, două. Intâi, aş intitula episod asupra căruia vreau să mă 
opresc: „lisus şi mulțimile”, iar pe al doilea: „lisus şi păcătoşii”. 


Evanghelistul ne spune că intrând în Ierihon, lisus „era înconjurat de mulțime“. 
Dovada că era vorba de o mare mulțime e că Zaheu se temea că nu-L. va putea 
vedea printre atâţia oameni. 


M-am oprit asupra acestui episod pentru că unii teologi protestanți spun că Iisus, în 
vremea Lui, n-a prea fost cunoscut. Nu l-ar fi cunoscut multă lume. Ar fi fost un 
rabin obscur, unul printre alții, legenda lui formându-se după aceea, după moarte. 
Legenda i-ar fi alcătuit-o apostolii, după ce „li s-a părut“ că s-au întâlnit cu EI după 
înviere. 


Unii mai aduc şi argumentul că n-a fost cunoscut pentru că în afară de Evanghelii, 
de Epistolele Sfântului Pavel şi în alte câteva izvoare, nu e prezent în izvoarele 
istorice ale vremii. Acest lucru nu este adevărat, pentru că prezent în opera aproape 
contemporană a lui Pliniu cel tânăr, ca şi în opera lui Iosif Flaviu din aceeşi epocă. 
E adevărat că nu e prezent în cărțile evreieşti contemporane, deşi cei care o spun 
uită că istoricul Iosif Flaviu era evreu. Dar aşa fiind, absenţa lui lisus din scrierile 
evreieşti e normală. Evreu au interzis pomenirea numelui Lui (vezi F. Ap. 5, 28) şi 
această interdicție a fost respectată multă vreme, secole de-a rândul. Fiindcă ei n- 
au crezut că este Mesia. Bănuindu-L a fi fost un fals Mesia, n-au vrut să-l 
perpetueze amintirea, şi aceasta cu atât mai mult, cu cât tocmai pentru pretenția Lui 
că e Mesia, ei îl răstigniseră. Nu se puteau desolidariza de decizia strămoşilor lor. 


Unii, nu numai evreii, au mers până la a spune că lisus ca persoană istorică nici n-a 
existat sau dacă totuşi a existat, a existat, aşa cum spuneam, ca un rabin oarecare, 
obscur, căruia 1 s-a alcătuit o istorie grandioasă după aceea, de către ucenicii Săi. 


Dar eu îmi pun întrebarea: De ce să se confecţioneze o istorie grandioasă unui 
rabin obscur? Unde e logica acestei presupuneri? De ce să fi fost prefăcut, fără s-o 
merite, într-o personalitate extraordinară? Trebuie să fim logici. Logica este ştiinţa 
gândirii corecte. Cei care spun că lisus n-a fost în vremea Lui cine ştie cine, nu 
respectă regulile gândirii corecte. Nu gândesc nici măcar atât de corect, precum 
gândeau unii evrei contemporani cu lisus. 


E de ajuns să ne aducem aminte de rabinul Gamaliei şi de cele povestite în cap. 5 
din „Faptele Apostolilor”. Apostolii tocmai fuseseră eliberaţi din închisoare de un 
înger şi propovăduiau în templu. Mai-marii templului i-a arestat din nou şi i-au 
adus la Sinedriu, vrând să-i condamne. Atunci, la întrebarea arhiereului, de ce nu 
respectă porunca de a nu mai vorbi despre lisus, Petru a răspuns: „Irebuie să 
ascultăm mai mult pe Dumnezeu decât pe oameni”. 


Unul dintre judecători, Gamaliei, cel care a fost profesorul Sfântului apostol Pavel, 
mare gânditor şi mare înţelept, s-a dovedit a fi şi mare logician. Deşi de la el ne-a 
rămas foarte puţin, totuşi ceea ce ne-a rămas e suficient pentru ca să-i contureze 
personalitatea deosebită. Gamaliei a spus Sinedriului care îi judeca pe apostoli: 
„Nu vă legaţi de oamenii aceştia, ci lăsaţi-i, căci lucrul acesta, sau planul acesta, de 
este de la oameni, se va risipi, dar de este de la Dumnezeu, nu-l ve-ţi putea risipi. 
Păziţi-vă deci ca nu cumva să fiți şi luptători împotriva lui Dumnezeu”. Şi le-a dat 
şi câteva exemple. Le-a amintit că, la un moment dat, unul Teudas s-a dat drept 
„ceva mare”, dar a fost omorât şi toți ai lui s-au împrăştiat, şi nu s-a ales nimic din 
mişcarea lui. După dânsul s-a sculat un oarecare luda Galileeanul, adunând mare 
mulțime în jurul lui, dar, fundcă nu era de la Dumnezeu, a pierit şi el şi cei care-l 
urmau. 'Tot aşa se va întâmpla şi cu adepţii aceştia ai lui lisus, de nu vor fi de la 
Dumnezeu. Dar de vor fi de la Dumnezeu, nu veţi putea face nimic împotriva lor 
(F. Ap. 5, 34-39). Logică frumoasă. Logică rămasă model până în ziua de astăzi. 
Iată deci că chiar unii dintre adversarii lui lisus gândeau logic! 


Și totuşi se găsesc şi în ziua de azi din aceia care spun: lisus a fost un oarecare 
rabin obscur.Dar, încă o dată: dacă a fost un obscur şi neînsemnat, ce motive ar fi 
avut cineva să facă din el un personaj extraordinar? Nu e logic, tot aşa cum nu e 
logic ca un oarecare rabin obscur să reuşească să creeze o religie, să cucerească o 
lume, să umple lumea cu cărți despre EI şi cu imense catedrale, să umple lumea cu 


martiri pentru EL, mărturisind cu preţul vieţii lor că a fost Dumnezeu. Cum a reuşit 
să-i ducă pe credincioşii Săi până la sacrificiul suprem în numele Lui? 


Iată dintr-o întâmplare cum a fost aceasta cu Zaheu, putem afla şi alte lucruri decât 
ne spune ea în mod direct. Evanghelistul Luca a vrut să ne spună ce s-a întâmplat 
cu Zaheu şi cum s-a întâlnit el cu Mântuitorul, şi cum Mântuitorul a acceptat să 
vorbească cu el, şi chiar a dorit să intre în casa lui. Acesta a fost gândul 
evanghelistului. În chip cu totul secundar a relatat şi faptul că Mântuitorul mergea 
înconjurat de mulțimi. Aceasta n-a spus-o intenţionat, ci din întâmplare. Ori, iată, 
tocmai acest amănunt aruncat din condei, ne descoperă că Mântuitorul era o 
personalitate mare în epocă, foarte cunoscut. Altfel, de ce l-ar fi urmat „mulţi- 
mile”? Altfel de ce s-ar vorbi de „mulţimi“ în jurul Său? 


Şi nu e singurul loc unde se vorbeşte de mulțimi. lată doar câteva exemple în plus; 
Pe când şedea lisus la masă, au venit „o mulţime” de vameşi şi păcătoşi la EI 
(Matei 9, 10; Luca 5, 29); după El a mers o mare mulțime de oameni din ludeea 
(Marcu 3,7); toată mulțimea, cuprinsă de bucurie, lăuda pe Dumnezeu (Luca 19, 
37). Uneori evangheliştii folosesc cuvântul gloată. Era urmat de gloate (Matei 9, 
25; 9, 36; 15, 32; 19, 2; 20, 29; 23, 1; Marcu 10, 1). Gloata cea mare îl asculta cu 
plăcere (Marcu 12, 37). 


Zaheu n-ar fi urcat în copac să-L vadă, dacă lisus n-ar fi fost într-adevăr înconjurat 
de mulțime. Dacă ar fî fost singur, sau cu doi-trei, cu zece-douăzeci, L-ar fi văzut 
foarte uşor. 


Mântuitorul, încă în timpul vieţii Lui pământeşti, a fost o prezenţă extraordinară, o 
prezenţă care fascina, o prezenţă care atrăgea. Era Dumnezeu şi nu se putea să fie 
altfel. Duhul dumnezeiesc din EI era acela care atrăgea şi care provoca adeziunea 
tuturor acelora cu care se întâlnea, dacă erau de bună credință. Aceştia îi deveneau 
ucenici. Aşa s-a întâmplat şi cu Zaheu în cele din urmă. 


Numai cei cu inima împietrită, îndărătnicii şi cei fanatizaţi de o interpretare îngustă 
a Legii, şi de o înţelegere simplistă a lui Dumnezeu, rămâneau neatinşi de Harul şi 
lumina pe care le răspândea în jurul Său, prin simpla Sa prezenţă. Aceştia erau 
opaci, ca nişte îmbrăcați în costume impermeabile la spirit. Ceilalţi, mulțimea 
simplă şi curată, simțeau căldura şi lumina Lui şi de multe ori erau cuprinşi de 
sentimente ciudate, de frică şi cutremur, de uimire, de mirare (Matei 7, 28; 8, 10; 
9.8; Marcu 10, 24; 11, 32; Luca 5, 26; 7, 16). 


Al doilea aspect asupra căruia am spus că vreau să mă opresc, l-am intitulat „lisus 
şi păcătoşii”. 


Zaheu era cu adevărat un om păcătos. Sfântul evanghelist Matei ne spune că era 
mic de statură. Era mic şi la suflet. Era vameş. Am spus: vameşii erau categoria 
cea mai urâtă de cetăţeni. Nu numai pentru că strângeau impozite, ci pentru că 
făceau abuz, erau lacomi, luau de două şi de trei ori mai mult decât trebuia omul să 
dea, şi toţi se imbogăţeau. 


De aceea Mântuitorul, când a voit să spună o parabolă despre un om drept şi despre 
altul păcătos, precum în Parabola vameşului şi a fariseului, pe vameş l-a luat drept 
model de păcătoşenie. Şi altădată, când vorbea despre cei care greşesc, tot la 
vameşi s-a referit ca la cei mai răi oameni. 


Dacă ţi-a greşit cineva şi dacă nu-l poţi lămuri, cheamă-l mai întâi între tine şi el, 
ŞI spune-i ce ai de spus. Dacă aşa nu merge, mai cheamă pe cineva cu tine, ca să ali 
martor, apoi spune-L Bisericii, şi dacă nici atunci nu merge, atunci să-ţi fie ţie „ca 
un păgân şi vameş“ (Matei 18, 17). Din nou vameşii ne apar ca simbol al 
păcătoşeniei. 


ȘI totuşi! lată că la acest vameş lisus a cerut şă intre în casă şi să cineze. Mulţimile 
care-L urmau au murnurat: Cum o să intre la acest vameş cunoscut tuturor ca un 
om rău, tocmai El, învățătorul, Dreptul, Profetul? Cum o să intre în casa acestui 
păcătos? Există un proverb şi exista şi pe vremea aceea: „Spune-mi cu cine te 
aduni, ca să-ţi spun cine eşti“. Te aduni cu cel rău, înseamnă că nici tu nu eşti 
departe de el. Într-un fel, aşadar, aveau dreptate mulțimile să murmure împotriva 
lui lisus, că se invitase în casa acestui păcătos. Cei care îl urmau erau cunoscători 
ai Legii mozaice, şi unii vor fi fost dintre ei cei mai tradiționalişti. Hotărârea 
Mântuitorului era în situaţia de a-i scandaliza. 


Am numi aceasta revoltă sau cârtirea drepţilor! Aşa sunt de multe ori drepţii: în 
dezacord cu cei care nu sunt sau nu gândesc ca ei! Erau scandalizaţi, dar parcă pe 
bună dreptate. Nu înțelegeau ce se întâmplă. Deocamdată nici noi nu înţelegem. 
Ştim că lisus a fost aspru cu bogaţii. Întotdeauna. L-a dezamăgit pe tânărul bogat şi 
a rostit cuvinte grele despre bogaţi cu acel prilej. A răsturnat mesele negustorilor 
bogaţi din templu. L-a trimis în iad pe bogatul nemilostiv cu Lazăr, din parabolă. 
Şi iată că acum intră să mănânce în casa unuia dintre cei mai răl. 


Un anumit sens social a fost întotdeauna prezent şi în învăţătura şi în faptele lui 
lisus. Cel politic a putut fi mereu evitat, dar cel social a fost implicat în tot ce a 


făcut şi a spus. Cei care îl urmau erau satisfăcuţi de aceasta. De aceea insatisfacția 
lor de acum cu privire la Zaheu şi la hotărârea lui lisus de a intra la el. Ei n-aveau 
de unde să ştie că aria gândirii şi scopurile lui lisus erau mult mai largi, şi nu se 
limitau la aspectele sociale. 


În cazul lui Zaheu le-a avut în vedere, dar ele n-au fost vizibile imediat. Metoda Sa 
urmărea tot o schimbare socială, dar mai întâi în conştiinţa lui Zaheu şi, de data 
aceasta, altfel decât cu biciul sau cu Legea..Urma să opereze dinlăuntru. De aceea 
lisus n-a ţinut deloc seama de ceea ce gândeau, de ceea ce probabil spuneau cei 
care îl înconjurau şi acum îl blamau. E de presupus că vociferau. Vociferau nu 
împotriva lui Zaheu, cât împotriva lui lisus, pentru că, într-un fel, îndrăznea să-i 
înfrunte. Nu era obiceiul ca un om ca lisus, pe care ei îl socoteau „drept", să intre 
în casa unui om păcătos. Era ca şi cum i-ar fi dat credit în faţa poporului, un credit 
de onorabilitate. lisus totuşi a intrat. 


O explicaţie este cea cunoscută, descoperită chiar de Mântuitorul, aceea că a venit 
pentru cei păcătoşi, pentru că „nu cei sănătoşi, ci cei bolnavi au nevoie de doctor”. 
Este adevărat, dar n-a venit să le aprobe păcatele. De aceea greşesc cei care inter- 
pretează în felul acesta modul cum s-a purtat cu păcătoşii. 


Și Luther s-a înşelat când, ducându-şi la extrem doctrina despre harul care iartă 
toate, fără cooperarea cu faptele credincioşilor, a zis: „Pecca fortifer et crede 
firmius” - păcătuieşte grozav, şi te crede grozav! Tot aşa greşesc şi unii urmaşi de- 
ai lui Luther, din nenumăratele secte din lume, care spun că Mântuitorul a venit 
pentru păcătoşi, deci iartă totul fără nici o probă de îndreptare. Sunt unii dintre 
aceştia care fac tot felul de blestemăţii, cum zice poporul, şi se cred mântuiți. 
Cuvântul „blestemăţii" vine de la a fi sub blestem, a te aşeza sub blestem! 


Nu aşa trebuie interpretată purtarea Mântuitorului. Nu pentru că ar fi venit pentru 
păcătoşi, ca să-i îndreptăţească, s-a dus Mântuitorul în casa lui Zaheu. Dar atunci 
de ce s-a dus? Ca să înţelegem bine, trebuie să reluăm puţin firul întâmplării. 
Zaheu, când a auzit că vine lisus cu mulțimile după Dânsul, s-a gândit să se urce 
într-un simocor. Eu cred că hotărârea lui de a se urca nu trebuie s-o interpretăm 
numai ca o urcare fizică, a corpului său, într-un copac. A fost şi o urcare spirituală. 
A dorit să-L vadă pe lisus! 


O mare personalitate spirituală, un sfânt, când e recunoscut ca atare, e privit în 
acelaşi timp ca un judecător şi ca un vindecător. Cei păcătoşi mai întâi se tem de el, 
şi au tendinţa de a-l ocoli, ca să nu le vadă păcatele, să-i judece şi să-i condamne. 
Dacă au inimă smerită şi aplecare către îndreptare, îşi biruie teama şi văd în acela 


nu pe judecătorul, ci pe vindecătorul. Biruie speranţa din urmă, nu teama dintâi. 

În acest context psihologic şi spiritual trebuie să-l situăm pe Zaheu. Trebuie să 
vedem în dorinţa lui de a-L vedea pe Iisus, o licărie, o scânteie de interes pentru 
lisus, despre care ştia desigur că e o mare personalitate spirituală. Nu apelăm la o 
interpretare alegorică, când spunem că e vorba şi de o urcare spiriuală. E un fapt. 
Prin însuşi faptul că i-a venit ideea să se urce să-L vadă, el dovedea că în sufletul 
lui încolțise ceva nou, un interes pentru un om duhovnicesc. Acesta a fost pasul lui 
către lisus. 


Chemarea lui lisus către Zaheu, când l-a văzut în pom, a fost pasul lui lisus către 
Zaheu. A fost mâna lui Dumnezeu întinsă lui Zaheu, aşa cum vine harul către noi, 
când îi chemăm să ne deschidă posibilitatea de intrare mai cu dinadinsul în ordinea 
gândirii lui Dumnezeu. lisus îl ştia pe Zaheu păcătos. ÎL ştia urât de toţi ceilalţi. Ştia 
că-şi va retrage EI însuşi dezaprobarea celor din jur, fiindcă aşa sunt oamenii. Buni 
ŞI îngăduitori cu ei înşişi, sunt aspri şi judecători cu alții. Trebuia să fii Dumnezeu 
ca să fii altfel, în vremea aceea ca şi astăzi. Oricine altul şi-ar fi luat cu greu riscul 
de a face ceea ce a făcut lisus cu Zaheu. Contrazicea mentalitatea vremii, 
contrazicea Legea lui Moise şi, mai ales, contrazicea tradiţiile locale, puternic 
încetăţenite. 


De aceea gestul l-a uimit în primul rând pe Zaheu, obişnuit să fie urât, şi poate că 
era împăcat cu aceasta, fiindcă profitul şi bogăţia îi permiteau să disprețuiască şi să 
nu ţină seama de cei din jur. Avea inima înăsprită în bogăţie, dar şi de sentimentele 
celor din jur, de altfel absolut îndreptăţite. Între el şi ei era o luptă surdă, care pe el 
îl făcea din rău, şi mai rău. Dar de data aceasta, rezerva bună ascunsă în el 
învinsese. Făcuse un pas spre lisus, dorind să-L vadă. Aşa 1-a interpretat lisus 
urcarea în sicomor, de aceea a răspuns imediat interesului său. 


Deşi era înconjurat de mulțime, şi e de imaginat că toţi vobeau între ei, fiecare voia 
să-l pună o întrebare, toți se îmbulzeau să fie cât mai aproape, să audă ce spune. 
Deşi era prin urmare foarte ocupat, răspunzând în dreapta şi în stânga, totuşi, 
Mântuitorul l-a văzut, şi nu numai că l-a văzut, ci i-a şi adresat. „Zahee“, 1-a zis, 

strigându-l. I-a zis pe nume, deşi nu ştim dacă l-a cunoscut dinainte, dacă auzise 
de el sau dacă 1-a zis numele cu duhul lui cunoscător de oameni. Ceea ce e sigur e 
că Zaheu nu-L cunoştea pe Iisus. Altfel de ce s-ar fi urcat în sicomor să-l vadă? E 
de presupus deci că nici lisus nu-l cunoştea personal. Faptul de a-i fi zis pe nume, 
trebuie să-l fi impresionat pe Zaheu extraordinar. După ce i-a zis pe nume, l-a 
incitat să coboare. A vrut să-i dea o lecţie şi lui Zaheu şi mulțimilor. lisus a văzut 
în Zaheu licărul de interes pentru altceva, pentru ceva mai bun decăt era şi făcea el. 


A văzut pe îngerul din el, înghesuit de averile pe care Zaheu le adunase din furt, 
înger care se zbătea să iasă la lumină. 


Am citit o întâmplare care se potriveşte acestei situaţii: Se zice că Michelangelo, 
marele sculptor şi pictor din Renaşterea italiană, trecea într-o zi pe stradă şi a 
văzut în curtea unui cetăţean un bloc mare de piatră, urât, murdar, colţuros. L-a 
întrebat pe proprietar: „N-ai vrea să-mi dai mie piatra aceea?" 


Proprietarul l-a întrebat la rândul lui: „De ce să ţi-o dau?" 
„Fiindcă există într-însa un înger încătuşat şi vreau să-l eliberez!”, a răspuns 
Michelangelo. 


N-a înţeles mare lucru proprietarul. Dar s-a bucurat să se scape de pietroi. „la- 
A 


Şi Michelangelo l-a luat, a înlăturat cu dalta tot ce era încărcătură inutilă, până 
când, într-o zi, a scos la lumină un înger frumos. 


Acest lucru îl va fi văzut lisus în Zaheu, în această piatră murdară, urâtă. 
Sesizându-i licărul de interes spiritual, a vrut să elibereze pe îngerul din el. De 
aceea a cerut să se ducă în casa lui. 


Aş vrea să recapitulăm în legătură cu aceste două lucruri: întâi: interesul lui Zaheu 
pentru lisus, şi, doi: răspunsul lui isus la acest interes. 


Ce va să zică aceasta? Că noi trebuie să conlucrăm cu Dumnezeu, când vrem ca 
Dumnezeu să ne ajute, când vrem să ne schimbe. Când pornim noi spre Dumnezeu, 
şi Dumnezeu porneşte spre noi. Acest lucru se numeşte în teologia ortodoxă 
sinergism, un cuvânt grecesc care înseamnă conlucrare, colaborare. A lucre 
împreună cu Dumnezeu. Şi dacă e aşa, înseamnă că lisus s-a interesat de păcătoşi 
pentru ca să le îndreptăţească păcatul? Nu! în nici un caz. ȘI ca să înţelegem şi mai 
bine acest lucru, să urmărim metoda întrebuințată de lisus cu Zaheu. 


A intrat la el în casă. Mulțimea stătea împrejur, pe aproape. Orientalii sunt foarte 
gălăgioşi şi foarte îndrăzneţi. Îi dai afară pe uşă, intră pe fereastră! Dau peste tine, 
pur şi simplu. Trebuie să ne imaginăm, că în momentul când lisus a intrat în casa 
lui Zaheu, mulțimea, câtă a putut, a intrat după el, iar câţi nu au înconjurat casa. 
Cum e în Orient foarte cald şi ferestrele sunt permanent deschise, vor fi năvălit pe 


la geamuri, pe la uşi, peste tot, ca să vadă ce se întâmplă înăuntru. Lucrul era 
neobişnuit, ca un rabin, cum era socotit lisus, să intre la un păcătos în casă. 


lisus a intrat, dar, în loc să înceapă să-l mustreze, cum ar fi fost normal şi cum se 
aşteptau toţi, să-i zisă: Zahee, eşti un păcătos, eşti un rău, eşti un lacom, îndreaptă- 
te! lisus nu i-a spus nimic din toate acestea. Nu l-a mustrat deloc. L-a lăsat pe el să 
şi facă propriile socoteli, şi l-a tratat cu bunătate L-a tratat cu iubire. Ca un bun 
pedagog şi un bun psiholog ce era, lisus a ştiut că în felul acesta va ajunge la 
rezultate bune. Mai mult se obţine prin bunătate, decât prin asprime. Se vede însă 
că Zaheu nu era încă ajuns pe culmea răului. Nu ajunssese până acolo, până unde 
poate ajunge viciul şi pervertirea sufletească, până când împietreşte inima de tot. 


Se zice că Leonardo da Vinci se plimba într-o zi prin Milano, căutând un model 
pentru Cina cea de taină, pe care voia s-o picteze în sala de mese a unei 
mănăstiri. Tabloul există până astăzi. În timpul războiului, mănăstirea a fost 
bombardată şi distrusă în întregime, inclusiv sala de mese, în afară de un singur 
perete care a rămas întreg: peretele din fund, cu Cina cea de Taină. Am văzut-o. 
Dar să revenim la întâmplare. Se plimba aşadar prin oraş, ca să-şi caute un 
model pentru chipul apostolului loan. Şi a găsit un tânăr foarte frumos, cu 
trăsături senine, cu privire deschisă, curată, sinceră. Și-a zis: acesta e modelul 
care îmi trebuie. Tânărul a acceptat să-i pozeze şi pictorul a realizat după el 
chipul ucenicului iubit. A lucrat mult la acest tablou. 


Când a ajuns la luda, peste câţiva ani, a pornit iarăşi în căutarea unui model, a 
găsit un vagabond desfigurat, cu ochii în fundul capului, pe faţa căruia se citeau 
toate păcatele lumii adunate la un loc. I-a plăcut. Aşa trebuia să fi fost Iuda, 
»» Omule, i-a zis, vii câteva zile să-mi pozezi? Î ți plătesc”. 


- „Vin bucuros”, i-a răspuns acela. 


L-a luat şi l-a dus la mănăstire. L-a aşezat în poziţia de care avea nevoie pentru 
tablou şi, în timp ce punea primele culori, vagabondul a început să râdă. 

» Vezi că nu m-ai recunoscut?, i-a zis din nou vagabondul. „Tot eu ţi-am pozat şi 
pentru Apostolul loan. “ 


O viaţă de păcate şi de rele îl schimbase pe cel care putea fi model pentru chipul 
ucenicului iubit, în chipul bun pentru chipul lui Iuda! 


Probabil că Zaheu al nostru nu ajunsese încă până la aceasta, în el mai licărea încă 
dorinţa spre bine. Pe aceea a văzut-o Mântuitorul. De aceea nu l-a mustrat, ci l-a 
luat cu duhul blândeţii. 


Acceptând să şi mănânce cu el, pe Zaheu l-a copleşit atâta bunătate. Se aşteptase la 
cu totul altceva. Nu înţelegea cum e cu putinţă ca acest învățător să vină să cineze 
în casa lui, neţinând seama de mulțimile dimprejur, de fariseii care abia aşteptau 
să-L prindă cu ceva împotriva tradiţiilor, ca să-L acuze că mănâncă şi bea cu păcă- 
toşii, cum I-au şi zis-o de altfel. 


Mântuitorul nu s-a temut niciodată de criticii săi. N-a ezitat să fie în contratimp cu 
părerile altora, când nu erau drepte. Pentru că nu urmărea să le placă cu orice preţ, 
nu-i păsa că unii se vor lepăda de EI sau că pentru unii nu va mai fi popular. lisus 
spunea întotdeauna ceea ce gândea că e bine. 


Deci s-a purtat cu Zaheu frumos. Nu i-a amintit că era urât de toată lumea. Nimic. 
Uimit la culme, în Zaheu s-a petrecut o trensformare extraordinară şi, la un 
moment dat, a izbucnit: „Doamne, iată, jumătate din averea mea o dau săracilor şi, 
de am nedreptăţit pe cineva cu ceva, întorc împătrit”. 


Deznodământ neaşteptat! Întoarcerea împătrit era o prevedere a Legii vechi, în caz 
că ai păgubit pe cineva. De pildă, patru oi pentru o oaie (Ieşire, 22,1). Ceea ce 
făcea Zaheu era o mărturisire a greşelilor săvârşite. Era o hotărâre de convertire. Se 
recunoştea păcătos. Era momentul în care se întorcea pur şi simplu din direcția pe 
care mersese până atunci spre direcţia opusă, dinspre drumul păcatului, spre 
drumul virtuţii. 


Putem să ne imaginăm că declaraţia lui Zaheu a produs rumoare, surpriză, îndoială. 
Nu era oricine. Era un fel de om-instituţie, temut ca om al puterii. Dar faptul era 
fapt şi, ceea ce spusese, spusese! I se întinsese o mână prietenească, în ciuda 
faptului că n-o merita. Primind mâna care 1 s-a întins şi primindu-L pe lisus în casa 
sa, evenimentul neaşteptat l-a muiat într-atâta, încât s-a petrecut cu el, pe loc, o 
transformare, o convertire. 


A răspuns la rândul său, mai cu îndrăzneală acum, la apelul lui Dumnezeu. Acum 
s-a convertit la creştinism. S-a convertit la lisus, dacă se poate spune aşa. S-a lăsat 
învins de dragoste. De o dragoste cu care nu era obişnuit. Care nu-i mai fusese 
acordată de nimeni. S-a văzut tratat altfel. Şi va fi înţeles că nu merita acest 
tratament, ci 1 se avansa gratuit. A înţeles că lisus era altfel şi că riscase pentru el. 
Căci lisus n-a ţinut seama că toţi cârteau, ceea ce Zaheu auzea. 


Oare noi am fi fost cu lisus sau cu cârtitorii? Noi ne descoperim foarte uşor vocaţii 
de judecători! Suntem gata să judecăm pe oricine, şi pentru bine şi pentru rău. 
Acum parcă am fi cu lisus, dar atunci cred cred că am fi fost cu cârtitorii. Ba chiar 
şi acum, în situaţii similare, fără lisus ne-am alinia tot cu cârtitorii! Mântuitorul 
pare a ne da sfatul că nu e bine să le rânduiască EI. 


Zaheu deci, treansformat subit de către bunătatea lui lisus, precum mai târziu va fi 
tâlharul, într-un act de efuziune, de dăruire totală, a îndrăznit drept răspuns la 
dragostea lui lisus acea declarație extraordinară: „Jumătate din averea mea o dau 
săracilor şi, de am nedreptăţit pe cineva întorc împătrit”. Şi a făcut aşa, fără 
îndoială, căci făcuse declaraţia în public. 


A doua remarcă pe care trebuia s-o facem în legătură cu cele întâmplate, ar fi să ne 
întrebăm ce s-a întâmplat după ce a plecat Iisus din casa lui Zaheu? Putem să ne 
imaginăm că toţi cei care au fost nedreptățiți de el de-a lungul anilor, au năvălit la 
uşa lui: „Ai promis că ne dai împătrit!” Şi le-a dat. Dar nu numai că le-a dat, ci şi-a 
cerut iertare, s-a pocăit pentru ceea ce a făcut, ceea ce înseamnă ceva mai mult 
decât declaraţia pe care a făcut-o în faţa lui lisus. Înseamnă trecerea lui la faptă, 
trecerea lui corectă la actul de pocăință, recunoscându-şi greşeala chiar în faţa celor 
cărora a greşit. Deci recunoaşterii greşeli, i-a urmat compensarea ei concretă. Prin 
faptă. 


Și de ce le-a întors mai mult decât le luase? Pentru ca să-şi răscumpere astfel 
greşeala față de ei. A fi dat doar ceea ce luase, ar fi fost doar un act de restabilire a 
greşelii lui. Prin surplusul întoarcerii împătrit, plătea păcatele lui, jertfa de la sine, 
din ale sale. Poate că prevederea Legii cu întoarcerea împătrită, uneori înşeptită 
(Pile 6, 31), avusese în vedere acest lucru, dacă nu fusese un mijloc de a-i speria pe 
infractori. 


E timpul acum să ne mai oprim asupra unei implicaţii a acestei întâmplări, la care 
ne cheamă cuvântul: „Astăzi trebuie să fiu în casa ta” (Luca 19, 5). Ce să 
însemneze acest „trebuie”? De ce trebuia să fie în casa lui? Nu ştim. Nu ni se 
spune. Evanghelistul nu explică. El relatează în zece versete ceea ce ar putea fi 
subiectul unei istorisiri de zeci de pagini. EI descrie, cu zgârcenie de cuvinte, 
faptele aşa cum au fost. L-a auzit pe lisus zicând: „trebuie”, şi a notat aşa. Nu s-a 
mai întrebat şi, probabil, nici n-a mai întrebat, de ce trebuia. S-a mulţumit cu cât a 
fost. 


Noi însă ne întrebăm. Şi ne întrebăm pentru că probabil întrebarea a fost lăsată 
pentru noi. Intâmplarea însăşi s-a petrecut pentru noi, ca tot ce e legat de faptele şi 


învăţătura lui lisus. Şi, de fapt, chiar din perspectiva acestei convingeri îl vom şi 
îmţelege pe acest „trebuie”. Şi nu-l putem înţelege decât dacă presupunem că în 
clipa în care l-a văzut pe Zaheu în pom, lisus s-a hotărât atunci să ne ofere un 
model pentru eternitate, asupra sinergiei, despre ce poate colaborarea dintre 
Dumnezeu şi om, dintre credinţă, fapte şi har. 


Întâlnirea lui lisus cu Zaheu ne oferă şapte etape ale sinergiei. 

1. Zaheu doreşte să-L vadă pe lisus şi urcă în sicomor; 

2. lisus îl vede, îi apreciază interesul şi îl cheamă să coboare, ca să intre în casa lui; 
3. Zaheu răspundee bucuros acestei chemări şi îi face invitaţia; 

4. lisus o acceptă şi intră în casa lui; 

5. Impresionat, Zaheu se converteşte şi face declarația de pocăință şi de reparare a 
pagubelor pe care le făcuse; 

6. lisus declară mântuită toată casa şi îl restabileşte în demnitatea de fiu al lui 
Avraam, deci de fiu al credinţei. 

7. lisus trage concluzia şi învăţătura întregii întâmplări, arătându-i şi scopul, şi 
faptul că îl realizase şi, mai ales, descoperindu-şi misiunea Sa: „Căci Fiul Omului a 
venit să caute şi să Mântuiască pe cel pierdut“. 


De aceea trebuia să fie în casa lui Zaheu. Zaheu fusese în planul Său. Trebuia să-şi 
definească venirea pe pământ; „să caute şi să mântuiască pe cel pierdut“. Şi s-o 
facă şi cu colaborarea acestuia (v. l Cor. 3,9). 


Convertirea lui Zaheu e modelul posibilei noastre convertiri spre altă gândire, spre 
o nouă simţire, spre drumul cel mai drept către Dumnezeu. Convertitul devine 
slujitor. Al lui Dumnezeu şi al oamenilor. Chiar dacă a fost profitor înainte sau 
persecutor. Pavel e din aceeaşi categorie, desigur pe alte coordonate. 


E mai mult probabil că cei care erau cu lisus şi-au schimbat atitudinea, când au 
văzut ce a ieşit până la urmă din toată întâmplarea. Poate doar fariseii şi cărturarii 
să mai fi murmurat că „a mâncat în casa unui păcătos”. Dar să nu uităm: păcătoşii 
care s-au bucurat de atenţia lui lisus, s-au bucurat pentru că aveau în ei forța de a 
se converti. Toţi s-au convertit. Erau păcătoşi care s-au pocăit. Unii au ajuns sfinți. 
lisus i-a iubit, pentru a-i întoarce de la păcat. 


Se povesteşte că Sfântul episcop Ambrozie al Milanului a aflat că împăratul 
Teodosie cel mare ordonase un măcel la Tesalonic. Când a venit la Milano şi a vrut 
să se împărtăşească, episcopul l-a refuzat chiar din faţa uşilor împărăteşti, 
împăratul s-a înfuriat şi 1-a adus aminte lui Ambrozie de împăratul David care, deşi 


adulterin, şi, deşi l-a trimis pe Urie la moarte ca să-i ia soţia, totuşi a rămas în 
istorie ca Sfântul şi proorocul David. 


Până în prezent - i-a spus Sfântul Ambrozie - Măria Ta ai făcut numai păcatele lui 
David, nu şi pocăinţa lui. Fă şi pocăinţa lui, şi atunci te voi împărtăşi. 


Împăratul a făcut pocăință publică în biserică. A stat în genunchi vreme 
îndelungată, înaintea poporului, şi numai după aceea Sfântul Ambrozie l-a 
împărtăşit. 


Mântuitorul când ierta pe păcătoşi, când vindeca bolnavi, încheia de obicei cu: 
„Du-te, şi de acum să nu mai păcătuieşti“. Aceasta era condiția intrării în ordine. In 
această stare, chiar şi profesiunea de vameş devenea onorabilă. 


Nu ni se spune că Zaheu şi-ar fi schimbat profesiunea. Dar a fost desigur un vameş 
cinstit până la sfârşitul vieţii sale. 


Să ne amintim că şi Sfântul loan Botezătorul, când l-au întrebat vameşii ce trebuie 
să-facă spre a se mântui, le-a răspuns: „Să nu cereţi cu nimic mai mult decât vă 
este rânduit” (Luca 3, 13). 


Am putea spune chiar că Mântuitorul a reabilitat prin Zaheu o categorie socială 
care era odioasă în popor, şi era simbolul ultimei degradări civice. lisus câştigase. 
Metoda Lui se dovedise bună. Bucuros El însuşi de rezultat, s-a adresat atunci lui 
Zaheu, dar şi tuturor celor din împrejur: „Astăzi s-a făcut mântuire casei acesteia!” 
A casei, adică a membrilor familiei lui Zaheu însuşi. 


Dar de ce totuşi s-a referit lisus, nu numai la Zaheu, ci şi la casa lui? Să luăm 
aminte. Averea pe care o strânsese Zaheu plana ca un blestem asupra întregii case. 
Nu numai asupra lui. Poate că soţia, copiii, ginerii, nurorile, cei ce vor mai fi fost 
în casă cu el se vor fi spălat adesea pe mâini: Nu noi! Zaheu aduce bunurile acestea 
nemeritate. EI le fură. Noi suntem oameni cinstiți. Ei, nu! Acordul cu fapta lui, 
înfruptarea din fapta lui, plana şi asupra lor. 


Acest lucru îl uită mulți dintre noi, în cazuri similare, când unul din familie aduce 
bunuri necuvenite. Se trezesc abia atunci când acela e descoperit, şi atunci suferă. 
Ba unii chiar cred că suferă pe nedrept. Dar de ce nu i-au atras atenţia din vreme? 
De ce s-au bucurat de bunurile aduse de el, din ceea ce nu era dreptul lui? 


În cazul lui Zaheu, putem bănui că actul lui de căinţă şi pocăință a fost aprobat şi 
de întreaga familie care era de față. De aceea Zaheu a beneficiat de iertare 
împreună cu toată casa lui. Toţi s-au înscris în ordinea harului, a credinţei şi a 
faptei bune. Mântuitorul a adus astfel dezlegarea întregii case. „Astăzi s-a făcut 
mântuirea casei acesteia”! 


Convertirea lui Zaheu a fost rapidă şi totală. Şi tot aşa a fost şi răspunsul lui lisus. 
întâlnim, în sensul de mântuire, de iertare, pentru prima oară cuvântul „Astăzi”, pe 
loc, acelaşi cuvânt pe care i-l va spune şi tâlharului de pe cruce care s-a pocăit. 


Zaheu s-a hotărât să dea înapoi tot ceea ce luase de la alţii pe nedrept. Îndreptarea 
se arăta aşadar printr-o hotărâre concretă, de renunțare nu numai la a mai face ceea 
ce făcuse înainte, dar de a şi corecta nedreptăţile pe care le comisese. Hotărârea de 
convertire trecea proba practică. Metoda lui lisus îşi arăta roadele. 


Putem acum răspunde şi mai limpede la întrebarea pe care ne-am pus-o la început: 
Cum trebuie să înţelegem atitudinea lui lisus faţă de păcătoşi? Acum vedem că n-a 
venit pentru păcătoşi, pentru că erau păcătoşi, n-a venit să le aprobe păcatul, n-a 
venit să le dea voie să rămână păcătoşi în continuare. A venit pentru păcătoşi ca să- 
i îndrepte. Şi numai acei păcătoşi s-au bucurat de atenţia Lui, care s-au îndreptat. 


Acest lucru este clar în învăţătura noastră ortodoxă. Zaheu s-a îndreptat în faţa lui 
Dumnezeu prin mărturisirea personală a fărădelegilor pe care le comisese, şi prin 
hotărârea de a se îndrepta şi de a îndrepta şi nedreptăţile pe care le făcuse altora. 
Zaheu rămâne modelul biblic al convertirii pe care lisus ni-l oferă spre urmare. 


Fiecare din noi e în felul său un Zaheu. Poate nu exact ca dânsul, poate nu în 
aceeaşi măsură, poate nu cu aceleaşi păcate şi greşeli, dar fiecare din noi are ceva 
de îndreptat, are pe cineva pe care l-a nedreptăţit. Pe care l-a îndreptățit prin 
cuvânt, prin ocară, prin vorbire de rău, prin aceea că nu i-a recunoscut meritele, l-a 
invidiat, i-a luat din drepturile cuvenite, sau nu i-a dat ceea ce se cuvinea să-i dea. 
I-a luat locul care se cuvenea aceluia, sau şi-a însuşit munca lui. 


În fiecare din noi însă există o candelă care aşteaptă să fie aprinsă, să ne 
lumineze încăperea minţii, ca să vedem în lumină tot răul pe care l-am făcut, şi 
pe care îl ţinem în întuneric. Îngerul din noi aşteaptă să fie eliberat. Eliberându- 
1, ni-l facem aliat. Abia aşteaptă să-l eliberăm, nu spre a ne pedepsi, ci spre a se 
pune în Slujba noastră şi a da mărturie bună despre noi în faţa lui Dumnezeu. 
Aşa sunt îngerii: nu pot face decât bine! 


Să mergem şi noi în întâmpinarea lui lisus. lată-L: vine înconjurat de mulțime. Să 
urcăm şi noi în sicomorul căinţei şi al îndreptării şi să-L întâmpinăm. 


Veţi zice: Nu mai vine lisus în vremea noastră. Unde să-L întâmpinăm? lisus vine. 
A dat mandat preoților: „Orice veţi lega pe pământ, va fi legat şi în ceruri, şi orice 
veți dezlega pe pământ, va fi dezlegat şi în ceruri“ (Matei 16, 19). lisus Hristos din 
Potirul de pe altar aşteaptă să venim în întâmpinarea cu El. Preotul, în numele şi cu 
mandatul primit de la Iisus, aşteaptă îndreptarea, mărturisirea, căința, după care, 
aşa cum a zis Mântuitorul: „Astăzi s-a făcut mântuire casei acesteia, şi preotul zice 
după spovedanie: „ŞI eu te iert şi te dezleg“. 


lată cum, din această întâmplare, avem de tras anumite învățături şi pentru noi 
înşine. Asupra a patru lucruri aş vrea să mă opresc în concluzie, ca să ne mai 
rămână întipărite în minte şi în conştiinţă. 

1. Să fim atenţi, precum Zaheu, la mâna pe care ne-o întinde Dumnezeu. 

2. Să nu fim printre cei care cârtesc împotriva bunăvoinţei lui Dumnezeu faţă de 
alții. Ceea ce a făcut lisus cu Zaheu a fost şi o judecată asupra celor care nu L-au 
înţeles şi au cârtit. Zaheu păcătosul le-a dat şi el o lecţie „drepţilor” îngâmfaţi! 

3. Să nu fim printre cei care se bucură atunci când împrejurul nostru, în familia 
noastră, cineva săvârşeşte nedreptăţi, aducând bunuri necuvenite, şi să nu credem 
că noi suntem absolviţi de vinovăţie. 

4. Fără mărturisirea greşelilor nu este nici iertare, nici dezlegare, nici mântuire. 
Aceasta este adevărata învăţătură pe care a lăsat-o Mântuitorul lisus Hristos. Ca şi 
Zaheu, să mergem la întâlnirea cu lisus ca să auzim şi noi: „Astăzi s-a făcut 
mântuire casei acesteia“. 


Cuvântul rostit în catedrala din Sibiu, în 1984. 


Duminica a XXXIII-a după Rusalii a vameşului şi a fariseului - Dreptul 
mândru şi păcătosul smerit în faţa judecății 


Să citim împreună încă una din parabolele Mântuitorului. Una din cele mai scurte. 
O parabolă de cinci versete. E o întâmplare simplă. Se intitulează Parabola 
vameşului şi a fariseului. „Doi oameni s-au suit la templu ca să se roage: unul 
fariseu şi celălalt vameş. Fariseul, stând, aşa se ruga în sine: Dumnezeule, îţi 
mulțumesc că nu sunt ca ceilalți oameni, răpitori, nedrepţi, adulteri sau ca şi 
acest vameş. Postesc de două ori pe săptămână, dau zeciuială din toate câte 
câştig. lar vameşul, departe stând, nu voia nici ochii să-şi ridice către cer, ci-şi 
bătea pieptul, zicând: Dumnezeule, fii milostiv mie, păcătosului. Zic vouă că 
acesta s-a coborât mai îndreptat la casa sa, decât acela. Fiindcă oricine se înalță 
pe sine se va smeri, iar cel ce se smereşte pe sine se va înălța” (Luca 18, 10-14). 


Să reținem mai întâi că Mântuitorul a spus această parabolă „unora care se 

credeau că sunt drepți şi dispreţuiau pe alții”. EI şi-a terminat povestirea cu un 
foarte scurt comentariu, adresat tuturor celor care o ascultaseră. 


Comentariul lui lisus este oarecum surprinzător, pentru că nu-l îndreptăţeşte pe cel 
care, după chiar spusa parabolei, făcea numai fapte bune. Nu era un păcătos, ci 
dimpotrivă. Și totuşi lisus spune: „Vă spun însă că vameşul s-a întors la casa sa 
mai îndreptat decât fariseul”. Aşadar, îl îndreptăţeşte pe vameşul care stătea la uşă 
şi care spunea că este un păcătos, şi care era un păcătos. Cum se explică aceasta? 
Mântuitorul nu întârzie s-o dea chiar EI, printr-o sentinţă din acelea menite să 
rămână memorabile, ridicată la rangul de principiu. El spune: „Căci tot cel ce se 
înalţă pe sine se va smeri, iar cel ce se smereşte pe sine se va înălța“ (Luca 18, 14). 


Aceasta este deci parabola. Simplă şi uşor de înţeles. O parabolă care nu are prea 
multă nevoie de comentarii din partea noastră, ca să putem trage din ea toată 
învăţătura. Totuşi, câteva lucruri ar mai fi de spus în legătură cu ea, şi chiar am 
avea de pus câteva întrebări. 


Dar mai întâi să ne lămurim cine erau fariseii şi cine erau vameşii. Şi despre unii şi 
despre ceilalţi avem suficiente informaţii atât în Sfânta Scriptură, cât şi în literatura 
vremii. 

— Despre vameşi am mai vorbit şi altă dată şi ştim că erau un fel de perce- 
ptori financiari care strâgeau impozitele de la populaţie şi care, din pricină 
că pe vremea aceea nu erau evidențe ca pe vremea noastră, se dedau la 
multe abuzuri. Ne-am mai întâlnit cu ei. Pe unul îl ştim şi după nume: 
Zaheu. 


= Cine erau fariseii? Aceştia alcătuiau o grupare respectabilă de cetăţeni, şi 
de credincioşi. Alături de farisei Sunt pomeniţi adeseori în Sfintele 
evanghelii saducheii. Fariseii erau iudei evlavioşi, aproape bigoți, care 
pretindeau că respectă toate preceptele Scripturii. La orele prescrise se 
opreau oriunde ar fi fost, în stradă sau acasă, şi-şi făceau rugăciunile. Și 
Chiar ţineau să şi le facă în public, cu cartea deschisă, să-i vadă toată lumea 
cum că ei îşi fac rugăciunile la timpurile potrivite. 


De altfel cuvântul fariseu înseamnă ales, pus deoparte, aparte de ceilalți, altfel 
decât ceilalți, vrând să se înţeleagă prin aceasta că era un om deosebit, un om bun, 
un credincios practicant. Noţiunea de fariseu era, pe vremea aceea, pozitivă. 


Abia după aceea a ajuns să însemne exact contrariul a ceea ce spunea cuvântul. In 
loc de ales, bun în faţa lui Dumnezeu, cuvântul fariseu a ajuns să însemneze 
făţarnic, adică om care una gândeşte şi alta face. Una face la vedere, alta în ascuns. 


Respectă ritualul, dar rămâne cu inima de piatră. Dar la vremea aceea, fariseii se 
pretindeau încă a fi clasa oamenilor pioşi. 


Ceilalți, saducheii, erau gruparea aristocrației iudaice, mai ales a aristocrației 
sacerdotale. Îşi luau numele de la Țadoc, cel care fusese mare preot pe vremea 
regelui David. În Sfintele Evanghelii, alături de farisei şi saduchei apar deseori şi 
cărturarii, adică învățații iudeilor care se ridicau mai ales din rândurile fariseilor 
care puneau mare accent pe studiul Legii. 


Mai erau şi alte câteva grupări religioase iudaice, de pildă zeloţii, dar aceştia erau 
mai multt în partid politic, fiindcă vroiau să se dezrobească de stăpânirea romană. 


Mai erau apoi esenienii, un fel de ordin călugăresc, care trăiau în comunităţi, 
undeva pe malul Mării Moarte. După al doilea război mondial s-au descoperit 
urmele unei importante aşezări eseniene, la Qumran, mai jos de Ierihon, iar în 
peşterile din vecinătate s-au găsit printre altele, texte ale Vechiului "Testament, care 
autentifică transmiterea exactă a unei părți a Sfintei Scripturi, adică a Vechiului 
Testament, un argument puternic împotriva celor care susțineau că textele Scrip- 
turii supt opere târzii, puse pe seama unor autori din vechime. 


Dar să revenim. Printre aceste grupări religioase iudaice din vremea Mântuitorului, 
fariseii se pretindeau aşadar a fi oamenii cei mai evlavioşi. 

Și iată că Mântuitorul ne prezintă totuşi un exemplu de fariseu pe care-l 
condamnă. Nu-l laudă. 


De ce zice Mântuitoml că mai îndreptat s-a întors vameşul la casa sa decât 
fariseul? Dacă ne recapitulăm felul rugăciunilor celor doi din parabolă, vedem că 
fariseul venise în faţa lui Dumnezeu să se laude: „Doamne, mulţumescu-Ţi că nu 
sunt ca ceilalţi... nu sunt ca vameşul acesta”. Se laudă că toate le face după cum 
scrie Legea. Se prezintă în faţa lui Dumnezeu cu mândrie. Cumva şi-L obligă pe 
Dumnezeu, de la care nu mai avea nimic de cerut. 


Greşeala cea dintâi a fariseului a fost aceea că se compara cu ceilalți. „Nu sunt ca 
ceilalți oameni; nu sunt ca vameşul acesta", în loc să se ocupe de el însuşi, de 
problemele sufletului lui, el se compara chiar în faţa lui Dumnezeu cu ceilalți, şi se 


socotea pe el deasupra. Nu venea cu inima smerită. 


Comparându-se, mai făcea încă o greşeală: îi judeca pe ceilalți, începând chiar cu 
cel care se ruga în acelaşi timp cu dânsul, pe vameş. Apreciindu-se pe sine şi 
făcându-se judecătorul celorlalți, pe care îi dispreţuia, se lua pe el drept unitate de 
măsură, ca şi cum el ar fi fost Judecătorul, ştiind să aprecieze ce e bine şi ce e rău 
în viaţa celorlalți oameni. Ori, noi ştim că aceasta o poate face numai Dumnezeu 
care le ştie şi pe cele nevăzute, care cunoaşte şi intenţiile şi circumstanţele faptelor 
omeneşti. Mândria nu-i place lui Dumnezeu. Dimpotrivă, îi place smerenia, chiar 
dacă vine din partea unui păcătos care se pocăieşte. Un păcătos care se pocăieşte 
este mai sus în ochii lui Dumnezeu decât un drept care se mândreşte. 


Căci fariseul era cu adevărat drept, iar vameşul era cu adevărat păcătos! Ca să ne 
tâlcuim bine parabola, nu trebuie să uităm nici o clipă acest lucru. Aceasta este 
concluzia pe care trebuie să o tragem. În fața lui Dumnezeu nu trebuie să ne 
prezentăm numai cu faptele noastre - se înţelege că şi cu faptele noastre bune, 
mai ales - dar trebuie să ne prezentăm îndeosebi cu roadele pe care le lasă în 
sufletul nostru faptele noastre bune. Dacă fapta noastră bună ne strică sufletul, 
degeaba e bună. Și dacă ne mândrim cu ea, şi atunci degeaba e bună. Căci 
trebuie Să ştim că Dumnezeu nu are nevoie de fapta noastră bună, de fapte în 
sine. Importantă e inima cu care facem faptele. De fapte bune avem nevoie noi şi 
aproapele nostru. Important e cum se reflectă faptele bune în relaţiile noastre cu 
aproapele. Căci pe Dumnezeu nu-L interesează să respectăm preceptele de dragul 
preceptelor. Dumnezeu vrea să le respectăm pentru ca să creeze relaţii bune între 
noi, oamenii de pe pământ. 


Ori, atunci când te duci în faţa lui Dumnezeu şi-i spui: Mi-am făcut rugăciunile, 
mi-am îndeplinit toate datoriile religioase, dar în acelaşi timp te uiţi cu dispreţ la 
celălalt, şi spui: Nu sunt ca el, şi spui: Să rămână înapoia mea, acolo unde se 
află, la uşă, înseamnă că n-ai realizat nimic. Faptele tale au fost osteneli în 


zadar. N-ai câştigat nimic. Dacă faptele n-au creat în sufletul tău o dispoziţie 
deosebită de dragoste şi smerenie, de compasiune şi de iertare, starea de suflet 
care să te apropie de vecinul, de prietenul, de duşmanul, de străinul, de oricine e 
aproapele tău, dacă nu ţi-au schimbat inima, făcând-o mai bună, dacă nu te-au 
dus în situaţia de a nu te face judecătorul aproapelui, şi dacă nu te-au îndemnat 
să te oferi să-l mai ajuţi, atunci n-ai realizat mare lucru. 


Nu ştiu ce cuvinte să găsesc ca să fiu cât mai convingător şi ca să înțelegeți toți că 
Dumnezeu vrea de la noi inimă bună. Să venim la biserică, să ne închinăm, să 
aducem jertfe, dar să ne schimbăm şi inima. Să fim buni. Numai aşa sunt toate bine 
primite de Dumnezeu. 


Sfântul Casian Romanul care s-a născut în sec. IV şi era de prin părţile noastre, din 
Dobrogea, numeşte opt gânduri ale răutăţii care pot încolţi în sufletul omului şi 
care pot să-i compromită viaţa sufletească, să-i micşoreze credinţa, să-i întunece 
viaţa, să-1 pericliteze viaţa veşnică. Acestea sunt: 

lăcomia, 

desfrânarea, 

trândăvia, 

lenea, 

întristarea, 

iubirea de arginți, 

mândria şi 

slava deşartă. 


Din aceste opt gânduri ale răutăţii, pe scara cea mai de sus, cele mai periculoase 
sunt acestea două din urmă: mândria şi slava deşartă. Toate sunt păcate 
periculoase, grave, dar acestea două sunt dintre cele mai grave. Și lucifer a căzut 
prin mândrie. Și primii oameni de asemenea, lăsându-se înşelaţi că vor cunoaşte 
mai mult decât le-a rânduit Dumnezeu. Aceste păcate sunt grave pentru că se con- 
Jugă uşor cu celelalte şi le stimulează. Se conjugă cu neascultarea, cu disprețul, cu 
ura, cu invidia, prefăcând gândurile răutăţii în fapte ale răutăţii. 


Prin mândrie şi slavă deşartă omul se compară cu alţii şi se situează deasupra, şi 
vai de cel care nu-i recunoaşte locul! O astfel de stare sufletească nu poate fi de la 
Dumnezeu! 


Ce este mândria şi ce este slava deşartă? Sunt atât de vecine, încât par greu de 
diferențiat. Dar nevoitorii duhovniceşti ştiu să facă deosebirea între ele. Sfinţii 
Părinți le explică aşa: 


IG se manifestă atunci când omul vrea să se arate pe sine a fi deosebit, 
altfel, mai bun, mai deştept, mai dotat, mai intelligent decât toţi ceilalți oameni. 
Această dorinţă, chiar când e îndreptăţită, nu e neapărat şi dreaptă. Scara 
valorilor o stabileşte Dumnezeu. El dă talanţii. Noi dăm munca de înmulţire. EI 
apreciază cât am făcut. 


Oamenii se străduiesc să respecte o scară a valorilor, pe putinţa discern-mântului 
lor. Discernământul infailibil, negreşelnic, îi aparţine însă numai lui Dumnezeu. 
Noi trebuie să facem cât stă în puterile noastre, ca să ne situăm pe un loc bun şi de 
cinste pe scara valorilor. Acolo ne impun virtuţiile, cunoştinţele, caracterul, spe- 
cializarea, dar niciodată pretenţiile noastre, declaraţiile noastre. Nu ne impun cele 
pe care le pretindem prin cuvinte, ci ceea ce suntem şi reuşim să fim în ochii altora. 
E mai valoros lucrul pe care ni-l dau alții, decât cel pe care ni-l dăm noi înşine. 
Când ne lăsăm în seama altora să ne aprecieze, şi Dumnezeu ajută la înfăptuirea 
dreptăţii. Dar când procedăm ca fariseul, făcându-ne singuri dreptate, ba încă şi 
judecându-i pe alții, iată că ni se atrage atenția că nu suntem pe calea cea bună. 


Mândria nu ţine loc de calificare, nici de notă de valoare, fiindcă pe acestea nu ni 
le dăm noi. De aceea Iisus specifică: nu se va îndrepta, nu se va îndreptăţi, cel ce se 
înalță pe sine. Amănuntul acesta conţine toată cheia înţelegerii mândriei. Noi ne 
pregătim pentru examen. 


Nimeni, la nici o şcoală din lume nu se examinează singur, şi nu-şi dă singur nota, 
ŞI nu-şi rezervă singur locul pe care trebuie să figureze. 


Mândria se mai numeşte şi trufie. Sfântul loan Gură de Aur spune că „omul 


mâncat de trufie este, dintre toţi, acela care se cunoaşte mai puţin pe sine“ 
(Comentarii la Evanghelia după Matei, Omilie 24, 2). De aceea şi poporul spune 
că „trufia e trâmbiţa căderii”. 


Slava deşartă e atunci când cineva nu numai că se înalță singur deasupra 
tuturor, şi se laudă el pe sine, ci doreşte să fie lăudat şi de alţii. Doreşte să fie 
slăvit de alţii. Această slavă e numită de Sfinţii Părinți slavă deşartă. De multe ori, 
cel care vrea să fie slăvit de alţii, îşi improvizează şi calităţi pe care nu le are. Se 
prezintă şi vrea să apară ceea ce nu este, numai şi numai ca ceilalți să gândească 
despre el că e mai bun altfel, mai bun în toate, mai deştept decât toţi ceilalți. 


Chiar când cineva ar avea dreptul la o astfel de slăvire, atunci când şi-o dă singur, 
când şi-o doreşte pătimaş, ea e tot slavă deşartă, pentru că nu rodeşte virtutea, ci 
deşertăciunea, mândria. 


Acestea două se nasc una din alta şi una pe alta. Nu pot trăi singure. E o infamă 
căsătorie de răufăcători! 


Aceste două gânduri ale răutăţii sunt condamnate de către Sfinţii Părinți. lată că şi 
Mântuitorul în această parabolă ne spune că mândria şi slava deşartă nu ajută la 
NIMIC, ci dimpotrivă. 


Cea care ne aşează în raporturi corecte, şi cu Dumnezeu şi cu oamenii, este sme- 
renia. Printr-un alt nume, mai accesibil vorbirii curente, | se zice modestie. 
Modestia e lăudată nu numai de Dumnezeu, ci şi de societate. Întotdeauna, în toate 
timpurile a fost mai apreciat omul modest decât omul mândru. 


Sfinţii Părinți spun că există în viaţa duhovnicească şi o „cădere în sus“, oricât ar 
părea de paradoxal. Noi ştim toţi că orice cădere e întotdeauna în jos. E un 
pleonasm să spui cădere în jos, ca şi „urcare în sus", „moş bătrân" şi altele 
asemenea. Dar Sfinţii Părinți scot cuvintele din categoria pleonasmului când arată 
că există şi o „cădere în sus". 


Aceasta îi priveşte mai ales pe cei care voiesc să se desăvârşească, pe făcătorii de 
fapte bune Fac fapte foarte bune, ca şi fariseul din parabolă. Îşi fac toate 
rugăciunile, dau milostenie, respectă toate prescripţiile legii lui Dumnezeu, dar în 
acelşaşi timp se mândresc cu tot ceea ce fac. Aceasta se cheamă „cădere în sus", 
cădere prin virtutea transformată în mândrie. Urci ca să te laude alții, să te vadă, 
sau ajuns sus, acolo nu scapi de ispita laudei de sine şi de slăvirea altora, crezând 
că ţi se cuvin. Îi şi vezi pe unii ca aceştia cum cu falsă smerenie umblă cu ochii în 
Jos, dar cu nasul în sus să adulmece lauda şi cum, cu coada ochiului, caută pe 
cineva care să-i vadă! Se ştiu drepţi şi vor ca acest lucru să se vadă, să se ştie şi de 
alții. Vor să fie pildă bună, zic unii dintre ei căutându-şi false justificări, dar în 
sinea lor le încolţeşte gândul pierzaniei: „Nu sunt ca alții“. Aceasta era şi 
rugăciunea fariseului! 


Drept era şi el! Şi „nu era ca alţii”. Dar prin mândrie cădea mai jos decât ei. 
In Pateric se i iii Smerita cugetare că întrece chiar faptele cele bune: 


„S-a întrebat : Care faptă este mai bună decât toate celelalte? Şi a 
zis: Socotesc că precum mândria este mai mare decât toate patimile, încât a 


putut Surpa şi pe unul din cer, aşa şi smerita cugetare este mai mare decât toate 
faptele bune, pentru că poate să scoată pe un om din orice adânc, chiar de ar fi 
de tot păcătos. Pentru aceea şi Domnul, mai înainte de toţi, îi fericeşte pe cei 
săraci cu duhul. 


Unii creştini buni, făcători de fapte bune, trebuie să ia aminte deci la păcatele 
mândriei şi evlaviei deşarte. Cu cât urcă mai sus pe scara faptelor bune, unii ca 
aceştia, dacă nu păstrează măsura smereniei, măsura discreției, măsura modestiei, 
de fapt cad. Aceasta e „căderea în sus“. 


Căderea prin virtutea roasă de mândrie. Mulţi dintre noi atunci când facem câte o 
faptă bună, începem să ne pierdem smerenia, ni se naşte gândul mai întâi imperce- 
ptibil, apoi din ce în ce mai perceptibil, că noi suntem altfel decât ceilalți. Credem 
că avem dreptul la alt loc în biserică, mai în faţă, că preotul trebuie să ne vorbească 
altfel, că ceilalți creştini din parohie trebuie să ne cinstească în chip deosebit. E 
bine să cinstim bătrâneţea. E bine să cinstim evlavia şi înţelepciunea altora. A face 
acestea e semn de smerenie din partea noastră. Dar să nu ceară nimeni să i se 
hrănească mândria, ca să nu-şi primejduiască nici evlavia, nici înţelepciunea. lar 
bătrâneţea cinstită de oameni e cea care poartă semnele evlaviei şi răspândeşte în 
Jur înţelepciune, cumpătare, echilibru, smerenie. 


Măsura virtuţii adevărate şi a creşterii duhovniceşti e aceea care stă pururea 
îmbrăcată în smerenia cea adevărată. 


De-a lungul istoriei cugetării biblice, în Vechiul Testament, Smerenia a fost sfatul 
de căpetenie şi calea de ieşire din orice încurcătură, din cearta cu oamenii şi din 
greşeala față de Dumnezeu. „Pentru că Roboam s-a smerit, Domnul şi-a abătut 
mânia de la el“ (II Cronici 12, 12). Domnul „îi învaţă pe cei smeriţi” (Ps. 25, 9) 
„ŞI-L înalță” (lov 5, 11) şi „le dă har” ( Petru 5,5). Din smerenie nu poate cădea 
nimeni. 


In lumina acestor învățături vom înţelege şi acel cuvânt al Mântuitorului care zice: 


„Că cel ce se va înălța pe Sine, acela se va smeri, iar cel ce se va smeri pe sine, 
acela se va înălța“ (Matei 23, 12). 


Cuvânt rostit la catedrala din Sibiu în 12 februarie 1984. 


Duminica a XXXIV-a după Rusalii a Fiului risipitor - Doi fraţi la judecată 


Duminca Fiului risipitor. Ce fiu risipitor extraordinar va fi fost acesta, încât să i se 
consacre o duminică în an! Să fie sărbătonit! 


De obicei, oamenii îşi sărbătoresc eroii. Eroii de pe câmpul de luptă, eroii ştiinţei, 
marii inventatori, eroii culturii, marii scriitori. Noi creştinii ne serbăm eroii noştri, 
nevoitorii din pustie, sfinţii făcători de minuni, martirii, marii ierarhi şi teologi care 
au contribuit la clarificarea credinţei în Sinoadele ecumenice, marii conducători de 
obşti monahale. 


Şi iată că astăzi trebuie să serbăm un fiu risipitor! Ce mare faptă va fi făcut acest 
fiu risipitor, încât să merite o atenţie atât de deosebită din partea întregii creş- 
tinătăți? 


Mai întâi trebuie să precizăm un lucru. Risipitorul nostru nu este un personaj real. 
Aceasta schimbă oarecum perspectiva, deşi nu foarte mult. Fie din viaţă, fie din 
cărţi, reali sau fictivi, „eroii" care ni se impun atenţiei sunt pozitivi sau negativi, şi 
cer acelaşi tratament chiar dacă sunt fictivi. 


Fiul risipitor, de care ne ocupăm acum, este eroul unei povestiri a Mântuitorului, 
eroul unei parabole. De fapt, chiar aşa se şi numeşte: Parabola fiului risipitor. 


Mântuitorul tocmai avusese o discuţie aprinsă cu cărturarii şi fariseii pe drumul 
dinspre Galileea spre Iudeea. Încercase să-l convingă că trebuie să fie cu bună- 
voinţă faţă de păcătoşii care se întorc la pocăință. Mulţi păcătoşi şi vameşi îl 
urmau şi îl ascultau. Cărturarii şi fariseii nu-i puteau suferi alături de ei pe aceştia. 
Cârteau (Luca 15, 1-2). 


Le va fi spus Mântuitorul cărturarilor şi fariseilor: Oameni buni, nu e important să- 
i ţii la distanţă şi să-l pedepseşti pe păcătoşi, potrivit cu păcatele lor; important e 
să-i faci să se întoarcă de la păcat la îndreptare. Important e să-i schimbi. Nu e 
important să-i judeci. Aşa ceva e uşor şi comod. Important e să-i faci să-şi înţelea- 
gă greşelile şi să nu le mai facă. Nu e important să-i ţii în starea în care sunt, şi să 
le faci rău pentru rău. Important e să-i faci din răi, buni. Degeaba îi pedepseşti dacă 
nu faci din ei oameni mai buni. Domnul aceasta vrea. Dumnezeu se bucură când 
primeşte mărturisirea unei greşeli, nu când pedepseşte. 


Cărturarii şi fariseii nu înțelegeau aceasta. Erau drepţi şi credeau că Dumnezeu 
trebuie să ţină şi să-i preţuiască numai pe ei. Păcătoşii trebuiau repudiaţi. Păcatul 


drepţilor e că se uită chiorâş la păcătoşi. Cred că au dreptate să-i judece pe 
păcătoşi. Din dilema dreptate-iertare, dreptate-bunătate, ei ies foarte uşor: aleg 
întotdeauna dreptatea. Să se facă dreptate! Să învingă adevărul! Să se facă dreptate 
după adevăr. Folosindu-se de asemenea noţiuni care sunt în cea mai mare cinste în 
morală, ei par imbatabili. Şi noi suntem uneori în situaţii asemănătoare. Dacă 
prindem o fărâmă de dreptate de partea noastră, o ţinem sus ca pe un steag de 
biruință şi ţipăm: să se facă dreptate! Cine ar putea fi împotriva dreptăţii? Nici 
măsura creştină nu e împotriva dreptăţii. Dar în situații umane, măsura creştină 
mai cunoaşte şi alte ieşiri din ele. Aceste ieşiri sunt cele ale omeniei. Un drept e 
îndreptăţit să ceară dreptate împotriva unui păcătos. 


Dar dacă s-ar inversa rolurile. Dacă dreptul ar fi în locul păcătosului, cum ar dori 
Să fie tratat? După dreptate sau de e posibil, şi cu milă, şi cu înţelegere, eventu- 
al cu iertare, cu bunătate? În cazul acesta ar interveni apelul la omenie. Din 
postura de om care a greşit, dreptul de dinainte n-ar mai gândi la fel. S-ar bucura să 
fie iertat. O bucurie pe care din postura de drept nici n-a putut-o întrezări, ca s-o 
aprobe, s-o mijlocească. Din postura de om care a greşit, iertarea tatălui din 
Parabolă i se pare un miracol binevenit. Din postura dreptului, i se pare o 
nedreptate, când cei care au greşit sunt alţii. 


Cărturarii şi fariseii măsurau cu măsuri diferite. Ei n-au înţeles niciodată acea lege 
de aur: „Ce vrei să-ţi facă ţie oamenii, aceea fă-le şi tu lor“. Nici acum nu 
înțelegeau de ce lisus îi admitea în jurul său pe vameşi şi pe păcătoşi, şi chiar 
mânca împreună cu ei. Ei nu înțelegeau că Iisus intra în casele care i se deschideau, 
la păcătoşii care se întorceau de la păcatele lor. 


Le-a spus mai multe parabole printre care şi aceasta a Fiului risipitor, în care unul 
din protagonişti îi preînchipuia chiar pe ei: „Un om avea doi fii. Și a zis cel mai 
tânăr dintre ei tatălui său: Tată, dă-mi partea ce mi se cuvine din avere. Și el le-a 
împărţit averea. Și nu după multe zile, adunând toate, fiul cel mai tânăr s-a dus 
într-o ţară depărtată şi acolo şi-a risipit averea, trăind în desfrânări. Şi după ce a 
cheltuit totul, s-a făcut foamete mare în ţara aceea, şi el a început să ducă lipsă. 

Şi ducându-se, s-a alipit el de unul din locuitorii acelei ţări, şi acesta l-a trimis la 
țarinile sale să păzească porcii. Și dorea să-şi sature pântecele din roşcovele pe 
care le mâncau porcii, însă nimeni nu-i dădea. Dar, venindu-şi în sine, a zis: 
Câţi argaţi ai tatălui meu Sunt îndestulaţi de pâine, iar eu pier aici de foame! 
Sculându-mă, mă voi duce la tatăl meu şi-i voi spune: Tată, am greşit la cer şi 
înaintea ta; Nu mai Sunt vrednic să mă numesc fiul tău. Fă-mă ca pe unul din 
argaţii tăi. Și, sculându-se, a venit la tatăl său. Și încă departe fiind el, l-a văzut 
tatăl său şi i s-a făcut milă şi, alergând, a căzut pe grumazul lui şi l-a sărutat. Şi 


i-a zis fiul: Tată, am greşit la cer şi înaintea ta şi nu mai Sunt vrednic să mă 
numesc fiul tău. Și a zis tatăl către slugile sale. Aduceţi degrabă haina cea mai 
hună şi-l îmbrăcaţi şi daţi inel în mâna lui şi încălțăminte în picioarele lui; şi 
aduceţi vițelul cel îngrăşat şi-l înjunghiaţi şi, mâncând, să ne veselim. Căci acest 
fiu al meu mort era şi a înviat, pierdut era şi s-a aflat. Și au început să se 
veselească. Iar fiul cel mare era la țarină. Și când a venit şi s-a apropiat de casă, 
a auzit cântece şi jocuri. Și, chemând la sine pe una dintre slugi, a întrebat ce 
înseamnă aceasta. lar ea i-a spus: Fratele tău a venit, şi tatăl tău a înjunghiat 
vițelul cel îngrăşat, pentru că l-a primit sănătos. Și el s-a mâniat şi nu voia să 
intre: dar tatăl lui, ieşind, îl ruga. Însă el, răspunzând, a zis tatălui său: lată de 
câţi ani îţi slujesc şi niciodată n-am călcat porunca ta. Și mie niciodată nu mi-ai 
dat un ied, ca să mă veselesc cu prietenii mei. Dar când a venit acest fiu al tău, 
care ţi-a mâncat averea cu desfrânatele, ai înjunghiat pentru el vițelul cel 
îngrăşat. Tatăl însă i-a zis: Fiule, tu întotdeauna eşti cu mine şi toate ale mele 
ale tale sunt. Trebuie să ne veselim şi să ne bucurăm, căci fratele tău acesta mort 
era şi-a înviat, pierdut era şi s-a aflat“ (Luca 15, 11-32). 


Principala învăţătură.pte care o scoatem din întâmplarea povestită de Mântuitor 
este aceea că orice întoarcere de pe drumul păcatului e posibilă. Orice întoarcere 
însoţită de căinţă este primită de Dumnezeu şi e binecuvântată cu iertarea 
tuturor greşelilor. Acesta este înţelesul curent al parabolei, înţelesul ei practic şi 
adevărat. 


L-am enunțat de la început, pentru că aşa a dorit Mântuitorul să-l fie înţeleasă 
parabola. Să arate cât de mare e bucuria întoarcerii unui fiu rătăcit, în cer ca şi pe 
pământ. 


Am putea să ne oprim aici cu tâlcuirea parabolei. Totuşi câteva întrebări, pentru 
deplina noastră lămurire, ne mai putem încă pune în legătură cu tâlcuirea ei, chiar 
dacă reducem problema numai la întoarcere şi iertare. 


Iată o posibilă întrebare: când se iartă păcatele celui care se întoarce? Întrebarea 
poate părea nelalocul ei. Răspunsul, dacă îl scoatem din Parabola Fiului risipitor, e 
simplu: se iartă în momentul întoarcerii, când cel plecat şi întors e acceptat din nou 
în casa tatălui său. 


Dar dacă ne aducem aminte că există în canoanele Bisericii atâtea îndrumări de 
penitenţă îndelungată, că unele păcate se pedepsesc cu oprirea de la împărtăşanie 
pe un an sau doi sau chiar mai mulţi, şi că se dau şi alte canoane, precum facerea 


de milostenie, metanii, post şi altele, atunci problema pare a se complica puţin. În 
practica vieţii creştine de toate zilele, nu mai e atât de simplu ca în parabolă. 


Şi atunci ni se impune totuşi întrebarea: când se iartă păcatele? Şi de ce unele se 
iartă îndată, iar altele numai după îndelungi penitenţe? Sunt necesare actele de 
penitenţă? Există păcate care cer neapărat acte de penitenţă, înainte de a fi 
iertate? De vreme ce există în practica şi învăţătura Bisericii, fiind recomandate de 
către duhovnici şi de către Sfinţii Părinţi cu experienţă duhovnicească, e în afara 
oricărei îndoieli că actele de penitenţă sunt necesare. Cazul din parabolă e menit să 
stabilească un principiu, şi anume acela că Dumnezeu primeşte cu bucurie orice 
întoarcere şi iartă. Condiţiile de amănunt, cum, când, cu canon sau nu, nu sunt 
importante şi ele, fiindcă fac parte din pedagogia lucrării cu sufletele, dar ele sunt, 
toate, supuse legii iertării. Iertarea se dă oricum, dar pocăinţa trebuie să rămână 
statornică şi înainte şi după iertare. Iertarea se dă însă în momentul mărturisiri, în 
momentul întoarcerii, ca şi Fiului risipitor. Deci acum, în momentul acesta vei fi cu 
Mine în Rai. 


Dar în cazul daunelor, este compensarea daunelor o condiţie sine qua non a 
iertării? Dacă e compensare, nu mai e în întregime iertare. Nu. Dumnezeieşte, 
compensarea nu este o condiţie sine qua non pentru iertare. Omeneşte, însă, ar fi, şi 
anume atunci când e vorba de daune materiale, de pildă şi când, iertat fiind, te poți 
bucura totuşi în continuare de cele însuşite pe nedrept. În cazul acesta, a rămâne cu 
ele nu poate linişti conştiinţa. Şi nu satisface dreptate. Dacă te-ai hotărât să te 
pocăieşti, restituie ce-ai furat, dacă e vorba de păgubirea cuiva. De aceea duhov- 
nicii prescriu întoarcerea pagubelor. Când e posibil. 


Tâlharul de pe cruce nu mai avea această şansă. Lui nu 1 s-a mai cerut nimic. ] s-a 
ZIS: „Astăzi vei fi cu Mine în Rai”. Şi i s-a zis aceasta, pentru că a recunoscut că 
era vinovat, că era condamnat la crucificare pe bună dreptate, într-un fel se spo- 
vedise. Şi Marele Duhovnic îl absolvise. 


Acelaşi cuvânt: „Astăzi s-a făcut mântuire casei acesteia", a fost întrebuințat de 
Mântuitorul şi faţă de Zaheu. Deci: pe loc Zaheu L-a primit pe Mântuitorul în casa 
sa, şi s-a căit pentru ceea ce a făcut. EI însă a promis că va da înapoi tot ceea ce 
luase pe nedrept. A făcut prin aceasta dovada palpabilă a pocăinţei lui. 


Împrejurările n-au fost similare, cu tâlharul şi cu Zaheu, dar li s-a aplicat un 
tratament similar. Tâlharul nu mai avea şansa compensării, pe când Zaheu o avea şi 
o promitea. Logica acestui tratament similar e de la sine înţeleasă. Ceea ce 
contează e pocăinţa. 


Actele de penitenţă şi compensare sunt urmări ale pocăinţei, nu condiţionări ale 
iertării. Ele vin ca o consecinţă firească, mai degrabă ca o hotărâre proprie, decât 
impusă din afară. Cel ce se pocăieşte vrea să-şi facă lui însuşi dovada că s-a 
îndreptat, că a înţeles. Iertarea obligă. Fa trebuie urmată în chip firesc de compen- 
sare. O „pocăinţă" fără compensare e o falsă pocăință, desigur când e vorba de 
bunuri, aşa cum am specificat mai înainte. 


In alte cazuri, de pildă când penitentul a cauzat daune morale, compensarea prin 
acte de penitenţă e de resortul hotărârii duhovnicului. Şi acestea pot fi reparate 
direct, nu numai prin metanii sau alte mijloace care rămân în afara celui păgubit. 


ŞI pe vameşul din cealaltă parabolă, a vameşului şi a fariseului, Mântuitorul l-a 
declarat „îndreptat din momentul în care s-a declarat păcătos, deci când şi-a 
recunoscut vinovăția. Recunoaşterea adevărată nu poate fi urmată decât de 
schimbarea stării de dinainte, şi de dorinţa chiar a celui iertat de a-şi proba 
schimbarea. Recunoaşterea doar formală, zicerea din rutină: „Sunt păcătos”, nu 
valorează nimic în faţa lui Dumnezeu. 


Acest „astăzi” mai are însă şi un înţeles mai larg: Ascultă chemarea când şi s-a 
făcut. Ascult-o cât mai eşti pe pământ: „Astăzi - zice Psalmistul - de veţi auzi 
glasul Lui, să nu vă învârtoşaţi inimile voastre” (Ps. 94, 8). Ascultarea de un astfel 
de „astăzi” de aici aduce promisiunea unui „astăzi” dincolo: „Astăzi vei fi cu Mine 
în Rai!“ Aşadar, întoarcerea, căinţa sunt sancţionate cu iertarea imediată. Acesta e 
lucrul esenţial. Penitenţa de după iertare e un act de recunoştinţă, o stare de suflet. 


Tertullian scrie despre aceasta: „pocăinţa este dată pentru curățirea minţii, 
pentru că orice întinăciune ar fi pricinuit, orice pete ar fi adus neştiinţa în inima 
omului, pe acestea mărturisindu-le, înlăturându-le şi dându-le afară, pocăinţa 
să-i pre-gătească Duhul Sfânt un sălaş curat în inimă, unde EI să vină şi să se 
aşeze de bunăvoie, împreună cu bucuriile Sale cereşti” (Despre pocăință, 2, 6). 


Marii duhovnici de altădată au fost şi ei preocupaţi de timpul de pocăință necesar 
îndreptării. Experiențele lor i-au învăţat că în acest domeniu al cunoştiinței 
operează mai mult intensitatea decât durata. 


De pildă în Pateric, în cartea bătrânilor nevoitori spre sfinţenie, se spune că: 
„De va voi omul, de dimineaţa până seara poate ajunge în măsură dumne- 
zeiască”. Deci poate să obţină nu numai iertarea de păcate, ci poate ajunge la 
sfințenie. De dimineaţa până seara! 


Se povesteşte că s-a întâlnit un tâlhar vestit cu un duhovnic vestit. Şi au stat de 
vorbă. 


Tâlharul se căia de tot ceea ce făcuse. Spunea: „Părinte, oricâtă penitenţă aş 
face, nu Sunt vrednic să mă ierte Dumnezeu “. 


Duhovnicul l-a mângâiat: “Nu chiar oricâtă! Şapte ani ar fi de ajuns!” 
Tâlharul nu acceptă:,,Nu părinte, e prea puţin pentru câte am făcut eu “. 
Atunci bătrânul i-a spus: “Dacă e aşa, trei ani vor fi de ajuns". 

“Nu se poate, părinte, eşti prea indulgent, eşti prea îngăduitor cu mine”. 
Bătrânul i-a spus din nou: “Atunci trei zile vor fi de ajuns". 


Tâlharul s-a scandalizat: „Nu se poate, părinte dumneata nu mă iei în serios. Eu 
am făcut atâtea rele, încât nu mi le poate ierta Dumnezeu niciodată”. 


Apropiindu-se de dânsul, bătrânul duhovnic i-a spus: „Ştii ce? Ia zi Tatăl 
nostru”. Şi tâlharul a zis „Tatăl nostru". În momentul când a ajuns la cuvintele: 
„Și ne iartă nouă greşelile noastre”, bătrânul preot l-a binecuvântat, şi el şi-a 
dat duhul, iertat de toate păcatele lui. 


În această întâmplare adevărată, ceva este foarte curios. Şi anume e curios mersul 
în două sensuri. Preotul mergea în sensul scăderii penitenţei, iar tâlharul mergea în 
sensul creşterii răspunderii lui. Şi pe măsură ce tâlharul respingea scăderea po- 
căinţei, în aceeaşi măsură de fapt îşi creştea creditul în vederea iertării, pentru că 
tot mai mult îşi recunoştea greşeala, şi dorea să se pocăiască. Când a ajuns ca 
preotul să-i reducă la aproape nimic timpul de penitenţă, el ajunsese de fapt la 
maximum de căinţă. Şi atunci drept a fost duhovnicul când, la maximum de căinţă, 
i-a redus penitenţa la simpla cerere: „Şi ne iartă nouă greşelile noastre“. Dar câţi 
rostesc această cerere, precum a rostit-o tâlharul din această istorie? 


Sfântul loan Gură de Aur pune problema păcatului şi a pocăinţei între limitele 


uşurătăţii de minte şi ale deznădăjduirii. 


Uşurătatea de minte duce la hotărâri ca aceea a Fiului risipitor când a plecat, 
deznădăjduirea duce la hotărâri ca aceea a lui luda. 


Fiul risipitor e un exemplu al faptului că uşurătatea de minte, dacă nu se conjugă 
cu deznădăjduirea, are leac. Leacul e întoarcerea. 


Aşadar, la întrebarea: când se iartă păcatele? răspundem: păcatele se iartă în 
momentul când te-ai întors de la ele cu căință. Numai să te întorci cu profundă 
căință, aşa cum s-a întors Fiul risipitor din parabola Mântuitorului. 


Nu-l serbăm din alt motiv, decât pentru că s-a întors, pentru că „şi-a venit în sine” 
ŞI s-a întors. E foarte interesantă această expresie: „Și-a venit în sine”. Mântuitorul 
o foloseşte. Înseamnă că nu era „în sine", în clipa când era sub păcat. Noi în limba 
română mai zicem şi: „şi-a venit în fire”. Aşa tâlcuieşte şi Nichifor Teotochist în 
Kiriacodromionul său tradus de Grigorie, în ediţia mereu retipărită la noi sub titlul 
de Cazanie (vezi ed. 1987, p. 504) 


Cuvântul fire, în vechiul înţeles românesc, înseamnă natură. Aşadar el, păcătuind, 
nu mai era în natura lui omenească. Îşi ieşise din natura lui omenească atunci când 
ieşise din casa tatălui său, în condiţiile în care a făcut-o. Acum şi-a venit înapoi în 
natura lui omenească primară, aceea creată de Dumnezeu. 


Şi-a revenit în „sinele" lui, din care ieşise. Nu mai fusese el. Fusese sub stăpânirea 
altora, a celor care încurajaseră păcatul. Şi-a revenit la conştiinţa de sine. A 
redevenit el însuşi. Şi-a recăpătat personalitatea, identitatea. Şi-a adunat mintea 
care îi plecase de acasă.. Fusese ieşit din fire, se trădase, se golise de sine şi rătă- 
cise undeva în afară. Venindu-şi în fire, şi-a revenit în a fi aşa cum a fost creat de 
Dumnezeu. 


Aş vrea să mă opresc asupra unui cuvânt din textul acestei parabole. Fiul risipitor a 
ZIS: „Lată, greşit-am la cer şi înaintea ta“, deci n-a greşit numai înaintea tatălui său. 
EI îşi dădea acum seama că, orice greşeală făcută faţă de cineva de aici, de pe 
pământ, o face şi faţă de cer. 


Acum ni se luminează şi alte texte din Sfânta Scriptură, care pun în relaţie foarte 
strânsă faptele noastre de pe pământ cu modul cum sunt receptate în cer. Nimic 
făcut pe pământ nu are importanță numai aici. Ele sunt judecate pe loc în cer. 
Acolo li se stabileşte valoarea. De aceea tot de acolo poate veni şi iertarea. 


Dar aceasta nu înseamnă că au valoare doar acolo. De fapt valoarea care li se 
conferă acolo e în funcţie de valoarea pe care le-o conferim noi aici. Ce facem aici, 
se apreciază şi dincolo. 


Prin duhovnici ni se aminteşte mereu de acest lucru. Ei sunt măsura de dincolo, în 
vederea reglementării situaţiei de aici şi de dincolo. De aceea Iisus a spus adesea: 
„întrucât aţi făcut aceasta unuia din aceşti fraţi mai mici ai Mei, Mie mi-aţi făcut“ 
(Matei 25, 40; 10, 42;18, 6, 10, 14, etc.) 


De aici putem înţelege că orice greşeală săvârşim faţă de părinţii noştri, față de 
aproapele nostru, se înscrie şi ca o greşeală faţă de Tatăl cel Ceresc. Aşa încât Fiul 
risipitor bine a zis: „Greşit-am la cer şi înaintea ta!“ Mântuitorul l-a pus dinadins, 
în parabola Sa, să spună acest cuvânt, pentru a lămuri cum stau lucrurile! 


Noi avem şi în popor o vorbă despre unele greşeli, despre care zicem, mai ales 
despre ale altora, mai puţin despre ale noastre: „E greşeală strigătoare la cer “, 
adică o greşeală care afectează şi pe Dumnezeu, o greşeală care nu poate să nu fie 
judecată şi Sus, care cere judecata lui Dumnezeu, care nu poate să nu-şi aibă plata 
Sa. 


Cam în sensul acesta a zis şi tânărul fiu: „Greşit-am la cer şi înaintea ta“. Am greşit 
în aşa fel, încât nici nu cred că mai e posibilă iertarea. De altfel, de aceea el nici n-a 
cerut să fie reintegrat în dreptul de fiu, ci în acela de servitor, în dreptul de slugă. 
„Fă-mă ca pe unul din argaţii tăi“, i-a cerut el, smerit, tatălui său. 


Mântuitorul ne spune că a fost totuşi reintegrat în dreptul de fiu. Tot aşa ne 
reintegrează şi pe noi pocăinţa, în dreptul de fu ai lui Dumnezeu şi ai biserici. 


Aş pune acum celor care au urmărit parabola o întrebare: Cu care dintre cei doi 
fii simpatizaţi? Cu acesta care s-a întors, sau cu acela care a rămas acasă, care 
şi-a făcut tot timpul datoria, ba mai mult, s-a şi mâniat pe tatăl său când l-a 
primit aşa cum l-a primit pe fratele risipitor? Risipitor, fiindcă şi-a primit partea 
sa de moştenire, şi şi-a risipit-o în plăceri, până a ajuns să trăiască din roşcove, 
precum porcii cărora le ajunsese paznic. Cu care dintre ei simpatizaţi? Cu care e 
moral să Ssimpatizăm? Sau şi altfel: cu care e moral să fim de acort? Și, pe de 
altă parte, suntem de acord cu ceea ce a făcut tatăl său? Sau înclinăm să-l 
judecăm, aşa cum l-a judecat şi fiul cel bun? 


Eu am să vă spun opţiunea mea: simpatia mea e cu Fiul risipitor. Dar opţiunea mea 
nu e pentru dânsul pentru că a fost risipitor, ci pentru că s-a întors. îmi place şi tatăl 
său, care l-a primit aşa cum l-a primit. Îmi place că tatăl său I-a iertat, în aceeaşi 
măsură cât îmi place şi faptul că el şi-a venit în sine şi s-a întors. Îmi place chipul 

Fiului risipitor când mă aşez în locul lui, când judec cum m-aş fi simţit şi cum m-aş 
simţi eu în locul lui. Şi gândesc că m-aş simţi foarte bine în momentul în care aş fi 


integrat de tatăl meu în dreptul de fiu, deşi am comis împotriva lui toate 
nelegiuirile şi, în primul rând, m-am lepădat de el. 


Dar să ne imaginăm şi în pielea celuilalt, a aceluia care a rămas cuminte acasă, care 
şi-a făcut permanent datoria. Să zicem că noi suntem acel fiu, şi vine celălalt să-şi 
reintre în nişte drepturi pe care nu le mai avea, pe care şi le luase şi le-a risipit. Să 
ne imaginăm că, venind seara acasă de la câmp, găsim veselie mare şi aflăm şi 
cauza veseliei. S-a întors păcătosul! Cum am gândi în această situaţie? Tare mă 
tem că am gândi şi noi ca fiul rămas acasă! Am zice: Oare e drept? Eu am stat 
acasă şi mi-am făcut datoria, şi iată vine acesta care şi-a risipit averea, s-a risipit 

pe el, şi acum tata îl preţuieşte mai mult pe dânsul şi nu pe mine! Tare mă tem că 
în pielea acestui fiu am gândi ca dânsul! 


Înainte de a ne hotărî de partea cui să ne plasăm, să ne amintim că Mântuitorul mai 
spusese alte două parabole, mai scurte, înainte de a o spune pe aceasta, a Fiului 
risipitor. Povestise Parabola cu drahma cea pierdută, spunând că o femeie avea 10 
drahme; a pierdut una şi când a găsit-o, s-a veselit, şi-a chemat prietenele ca să se 
bucure împreună cu ea, pentru că şi-a găsit drahma cea pierdută. Drahma era o 
monedă, probabil de mare valoare, de s-a bucurat ea atât de tare. Şi a mai spus 
Parabola cu oaia cea pierdută, cu cel care, având 100 de oi, a pierdut una şi, când a 
regăsit-o, s-a bucurat mai mult de cea pe care a găsit-o, decât de celelalte 99 pe 
care le avea. 


Cu ocazia aceasta, Mântuitorul a făcut o declaraţie rămasă memorabilă: că mai 
multă bucurie este în cer pentru un păcătos care se pocăieşte, decât pentru 99 de 
drepţi care n-au nevoie de pocăință (Luca 15, 7). 


Se zice că doi credincioşi, în Situaţii sociale modeste, puţin cam sceptici cu 
privire la dreptatea din ceruri, fiindcă nu se prea împăcau cu cea de pe pământ, 
îşi spuneau mereu unul altuia: „Şi în cer e ca şi pe pământ. Cine o duce bine 
aici o va duce bine şi acolo. Cine e în cinste aici, va fi şi acolo!“ 


S-a întâmplat de au murit amândoi deodată. Au fost rânduiţi în Rai, în afară de 
îndoiala lor cu privire la dreptate, fuseseră oameni de treabă. Erau bucuroşi că 
totuşi acum, în cer, în ciuda îndoielilor de pe pământ, li se făcea dreptate. Dar 
bucuria nu le era să le fie de durată. Când să se apropie de uşa Raiului au văzut 
acolo mari pregătiri. Îngerii se dădeau de zor să aştearnă covoare roşii, să rân- 
duiască pe margini cete de trompetişti, gărzi de onoare. Au crezut că e pentru ei. 
Cănd să calce bucuroşi pe covor, câte un înger s-a apropiat şi i-a luat de mână, 
ducându-i spre o intrare mai laterală unde nu erau nici covoare, nici trompetişti, 


nimic. 


- Dar ce se întâmplă? întreabă unul dintre ei. De ce nu suntem lăsaţi pe intrarea 
principală? Nu pentru noi e toată pregătirea? Că doar am fost admişi în Rai! 


- Nu, nu e pentru voi. Vine un cardinal, îl lămureşte îngerul care îl ţinea de 
mână. 


- Nu ziceam noi aşa pe pământ? -zice acesta care purtase discuţia, către 
prietenul său. lată că se adevereşte. E şi aici ca şi pe pământ. Pentru noi nimic. 
Pentru un cardinal, câtă pompă! 


S-au întristat amândoi, deşi şi drumul lor ducea tot în Rai. 


Văzându-i îngerul întristaţi, i-a lămurit: 

- Nu fiţi trişti. Dincolo de poartă e la fel pentru toţi. Primirea pe care o vedeţi are 
o explicaţie cu care şi voi veţi fi de acord. Ca voi vin cu miile, în fiecare zi . Ne- 
am obişnuit. Un cardinal însă n-a mai ajuns pe aici nu ştim de cănd. De aceea e 
atâta bucurie în cer, şi atâta pregătire! Aşadar: Mai multă bucurie este în cer... 


Parabola este numai din întâmplare cu un cardinal, pentru a fi mai elocventă. Nu e 
menită nici unei judecăţi de valoare şi nici vreunui gând ascuns confesional. De 
altfel am auzit-o la Roma! 


Să nu trecem superficial peste aceasta. Când Mântuitorul spune:,,Mai multă 
bucurie este“, trebuie să observăm că fraza e construită folosind gradele de com- 
paraţie. Le-am învăţat toţi la orele de limba română: mult, mai mult şi foarte mult - 
pozitiv, comparativ şi superlativ. Mântuitorul când zice: „Mai multă bucurie", 
întrebuinţează comparativul. Dar, când întrebuinţezi comparativul, nu înseamnă că 
diminuezi pozitivul. 


În cazul Fiului risipitor, la prima vedere, fiul rămas acasă era mai bun. Probabil şi 
din punct de vedere al lui lisus. El nu spune că risipitorul era mai bun. Spune 
altceva: că a fost mai multă bucurie în cer pentru acesta care era mort şi înviat, era 
pierdut şi s-a aflat, ca şi pentru drahma cea regăsită, ca şi pentru oaia cea rătăcită, 
dintre cele o sută, care a fost aflată. Pentru cel rămas acasă, bucuria tatălui era 
permanentă, pentru acesta rătăcit, bucuria fusese pierdută, de aceea acum era mai 
mare. 


Dar mai este ceva. Cel rămas acasă a făcut o greşeală. De aceea parabola ne atrage 
totuşi simpatia pentru Fiul risipitor. Fiul rămas acasă s-a supărat pe tatăl său. I s-a 
părut că 1 se face o nedreptate lui, celui cuminte, când s-a dat atâta cinste celui 
risipitor, deşi primirea celui risipitor nu-i diminua cu nimic prețuirea tatălui său 
pentru sine. I-a şi spus-o. Dar i-a spus-o cu oarecare reproş. Poate pentru că s-a 
comparat cu risipitorul. Poate pentru că nu l-a înţeles pe el, ca tată. Poate pentru că 
i-a cerut socoteală! 


Este evidentă în parabolă o anumită greutate de interpretare când e vorba de fiul 
cel cuminte. S-ar părea că accentul nu cade asupra lui, şi că el nu era în preocu- 
parea Mântuitorului, ci voia să laude întoarcerea Fiului risipitor şi s-o recomande 
ca model. Aşa este. Totuşi, atitudinea fiului drept, rămas cuminte acasă, ne e des- 
crisă cu amănunte. ŞI el intra în socotelile parabolei. 


Pentru a înţelege intenția Mântuitorului, trebuie să ne reamintim cine erau cei care 
îl ascultau. Erau ucenicii, oameni simpli din popor, dar şi cărturarii şi fariseii. 
Aceştia îl acuzau mereu că lua partea păcătoşilor şi a vameşilor şi că îi dispreţuia 
pe dânşii, drepţii lui Israel. De fapt tot ce a imaginat despre fiul cel cuminte li se 
adresa lor. Ei erau fiul cel cuminte. Dar nu un fiu cuminte cu adevărat, ci un 
cârtitor. Ei nu se bucurau de reprimirea păcătoşilor, ci erau pentru pedepsirea lor. 
Erau drepţi fără mulă şi fără înţelegere. Mai mult voiau să pară drepți. Nu erau 
drepţi cu desăvârşire. Nu erau nici păcătoşi în sensul vulgar. Împlineau poruncile 
Legii, dar judecau pe alţii. 


Lecţia lui lisus e împotriva Fiului cuminte, a dreptului care nu iubeşte. Împotriva 
cărturarilor şi a fariseilor. Pe ei a vrut Mântuitorul să-i scoată în lumina lor 
adevărată, de aceea a îndreptat toată simpatia ascultătorilor parabolei către Fiul 
risipitor, care s-a întors la pocăință. De fapt dreptul drept nu osândeşte pe nimeni. 


lisus nu l-a apreciat nici pe fariseul care s-a comparat cu vameşul din Parabola 
vameşului şi a fariseului. Vameşul s-a întors mai îndreptat la casa sa. Dar şi aici era 
vorba tot de un comparativ. ŞI fariseul s-a întors îndreptat. Şi a greşit numai pentru 
că s-a comparat cu vameşul şi l-a judecat, în loc să-i lase lui Dumnezeu judecata. 


Fiul cel bun din parabola noastră se bucura de aprecierea tatălui său: „Toate ale 
mele ale tale sunt“, dar a greşit în momentul în care l-a judecat pe tatăl său. Căci ce 
ar fi trebuit să facă tatăl său, după părerea fiului cuminte? Să-l alunge pe Fiul 
risipitor. 


Sfântul loan Gură de Aur compară excelent această situaţie cu situaţia unui 


doctor. Cănd îi vine un bolnav, îl judecă sau îl vindecă? Îl pedepseşte sau îi dă 
doctorii? li dă doctorii. Aşa face orice tată. lar fratele cuminte trebuia să-l 
primească şi el pe cel risipitor, ca pe un frate, nu ca pe un străin. 


C. Noica, oprindu-se cândva asupra fratelui risipitor, spunea că „sunt două 
feluri de a risipi. Fiul risipitor nu făcea altceva decât să cheltuiască, fireşte. Dar 
şi fratele său risipea. Există risipa celui care, întocmai fiului din parabolă, 
cheltuieşte fără să fi strâns, dar există şi risipă şi la cel care strânge, fără să 
poată aduna. Fratele Fiului risipitor aşa face. El strange ascultare după 
ascultare şi faptă bună după faptă bună, iar în ultimul ceas, când nu poate 
înțelege şi nu poate ierta dragostea tatălui pentru cel ce a risipit, pierde el însuşi 
tot ce a adunat. 


Şi cugetă Noica mai departe, pe bună dreptate: „La ce bun atâta supunere şi 
atâta cuminţenie, dacă n-a putut intra în inima Sa şi niţică dragoste? Tot ce a 
strâns fratele acesta al fiului risipitor, toate instrumentele întru desăvârşire pe 
care le-a pregătit, nu-l] desăvârşesc, de vreme ce lipseşte instrumentul cheie, şi 
nu-l însofesc în singurătatea sa morală“ (Adsum, 1940, p. 3, sub titlul: 
Inteligentia quae non intelligit). 


De aceea, opţiunea noastră merge în final către Fiul risipitor. Compătimim şi ne 
bucutăm cu cel mai slab. Cu cel ce se pocăieşte. De aici învăţăm că, atunci când 
suntem drepți, să nu fim nişte drepți mândri, lhpsiţi de iubire şi de înţelegere pentru 
cei care, greşind, se întorc. Căci din parabolă reiese că tatăl s-a milostivit de Fiul 
risipitor numai fiindcă s-a întors. Prin întoarcere s-a făcut vrednic de milostivirea 
sa. 


Amândoi fraţii trebuie să ne reţină atenţia şi mai mult decât dânşii, tatăl lor. Putea 
şi tatăl să aplice măsura dreptăţii: „i-am dat partea ta, mergi şi te descurcă“. Ar fi 
fost cât se poate de firesc să fi făcut aşa. ŞI fiul rămas acasă n-ar fi avut ce obiecta. 
Dar lisus a vrut să ne arate care e judecata şi măsura dumnezească în asemenea 
cazuri, şi să-şi explice şi atitudinea Sa, prea adesea contestată de farisei şi de 
cărturari. 


Fiul risipitor nu este altceva decât un model spre încurajare pentru noi toți, 
pentru cei păcătoşi, că orice păcat, în momentul când l-ai pocăit, în momentul 
când te-ai întors, se iartă. Celălalt fiu este un avertisment că, atunci când eşti 
drept, să ai grijă să nu cazi din situaţia ta de drept, judecându- 1 pe cel păcătos 
sau judecând-1l pe Dumnezeu pentru că iartă pe cel păcătos! 


Parabola este menită să încurajeze pe omul păcătos, pe cel care a crezut în 
posibilitatea întoarcerii. 


Pe de altă parte, celălalt fiu este un avertisment către ceilalți, să nu se împăuneze 
cu dreptatea lor, ci să-şi păstreze smerenia. în vremea noastră, întoarcerea la 
pocăință se face prin taina spovedaniei. 


În această privinţă, exemplul Fiul risipitor este o dată în plus grăitor. „Venindu-şi 
în sine“, înseamnă că tânărul a avut o importantă convorbire cu sine însuşi, cu 
conştiinţa sa. Şi-a făcut un examen şi un plan. Şi-a zis: „Voi merge la tatăl meu şi-i 
voi spune: ŞI a stabilit ce îi va spune, cum îşi va recunoaşte greşeala, şi cum îi va 
cere doar favoarea de a fi primit printre slugile sale. Nu să meargă, îngâmfat, să-şi 
ceară încă o dată dreptul de fiu, pe care şi-l luase şi şi-l risipise. Se hotărâse să 
meargă smerit şi umilit. Mergea la spovedanie. 


Aşa se merge la spovedanie. Cu pregătire dinainte. Cu examen de conştiinţă. Cu 
hotărâre de recunoaştere, în smerenie, a stării de păcat. 


lată de ce, încă o dată, Fiul risipitor atrage simpatia noastră şi ni se oferă ca model. 
Nu de păcat. Ci de întoarcere, dacă am avut nefericirea unei experienţe asemă- 
nătoare cu a lui. 


Cuvânt rostit în catedrala din Sibiu, în anul 1986 şi la 26 februarie 1989. 
După înregistrări, din a doua am introdus câteva pagini în cea din 1986. 


Duminica a XXXVl-a după Rusalii - Unde e inima noastră? 


Ne aflăm la începutul Postului mare şi Biserica ne propune astăzi textul unei 
Evanghelii pline de învăţăminte: „Că de veţi ierta oamenilor greşelile lor, ierta-va 
şi vouă Tatăl vostru Cel ceresc. lar de nu veţi ierta oamenilor greşelile lor, nici 
Tatăl vostru nu vă va ierta greşelile voastre. Când postiţi, nu fiţi trişti ca 
fățarnicii; că ei îşi smolesc feţele, ca să se arate oamenilor că postesc; adevărat 
grăiesc vouă: îşi iau plata lor.Tu însă, când posteşti, unge capul tău şi faţa ta o 
spală, ca să nu te arăţi oamenilor că posteşti, ci Tatălui tău care este în ascuns, 
şi Tatăl care vede în ascuns îţi va răsplăti ţie. Nu vă adunaţi comori pe pământ, 
unde molia şi rugina le strică şi unde furii le sapă şi le fură. Ci adunaţi-vă 
comori în cer, unde nici molia, nici rugina nu le strică, unde furii nu le sapă şi 
nu le fură. Căci unde este comoara ta, acolo va fi şi inima ta“ (Matei 6, 14 -21). 


După cum vedeţi nu e vorba nici de rostirea unei parabole, nici de relatarea vreunei 
întâmplări reale, ci e vorba de câteva scurte cuvinte foarte concentrate, în care 
Mântuitorul dă ucenicilor şi ascultătorilor Săi câteva poveţe. Se ocupă de trei 
probleme: de iertare, de post, şi de atitudiunea faţă de avere, faţă de bucuriile 
materiale. E un text foarte scurt, dar atât de concentrat, încât fiecare din sentinţele 
lui este un normativ de viaţă. Fiecare poate fi luat drept un dicton, precum e cel de 
la sfârşitul Evangheliei: „Căci acolo unde este averea voastră, acolo este şi inima 
voastră” (Matei 6, 21). 


Mântuitorul tocmai îi învățase pe ucenici rugăciunea Tatăl nostru. Ceea ce spune în 
continuare se leagă cu rugăciunea Tatăl nostru. Să observăm un lucru în rugăciunea 
Tatăl nostru toate cererile care se adresează lui Dumnezeu sunt necondiționate. îi 
cerem lui Dumnezeu pâine, să vie împărăția Sa ş.a.m.d. Toate cererile, luate pe 
rând, sunt necondiționate de vreo promisiune din partea noastră sau de vreun 
argument, afară de una. Pe una lisus o condiţionează. Ne învaţă să zicem: „Și ne 
iartă nouă greşelile noastre, precum şi noi iertăm celor care ne-au greşit nouă“. Pe 
aceasta o condiţionează. 


Evanghelia de astăzi începe tocmai cu acest text. Mântuitorul reia această cerere a 
rugăciunii, dorind s-o explice; şi spune: „Căci dacă veţi ierta celor care v-au greşit 
vouă, Tatăl vostru Cel din ceruri vă va ierta vouă“. Şi invers: „lar dacă nu veţi ierta 
celor care v-au greşit vouă, nici Tatăl vostru cel din ceruri nu vă va ierta vouă“ 
(Matei 6, 14-15). Insistă, deci, pe lângă ceea ce spusese în rugăciune, asupra 
iertării aproapelui. Insistă de două ori, şi la modul pozitiv, şi la modul negative - de 
veţi ierta şi de nu veţi ierta - deşi partea negativă se înţelege de la sine. Dar 
Mântuitorul n-a voit să mai rămână nici o portiţă spre altă interpretare. Aceasta 


era metoda Lui când voia să fie foarte bine înţeles. Aşa va face şi când va vorbi 
despre judecata din urmă (Matei 25). 


Prin iertarea şi de către noi, El condiţionează de fapt mântuirea noastră, pentru că a 
fi iertat înseamnă, în fond, a fi mântuit în vecie. 


Textul e din familia celui despre Judecata din urmă şi cu privire la modul de 
exprimare. Ce înseamnă acest lucru? Vom stabili pe acest text, primul principiu, 
prima învăţătură pe care aş vrea s-o ţineţi minte din Evanghelia zilei. 


Pentru a fi în echilibru cu Dumnezeu în viaţa viitoare, trebuie să fii în echilibru cu 
oamenii aici. Pentru a fi în pace şi împăcat cu Dumnezeu dincolo, trebuie să fii în 
pace şi împăcat cu oamenii aici. E o excepțională dovadă despre preocuparea lui 
Dumnezeu pentru viaţa noastră de aici. Dumnezeu vrea ca oamenii să trăiască în 
pace, în bună înţelegere, în linişte, în iertare, nu în ceartă, nu în mânie, nu în 
ură. Aici întâi, pe pământ, dacă realizezi această armonie între tine şi ceilalţi, vei 
avea armonie între tine şi Dumnezeu dincolo. 


Dar se poate pune totuşi întrebarea, pentru că oameni Suntem, şi ne punem 
întrebări: Nu ne-ar putea ierta Dumnezeu, chiar dacă noi nu iertăm pe alţii? Ne 
punem întrebarea fiindcă, dacă ne aplecăm mai cu onestitate asupra condiţiei puse 
de Mântuitorul, ne dăm seama că nu e deloc uşor şi simplu să iertăm. Condiţia e 
grea până la imposibilitatea împlinirii ei. Care din noi iartă cu adevărat? Gândiţi-vă 
bine: care din noi iartă când rosteşte „precum şi noi iertăm“? Cât suntem de dispuşi 
să-l iertăm pe cel care ne calomniază? Pe cel care ne denunţă? Pe cel care ne strică 
reputația? Pe cel care ne fură munca? Şi aceasta numai dacă ne reamintim de cele 
mai grave neajunsuri pe care ni le fac alţii. 


Oare nu ştim noi de cazuri de fraţi care nu-şi vorbesc toată viaţa, pentru că s-au 
jignit la un moment dat? Nu ştim de vecini care se duşmănesc pentru nimicuri? 
Câţi nu zicem îp anumite împrejurări: eu te iert, dar legea nu te iartă! E un fel de a 
scăpa de răspunderea de a nu ierta. Şi îl trimitem în judecată. Sau de câte ori nu 
zicem: Dumnezeu să te ierte, dar eu nu te pot ierta. Aruncăm iui Dumnezeu cazul, 
dar la noi rămâne nesoluționat. Şi iarăşi, cine nu s-a surprins zicând: Te iert, dar nu 
te pot uita, ceea ce e egal cu a ierta. Căci ce fel de iertare e aceasta? 


Porunca e să ne iertăm. Dacă eşti certai cu cineva şi ţi-ai adus aminte venind spre 
biserică, lasă darul tău la uşa bisericii şi du-te de te împacă cu aproapele tău. Altfel, 
degeaba vii la biserică. Vii ca un om necinstit. Viu să ceri ceea ce tu nu dai. Ceri să 
fii tratat cu o altă măsură decât cea cu care tratezi tu pe alți. 


Cerem acest lucru recunoscându-ne slăbiciunea, neputinţa. Dar, fără îndoială, nu e 
de ajuns. Trebuie să iertăm. Şi Dumnezeu se poate limita la a ne recunoaşte dorinţa 
de a fi iertaţi, dar să nu ne ierte, pentru că şi noi recunoaştem dorinţa aproapelui de 
a fi iertat, dar nu-l iertăm. 


Dar totuşi Dumnezeu cel Bun nu ne-ar putea ierta şi dacă noi nu iertăm pe cei 
ce-au greşit nouă? Ne-ar putea. Dar ar fi drept? N-ar fi drept. Ar însemna ca 
Dumnezeu să răspundă la o rugăminte cam ca aceasta: Doamne, iartă-mi mie 
păcatele, dar fu îngăduitor cu mine, pentru că eu nu-i iert pe cei care mi-au greşit 
mie! Ar fi o rugăciune neruşinată. Care din noi ar putea face o astfel de rugăciune? 
Sau care din noi ar putea răspunde cu iertare la o astfel de rugăciune? 


S-ar putea ca unii dintre noi să-şi pună o întrebare în legătură cu înlocuirea de către 
lisus a Legii talionului. Dacă lisus a înlocuit Legea talionului din Vechiul Testa- 
ment, care prevedea „ochi pentru ochi şi dinte pentru dinte”, cu legea iubirii şi a 
iertării aproapelui, de ce Dumnezeu răsplăteşte după faptă, şi nu face şi El ceea 
ce ne cere nouă, adică să ne ierte chiar şi dacă noi nu iertăm sau nu putem 
ierta? Răspunsul la această întrebare nu e simplu, pentru că ne cere să gândim în 
locul lui Dumnezeu. Dar nu e imposibil de dat. În primul rând vom spune că nu noi 
suntem chemaţi să-L judecăm pe Dumnezeu, ci El pe noi. Nu noi suntem chemaţi 
să facem ordine în Împărăţia Cerurilor. În Împărăţia Cerurilor o face EI. Ceea ce 
cade şi în răspundera noastră e ordinea din lume. De felul cum o realizăm pe 
aceasta, depinde locul nostru în ordinea de dincolo. Noi suntem chemaţi să iertăm, 
pentru că iertarea duce la biruinţa binelui şi pentru că, în felul acesta, binele 
biruieşte în noi în primul rând. În fond noi nu lăsăm să biruie binele în noi. Nu-L 
lăsăm pe Dumnezeu să intre în noi. Noi îi hotărâm locull să stea în afara sau 
înlăuntrul nostru. 


Dumnezeu ne iartă când îi facem loc în noi prin căinţă, prin pocăință, prin 
spovedanie. În cazul concret de care vorbim, când ajungem la căinţă înseamnă că 
regretăm că nu l-am iertat pe aproapele care ne-a greşit, şi atunci ne-am deschis lui 
Dumnezeu. 


Când iertăm pe altul, de fapt ne iertăm pe noi. Aici e marele secret, marea taină 
şi încercare a lui Dumnezeu cu noi. Ne face pe noi responsabili de situaţia 
noastră în faţa Sa. lertându-l pe altul, e semn că s-a petrecut în noi 0 
transformare spirituală. Am golit camera pentru Dumnezeu. îl primim pe 
Dumnezeu în ea. Dumnezeu nu intră unde nu e primit. Nu intră cu sila într-un 
loc în care nu încape, fiindcă locul e ocupat cu altceva. lertând pe altul, ne 
aplicăm nouă bunăvoința pe care ni se pare că o aplicăm aproapelui. Și aşa 


chemăm şi bunăvoința lui Dumnezeu în viaţa noastră, şi îl recunoaştem de 
Domn, Stăpân şi Judecător. 


Dumnezeu este şi trebuie să fie criteriul şi judecătorul faptelor noastre față de 
aproapele. Fără acestea, faptele noastre ar rămâne neevaluate şi noi n-am mai simţi 
nici O responsabilitate pentru ele. 


De aceea Dumnezeu pe cât ştim noi, iartă doar la cerere, ca să menţină cântarul 
ordinii morale din lume. Cât iartă şi de la sine, numai EI ştie. Ceea ce trebuie să 
ştim, noi e că face dreptate, şi ne judecă, şi ne tratează cu dreptate. Iertarea Lui 
nu desfiinţează dreptatea. Cererea noastră de iertare ne restabileşte pe noi în 
faţa Sa, căci, cerându-I iertare, îi recunoaştem dreptul de a ne judeca după 
dreptate. Și atunci EI ne iartă şi suspendă dreptatea. 


Și mai este ceva, întrebarea: de ce nu iartă Dumnezeu gratuit, ar fi bună dacă şi noi 
am fi chemaţi să chemăm să iertăm gratuit. Dar şi noi suntem chemaţi să iertăm, 
când suntem rugaţi să iertăm. Sau, dacă suntem chemaţi să iertăm gratuit, 
întotdeauna ni se dă asigurarea că nu e gratuit: „lertaţi şi veţi fi iertați” (Luca 6, 
37), spune Mântuitorul. Deci e o iertare cu schimb. Dar dacă ne-ar ierta Dumnezeu, 
noi ce am avea a-l ierta Lui? EI ne iartă nu pentru că i-am fi iertat noi ceva Lui, ci 
pentru că am iertat pe aproapele nostru (Matei 18, 35). 


Terenul iertării sau al neiertării este lumea de aici. Judecata lui Dumnezeu din cer e 
determinată de noi de aici, de pe pământ. EI e doar arbitru. Că EI ne poate ierta şi 
pe alte criterii decât cele pe care ni le-a descoperit nouă, e o problemă care-i 
aparține numai Lui şi judecății Lui. 


Noi ne conducem însă după ceea ce ne-a fost cu claritate descoperit, şi cu dreptate, 
anume aşa: „Și ne iartă nouă, precum şi noi iertăm". Cum răspunde Dumnezeu la 
cereri precum: „Doamne, iartă-mă, dar nu pot să-l iert pe cutare”, nu e în puterea 
noastră să ştim. Împrejurările unei astfel de rugăciuni sunt numai de competenţa 
judecăţi lui Dumnezeu. 


Știm însă că pe datornicul iertat, care n-a iertat la rândul său pe cel care îi era dator 
lui, Dumnezeu l-a condamnat cu asprime: „L-a dat pe mâna chinuitorilor” (Matei 
6, 34). Să luăm aminte! De aceea echilibrul pe care-l stabileşte Dumnezeu, 
condiţionând iertarea noastră de iertarea pe care o dăm noi altora, nu poate fi decât 
aşa. 


Vom avea deci de dat răspuns lui Dumnezeu pentru felul cum i-am tratat pe 
oameni, pe aproapele nostru, în lumea aceasta. Să ştim că vom avea de dat răspuns. 


Cei care aţi fost la biserică duminica trecută, Duminica înfricoşătoarei judecăţi, aţi 
auzit textul de la Matei 25, unde se spune clar: unii vor fi de-a dreapta, alții de-a 
stânga! Pentru ce? Unii, pentru că au făcut cele bune, alții, pentru că au făcut cele 
rele. Aşadar vom avea de dat socoteală. Fiecare va avea de dat răspuns lui 
Dumnezeu pentru sine, precum spune Sfântul apostol Pavel (Romani 14, 12). Aşa 
şi trebuie să fie. Altfel n-ar fi ordine morală nici în lumea de aici, nici în cea de 
dincolo. Această condiționare face ca existența noastră să capete consistență 
logică. 


Dacă nu răspundem acestui contract logic cu Dumnezeu, atunci vom auzi acel 
cuvânt extraordinar, care pe mine mă înfricoşează ori de câte ori îl citesc în 
Epistola către Evrei: „E cumplit lucru să cazi în mâinile Dumnezeului celui viu" 
(10, 31). Ce înseamnă aceasta? Înseamnă să te prezinţi la Judecată nepregătit, fără 
argumente care să te apere. Şi care sunt argumentele care te pot apăra? Sunt faptele 
cele bune, bunele relaţii cu aproapele nostru: bunătatea, iubirea, iertarea. Căci 
iertarea nu izvorăşte decât din iubire, din bunătate. 


De aceea ca să concludem asupra acestui punct, ori de câte ori rostim:,„,Şi ne iartă 
nouă greşelile noastre, precum şi noi iertăm greşiţilor noştri”, să ne gândim la 
înțelesul cuvântului, şi să nu-l rostim cu uşurătate. Să luăm atunci în gând 
hotărârea de a ierta cu adevărat pe toţi cei care ne-au greşit şi, fără îndoială, 
iertarea se va întoarce şi asupra noastră. Dacă nu, atunci să fim cinstiți şi să 
spunem: Şi nu ne ierta nouă greşelile, pentru că nici noi nu putem ierta! 


M-am gândit mult dacă textul acesta din rugăciunea Tatăl nostru n-ar putea avea şi 
un alt înţeles. Acest înțeles ne-ar mai linişti, ne-ar scoate de sub povara pe care o 
simțim când, pe de o parte, avem nevoie de iertare pentru noi, iar pe de altă parte, 
noi nu reuşim să iertăm. Oricât ar fi de inechitabil, noi cerem să se facă această 
inechitate: să fim iertați chiar în condițiile în care, păcătoşi fiind, noi nu putem 
ierta. Îi cerem lui Dumnezeu să fie mai milostiv decât noi şi sperăm ca el să fie aşa. 
În sinea noastră recunoaştem că noi, neiertând, nu facem bine şi, mai ales, că am 
dori să putem ierta. 


Iată o Situaţie care e aproape dramatică. Din ea nu ne poate scoate decât 
Dumne-zeu. Cum o face, e taina Lui. Noi să avem speranţă chiar şi în aceste 
cazuri în care nu ne putem depăşi, să recunoaştem acest lucru şi să cerem cu 


smerenie iertare. lisus ştia că natura omenească nu e întotdeauna în stare să se 
depăşească. 


Să fi condiţionat EI în chip absolut iertarea noastră de către Dumnezeu de 
iertarea aproapelui de către noi, când ştia cât e de greu uneori pentru noi Să 
iertăm? Un lucru e sigur: a avut în vedere această echivalență. Poate că s-a gândit 
însă şi la alt înţeles al cuvintelor. Zicând: „Și ne iartă nouă greşelile noastre, 
precum şi noi iertăm greşiților noştri", Mântuitorul s-a putut gândi să zicem cam 
aşa: Tatăl nostru, dacă noi, oamenii, suntem adesea în stare, la porunca Ta, să 
iertăm celor care ne greşesc nouă, cu atât mai mult Tu, care eşti Dumnezeu, să fii 
iertător şi să ne ierți greşelile noastre. Ne-au adus la acest gând cuvintele 
Mântuitorului care a zis: „Dacă voi, răi fund, vă pricepeţi să daţi fiilor voştri daruri 
bune, apoi cu atât mai vârtos Tatăl vostru cel ceresc va da cele bune celor ce cer de 
la dânsul”. (Matei 7, IV). Iată, în cazul unei neputinţe extreme, cu recunoaşterea 
păcatului acestei neputințe de a ierta cu desăvârşire, totul, iată calea păstrării 
speranţei. 


Nu sunt sigur că această exegeză e cea adevărată. Mai folositoare e cealaltă, care 
ne obligă să iertăm pentru ca să fim iertați şi noi de Dumnezeu. Să ne rugăm de 
iertare, iertând, şi să avem speranţa că şi în nedesăvârşirea noastră, Dumnezeu se 
va milostivi totuşi de noi. Să sperăm în duh de smerenie! 


Al doilea lucru asupra căruia se opreşte Mântuitorul în Evanghelia de astăzi este 
postul. „Voi - zice - când postiţi, să nu fiți trişti ca făţarnicii” (Matei 6, 16). Unii îşi 
puneau cenuşă pe cap, ca să arate cât erau de virtuoşi. Voi să faceţi totul cu dis- 
creție. Să nu vă ştie nimeni. Căci Tatăl vostru, care vede si cele ascunse ale 
voastre, vă va răsplăti vouă. Dacă faceţi ceva la vedere, în faţa oamenilor, v-aţi şi 
primit plata din partea oamenilor. Aţi vrut să vă lăudaţi faţă de oameni, să primiţi 
plata de la oameni, dar n-o mai primiți de la Dumnezeu. Ca s-o primiți de la 
Dumnezeu, trebuie să o faceţi pentru Dumnezeu. Cei care postesc pentru a fi văzuţi 
şi lăudaţi de oameni, îşi iau plata de la oameni, din lauda lor. Posteşti pentru a-ţi 
satisface orgoliul, îți iei plata chiar prin satisfacerea orgoliului. 


Și mai este un aspect care reiese din învățătura despre post a Mântuitorului. Şi 
anume: dacă virtutea postului e numai o virtute materială, adică abţinerea de la 
mâncare, atunci să ştiţi că nu e deloc virtute. Virtutea postului e virtute numai 
dacă e conjugată cu schimbarea inimii, cu transformarea inimii. 
— Dacă devii mai bun, dacă devii mai iertător, dacă devii mai înţelegător faţă 
de nevoiele semenilor, postul şi-a făcut efectul. 


— Dacă posteşti de mâncare, dar continui să fii rău, continui Să urăşti, 
continui să judeci pe aproapele tău, degeaba posteşti, nu ţi-aduci nici un 
folos. 


Postul a fost dat tocmai pentru ca să ne pună într-o situație specială, care să ne 
permită să ne schimbăm inima. Postul e recomandat şi de medici. Dacă te duci la 
medic înainte de aţi da o prescripţie de medicamente, îți spune: bine ar fi să ţii 
cutare regim şi să te plimbi mai mult. Întâi şi întâi recomandă postul. Pentru ce? 
Pentru motive medicale, pentru motive materiale, pentru motive trupeşti. Biserica 
recomandă postul pentru motive spirituale, dar le conjugă de fapt pe amândouă. 
Pentru că se ştie că atunci când eşti îmbuibat nu mai eşti liber sufleteşte, mintea nu 
mai € liberă şi deschisă şi la fel de uşoară pentru probleme spirituale. E îngreunată, 
parcă e plină de ceva care nu-i dă voie să urce spre cugetări mai înalte, mai subțiri, 
pe când după post, după o mâncare mai redusă, parcă se subţiază şi mintea. Postul 
e rânduit pentru ceea ce se obține prin el, nu pentru el însuşi. 


Sunt unele mănăstiri şi unii monahi care nu mănâncă niciodată carne. Aceasta 
e rânduiala lor în mănăstire. Unul din aceştia călătorind, a poposit într-un sat, 
la un creştin. Acela i-a dat ce avea şi el de mâncare, printre altele şi carne. Nu 
era în post. 


Călugărul s-a supărat şi i-a zis: „Oare nu ştii că noi nu mâncăm niciodată 
carne? De ce mi-ai pus înainte tocmai acest fel de mâncare ?“ 


Omul care îl găzduia i-a răspuns: „lartă-mă, părinte. N-am ştiut că nu mănânci 
carne“ 


„Dar ce fel de creştin eşti tu dacă n-ai auzit de rânduiala călugărilor? Ce 
rânduială ţii tu în viaţa ta?“ 


Eu mi-am pus în gând să nu Supăr pe nimeni şi Să nu fac pe nimeni Să se 
supere pe mine. Am auzit din Scriptură: Să nu apună soarele întru mânia 
voastră (Efeseni 4, 26). Acum sunt trist că te-am supărat pe prea cuvioşia ta. îmi 
cer iertare!“ 


Inţelegând cuvintele omului, călugărul s-a smerit pe dată: „lartă-mă, frate, viaţa 
ta duhovnicească e mai bună decât a mea. Eu mă ţin de orânduială care e din 
afară, iar tu urmăreşti o orânduială care e dinlăuntru?' 


Învățătura despre post este veche. Iată câteva versete dintr-un profet care a trăit cu 
câteva sute de ani înainte de Hristos, ca să vedeţi ce interpretare inteligentă dă 
postului. E vorba de profetul Isaia: „Nu ştiţi voi postul care-Mi place?, zice 
Domnul. Rupeţi lanţurile nedreptăţii, dezlegaţi legăturile jugului, daţi drumul 
celor asupriţi şi sfărâmaţi jugul lor. Împarte pâinea ta cu cel flămând. 
Adăposteşte în casa ta pe cel sărman. Pe cel gol îmbracă-l şi nu te ascunde de 
cel de un neam cu tine. Atunci lumina ta va răsări ca zorile, şi tămăduirea ta se 
va grăbi. Dreptatea ta va merge înaintea ta, iar în urma ta Slava lui Dumnezeu. 
Atunci vei striga şi Domnul te va auzi. La strigătul tău, EL va zice: „lată-mă! “ 
Dacă tu îndepărtezi din mijlocul tău asuprirea, ameninţarea cu mâna şi cu 
cuvântul, dacă dai pâinea ta celui flămând şi saturi sufletul cel amărât, lumina 
ta va răsări în întuneric şi jertfa ta va fi ca miezul zilei“ (Isaia 58, 6 şi urm.). 


Aproape nu-ţi vine a crede, citind acest text, să te gândeşti că el e scris cu sute de 
ani înainte de Hristos. Ce înţelegere subţire! Ce înţelegere spirituală cu privire la 
post. Noi adesea uităm acum, în veacul XX, de aceste lucruri, şi credem că ne 
îndreptează un post de brânză sau de carne sau de ouă, numai acesta, fără să ne 
schimbăm inima. 


Postul e doar un mijloc spre ceva, nu un scop în sine. Dacă postul nu ne face 
mai buni, e ca şi cum am merge un pas înainte şi un pas înapoi, crezând că 
înaintăm! 

Se zice că un bătrân înţelept, căsătorit, avea o femeie de serviciu în casă. Soţia 
lui, care ţinea cu Stricteţe posturile, fiind chiar atunci în post, S-a certat cu 
femeia de serviciu. S-a hotărât să se ducă s-o reclame la judecător. Dar în timp 
ce ea îşi punea paltonul, a început să se îmbrace şi soţul ei. 

- Tu de ce te îmbraci? Nu e nevoie să mergi cu mine. Il cunosc tot atât de bine pe 
judecător şi apoi voi şti să-mi expun reclamaţia şi singură. E limpede că am 
dreptate, aşa că judecătorul mi-o va da. 

- ASta 0 ştiu eu prea bine. Judecătorul ne cunoaşte şi îți va da ţie dreptate. 

- Eu mă gândeam că fiind şi în post ar trebui s-o ierţi pe femeie. 


- Aşa ceva nu se poate. M-a jignit. 


- Dar şi tu i-ai zis cuvinte grele. 


- Eu Sunt Stăpâna. 
- Atunci trebuie să merg şi eu la judecător. 
- Nu înţeleg. De ce? 


- Fiindcă pe tine te cunoaşte judecătorul şi fiindcă tu eşti „stăpâna”, va fi 
înclinat Ssă-fi dea dreptate. Dar pe biata femeie cine o va apăra? Mă duc s-o apăr 
eu. N-aş vrea ca tot postul tău să fie în zadar, dacă femeia va ieşi condamnată! 


Lecţia a fost salvatoare. Şi-au dezbrăcat amândoi paltoanele fără nici un alt 
cuvânt. 


Acest lucru să-l ţinem minte. Dacă virtutea e numai materială, adică doar abstinen- 
ță de la mâncare, atunci să ştim că nu e virtute deloc. E virtute numai dacă e 
asociată şi cu o schimbare sufletească. 


Abstinenţa de la mâncare e în slujba schimbării sufleteşti. De aceea e necesară şi 
ea, dar să ştim că numai ea singură, nu ne ajută. 


Și celălalt lucru: Să nu ne lăudăm cu postul nostru. Noi postim, ceilalți care nu 
postesc sunt toţi nişte păcătoşi! Să nu cugetăm unele ca acestea. Ocupă-te numai de 
tine, nu te ocupa de aproapele tău. Nu te lăuda cu postul tău. Nici nu-l pomeni 
nimănui. 


Mi-aduc aminte că, pe când eram călugăr la mănăstirea Slatina, în Moldova, 
aveam un Stareţ vestit în înţelepciune şi virtute şi foarte postitor. Era regula 
mănăstirii ca în prima săptămână a Postului mare nu se mânca nimic de luni 
până sâmbătă. Sâmbăta la Vecernicie se mânca în biserică. Se aducea de la 
bucătărie compot cald pentru toată obştea, ca să înceapă să se reobişnuiască 
monahii cu mâncarea. Starețul tot postul nu mânca aproape nimic, decât ceva 
uşor după apusul soarelui. Dar dacă în post venea un oaspete mai de seamă în 
mănăstire, de la Iaşi sau de la Bucureşti, sau din altă parte, şi voia să-l vadă pe 
Stareţ, eventual să ia masa cu el, Starețul, fără nici o reţinere, lua masa cu el, 
încât oaspetele găsea că totul se petrecuse normal şi pleca bucuros. EI nu ştia 
însă că după aceea părintele stareţ nu mai mânca o săptămână! Dar, întru 
cinstirea oaspetelui se dezlega pentru o masă, socotind că e mai mare dragostea 
de oameni şi primirea de oaspeţi şi de străini, decât regula lui de mâncare şi 
viaţă. După aceea îţi răscumpăra „abuzul” personal printr-o canonisire de bună 
voie. 


Cel de-al treilea lucru despre care ne vorbeşte Evanghelia astăzi este legat de 
bunurile materiale. Dacă îți aduni averi, adică mai mult decât îți trebuie ca să 
trăieşti - căci acest lucru se înţelege prin averi - e ca şi cum le-ai lua de la alții 
cărora le-ar fi necesare. Mântuitorul spune: „unde e averea, acolo e şi inima“. Uriaş 
adevăr! Uriaşă sintagmă! Dacă averea e în nişte bunuri extraordinare, înseamnă că 
ţi-ai ieşit din tine, că iubirea de avere ţi-a scos sufletul din tine şi te-a lăsat gol. 
Sufletul ţi-a intrat în bunurile materiale. Şi, fără suflet, ai rămas neom. Căci omul 
nu e întreg decât când sufletul lui e în el. Altfel nu mai e întreg. Altfel e mutilat. 
Altfel devine neom. Şi, neom fiind, e în stare de orice, până la crimă. 


Am să vă spun o întâmplare, dacă mai aveţi răbdare. Într-un orăşel de pe malul 
unei mări, cu o corabie, a sosit într-o zi un Străin. A tras la o mică pensiune ca 
să mănânce, dar n-a vrut să rămână peste noapte acolo. Le-a spus că e fiul unei 
familii din oraş şi că se duce să-şi vadă părinţii. 


Plecase de mult în America şi acum se întorcea neanunţat, voind să facă o 
surpriză părinţilor săi. S-a dus la casa părinţilor săi şi a cerut găzduire ca un 
străin oarecare. Nu l-au recunoscut, dar l-au primit. Văzând însă că venea din 
America, cu câteva geamantane pline, cu multe lucruri de valoare, şi-au zis 
gazdele: Nu l-a văzut nimeni intrând la noi. A intrat noaptea, venind direct de la 
vapor. Are multe bunuri şi va fi având şi bani. S-au hotărât să-l omoare. L-au 
omorât, l-au scos şi l-au aruncat în mare. 


A doua zi dimineaţa, proprietarul pensiunii a venit la familia respectivă cu flori 
şi i-a întrebat: „Cum a fost surpriza?” 


- Care surpriză?” 

- „Păi n-a venit fiul vostru aseară?” 

- „Care fiu?” 

- „Nu vă mai ascundeţi. Fiul vostru cel plecat în America a venit aseară şi a 
mâncat la noi, spunând că vrea să vă facă o supriză astăzi dimineaţă. Am venit 
Să serbăm cu voi bucuria reîntoarcerii lui după 25 de ani”. 

Ce s-a întâmplat mai departe, vă puteți imagina. Işi omorâseră propriul fiu care 


adusese toate acele bunuri pentru ei, dar ei, orbiţi de demonul avariţiei, l-au 
omorât ca pe un străin. 


Iată cum pofta de avere a putut să le întunece minţile şi cum crima S-a întors 
împotriva lor pentru că, fără să ştie, şi-au omorât propriul fiu. 


Când ne punem nădejdea în bunuri, până la măsura la care uităm de sufletul nostru, 
ne omorâm propriul nostru suflet. 


Am mai citit o întâmplare în care e vorba de un bătrân care agonisese în viaţă 
destul de multă avere şi care, ce s-a gândit? S-o împartă copiilor săi cât mai 
trăieşte, contând bineînţeles pe dragostea lor de fii, că vor avea grijă de el până 
la moarte. I-au promis. După ce s-au văzut însă în Stăpânirea tuturor bunurilor, 
l-au luat pe bătrân, l-au închis în cea mai întunecată, în cea mai proastă, în cea 
mai mirositoare cameră, dându-i din când în când doar câte un blid de mâncare. 


Ce s-a gândit atunci bătrânul? Şi-a confecţionat o ladă, pe care a băgat-o sub 
pat. S-a dus la un vechi prieten căruia i-a spus cu durere cum îl tratează copii 
după ce le-a dat totul, şi l-a rugat: „Împrumută-mi 200 de kg de argint în monezi 
şi mâine ţi le aduc înapoi”. Acela i-a împrumutat banii. Bătrânul a venit acasă şi 
a început să-şi numere arginţii cu mare zgomot, aşa încât fiii, în aceeaşi casă, să 
audă. Au privit prin gaura cheii şi au văzut că bătrânul are foarte mulţi bani. L- 
au văzut şi cum i-a pus în lada respectivă, cum a încuiat-o şi cum a împins-o sub 
pat. 


Din ziua aceea, sufletele copiilor s-au transformat ca prin minune. Şi-au adus 
aminte că bătrânul era tatăl lor şi au început să se poarte cu el cu cea mai mare 
grijă. Acum, în afară de ceea ce primiseră, mai sperau Să primească şi banii şi 
pentru aceasta trebuiau să intre în grațiile bătrânului. 


De fapt, bătrânul a doua zi a dus banii înapoi prietenului său. Peste câteva luni 
s-a împrumutat din nou pentru o zi şi iar a făcut zgomot cu ei. Copiii au devenit 
şi mai atenţi cu el. 


Într-o zi bătrânul tată a murit, după ce s-a bucurat de atenţia lor în ultimii ani ai 
vieţii. S-au hotărât să amâne deschiderea lăzii cu comoara până după înmor- 
mântare, când vor rămâne singuri şi vor fi toţi de faţă. L-au îngropat cu bucurie 
după care, venind acasă, au căutat cheile, le-au găsit şi au descuiat lada. 


In ladă n-au găsit însă decât un baston de care era legată o hârtie pe care scria: 
» Cu un baston ca acesta să fie bătut părintele care îşi va da averea fiilor înainte 
de vreme". 


Averea face neoameni din oameni. Unora le întunecă minţile, până la a-şi 
primejdui viaţa, socotind mai de valoare averea. 


Se zice că un om bogat călătorea pe o corabie, având la sine mult aur. S-a stârnit o 
furtună şi s-a organizat debarcarea tuturor în nişte bărci, deoarece corabia se 
spărsese şi urma să se scufunde. Bogatul şi-a legat tot aurul într-un brâu şi s-a 
încins cu el. S-a aruncat apoi într-o barcă de salvare. Malul nu era prea departe. 
Fiind însă prea mulți în barcă, barca s-a scufundat. Toţi au putut înota până la mal 
afară de el. Greutatea cu care era încins l-a tras la fund! N-a avut până în ultima 
clipă tăria de a se hotărt să-şi dezlege brâul de aur şi s-a înecat odată cu el. La ce i- 
a folosit? Bogăția ne întunecă mintea şi vederea. 


Se povesteşte că un preot făcea o lecţie cu un grup de copii cărora voia să le 
explice cum bogăţia întunecă vederea şi iubirea de aproapele. Nu putea găsi ceva 
care să-i facă ideea mai clară. Și atunci îi veni un gând. Luă o sticlă şi invită pe 
o fetiță să privească prin ea. O întrebă: „Ce vezi?” „Pe colegii mei”. Îndată 
vopsi Sticla cu un strat de argint şi din nou o invită pe fetiță să privească: „Ce 
vezi acum?''„Pe mine!" Vedeţi copii, doar un subţire strat de argint a fost de 
ajuns ca fetița să nu vă mai vadă pe voi, ci să se vadă doar pe ea. Aşa e şi 
bogăţia. Te face să nu mai vezi pe nimeni în afară de tine, de interesele tale 
egoiste. 


Acest egoism vrea să-l prevină şi să-l înlăture Mântuitorul atunci când condamnă 
bogăţia. Nu o condamnă în ea însăşi, căci ea poate fi şi generoasă când e acumulată 
prin muncă, dar o condamnă când nu e generoasă, ci produce doar egoism. 


Să luăm aminte la aceste învățături ale Mântuitorului care după cum vedeţi, sunt 
luate din viaţa de toate zilele şi sunt potrivite vieţii fiecăruia dintre noi. Să nu uităm 
niciodată că e bine să nu avem mai mult decât ne trebuie, pentru că, oricât ne-am 
crede noi de tari, există pericolul ca, deplasându-ne interesul în bunurile din afară 
să rămânem goi pe dinăuntru, potrivit cuvântului: „Unde este comoara voastră, 
acolo este şi inima voastră”. 


Să ne păstrăm comoara în interior, aceea pe care nici furii n-o fură, nici rugina n-o 
mănâncă nici moliile n-o strică! Acestea sunt faptele cele bune, virtuțile cele 
adevărate, cu care iată, Biserica, prin textul Evangheliei de astăzi, ne pregăteşte 
pentru postul care începe mâine şi pe care să ne ajute Dumnezeu să-l petrecem toți 
creştineşte. Să cerem de la Dumnezeu iertare prin spovedanie, să ne întărim prin 
Sfânta împărtăşanie şi aşa, să fim încredinţaţi toţi că harul lui Dumnezeu va fi peste 
noi toţi, acum, şi pururea, şi în vecii vecilor. Amin. 


Cuvânt rostit în catedrala din Sibiu la 20 martie 1983 


Duminica a XXVII-a după Rusalii - Robia la literă 


Vechiul Testament conţine, în afară de date despre Facerea lumii, despre originea 
universului, despre originea omului, date despre istoria poporului ales şi mai 
conţine îndrumări morale. 


Foarte multe îndrumări morale, despre felul cum trebuia să se poarte acest popor 
menit ca din sânul său să se nască Fiul lui Dumnezeu. 


Aceste legi morale au fost sintetizate în zece porunci de către Moise. În tot Vechiul 
Testament sunt însă mult mai multe decât cele zece. In cele zece au fost doar 
adunate sintetizate, rezumate toate. 


Unele din ele erau prevăzute şi cu pedepse, dacă poruncile nu erau îndeplinite. 
Pedepsele erau adesea foarte grele. 


Vă dau numai două exemple. De pildă, dacă cineva şi-ar fi bătut părinţii, trebuia 
omorât. Relaţiile nepermise, de ordin intim, între rude, se pedepseau cu moartea. 


Aplicarea Legii era asigurată de un întreg corp administrativ, şi anume de un corp 
religios. Era un mare preot, care îşi moştenea funcțiile ereditar şi care era preşe- 
dintele Sanhedrinului, al unui sinod, am zice cu cuvintele noastre de azi, al unei 
adunări alcătuite din 70 de membri. Acesta avea atât drept de judecată bisericească, 
cât şi de judecată civilă. Putea chiar şă pronunţe sentinţe de condamnare la moarte 
pe baza Legii, care era foarte aspră (vezi leşire 21). 


Numai când au venit romanii, sentinţele de condamnare la moarte n-au mai putut fi 
aplicate, decât după ce erau confirmate de către administraţia romană, dar de obi- 
cei erau confirmate. 


Când a venit Mântuitorul, erau în Israel câteva grupări importante de oameni 
religioşi. Fariseii şi saducheii în primul rând. I-am mai întâlnit. Mai erau apoi 
zeloţii. Fariseii credeau în învierea morţilor, saducheii nu credeau. Aceştia din 
urmă pactizau cu puterea străină. Erau accesibil filosofiei greceşti şi gânduirii 
profane, erau ceva mai largi, din care cauză nu prea erau iubiţi de popor. 


Dintre saduchei şi mai ales dintre farisei, erau unii învăţaţi numiţi cărturari. Ei 
tâlcuiau Legea şi profeţii. Erau învățații lui Israel, din care se alegeau conducătorii 
sinagogilor. 


Pe vremea aceea centrul spiritual al iudaismului era templul din Ierusalim. Acolo 
se aduceau jertfele. În rest, în localităţi, în sate, în oraşe, erau sinagogi, iar în 
sinagogi era câte un şef care conducea rugăciunile, cântările, citirile şi tâlcuirile din 
Cartea Sfântă. 


Această situaţie a găsit-o Mântuitorul. EI a venit cu legea Sa nouă, punând faţă în 
faţă vechiul cu noul: „Aţi auzit că s-a zis celor de demult". „Ci Eu vă spun“. 


Două lucruri aş vrea să vă reamintesc, ca să înţelegeţi ce înseamnă acest „ci Eu vă 
spun“, faţă de Legea veche. De pildă, în Legea veche se spunea: „Să nu ucizi”. Era 
una din cele zece porunci ale lui Moise. lisus n-a zis că trebuie să ucizi. Nu. A 
păstrat porunca, dar i-a adăugat ceva: „Ci Eu vă spun că cel care vorbeşte de rău pe 
aproapele lui, îl ucide". Deci e ucidere nu numai uciderea propriu-zisă, trupească ci 
ucidere este şi uciderea sufletească, pentru că dacă i-ai distrus onoarea cuiva, dacă 
l-ai făcut de râs în faţa familiei lui, dacă l-ai făcut de râs în faţa comunităţii, a 
aproapelui, a fraţilor lui, nu e ca şi cum l-ai fi ucis? Deci porunca a rămas, dar a 
căpătat un înţeles nou, mai larg şi mai exact. 


Sau: „S-a zis: Să nu faci desfrânare. Ci Eu vă spun că cel care s-a uitat cu gând 
păcătos la o femeie, a şi făcut desfrânare în inima lui". Prin urmare, se ia acum în 
calcul nu numai fapta propriu-zisă, ci şi gândul. Gândul trecea în rândul faptelor. 


Era, fără îndoială, o înţelegere nouă a poruncilor de către lisus. Nouă, dar nu total 
diferită. De aceea lisus a zis: „Eu n-am venit să stric legea. Ci am venit s-o 
împlinesc", s-o completez, s-o explic, în aşa fel încât s-o înţelegeţi aşa cum trebuie. 


Nu toți L-au primit pe lisus cu bunăvoință. Şi aş vrea să ne punem împreună 
întrebarea: De ce nu L-au primit toţi cu bunăvoință? Oare nu era normal să-L 
primească cu bunăvoință? EI, care îi ajuta pe cei săraci, îi vindeca pe cei bolnavi 
vindeca leproşii, vindeca orbi, vindeca slăbănogii, nu făcea decât bine! Nu L-a 
putut nimeni vădi vreodată de păcat. Şi totuşi, nu L-au primit bine. De ce nu L-au 
primit bine? 


Unul din răspunsuri e tocmai acesta, legat de ceea ce spuneam mai înainte. Pentru 
că nu reuşeau să înţeleagă partea spirituală a poruncilor lui Dumnezeu. Ei se legau 
numai de partea lor materială. Altfel, poporul L-a primit întotdeauna bine. Poporul 
L-a înţeles mai uşor decât cărturarii şi fariseii. Poporul L-a urmat. Mulţimi imense 
îl urmau. 


Vă aduceţi aminte când a vrut să intre în Ierihon, Zaheu vameşul a trebuit să urce 
într-un copac ca să-L vadă. Atâta mulţime era în jurul Lui, încât Zaheu s-a temut că 
nu-L. va putea vedea. Deci poporul L-a primit bine. Dar au fost şi dintre aceia care, 
legaţi de înţelesul literal al Legii vechi, nu L-au înţeles pe Iisus, n-au fost de acord 
cu EI. 


Ca să ilustrăm acest fel de neînțelegere, ne vom adresa Evangheliei care s-a citit 
astăzi. E tocmai o ilustrare a întrebării: „de ce nu L-au înţeles unii pe lisus?“ lisus 
predica într-o sinagogă. Oricine era în stare să predice într-o sinagogă, cerea 
cuvântul de la mai-marele sinagogii şi avea dreptul să tâlcuiască textul zilei. După 
ce a predicat! lisus a văzut în față o bătrânică aplecată până la pământ, cu şira 
spinării anchilozată. Nu privea de mult cerul, nici oamenii. Nu vedea decât 
pământul. De 18 ani era sub acest blestem. Era anchilozată, nu se putea mişca. Lui 
lisus I s-a făcut milă şi, adresându-i-se, i-a spus: „Ridică-te! Eşti vindecată de 
boala ta“. Şi în clipa aceea, dintr-o dată, prin minune, femeia care de 18 mersese 
aplecată, în baston, cu ochii numai în pământ, a constat că se poate ridica, că şira 
spinării 1 s-a îndreptat şi că poate fi şi ea ca toţi oamenii. A fost cuprinsă în acelaşi 
timp de o mare îndoială, dar şi de o mare bucurie, şi de o mare mulțumire. Şi-a dat 
seama că s-a petrecut cu ea o minune, o minune făcută de Dumnezeu prin acest 
prooroc care era în faţa ei. 


Dar mai-marele sinagogii - şi acum venim la cei care nu L-au înţeles pe lisus - 
mai-marele sinagogii n-a înţeles acest act. El ştia că în Lege se spune: că în zi de 
sărbătoare, de sâmbătă - evreii serbau sâmbăta - nu era voie să faci nimic. Nici un 
fel de lucru. Aşa ştia conducătorul sinagogii şi pentru el aceasta era lege. Ori, a 
vindeca pe cineva în zi de sâmbătă însemna a călca legea. 


Dar să mergem chiar la textul Evangheliei: „Și învăţa lisus într-una din sinagogi 
sâmbăta. Şi iată o femeie care avea de optsprezece ani un duh de neputinţă şi 
care era gârbovă, de nu putea să se ridice în sus nicidecum. Iar lisus, văzând-o, 
a chemat-o, şi i-a zis: Femeie, eşti dezlegată de neputinţa ta. Și şi-a pus mâinile 
asupra ei, şi ea îndată s-a îndreptat şi slăvea pe Dumnezeu. lar mai marele 
sinagogii, mâniindu-se că lisus a vindecat-o sâmbăta, răspunzând, zicea 
mulțimii: Șase zile sunt în care trebuie să se lucreze; venind deci într-acestea, 
vindecaţi-vă, dar nu în ziua Sâmbetei! lar Domnul i-a răspuns şi a zis: 
Fățarnicilor! Fiecare dintre voi nu dezleagă, oare, sâmbăta boul său, sau asinul 
de la iesle, şi nu-l duce să-l adape? Dar aceasta, fiică a lui Avraam fiind, pe care 
a legat-o satana, iată de optsprezece ani, nu se cuvenea, oare, să fie dezlegată de 
legătura aceasta în ziua Sâmbetei? Şi zicând el acestea, s-au ruşinat toţi cei ce 


erau împotriva Lui, şi toată mulţimea se bucura de faptele strălucite săvârşite de 
EI“ (Luca 13, 10-17). 


Era, oare, interpretarea şefului sinagogi dreaptă? În aparenţă, în literă, da, dar în 
adâncime, în duh, nu. Mântuitorul îi va proba pe loc că o astfel de intrepretare a 
Legii nu era cea dreaptă. Şeful sinagogii L-a denunţat pe lisus în faţa comunităţii: 
Voi toţi ştiţi că în Lege e scris că sâmbăta nu se cade să se lucreze. EI părea a-i 
reproşa faptul femeii: de ce venise să se vindece în zi de sâmbătă? 


Mântuitorul, calm, s-a adresat şefului sinagogii, răspunzând în locul bătrânei 
gârbove, fiindcă era limpede că Lui i se adresase imputarea: Făţarnice, îmi 
reproşezi Mie că am redat sănătatea aceste bătrâne legate de diavol de 18 ani! Şi 
apoi se va fi adresat celorlalți: Nu aveţi boi şi asini legaţi la iesle, acasă, în curțile 
voastre? Vor fi răspuns: Avem ŞI îi va fi întrebat: Şi nu îi dezlegaţi sâmbăta ca să îi 
duceţi ca să bea apă? - Ba da, îi dezlegăm. - Atunci de ce îmi imputaţi Mie că am 
dezlegat pe această bătrână de legătura în care diavolul o ţinea de 18 ani? Oare e 
mai de valoare în faţa lui Dumnezeu un bou şi un asin, decât un om? Toţi au trebuit 
să fie de acord cu El. Avea dreptate. E mai de valoare omul decât animalul. Şi dacă 
era permis în zi de sărbătoare să dezlegi un animal, de ce n-ar fi fost permis să 
dezlegi un om şi să-i redai sănătatea? Evanghelistul ne spune că s-au liniştit toți. 
Că toţi au fost bucuroşi de această explicație. Ba chiar că cei ce erau împotriva Lui 
s-au ruşinat, desigur pentru îngustimea lor de minte, pentru interpretarea greşită a 
Legii şi a minunii la care asistaseră. 


Să sperăm că şi conducătorul sinagogii va fi înţeles despre ce este vorba! Ştim că 
au fost şi conducători de sinagogi şi alți conducători spirituali ai vremii care L-au 
înţeles pe lisus. Să ne amintim de şeful sinagogii căruia lisus i-a înviat fiica, Iair! 
Să ne amintim de Nicodim, de Gamaliei. Poate şi Iosif din Arimateea să fi fost 
unul din mai-marii templului care L-au admirat pe lisus şi L-au înţeles. Erau deci şi 
unii care L-au înţeles. Erau însă şi dintre aceia, mai ales farisei şi cărturari, care se 
țineau de textul Legii vechi şi nu de înţelesul ei. 


Când lisus le-a spus că un om e mai de preţ decât un animal, şi că dacă e permis să 
faci bine unui animal, cu atât mai mult e permis să faci unui om. El a vrut să arate 
că a venit pentru oameni şi pentru a lor mântuire. N-a venit împotriva oamenilor. A 
venit să-i ajute. A venit să-i schimbe. Să le vindece nu numai gârbovirea trupească, 
ci mai ales pe acea sufletească. Să-i facă oameni noi. Să le descopere sensul 
adevărat al Legii. Să-i scoată din rutină şi din îngustime. Să-i facă să înţeleagă că 
nu formele contează, ci conţinutul lor. Formele sunt doar instrumente pentru 
realizarea eliberăru spiritului. Ele nu sunt scop în sine. 


Și noi avem nevoie de învățătura Lui, ca să înţelegem acest lucru. Căci şi noi avem 
reacţii asemănătoare cu ale şefului sinagogii. 


Dacă ar veni lisus astăzi şi s-ar întâlni cu fiecare dintre noi, şi ne-ar întreba cum 
ținem şi cum înţelegem postul, de pildă? Mulţi dintre noi ţinem postul de alimente. 
Și e foarte bine că îl ţinem. Nimeni nu va spune vreodată că nu e bine să iu 
posturile rânduite de Biserică. Răspunsul că ţinem postul de alimente ar fi de 
ajuns? Mântuitorul ne-ar spune că nu e de ajuns. Aici e cheia învățăturii Sale. 
Mântuitorul n-ar spune că nu e de ajuns, fiindcă dacă ţii postul, dar te cerți cu 
vecinul şi ţii mânie, degeaba ţii postul. Anulezi toată osteneala pe care ai făcut-o 
de-a lungul unei lungi perioade. 


Mântuitorul pune accentul pe roadele postului. Ținem postul de alimente, dar îl 
ținem pentru ca să ne schimbe sufletele, degeaba ne credem îndreptățit în faţa lui 
Dumnezeu că am ţinut postul. Dar dacă ne-am întâlni cu lisus şi El ne-ar spune: V- 
aţi ostenit degeaba! Mai bine mâncaţi de toate. V-aţi ostenit degaba dacă nu v-aţi 
schimbat sufletele! - dacă ne-ar zice aşa, L-am înţelege? L-am aproba? Sau am zice 
în inima noastră că El nu înţelege osteneala noastră, şi n-o preţuieşte? Tare mă tem 
că am fi de părerea noastră, nu de a Lui! Şi totuşi el are dreptate. 


Pe mulţi ne contrariază judecata Sa. În principiu suntem de acord cu ea, dar când e 
vorba s-o referim la noi înşine, ni se pare grea. Cum adică să nu aibă importanţă 
postul nostru? Tot aşa a judecat şi şeful sinagogii despre lucrarea în ziua sâmbetei. 
Judecata noastră ar fi ca a şefului sinagogii dacă am susține că postul religios - nu 
mă refer la cel medical - are valoare şi dacă nu ne schimbăm inima. Ținem postul 
tocmai ca să ne ajute la schimbarea inimii. A nu şti acest lucru e a ne rătăci în 
formalisme absolute inutile şi a caricaturiza religia. 


Să luăm un exemplu. Aş putea să vă dau nenumărate, dar sper să înţelegeţi ce 
vreau să vă spun numai din acestea. Ne spovedim. Preotul, la spovedanie, dă 
anumite canoane. Ce gândeşte el că e bine. Să faci milostenie, să aprinzi nişte 
lumânări, să faci un bine anume cuiva, să faci mătănii, să citeşti rugăciuni... E 
foarte bine că aceste canoane au fost rânduite de Sfinţii Părinţi, ele ne angajează 
mai concret în viața duhovnicească. Dar dacă, îndeplinim canoanele pe care ţi le-a 
dat preotul, pe de altă parte rămâi în judecată cu cineva cu care eşti în judecată, e 
bine să ştii că degeaba faci acele canoane. Degeaba faci toate sacrificiile. 
Canoanele se dau pentru ca să-ți schimbi inima, ele nu te îndreptăţesc prin ele 
însele în faţa lui Dumnezeu. Adică nu pot spune: am aprins o mie de lumânări, deci 
sunt îndreptat în faţa lui Dumnezeu. Poţi să aprinzi zece mii. E tot degaba dacă ai 
rămas în ceartă cu cineva, ca să rămânem la acelaşi exemplu. 


Că tot Mântuitorul spune: “De eşti în drum spre judecată cu cineva, caută să te 
împaci cu el pe cale, ca nu cumva ajungând în faţa judecătorului, judecătorul să te 
pedepsească. Căci amin îţi spun, nu vei ieşi de acolo până nu vei plăti ultimul 
bănuţ” (Matei 5, 24-26). 


Ceea ce se urmăreşte prin canoane, prin post, prin mergerea la biserică, este 
schimbarea sufletului nostru. 


Dar să ne întoarcem la întâmplarea din Evanghelia de astăzi. Şeful sinagogii avea 
dreptate: în Lege era scris să nu faci nimic sâmbăta. Dar el nu s-a gândit mai 
departe, şi anume că Legea nu putea să oprească de la facerea unui bine facere care 
nu suferea amânare. Legea putea opri de la facerea răului, sau de la nerespectarea 
poruncii odihnei cu intenția de a nu o respecta, nu oprea de la ceva cenuo 
contrazicea. 


De ce nu L-au înţeles uni pe lisus, ne-am întrebat la început. Pentru că nu făceau 
efortul de a-L înţelege. Pentru că erau prea legaţi de litera Legii, nu de scopul ei. 
Pentru că El trecea înţelesul de pe literă pe spirit, de pe practicile Vechiului 
Testament, pe sensul lor. Tradiţia formelor era veche şi ajunsese o rutină. Unii 
uitaseră complet de ce se făceau anumite lucruri. lisus 1-a întors la sens. Unii L-au 
înțeles, alții n-au putut şi L-au răstignit. Dar EI a înviat si a dovedit că „litera 
omoară, iar duhul face viu“ (II Cor. 3,6). 


Cuvânl rostit în catedrala din Sibiu la 4 decembrie 1988 


